
ANTE STARČEVIĆ KAO MORALIST 


U dubokom eseju »O duhovnom malograđanstvu«' napisao je Ni- 
kolaj Berdjajev i ovaj odlomak: »A u XIX. stoljeću je bilo moguće u uzor- 
noj punini razabrati sliku malograđanstva, koje je s velikom premoći 
zavladalo u životu... Na vrhuncu civilizacije XIX. stoljeća dozorio je 
malograđanski duh; pokazao je svoju moć — zavladao je sudbinom ljud- 
skoga društva i kulture. Malograđanski duh se oslobodio, razvio i ospo- 
sobio, da stvori vlastiti životnitip. U doba pobjedonosnoga malogra- 
đanskoga duha ustali su pak odlični mislioci, koji su ga osjetili s poseb- 
nom snagom i oštrinom te ga raskrinkali. Carlyle, Ibsen, L€on Bloy, Do- 
stojevski, K. Leontijev — svi su ti muževi osjećali pobjedu malograđan- 
skoga duha, koji uništava istinsku veliku kulturu i utvrđuje svoje 
gnjusno carstvo«. 

Da je Berdjajevu bilo moguće upoznati ličnost i djelo Ante Starčevića, 
oca hrvatske nacionalnosti, i barem nekako zaviriti u naš malograđanski 
mentalitet druge polovice XIX. stoljeća, sigurno bi ga uvrstio među one 
»odlične mislioce, koji su (malograđanski duh) osjetili s posebnom 
snagom i oštrinom te ga raskrinkali«. 

Dubinom misli, klasičnom jedrinom fraze, oštrinom i prodornošću 
duha, zanosnim uvjerenjem i stilom, poštenjem i karakternošću, a na- 
dasve magičnim utjecajem -na čitav jedan probuđeni narod, ne zaostaje 
Starčević za mnogim evropskim moralistima, a u našim ga razmjerima 
s pravom smatramo iza Marulića prvim hrvatskim moralistom. 

U našem malom narodu, koji od otkrića štampe nije imao ni slobode 
ni viših kulturnih uslova, jedva da se i mogla uopće javiti moralistička 
literatura kao zasebna vrsta stvaralačkoga rada, literatura, kojom tako 
obiluju neki narodi, naročito Španjolci i Francuzi. Bachova i Meternichova 
policija crvenom je olovkom marljivo pratila crne retke svakoga hrvat- 
skog pisca od hiljadu osam stotina tridesetih godina pa dalje... Osim toga 
moralističkoj literaturi potrebna je izvjesna atmosfera. Ne radi se samo 
o slobodi. Radi se i o tom — kao što je ono nesretni Leo Ferrero kazao za 
roman — da »takova literatura može niknuti samo u narodima, kod 
kojih je duboko ukorijenjen pojam pravde, jer je roman (mi bismo 
rekli momalistička literatura) djelo moralne svijesti«. Iako je 
pojam pravde latentno živio u dubini i širini hrvatskoga narodnog bića, 
do Ante Starčevića nije bilo u Hrvatskoj ličnosti, kojoj bi strast stvorila 
potrebu za stvaranjem, ona najčovječanskija strast, koja se zovežudnja 
Za pravdom, a koja je »na kraju krajeva osnovica svake političke 


1 U cjelini štampan u »Hrvatskoj Smotri« br. 2. 1937. Preveo Đ. Ž. 


ih 





strasti« (Leo Ferrero). Do njega nije bilo čovjeka, kojega bi zaboljelo zlo, 
od kojega je patilo njegovo doba i njegova domovina. A u svih onih četr- 
desetak godina tza njegove smrti, osim doista u romanu (šenoa, Novak, 
Kumičić), nije bilo toliko moralne svijesti, da bi se moglo otvoreno pro- 
govoriti o našem čovjeku, a naprotiv bila je zatvaranja u »bjelokosne 
kule« artizma, osvajanja položaja, taštoga razmetanja i pesimističkoga 
revolucionarstva (Krleža) taman toliko, da se lako mogla zagušiti svaka 
riječ pisca-moralista, ukoliko ga je i bilo. 

.. Sve u svemu spisi Ante Starčevića jesu i ostaju naša prva i jedina 
moralistička literatura. 

Da ova tvrdnja postane evidentna te da se dadne barem početna 
skica ili impuls za budući rad u tom smjeru, promišljeni su i napisani 
ovi reci. 

>SUŽANJSKA PASMINA« 


U uvodu satiričkih »Pisama madžarolaca« piše Starčević ovako: 

»Pokazati čitatelju istinu i neistinu, lijepo i ružno, dobro i zlo, ple- 
menito i sramotno, škodljivo i korisno, pravo i krivo; to je sve što se od 
pisca (misli sebe kao autora »Pisama madžarolaca«) može očekivati. Ja ću 
se toga ili držati, kako mogu, ili ću mučati. Gdje tako ne biva, tu je 
knjižtvo najgnjusniji obrt i ta sramota izuzev po nešto 
Englesku danas više manje vlada cijelom Evropom i Amerikom«. 

Time Starčević karakterizira samoga sebe kao pisca i to ultimativno. 
Ili »pokazati« istinu, dobro, pravo ili »mučati«. Na sreću on ne samo da 
nije mogao mučati, nego je, da bi se osvetio za bol, što mu ga je stanje 
njegove zemlje zadalo, gnjevno gomilao jednu ljutu riječ na drugu ras- 
krinkavajući svu onu neistinu, sve ono ružno, zlo, sramotno, škodljivo i 
krivo, što je sam otkrio kao jedan mentalitet i kao jedan tip, okrstivši taj 
mentalitet imenom »sužanjstvo«, a taj tip imenom »slavoserb«. 

Najčišćom dušom, što ju je možda ikada itko u cjelini darovao na- 
rodu, ušao je Starčević u hrvatski javni život, ali tu ga od one kobne 
1848. godine kao 25 godišnjeg mladića snalazi prvo krupno razočaranje i 
ne ostavlja ga do konca života. Bachov apsolutizam, famozni sabor od 
1861. g., najkritičniji dani od te godine dalje, kad je »prijetila ozbiljna 
opasnost, da Hrvata nestane, da se pretope u nešto drugo« (B. Poparić), 
kobno glasovanje u saboru 1866., poslije kojega je slijedeće noći sasvim 
osijedio, pa Rakovica, Strossmayer i konačno. Khuenovština — sve su to 
križne postaje njegova života, doduše politički doživljaji, ali kroz koje je 
on zašao dublje, u duhovno zbivanje svoga vremena, u srž mentaliteta 
tadašnjih vodećih ljudi, u apokaliptično otkriće čovjeka materijalista. I 
otkrivši taj tip, on ga trajno ispituje, produbljuje i filozofira nad njim 
stvarajući usput na temelju iskustva i historije oštru filozofsku analizu 
jedne psihičke pojave, koja nimalo ne zaostaje za najprodornijim strani- 
cama Leona Bloy-a ili Nikolaja Berdjajeva i etički kodeks jedne političke 
doktrine jedinstvene u Evropi i specifično hrvatske. 

Dok L€on Bloy kao najduhovitiji i najtemeljitiji moralist XIX. st. u 
Francuskoj na religioznom terenu razotkriva materijalističko-malogra- 
đansku religioznost i mistiku, a Berdjajev isključivo kao filozof upire 
prstom na dehumaniziranu i bijednu figuru malograđanina na sociološkom 

i metafizičkom području, — naš Starčević raskrinkava svoga »slavoserba« 
u praktično-etičkom i političkom djelovanju. Ali bitne oznake ovoga 
rušilačkoga mentaliteta frapantno se poklapaju kod Bloy-a, Berdjajeva i 
Starčevića, pače istim izrazima i riječima i u tolikoj mjeri, da mi je baš 
ta činjenica i dala poticaja za ovu skicu o Starčeviću kao velikom 
moralistu. ' 

Starčević je, kao u svemu, tako i u nazivu hrvatskoga malograđanina 
originalan i osebujan. Dohvaćajući u moralnom smislu bit unutrašnje 
tragike materijalističkoga čovjeka XIX. stoljeća, on ga procjenjuje kao 
sužnja, sužnja u vanjskoj akciji poradi sužanjstva u duši. A kako mu 
se kao politiku i historiku nametnuše dva latinska pojma »sclavus« i 
»servus« u značenju roba (sužnja), to je onda duhovito udesio kovanicu 
>slavoserb« i stvorio tako pojam, u kojem se ne radi o nekom društvenom 
ili stranačko-političkom svrstavanju nego o nečem višem, nego što je i 
samo psihološko svrstavanje; radi se tu naime o duhovnom i bitnom 
(ontološkom) svrstavanju. Starčevićev je »slavoserb« psihološki i socio- 
loški tip čovjeka, koji ne mora značiti pripadnika koje narodnosti ili 
koje stranke. 

Dokaz, da se radi o sociološkom tipu čovjeka jest ono uporno histo- 
rijsko ispitivanje unatrag, čak do »duha gerčtine i duha rimštine«.! To je 
tip s posebnim duhom ili bolje s posebnim nedostatkom duha. Tip, koji je 
postojao uvijek i u svim narodima, tip, na koji se s izvanrednom bistrinom 
oboriše u Francuskoj osim Leona Bloy-a i Charles Peguy; tip, koji su u 
bezbroj varijacija ovjekovječili Dostojevski i Gogolj, tip, za koji je i Ber- 
djajev napisao, da predstavlja »ropstvo duha i nemoć uspona k višem«, 
tip »koji uopće ne vjeruje u duh, jer mu se vlastiti osušio i zamro«. Istina 
Starčević je taj tip otkrio u Hrvatskoj baš u ljudima i strankama, što se 
u ono doba prihvatiše slavstva, jugoslavenstva, austrijanstva ili madža- 
ronstva, pa je i sam ogorčen u političkoj borbi znao katkada generali- 
zirati sve pripadnike izvjesnih stranaka kao »slavoserbe; osim toga 
samo ime »slavoserb«, naročito danas, asocijativno podsjeća na izvjesnu 
stranačko-političku orijentaciju, pa ipak se nipošto ne smije tako usko- 
grudno i netočno interpretirati taj pojam. Takovo vulgarno shvaćanje 
otklanjaju i kompetentni poznavaoci Starčevićeve ličnosti i ideologije ge. 
Šegvić i Poparić. 


1 »Za doskočiti, koliko se dalo, moradoh posegnuti dokorena,i nacrtati seč 
sada I.« (prvo poglavlje velike historičko-etnološke studije »Pasmina slavoserbska 
Do Hervatskoj«, Zagreb 1876.) 

Berdjajev kaže: »Malograđanstva je bilo oduvijek na svijetu i još u Evanđelju 
tu dani njegovi vječni likovi i njihova vječna suprotnost«. Starčević ispitujući 
»pasminu« traga za njom kroz čitavo carstvo grčko i carstvo otomansko, obija 
»Ungariu, Austriu, Erdelj, Moldaviu, Valahiu, Tursku, Rusiu, Serbiu, Bulgariu, : 
Traciu, Srem« dajući se svom oštrinom »na bistrenje toma muteža«, ne bi li otkrio 
klicu nesretnoga »sužanjstva« u mijeni historijskoga vrtloga oslonivši se na podatke, 
do kojih je vlastitim iskustvom došao »na ugled što je moguće višji, na spise, za 
koje zub pristranosti ne može zapeti«. Čak u Francuskoj on otkriva »slavoserbstvo« 
ispitujući »Ustave Franceske« i razmišljajući o djelima Favre-a i Gambette. 

2 K. Šegvić: Dr. Ante Starčević, Zagreb, 1911., str. 239. B. Poparić: U spomen 
Dra Ante Starčevića. U spomenici o 40-godišnjici smrti. Zagreb, 1938., str. 32. 
Bilješka 13. 


Analogno onomu, što je napisao Berdjajev, da »malograđanstvo nije 
gospodarska pojava, a može prožeti svako gospodarstvo«, tako i mi mo- 
žemo reći, da Starčevićevo »slavoserbstvo« nije politička pojava, a može 
prožeti svaku politiku, kao što je baš bio slučaj u njegovo a i u naše doba. 

A sada, ako ćemo sa Starčevićem »do korena«, ne ulazeći ovaj put u 
opravdanost njegovih oštrih poređenja izmedju svega crnoga u Grčkoj i 
svega bijeloga u Rimu, otkrivaju nam se prvi obrisi sužanjskoga duha 
otprilike ovako: 1. >»Udes, sudbina — li, kao najviše i nedvojbeno načelo«, 
koje gospoduje »u svemu bitju Gerkah«, a u kojem načelu Starčević dobro 
opaža, da »neima slobode, ni zasluge, ni odgovornosti, ni kreposti, ni 
zloće, ni istine, ni neistine, ni dobra, ni zla«.! — 2. Sljepoća u vjeri, pre- 
punoj »duhovnih i sramotnih bogovah... umišljotinah i sanjarijah, koje 
Gerk niti je razumio, ni štovati razlog imao«. — 3. Prisega pretvorena u 
šalu, što odaje pomanjkanje vjerskog i moralnog čuvstva. — 4. Poniženje 
žene do ispod »svrhe, u koju je narav dala spole«. — 5. »Gerčtina ne pod- 
nosi »slobodu nego ili razuzdanost ili sužanjstvo«. 

Nije li to siguran filozofski pogled u duhovno podzemlje, iz kojega 
izvire korijenje »pasmine«? Premoćna vjera u vidljivi svijet, a nevjera 
u nevidljivi svijet. Vjera u bilo kakovu istinu, duhovnost, ne smatra se 
za istinitu. Naivan realizam, zakopanost u svijet. Neka amoralnost ili mo- 
ralnost bez slobode i odgovornosti. Pomanjkanje čovještva u metafizičkom 
smislu. Značajno je, što Starčević baš u poganstvu otkriva klice 
sužanjstva i time, makar nije išao za izgradnjom sistema u religiozno- 
filozofskom smislu afirmira ono, što su Bloy i Berdjajev istakli kao bitnu 
oznaku materijalista u pokrštenoj Evropi: »ropstvo duha, što ga uništava 
vanjski otvoreni svijete (Berdjajev) — »sužanj vidljivoga svijeta« (Bloy); 
»prodanci«, — »oci sužanjstva«, — »gnjili u svojoj duši«, — »U istinu, oni 
nemaju više vere nego njihovo blago«* šiba Starčević oštrom satirom 1 
rugom. 

Starčević nije napisao sistematičku studiju o »pasmini«, nego je skoro 
u svakom spisu i govoru nemilice razotkrivao sad ovu, sad onu »nečo- 
večnost«, »zloću«, »nakazu«, stoga se moramo truditi, da iz njegova opusa 
kako tako izvučemo nekoliko oznaka, pošto smo upoznali ono bitno. 

U prvom redu Starčević u »pasmini« otkriva egoizam i potpuno 
pomanjkanje morala, kada se radi o položaju, gospodstvu, vidljivom, 
opipljivom uspjehu i slično. »Slavoserbi su poklopac svakom loncu, svačiji 
su tko im što dade ili obeća i od koga se čemu nadaju; ne znadu za 
razliku među zlim i dobrim pa sve mjere samo po svojoj koristi.«š U 
»Nekolikim uspomenama«, najstrašnijem izvještaju o političkom životu u 
Hrvatskoj, projicirana na 1861. g. ovakova. je sužanjska pasmina: »Tko 
pozna Austriu, taj bi morao poznati i Slavoserbe, stvorenja, koja se mogu 
za nju zauzeti. Tko pozna Slavoserbe, taj bi morao poznati i Austriu, 
vladu za koju oni mogu stajati. Slavoserbi su smetje naroda, versta ljudih 
koja se prodavaju svakomu tko i po što ih hoće, i svakomu kupcu davaju 
Hervatsku u nametak; versta ljudih, koje će svatko, ako se neda više, 





1 »Pasmina...« OD. C. str. 7. i dalje. 
£ Ibid. str. 102. 
š U »Okladu« kod Šegvića, op. c., str. 240. 


kupiti za zdelu krumpirah; ljudih koje imati svatko bi se stidio osim 
Austrie i drugih herdjavih vlađdah; ljudih kojih najverstnii možda bi 
dobili od prave vlade da čiste lule; ljudih koji su po svojoj sužanjskoj 
naravi proti svemu što je dobro, slavno, veličanstveno; koji su se zakleli 
narod hrvatski sbrisati s lica zemlje, ter o tomu i rade.<«! 

Gledajući bistrim okom sve, što se događalo u hrvatskom saboru 
od 1861. g. do Khuena, htio bi samoga sebe razuvjeriti i olakšati najbolniju 
spoznaju, »poverovati ja bi bio mogao samo kad bi se bio odrekao 
svakoga uma i svakoga morala«, — »da će oni ljudi navlaš, da će činiti 
Hervatskoj i više zla nego moraju«, ali uzalud, on je već bio otkrio 
»strašnu istinu, da se sužanjska pasmina povlači po Hervatskoj ; 
da je ta pasmina zakleti urotnik proti Hervatom, i da Beč tu pasminu 
diže, njeguje, uzderžava samo na nesreću i sramotu naroda hervatskoga.«t 

Otkriće te »strašne istine« zaprepašćuje poštenjaka Starčevića u 
tolikoj mjeri, da on jedino pred tom pojavom gubi mir i živce, ne govori 
nego viče, urla, bjesni, »reži« (i u tome frapantno podsjeća na L. Bloy-a) 
ne bi li što temeljitije raskrinkao i dotukao ovaj pogubni egoistički duh 
ljudi, »koji neimaju ljubav ni za narod, ni za domovinu, ni za svoje 
obitelji, ni za svoju detcu: za ništa izvan svojih terbuhah«. 
Njegov Stekliš je tolikom snagom uvjerljivosti i dokaza pričepio siro- 
mašnoga Prostodušnika, da i ovaj na koncu priznaje za ljude od pasmine: 
»Naučeni živjeti samo iz spletaka, iz plazenja, iz izdaje, oni niti se što 
poštena uče, niti što korisna po narod i domovinu rade.«? 

Starčević i u Francuskoj, kako smo spomenuli, razabire ovaj egoistički 
duh: »Po nesreći, takodjer u Francezkoj, kako drugde drugi, bogati i 
sebični gradjani, ljudi bez ponosa, bez duševnosti, bez imena, 
bez prošlosti, bez budućnosti osim do sutra, neguju i rabe živalj kva- 
renja naroda i raztakanja svih ljudskih odnošajah i uredba, i po moguć- 
nosti rade o tih zlih, te i tamo damas u javnih poslih odlučuju Slavoserbi 
različnih dlakah, nu u stvari svi jednaki: svi blatno sebični, svi 
neprijatelji dobroj stvari«.* U jednom interesantnom pore- 
đenju sa Židovima, prema kojima inače Starčević ne pokazuje nimalo 
sklonosti, Slavoserbi još gore prolaze, oni »su uvek samo za zlo: ako ne 
mogu sebi pribaviti korist, oni gledaju da naškode dobroj ili pra- 
veđnoj stvari, ili onim, koji su za nju. 

Drugo, što je Starčević zapazio kao neminovnu pratnju svake 
sužanjske duše i protiv čega se i rasuo bijes njegove visoko moralne i 
asketične prirode, jest koristoljublje, tjelesni učitak, razvrat, 
novac — za što se ljudi tako mogu kupovati i prodavati. Njegov Stekliš 
reži: »... buđući da ste svačiji, tko vas plati, vi Svačijakovići... 
niti poznate Hrvate, niti marite za Hrvatsku«, a on sveučilišnoj omladini 
govori 1867. g. »Tko i sam sebe smatra za sužnja, taj se ne mari čuditi, 
ako ga i drugi takovim scene. Tko nije svoj, taj je svačiji, jer od 


1 Dr. A. Starčević: Nekolike uspomene, Zagreb, 1870., str. 28. 
Ž Ibid. str, 16. 

3 Bi li k Slavstvu ili ka Hrvatstvu? str. 73. 

*“ »Ustavi Franceske«, Zagreb, 1889., str. 190. 

5 Ibid. str. 190. 


njega ne stoji, čiji će biti. Tko se i hotice za sužnja izdaje, taj nema 
pravo tužiti se, što ide od ruke do ruke — što menja gospodare.«! 

U »Naputku« zabranjuje primati u stranku »ljuđe, koji traže samo 
svwju korist ili razkoš... Ovakovi bo ne samo nisu za pravu 
radnju, ne samo ne mogu koristiti dobroj stvari, nego oni će ju svakomu 
za plaću izdati«. Stekliš se na jednom mjestu ruga pasmini, da »govore 
samo o jestvenicima i plaći«c, o »praktičnosti« i »nepropuštanju prigode«, 
o »brojnoj snazi« i t. d. 

Tu bi trebalo ispisati polovicu slavnih »Pisama Madžarolaca«, da se 
iskaže do temelja moralistička snaga našega Starčevića. 

Zaprepašten vlastitim otkrićem sužanjskoga_ duha u čovjeku, Star- 
čević je zalio svoje pero žući najgorčom i pati se u nemoći najstrašnije 
satire, što nije još strašnija 4 ubojitija, e da bi mogao potresti i uzbuniti 
čitavu zemlju, čitav svijet i svemir protiv te »životinjske pagsmine«, toga 
»blaga«, »smradne živine«, »lupeža bo, izdajica, kervoloka.i drugoga slična 
smrada«. Hvata se svakojake poredbe, sipa svu žuč svoga čovještva u 
jednom od najsilnijih protesta, što ih je Evropa sasula u zube materija- 
lističkom tipu XIX. stoljeća. Rado prihvaća uvredu, kojom ga htjedoše 
ukloniti i ponosno se naziva »steklišem«, bijesnim psetom baš poput 
Leona Bloy-a, koga nazvaše vukom. 

Tko da se onda sablazni nad ovim krvavim recima: »Svi su Slavo- 
serbi za sužanjstvo, za svako zlo, za svaku rđu, po naravi onako, kako su 
na pr. sve svinje za blato. Da se zbroje sve opačine svih zločinaca Lepo- 
glave, one ne bi dale tri postotka opačina, što ih u potaji snuje, i u 
zgodi čini najbolji, najpošteniji slavoserb. Ako to ne ćete držati za nedvoj- 
benu istinu, vi se budete vazda nalazili prevarenima.« 

»Slavoserbi su sužanjska pasmina, skot gnusniji od ikojega drugoga. 
Uzmimo u čovjeku tri stupnja: životinje, razbora i uma. Slavoserbi nisu 
potpuno dostignuli ni najniži stupanj, a iz njega ne mogu se dignuti. Oni 
ne znadu kakoljudi čitati, njih se nikakov nauk ne prima. Oni ne 
mogu biti ni bolji ni gori nego li su. Oni o sebi, bili siti ili gladni, ne 
mogu ni mučat ni lajat, ni mirovat ni skakat, nego se u svemu vladaju, 
kako im njihovi pastiri određuju.«* 

Iz ovoga se vidi, kako je Starčević duboko uočio nepodnosivost 
sužanjskoga tipa za kršćansku savjest i kako se u analizi toga tipa skoro 
doslovno približio filozofu Berdjajevu, koji ga ovako karakteriše: »Malo- 
građanin je osvajač položaja. Malograđanski duh se iživljava 
u tom najčistijem obliku nesmetano i neograničeno. Ako je uspio da se 
dočepa položaja i moći, njegovu egoizmu nema više granice. Egoizam 
je za malograđanina nešto najznačajnije. 


(Slijedi drugi dio) 
D. Žanko 


1 Djela Dra Ante Starčevića Knjiga I. Govori. Zagreb, 1893., str. 441. 
2 Kod Šegvića, op. c. str. 288—242. 


ISELJENI HRVATI U DOMJANIĆEVOJ POEZIJI 


U prošlom stoljeću, i to pri koncu, nastalo je veliko iseljavanje našega 
življa ponajviše u prekooceanske zemlje, kao u Canadu, U. S. A., Južnu 
Ameriku itd., što je na pjesnika Dragutina Domjanića djelovalo i neugodno 
ga se dojmilo, pa je svoje misli izrazio pjesničkim i uvjerljivim načinom. 
Predviđao je, da bi iz toga mogle uslijediti neugodne posljedice, pa se 
dovinuo kroz brigu i skrb za čovjeka do iskazivanja svojih simpatija i 
ljubavi za svoj vlastiti narod, iz čega opet rezultira prava i iskrena 
domoljubna osjećajnost. U tretiranju ovog iseljeničkog pitanja Domjanić 
se pokazao nacionalnijim pjesnikom od mnogo drugih. Ni u jednom 
motivu, kao u ovom, nije tako snažno i posredno osjetio zemlju, kraj i 
ljude. Osobitim demokratskim raspoloženjem pristupa k mrkim muškar- 
cima i majkama sa stisnutom djecom, što čekaju čas svoga odlaska u tudji, 
strani i nepoznati kraj, u daleke strane, koje će im nadomjestiti kutić 
rođene grude. U grandioznom zamahu, u velikoj pjesničkoj koncepciji i 
stilskim poredbama prispodablja naše iseljenike, koje je bijeda i nevolja 
otjerala najprije na kolodvor, jer: 

>Tuđi je usjev na njihovoj njivi, 
Zemlja ih izda il porez je ispi, 
U kući njihovoj stranac već živi.« 
(Na kolodvoru, Izabr. pj., str. 143.) 
a zatim sve dalje, dok konačno ne svrše u rudnicima samo da mogu pre- 
hraniti sebe i svoje. Sa zavaravanjem i slatkim zamamljivanjem 
odmamljuju ih gdje plodna polja bogato rode i gdje ima dosta zlata, 
hljeba i slobode. I dalje zavodljivo i sirenski pričaju: 
>... zemlje je svakomu dosta, 
Šuma, gdje sjekire bilo još nije, 
Livade bujne sve čekaju kosca, 
Beskrajne, ničije travne prerije. 


I kada požar se rodi tamo 

Ide bez međa i dane i tjedne, 

Ne kao u nas, gdje čitava sela 

Izbriše vatra sred noći tek jedne.. .« 

| (Ib.) 
s utješnim molom, sjetom i drugarskom sentimentalnosti, da će možda i 
tamo negdje naći drugu Hrvatsku. Promjena kraja i ambijenta je ispo- 
četka tjeskobna,. neobična i čudna, ali poput drugih čovjek se brzo i 
dosta lako privikne i udomi. Uza sve životne uvjete pojedinci mogu 
dočaravati sebi, da im je to druga, nova Hrvatska i u tome će obrađivati 
polja, krčiti krčevinu, rađati djecu i slati svoje misli staroj postojbini 
8 nostalgičnim željama i sinovskim  priželjkivanjima. Pjesma je slična 
Šantićevoj >Ostajte ovdje«, od koje se odlikuje većom invencijom, inteli- 
gentnijoj zamisli i plastičnijom izvedbom. 
Usprkos svim tim obećanjima najveći gros naših iseljenika stiče svoju 

malu ušteđevinu, mučnu i krvavu zaslužbu u dubokim rudnicima, slabo 

osiguranim rudokopima i po život opasnim rovovima, gdje tisuće i tisuće 
njih gine bez spomena, samo zbog novca, miliona, milijarda i sticanja 
ogromnog kapitala za druge. Poput bijelih robova i kao tovar s iselje- 
ničkih lađa izrabljuju ih, do iznemoglosti uposluju u najdonjem rovu 
i do skrajnosti ižmaču, jer se njihovoj izdržljivosti dive, poslušnost 
respektiraju i plemenitost nagrađuju čestim i višegodišnjim zaposlenjem. 
To im je jedina preporuka u stranome svijetu, a skromnost i nostalgične 
želje inkarnirane su u vrećici, u kojoj se nalazi malo sirotinjske zemlje 
s domovinske grude. U slučaju kakve nenadane katastrofe ili zasipanja 
rova, zgrčene ruke bi grčevito stisle tu vrećicu, simboličnu minijaturu 
domovine i pri otkapanju drugi bi neslućivali, da se u njoj nalazi krvava 
i teško zaslužena stečevina ili. prištednja. Nad tim bezimenim leši- 
nama bi se začudili i ovakvoga bez putnice ili bilo kakva znaka uklonili 
bi, da ne truje zrak, ali njegova krupna i žuljevita šaka drži čvrsto grudu 
sirotinjske zemlje iz svoje domovine, što mu je služila kao živa veza 
i neprekinuta svijest za starom domajom. U čudu bi se pitali, tko to može 
biti, i konzulovo iskustvo »Bit će to Hrvat, taki su svuda!« razjasnio bi 
im tu čudnu zagonetku i teško shvatljivu domovinsku sklonost i pove- 
zanost, kao i neizmjernu nostalgičnu ljubav. Pjesma je vrlo snažna, 
antologijske vrijednosti i uvjerljiva. Glavna misao je osobito istaknuta 
i ona se sukcesivno razvija, dok ne pukne u finalu, u konzulovim rije- 
čima. Plastika je izražena dramskom snagom i uvjerljivošću, a sva je 
proćućena iskrenošću, dubokom sinovskom ljubavi i rijetkim zanosom 
besfraznoga patriotizma, koji najjače opravdanje nalazi. u duboko izraženoj 
simbolici, grudi zemlje i u neodoljrvoj sklonosti, privrženosti i sraslosti 
našega čovjeka, seljaka sa zemljom. U stranom svijetu svega ima više 
negoli doma, ali nagonsko-atavistička strast za zemljom ne ostavlja ga. 
Ona ga tjera u svijet, ali je on nosi sa sobom, živi s njome i nigdje je 
tako ne voli i ne cijeni kao u tuđini. Tu je tek spoznaje i poput svete 
amajlije nosi na svojim grudima i duboko usađenu u srcu. Motiv je 
poznat i dosta obrađen, ali ovako invenciozan, refleksivnom snagom i 
osobitom narativnošću nije prikazan. Pitanje je i sretno riješeno u lijepoj 
pjesničkoj formi i uvjerljivoj dikciji. 


Poslije stvorene odluke i iselenja, poslije smirenja i snalaženja u 
novoj postojbini, poslije mnogih muka i nevolja, iseljeniku se vine moli- 
tveni uzdah pun boli i trapnja, iskrenosti i svijesti. Domjanić ga je složio 
u dirljivi molitveni koral, u divni poem s pripjevnom  sadržajnosti 
»Smiluj se nama, Štiti nam zemlju, Spasi naš narod, Gospodine!«, iz koje 
se opet očituje uzvišenost motiva i veličajnost nakane i pjesničke namjene. 
Ovu treću psihičku gradaciju Domjanić osobito snažno podvlači i vidno 
naglašuje, jer ona je najjača, najdublja, najosjećajnija i najrodoljubnija. 
Briga za dom i bojazan za domovinu najpokretnije su psihičke sile kod 
svakog pojedinca, pa je iskrena skrb za njih istinska manifestacija svake 
sinovske duše. Taj osjećaj svatko osjeća u svome srcu. Netko ga vidljivije 
naglašuje, a netko opet intimnije, nježnije i pritajenije. »Molitva iselje- 
nikova« je prema tome ono fino uživljavanje u misli i želje naših iselje- 
nika i opet u njihove bojazni i prijetnje. Protestna nota se najdivnije ispo- 
ljuje u pomisli, da njegov narod propada i kao da: 

>Grudu za grudom tuđinci će oteti, 
Djecu će našu za odrode učiti.« 
| (Izabr. pj., str. 140.) 


pa obraćanje jednoj samoj i vječnoj ljubavi — Gospodu, nada se, da će 
molba biti uslišana i da ne će dati da propada zemlja i da propane narod. 
Uvjerljive komparacije su mu diktirale pretjeranu melankoliju u pogledu 
pjesničkoga stvaranja: | | 


»Polja su naša opustjela, umiru, 
Nemamo ruku, da zemlju obrađuju, 
Naša je snaga sva za morem nevjernim, 
Tamo daleko od praga, od djedovskog, 
Živi već trunu sred otrovnih rudnika. 
Ognjišta njihova starci tek čuvaju, 
Ruši se dom ili lihvar ga trga. 
Čuvaj sirotinju našu 
Štiti nam zemlju, Gospodine! « 
(Ib.) 


i ta pretjeranost nije ništa drugo nego krik duše, što diše za domom. 
Sličan motiv, ili bolje naglašavana crvena nit proteže se i pjesmom 
»Zagorska uspavanka«. Zbog prenapučenosti otac ili netko drugi krene 
u stranjski kraj i žena i kuća ostanu sami. Ako je djece, majka ne 
dospije na sve, a i bijeda opet učini svoje. Za duvanja sjevera i zimskih 
noći sirotne žene pritišću svoju nejaku djecu na svoje grudi i toplo srce, 
premda: 
>»... u gospodskoj šumi 

Puno je drva, al za nas ga nije, 

Ne boj se, ne će mi do tebe zima, 

Tebe će majčino srce da grije.« 


(Izabr. pj., str. 141.) 


uspavljuju ih i tužno im tepaju uvijek istu tugu, plačnu bol i ono što 
one instinktivno osjećaju i shvaćaju, pa makar uvijek i sve ne razumiju: 


»Nema ti oca, da od zla te brani, 

On je u tuđem svijetu na radu, 
Tamo će kruha zaslužiti za te, 
Ovdje ni živjet ni umrijet ne dadu.« 


(Ib.) 
Bolnoslatko i punim nadama u budućnost nižu gorku spoznaju: 
>I ti ćeš odrast i poći za radom, 
Tamo daleko za brda ta plava, 
Teško se živi, al barem ćeš vidjet 
Zemlje, gdje ima i kruha i prava.« 
j (Ib.) 


pa da bar sada prespava, dok još za brige ne zna, jer će mu i tako još 
dosta dosađivati u životu. 


Iseljenički problem kod nas, kako vidimo, dosta je zanimao Domja- 
nića i on mu se nije mogao oteti. Uživio se iskreno i osjećajno u narodne 
nevolje, približio im se s otvorenim srcem, da ih istinski shvati, osjeti, 
da ga bolno potresu i uznesu i da ih može iznijeti pjesničkom slikom i 
živom i potresnom narodnom riječi. Njegova nutrinja to proživljava, 
ulazi u duševna raspoloženja majka kad uspavljuju svoju nejačad i kad 
dojenčadi pjevaju svoje zagorske uspavanke. U mislima prati svoje 
zemljake, da se >Na kolodvoru« s njima oprosti i zaželi sreću. Ne napušta 
ih, nego ih vizionarno slijedi i u najdonja rovovska odjeljenja, dok se 
konačno i u očajnom zapomaganju i njegove misli ne splinu u iseljeni- 
kovoj molitvi, u svim tim iskrenim i snažnim emocijama, što izlaze iz 
narodne psihe i što se očituju u bilu pravoga narodnoga kolektiva. Poje- 
dinačne misli i osjećaji mogu se protegnuti na općenitost, a u svima se 
opet očituje ne patvorena, nego istinska i uvjerljiva narodna snaga, 
postojanost, moć navike i odvike, nostalgična težnja i rodoljubni ponos. 
Domjanić je pravilno i snažno istaknuo ovu psihičko-emotivnu stranu, 
pa ju je pjesnički iznio narodnim ritmom i izrazom. Samo jaka indivi- 
dualna narav, intelektualni aristokrat, mogli su se približitš puku, 
narodu, demosu i uvjerljivim načinom prikazati tipične karakteristike 
naroda, koji ga okružuje i u kojega se duhovnom krugu izmiješao s nje- 
govim stvaralačkim pozitivnostima. 


Branko Krmpotić 


PLAČ SPUTANIH VODA 


Sputane vode stenju u lancima kotlina ledenih, 
One umiru u sudaru svojih vlastitih snaga, 
Hvatajući se očajno grebena izjedenih 

Sputane vode čeznu za slobodama plavih draga. 


Sputane vode vječito gutaju svoje suze 

I piju krv, što šiba iz njihova srca, 

One krikovima užasnim proklinju ograde i uze, 
Tad izmorene leže poput velikog mrca. 


U srcu sputanih voda davne su čežnje sakrivene, 
One se odraze katkad u trzajima zelenih valova, 
Ali svaki put, kad ruka mrkih bogova ih krene, 
Uzdišu nemoćno za radošću bijelih žalova. 

U noćima mjesečnim čuje se zov dugi i čemerni 
Iz kotlina izjedenih nabujalih voda, 

Tad opet očaj neki slegnuti i smjerni 

Plače utaman u noć gluhu: sloboda, sloboda... 


Branko Klarić 

TRI KRALJA 


Ivan je nestrpljivo gledao kroz malo okno na uski puteljak, na 
kojem su se već davno po dogovoru trebala pojaviti njegova dva druga. 
Zašto ih još nema, što rade, gdje su i slična pitanja krstarila su njegovom 
glavom i miješala se s drugim mislima: o predstojećem putu, o pjevanju 
prigodnih pjesmica i o mnogim darovima. Na stolu su stajali raznobojni 
papiri, kartoni debela papira, koji su trebali u skoro vrijeme da postanu 
glavna obilježja istočnih kraljeva i njihova bogatstva. U maštanju ga 
prekinu glasovi njegovih drugova. Sa par riječi obrazloženja prešlo se 
na posao. Oniska sobica vincilirske kućice pretvorila se u radionicu. 
Priređeno ljepilo od brašna, mamne ruke dječaka i raznobojni papiri 
napraviše čuda. Nabrzo iskrsnuše kraljevske krune, zlatne rese, zvijezde, 
štapovi i sve drugo, što je nekada resilo moćne vladare istoka. Uz to je 
trebalo pjevati. >Da, a koju ćemo?« zapita Ivan. »Onu, što nas je naučio 
stari djed Bartol — Novom se ljetu veseli. ..« »Ajde!<« I tri glasa petnaest- 
godišnjih vršnjaka složno se razlijegala po maloj sobici, u kojoj je veselo 
pucketala presušena vrbovina. Vani se je već smračilo. Oblaci su se 
svečano zaredali noseći u svom krilu bezbroj pahuljastih zvjezdica. 
“Dječaci su izašli napolje. Ne će da se dogovaraju pred starijima, srame se. 
Međusobno se šale i nazivaju se imenima triju kralja. »Onda dobro, dečki, 
sutra rano ujutro. Ti, Gašpar, naj zaboraviti vreću za kolače! Ti, Melhior, 
buš zel košarec za jajca, a ja bum, dečki, zel torbu za penez!« Momci se 
nasmijaše. Svakom od njih projuri pred očima teška torba puna dinara, 
vreća kolača, košara puna jaja... pa onda sve to kod trgovca u selu 
zamijeniti opet u dinare... dinare. »Zbogom, dečki, moram u štalu štrajit 
blago. Zbogom!« Ivan odjuri u štalu, a ona druga dvojica pođoše ubrzanim 
koracima puteljkom kroz vinograde. Dođoše na raskršće. Gaber treba 
poći prema šumici, a Lojzek prvotnim puteljkom nešto dalje gore. »E pa 
zbogom Lojzek, naj zakasneti, da što predi počmemao, em nas buju drugi 
pretekli.« »Je ne znam kak bu doma,« slegne Lojzek ramenima. »Mater 
mi jako kašlja, krv neprestano pljuje. Znaš, Gaber, če puno dobimo 
dinarov, mam je peljam doktoru i bum joj kupil pateku.« — »Bumo, 
bumo, Lojzek, buš videl, samo moramo dojti prvi, jer puno ih još bu išlo 
iz sela, sa drugog brega, pa tam od preka sa potoka, a rekel mi je 'Tonč, 
da se i muži spremaju, er nemaju za šta soli kupiti. Zbogom!« Gaber 
nestane iza šumice, Lojzek uspori korak. Njemu se ne žuri. šta će doma. 
Mati neprestano stenje i kašlje. Sestra je uz nju š dvori je. Sada nema 
posla. Lane je bila u staji još kravica, ali su je morali prodati, kad je 
otac bolovao. Trebao je doktor i lijekovi. Pa ipak je umro. Doktor je 
rekao, da je sušica, Sad i mati leži. Isto tako baca krv kao i otac. Sestra 
joj je dala sve one kapljice, što su iza oca ostale, ali ni to nije pomoglo. 
Doktor je daleko, treba za njega kola, a tu svi vinciliri nemaju ni kola 
ni konje. Toga ima samo dolje u selu, kod imućnih ljudi, a njima treba 
odmah i platiti; pa apoteku platiti, pa doktora platiti, a ni od kuda nema 
ni pare. Da je ljeto pa da su nadnice, našlo bi se, ali ovako... Lojza 
sjede na ogradu vinograda, gdje mu je otac još lane bio vincilir. Sad 
oca nema. Sigumo će im gazda u proljeće otkazati. On treba iskusna 

vinogradara, a Lojza je još mlad. Mlad. U njemu se je sve bunilo. Ta 
on je najviše lane i radio u tom vinogradu, otac mu je samo kazivao, ali 
šta će; gazda mu se ruga i veli da još spada u zeleniš. A on jadnik mora 
da šuti! Pošao bi kuda za slugu, ali šta će mati i sestra? Sestra još ide 
u školu, a mati?... Tko zna... 


Teške misli drobile su mu mozak. U njemu se je uzburkala 
muževnost + dječaštvo. Zašto ima samo 15 godina. Ta on zna više od 
mnogo starijih, a i radi za dvojicu, pa zašto mu svi vele, da je još dijete. 
To ga tako peče i boli. A on bi htio radsti, mnogo raditi, da zaradi za 
sestru i majku. Pa da mu mati ozdravi... Mati... mila! — Ali iznenada 
tamo iz prikrajka zašume mu poznate riječi, što je još u školi čuo i 
zapamtio: sušica je strašna i neizlječiva bolest. Smrt je njezina najvjer- 
nija prijateljica, koja joj redovno, osim izuzetaka, dolazi u pohode u 
jesen i u proljeće. »Proljeće« šanu Lojzek i sav se strese. Stresoše se i 
oblaci nad moslavačkim vinogradima. Popucaše njihove paučaste niti, a 
iz pukotina istresoše se bijele pahuljice i poletiše k zemlji. Smiješak 
preleti preko zabrinutog lica dječakova. Praminja prvi sniježak. Sada je 
zima. Možda ne će još ovog proljeća... On će sutra zaraditi, mnogo će 
zaraditi. Ljudi su dobra srca, a oni će ići u sva okolna sela, Svatko će 
nešto dati. Ono što njega dopadne, to će sve odnijeti doktoru, sve za 
majku. 

U pet sati ujutro bio je Lojzek spremam za put. Prašta se. Ne će ga 
biti nekoliko dana. Onđa će doći i donijeti puno novaca, a seki kolača i 
oraha. Prigušeni »zbogom« i vrata se zatvore. — Još je mrak. Na tankom 
snježnom sagu odrazuje se trag drvenih papuča, koje se pod snijegom 
nespretno zabadaju o smrznutu zemlju. Kod šumice zastade. Jaki zvižduk 
pronese se zrakom. Brzi odgovor isto takovoga zvižduka zadrži ga 
čekajući. Za nekoliko časaka pojavljuje se i Gaber. »Dobro si uranio. 
Eno i kod Iveka već se sveti. Jesi zel torbu i košaru? — Dobro. Evo ja 
nosim dve popovače,! buju nam dosti široke. Komaj sem* ih od Jure 
dobil. Stari Bartol nas bu namazal i priredil. Znaš ja sem ti sanjal, da 
nam je bogati mlinar dole na potoku dal dukat. Tak se je žutil, znaš... .« 
Lojzek je mirno koracao kraj živahnog Gabera. Gaber je sigurno već 
jeo, a on još nije prožvakao ni jedan zalogaj. No valjda će u prvoj kući 
dobiti komadić kolača. 

Kod Iveka bilo je sve na nogama. Djed Bartol pretvorio je Iveka 
već u Gašpara. Zna djed Bartol. I on je nekada još kao diječak tamo u 
Zagorju isto tako išao. E, lijepa li su ono bila vremena! Onda su se ljudi 
veselili tim običajima, a i bojali su se Boga. Danas nitko ni do Boga, ni 
do običaja ne drži. — Već se je razdanilo, kad je stari Bartol završio 
svoj posao i primio za nagradu obećanje na omot lulina duhana. — Tri 
kralja pođoše na svoj teški i daleki put. Svaki je u svojoj duši nosio 
pregršt želja, koje su ih isprepletene sa mnoštvom nada u nekom toplom 
iščekivanju pokretale naprijed. S njima krenuše i male jaslice, to jedino 
sredstvo, što bar na očigled smekšava ljudska srca. No već kod prvih 
koračaja zadrhtaše te jaslice u rukama Melhiora. To su Lojzekove ruke. 


! »popovača« vrsta bijele duge košulje, koja se nosi u okolici Karlovaca. 

Hoće li što donijeti, hoće li se prazne fli pune vratiti? A mati? Hoće li 
smrt doći u pohode svojoj drugarici sušici, dok njega nema kod kuće? 
Ne, ona dolazi u proljeće, a sada je zma... 

Bjesni lavež psa trgne ga iz misli. Baltazar zazvoni. Kroe jutro 
prosu se skladan pjev: 

»Takve su pahulje padale, koje su Isusa nunale. Novom se ljetu 
veseli, da nam se Isus porodi.« 

Okno se otvorilo. Povezana glava pristare žene provirila je: »A kaj 
vam bum dala, če još nisam na krop pristavila za žgance. Nu te, i 
komadić kukuruznoga kruha zaleti se s prozora na jaslice i savije glavu 
Isusa na slamici. Prozor se zalupi, zvonce umukne, a začuđeni pogledi 
dječaka sukobiše se. Gašpar zinu. Na sreću mu se smrznuše riječi na 
uzrujanim usnama, kad je ugledao polomljenu glavu maloga Isusa. 
Sapeta tišina sasvim je nečujno rekla svoju. Kraljevski štap ovijen u 
zlato zastruže pod snijegom, da se dokopa žute zemlje. Sva gorčina 
Gašparove nutrinje sakupila se u ljepljivi ispljuvak i izmiješana s ilova- 
čom stvorila je zeru blata, da njome podupre glavu Nevinoga, kojega je 
već kod prvoga koraka u svijet, okorjelo čovječje srce osudilo na smrt. — 
Tri kralja nastaviše svoj put u selo. Tu su bogati seljaci, tu će biti 
više sreće. Lojzek osjeti glad. Koščata ruka zahvati u prazninu torbe, da 
negdje na dnu napipa onaj komad kukuružnjaka. Zagrize. Prigorena 
korica prsne, a iza nje proviri plašt sivkasto-modre plijesni. Trpki 
kukuruz stegnu usne dječaka. Jaslice na ruci nagnuše se, Papirnati vo i 
magarac sa jaslica uperiše svoj ukočeni pogled u dječakovo lice. Desnica 
prnionu k torbi i vrati u njenu prazninu prvi darak, njihov talisman. 

Dolje na glavnom drumu nanizale se kuće imućnih ljudi. Tri kralja 
pobrzaše. Osjećali su, da im se ovdje mora pojaviti ona prava zvijezda 
sreće, o kojoj su već sedmicama šaputali gore u klijeti. I glasovi dječaka 
s poznatom pjesmom  isprepletali su kućice i kućerke davajući svoje. 
iskrene želje, a primajući tu i tamo po koji darak. U četiri dana napunila 
se torba komadima kruha, iz kojih je po gdjegdje izvirio zavidno bijeli 
komadić orehnjače ili makovnjače. Košara sa jajima pokrila je dno, a 
da je bila za tri četvrtine manja, možda bi bila # puna. — Navratiše se 
trgovcu. Izbrojaše jaja. Počela je nagodba. Valjuškasti trgovac s krme- 
ljivim očima i nabuhlog lica, prevrtao je po više puta sva jaja od reda, 
da im točno ustanovi i dužinu i širinu. »Je znate kaj, dečki, kod mene 
su jaja po 75 para ali i ja moram nekaj zaraditi, em ja moram plaćati 
poreze i kojekaj drugo, kaj vi ne razmete, pak vam nemrem više dati od 
25 para po komadu Je?« Tri kralja preumorna od dalekog puta ne pro- 
zboriše niti riječi. Jedini Ivek protisne kroz zube: »i paklić duhana za 
djeda Bartola«. ' 

Zalepršalo je predvečerje. Pred vincilirskom kućicom zastadoše tri 
kralja. S teškim su koracima unilazili u kuću. U njihovoj duši usadilo se 
uvjerenje, da zvijezda sreće, koju pođoše tražiti, više ne postoji. Prva 
tri kralja nađoše je pred bezbroj, bezbroj godina. Onda je sinula u svoj 
svojoj blještavosti, a zatim je nestala, i tko zna, koji će je od smrtnika 
ikada još ugledati. — Na stolu zazveči sitniš. Radoznale oči ukućana 
upiljiše svoj pogled na oveću hrpu metala. Ivekova ruka počela je da 
broji. Neka grozničavost odrazivala se na licima dječaka. Nije dugo 

trajalo i hrpa se rastavila na tri jednaka dijela. Ubrzo se skotrljaše 
zlatne krune i druge dostojanstvene oznake. Kraljevi se raziđoše. Svaki 
je u svoje kraljevstvo ponio punu torbu čemera i razočaranja. Lojzek 
požuri. Strah ođ onog, što bi ga moglo dočekati, tjerao ga je naprijed. U 
džepu mu je poskakivalo 37 dinara i 25 para, a na leđima u torbi imao 
je nešto kolača, kruha i jabuka. Brojke mu zaigraše pred očima. Kola, 
doktor, apoteka, a u njega je samo tih par dinara. Veseli glas sestrice 
istrgne ga iz razmišljanja »Joj na, gde si tako dugo, brajek, em nas je 
već bilo strah, a i petriola ni soli više nema.« — »Kulko treba?« — »Pol 
litre petroleja i pol kile soli, 4 i pol dinarov.« Lojzek mehanički izvadi 
novac, pruži ga sestri, koja odhitri preko pristaza u dućan. — Kroz 
pritvorena vrata drvene klijeti prodirao je suhi kašalj, popraćen muklim 
stenjanjem. Lojzek se sabra. Tiho otškrinu vrata i prekorači kućni prag. 
Pred njim je ušla bol, za njim se je ušuljala tjeskoba... 

I dok su se u polumraku miješali kašalj, krv, hropac, bol i tjeskoba 
sa bojažljivim upitima, vitlajući se u vrtoglavo kolo i vrebajući na 
svakog, koji pristupi u njihovo carstvo, dotle se je vani spustilo sitno 
inje, koje je presniježilo staze i puteljke, da dostojno u bjelini i čistoći 
dočeka prve dane novoga godišta i svjetlije budućnosti. Eva Tićak 

SLOBODA TISKA | NJEZINA PRAVNA REGULACIJA 


U br. 12. 1937. g. štampan je prvi odlomak opsežne studije Dr. Sladovića o 
modernoj štampi. Makar je svaki odlomak samostalna cjelina za sebe, to ipak 
upozoravamo na sadržaj prvoga odlomka. Tamo se tretiraju suvremeni problemi 
slobode tiska, naročito uloga i važnost modernog novinstva u suvremenoj kulturi 
u vezi s demokratskim političkim sistemom, koji u sebi uključuje diskusiju i kritiku; 
problem političkog novinstva i privrednu važnost novinstva. 


Povijest tiskovnog prava (prava o štampi) predstavlja sliku kulturno- 
političkog stanja odnosnih epoha žš naroda, a obuhvata prvenstveno 
sredstva, kojima su se pojedine države služile u svrhu ograničenja slo- 
bode tiska (novina). Ta sredstva su djelomično preventivna, a djelomično 
represivne naravi te uključuju čitavu skalu posebnih armatura od pri- 
silnog ishođenja koncesije i polaganja jamčevine (čime se oteščava izla- 
ženje novina) preko različitih fiskalnih mjera (koje pogađaju promet 
s tiskopisima i njihov placement) i ograničenja ulične kolportage (pro- 
daje, raspačavanja) do cenzure, zapljene i zabrane daljeg izlaženja (po- 
tiskivanje slobodne pisane i tiskane riječi). Historijat tiskovnog prava 
pokazuje prema tome i historički razvitak odnosa i suprotnosti interesa 
između države i novinstva, odnosno historijat borbe za političku slobodu 
neovisnog novinstva. Bez poznavanja toga historijata ne može se razu- 
mjeti sadanje stanje novinstva ni odnosne zakonske odredbe, koje regu- 
liraju njegove pravne odnose. To znači, da se biće slobode tiska može 
ispravno shvatiti samo s historičkog stajališta, iako je prilično ispravno 
konstatirao Karl Romer, da još nikome nije uspjelo konstruirati jasnu 
definiciju te čarobne riječi. Burckhardt, švicarski državno-pravni pisac, 
određuje taj pojam ovako: »Die Pressefreiheit kann als Freiheit der Mei- : 
nungsiusserung durch die Presse bezeichnet werden; die Freiheit ist 
gesetzt im Gegensatz zur staatlichen Gewalt, sei es in der Zivil-, oder 
Strafgesetzgebung, sei es in der Pressepolizei«.'"? Time se u bitnosti do- 
vodi sloboda tiska u opreku s državnim zahvatima u slobodno javno 
iznošenje misli i mišljenja pomoću tiskopisa, odnosno s državnom cen- 
Zurom (predcenzurom), koja može konkretno biti preventivna ili repre- 
sivna. Prema Jovanoviću?" razumijeva se pod slobodom tiska sistem, u 
kojem nijesu dopuštene preventivne mjere upravne oblasti protiv 
tiska, a dopuštene su samo represivne mjere, koje vrše sudske oblasti, 
t. j. sistem, u kojem ne ovisi od prethodnog odobrenja upravne oblasti 
izlaženje, prodaja ni raspačavanje tiskopisa (novina), ali iako je s jedne 
strane dopušteno sve objavljivati, opstoji) s druge strane odgovornost 
za ono, što je objavljeno, i to pred sudom prema opstojećem zakonu. 

O tome nema dvojbe, da duhovni početak pojma slobode tiska potječe 
od liberalnog shvaćanja socijalnih i političkih pojava. Prvi put spominje 
se sam izraz »sloboda tiska« u podnaslovu Milton-ove »Aeropagitica a 
speech for the liberty of unlicensed printing« (1644), gdje se prvi put 


1% Burckhardt: Kommentar zur schweizerischen Bundesverfassung. 3. Auflage, 
strana 507. 

20 Slobodan Jovanović: Ustavno pravo kr, Srba, Hrvata i Slovenaca, Beograd. 

1924, str. 442. 

pojavljuje misao o slobodi tiska i tekstualno fiksira. Kasnije je ta misao 
naročito jako naglašena u spisu »Ueber Pressefreiheit und deren Graen- 
zen«, koji je napisao anonimni pisac, a izdan je godine 1787. u Zullichan-u 
(Šlezija); autor polazi sa stajališta, da sloboda tiska predstavlja naravno 
pravo, koje je ljudima dano od Boga, uključuje ovlašćenje, da čovjek 
može javno putem tiska iznijeti svoje mišljenje i s njime upoznati druge 
ljude. Sloboda tiska (novina) u današnjem smislu ne uključuje u sebi 
drugo značenje, osim što naglašuje, da se u tiskopisu (novini) može 
slobodno i bez prethodne cenzure iznijeti vlastito mišljenje i s njime 
upoznati druga lica. U odnosu između države i novinstva pridaje se naj- 
veća važnost upravo problemu slobode tiska (novina). Za nijedan pojam 
nijesu se u novijem historičkom kulturnom razvitku čovječanstva od 
izuma tiska do danas vodile tolike strastvene borbe kao za pojam slobode 
tiska. Kod toga valja uvažiti, da borba za pojmove i krilatice nije borba 
Za šimere i utvare, nego borba za pojmove, koji u sebi nose historičke 
sile, koje su toliko snažne, da obuhvataju svu našu volju i htijenje i da 
nama vladaju. Odmah nakon izuma tiska razvila se i održala stoljetna 
borba između državnog autoriteta i zahtjeva, koji je naglašavao slobodu 
tiska. Država je zahtijevala za sebe pravo cenzure svih tiskopisa. Ta borba 
završena je načelno političkom deklaracijom o čovječjim i građanskim 
pravima fiksiranim u ustavu slobodne američke države Virginije i po 
velikoj francuskoj revoluciji, kojim je izjavljeno, da ljudima pripada 
pravo slobodnog izjavljivanja misli i mišljenja u tiskopisima. Time je 
borba liberalističkog shvaćanja prenesena u znanstveno filozofski sistem. 
Počevši od godine 1776., kad je prvi put u ustavu američke države Vir- 
ginije ustavno ustanovljeno pravo slobode tiska, prelazi ovo postepeno 
u sve kasnije državne ustanove, ali s time ne prestaje borba između države 
i načela slobode tiska, koje zastupa slobodoumno građanstvo XIX. i XX. 
stoljeća. Borba za slobodu tiska je u prvom redu duhovna borba, koja 
traži ukidanje predcenzure. 

Usprkos okolnosti, da načelo slobode tiska spada prema evropskom 
ustavnom pravu među t. zv. klasična prava subjektivne slobode kao 
subjektivno pravo na intelektualno stvaranje i tiskanje svojih mišljenja, 
ne može se odrediti jedinstvena teoretska značajka, koja bi se mogla bez 
daljega primijeniti na tiskovna prava sviju evropskih, odnosno kulturnih 
država. Odgovor na to pitanje nema međutim samo znanstveno-teoretsku 
važnost, nego interesira pisce (autore), nakladnike, novinare i novinske 
zavode, a komačno i čitavu javnost. Tiskovno pravo, pitanja slobode 
tiska, cenzure i sl. predstavljaju simptome trajno aktuelne problematike, 
koja se neposredno tiče egzistencije novinstva, a danas je naročito 
aktuelizirana dubokosežnim političkim i socijalnim promjenama. U 
pogledu ustavnih odredaba o slobodi tiska i specijalnih zakonskih propisa 
o tiskovnom pravu ne opstoji nikakva homogenost kod evropskih naroda, 
pa zbog toga opstoje znatne poteškoće njihova sistematiziranja. Između 
pojedinih pozitivnih tiskovnih prava opstoje određene sličnosti, ali i 
znatne razlike tako, da se među njihovim približnim skupinama ne može 
odrediti točna granica. U glavnom mogla bi u tu svrhu poslužiti klasifi- 
kacija, koja pozitivna tiskovna prava dijeli u slijedeće skupine, i to: 
a) skupina država, kojih ustavi ne proglašuju i ne garantiraju slobodu 

tiska, b) skupina država, kojih ustavi proglašuju načelo slobode tiska, ali 
ne sadrže nikakve odredbe o njegovu garantiranju tako, da državljani 
tih država nijesu zaštićeni od zakonodavstva, nego samo od upravnih 
ovlasti; ovamo spadaju primjerice Finska, Irska, Čehoslovačka (88 113, 
118 ustava od 29. II. 1920.), Turska i Jugoslavija (prema ustavu od 
3. IX. 1931.), i c) skupina država, kojih ustavi proglašuju načelo slobode 
tiska bez ograničenja, a podjedno pružaju državljanima garancije, da 
će se ono poštivati kako sa strane zakonodavstva, tako i sa strane 
upravnih oblasti; ovamo spadaju primjerice Grčka, Poljska, Njemačka 
Po weimarskom ustavu i Rumunjska. One skupine država, koje progla- 
šuju načelo ustavne slobode tiska, bez garancija od utjecaja zakono- 
davne vlasti, služe se često (Čehoslovačka) sistemom, prema kojemu 
fiksiraju načelo zakonitosti, čime uglavnom ograničuju dispoziciju 
upravne i sudske oblasti, ali s druge strane prepuštaju zakonodavstvu, 
da organizaciju slobode tiska uredi onako, kako to smatra momentano 
zgodnim. Razumljivo je, da takav sistem omogućuje zakonodavcu, da 
uz preventivnu cenzuru uvede i primjenjuje i sistem prethodnog odo- 
brenja nadležne državne oblasti, bez kojega se tom slobodom ne smije 
nitko poslužiti. No u takvom događaju jedva i opstoji sloboda tiska, 
jer se njome može služiti samo lice, kojemu je to nadležna oblast izričito 
dopustila. Većina država, koje spadaju u pomenutu drugu skupinu, 
ublažuje taj sistem koncesije i uvodi sistem prethodne deklaracije, prema 
kojemu se mora nadležnoj upravnoj oblasti prijaviti svako lice, koje se 
želi služiti slobodom tiska; no u pravilu primjenjuje se taj sistem dekla- 
racije najvećim dijelom kod periodičkih publikacija. Sistem prethodne 
deklaracije (prijave) mnogo je simpatičniji od sistema koncesije 
(dozvole), iako su oba ta sistema nedemokratskog karaktera, jer se 
njima može prema volji i samovolji stezati sloboda tiska. Države, koje 
spadaju u pomenutu drugu skupinu, mogu svoj sistem ublažiti tako, da 
ukinu sve preventivne mjere (prijavu, dozvolu i sl.) i da se posluže 
represivnim mjerama (t. j. da. prema licu, koje povrijedi ili zloupo- 
trijebi slobodu tiska, primijene kaznene i druge sankcije). Ako državni 
ustavi država, koje spadaju u pomenutu drugu skupinu, ne propisuju 
nikakva ograničenja, mogu njihovi zakonodavni organi specijalnim zako- 
nima o tisku propisati preventivni (prijava, koncesija) ili represivni 
(liberalniji) sistem slobode tiska. To pak znači, da sam ustav eventualno 
ne sadrži nikakve odredbe o preventivnim mjerama, ali ostavlja 
mogućnost običnom zakonu, da ih ustanovi i uvede kadgod se to smatra 
potrebnim, jer se sloboda tiska prema toj skupini država može uvijek 
ograničiti zakonom kao lex specialis, odnosno posebnim zakonom (mate- 
rijalno. i formalno-pravnog značaja), kojima se regulira sloboda tiska. 

U treću skupinu spadaju države, kojih ustavi pružaju državljanima 
dovoljne garancije ustavnih (javnih) subjektivnih prava i sloboda, no 
jer tisak uključuje u sebi pored .subjektivnih funkcija i znatne objek- 
tivne funkcije, uređuju tiskovno pravo pravnim normama sui generis, u 
kojemu su naročito predviđeni tiskovni delikti i posebne kaznene sankcije. 

Postepeno se razvilo shvaćanje, koje je provedeno i u novijim držav- 
nim ustavima, a koje je slobodu tiska smatralo subjektivnim javnim 
pravom i uvrstilo ga u onu skupinu javnih prava, koja osnivaju slobodu 

individuuma od utjecaja državne vlasti u njegovu pojedinačnu pravnu 
sferu.!! Individualizam, koji je naglašen osnovnim slobodnjačkim pravima 
svakog čovjeka, ulazi u ustavne povelje sjevero-američkih slobodnih 
država.!! U prvom američkom ustavu Virginije od 12. lipnja 1776. usta- 
novljeno je, da su svi ljudi od prirode jednako slobodni i nezavisni i da 
im pripadaju određena prirodna prava, koja ne mogu, — kad uđu u 
određenu ljudsku zajednicu, — nikakvim ugovorom svome potomstvu ni 
oteti ni odsvojiti; ovamo spada naročito uživanje života i slobode zajedno 
sa svim sredstvima, koja su potrebna da se steče i drži vlasništvo te 
postigne i oživotvori dobrobit i sigurnost. — Mnogo jače naglašen je 
individualizam u »izjavi prava čovjeka i građana«, koju je izdala fran- 
cuska ustavotvorna skupština dne 26. kolovoza 1879.2 polazeći sa staja- 
lišta, da je nepoznavanje i neodržavanje osnovnih ljudskih prava naj- 
glavniji razlog javnih nesreća i propasti vlada i da je za to potrebno u 
svečanoj izjavi ustanoviti sveta prava čovjeka, da se ljudi uvijek na njih 
sjećaju. Tu se ističe, da je svakoj političkoj zajednici svrha, da se uzdrže 
prirođena prava čovjeka, koja nikad ne zastaruju, a među koja spadaju: 
sloboda, vlasništvo, sigurnost i otpor protiv tlačenja. Za vršenje priro- 
đenih prava svakog čovjeka ne opstoje druge granice osim onih, koje su 
potrebne da se i drugim članovima zajednice zajamči uživanje istih prava, 
a koje se mogu odrediti jedino zakonom. U toj izjavi naročito je nagla- 
šeno, da su svi ljudi rođeni slobodni i jednaki pred zakonom, te da se 
socijalne razlike mogu opravdati samo radi javnog dobra. Na temeljna 
čovječja prava nadovezuju se u toj izjavi politička (građanska) prava, 
koja služe kao sredstvo, da se državna zajednica stvori bez oštećenja čo- 
vječjih prava. Ta temeljna slobodnjačka prava prelaze po tome gotovo u 
sve kasnije ustave, i to naročito u belgijski ustav od 7. veljače 1831., 
odakle ih je preuzeo austrijski ustav od 21. prosinca 1867.“ a kasnije 
i drugi ustavi. | 

S obzirom na okolnost, da se u javnosti češće upućuje na ugled engles- 
kog prava i njegove zaštite subjektivnih javnih prava, iznosi se ukratko 
odnosno pravno stanje. U Engleskoj ne opstoji pojam jedinstvene redar- 
stvene vlasti (kao u kontinentalnoj Evropi). Slobodnjačka prava individua 
suprotstavljaju se naime jedinstvenoj redarstvenoj vlasti kao zaštita poje- 
dinca, pa se radi toga sa stajališta engleskog prava ne govori o opstoj- 
nosti slobodnjačkih prava, nego o političkoj slobodi, koja uključuje u 
sebi načela (maksime) i zakonodavno-političke principe, koji nijesu po- 
stavljeni izričitim zakonodavnim činom. Osobna sloboda zaštićena je dje- 
limice pravnim sredstvom Habeas Corpus Act-a od 26. V. 1679., a djeli- 


21 Dr. Vinko Krišković: Upravna nauka i hrvatsko upravno pravo. Zagreb, 
1901., str. 65. — Dr. Ladislav Polić: O pojedinačnim slobodama i njihovim jamstvi- 
ma. (Mjesečnik Pravničkog društva, Zagreb. Godina XL. — 1914, broj 3, str. 193 i sl.) 

2 Ch. Beudant: Le droit individuel et VEtat. Paris. 1920. 

#8 Spetorski E.: Tri deklaracije (Arhiv za pravne i društvene nauke. Beo- 
grad. Godina XXIV, drugo kolo, knjiga XXVIII, broj 5. od 25. V. 1934., str. 373 i 
81). — M. L. Kostić: Postanak subjektivnih javnih prava (Branič. Organ advokat- 
ske komore. Beograd. Godina 1935.-1938., broj 5, str. 222), 

*% Dr. G. Jellinek: System der subjektiven čffentlichen Rechte. Tiibingen. 
1918. — Dr A. Hensel: Grundrechte und politisehe Weltanschauung. Tiibingen, 1931. 

mice osobitim formama. Osobna sloboda građana može se ograničiti (uki- 
nuti) zatvorom samo na osnovi warranta po zemaljskoj redarstvenoj 
oblasti ili po mirovnom sucu (u pismenoj formi u pravilu u kaznenom 
postupku, i to kod teških delikata, a naročito ako je veliki jury već po- 
dignuo optužbu). Uhapšenje vrši se tako, da se odnosno lice dotakne 
rukom te mu se podjedno saopći, da je uhapšeno; kod toga se smije 
upotrijebiti samo apsolutno potrebna sila, pa je radi toga nedopušteno 
vezati ili okovati uhapšenika, izuzevši da ovaj prijeti silom, da se služi 
gilom ili da nastoji pobjeći. Publika mora u svakom pravcu pomagati 
organu vlasti, koji provodi uhapšenje. Premetačina se smije provesti 
šamo kod lica, koje je uhapšeno radi teškog delikta (indictable offence); 
kod toga smiju premetačinu kod ženskih uhapšenica provesti samo ženska 
lica. Izuzetno su ovlašćeni na provedenje premetačine redarstveni organi 
protiv lica, koja su sumnjiva radi krađe, kao i kod zvjerokradica, kuća- 
raca i poljara, a carinski organi protiv lica, koja su sumnjiva radi kriom- 
čarenja. — Prema common law-u (običajnom pravu) dopuštena je po- 
vreda kućnog praga samo u dva slučaja, i to: a) da se spriječi teški 
delikt (felony) ili pogibeljna povreda mira; u takvim događajima smije 
svako lice (a ne samo redarstveni egzekutivni organ) unići u tuđu kuću, 
ako predleži pogibelj u odvlaci, odnosno silom otvoriti vrata u tuđoj kući, 
i b) u svrhu ustanovljenja krađe ili ukradenih stvari. U prvom događaju 
je počinitelj: već poznat i treba ga uhapsiti, dok u ovom drugom doga- 
đaju počinitelj nije poznat, nego se nastoji izviditi trag krađe ili ukra- 
denih stvari. Premetačina kuće (eventualno otvorenje kućnih vrata na 
gilu) smije uslijediti samo na osnovi warranta mirovnog suca. — Tajna 
Pisma nije bila zaštićena za vrijeme kraljice Ane kao ni za vrijeme en- 
gleske republike pod Cromwellom (kad se pošta smatrala izdašnim finan- 
cijalnim vrelom i sredstvom za političku špionažu tako, da su poštanski 
uredi dobivali naloge za provođenje sistematskoga i periodičkog otva- 
Tanja pisama i za pregled korespondencije; osim toga otvarana su i či- 
tana sva pisma, koja su se slala u inozemstvo). To stanje trajalo je sve 
do zakona od 1710., kojim je zabranjena prijašnja praksa otvaranja pi- 
sama i određeno, da se u buduće smiju pisma otvarati samo na osnovi 
pismenog warranta državnog tajnika (Home secretary), koji vrijedi samo 
za pojedinačnu povredu tajne pisma, a pored toga morao se voditi pose- 
ban registar o odnosnim nalozima. Takvi pismeni nalozi izdaju se radi 
svrha kriminalnog redarstva odnosno radi suzbijanja protudržavnih po- 
kreta, — Sloboda tiska: Kad se raširila upotreba tiska, pokazala se po- 
treba kontrole knjigotiskarstva (naročito za Tudorovića nije se nitko 
smio baviti tiskom bez vladareve licence). Godine 1557. osnovan je ceh 
knjigotiskara u Londonu, kojemu je podijeljen monopol za tiskanje, što 
je olakšavalo vršenje kontrole nad radom njegovih članova. Dekretom 
od 11. VII. 1637. ukinut je taj monopol, ali je određeno, da se u buduće 
ne smije nijedna knjiga objelodaniti bez prethodne licence i bez upisa 
u poseban registar; potrebnu licencu (u formi «imprimatur-a«) podjelji- 
vali su nadbiskup od Canterbury-a i biskup od Londona, suci, dvorski 
činovnici i podkancelari sveučilišta. Ta cenzura ostala je na snazi i pod 
republikom. Protiv samovoljne cenzure uložio je godine 1644. Milton 
(Areopagitica) plameni protest i razvio načelo, koje je kasnije postalo 

sastavnim dijelom konstitucionalne doktrine, a prema kojemu se svaka 
knjiga smije tiskati bez prethodne licence, ako je registrirano ime sasta- 
vitelja (autora). U XVIII. stoljeću iznesao je lord Mansfield svoju doktri- 
nu, koja je u vezi sa slobodom tiska. Konačno (nakon ukidanja jamče- 
vine za izdavanje tiskopisa) statuirana su slijeđeća ograničenja tiska, 
i to: a) svaki knjigotiskar mora još šest mjeseci nakon tiskanja sačuvati 
po jedan primjerak odnosnog tiskopisa uz prijetnju novčane globe, a 
ako je tiskanje izvršio na trošak drugog lica, mora na svakom odnosnom 
tiskopisu notirati njegovo ime i točnu adresu te odnosni egzemplar na 
zahtjev predložiti svakom nadležnom mirovnom sucu, b) svaki knjigo- 
tiskar novina mora uz prijetnju kazne na prednjoj i stražnjoj strani 
označiti svoje ime i adresu, a u protivnom ne smije se odnosni tiskopis 
raspačavati, c) svako novinsko preduzeće mora se registrirati uz navod 
lica, koja kod njega sudjeluju (Newspaper Libel and Registration Act 
1881.). —Međutim razvili su se mnogi privilegiji, koji služe tiskarskom 
obrtu i novinarskim preduzećima, u pogledu otklanjanja odgovornosti 
povodom kaznene tužbe (action for a libel), faire i točnog izvješćivanja 
o sudskim raspravama i javnim skupštinama itd. — Sloboda osnivanja 
društava: Sudovi i zakonodavstvo mogu načelno sprečavati osnivanje 
društava tako, da pojedinim društvima ne priznaju kvalitet korporacije; 
toj svrsi služio je i Law of Conspiracy (ukupnost pravnih norma, koje 
sačinjavaju podlogu za prosuđivanje zavjere), po kojem se moglo za- 
braniti osnivanje društava, koja se smatrahu štetnim radi njihovih kri- 
minalnih ili fraudoloznih čina, a koja se služe kriminalnim sredstvima za 
postignuće svojih svrha, odnosno društava, koja su prisilno sprečavala 
slobodu očitovanja misli i volje svojih članova. Sve do Conspiracy and 
Protection Act, 1875. progonile su se sindikalne organizacije radnika. Pre- 
ma sadanjem pravnom stanju vrše Trade Union nesmetano svoju funk- 
ciju za zaštitu radničkih interesa, a smiju polaziti i za političkim svrha- 
ma. Zakon od 1906. sadrži tri važna privilegija za Trade unions, prema 
kojima: a) nije kažnjivo postavljanje štrajkaških odbora, b) nije kažnjiv 
čin, kojemu je svrha da se pomoću radničke koalicije postignu bolji rad- 
nički uvjeti, makar on zadire u obrt ili trgovinu drugih lica; time je 
legaliziran secondary strike, i c) ne može se pred nijednim sudom po- 
dignuti tužba radi naknade štete protiv Trade Union (ili određenoga nji- 
hova organa) radi djela, kojemu je svrha poboljšanje radnih uvjeta. — 
Sloboda sakupljanja: Apsolutna sloboda ograničena je. samo time, da 
odnosna skupština ne smije polaziti za protupravnim svrhama (unfawfui 
assembly); o tome odlučuju redarstvene oblasti, koje to prosuđuju prema 
praksi, koja nastoji proširiti slobodu sakupljanja. — Pravo ovlašćenog 
otpora protiv organa državne vlasti: U Engleskoj ne opstoji delikt otpora 
protiv zakonitog vršenja državne vlasti kao u kontinentalnom evropskom 
pravu. U Engleskoj može svako lice uz određene pretpostavke suprot- 
staviti opravdani otpor svakome pa i redarstvenom egzekutivnom organu 
u svrhu obrane od neopravdanog napadaja na život, ličnost i imovinu. 
Pri tome nije dopušten napadaj, nego samo obrana, jer ovlašteni otpor 
ne uključuje nikad pravo napadaja. To vrijedi naročito za događaje 
nužde (self-defence). O opravdanosti, odnosno neopravdanosti obrane, 
koju vrši napadnuto lice, odlučuje konkretno sud. 

Načelo slobode javnog izražavanja mišljenja putem tiska prodrlo 
je u ustavno pravo prvobitno u formulaciji, koja nastoji utvrditi, da 
predleži prirođeno, neotuđivo i od svake državne privole neovisno su- 
bjektivno pravo čovjeka i građanina, po kojem može javno slobodno 
izraziti svoje mišljenje i osjećaje, i to bez obzira na to, da li time izjav- 
ljuje važno ili nevažno, istinito ili lažno. Tako primjerice određuje art 
12. Bill of right iz godine 1767., da ljudima pripada pravo na slobodu, 
prema kojoj mogu govoriti, pisati i svoje osjećaje izražavati, i da se 
zbog toga ne smije potiskivati sloboda tiska (novina). Francuska Dćcla- 
ration des droits de l'homme od godine 1789. i od godine 1793. (kojoj je 
kao ugled služio američki ustav, i to naročito Bill of right od 1776. iz 
Virginije, jednako kao i nauka Rousseau-a) sadrži također odredbu o 
slobodi javnog izražavanja mišljenja i tiska." Nakon deklaracije čo- 
vječjih i građanskih prava od godine 1789. ušlo je subjektivno pravo 
javnog iznošenja mišljenja u sve evropske ustave, ali mu je oduzet 
značaj naravnog prava. 

U Njemačkoj fiksirano je to pravo javnog iznošenja mišljenja već 
u ustavu od godine 1849. (8 143), prema kojemu »Jeder Deutsche hat 
das Recht, durch Wort, Schrift, Druck und bildliche Darstellung seine 
Meinung frei zu Aussern«. Isto određuje i art. 27. pruskog ustava od 
31. I. 1851.: »Jeder Preusse hat das Recht, durch Wort, Schrift, Druck 
und bildliche Darstellung seine Meinung frei zu dussern. — Die Zensur 
darf nicht eingefiihrt werden; jede andere Beschr&nkung der Pressfrei- 
heit nur im Wege der Gesetzgebung«. Ista odredba nalazi se i u art. 118. 
weimarskog ustava: »Jeder Deutsche hat das Recht, innerhalb der 
Schranken der allgemeinen Gesetze seine Meinung durch Wort, Schrift, 
Druck, Bild oder in sonstiger Weise frei zu 4ussern. An diesem Rechte 
darf ihn kein Arbeits- oder Anstellungsverhaltniss hindern, und nie- 
mand darf ihn benachteiligen, wenn er von diesem Rechte Gebrauch 
macht. — Eine Zensur findet nicht statt, doch kš&nnen fir Lichtspiele 
durch Gesetz abweichende Bestimmungen getroffen werden. Auch sind 
zur Bekimpfung der Schund- und Schmutzliteratur, sowie zum Schutze 
der Jugend bei 6ffentlichen Schaustellungen und Darbietungen gesetz- 
liche Massnahmen zulšssig.«?* 

Radi preglednosti iznosi se ukratko historijat uređenja tiskovnog 
prava u dvjema demokratskim državama, i to: 

a) Englesko tiskovno pravo. 

Zanimivo je ukratko upoznati prebiae slobode tiska i tiskovnog 
prava u Engleskoj, koja se smatra klasičnom demokratskom državom. U 
Engleskoj*" ne opstoji jedinstvena kodifikacija tiskovnog prava niti je 
pravni položaj tiska (novinstva) fiksiran u ustavu kao temeljnom za- 


£5 Art. 10.: »Nul ne doit &tre inquićt€ pour ses opinions, me&mes religieuses, 
porvu que leur manifestation ne trouble pas l'ordre public ćtabli par la 1loi«. — 
Art 11.: »La libre communication des pensćes et des opinions est un des droits le 
plus prćcieux de "homme: tout citoyen peut donc parler, €crire, imprimer libre- 
ment, sauf a repondre de l'abus de cette libertć, dans les cas dćterminćs par la 1oi.« 

% Dr. Heliwig: Meinungsfreiheit, Zensur (Die Grundrecht und Grundegpflich- 
ten der Reichsverfassung. Kommentar zum zweiten Teil der Reichsverfassung. 
Zvweiter Band. Berlin. 1930, str. 1. i sl.). 

konu. U jednoj rješidbi iz godine 1900. naglašeno je, da sloboda: novin- 
stva nije ni veća ni manja od slobode svakog engleskog državljanina, što 
znači, da novinstvo ne uživa nikakvu zasebnu pravnu zaštitu ni od kakvih 
upravnih mjera i odredaba, iako ove mogu daleko prijeći okvir tiskovno- 
redarstvenih propisa i ograničenja. Tiskovno-redarstveni propisi osnivaju 
se prije svega na dva zakona, i to na Newspaper Printers and Reading 
Rooms Repeal Act, 1869. i Newspaper Libel and Registration Act, 1881., 

koji pod prijetnjom kaznenih sankcija određuje, da svaka novina (čago- 
pis) mora nositi ime i adresu tiskara i da je tiskar obvezan tečajem šest 
mjeseci čuvati tiskopis, na kojem je označeno ime i adresa nalogodavca 
(naručitelja) ili nakladnika. Novine, koje ne pripadaju određenom dio- 
ničkom društvu moraju u poseban registar upisati naslov i ime vlasnika; 
za registriranje odgovorni su tiskar i izdavač. Englesko novinstvo ne 
pozna prinude u pogledu primanja službenih vijesti i ispravaka kao ni 
dužnosti davanja oblasnih dužnih primjeraka. No Copyright Act, 1911. 
statuira dužnost na davanje određenog broja besplatnih primjeraka od- 
ređenim javnim knjižnicama. U pomenutim zakonskim propisima sadr- 
žane su mnoge odredbe, pomoću kojih može država po svom organu utje- 
cati na novinstvo. Kazneno-pravna odgovornost novinstva ravna se prema 
common law-u. Za novinstvo naročito je važno »libel-pravo«, koje se 
osniva na The libel Act od 24. VII. 1843, koje regulira civilnu i kaznenu 
odgovornost zbog libela, a razlikuje: a) defamatory libel (uvreda, kle- 
veta), b) seditions libel (vijesti, koje utječu na uzbunu, nemir, revolu- 
ciju), c) blasphemous libel (huljenje na Boga) i obscene libel (povrede 
morala). Progon zbog libela može vrlo nepovoljno djelovati na odnosnu 
novinu, jer su predviđene visoke odštetne svote u slučajevima uvreda i 
kleveta; da tome izbjegnu, namještavaju veće novine kućnog pravnika, 
koji ispituje svaki broj lista sa stajališta »slibel-prava«. — Posebni za- 
Koni sadrže različita ograničenja za novinstvo, koja su statuirana u jav- 
nom interesu. Tako je primjerice za zaštitu sudaca i vodstva procesa u 
contempt of court predviđeno ograničenje novinstva u pogledu izvješća- 
vanja sa sudskih rasprava. U izbornom pravu sadržani su propisi, koji 
štite izbornog kandidata od lažnih tvrdnja, koje se iznose u javnost pu- 
tem novina. Posebnim zakonskim propisima (Veneral Diseases Act, 1917.) 
zabranjeno je novinama donošenje oglasa o liječenju veneričkih bolesti 
i o lijekovima za te bolesti. Zakonski propisi sadržani u Betting Act, 
1853. i Ready Money Football Betting Act. 1920. zabranjuju donošenje 
hovinskih oglasa o konjskim i drugim utrkama i sl. Prema Cruelty to 
animals Act. 1876. zabranjeno je novinama donošenje oglasa, kojim se 
javnost upućuje na eksperimente sa životinjama, a prema Larceny Act, 
1861. zabranjeni su oglasi, kojima se obećaje nekažnjivost donosiocima 
ukradenih stvari. Ako novine donesu neoprezna saopćenja o državnim 
ugovorima ili o vojničkim tajnama, potpadaju takva saopćenja pod Offi- 
cial Secrets Act, 1899., 1911. i 1920., a ako pozivaju na uskratu službe 
u vojsci i mornarici pod Incitoment to Muting Act, 1797. Novinska saop- 
ćenja (vijesti), koja su neoprezna, pogibeljna ili ponizujuća za vladu, 
kažnjavaju se u vrijeme rata i izuzetnog stanja prema Defence of the 
Realmi Act, 1914.; to pitanje potanje je reglementirano i u Emergency 
Powers Act, 1920. i Emergency Regulations, 1926. — U smislu Law of 

libel Amendement Act, 1888. ne smiju novine u svojim izvješćima o sud- 
skim raspravama citirati huljenje na Boga, a prema Judicial Proceedings 
Regulations of Reports Act, 1926. zabranjuje se novinama saopćenje sviju 
procesualnih pojedinosti, koje bi mogle škoditi javnom moralu. Criminel 
Justice Act, 1925. sadrži zabranu objavljivanja fotografija i crteža inte- 
resiranih lica. — Children and Young Pasons Act, 1933. i Betting and 
Lotteries Act, 1934. sadrže dalja ograničenja novina u saopćivanju od- 
nosnih vijesti. Osim toga opstoji u Engleskoj i mogućnost ishođenja sud- 
ske zabrane, kojom se zabranjuje objavljivanje ili ponovno objavljivanje 
određenih vijesti (saopćenja), i 

b) francusko tiskovno pravo. 

Današnje franc. tiskovno pravo svodi se (kao i sve ostale franc. poli- 
tičke institucije) u prvom redu na veliku franc. revoluciju od godine 1789., 
kad se prvi put pojavljuje novinstvo u modernom smislu." Do tog vre- 
mena novinstvo je samo »martirijum mišljenja«*, iako ono ni kasnije nije 
potpuno slobodno, jer su propisi o cenzuri ostali i dalje na snazi, a tiskari 
i nakladnici odgovarali su za sadržaj tiskopisa pored autora. Art. 11. čo- 
vječjih prava, koja su dne 26. VIII. 1789. svečano proglašena, ostao je 
doduše na papiru, ali se njegova stilizacija kasnije vraća u ustavnim na- 
crtima i zakonima, jer se smatralo, da slobodno javno saopćivanje misli i 
mišljenja predstavlja najdragocjenije ljudsko pravo, po kojem može svaki 
građanin slobodno govoriti, pisati i svoje misli tiskati obdržavajući kod 
toga jedino granice, koje su toj slobodi postavljene zakonom. U Consti- 
tution francaise od 3. IX. 1791. učvršćena je posebna odredba (Titre I. 
5 4, b) o slobodi tiska, kojom je zajamčeno svakom građaninu, da može 
govoriti i pisati, odnosno tiskati svoje misli te ih javno objavljivati tako, 
da tiskopisi ne potpadaju ni pod kakvu cenzuru i nadzor prije njihova 
objavljenja. No ta odredba nije se poštivala, jer su u praksi svakovre- 
meni vlastodršci potiskivali i zatirali protivničko novinstvo; tako su pri- 
mjerice dne 10. VIII. 1792. zabranjene sve rojalističke novine. No to nije 
smetalo girondiste, koji su provodili takve protuliberalne mjere protiv 
protivničkog novinstva, da je dne 24. VI. 1793. zaključena Constitution 
de la Republique Francaise, koja je u art. 7. ponovno svečano prokla- 
mirala, da svakom pripada pravo, da svoje misli i mišljenje izrazi putem 
novina (tiska) ili na makar koji drugi način, i da se to pravo (koje se 
smatralo naravnim i građanskim pravom) ne može nikad ukinuti. Straho- 
vlada, koja je iza toga slijedila, nije poštivala tu odredbu. U ustavu 
direktorija od 22. VIII. 1795. (5. Fructidor III. godine franc. republike) 
određeno je (art. 353.) đa se nitko ne smije sprečavati u tome, da svoje 





£7. Max Griinbeck: Die Presse Grossbritaniens. Ihr geistiger und wirtschaftli- 
cher Aufbau. (2. Bande). Leipzig, 1937. — Dr. Alfred Mischke: Die Besitzverhšiltnisse 
in der englischen Tages- und Sonntagspresse. (Zeitungswissenschaft. Monatsschrift 
fr Zeitungsforschung... Berlin. 12. Jahrgang, Nro 10. von 1. X. 1937. strana 677 
do 696). 

2% Andre Lebon: Das Verfassungsrecht der franzčsichen Republik. Tibingen. 
1900, str. 185 i sl. 

% Walter Gruber: Die Entwicklung des franzčsichen Presserechts. (Zeitungs- 
wissenschaft. Monatsblatt fir internationale Zeitschriftsforschung. Berlin. 11. Jahr- 
gang, Nr 4. vom 1. IX. 1936, strana 198. i sl.). 

misli i mišljenje izjavljuje, napiše, tiska i objavljuje, odnosno (art. 355) 
da se sloboda tiska ne može ograničiti ni privilegijima, ni vlašću, ni su- 
dovima ni na kakav drugi način. 

Nakon državnog udara od 4..IX. 1796. nastupili su često progoni no- 
vinstva usprkos načelu o slobodi tiska. Konzularni ustav Napoleona 
Bonaparte od 13. XII. 1793. ne sadrži nikakve odredbe o tisku i o slobodi 
tiska, Sam Napoleon nastojao je ograničiti broj novina smatrajući ih 
opasnim oružjem u ruci neprijatelja franc. republike. Dekretom od 5. II. 
1810. uvedena je cenzura, koja je međutim bila i prije prakticirana. U 
art. 8. Charte constitutionelle francaise od 4. VI. 1814. oređeno je, da 
franc. građanima pripada pravo, da svoje misli iznose (objavljuju) i ti- 
skaju, koliko to ne prekoračuje granice, koje su slobodi tiska postavljene 
zakonom. No usprkos tomu uvedena je neposredno iza toga cenzura, koja 
je ukinuta zakonom od 17. V. 1819, ali je opet uvedena zakonom od 31. 
III. 1820. Zakon od 26. VII. 1821. proširio je cenzurne propise na sve 
tiskopise, koji izlaze periodički. Ta dva potonja zakona ukinuta su ka- 
snijim zakonom od 17. III. 1822. i od 25. III. 1822., ali kojima je propisana 
posebna dozvola za dalje izlaženje novina, a podjedno priznato vladi ovla- 
štenje, da zabrani novine, koje joj smetaju u radu. Liberalnim zakonom 
od 18. VII. 1828. ponovno je uvedena sloboda tiska i ukinuta dozvola za 
dalje izlaženje novina kao i cenzura, ali je pridržana obveza na polaganje 
jamčevine i propisano, da se natpis novine, kao i ime i adresa vlasnika, 
odgovornog urednika i tiskara mora prijaviti nadležnoj oblasti prije iz- 
davanja novine. Charte constitutionelle francaise od 14. VIII. 1830. odre- 
đuje u art. 7., da Francuzima pripada pravo da tiskaju i objavljuju svoje 
mišljenje, koje se podudara sa zakonom, i da se cenzura ne smije nikad 
više uvesti, No usprkos tome opet je već dne 9. LX. 1835. uvedena cenzura, 
koja je ostala na snazi sve do 24. II. 1848. (pad kraljevstva). Provizorna 
revolucionarna vlada ukinula je dne 6. III. 1848. cenzuru i novinsku 
jamčevinu kao i sve ostale zakonske propise, koji su sprečavali slobodu 
tiska. No već dne 11. VIII. 1848. ograničuje nacionalna skupština slobodu 
tiska. Kasniji ustav od 4, XII. 1848. sadrži u art. 8. odredbu, prema kojoj 
građanima pripada pravo da se sastaju u miru i bez oružja, odnosno pravo 
da svoje misli javno iznose putem tiska ili na drugi način tako, da se 
tisak ne može nikad podvrgnuti pod cenzuru; prema posebnoj odredbi 
(art. 83.) toga ustava novinski delikti potpadaju pod porotne sudove. 
Zakonodavna skupština uspostavila je kasnije ponovno tiskovni zakon od 
9. IX. 1835. i uvela cenzuru. Dne 16. VII. 1850. uvedena je ponovno no- 
vinska jamčevina. Ustav Napoleona III. od 14. I. 1852. ne sadrži nikakve 
odredbe o tisku i o slobodi tiska, a njegov tiskovni zakon od 17. II. 1852. 
omogućuje vladi da potiskuje i zabranjuje novine. Liberalni tiskovni 
zakon od 11. V. 1868. dopušta izdavanje novina bez prethodne dozvole, 
ali pridržaje većinu propisa tiskovnog zakona iz godine 1852. (kao pri- 
mjerice jamčevinu, biljegovinu i sl.). Zakonom od 8. VII. 1871. ponovno 
je ustanovljena novinska jamčevina za političke novine, što je bilo uki- 
nuto dne 10. X. 1870. Dne 29. VII. 1875. određeno je, da su za tiskovne 
delikte nadležni porotni sudovi. Dne 29. VII. 1881. donesen je tiskovni 
zakon, koji se i danas nalazi ra snazi, a koji određuje (art. 1.), da su tisak 
i knjižare slobodne i da (art 5.) svaka novina može izlaziti bez prethodne 

dozvole i bez položenja novinske jamčevine, ali da (art. 6.) svaka novina 
mora imati svoga odgovornog urednika (gćraht) i da se (art. 10.) moraju 
dostaviti kod državnog odvjetnika (u manjim mjestima kod gradskog 
načelnika) dva primjerka novine odmah nakon njena izdanja. Ustavi od 
25. II. 1875. i od 16. VII. 1875. ne sadrže odredbe o tisku. Provedbeni 
propisi, koji su naknadno izdani k tome tiskovnom zakonu ex 1881., za- 
branjuju zloupotrebu slobode tiska putem pornografskih tiskopisa, anar- 
hističke propaganđe i blaćenja inozemnih poglavara. 

Ako se objektivno promotri engleski i francuski sistem novinstva i 
njihova sloboda tiska, mora se ustanoviti, da u odnosnim državama ne 
opstoji apsolutna sloboda tiska u smislu liberalne programatike. To je 
mnogom i do određene granice razumljivo samo sobom, jer se sloboda 
tiska i novinstva ne smije zamijeniti s neodgovornošću, koja ruši moral, 
zajednicu i državu. S mnogo strana nastoji se uloga slobodnog novinstva 
u modernoj državi označiti epitetonom »javne vlasti u demokraciji«. No 
jer u demokraciji opstoji stroga odgovornost, povezuje se s tim epiteto- 
nom modernog novinstva i njegova velika socijalna i politička odgovor- 
nost. Sloboda uopće uključuje u sebi odgovornost i smisao za zakonitost 
i poredak, jer gdje taj smisao manjka, dolazi do postepenog uništenja 
slobode! . . To pokazuje historija sviju diktatura u svim državama svijeta. 

Već je Montesquieu* istaknuo, da opstoje granice od načela slobode 
tiska, kad je razložio, kako pretjerana sloboda vodi anarhiji. I u najdemo- 
kratskijim i najliberalnijim državama, koje su usvojile načelo slobode ti- 
ska, opstoje ograničenja i stege, koje pokazuju, da tisak i novinstvo nijesu 
oslobodjeni od sviju stega i obveza, jer apsolutna sloboda tiska ne može 
nigdje opstojati. Pitanje opstoji samo u tome, na koji su način fiksirana 
ta ograničenja, dokle dosižu i kako se vrše državni zahvati u slobodu 
tiska. 

Historijat tiskovnog?!) prava pokazuje, da su njegove norme postepeno 
prelazile iz materije upravnoga (redarstvenog) prava u skupinu kulturnog 
prava. Danas tiskovno pravo ne obuhvata više samo problem slobode 
tiska ili problem državne cenzure, jer se cenzura svodi na negativno pravo 
ili na pravo odredjenih organa državne vlasti, koje je upravljeno protiv 
slobode tiska, nego na pravnu zaštitu subjektivnoga javnog prava slobode 
misli i tiska. Pored toga razvila se pod utjecajem moderne tehnike i novo- 
vjekih izuma posebna nova pravna disciplina kulturnog prava, u koje 
spadaju pored tiskovnog prava i pravo filma, pravo radia i kazališno 
pravo. Kulturno pravo izašlo je iz sfere redarstvenoga i upravnog prava, 
isto tako, kao što je i samo tiskovno pravo izašlo iz područja čistoga 
obrtnog i upravnog (redarstvenog) prava. To kulturno pravo predstavlja 
posebnu disciplinu pravne znanosti usprkos mnogovrsnoj povezanosti 
s drugim pravnim područjima. 

Dok se javno mišljenje smatra zadovoljenim i umirenim pozivom 
na slobodu tiska i zabacuje diktaturu novinstva, nije opravdana bojazan, 


%) Montesquieu: De 1 esprit des 1ois, VIII, 3. 

81) Rudolf Heizler: Vom Wesen des Presserechts. (Zeitungswissenschaft. Mo- 
matsschrift fir Zeitungsforschung.. Berlin. 11. Jahrgang, Nr. 4 vom i. IV. 1936. str. 
199 1 a1. i. Nr. 7.—8. vom 1. VII. 1936., str. 3T1 i sl.). 

da će nestati ideja o slobodi tiska, koja predstavlja važno kulturno dobro, 
pa makar joj vremena nijesu naročito sklona. Danas ne zalaže se nijedna 
država izričito za diktaturu novinstva ni protiv slobode tiska, i to ni one 
države, koje nastoje odijeliti novinstvo od određenih privrednih uvjeta. 
Austrija fiksirala je slobodu tiska u novom ustavu od godine 1934.%), koji 
uvršćuje tu slobodu među opća državljanska prava.) 


Prof. Josip Barthćlemy istaknuo je, da je suspenzija slobode tiska u 
Francuskoj, koja je izvršena godine 1830., putem ordonance Karla X, 
dovela do revolucije, pa s time u vezi sa žaljenjem naglašuje propadanje 
ideje o slobodi u Europi. Ta historička prispodoba vrijedi samo uz odre- 
đena ograničenja. Ideal slobode ostat će uvijek isti, ali nikad nije dosad 
opstojala potreba, da se neprestano iznova naglašuje, jer dok su u pri- 
jašnjim vremenima borci za slobodu nastupali militantno šireći njezine 
ideje duhovnim i materijalnim oružjem, pritisnuli su danas predstavnici 
i zastupnici ideala slobode na defenzivnu taktiku. Pored toga ne smije se 
omalovažiti okolnost, da su nove socijalno-ekonomske sile znatno utjecale 
na shvaćanje o pojmu, opsegu i sadržaju slobode. I na području novinstva 
može prema prilikama devalvacija predstavljati neophodnu pretpostavku 
za napredak, jednako kao i na području privrednoga (materijalnog) života. 


No s druge strane moglo bi se eventualno istaknuti, da sloboda tiska 
ne ovisi samo o opstojnosti ili neopstojnosti državne cenzure, jer cen- 
zura označuje samo utjecaj »ozgora«, a tisak može biti ograničen i razli- 
čitim drugim ograničenjima, koja ne potječu od državne vlasti ili kon- 
kretnog vlađajućeg regime-a. Često mogu druga izvandržavna ograničenja 
u znatnoj mjeri stezati slobodu tiska, dapače i mnogo jače od mnogih 
nedemokratskih diktatorskih državnih vlasti. Ta izvandržavna ograniče- 
nja mogu nastati od odredjenih privrednih, političko-stranačkih ili inte- 
resnih skupina. 


Prot. Dr. E. Sladović 


%) Austrijski ustav izdan je na osnovi zakona od 24. VII. 1917. (RGBI Nr. 807 
i proglašen u BGBI11. Nr. 239. ex 1934. 


*%) Art. 26.: Jeder Bundesbiirger hat das Recht, seine Meinung durch Wort, 
Schrift, Bild oder in sonstiger Weise innerhalb der gesetzlichen Schranken frei 
zu šussern. — Durch Gesetz kčnnen insbesondere angeordnet werden: a) zur Ver- 
hiitung von Verstissen gegen die čffentliche Ruhe, Ordnung und Sicherheit ođer 
gegen die Strafgesetze eine vorgšngige Prifung der Presse, ferner des 'Theaters, 
des Rundfunks, der Lichtspiele und &hnlicher čffentlicher Darbietungen, verbun- 
den mit der Befugnis der Behčrde, solche Darbietungen zu untersagen, b) Mass- 
nahmen zur Bek&mpfung der Unsittlichkeit oder grober Verstčsse gegen den 
Anstand, c) Massnahmen zum Schutze der Jugend, und d) Massnahmen zur Wahrung 
sonstiger Interessen des Volkes und des Staates.« 

SLIJEPA MAJKA 


Slijepa majka cjeliva maleno dijete, 

rođeno kad je već bila slijepa. 

Slijepa majka ne će nikada, vidjeti svoje dijete 
i srce joj se od žalosti cijepa. 


Osjeća ona njegov vreli dah na licu, 

kad mu tople i pune dojke nudi, 

čuje srebrni smijeh — najljepšu djetinju žicu — 
i tuga, teška tuga razdire joj grudi. 


Sluša, kako joj dijete tepa na krilu 

onu prvu i najslađu riječ: mama! mama! | 
Miluje mirisnu put i kosu meku ko svilu. 
Zadrhti kad je ogrli punašnim ručicama. 


Rekli su joj, da dijete ima oči pune sreće, 
bistre i plave ko nebo iza kiše. | 
Ona ih sirota nikada vidjeti ne će 

kao ni zubiće oštre, što nekidan izbiše. 


O, da joj je samo jednom otvoriti mrtve oči, 
vidjeti rumena ustašca -i bistre, goruće zjene, 
uzeti dijete u naručaj, ponosno selom proći 
sama s djetetom kao i ostale žene. 


I čezne slijepa majka, čezne za dahom noći, 

za tihom dubravom jednoga ljepšeg svijeta. 

U snu se često otvaraju njene ugasle oči: | 
gleda tad dijete, s njime po sunčanim livadam šeta. 


Gabrijel Cvitan 

DAUMIER I POLITIKA 





Nijedan političar nema mjere, koju zahtijeva Evropa 





Honore Daumier (1810.—1879.), veliki francuski crtač stekao je 
slavu tek u ovom stoljeću. Za života je malo tko znao za njega. Njegova 
današnja vrijednost očituje se u sjajnoj zamisli i snažnoj izvedbi crteža, 
kojima je pred evropsku javnost iznio one dogadjaje, što se uvijek 
ponavljaju, samo u drugim oblicima. Uvjereni republikanac, borac protiv 
lažne demokracije, ovjekovječio je strahote rata, život političara, život 

DAUMIER I POLITIKA 

u kazalištu, u obitelji i t. d. u svojim crtežima. Na groblju Pere Lachaise 
u Parisu, povrh humka obraslog mahovinom, izdiže se natpis »Peuple, 
ci-git Daumier, V!homme de bien, le grand artiste et le grand citoyene«. 
Ove riječi najbolje govore o značaju Daumier-a. 

(Donosimo ovdje njegova dva crteža iz politike, a tokom godine 
donijeti ćemo još po koju njegovu reprodukciju.) 

PUN DOBROTE 


Sva su zvona progovorila Božjim glasom, 
sva su zvona zapjevala zvukom kerubinskih lira, 
a na tihoj kolibi duše moje zavijoriše 
bijeli barjaci pobjede — smirenja srca mog. 
O, bijeli, dragi barjaci — vijesnici vječnoga mira! 


Otkada mi glasom zvona govori dobri Bog 
i sva vrata na kolibi moje duše širom otvara, 
ja sam postao krotko jagnje, 
jagnje blago — 
blaže od neba proljetnog, 
tiše od molitve kandioca ispred oltara. —— 
Pun Dobrote puštam da me svaka dobra ruka pomiluje 
i da me svatko bratom nazove .... 
Jer Gospodin je moje srce posvetio 
i ono je postalo sdd napunjen Milošću, 
sad pozlaćen Dobrotom Božijom i mojom radošću. 


Nad kolibom duše moje bijeli barjaci vijore ... 
O, gledajte: 
To oni vas pozdravljaju. 
To oni vas dozivaju da im blizu, 
bliže priđete 
i da u kolibu moje duše tiho 
uniđete ... 


— Pa ako ste mi ikađa što nažao učinili, 
ako ste mi ikada srce gorčinom otrovali, 
danas ću vam uime Bočije zaboraviti. 

U moje je srce On ulio mnogo ljubavi 
i sve ću vam zbog Njega oprostiti. 


O, dođite! 
Samo dođite! 
Bijeli vas barjaci zovu ... 

Danas ću vas kao prijatelje nadariti darom 
iz dubina srca mog 


zlatnog sada — Bogom blagoslovljenog. 
Toni Tinov. 


MALI NARODI U INTERESU — VELIKIH VLASTI 
I VELIKE VLASTI U INTERESU — MALIH NARODA 


Evropskih velikih vlasti manje je od malih vlasti (5:25). No po 
površini tla omjer je 10,5:3,5, a po žiteljstvu 3:1,5. Prema tome u Evropi 
dolazi na svaku veliku vlast 5 (pet) država malih naroda. Po površini 
tla sveukupna površina tla velikih vlasti oko 3 puta je veća od sves 
ukupne površine teritorija svih malih državica. S obzirom na broj žitelj- 
stva evropske velike vlasti imaju dva puta više žitelja od evropskih malih 
državica, a s obzirom na gustoću naseljenosti male državice su skoro 
dvostruko slabije naseljene od velikih vlasti. Od najveće evropske velike 
vlasti (Rusije!) najmanja državica malih naroda (Belgija!) tri stotine 
trideset i tri puta je manja. Od najveće države malih naroda (Španjolske) 
najmanja velika vlast (Engleska) je dva puta manja, ali je zato pet 
puta gušće naseljena. Država malih naroda, koja ima najmanji broj 
stanovnika (Albanija), ima istu gustoću žiteljstva kao i najveća država 
velikih naroda (Rusija), ali je zato dvjesta dvadeset i dva puta manja. 
Prema tome, što će biti s malenim narodima u jednoj neopisivoj utrci 
u naoružanju kao pretpripravi za jedan novi obračun između velikih 

vlasti? | 
Po broju žiteljstva i površini tla mali narodi tek u zajednici od 5 
ili deset čine jednu veliku vlast. Po geografskom smještaju male drža- 
vice su razbacane po svim dijelovima Evrope. Belgija je udaljena od 
Grčke 1500 km, a Španjolska od Litve 1750 km. Po tehničkoj opremi 
svoje vojske, po razvijenosti industrije, po kvantitetu i kvalitetu komuni- 
kacija, po teorijskoj izobrazbi svoje vojske (morala, patriotskoj svijesti, 
kulturnom nivou itd.) nijedna država malog naroda nije iznad nijedne 
velike vlasti! Male su samo jednake (ma pr. Belgija), a sve ostale su 
ispod svake velike vlasti. Čak ni savezi malih država (na pr. Balkanski 
savez ili Mala Antanta) nisu u ravnovjesju bilo samo s jednom velikom 
vlasti (na pr. Njemačkom!); niti imaju aviona koliko Njemačka, niti 
vojnika, niti pušaka, niti tvornica, niti komunikacijskih veza, a da o 
drugome i ne govorim. Rat nije isključen. I, ako Njemačka poslije 
kolonija (ukoliko ih dobije!) počne još zahtijevati i Nijemce iz Češke, 
Švicarske, Poljske, Belgije i Austrije, Italija poslije Abesinije još i 
Sredozemno more, a Japan poslije Kine još pomalo i Rusije i među- 
narodne koncesije, zatim ako Engleska i Francuska počnu smatrati, da je 
popuštanja i dopuštanja što se tiče ugovora i teritorija već previše, a 
Rusija što se tiče revolucioniranja masa i miniranja država još — pre- 
malo, — rat je neizbježiv! | 

Mali su narodi — maleni, velike su vlasti — velike. Velika riba 
može pojesti malu ribu, ali ne mora, mala riba, ako bi i htjela pojesti 
veliku — ne može. U prošlom svjetskom ratu, između Centralnih vlasti i 
Velike antante, jedna velika vlast je nestala (Austro-Ugarska), druge su 
ostale oslabljene (Rusija, Njemačka), a na ostacima drugih postalo je 
sedam novih malenih država (Češka, Estonija, Finska, Letonija, Litva i 
Poljska). Da li će velike ribe pojesti malene u budućem svjetskom su- 
kobu, koji se svakodnevno nagoviješta? 

STANJE EVROPE PRIJE PROŠLOG STANJE EVROPE POSLIJE PROŠLOG 
RATA RATA 





Velika antanta Centralne vlasti Odcijepljene države i narodi od ruše- 
vina Austro-Ugarske i krhotina Nje- 
mačke i Rusije 


Za prošlog svjetskog rata jedan je blok osvećivao smrt svoga ubi- 
jenog prijestolonasljednika, drugi je blok uime slobode i samoodređenja 
naroda branio nezavisnost jedne malene države. Za moral se dakle, 
borilo i ka ideale se ginulo, i s jedne i s druge strane. Ne ubij, a ubilo 
se, ne zarobljuj, a robilo se! Život kralja za jedne i sloboda naroda za 
druge. postavljali su se kao najviši motivi, uime kojih se krvilo i ginulo. 

eđutim, tko ne zna, što znači Dunav za Njemačku, s obzirom na da- 
leki Istok, a Mediteran, s obzirom na Indiju za Englesku, možda će u mo- 
mentu svoje intelektualne slabosti i povjerovati u moralnu jačinu i hu- 
manu veličinu, plemenitost i velikodušnost velikih vlasti zbog interesa 
života kraljeva i nezavisnosti malih naroda, no tko zna, što je značio 
vodeni put između Hrvatske, Madžarske, Srbije, Rumunjske, Bugarske i 
Turske za Njemačku i bivšu Austro-Ugarsku, a za Englesku i Francusku 
Mediteran između Španjolske, Italije, Maroka, Tripolitanije, Egipta, 
Grčke i Turske, — taj je mogao očekivati, da će doći jednom do obra- 
čuna zbog isključivo ekonomskih i legitimističkih, te ekspanzivističkih 
i imperijalističkih interesa (a ne života kraljeva i slobode malenih naroda!) 
Začetak prošlog svjetskog rata bio je početak obračuna; svršetak — 
gotov obračun, dok su idealni i humani motivi, uime kojih se ratovalo, 
bili velikim dijelom samo krinke, pod kojima su se po svršetku rata inte- 
resi jednih morali zadovoljiti na račun interesa drugih. 

Ili se Dunavom morao blokirati Mediteran ili 
Mediteranom Dunav. Ili je Dunav trebao da postane slobodan 
i samosvojan put za Centralne sile, a Mediteran putić, po kojem može 
ploviti i englesko brodovlje (ukoliko ih pripuste Centralne vlasti), ili 
je Mediteran trebao da i nadalje ostane slobodan i nezavisan put Velike 

antante, a Dunav puteljak, po kojem mogu ploviti i njemački brodovi, 
ukoliko im plovidbu dopusti Velika antanta. Svjetski rat je trebao od- 
lučiti, I, zbog toga, svi oni, koji su na tim interesiranim 
područjima bili veliki, ili bili maleni, a koji su bili 
u interesu jednih, morali su makar uzcijenu najve- 
ćih žrtava — ostati (na pr. Srbija) ili — postati (na 
pr. Čehoslovačka), a svioni, koji su bili protiv inte- 
resa, morali suili — nestati (na pr. Austro-Ugarska) 
ili oslabljeni ostati (na pr. Njemačka i Rusija). Isto 
tako, da su slučajno pobijedile Centralne vlasti, po istome kriteriju: 
interesa radi interesa, ostati bi svi oni, bili veliki 
ili maleni, a nestali svi oni, bili veliki ili maleni, 
koji su protiv interesa. 

Maleni su, dakle, narodi u interesu velikih. I, zbog toga, ako je u 
interesu velikih vlasti, da maleni narodi moraju nestati — oni nestaju, 
ako je u interesu da postanu, oni postaju, a ako je u interesu da ostanu, 
oni ostaju, bez obzira tko su i što su, kakvi su i koliki su, i koliko su 
stari, i kako se oblače, kako misle, kako pjevaju, i kako sviraju i da li 
su kršteni ili nekršteni, te bijeli ili crni. Kada, dakle, zbog interesa 
velikih vlasti maleni narodi treba da opstoje, onda opstoje ili ako ne 
opstoje, onda će opstojati, ali ako radi interesa ne trebaju opstojati, 
onda makar da su od suhoga zlata, moraju nestati, ako opstoje, ili ostati 
u ropstvu, ako robuju. i 

Nedavno je u Indiji jedan »prorok« podigao ustanak protiv Engleza. 
Englezi su ih tako reći jednostavno sravnili sa zemljom, iako su liberalci, 
demokrati, humanisti i pacifisti. No poslije svjetskog rata ti isti Englezi 
(zajedno s Francuzima) na ruševinama Austro-Ugarske i krhotinama 
Njemačke i Rusije uspostavili su, uime demokracije i samoodređenja 
naroda Litvu, Letoniju, Estoniju, Poljsku i Češku. Vis-a-vis Njemačke i 
Rusije, u interesu je Engleske da oni — postanu i ostanu, ali država 
toga nekakvoga »proroka, pustolova, razbojnika i ubojice« u Indiji ne 
smije — postati, jer ona vis-a-wis Evropljana nije u interesu Engleza. 
Isto tako nedavno je Hitler jednim dekretom likvidirao Lužičke Srbe. 
Oni momentano nisu u interesu Nijemaca. Istodobno ta ista Njemačka 
podupire oslobodilačku akciju Ukrajinaca ispod vlasti SSSR, jer joj je 
to u interesu vis-a-vis Rusije i Francuske. Slično je i s Italijom. U Pale- 
stini se na pr. moraju pomagati Arapi, jer su oni u interesu Italije vis- 
a-vis Engleske, a odmagati Židovi, jer su tamo protiv interesa Italije, 
a u interesima Engleske. 

No iz istih razloga suvremene ekspanzivističke i imperijalističke 
politike evropskih velikih vlasti kao što su maleni narodi u 
interesu velikih vlasti, tako su i velike vlasti u in- 
teresumalenihnaroda. To znači: velikim vlastima ubor- 
bis velikim vlastima trebaju maleni narodi, a male- 
nim narodima uborbi (najčešće uobranisvoje neza- 
visnosti ili oslobođenja) s velikim vlastima treba- 
ju velike vlasti. | ' 

I prirodno, u tome obostranom pomaganju zbog obostranih koristi, 
što su neki maleni narodi po boljem geopolitiškom položaju (recimo radi 

puta po Dunavu ili Mediteranu) u višem interesu jedne velike vlasti 
prema drugoj velikoj vlasti, pa zatim, što je veći broj velikih vlasti kao 
interesenata, takmaca, suparnika na tim putovima, to je shvaćanje, priz- 
navanje, pomaganje i održavanje malenih naroda iskrenije, sigurnije, 
ustrajnije i izdašnije. Sljedstveno, što je broj suparnika, t. j. velikih 
vlasti manji, a geopolitički smještaj malih naroda nezgodniji, to je i 
. shvaćanje, priznavanje, pomaganje i održavanje malenih naroda od strane 
velikih vlasti sve manje i manje, a s time je i sve manja vjerojatnost, da 
će se izvjesni maleni narod moći održati u sklopu velikih i malenih, za 
obračuna između velikih i velikih. Prema tome, u bilo kojem međuna- 
rodnom sukobu, a u bilo koje vrijeme, veća ili manja opstojnost malenih 
naroda prvenstveno ovisi o geopolitičkom položaju domovine malenih 
naroda, a zatim o broju interesiranih suparnika i takmaca. 

Zbog toga svako izoliranje ili ograničavanje velikog broja velikih 
vlasti na najviše ili najmanje dvije, zatim svako ujedinjavanje ili zajed- 
ničarstvo velikih vlasti, zatim dvojni ili četvorni paktovi s određenim 
ekonomskim interesima i ideološkim sferama po kriteriju: daj koliko 
tko hoće i što kome treba — opasnost je za malene 
narode. I skoro bi se moglo reći, da, na osnovu razmatranja među- 
narodnog političkog života, postoji zakon međunarodng života: broj 
malenih vlasti upravo je proporcionalan s brojem 
velikih vlasti, ato znači, što je veći broj velikih vlasti 
sa svojim specijalnim interesima,to jevećibrojma- 
lenih naroda sa vlastitim državama, a što je manji 
broj velikih vlasti, tojeimanji (katkada i nikakvi 3 
broj malenih narodasa svojim državama. 

I zbog toga, baš danas, kada ima velikih vlasti kao nikada prije 
& toliko egocentričnih osjećaja časti, vlasti, ponosa i posebnih misija, 
a s tako različitim i protuslovnim političkim, ekonomskim, socijalnim, 
nacionalnim, pa čak ideološkim i religijskim interesima  (hitlerizam, 
komunizam), kao ni u jedno vrijeme povijesti Evrope, maleni narodi, 
s obzirom na svoju samosvojnost i nezavisnost, mogu gledati najvedrije 
u skorašnju budućnost. 

Naoružanje, koje provodi samo jedna jedina vlast je neopisivo 
strašno! Po kolikoći, to su bajoslovne cifre, a po kakvoći, to je nešto 
najsavršenije što može suvremeni um shvatiti i doumiti. I kad bi sve 
velike vlasti bile jedno ili kad bi samo jedna vele- 
vlastbila kao sve, sa svojim ljudskim materijalom i svojom nao- 
ružanošću u jednom ratnom pohodu na malene države, maleni bi narodi 
morali nestati i propasti u moru ljudstva i tehnike. I tada bi se u životu 
čovječanstva, kao nekada u davna vremena, opet povratile epohe egi- 
patskih faraona Tutmozisa, perzijskog kralja Kira, Aleksandra Velikog- 
Macedonskog, Julija Cezara ili Karla Velikog, — epohe, u kojima je . 
jedno kraljevstvo, jedna država, jedna velika vlast vladala u svim 
svojim interesnim područjima apsolutnom vlašću, a bez bojazni (i opas- 
nosti!) da bi je zbog tih interesnih područja suparnik mogao vitalno 
ugroziti, a takmac eventualno i uništiti. 

Međutim, u današnje vrijeme interesna područja (kolonije, putovi) 
su ostala ista, ali u odnosu prema epohama Tutmozisa, Kira, Aleksandra 

STANJE EVROPE PRIJE BUDUCEG STANJE EVROPE POSLIJE BUDU- 
RATA ĆEG RATA 


iNu!ti 





. Osovina ? 
Berlin—Rim Paris—-London 


Velikoga, Julija Cezara i Karla Velikoga, nije ostao ni isti broj intere- 
senata po veličini, ni isti broj takmaca po snazi. 

U davnašnja vremena protiv Tutmozisa bili su kao ravnopravni su- 
parnici samo Hetiti, protiv Kira samo Skiti, protiv Aleksandra Velikog 
samo Perzijanci, protiv Julija Cezara samo Germani. Naprotiv, danas su 
nasuprot Engleske, kao ravnopravni protivnici, Njemačka, Italija i Ja- 
pan, nasuprot Italije ili recimo Njemačke — Engleska, Francuska i Ru- 
sija. Doduše postoje dva bloka. S jedne strane Berlin—Rim—Tokio, a 
s druge Pariz—London—Moskva sa svojim specijalno blokaškim intere- 
sima. I to je s obzirom na buduća takmičenja, na zelenom 
polju omjer 1:1. Međutim, osim tih zajedničkih blokaških inte- 
resa, Njemačka na pr. ne želi da se utopi u romanstvu, a Italija u ger- 
manstvu, t. svaka velika vlastima isvoje vlastite in- 
terese, a ishod buduće borbe ni u kojem slučaju nije očevidan i si- 
guran. 

Zbog toga, iako suvremeni narodi žive u neobično kritičnim i erup- 
tivnim vremenima, u kojima je životna borba za nacionalne, socijalne, 
političke i ekonomske ideale svemu više bliža, nego mirovanju i pjeva- 
nju, ipak je za malene narode i zanjihov postanak, op- 
stanak, slobodu, nezavisnost, kulturu, civilizaciju, 
te zanjihove nacionalne, političke, socijalne i eko- 
nomske interese povoljnije ovo doba, nego i jedno 
doba bliže prošlosti, a sigurno i daleke budućnosti. 
No, dabogme, samo uz uvjet, da maleni to doba umiju shvatiti i razu- 
mjeti, njime se koristiti, te u njem pomoću svojih vlastitih snaga 
izdržati! 

Prema tome, za malene je narode ovo sadašnje veliko doba s obzirom 
na kulturni stepen, a kritično s obzirom na međunarodne odnose — sre- 
ća i spas, takoreći, historijsko stanje, međunarodna 
prilika, koja se neupriličujesvakelO0ilisvake100-te, 
pa čak i 1000-te gadine. 

U životu naroda, kao i u životu pojedinaca, jedni se rađaju i postaju, 
drugi žive i ostaju, treći stare i prestaju, a četvrti umiru i nestaju. Od 
malenih naroda moralne svježine i tjelesne jačine postaju veliki narodi, 
od velikih naroda s elementima moralne slabosti i tjelesne zakržljalosti 
postaju veliki narodi — maleni, pa zatim sve manji i manji... I dok 
žive veliki narodi (kao velike vlasti!), oni moraju po sebi i po drugima, 
a sa svojim elementima moralne slabosti i tjelesne zakržljalosti (demo- 
ralizacije i degeneracije!) postati — manji, da bi oni maleni s elemen- 
tima moralne krepčine i tjelesne jačine mogli postati — veći. Dok jedan 
ne omrkne, drugi ne može osvanuti, bolna je, ali neporječna istina ze- 
maljskog života, kako među životinjama tako i među ljudima, kako među 
pojedincima tako i među narodima. I boriti se protiv takvih neumitnih 
činjenica zemaljskog života s tako tragičnim obilježjima na način bud- 
hističkog pasiviteta (ghandijevštinom!) ili životnog asketizma (tolsto- 
jevštinom!) — nadzemaljski je i nadčovječanski. Ali da bi svijet uopće 
mogao živjeti mora živjeti i na način — zemaljski i čovječanski. | 

Što bi bilo od svijeta na svijetu, kad bi sve žene prestale rađati, 
samo da bi svi ljudi bili sveti! Ništa! Ne bi ga uopće ni bilo! Zbog toga, 
kao što je sreća i spas čovječanstva, da žive i pojedinci, koji iz nadze- 
maljskih i nadčovječanskih razloga preziru ovozemaljski život, tako je 
sreća i spas čovječanstva, što ima i takvih, koji u borbi jednih pokraj 
drugih te jednih s drugima žive — zemaljski i čovječanski. — I po za- 
konima toga zemaljskoga i čovječanskoga života žive maleni zbog inte- 
resa velikih. Veliki, tako reći; a da toga možda nisu niti svijesni, u borbi 
za sebe, za svoj život, za svoj opstanak, za svoju sreću i zadovoljstvo 
ostvaruju malene, koji će potkopati velike, kao što i otac (kat- 
kada i nesvijesno) stvara sina, da bi sin pokopao oca. Tragično, dakle, 
ali nužno i neumitno, naravno i prirodno. 

Zbog toga, u današnje vrijeme, a s tako povoljnim međunarodnim 
prilikama za rađanje, stvaranje, opstojanje i napredovanje malenih na- 
roda, maleni narodi moraju svega toga biti svijesni, ako hoće da zbog 
interesa velikih postanu velike vlasti, u dalekoj budućnosti, sa svojim 
klicama moralne i fizičke jačine i veličine. 

No, svakako, da bi maleni narodi poslijeratne Evrope mogli živjeti 
kao malene države sa zametkom velikih vlasti, one ponajprije moraju 
imati eugeničan, t. j. zdrav i jedar začetak, a zatim ne smiju imati 
kržljavo ili zapušteno tijelo, te premalo bistar i pronicav um. 

U obostranom pomaganju radi obostranih koristi i maleni i veliki, 
i velike vlasti i maleni narodi moraju biti sposobni koristima se — 
koristiti. To više, što velike vlasti nesvijesnomu i ne- 
savjesnomu malenom narodu moguoduzeti sve što 
ima, ali ne mogu dati sve što treba. 


Ante Oršanić 

LI S T A _K 





t NADBISKUP Dr. ANTUN BAUER 


U prosincu 1937. umro je sedamdeset i prvi biskup i četvrti nadbiskup zagre- 
bački — Dr. Antun Bauer. U slavnom je slijedu zagrebačkih biskupa ime nad- 
biskupa Bauera značajno. U njemu se od 1914. otkada je u nastupu svjet- 
skoga rata stupio na odgovorno mjesto hrvatske metropolije, pa preko 1918., 
kada se hrvatski narod i njegova Crkva našla u novoj državi i u novim prilikama, 
sve do njegove smrti na koncu 1937., kada je borba oko konkordata pružila čak i 
slijepcima nove perspektive u položaj hrvatskoga naroda, jer je katolički, — u 
njemu se kao zagrebačkom nadbiskupu stjecala mnoga narodna briga. 
Svaku je on primao i nosio za sve; bilo da se radilo o religioznom životu i 
uzgoju svećenstva i naroda, bilo o javnoj obrani vjerske i filozofske istine, bilo 
o unapređenju širega prosvjetnoga i najužega visoko naučnoga rada, bilo o blago- 
tvornom promicanju redovničke djelatnosti (tri četrvtine čitave naše kulturne 
historije nosi na svojim leđima redovništvo); bilo o materijalnim interesima svih 
mogućih hrvatskih institucija 1 društava, bilo o karitativnim zahtjevima svoje 
brojne sirotinje. A tih briga i tih potreba je od 1914. do 1937. u hrvatskom narodu 
bilo toliko, da će njihova historija premašiti opsegom i težinom sve epohe naše 
prošlosti, i one ugarske, i turske, i habzburške. 


Koliko i koliko puta se okrenulo zaprepašteno katoličko srce prema svome 
duhovnom vođi! Koliko je tjeskobnih časova tražilo autoritet i odlučnu riječ! 
Koliko je nepravda osuđeno, koliko zabluda žigosano, koliko laži uništeno, koliko 
zlobnih namjera osujećeno, koliko paklenih osnova u korijenu presječeno, koliko 
potajnih spletaka raspleteno! — Tko bi to nabrojio, tko to zna? Čitava jedna 
nadbiskupija i čitavi jedan narod osjeća to i nosi u duši sad kao ponos, sad 
kao radost, sad kao sigurnost, sad kao neustrašivost, sad kao utjehu, 
sad kao nadu. Biti skoro četvrt stoljeća čuvar duhovne baštine hrvatskoga 
naroda, čuvar njegovih etičkih osebina, njegova istančana osjećaja za pravdom, 
pravicom i moralnom slobodom u svim odnosima egocijalnim i političkim, znači 
samo po sebi biti na udaru, u vječnom bdijenju, na straži duhovnoga carstva. 


Dr. Antun Bauer je to bio. 


Sjećam se jedne žalosne godine u Dalmaciji, kada je pitomom kolijevkom 
sznekoć slavna kraljevstva« kao avet prolazio strah od nasilja, a tek sama vijest, 
da je u Split stigao zagrebački nadbiskup, osvježila je duše utjehom i nadom. 


Mnogi naš duhovni i narodni neprijatelj jače je od nas samih i često puta 
osjetio snagu i moć zagrebačkog nadbiskupa; mnoga je najezda prešla sve brane, 
ali dalje od njega nije krenula, mnogu je skoro potonulu stvar spasavao jedino 
on. To se naročito osjećalo posljednjih desetak godina. Kako bi lijepo bilo znati, 
koliko je oštrih protesta protiv nepravde napisalo njegovo pero! 


Spomenimo samo Bauerovu borbu za gostinjac sv. Jeronima u Rimu, najodluč- 
niju obranu kršćanskoga značaja nastave i konfeslonalnih škola, zauzimanje za naše 
u Istri, naše po tamnicama, za naše bez prava i t. d. 


Koliko je narodne brige otkucalo njegovo srce! Narod će mu trajno ostati 
zahvalan. 

Zaklopio je oči teško zabrinut za budućnost Crkve i naroda, jer mu je baš 
u posljednjoj godini života bilo dano da doživi famoznu borbu o konkordat, koju 
je pratio dostojanstveno i mirno, kao i njegov narod. 

Dr. Antun Bauer je umro, dođuše u času, kada je sazorila nacionalna i reli- 
giozna svijest hrvatskoga naroda, ali ipak usred velike borbe. Baš ta činjenica će 
.u svim budućim danima sve više izdizati ime preminuloga nadbiskupa, jer će sve 
jasnija i dublja bivati spoznaja o vrijednosti njegova života. 


Trajno će ostati živo njegovo djelo i njegova uspomena. 


Vuiiževni ncikozi 


UZ ČETVOROSTRUKI JUBILEJ Dra NIKOLE ANDRICA 





Rijetko je koji hrvatski književnik doživio toliko spontana i iskrena priznanja 
umutar i izvan granica svoje domovine kao Dr. Nikola Andrić, kojemu se slučajno 
ove godine navršuju četiri jubileja: T0-godišnjica života  (1867.) 50-godišnjica 
kulturnoga rada (od g. 1887.), 30-godišnjica od osnivanja osječkoga »Hrvatskog 
narodnog kazališta« i 25-godišnjica, otkako je počeo izdavati »Zabavnu biblioteku«, 
u kojoj treba da izda još $ knjige, pa da ispuni 600 svezaka. 

Pored te dvije rijetkosti, u životu i radu Dra. Andrića ima ih još toliko, 
da bi se & pravom moglo reći: rijedak čovjek. 

1. Rijedak po nekom naročito sretnom stjecaju životnih prilika, koje mu 
— štono riječ — na tanjuru pružaju posao, što savršeno odgovara njegovoj spremi, 
radnoj sposobnosti i nadarenosti. 


2. Rijek po svestranosti rada u tolikoj mjeri, da će oni, koji žive klasificira- 
jući tuđa djela, grdnu muku mučiti, da nađu najprikladnije mjesto za Dra. Ni- 
kolu Andrića. 


3. Rijedak po strastvenom poštivanju rada, koji je pretvorilo u neku vrstu 
životne igre, u koji se zaklanja još i dandanas kao u neki blaženi odmor i mir 
duha, onaj mir, što se srećom naziva. Uspio je, rekao bi Carlyle, »ostvariti na 
zemlji neku vrstu viteštva rada, plemenitost i humanu osjećajnost, božansku 
praksu rada«. Marden i Emerson uzeli bi ga kao primjer za ustrajnost, neutrudi- 
vost, radost, pobjedu volje i smionost u radu. 

Sam priznaje u razgovoru s jednim mladim književnikom, da se kod njega 
i ne može govoriti o nekom životnom »programu«. »Da nisam dobro izradio matu- 
ralni latinski zadatak, ne bih nikad postao profesor francuskog i hrvatskog jezika 
(dobio je naime stipendij za Beč i Pariz sa specijalnim zadatkom, da studira 
slavistiku), a da se nisam već kao petoškolac počeo baviti hrvatskom akcento- 
logijom, učenjem stranih jezika i književnim pabirčenjem, ne bih nikada postao 
u 26-toj godini dramaturg Hrvatskog narodnog kazališta... Napokon — da nisam 
bio izučeni slavist i romanist, ne bih mogao dvadeset i pet godina voditi redakciju 
Zabavne biblioteke'«. 

U svestranosti rada tuče ga jedino pokojni Kršnjavi. Andrić je pripovje- 
dač — kao suplent u Zemunu izdao je humorističku zbirku »U vagonu«, a 0 
40-godišnjici kulturnoga djelovanja dvije knjige svojih putničkih impresija pođ 
natpisom »Od Balkana do Montblanca«. Izd. Z. B. br. 400-401; literarni hi- 
storik — pored doktorske disertacije o »Prijevodnoj beletristici kod Srba«, »Spo- 
men-knjige hrvatskog kazališta«, 1895. i filološko-historijskih rasprava u »Radu« 
Akademije, najpopularnija je njegova knjižica »Pod apsolutizmom«, izd. Matice 
Hrv., u kojoj obrađuje stanje hrv. književnosti u to tužno doba cenzure i mraka; 

filolog — njegov »Branič hrvatskoga jezika« izvršio je časno svoju misiju, jer 
mu u privlačivosti nema premca, što vrijedi i za sav ostali filološki rad Andrićev, 
koji on sam rado zove »filološke zabavice« (zabaviti — prigovoriti). U tom su po- 
gledu od osobite vrijednosti njegovi članci »Beograd nam kvari jezik« u »Obzoru« 
i »Hrv. Kolu«; folkloristiizdavačnarodnih pjesama; dramaturg 
i organizator kazališta u Osijeku i konačno rekordni evropski 
izdavačsvjetske književnosti kao urednik »Zabavne Biblio- 
teke« — sam je osim toga preveo 40-tak romana Z. B. i preko 60 kazališnih ko- 
mađa, što samo po sebi predstavlja, uzeto sasvim tehnički, golem posao i 
strastven rad. : 

Ali od svega toga rada, čini se, da je »Zabavna Biblioteka« pribavila svomu 
uredniku najširu i najdublju popularnost u hrvatskim građanskim slojevima i da 
će mu (kad se sve — osim pravilne žive riječi hrvatske u ustima njegovih učenika 
— jednoga dana, kako ono sam reče za svoj »Vagon«, slegne »u donje podrume sve- 
učilišne biblioteke«) sačuvati najdulju uspomenu. 600 knjiga te Biliblioteke došlo je 
u mnoge ruke, 600 romana već 25 godina doživljuju tri generacije: predratna, 
ratna i poratna. A kad se kaže 600 romana modernoga svijeta, jer Andrić je prevo- 
dio sa svih jezika, iz svih naroda, iz svih literarnih struja Evrope i Amerike, onda 
bi čovjeka, koji zna, što je roman, morala uhvatiti groza. 600 romana, to je 600 su- 
gestivnih slika ljudske bijede, ljudske borbe, ljudske patnje i radosti; 600 stra- 
stvenih vrtloga dobra i zla, tmine i svijetla; 600 užasnih vapaja za istinom, za prav- 
dom, za spasenjem, ali i 600 životinjskih ponora u čovjeku, jerromanježivot, 
bez obzira je li bolji ili gori od ovoga stvarnoga, on je u biti svojoj život čovjeka 
na zemlji, i to život povišen u osjećanju i intenzivniji u doživljavanju, jer akumulira 
strasti oko svojih lica i daje im jaču izrazitost u minucioznim analizama i karak- 
teriološkim obilježavanjima, na koncu život sagledan kroz intuitivno umjetničko 
oko, a to prodire u srž i razotkriva sve tajne. Prema tome roman kao ni jedna 
umjetnička vrsta nosi u sebi sve izraze moralnoga, on je ogledalo dobra i zla 
u sudbonosnom smislu riječi. 


Kakav svijet živi u »Zabavnoj Biblioteci«? Jesu li požudne strasti njenih zlih 
ljuđi bile jače od duhovnih klica njihova čovječanstva? Jesu li divni heroji s nje- 
zinih brojnih stranica uspjeli spasiti vjeru u spasenje čovjeka kod onolikih grijeha, 
naročito onih zamamnih i slatkih grijeha Sodome i Gomore? 

Već ta činjenica, što sa strahom postavljamo ova pitanja, koja se nekomu mogu 
činiti deplasirana, znači, da se ustručavamo priznati »Zabav. Biblioteci« potpuni 
uspjeh 

»Zabavna Biblioteka«, najkompletnija i najpopularnija na Balkanu zaslužuje 
posebnu studiju i a obzirom na njezin literarno-kulturni utjecaj u Hrvatskoj, i 
& obzirom na njezinu estetsku i moralnu vrijednost, i s obzirom na njezin evropski 
karakter prevodilačkoga prvenstva. Ona je pojam za sebe. Pojam, koji nije uvijek 
bio u visokoj cijeni kod izvjesnih slojeva naše inteligencije bilo radi umjetničkih 
ili moralnih ustupaka: pojam, koji se baš radi tih ustupaka često i nepravedno ge- 
neralizira ne ulazeći u njegov složeni sadržaj nejednakih vrijednosti. Kada se sve 
to jednoga dana izvede na čistac, istom onda će se moći vagnuti jubilarčeva izjava, 
kojom i sam priznaje, da je »visoki umjetnički smjer morao, silom prilika, pripaliti 
kadgod i đavolu tamjana«. 

Bilo kako bilo, »Zabavna Biblioteka« je golemo djelo, kroz koje je Evropa ula- 
zila u hrvatske kuće. (Jedna od pretposljednjih knjiga je veliki roman Alje Rah- 
manove »Tvornica novoga čovjeka«.) 


Dr. Nikola Andrić je dokazao, naročito mlađoj generaciji, kolika snaga leži 
u radu, ukoji je oy»uložiosavsvojelanisverazumijevanje«, 


D. Žanko 

»BORBE HRVATA ZA JADRAN« 


Najnovija monografija profesora B. Poparića pod gornjim natpisom, u 
izdanjima Male knjižnice Matice Hrvatske, budi u duši hrvatskog intelektualca 
nekoliko bolnih razmišljanja. 

Prof. B. Poparić utrošio je velik dio svoga književnog rada zato, da pobudi 
u Hrvatima nesamo ljubav za morem, nego uvjerenje, da je more život za one 
sretnike, koji žive na njegovim obalama. Ali je potreban jedan preduvjet: narod 
mora da shvati veliku važnost mora, da se okoristi njime, da njemu posveti i nužnu 
brigu. ' 

Pred punih 38 godina Poparić je napisao veliku raspravu: »Pomorska sila 
Hrvata za hrvatske narodne dinastije«. To je djelo uvod kasnijih rasprava o pomor- 
stvu kod Hrvata. Tu on iznosi, prvi u nizu naših historika, da su Mlečani plaćali 
kroz 130 godina danak hrvatskim vladarima za slobodnu plovidbu po Jadranskom 
moru. To je bio punctum saliens one rasprave. No pisac nije naišao odmah 
na razumijevanje, a kamoli na uvaženje, kod hrvatske inteligencije. 

Ondašnji tajnik Matice Hrvatske pok. Ivan Kostrenčić golemu je muku mučio, 
da uvjeri odbornike Matice o potrebi i koristi, đa baš Matica izdade Poparićevu 
raspravu. A u onom odboru sjedili su prvaci Jugoslavenske akademije i glavešine 
našega sveučilišta. A kad je rasprava izišla na svijet, tek par ondašnjih pravaša 
se za nju zagrijalo. Neki su se izrugivali Poparićevoj tezi i dali oduška svojem 
omalovažavanju, koje im je steklo poslije rata katedru povijesti na sveučilištu. 
Danas nema kulturnoga Hrvata, koji bi podvojio o istinitosti tvrdnje, dokumen- 
tirane nepobitnim svjedočanstvima, da su Hrvati imali dominum maris i 
da su im Mlečani za to plaćali danak. 

I poslije one prve rasprave Poparić nastavlja svoje studije o »Hrvatima pod 
Venecijom« u vezi s pomorstvom, zatim piše povijest pomorstva uopće u vezi 
& našim pomorstvom, u 2 sveska, izdanja »M. H.«. Napisa povijest Uskoka i 
njihove borbe na moru protiv mletačke i turske sile. Na koncu ove godine izišla je 
ova najnovija monografija »Borba Hrvata za Jadran«, u kojoj je pisac jače utvrdio 
i one teze, koje je prikazao u prvom svojem djelu, iznijevši kratak pregled dolaska 
Hrvata i njihova političkog i kulturnog razvitka. 

U ovoj raspravi je vrlo važan prikaz bitke između brodovlja dužda mletačkoga 
Candiana i Vojvode Hrvata Branimira od 18. rujna 887. kod Mikulina rta na sjeveru 
Zadra, u kojoj je bici poginuo sam dužd Candian. 

O toj bici niko nije nikada posumnjao. Odviše dokumenata nam je ostavila . 
sama Venecija, da bi se mogla staviti u dvojbu njezina historičnost. Ali naši službeni 
povjesničari, predstavnici Akademije i sveučilišta, poriču ubikaciju one biike i 
partnere. Oni tvrde, da se nije radilo o sukobu hrvatske državne flote sa mletačkom, 
nego o sukobu gusarskih lađa Neretvanaca sa mletačkim brodovljem. Pri tomu 
iskrivljuju i ime Neretvanaca u Neretljane. A sam sukob hoće da je nastao 
negdje blizu Makarske pri tako zvanoj neretvanskoj obali. Kad ne bismo imali svje- 
dočanstva mletačkih pisaca, ni kronike Ivana Đakona, koji naglašuje, da je bitka 
zapodjenuta kod Mikulina rta, e&kako ga nazivlje narode«), morali bismo 
dvojiti u mogućnost jedne pomorske bitke između Mlečana i Neretvana kod Ma- 
karske. Mlečani nisu mogli nesmetani iz Venecije stići do Makarske sa svojim 
brodovljem posred tolikih hrvatskih otoka i otočića i posred tolikih gradova nepri- 
jateljski prema sebi raspoloženih. 

Ali čim je nešto nepovoljno po Hrvate, to se lako prihvaća kao živa istina; 
osobito, ako to ustvrdi kakov prevrtljivi jugovinac, pa su naivni Makarani povjero- 
vali, da su »Neretljani«, a ne Branimirovi Hrvati izvojevali pobjedu nad Mlečanima 
u uvjerenju, da je to njima na čast, te su inscenirali na 18. rujna veliku proslavu 
na moru. Dapače su se neki čak i sablaznili, što je »Hrvatska Smotra« iznijela onom 
prigodom i kratki prikaz bitke kod Mikulina rta, jer da je bajagi bitka bila kod 
Makarske »na granici hrvatske i srpske države«. 

U našem narodu posijano je toliko laži, toliko glupih izmišljotina, koje su 
zatrovale njivu naše prošlosti kao korovlje, da se teško od toga korovlja oslo- 
boditi. Razni tuđinci i njihovi učenici posijaše to kobno sjeme, i ono se smatra 
istinom. Ko hoće da trijebi korovlje, treba zato mnogo truđa i mnogo vremena. Dok 
narod razumije istinu, treba barem 20 godina; a dok počne primati zdravu nauku 
i istinu, treba drugih 20. Od polovice XIX. vijeka sustavno se pripovijedaju narodu 
neistine i bajke kao suho zlato. »Zar nije bajka, piše ogorčeno Poparić, izmišljena 
nekoliko stoljeća poslije smrti Ćirila, da mu je Bog »nađahnuo« izum glagolske 
azbuke, i da je on za ciglih sedam mjeseci preveo i tom azbukom napisao svete 
knjige na slavenskom jeziku, kao đa je postojao jedan jedini jezik kod svih Slavena 
od Baltika do Egejskoga i Crnoga mora... Osim toga nitko ne će da se pita: kako 
to, da se glagolica održala samo kod Hrvata, koji svetu Braću nikada ne vidješe, 
koji svetu Braću nikada kao svoje apostole ne proslaviše i kroz tisuću godina im ne 
podigoše niti jednu kapelu, a kamoli crkvu, niti im u koledarima hrvatskih dieceza 
ni jedan dan ne dodijeliše...« 


Kao što su napadali prvu Poparićevu radnju o hrvatskom pomorstvu pred 38 
godina, tako su napali i raspravu o slavnim djelima senjskih Uskoka. Nedavno je 
neki R. L. napisao u »Obzoru« dvobrojni podlistak, u kojem izriče svoje zgražanje 
nad najnovijim istraživanjima: K. Guića o Smail-agi, Dra V. Lozovine o Veronici 
i Danteovoj Croazii, te o Poparićevim Uskocima. Mlađa generacija Hrvata misli, 
đa je nestalo »sužanjske pasmine«, kako ju je ocrtao Ante Starčević, ali čitajući 
spomenuti podlistak u »Obzoru« se vidi, da ona još živi. A kako je teško protiv nje 
bojak biti. Ona nema logike kao drugi ljudi; ona oskudijeva na zdravom razumu i 
na etici. Ako može poniziti Hrvatstvo i Hrvate, smatra da je učinila veliko rodo- 
ljubno djelo! 


Zaključak čitanja Poparićeve rasprave o borbi Hrvata za Jadran jest: Trije- 


bimo korov sa hrvatske kulturne njive, širimo istinu, jer samo historijska istina 
spasava Hrvate! D. K. Š. 


IVAN SOFTA: DANI JADA I GLADA. 


Hercegovina je u ovogodišnjim izdanjima Matice Hrvatske zastupana sa dva 
pisca, i u objema knjigama dan je isključivo njihov kraj bez bojazni, da bi jedan 
drugome »oduzeo« građu, jer se Nametak ograničio na muslimanski svijet, a 
Ivan Softa ima pred očima mali komadić zemlje, gdje je rođen. Nakon romana 
»Na cesti« daje zbirku pripovijestil, koje se sadržinom sasvim razlikuju od romana, 
premda je problem ljudske bijede na dnu obadviju knjiga. Dvije različne teme 
oživljene su istim unutrašnjim duhom. U romanu »Na cesti« prikazao je zlu sud- 
binu nezaposlenog radnika, a u ovoj zbirci u maloj slici svojega sela tešku sud- 
binu Hercegovine za vrijeme gladnih ratnih godina. Po tome se vidi, da najradije 
uzima za predmet bijeđu. Nezaposleni radnik željan rada prisilno izlazi na cestu, 
da postane skitnica i prosjak, a stid ga je, da u dvadesetoj godini obija tuđe 
pragove. Junak romana »Na cesti« Sumnjivi to dobro osjeća kao i njegova nesu- 
đena vjerenica Caca, koju je poveo sa sobom samo radi sućuti. Pisac nam je 
otvorio vrata, da zavirimo u sve zakutke besposleničkog života: pješačenje gladnih 
i besposlenih, učenje krađi, nagonski porivi, društvo propalih žena, vašar ljudi 
1 djevojaka, razorenje obiteljske sreće i napokon duševne razvaline kao poslje- 
dica materijalne oskudice. Jezoviti prizori, gdje se živi većinom vegetativnim 
životom. Ipak nije sasvim tako. Roman je duboko čovječanski, ako se pogleda 
malo iza pisanih redaka. Ima doduše otvorene bune protiv moralnih zakona, ali 


1 Ivan Softa: Dani jada i glada. Redovno izdanje Matice Hrvatske, 1937. 

je važan čas, u kom je došlo do toga. Iza svih prestupaka stoji čovjek, koji se 
časovito zaboravio. Ima među skitnicama lijenih i badavadžija, ali ih je junak 
romana isključio iz društva prisilnih skitnica: .. .»skitnice ne treba nazivati siro- 
masima, to su degenerirani ljudi« (str. 126). Može li se ipak naći opravdanje za 
riječi Cacine: »...ako neko hoće, da mi da pravila za život i da mi prigovara i 
pljuje na mene, što ne živim po njima, onda mi mora dati i mogućnosti, da živim 
u granicama tih pravila. Tko ima pravo od mene tražiti, da živim po nekakovim 
zakonima? Izbacili su me na cestu, u pustinju života, gdje izgledam isto, kao da 
bi bacila jagnje u pustinju života i tražila od njega, da sačuva svoju krv«. Isto 
je tako tragična ljubav oca prema djetetu, što ga iz nepažnje i ljubavi ugušuje, 
da se ne muči kao on. Pismo radnika samoubice najčovječniji je dokumenat ljud- 
stva, koje živi u tim bezimenim bićima. U današnjem je društvu tako, jedan 
dolazi do bogatstva preko lešine drugoga, a on to ne će učiniti, jer tim ubija čo- 
vjeka u sebi; ...»želio sam raditi i živjeti s onim, što se zove pošten život, ali 
ljudi... ah ti ljudi — ja ljubim čovjeka«. Ovo je najžešći protest ali bez banalnih 
tirada današnjih »socijalnih« pisaca protiv nepravde i prignječene ljudske časti. U 
časovima sabranijeg života svaki snuje, da postane čovjek i da okolna bića postanu 
ljudi. »Mora doći vrijeme, kad će zemljom zagospodariti Čovjek«. I Sumnjivi nakon 
neuspjeha, da nađe rad, kreće ponovno na cestu sjećajući se nekoga starca-prosjaka, 
kojemu je bila najviša čast, kad ga je netko nazvao čovjekom. Poniženi i obesprav- 
ljeni, koje ne računaju među ljude, na ovaj način dozivaju u pamet novčarima 
pojam čovječnosti i to je strahoviti ujed za njih, jer u stvari samo izopćeni znaju 
značenje toga, kađa žeđaju i gladuju pravde, građanskog i ljudskog dostojanstva. 


II. 


Slična misao prožimlje sve priče ove zbirke. Ratne strahote osim tjelesnih 
nedaća opustošiše dušu primitivnog sela u Hercegovini. Ako se u današnjoj književ- 
nosti provlači kroz sve radove umjetnika tragična bol za ukradenom mladošću — 
kako je to lijepo zapazio u jednom predavanju gosp. Maraković — u ovoj se 
knjizi osjeća, kako je rat opustošio intimno seljačko ognjište, ugasio vatru među- 
sobne ljubavi, rastavio ženu i djecu od muža, pokolebao čvrsti ženidbeni vez i povrh 
toga pritisnuo sve »valjkom gladi«. Marko Juričin (Noć užasa) povratio se kući, 
a tamo nema ni žene ni djece. Boluje od padavice, koju mu zadade užas rata. Bol 
je povećana slutnjom, kakova će biti djeca, kojih se »duševni život rađa u mračnim 
danima bezumlja, a duševna im je hrana strah, zbunjenost i strašni prizori glada«. 
U tom pogledu najsugestivnija je i ujedno najbolja pripovijetka »Na razrovanom 
ognjištu«. Isti Marko na povratku kući doznao je, da su djeca s majkom otišla u 
Slavoniju. Trava prekrila dvorište, a u kući miševi gospodare. »Naložio je vatru, 
neka se ognjište zagrije, neka ta gamad zna, da je došao gospodar-čovjek«. Nado- 
lazi padavica i susjedi ga mole, da dođe k njima .On odbija želeći umrijeti na svom 
ognjištu, i susjede ga redom njeguju. Čuo je mnogo o pokvarenosti Slavonije i boji 
se za ženinu vjernost. Kad mu je žena došla iz Slavonije, potjera je od kuće, a 
malo kasnije i sam nesretno umire. Oslabljene su i rodbinske veze (braća Ivan 
i Miše), a djeca zbog glada boluju od »nepoznate« bolesti. Strahote rata prema pri- 
čanju nadošlih vojnika gone žene u ludilo. Koliko opet moralne visine u djeteta. 
koje je u nuždi pojelo nekoliko kašika zelja kod susjede. Sramotni žig kradljivca 
i savjest izgrizaju ga, premda je za to i uslugu učinio. Borba za život ukrutila 
je srca inače darežljivih seljaka. Glad za novcem ubila je u Ivanu Zadrušiću bra- 
tovsku ljubav, koji i poludi radi novčane knjižice sa sumnjom, da ju je žena odni- 
jela, a stvarno je propala radi njegova duševnog poremećenja. »Ubio ga bol pre- 
varenog života«. Pisac se dotaknuo i drugih pitanja tadašnje Hercegovine: spasa- 
vanje djece u Slavoniju, vojni bjegunci, bitka momaka na dernecima. Posljednjoj 
žalosnoj pojavi daje i razloge: ...»ta mržnja nije bila rođena u proždrljivosti, već 

bijes primitivca obijesnog i pijanog od mladosti i života«... Ipak je malo pretje- 
rano, da njihov bijes ide i do palenja i uništavanja protivničkih kuća. »Dolazak 
mira« pokazuje, kako je rat mnoge učinio čangrizivim, a s dolaskom mira sve se 
zaboravlja. Miše se povratio, ali ne može raditi. U duši mu je praznina s instinktom 
rušenja, stoga razara zid i u tom nalazi veselje. Obezumljena mu se okolina čudi. 
Zaključna pripovijetka »Sloboda« žalosni je finale još žalosnije budućnosti. Miše 
ode na Lišticu, da vidi što se tamo događa. Metež i pljačkanje. Pronese se glas, da 
dolazi vojska, a svjetina viče da ne će vojske. Nastade strka i pucnjava. »Miše 
osjeti udarac u prsa, grčevito stegnu ranu i skupi se u prašinu na cesti. Dolazi 
vojska! Vojska!!! Čija vojska, kakva vojska?! Srpskal« Bio je zadnji hropac krvavih 
ratnih godina i ujedno preludij krvavije budućnosti. Mišina je žrtva stravični 
simbol narodnih žrtava budućnosti. 

Namjerno sam se zadržao dulje na Softinu romanu. Razlog je tome način 
umjetničke obrade, koji je upadno sličan s ovim u zbirci pripovijedaka. Tim se 
ne umanjuje vrijednost nego ustanovljuje činjenica identične unutrašnje proble- 
matike u vanjskim različnim predmetima. U oba slučaja radnju pokreće pitanje 
ljudske bijede i uništavanja čovještva mržnjom vremena. 


S čisto umjetničkog gledišta roman zaostaje za ovom zbirkom naročito u izra- 
žaju. Ovdje je bogatiji, riječ je umjesnija i točnije pogađa misao lica, a prije je 
više izraz vanjskoga pokreta tijela. Ipak to ima opravdanje. Zašto u romanu nema 
izrazitog stila lica, nego su im reakcije identične i monotone? Čim se opravdava 
manjak zalaženja u intimno biće i ostaje se na vanjskom šablonskom opisu? Razlog 
je u duševnoj strukturi samih lica. Bezlična i bezimena legija nezaposlenih iscrpljuje 
duhovni svoj sadržaj površinskim gestama, koje su otprilike slične kod svih ljudi. 
Tu nema izrađenih i izgrađenih karaktera, Kad bi Softa izdjelavao zaoštrene i odje- 
lite ličnosti, zapao bi u lažni patos, a umjetnički mu instinkt to nije dopustio. Dao 
je zajednicu ljudi, kojima je karakter nasilno izjednačen i ličnost ne izbija na 
površini. Nije slučajan njihov odgovor: »Po tom smo rodbina, jer nam je podjednaka 
sudbina«. Sasvim je umjetnički postupak pomanjkanje ličnih i porodičnih imena. 
Imena su nadjenuta po vanjskim oznakama Sumnjivi, Desna strana, Kost, Bezkošulja 
štd. Imaju i svoj šatrovački jezik: tamburaš (žandari), murija (zatvor), meter (mje- 
sec dana), koržica (godina). 

Satrvena i ujednačena lica bijedom rata nijesu ni ovdje dovoljno nijansirana. 
Susrećemo zasebne obitelji i lica, ali među njima nema porodičnog imena, kojega 
bi sudbina dobila zamašaj male epopeje. Ipak ovdje ima više lične zasebnosti nego 
u romanu, premda u nekim pripovijetkama nedostaje oštro zasječena linija te svaki 
dio priče izgleda podjednako važan. Osjeća se manjak središnje osi, oko koje bi se 
vrtile manje važne scene. Upada u oči jedna stvar. U knjizi nema popisa natpisa 
priča. Radi toga na prvi pogled pomislih da je to roman s podnatpisima kao »Na 
eesti«. Kad pročitah knjigu, opazim, da nema centralne ličnosti, jer Janjina ljubav 
intonira zbirku, pojavljuje se u sredini i na kraju, ali ne može biti nosilac čitave 
radnje. Slično je s drugim licima, koja se pojavljuju u više mahova. Radi se dakle 
o propustu uredništva Matice Hrvatske. Barem ja tako želim. Periodičko pojav- 
ljivanje lica može se smatrati kao piščevo približavanje romanskoj koncepciji, da- 
kako uz uvjet da se popune praznine i cementiraju pojedinačni slučajevi. Ovo 
je karakteristična pojava današnje pripovijetke uopće. U konkretnom slučaju, ako 
bi Softa razvijao ođulje novelističke i romanske radnje drugog genre-a nego je 
roman »Na cesti«, trebalo bi mnogo više psihologijske oštrine i izgrađivanja ka- 
raktera. Junak iz romana »Na cesti« zapravo je tipizirana pojava staleža bez sumnje 
uspjela, jer život takovih ljudi sastoji se iz niza nepovezanih prizora života, ali u 
svakom drugom slučaju trebat će više karakterološke individualizacije. Da Softa 
znade i to naći, vidi se iz romana »Na cesti« (pismo samoubice radnika). Tu je 
zaronio malo dublje ispod površine naoko plitkog čovjeka i našao bogatu i razvi- 
jenu duševnost kao i kod ostalih ljudi. U svakom slučaju Softi treba podrobnijeg 

studija psihologije duše, jačeg zacrtavanja karaktera, jednom riječi širega pozna- 
vanja čovjeka i pojava života i uz onakav talent ne će izostati još uspjeliji radovi. 
Kako nekada ne zna držati mjeru i dati primjereno rješenje osjećanju i strastima 
Čovjeka, vidi se iz nekih naturalističkih scena, koje promašuju i mogućnost stvar- 
nosti. U »Suši« nastaje borba oko vode, gdje jedna žena ostaje mrtva a druga one- 
sviješćena, u »Slobodi« majka udara bešikom o zemlju i dijete umire itd. može 
biti 1 stvarnost, ali u onim okolnostima izgleda nevjerojatno. Pisac je očito htio 
dati pojam silovitog naviranja strasti, ali ti brutalni ispadi samo povećavaju ne- 
vjerojatnost događaja, mjesto da jače označe paroksizam strasti. Tu se najbolje 
zapaža nedostatak psihologijskih razmjera u unutrašnjim strastima i njihovim vanj- 
skim pojavama - činima. U romanu »Na cesti« to se može razumjeti, kad kaže, da 
je djevojka odgovarala muškarcima prostim i grubim primjedbama, kao što je prost 
i grub život, koji ju je doveo k njima, ali u ovim pričama djeluje kao nevjero- 
jatnost. Većinom znade naći odmjeren izraz. Za neke duševne pojave ima karak- 
terističan lični izražaj kao, recimo, za veliku bol: skupiti se u se, sažeti se i nestati 
uz tihe jecaje. U potrazi za ličnijim izrazom zapane nekada u nenaravne i knjiško- 
naučene fraze: »sitni smijeh ljubičica brujao je i praskao«. Rečenične cjeline kao: 
»Ja se bojim ceste. Reče Kost«, ne treba rastavljati točkom nego uobičajenom crti- 
com, da se vidno zapazi misaona povezanost. Nije dobar izraz: »idem kođ Grize- 
ljušića«. Inače je jezik ispravan, jasan i jedar. Svaki dalji rad značit će za pisca 
novo iskustvo i višu rutinu, a s proširivanjem tematike povećat će se i jezično 
bogatstvo. Pisac nam je dao dobro proživljene i teško proosjećane životne pakosti 
i svaka riječ nosi biljeg gorkog iskustva ali i zahtjev poštivanja iznesenoga. Her- 
cegovački kraj ima još radosnih i žalosnih pojava i piscu se otvara široko polje 
rada. Oosadašnji trud jamči za uspjeh. A. R.. Buerov 


DR. MILAN IVŠIĆ: DRUŠTVENI ZIVOT NA SELU. 
Izvanredno izdanje hrv. knjiž. društva sv. Jeronima u Zagrebu za god. 1938. 


Još jedna studija o životu našega sela, i to opet iz pera najboljeg pozna- 
vaoca kulturnih, ekonomskih, socijalnih i političkih odnošaja hrvatskoga seljaštva. 
Treba, zaista, usisati duh sela i đoživljavati naše selo, pa da jedan intelektualac 
uzmogne napisati u isti mah toliko znalački dubokih, koliko i osjećajnih riječi o 
Svijetu i životu, koji nije sredina i način živovanja jednoga intelektualca. U ovoj 
knjizi pisac nam na sažet, ali iscrpan način ocrtava sva ona kulturna, ekonomska 
i politička društva i udruženja, u kojima živi naše selo. 

Govoreći o seljačkom zadrugarstvu ističe pisac njegovu veliku važnost za eko- 
nomsko ojačanje seljaka. Sa žalošću konstatira opadanje zadružnog pokreta i nalazi 
uzroke tome dijelom u nama samima, a dijelom u našoj okolini. Uništenjem kućne 
zadruge i smisla za nju, uništen je i smisao za gospodarsku zadrugu. Zadružni po- 
kret ne može napredovati bez zadružnog duha i duha požrtvovnosti, čime treba 
da budu prožeti široki narodni slojevi, na koje se zadruge oslanjaju. I kod inteli- 
gencije nije zadružni pokret naišao na onaj odziv, kako bi to trebalo da bude, 
ako hoćemo da podignemo našega seljaka pomoću zadruge. 

Dalje nam pisac opisuje razne vrste zadruga, a kao najglavnije tipove spomi- 
nje 1. vjeresijske (»kreditne«) zadruge, 2. potrošačko-nabavljačke (»konzumne«) i 3. 
proizvođačke (»prođuktivne«) zadruge. Zadrugu uopće definira pisac kao »udruži- 
vanje osoba, koje su redovito gospodarski i socijalno slabije, u cilju uzajamne nji- 
hcve pomoći i uzajamnog promicanja gospodarskog i socijalnog života«. 

Govoreći o novim smjernicama seljačkog zadrugarstva dr. M. Ivšić upozoruje 
na integraciju poslovanja, koja je bila karakteristikom naših dojakošnjih seljačkih 
vjeresijskih zadruga, Vjeresijske zadruge s neograničenim jamstvom, kao glavni tip 
našega seljačkog zadrugarstva, nisu ostale samo kod kreditnog poslovanja, nego su 
se bavile i seljačkom potrošnjom i proizvodnjom. Kako potrošačka zadruga traži 

od svojih članova mnogo više zadružne svijesti i stručne spreme, negoli vjere- 
gijska od svojih, — a naročito mnogo stručne spreme traži proizvođačka zadruga, 
to je već na prvi pogled jasno, da ta »integracija poslovanja«, kako se u našem za- 
drugarstvu uobičajila, predstavlja jaku kočnicu našemu zadrugarskom pokretu. Pi- 
sac zato pledira za specijalizaciju zadružnoga poslovanja, tj. za osnivanje čistih 
vjeresijskih, naprama čistim potrošačkim i proizvođačkim zadrugama. 


Prelazeći na kulturno-narodna društva našega sela pisac ponajprije naglašuje, 
da se seljaštvo ne može svrstati u isti red s ostalim staležima u državi. Mi možemo 
da seljake nazovemo staležem, ali nikada ne smijemo smetnuti s uma, da se »dru- 
štveni život i rad svakoga seljaka bitno razlikuje od svih građanskih staleža«. Prema 
tome mi ne možemo i ne smijemo društvene forme, koje odgovaraju konstituciji 
građanskih staleža nametati seljaku. Kroz cijelu knjigu provijava uopće misao: 
treba sačuvati seljačku kuituru, razvijati je dalje i ne penetrirati je građanskim 
elementima. 


Raspravljajući o oblicima seljačkih društava pisac je upravo neiscrpiv u nekoj 
minucioznoj sveobuhvatnosti: tu su dani promišljeni obrisi prosvjetnih, vjerskih, 
humanitarnih, karitativnih, kulturnih, gospodarskih društava; tu je stavljen na 
pravo mjesto pojam »seljački narod« (str. 173.) 


Čitava knjiga odaje temeljita sistematičara, koji stvara zrelo okosnicu za 
čitavu problematiku hrvatskoga sela ne ispuštajući ništa iz vida. Mnoge stvari u 
toj arhitektonskoj cjelini tek nabacuje, a neke samo skicira, ali svugdje se osjeća 
stručnjak. To osobito vrijedi za dva posljednja poglavlja »Seljačke komore« i »Po- 
litičke zajednice«, gdje je na poseban način obrađeno pitanje općine kao osnovne 
političke zajednice. ' 


Svako od spomenutih i skiciranih pitanja upravo vapije za specijalnom ob- 
radbom, za što temeljitijim, stručnim ispitivanjem na licu mjesta kao i za što ozbilj- 
nijom popularnošću bilo među seljacima, bilo među inteligentima, jer i ova je 
knjiga Dr. Ivšića pisana jedinstvenim stilom i metodom za jedne i za druge. 

»Društveni život na selu« dr. Milana Ivšića, kao i sva njegova dosadanja 
djela, nosi veliku ljubav prema našemu selu, pa smo uvjereni, da će mu baš ta 
ljubav biti najjači poticaj u daljnjem radu rješavanja najaktuelnijeg narodnog 
problema, prosvjećivanja i upoznavanja našega sela. 


Dr. B. L. 


»RAD« JUGOSLAVENSKE AKADEMIJE 


U posljednja se tri sveska »Rada« J. A. (razreda historičko-filologičkoga i 
filozofičko-juridičkoga) nalazi nekoliko vrijednih historijskih studija, koje je po- 
trebno prikazati i na taj način pridonijeti njihovu širem publicitetu. 

U sv. 253. »Rada« nalazi se opsežna studija Grge Novaka: Borba Dubrovnika 
za slobodu 1683.—1699. (164 str.). Pisac prikazuje tu borbu u novom svijetlu na 
osnovu materijala iz mletačkog, bečkog i dubrovačkog arhiva, dok se Šime Ljubić, 
koji je također proučavao ovo razdoblje, oslanjao uglavnom na mletačke izvore. 
Doba velikog rata za oslobođenje Hrvatske i Ugarske od Turaka, nastojali su 
Mlečani iskoristiti, da Dubrovniku nametnu svoju vrhovnu vlast, ili da ga osvo- 
jenjem Trebinja i Popova Polja barem teritorijski odvoje od Turske i na taj 
način privredno unište. Dubrovčani su mnogostranom diplomatskom akcijom uspjeli 
osujetiti mletačke planove. Dubrovnik je doduše porugljivo nazvan gradom sa 


sedam zastava, no to znači tek neizravno priznanje diplomatskoj vještini njegovih 
predstavnika. 

U sv. 255. nalazi se genealogijska stuđija Ljudmila Hauptmanna: Hema i 
Svetopuk. Pisac nadovezuje na svoje pređašnje rasprave o podrijetlu slovenskog 
plemstva te razmatra, da li je porodica Svetopuka kasačkog roda (staro karantan- 
sko plemstvo). Njegov potomak grofica Hema vladala je (u prvoj polovici 11. 
stoljeća) prastarim posjedima na Savinji, Sutli, Savi i Krki. U njoj se pomiješala 
krv velikomoravske dinastije i bavarske, koja ju je vezala čak i za Karloviće. 

U sv. 257. nalazi se rasprava Tome Matića: Osječka gimnazija od osnutka 
do god. 1848. (82 str.). U uvodu prikazuje pisac školstvo u Slavoniji za turskog 
gospodstva. Iza izgona Turaka osnovali su franjevci u Osijeku filozofijsku i teolo- 
gijsku školu za svoje klerike. Ona je postojala do god. 1783., kad je Josip II. 
pretvorio zgradu franjevačkog samostana u vojarnu. God. 1729. osnovali su u 
Osijeku svoju gimnaziju isusovci. Ona se održala i iza ukinuća ovog reda, a god. 
1778. preuzeli su je franjevci. Zanimljiva je borba za hrvatski jezik, kojemu je 
konačno god. 1779. osigurano makar i čedno mjesto u osječkoj latinskoj školi. Radi 
poređenja iznosi pisac kako glasovita wiirtemberška Karlsschule, koja je inače 
bila prožeta modernim duhom, nije još ni god. 1782. imala u nastavnoj osnovi nje- 
mačkog jezika. Nacionalni je problem osobito zanimljiv u Osijeku, gdje je u 
prvim decenijama po oslobođenju od Turaka njemački elemenat jako bio potisnuo 
hrvatski, a pored toga je Osijek od kraja 18. stoljeća bio prvi na udaru i madžar- 
skim nastojanjima. 

U istom svesku »Rada« nalazi se studija Antuna Dabinovića: Kotor u drugom 
skadarskom ratu (1419.—1423.) (139 str.). Opširni ekskurs na kraju rasprave »Meta- 
nastazičke promjene u kotorskom zaleđu« privući će bez sumnje pažnju i geografa, 
etnologa i sociologa. U 14. stoljeću, a djelomično i u 15., bilo je doba velike 
seobe Vlaha i Albanaca uglavnom prema zapadu. Iz Velike Vlaške, koja se nalazila 
u Pomoravlju i Povardarju, sele Vlasi u primorske strane između Kotora i Ne- 
retve. Albanci, za koje pisac tvrdi, da nisu u današnjoj postojbini autohtoni, nase- 
ljavali su se u isto doba na prostoru između Kotora i Vojuše. Srbi sele tad u 
suprotnom smjeru iz stare Raške prema Pomoravlju i Podunavlju. Sa seobom 
Vlaha prodire prema zapadu i pravoslavlje, dok je prije tog. vremena bila Zeta pod 
pretežnim katoličkim utjecajem. U vezi s tom seobom je i promjena imena Zete 
u Crnu Goru. Plemena u Hercegovini i Crnoj Gori mogu se pratiti unatrag do 14., 
a u jednom slučaju do 13. stoljeća. No ta plemena nisu prvotno srpska, ni sla- 
venska, nego se u svim izvorima spominju kao Vlasi ili Albanci (vlaška su plemena 
na pr. Banjani i Drobnjaci). U krajevima od kotorskog zaleđa do Skadarskog Je- 
zera postali su na taj način Vlasi, ako ne brojno, a ono barem dinamički najjači 
i najodlučniji politički i socijalni faktor. Slaveni su samo od nevolje ušli u ple- 
mensku organizaciju, koja im nije bila prirođena. »Plemenska organizacija, koja 
se toliko sviđala Jovanu Cvijiću, nije dakle urođena našem narodu ni našim kra- 
jevima, nego je amo donesena kao rezultat mučnih borba i trvenja, čije će nam 
peripetije ostati zauvijek nepoznate« (Dabinović, str. 267.). Ova je rasprava zna- 
čajan prilog problemu Vlaha, koji još uvijek nije svestrano proučen, a niti su 
postignuti rezultati u naučnoj literaturi dovoljno uvaženi. Dr. Z. D. 

ROOSEVELT POZIVA SVIJET DA SPAŠAVA MIR, 
A U ISTO VRIJEME U.S.A PRODAJE TOPOVE SOVJETIMA 

Svaki dariva svoje 


(Brennessel) 


Soeiiatni nokceti 


TROŠKOVI ŽIVOTA 





Minimaine nadnice moraju biti tolike, da radniku i namješteniku osiguraju ba- 
rem onaj minimum zarade, koji je potreban za egzistenciju. Ako to ne pružaju, 
one gube svoju svrhu. Pri određivanju minimalnih nadnica moraju se uzeti u obzir 
troškovi života, te ostale socijalne i privredne prilike. 


Tako je propisala i uredba o minimalnim nadnicama, koja je izašla u veljači ove 
godine (ČL. 2. al. 4). Osnovna nadnica, koja je određena za bazu, na kojoj će se 
određivati minimalne nadnice iznosi 2 Din po radnom satu (ili 16 Din dnevno). 


Međutim najnužniji troškovi života prelaze minimum zarade određen mini- | 
malnim nadnicama. Tako po statistici trgovačko-industrijske komore u Zagrebu 
troškovi života za jednog namještenika iznose kako slijedi: 


Hrana: za samca: 500 Din; za obitelj od 4 člana 933,10 Din. Odijelo i obuća: 
za samca: 258,67 Din; za obitelj od 4 člana 515,34 Din. Stan: za samca 250 Din: za 
obitelj od 4 člana 500 Din. Ogrijev i rasvjeta: za samca 25 Din: za obitelj od 4 
člana 159,05 Din. Razno: higijena, kulturne potrebe, odgoj djece, razonoda: za samca 
258,17 Din; za obitelj od 4 člana 210,75 Din. Ukupno: za samca. 1290,84 Din; za obitelj 
od 4 člana 2.318,24 Din. 


Takovi su troškovi života bili 1935. god., kada su ovi podaci načinjeni. Međutim 
god. 1937. sve su životne namlrnice kao i ostala roba znatno poskupili, pa se time 
ove brojke povećavaju (najmanje za 10%, toliko se povišenje razabire i iz indeksa 
cijena, što ga izdaje Narodna banka). 


Kako vidimo, nisu dakle neopravdani zahtjevi radnika i namještenika za po- 
višenjem plaća, osobito onih, koji imaju obitelj. To su im otvoreno priznali u svom 
izvještaju i poslodavci, ali ih je vrlo malo ili nikako, koji su pristupili ostvarivanju 
opravdanih zahtjeva radnika i namještenika. 


UPOSLENJE OMLADINE 


Među neuposlenim radništvom nalazi se i znatan broj neuposlenih mladića, 
koji su prisiljeni tražiti posao. Kako neuposlenost ima teže posljedice kod mladeži, 
koja radi toga gotovo uvijek i moralno strada, jer ne može snositi teškoće 
života kao što ih snose stariji i prema tome zreliji ljudi, to se problem uposlenja 
omladine posebno postavlja. Kako da se pomogne omladini, koja je neuposlena i koja 
bez svoje krivnje time postaje teret za društvo i zajednicu, kad se zbog neuposle- 
nosti, nemajući od čega živjeti, odaje kriminalu. Od takove omladine ugrožena je 
budućnost naroda. 

Prema statistici središnje uprave za posredovanje rada broj neuposlenih mla- 
dića od 15—25 god. od ukupnog broja prijavljenih neuposlenih radnika (362.614)) iz- 
nosio je 1935. god. 138.125 ili 38,20%. God. 1936. bilo je 152.854 ili 36,58845 neuposlenih 
mladića od 15—25 god. U drugim zemljama procenat neuposlenih mladića mnogo je 
manji. Na pr. u Njemačkoj do 24 god. starosti 1934. godine 18.8%; u Danskoj od 
18—25 god. starosti 1934. godine 28,8%, u Švicarskoj do 24 god. starosti 1934. go- 
dine 15%; u Holandiji do 25 god. starosti 1933. godine 33,795; u Čehoslovačkoj od 
14—24 god. starosti 1933. godine 22,8%. 

Stoga su se mnoge države počele brinuti za svoju neuposlenu omlađinu, da joj 
prvenstveno dadu posao, a po mogućnosti i odgoj. Osnovani su t. zv. radni logori. 
Osnivanje radnih logora za uposlenje mladih radnika preporučila je i Međunarodna 
konferencija rada 1935. god. 

Služba u radnim logorima može biti na različite načine organizirana, a za rad- 
nike može biti dobrovoljna, obvezna, ili poluobvezna. Osim zaposlenja omladini 
se u radnim logorima daje redovito odgoj i poduka u profesiji. 

Osvrnut ćemo se ukratko na prijedlog za organiziranje radnih logora kod nas!) 

Kod organizacije radnih logora i radne službe za omladinu pojavljuju se dvije 
temeljne funkcije: privredna funkcija, koja se sastoji u organizaciji radova i s0- 
cijalna, koja ide za uposlenjem omladine na organiziranim radovima i za odgojem 
u radnim logorima. Prema razlici funkcija imamo i različite nosioce ovih funkcija. 
Privrednu funkciju vrše t. zv. nosioci radova, ustanove, koje organiziraju i vođe 
javne radove, a socijalnu funkciju ustanove, koje vode radnu službu i logore za 
mladež, t. zv. nosioci službe. 

Pokusne radne logore organzirale bi javne burze rada u mjestima, gdje one 
postoje, a javne radove gradske općine. ;Predstavnici obiju ovih funkcija sastavili bi 
upravu radne službe, u koju bi također mogli unići i predstavnici socijalnih usta- 
nova, koje se brinu odgojem mladeži. Uprava radne službe vodila bi funkcije i 
administraciju radnih logora, izrađivala bi program i raspored radova, troškove i sl. 

Troškove radnih logora snosili bi s jedne strane oni, koji imaju korist od jav- 
nih radova (gradske općine kao nosioci javnih radova) kao i za oruđe, materijal, 
tehničko osoblje, osiguranje i plaćanje nadnica, i burze rada za podizanje i organi- 
ziranje radnih logora. Dnevni trošak za jednog radnika predviđen je najviše 20.— 
Din uključivši i plaću u novcu. 

Nadnice radnika u logoru bile bi manje od prosječnih s razloga, jer se nadnice 
ne bi smatrale kao prava zarada i što bi one silile donekle radnika, da stupi u redo- 
vito zaposlenje, jer rad u logoru ima privremeni karakter. (Tako bi na pr. u Za- 
grebu radnici u logoru imali za 7 sati rada nadnicu 15—20 od 28 Din, koliko iznosi 
obična nadnica. Na taj bi se način pokrio veliki dio troškova za uzdržavanje radnog 
logora. 

U radni logor primali bi se siromašni mladići od 17—24 god. starosti, prven- 
stveno oni, koji nemaju stalnog boravišta. Pri stupanju u logor dobivaju radno 
ođijelo, obuću i oruđe. U logoru dobivaju stan i koštu, te jedan dio plaće. Drugi 
dio plaće zadržava se, i daje im se pri istupu iz logora. Istup je iz logora slobođan 
uz 5-dnevni otkazni rok. U slobodno vrijeme organizirali bi se razni tečajevi i 
vježbe. Radno vrijeme bilo bi 7 sati dnevno. Za vođe pojedinih grupa radnika u 
logoru mogli bi se postaviti neuposleni intelektualci. Regrutaciju neuposlenih mla- 
dih radnika za logor obavljale bi javne burze rađa. 


NEUPOSLENOST (STATISTIČKI PODACI) 


Po statistici, koju vode javne burze rada, i to samo o onim licima, koja se 
Javnoj burzi rada prijave, broj neuposlenih iznosio je u mjesecu rujnu ove godine 
ukupno 41.501 (39.975 muških i 7.526 ženskih). Po profesiji izgledao je broj neupo- 
slenih ovako: 794 činovnika, 13.313 kvalificiranih ,13.374 nekvalificiranih radnika i 
14.020 radnika seljaka. Broj neuposlenih popeo se u mjesecu listopadu na 57.603: 
(45.812 muških i 11.791 ženskih). Napose velik broj prijavljenih neuposlenih radnika- 
seljaka (u listopadu 16.194), jer na koncu listopada prestaju poljski radovi. Ali je zna- 
čajno, da je broj prijavljenih neuposlenih radnika-seljaka ove godine veći za 6.518 
ljudi od broj aprijavljenih neuposlenih seljaka-radnika prošle godine ili procen- 
tualno 67.4% više nego prošle godine. Znači, da sve veći broj seljaka mora tražiti 
zaradu izvan svoga kraja i na tuđem posjedu. 

Dr. L. Petirš 


1) Socijalni arhiv god. 1937. br. 910. str. 281. i sl. S. Mucafir: Produktivno upo- 
slenje omladine u radnim logorima kod nas. 

NOVI SOVJETSKI USTAV 


Moskovska štampa objelodanila je 12. VI. 1936. nacrt ustava, a dne 12. prosinca 
1936. prihvatio je ovaj nacrt osmi sovjetski kongres, čime je odobrena inicijativa 
Staljinova kao i sedmog kongresa od veljače 1935. Središnji izvršni odbor sovjetske 
unije izabrao je ustavotvorni odbor od 29 osoba sa zadaćom, da izradi prijedloge 2a 
promjenu izvjesnih ustavnih odredaba, a tek kasnije proširen je mandat odbora da 
izradi posve novi ustav. Ustavni nacrt pretrpio je svega 43 promjene u 32 članka. 
Cio ustav sastoji se od 146 članaka. U nacrtu bilo je svega 6—7 važnijih izmjena. 


Narodnosna politika sovjeta. 


Nakon listopadske revolucije priznala je sovjetska vlada u svojoj deklaraciji 
od 3. XI. 1917. svojim narodima pravo samoodređivanja uključivši i teoretsko pravo 
istupa iz sovjetske države. 


Boljševička država uređena je kao jaka država nesamo za građanstvo već 
i za proletarijat. Individualna prava ne spriječavaju državu u provođenju njezinih 
ciljeva. Pri izgradnji jake države Lenjin je primijenio dvije metode: željeznu 
bezobzirnost i ogromnu propagandu u masama. Periode građanskih ratova kao i rat | 
s Poljskom, koji je bio skopčan s bijelim ratom protiv generala Wrangela i pro- 
glašen nacionalnim ratom, pružili su boljševicima priliku, da opravdaju to lakše 
izgradnju apsolutističke boljševičke države. 

Savez sovjetskih socijalističkih republika osnovan je 1922. i prema prvom 
ustavu od 1924. bio je sastavljen od sedam saveznih republika (Rusija, Ukrajina, 
Bijela Rusija, Transkavkazija, Uzbekistan, Turkmenistan i Tadžikistan). Sama Rusija 
sastojala se od 11 republika i 15 autonomnih teritorija. Uređajne razlike osnivaju se 
na različitim stupnjevima materijalnog i moralnog razvoja. Autonomni teritorij 
postaje s vremenom sutonomna a zatim savezna republika. Dosadašnja »promak- 
nuća« slijedila su iz političkih razloga, napose prema pograničnim krajevima radi 
propagande prema narodima, koji su rasno ili nacionalno podjarmljeni tuđinskoj 
vlasti. Tako se postupalo prema Kareliji u obziru prema Finskoj, prema Bijeloj 
Rusiji s obzirom na Poljsku, a prema Moldaviji s obzirom na Rumunjsku. Ovaj je 
princip osobito primijenjen na azijski teritorij, koji je uzdignut na položaj federal- 
nih republika usprkos veoma zaostalog stanja u pogledu svog političkog razvoja u 
namjeri, da zadobije za sovjetsku stvar susjedne krajeve preko granice. Neke 
dakle odredbe ustava imadu posve propagandistički karakter. Sam Staljin je rekao, 
da će »novi ustav odobriti internacionalni proletarijat u daljnjoj borbi za svjetsku 
revoluciju«. No, najneiskreniji je ovaj ustav, kad u članku 18. veli, da je sovjetski 
savez nastao na osnovu dragovoljnog zaključka niza samostalnih republika. Histo- 
rički je poznata činjenica, da je na pr. Ukrajina u listopadu 1917. proglasila svoju 
* nezavisnost i da je više godina bila nezavisna država i da je tek nakon više- 
godišnjeg krvavog rata vojnički nadvladana od Rusije, koja je bila nadmoćnija. 
Ista sudbina stigla je i georgijsku republiku, koja je od ruskog poslanika u 
Tiflisu primala izraze simpatije i prijateljstva, a s druge strane su je preplavile 
sovjetske čete i likvidirale njezinu nezavisnost. 

Sovjetska narodnosna politika odrazuje se nadalje u člancima 2., 4., 6. i 7. novog 
Ustava, koji broji 11 sovjetskih saveznih republika prema prijašnjih sedam (Rusija, 
Ukrajina, Bijela Rusija, Uzbekistan, Tadžikistan, Kazakstan, Aserbeidžan, Georgija, 
Armenija, Turkmenistan i Kirgizija). To je naime posljedica raspuštanja transkav- 
kaske federacije, koja se sastojala iz Armenije, Georgije i Aserbeidžana i sada je 
rastavljena na svoje sastavne dijelove. One su po novom ustavu učlanjene izravno 

u sovjetsku uniju. Osim toga uzbekijska republika u Turkestanu razdijeljena je u 
više pojedinih republika, čime je i Turkestan poput Kavkaza razdijeljen na sitnije 
upravne jedinice. Pri tome treba napomenuti, da ukinuće transkavkaske federacije 
kao i uzbekijske republike znači novost u sovjetskoj narodnosnoj politici, jer sta- 
novništvo Uzbekistana sastoji od isključivo 12 milijuna muslimana. Ova je novost 
u toliko nevjerojatnija, što je Staljin uvijek energično istupao u korist zajednice 
kavkaskih naroda u jednoj republici, kao pučki komisar za narodnosna pitanja i 
kao glavni tajnik komunističke stranke sovjetskog saveza. To je načelo bilo kamen. 
temeljac narodnosne politike. Sa člankom 13. ustava to se načelo dokida i govjeti 
se vraćaju prokušanom načelu ruske carističke politike »divide et impera«, pri čemu 
će iskorišćivati nacionalne suprotnosti svojih naroda jednih protiv drugima, 
međusobno. 

Odstranjenjem Tiflisa kao kulturnog centra cijelog Kavkaza oduzeto je tim 
narodima pravo kao i mogućnost, da zajednički zastupaju svoje interese. Namjesto 
toga bit će odsada tri republike neposredno u vezi sa Moskvom. Isto značenje ima 
osnivanje pet samostalnih sovjetskih republika u Turkestanu, što čini jaku branu 
islamskim tenđencijama, koje tamo zauzimaju dominantno mjesto. Rekli smo, da 
je objava ustava pala upravo u lipnju 1936. Treba naime znati, da su u isto doba 
predstavnici političke emigracije Georgije, Aserbeidžana i sjeverokavkaskih naroda 
dali političke izjave o zajedničkim težnjama i političkim ciljevima svojih naroda, 
koji su podjarmljeni u sovjetskoj uniji i koji su jasno zrazili želje, da na Kavkazu 
ostvare slobodnu i nezavisnu federaciju sviju kavkaskih naroda. 


Od dosadašnjih osam autonomnih teritorija postalo je osam autonomnih repu- 
blika. Na krajnjem Istoku stvoren je autonomni teritorij za Židove Birobidžian, 
koji je pripojen republici Rusiji. Međutim ova upravna evolucija i rasipna upotreba 
pridjeva autonoman ne treba stvarati iluzije. U stvari sva autonomija svodi se na 
prosvjetno i jezično područje i u tom je sva razlika između sovjetskog i carističkog 
režima, što sovjetski režim ne pravi pitanje od toga, da li se komunistička doktrina 
naučava na ruskom ili kome drugome jeziku, njima je važno da se ona širi. 


Uz članak 13. koji daje izgled savezne države, ČL 14. određuje diobu vlasti 
između centralne vlade i pojedinih saveznih vlada i vrlo iscrpljivo nabraja prava 
moskovske vlade i samo od sebe nameće se pitanje šta preostaje vladama pojedinih 
saveznih republika. Č1. 14. određuje, da je suverenitet pojedine sovjetske republike 
omeđen samo stvarima navedenim u Čl. 14. (koji propisuje ništa manje već 22 oblika 
vlasti). Odatle proizlazi da je priznanje suvereniteta i ovlast da izda svoj ustav bez 
svake praktične vrijednosti, jer je u svim važnijim stvarima nadležna moskovska 
vlada. Također je važan i čl. 20., koji ustanovljuje nadležnost ustava unije za slučaj 
sukoba nadležnosti između saveznog ustava i ustava pojedine savezne sovjetske 
republike. 

Prigodom određenja definicije, da je SSSR socijalistička država radnika i selja- 
ka (ČL 1.) bilo je opširne diskusije u Javnosti. Pri tom se polazilo sa dvaju stano- 
višta i to: obiteljskog i staleškog. Uime ovog potonjeg navodilo se, da postoje i 
intelektualni radnici, jer da je klasifikacija građanina na radnika i seljaka nedo- 
voljna. Međutim ostalo se pri predloženoj definiciji. Mnogo se raspravljalo o čl. 10. 
koji odobrava osobno vlasništvo građana i njihovih prihoda od štednje njihova rada, 
vlasništva kuće za stanovanje, njihova kućnog gospodarstva, predmeta osobne 
uporabe. »Čisti« su tvrdili, da ovo priznanje otvara širom vrata starim kapitalistič- 
kim oblicima gospodarstva. Zanimljive su odredbe u odsjeku, koji sadržava prava 
i dužnosti građana. Dok su prava opširna, dužnosti su škrto nabrojene. Dosta je 
reći, đa bi sovjetski savez bio komadić raja na zemlji, kad bi se ove odredbe zbilja 
primijenile u život. Sloboda govora, štampe, sastajanja, nepovredivost stana, tajne 
pisma jamči država. Ali kako u zbilji sve to stoji, shvatljivo je, da se ta prava 
odnose samo na članove komunističke stranke, odnosno još točnije, frakcije, koja 
vlađa Rusijom. 

Organizaciju javne vlasti propisuje treći odsjek ustava. Po starom ustavu 
najvišu zakonodavnu vlast imao je sovjetski kongres, za koji su se delegati birali 
na kongresima pojedinih sovjetskih saveznih republika i sačinjavali uglavnom 
zatvorenu grupu. Najviši organ po novom ustavu po čl. 30. i 33. obrazuje vrhovno 
vijeće sovjetske unije, koje se sastoji iz dvije komore i to iz vijeća unije i iz vijeća 
narodnosti. Vijeće unije sastoji se iz zastupnika, koji se biraju na osnovu općeg, 
jednakog, tajnog i neposrednog prava glasa, pri čem dolazi jedan zastupnik na 
300.000. žitelja. Vijeće narodnosti sastoji se naprotiv iz zastupnika vrhovnih vijeća 
. pojedinih saveznih republika. Vijeće unije birat će se prema tome automatski izbje- 
gavajući političke momente nacionalnih republika, dok će narodnosno vijeće pred- 
stavljati skupštinu zastupnika saveznih republika. 


Predstavnik Vrhovnog vijeća, koga zajednički biraju obje komore, jest nova 
vrhovna glava sovjetskog saveza. Time je stvoreno novo mjesto, jer dosada nije 
postojao zajednički poglavar sovjetske unije. . 


S obzirom na narodne manjine treba napomenuti, da je i njihovo zastupstvo 
omogućeno u narodnosnom vijeću. Tako na pr. republika Karelija, koja nema više 
od 270.000 stanovnika ne bi mogla imati ni jednoga zastupnika u vijeću unije, 
dok će kao autonomna republika imati pet predstavnika u vijeću narodnosti. 
Računajući broj pučanstva Rusije sa 170 do 176 milijuna broj zastupnika kretat 
će se oko 670—80 u vijeću saveza. 


Ova dva vijeća zasijedat će zasebno ili zajedno, dok njihovim poslovima 
upravlja jedno predsjedništvo. Zakoni se mogu predlagati po izvršnoj vlasti ili na 
inicijativu pojedinog zastupnika, a mora ih primiti većina. Ovlasti predsjedništva 
mnogo su šire od predsjedništva zakonodavnih tijela drugih zemalja. Ono je ovla- 
šteno izdavati vjerodostojna tumačenja pojedinih zakona, uvesti pučko glasovanje 
(referenđum) iz vlastite pobude ili na prijedlog jedne federativne republike, zatim 
respustiti vrhovno vijeće, ukidati odluke izvršne vlasti, koje nisu zakonite, a u 
vremenu kada ne zagsijeda koja komora može imenovati ili zamijeniti članove 
izvršne vlasti; ono izvršuje pravo pomilovanja, imenuje zapovjednike vojne sile; 
može proglasiti ratno stanje i opću ili djelomičnu mobilizaciju. Ono postavlja 
inozemne vpoklisare i prima vanjske poklisare. Slično uređenje imaju pojedine 
republike i u izvjesnoj mjeri i kolektivne organizacije, jer je osnovno sovjetsko 
načelo vršenje suvereniteta putem viječa. 


Izvršna je vlast omeđena po zakonodavnoj vlasti, a izvršuje se u vijeću 
pučkih povjerenika, koji su odgovorni parlamentu. Ipak novi ustav stvara među 
pučkim povjerenicima rangovni red. Ustav uvođi naslov povjerenstvo saveza i 
savezno republičko povjerenstvo (komisarijat). ČI. 74. i 75. određuje razliku 
između obje vrste povjerenstva time, što povjerenstva unije upravljaju ressor- 
tima, koji zasijecaju isključivo u nadležnost moskovske savezne centralne vlade, 
dok savezno republička povjerenstva upravljaju tek onim granama, u kojima su 
kompetencije između Moskve i pojedinih saveznih sovjetskih vlada razdijeljene. 
U prvi red povjerenstava idu ressorti rata, vanjskih poslova itd., a u drugi red 
poljodjelstvo, industrija, trgovina itd. 


Izbori. 


Kod izbornog sistema učinjene su velike reforme. Novost se je imala sasto- 
jati u tom, da režim pokaže, kako se osjeća sigurnim. Nije se ništa promijenilo u 
pogledu izbornih metoda, već je samo povećana propaganda za novi izborni 
sistem. Ukoliko izborni rezultati ne budu zadovoljavali, izbori se po potrebi mogu 
ponoviti, da maknu iz mrtvila sovjetske građane, kako je to režim već praklicirso 
u pojedinim krajevima. 

Španjolski bik ruskom medvjedu: »Idiot! Šta te je dovelo k nama?« 








Izbornici su svi građani obojega spola, koji su navršili 18 godina s izuzetkom 
duševnih bolesnika i osuđenika sa gubitkom izbornog prava. Vojska ima također 
pravo glasa. Svi izbornici su također izberivi. Prilikom rasprave u javnosti o 
visini dobe, otkad ima početi izborno pravo s obzirom na neke sjeverne krajeve, 
u kojima je spor fizički razvoj, pokazalo se ovo raspoloženje za sniženje ove 
grenice do 17 godine, jer da mladići ove dobi vrlo uspješno djeluju u vijećima 
mnogih organizacija. Tako se navodilo da je u seljačkim vijećima bilo 231.209 
članova od 18—25 g. u 1982. g., a u g. 1934. broj je skočio na 530.760. U gradskim 
vijećima bilo je 35.808 mladića u g. 1934., a oko 10.000 mladića i djevojaka su 
predsjednici seljačkih vijeća, dakle 1095 vodećih osoba u nižim organizacijama 
vlasti sačinjavaju mladići ispod 25 godina, 

Zastupnici bilo kog vijeća uživaju imunitet. Birači imaju pravo oduzeti 
zastupniku mandat. Po či. 142. ustava pravo postavljati kandidature ima samo 
komunistička stranka po svojim udruženjima sindikalne i zadružne prirode, te 
omlađinskim i kulturnim društvima. Stranka se dobro ogradila da se ne može 
niko nepoželjan uvući u »parlamenat«. 


Problem obitelji. 


Nakon dugih godina rušenja svakog načela i svakog osjećaja prema obitelji, 
odnosno protiv obitelji, nakon zabluda o razvodu braka, zakonskom pobačaju, o 
napuštanju djece i o ćudoređu uopće, doista je vrlo važna odredba, koju donosi 
novi ustav o braku. ' 

Žena uživa po čl. 122. doduše ista prava kao i muškarac na svim poljima 
života gospodarskog, javnog, prosvjetnog, društvenog i političkog. Mogućnost da 
vrši sva ova prava osigurana su joj na taj način, što su joj dopuštena sva prava 
koja i muškarcu: rad, nagrada za rad, odmor, socijalno osiguranje i naobrazba; 
ženu osigurava i država, zaštićuje interese matere i djece, plaćen joj je dopust 
za vrijeme trudnoće, uveden je sustav zaštite materinstva pomoću dječjih skloništa 
i vrtića. ; 

Ali pokret u korist obitelji i njezine obnove mnogo je širi i nije čekao 
ustavne modifikacije već je u stvari posljedica reakcije protiv rušilaških nazore 
boljševizma, koji su imali jakog odraza u nerađanju djece i u životnom hedo- 
nizmu. Od tog vremena počele su se uvažavati i u SSSR inicijative i predviđanja 
poput drugih država u pogledu zagovaranja plodnosti i rađanja; isto je tako 
uslijedio oprez kod velikih stambenih gradnji, koji je išao za odstranjenjem za- 
jedničkih stanova, koji su dugogodišnji ruski specijalitet, da se omogući opet obi- 
teljski život. Na selu se pak prisiljava na povratak »mira« (zadruge) uz primjenu 
razdiobe zemlje prema broju članova obitelji. U tu svrhu se ukazalo neophodnim 
uvedenje poreza na neženje i na brakove bez djece. 

U tom pravcu kani se i& i dalje. U nacrt novog građanskog zakonika uve- 
đene su djelotvorne odredbe o postupku za razvod braka. Stavljanje zahtjeva za 
razvod braka skopčano je s obvezom, da molitelj stavi u sudski polog izvjesnu 
svotu, koja raste sa svakim daljnjim razvodom braka. Nadalje napomena o raz- 
vođu braka unosi se u tuzemnu putnicu (redarstvenu istovetnicu — policijsku 
legitimaciju), koju mora imati svaki građanin, te je prema tome razvod braka 
takva capitis deminucija, koja se mora upisati u osobne isprave. 

Isto tako su odlučne odredbe, koje se odnose na plaćanje tzv. alimentacije 
ili opskrbnih obroka, koje mora plaćati onaj roditelj, koji napusti djecu, koju je 
dužan po zakonu uzdržavati. Uzdržavanje jednog djeteta iznosi 3095 roditeljevih 
prihoda, za dvoje djece 50%, za troje ili više 70%; kada se uzme u obzir, da se 
još 10% plaće oduzima svakom radniku za druge obvezatne izdatke, onda će biti 
jasno, kako se mora ozbiljno predomisliti jedan takav ovršenik da se rastavi ili 
da ostavi djecu. 

Što se tiče abortusa, tome je još uvijek vrlo pogodno široko tumačenje za- 
kona. Abortus se dopušta samo ako to odobri jedan liječnik, kad je to neop- 
hodno potrebno za zdravlje matere; Žena koja taj postupak izbjegava ili muškarac 
koji je potiče na to, potpadaju pod udar kaznenog postupka. 

Ako se još doda, da je pravo oporučivanja ili nasljeđivanja, ukinuto 1918., 
uspostavljeno za vrijeme Nove Ekonomske Politike još za Lenjina, i u novom 
ustavu zadržano 1 da su evi oblici propagande, od bračnih nagrada do oglasa 
po zidovima i kinematografima i slikama u punom dostojanstvu, može se zaklju- 
čiti, da je SSSR na putu demografske obnove, koja ima važnosti i za međuna- 
rodne odnošaje, jer se redovit prirast pučanstva može računati sa tri milijuna 
pučanstva godišnje. 

Odčnošaj prema vjeri. 


Usporedo sa obnovom obiteljskog života bilježi se i pokret za obnovu vjere. 
ČI. 124, ustava veli, da je u &vrhu jamstva slobode savjesti građana crkva bila 
rastavljena od države i škola od crkve. Sloboda izvršivanja vjerskih obreda i 
sloboda protuvjerske propagande priznate su svima građanima. Dakako da je ovo 
shvaćanje apsolutne neutralnosti čisto teoretsko. U sovjetskom savezu ostaje 
društvo i dalje osnovano bez Boga na historičkom materijalizmu i gaji samo kult 
znanosti. Ali unutrašnji osjećaji širokih slojeva su drukčiji, prije svega na selu. 
Društvo »borbenih bezbožnika« može se hvalisati sa svojih 50.000 stanica sa 5 mil. 
ljudi i 2 mil. dječaka i 30 protuvjerskih muzeja, desecima tisuća konferencija, ali 
unatoč svega toga danas se propaganda vrši ne više silom, već uvjeravanjem. 
Vjernici mogu posjećivati preostale crkve, posvećene kultu, a da ih nitko 
ne smeta. Božićni i uskrsni obredi se ponovno časte. Većinu vjernika čine istina 
stariji ljuđi, ali ne manjkaju ni djeca. Neznanje je toliko, da se pored slika sve- 
taca nalaze i slike Lenjina i Staljina. Smiješne i bogohulne krabulje sa ulica su 
iščezie. Šta više: vlada je imenovala jednu komisiju, kojoj je zadaća da ustanovi 
potrebe jedne crkve i da dade lijevati zvona, koja su u prijašnje vrijeme skinuta 
sa zvonika. U suštini vlađina politika ostaje nepromijenjena, ali praktički se uvodi 
velika snošljivost i zato se iđe u susret obnovi vjerskog osjećaja i obreda. 


Vojska. 


Prvi put poslije 19 godina dolazi do spomena domovina u jednoj svečanoj 
ispravi kao što je ustav. Tako či. 132. veli, da je opća vojna dužnost zakon. Vojna 
služba u crvenoj vojsci radnika i seljaka jest časna dužnost za sovjetskog gra- 
đanina, a čl. 133. veli, da je obrana dcmovine sveta dužnost za svakog građanina 
SSSR. Izdaja domovine, povreda zakletve, prijelaz neprijatelju, hotimično prouzro- 
čenje štete vojnoj državnoj vlasti, uhođarstvo u korist strane države, kažnjavaju 
se svom strogošću zakona, najstrože od svih kazni. Vidi se, da Moskva otvoreno 
ukazuje na skoru mogućnost rata i napušta stare sheme o svjetskoj revoluciji u 
kapitalističkim zemljama, koje hoće da zgnječe socijalističku državu, | prihvaćaju 
stari ali prokušand motiv domovine. Ovaj je motiv sada razvijen, ali je još važ- 
nije opravdati mesama strahovite izdatke, koje pravi država u svrhu svoga naoru- 
žanja. Ovi su izdaci postigli zadnjih godina ogromne visine, Može se dopustiti, 
da su brojke, pružene od vlade još niže od stvarnosti... Grinko, pučki povjerenik 
za financije, izjavio je pred kongresom, da su krediti za narodnu obranu bili 
mnogo miži od potreba. U g. 1934. u iznosu ođ predviđenih 1665 mil. rubalja mo- 
ralo se potrošiti do 5000 r., a u g. 1935. efektivni troškovi su se povisili na 8200 
mil. rubalja od predviđenih 6500 mil. rubalja. U g. 1936. Grinko navodi predviđeni 
izdatak 14.800 mil. rubalja i ne bi bilo ništa neistinito, da je vojni proračun po- 
skočio u g. 1937. na 20 milijardi rubalja. (Rubalj se računa na međunarodnim 
burzama po cca 20 din a 1 rubalj, dok neki tvrde, da je kupovna moć rublja 
vrijedna jednome dinaru. Vidi Bogdan: Svjedočanstva o Rusiji, Zagreb 1937.) Sa 
svim tim pozitivna brojka ođ 14 i pol milijardi rubalja u g. 1936. predstavlja 2007 
prihoda, koji su utvrđeni sa 78 i po milijardi, a to je još umjeren iznos prema 
onima Poljske, koja troši 4207 ili Japana od 50% svih prihoda na svoje naoru- 
žanje odnosno, Japan već na rat sa Kinom. 


ČI. 49. ustava je prema zahtjevu Francuske prestiliziran, te glasi, da u vri- 
jeme između pojedinog zasjedanja vrhovnog vijeća objavljuje predsjedništvo ratno 
stanje u slučaju ratnog napadaja na SSSR, ili ako nastupi neodgodiva nužda, da 
ispunjava međunarodne ugovorne obveze s obzirom na uzajamnu obranu protiv 
napadaja. Ta stilizacija je provedena zato tako, da se ne mora sazivati vrhovno 

vijeće i gubiti vrijeme, jer se drži da će budući rat biti pitanje nekoliko sati, 
a ne dana. 

Upotrijebljena literatura: Die Verfassung der USSR, Moskau 1934.; Današnja 
Rusija od M. Ribnika, Zagreb 1937. Naučna biblioteka (ali djelo jako nenaučno, 
skroz pristrano); Božo Dulibić: Novi ustav SSSR (Socijalna revija, br. 2 i 38., Ši- 
benik 1937.); Albert Masnata: Nationalit€ et f€dčralisme, Payot Lausanne 1933.; 
Marietti La nuova Costituzione dell' UNIONE Sovietica (Rassegna Italiana, siječanj 
1987., Roma); Včikischer Beobachter (od 19. XIL 1936., br. 354.) Berlin; Prager 
Presse od 8—10. XII. 1936. Temps od svibnja 1937. više brojeva; Đura Popović: 
Novi sovjetski ustav, izd. Knjižare Rajković, Beograd 1937. 


Dr. Franjo Dujmović. 








Opasna igračka (Guerin Meschino) 

nalazi se u Zagrebu, Mošinskoga ul. 10. 

ANTE STARČEVIĆ KAO MORALIST 


Moral i politika 
»Bez obzira na uspjeh ja ću ispuniti svoje deržansivo.« 


Nigdje nije moralistička fizionomija Starčevićeva tako izrazita kao 
baš na terenu politike. Tu je Ante Starčević u tolikoj mjeri moralist, 
da po općem shvaćanju t. z. političkoga morala zapravo i nije politik. 

Starčeviću je kao spiritualistu moralni zakon istovjetan u svako 
vrijeme i na svakom mjestu. Kao čovjek, kao javni radnik, kao intelek- 
tualac, kao politik i kao vođa naroda on ima samo jedan jedini 
moral. U tom je pogledu sav od jednoga komada — posve pošten; u 
njemu se ne križaju i ne slijevaju dva različita morala, prirodni i poli- 
tički moral. Pa makar je Schiller stavio u usta svome Walensteinu riječi: 
»Nema toga, ko je iz njene (političke) službe iznio čistu dušu«, — makar 
je Sighele ispisao čitavu knjigu sa tezom, da je »politika u zametku, u 
biti svojoj nemoralnost« i crno na bijelom napisao tvrdnju — »da poli- 
tičari ne mogu udesiti svoj postupak prema strogim i apsolutnim pravi- 
lima privatnoga morala, s jednostavnoga razloga, što se ne može upravljati 
narodom pomoću istoga morala, kojim se upravlja jednim čovjekom« i — 
što je najtragičnije — makar je politička praksa novovjeke Evropu sto 
puta potvrdila i potvrđuje ovu tvrdnju živim primjerima, ali nesamo 
primjerima nego i čitavom duhovnom strukturom od Descartesa ovamo, 
ipak Ante Starčević u sebi ostvaruje integralan i personalističan moral 
u apsolutnom smislu, jedan, jedinstven, nedjeliv i jednoznačan. 

Starčević to načelo ne zadržava samo za sebe kao lični privilegij 
izolirana pravednika i mudraca, nego on to uporno, uz conditio sine qua 
non naučava kao bitnu oznaku svoga političkoga programa, on na tom 
principu apsolutnoga morala piše »Naputak« za stranku i što je od svega 
najznačajnije, on je svijestan, da riskira vidljivi uspjeh, on stoički pod- 
nosi najkrvaviju dilemu moderna čovjeka, da »biti pošten, u politici 
znači, na žalost, biti nesposoban« i mirom, koji naprosto zaprepašćuje, on 
izdiže čovjeka i njegovu moralnu ličnost iznad stranke, 
iznad politike, iznad patriotizma, iznad svih pobjeda, i kao mudrac veli- 
čanstvenom satirom prezire uspjeh, kojemu bi trebalo žrtvovati 
i jednu jedinu laž i time moralno umanjiti poštenje ljudske ličnosti. 

Starčevićev moral je toliko i tako rigorozno personalističan i u biti 
svojoj kršćanski, da on zna, kako se izbori, agitacije, novine, diplome, 
stranke, probrojavanje većine glasova i vlade mogu pretvoriti u sredstvo 
uništavanja čovjeka, ako se sve to ne podloži cjelovitoj, 
integralnoj ideji čovjeka. Sve je to po svojoj suštini imper- 
sonalistično, tu se lako gubi ličnost, jer tu se ne će ni da zna za ličnost. 

»Mudri ljudi nalaze, da novine, stranke, vlade stoje u interesu i pod 
vlašću đavola. Mudri su ljudi, svaki u svoje doba, ustajali protiv tih 
smetnji napretka, Sokrat na pr. sa znamenitom svojom ironijom, Erazmus 
sa knjigom Pohvale gluposti....« (Emerson). Starčevićeva ljuta 
satira nije daleko od ove mudrosti. 

U shvaćanju dvostrukog morala »politika kao i ekonomija imaju 
svoje vlastite i specifične ciljeve, koji se ne svođe na ljudske 
Svrhe, nego su ciljevi posve materijalni. Politici je svrha uspijevanje, 
moć i materijalni uspjesi države i sve što može da unaprijedi tu svrhu; 
dapače i prijevara i sama nepravda — politički su 
dobre« (J. Maritain). — Pravda, prijateljstvo i svaka prava ljudska 
vrednota je kao kakva tuđica u strukturi političkog života. I kad se mo- 
ralnost umiješa sa svojim zahtjevima — Starčević sa svojim morali- 
stičko-stekliškim »Naputkom« — nije li to onda sukob sa političkom 
realnošću, sa političkom znanošću moderne Evrope. Moramo priznati, 
da sva slava Starčevićeva karaktera leži u tom sukobu. 

U uvjerenju, da je. čovjek primarno podložen moralnim pravilima, 
Starčević ne pristaje na to, da se »razdijeli čovjek«, — čovjek, koji je 
uistinu čovječan — u privatnog i političkog čovjeka, jer u stvari bi taj 
politički čovjek proždirao moralnu polovinu. Za Starčevića je politika 
kao i za Aristotela, kojega je u originalu čitao i za sv- Tomu, kojega je 
u teologiji upoznao, dio etike, t. j. nauke o ljudskim činima, a ne dio 
fizičke znanosti'); politički zakoni prema tome nisu mehanički zakoni, 
oni uključuju u sebi moralne vrednote. U »Naputku« stoji, da su »pra- 
vica«, — »kreposti«, — »prijateljstvo«, — »poštenje«, — »nepodmitlji- 
vost«, — »duhovno dobro«, — »nerastrovano srce« bitni dijelovi ove 
strukture političke realnosti, a čitav stekliški program i srž Starčevićeve 
doktrine leži u misli, da nepoštenje nije samo zabranjeno po pojedi- 
načnom moralu, nego da jetoi politički zao čin, jer ide za tim, da 
uništi političko zdravlje socijalnog tijela. 

Ogledajmo sada u nekoliko konkretnih slučajeva sukob, koji se u 
Starčevićevoj političko-moralističkoj doktrini kao i njegovu djelovanju 
zbiva na svakom koraku sa duhom dvostrukoga morala. 

Uzmimo na pr. obećanja, kojima se političari služe naročito u 
doba izbora, pa i oni, kojih je savjest otpornija, obećanja znalice varava, 
neznatan, sitni trik, mala laž, bez koje se ne da u aritmetici stranačke 
borbe, obećanja, koja se sipaju izbornicima, iako se zna, da se ne će moći 
održati ni deseti dio obećanja, ako i dođe na vlast, obećanja, zapravo i 
obećana radi vlasti. Koliko ima i koliko je bilo poštovanih i čestitih 
ljudi, koji drže, da je dopušteno u političke svrhe lagati i varati bezbroj 


1) Vrijedno je upozoriti čitatelje na pojam »političke fizike«, koju na- 
učno ispituje Joseph Vialateux u oštroumnoj diskusiji sa P. de Brogliem u djelu 
»MoraleetPolitique« Paris, Desciće de Brouwer, 1931. »C'est de cette science 
que "Ecole maurrasšsienne a prćtenđu enseigner les lois »positives«, comme 
les naturalistes celles du foil ou du pancrćas, au les astronomes celles de la 
mećcanique celeste«. Isti problem obrađuje i Albert Valensin u poglavlju »Le 
naturalisme politique« (u II. dijelu velikoga djela »Traitć de Droit 
naturel«, Paris, Ed. Spes, 1025.). 

siromašnih i nezadovoljnih ljudi. A kada eventualno dođe do vlasti, onda 
se tom istomu mnoštvu smješkajući tapša po ramenu: pričekajte, ne ide 
to tako brzo, kasnije, kasnije i sl. 

Starčević sa gnjušanjem odbija to inače najjeftinije sredstvo poli- 
tičke borbe. U 24. točki »Naputka« za pristaše stranke prava stoji: »Na- 
rodu ništa ne obećavati, dok mu ne možeš dati, i opominjati ga, 
neka pazi na one, koji mu obećavaju«. A u 25. točki istu 
misao proširuje ovako: »Narod uputiti neka se u svojih stvarih ne za- 
naša na pojedine ljude, neka se od pojedinih ljudi ničemu ne nada, 
nego neka sam upravlja svoje velike stvari, i neka nastoji, da uzmogne 
on sam sebi davati. Nikada u političkoj borbi nije došao u po- 
ziciju, da se izmotavanjem zbog propala obećanja titra sramotnom trgo- 
vinom savjesti. »Treba ili ništa ne govoriti ili istinu govoriti« — njegov 
je aforizam. 

»Obećanje je riječ, koja je drugom riječju isplaćena. Samo se činom 
čini zamijenjuju.« 

Starčević kao politik nikada ne traži pljesak mase. On pače zazire 
od mase, bježi od nje, plaši se njezine usplahirenosti, za kojom ne stoji 
misao. Silom ga moraju dovesti na govorničku tribinu i kad je već tamo, 
on, makar u zemlji govorljivoj i veseloj, daleko od retoričkih fraza, još 
dalje od puke demagogije, polako i razborito umuje, »da deržanstvo 
ispuni«. »Kaže se, govornik mora svoje slušatelje podučiti i ganuti. Ja 
se ne deržim toga načela, jer sam osvedočen, da čovek jedan drugoga 
ne može naučiti ni ganuti, nego da mu može dati priliku i povod, da se 
sam valjano nauči i gane«. — Tako on počinje jedan govor na 
pučkoj skupštini u Bakru, koji završuje opet ovako: »Mene se ta slaboća 
(nepogrešivost) ne drži, nego ću se veseliti vašem rasuđivanju...e 

Pljesak u životu toga jedinstvenoga čovjeka ne igra nikakovu ulogu, 
jer njegov politički život nije radi položaja, karijere, uspjeha i vodstva 
nego radi ideje slobodna čovjeka i slobodna naroda. On je radi čovjeka, 
i to svakoga pojedinca čovjeka iz mase narodne, kojega bi htio pomoći, da 
misli i sam rasuđuje, a nije narod radi njega i njegovih političkih aspi- 
racija. On hoće da služi, a ne da se njemu služi. On vrši svoju političku 
misiju poštujući duboko članove svoje stranke držeći ih uvijek u cijeni 
ličnosti. U »Uspomenama« piše: »Ako se kukavna stranka, protiv svojoj 
suparnici, posluži malovrednim sredstvom ili činom, ter ova suparnica 
postane žertvom nevere, to se o herdji dade razumeti. Nu gdje je to da 
čovek svoje drugove, članove svoje stranke, ljuđe koji su u njega svoju 
celu veru postavili, gdje je, velim, to, da čovek svoju stranku smatra za 
kerdo kerštene marve... I naprama takovim vodjam, članovom stranke, 
drugovom, nisu li prepošteni oni ljudi, koji pod šatori brunde kuju, ter 
robe, varaju, ubijaju gdje koga mogu?« — Dakle ono, što mnogi i mnogi 
smatraju političkom nuždom i opravdanim sredstvima za prosperitet, 
Starčević žigoše zločinom. 

U njegovim političkim govorima ne pršti prazna retorika, »potop 
riječi nad pustinjom misli«; ne snizuje najplemenitije umijeće govora do 
vulgarnosti, laskanja, traženja, pohvale, dvomislene duhovitosti. Naprotiv, 
njegovi će saborski govori za ljude dvostrukoga morala biti trajni uzorci, 
kako se ne smije govoriti u parlamentu, a njegovi govori na skupštinama 

strašilo za sve demagoge, jer Starčević govori kao mudrac iskreno i 
naivno, nastojeći, kako i druge uči u »Naputku«, »iz rečih, delah i narav 
stvarih poznati, ter narodu otkriti njegove domaće i izvanjske neprijatelje, 
i obojih težnje i sredstva«. (Toč. 26.). Sadržajnijih, poštenijih, bljeskom 
misli svjetlijih govora u ovoj zemlji još nitko ne održa mimo Starčevića. 

Hoćemo li govoriti o potajnom grijehu, koji tako uporno prati sve 
političke karijere, makar mu se mnogi poštenjak i otima, o ličnoj koristi 
i podmitljivosti sebe i oko sebe, onda budimo spremni na najoštriju riječ 
iz Starčevićevih usta: 

»Strah i plaća, te dve staze, koje k serdcu ljudskomu vode, niti su 
stalne, ni vredne za dobru stvar, ni u vlasti stranke prave«. (Toč. 1-). 

»Pravica i nepodmitljivost, to su najjače poluge u narodu 
hervatskomu.« (Toč. 10.). 

»Uz pravicu i nepodmitljivost, u narodu hervatskom 
najvećma vredi uljudnost, iskrena prijaznost.« (Toč. 11... 

»Ljudi, koji traže samo svoju korist ili raskoš, pod nipošto ne 
primati u stranku i ža ništa ne zanašati se za nje, osim ako je temeljita 
nada, da će se_ popraviti. Ovakovi bo ne samo nisu za pravu radnju, ne 
samo ne mogu koristiti dobroj stvari, nego oni će ju svakomu za plaću 
izdati. 

Nasuprot ovakovoj vrsti čeljadi traži Starčević poput Diogenesa 
»ljude, do kojih puk derži poradi njihove pravice, kreposti, pameti« (Toč. 
20.), a »biljege, po kojih treba da se odlikuju članovi stranke prava« jesu 
»dobro ponašanje, trezno življenje, međusobno prijateljstvo, razložno što- 
vanje, razumna priklonost naprama vrednim i poštenim osobama.« 
(Toč. 29.). 

A ti stekliši sa svojim stekliškim režanjem, što oni hoće? »Viču na 
sve staleže, na svu gospodu, zašto ljude ne uče riječju i djelom radnji, 
štednji, trijeznosti, ljubavi obiteljskoj, ljubavi na- 
roda, domovine, iskrnjega, slogi, uljudnosti.« 

Eto tako, štogod bismo mi dalje zalazili među Starčevićeve misli i 
djela, političke misli i politička djela, izdizao bi se sve više moralist, a 
opadao politik u stranačkom smislu. 

Pojam moralnoga djelovanja i pojam političkoga djelovanja Starče- 
vićeva je identičan. On je svijestan prigovora t. zv. političkih realista i 
strančara, koji, dok mu izražavaju puno priznanje kao poštenjačini i 
karakteru, ne skrivaju podsmijeh nad sudbinom njegove politike, i odgo- 
vara im skroz apolitičkim jezikom, optimizmom, pred kojim se skrivaju 
. oportunisti i defetisti: 

»Uživajući, što imamo, stojeć, gdje moramo, upotrebljavajući, što 
možemo, svom snagom radimo o napretku Hrvatske, pa makar bili si- 
gurni, da od toga napretka ne budemo ni kus doživjeli, a kamo li dobili.« 

Kako je to divna i golema suprotnost materijalističkomu malogra- 
đaninu, koji živi samo od vidljiva i opipljiva uspjeha i koji se u nedo- 
statku svakog uvjerenja uvijek hvata većine, budući da mu u nedostatku 
nutarnje snage treba vanjska sila. 

Starčevićev je Stekliš iza duge debate sa Prostodušnikom o praznoj 
slami Slavstva i metodama rada za Hrvatstvo odbrusio jednom za vazda: 
»Makarisam samcatostao,o tako ćuiubudđućeraditi.« 

Lik hrvatskog značaja 


»Starčević je problem političke promjene u Hrvatskoj 
zahvatio kao problem preporođa pojedinaca.« 


Nehajev: Rakovica, 54. 


Čovjek, koji je do dna zagledao u političko i moralno stanje Hrvatske 
pri koncu XIX. st. i kojemu je tajna svih poraza bila razotkrivena do 
duhovne jezgre, nije se žacao u sabornom govoru od 27. siječnja 1866. 
optužiti: »Kod nas nema javnoga mnijenja osim vike i piskaranja ljudi, 
što prodanih, što na prodaju... Jednom riječju: kod nas nema 
ništa osim pogažena zakona i osim sužanjstva«. Ali ne bismo li u tim 
riječima mogli otkriti i razočaranoga skeptika, čovjeka, koji je prelomio 
štap i tek u nemoćnoj oštrini izraza gasi vlastiti očaj? Jer u analizi našega 
naroda Starčeviću se izmakla i teža riječ: »Naš je narod kroz vjekove 
varan, zamamljivan i tlačen, i to uvijek neposredno od svojih sinova. 
Tomu je posljedica, da ovaj narod gotovo ne može razabrati dobro od zla, 
svojega prijatelja od svojega neprijatelja, i da se ne može svojski ni za 
što zauzeti, nego srne kamo ga jači porine, a da nikome ne vjeruje. 

Na koga da računamo? 


Plemstvo je neznalica — rastrovana, rasipna, lijena, sebična; 
građanstva nema (ovo što se njime broji, osim da je u svemu takovo 
kakovo i plemstvo, još je povrh sve rđe i siromašno); inteligencije, 
u koju brojim sve, što ne spada u one dvije hrpe, ni u seljane, inteligen- 
cije nije, a ovo što se njome smatra, u svim zloćama nadmašuje one dvije 
hrpe, te je u živinstvu prepredenija i na svako zlo najbrža; seljani 
su skloni svemu što je dobro i uzvišeno, ali neuki, progonjeni, potlačeni.« 

Starčević pače ide još dalje, skoro do zadnjega: »Kod ovoga naroda 
ja nalazim previše biljega, koji slute na propast. U njemu se do 
tuđinaca više drži nego do domaćih sinova, u njemu se više mari za 
tuđe nego za svoje, u njemu se treba više nego se ima, u njemu se hoće 
više uživati nego raditi, u njemu se ne veseli nad napretkom ni nad 
ljudima napretka, u njemu se ne pazinadobroninazlo, na 
pošteno ni na nepošteno, nego samo na ono, što je taj čas 
korisno, njega se prima njemački jezik, a takav narod meni se čini 
kao zemlja, koje se guba uhvatila.« 

Uistinu, na prvi se mah čini, da se taj strastveni moralistički duh 
izgubio u jalovoj nemoći optuživanja i generaliziranja, da mu je jad pre- 
vladao razbor, da je sablazan napala i paralizirala taj duh i pretvorila ga 
u defetističku »vukodlačinu« — tako su ga neprijatelji zvali. 

Daleko, vrlo daleko od svega toga — u vedrim regionima svoga 
»deržanstva«, u mudrosti danoj jedino asketičnim ljubiteljima samoće, 
stvarao je Ante Starčević lik hrvatskoga političkog čovjeka, hrvatskoga 
čovjeka uopće; lik nesamo satkan moralističkom filozofijom i dnevnim 
uzorcima muževnosti, nego i vlastitom voljom, vlastitom krvlju u samome 
sebi inkarniran lik značaja. A taj je lik toliko lijep i optimističan, 
toliko prožet samopouzdanjem i vjerom u uspjeh, makar još nevidljiv; 
toliko uronjen u neki moralni apsolut, da bi trebalo pronaći skroz su- 
protan pojam defetistu i skeptiku te njime okrstiti našega Staroga. 

Ali mi smo ga već nazvali moralistom, pa ostanimo kod toga naziva 
i kroz taj pojam shvatimo onaj gore citirani strašni presjek kroz moralnu 
bijedu našega društva u njegovo doba. Svi veliki moralisti pored toga, 
što ostavljaju za sobom svijetle obrise za preporođena čovjeka, užasnom 
snagom se obaraju na zlo svojih suvremenika. Pri tome nesamo da 
otkrivaju sve zle oznake vladajućega tipa — kao što je to Starčević učinio 
sa »sužanjskom pasminom« — nego često zapadaju više manje u generali- 
ziranje zla, a jer mu korijen dosižu i jasno svu strahotu proziru, pred- 
skazuju propast i ne ustručavaju se govoriti povišenim  proročkim 
glasom. 

Kroz pojam moralista ukazat će nam se i lik njegova čovjeka. 

* 


Dobro je opazio Nehajev, da Stari ne traži mnoštvo, broj — »već 
voli nekolicinu stalnu i bez nijansa«. Vjeruje u čovjeka, jer je čovjek, 
u čovjeka »žive riječi i izgleda«, jer živ, značajan čovjek nije i ne smije 
biti nikakovo sredstvo, on je sam po sebi vrijednost, - ličnost, ljepota, 
uspjeh najviši, cilj života, cilj drušva, cilj narodnih organizacija, stranaka 
i država. Prirodno zaključuje Starčević, da s nekolicinom takovih »dalo 
bi se učiniti u godini više nego pisanjem kroz vjekove«. Njemu je samo 
čovjek kao duhovna vrijednost nosilac preporoda. 

Poznata je ona njegova maksima: »Ako u ovom narodu bude 
pedeset muževa, osvjedočenih o svetosti slobode i 
zauzetih za svoj narod — Mi, nas tri i naši drugovi, učinismo 
više nego li su agitatori ikada učinili.« 

To što se on vlada prema većini kao da ništa ne vrijedi, ne znači 
pakost ili rđavo srce, nego znači jednostavno to, da je većina nedozrela, 
da još nije svijesna sebe, da ne zna svoje mišljenje, a to on hoće postići: 
svijesne i etički zrele ličnosti, a ne gomilu stranke, sredstvo, broj, isforsi- 
ranu većinu. Čovjek mu je iznad stranke, politike, države, jer sve je to 
samo radi čovjeka i za čovjeka, sve relativum u odnosu prema moralnoj 
ličnosti, koja je vječna i u čitavom tom strančarstvu, diplomatiziranju, 
paktiranju uvijek primarna i sakrosanktna, — u biti svojoj određena za 
slobodu i slobodna. 

»Starčević je problem političke promjene u Hrvatskoj za- 
hvatio kao problem preporoda pojedinaca« (Nehajev). 

Pa kao što je ono Pćguy kazao, da socijalna revolucija mora biti 
moralnaili je ne će biti, Starčević je postavio aksiom, da će u Hrvat- 
skoj politička sloboda doći ili preko etički visokih pojedinaca ili će je 
kasno biti. 

Pri tome postupa kao pravi moralist: ne poučava o nepoznatom, nego 
skreće pažnju na ono, što se događa u mutnom dnu svijesti svakoga 
čovjeka. U nama ima skrivenih i potajnih pobuda i želja, koje se ne bi 
javile djelotvornom snagom, da nam nije netko pomogao da ih raspo- 
znamo i oko njih okupimo svu pažnju. U nama drijemaju sve 
kreposti, koje kao korijenje naše ličnosti pribiru iz dubine sokove za 
životnu borbu i ono teško svakodnevno odlučivanje za zlo ili za dobro. 
Probuditi te kreposti, pospješiti njihov cvat, miris, privlačnost; od njih 
satkati dušu hrvatskoga čovjeka kao što je svoju satkao — to je moralistu 

Starčeviću primarno pred očima. Od trideset točaka »Naputka« preko 
polovica ih je strogo moralističke prirode: ili hvali i preporuča kreposti 
ili kudi i otklanja zla. 

Rijetka je prigođa, da se sjetimo toga jedinstvenoga kodeksa kreposti hrvat- 


skoga »stekliša«, koji bez dvojbe predstavlja pravi politički kuriozum i kulturni 
dokumenat prvoga reda, mlađim generacijama sve manje i manje poznat.!) 


Jedinstvena rijetkost i prava veličina ovoga dokumenta leži u tome, 
što Starčević u jednom isključivo stranačko-političkom spisu, kao što je 
Naputak za stranačke pristaše, nastupa kao čisti propovjednik ličnih 
kreposti. 

On ljude dijeli na dvije klase: u ljude, koji čine dobro i koji čine zlo. 
»Ljudsko je društvo za sve ljude, a ljudi su samo oni, koji su 
marljivi, pošteni, pravedni, napredni«. Svijestan one Sa- 
lamonove, da je neizmjeran broj luđaka, dakle, da je ovih drugih i previše, 
a onih prvih i premalo, on se nikada ne da zavesti da sudi prema većini. 
Drži se manjine i smatra sofističkom pedanterijom suditi jednu naciju 
prema broju stanovništva ili prema četvornim kilometrima kopna, a ne 
prema njenu značaju za duh vremena.I kao politik i kao pisac 
ima savršeno razvijen osjećaj čovječnosti, bdije — Nehajev je rekao — 
poput Mojsija nad moralnim i nacionalnim razvitkom svojih ljudi. 

»Neka svatko, ne izuzev ni gospodu ni poglavare, vrši samo svoju 
dužnost; neka ne popušta u vjeri i politici, tu nije druge nego ostati 
na čistacu, pa tko slijedio, tko drugamo išao«; — neka svatko govori 
istinu ili »ništa ne govoriti«; — neka se »ljudi slobodno odgoje, izuče 
ter slobodno misle i rade, jer je samo ondje moguće govoriti o značaju, 
koji nije drugo van čvrsta biljega o skladu čina unutarnjih s izvanjskimi, 
biljege o slozi načela s djelovanjem«; — neka se »pravim putem 
koraca, pa bilo što mu drago«; neka se ne lijepi na novac, jer »novac 
je dobro samo u koliko dobroj stvari služi, drukčije je bolje i slav- 
nije zobenicu jesti ili kašu srkati, svoji pošten biti, 
negolupežuzlatuplivati«. Ovo je stil Starčevićevih aforizama, 
isti u svim govorima i svim knjigama, isti u njegovu ličnom životu, što je 
od svega najvažnije. Traži preporod čovjeka i pruža lik značaja. »Star- 
čeviću jenajvišeležaona srcu uzgoj karaktera, atojei 
shvatljivo, jer je vidio štetnu kolebljivost među inteligencijom, stvorenu 
ukrštavanjem različitih geopsiha i kultura, i jer je znao, da se mali 
narodi samo tako mogu spasiti, ako svaki član naroda, s uvjere- 
njem i požrtvovnošću vrši dužnost i ostaje na svom mjestu. Od 
njega potječe izričaj »pokvarene gospode«, koji je kasnije prihvatio 
Stjepan Radić. Da nam Starčević ne prednjači ni svojom naukom, ni 
svojim radom ni ičim drugim, a da nam prednjači samo karakterom, 
zasluživao bi da mu se podigne vječni spomenik u srcu svakoga Hrvata 
za sva vremena« (Lukas). Zar se ne bi tom našem liku značaja poklonio 
1 J. Payot, da je za njega znao, dok je u »Nauci o moralu« upućivao 
Francuze: 


1) U cjelini štampan kao dodatak u knjizi K. Segvića: Dr. Ante Starčević, 
str. 328—932. : 

»Manje polažimo na galamu nego na stvarnost, manje na spoljašnje 
bogatstvo Republike nego na ispunjenje njene duboke dužnosti: malo bi 
vrijedilo, kad bi se bogatstva neizmjerno proširila, ako bi čovjek 
ostaomalen. Pravi su rodoljubi oni, koji rade oko toga, da mladi budu 
snažniji, pametniji, pravičnijii plemenitiji. Pravi su Francuzi 
oni, koji čine svoj vlastiti život, kao i život onih, koji su im 
povjereni, uzvišenijim, širim, intenzivnijim. To su oni, koji pri- 
premaju za otpor nepravednim napadajima energične ljude, koji će 
učiniti domovinu nepobjedivom.« 


Lična ostvarenja 


Tajnovitim retrospektivnim pogledom, ne misleći da piše o sebi, na- 
pisao je Ante Starčević iz sebe, kakav mu se pred duhovnim očima 
ukazuje ideal za narodnoga vođu: 


»Onaj, koji hoće stajati na čelu naroda, mora imati nagnuće naroda, a to 
mora zavrijediti time, da se pokaže narodu kao čovjek nepokvarene ćudi, 
opsežna i uznošita duha, čista i odvažna srca, koji zaboravlja na svoje 
vlastito biće, dočim u sreći naroda nalazi i svoju sreću, koji iskreno i duboko 
čuti boli i trpljenje naroda, komu je srce zauzeto jedino za istinui 
pravdu, koji se neustrašivo bori za dobro i slobodu naroda, koga od svete težnje 
njegove ne odvrati ni laskanje, ni obećanje, ni preziranje, ni muke, ni ista smrt. 

Samo takav čovjek kadar je uznesti čuvstvo i duh naroda svoga. A kad pre- 
dobi srce i uznese misao naroda, paziti. mora, da mu podijeli pravac nepokva- 
renosti. Ovakove muževe naziva historija velikim«. 

(Hrvatska 18T71., br. 31.) 


Svakoj ideji ove skroz naskroz hrvatske antimakijavelističke vizije 
nalazimo lično ostvarenje u osobi samoga Starčevića: i nepokvarenu ćud, 
i čisto srce, i zaborav samoga sebe, i zauzetost jedino za istinu i pravdu. 
A sva mu nauka i nije ništa drugo nego pravac nepokvarenosti. 

Njegov život kao da i nije bio život javnoga, političkog čovjeka, 
Kopernika hrvatskoga sabora od 1861. g., još manje život šefa jedne 
stranke. Njegov se život nije zasnivao na onom, što javnost o njemu 
misli; nije bio rob javnoga mišljenja i uvijek je ostao vedar pred terorom 
štampe, što je moguće samo ljudima čvrstog obrazovanja i moralne 
visine. Sabran i nerazasut na stotinu strana, on je sagradio u samome 
sebi jednu tvrđavu, jedno neosvojivo utočište — lično »deržanstvo«. 
Više politik unutrašnjeg nego vanjskog života, nije tratio dane u grozni- 
čavoj žurbi i nedosljednom preskakivanju principa u momentanim inte- 
resima stranke. 

Njegov politički život, makar kako raznovrstan, uvijek je pred- 
stavljao dojam požrtvovanja i predanost jednoj velikoj ideji. On je 
duhovni vođa svojih drugova i svoga naroda, u svoje vrijeme nepriznat 
kao takav, prezren i proganjan, tek danas općenito priznat, cijenjen i 
uzdignut. Zašto je bio prezren, a zašto opet danas u časti najvišoj? Radi 
ideje, kojoj je služio bez popuštanja, bez nagode. »U tim stvarima nema 
situacije, nema malenkosti«. Poziva se na sv. Pavla i njegove dokaze, 
»da među istinom i lažju, među krepošću i zloćom, među kraljevstvom 
božjim i kraljevstvom vražjim ne ima ugovaranja i nagodbe ... U tim 

pitanjima popustiti najmanje i sve ostaviti je isto. Tu nije druge nego 
ostati na čistacu, pa tko slijedio, tko drugamo išao.« Stranku nije nikada 
smatrao sredstvom političke aritmetike nego palestrom duhovne izgradnje 
u muževnosti i načelu, službom velikoj narodnoj ideji, čuvaricom naj- 
dublje narodne težnje. »Ako stranka gubi boj za bojem, ona i tako ne 
odlazi s razboja, nego na njemu predaje zastavu svojim sinovom, unukom, 
budućim pokoljenjem svojim.« Ovako nikada nisu mislili oportunisti iH 
t. zv. politički realisti, kojima su moralna snaga, idealizam i borbenost 
imponderabilia i prazna magla. Uostalom gdje su danas svi ti veliki 
političari, koji su se u saboru smješkali, »zijali i zirlali«, »grabili papir i 
olovke prepuni bezobrazna kostrušenja«, dok je Stari ustajao da govori? 
Tko danas uopće zna za imena tih »herdja« i »kukavaca«, koji htjedoše, 
kako sam Starčević izvješćuje u »Nekolikim uspomenama«. — »svojim 
.bezobraznim, naprama bolestnu čoveku nedostojnim držanjem«, zastrašiti 
ga, smutiti i upropastiti? Tko spominje, tko čuva u ovoj zemlji uspomenu, 
tko živi od bilo kakve ideje svih tih beamtera, ministara, banova i sabor- 
skih govordžija, koji su Starčevića proganjali i zatvarali? Što je ostalo i 
tko se sjeća imena i djela svih tih naših vajnih realista i političkih tale- 
nata? Od svega i od svih tih ništa ili samo tugaljivi osjećaj pogrešaka 
š štete. A on, Stari naš, kao da je oživio, kao da je napustio mirnu raku 
šestinskoga groblja i prošetao utrtom stazom među unučadi, pa sve- 
jednako govori, govori, uči, podiže, krijepi. | 

To je odatle, jer Starčević je potpuno zavladao sobom i stvorio jednu 
vrijednu filozofiju života sa dalekim, mirnim vidikom, jer je u životu 
imao mnogo časova tišine, duga razmišljanja, čitanja velikih duša svih 
vremena. »Po cijele dane, tjedne i mjesece zatvoren u svojoj sobici samo 
je učio i razmišljao« (Šegvić). Tipično za sve učitelje i vođe čovječanstva. 
Ujutro samoća — kaže Pitagora, da bi priroda mogla govoriti mašti 
onako kako u društvu nikada ne može, i da bi joj se štićenik mogao 
upoznati sa onim božanskim silama, koje se otkrivaju u ozbiljnom i 
apstraktnom razmišljanju. »Samoća, strogi je prijatelj genija, njegovo 
hladno i mračno skrovište gdje se razvijaju krila, koja će ga odnijeti 
dalje od sunca i zvijezda« (Emerson). Sigurno je, da Platon, Arhimed, 
Sv. Toma Akvinski, Newton i svi veliki ljudi nisu živjeli u gomili, nego 
gu s vremena na vrijeme silazili u nju kao dobrotvori. U svojoj samotnoj 
i maloj sobici Starčević je odstranio pritisak trenutnih, dnevnih potreba 
i uzdigao se do vjekovnih i općih odnosa hrvatskoga društva i hrvatskoga 
naroda. Tražio je povučenost baš radi najopćijih i najdruštvenijih ciljeva, 
jer je u povučenosti formirao sebe i doktrinu, od čega se i danas formira 
volja njegova naroda. Ta mi bismo mogli svim znamenitim događajima 
naših dana, svim unutarnjim pokretima čitavoga jednoga naroda, idući 
tragom unatrag, naći postanak u mozgu Ante Starčevića, a oni koji dođu 
Iza nas, možda će to još jasnije moći. 

Konačno njegova askeza i siromaštvo; tko će joj otkriti tajne 
uzroke? A ne krije li se baš u toj asketičnoj prirodi najveličanstvenija 
ljestvica Starčevićeva moralnoga uspjeha. Jer kad u čovjeku znamenite 
političke fizionomije otkrijemo još i visoku sposobnost duhovnoga ople- 
menjivanja svih životnih odnosa, ne vuče li nas to za sobom kao čarobni 
magnet. Za Napoleona se veli, da su ga vojnici zvali Cent Mille. 

»Dodajte mu još poštenje, nadodaje Emerson, pa su ga mogli zvati i 
Sto milijuna«. U tom dodatku leži prava ljepota Ante Starčevića. 
O kako su svijetli ljudi, koji idući za višim ciljevima, ne osjećaju sitnih 
potreba svakidašnjega života! Svijetlo njihova bića uzdignuto sja i ona 
izrugana i prezrena zapuštenost njihova stana, hrane, odijela, veza pre- 
tvara se u duhovno bogatstvo, kojim se vjekovi hrane. Najslađi paradoks 
za sve siromahe ovoga svijeta, o kojima vodi računa i Krist u osam 
blaženstava. 


Sankcije i misija Starčevićeva morala. 


Starčević je spiritualist, njegov moral je apsolutne, integralne pri- 
rode, oslonjen na apsolutno dobro i na apsolutnu Pravdu. Njegova nauka 
podiže na visoki niveau nesamo moralni život i moralni ideal, već i 
neke pojmove, koji su nužni uvjet moralnog života. I kolikogod Starče- 
vića smatramo pozitivistom, kolikogod ga stavljamo u opreku sa religio- 
znom dušom Eugena Kvaternika, kolikogod ga smatramo učenikom 
francuskih nacionalista, kolikogod mu čak šarlatanski podmećemo anti- 
kršćanski stav, Starčevićev kulturni ideal nije antropocentrič- 
nost, humanizam zatvoren sam u sebe. On nikada ne zaboravlja na 
korijenje, iz kojih struji snaga čovjeku poštenjaku njegove zamisli. Isti- 
na, Starčević toliko polaže na snagu činjenica i »zdrave pameti«, da će 
površan poznavalac njegovih djela lako pristati, da ga smatra nekim 
kršćanskim naturalistom u smislu klasičnoga momenta 
naše kulture, za razliku od malograđanskoga i materija- 
lističko-revolucionarnoga momenta.! Ali tko zna davati ri- 
ječima dubok i istinski smisao, kao što im je to davao Starčević poput 
svih ljudi, što više u samoći razmišljaju nego u gomili galame, ti će i 
u Starčevićevoj osudi »sužanjske pasmine« i u izgradnji »stekliškoga« 
poštenjaka i u odnosu politike i morala, a zanajviše u njegovu ličnom 
ostvarenju uzorne etičke ličnosti, otkriti spiritualistički kršćanski tip, 
koji je, u biti protivan materijalističkom poimanju kulture, htio da u 
Hrvatskoj spasi duhovni poredak vrednota oslonivši sve na teocen- 
trički princip života. 

Ne ulazeći zasada potanje u ovaj problem, oslonimo se na ovaj dio 
Starčevićeva govora, izrečena u Bakru dne 1. lipnja 1879. g.: 


»Kako stvari naše stoje, sve naše družtveno stanje osni- 
vasenaveriuBogaidušu, što je za čoveka u životu samo jedno 
ter isto, jer ako nema Boga, čemu će nam duše, kad nas nema tko za 
njezina dobra i zla dela dostojno nadariti i pedepsati? Nemamo li duše, 
čemu će nam Bog, kada naše telo i sve što nas derži, kako god ostale 
životinje, isto tako propada, gnjije i nestaje, kada nema što Bog u nama 
nadariti i pedepsati? — Najsvetija sveza ljudska je brak i on se osniva 
na prisegi. Kod svedočanstva, kod dokazah u razpravi dolazi do prisege; 
prisižemo na Boga, zalažemo našu dušu. Čovek dakle, koji ne veruje u 
Boga, u dušu, taj čovek ne smije biti pušten za svedoka, ne smije biti 


1 Vidi Jacques Maritain: Religija i kultura, Zagreb, 1935. 

pušten prisegi, jer onomu, proti kojemu je on krivo svedočio ili prise- : 
gao, nije pomoženo, da je onaj na dnu pakla i da sagnjije u Lepoglavi«' 

Nesamo sudbinu pojedinačnih i društvenih odnosa, nego i sudbinu 
čitavoga naroda polaže Starčević u transcendentnu snagu jedne izvan- 
ljudske volje, a to je Bog. Starčevićevo je geslo: Bog i Hrvati. 

Njegovo srce i njegove misli pravo su svetište za sve hrvatske si- 
nove. Sva moralnost i um, sva strpljivost i ustrajnost, sav značaj i ener- 
gija, sva vjera i sav kršćanski humanizam Ante Starčevića nije mrtvo 
slovo, ispisano danas već zastarjelim pravopisom 1860.-tih, — to je živa 
luč u magli 1930.-tih godina. | 

Formulirati duhovnu jezgru jednoga naroda težak je i pretežak 
posao, rezerviran za rijetke umove narodnih vođa, moralista, filozofa i 
umjetnika, koji su — rekao bi Šufflay »u prabaštinskoj jezgri« prožeti 
duhom, bivstvom »mistva«, t. j. duhovnoga organizma, koji se zove narod. 

Starčević je kao moralist formulirao duhovnu jezgru hrvatskoga 
naroda i nahranio njenom uzvišenom ljepotom sve generacije toga na- 
roda za sva vremena, učinio ga svijesnim njegove moralne dubine, 
po kojoj će se jednoga dana suditi vrijednost ove zemlje. 

Možete li zamisliti, što bi stvorila hrvatska mladost od 1895. do 
danas, da se nije Starčevićev lik skrivao i blatio, da se nije od nje- 
gova karaktera pravila politička karikatura, da samo njegovo ime nije 
tjeralo stranačke realiste u bijes a sitne malograđane u zlobu. 

Možete li zamisliti zemlju, u kojoj bi na mramornoj ploči iznad 
vrata svih hramova duha bila urezana ova Starčevićeva ideja: 

»Nema stalnosti izvanistine, 
ni temelja izvan prava, 
ni ljepote izvan kreposti, 


ni zasluge izvan požrtvovanja za opće dobro. 
Nije ništa, gdje ne gospoduje razum i dužnost. 


»k 
Posljednja misao, koju su s usana Ante Starčevića uhvatili njegovi 


prijatelji divna je sinteza čitave njegove moralističke nauke; oporuka, 
koju ne običavaju ostavljati političari: 


»Širite moral dobrimi djeli za ovaj i za onaj 
Svijet. 


D. Žanko 


1 Djela dra. Ante Starčevića. Knjiga I. Govori. Zagreb, 1893., str. 435.—436. 

PRVI DAN FRANCUSKOGA GOSPODSTVA U KARLOVCU 
GOD. 1809. 


U jesen 1809. pripala je mirom u Schčnbrunnu sva Hrvatska do Save 
Francuzima, a Napoleon ju je s Dalmacijom, Istrom, Kranjskom i za- 
padnom Koruškom ujedinio u zasebnu administrativnu jedinicu fran- 
cuske carevine pod imenom Ilirskih provincija i osnovao u Ljubljani 
vladu za cijelu Iliriju. | 

Već zadnjih dana studenoga 1809. ušla je francuska vojska u Kar- 
lovac, koji je bio određen. da bude sjedište uprave za prekosavske 
hrvatske krajeve, što ih je car Franjo otkinuo od Hrvatske i predao 
Napoleonu, da tako spasi — kako je i Napoleon istakao u proglasu 
upravljenom Hrvatima — što više od svojih nasljednih zemalja, koje 
su u ratu 1809. dospjele u vlast francuske vojske. 

Razumije se, da je u to nemirno doba, kada su se krhala stara prije- 
stolja i nicala preko noći nova, Beč budno pazio, što se sve zbiva u 
Hrvatskoj s druge strane Save. Vrhovni dvorski policijski ured tražio 
je sa Zagrebom dobrih veza, po kojima bi mogao dobivati pouzdanih 
vijesti iz Karlovca, pa je policijski potpredsjednik Hager pokušao pre- 
dobiti za taj posao biskupa Vrhovca, koji je i sam bio rodom upravo 
iz Karlovca. No Vrhovac, pozivajući se na svoje biskupsko zvanje, nije 
se hotio lično plesti u policijske poslove, pa je zato brigu za tu oba- 
vještajnu službu preuzeo F. G. Draženović, koji je vršio sekretarsku 
službu kod Vrhovca kao banskoga namjesnika. Draženović je za taj 
posao predobio svojega znanca majora Dujmovića, koji je u Karlovcu 
bio zaposlen kod evakuacije austrijske erarske imovine, i on mu je slao 
iz Karlovca izvještaje o svemu, što je mislio da može zanimati bečku 
državnu policiju. Da je izvještaje Draženović dobivao doista od Dujmo- 
vića, rečeno je izrijekom u spisu policijskoga arhiva 229 od g. 1810., koji 
je za komunističkih nemira 1927. propao u požaru palače bečkoga Vr- 
hovnog suda. Ti su izvještaji iz Zagreba redovno otpremani Hageru 
s kratkom popratnicom potpisanom od Vrhovca »biskupa i banskoga 
namjesnika«, a u Beču ih se, i poslije požara palače Vrhovnoga suda, 
sačuvao cio niz iz prosinca godine 1809. i iz godine 1810. Dujmovićevi 
izvještaji zanimaju nas danas u prvom redu zato, što iz njih razbiramo, 
kakove su sve vijesti iz Hrvatske pod Napoleonom stizale u Zagreb, koji 
je pun brige i straha gledao francuske carske orlove u najbližoj svojoj 
blizini s one strane Save. Za sada ćemo se ograničiti samo na prva dva 
Dujmovićeva izvještaja, pisana 10. i 11. prosinca 1809. 

Na čelo građanskoj upravi u Karlovcu postavljen je odmah poslije 
dolaska Francuza veliki župan Krmelić, koji se na francuskim prokla- 
macijama narodu (»Cher peuple!«) ponosno potpisivao »Grand Comte«. 
Kako su vremena bila nesigurna, razumije se, da su vlasti oštro pazile 
osobito na ljude, koji su dolazili ispreko Save: tko bi takoga čovjeka 
primio u kuću, a ne bi ga prijavio, imao je da plati za kaznu 100 for, 
za ono doba neobično veliku globu. Dakako da se također strogo pazilo, 
da ne bi gostionice i kavane u noćno doba bile ročište možda i sumnjivih 
osoba: manje gostionice morale su se zatvarati odmah poslije vojničke 

retirade, a poslije deset sati u večer nijesu više smjele biti otvorene niti 
velike gostionice niti kavane. Kad bi se spustio mrak, nitko nije smio 
ići gradom bez zapaljene svjetiljke. 

No Francuzi su se također inače, kad i nije bila zainteresovana poli- 
tička policija, mnogo brinuli za red u gradu, tako da sam Dujmović 
priznaje, da još nikada nije vidio, da bi grad bez urednih pločnika, u 
zimsko doba i kraj neobično velike navale ljudi bio tako čist kao Kar- 
lovac. Ako gospodar ne bi očistio ceste ispred svoje kuće, platio bi odmah 
prvi put za kaznu 25 for., a poslije bi se globa podvostručila. Uopće 
Francuzi nijesu znali šale, kada tko ne bi smjesta izvršio, što mu je 
naređeno. Kako je u gradu sve više rastao broj bolesnika (samih šuga- 
vaca bilo je oko 170), državna je vlast naredila karlovačkom prvom 
ljekarniku, da iz svoje ljekarnice odmah dade lijekove naznačene u 
popisu. Jer je lijekova zatraženo mnogo, a ljekarnik nije znao, da li će 
ih magistrat platiti, skanjivao se da izvrši naredbu. Kada su prošla tri 
dana, došao je u ljekarnicu komesar i zaprijetio se vojničkom egzeku- 
cijom, ako se narudžba ne izvrši za dvanaest sati. Nije bilo druge, 
ljekarnik je odmah dao zatražene lijekove, koji su po građanskim taksama 
vrijedili više od 1.400 for. Još se strože postupalo kod traženja priprega. 
Komesar Gladnik, kojem je bilo povjereno da se pobrine za priprege, 
nije mogao u Baniji lijepim svršiti svoj posao pa je zatražio vojničku 
asistenciju. Francuzi su je dali, ali su se Gladniku zaprijetili, da će on 
biti ustrijeljen, ako bi ma samo jedan Francuz nastradao kod rekvizicije 
priprega. | 

Francuzima je dakako mnogo bilo stalo do toga, da domaće ljude 
uvjere, da francuska vlada u hrvatskim krajevima nipošto nije provi- 
zorij, nego naprotiv da će se granice francuske Ilirije doskora proširiti. 
Odmah prvi dan poslije dolaska Francuza u Karlovac govorilo se među 
vojnicima, da će za koji mjesec početi rat s Turskom, pa će Iliriji pri- 
pasti Bosna. A pronosili su se Karlovcem također glasovi, da je Napoleon 
već predložio caru Franji, da će mu vratiti Salzburšku i jedan dio Ti- 
rolske, a car neka Napoleonu dade zemlju između Save i Drave. Pače 
i sam veliki župan Krmelić je, prema izvještaju Dujmovićevu, govorio, 
da se nada, da će se Ilirija za tri mjeseca povećati i steći još druge pro- 
vincije, pa će onda dobiti i posebnoga kralja (tada su Ilirske provincije 
bile pod talijanskim potkraljem Eugenom Beauharnaisom). Kad su kod 
potpisivanja zakletve pred Krmelićem u karlovačkom magistratu 10. pro- 
sinca 1809. neki, kako ih Dujmović zove, »plemeniti patrioti«, koji su 
imali dobara i s druge strane Save, zakletvi dodali klauzulu, da se 
zaklinju na vjernost samo dotle, dok prema prilikama ne odluče, da li 
će se okoristiti rokom od šest godina uglavljenim za iseljenje, jer u tom 
slučaju bili bi dakako riješeni zakletve, Krmelića je to neugodno izne- 
nadilo pa je javno sve nazočne uvjeravao, da će se vlasnici, koji imaju 
dobara s druge strane Save, domala osvjedočiti, da će i njihova braća 
ispreko Save i njihova državnom granicom presječena dobra u brzo doći 
pod jedno žezlo. 

Svečanost polaganja zakletve vjernosti Dujmović je opširno opisao. 
U nedjelju, 10. prosinca 1809., došli su na zakletvu službene ličnosti i 
vlastela iz bliže karlovačke okolice, iduće nedjelje ostala vlastela sa sve- 

ćenstvom, a ljudi drugih staleža bilo je određeno da se kasnije zakunu 
pred svojim župnicima. Na trgu pred karlovačkom župnom crkvom 
svrstala se u svečanim odorama i s turskom muzikom četa od pedeset 
momaka i pod vodstvom jednoga oficira pošla u crkvu. S desne strane 
glavnoga oltara smjestili su se oficiri s generalom Delsonsom, a s lijeve 
magistrat i županija s velikim županom Krmelićem i podžupanom Grli- 
cijem. Svečanu misu služio je franjevački gvardijan, a po zapovijedi 
vojničkoga mjesnog zapovjednika morao je dodati molitvu za Napoleona. 
Poslije blagoslova pročitan je tekst zakletve najprije podžupanu i zatim 
gradskom sucu, a kad su se oni zakleli, čitao je gradski sudac zakletvu 
drugima, koji su se redom prozivali iz posebnoga imenika, i poslije pro- 
čitane zakletve imao je svaki da reče latinski, hrvatski. ili njemački — 
kako je tko bio kojem jeziku vještiji —. samo jednu jedinu riječ »Juro« 
(Zaklinjem se). Tekst zakletve glasio je ovako: »Zaklinjem se, da ću biti 
vjeran Njegovu Posvećenom Veličanstvu caru francuskom i kralju tali- 
janskom i da ću se u svemu pokoravati zakonima carstva i po njima se 
vladati.« Za cijele te svečanosti, rugajući se dodaje Dujmović, svirala 
je na koru turska muzika kojekakove bučne komade, koji bi bolje pri- 
stajali uz ples nego uz svečanu zakletvu u crkvi. Zanimljivo je, veli dalje, 
da je u crkvi bilo vrlo malo svijeta, a iz boljega društva samo nekoliko 
žena, a i to su bile žene lake ruke, i nešto djece. Francuzi su se ponašali, 
kaže Dujmović, sasvim nezgodno: za cijele su se službe Božje i za svečane 
zakletve pod čakovima i ogromnim grenadirskim kapama šetali poigra- 
vajući amo tamo po crkvi i glasno razgovarali, a tambour-major je na 
koru zapovijedao da se svira sad ovo sad ono, kao da je to kakova parada 
vojničke straže. Iz crkve su svi, koji su položili zakletvu, pošli s muzikom 
i pod vodstvom Krmelićevim u magistrat, da potpišu zapisnik, koji je 
ondje već bio pripravljen: na čelu zapisnika bio je natpis »Imperium 
Illyrii, Gubernium Croatiae«, a ispod toga tekst zakletve u svim spome- 
nutim jezicima. Već u tom natpisu protokola je Dujmović, u vezi s Krme- 
lićevom izjavom o proširenju Ilirije, vidio aluziju na više gubernija 
novoga ilirskog imperija! 

Za građane karlovačke i za stanovnike građanskoga dijela (t. zv. 
provincijala) francuske Ilirije veli Dujmović, da su svom dušom bili 
odani svojem prijašnjem vladaru Franji. Možebiti se u tom nije jako 
varao, jer kada se 1813. stalo krhati Napoleonovo carstvo, većina je 
karlovačkih građana bila uz Austriju i oružjem se oprla francuskim 
oficirima, pa tom prigodom malo da nije glavom stradao karlovački 
maire Josip Šporer, veliki prijatelj Francuza. Naprotiv, za graničare kaže 
Dujmović izrijekom, da su pristajali uz Francuze, i krivi graničarske 
oficire, da su oni zaveli neuke, surove i nezasitne graničare, koji nijesu 
imali toliko razuma, da sami ispravno prosude nove prilike. Što više, za 
neke oficire — za majora ogulinske pukovnije Šljivarića i za kapetana 
otočke Tichoga — govorilo se, da su već prije, nego što je prekosavska 
Hrvatska pripala Francuzima, obavješćivali Marmonta o svemu, što se 
u zemlji događalo, a poslije dolaska Francuza su Tichy i poručnik ogu- 
linske pukovnije Beški bili zaposleni izrađivanjem novoga uređenja 
Granice. Zapravo su Francuzi, kako je poznato, u Granici malo što pro- 
mijenili, jer je njezino vojničko uređenje dobro došlo caru-ratniku, a 


70 


nema sumnje, da su i mnogi naši graničarski oficiri u dnu duše bili odani 
Napoleonu i da nijesu samo iz oportunizma pristajali uz Francuze: tako 
se n. pr. Šljivarić niti poslije pada Napoleonova nikada nije vratio iz 
Francuske u domovinu. 

Posve je prirodno, da su Francuzi nastojali, da u novim krajevima 
predobiju za se i narod, i građane, i vlastelu. Kako je upravo u doba 
dolaska Francuza u Karlovac bila u prekosavskoj Hrvatskoj velika osku- 
dica hrane, naređeno je, da se ima siromašnima dijeliti žito ne samo u 
Granici nego i u građanskoj Hrvatskoj, a da se narod što prije umiri,, 
morali su ga župnici s propovijedaonice obavijestiti, što je sve nova vlada 
učinila, da ga zaštiti od glada i nevolje. Da u vojnika probude što jače 
simpatije za Napoleona, širili su oficiri vijest, da je car naredio, neka 
se za njegovu službu osnuje birana ilirska nacionalna garda i pošalje 
u Pariz. 

Iako bi u duhu poznate krilatice francuske revolucije o bratstvu, 
slobodi i jednakosti sviju trebalo da se u novoj Iliriji ukine kmetstvo, 
nijesu to Francuzi učinili, očito da ne odbiju vlastele od sebe. Zna ge, 
da su čabarskom kraju odmah u početku francuske vlade kmetovi na 
&va usta govorili: »Francuzi smo, slobodni smol«, a bilo je takovih nada 
dakako i drugdje. Zato je upravo veliki župan Krmelić i mislio, da 
treba da vlastelu umiri uvjeravajući ih, da će s njima postupati kao 
s braćom i da će kmetovi prema vlasteli imati i dalje iste dužnosti kao 
i do sada, a u proglasu, što ga je izdao 11. prosinca 1809., uz opću opo- 
menu, da narodu valja slušati svjetovne i duhovne starješine, plaćati 
poreze i davati priprege, Krmelić je još napose istakao, da će kmetovi 
spram vlastele biti i dalje dužni »rendre tranquilles et obćissants toutes 
Jes prestations jusqu' a present accoutumees et confirmćes par la Consti- 
tution Croate.« 

Kako već biva uvijek i svagdje, kada u zemlju dođe novi gospodar, 
našlo se i u prekosavskoj Hrvatskoj domaćih ljudi, koji su mislili, da 
ističući se neograničenom i bezuvjetnom pokornošću prema novom gospo- 
daru stječu pravo da vrše zulum u svojoj zemlji. Tako spominje Dujmović 
jednoga županijskog suca, koji je posve samovoljno, a u ime Francuza, 
u kraju između Save i Kupe naređivao pretjerane rekvizicije u novcu 
i u stvarima, kakovih sami Francuzi nigdje nijesu naređivali. Taj je 
sudac s protonotarom Kuševićem tako rđavo postupao, da je Kušević 
ojađen ostavio kuću i imanje i sklonio se u Zagreb. 

Francusko je gospodstvo u prekosavskoj Hrvatskoj bilo kratka 
vijeka: u kolovozu 1813., dakle još prije presudne bitke kod Leipziga, 
Francuzi su, praćeni pobunom domaćega svijeta, naglo otišli iz Karlovca, 
još prije nego je i došla neprijateljska vojska. Iako je Napoleon osni- 
vajući Iliriju imao prije svega na umu interese svojega svjetskog impe- 
rija, ipak se ne može poreći, da su Francuzi ozbiljno hotjeli brinuti se 
za svoje nove zemlje. Tragedija francuske Ilirije bila je u tome, što se u 
času njezina poroda Napoleonova zvijezda već naginjala k zapadu, tako 
da su se na prekosavsku Hrvatsku pod njegovim žezlom ubrzo slomile 
patnje i nevolje, što su ih donijeli veliki ratovi, koji su tražili od naroda 
gilnih žrtava, a svršili su se porazom i propašću imperatora i njegovih 
velikih osnova. Dr. T. Matić. 

GOSPA KANDELORA 
(Svijećnica) 


Plamički svitlu ka mali žiški lumina prid sveton slikon 
oli ka na Mrtvi' dan, kada more svićica goru 

na groblju, u crkvi... 

Ka lipi svitnjaci pojski i svetoivanjske vatre, 

oli spuži sa ujon ka da je Veliki Petak 

i prišišjuni iđu. 


Svićice palu i gasu, kada je Vanđeje sveto, 
ponda za pričesno vrime; 

jer narod naš viruje puno 

u sviću šta vridi za bolest i na punti o' smrti. 


Matere danas dovedu i svu dicu u crkvu 
za primiti svićica više; 

jer vaja jedna za bolest, 

a drugu za kuću tribaju. 


U plamenu svićice male bilo je puno žeja: 
za sina, za ćer; za sriću i zdravje; 

i za đuvegiju, 

a i za curu lipu, šta ima veliku dotu. 


Molu Gospu, svaki na svoju bandu, da im pomaže, 
a svićice dršću i plancaju 
u ledenoj dolačkoj crkvi svetoga Križa. 
Vinko Nikolić 
RIBARI 


Pridvečer, kad prvi mrak se vata 


* i ošinj noći na more polagano se spušta 


i misec izlazi — četvrtina prva — kroz nebeska vrata, 


ribari, drimljivi jošter, na brodu odrišiju cimu, 
maškete meću il sove, pa u nji' bukova vesla. 
Užeženi in ferali u mraku svitlu i dimu. 


Pa unosu večeru bidnu: leše ribe i piva, 
pa se o' rive rivaju. Protegnu umorne ruke 
o' vesla teška — a mrak sve veći biva. 


U mrak veslaju, s nadon na ribanje iđu, 
A u rana svanuća svi se vraćaju kući, 

jer zora sipje svitlost o' ferala puno bliđu. 
| Vinko Nikolić 


VODA 


Voda je došla u selo, i Donja Mahala je vrisnula. A ona je prodirala 
nasip, kuljala u silnom mlazu i razlijevala se po pospanim avlijama, zali- 
jetala se na ograde, čupala kolje, stupove i voćke slaboga žilja, pa počela 
da se širi, da se rasprostire kao ploha rastavljena srebra. Neobazriva, 
drska i beskrajno moćna. Veličanstvena i strašna, ne osvrćući se ni na što, 

U Orašju je najprije nastala strka na čaršiji. Sve je bilo spremno, sve 
je prestrašeno čekalo, pripravljeno za taj strašni, smrtonosni čas. Ali se 
ljudi u sebi nadahu kakvom iznenadnom preokretu. Ipak je marva bila 
izvedena na povišena mjesta, namještaj posmještan na tavane, sve zgru- 
vano, razbacano, a ljudi kao lutke, izbuljenih očiju, u kojima se cakli 
samo strah, zgugučeni očekivahu, da se dogodi taj neželjeni događaj, taj 
neobični pohod, koji grešnika čini pokajnikom i smekšava najtvrđe srce. 

Zapitkivali se ljudi toga dana na čaršiji, muvajući se kao u groznici, 
prestrašeni i smućeni: 

— Raste, je li? 

— E, brate, raste! Sve brže, majko moja! Aoh, što dočekasmo! 

Provirivale žene iza taraba, sjevnulo tek bojažljivo oko ispod feredže 
i lomile se ruke praćene brižnim riječima: 

— Vidje li, bona, jada golema. 

— Oj, to ti je kazna neka od Boga. 

— Bit će da pogađaš, grešni smo. 

— Jesmo vala, jesmo. Što jeste, treba reći. | 

Beznačajne razgovore vodile žene, kloptale nanule, zveckali ibrici i 
sve se vrzlo kao na sajmu. Fesovi crveni još se više zacrvenješe, ili ih to 
odsjevom svojim zajapurena lica učiniše. Čela uznojena, ruke izmorene, 
srca u grudima nemirno kucaju. | 

Čuje se lupa na tavanima: grade se čamci na brzinu, negdje kuku- 
rijekne pijetao, a i glas momački ohrabri se i prospe u tu vrevu: 


»Ej, vijor ružu niz polje tjeraše, 
Dotjera je Muji do čadora«... 


Tako čaršija grozničavo posluje, jer sluti zlo. Usplahiren je život i 
pun nervoze. 


Cestom zvrndaju kola, škripi osovina, voze dasku i hranu, podigla se 
prašina, a bič u zraku pucketa: treba požuriti! 


U selu isto. Žurba, krik. Plač djece. Marva ruče, tjeraju čopore na 
uzbrdicu, koja se upire u nasip, tu se zabijaju kolci, snosi sijeno i dona- 
vezuju hitro isprćavljeli konopci. 

Djeca proviruju iza rijetkih plotova, bosa i prozirnih nosića, stojeći 
satima na hladnom ožujskom vjetru. 

Zvono zvoni neumorno na obližnjoj franjevačkoj crkvi, a dva tornja 
žalosno šute i strše zabrinuto u visinu. 

U zvuku zvona nazire se jecaj, koji upozorava: na vrijeme treba sve 
što se može sklonuti na sigurno mjesto! Treba se pomiriti sa sudbinom. 
Boriti se sa silom. Jest. Tako govori zvono. I ciliče, jednako neumorno 
ciliče. 

— Da mu sunce i zvonu! — nervira se Mato Benković i vuče raskli- 
malu postelju na tavan. — Voda će nas podaviti kao štakore. Selo hrane 
nema. Marva je mršava. Sijena i slame još koja šaka. Glad će doći. Bože 
dragi, je li ovo možda propast svijeta? 

Na pragu se pojavi starac, otac njegov. Vraćao se od nasipa, koji se 
počeo rušiti. 

— Voda dolazi. Nema spasa! — reče naoko mirno. Pljucnu bagušavu 
glinu i useknu se, a žena Matina zajauka na tavanu, uzmekoljiše se djeca 
i poneko revnu, a muškarci istrčaše pred kuću, opremivši čamac sjeda- 
licama i veslima. Gledaju oni, kako jaki mlaz kulja strahovito kroz pro- 
valjeni nasip: sve je selo usplahireno i na nogama, povici, trka, cilik i 
zapomaganje. 

Voda skoro stiže u dvorište, razlijeva se u bujnim naslagama i po- 
diže triješće i smeće. Ljudi se u nju tupo zablenuše. Umrtvljeni su, tuga 
i zaprepaštenje već ih zaledilo. 

Mato se uspe ljestvama na tavan umirujući ženu: 

— Smiri se! — pozorno omjeri njenu pojavu i pomisli: 

— Baš sad joj izlazi rok. Još kakova dva-tri dana. Sneveseli se, jer će 
porođaj doći, eto, u najgore vrijeme. Glasno je govorio: — Ne plaši se, 
kuća je čvrsta. Nekako ćemo se već snaći. Lezi evo! — prostiraše joj po- 
njavac na nastirak slame brižno i s ljubavi. Zatim umiri djecu, — troje ih 
je — sitnu i zbunjenu: — Ne plačite, provozat će vas ćajo na čamcu. Samo 
mi ne cmizdrite! 

Voda je dotle nadirala sve više. Starac je već sjedio u čamcu, koji se 
počeo gibati. Uđe voda i u kuću, centimetar jedan za drugim rastijaše i 
uskoro pa je Mato morao podvinuti hlače do koljena i zagaziti da uđe 
u čamac. 

U selu su djevojke vrištale najprije od straha, a poneki put čak i 
od obijesti. Zadignutih sukanja gacahu do koljena, a mladići u čamcima 
skupljahu zadnje drvce za loževinu. 


— Ne sjećam se, — govorio stari — da je ikad ovako bilo. Jest, jedne 
godine, u davno još vrijeme, kad bijah mlad momčić: bila voda prešla 
preko nasipa, ali ne stiže u kuću. Ono, istina je, svake godine nas poplavi, 
upne u cestu i odnese sjeme sa njiva pa ih sakrije svojim golemim tijelom, 
ali ovolikog čuda još ne vidjeh. Gledaj, već je u kući dosegla pola metra. 

— Šta možeš — smrče se Mato. I rastuži se pri pomisli na minulu 
berbu šljiva, koja je bila slaba, i pšenica osrednje ponijela, a ni kukuruza 
nema još mnogo. No hajd, ipak je od njega imao neke koristi. Još imade 
za dvije vreće. No to je kod njega: a u drugih? On zna, da u susjeda već 
ponestaje hrane, a djece je dvanaestoro. 

Mato se zagleda u nebo. Oblaci se uskomešaše i dan se zamrači. 
Vjetar pirnu najprije lagano, a onda snažno uzdrma gole grane pred 
kućom. 

Spremala se oluja. 

Čuo je kako mrmore dječji glasovi. I žena je s vremena na vrijeme 
potmulo jeknula. | 

— Samo da joj ne pozlije — pomisli čovjek. Uspne se na tavan i 
reče: 

— Voda više ne dolazi. Stala je. — Zagleda se ženi u lice. Slabo je 
i beskrvno, ali lijepo. Oči su joj modre, dobre i tugaljivo svijetle u tavan- 
skoj polutmini. A oko usta urezala se neka zagonetna crta. — Kakova je 
to crta? — pita u sebi. 

Fijuče vjetar sve žešće. Lice ženino se smračuje. Susteže se, ali ne 
može da ne jaukne. Izduži tijelo i raširi ruke. Oko nje prašno i paučinasto, 
uzak je tavan, rupa obična. Sažaljivo se čovjek padne na ženu i motri je 
s ljubavi: . 

— Zar ti je pozlilo, Ružo? 

Njezine se plave oči mute. Pogled joj luta po čađavoj tavanici i 
krnjem crijepovlju. | 

— Mučnina mi, znojim se, nije mi dobro. 

Tijelo joj biva sve opružnije. Poboja se čovjek, da ženi nijesu već 
došle porođajne muke.» Zato skoči, reče starcu, neka pripazi na ženu, a 
on pođe čamcem po babu Klarušu, staricu vičnu tim poslovima, poznatu 
seosku vračaru. 

Kad baba stiže, naže se nad ženu, a lice joj svorano i crno, a 
se iscerilo: 

— Ne će biti dobro, bolan Mato. Nešto mi sumnjivo. Ali svarit fi joj 
napitak, mora bol da odumine. Vidjet ću. 

Žena ječi, a baba se uzmuvala u tijesnom prostoru, djeca zgugučena 
u kutu smireno prate svaki babin pokret. 

Mato motri ženu, zatim silazi sa starim dolje, učvršćuju kolje, koje 
zaštićuje kućni temelj od talasja, a vjetar jednako fijuče, pa se voda 
usključala silna i goropadna, talasi nasrnuli zapljuskuju zid, i rastvara 
se žbuka, mrvi u prašinu. 

— Da odem do doktora? — pita staroga i čuje: žena jauče sve bolnije. 

Stari dugo smišlja, mrmlja nešto u sebi, tare dlanom o dlan. 

— Pa, da si — sporo najzad prošapta. I papće na malenu lulicu, od- 
hukne, a gust dim sune kao iz tvorničkog dimnjaka. — A pogledaj, vri- 
jeme se uzjogunilo. 

— Neka. Moram i tako pogledati kravu na obronku. Možda se tele 
odvezalo. Moram joj dati šaku sijena. 


Odmah se otisne, a stari dovikne: 


— A novaca nemamo za doktora!... 

— Pa — valjda je kršten, — Mato se smrče — nek pričeka. Nužda je. 

Zavesla, a voda grokće oko čamca, talas se propinje, a grane vrbove 
napete do vode se sagiblju i kao roblje neko klanjaju se tajnoj vjetro- 
vitoj sili. Malen čamac se propinje, pa pljusne i zaljulja se. Hrapave ruke 
čvrsto su stisnule veslo. Čovjek je zguren, a srce mu treperi, prepla- 
šeno je. 

Stiže do uzvisine, s koje muče preplašena marva, povezana za kolje, 
u redove. Čovjek se osvrne na selo: kućice seoske kao škatulje položene 
na vodenu plohu, čuje se izdaleka: — trum, trum, — ljudi grade čamce 
na tavanima. 

Mato pomiluje mršavu kravu, koščato marvinče ispalih rebara. Sažali 
se nad gladnom ruljom bijedne stoke i u isti mah mu bi jasno: da ni 
ljudima nije mnogo bolje. I oni su jednako bijedni u prnjama, i gladom 

izmučeni. Djeca stradaju najviše. Zaostala u rastu, malokrvna i nena- 
hranjena. 

Opet zavesla. Ali sada ga dohvati vodena struja i nanese u neko 
šipražje. Ispravljajući čamac čvrstim zaveslajem Mato razdera lice na 
ispriječenom granju, a onda ga zviznu golem talas u lice, skvasi mu se 
odijelo, a čamac se do polovine napuni vodom. Ipak on zavesla prema 
čaršiji i ugleda prve kućice na pola kilometra ispred sebe. Novi talas opet 
pade u čamac. Nebo je mračno, poče kiša ukoso tući pravo u lice čovjeku. 

Mokar sav, dršćući od zime u čamcu, koji umalo nije prevalio, stiže 
on u čaršiju i zaustavi se pred krčmom, koja bijaše jedina na suhom, 
povišenom terenu. U krčmi je bilo bučno, svirao je gramofon, a vani kraj 
vrata čučahu neki mladići kraj naložene vatre. Jedan sa bijelom prega- 
čom pekao je ćevapčiće, drugi grijao prozeble ruke. Osjećao se miris 
pečena mesa i kipuće kave. 

Mato upita za doktora, a kad mu pokazaše jedan stol, on primijeti 
debela gospodina, kako mirno srče kavu iz bijele šoljice, a s njime još 
dvojica nepoznatih ljudi lijepo spremljenih sa rastvorenim bilježnicama 
pred sobom. 

— Nužda mi, gospodine! — prignu se Mato plašljivo i ponizno. — 
Žena bolesna. Pa, — oteže on i motri u tu bijelu ruku gospodsku, koja 
spretno prinosi porculan k ustima — da pođete sada do mene. 

— A što si tako mokar? — nehajno ga upita doktor. 

— Oluja, gospodine. 

— I ja da gubim glavu?! Jok, brajko, ne ide to tako. Tvoja žena 
neka pričeka, reci joj. 

— Poroditi bi žena trebala, gospodine, ali nešto ne ide po božjoj 
volji. Na zlo joj se dalo, umrijet će mi... 

— Aha! — doktor će nehajno, a ostala dvojica motre Matu sažaljivo 
kao da stručnjački ispituju njegovu bijednu prljavu odjeću, koja je sva 
izlijepljena šarenim zakrpama. 

— Rodit će ona bez mene, — nastavi doktor — je li i sam uviđaš, 
brate, da je nevrijeme strašno. A možda ni novaca nemaš? 

— Nemam baš pri ruci, ali... 

— Ništa ali, nego batali! I kidajl Nema me! Rodit će žena i bez 
mene! Ako umre, ima još žena. Ako rodi, tebi pokora veća. Ima u Bosni 
djece i previše. 

— Gospodine, molim vas! — pokuša Mato molećivo, a vidje, kako 
ga gojazni čovjek i ne sluša i čuje, kako vani plače vjetar. Upravo cvili. 
Čini se, kao da se nešto malo utišao. Ovo Matu ohrabruje, i on ne čuje 
dreku gramofona, ne vidi ništa oko sebe, nego samo zuri u doktorov stol 
kao da nešto očekuje i od ovih nepoznatih ljudi oko njega. 

Onda doista ovi nešto došapnuše doktoru, mlađi od te dvojice ustade, 
& Mato smotri, da su mu oči nasmijane i plave kao nekad i u žene nje- 
gove, samo mnogo veselije. 

— Pušiš? — reče ovaj i pruži Mati mirisnu cigaretu. 

Sva trojica obukoše kapute, a isti čovjek oprezno povuče Matu, pa 
mu reče: 

— Idemo k tebi. Tu je naš čamac sa motorom, mi ćemo da odvezemo 
doktora, a i tebe, tvoj čamac neka ostane tu, dok se vratiš. Jer mi — tu 

se mladić nekako samodopadno nasmiješi — volimo pomoći. Mi smo, pri- 
jatelju, oni od novina. Pišemo tamo. Ti si čitao novine? 

— Jest! — potvrdi Mato veselo, zadovoljan, što se sve tako okrenulo. 
Zaboravio čovjek na hladnoću i mokre svoje prnje. Hitro sjedoše u go- 
lemi čamac, on straga, a oni naprijed. Onaj mladi kraj njega, sve ga ispi- 
tuje o životu, o dubini vode, o nasipu i svemu. 

Kiša je skoro prestala, ali udario jak vjetar. 

Na prvi zvuk motora čamac sjeknu i pojuri ulicama strelovito, voda 
se pjeni, a talas se samo razbija o bokove. Doktor je utonuo u svoj 
ogrtač, podigao ogrlicu, a vjetar mu leprša dugom crnom kosom. Ostala 
dvojica puše tanke cigarete, dime, i bilježe nešto po bijelom papiru, a 
stariji upravlja čamcem. Radoznalo motre sve oko sebe. Njihova su lica 
izbrijana, njegovana i bijela. Odijela im čista, lijepa, nova. 

— Imaš sreću! — veli najmlađi Mati. — Da nije nas, ne bi doktor 
mogao poći. Pa nije to lako s onim tvojim čamčićem. 

Kroz tavanske luknje motre ih radoznale oči. Čuje se lavež pasa i 
glasni povici. U jednoj kućici ciče djeca. Seljak neki iskušava novi čamac. 
Naiđoše tada na grupu djece, koja plovljahu u velikim koritima. Jedna je 
djevojka sjedjela u bakrenom kotlu i otiskivala se dugačkom motkom. 

— Piši, kolega! — smiješi se stariji. — Bit će to divan izvještaj. 
Rijetka reportaža. Ah, gle, slike! — On je usporavao čamac i na momente 
Zaustavljao motor, njegov mali fotografski aparat je bio svaki čas u 
akciji. Zadovoljno se smijao i tapšao doktora po ramenu. 

— Nije li ovo zgodno, ha? Mjesec dana novine ne donose nikakove 
senzacije. A evo, ovdje najednom tako zanimljiv film. 

— Istina, istina, — smije se doktor. — Doduše to nije od vas lijepo, 
da se radujete; velika je to katastrofa. 

— Ah, doktore! Pa to je elementarna nepogoda. Priroda, dragi gospo- 
dine, pa tko je tome kriv. Valjda ne ja, zato što sam novinar? 

— Doduše kriv je nasip. I onda, možda bi trebalo i korito riječno 
regulirati. Nijesam doduše stručnjak — zakašlja se doktor — ali svakako 
bi nasip trebalo učvrstiti. A gdje je novac?! 

— Da, da! — brundao je pomalo razdraženo stariji. — Sve opet državi 
na leđa. Nek država ovo, nek država ono... a ovi — baci pogled na Matu 
— zašto sebi sami ne pomognu? Zar nijesu mogli ljetos učvrstiti taj nasip? 

— Bi mi, gospodine, ali tko će za blagom i za plugom? — upade Mato. 

— E da, evo mudraca, vi uvijek nađete izgovor, vas seljake drže za 
glupake, a faktično prefriganci ste prvoga reda! I ti ćeš reći — nek 
država! Država da vas pomogne, a kad vi državu pomažete? 

Mato se smeo, pa šuti. Lice mu se naglo zažarilo, a misli pomele. 
Rekao bi on nešto, ali kako će, da se zamjeri doktoru, a osim toga ne- 
kako ga i strah. Što bi on govorio o državi i zašto ga ovaj čovjek ono 
pita. 

— Svi ste vi jednaki — nastavi stariji. Kad dođe nevolja, onda zovete 
u pomoć, a kad čovjek od vas nešto treba, posakrivate se u one vaše bu- 
džake kao miševi. Eto, svake godine vičete: nasip, nasip, a onamo svi 
protiv ljudi, koji bi vam ga mogli učvrstiti. 

Mato se malko pribrao i već mu sijeva u mozgu, što bi mogao reći, ali 
šuti i sve pogleda doktora, koji se vrlo malo brinuo za ovaj razgovor. 

— Hajde, reci, tko je kriv za ovu poplavu? — upita naglo onaj isti i 
upilji oči u Matu. 

— Uprava — ispade Mati iz usta, da ni sam nije znao kako. 

Matine su riječi djelovale na ovoga, da se razdražio i osjetio po- 
gođen u živac. 

— Šta vi tu zvrndate, divljaci! 

— E, gospodine! — skoči Mato. — Vi ne govorite, kako treba! Vidim, 
da ne volite sirotinje! 

— Šta! Još ćeš mi tu zanovijetati. Prosta vucibatina. Lijenčine ste vi 
svi i treba vas pustiti da se podavite. 

Motor zazvrči snažno i čamac upravo na domaku Matine kuće pro- 
makne i u dalekom luku zađe u rijeku. 

— Idemo natrag! — reče upravljač razljućen i pljucnu. 

Opet je tiho počela škrapati kiša. Vjetar je nešto utihnuo. Oblaci se 
raskidani počeše razmicati. Kiša je pršala sve sitnije i sitnije. Po vodi se 
prosu prva zraka sunčana. Mati se steška pri pomisli na ženu. Sa stepe- 
nica njegove kuće domahnu mu starac i po njegovu licu, što je sličilo 
brončanom kipu, on zaključi, da ne će biti zlo. — Možda je sve u redu? 
— Valjda ipak nije zlo, jer bi stari drukčije nešto viknuo! 

Mladi gospodin je spremao bilježnicu, a doktor nehajno pjevušio neku 
veselu ariju. 

Mato se smireno zgugučio. Sad. mu je bilo svejedno, što će se desiti. 
Još je bilo prkosa u njemu i u sebi se veselio, što je tome čovjeku rekao 
barem onu jednu riječ. Sve je tiho, samo se čuje glas motora kako sikće: 
trrr... A kad pristadoše, čovjek osjeti zimu, odjeća je na njemu slijep- 
ljena i mokra, razabra, da gospoda nešto tiho razgovaraju i samo mu do 
uha dopriješe posljednje riječi doktorove: 

—...nije šteta. 

Mato je bio toliko obuzet mišlju na očev znak pred kućom i slutnja 
neke tihe, ali duboke čovječje radosti toliko je potisnula ono nešto mračno 
i povrijeđeno u njegovoj duši, da je bez riječi iskočio iz motornoga čamca 
i potrčao prema svome. 

Čvrsto zavesla na vodu, a doskora susretne u čamcu čovjeka iz svoga 
susjedstva, koji mu doviknu: 

— Namučila se, ona tvoja jadnica! Ali sve prođe u redu! Dijete je 
živo, a ona, — što joj bude, da bude... 

Zavesla jače. Čamac siječe vodu, čuje se tiho krkljanje. U mišicama 
mu brekće nova snaga i sve jedno misli i osmjehuje se: 

— Eh, sunce moje, samo ako je sin! 

Ivo Balentović 

SOVJETSKI NACIONALIZAM 


»Ruska je duša uvijek spremna na radikalne pothvate, 
za koje bi evropska duša bila nesposobna.« 
Dostojevski 


Veliko je iznenađenje pobudila u kulturnom svijetu odluka »Umjet- 
ničkog odbora« Sovjeta pučkih komesara, kojom je zabranjen dalji 
rad čuvenom boljševičkom kazalištu Mayerhold. Već prije rata poznat 
kao dobar regisseur, prilagodio se Mayerhold zahtjevima boljševika, što 
su ih stavljali na kazalište, postao je član komunističke stranke i dobio 
priznanje počasnim naslovom »pučki umjetnik«. Sada mu je zabranjen 
svaki rad, a isto tako i ostalim glumcima njegova kazališta — čekaju 
na odluku o svojoj sudbini. 

Mayerholdovo kazalište, kao i velika većina sovjetskih uopće, ne 
mogavši dati ništa novo, što bi se dovoljno svidjelo službenim krugo- 
vima, prerađivalo je starija klasična djela »na boljševičku«. Često je 
okretano u jednom komadu sve naglavce — moglo bi se reći upravo iz 
neke strasti za iskrivljavanjem — kao što se to jednako tako činilo i na 
drugim područjima. Prisustvujući prikazivanju »Šume« od Ostrovskog, 
dopisnik jednih pariških novina piše svoje dojmove: »Na kraju prvog čina 
pitali smo se u čudu, nismo li moguće zašli u krivo kazalište, ili je čak 
uprava, ne obavijestivši o tome publiku, izmijenila program u posljedni 
trenutak«. Klasični komadi, poput »Revizora« iznošeni su pred gledaoce 
u takovoj preradbi, da nitko nije prepoznao komad. Teško je bilo htjeti 

. stvoriti nešto bolje od Gogola ili Ostrovskog, ne imajući za to prvi 
preduvjet: slobodne ruke u stvaranju. Stoga su se sve preradbe i kre- 
tale u granicama fantastičnosti i neozbiljnosti. Službene su vlasti i to 
radije podnosile, nego da se klasici prikazuju u svom izvornom »reak- 
cionarnom« obliku. 

Međutim, čini se, zabrana djelovanja  Mayerholdovu kazalištu 
mogla bi biti signal i za ostala slična i brojna sovjetska kazališta. U 
obrazloženju se zabrane ističe, da je ona došla iz razloga, što je 
kazalište, kako u prikazivanju klasičnih, u sovjetskoj preradbi, tako i u 
donošenju modernih boljševičkih predstava, pokazalo potpun neuspjeh. 
Ima li se ova zabrana shvatiti kao napuštanje fantazija i djetinjarija u 
kazališnoj umjetnosti? Da li će se prestati s dosadašnjom praksom, po 
kojoj su i najozbiljniji komadi ispadali smiješnim poradi usiljene pre- 
radbe? Nastupa li na polju kazališne umjetnosti povratak na ono, što 
se dosada označivalo kao reakcionarno? Događaji će to rasvijetliti. 
Međutim odgovore ujedno i na gornja pitanja moći ćemo naći na dru- 
gom području, gdje smo u boljoj mogućnosti, s obzirom na dulje proteklo 
vrijeme, da na temelju novog kursa, koji u mnogome znači povratak 
na staro, iznesemo, kako se Sovjetska Rusija nastavlja na Carističku 
upravo u onome, što je mevoueijem mislila uništiti — u patriotizmu ili 
bolje nacionalizmu. 


+ 


Vladimir Uljanov-Lenin, potomak stare ruske plemićke obitelji sa 
Volge, imao je u svojoj srži isto toliko »ruskog« koliko i Petar Veliki. 
Dok je Trocki rekao za Lenina, »da je u biti svojoj nacionalan«, a Gorki 
jednog dana uskliknuo, »da Lenin ima previše »ruskog« u sebi«, on se 


79 


sam ponosio, što je potomak Ivana Groznog i Petra Velikog. Za Lenina 
bijahu oni zadojeni boljševičkim metodama, bio je ohol na takove pređe. 

Jednog dana zaustavio se na velikom trgu Sv. Sinoda u Petrogradu 
Maurice Palćologue, francuski ambasador i član Francuske Akademije, 
da se ponovno divi Falconet-ovu remek djelu: krasnom konjaničkom 
spomeniku Petra Velikog, što se ponosno izdiže posred trga. Priđe mu 
neki njegov ruski prijatelj i reče: 

— Vidim, gospodine poslaniče, da razmišljate pred najvećim revolu- 
cionarcem modernog doba! 

— Revolucionarac, Petar  Veliki?... Ja ga zamišljam više kao 
okrutnog reformatora, naglog, bez skrupula i milosrđa, koji je pri tom 
posjedovao u najvišem stepenu stvaralačku genijalnost, instinkt reda 
i hijerarhije. 

— Ne, Petar Aleksejević volio je samo rušiti. I upravo u tome bio 
je u biti svojoj Rus. U svom divljem despotizmu on je potkopavao sve, 
on je rušio sve. Kroz više od trideset godina bio je on u sukobu sa 
svojim narodom; on se oborio na sve naše nacionalne tradicije i običaje, 
on je sve zauzdao, čak i našu svetu pravoslavnu crkvu... Vi ga nazi- 
vate reformatorom. No pravi reformator vodi računa o prošlosti, vodi 
računa o mogućem i nemogućem, čini prijelaz, pripravlja budućnost. On, 
protivno! Uništavao je sve iz divlje strasti za uništavanjem, iz ciničke 
zluradosti da slomi svaki otpor, da povrijedi savjesti, da ubije najpri- 
rodnije osjećaje. Kad se naši anarhisti zanose danas time, kako treba 
cijelu socijalnu zgradu do temelja srušiti, da bi novu podigli u cijelosti, 
oni se, a da to. i ne znaju, inspiriraju pri tom Petrom Velikim; i oni 
poput njega fanatično mrze prošlost; umišljaju sebi, poput njega, da se 
. duša cijeloga naroda može izmijeniti ukazima i smrtnim kaznama... 

Ponavljam Vam: Petar Aleksejević jest istinski predak i preteča naših 
revolucionaraca«.! 

Teško bi bilo dodati ovom i ovakovom portretu Petra Velikog bilo 
koju nijansu, pa da se uoči velika sličnost s Leninovim sljedbenicima. 
Lenin svijestan mogućnosti provođenja svojih planova samo uz izuzetne 
okolnosti — sjetio se Petra Velikog, koji se nije u nasilnom provođenju 
svojih reformi žacao poslužiti najckrutnijim azijatskim metodama. Iste 
su one u 20. kao i u 17. stoljeću. Čudna neka strast obuzela je boljševike 
iza Revolucije, svaki je nastojao u prošlosti naći sebi sličnu veliku ličnost. 
Kad se nije moglo ništa slično naći, pribjeglo se prerađivanju, ili kako 
su oni službeno saopćili »sistematiziranju« povijesti. Cijela ruska povijest 
sve do dolaska boljševika na vlast, bijaše iskrivljena mogli bismo reći uz 
osnovni zadatak: ocrnjeti i oblatiti sve, što se zbilo prije njih, te stvoriti 
tako zgodan uvod iz »tmine« prošlosti u »svijetlo« boljševičke budućnosti. 

Kao predstavnik povijesnih znanosti u Sovjetskoj Rusiji slovio je 
dugi niz godina Pokrovski. Kroz cijelo povijesno zbivanje, dosljedan 
svom dijalektičkom materijalizmu, nastojao je dovesti sve događaje u 
ovisnost o ekonomskoj revoluciji, zabacujući pri tom sve ostale faktore, 
inače vrlo odlučne za sam tok povijesti. Prilagodivši tako, unatrag 
tisuću godina, sve događaje u povijesti Rusije svome stajalištu, načinio 


— 


1 Maurice Palćologue: »La lecon de l'ancienne Russie«, Paris 1937. 

je Pokrovski zajedno sa svojim učenicima veliku uslugu sovjetskom 
režimu. Iz takove povijesti Rusije nužno je slijedila kao jedini mogući 
izlaz »vlast radnika i seljaka«. Pokrovski je bio autoritet desetak godina. 
Danas je na indeksu! Nesamo on, nego i svi njegovi učenici, koji kasnije 
nastojahu svaki najmanji događaj prikazati po principu: sve je ovisno 
o ekonomskim fenomenima. Kad se pitamo, šta je uzrokovalo nemilost 
Pokrovskog, gotovo ne možemo vjerovati: ništa drugo nego »sovjetski 
patriotizam«. Horribile dictu! A ipak je tako. Nema naprotiv u tome 
ništa paradoksno. Taj »sovjetski patriotizam« još pet godina pa i tri 
unazad bijaše nevidljiv, ali danas je on realnost. U novom je Stalino- 
vu ustavu čak svečano proklamiran kao »ljubav prema domovini« i 
»dužnost braniti je od svih vanjskih i unutarnjih neprijatelja«. Korijen 
ovoga patriotizma, ili bolje nacionalizma, treba tražiti mnogo ranije: 
temelj mu se vuče iz protivnosti shvatanja Stalina i Trotzkog. Dok je 
prvi držao, »da je socijalizam ostvariv i samo u jednoj zemlji«, Trotzki 
je upravo u tome vidio izdaju internacionalizma. 

Ovaj nanovo razbuktali »sovjetski« patriotizam, trebao je opet naći 
oslona u povijesti. Smetao je Pokrovski i njegovo prikazivanje doga- 
Gaja. »Nastaje nova orijentacija u povijesti, koja 
stavlja u pozadinu ekonomske okolnosti, nastoji 
potpunoma rehabilitirati jake ličnosti: kneževe, ca- 
reve, generale, koji skrenuše tok događaja, a zadr- 
žava se na junačkim razdobljima, kada se ruski na- 
rod podigao, da otjera osvajače svog zemljišta, i da 
spasi svoju nacionalnu nezavisnost«? 

U svibnju 1934. godine osudi sovjetska vlada »vulgarnu i apstraktnu 
sociologiju« Pokrovskog i odredi radikalnu izmjenu obuke iz povijesti 
u školama. Na temelju generalnih uputa i opaski Stalina, Kirova i Ida- 
nova raspisan je godine 1936. natječaj za redakciju najboljeg priručnika 
povijesti za učenike trećeg i četvrtog razreda (djeca od 10 do 12 g.) Od 
brojnih natjecatelja (46 djela) izabrala je vlada priručnik, što ga je u 
redakciji prof. A. Šestakova napisala jedna grupa moskovskih profesora. 

Kako je prikazana povijest Rusije u knjizi Šestakova i drugova, 
koju »Izvestije« nazivlju »Stalinovim poklonom sovjetskim djacima«? 

Nakon kratkog uvoda, prvo poglavlje »Naša domovina u da- 
lekoj prošlosti« prikazuje prve stanovnike ruske zemlje i stva- 
ranje prve države. »Naša rodina« — »Nnaša domovina«, — ove 
dvije riječi poput nekog leitmotiva provlače se cijelim djelom. A još 
nedavno bijahu izbačene iz »revolucionarnog rječnika«. U poglavlju o 

2 Andrć Pierre: »Comment la jeunesse russe va apprendre I'histoire« — »La 
renaissance du nationalisme en U. R. S. S.«, Paris 1937. 

8 »Kratak pregled povijesti S. S. S R.«, priručnik za III. i IV. razred osnovne 
obuke. Pod ravnanjem prof. A. V. Šestakova, Moskva, 1937. — Niti ovo djelo 
nije u cijelosti zadovoljilo ocjenitelje. Dobilo je tek drugu nagradu (65.000 rubalja). 
Snabdjeveno službenim »imprimatur« predato je u desetak tiskara, da ga izdaju 
u milijunima primjeraka na svim glavnim jezicima Sovjetske Unije. Premda je 
knjiga već mnogo komentirana u javnosti, nije mogla izaći na vrijeme, jer je sav 
papir bio utrošen u izborne svrhe, a industrija nije mogla niti za ovu, kao ni za 
ostale školske knjige i bilježnice na vrijeme proizvesti potrebnu količinu papira. 

»Kijevskoj državi« simpatično su ocrtani likovi knezova Olega, Igora, 
Svjatoslava i kneginje Olge. Dok su prije učenici Pokrovskog ideali- 
zirali poganstvo i osuđivali Vladimira, što je primio kršćanstvo, novi 
udžbenik ističe veliku dobit u pokrštenju Rusa. »U odnosu prema 
poganstvu kršćanstvo jeznačilonapredak urazvoju 
Rusije. Zajedno s kršćanskom vjerom proširila se 
među Slavene grčka kultura i civilizacija Bizan- 
tinski učitelji poučiše Slavene graditi i ukrašavati 
svoje domove i crkve. Učeni grčki kaluđeri stvoriše 
slavenski alfabet«. Tako Šestakov u svome priručniku. Šta je 
ostalo još od tvrdnje na početku Revolucije, da je »vjera opium naroda«? 

Treće poglavlje »Istočna Evropa pod gospodstvom mongolskih osva- 
jača« iznosi propadanje jedne po jedne ruske kneževine i dolazak pod 
tatarsku vlast. Tek u 15. stoljeću raspadom »zlatne horde« podiže se 
moskovska kneževina. Ivan Kalita okuplja oko Moskve propale kneže- 
vine, ali dolazi u sukobe s Poljacima i Litavcima. Pod Ivanom Groznim 
ojača se država, ali se tlače seljaci, koji ustaju protiv cara i bojara. 
Iskorišćujući ove borbe ižmedju kmetova-.i bojara, nastojalo je poljsko 
plemstvo staviti na rusko prijestolje svoje kreature. To je doba »samo- 
zvanih« Dimitrija. 

Udžbenik prikazuje dalje novi pokret »narodnih masa« za nacionalnu 
neovisnost. U patriotizmu se naročito ističu dvije ličnosti: Minin i Po- 
jarski. Obadvojicu su prijašnji povjesničari ponižavali nazivajući ih 
»proturevolucionarnim«, jednostavno iz razloga, što je Minin bio »trgo- 
vac«, a Pojarski »knez«. »Na čelo borbe protiv Poljaka, koji su osvojili 
Moskvu stavi se mesar iz Nižnjeg Novgoroda Kozma Minin. Sakupljenim 
novcem po gradovima i selima naoružaju veliku vojsku. Iskušani voj- 
voda, knez Pojarski izabran je za vojničkog vođu. Jedan dio seljačkih 
četa snažno pritisne neprijatelja. Vojska ide na Moskvu, opsjeda Poljake 
u Kremlju. Godine 1912. zauzet je Kremlj i Poljaci nagnaše u bijeg. Bili 
su prisiljeni isprazniti sve zemlje, kojih su se dokopali.  Hoteći dati 
snažnu poduku ruskoj mladeži o patriotizmu, Šestakov s velikim veseljem 
i nacionalnim ponosom ističe pobjede Rusa nad strancima, naročito Po- 
ljacima i Nijemcima. »Ono što su vaši predji činili u prošlim stoljećima«. 
čini se da Šestakov hoće reći, »treba da ste i vi u stanju učiniti sutra, 
ako bi sovjetska domovina bila ugrožena od istih zapadnih neprijatelja«. 

Dolazi doba Romanova. Rusija bijaše daleko zaostala u svakom 
pogledu za ostalom Evropom. Javlja se Petar Veliki. Prijašnji njegov 
portret, nazovimo ga »boljševički«, mračan, nasilan, reakcionaran, impe- 
rijalistički i despotski, zamijenjen je novim Petrom Velikim, za koga 
Sestakov u svojoj knjizi veli: »Reforme ovog inteligentnog 
i aktivnog cara učiniše od njegova carstva važan 
faktor evropske politike«. Upravo kod prikazivanja djelat- 
nosti Petra Velikog Šestakov je, protivno Pokrovskom, istakao utjecaj 
velikih ljudi na tok događaja, ne bez aluzija na Lenina i Stalina. 

Počevši od 18. stoljeća povijest se Rusije sve više veže na onu Za- 
padne Evrope. »Carska Rusija — čuvar Evrope« naslov je 
poglavlja, gdje se govori o buržujskoj revoluciji 1799. u Francuskoj i 
odlučnoj protivnosti Katarine II. prema novim idejama. Slijedeće po- 

glavlje, vrlo zanimivo za nove patriote, jest posvećeno »patriotskom 
ratu iz 1812.« protiv Napoleona. Čitajmo, šta iznosi Šestakov svojim 
mladim đacima: 

»Nasrtljivost Napoleona podiže ruski narod protiv zavojevača, se- 
ljaci započeše postepeno rat. Najveća bitka odigrala se pri koncu augusta 
kod sela Borodina.“ Ruske su se čete borile sa zanosom protiv neprija- 
telja, koji je opustošio njihovu zemlju. Preko 50.000 Rusa pade u ovom 
krvavom sukobu, ali snaga ruske vojske ne bijaše skršena. Gubici Fran- 
cuza bijahu golemi; međutim nadmoćnost bijaše na njihovoj strani. 
Zapovjednik ruske armije general Kutuzov odluči izručiti Moskvu Na- 
poleonu bez borbe, te će uzmičući ratovati, želeći poštedjeti svoju 
vojsku. Francuzi osvojiše Moskvu. Golemi se požari pojaviše u gradu 
i mnoge kuće izgorješe. U Moskvi ostadoše Francuzi bez živežnih namir- 
nica. Zima se sve brže približavala. Uz ove se okolnosti Francuzi ne 
mogoše održati u Moskvi. Napoleon i njegove čete počeše uzmicati istim 
onim opustošenim putovima, kojima su išli na Moskvu... Od goleme 
Napoleonove armije, jedva 30.000 ljudi vratilo se iz Rusije. 

Devetnaesto stoljeće prikazuje udžbenik u znaku borbe naroda 
protiv aristokracije. U vezi s pokretima radnika 1870. i 1900. prikazuje 
se i prvo stvaranje »marksističkih kružoka«. Ističe se, kako Lenin, ute- 
meljitelj boljševizma, pristupa metodičkoj revolucionarnoj organizaciji 
proletarijata. Nije Šestakov propustio na zgodnom mjestu umetnuti, da 
se negdje oko 1895.—1900. u Transkavkaziji »ističe u borbi Leni- 
nov đak drug Staljin«. O Trotzkom u ovom razdoblju, kao i kas- 
nije o njegovoj ulozi u godinama 1915., 1917. i od 1918.—1920. kao ute- 
meljitelju crvene vojske i pobjediocu Bijelih Rusa — niti jedne jedine 
riječi. O njemu se govori u posljednjim poglavljima, koja govore o »ne- 
prijateljima naroda«, koji po direktivama Trotzkog organiziraju u So- 
vjetskoj Rusiji sabotažu, terorizam i špionažu protiv ličnosti i komu- 
nističke stranke. 

U dvadeset godina revolucionarnog preobražavanja Rusije ističe Še- 
stakov velike »uspjehe«: »Tamo, gdje su se nekoć nalazile 
domenetatarskih kanova počeli su i dovršilidizati 
već na koncu prve pjatiljetke goleme metalurgij- 
ske rudnike druga Stalina. Tamo, gdje su se nalazile 
Dnjeprove brzice, u predjelima, gdje su bili kozaci 


4 Značajno je, da Šestakov označuje datume po starom kalendaru. U stvari 
se bitka kod Borodina zbila 6. septembra 1812. godine. A 

5 U septembru 1937. godine svečano je proslavljena 125. obljetnica bitke kod 
Borodina. Po cijeloj Sovjetskoj Rusiji službeno se slavio taj jubilej kao narodni 
blagdan. Sve sovjetske novine donesoše spomen članke. »Pravda«, službeno glasilo 
komunističke stranke, slavila je u zanosnom članku vojničkog genija, kneza Kutu- 
zova, a na naslovnoj strani novina donesena je njegova slika u uniformi ukra- 
šenoj svim mogućim odličjima. Ovu zgodu upotrijebiše Sovjeti, da mnoge 
spomenike kod Borodina, koji su govorili o krvavoj prošlosti i slavi ruskog oružja, 
ponovno podignu, jer ih je revolucija, dok je imala još primaran internacionalan 
značaj, bila uništila. Isto je tako obnovljen i muzej Borodina, što su ga napredni 
ljubitelji »umjetnosti i kulture« ostavili da propada u najvećem neredu. Također 
značajne činjenice za novo doba. 

zaporoški, danas se uzdiže moćna električna centra- 
la »Dnjeproges« Lenina«. 

U posebnom poglavlju doziva Šestakov u pamet sovjetskim đacima, 
da je sovjetska domovina još uvijek ugrožena od brojnih neprijatelja, 
naročito od fašističkih država. Potrebno je stoga, da svi »građani« So- 
vjetske Rusije stalno bdiju na braniku zemlje. 

Posljednje poglavlje obrađuje glavne članke novog  »Stalinova« 
ustava. Naročito se ističe važnost onih članaka, koji proklamiraju »sv e- 
tu dužnost«e braniti domovinu, i koji od izdaje uči- 
niše najveći zločin. Mali đaci moraju već zarana primiti isprav- 
nu orijentaciju, a to im nova knjiga Šestakova pruža; samo ova orijen- 
tacija protivna je osnovnim principima, koje je revolucija imala u po- 
četku. Udžbenik potpuno rehabilitira sve nacionalne vrednote. Poučava. 
mladež o ulozi kneževa oko ujedinjenja ruske države; izdiže visoko po- 
bjede ruske vojske nad tuđinom u doba, kad je nacionalno tlo bilo ugro- 
ženo bilo od Šveda, Poljaka i Nijemaca, bilo od Napoleona. Crvena voj- 
ska, nije vojska klase — ona je direktni baštinik carskih armija. Crveni 
maršal Vorošilov nastavlja samo djelo feldmaršala Kutuzova — sve se 
iz prošlosti veže na sadašnjost. 

Dostojevski je na jednom mjestu rekao: »Ruska je duša uvijek 
spremna na radikalne pothvate, za koje bi evropska duša bila nespo- 
sobna.« Ili na drugom mjestu: »Naročito značajno za Rusa jest to, što on 
smatra da je nužno prijeći mjeru«. I zaista. Ovakovi pothvati i eksperi- 
menti, kakove su izvršili Rusi od Pokrovskog do Šestakova, teško su 
shvatljivi ostaloj Evropi. Povijest tako robuje politici! 

»Kaže se u Moskvi«, piše A. Pierre, »da je knjiga Šesta- 
kova — marksistički priručnik. — Već se mnogo ra- 
nijetvrdilo, dasu knjige Pokrovskoginjegovih uče- 
nika, kojih su tezesadaosuđene, bile također mark- 
&ističke. Tojedokaz,daseuMarksamogunaćii veli- 
ke suprotnosti. Jedno je svakako sigurno: sovjetska 
će omladina biti odgajana u duhu sve više i više na- 
cionalnom, a patriotizam joj je prikazan kao naj- 
veća građanska vrlina«. 

Još jedan dokaz više, da je Stalin čvrsto odlučio produžiti započeti 
»nacionalni« kurs, uklanjajući i ljude i zasade, koje nisu odgovarale 
novom paradoksu našega vijeka: boljševičkom patriotizmu. 


Stipe Mosner. 





»Iluzija totalitarizma se kupuje uz cijenu fatalnog skučivanja 
života ličnosti, osiromašenjem njegove svijesti, uništenjem njegovog du- 
bovnog elementa. Komunistička se svijest drži zahvaljujući samo toj 
iluziji, marksizam ju je stvorio pomoću jedne krive doktrine o 
ličnosti i o integralnom čovjeku«. 

Nikolaj Berdjajev 
»Komunizam i kršćani«, str. 186. 





HUMANIST JURAJ ŠIŽGORIĆ 


Prigodom proslave 450-godišnjice Šižgorićeve »De situ Illyriae et 
civitate Sibenici« zgodno je da se istakne rad ovog prvog humanista u 
našim hrvatskim krajevima. Utjecaji se humanizma i renesanse opažaju 
po svim dalmatinskim gradovima, jer su bili najbliži Italiji. U ovo su 
se doba na kulturnom polju u Šibeniku prvi pokazali članovi obitelji 
Šižgorića, kojih se prezime promijenilo za mletačke vlade u Sizgoreo. 
Oni su uvelike zadužili svoj rodni grad Šibenik. Bez njihova nastojanja 
ne bi ni stajala veličanstvena šibenska katedrala. Juraj Šižgorić je prvi 
upoznao Dalmaciju s latinskom lijepom književnosti u humanističkom 
duhu. Prvi naš hrvatski pjesnik Marko Marulić pjeva hvalospjeve o 
njemu. On ga nazivlje svojim učiteljem, a sebe u pjesništvu nazivlje: 
»adolescens« (dijete). ' 


Obitelj se Šižgorića spominje u XIV. vijeku, a došla je u Šibenik 
iz Skradina, a ovamo u vrijeme migracije možda iz Bosne. Otac je i 
glavni začetnik ove obitelji bio Rade Šižgorić, koji je došao god. 1369. 
iz Skradina u Šibenik. Njegovi su sinovi šibenski biskup Juraj, Radič i 
Šimun, otac humanista Jurja. Najviše se od njih u kulturnom svijetu 
istakao prvi hrvatski humanist Juraj Šižgorić posvetivši sve svoje spo- 
gobnosti humanističkoj nauci. On je već od rane mladosti pokazao veliku: 
volju za nauku. Bio je poslan u Padovu, da uči pravne nauke. Na ovom 
je sveučilištu bio promoviran na čast doktora kanonskoga prava. Kao 
svećenik došao je do kanoničke časti i postao je generalnim vikarom 
šibenskog biskupa Luke Tolentića. 


Humanist Juraj Šižgorić napisao je mnogo djela. Neka su djela iz- 
gubljena. Mnogo treba da žalimo, što nemamo u rukama narodne naše 
poslovice, koje je on preveo na latinski. Isto je tako nestalo djelo »O ple- 
menitim povlasticama Šibenika«, za kojim žali mnogo Fortis. Od štam- 
panih njegovih djela imamo »Georgii Sisgorei Sibenicensis elegiarum 
et carminum libri III.« (Tri knjige elegija i pjesama Jurja Šižgorića Ši- 
benčanina), štampano u Mlecima god. 1477. 


Najvažnije je njegovo djelo »De situ Illyriae et civitate Sibenici an. 
1487.« (O položaju Ilirije i o gradu Šibeniku god. 1487.) sačuvano u ruko- 
Pisu, koji se nalazi u Emanuela Cicogne u Mlecima. Ivan Kukuljević 
prepisao je ovo djelo s mnogo pogrešaka, pa se ovaj prijepis nalazi u 
akademskom arhivu. Juraj Šižgorić bavio se osobito historijom svoje 
domovine i svoga rodnoga grada Šibenika. Humanizam je postavio na 
drugu osnovu istraživanja historičkih događaja. Morala se povijest pisati 
na temelju isprava i izvora. Prvi se Šižgorić od hrvatskih učenjaka po- 
zabavio historijom davne Ilirije i specijalno grada Šibenika. Iza njega 
opjeva u latinskoj pjesmi grad Šibenik i njegove običaje Ivan Nardin, 
kanonik zagrebački i rektor kolegija bolonjskog. Zatim Divnić Petar 
Šimunov spjeva hrvatsku veliku pjesmu »U pohvalu grada Šibenika«. 
Ovaj mlad ode u Rim, gdje se god. 1542. učini članom zbora sv. Jero- 
nima i ostade tu do god. 1548. Vrativši se u Sibenik. obnosio je građan- 
ske časti s priznanjem svojih sugrađana. Rudolf II. zbog njegova juna- 

štva u borbi s Turcima podijeli mu ugarsko plemstvo. On uzvisuje povrh 
svega prirodnu ljepotu i bogatstvo mora i šibenske okolice. Još u XVI. 
vijeku dovrši Dinko Zavorović svoju izvrsnu povijest grada Šibenika na 
talijanskom jeziku pod natpisom »Trattato sopra cose di Sebenico«. O 
knjizi Zavorovićevoj kaže Ivan Kukuljević: »Nijedan ne zaroni tako 
duboko u istraživanje zgoda svoga rodnoga mjesta, koliko Dinko Zavo- 
rović. Upotrebivši nesamo štampana djela, nego i rukopise, listine, isprave 
i zapisnike grada Šibenika, sastavi on po mogućnosti kritičko djelo, ko- 
jemu se kritička vrijednost odreći ne može. Na žalost preosta samo prvi 
dio njegove šibenske povijesti«.. 

Prvi je počeo naučno proučavati i pisati povijest Ilirije i Šibenika 
humanist Šižgorić. On je utro put kasnijim piscima i učenjacima. Da 
nam Šižgorić napiše svoje djelo, on marljivo istražuje i proučava knjige 
poznatih latinskih historika: geografa kao Plinija Starijeg. Strabona i 
Appiana. On nam piše sve ono, što je našao o Iliriji u latinskim izvorima. 
Govori nam o ilirskom imenu, granicama Ilirije i ilirskim narodima. 
Granice Ilirije po Šižgoriču sežu od Furlanske, to jest od Italije do 
Crnog Mora, od Madžarske sve do Makedonije. Šižgorića boli, što latinski 
pisci govore, da je ilirski narod bio moćan sve do vremena Filipa i 
Aleksandra Makedonskoga, a da je izatoga postao bez ikakve vrijednosti 
i da više nema nijednog slavnog imena, koje bi se moglo spomenuti. 
On prigovora pisanju i tvrdnji Plinija Starijeg, da nije bilo slavnih 
ljudi iz Dalmacije. On navodi znamenitog rimskog cara Dioklecijana, 
rodom iz Dalmacije, koji se istakao preuređenjem rimskog carstva. Onda 
spominje papu Gaja, koji je jednu svećeničku odjeću nazvao »dalmatica«. 
Najposlije uzdiže sv. Jeronima, crkvenog učenjaka, koga bi Talijani htjeli 
oteti Dalmatincima, jer misle, da trn Dalmacije ne može proizvesti 
ovakvu prelijepu ružu. Neki su poslije izmislili, da je sv. Jeronim o sebi 
govorio: »Parce mihi, Domine, quia Dalmata. sum«. (Oprosti mi, Bože, 
što sam Dalmatinac). Šižgorić hoće da ispravi krivo mišljenje starih 
pisaca o Ilirima i Dalmatima. On je počeo istraživati povijest Ilirije kao 
polaznu točku za istraživanje naših krajeva. Imao je pred sobom Ptolo- 
mejev atlas, koji je pokazivao, da su u staro vrijeme u našim krajevima 
živjeli Iliri, pa je kao pravi učenjak htio rasvijetliti i onu epohu povijesti 
naše domovine, kada su Iliri nastavali ove krajeve. Ovo, što je Šižgorić 
počeo da istražuje, nastavilo se u našoj povijesti i literaturi. Na ovoj se 
teoriji stvorio veliki ilirski pokret, koji je obuhvatio sve južne Slavene. 
Šižgorić je razlikovao Ilire od Slavena, jer u jednoj polemici s učenim 
Marcijem Galeotom Nanijanskim kaže: »I čudim se radi kakvog je ra- 
zloga Galeoto nazvao Ilire Slavenima. Smijem se, o Galeoto, i uvijek ću 
se smijati tvojoj gluposti. Ne znaš, da su Slaveni došli iz Skitije i da su 
ova mjesta zaposjeli«. Ovo nam je najbolji znak, da je Šižgorić poznavao 
povijest Slavena, za koje se drži, da im je bila pradomovina u zapadnoj 
Rusiji, a ta se u starim Atlasima označivala kao Skitija, jer su tu negda 
stanovali Skiti. Njega osim historije Ilirije zanima najviše historija nije- 
gova rodnog grada Šibenika. Šižgorić nam vjerno opisuje geografiju sa- 
mog mjesta i njegove okolice. On počinje od imena grada pa završuje s 
običajima samog mjesta. Kaže, da je Ptolomej označio Šibenik latinskom 
riječi »Siccum« (suh), jer da je mjesto oskudijevalo vodom. To isto tvrdi 

i Dinko Zavorović, a naprotiv Ivan Lucić u svojoj povijesti Dalmacije 
dokazuje, da rimski »Siccum« ne može biti današnji Šibenik, jer Plinije 
stavlja taj grad između Trogira i Salone (Solina). Lucić tvrdi, da je 
Šibenik posve hrvatski grad, osnovan od hrvatskih kraljeva. Svakako je 
ušao Sibenik u red dalmatinskih gradova s posebnim statutom za Arpa- 
dovca Stjepana III. (1116.—1131:). Za ratovanja Stjepana III. s Venecijom 
spominje se prvi put god. 1116. Šibenik kao grad, kojega su utvrde raz- 
rušili Mlečani pod duždem Ordelafom Falierom i osvojili Šibenik. Inače 
se Šibenik spominje u doba narodnih vladara, osobito u doba velikog 
kralja Krešimira IV., koji je god. 1066. na sam Božić držao sabor u Šibe- 
niku. Šižgorić govori, da se u domaćem govoru nazvalo mjesto Šibenik, 
jer je bilo opkoljeno šibama. Prvi su stanovnici Šibenika bili morski 
gusari, koji su se naselili najprije ondje, gdje se pokazuju stari znakovi 
zidina. Unutar zidina grada ističe tvrđavu sv. Ane, koja se ne boji navale, 
biskupsku palaču, sud i crkvu sv Jakova i plemićske kuće, koje su široke 
i udobne za dalmatinske prilike. Govoreći o važnim mjestima izvan 
gradskih zidina spominje Šižgorić šibensku poljanu i tvrđavu sv. Ivana, 
a brdo, koje vodi do tvrđave ispoređuje prema izjavama očevidaca s 
maslinskom gorom u Jeruzalemu. Opširno govori o šibenskoj luci, u ko- 
joj ima krunastih zubataca, koji se još mogu jedino naći u morskim 
tjesnacima kod Carigrada. Šižgorić lijepo opisuje grad i njegov položaj 
s vidikom sa tvrđave sv. Ivana na prostrano more. Zavorović, koji je 
kasnije opisao grad, piše, da je Šibenik u ovo doba brojio 12.000 stanov- 
nika. Šižgorić je folklorist i etnograf, pa voli pisati o narodnim običa- 
jima, kojih ima dosta u Šibeniku i sada, a onda ih je bilo još više. On 
je pokazao prvi put, kako treba naše narodne običaje istraživati i cije- 
niti. Po kazivanju su Šižgorića naše narodne poslovice, naše narodne 
pjesme, igre i običaji bolji, ljepši i savršeniji od rimskih. Šižgorić pripada 
među prve ljude u Europi, koji su sabirali narodne poslovice, ali su se 
na žalost izgubile. Šižgorić u svom djelu »De situ Illyriae« piše ovako o 
narodnim običajima u Šibeniku' »Naši građani imaju običaje neke do- 
maće, a neke tuđinske, koje upiše od susjeda. Imadu ilirske poslovice, 
koje sam preveo s Ivanom Naupleom, učenim i razumnim čovjekom iz 
domaćeg govora na latinski jezik. Čini se naime, da od njih nijesu oštro- 
umniji ni zakoni Solonovi, ni šta je Numa Pompilije izmislio, ni sama 
nauka Pitagorina. Žene osim toga na pogrebu pjevaju tužaljke, goneći 
i potičući na suze duhove snažnih ljudi, vruće od plača Tetidina i majke 
Eurijalove, koje naricahu za poginulim sinovima. I na dan vjenčanja 
pjevaju neke pjesme u kolu, kakove ne spjeva Katul. Mladež pjeva 
noću snažnim glasom takovu ljubavnu pjesmu, kakvu teško da je sačinio 
uglađeni Tibul ili meki Propercije ili puteni Likoridin Gallus ili Lezbijka 
Sapho. A vrteći mlin za stvaranje maslinova ulja izmišljaju naizmjenične 
ekloge, kao da Damet i Menalka pripijevaju pred Palemonom. Kad u kolu 
plešu, onda udaraju jednom nogom u zemlju. Kao što su bili običaji u 
Rimu za Saturnovih svečanosti, takvi su običaji u Šibeniku u vrijeme 
Božića. Ljudi idu jedan drugomu da čestitaju, pa se poljube i nose jedan 
drugomu darove«. 

Istina, u samom narodu postoji obilje poslovica, pa mi je i sam 
pokojni kanonik Škarpa govorio, da je mnogo poslovica čuo u Šibeniku 

idući putem ili stojeći na prozoru. A od običaja, koje spominje Šižgorić, 
gačuvali su se sve do dana današnjega pogrebni običaji. Rodbina dolazi 
u kuću pokojnika i tu uz odar plače izričući različite uspomene iz života 
pokojnika. A na samom pogrebu rodbina odmah iza lijesa plače snažnim 
glasom pjevajući različne tužaljke, koje zaista potiču na suze. I sada mla- 
dež u svako doba noći pjeva jakim glasom ljubavne pjesme, pa u tijesnim 
ulicama Šibenika osobito odjekuje. Isto tako postoji šibensko kolo, gdje 
plesači udaraju jednom nogom o zemlju. Još se dobro drže božićni obi- 
čaji. Osam dana pred sam Božić postoji u Šibeniku božićna proslava, 
koju na drugom mjestu spominje Šižgorić. Naime Šibenčani bdiju u 
svojim kućama do pola noći pijući rakiju i slatkiše, sve dok ne počnu 
zvoniti zvona na svim šibenskim crkvama. Tada izlaze van i na šibenskoj 
poljani pjevaju i plešu u kolu. Čini se, da je ovo još poganski običaj 
starih Slavena u slavu pobjede sunca nad zimom. Inače na sam dan Bo- 
žića građani jedan drugomu čestitaju, a rodbina se poljubi i nosi jedan 
drugomu darove. Više ne postoje običaji u mlinu za stvaranje maslinova 
ulja. Šižgorić je upozorio na narodno blago u Šibeniku, koje je toliko 
uzvisivao, da su i sami rimski običaji jednostavniji i gori od šibenskih 
običaja. 

Šižgorić je prvi čovjek u našim stranama, koji je počeo da piše svoje 
pjesme u duhu humanizma. On je hrvatski Ovidije, jer je svoje pjesme 
spjevao u divnom stihu heksametru i pentametru, ugledajući se na pjes- 
nika Ovidija. U Šižgorićevim se pjesmama osjeća mitologija grčka i 
rimska. Ali Šižgorić je u svojim pjesmama opisao važne događaje svoga 
grada Šibenika. Njega boli sve ono zlo, koje je zadesilo grad Šibenik. 
Kad je kuga poharala grad, on se tuži: »Tužna Melpomena (vila) udaraše 
o žalosnu kitaru, kad je opaka kuga mučila naša prsa«. Kad su Turci u 
XV. vijeku došli čak pred vrata Šibenika i opljačkali polja šibenskih 
građana, Šižgorić kao iskreni domoljub pjeva ovim riječima: »Kakvom 
pjesmom da zaplačem? — Što ću učiniti, o slatka domovino? — Što ću 
bijedan učiniti i ti, sveta vjero? — Moja duša i previše boluje, a moje 
se srce kida do teškog plača«. 

Humanisti su se često između sebe dopisivali i pjevali jedan dru- 
gomu pjesme. Šižgorić je tada prijateljevao s pjesnikom Jurjem Divni- 
ćem, koji je postao god. 1478. biskupom ninskim. Ovaj je iza bitke na 
krbavskom polju 1493. pošao u Liku i Krbavu, da razvidi narodnu ne- 
volju i da pomogne narodu. Zato je i pisao papi širok izvještaj o krbav- 
skoj nesreći moleći ga za pomoć. Spominje Divnića i pjesnik Petar Zo- 
ranić u svojim »Planinama«. Juraj Šižgorić uzvisuje u pjesmi Divnića 
ovako: »Muza će tvoju kosu, o učeni, okružiti dragim bršljanom i dat 
će mnogo cjelova tvojemu umu. — Ti si častio muzu od rana vremena, 
a muza će tebi dati velik glas u svijetu«. Mi nemamo pjesama Jurja 
Divnića, jer su nestale. 

Juraj Šižgorić je bio humanistički pjesnik, historik i etnograf i kao 
takav bio je poznat po čitavom tadašnjem kulturnom svijetu. Dalmatin- 
ska Hrvatska može biti sretna, što je imala ovoga učenjaka, koji je prenio 
humanističku znanost iz Italije u naše krajeve. Osobito je grad Šibenik 
ponosan, da se ovaj veliki čovjek rodio u Šibeniku, u kojem se još i 
danas nalaze Šižgorićevi potomci. | Dr. Josip Cinoti 

NA KRMI LAĐE 


Sad se moja lađa odrinu od žala, 
nijemo ja stojim na krmi: 
odnekud se sunce popelo polako 
na brežuljak strmi. 


Stalo, pa gizdavo 

ko djevojče mlado 

ogleda se u zrcalu mora. 
Vijugavi traci ziblju se na vodi, 
a boje i sjene igraju na vršku 
česmine i bora. 


Moja sjena biva sve kraća i kraća; 
To moj život raste 

poput mlada bilja, kada 

prhnu prve laste. 

Tišina... 

Galebi bijeli plivaju po vodi, | 
sunce po granju draškavo tkivo stere, 


da ko u pelene 


okrenut k suncu, a glas mi zagrmi: 


Srebrni pokrov 
Smaragdni sag 
Leluja more 

I mjesec blag. 


povije život novi, što se jutros rodi. 


Oh, nitko mi dosad ne reče, | 
kako je život drhtav, kada se rađa, 
ko radost i bol 

skupa, kad kroz dušu teče. 


Onda se gordo ispravih na krmi 
O, život živjet! 


I trpjet i ljubit! 
Ne prestat! 


Pa jednoga jutra 
ko kristalna kap rose na suncu 
ponestat! Pere Dulčić 


SUSRET S DJETINJSTVOM 


A vjetar huji Ruše se snovi. A srce gori, 
I nosi prah Propinje bol. Bukti ko plam... 
.Imrsi miso, U trku sati Kako je teško 


Ustavlja dah. Jure niz dol Ostati sam! 


Nad bolom nadvit 
Skrušen ko mag! — 
U duši spomen 
Ko mrtvac drag. 
Pere Duičić 

DAUMIER I POLITIKA. 

»Sjednica u parlamentu protekla je u najvećem redu«. 


Novinska vijest 


/ 


»Tvrditi, da je materija prva, ne znači samo ponižavati duh nego, 
htjeli mi ili ne, nijekati ga: jer duh je duh i on po biti svojoj dominira 


materijom. 

MRI To: 


Sve uspavanke majke Diplomacije ne pomažu ništa — mali Mars ne će da spava. 





Naprotiv, tvrditi da je duh prvi a biti daleko od toga da niječemo 
materiju, znači osigurati joj princip, jer materija nema svog principa u 


sebi, duh nju uzrokuje. Zato tvrdnja o prvenstvu materije može biti samo 
na štetu iste materije«. 


O. Ducattillon 
»Komunizam i kršćani«, str. 138. 

t DR. AVELIN CEPULIC — SOCIJALNA DUŠA 


U drugoj godišnjici smrti dr. Avelina Ćepulića (2. I[. 1936.) sjetimo se uime 
svih onih poznatih i nepoznatih siromaha, kojima je bio i otac i majka, njegove 
visoke i rijetke socijalnosti. 

Socljalnost je prvenstvena odlika ovoga rijetkoga čovjeka. Nikada mu ona 
nije bila fina izvanjska dekorativnost života, u kojoj mnogi inače dobri ljudi toliko 
uživaju; kod Ćepulića je ona sastavni dio njegove nutrine, u njemu je kao duša u 
tijelu, organski izrasla iz njegova bića, ukorijenjena u njemu. Radi toga se ne- 
prestano nalazila prisutna, prepuna soka i ljepcte za svakoga, kogod joj se pri- 
makao. 

Sto je socijalnost i u čemu se ona očituje kod dra Čepulića? Da, to je za- 
pravo tajna, koju nije lako objasniti: ona je prije svega revolucija, na glavu iz- 
vrnuto sve ono običajno, ustaljeno i prihvaćeno kao neki stil đobroćudnih i na 
navikama izgrađenih ljudi. Moglo bi se i ovako reći: sve dati za drugoga, pače i 
samoga sebe, ništa ne zadržati za sebe, služiti drugome, dati se, darovati se. Pitanje: 
što imam od toga? — zamrlo je u dr. Ćepuliću i nikada se nije javilo na njegovim 
usnama. Prožet je prečudnovatom mišlju: za druge sam tu sa svojim životom i 
smrću. Mogao je reći svakome: Evo me, uzmi me, živi od mene, hoću da ti budem 
okrepa i pomoć, svijetlo i toplina. : 

To su osjetili sto puta mnogi siromasi, djeca, starci. bolesnici, studenti; svi 
potrebni, koji su izišli pred njega na njegovu kratku životnu stazu. On ih nije 
birao, dijelio je ljubav i pažnju, kakogod je koji stigao, a da ga ni poznavao nije, 
čak i ako mu je neprijatelj bio. Čovjek bi se samo pitao, odakle su se sakupili 
toliki i kako samo pogađaju na njegova uvijek i svakome i u svako doba otvorena 
vrata. Svi mi susrećemo bezbroj bijednih, ali oni nekud prolaze mimo nag, ne 
zaustavljaju se, ne traže nas, ne opsjedaju nas, ali dr. Avelin Ćepulić nije mogao 
odahnuti od njih, njega su bijednici svih vrsta tražili s to većom težnjom i smio- 
nosti, štogod je veća bila njegova volja pomagati im i davati. 

Taj dobri i svijetli čovjek davao je kao da i ne zna da daje, s tolikom po- 
niznom sramežljivošću, da je najteže bilo saznati koliko i kome daje; to ni on sam 
nije znao ni pamtio. 

Najveći je bio u đuhovnom odnosu prema onima, koji su imali ure samoće, 
zapuštenosti, klonulosti i malodušja. On je te ure osjećao, poštivao; znao je, kad 
treba doći, kada otići, kada obići, a kada zastati kod nečije boli. Sa svakim je 
savršeno taktično znao šutjeti, smijati se i plakati. Tankoćutno je prelazio preko 
tuđih poraza kao da ih ne vidi. Obziran, širokogrudan, uljudan, fin, ugodan. Ni- 
kome se nije približio sa zahtjevima i tendencijama, ni od koga nije tražio da mu 
služi. ho 

Liječničko zvanje samo po sebi socijalno, bilo mu je premalo da se sav raz- 
daje. Kao jak intelektualac on je davao i kao publicist, i kao organizator, i kao 
osnivač listov&, revija, bibliotek& (»Istina 1 živote), i kao predavač, i kao pokretač 
i: učesnik bezbrojnih narodnih hrvatskih institucija i akcija javnih i privrednih 

Život je njegov divna žrtva samoga sebe za druge.i lik se njegov sve više 
izdiže kao uzor mladim hrvatskim generacijama. 

“o D. Ž. 

Viiževni nečkoci 


KOMUNIZAM I KRŠCĆANI 
(»Istina i život«, Zagreb, 1987.) 


Udubljivati se u činjenice današnjega života znači otkrivati okove na sve 
strane, koji stežu strahovito i nemilosrdno. Protiv ovih činjenica i okova diže se 
slobodan duh u superiornom uvjerenju, da njemu pripada prvenstvo moći i vlasti. 
Osjetiti i naći takve duhove u čitavom skupu današnjih događaja, veliko je zado- 
voljstvo. Bez sumnje, knjiga »Komunizam i kršćani« predstavlja izlaganja jakih 
duhova, jakih ličnosti, koje pružaju dokaz sjajnoga i Čvrstoga uvjerenja, a ipak 
vanredne objektivnosti i nezavisnosti. Ovakva pojava predstavlja, danas, pravo 
čudo. Ako je čovjek strančar, onda ima »dužnost« da vidi sve crno u drugoj stranci; 
ako je član kakvog totalitarnog pokreta, onda ima »dužnost« uništenja nad ne- 
članovima pokreta i sve tako slično. Teško se danas kretati slobodan u ljudskom 
društvu i očekivati poštovanje svoje riječi, ako za njom nema krda ovaca, koja 
bleje jednim glasom, glasom odobravanja. A pogotovu je opasno izreći riječ, pred 
kojom se ispriječi disciplina borbenih neznalica s uzvikom, a tko si ti i što hoćeš? 
Sam si ti, i tvoja je vrijednost jednaka ništici! S te strane, ovo je jedna strašna 
knjiga, jer su njeni pisci ličnosti, kojima je sva vrijednost i važnost u njihovim 
individualnim djelima. Nema iza njih ni snage ni autoriteta nikakve države, niti 
disciplina i reklama kakve stranke ili pokreta. To su naprosto kršćani, ali kršćani 
od imena, od solidnog uvjerenja, i jakoga duha. Može čovjek i ne obazirati se na 
njih, — ništa se ne može dogoditi. Niti će izgubiti službu, niti će biti proglašen ovim 
ili onim. No ono, što su oni učinili, hrabrost je prvoga reda. Na primjer, oni su 
bili objektivni, i htjeli su to biti. I to nesamo prema komunisima, nego i prema 
kršćanima. Nije to mala stvar. Neka pokuša jedan komunist biti objektivan u 
Rusiji, pa eno ga u Sibirijt ili bez glave; neka pokuša neki član totalitarističkog 
pokreta biti objektivan, pa eno ga u koncentracionim logorima; neka pokuša član 
koje stranke biti objektivan i kritičan, pa će izletiti iz nje. Da ne spominjem gubitak 
službe, cenzure, preslušanja i slične stvari. 

Ovi kršćani progovoriše objektivno i o kršćanima. Nezavisno i slobodno — 
kršćanski uistinu. Ne odriču se kršćanstva, naprotiv afirmiraju ga izvanrednom 
inteligentnošću, ali upravo zbog toga: mnogim kršćanima drmaju savjesti, optu- 
žuju ih — šireći pravi duh kršćanstva. Teško buržujima i kapitalistima, koji 
hoće u kršćanstvu da ugnijezde svoju sigurnost. Za njih su ovi kršćani 
opasniji od svih komunista, jer se pred njima ne mogu braniti oružjem, 
paktovima i osovinama. Oni skidaju s kršćanstva okove materijalističke ko- 
motnosti, koja se uvukla u redove »kršćana« i optužuju je za uspieh komunizma. 
Za njih kršćanstvo nije stagnacija, nego revolucija, duhovna revolucija u stvaranju 
novoga čovjeka. Sigurni, kao kršćani, u uvjerenju slobodnom od svake ambicije, 
slave | pljeska, vrlo lako odbacuju teške balaste, što ih nose sa sobom mnogi kršćani. 
A isto tako, bez mržnje, opakosti i zlobe, bez ikakva računanja na jeftine efekte, 
izlažu komunizam tako, da su u stanju postidjeti velik dio komunista. Strogo 
naučno, onako kako to proizlazi iz naučavanja komunističkih prvaka. Tu nema 
nikakvog straha od komunizma, koji bi im ulijevao pretjerane riječi, krive optužbe i 
poziv na oružano uništenje. Doktrina i stvarnost komunizma ispitana je sa sigur- 
nošću, koja proizlazi iz superiornog uvjerenja pisaca, i koja ne treba ni strah ni 
oružje. Ne treba im Staljin, da pomoću njega kritikuju komunističku nauku, ne treba 
im nikakav jeftin prilog ili naručeni izvještaj. Oni hvataju u stvarnosti bit, u 
naučnom izlaganju korijen nauke, bez smicalica i dijalektičkog izmudrivanja. Pri- 
znaju više, nego što bi mogao ijedan komunist poželjeti, i sa sigurnošću suprot- 
stavljaju kršćanstvo komunizmu — prvenstvo duha nad tvari. 

Objektivnost izlaganja u ovoj knjizi predstavlja senzaciju svoje vrste. Da ona 
ne će koristiti komunistima jasno, je, ali da ne će koristiti svima »kršćanima« i to 
je jasno. Ona predstavlja primjer očišćenja kršćanstva i, što je vrlo važno, preko 
uglednih laika intelektualaca pravoga kršćanskoga duha. koji se ne da mjeriti kapi- 
talom svijeta, i za koje kršćanski duh nije pas čuvar, koji bi režao na bijedne i 
iskorišćene, željne ljubavi, poštovanja, rada, socijalne pravde i zakonitosti, a za 
račun nepravedno stečenog blaga, velikih palača i vrtova, tiranskih vlada i država. 
Za njih se može reći, da su doista slobodni; slobodni u stvarnosti kršćanskog duha, 
koji je za njih sadašnjost, a ne neka nejasna i utopistička budućnost, kakvu komu- 
nizam misli imati, tek kad preobrazi ekonomske uslove. 

Mogli bismo istaći još jedan važan momenat. Izlaganja ove knjige u dubokom su 
sukobu sa totalitarističkim okovima, svejedno komunističkim ili kakvim drugima. 
Sjaj parade, val mase, nadmoć država njih ne zbunjuje, ne povlači za sobom. Du- 
hovna sloboda kršćanina za njih je iznad svega toga i proti svemu tome. U tom 
pogledu nije ova knjiga nekakvo sušto naučno mudrovanje i preklapanje, nego 
živo i životno sukobljavanje i borba s idejama i činjenicama, koje uništuju i 
ponižuju dostojanstvo čovjeka. 

Pisci ove knjige (Mauriac, O. Ducattillon, Marc, Berdjajev, Rougemont, Rops) 
predstavljaju elitu duha, koja se mora priznati, bez obzira na to, da li se čovjek 
slaže s njihovim izvodima ili ne. Oni su primjer elite, po kojoj se može cijeniti kul- 
turna visina i superiornost nekoga naroda ili sredine. Silna nezavisnost duha — bez 
zlobe, bez demagogije, bez laskanja — u vanrednoj disciplini i sigurnosti inteli- 
gentnoga uvjerenja. 

Ako nova biblioteka »Istina i živote, koju je osnovao pok, Dr. Avelin Ćepulić 
nastavi ovakovim prijevođima, onda to znači velik moralni i intelektualni kapital 
pohranjen u srce naših novih intelektualnih generacija. LO. 


GLASNIK SVOJE ZEMLJE 
(Gabrijel Cvitan: Glas zemlje, Šibenik 1987.) 


Šibenski se Pododbor Matice Hrvatske prvi od provincijskih Pođodbora pred- 
stavio hrvatskoj kulturnoj javnosti izdanjem lirike Gabrijela Cvitana: »Glas 
zemlje«, Šibenik 1937. (Interesantno je i karakteristično, da Pododbori izdaju samo 
zbirke pjesama, a na ostalo — kao novele, eseje i drugo uopće se ne obaziru.) 

Lirika Gabrijela Cvitana je produženje umjetničke ideologije desetorice iz 
»Lirike grude« (1934.), zamašan odskok i neuobičajena literarna dosljednost. 

»Lirika grude« imala je 1934. god. nagovljestiti ideološku opredjeljenost i pro- 
gramatski stav predstavnika mlade hrvatske pjesničke generacije, te se imala su- 
protstaviti valu internacionalnih doktrina kao pokret naš, narodni, samonikli i 
iskonski sa svim karakteristikama sredine, kao i s osobitim refleksom na opće pri- 
like i godinu izdanja knjige. Kako vidimo, pjesnički zanos nije napustio mnoge, pa 
poslije »Lirike grude« Cvitanova zbirka je prva, potpuna i cjelovita zbirka pjesama, 
u kojoj je programatska strana izražena tako snažno, zanosno i umjetnički visoko. 
Da su sva ta plemenita i nesebična nastojanja pružila samo Cvitanovu zbirku pje- 
sama, rezultati bi bili utješni. | 

: ši 

Osim izvrsnoga poznavanja seoskoga ambijenta, Cvitana su i životne prilike 
uputile na selo (on je učitelj) i podale mu prema tome mogućnost iskrenog doživlja- 
vanja prilika i života okoline. Taj život nije lijep i lagodan, već težak, naporan i 
mukotrpan. On ga opisuje stvarno onako kakav jest, bez uljepšavanja i artističkog 
idealiziranja. Baš ova životna grubost i nepoetska stvarnost mjestimice djeluje teško 
i sumorno, bez nade u nešto bolje, djeluje monotono i jednolično, jer uvijek točno 
i u prirodnom slijedu dolazi iza proljeća ljeto, jesen, zima i uvijek isto. Ova fiksi- 
rana stalnost umara zbog prečestog naglašavanja prirodnih i životnih seljačkih 
manifestacija. Osim programatske pjesme »Glas zemlje« pjesnički ciklusi: Rodi- 

teljsko blago, Zemlja se budi, Bratova kolajna, Miris mora i kamena, Zagora živi i 
S bosanskih humova govore pretežno o istome predmetu, rješavaju slične, ako ne 
skoro iste probleme sa brojnim varijantama, i takva jednostranost osobito iskače u 
zbirci s prenapadno i prekriveno izraženom tendencom »dobra je naša zemljica 
mati« (str. 52.). Ciklusi: Polomljeni cvjetovi i Gradski pločnik su po svojoj sadržaj- 
nost socijalnoga karaktera, a u »Časoslovu« se na šahovski način želi odužiti 
drugovima iz mladosti, gdje »U šumi ljudske opačine oči im izgubiše sjaja« (str. 
114.), skitnicama u božićnoj noći, beskućnicima, siromasima ribarima i vizionarno 
Saobraćava s Gospodom, jer »Satrveni smo od teškoga bremena«, pa stoga »Smiluj 
&e djeci najnesretnijeg vremena« (str. 112.). 
Sklonost k zemlji najbolje karakteriziraju Cvitanovi stihovi: 

»Kako je lijepo prići k zemlji svojoj blizu, 

udisati snažne mirise što svježe brazde nude, 

osjećati kako u dugome nizu 

tvrde i masne lome se grude.« (Na brani, str. 79.) 


i iz te nagonske i prave sinovske sklonosti proizlazi sva njegova ljubav prema 
&vojoj zemlji i rodnoj grudi. U tome osjećaju on je gleda, divi joj se i uznosi je, 
zbog čega mu se i potkradu česti, romantični zanosi kraj naglašavane bijede i 
težine težačkog, seljačkog života. S ovoga programatskog i ideološkog stajališta 
(Glas zemlje, Zemlja se budi) rezultiraju sva ostala gledanja i naziranja, pa prema 
tome Cvitanovo pjesničko kreiranje imade već unaprijed određen sadržaj, rekao bih 
i pjesničku narodnu formu i modernizirani narodni vjekovni izražaj, pa kraj plastič- 
ncsti i refleksivne deskripcije sublimirana čuvstva i osjećaji su sekundarne naravi. 
Objektivacijom se spretno služi i vješto je verzificira, pa nas se mnoge stvari 
doimlju lijepo, jer su zgodno i apartno zahvaćene, ali bez topline, osjećajnosti i neke 
ljupkosti. Kao što su kod Miškine krava, kobila i t. d. milije seljaku od žene i djeteta, 
tako je i Cvitanovim težacima vinograd (Grad moga oca) rađost i tuga, veselje i 
suza, blagoslov i kletva. Težakova raspoloženja i bojazni iznosi uvjerljivo i istinski 
zamašito, kao životni uvjet | prerogativ, a nesamo kao senzibilno preobraćanje i 
fantazijski zanos. U njegovoj je već naravi da svakome pokaže, što mu je najdraže 
i što je sam učinio. Tako i njegova majka razotkriva svoje carstvo — malen vrt, 
i pokazuje sve što je sama uradila uz presretno prepričavanje. Zahvalnica ide 
zemlji u maestoznom izričaju u kulminantnoj snazi: »Mi, seljaci, uz nju (zemlju) 
najsretniji na zemlji smo rod.« (U carstvu moje majke.) 

Cvitan zna pogoditi pravi seljački štimung (Pod očinskim krovom), gdje se 
ističe ugodni patrijarhalni zanos s naglašenom živom tradicijom i mirisom kandioca. 
Iznosi seljakovu vanjštinu, snagu i poduzetnost, u čemu se ipak ističu plodovi rada 
1 rezultati nastojanja. Nije mogao mimoići sadašnjicu (Brat mi piše). Bljedoća i ne- 
izrazitost pisma dokumenat su vremena kao što i »Strah se šeta oko naših kuća«. 
U finalu nenapadno spominje tužnu narodnu moru, koja je rječitija od milijuna 
glasnika 1 trubača, (Isti motiv su u hrvatskoj suvremenoj novelistici umjetnički 
iznijeli Slavko Kolar i I. Goran Kovačić.) Pored svega, priroda obično škrtari u 
selima primorja i dalmatinske zagore, gdje se zbog malo plodne zemlje crnice vodi 
neprestana borba (Primorska &ela). Stoga i pjeva maslinama, što »u zagrljaju drže 
naša sela i ljude« i nazorovskim načinom simbolizira u njoj sve naše nevolje i 
patnje, pa poput »Zvonimirove lađe« i maslina: 

»>.... još je na brijegu, miriše, zori, 

bujnija svakoga dana ...... 

Samo na staroj vide se kori 

Ožiljci stotinu r&na.« (str. 59.) 


Cvitanova sklonost k zemlji je izražena tendenciozno i formalistički, a osjećaji 
su prigušeni i zatajeni. Topline, ljubavi i nježnosti nema, a opisi i pejsaži su sjajni 
i uvjerljivi, meki i prilagođeni prirodnom štimungu (Sunčano jutro, Proljeće, Pro- 

ljetni pejsaž). Po tome se očituje, da on svoj kraj voli neizmjerno i sa zanosom dje- 
čaka, pa kad se premnogi uzburkani zanosi smire i srede, zaći će malo dalje i pro- 
niknut će malo dublje, jer tomerlinski vjerno iznijeti pejsaž još ne mora biti 
umjetnina (Žetelice). 

U Cvitanovu bit snažno zadire još religiozni momenat (Crkvica u dalmatinskoj 
zagori, Selo moli za kišu i Časoslov) kao i ribarsko-primorski elementi uopće (Ri- 
bari, Otočanka i dr.). Na slični način njih shvaća i iznosi. Kraj svih nevolja Cvitan 
je optimist. On ne idealizira svoja sela, već ih promatra trijezno i razumno. Njihova 
iskonska snaga ulijeva u njega nadu i podiže vjeru u budućnost, jer: 


»Kroz žile nam teku sokovi zemlje, 
krv svete rodne grude. 

Minuti sve će, mi ćemo biti, 

dok zemlje naše bude.« (str. 41.) 


Sve pjesme rimuje, premda mnogoput nepravilno i loše: ševa — popjeva (?) str. 80; 
baca — žetelaca, str 83. i t. d., a mnoge su mu i slabije izvedbom i zamisli. Često 
se utječe i običnoj pjesničkoj maniri (Seljačke ruke), kao što se i ponavlja (Berba), 
a mjestimice se opet služi i snažnim komparacijama (Potok). Kraj svega ovoga 
hrvatska seljačka književnost lijepo se obogatila Cvitanovim doprinosom, koji je 
zapravo i posvećen oračima i kopačima, dakle seljacima. 

Prikaz njegova pjesničkoga druga Vinka Nikolića je topao, iskreno prijateljski 
i pjesnički zanosan i pisan je s ljubavi ne samo prema Cvitanovim pjesmama nego 
i prema onome kraju i ljuđima, kojima su te pjesme namijenjene i posvećene. 

Branko Krmpotić. 


ČASOPIS »HRVATSKI JEZIK« 


Na početku gođine izišao je prvi broj veoma potrebnog i vrijednog časopisa 
»Hrvatski jezik«, u redakciji sveuč. prof. dra Stjepana Ivšića. Pred godinu dana 
osnovano je i društvo »Hrvatski jezik«, kojemu je svrha »njegovanje hrvatskoga 
jezika, t. j. njegovo unapređivanje, čuvanje njegova duha i nastojanje oko pra- 
vilne njegove upotrebe na svim područjima govora i pisanja«. (Pravila & 2.) U 
Uvodnoj riječi odbor navodi, da će društvo najbolje izvršiti svoju zadaću time, 
što će »donositi kraće članke i različne bilješke o jeziku, što će ih moći čitati 
i oni, kojima nije posao jezik proučavati niti učiti«. Da ne bi tko: prigovorio, što 
postoji već u Beogradu »Naš jezik«, u kojemu se javljaju i Hrvati, to se u 
Uvodnoj riječi veoma točno i rezolutno kaže: »No mi imamo i svojih osobitih 
potreba, što ih mi, stojeći im bliže, možemo i bolje smotriti; tu su na pr. neka 
pitanja o odnosu našega književnog jezika spram našega čakavskog i kajkavskog 
dijalekta; jer ne treba zaboraviti, da je iz čakavske i kajkavske kolijevke izišao 
velik broj naših najboljih pisaca, koji štokavskoga govora nijesu naučili iz usta 
šlokavskoga seljaka, nego ponajviše u školi, iz knjiga i u općenju s obrazovanim 
štokavcima«. I prije pojave društva i časopisa »Hrvatski jezik« nekoji su poje- 
dinci (Andrić, Rožić, Maretić) radili na obrani jezika upozorujući na mnoge 
jezične nepravilnosti i barbarizme. Brigu oko njegovanja hrvatskoga jezika pre- 
uzet će na taj način novoosnovano društvo, kojega će rad biti korisniji i uspješniji 
od plemenitog nastojanja pojedinaca. 

Sadržaj je prvoga broja zanimiv, šarolik i bogat prilozima, među kojima je 
potrebno istaknuti članke prof. Stjepana Ivšića: Etimologija i fonetika 
u našem pravopisu iIznašegaizgovorai Odgovori na pitanja, 
što su uz veliku naučnu spremu pisani s lako razumljivim i shvatljivim načinom. 
Matićev je članak: Hrvatska narodna imena mjeseci interesantan i aktualan, a 
gitniji prilošci Stojkovića, Mayera i Šimčika detaljniji su osvrti na važnija jezična 
pitanja. »Ogledi našega jezika« jesu zorno predočivanje stilističkih i gramatičkih 
grešaka, koji će sigurno najviše pridonijeti načinu pravilnoga izražavanja i 
Disanja. Branko Krmpotić. 

V 9;5t 


JEAN ANOUILH: PUTNIK BEZ PRTLJAGE 


Kad bi se htio ispričati sadržaj ove drame, čovjek bi istom onda osjetio opasnost, 
da će kod onih, koji je nisu gledali izazvati osjećaj mozgovno konstruiranih prizora, 
kojima bi jedino dobro režirana kino-predstava mogla dati interesantan i živ 
dojam. To je zato, jer čitava stvar počiva na jednom rijetkom patološkom slučaju, 
da čovjek Jacques izgubi pamćenje i kad se vrati u svoju porodicu ne sjeća se i 
ne prepoznaje nikoga. Napor, kojim njegova majka, brat, bratova žena i služinčad 
pokušavaju da ga dozovu k sebi, ne vspijeva, a kad se ipak čini, da bi mogao 
uspjeti, Jacques bježi, jer je o svojoj prošlosti saznao i previše teških optužbi, te 
radije želi ostati bez nje, pa makar dalje od svojih. 

Ali u ovoj se drami, koja ima jačih umjetničkih pretenzija, i ne rađi toliko 
o realističkoj jasnoći i dosljednosti fabule, koliko o jednom rijetko uspjelom, dođuše 
bizarnom kazališnom pokušaju, da se, ne samom radnjom kao takovom nego retro- 
spektivnim ulaženjem i analiziranjem nekadašnje radnje oko glavnoga lica, dočara 
magični krug životne sudbine. Glavno je u sadašnjem čovjeku pronaći duhovni 
identitet sa onim, što je on već u životu počinio kao zlo, otkriti tajnu njegove 
trajne odgovornosti za počinjeno i neodoljivu, urođenu težnju, da se te zle prošlosti 
oslobodi i da se očisti. | 

Jacques je izgubivši pamćenje zapravo prestao biti Jacques. On ni u jednom 
djelu ne prepoznaje sebe. On nije oplerećen odgovornošću za grijeh sa bratovom 
ženom Valentine i sa sobaricom Juliette. Ali u času, kada se ta ista lica, i Valentine 
i Juliette, hoće sa starim grijehom ponovno umiješati u njegov amnezijom pro- 
čišćen i nov život, i sama bolest ustukne pred svijesti o strahovitoj promašenosti 
života, ako se ponovno vrati u prljavu prošlost i tu istu prošlost prođuži u staroj 
roditeljskoj kući. Težnja za novim životom jača je od svega. Jacques u vrlo napetoj 
sceni grubo obračunava ća Valentine, koja: ga još strastveno ljubi, odbija energično 
i Juliette, koja mu se nudi i time presijeca nametnut dramski sukob i recimo 
normalan rasplet igre bilo u tragično ili u komično, što bi se očekivalo u hladnoj 
realističkoj sceni. Ali Jacques hoće ostati pročišćen i početi pošto poto nov život. 
Dakle neka simbolička nijansa leži u dubini ove zagonetne ličnosti. To je valjda 
redatelj i htio istaći muzičkim intermezzom između stiha. Međutim u času, kada je 
borba i napetost dosegla vrhunac i kada je u njegovoj đuši počelo svitati sjećanje, 
dakle, kada je trebalo, da se iz tajanstvene čahure (amneze) izleže živ, zdrav i 
realan lik gospodina Jacques-a Renaud-a, autor je klonuo. Dolazi tipični deus ex 
machina, nekakav nemogući stric iz Engleske, koji na nemogući način odvodi 
Jacques-a iz porodice Reneud i s pozornice kao putnika bez prtljage, t. j. bez 
grešne prošlosti. Sva se simbolika očišćenja izgubila u iskonstruiranom bijegu. 

Bez ovakvoga svršetka ova bi drama uistinu mogla predstavljati dublji kaza- 
lišni doživljaj, jer one tri slike, u kojima čitava porodica doziva Jacques-u u 
pamet njegovu burnu prošlost, a on na sve reagira nekim patološkim indiferen- 
tizmom, toliko obiluju finim psihološkim zapažanjima, inteligentnim i dramatskim 
dijelovima, dubokom karakterizacijom živih, istinskih likova, da je za ljuđe, koji 
u kazalištu ne sjede samo radi zabave, to bio pravi umjetnički užitak. 

Dujšinov Jacques je gluma visokog stepena. U nijednoj sitnici ga nije izdala 
guzdržljivost, takt, nutarnja sabranost, koja je i te kako potrebna za ovako tešku 
ulogu na granici normalnoga. Sve te odlike kao da su sugestijom prešle i na £g. 
Grkovića. Njihovi dijalozi su bili užitak za sebe. 

G. Dujšin je i kao režiser stvorio odlično ujednačenu igru čitavoga ansambla, 
jer sve je bilo u nekom diskretnom predanju zagonetnoj sudbini i simbolici glav- 
noga junaka, što naročito vrijedi za njegovu majku, koju je kreirala gđa Hafner- 
Gjermanović. Dž. 

BRANISLAV NUŠIC: POKOJNIK | 


Pisac, koji već pola vijeka zabavlja i nasmijava svoju publiku, varirajući skoro 
u svakoj sezoni novim tipovima, koje čvrsto realistički prenosi iz beogradske sre- 
dine na pozornicu, u posljednjem je komadu iznenadio i idejom i umjetničkom ži- 
com. Reklo se i u Beogradu , u Zagrebu — novi Nušić. Stari je Nušić već izmorio 
smijehom u prazno, bez dublje rezonance u ozbiljnim slojevima čovječje nutrine, 
uvijek na površini, sa sve slabijim posljednjim prizorima, u kojima se ipak morala 
nekako rasplesti vješto spletena »nušićijada«. 

Novi Nušić, koji se preobrazio baš u ovoj posljednjoj komediji, o kojoj se eto, 
čudnom igrom sudbine, govori baš dok je i on sam već pokojnik, — taj je novi 
Nušić od humorista postao ljut satirik, od lakrdijaša moralist, od indiferentna 
dobroćudna zabavljača oštar napadač »nevaljalstva«, čak na granici tragičnoga. 
»Nevaljalstvo je danas jača sila i od ljuđi i, od zakona; nevaljalstvu se danas ceo 
svet klanja« — veli jedan od nosilaca glavnih uloga. Javlja se sudbonosan tip sa- 
vremena čovjeka, koji nije više opterećen ovom ili onom manom, pogreškom ili 
grijehom, što se u većoj ili manjoj neprilici lako popravlja i kaje. Nušić je eto 
pred smrt opazio nesamo »nevaljalstvo kao pojavu, koja se zacarila u našem dru- 
štvu«, nego i ono bitno tragično i sudbonosno, a to je »ono izmirenje našega 
društva sa nevaljalstvom, kao nečim, što je steklo sva građanska prava, te nesme- 
tano izbija čak i u prve redove«. (Nušićeva izjava prije izvedbe u Beogradu). 

Tu prestaje šala, a javlja se protest i satira. 

Dakako da je ova ideja u »Pokojniku« morala biti nošena jednom poštenom 
figurom, koja se od početka do kraja kreće na tragičnim nogama. To je ing. Marić, 
kojemu će kolega oteti ženu, prijatelj habilitacionu radnju, rođak sav imutak, zna- 
nac desetak hiljada, čim se s pomutnjom ustanovilo, da je on tobože poginuo u Du- 
navu. Kada se on iza nekoliko godina pojavi živ i zdrav, žena nesamo da nije pro- 
. vela rastavu braka sa novim mužem, prijatelj nesamo da se nije povukao sa sve- 

učilišne katedre, koju je stekao Marićevim rađom, rođak nesamo da se nije obra- 
dovao njegovim povratkom i vratio mu njegovo itd., nego svi skupa snuju i smi- 
šljaju, kako će svak svoje zadržati, a »pokojnika« oklevetati i prisiliti na alter- 
nativu: ili u zatvor ili preko granice. Svršetak je dakle tragičan, čak i bez uobi- 
čajene moralne katarze. Ing .Marić se povlači patetičnim monologom protiv »stu- 
bova, na kojima počiva taj društveni poredak«. 

Međutim, taj je poštenjak Marić umjetnički najslabiji lik. Psihološki neizgra- 
đen, postavljen kao potrebila figura za pokret drame, pasivan i kliširano pate- 
tičan, on ulazi i izlazi kao ljubazni fantom, skroz naskroz bez veze s onom sredi- 
nom, u kojoj s tolikom realističkom minucioznosti nastupaju svi oni ostali. I tako je 
Nušićev posljednji protest više patetički izrečen nego umjetnički inkarniran, ma- 
kar je g. Atrić sačuvao kolikogod je mogao živu uvjerljivost. 


Predstavu su inače imali u svojim rukama gg. Jovanović i Petrović, prvi kao 
primitivni i lukavi »rođak«, oko kojega se spletoše svi konci radnje, a drugi kao 
tipični beogradski penzionirac, preko kojega je Nušićeva publika ipak došla na 
svoje. Obadvojica su izradila svoje uloge s lakoćom odličnih umjetnika i savršenim 
poznavanjem beogradskoga milieu-a, što je u ovoj tragikomediji bitno. DŽ. 


POLJSKI BALET PARNELL 


U očekivanju novoga umjetničkoga izraza i svježega daha sa sjevernih sla- 
venskih ravnica, asocirajući u duši i nehotice slavnu prošlost ruskoga baleta, 
zagrebačka je publika finijega ukuea u posljednje dvije večeri prošle godine (30. 
131. XII. 1937.) ispunila skoro veliko i malo kazalište, da vidi prvi put jedan 
poljski balet. 

U svečanom raspoloženju saslušala se Moniuszkova Mazurka iz opere »Halka« 
kao lijepa slutnja u umjetničko otkriće poljske duše, jer radilo se o gostovanju 

ne jednoga plesača, ne jednoga plesnoga para, nego čitavoga jednoga ansambla sa 
samim Feliksom Parnellom na čelu. 

Međutim smo već kod prve točke »Djevojačko veče«, kojoj se ne može poreći 
suptilnost teme i otmjena salonska finesa, bili na čistu: ništa novo! 

I štogod se program više ispunjao, ispunjalo se i uvjerenje, da balet Parnell 
ne krije u sebi nikakovu jaču umjetničku ideju, da je pače nemoćan izdignuti se, 
ili bolje svijestan, da se ne mora izdignuti iznad zabavno-operetnoga niveau-a. 

Idejno dakle bez većih pretenzija, stilski eklektičan, do u srž varietetski ras- 
položen, često pače umjetnički neozbiljan, ovaj se poljski balet nalazi na onoj 
opasnoj granici, na kojoj se. nedostatak umjetničke invencije spasava akrobatikom, 
erotikom, narodnom nošnjom, ad hoc slikanim kulisama, čak i šaljivim upadicama. 

Iznenadilo nas je najviše to, što se tu i ne radi zapravo toliko o spasavanju 
i nadomještanju čiste plesne umjetnosti svim tim neumjetničkim rekvizitima (koji 
uostalom mogu biti i zabavni i interesantni), nego što se ta inače ležerna smjesa 
svega toga ukazala kao specifični izraz ovoga baleta, kojim on nasmijano putuje 
po Evropi i razveseljuje ljude poput »vedre muzike«. 

Plesna uigranost Parnellova ansambla, koji se mirno prepušta surietelskoj 
duhovitosti svoga šefa, uza sav ritmički zanos Wiehlerove muzike (koji je inače 
sam diriglrao orkestrom) ne daje uvijek dojam pune slivenosti i pojedinačne talen- 
tiranosti. To naročito vrijedi za muški dio ansambla. Moramo priznati, da je Par- 
neliovim plesačima u onim operetnim oficirskim uniformama, čak sa sabljama 
i mamuzama (trećinu programa plešu oficiri) skoro i nemoguće uvijek doći do 
čista i lična plesnoga izraza, do kojega inače lakše dolaze u plesovima seoskoga 
genre-a, gdje im radnja i koreografija omogućuju slobodniji zamah. — Ženska 
grupa je pokazala, da ima dva tri neosporno jaka talenta, koji bi htjeli razbiti 
okvir kliširane operetne koreografije. 

Da, koreografska je sposobnost g. Parnella ispod njegove plesne sposobnosti; 
ona stavlja na plesače toliko akrobatskih i panalno-kabaretskih zahtjeva, da je 
to upravo tipičan slučaj, kako se može iskvariti ukus i s teškom mukom osvojeno 
umjetničko prvenstvo t. z. apsolutnoga plesa ponovno ugroziti varietetskim duhom. 
S te strane su točke »Veselje pred oluju«, »Mali vojnici«, »Umro je Maciek, 
umro« i »Ples baba« jedna opasnija od druge. Sve samo neko akrobatiziranje na- 
veliko i neukusno prebacivanje ženskih tjelesa preko glave, preko leđa, iz ruke 
u ruku, visoko u zrak i t. d. — mehanički, kao loptu — efektno poput onih staro- 
modnih »kovrtljaja« u različnim »gombalačkim društvima«. 

Pojedinačno je odskočila Zizi Halama, primabalerina, dok je sam Parnell 
bio relativno mnogo čedniji, makar je u »Seoskom udvaranju« posve zadovoljio 
kao karakterni plesač i humorist. Zizi Halama je tipična ilustrativna plesačica 
bilo na muzičku bilo na literarnu temu. Uvijek vješta u interpretaciji svoje uloge 
sa naglašenim komičnim nijansama bez ličnog, unutrašnjeg umjetničkog akcenta, 
koji bi sam za sebe predstavljao veličinu i dublji doživljaj. Mnogo više kroz glu- 
mački nego plesni izraz uspjela je svojim solo »Maskama« raspoložiti publiku, 
koja je pri tom ponešto zaboravila, da je u kazalištu. 

Najuspjeliji su bili »Plesovi karpatskih gorštaka« i legenda »Krakovski ko- 
njanik«, jer tu je ipak došla do izražaja ljepota poljskoga narodnoga ritma, divno 
bogatstvo narodnih boja i onaj elementarni plesni zanos Poljske, koji smo makar 
na ovaj način prvi prvi put osjetili u Zagrebu. 


D. Žž. 


SELJAK U HRVATSKOM SLIKARSTVU. 


»Na svijetu postoji samo jedno junaštvo: vidjeti svijet, kakav jest i voljeti ga« 
veli na jednom mjestu Romain Rolland. I zapravo čitav se razvoj umjetnosti 
kreće oko tog centralnog problema: gledanja na svijet. Umjetnik reducira svaku 
materijalizaciju svog doživljaja na svoje osnovno gledanje na svijet. I to se onda 
gledanje očituje i u formi i u sadržaju. Tehnika se mijenja tek onda, kad se 
mijenja gledanje. A gledanje se mijenja odnošajem čovjeka prema svijetu. To 
se gledanje na svijet formalno očituje u mnogim smjerovima i strujanjima. Nije 
svakome dano, da bude heroj u smislu Romain Rollandovu. Mnogi gledaju svijet, 
a da ipak ne vide i ne znaju, kakav je on. (Impresionizam). Mnogima uspijeva, 
da vide, shvate, razumiju i vole taj život. (Realizam). Drugi opet od straha pred 
stvarnošću bježe i stvaraju sebi novi irealni svijet, u kojem žive i kreću se. (Ro- 
mantika). Neki opet, bježeći pred realnošću uvukli su se u svoju najintimniju 
nutarnjost tražeći tu poduporanj i zaklon od stvarnosti, i iz tog zaklona i kroz tu 
svoju nutarnjost gledaju oni na svijet i zbivanje oko sebe. (Ekspresionizam). To 
sve skupa znači, da u umjetnosti ne vrijedi onaj kriterij herojstva, koji možemo 
primijeniti u realnom životu. U estetskom smislu jedan Monet može za nas zna- 
čiti isto toliko, koliko, recimo, i Kšthe Kollwitz. 

To osnovno gledanje očituje se, dakako, i sadržajno. Počevši od pejsaža preko 
nature morte do suptilnih religioznih vizija. Što je čovjek duhovno bliži životu 
i ljudima, to au mu i motivi i sadržaj bliži realnosti. Jedan fra Angelico, koji je 
živio daleko od svijeta, bez kontakta sa svijetom, realizirao je bojama svoje ne- 
beske vizije, koje nisu nikad postojale na ovoj zemlji i koje je jedino on vidio 
u svojim snovima i željama. S druge strane jedan Grosz, koji je shvatio potrebu 
borbe za svoje ideale među ljudima, crta bezobzirno sve pojave, koje zamijeti 
među ljudima, uz koje živi (t. zv. građani) i za koje se bori (radnici). — Tako 
se, dakle, nazor na svijet ogleda i sadržajno u slikarstvu. 

Govoreći o seljacima kao o objektu našeg slikarstva, prva nam je konstatacija, 
da se oni razmjerno kasno javljaju u našem slikarstvu. Stvar stoji ovako. Čitava 
umjetnost nije ništa drugo nego zapravo š&inteza dvaju elemenata: racionalnosti i 
sentimentalnosti (razuma i osjećaja). Jednako, kao što kod doživljavanja jednog 
umjetničkog djela ova dva elementa igraju ulogu, tako isto ta dva elementa i 
stvaraju umjetničko djelo. Ako, dakle, i razum stvara jedno umjetničko djelo, 
jasno je, da će i nove razumske spoznaje, do kojih pojedinac i kolektiv dolazi, 
dovoditi i do novih sadržaja u umjetnosti. Tako j= bilo i u našem slikarstvu 
s obzirom na seljaka kao objekat tog slikarstva. Trebalo je dugo vremena, dok 
ge formirala spoznaja o vrijednosti i značenju seljaka, a tek onda iza toga javlja 
se tendencija, da se taj seljak stavi kao problem i sadržaj umjetnosti. Tek oni 
najvidovitiji slikari (padaju mi napamet momentano Breughel i Jordaens) mogli su 
prevaliti golemi vremenski razmak u razvitku spoznaja i možda ne toliko ra- 
zumski, koliko intuitivno shvatiti vrijednost seljaka i adekvatno — po mogućnosti 
o izraziti ih na svojim slikama. Kod nas nije bilo takvih genija i zato je taj 
razvoj išao normalnim putem, a možda — baš s obzirom na seljake kao objekat 
-- | nešto prepolagano. 

Ovdje nas, dakako, ne interesiraju seljaci kao sadržaj na zidnim slikama u 
raznim prošteništima, pa, recimo, na slici čakovečkog grada iz polovine XIX. v. 
i onda hrvatski seljaci u zbirci Nikole Arsenovića. Na tim se slučajevima ne ćemo 
zaustaviti, jer — što se tiče Arsenovića — on uopće nije bio slikar nego krojač 
i njegove su glike samo etnografski interesantne; a što se tiče zavjetnih i njima 
sličnih slika, one nas ne zanimaju, jer su u glavnom anonimne i što je još važnije, 
ne pretendiraju da buđu umjetnička djela. 

Nije slučaj, da se kođ nas interee za seljake počinje javljati baš u doba uki- 
nuća kmetstva. Narodni preporod, što su ga u glavnom vodili ljudi, koji su istom 
u prvoj ili drugoj generaciji građani, iskristalizirao je pojam nacije kao zajed- 
nice svih staleža. Time se javlja zanimanje za seljaka, do nedavna kmeta, koji 
počinje u narodnom životu igrati ulogu. Ivan Zasche, Slovak, putuje po nalogu 
bana Jelačića, proklamatora ukinuća kmetstva po Primorju i Lici g. 1855. i izra- 
đuje etnografske studije i skice seljaka tih krajeva. Iako su to samo etnografske 
studije, i prema tome na istoj liniji kao i Arsenovićeve skice, ipak su s estetskog 
stalališta daleko iznad Arsenovićevih. — U isto je vrijeme Zasche izradio i 
jednu sliku seljakinje iz Brinja. Jedan od naših najtalentiranijih starijih slikara, 
Vjekoslav Karas, u svom kratkom životu pokušao je također jedamput, da 
se pozabavi i problemom seljaka. To je njegova poznata »Ličanka«: žena u na- 
rodnom kostimu nosi na glavi košaru, a na ramenu perad. Slika nije uspjela: figura 
je bez unutarnjeg impulsa, kao lutka obučena u narodni kostim. Ali je zato do 
u sitnice precizno izrađena nošnja, ukrasi — dakle, opet je prevagnula čisto etno- 
grafska strana. 

Kako jasno vidimo, u doba preporoda i apsolutizma, kad naše slikarstvo istom 
počinje da živi, seljački problem rješava se samo izvanjski: slikare interesira bo- 
gaistvo nošnje, njeni ornamenti i boje. Ostalo je za njih sporedno. Psihološki je 
to jasno: sve što je novo, privlači pažnju samo vanjskim efektom. Tako i u ovom 
slučaju. Za slikare se otkrio novi svijet, pun ornamentalnih i kolorističkih draži. 
I dakako, oni su taj svoj prvi i najjači dojam pokušali i najprije fiksirati. 


Tek s realizmom Ferde Quiquereza javlja se novi problem: kako da 
se na platnu psihološki izrazi seljak. Za Quiquereza nije više interesantna narodna 
nošnja, on hoće na platnu dati dušu seljaka. I dao ju je u svojoj »Ženi iz Svete 
Klsre«. Stvar je vrlo dobra. Tu je na platnu realiziran jedan dio našeg seljačkog 
kclektiva, koji tu pred nama živi i misli, a pred kojim se i mi moramo zamisliti. 
(Quiquerez je još radio na seljačkim motivima, ali svi mu zaostaju za ovom sli- 
kom). To je jedan svijetli uspon u našem slikarstvu, a iza njega onda dolazi pu- 
stoš neiskrenih kičeva — što se tiče seljačkog motiva. 


Za Nikolu Mašića je sve, što vidi, samo idila: sunce, veselje, nasmijana 
lica. Tako je kod njega u glavnom i kod seljačkih motiva. Ako uzmemo njegovu 
»Guščaricu«, vidimo, đa je na toj slici sve — 1až. I nasmijano lice, i narodna 
nošnja, koja uopće nije narodna nošnja, i tip guščarice — sve je to jedna velika 
laž. Sve je to naslikano samo zato, da se svidi, da bude »lijepo«. Daleko mu je 
bolji njegov »Ličanin«, jednostavan, bliz realnosti. S druge strane njegov »Ličanin 
na odmoru« približuje se u laži i idealiziranju »Guščarici«. 


Vlaho Bukovac, dopadljivi akademik, ostaje takav i u seljačkim moti- 
vima. »Ukus«, hladnoća, namiještenost — o&snovne su značajke svih njegovih slika, 
a tako i »seljakinje, koja nuđa hranu za ptice.« Sve te šupljine i prazninu na svo- 
jim slikama nastoji on, dakako, prikriti detaljno crtanim kostimima. No međutim, 
on je u glavnom više crtao Crnogorce, negoli hrvatske seljake. Mali svjetliji 
intermezzo u toj pustoši čini Oton Iveković. Kao čovjek, koji je živio među 
seljacima, uspio je da na nekim svojim slikama dade dosta sretne realistične 
isječke iz života seljaka. On se doduše mnogo bavio seljačkim motivima, ali je 
samo u nekoliko skica, recimo na pr. u Zagorskoj krčmi, uspio da dade slike pune 
Života, jedrine finih opservacija i — istine. 

Ivan Tišov kao čisti akademski dekorater nije mogao ni u tom pogledu 
dati nista novo. Bez jačih kvaliteta, osim dekoraterskih, slikao je i seljačke mo- 
o tive, kao na pr. »Slavonsko kolo«, za koje Babić potpuno ispravno konstatira, da 
je »previše dekorativno, da bude slika, a premalo dekorativno da bude dekora- 
tivni panneau«. 

Tek Jozo Bužan je prvi slikar, čiji najveći dio djela zauzima seljački 
motiv. Kao i svi slikari osrednjih kvaliteta, i on u glavnom operira vanjskim efek- 

tima. Boje su mu svijetle i šarene, a svojim slikama htio je zahvatiti čitav život 
na selu. Gdjegdje mu uspijeva čisto etnografsko karakteriziranje, a nekoliko vrlo 
rijetkih djela njegovih (motivi iz Šestina) mogu se nazvati dobrim slikama. jer je 
uspio da slikarski dobro izrazi naš šestinski tip. Općenita je kod njega pojava — 
kao i kod Mašića — uljepšavanje svega što prikazuje, dakako, na štetu slikarskih 
kvaliteta slike. 

Oto Antonini sa svojim seljačkim motivima na naslovnim stranicama 
»Svijeta« i drugdje, može se kvalificirati samo kao dosta spretni novinski flu- 
strator, koji daje na svojim akvarelima po tipu i fizionomiji građanke, koje po- 
ziraju u narodnim nošnjama. Te su njegove slike od seljačkog kolektiva isto tako 
daleko, kao i gospođe, koje na dobrotvornim priredbama oblače narodne nošnje. 

Nasta Rojc okušava se također u seljačkim motivima, ali s daleko manje 
uspjeha od svog učitelja Ivekovića. 

Zdenka Sertić nastavlja liniju Arsenović-Zasche i crta seljačke "pove 
i figure u svrhu etnografskog proučavanja narodnih nošnja. 

Vanka sa svojim platnima fiksira niz raznih narodnih običaja svojim ti- 
pičnim tamnim koloritom. Često spretno pogađa tipove i karakteristike narodnih 
nošnja. Radovi mu odaju karakter dekorativnosti i u tom pogledu, a i svojim 
čisto artističkim kvalitetama, stoji daleko iznad Tišova. 

Tomerlin se kao i Bužan sasvim posvetio seljačkim motivima. Lošiji od 
Bužana, u nastojanju, da se svidi što širim krugovima, daje slike šarene, umjet- 
nim suncem obasjane, figure su mu bez temperamenta i života, svi likovi pozi- 
raju. U čisto etnografskom pogledu također ne uspijeva odviše, jer u tom radu 
treba više preciznosti. 

Na koncu da spomenemo Krstu Hegedušića i »Zemlju«. Stajalište, s 
kojega on polazi u svom slikarskom rađu, dosta je interesantno: nije zadatak sli- 
kara, da seljaka izrazi dekorativno, etnografski ili realističko-psihološki, nego ga 
treba dati kao člana jednog kolektiva u odnosu prema tom kolektivu Sociološki 
precizno treba pokazati uzroke izvjesnih stanja kod seljaka, da se onda uzmognu 
povući konsekvence. Međutim, on je pošao s krive pretpostavke: da je seljak, kao 
jedan od najreakcionarnijih elemenata hrvatskog naroda, baš radi toga inferior- 
niji elemenat od drugih, on je degeneriran i prema tome negativan elemenat u 
narodu. (O tom sam opširnije pisao u »H. S.« g. 1936. br. 5.—6. u članku »Naš 
izraz u slikarstvu«.) 

Učenici Hegedušićevi Mraz i Generalić slikarski i ideološki inficirani 
su idejama »Zemlje«. Generalić više od Mraza. U svakom slučaju, u davanju se- 
ljačkih tipova i fizionomija daleko su bolji od Hegedušića: za njihovo shvaćanje 
seljaci nisu tako inferiorni kao za Hegedušića. Jer oni gledaju seljake seljačkim 
očima, a ne buržujsko-marksističkim (paradoks, koji je kod naših marksista rea- 
liziran!) očima Hegedđušićevim. — 

Razvoj je, dakle, seljačkih motiva, kod nas tekao ovako: od čisto etnograf. 
sko-đekorativnog preko realističko-psihološkog došlo se do sociološko-psihološkog 
prikazivanja seljaka. Etnografsko kao i realističko gledanje na seljačke motive ima 
svoje opravdanje. Ali gledanje »Zemlje« jednako kao i čisto akademsko-idilično 
gledanje, recimo, jednog Mašića, nema svog opravdanja. Jer seoska ljepota treba 
da bude i istina; a pogotovu ona ljepota treba biti istina, kojoj se određuje po- 
sebna socijalna funkcija. M. Keglević. 





»Postoje dva problema: problem čovjeka i problem društva, a prven- 
stvo mora pripasti problemu čovjeka, ali marksizam tvrdi protivno«. 


Nikolaj Berdjajev 
»Komunizam i kršćani«, str. 182. 

Sacitatuć nokeeti 


MIROVINSKO OSIGURANJE PRIVATNIH NAMJEŠTENIKA. 


Prema posebnoj ministarskoj uredbi, koja je objavljena pri koncu studenog 
prošle gođine, počinje se sa prvim siječnjem nove godine provoditi mirovinsko 
osiguranje privatnih namještenika. Ovo osiguranje provodi se po t. zv. »zakonu 
o penzionom osiguranju službenika«, koji je zapravo posve jednak starom austrij- 
skom zakonu iz g. 1908. s time, da je »pročišćeni tekst« tog zakona objelodanjen 
g 1933. Po tom starom zakonu počelo se u austrijskoj pokrajini bivše monarhije 
provoditi namješteničko mirovinsko osiguranje još g. 1909. Tako je nosilac ovog 
osiguranja za Sloveniju i Dalmaciju bio Penzioni zavod u Ljubljani. Novo osigu- 
ranje provodit će se preko posebnih samostalnih mirovinskih zavoda, koji još 
nisu osnovani, a imadu se u najkraće vrijeme osnovati. Sigurno je, da će ti za- 
vodi biti osnovani u Zagrebu i Beogradu, a eventualno i u Novom Sadu, Sarajevu 
it. d. Prema sadanjim računima imat će zagrebački zavod oko 15.000 osiguranika 
tako, da će godišnji prinos za to osiguranje iznositi oko 40—50 milijuna dinara. 
Prema propisima zakona ovi bi zavodi imali biti osnovani na načelima samo- 
uprave, pa bi dosljedno tome njima morali upravljati slobodno izabrani predstav- 
nici poslodavaca i namještenika u jednakom broju. Nadamo se, da će tako i biti. 

Koje glavne pogodnosti pruža taj zakon? Glavna pogodnost, koju će namje- 
štenicima pružati taj zakon jest t. zv. invalidska renta. Pravo na tu pogodnost 
može se steći nakon što osiguranje traje barem pet godina. Naravno, može je 
steći cnaj osiguranik, koji postane invalid, a takovim se smatra onaj osiguranik, 
koji radi svojih tjelesnih i duševnih slabosti ne može da vrši poslove svojeg 
sadanjeg zvanja. Osiguranici imadu dalje pravo na starostnu rentu, ali pravo po- 
traživanju na tu rentu imadu istom kad navrše 70 godina života (ženske kad navrše 
65 godina života). Obiteljski pripadnici osiguranika, koji umre, dobivaju takodjer 
potpore, i to u obliku udovičke i dječje rente, no te su manje od same osigura- 
nikove rente. Prinosi za to osiguranje penju se od Din 54.— do Din 420.— mje- 
sečno, a osiguranikova renta od Din 5.400.— do Din 42.000.— godišnje. Općenito se 
osiguranici tuže, da su prinosi dosta veliki, a rente razmjerno malene. Struč- 
njaci međutim kažu, da su te rente u skladu sa primljenim prinosima, te da u 
najgorem slučaju svake četvrte godine prima natrag onaj osiguranik, koji dobiva 
rentu, sve ono što je za cijelo vrijeme trajanja tog osiguranja uplatio za to 
osiguranje. : ' 

Obaveza tog osiguranja proteže se na sve zaposlene privatne namještenike, 
osim trgovačkih pomoćnika. Nezaposleni namještenici mogu osiguranje dobrovoljno 
provoditi tako, da plaćaju prinose sami. 

Zakonski propisi tog osiguranja morat će se vremenom temeljito poboljšati 
u korist osiguranika. Važno je međutim, da se to osiguranje ipak počelo pro- 
voditi, a sve drugo lako će se vremenom učiniti. 





Dr. P. 
»UREDBA O ZBRINJAVANJU NEZAPOSLENIH RADNIKA« 


izašla je i stupila na snagu 1. siječnja 1938. godine. U uredbi se opširno daju 
propisi o organizaciji javnih burza rada i njihovih najvažnijih funkcija: posre- 
dovanje rada i podjeljivanje pripomoći nezaposlenim radnicima. 

Organi, koji vrše javnu službu posredovanja rada i pomaganje nezaposlenih 
radnika jesu središnja uprava za posredovanje rada pri Ministarstvu socijalne 
politike 1 narodnog zdravlja i oblasne uprave: javne burze rada sa svojim 
podružnicama, ekspoziturama i povjereništvima. Uprave javne službe posredo- 
vanja rada i pomaganja nezaposlenih radnika jesu javne samoupravne ustanove, 

koje u svojoj kompetenciji imaju karakter vlasti. Državni nadzor vrši Ministar 
socijalne politike, a novčano vroslovanje nadzire povjerenik glavne kontrole pri 
središnjoj upravi. ' 


Posredovanje rada zastoji se u pronalaženju slobodnih mjesta za zaposlenje 
s jedne strane i pronalaženje osoba, koje na namještenje reflektiraju s druge 
strane. U tu svrhu javne burze rada imaju voditi evidencije nezaposlenih radnika 
i slobodnih mjesta i uspostaviti kontakt sa svim radničkim i poslodavačkim orga- 
nizacijama, te sa državnim i samoupravnim vlastima kao i sa koncesioniranim 
poduzećima, pa i sa pojedinim poslodavcima, davati oglase o slobodnim mjestima 
i nezaposlenim radnicima, koji traže službu. Posredovanje rada ima se obavljati 
besplatno nepristrano, a nezaposleni radnici dužni su se prijavljivati za zaposlenje 
javnim burzama rada pod prijetnjom uskraćivanja pripomoći. U slučaju štrajka 
ili isključenja posredovanja rada ne će se vršiti u onim poduzećima, gdje je štrajk 
ili isključenje, sve dok se ne svrše. Službu posredovanja rada mogu vršiti i rad- 
ničke i poslodavačke organizacije, te dobrotvorna društva. koji ovaj posao ne 
obavljaju u svrhu zarade. Za ovaj je posao potrebno posebno dopuštenje, koje izdaje 
središnja uprava za posredovanje rada bez naplate takse, a po saslušanju upravnog 
odbora nadležne javne burze rada. Posebni propisi vrijede za poduzeća, koja vrše 
posredovanje rada u S&vrhu zarade. Za posredovanje rađa poljoprivrednim, pomor- 
skim i rudarskim radnicima donijet će se posebne uredbe. 


Po ovoj uredbi predviđene su potpore nezaposlenim radnicima i to: redovite, 
produžene, putne i izvanredne, koje su u gotovom novcu ili u naravi. — Uslovi 
za primanje potpora jesu: nezaposlen radnik mora biti sposoban za rad, t. j. ako 
može s obzirom na svoje obrazovanje i dotadašnje zanimanje zaraditi barem jednu 
trećinu onog što najamnim radom zarađuju duševno i fizički zdravi radnici iste 
vrste i sličnog obrazovanja, mora biti voljan prihvatiti rad, t. j. da nema razloga 
sumnji, da on ne će raditi, ako mu se pruži prilika za zaposlenje prema njegovoj 
spremi i sposobnosti, a ostao je bez zaposlenja, bez svoje krivnje. Radnik mora 
biti star najmanje 14 godina. Radnikom ili namještenikom po ovoj uredbi smatra 
se svaka osoba, koja daje ili želi da daje svoju umnu ili tjelesnu radnu snagu u 
najam na osnovi bilo kakvog radnog odnosa bez obzira na dob i državljanstvo, 
u koliko ovaj radni odnos nema javnopravni karakter (5 1. uredbe.) 


Ne mogu primati potpore oni radnici, koji su svojevoljno napustili posao, 
a bez opravdanog razloga i koji su vlastitom krivnjom otpušteni. Ako radnik 
uživa kakav drugi prihod, dovoljan za uzdržavanje svoje i svoje obitelji, pravo 
na potporu počinje, kad prestane ovaj prihod. 


Radnici ispod 18 godina mogu uživati potporu, ako nemaju nikoga, tko je 
pravno obvezan da ih uzdržava. Njima i ženskom osoblju mogu se prema prili- 
kama potpore u gotovom izdavati sasvim ili djelomično potpora u naravi. 


U slučaju izvođenja javnih radova, radnik je dužan primiti posao, koji po 
mišljenju šefa uprave posredovanja rada odgovara njegovim sposobnostima. S dr- 
žavljanima izjednačeni su stranci po principu reciprociteta. 


Pravo na redovitu potporu ima radnik 7 dana nakon prijave neuposlenosti, 
a sezonski radnik nakon 14 dana, ako je u obračunskom vremenu stekao potrebno 
članstvo u radničkom osiguranju za slučaj bolesti. Obračunsko vrijeme iznosi 24 
mjeseca plus 7, odnosno 14 dana unatrag od dana prijave neuposlenosti. Vrijeme 
za koje je radnik primao hranarinu, porodiljsku potporu ne računa se, te se 
obračunsko vrijeme toliko produžuje. Najmanje potrebno članstvo u radničkom 
osiguranju za glučaj bolesti jest 8 mjeseci. Trajanje redovite potpore zavisi od 
trajanja članstva u obračunskom vremenu, od nadničnog vremena i obiteljskog 
stanja, a najduže može trajati 26 sedmica. Na svakih 200 prinosnih dana (8. mj.) 
računaju se 4 sedmice redovite potpore. 

Ako je radnik u obračunskom vremenu imao neprekidno članstvo 12 mjeseci, 
dobiva potporu još kroz 6 sedmica, a u slučaju 24-mjesečnog neprekidnog članstva 


potpora se produžuje još za 14 sedmica. 


Visina potpore određuje se prema nadničnom razredu i obiteljskom stanju. 
Sedmična potpora iznošgi prema nadničnom razredu kako slijedi: 


1II—VIII. bez dodatka na obitelj Din 60.— i sa dodatkom za obitelj Din 70.— 
IK—XI. bez dodatka na obitelj Din 90.— i sa dodatkom za obitelj Din 110.— 
XII. bez dodatka na obitelj Din 120.— i sa dodatkom za obitelj Din 150.— 


Ponovno pravo na potporu stiče radnik, kad je stekao novo članstvo u rad. 
ničkom osiguranju od najmanje 200 prinosnih dana (8 mj.) 

Produžene potpore podjeljuju se za vrijeme velike opće nezaposlenosti onim 
rađnicima, koji se nalaze u teškim životnim prilikama uz neke posebne uvjete u 
pogledu članstva i radničkom osiguranju. Kad će se ove potpore i u koje vrijeme 
podjeljivati i u kojoj visini, odlučit će Ministar socijalne politike u koliko rezervni 
fond za ove potpore dosegne iznos od 50 milijuna dinara. 

Putne pripomoći podjeljuju se neuposlenim radnicima u obliku polovične 
pogodnosti vožnje na državnim željeznicama i brodovima u svrhu traženja posla. 
Izvanredne pripomoći podjeljuju se onim radnicima, koji nisu stekli ili su isko. 
ristili pravo na redovitu potporu. One se podjeljuju redovito u naravi (stan 
i hrana). 

Gdje ne postoje orgeni javne burze rada neke njihove funkcije vrše općine 
(na pr. prijave nezaposlenosti i t. d.) 

Ova je uredba za radništvo posebno s obzirom podjeljivanja potpora mnogo 

bolja od prijašnje. Dr. P. 


M) Ž / e E e 
OSNOVI MEĐUNARODNE NESIGURNOSTI. 


Međunarodne ustanove nesamo što nemaju stalnosti i sigurnosti, nesamo što . 
smo dnevno svjedoci upravo paradoksalnih međunarodnih ugovora, koji obarajući 
dotle sakrosantnu situaciju stvaraju nam toj potpuno oprečnu, nego se i samo 
međunarodno pravo nalazi u punoj svojoj krizi. Učitelji međunarodnog prava 
nisu, istina, odviše zabrinuti tom činjenicom, jer ono i ne može imati određenost 
unutarnjeg prava neke države, ta izvor njegov nije tako određen, ali iz toga ni. 
kako ne proizlazi, da e s političkog gledišta nije potrebno zabaviti me- 
đunarodnom situacijom sa svom ozbiljnosti, jer na tom terenu ona nameće i pravo 
i događaje, koji jedni i drugi mogu dovesti i do komplikacija i do katastrofa. 

Danas više nema ni naroda ni države, a da ne priznaje, da je Liga naroda 
ne više u punoj krizi, nego na — umoru. Njezin autoritet bio je već od prvog 
početka ozbiljno pokoleban apstinencijom Sjeverno-američkih država, koje su se 
zalagale i dale ideju za ostvarenje jednog takvog međunarodnog foruma, ali koje 
u Ligi naroda nijesu vidjele ostvarenu ligu naroda u smislu svoje, odnosno Wil. 
&onove proklamacije, nego aparat za očuvanje ustanova mirovnih konferencija. 
Dalji udarci u statičku površinu Lige slijedili su od država, koje su vodile punu 
dinamičku vanjsku politiku, a konačni istupima i ostalih velikih sila Njemačke, 
Japana i Italije, što je proizvelo, da je danas i teoretski nemoguće riješiti i jedan 
međunarodni problem u okviru Liginu. 

Iako nedavni istup Italije iz članstva Lige nije proizveo nikakvog naročitog 
cdjeka, jer je Italija u posljednje vrijeme i onako bila u Ligi više pasivni pro- 
matrač suda ostalih država o njenoj dinamičnoj politici vođenoj izvan j protiv 
Lige, ipak je smisao same Lige time znatno pokoleban, jer će mnoge države mo- 

rati sebi postaviti — već radi svojih financijskih uštednja — pitanje, čemu član- 
stvo u Ligi, kad ona i onako ne rješava uspješno ni jedan međunarodni problem, 
već se oni rješavaju dvostranim ili višestranim ugovorima, svaki put direktno 
sklopljenim. U času, kad će Liga Naroda tiho posve likvidirati, reći ćemo, kao što 
i sada potcrtavamo, da je šteta, jer je ona u zamisli, u ideji dobra insti- 
tucija, ali u svojoj realnosti, organizirana kako danga nije mogla dati drugih 
iezultata, nego svoju vlastitu smrt. 

Nije potrebno u potkrepu toga mišljenja iznositi sve ono, što se Ligi prigova- 
ralo cijelo vrijeme njenih vijećanja, da je ona samo čuvar diktiranih mirovnih 
ugovora, u službi osiguranja fhteresa sila pobjednica, da je osnovana na principu 
narodnom u imenu, a rješava odnose među državama ne brinući se dovoljno ni za 
narodne manjine, a nekmoli za cijele potlačene narode i t. d. Svi su ti prigovori 
moralne naravi, koji obaraju moralnu podlogu same Lige. Uz to ima jedan ozbiljan 
razlog dekompozicije cijelog međunarodnog života, a nesamo Lige, koji je stvarne 
naravi. Taj proizlazi iz heterogenosti državnih koncepcija, koje se očituju 
nesamo u izgrađivanju pojedinih pravnih poredaka unutar svojih granica, nego 
jednakom mjerom i na području njihove vanjske politike i međudržavnog prava. 
Tih koncepcija ima danas nekoliko, one izazivlju borbu u teorijama, ali i na terenu. 
Sve nose u sebi značaj isključivosti i nametanja, a često postavljaju i pitanje pre- 
stiža sa svim posljedicama, Na njihovim temeljima stvaraju se i međunarodni ugo- 
vori poznati pod imenom ideoloških, odnosno »osovina« (!), koji na drugim stranama 
izazivaju bojazan upravo radi svoga ideološkog karaktera; traži se način i u dekla- 
racijama podvlači, da se ne će na terenu vanjske politike pregovarati i ugovarati 
po ideološkim principima, nego onima uobičajene diplomacije. Samo, danas je to 
gotovo nemoguće postići, jer sve države u Evropi — počev od najmanjih do naj- 
većih — imaju uz svoje državne interese i svoje državne ideologije, bazirane na 
vlastitoj koncepciji država, a svaki njihov akt je determiniran i interesom i odno- 
snom državnom koncepcijom. U vidu toga čini se, da će doživjeti sudbinu Lige 
Naroda i svi kolektivni faktori i da će još jedino sredstvo osiguranja mirnog među- 
narodnog života ostati dvostrani ugovori, gdje će se različite državne koncepcije — 
koje su u trajnoj progresiji — nekako najlakše podvrći onim zajedničkim interesima 
ugovarajućih strana, koje se pokažu vrijednim žrive i mira, radi svoje uzajamne 
koristi. Prema tomu ni budući međunarodni događaji ne obećaju donijeti pobolj- 
šanje situacije, a dnevno slabljenje Lige Naroda postaje nesamo znak vremena, 
nego upravo prorok lošeg vremena. 


Međunarodni događaji i konferencije posljednjeg vremena — dosta ih je uzeti 
cd početka Španjolskog građanskog rata — jasno su pokazali borbu tih državnih 
koncepcija i značenje njihove različnosti i oprečnosti na međunarodnom terenu. 


Po svršetku svjetskog rata bile su na snazi dvije koncepcije države: koncepcija 
države kao apsolutne monarhije i države kao narodne reprezen- 
tacije, ali svu udarnu snagu imala je u svojim rukama samo potonja koncepcija, 
koja je zapravo likvidirala prvu, poznatu i pod imenom doktrine sv. alijanse iz 19. 
stoljeća. I da su nacionalne demokracije, koje su imale odlučnu riječ u likvidaciji 
apsolutizma i stvaranju mirovnih ugovora, pošle do krajnih konzekvencija nacio- 
nalnih i demokratskih principa proklamiranih po Sjevernim američkih državama 
kao ratnim ciljem, i da su na njima osnovale svu svoju potonju vanjsku politiku, 
a pružale pomoć samo onima, koji su bili i htjeli biti protagonisti te koncepcije, 
jamačno se ne bi ostale ni rodile, ili bar ne s tolikom ekskluzivnosti, kao što je to 
danas slučaj. Naprotiv, nesamo što se nije afirmiralo i svagdje provelo nacionalno 
i demokratsko načelo, već se nisu ni potpuno likvidirala u međunarodnom pravu 
i ustanovama načela koncepcije apsolutne monarhije. Pojava diktature, doduše, 
ovisna je o svojim sociološkim zakonimal!, ali da današnje diktature nisu dobivale 


1B. Stari: Demokracija ili autokracija?, Hrvatska Smotra 9-10, 1936. 

KRIZA VLADE U FRANCUSKOJ 





Marianne: »Gospodo, ipak mi se čini, da u ovom sistemu postoji neka greška«. 
(Berliner _Tagblatt) 

svoju hranu izvana i iz vanjskih događaja, bilo što su bile direktno pomagane čak 
i od demokracija, bilo što su svoju unutarnju životnu snagu crple iz borbe protiv 
vanjskih događaja, one se ne bi bile u pojedinim zemljama tako učvrstile, a naj- 
manje bi mogle uspjeti nametnuti svoju vlastitu koncepciju države i svojem narodu 
i međunarodnom životu. A upravo su te koncepcije danas u svakom pojedinom slu- 
čaju odlučne za sve međunarodne ugovore, konferencije i saveze. Težak grijeh, 
učinjen na početku, rađao je svojim posljedicama, te danas imamo u oštroj aktivnoj 
borbi šest među sobom različitih državnih koncepcija, od kojih svaka ima svoju 
gilu, ne toliko duhovnu, koliko materijalnu, i svaka gradi svoju Jakost upravo na 
toj materijalnoj sili reprezentiranoj u oružnoj snazi; neke su u tom ofenzivne, neke 
defenzivne, ali sve se žustro naoružavaju i sve svoje argumente podupiru svojim 
naoružanjem. Moralnom stranom tih argumenata bave se jedino dobronamjerni 
teoretici. 

Te državne koncepcije, o kojima je riječ, bile bi slijedeće: apsolutno-monarhi- 
stička, nacionalno-demokratska, socijalno-pozitivistička, fašistička, rasistička i 
marksističko-boljševistička. 

Najstarija od njih, danas praktično najslabija i vrlo stidljiva, jest koncepcija 
države kao apsolutne monarhije, koja postavlja suverenog monarha i nad 
državu i nad narod. Monarhu pristoji jedinom stvarati zakone, cijeli državni život 
ide od njega, on je jedini suveren. Njegova uloga ne svodi se na ulogu najvišeg 
organa u državi, koji radi za državu, već je on jedini subjekt, a država i narod 
objekt, nad kojim on vrši svoju punu vlast. Moderne se autokratske države u mnogo 
čemu poklapaju s tom koncepcijom, samo je one drugačije formuliraju, t. j. mođer- 
niziraše je. Monarhističko-apsolutistička koncepcija imala je na međunarodnom 

području svoj najčišći izražaj u sv. alijansi, sklopljenoj lično između tri apsolutna 
monarha, sa svrhom čuvanja integriteta njihova položaja u internom i externom 
pravu, t. j,. unutar granica države protiv reformističkih demokratskih pokreta, a 
jednako i na međunarodnom terenu, Ta koncepcija bila je dugo baza međunarodnog 
prava, a njenih tragova nalazimo još i dandanas u pravnoj teoriji, koji se češće 
ističu, čak i prmjenjuju, kao na primjer slučaj, da šef države može sklapati poli- 
tičke ugovore bez sudjelovanja narodnog predstavništva i bez ratifikacije po na- 
rodnom predstavništvu, a u međunarodnom pravu slučaj priznavanja revolucio- 
narnih i faktičnih vlada, i slučaj intervencije, koji se upravo danas nameću svojom 
aktuelnošću. 

Oprečna to: i odlučna u borbi protiv nje jenacionalno-demokratska 
koncepcija, koja prebacuje suverenitet s monarha na narod, a koja se afirmi- 
rela francuskom revolucijom. Nju naučavaju demokratski i nacionalni učitelji. Ona 
je ubrzo prodrla u sve zemlje apsolutizma, našla dobar prijem i kod naroda i kod 
pravnih učitelja, pa je prihvaća i prof. Jellinek, koji na njoj osniva svoje naučne 
poglede u protivnosti s Labandom, pristašom monarhističkog principa. Iznoseći 
razliku između jedne i druge, Jellinek kaže: »Po onoj (aps. monarh.) država je doži- 
votni užitak vlaćara, državne promjene dotiču se samo teritorija i stanovnika, vlast 
je ostala uvijek ista. Stvaranje, međutim, mođerne države ne sadržava u sebi razvoj 
stvari, koje su već postojale, nego postavljanje potpuno novog stanja. Država ne 
stvara narode aneksijama, nasljedstvima, ženidbama i t. d., već naprotiv, država 
prima svoju egzišsenciju od naroda. Stvaranje nacionalne države sastoji se u tom, 
da jedan narod, koji ima svijest svoga jedinstva, prenosi taj osjećaj u organizirano 
jedinstvo i stvara svoju državu; narod koji već postoji i koji živi kao prirodno 
jedinstvo, kao natija, nastoji svoju faktičnu egzistenciju prebaciti u područje jav- 
noga prava.«ž 

Francuski pak učitelj javnog prava Esmein osniva na toj koncepciji cijelu svoju 
nauku ustavnog prava. On kaže: »Država je pravna personifikacija jednog naroda; 
narod je subjekt i podloga javne vlasti.«8 Po njemu, narod je organiziran, on ima 
svoj pravni poredak, a država je organizacija naroda i za narod. To narodno načelo 
prihvaća talijanski učitelj međunarodnog prava Mancini osnivajući na njemu svoju 
teoriju međunarodnog prava. 

Na svršetku je svjetskog rata ovo načelo dobilo odlučnu prevagu, te se činilo, 
da će se u punoj mjeri svagdje afirmirati i potpuno likvidirati stara koncepcija sv. 
alijanse. Događaji međutim pokazuju protivno, a pogrešku smo dotakli. 

Socijalno pozitivistička koncepcija države rodila se u krilu demo- 
kracije. Njena bit jest u tom, što ona uzima državu kao stup Javnih službi hierarhi- 
zlranih i koordiniranih sa svrhom, da budu na korist pojedinaca i da promiču u 
punoj mjeri opće interese pojedinaca, te da ih dovoljno štite. Ta koncepcija je libe- 
ralna, demokratska i individualistička. Individuumu daje puni opseg slobode i za- 
štite. Međutim ona nije došla do izražaja u međunarodnom životu, njena vrijednost 
je odatle teoretske naravi, neprimjenjivana u praksi. 

Dalje tri su u punoj protivnosti i negaciji s netom spomenutim demokratskim 
koncepcijama. Njihovo zajedničko obilježje jest, da pojedincu kao narodu potpuno 
ograničuju slobodu i lična prava. I sam Mussolini priznaje tu dodirnu točku s bolj- 
ševizmom: »Talijanski pokušaj i ruski pokušaj imaju dodirnih točaka u tome, što 
su jedan i drugi, s više ili manje proždrljivosti, progutali god. 1789. Naša revolucija 
je u općim crtama analogna ruskoj. Mi smo digli revoluciju i nastavljamo je rim- 
skom metodom, i respektiramo — za razliku od ruske, — krunu, crkvu i kapital.«i 


* Jellinek: Die Lehre von den Staatenverbindungen, Beč 1882, str. 262 i al. 

8 A. Esmein: Elements de droit constitutionnel francais et comparć, 1889. str. 1. 

“ Mussolini: interwiew Tempsu, cit. po J. Barthčlemy: Traitć de droit constitu- 
tionnel g. 19838. str. 287. 

VOJNO VIJEĆE NA KREMLJU. 





Stalin vijeća sa svojim generalima. 


(Brennesel) 





Pojedinac je podanik, koji dobiva od države vrlo malo, ali mora za nju žrtvovati 
mnogo, često puta sve. Po svojoj vlađavinskoj koncepciji sve se te teorije približa- 
vaju u srži svojoj onoj apsolutne monarhije, jer im je osnovni vladavinski princip 
autokratski, uzet a priori. Među sobom razlikuju se po tomu, što na različite načine 
formuliraju svoje koncepcije. 

Fašističkakoncepcija kaže, da država ima svoj razlog opstanka sama 
u sebi, država je sama sebi svrhom; ona mora biti jaka, velika i dobro organizirana, 
indiviđuum je podanik, Interes države je odlučan faktor u nutarnjim kao i 
vanjskim odnošajima. Interes države nameće žrtvu podanicima, koju oni moraju 
dobrovoljno (l) prihvatiti; interes države je jeđini regulativ sve međunarodne 
djelatnosti, pa i samog međunarodnog prava. Snaga, važnost i trajanje jednog ugo- 
vora po toj koncepciji traje samo tako dugo, dok je on u interesu države. Interes 

države je izvor i svrha, država i interes su najviše vrijednosti, ali i svemoćne 
vrijednosti. 

Rasistička koncepcija države, propovijedana i ostvarena u nacional- 
socijalističkoj državi, postavlja državu kao organiziranu svrhu, koja ima svoj mate- 
rijalni osnov u čistoj rasi njemačkoj, nordijskoj, Rasa uživa punu zaštitu i puna 
prava, rasa državom vlada. Ostale rase nemaju nikakvih prava, čak su podvrgnute 
akciji zatiranja, koja se služi više sredstvima izgona iz njemačkog teritorija, negoli 
asimilacijom, jer asimilacija ostavlja u biološkom smislu: elemente jedne i druge 
rase. Pravni poredak služi državi i povlaštenoj rasi, a međunarodno djelovanje od- 
ređeno je svrhom i interesom države. Vladavinski princip je kruto autokratski, 
osnovan na principu vođe, koji misli i radi za državu i rasu. Rasa je kult, nesamo 
državni, nego i vjerski. Religiozni elementi iz poganskog doba kao autohtoni vred- 
nosni izražaj rase izdižu se danas, da zamijene vjerovanje propovijedano kušćanskim 
zajednicama, protestantskom i katoličkom, koje su izvrgnute najoštrijim progonima. 

Posljednja koncepcija, koja je bila teoretski izgrađena prije fašističke i nacio- 
nalsocijalističke, jest marksističko-boljševistička. Ta postavlja državu 
kao sredstvo zaštite i favorizacije samo jedne, povlaštene, klase. Po toj koncepciji 
država je politička organizacija radničke klase, »radnog i eksploatiranog naroda« 
(Ustav URSS), po kojoj radničkoj klasi jedinoj pripada povlašten položaj i u pra- 
vima i u dužnostima. Praktično, boljševizam je daleko i od ove svoje teoretske kon- 
cepcije. Njegova praktična bit jest u tomu, da je država zapravo vlasništvo auto- 
kratske oligarhije, koja drži svu državnu vlast u svojim rukama, a koja se u 
posljednje vrijeme održava najvećim i najstrašnijim terorom i ubojstvima, što ih je 
ikada zabilježila povijest nesamo revolucija, nego čitavog čovječanstva. Ali je uza 
sve to ta boljševistička koncepcija morala proširiti »politička prava« priznata u 
prvo vrijeme, teoretski, samo radnom i eksploatiranom narodu, teoretski, na sve 
ostale građane URSS-a. Na razlog tomu osvrnut ćemo se niže. 


Na međunarodnom terenu boljševistička se država ne rukovodi također nika- 
kvim ustaljenim pravnim principima, već jedino svojim državnim i ideološkim 
interesima i koncepcijom obaranja svih postojećih sistema, da se pruži mogućnost, 
svagdje, preuzimanja vlasti »po radničkoj klasi«. Državna oligarhija, koja je u 
punom posjedu vlasti, sličnija je mahnitima, negoli ikom drugom ma kako auto- 
kratskom nosiocu vlasti. Ta oligarhija čini sve moguće za očuvanje svoje vlasti 
iznutra, a na međunarodnom terenu brižno promiče vlastiti, lični interes, koji je 
proklamiran državnim, te izaziva po mogućnosti međunarodne nerede i zabune, gdje 
se samo pokaže za to prilika. 


Pogledamo li sada, dakle, na sve međunarodne probleme posljednjeg vremena, 
kroz prizmu izloženih državnih koncepcija, kojih se odnosne države drže i u stvar- 
nost provode, postaje nam potpuno razumljiva sva nestalnost međunarodne situacije, 
koja gomila samo probleme, a ne donosi rješenja njihova. Ili, zapravo, svaki među- 
narodni problem ostaje riješen onako, kako ga je riješilo, ne pravo, nego fizički čin, 
koji je proizvod u borbu uložene efektivne sile. Sve konferencije održane u po- 
sljednje vrijeme svršavaju apsolutnim neuspjehom, eto i londonska o nesintervenciji, 
i bruxelleska o pozivanju Japana na red i obustavi ratovanja ne donesoše rezultata, 
koji bi proizlazio iz normi međunarodnog prava. A tako će redom ići i u buduć- 
nosti; koji se god međunarodni problem ukaže, bit će riješen raznostruko, t. J. 
nikako. Kroz prizmu izloženih koncepcija logičnom dedukcijom već danas, sami, 
možemo odrediti budući stav svake pojedine države u pojedinom pitanju. Ta metoda 
je dobila svoju afirmaciju upravo u problemu intervencije i priznavanja revolucio- 
narne vlade generala Franka. Države, koje se u tom pogledu pridržavaju načela 
međunarodnog prava sv. alijanse, odbijaju priznanje te vlade, kao i intervenciju, 
naprosto jer ta vlada nije legitimna, jer nije došla na vlast normalnim putem, odre- 
đenim državnim ustavom, nego revolucijom. One pak države, koje primjenjuju 
demokratsku koncepciju, čekat će s priznanjem tako dugo, dok narod Španije ne 

dođe u mogućnost, da sam prizna vladi generala Franka značaj reprezentanta na- 
rodne volje, koji ovlašteno goyori uime naroda. — Države, koje svoje akcije svode 
na princip državnog interesa, priznat će ili ne tu vladu, odmah, već prema tomu, 
da li će držati, da je priznanje u skladu s državnim interesom ili ne. Vlada će pak 
Sovjetske Rusije u tom pitanju biti posljednja, jer će ga trajno upotrebljavati za 
podržavanje međunarodne napetosti i stvaranje međunarodnih komplikacija, u vjeri, 
da će time koristiti sebi i svom ideološkom principu. Slična će se rješenja nametati 
u svim ostalim pitanjima, koja će se pojavljivati. 


Kako vidimo, glavna značajka međunarodne situacije jest nestalnost i zabuna. 
Eto, dokle se došlo! Međunarodnom politikom i međunarodnim odnosima danas ne 
vladaju više međunarodni ugovori i konvencije; međunarodno pravo u svojoj prak- 
tičnoj primjeni doživljava tešku krizu. Međunarodni odnosi ne sadržavaju nimalo 
iskrenosti, puni su diplomatske sentimentalnosti i diplomatske istine! Principi ostaju 
u knjigama i bibliotekama, na terenu vlada interes i sila, koja stoji iza njega. A 
tko zna, ne će li upravo ta sila u svoje vrijeme riješiti to vrijeme smutnja, neodre- 
đenosti i nestalnosti u međunarodnim odnosima, jer, konačno, ta sila ne leži u 
ratnim strojevima i materijalu, nego u živoj ljudskoj snazi, koja ima svoje misli i 
osjećaje, koja ima svoj razum sputan različitim sistemima i interesima, ali koji radi, 
koji sve to teško osjeća i trpi. No svako trpljenje i strpljenje ima svoje granice! 
Jer sloboda, razumna, široka i garantirana nije prestala biti ideal čovjeka gdje mu 
drago, on hoće biti slobodan građanin s pravima i dužnostima, ali i s ponosnim 
osjećajem, da je država za njega i radi njega, radi naroda i za narod, a ne on i 
narod radi države, da smisao državi daje narodni interes, a ne daje država smisao 
narodu. A samo će takvu državu on biti voljan braniti pod žrtvu vlastite krvi i 
života. Za vremena svjetskog rata taj je razlog bio odlučan za pobjedu demokratskih 
saveznika nad apgolutističkim trojnim savezom. Sovjetska Rusija, koja je najjače 
stegla slobodu izbacivši iz pravnog poretka sve ostale staleže osim radničkog, osje- 
tila je težinu toga problema, te proširivanje baze političkog naroda, kojemu se pri- 
znaje javno pravo, s radnika na ostalo građanstvo URSS-a naročito na seljaštvo, 
nije bilo uslovljeno sentimentalnošću popuštanja narodu, nego odlučnim razlogom 
ratne neizvjesnosti, koja se za Rusiju ukazivala i ukazuje na dalekom istoku, jer u 
slučaju rata radništvo ostaje u tvornicama, neposredni borac, nosilac borbene snage 
je — seljak! A kako bi taj seljak u danom slučaju mogao reagirati, vrlo je dobro 
ocrtao g. Ante Oršanić (Crvena vojska, »H. S.« 1937. str. 553.). Dr. Božidar Firšt. 


Kroz eevije e listove 


Ekonomist br. 12 donosi opširan prikaz o stanju gospodarskih i socijalnih 
prilika oko Oroslavlja, Donje Stubice i Zaboka (Juraj Mrzljak: Gospodarske i s0- 
cijalne prilike u donjem Hrvatskom Zagorju). Tabele pokazuju diobu sveukupne 
površine zemlje prema pojedinim kulturama (oranice, vrtovi, vinogradi it. d.). 
površinu i prinos stočnih biljaka, pa uzgajanje stoke i peradi, stanje 
pa raširenost usjeva prema površini i prinosu (kukuruz, pšenicu, raž i t. d.), zatim 
industrije, posjedovno stanje, zdravstveno stanje i sl. Članak zavr- 
šava: »Stanovnici ovoga kraja, predstavljaju onaj dio hrvatskoga naroda, kojem bi 
trebalo pokloniti više pažnje i ozbiljnosti, jer,ako će se ovaj kraj prepustiti i nadalje 
da ide svojim tokom rasti će materijalno | moralno i fizičko siromaštvo«. : 


Seljačka Omladina br. 2 donosi sličan prikaz o prilikama u Pregradi. 
(Josip Jakić: Seljački život u najnapučenijem hrv. kraju). Zaključci ispitivanja daju 
strašnu sliku: Od 9709 osoba 147 osoba mogu namiriti primjerene potrebe, 1945 osoba 
mogu se tek prehraniti, 7617 osoba nemaju ni toliko zemlje, da bi od nje mogli 
živjeti. | 

Omanut (mjesečnik jevrejske kulture) br. 4 (prosinac) donosi vrlo zanimiv 
izvadak iz prilika u Palestini (Avram Werber — Haifa: Nešto iz Palestine i nešto 
iz Erec Jisraela). Pisac postavlja četiri pitanja: 1) Zašto smijete u svakoj zemlji — 
razumije se, demokratskoj da stvarno, a gdjekad i nestvarno, kritikujete javno rad 
i najvećih elužbenika, institucija, ne izvrgavajući se pri tom pogibelji da budete 
proglašeni profesionalnim »zakeralom«, a zašto ni o najmanjem činovničiću nacio- 
nalnih institucija ne smijete ništa reći što bi ličilo na nezadovoljstvo s njegovim 
ponašanjem ili, sačuvaj Bože, čak i sa radom njegove visosti, jer ste inače nepri- 
jatelj svega što je cionističko i nacionalno? — 2) Zašto se o svemu što naše insti- 
tucije rade na svima poljima javne djelatnosti, dobivaju samo zvanični komunikeji, 
koji se bez ijedne riječi komentara štampaju u palestinskim novinama, a naše ih 
novine u »huclaarecu« disciplinovano preuzimaju i stavljaju na znanje širokoj ži- 
dovskoj javnosti? — 3) Jesmo li zaista u Eldoradu idealnog stvaranja po idealnim 
ljudima i pod idealnim prilikama sa idealnim rezultatima? — 4) Nema li zaista ništa 
što bi se imalo u javnosti rasuditi i kritički razmotriti i tako ukazati na puteve, 
koji, možda, vode i do boljih i ljepših rezultata nego li su postignuti? Pisac članka 
duhovito, ali dobronamjerno šiba prilike —: »U nas nema, kao drugdje po svijetu, 
određenih satova za primanje, nema ni određenih lica za primanje« — »Ne pozovu 
li te, nemoj da se buniš, jer oni i sami sve znaju i bolje znaju nego ti koji misliš 
da bi te trebali pozvati. Ne treba im savjeta ljudi koji, tek što su stupili na tlo svete 
zemlje, profaniraju njezinu svetost svojim nenadležnim predlozima,. Oh ti zeleni 
imigranti« — — — »Kad smo mi došli, nije bilo, da prostite, ni klozeta, a sada smo 
vam priredili i tuševe i ,niagare'«. — — — »Ako sam tvrdio da nema u kuloarima 
naših reprezentativnih zgrada stranaka, možda sam suviše rekao. Jer jedna vrst stra- 
naka uvijek je'tu: protekcionaši....«. »No ima li zato neka država na kugli zemalj- 
skoj, u kojoj će lijepo školovani sin jednoga ministra, t. j. člana egzekutive raditi 
kao kelner, jer ga otac ne će nikome preporučiti?« — — — »Kako rekoh, stranke se 
ne primaju. Tako smo upućeni na drugi, pismeni, put«. Ne treba nikakvih taksenih 
maraka«. — — — Nitko ne osjeća dužnost da odgovara, ni najviši, ni najniži. Tako 
je i moja pretstavka šefu egzekutive ostala bez odgovora, do sada punu godinu i po 
dana, i ja prosto više ne vjerujem, da ću ga ikada dobiti... Mi Židovi volimo mnogo 
pričati«... I zato ćeš uvijek — ne kažem skoro uvijek — kad tražiš nekog našeg 
ministra, direktora ili običnog pakida dobiti odgovor: ,boješiva' u sjednici«.... »Ali 
i pored ovog sistema ima pojedinaca koji ličnim naporima premašuju sve što se od 
činovnika može tražiti«. 


Na drugom mjestu tuži se isti pisac na Engleze, što su prigodom ucjena (koje 
su bez efekta) za ubijene Arape, Židove i Engleze napravili ovakvu skalu: obični 
Židov stoji 500 L. P., viši židovski činovnik 1000 L. P., engl. vojnik ili policajac 
1000 L. P., viši engl. činovnik 10.000 L. P. Židovi i Arapi se smatraju urođenicima, 
pa im je i vrijednost jednaka. 


zhoa Ak mo o A O E GAO 


Rješenjem Državnog tužioštva u Zagrebu, broj Kns 114,1938. zabranjeno je 
rasturavanje i prodavanje »Hrvatske smotre« broj 1. | 


»Hrvatska Smotra« izlazi jednom mjesečno. List izdaje konzorcij »AHrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Mošinskoga ul. 10. 

HRVATSKA SMOTRA 


BROJ 3 OŽUJAK 1938. GOD. VI. 








DANTE ALIGHIERI | CROAZIA 


U drugoj polovici devetnaestoga i na početku ovoga našega stoljeća 
probudio se i kod nas Hrvata kult najvećega i najslavnijega kršćanskog 
pjesnika Dante-a Alighieri. Uopće u čitavom je svijetu taj kult 
ojačao poslije god. 1865., kad se proslavila šesta stogodišnjica njegova 
rođenja, te nije čudo, što se u kolu ostalih naroda slavitelja neumrloga 
Ghibellina našao i naš hrvatski narod, pa su se eto već od zadnje 
četvrti XIX. vijeka počeli natjecati i kod nas miljenici vila, da nam pre- 
toče na hrvatski jezik njegove uzvišene stihove, ili da nam ih prikažu 
u vjernoj prozi. To natjecanje nije jošte prestalo, a nadati se, da će 
se još i potencirati, jer mi Hrvati, pored svih ostalih kulturnih naroda, 
imademo najviše razloga da Dante-ovu uspomenu na svaki mogući način 
slavimo. Dante naime u svom nedostiživom epu nije 
počastio nijedan narod kao što je počastio Hrvate. 
Pojedince, velikane pojedinih naroda, on doduše u svom epu spominje 
i slavi; ali narod kao takav nije odlikovao niti jedan, kao što je odlikovao 
narod Hrvata. 

Onima, koji nisu nikad zavirili u Dante-ovu »Božanstvenu Glumux«, 
pričinit će se pretjerano, što smo netom ustvrdili, ali kad razložimo 
stvar, steći će i oni duboko uvjerenje, da tu nema ni traga pretjeranosti, 
i da je kod nas kult Dante-a pitanje jedne vrlo ugodne dužnosti. 

U XXXI. pjevanju »Raja« Dante promatra »ukupni oblik 
rajske strane cijele«; a kad htjede za nešto da zapita svoju 
pratilicu Beatricu, primijeti da nje: više nema, i ugleda mjesto nje starca, 
koji mu reče: »Mene Beatrica krenu sa mjesta moga, da 
bih smirio te«, te ga upozori, da Beatrica sada »na prijestolju 
jeondjezasluženu«; pa mu konačno starac izjavi, da je on Ber- 
nardo, preodani slavitelj rajske Kraljice, Blažene Djevice. Ta je izjava 
tako djelovala na Dante-a, da se je osupnuo i >| 


»Kao čovjek, možda iz Hrvatske, koji 
Veroniku nam vidjet došao je, 
Pa pred tom slavom sštarodavnom stoji 
Zabezeknut,a misli mu seroje: 
»Gospodine moj, Isukrste Bože, 
Takvo je dakle bilo lice Tvoje?« 

Tako ja stah iji onog, što ga prože 

 - Ljubav...« 


Eto, najveći adi da opiše svoje adio ijenjej kad je 
ugledao velikoga učitelja crkvenoga sv. Bernarda, sjetio se zabe- 

zeknutosti koju je primijetio na licu hrvatskog ho- 
dočasnika u Rimu, na pogled rupca sv. Veronike, te ispoređujući 
svoje iznenađenje s onim toga hrvatskog hodočasnika, stavlja mu u usta 
divne riječi: »Gospodine moj, Isukrste Bože, 


Takvo je dakle bilo lice Tvoje?« 


i odmah dodaje, da jebaštakavbioosjećajnjegov, kad se 
jenašaokrajsv. Bernarda, kojega prože ljubav prema Blaženoj 
Djevici!). 

Nastaje pitanje: kako je Dante mogao doznati za našu milu 
Hrvatsku, i zašto ju je on spomenuo baš u času, kad opisuje svoj 
susret sa svetim Bernardom? Jer to je tolika počast za našu Kroaciju, 
da nam mogu zaviđati svi ostali narodi, budući da je time ovjekovje- 
čeno ime naše drage domovine do konca svijeta, jer će se, sve dotle 
čitati, nesamo u talijanskom jeziku, kao izvorniku, već i u svim kul- 
turnim jezicima, na kojima već postoje brojni prijevodi, u stotinama 
hiljada primjeraka, nedostiživ Dante-ov ep »La Divina Commedia«. 

A sad na pitanje: kako je Dante prije šest stotina godina mogao 
znati za Hrvatsku, kad još i danas, u XX stoljeću, čovjek dobiva iz za- 
padnih centruma Evrope u naš grad poštanske pošiljke adresirane: 
Zagreb — Čehoslovačka! Kako je Dante mogao doznati za Kroaciju, 
kad je ona toliko udaljena od njegove Firenze; kad Hrvatska nije imala 
»colla citta del fiore« u njegovo doba nikakvih veza; kad u Hr- 
vatskoj on nikad nije bio, jer dalje od Venecije nije putovao? Pa da je i 
bio, zašto bi mu baš ta Croazia ostala tako usječena u srcu, da je se sje- 
ćao sve do potkraj svoga života, kad je svršavao svoj divni ep? Pa onda, 
što je moglo nagnati jednoga Dantea, iako je znao za 
Hrvatsku, da ime te malene zemlje u svom epuovje- 
kovječi? 

Odgovor nije težak, makar se na prvi mah tako čini. 


U prvom redu treba se sjetiti, da se Danterodio g.1265., dakle 
samo dvadesetitri godine poslije najezde divljih 
Tatara, koji su god. 1242. poplavili Ugarsku, natjerali kralja Belu IV. 
u bijeg, i to, konačno, u naše strane, kuda su ga, može se reći, uzastopce 
slijedili. Tatari su tada poplavili i naše primorje, a Bela se zaklanjao 
s obitelju svojom redom u našim gradovima: Splitu, Klisu — gdje su 
mu umrle dvije kćerke?), — i u Trogiru. Ali, tatarskusunajezdu 
Hrvatikonačnosuzbili, ioni su se povukli iz hrvatskih zemalja. 
Taj uspjeh Hrvata bio je od tolikog zamašaja za zapadnu Evropu, u 
prvom redu za Italiju, da se ime Hrvata bez sumnje s poštovanjem i za- 
hvalnošću spominjalo u cijelom Zapadu, pogotovu u Italiji, koja je bila 
prva na udarcu i koju bi Tatari bili lako preplavili, da je između Drave 


1) U daru »Matice Hrvatske« za g. 1937., u knjizi O. Milana Pavelića 
nalazi se izvrsni prijevod XXXI. pjevanja Dante-ova »Raja« i Molitva Svetoga 
Bernarda iz pjevanja XXXII. 2 
- 2) Katarina i Margareta, sahranjene u istom sarkofagu uzidanom nad por- 
talom stolne crkve u Splitu. Na sarkofagu je urezan vrlo ganutljiv natpis, 


114 


i Jadranskoga mora mjesto Hrvata imao svoju domovinu koji drugi 
narod. Pa zar nije mogla u Danteovo doba biti jošte živa uspomena na 
taj golemi uspjeh Hrvata, koji je, uime zahvalnosti, najbolje honorirao 
i sam kralj Bela IV. poveljama i povlastima za gradove i junake hrvat- 
ske? Nije bilo od malenoga zamašaja to, što su Tatari bili. oborili tolike 
države i kraljevstva u istočnoj i srednjoj Evropi, a da bi se bilo još u 
istom vijeku sve to zaboravilo! Dante-u je sve to bilo dobro poznato, pa 
i slava Hrvata stečena g. 1242. 

Ali tu pridolaze još i druge okolnosti, koje nam također olakoćuju 
odgovor. na pitanje, kako je Dante mogao doznati za Hrvatsku. Z 

Treba u prvom redu da se sjetimo, da su velikaši hrvatski u zadnjem 
deceniju XIII. stoljeća, kad je baš počeo Dante da se bavi javnim stva- 
rima, poduzimali česta putovanja u Italiju, kad je izumirala kraljevska 
loza Arpadovića, i to isključivo u Napulj i u Rim. U Rim su putovali, 
jer su podržavali uvijek najbolje odnose sa svetom Stolicom još od doba, 
kad su oci naši sklopili poznati ugovor nenapadanja s papom sv. Aga- 
tonom (u VII. stoljeću), i jer je sv. Stolica vršila i u doba narodnih naših 
kraljeva odlučan utjecaj na njihov izbor, i jer su hrvatski narodni kra- 
ljevi iz Rima dobivali kraljevske insignije. A putovali su naši velikaši, 
osobito počevši od god. 1290., pa dalje, u Rim i u Napulj, da predusretnu 
domaćim smutnjama, kad su Kumanci ubili kralja Vladislava, te je na 
prijestolje imao da dođe ban hrvatski Andrija, zadnji potomak roda 
Arpadova, čovjek slab i nedorasao da upravlja kraljevstvom. Protiv 
njega je radio i car Rudolf I. Habzburški, koji bi rado bio postavio našu 
krunu na glavu svoga sina Albrechta, ali se hrvatski velikaši, uvijek 
najveći legitimisti, nisu mogli zagrijati za njegovu kandidaturu, već su 
se odlučili, da im bude kraljem napuljski kraljević Karlo Martello, 
koji je bio sin Marije, sestre pokojnoga kralja Vladislava, koja je 
bila udata za Napuljskoga kralja Karla II. Hromoga. Kraljica Marija 
odmah je prenijela svoja prava na hrvatsku i ugarsku krunu na sina 
Karla Martella, a na to ga je papinski legat 8. rujna 1290. okrunio za 
kralja ugarskoga i hrvatskoga u Napulju, na što je Papa proglasio Karla 
Martella našim kraljem. Ta krunidba je izvršena u sporazumu s hrvatskim 
velikašima, koji sad počeše otpremati svoja poslanstva u Napulj, na 
anžuvinski dvor. U tom su se istakli knezovi Šubići Bribirski, posebno 
ban Pavao Šubić, gospodar Bosne i grada Splita, pa njegova braća 
Gjuro i Mladen. K njima je pristupio rod Frankopanski, go- 
spodar gornjega primorja hrvatskoga; pa rod Babonića, na čelu mu 
ban hrvatski Radoslav, i biskup zagrebački Ivan. Ti hrvatski vel- 
može, koji su dizali na prijestolje i skidali svoje kraljeve, odlučno su 
pristali uz Karla Martella, koji je uživao i moćnu zaštitu pape Bonifacija 
XIII.; stoga je njihov saobraćaj s Napuljem i Rimom bio svakako vrlo 
živ, pa jelinemoguće, dase Dante, koji jeu poslovima 
svoje otadžbine također često putovao poltaliji, na- 
pose u Rim, je li, ponavljamo, nemoguće, dase jenatim puto- 
vanjimaonsastaoiupoznaoskojim od naših velmoža, 
ida jeo važnom pitanju nasljedstva na hrvatsko i 
ugarsko prijestolje, koje je pitanje imalo u ono doba važnost 
evropsku, s njima razgovarao, pogotovu, kad je u središtu toga 

pitanja bio njegov, Dante-ov, lični prijatelj Anžuvinac Karlo Martello. 
Eto, tu jebilaprvamogućnost, da Dante, prijateljna- 
šega okrunjenoga kralja Karla Martella, dozna za 
Hrvatsku i Hrvate! 


> Druga sjajna prigoda, kad je Dante mogao doznati za Hrvatsku i 
nabožne Hrvate, bila je za vrijeme jubileja, što ga je prvi put rimski 
Papa proglasio na mijeni dvaju stoljeća. Taj je prvi jubilej Papa pro- 
glasio za godinu 1.300., tako da jubilarna godina počne na Božić 1299. 
Tako su navrvjeli u Rim katolici iz svih katoličkih zemalja, te se, po 
bilješkama suvremenika, izredalo u vječnom gradu, u toj jubilarnoj go- 
dini, oko dva milijuna hodočasnika. Između njih je svakako bio znatan 
broj Hrvata. O tom nema nikakve sumnje, s obzirom na uvijek iskrenu 
i nikad nezatajenu religioznost naših ljudi, koju su oni posvjedočili ne 
gamo u povodu velikih sekularnih jubileja, već i kad su se ti jubileji 
javljali svakih pedeset, kao i onda, kad su se počeli proglašavati svakih 
dvadeset i pet godina; pogotovu su svoju religioznost Hrvati javno posvje- 
dočili, kad su čitave vjekove prolijevali svoju krv u obrani domovine i 
katoličkoga Zapada. Da, ne smije se zaboraviti, da su Hrvati u XV. 
vijeku na rtovima svojih mačeva raznijeli kobnu, za balkanske narode 
i države, brojku 3, jer god. 1453. pao je Carigrad, g. 1463. Bosna, g. 1483. 
Hercegovina, ali nije pala Hrvatska ni kad je na udbinjskom polju po- 
ginuo cvijet plemstva hrvatskoga 11. rujna 1493.! Ni tada zasužnjeni ban 
Derenčin nije htio da spasi svoj život, ako se poturči, već je smrću svo- 
jom posvjedočio odanost svoju svetoj vjeri katoličkoj. 


Hrvati su se uvijek spremali najsvečanije na hodočašća u Rim, kako 
se mnogi sjećamo da je bilo i za velikog hodočašća g. 1880., pa i kasnije, 
u drugim prigodama. A kako je bilo u ovim zadnjim hodočašćima, bez 
sumnje je bilo i god. 1300., jer je Hrvate i u ono doba oduševljavao isti 
vjerski osjećaj. Pučani su polazili u svojim slikovitim narodnim nošnjama, 
a plemići i velikaši u svojim prekrasnim bogatim odorama (koje je samo 
glupost mogla proglasiti da smo je od Madžara primili!) izazivali su po 
Italiji, napose u Rimu, svačije udivljenje. A i bez toga, lijepa, jedra i 
stasita rasa hrvatska nije nikad nigdje mogla proći neopažena, pa stoga 
tko je samo jedan jedini put vidio naše ljude u njihovim krasnim odo- 
rama, nije ih lako zaboravljao. K tomu, nisu naši ljudi dolazili u Ape- 
njnske strane kao kakvi gluhonijemci, kojih nije nitko, i koji nisu nikoga 
razumjeli! Primorci su naši i u ono doba, radi saobraćaja po Jadranu, ba- 
rem natucali talijanski — kako svjedoče i mnogi pisani spomenici na tom 
jeziku; a plemići su i velikaši hrvatski iz unutrašnjosti zemalja hrvat- 
skih bili uvijek vješti latinskom govoru, koji je tad bio međunarodni, pa 
nije isključeno, da je Dante mogao i da razgovara s kojim od naših 
velmoža, nesamo u Rimu, prigodom jubileja — a znade se, da je tada 
onamo pošao — već i u kojem drugom gradu Italije, kuda se on poslije 
jubilarne godine kao prognanik zaklanjao, a kuda su Hrvati prolazili 
putujući u Rim i u Napulj još dugi niz godina. Hrvati su putovali i preke . 
Venecije i Ravene brodom, a dalje kopnom, pa je Dante mogao vidjeti 
Hrvate i u ovom zadnjem gradu, u kojem je on bez svake sumnje XXXI. 
pjevanje Raja napisao, svoj divni ep svršio, i svoje umorne oči god. 

1321. zaklopio. Ne, nije on bez velika razloga ovjekovječio ime »Croazia« 
u svome epu; a »Divina Commedia« je prevedena na sve kulturne jezike 
(u zadnje doba i na istočno-azijske), pa su stotine hiljada tih primjeraka 
razasute po čitavom kulturnom svijetu — što se ne može nikad dovoljno 
naglasiti —, a u svakom od tih primjeraka ističe se u XXXI. pjevanju 
»Raja« sveto ime »Croazia«. 

“Mogao bi ipak netko prigovoriti, da su sve to više manje pusta naga- 
Ganja! Ali postoji i jedan najglavniji razlog, zašto je Dante, pri 
svršetku kantika »Raj«, u XXXI. pjevanju spomenuo Hrvat- 
sku i stavio baš hrvatskomu hodočasniku onaj po- 
klik na pogled Veronikina rupca. — Na taj zašto neka 
odgovori sam Dante! 

U VIII. pjevanju »Raja« Dante opisuje svoj sastanak. u 
trećem nebu snašim okrunjenim kraljem iz kuće Anžuvinaca, 
već spomenutim Karlom Martellom, koji je umro pet godina po- 
slije krunidbe, naime _ g. 1295. Komentatori ističu, da se 
Dante sprijateljio s Martellom, kad je ovaj boravio 
u Firenzi, gdje je čekao na povratak svoga oca Karla 
H. iz Francuske. To je bilo godine 1290.'), kad je Dante-u bilo 25 
godina. Te je godine, kako smo spomenuli, poslanik pape Bonifacija VII 
okrunio u Napulju Karla Martella za hrvatskog kralja, kao zakonitog 
baštinika na prijestolje. Ali, i poslije te krunidbe ovisjelo 
je samo o Hrvatima, hoće li Karlo uopće zasjesti na 
prijestolje, na kojem je htio da se pod svaku cijenu održi njegov 
takmac Andrija Mlečanin. Tada hrvatska vlastela, u prvom redu 
Šubići Bribirski, koje smo već spomenuli, pa čitavi rod 
Frankopanski kao i Babonići izjaviše se odlučno za 
Dante-ova prijatelja, Karla Martella, što je Dante kao 
tijesni njegov prijatelj dobro znao. Pa je li čudo, što se 
on, opisujući svoj sastanak u Raju s prijateljem iz mladih dana, zabavio 
tim opisivanjem u čitavom jednom pjevanju? Komu, i kojim je pitanjima 
Dante još posvetio čitavo jedno pjevanje? A što ono sadržaje? Evo, u 
najkraćim potezima. 


Na Dante-ov upit: »Deh, chi siete?« (kako bih želio znati, tko ste?) 
Karlo Martello, to jest njegova sjena, dopusti da ga Dante 
prepozna, pa se između njih razvio razgovor za vrijeme kojega Karlo 
izjavi Dante-u, kako ga je svijet onamo dolje, na zemlji, samo Kratko 
vrijeme imao, a da je dulje poživio, bio bi spriječio mnoga zla, što su 
se kasnje događala. Reče mu nadalje, da sesilno veseli, što ga 
vidi, i da ga ta radost čitava obuzima, tako da se on 
u njoj u neku ruku čitav skriva, »kao što se svilac 
škriva, kad se svojom svilom opaše«. — Zatim mu doda: 


1) La Divina Commedia di Dante Alighieri. — Commento di Pietro Fra- 
ticelli. Tu na str. 534. komentator veli: »Carlo Martello fu veramente un prin- 
eipe virtuoso; e Dante avealo di persona conosciuto, quando egli venne giovinetto 
a Firenze, per attendere i! ritorno del padre suo di Francia. — (Karlu Martellu 
bile su kad je umro samo 25 godine, dakle Dante je bio stariji od njega sedam 
godina.) 

»Ti si me, Dante, vrlo ljubio, i imao si zašto, jer da 
sam dulje poživio, bio bih ti dao dokaza svoje lju- 
bavi; ali, ti bi bili drugačiji negoli su puste riječi 
i sitne usluge. Mene je čekala Provenca, koju Ro- 
dan plače, kad se sa Sorgom «slije, da u njoj zavla- 
dam, kad nadođe vrijeme. Čekalo me i Napuljsko 
kraljevstvo, ak tomu naglavi mi je već sjala kruna 
zemlje, koju Dunav protječe, kad njemačke krajeve 
ostavlja« — Dantenato uzvrati Karlu Martellu, kako 
ga njegove riječi ispunjaju radošću, pa će ga stoga i zamoliti, da mu 
rastumači (jer mu se je pojavila sumnja), kako je to, da se od dobra oca 
može roditi zločesto dijete, ili od veledušna oca lakoma škrtica? I kako 
je to, da iz slatka sjemena izraste gorak plod? — Karlo Martello mu 
riješi te i druge dvojbe, i u svome odgovoru odade svoje vjerovanje, u 
ono doba općenito, o uplivu zvijezda na ljudski rod, jer da je Bog đao 
zvijezdama moć da različito uplivaju na ljude; ali taj upliv da ne razli- 
kuje dom od doma, ni kraljevski dvor od priproste kolibe, pa eto razloga, 
zašto djeca mudra oca ne moraju biti umna i t. d. 


Držimo suvišnim da dalje dokazujemo, kako je 
Dante imao i razloga i povoda, kao prijatelj jed- 
noga našega okrunjenoga kralja, kojemu nisu Ma- 
džari, već samo Hrvati bili vjerni i odani, da te 
Hrvate injihovu zemlju spomene u svome epu. Nje- 
ga je ime Croazia sjećalo dragoga mu prijatelja 
našega okrunjenoga kralja Karla Martella kao i 
njegova sina Karla Roberta. Jer, kad je god. 1295. 
kralj Karlo Martello umro, opet su Hrvati, i samo 
Hrvati doveli njegova sina Karla Roberta iz Napu- 
lja, najprije u Split, gdje se zadržao dva mjeseca, 
odakle ga je ban hrvatski Pavao Šubić poveo u Za- 
greb, gdje je bio u stolnoj crkvi zagrebačkoj i okru- 
njen za kralja hrvatskoga, kao dječak od jedanaest 
godina. Dobro je znala i njegova majka i papa Bonifacij VIII., da 
dječak ne može da vlada kraljevstvom, zato su oboje polagali svu nadu 
u moćnoga bana hrvatskoga Pavla Šubića. Ne može biti sumnje nika- 
kove, da se Dante, vjeran uspomeni svoga prijatelja 
kralja Karla Martella, neprestano zauzimao i za 
udes mlađanog mu sina Karla Roberta, i da je bio 
dobro obaviješten o odlučnoj potpori, što su mu ne- 
prestano pružali Hrvati, sve do Danteove smrti!) pa 
je stoga Dante gojio osjećaj zahvalnosti prema Hr- 
vatima, i tome je osjećaju dao najljepši odušak, kad 
je ovjekovječio u svome epu ime Lijepe naše Do 
movine! 


Bare Poparić 


1) Kario Roberto je zaboravio zasluge Hrvata godinu dana poslije Dante-ove 
smrti! 

PRIVATNO VLASNIŠTVO | NARODNO STAJALIŠTE 


Privatno vlasništvo može se promatrati kao teoretski i kao praktični 
problem. Praktična problematika privatnoga vlasništva proizlazi iz činje- 
nica života, koje pokazuju, da se u sistemu konkretnih oblika privatnoga 
vlasništva razvija rđav ekonomski i društveni red. Pa sad, ili treba pri- 
znati taj i takav red, ili ga treba promijeniti (reformirati), ili ukloniti. 
Ta se pitanja nameću svakom čovjeku, svakoj stranci, pokretu i narodu. 

No ta se problematika može postaviti i teoretski. To znači, mora se 
utvrditi stajalište, s kojeg se prihvaća ili odbija načelo privatnog vlasni- 
štva. Jedni kažu, da čovjek po svojoj naravi nameće načelo privatnog 
vlasništva, a drugi, da je to jedna prelazna faza, dok je kolektivizam 
završna faza, Što se nas tiče, mi smo istakli t. zv. narodno stajalište, po 
kojemu sam narod, t. j. njegova indiviđualnost određuje, čega se treba 
držati. Prema tome, za Hrvatski Narod mjerodavno je ono shvaćanje, 
koje on kao narodna i historijska individualnost nameće i određuje. 
Nesamo brojnom većinom, nesamo glasanjem, nego prvenstveno i temeljno 
izrazima svojeg života na ekonomskom području. Izrazima, koji u većini 
naroda izlaze iz svakog individuuma kao nešto, što je determinirano i šta 
čini sastavni dio narodne duše Narodna individualnost određuje narav 
načela privatnog vlasništva. Pri tom je sasvim svejedno, da li je izvor te 
činjenice u naravi ljudskoj, kao neuništivu faktoru, ili je tek prelazna 
faza, koja će se jednom završiti u kolektivizmu. Naša je dužnost dovesti 
u jasan red spoznaja realnost načela privatnog vlasništva, kao i moguće 
oblike, koji odgovaraju narodnoj indiviđualnosti. I tu se svakako moramo 
odlučiti, da li realnost načela, historijski promatrano, utvr- 
đuje seljak, građanin ili radnik. Mislim, da se o odluci ne može diskutirati 
jer realnost načela u povijesnom kontinuitetu nosi prioritetno se- 
ljak. Seljak je prvenstveni nosilac narodnoga stajališta, kad se utvr- 
đuje realnost načela privatnoga vlasništva. Ovo je teoretska strana pro- 
blematike privatnoga vlasništva. Ona nameće, da se mora što bolje pro- 
učiti stvarnost privatnog vlasništva nesamo od danas, nego i od juče, a to 
zato, što tek povijesni kontinuum točno određuje pravu bit, a ne momen- 
tana generacija. Momentana generacija pokazuje izvjesno spoznajno 
stanje. No možda mi ne razabiremo dobro, kakve oblike zahtijeva spo- 
znajno stanje, prema latentnom doživljavanju narodne duše. Možda mi 
krivo interpretiramo bit, možda ne poznajemo spoznajno stanje našega 
naroda, možda ne razumijemo proživljavanje te biti u sadanjem spoznaj- 
nom stanju i tako stvaramo ekonomske koncepcije više po tuđim knji- 
gama i idejama, negoli po životnoj stvarnosti naroda. Zašto je konačno 
upravo ova teoretska strana važna? Zato, što točnim spoznanjem biti, 
historijske determinacije možemo u sadanjem i budućem spoznajnom 
stanju naroda proslijeđivati u prosvjetnom i ekonomskom zakonodav- 
stvu po liniji narodne duše, a ne po liniji tuđinskih koncepcija. Onda se 
može sistematski dizati t. zv. srednja organska linija*. 

No dakako iz ovoga ne slijedi, da mi u problematici privatnog vla- 
sništva ništa ne znamo, pa bi sad trebalo samo ispitivati i studirati; ne 


* Viđi »Hrvatsku Smotru« godište 1938. 

slijedi ni to, da je ta narodna duša tako zakukuljena, da bi se morala 
sto godina otkrivati. 


Upravo stoga, što sve nije ji ja ću se kretati samo po onome, 
za što sam uvjeren, da je sve jasno. 


. U problematici privatnog vlasništva, u pitanju seljaka jasno je, 
da seljak (samovlasnik ili zadruga) hoće svoj dom, svoju zemlju, svoie 
oruđe. Kad kažem seljak, onda mislim seljačku obitelj u užem ili širem 
smislu. Seljak ne će nekakvu općinsku kasarnu, u kojoj bi svi stano- 
vali, seljak ne će općinski kazan, na kojem bi svi jeli, seljak ne će općin- 
sku zemlju, na kojoj bi svi radili, seljak ne će općinsko oruđe, koje bi svi 
upotrebljavali. To je bit, to je neprijeporno. No spoznajno stanje ili zre- 
lost seljaka shvaća ono, što je pametno. Na primjer, seljaci peku kruh 
u jednoj pekari, a ne svaki u svojoj pekari; seljaci pomažu jedan dru- 
gome u radu (no ne će zajedničko), seljaci imaju zajedničke općinske 
pašnjake i šume, seljaci stvaraju zadruge, kreditne, potrošačke i sl. — no 
sve ovo, kao i još mnogo drugoga ne dira u potpuno posjedovanje doma, 
zemlje.i oruđa. Iz ovoga povlačimo konsekvence, po sili zakona. Načelo 
privatnoga vlasništva s narodnog stajališta zahtijeva za seljaka: vla- 
sništvo doma, zemlje i oruđa. Ne postoji, dakle, seljak, ako u 
ekonomskom pogledu nema doma, zemlje i oruđa. No, naravno je pitanje, 
da li seljak ima proti tome nešto, da i drugi imaju dom, zemlju i oruđe. 
Na to možemo odgovoriti samo tako, da seljak u tome pogledu nema ni- 
kakvo drugo mišljenje, nego opće ljudsko, t. j. da on nema ništa protiv 
toga, da i drugi imaju. Pita se sad, da li iz ovoga načelnog posjedovanja 
vezanog na seljaka proizlazi determinacija, koja se odnosi na čitav narod. 
Na primjer u pitanju doma. Bit narodne individualnosti određuje na 
području seljaka elemenat doma. Kako taj elemenat nije po svojoj naravi 
vezan samo za seljaka, nego može biti opći elemenat, to moramo zaključiti, 
da s narodnog stajališta, dom predstavlja opći elemenat u načelu 
privatnog vlasništva. Zakon, dakle, glasi: Svaka obitelj mora 
imati svoj obiteljski dom. Taj zakon nameće određeni eko- 
nomski i zakonodavni rad. 


Kako pak stoji stvar sa zemljom? Prije svega, kad sam gore govorio, 
da seljak hoće svoju zemlju, onda se mora smatrati jasnim, da se tu ne 
radi tekonekakvom posjedovanju, nego o specifičkom karakteru rada 
i mogućnostima za dovoljno namirivanje potreba, što znači, da su seljak 
i zemlja u prirodnom odnosu. Da li je, pak, zemlja, u načelu privatnog 
vlasništva, opći narodni elemenat? Dakako, da nije. Prema tome, organ- 
ski je vezan sa zemljom samo seljak, i posjedovanje zemlje nije opći 
narodni elemenat, što znači, da tko nije seljak ne mora posjedovati 
zemlju. A može li? Seljak nema ništa protiv toga, da i drugi imaju ono, 
što on ima. No sad dolazi važna diferencijacija. Kad seljak hoće svoju 
zemlju, onda se mora smatrati razumnim, da on hoće toliko 
zemlje, da može od nje čestito živjeti. Ne bi se moglo usvojiti nerazumno 
tumačenje, da kad ima, recimo, jedno jutro, da onda ima svoju zemlju 
i stvar je u redu. Uzmimo, dakle, da se sva zemlja podijeli tako, da svi 
seljaci dobiju zemlje, koliko im treba i koliko mogu obraditi. U pitanju 
zemlje, dakle, za seljaka problem zemlje više ne postoji. No recimo, da je 

ostalo nakon sveukupne diobe još zemlje, nepotrebne seljaku. Moglo bi 
se reći, ovo sad može pripasti, komegod stigne. 

Sasvim naravno, tu bi zemlju morao netko obrađivati. Radnicil 
Apsurd, — jer onda mogu postati i vlasnicima, pa raditi na svojoj 
zemlji. Radeći i hoteći raditi na zemlji, prirodno teže posjedovanju. 
Utvrđivanjem ovoga apsurda dolazimo do važnog zaključka, da zemlje, 
koja se obrađuje, može biti seljacima ili premalo ili dosta. Previše ne može 
biti. Može biti samo zemlje, koju nitko ne obrađuje, ali ne može biti 
zemlje, koju bi neki radnici obrađivali. Ako se pak sjetimo, da 
živimo u doba mehaničkog napretka i strojeva, onda je skoro suvišno 
govoriti, da bi bilo zemlje, koju nitko ne može obraditi, jer stroj obilno 
nadoknađuje radnu snagu. Još je jedan zaključak važan. Posjedovanje 
zemlje postaje iluzornim onome, tko je ne može obrađivati. Konačni 
zaključak glasi: Zemlja je specifično seljački elemenat, u načelu 
privatnog vlasništva s narodnog stajališta. Što se tiče oruđa (vile, plug, 
kola, konji i sl.) seljak hoće također, da bude njegov potpuni vlasnik. 

Ako, dakle, utvrdimo, da seljak, odnosno seljačke obitelji hoće svoje 
domove, dovoljnu i maksimalnu količinu zemlje, pa potrebno oruđe, onda 
moramo priznati, da seljak, koji to nema, mora vršiti borbu da to postigne 
PO prirodi historijskog kontinuiteta, u kojem je načelo privatnog vlani- 
štva dobilo upravo ovakvu determinaciju. A svaki onaj i svi oni, koji 
svijesno ili nesvijesno žive ili rade proti ovoj determinaciji, moraju se 
naći u sukobu sa seljakom. Takav sukob je prirodnoga reda, i neizbježiv, 
ako se načelo privatnog vlasništva ne može realizirati dobrom voljom 
i pristankom onih, koji historijsku determinaciju (nužnost) čine iluzornom. 
Zadovoljenje seljaka u elementima doma, zemlje i oruđa jest narodni 
zahtjev, jer je dom opći elemenat, a zemlja specifični elemenat seljaka u 
čitavom kompleksu svih mogućih narodnih elemenata. 


Da vidimo, kako stoji stvar sa obrtnicima. Što je spefični ele- 
menat u načelu privatnoga vlasništva za obrtnike? Sasvim naravno, to je 
obrtnikova radnja i alat; za pekara to je pekarska radnja, za postolara 
postolarska radnja i alat i t. d. Ovdje nije bitno pitanje, da li mora i 
koliko mora biti obrtnika. Po naravi obrtništva, njegova je djelatnost 
vezana, t. j. ovisna o potrebama svih drugih ljudi, kao i o tehničkoj usa- 
vršenosti, koja postoji i koja ima pravo na napredak. Obrtništvo je dakle 
labilno, jedna vrsta nestaje, druga nastaje, u sukobu je sa tvornicom. To 
znači, da jedna obrtnička radnja, koja izgubi svoj razlog u sukobu sa 
tvorničkom savršenosti gubi na nužnosti opstanka, i obrtnik ostaje bez 
radnje, koja obrtniku osigurava život i opstanak. Dakle, obrtnik u posje- 
dovanju svoje radnje, kao specifičnog elementa u načelu privatnog vla- 
sništva, nema maksimalan značaj životne sigurnosti, kao što to ima 
zemlja za seljaka. Međutim, proti tom se ne može principijelno ništa, 
a zakon ostaje u tome, da svaki obrtnik u načelu privatnog vlasništva 
mora imati svoju radnju i svoj alat. To znači, ne može jedan obrtnik 
biti u tuđoj radnji i na tuđem alatu, jer on prirodno teži zahtjevu za 
svojom radnjom isvojim alatom. No iz ovoga zakona slijede važni 
zaključci. U obrtničko područje rada spadaju poslovi, što ih vrše različita 
poduzeća, iako za to nema nikakvog prirodnog razloga. Sasvim naravno, 
taj posao moraju obavljati — radnici. Opet apsurd. Zašto radnici, kad 

bi oni mogli biti samostalni obrtnici, i kad oni to hoće. Tako je kod 
nas oduvijek bilo u prirodnom kontinuumu. Da bi, dakle, obrtnička 
radnja bila realnost, ne može područje njezina rada apeorbirati tkogod 
hoće i kako hoće. Razumljivo je onda, što se obrtnici bore, zbog toga, 
što im različita velika poduzeća oduzimlju područje rađa, i takva je borba 
prirodna i opravdana. Borba pak obrtnika protiv tehničkog napretka je 
neprirodna i neopravdana. 

Kako pak stoji stvar sa radnicima, jamješieničima ili uopće sa unaj- 
mljenim osobama? Što je specifični elemenat u načelu privatnog 
vlasništva kod ovakvih osoba? Da bismo ovo pitanje mogli razmotriti, 
moramo detaljnije ispitati narav gornjih specifičnih elemenata. Što oni 
predstavljaju? Prije svega jedno pravo, zakonom i ekonomskim sred- 
stvima osigurano. Drugo — stvarno posjedovanje, zakonom zašti- 
ćeno. Treće — izvor životne sigurnosti Da vidimo sađa, što unaj- 
mljenik može posjedovati, kao specifični elemenat. Ništa. Što 
je pak izvor životne sigurnosti? Plaćeno namještenje. Što je narodno 
pravo unajmljenika? Imati plaćeno namještenje. Kao što vidimo, speci- 
fični elemenat jednoga namještenika jest plaćeno namještenje, jedan 
veoma labilan ekonomski elemenat. .Po stabilnosti specifičnog elementa 
na prvom mjestu je seljak, pa obrtnik i konačno namještenik. No nužno 
je istaknuti važan član specifičnog elementa kod seljaka i obrtnika — 
posjedovanje, čega kod namještenika uopće nema. Kako sad sto- 
jimo sa načelom privatnog vlasništva, kad nemamo materiju za posje- 
dovanje! Doista, moglo bi se istaknuti, da tu materiju predstavlja novac- 
plaća. No to je krivo. Zemlja, obrtnička radionica, namještenje otprilike 
su istoznačni pojmovi, a novac-plaća namještenika je isto što i novac- 
prihod seljaka i obrtnika. Svakako, neka razlika postoji, jer seljak bez 
novaca — ima od zemlje i za jelo i ponešto za odjeću, a tek u manjoj 
mjeri nadopunjuje svoje potrebe novcem. Namještenik pak sve po- 
trebe popunjuje tek iz dobivenog novca, a ne iz svoga po- 
sjeda kao seljak. Zato je seljak više vezan na sebe, a manje na drugog 
ili sve, a namještenik je sasvim vezan na drugoga ili sve. Slično i 
obrtnik, ali sa većom sigurnoću. Prema tome, novac-plaća ne može biti 
specifični elemenat u smislu posjedovanja, vlasništva, i prema 
tome je za namještenike načelo privatnog vlasništva iluzoran pojam 
osim opće g elementa — doma. Još bi se moglo nešto prigovoriti, naime, 
da pojam privatnog vlasništva uključuje i pravo raspolaganja sa onim što 
čovjek ima. To je istina, ali pravo i sloboda raspolaganja ne zaokružuju 
po svojoj materiji načelo privatnog vlasništva, nego su tek samo impli- 
citna i logična konsekvenca, i to u koliko — slobodom raspolaganja — ne 
dovode do apsurdnosti samu neprijepornost općih i specifičnih eleme- 
nata. Tako, na primjer, prodaja svoga doma-kuće predstavlja slobodu 
raspolaganja, no ona udara u opći elemenat doma, što ga mora svatko 
imati. Tu dakle sloboda raspolaganja gubi svoj logički smisao, jer se slo- 
boda ind. raspolaganja postavila nad stabilnost jednog narodnog načela. 
Dakle, slobodom i gospodstvom raspolaganja niti se iscrpljuje pojam vla- 
sništva niti se njime može uništiti ona strana priv. vlasništva, kojega 
materiju cementira narodno stajalište. Sad bi se pak moglo prigovoriti, 
pa kakvo je to onda vlasništvo, kad čovjek nema pravo niti potpunog 

gospodstva, prodaje, uništenja i slično. Prigovor je donekle na mjestu, ali 
u ovom pisanju se upravo i radi o takvom vlasništvu, koje ima dvya svoja 
lica, dvije naravi: opću i individualnu. Težište i jest u tome, da se načelu 
priv. vlasništva dade karakter umoranju(nužnosti posjedovanja), 
a ne samo u raspolaganju s onim, što se ima. Jer što onda, ako se 
nema ništa! To, dakako, nije nimalo važno, kad priv. vlasništvo ima tek 
individualni značaj. No, kad načelo privatnog vlasništva izlazi iz narodnog 
stajališta, onda je ono zakon za sve jednak. Moraju svi imati, da bi 
mogli raspolagati. Svi moraju posjedovati jednu materiju svojega, 
iz koje i po kojoj mogu namirivati svoje egzistencijalne potrebe (fizičke i 
duševne) onako kako hoće i umiju. Seljak m o ra posjedovati dom, zemlju 
i oruđe, da bi iz njih i po njima mogao živjeti. Uništiti pak ovo, što 
mora imati ne može ni on niti itko drugi, pa ni narod ni država. To je 
narav historijske determinacije. Kako će pak seljak raspolagati sa svo- 
jim prihodima, obrtnik, namještenik i svi drugi, to je individualna strana 
i o njoj ne treba ništa raspravljati. Utvrđujući ovu opću narav načela 
privatnog vlasništva, nužno moramo naći one temeljne (izvorne) ele- 
mente vlasništva, koji su općeniti, kao što je dom, i koji su specifični, 
kao što je zemlja. 


Sad je sasvim jasno, da govoreći o namještenicima, moramo naći 
specifični elemenat posjedovanja, jer konkretni život pokazuje, da upravo 
na ovom području vlada čudno stanje s obzirom na načelo privatnog 
vlasništva. Pogotovu, ako pogledamo radnike. Oni ne žive ni u jednom 
specifičnom elementu privatnog vlasništva. Zbog mijenjanja namještenja 
i nesigurnosti doveden je u pitanje i opći elemenat privatnog vlasništva, 
t. j. dom, pa nije čudo, da oni vrlo lako i posve naravno usvajaju ideje 
kolektivizma. Uzme li se još u obzir, da prosječna plaća, koju primaju 
namještenici stvarno ne pokriva potreba, t. j. čini namještenje ilu- 
zornim kao izvor životne sigurnosti, to, na primjer, pripovijest o raspo- 
laganju novcem-plaćom predstavlja pravu karikaturu. Plaća se daje na- 
mješteniku na slobodno raspolaganje, da se poslodavac oslobodi či- 
njenice i odgovornosti, kako s tom plaćom zapravo ne može pokriti 
stvarne potrebe namještenika, i tako to slobodno raspolaganje znači tra- 
gično koprcanje, kako i kome da se prije namiri — slobodno — dugovanje. 
Utvrđujući nedostatak materije posjedovanja kao specifičnog elementa u 
načelu privatnog vlasništva, namještenik nužno teži surogatima 
Kako je namještenje onaj ekonomski faktor, koji ima adekvatni karakter 
s obzirom na cilj, t. j. izdržavanje i životnu sigurnost, kao što su to zemlja 
i obrtnička radnja, to namještenik traži u namještenju iste elemente, t. j. 
trajnost plaćenoga namještenja (= trajnost posjedovanja 
zemlje), kao i osiguranje za slučaj starosti. Na taj način, po trajnosti (si- 
gurnosti posjedovanja) namještenja nalazi namještenik stvarni surogat 
za konkretno materijalno posjedovanje, što ga ima, na primjer, seljak po 
zemlji, a obrtnik po obrtničkoj radnji. Prema tome, specifični elemenat 
namještenika mora se smatrati u načelu privatnog vlasništva sigurnost u 
posjedovanju plaćenog namještenja. Odmah se vidi, da tek ovaj surogat 
dopušta ostvarljivost općeg elementa — doma, na isti način, kao što to 
dopušta zemlja u seljaka, a obrtnička radnja u obrtnika. 

U čitavom ovom ispitivanju ne dolazi u obzir razgovor o prihodima 
zemlje, o nasljeđu, o tržištu, o cijeni obrtničkih proizvoda, nego je cilj, 
da se utvrde nepokretni temelji privatnog vlasništva. Utvrdili smo jedan 
opći elemenat u načelu privatnog vlasništva — dom; utvrdili smo spe- 
cifični elemenat za seljaka — zemlju i pripadno oruđe; za obrtnika — 
radnju i odgovarajući alat; za namještenika (radnika i sl.) — trajnost 
posjedovanja namještenja. DASE da postoje i druge grane, ali nije 
potrebno ići u detalje. 

I ovo je životna teorija, koja proizlazi iz narodnog historijskog kon- 
tinuiteta, a koja je u sukobu sa sadanjim stanjem. Pita se sad, što slijedi 
iz toga sukoba. 

> Ili seljak mora napustiti svoje težnje, determinirane poviješću, u pi- 
tanju specifičnog elementa, t. j. zemlje, pa priznati sadanje stanje i ko- 
lektivističke teorije, ili se boriti za afirmaciju svojih težnja. Prirodna 
logika nameće ovo posljednje, iz prostoga razloga, što su težnje realne 
i egzistentne, neuklonjene i neizbrisane. Iz ovakvog zaključka slijedi, da 
seljak mora vršiti borbu u jednom elementu, koji se specifično tiče samo 
njega, a nikoga drugoga; pače borbu mora vršiti proti drugima, dok ti 
drugi pokazuju razloge za tu borbu. Kad bi seljak bio u ovome spe- 
cifičnom elementu zadovoljen, onda ne bi bilo razloga da na njemu vrši 
nekakvu borbu. Kad je pak seljak u specifičnom elementu zemlje dove- 
den do stupnja gladi — za zemljom, onda on tu glad mora utaživati 
osvajanjem, koje mora imati svoje organizacione oblike. Sasvim je na- 
ravno, da se to osvajanje vrši u onom pravcu, u kojem se javlja opiranje 
i protuosvajanje. Kad u jednom narodu to opiranje i protuosvajanje ima 
karakter bezobzirnosti i sebičnosti, onda je razumljiva oštra i nepoprav- 
ljiva disharmonija i protivnost. Što sad znači stajati na praktičnom na- 
rodnom stajalištu? Prije svega spoznati razumnost i oprav- 
danost nesamo općih, nego i specifičnih elemenata, 
a onda povlačiti konsekvence. Sve drugo znači nužnost i 
opravdanost borbe, u ekonomskim razlozima. Kad se čitav narod kreće 
u ovim temeljnim spoznajama i konsekvencama, onda on stvarno živi na- 
rodnom dušom i narodnim osjećajem. Jedinstvo naroda nije i ne može 
biti u jednakom načinu života, jednakom posjedovanju i jednakim eko- 
nomskim specifičnostima, nego u jedinstvenom znanju i spoznavanju i 
ekonomskih temelja svih pojedinaca, kako bi se sve i mnogo toga rje- 
šavalo razumijevanjem, a ne borbom. 

Samim tim, što se ostvaruju težnje seljaka u općem, a posebno spe- 
cifičnom elementu zemlje, utvrđuje se načelo privatnog vlasništva i seljak 
je u stvari borac proti razuzdanom liberalizmu i kolektivizmu. Naprotiv 
boriti se proti ovome zahtjevu znači rušiti načelo privatnog vlasništva, 
odnosno, na svaki način onemogućivati ove težnje znači uzrokovati na 
ekonomskom području liberalnu anarhiju ili kolektivističku inicijativu. 
Liberalna anarhija i kolektivistička tendencija postaju realnim onda, kad 
utrnu težnje u načelu privatnog vlasništva, ili kad seljak osjeti nemo- 
gućim afirmaciju svojih težnja. Tako danas nije, nego naprotiv obrnuto. 
Stvar je sad šamo u tome, da seljak uvidi stvarno, da ta afirmacija ima 
biti rezultat općeg narodnog spoznanja, koja ne nameće potrebu rješa- 
vanja borbom, makar i bilo nekih, kojima nije ništa jasno. U ovakvoj, 

naime, sigurnosti spoznaja na terenu ekonomskom, lakše se stvara 
jedinstvo za druge stvari, saune važnosti naj- 
općenitijeg karaktera. 

A isto tako mora biti sa obrtnicima. Realnost sedjeđovanju radnje 
kao izvora životne sigurnosti ne može se dovoditi u pitanje apsorbiranjem 
područja rada, iz prostog razloga akumulacije kapitala, a bez ikakve 
organske. veze. U ovakvoj liberalnoj anarhiji iznenadni golemi kapital 
jednostavno dovodi u propast golemo područje rada i stvara proletere. 
Sasvim je razumljivo, da obrtnici u opravdanoj opasnosti prihvaćaju 
princip borbe sa svojim organizacionim oblicima, koji ne isključuju ni 
stranke. Kako je ovaj ekonomski specifikum isključive naravi, to on može 
računati samo na spoznaju drugih, na stvarno i konsekventno 
priznavanje, na opću narodnu svijest, a ne na isti način života i tome 
slično. Svakako je, dakle, važno, ako se hoće isključiti tendencija borbe, 
da se ove spoznaje učine narodnom svojinom, jer se onda u ci- 
ljeve jedinstvene borbe supstituira afirmacija kon- 
kretne ekonomske specifičnosti. 

Osobito je važno poglavlje unajmljenih osoba (radnika, namještenika, 
činovnika i sl.). Trajnost i sigurnost u posjedovanju namještenja vrlo je 
mala i zbog toga su unajmljenici ekonomsko područje s jedne strane libe- 
ralne razuzdanosti i neodgovornosti, a s druge strane teorija kolekti- 
vizma. Naravno da se oni namještenici i činovnici, kod kojih je namje- 
štenje takve naravi, da je realna i trajnost i penzija i dobra plaća, u eko- 
nomskom redu drukčije osjećaju od onih drugih. Zbog toga organizacioni 
oblici u cilju borbe počivaju na proleterima — prvenstveno. Teorije ko- 
lektivizma hvataju se proletera, jer nema nijednog specifičnog elementa, 
koji bi bio surogat u načelu privatnog vlasništva. Za njih specifični ele- 
menti, zemlja u seljaka, obrtnička radnja u obrtnika, ne znače ništa, 
i prirodno je, što se oni okupljaju u idejama, koje ne harmoniraju sa 
idejama seljaka i obrtnika. A ako ne harmoniraju, onda su u sukobu. 
Ovdje prvi put utvrđujemo jedan ekonomski skup, u kojem su takve 
ideje prihvatljive, da se sukobljuju s drugim skupom. Dok afirmacija 
seljačke i obrtničke ekonomske specifičnosti nije u međusobnom sukobu, 
jer su obje u prirodnoj afirmaciji načela privatnog vlasništva, dotle je, 
na ekonomskom području proletera, afirmacija kolektivizma u dishar- 
moniji. No, rekli smo, da bi prirodna afirmacija za unajmljenike tražila 
sigurnost u posjedovanju namještenja i realnoj plaći, što svakako nije u 
sukobu sa seljačkom i obrtničkom specifičnosti. Međutim, danas je među 
mnogim proleterima izblijedjela težnja za privatnim vlasništvom, pa bilo 
u obliku nekih surogata, a pojavljuju se težnje kolektivizma, kao ideje 
o boljem, što stvara sukobe u ekonomskom redu. Kako je, međutim, 
golema većina naroda u stvarnoj težnji za afirmacijom specifičnih eleme- 
nata u načelu privatnog vlasništva, to je ovaj skup u načelu kolekti- 
vizma u najvećem sukobu sa većinom naroda, što predstavlja važan pro- 
blem. Prije svega ovaj skup nema pravo tražiti, da čitav narod usvoji 
načelo kolektivizma, što narod uostalom ne će ni učiniti. No to je samo 
teoretska strana problema i malo važna. 

U općoj narodnoj spoznaji i svijesti mnogo je važnija praktična 
strana, t. j. kako da se stvarnom dokaznošću i konsekven- 

cijama izrazi opća narodna svijest prema ovoj skupini, 
koja se nada i bori u načelu kolektivizma. Ne bi to bilo važno, kad bi 
takve načelno protivničke skupine bile u povlaštenom položaju, no one 
su u podvlaštenom. Zbog toga je bezobzirna borba prema takvoj skupini, 
u smislu nebrige, reakcionarna i ne može biti kvalifikacija opće narodne 
svijesti. Prema tome, u opću narodnu svijest moraju ući spoznaje, koje 
afirmiraju stvarno i konsekventno trajnost i sigurnost posjedovanja na- 
mještenja i realne plaće, kao specifičnog elementa. Ovime, dakako, i real- 
nost općeg elementa — doma postaje odlučnim faktorom. Samim tim, što 
sav narod odnosno većina naroda ističe zakonitost ovoga stajališta bivaju 
kolektivističke iluzije i nade potisnute u stranu, i time se proši- 
ruje jedinstveni okvirnarodnesvijestii odlučnosti. 
Sasvim je jasno, da je ekonomska problematika širega značenja, no 
ovdje se nije radilo o tome, nego o načelu privatnog vlasništva, u onim 
osnovama, o kojima, mislim, ne može biti diskusije, pa je prema tome 
nužno, da se te osnove dovode u vlasništvo narodne svijesti. Jer, ako su 
i ove osnove po svojoj naravi prijeporne, onda, u ekonomskom redu, 
sve drugo mora samo pojačavati sukobe. Ako je narod historijski deter- ' 
minirao načelo privatnog vlasništva, onda je neprijeporno, da je dom opći 
elemenat privatnog vlasništva, zemlja specifični elemenat seljaka, radnja 
specifični elemenat obrtnika, a posjedovanje sigurnog i trajnog namje- 
štenja za radnika i namještenika, sa svim svojim zakonodavnim nor- 
mama i sankcijama. Unutar prijepornosti, na ovim elementima, svaka je 
borba klasnoga značaja, krvavih suprotnosti, koje isključuju jedinstvenost 
na drugim važnim područjima. Svaku pak smetnju stvarnoj jedinstvenosti 
valja uklanjati s najvećom odlučnosti. Naša spoznaja se mora obogaćivati . 
onim istinama, u kojima narod može i mora biti jedinstvena zajednica 
na ekonomskom području. Ivan Oršanić 

POVRATAK K SREĆI 


Opet jedan Božić s radošću se svrati 

u moj dom, gdje noćas mirnije ću leći. 
Ili se to možda kroz bol mnogo veći 
moja rana mladost — nepovratna — vrati? 


I da li bih mogo samom sebi reći, 

da mi grubi udes, koji dovijek krati, 
opet želi tebe — izgubljenu — dati, 

da zanosom kliknem samilosnoj sreći? 


O ljubavi vječna, koja slabe dižeš 

i plemeniš krute, iz sna budiš mrtve, 
primi moga srca, kome plam užižeš 
zadnja poniženja, odricanja, žrtve. 

Pa da s mnogo duše ove noći duge 
kraj voljene žene zaplačem od tuge. 


Zvonko Kuhar 

SUNCE U NOĆI 


Ne vidim, ne čujem i šapćem u žaru: 
nikoga ne volim do pjesme i neba. 
Badava se dajem u posljednjem đaru 
s blagoslovom vina i pšeničnog hljeba. 


Nestale su čežnje, zanosi za ženom, 
kad sam živio za jedne vedre oči. 
I uzalud tražim osušenom zjenom, 
da se opet suza kao prije toči. 


Ja nemam radosti, no nemam ni bola, 
nitko da naruši šutnju moga mira. 
Nekad zagonetna duša sad je gola 

i srce mi više nikoga ne bira. 


Tko će doći, da me do dna preobrazi, 
da me smiri (vječno nemirna) u noći? 
Tko će da mi priđe, kad sam u ekstazi, 
da me blago digne, kad sam u samoći? 


Od nekuda zvona, ko da plaču djeca... 
Ja, nesvladan tugom, slažem nove rime, 
i u prvom mraku sve u meni jeca 

za neznanom ženom, kojoj ne znam ime. 


Zvonko Kuhar 


MUTNO DJETINJSTVO 


Jedna modra rijeka teče mojim snom. 
Grobovi umrlog cvijeća. 
O, kako šume bijela krila nada mnom 


i podsvijesno se duša nečeg sjeća. 


Sve samo slike, žute, žute, crne. 
Skitnje samotnim stazama. 
Zanose duge, kad misao se trne 
u djetinjastim još ekstazama. 


Oblaci šušte, daljine, ljudi, žene. 
Sve su stvari tajne, pune strave. 
Otvaraju se zjene na sjene, i pjene 
rastu ove tajne jave. 


Uspomene drage, snene, djetinjaste. 
Vedro lice ispaćene majke. 
Hvatali smo sunce i gazili mjesec, kad kroz noći raste. 
Bajke, slike, slike, slike, bajke. 
Juraj Kaštelan: 

MODERNA ŠTAMPA 


Novinske vijesti. 


Predmet nauke o novinarstvu* je novina. Temelj novina bila je od 
prvog njihova početka sve do danas vijest (vijesti)“. U formi vijesti jav- 
ljaju se novine već u svojim prvim počecima kod starih Rimljana kao 
acta diurna (acta orbis), kod kojih su se vijesti upisivale na mekani kamen 
i nosile od mjesta do mjesta, gdje ih je narod čitao, da upozna naročito 
službene obavijesti vlade i senata. Pronalazak tiska proširio je sadržaj 
novina, ali i dalje ostaju vijesti najvažniji njihov dio, tako da se i današnji 
pojam novine može odrediti kao u sebi zaokružen sastav vijesti, koji 
trajno izlazi u kraćim vremenskim razmacima radi obavještavanja inte- 
resiranih lica, a vrši se pomoću mehaničkog umnožavanja*. Kod toga 
valja naročito kod kritičnog prosuđivanja novinstva razlikovati stranačko 
i poslovno novinstvo*'. Svaka novina pozvana je da vrši službu u interesu 
javnosti, a pri tom mora prema engleskom shvaćanju sadržavati: a) news 
(novosti), b) oppinion (izricanje mišljenja), c) commentary (razjašnjenje, 
komentiranje) i d) features (sve što čitatelje može zabaviti, nasmijati). 
Prije rata pridavale su engleske novine prednost news oppinios, dok se 
za vrijeme posljednjeg rata više isticalo features, dok je danas važnije 
komentiranje. Sve te pojave izučava nauka o novinstvu*. 

U najnovije vrijeme pridaje se sve veća važnost problemima, koji se 
tiču raširivanja vijesti, koje mogu konkretno štetno utjecati na pojedince 
i skupine unutar same države, kao i na međunarodne odnose. To pitanje 
treba prosuđivati sa stajališta, da novine (svjetsko novinstvo) predstav- 
ljaju nosioce stvaranja svjetskog publiciteta. »Vijest« ili »novinska vijest« 
u svojim različitim formama, u kojima se pojavljuje, ne predstavlja je- 
dino, ali svakako najuspješnije i po svom efektu najvažnije sredstvo za 
korespondenciju čovjeka k čovjeku, države prema državi i naroda k na- 
rodu. Zbog toga pripada novinskoj vijesti prije svega eminentno etički i 
sociološki značaj, ali to ne umanjuje njezinu golemu političku i među- 
narodnu važnost. Prema svojoj formulaciji, odnosno po svojoj tendenciji 
predstavlja novinska vijest jedan od osnovnih elemenata, koji su podesni 
da u svijet unesu mir ili nemir. Zato se govori i o posebnoj politici vijesti 
kao državno-političkom problemu, iako njezino područje nije točno fiksi- 
rano, a predstavlja najvažniji dio opće politike štampe. U vezi s cenzurom 
predstavlja često nesimpatično spominjana i okrivljivanja cenzura vijesti 


*% Dr. Eugen Sladović: Nauka o novinarstvu. iPravni savjetnik. Zagreb. Godina 
XV.—1928, broj 11-12). 

8 R.: Zur Geschichte des Zeitungswesens (Archiv fir Buchgewerbe und Ge- 
werbegraphik, Leipzig. 1928. Nr. 4). 


# Karl Bucher: Das Zeitungswesen. Berlin, 1906., str. 482. 


87 Adolf Braun: Geschšitfts- und Parteipresse (Archiv fiir Sozialwissenschaft und 
Sozialpolitik. Tibingen. 1923. Band 50, str. 204-221). 


% Dr. W. Bauer: Was haben wir von einer Geschichte der modernen Presse zu 
verlangen? (Archiv fiir Buchgewerbe und Gewerbegraphik. Leipzig, 1928. Nr. 4). 

samo odsječak opće cenzure tiska. Cenzura vijesti ne smije nikad smetnuti 
S vida, da »vijest« ima svoj vlastiti život tako, da se načelno ne može 
izbrisati iz života time, što se zabrani njezino publiciranje u novini, jer u 
potonjem događaju napušta onaj svoj normalan put, napušta solidno po- 
sredovanje novina i spušta se u zamazane kanale prepričavanja i uzve- 
ličavanja. 

Ovamo spada naročito pitanje senzacionalne štampe i političkih uzne- 
mirujućih novinskih vijesti. No kod prosuđivanja toga pitanja valja uva- 
žiti, da povijest, razvitak, politika i društvene forme pojedinih država 
daju novinstvu svoj tipičan izričaj, a internacionalitet pribavljanja vijesti 
osniva svjetsku povezanost. U vezi s važnosti pojedinih država u među- 
narodnom koncertu političkih sila, vrši njihovo vodeće novinstvo golem 
utjecaj na političko i moralno mišljenje svijeta, a konačno i na političke 
odluke odgovornih vlada, na svjetsku i nacionalnu privredu, kao i na dru- 
štveni i kulturni život. Sve te sile zajedno sačinjavaju koncert svjetskog 
novinstva, kojemu se zbog toga pridaje značaj posebne (sedme) velevlasti. 
Ta činjenica mora se uvažiti, kad se govori o novinstvu kao cjelini?. 

Na žalost ne smije se previdjeti činjenica, da narodi nijesu sve do 
danas uspjeli da unaprijede ideju mira (kako to ona zaslužuje) u svom 
vlastitom interesu, niti isključivo za tu svrhu upotrebljuju novine, radio, 
film i druga suvremena tehnička sredstva za prijenos vijesti“. O tome 
nema dvojbe, da po svoj prilici ne će nikad uspjeti ukloniti objavljivanje 
neistinitih i tendencioznih novinskih vijesti, koje ugrožavaju svjetski mir 
i mir među narodima, isto tako kao ni javljanje vijesti o željezničkim 
nesrećama i samoubojstvima. Pored toga valja uvažiti i okolnost, da sva- 
kako nije nešto u redu u ljudskoj kulturi, ako se vijesti o takvim poja- 
vama javljaju u masama, jer to upućuje na potrebu uklanjaja uzroka i 
povoda. Bolest treba liječiti u korijenu tako, da ne dostaje samo ukla- 
njanje njezinih posljedica. | 

Ako se promotri sadanje političko, moralno i privređno stanje na svi- 
jetu, može se bez pretjerivanja ustanoviti, da se njegovi široki dijelovi 
više međusobno ne razumiju, odnosno da se često ne će da razumiju, tako 
da vlada pravi babilonski toranj. Danas vladaju na svijetu nepovjerenje 
i strah, što vrlo nepovoljno utječe na političke i privredne odluke, tako 
da ove kolebaju od danas na sutra. Osim toga što su međunarodni trgo- 
vački i kreditni odnosi mjestimice posve (znatno) prekinuti ili bar znatno 
suženi, prestalo je gotovo posve međusobno povjerenje u privrednom i 
političkom životu, a bez povjerenja nema ni uspješne politike ni uspješ- 
noga privrednog poslovanja, — jer povjerenje je kredit, a kredit povje- 
renje. Zato smatraju svi (i državnici i privrednici) da se mora svim sred- 
stvima najprije uspostaviti izgubljeno i uzdrmano povjerenje, pa iako 
se s time u vezi preporučuju različite metode i putovi, u jednom se ipak 
slažu svi interesenti, da treba svladati zapreke, koje se tome suprot- 
stavljaju. 


*% B. Dir: Zitate iber die Presse. — Die Macht und Bedeutung der Presse im 
guten und im schlechten Sinne. Linz. 1908. 

€“ Wilhelm Waldkirch: Weltpresse und Weltkrise. Die Zeitung zwischen Krieg 
und Frieden. Ludwigshafen am Rhein. 1937. 

Suzbijanje tendencioznih političkih vijesti. 


Danas se govori mnogo o borbi protiv raširivanja (prijenosa) vijesti, 
koje ugrožuju mir među pojedincima, društvima i narodima. Ovamo 
.spada naročito borba protiv prenošenja vijesti, koje ugrožuju među- 
narodni mir. Tako se primjerice već duže vremena opaža, da radio pre- 
noseći različite vijesti i saopćenja — koja se vrše usmeno u formi novin- 
skih vijesti — uzrokuje mnogobrojne poteškoće i nesporazumke u odno- 
sima među narodima, odnosno, da te poteškoće povećaje umjesto da ih 
umanjuje i izbjegava. To je bez sumnje jedan od simptoma međunarod- 
nih napetosti, koje sad proživljuje čitavo čovječanstvo, a koje zbog opsto- 
jećih ideoloških razlika sadrže u sebi mnogo virulentnog karaktera. 
Narodima je slaba utjeha, ako ih tko uvjerava, da su sve te pojave samo 
refleks postojećega političkog stanja, jer se one mogu u pravilu označiti 
zapravo kao uzrok tih napetosti i nemira. To vrijedi u mnogom i za 
novinstvo. Zbog toga se smatra potrebnim da se raspravi stanje, koje ne- 
posredno stvaraju radio i novinstvo, jer već sama takva rasprava može 
poslužiti uspostavi i održanju međunarodnog mira. Radio-preduzeća i 
novinstvo treba da uvaže jeftinu spoznaju, da sa rasprostranjivanjem 
vijesti putem radia i novina preuzimlju na sebe golemu odgovornost na 
međunarodnom području, jer od nekontroliranih vijesti, koje uzrokuju 
nervozitet i paniku, prijeti golema pogibao čitavom čovječanstvu. 

O saradnji naroda neobično se mnogo piše u posljednje vrijeme, iako 
se ne može tvrditi, da su svi ti mnogobrojni napori doveli do bitnih i 
novih spoznaja i vidljivih (praktičnih) uspjeha. No ipak je postignuta 
objektivna spoznaja, da se mir među narodima i njihova poštena suradnja 
ne može osigurati, ako se povređuju njihova posebna tradicionalna na- 
rodna obilježja i narodne svetinje i oni degradiraju na beznačajne pro- 
lazne egzistentnosti. Mir među narodima može se postići samo na osnovi 
međusobnog poštovanja, priznanja narodnih osobitosti i narodne prošlo- 
sti i njihovih opravdanih političkih težnja. Problem međunarodne su- 
radnje usko je povezan s načelom slobode mišljenja i tiska, jer oboje 
predstavljaju najjače sredstvo pro i contra poštene suradnje. 

Općenito je uvjerenje, da nervozitet sadanjeg vremena predstavlja 
veliko zlo za područje čitavoga privatnog i javnog života ljudi i naroda 
jednako kao i za međunarodni život (suradnju). Taj nervozitet proizveo 
je već mnogo zla u privatnom i javnom životu, a podjedno predstavlja 
stalnu pogibao za dobre, uređene i prijateljske međunarodne odnose. 
Novinari po zvanju moraju nastojati, da iz stupca novina, u kojima sura- 
duju, uklone nervozitet, jer što je manje nervozno javno mišljenje na | 
koje oni utječu, to će se sigurnije postići mir, za kojim svi teže u interesu 
održanja prava čovječnosti (humaniteta) i kulture. 

U sadanjoj epohi služe se svi propagandom (reklamom) i agitacijom. 
Propaganda i agitacija spadaju među pojmove, kojima se granica ne može 
točno odrediti. Zato je teško odgovoriti na pitanje, gdje prestaje propa- 


41 Rudolf Heizler: Werberecht und Presse (Zeitungswissenschatt. Monatsschritft 
fir internationale Zeitungsforschung mit Archiv fiir Presserecht. Berlin. 12 Jahr- 
gang, Nr. 7 vom 1. VII. 1937., strana 481. i sl.). 

ganda, a gdje počinje agitacija. Danas zahvaća propaganda i agitacija 
u internacionalnu politiku, a moderna tehnička sredstva stvorila su na 
tom području posve novo stanje, koje je potrebno raščistiti, ako se želi 
prevenirati nepoželjnim sukobima. Novina, radio i film pružaju gotovo 
neograničene mogućnosti za akciju izvan granica vlastite države, ali 
podjedno uključuju u sebi mnoge pogibli, koje su u vezi sa zloupotre- 
bama tih modernih prometnih sredstava. Načelno se nitko ne protivi 
privrednoj propagandi, koju vrše pojedine države u svrhu proširenja 
svoje industrije i turizma, ali se i tu postavlja pitanje o načinu, kojim se 
ona vodi. Radio predstavlja bez sumnje tečevinu, koja odlučno utječe 
na kulturan život suvremenog čovječanstva. Radio spaja sela i gradove, 
uklanja predodžbu o daljini i tuđini te omogućuje brzo prenošenje vijesti, 
i to naročito novinskih vijesti. Tehnika obećaje i televiziju, kojom će se 
omogućiti gledanje u daljinu. To su bez sumnje blagodati toga genijalnog 
izuma, ali se i kod njega pokazuje, da ljudski rod ne može nijednu sreću 
uživati nepomućeno. Danas se događa vrlo često, da se pomoću radia 
prenose vijesti, koje unose nemir u svijetu. Tim je započeo radio u sovjet- 
skoj državi i pokvario dobre običaje, ali podjedno izazvao reakciju. 
U momentima vodi se pravi rat putem radia i pronose vijesti, koje iza- 
zivlju druge države i narode. U nehomogenim državama, koje se sastoje 
od više naroda, smetaju takve radio-propagandne vijesti unutarnji mir i 
izazivlju nepoželjne reakcije. 

Borba protiv senzacionalnog novinstva i tendencioznih političkih 
laži predstavlja plemenitu i moralnu borbu, koja nastoji uspostaviti i 
održati mir unutar narodne zajednice kao i mir (internacionalnu) suradnju 
među narodima i državama. No i ovdje ne bi bilo posve objektivno, kad bi 
se za lažne i iskrivljene novinske vijesti, koje djeluju uzbudljivo na 
međunarodno raspoloženje i javno mišljenje, sva odgovornost prebacila 
isključivo na novinare i novinstvo, jer tko je i malo upućen u novinarski 
rad, znade, da većinu lažnih i senzacionalnih vijesti ne izmišljaju novi- 
nari, ni urednici, nego ih primaju gotove od onih pojedinaca ili zajednica 
(državnih organa), koji su često iz političkih ili privrednih razloga inte- 
resirani na tome, da se rašire određene krive vijesti, jer se u mutnoj 
vodi može po njihovu mišljenju lakše loviti. Vrela za krive i senzacio- 
nalne političke vijesti presahnut će onda, kad se nacionalna unutarnja 
i internacionalna vanjska politika svake države oslobodi sudbonosne 
nauke, koja smatra, da je političkoj propagandi moralno dopušteno da se 
posluži svakom viješću, koja može naškoditi protivniku. Sistematska 
primjena te nauke, koja se prakticira u nekim državama, najviše je 
kriva, što je politički moral uzdrman u tolikoj mjeri, da gotovo postoji 
nepovjerenje sviju protiv svega. 

Lov za senzacijama služi nekim novinskim režimima kao sredstvo u 
oštroj konkurencionoj borbi, u kojoj se pojedine novine utrkuju, kako bi 
postigle što bolji uspjeh prođe kod publike. Zbog toga se ne može jedino 
pomoću zakonskih propisa pouzdano reglementirati suzbijanje senzacio- 
nalnog novinstva, jer bi se na taj način eventualno odviše duboko zadi- 
ralo u demokratsko načelo slobode tiska. Tu je potrebno, da sami novi- 
nari i novinarska društva iznađu najzgodniji način, da se iz dnevnog 
života ukloni senzacionalno novinstvo, i da selekcijom pročiste svoje re- 

dove od nadrinovinara isto onako, kao što staleške organizacije odvjet- 
nika, liječnika i obrtnika suzbijaju u svojim redovima nadripisarenje, 
nadriliječenje i nadriobrt kao nelegalne i asocijalne pojave. Pitanje izno- 
šenja senzacionalnih vijesti ne predstavlja zato problem zakonske regle- 
mentacije, nego pitanje novinarske časti, odgovornosti i takta. 

S tim pitanjem bavila se više puta Liga naroda (koja može u tom 
pogledu mnogo učiniti) u smislu art. 11. točka druga, pakta“, jer je ono 
vrlo usko povezano s problemom svjetskog mira. Zastupnici oficijelnih 
novinskih bureau-a različitih država istaknuli su na konferenciji u Ko- 
penhagenu godine 1932., da borba protiv širenja netočnih i tendencioznih 
vijesti pomoću novina i radia predstavlja aktualnu potrebu međunarod- 
nog života, jer one smetaju mir i dobre odnose između naroda i država. 

Na međunarodnoj konferenciji, koju je dne 6.—15. VII. 1930. održala 
Entreaide Universitaire internationale za izobrazbu novinara, a rasprav- 
ljala naročito pitanje novina i međunarodnih odnoga, raspravljeno je po- 
tanko pitanje pribavljanja i raširavanja vijesti. 

U vremenu od 20. do 22. V. 1931. zasijedao je u Wien-u kongres 
»Fćdćration Internationale des Associations d'Editeurs et de directeurs 
de Journaux«, na kojem je po delegatima bilo zastupano 13 država. U sre- 
đište diskusije postavljeno je pitanje borbe protiv tendencioznih vijesti, 
koje je već bilo raspravljeno na kongresu od 1933. održanom u Madridu. 
No madridska rezolucija o suzbijanju tenđdencioznih vijesti ostala je na 
žalost na papiru. Na ovogodišnjem kongresu predloženo je, da se sklopi 
međunarodna konvencija za uspješno suzbijanje lažnih i tendencioznih 
vijesti. 

Sve te i druge preduzete akcije povedene u spoznaji, da je po- 
trebna međunarodna suradnja u interesu mira, i to naročito u ovim sud- 
bonosnim vremenima, a da pri tom mogu novinari i novine kao informa- 
tori i reprezentanti javnog mišljenja mnogo i bitno pridonijeti, da se 
sve sile političkog života i zbivanja postave u službu mirnog sporazumi- 
jevanja, odnosno da se isključe sve tendencije, koje služe pooštravanju 
i razjedinjavanju. Svim je tim akcijama konačna svrha, da uklone poli- 
tičko-novinarske gangsterske metode, koje se pričinjaju kao nova era 
gusarstva, koja se često prikriva koprenom anonimiteta, pa je zbog toga 
i opasnija, jer zloupotrebljuje slobodu tiska i stvara atmosferu, koja je 
često slična bučnom sajamskom izvikivanju. Često se danas iznesu odre- 
đene uznemirujuće političke vijesti, da se sutra dementiraju. No međutim 
gu one već počele vršiti svoje razorno djelovanje. 


Senzacije i zločini u novinama. 


Pored problema političkih uznemirujućih novinskih vijesti iznosi se 
i pitanje senzacionalnih vijesti. Činjenica je — na žalost — da se mnogi 
novinski režimi i novinska preduzeća obrtimično bave produciranjem 
publicističkih senzacija, jer na tome baziraju svoj tečevni rad bez obzira 
na štetne socijalne posljedice, koje ovaj neminovno uzrokuje. 


.€ Dr. Olof Holjer: Le Pacte de la Socićt€ des Nations (Commentaire theoretique' 
et pratique). Paris. 1926., strana 189. i sl. 

Sve te primjedbe treba prosuđivati sa stajališta, da se nikad ne 
smije novinama posve zabraniti izvješćivanje o dnevnim pojavama i do- 
gađajima, jer bi se u protivnom počele poput lavine širiti glasine o sva- 
kom djelu o počinitelju. No sve te vijesti morale bi uvažavati poznatu 
latinsku »est modus in rebus«. Za reportere opstoji često velika pogibao 
iskušenja, da iz konkretnog zločina ili nečije tragične sudbine naprave 
gaudium za čitatelje, a za sebe vrelo prihoda ili pohvale od novinskog 
preduzeća, koje traga isključivo za senzacijama. Današnji se vijek ozna- 
čuje često kao vijek pogrešne sentimentalnosti i hipokrizije, ali novinar 
ne smije nikad u svom radu nastojati zadovoljiti težnju za amiziranjem, 
tako da pri tome podjedno apelira na zle instinkte. Novinar mora i kod 
iznošenja senzacija uvijek paziti na stvarnost, pa makar se kod toga i ne 
drži baš apsolutne objektivnosti. Novinar mora uvijek nastojati da ape- 
lira na pravo i pravednost (čovječnost) prema najboljim ljudskim osebi- 
nama i da njihova načela spoji sa svojim izvješćem. 

Smatra se, da novine ne bi trebale objavljivati vijesti o scenama, 
kod kojih sudjeljuju ljudi, koji su duševno bolesni, odnosno ljudi, koji 
su opterećeni hereditarnim bolestima. To vrijedi naročito za vijesti o 
samoubojstvima takvih lica, jer one ne djeluju zastrašujući na druge, nego 
naprotiv potiču na oponašanje. . 

S mnogo strana ističe se, da novinske vijesti o zločinima ne mogu 
načelno druge poticati na oponašanje. No iskustvo potvrđuje upravo pro- 
tivno. Kod preslušavanja i na glavnim raspravama iznose mnogi zločinci, 
da su ih na zločin potakle novinske vijesti i opisi o počinjenim zločinima. 
Takve novinske vijesti donose često potanko opis: mjesta, vremena, nuz- 
grednih okolnosti, upotrijebljenog oružja i zločinačkog oruđa, otpora 
žrtve, bijega zločinca i sl. s mnogo romantičnih i uzbuđujućih garniranja. 
Iako se i uvaži spoznaja, da bez dispozicije nema reak__.je i da zločinac 
svoj milieu više formira nego traži, ipak se ne smije potcijeniti učinak, 
koji na čitaoce vrše novinske vijesti o počinjenim zločinima. Pa iako se 
ne usvoji shvaćanje, da u svakom čovjeku leži skriveni zločinac i da pri- 
lika čini tata, ipak se mora istaknuti, da lektira može služiti kao posljednji 
poticaj na odluku ili izvršenje konkretnog zločina. Zato mora dobro no- 
vinstvo nastojati odvraćati od zločina, i to pomoću svojih podesno sa- 
stavljanih vijesti i svakom prilikom probuđivati i učvršćivati osjećaj 
prava i odgovornosti. Novinstvo može kod saopćivanja vijesti o počinje- 
nim zločinima iznositi u većem opsegu historijat zločinačkog djela, mje- 
sto samog djela, pa u toj prilici upozoriti na faktore, koji su na zločinca 
i okolinu utjecali i konačno naveli na izvršenje zločina, 

Načelno treba i u tom pogledu priznati novinama ovlašćenje na pu- 
blicitet, ali načelo novinske javnosti nije sakrosanktna stvar, u koju se 
ne bi smjelo dirati, ako prevršuje mjeru i nepotrebno oštećuje privatne 
i javne interese. Sudovi postoje zato, da ljudima pomognu, a ne da im 
škode. Zato se opravdano postavlja pitanje, što je bolje, da li da ljudi 
radije trpe nepravdu i nepravo te izbjegavati sudove i pravdu ili da se 
utječu sudovima tražeći njihovu pomoć protiv nepravde, ali izvrgavajući 
se podjedno procesu, o kojem novinstvo javno referira ne štedeći nika- 
kva ni najintimnija privatna i kulturna dobra. Tu se svakako traži i lo- 
jalna suradnja novinara i sudova. 

To se tiče i pamfletističkih napadaja na osobnu i obiteljsku čast. 
To stajalište zauzima englesko tiskovno pravo i novinstvo, koje u tom 
pogledu može u mnogom služiti kao ugled. Englesko novinstvo nije, kako 
je spomenuto, ograničeno ni cenzurom ni državnom kontrolom, ali uza 
sve to nije neograničeno slobodno u iznošenju različitih vijesti, jer pozi- 
tivno zakonodavstvo zabranjuje povrede morala i osobne časti. Pomenuti 
Law of libel, koji predstavlja kompleks sudskih rješidaba i pozitivnih 
zakona, primjenjuje se na događaje, u kojima se određeno lice putem 
novina izvrgava na difamirajući način mržnji, preziru ili smiješnosti jav- 
nosti, odnosno prikazuje na način, koji može škoditi njegovim interesima 
u zvanju. Pojam libela nije točno zakonski definiran pa konkretno ovisi 
od odluke suca, da li takav predleži. Budući da u jesnom događaju poga- 
đaju teže kaznene sankcije autora, urednika, izdavača i tiskara, uskraćuju 
engleske novine uvrštenje određenih članaka (prikaza) i vijesti, jer se ne 
žele upustiti u labirint libel-prava Možda bi se moglo prigovoriti, da 
upravo to libel-pravo u znatnoj mjeri ograničuje slobodu engleskog no- 
vinstva, tako da se to ograničenje jedva može složiti s načelom demo- 
kracije, jer strah pred sankcijama suzdržaje novine od objavljivanja 
različitih vijesti. No činjenica je, da englesko javno mišljenje ne zahtijeva 
potpuno ukidanje libel-prava, nego samo njegovu reformu. Spomenuti 
Official Secret Act, 1911. (koji je noveliran godine 1920.) o čuvanju 
državnih tajna u znatnoj mjeri ograničuje englesko novinstvo. Kao pri- 
mjer iznose se slijedeći događaji. Engleski novinar, koji je iskoristio infor- 
maciju, koju je dobio iz povjerljive redarstvene okružnice o progonu 
nekog defraudanta, strogo je kažnjen, jer se kratio otkriti ime svog infor- 
matora-redarstvenog činovnika. Drugi engleski novinar kažnjen je zbog 
toga, što je objavio informaciju dobivenu od nekog poštanskog činovnika, 
koji je slučajno prisluškivao telefonski razgovor trećih lica, i to zbog 
povrede službene tajne. Razumljivo je, da ti strogi propisi u znatnoj 
mjeri ograničuju slobodu tiska. 


Društveni skandali i nemoral u novinama, 


Novine ne bi nadalje smjele iskorišćavati različite društvene skan- 
dale, među koje spadaju naročito ženidbene rastave, takvi pojave uzve- 
ličavati krupnim natpisima, koji svraćaju svačiju pozornost. Novine čitaju 
danas i nedorasla djeca, a takve vijesti ne utječu povoljno na njihov 
moralni habitus. To vrijedi općenito i za iznošenje različitih događaja i 
pojava iz privatnog života, privatnih (obiteljskih) tajna, indiskretnih 
uvreda“ i sl. Važnost toga pitanja naglasio je dr. Politeo“. 

U javnosti se često ističu pogibli, koje u sebi uključuje spomenuto 
novinsko izvješćivanje o nesrećama i zločinima. Novinske vijesti o zloči- 
nima i nesrećama predstavljaju vrlo kompliciran i delikatan problem, 


43 8 299. kaz. zakona od 29. I. 1929. — Dr. Metod Dolenc: Tumač krivičnog za- 
konika Jugoslavije. Zagreb. 1930., str. 378. — Dr. Metod Dolenc i Aleksandar Makie- 
cov: Sistem cjelokupnog krivičnog prava Jugoslavije. Beograd. 1935., str. 184. 

4 Dr. Ivo Politeo: Štampa, javnost i sudovi (Archiv za pravne i društvene 
nauke. Beograd. Godina XXVII., drugo kolo, knjiga XXXIV—LI, broj 4. od 25. V. 
1937., str. 408. i 81). 

koji se može ispravno ocijeniti, samo ako se promatra s visokoga etičkog 
stajališta. Ako se taj problem svede na čisto psihijatričko područje, pred- 
stavlja središnji problem odnosa između novinstva i javnog mišljenja, 
odnosno njegovu aktualizaciju. No taj problem uključuje u sebi i cen- 
tralno pitanje ukupnoga ljudskog zajedničkog djelovanja. Postavlja se 
naročito pitanje, u koliko se novinsko izvješćivanje o zločinima i nesre- 
ćama smije ili mora prilagoditi određenim moralnim načelima, odnosno 
kako čitaoci primaju vijesti o zločinima i nesrećama. Poznato je iz isku- 
stva, da se kod usmenog prenošenja vijesti od čovjeka do čovjeka nepre- 
stano mijenjaju činjenice, koje ju sačinjavaju (fama crescit eundo), tako 
da se vijest neprestano preformirava i povećaje, što dalje dopire od svog. 
izvora. Tome nasuprot pružaju novinske vijesti golemom broju ljudi 
jednaku sliku o događaju (činjenicama), koji je novinarski formuliran. 
Kod toga drže se novine primjerice kod izvješćivanja o prometnim ne- 
srećama (automobilskim sudarima) u pravilu činjenica, koje su redar- 
stveno ustanovljene, a u kaznenim procesima formira vijesti i saopćenja 
samo uredništvo (reporteri, dopisnici). Razumljivo je, da zbog toga može 
novinska vijest o kaznenom procesu vršiti veliki upliv na čitaoce, i to 
prema tome što iznosi, a što izostavlja, kao i s obzirom na način, na koji 
iznosi svoje saopćenje. 

Ako se postavi pitanje, zašto novine izvješćuju o zločinima i nesre- 
ćama, može se na nj odgovoriti s različitih stajališta. Novine se služe 
takvim izvještajima iz različitih razloga, kao na pr. da se naprave važ- 
nima, iz samilosti ili zluradosti odnosno iz konkurencione ili političke 
pakosti. Si su ti momenti naročito akcentuirani u događajima, u kojima 
novinar piše za novinsko poduzeće, koje se nastoji pokazati što intere- 
snatnijim, jer u tom događaju mora izvješće sastaviti onako, kako to po- 
duzeće od njega traži u težnji da udovolji zahtjevima svojih čitatelja. 
Kod prosuđivanja toga pitanja ne smije se s vida smetnuti okolnost, da 
današnja novina mora do određene granice zadovoljiti radoznalost svojih 
čitatelja, koji su željni senzacija, novosti i nepoznatih stvari. Čitatelji 
traže od svoje novine, da im po mogućnosti pruži nešto posve drugo nego 
im donosi njihov dnevni život i životni poziv, odnosno da ih (bez vlastite 
pogibli) pozabavi i misaono prenese u drugi milieu kao primjerice u polo- 
žaj delikventa, oštećenika, državnog tužitelja ili suca. Kod mnogih čita- 
telja današnjega nervoznog vremena znači pravi užitak, kad mogu po- 
moću novinskih izvještaja preživjeti određeni zločin ili nezgodu, koja je | 
svršila smrću. Kod iznošenja novinskih vijesti o zločinima i nesrećama 
može međutim odnosna novina uvijek jače naglasiti odgojne momente, 
a pri tome poslužiti i razjašnjenju konkretnih događaja te time služiti 
prevenciji. O tome nema sumnje, da je danas potrebno ljude upozoravati 
na pogibli od provalnika, varalica, otrovanja alkoholom ili plinom, eksplo- 
zije benzina, džepara i sl. Zato se može novinska vijest o takvim doga- 
đajima uvijek spojiti s moralnim i odgojnim momentima i s upozorenjem. 


Sudske rasprave i novinari svijesni moralne odgovornosti. 


U javnosti je često nabačeno pitanje, da li je potrebno da se odre- 
đene civilne i kaznene sudske rasprave vode uz isključenje novinara, 
odnosno uz pristup novinara, ali uz uvjet, da o njima izvješćuju samo dje- 

limično. O oportunosti toga mišljenja mogu opstojati različita shvaćanja. 
Načelno bi trebalo uvijek davati prednost javnoj raspravi pred tajnom 
(koja se provodi uz isključenje javnosti), jer javno raspravljanje podržaje 
u širokim slojevima naroda interes za sud, sudovanje i pravo, a u mno- 
gom djeluje i preventivno. Zato se novinama ne može oduzeti mogućnost 
izvješćivanja o sudskim raspravama. No s druge strane morale bi novine 
same skrbiti za to, da njihove odnosne vijesti ne budu odviše dramatične 
i romantične, iako se ne može poreći činjenica, da su često i same rasprave 
takve naravi, i da novinari prema duhu vremena često pišu da zadovolje 
težnji čitalaca za senzacijama. Novine ne bi kod toga ipak nikad smjele 
zaboraviti na okolnost, da senzacionalne vijesti (izvješća) o kriminalnim 
sudskim raspravama škode i okrivljeniku (počinitelju), u kojem se razvija 
osjećaj ogorčenja i socijalne izoliranosti, a po tome i težnja za reakcijom 
protiv cjelokupnog društva, ako opazi, da novinske vijesti izazivlju protiv 
njega osvetu publike ili da ga izvrguju smijehu (ruglu). Takav osjećaj 
može mnogom delikventu, koji je stjecajem različitih okolnosti prvi put 
na optuženičkoj klupi, oduzeti posljednji ostatak samopoštovanja, tako 
da nakon svršetka dosuđene kazne postane zločinac po profesiji. S druge 
strane smatra se pogrešnim, ako se zločinu daje heroički značaj, jer to 
djeluje isto onako kao i kad se zločinac ili njegova žrtva prikazuje 
smiješnim. Novine moraju načelno izbjegavati sve one vijesti, kojima se 
uzveličaju pogibeljni (asocijalni) instinkt, kao primjerice osveta, odmazda 
i sl.), koji nemaju veze s društvenom (sudskom) reakcijom, a mogu služiti 
kao poticaj za oponašanje. Tako primjerice u Italiji mora sudac odlučiti, 
da li se smije određena sudska osuda objaviti u novinama u cijelosti ili u 
izvatku. U pravilu smiju se sudske osude objavljivati u novinama samo 
u izvatku, koji unaprijed odobrava sud. Ako sud odobri objavljenje odre- 
đene osude u cijelosti, ne smiju novine ništa ispuštati ni mijenjati. 

U novijoj literaturi raspravlja o tome pitanju Jaquillard*, predstoj- 
nik redarstva u Laussan-i prikazujući odnos između zločina i novinstva 
na osnovi dugogodišnje prakse, t. j. udio, koji pripada novinstvu s jedne 
strane kao pomagaču pravosuđa i redarstva u iznalaženju zločinca, a 
s druge strane kao nehotimičnom i nedragovoljnom pomagaču zločinca i 
zločinačkih instinkta. Jaquillard ističe, da postoji određeno novinstvo, 
koje u težnji za senzacijama i potankostima pruža primjere i gotovo po- 
tiče na nasljedovanje, i to naročito u sadanjem vremenu prezasićenosti i 
težnje za avanturama. Zbog toga smatra Jaquillard, da ozbiljno novinstvo 
mora posvetiti punu pažnju kod izvješćivanja o zločinima, odnosno kod 
pomoći, koju nastoji svojim informacijama pružiti pravdi kod ustanov- 
ljenja zločinca i njegova privedenja zasluženoj socijalnoj kazni. U tom 
pravcu poželjna je saradnja novinstva prema idealima čovječnosti i soci- 
jalne pravde. 

Kod promatranja toga problema valja polaziti sa stajališta, da funk- 
cija novinstva predstavlja javnu službu državi, narodu i javnosti, pa zato 
mora sistematski služiti samo istini bez svake egoističke i tečevne parti- 
kularne svrhe. Novinstvo mora uvijek nastojati unaprijediti više ideale i 
pravne kulturne težnje naroda i čovječanstva. Novinari po zvanju moraju 


€65 Robert Jaquillarđd: La Crime et la Presse. Lausanne, 1937. 

govoriti mirnim i stvarnim jezikom te uvijek davati prednost objektiv- 
nom promatranju, događajima i pojavama, o kojima pišu te po mogućnosti 
otklanjati svaki nervozitet. Što su manje nervozni novinari kao nosioci 
javnog mišljenja, to će se sigurnije postići ono, što se naziva mir u inte- 
resu prava, pravice, čovječnosti i kulture. Općim ljudskim i narodnim 
interesima može služiti samo onaj novinar, kojega u njegovu radu ruko- 
vode ta načela i koji je uvjeren, da načelo slobode novinstva ne uklju- 
čuje ni u najslobodnijoj ni najdemokratskijoj državi samovolju ni anar- 
hiju. Novinari po zvanju moraju uvijek biti svijesni, da javno novinstvo 
nije privatna stvar, nego oruđe kulture, služba čovječanstvu, narodu i 
domovini, a podjedno i moćno.odgojno sredstvo. Novine moraju uvijek 
upućivati na istinu, iako pri tome mogu upotrijebiti konstruktivnu, 
stvarnu, ispravnu i potrebnu kritiku, ali se moraju suzdržavati od puke 
negacije sviju opstojećih kulturnih vrednota. Novinari po zvanju moraju 
uvijek biti svijesni, da nije istina da čitatelji traže nemoralno i neisti- 
nito novinstvo, nego da naprotiv žele dobro novinstvo. Novinari po 
zvanju treba da uvaže, da je javan moral isto tako važan kao i privatan 
moral i da ljudi XX. stoljeća sve upornije traže da mogu konačno živjeti 
bez straha. Novinstvo ne smije nikad postati isključivo intelektualna, 
politička i privredna (komercijalna) institucija, jer s obzirom na svoje sve 
jače rasprostranjivanje u širokim slojevima pučanstva vrši i ulogu važne 
moralne institucije u životu pojedinih naroda kao i na području među- 
narodnog života. Kad se novinstvo ne bi toga uporno držalo, moralo bi 
jednog dana podleći jačim silama. To je kardinalan zahtjev sviju dobro 
mislećih ljudi sadanjeg vremena, koji se ne može nikad potpuno obu- 
hvatiti zakonskim paragrafima i pravnim normama, jer se u prvom redu 
tiče odgoja, karaktera i shvaćanja pojma časti onih ljudi, koji su pozvani 
da formiraju moralnu sliku novina. 


Novinstvo i radio. 


Među aktualna pitanja spada i odnos između novinstva i radia, koje 
naročito karakterizira činjenica, da oboje služe prenošenju vijesti. U no- 
vije vrijeme nastoji se omeđiti njihovo područje rada. Radio ne smije 
smatrati svojom zadaćom, da potpuno prodre i zavlada na području dru- 
gih forma oblikovanja političkoga i kulturnog života, niti da služi kao 
potpuna zamjena za kazalište, film, novinstvo, koncertne dvorane i sl. 
Tome nasuprot mora radio nastojati da formira i upotpuni područje 
svoga naročitog stvaralačkog djelovanja kao posebna moderna forma spo- 
menutog oblikovanja, u kojoj se pojavljuje i manifestira stvaralačka 
volja čovjeka. Radio ne smije smatrati svojom zadaćom, da poput novina 
pribavlja vijesti i da ih emitira kao izvorne, niti da vodi propagandu 
za određenu ideologiju ili političku stranku, koja je slučajno (momen- 
tano) na vlasti. Tome nasuprot može radio svoju funkciju upotrijebiti za 
uspješnu reklamu novinstva uopće, emitiranjem njegovih vijesti, izdava- 
njem posebnoga stručnog radio-novinstva i t. d. Između novinstva i radia 
mora opstojati usklađeno djelovanje, jer se radio-emisije obraćaju na sve 
slušače, a ne obuhvaćaju samo slušače određene političke stranke ili ideo- 
logije. 

Zaštita od terora štampe. 


Pitanje novinskih vijesti usko je povezano s problemom pravne za- 
štite, koju pravni poredak pruža vojedincima (obiteljima) za zaštitu nji- 
hovih zakonitih prava i interesa. U modernoj državi opstoji praktična 
mogućnost, pomoću koje se može spriječiti, odnosno progoniti zloupo- 
treba javnog tiska i protupravni napadaj novinstva". Tu važe norme 
kaznenog zakona, kazneno-pravnih zapljena novina, ali je njihova pri- 
mjena juristički dosta rastezljiva, tako da se može upotrijebiti i u proti- 
demokratske svrhe, odnosno kao sredstvo za potiskivanje tiskane slobodne 
javne riječi. U mnogim državama mogu se u tu svrhu juristički upotri- 
jebiti i shodne civilno-pravne mjere (kao primjerice art. 28. švicarskoga 
građan. zak.), iako iskustvo pokazuje, da u praksi zakazuje odnosni po- 
stupak zbog osobitosti, kojima se odlikuje moderno novinstvo. Zbog svega 
toga predlaže se izgradnja posebnoga detailnog tiskovnog prava, koje se 
naročito obazire na moderno novinstvo. Kod izgradnje te pravne materije 
mora se sistemu, po kojem se rješavanje novinskih stvari (sporova) pre- 
daje u područje rada redovitih sudova, davati bezuvjetna prednost pred 
sistemom, po kojem se takvo rješavanje predaje u kompetenciju uprav- 
nih oblasti. Životno iskustvo pokazuje naime potrebu, da se pravna re- 
glementacija novinstva i primjena odnosnih norma po mogućnosti što 
više oduzme od stranačko-političkih oscilacija i slučajnosti. 

U vezi s objavljivanjem novinskih vijesti, kojima se smatra povri- 
jeđenim određeno lice, valja spomenuti institut novinskog ispravka. Sa 
stajališta novinskog publiciteta predstavlja ispravak često nezgodan teret, 
a često kvari ugled novini, koja ga donosi, jer se u potonjem često nalaze 
navodi, koji dovode pred javnosti u sumnju njezino istinoljublje. Pojam 
pravne države, koji u sebi uključuje pravnu sigurnost i pravnu zaštitu, 
usko je povezan s pravom samopomoći, koja se na području slobode tiska 
garantira licima, koja se smatraju povrijeđena novinskim vijestima. 
Novinski ispravak predstavlja formu pravne samopomoći. No to ovlaš- 
ćenje pridržaje posve naravno i država za samu sebe, jer je i njoj često 
u interesu, da određenu novinsku vijest ispravi i prikaže pravo stanje 
stvari. U okviru ovog kratkog prikaza nije moguće iznijeti sve starije i 
novije zakonodavstvo, koje se tiče novinskog ispravka. Radi povezanosti 
iznosi se samo najnovija regulacija toga pitanja prema austrijskom 
pravu, koja nastoji uvažiti dosadanje iskustvo. U Austriji su na osnovi 
zakonskog ovlašćenja“ naredbom saveznog ministra za prosvjetu, kojemu 
je povjerena uprava saveznog ministarstva za pravosuđe, od 12. I. 1934.“ 
izmijenjene i nadopunjene odredbe tiskovnog zakona od 7. IV. 1922.% o 
ispravcima novinskih vijesti. Ta naredba proglašena je dne 16. I. 1934., 


€ Dr. F. Steinitz: Missbrauch der Presse und seine Bek&mpfung (Recht und 
Wirtschaft. Berlin. Jahrgang 7. 1916. Nr. 2, str. 37). — Dr. Prodanović: Stavljanje 
pod sud i optužnica po zakonu o štampi (Arhiv za pravne i društvene nauke. Beo- 
grad. Godina XXVI., drugo kolo, knjiga XXXII., broj 2, str. 157). 

48 Zakon od 24. VII. 1917. (R. G. Bl. Nr. 307). | 

4% B. G. Bl. Nr. 27. — Dr. Robert Bartsch: Das neue ščsterreichische Recht. 
(II. Rechtspflege, c) Strafrecht und Strafprozess, 8. Pressgesetz) Wien. 

5 R. G. BI. Nr. 218. 


138 


a na snagu je stala dne 17. 1. 1934. Tom naredbom nadomješten je izraz 
»Berichtigung (ispravak) izrazom »Entgegnung«, jer prvi izraz zavodi u 
bludnju i pobuđuje pogrešnu predstavu, kao da je krivo (neistinito) ono, 
što se ispravlja, a ispravno (istinito) ono, što je na to odgovoreno. Izraz 
»Berichtigung« ne odgovara biću ispravka, kojemu je u prvom redu 
svrha, da interesiranim licima pruži mogućnost, da pred istim forumom 
odgovore, pred kojim su napadnuta i da im se tim načinom osigura i 
oživotvori pravni zahtjev, da javnost sazna i za njihovo mišljenje. Time 
pruža pravni poredak interesiranom (napadnutom) licu prema načelu 
audiatur et altera pars pravo na odgovor u istoj novini, jer to služi kao 
sredstvo za unapređenje istine. Načelno smatraju se neopravdanima 
zahtjevi, koji traže da se novine ne primoravaju na publiciranje ispra- 
vaka ili odgovora, koji nijesu istiniti. Takvi zahtjevi polaze predaleko, 
a pored toga praktično ne mogu se ispuniti, budući da bi provedenje do- 
kaza o istinitosti ili neistinitosti odgovora nerazmjerno vremenski oteg- 
nulo njegovo objavljivanje u novini, i time konkretno oslabilo utjecaj 
odgovara, koji bi konačno bio ustanovljen kao istinit. No s druge strane 
smatrao je austrijski zakonodavac potrebnim, da prevenira posebnim pro- 
pisima upotrebu prava na odgovor, pa je zbog toga ustanovio (S 23. ra- 
stavak 2) događaje, u kojima se može uskratiti primitak (uvrštenje) odgo- 
vora, i to: a) ako odgovor stigne nakon dva mjeseca računajući od dana 
objavljenja određenih činjenica, b) ako je interesirano lice u povodu sa- 
stavka, koji sadrži odnosno saopćenje (vijest), već ishodilo uvrštenje odgo- 
vora u istoj novini, c) ako odgovor nije sastavljen u njemačkom jeziku 
ni u jeziku, u kojemu je objavljeno saopćenje, d) ako bi objavljenje 
odgovora potpadalo pod kaznenu sankciju, i e) ako se odgovor tiče vijesti, 
koju je novina po zakonu dužna objaviti (na pr. na osnovi naredbe od 
30. VI. 1933. B. G. BI. Nr. 282 o objavljivanju službenih oglasa u novi- 
nama), odnosno vijesti, kojih se ispravnost može odmah ustanoviti na 
osnovi već uslijedile odluke ili dispozicije određene austrijske oblasti. 
Ako je objavljenje odgovora uskraćeno samo iz toga razloga, jer odgo- 
vorni urednik nije priposlani odgovor smatrao odgovorom na objavljene 
činjenice, može se na to primorati, ali radi toga ne potpada pod posebnu 
kaznu, jer odluka na prinudno objavljenje odgovora zamjenjuje kaznu. 
Ako se u kaznenom postupku ustanovi, da je objavljenje odgovora u za- 
traženoj formi uskraćeno s razloga, što između ostaloga sadrži i mjesta, 
koja ne predstavljaju odgovor na objavljene činjenice, ustanovljuje sud, 
što se od odgovora mora objaviti, presuđuje na objavljenje odgovora u 
smislu toga ustanovljenja i oslobađa okrivljenika. »Ispravnost« novinske 
vijesti mora se dokazati odlukom ili dispozicijom određene oblasti; ako 
se odluka određene austrijske oblasti osniva na ustanovljenju određene 
činjenice, ili ako odluka određene austrijske oblasti predpostavlja oblasno 
ustanovljenje određene činjenice, ne može se »ispravnost« oblasne odluke 
ili dispozicije više dokazati, ako je viša oblasna instancija ukinula odluku 
ili dispoziciju niže oblasne instancije, odnosno preinačla (na pr. osudu u 
rješenje svake krivice), jer je time otpalo ustanovljenje konkretne činje- 
nice. Ako je u određenoj novini na zahtjev interesiranoga privatnog lica 
objavljen neistinit odgovor na istinito ustanovljenje činjenica, može vla- 
šnik novine od lica, koje traži objavljenje odgovora, zahtijevati uobiča- 

jenu (propisanu) pristojbu za uvrštenje na istom mjestu. Time što je 
pravno statuiran pravni zahtjev samo protiv privatnih lica, koje ishode 
objavljenje neistinitih odgovora, prevenira se neopravdanim tužbama pro- 
tiv navodno neistinitih oblasnih odgovora. O tome pravnom zahtjevu 
odlučuje civilni sud. Ako je neistinit odgovor očito objesno ishođen, mora 
se vlasniku novine na njegov zahtjev pored toga isplatiti primjerena 
svota do iznosa od 1000 šilinga kao naknada za učinjenu nepravdu. Ako 
sud udovolji takvoj tužbi, mora u osudi dosuditi pravo vlasniku novine, 
da osudu objavi na trošak osuđenog lica unutar određenog roka; objav- 
ljenje obuhvata osudu i njezine razloge, a u osobitim događajima može 
se odobriti i objavljenje učina (činjeničnog stanja), koji je utvrđen 
osudom. 

Ovamo spada i pomenuto pitanje ispravaka, koje novinama šalju 
javne oblasti, a za koje primjerice u Jugoslaviji ne vrijede iste odredbe 
kao za ispravke običnih građana, O tome nema sumnje, da je posve 
opravdano, da se javnim oblastima osigurava zakonom jednako pravo na 
ispravak, ali nije opravdano, da se kod toga tim oblastima zajamčuje 
privilegirani postupak na štetu običnih građana, jer bi opravdanije bilo 
baš protivno stajalište. Prema opstojećem tiskovnom pravu u Jugoslaviji 
nije naime običnom građaninu zakonski osiguran minimum veličine 
ispravka, koji je dovoljan za postignuće željene svrhe, nego samo maksi- 
mum (članak 28.: »... dva put veći od stvari, koja se ispravlja«), dok taj 
maksimum ne veže javne oblasti. Tu demokratsku odredbu mogu 
javne oblasti, kad bi konkretno htjele, vrlo uspješno upotrijebiti protiv 
politički nepoželjnog novinstva ugušujući ga svojim ispravcima bez kraja 
i konca. Dr. Eugen Sladović 


TUGA ZA NAŠIM MOMCIMA 


Slutiš li, neznana, travanj u zelenom plaštu, 

nemir sivih kuća, samotno srce pred mrakom 

i tugu malenog sela za svojim najboljim momcima 
što u vojsku otputovaše popodnevnim vlakom. 


Noćas su, neznana, u vrtovima procvale trešnje, 
i mekan sag je proljeće prostrlo do stanice. 

S brda su kradom bijele ruke rupcem mahale. 
Otišli su momci... Do tuđe, daleke granice. 


Znam; mnoge su sobe večeras poput moje tihe: 
u njima plaču djevojke blijedih i rumenih lica. 
(Uveli prsti tuge na glazbalu žalovanja 
prelaze nujno preko rasplakanih žica.) 


Tuguje selo za momcima i šute staze kraj njiva. 
U sneni sumrak se pitam: ko će za mnom plakati? 
Ni puteljci, ni polja, ni drage mlade djevojke. 
— Tek napuštena soba — i moja starica mati. 


Stjepan Jakševac 

NEGATIVNI TIPOVI INTELEKTUALACA 


Hraatski narod od g. 1102. teoretski, a od 1527. de facto fatalnom 
svojom političkom kavalirštinom, širokogrudnošću, a priznajmo kadikad 
i glupošću, ukliješten u stanovitim historijskim razdobljima među nepri- 
jateljskim narodima, neispravno i nezgodno orijentiran u momentima 
odlučujućih nacionalnih i internacionalnih političkih konstelacija, bijaše 
objektom asimilacionih manipulacija i Germana i Madžara i Talijana i 
Slovena. Geopolitički integritet Hrvata bijaše u političkoj historiji lediran 
najpodlijim pokušajima, ali integritet političkoga historizma, kulturne 
tradicije, integritet nacionalnoga individualizma nije do g. 1918. ozbiljno 
nikad bio lediran ni dolazio u hipotetske položaje. Integritet je hrvatskog 
narodno-političkog individualizma danas u takovom položaju, da »patres 
et conscripti« naroda moraju osjetiti svu težinu odgovornosti, upoznati 
otpornu snagu svih narodnih elemenata, ispravnu orijentaciju pučkih 
tribuna, te osigurati solidnu kompaktnost i snošljivost svih međusobnih 
slojeva naroda! Hrvati su tipičan narod, koji, iako bez svoje dinastije i 
formalne države i lišen političkih prerogativa, ipak imade neobičnu kul- 
turnu vitkost i sposobnost, da uporednim korakom slijedi svu suvremenu 
kulturu ostale Evrope, narod je to velike ambicije, da se održi kao kul- 
turno politički individuum. Radi nenaravne nutarnjo-političke krize 
hrvatskoga naroda, stvorene mimo volje mnogih najboljih narodnih ljudi, 
i mimo volje širokih masa, nužno je provesti analizu intelektualnih 
vrednota onih elemenata, koji su svuda u svijetu kod svih naroda faktori, 
suradnici, vodiči i nosioci kulture i političkih orientacija. 


Stigma pokvarenjaštva 


Inteligencija je nerv i budnost naroda, kinetička energija naroda, jer 
ona poput površine mora osjeća sve vibracije života, i od nje se prenosi 
ta vibracija u najdublju dubinu — narod. Stoga inteligencija mora biti 
neprestano aktivna, neprestano rasti u pozitivnoj duševnoj evoluciji, kako 
bi davala optimalne impulze životu svoga naroda. Nepojmljivo je, koliko 
ipak među intelektualcima imade epikurejaca, Oblomova, poklonika miso- 
ponije (lijenosti); obožavatelja nebrige za svijet i životne napore — u pro- 
vinciji i u gradu, kao da ne bi bio grijeh protiv naravi živjeti poput vreće 
sa dva otvora. Tipičan indolent i misoponik ipak neobično nametljivo, 
samodopadno i autoritativno kritizira, negativistički analizira i rasiplje 
savjete, uz velike geste buči i prazno polemizira, samozvano sudi i anate- 
mizira podsvijesno nastojeći da umiri osjećaj vlastite krivnje radi para- 
sitkog nerada. Takova je psihologija znatnog dijela intelektualnih indo- 
lenata. Bilo je, i sada imade čak političara, koji žive, vegetiraju ovakvim 
životom. Dokumenat :nebudnosti, i neukosti i indolence političara nala- 
zimo kod svih predratnih političkih stranaka, koje su čas vis a vis Beča, 
čas vis a vis Pešte propuštali dovoljno proučavanje političkih situacija 
i ljudi, te političke povijesti, pa su tako mnogo puta izostajale i propale 
radikalne intervencije i udari na pravom mjestu i na pravo vrijeme. Samo 
uz većinu indolenata i ignoranata političara, mogla je t. zv. hrvatsko- 
srpska koalicija, punom političkom vlašću ekvilibristički taktizirati prema 

Beču i Pešti, da je zapravo put koalicije bio onaj široki put u zagrljaj 
najvećeg a najtjesnogrudnijeg šovena Nikole Pašića. I potpuno neuspješni 
rad hrvatske ratne emigracije pokazao je, da je fanatički, jednostrani i 
veoma naivni Supilo bio zapravo jedini akteur te emigracije uz tolike naše 
»mozgove« u inozemstvu, i to još onda, dok još nije bilo političke majo- 
rizacije, dok su Englezi (Grey) upravo neobično kušali favorizirati Hrvate 
i federativno uređenje buduće jugoslavenske države, još onda, dok s= 
Pašić borio tek samo političkim sitnim intrigama i mistifikacijama. Grijeh 
je dakle proti narodu kao što indolencija tako i neznanje. U našoj se poli- 
tičkoj prošlosti baš na vrlo ambicioznom političkom utilitaristu Ljudevitu 
Gaju najbolje reflektira, kako kobne posljedice donosi neuravnoteženi 
polet za idejama, kojima čovjek nije dorasao radi svoje nedovoljne mo- 
ralne i intelektualne sposobnosti i nestabilnosti karaktera. Gajevo poniza- 
vajuće lutanje po Beču i Rusiji, molestiranje ruskih vlasti fantastičnim 
čak i fingiranim manifestima za parcelaciju Austrije — diskvalificiralo 
je i onemogućilo dobronamjerno borbu hrvatskih političara onoga doba, 
kad su se trebale spasavati kardinalne hrvatske državno-pravne insti- 
tucije. Konačno uhapšenje Gaja u Beču bijaše tragikomična nemeza grube 
ambicioznosti i neznanja njegova. Granitni karakter, katonski mudrac 
Ante Starčević gromki je dementi ekvilibrističke politike, kvietizma indo- 
lenata i ambicija nesposobnih. Današnji poziv narodne inteligencije ne 
priznaje prava sunčanja na dobrim tradicijama otaca, osuđuje parasitske 
muzealne figure potomaka uglednih patriotskih obitelji, koji drže, da su 
svoj poziv apsolvirali time, što su par puta na godinu istakli nacionalni 
barjak, otpjevali koju davoriju i odrapili kakovu novinsku ili peripatetsku 
filipiku u smislu stiskanja fige u džepu. A narodnim bojovnim redovima 
zapravo se miču s puta i slijede ih jedino s ambicijama marketendera i 
eksekutora kontribucija vječno razvijajući udobnost egocentričnoga paci- 
fizma i gastronomske razmaženosti. Narodna inteligencija iza one nedo- 
voljne oficijelne shematske obrazovanosti u školama mora intenzivno 
graditi obilje svoga znanja daljim samoodgojem, izgrađivanjem načela i 
karaktera. Inteligenat samostalnog socijalnog zvanja i položaja treba da 
je etički i estetski izgrađen, a ne da glavinja u nebuloznom kaleidoskopu 
panteizma i novo-poganstva poput našega Vidrića i Matoša; da glavinja u 
amoralnoj etici Nitschea ili nekoj sladunjavoj »kalokagathiji« Goetheovoj. 
Pozitivni kršćanski moral kao filozofski najopravdaniji i najlogičniji tre- 
bao bi resiti hrvatskoga narodnoga intelektualca, novoga preporoditelja, 
koji bi trebao da bude nosilac zapadne kulture u domovini. Ovakovi prepo- 
rođeni tipovi intelektualni ne će zasliniti za svakom zamamljivom situaci- 
jom, ni saviti grbaču poput psa kod zamaha satrapskoga biča. Duh na- 
rodnog inteligenta morao bi biti u neprestanom apsorbirajućem kontaktu 
sa solidnom, bogatom, dubokom bibliotekom, koju bi on sam svojim uku- 
som i svojom kritikom organizovao i umnožavao. Tip gradskih i provin- 
cijalnih čitaonica, gdje se u beskrajnim kartaškim partijama, tračevima i 
pijankama gomila dosada i tupost, trebao bi da se zamijeni sa bibliote- 
kama, stručnim predavanjima uz debate i rekapitulacije znanja te auto- 
kritičnim probuđivanjem stida radi neznanja, a poticanjem zdravih ambi- 
cija za većim znanjem i djelovanjem. Specijalno provincijalni život, radi 
Silne oskudice impulza nesamostalnih, neambicioznih, psihopatskih i raz- 

maženih intelektualaca, djeluje paralitički zatucavajući um i volju. A pro- 
vincija treba mnogo, mnogo izgrađenih, aktivnih inteligenata! I jer tako- 
vih imade vrlo malo, zato je narod često postajao plijenom najpustolov- 
nijih krilatica, programa i ljudi političara i političkih situacija, — za to 
je danas provincija politički i stranački hipertrofično svijesna, a kulturno 
spava, dok se socijalno orijentirala, da se užasnije ne može, ne poznava- 
jući dubljih motiva i rezona narodne borbe, ne kritikujući opasne borbene 
parole. Inteligencija bi trebala stvarati žarišta organizacije i stanice, u 
kojima bi se odgajali kulturni, socijalni i politički vođe jake etike, velikog 
znanja, da bi svaki u potreban čas znao naći svoje pravo mjesto. Jer 
danas je ova nedovoljna, nemoderna, patrijarhalna društvenost i organi- 
zacija intelektualaca većinom rasuta i razmrvljena u polusentimentalne 
akcije i ne može sebi prokrčiti toliko zakrčeni i kruto patentovani put do 
naroda. Svaki svijesni inteligenat mora osjetiti najiskreniju i najintenziv- 
niju nostalgiju za narodom, od koga je nepravedno i surovo odbačen sa 
stigmom vječnog pokvarenjaštva. Tako je dakle dužnost svakoga inteli- 
genta odvažno se protiskivati do narodnih redova znanjem, poštenjem i 
suradnjom bez lažnih sentimentalizama i rustikolatrije, kojom zaraziše 
pučki tribuni i pjesništvo, i umjetnost, i sociologiju, i politiku, i konačno 
svu kulturu uopće. Erasma Roterdamskog napadahu vladari, umnici i 
svećenstvo onoga doba, što se apstinirao javne kritike i borbe proti mahni- 
tanju razularenog Luthera i njegova protestantizma, no on reče: »To bi 
bio uistinu težak prigovor, kad bih ja bio švicarski plaćenik —no ja sam 
učenjak i trebam svoga mira!«. Jest, učenjak treba posebni milieu i po- 
sebni psihički »stimung«, ali Erasmo Roterdamski nije ipak imao nika- 
kovog moralnog prava apstinirati se od boja, koji je razdirao Crkvu i kul- 
turu onoga doba, pa ga moramo isto tako osuditi, kao i francuskog za- 
stupnika Sieyesa za francuske revolucije, koji upitan, što je radio u naj- 
većoj grozoti revolucije, reče: »J'ai vecu!« (živio sam). Nitko nema prava, 
a najmanje inteligenat, da u građanskom miru broji puceta na svom 
ugojenom trbuščiću, dok škripe kosti na narodnom tijelu od muka. Duša 
velikog dijela građanske i provincijalne inteligencije, naročito ženske, jest 
pusta, hipersensibilna, puna nerealnih fantastičkih, mamonističkih i erot- 
skih težnja s toga razloga, što su intimni pedagozi tih duša neetičke i ne- 
estetske pikanteske, pseudosociološke teme, revolucionarne i anarhične 
senzacije, glorificiranja savremenih zločina, perverzije i ljudske degene- 
racije u lektiri. A ipak sadanja vremena trebaju učenosti i nadarenosti 
jedne Vitorije Collona, mudrosti Brutove Porcije i materinske ambicije 
žena starih Germana. Literarni ukus inteligenata za laku literaturu 
treba da bude etički i estetski izoštren, a ne da A priori bira lektiru po 
ukusu Boccacciova doba, kad su se Danteu divili, Petrarku hvalili, a 
Boccaccia čitali stoga, što je ruho njegovih inače moralnih, ali prosječ- 
nosti nedokučivih, novela na oko bilo pikantno i frivolno. Veoma se inten- 
zivno osjeća potreba preporođenog tipa žene »životne drugarice«, koja bi 
trebala biti suradnik i mentor, inspiracija a gdjekada i korektiv javnom i 
patriotskom radu inteligenta, kao protutip golemoga broja današnje žene, 
koja muža svojim inferiornim bračnim utilitarizmom i egocentričnošću 
zapreda poput Omfale u abderitsku oblomovštinu i posijeda ga u zapećak 
blaženog mehaniziranja svagdašnjice. 

Paradeur, brbljavac i lažni heroj 


Naročiti kulturno-socijalni i politički parasit jest intelektualac para- 
deur, brbljavac, lažni heroj, koji se harlekinski zamata u najšarenija ruha 
svakojakih metamorfoza. To je tip, koji besprimjernom lažljivošću sebi 
pripisuje svaku akciju, svaki događaj, koji se smatra autorom svake 
prognoze, neotklonivim savjetodavcem. Ljudi se takovoga kalibra nameću 
za samozvane kritike i purifikatore svačijeg i najintimnijeg uvjerenja, 
svakoj dnevnoj najneznatnijoj taktičarskoj trici daju stigmu naročitoga 
herojstva, mada oni i pred najmanjom zaprekom zašiljuju oprezne i vrlo 
osjetljive uši, te uvlače »herojske rogove« u pogodnu, devotnu figuru. 
To su obično u isti mah egocentrici, kulturno-politički utilitaristi, ljudi, 
za koje nema životne situacije, koju oni ne bi transformirali u svoj 
»bene«. — Dakako, za takovo je životno taktiziranje potrebno usvojiti 
posebnu individualnu usuelnu etiku i moral, koji graniči obožavanjem 
borbe laktovima (kratolatrija). Paradeur i lažni heroj i bezobzirni puri- 
fikator i ne može vegetirati bez toga morala. Njihova samodopadnost i 
egocentričnost donekle naliči onoj Robespier-a, koga su njegove vlastite 
(dakako istinite) kreposti tako fascinirale, da je mrzio i progonio do uni- 
štenja svakoga, tko nije htio isto što i on i tko mu se opirao. Zato ovakovi 
tipovi kao jedina »os i stožer« proskribiraju društvenu kompoziciju, dru- 
štveni saobraćaj i prijateljstva, te anatemizuju svakoga, tko sklapa pri- 
jateljstva po svojoj individualnoj želji, ukusu i psihološkom afinitetu. 
Njihov umjetni, hinjeni, tartifski kulturno politički saobraćaj sa okoli- 
nom posve naliči onoj karakterizaciji društvenog saobraćaja, po kojoj 
»ni jedan čovjek ne bi trpio drugoga, kad se ne bi uzajamno barem na 
čas varali, čas jedan drugomu ulagivali, i kad se ne bi uzajamno među 
sobom mazali medom ludosti« (Erasmo Roterdamski). U njima je reflek- 
tiran onaj vječni tip najbezočnijega makiavelizma, sluge svih sistema 
režima i prominentnih osoba — Fouchća za vrijeme francuske revolucije, 
tek s jednom bitnom razlikom, da je Fouche kao najveći gurman vlasti 
pomicao i uklanjao i najslavnije ljudske figure pred sobom radi samog 
virtuoznog užitka i opojenosti vlašću, a inteligent paradeur, lažni heroj i 
utilitarist gonjen je praznom i sterilnom svojom egocentričnošću, I u na- 
šoj narodnoj historiji prouzročio je mnogo nevolja i tragedija čovjek, 
koji je svoj poletni i časni posao u presenilnom egocentričnom klimaksu 
stigmatizirao paraderstvom, laskanjem i političkim koristoljubljem, te 
tako uprljao sjaj jedne od najljepših epoha hrvatske povijesti — Ljudevit 
Gaj. I kao zakuženi drugi apendiks, Ilirac, utilitarist Ivan Mažuranić, 
ispočetka mozak političkog dijela ilirskog pokreta i autor najpoletnijih 
državnopravnih proklamacija na narod i peticija na austrijski dvor — 
kasnije kao homo regius u ulozi državnog nadodvjetnika postaje mefisto 
hrvatskih političkih stranaka za napuštanje hrvatskog političkog indivi- 
dualizma i za ulazak u carevinsko vijeće, sipajući fantastične prospekte 
i obećanja. Mažuranić je prototip mnogih političkih ekvilibrista kasnijih 
godina, koji su svojim žonglerstvom užetima spajali vrhunce temporerne 
političke vlasti sa oltarima domovine. Zar je nužno spominjati renegate, 
koji su u tradicionalnom utilitaristu, šovenu i autokratu Pašiću vidjeli 
»refugium omnium peccatorum«, a iz ruku satrapa Pribićevića uzimali 

politička mučila protiv svoga naroda?! Zar je nužno spominjati koliko 
imade još danas latentnih renegata spremnih da ljevicom otvaraju »vrata 
novih situacija«, u isti čas dok se desnicom upravo busaju u grudi u para- 
derskoj pozi patentiranih i neslomivih patriota. Granitni likovi heroja 
Zrinjskog i Frankopana, hrabrih Ilira s najtragičnijim Kvaternikom i 
najkarakternijim mudrim Starčevićem na čelu — moralni su argumenti 
i putokazi svim onim sadanjim domoljubima, koji već gledaju u svoju 
drhtavu zvijezdu na obzoru narodne sudbine, mada im sada pučki tri- 
buni nude rog mjesto prave luči i isprečuju se pred njih poput brana na 
narodnim putovima. 

Gradska i provincijska inteligencija organizovana na pozitivnim etič- 
kim principima u kulturnom, socijalnom i političkom pogledu, trebala bi 
svom iskrenošću i energijom paralizovati sve kameleonske brbljavce u 
inkvizitorskoj pozi, načičkane šarolikim krpama svih mogućih tajnih poli- 
tičkih veza; morala bi mrsiti račune onih, koji stvaraju svoj lični Eldo- 
rado na žalosti i boli zapostavljenih, te naivnosti i etičnosti svojih bližnjih; 
morala bi razotkriti pobijeljene grobove i sprečavati skokove na tribunske 
podije i nestorske katedre onima, kojih se anonimnim kumstvom diči 
mnoga delikatna afera, kojih ruke nijesu čiste od tuđih tragedija. No u 
ovom plemenitom zelotizmu valja poštivati kardinalne principe indivi- 
dualne građanske slobode ljudi i čuvati se da se unaprečac ne terorizuju 
pojedinci i obitelji i preko kućnih pragova namećući im alternative soci- 
jalnog saobraćaja u dnevnom životu, jer svako nametanje i preskripcije 
su eo ipso dementi svake slobode. Častan, povučen i tih inteligenat je 
stanica, koju treba čuvati, poštivati većma no negativne nametljive ti- 
pove sa ambicijama arbiterstva i vodstva svoje okoline. 

Što više, u današnjoj su nacionalno-političkoj situaciji najdragocje- 
niji oni narodni intelektualni elementi, koji neumornim sistematskim 
radom usavršuju svoju individualnu erudiciju, na kojoj će počivati na- 
rodna apologija, i koji će pelikanskom požrtvovnošću hraniti narodne 
borce u svim situacijama i pozicijama. Takovim je intelektualcima indi- 
vidualna psihička sloboda, nevezanje uz ikakovu efemernu partikulari- 
stičku konstelaciju, elementarna potreba, jer samo slobodan čovjek od 
prolaznosti vremena, ljudi, tradicija, može imponirati svakom vremenu, 
situaciji i čovjeku. Najeklatantniji primjer tragičkog završetka vezanja 
uz efermernost kulturno-političkih situacija jest naš pjesnik A. G. Matoš, 
za koga reče Nikola Polić: »On, pravaški ,,leo rugiens" svršio je u kavezu 
Obzorovu«. Pravi erazmovski, apsolutno slobodni tip intelektualca, treba 
da uz danteovski »Guarda e passa« izmakne masi, koja tako često svojim 
»police verso« zakrene vratom upravo najidealnijima i najumnijima, čim 
ih dohvati. | 


Ambicije i pučko tribunstvo 


Neobično fatalnu ulogu u nacionalnom životu igra negativni hiper- 
aktivitet ambicioznih a nesposobnih, lokalnih Krezusa, nepotrebnih 
kulturk&mpfera, patentiranih pučkih tribuna i furioznih hiper-aktivista 
uopće. Karakteristiku svih ovih tipova naći je u inteligenciji grada i sela. 
Paradoksna je pojava, da među hiperaktivnim inteligentima naročito 

prominira tip prosječnoga čovjeka mizerne inteligencije, vrlo defektne 
općenite kulture, ali neobične žilavosti, impertinentne volje da »igra 
ulogu«. Ne poznadu ti ljudi umora, -zapreka, obzira i zakona socijalne 
snošljivosti, estetskih i etičkih brana — oni su vječno »u pogonu«. Speci- 
jalna varijanta takovoga tipa su inteligenti, koji svoju hipertrofičnu ener- 
giju aktiviteta realizuju na bezbroj idejica presitne važnosti, iz koje se 
i ne rađa drugo do personalni incidenti i kverulantski zapletaji. Dospiju 
li takovi individui do vlasti, ostavlja njihov glupavi papak duboke i 
strašne rane i brazgotine u blizoj i široj okolini njihovoj. Figura visokoga 
naučenjaka bana Tomašića (1910. do 1912.) najeklatantniji je primjer, kako 
i ozbiljan duh može bjesnjeti, ranjavati, uništavati, demoralizirati čitav 
jedan period politički važnog vremena — kako može deformirati vlastitu 
svoju individualnost paradoksnim nastupanjem. Tomašić bijaše nespo- 
soban u politici djelovati etički, iako je o tom mogao teoretski kao aka- 
demik vrlo etično razglabati. Nemoguć je dakle dualizam u jednom čo- 
vjeku, pače je dualizam nemoguć i u jednom političkom organizmu, kako 
je to pokazala nemoguća heterogenost tada osnovane, a kratkog vijeka, 
hrvatske stranke prava (1913.) u kojoj su framasuno-ateisti (Heimerl, 
Pasarić i neki slavosrbi) bili crvotoč i paralitičan bakcil skoroga raspada 
stranke s emigracijom ovakovih elemenata u njihov prirodni tor — hrvat- 
sko-srpsku koaliciju. Najtragičnija figura jakog erudita, neobično žesto- 
kog i ambicioznog patriota Matoša također potvrđuje fizionomiju tipa 
ambicioznog na nepravom mjestu, tako te je to Augustin Ujević hiper- 
bolično sažeo u riječima: »Mnogo hteo, mnogo započeo — bio bi mu 
(Matošu) najbolji epitafij!« U sadanjoj se narodnoj politici uveo i uvodi 
fatalni usus, po kome se na tribunska politička mjesta uspinju ljudi u 
glavnome iz dva politički favorizovana staleža: advokatskog i seljačkog, 
i to velikim dijelom bez ikakove specijalne spreme i poznavanja nacio- 
nalne i političke historije. Opaža se čak još nezdravija pojava, da se na 
ta mjesta žure i utiskuju ljudi, kojima je jedino pravo mjesto u njihovu 
zvanju, na pr. liječnici. Sve se rjeđe opaža na braniku političkih narod- 
nih svetinja inteligenat historijsko političke spreme i tradicije; na bede- 
mima narodnih svetinja sve se više pojavljuju laici i amateuri, ekvili- 
bristi, t. zv. ljudi situacija i prouzrokuju sve većma neotporna, prazna 
mjesta na tim bedemima. Ti ljudi glavinjaju u žurbi, da »ad hoc« stvore 
svoje kulturne, političke i socijalne nazore, utječu se općenitoj i nekoj 
»specijalnoj« političko-sociološkoj literaturi, koja ih se bitno ili ne doima 
ili ih potresa i desorijentira kao gimnazijalce i brucoše. 


Pučko-frontaški tip 


Današnjipučko-frontaški i boljševikofilski tip inteligenta, s deklama- 
torskom frazom u ustima o pandemokratizmu svijeta, pravi je konfuzni re- 
zultat svih nekritičkih glavinjavih orijentacija stanovitoga dijela narodne 
inteligencije. Takav se eto obruč sve većma steže oko ljudi pravoga patrio- 
tizma i solidne političke spreme i tradicije i guši svojom atmosferom njih i 
narod, do koga nema ni otkuda niko u nikakvoj misiji pristupa osim patento- 
vanih pučkih tribuna. Sve se većma opažaju pučki tribuni raskolnikov- 
ske filozofije, po kojoj se proglašuje za uš (koju treba uništiti) sve što 

nije instrumenat i objekt njihove filozofije. A najužasnija je uz to činje- 
nica, da boljševikofilsko naziranje inteligenta postaje nekom hereditar- 
nom akutnom infekcijom, a što je još najžalosnije i recentnom modom. 
Kako je žalosno i bijedno slušati mnoge naše intelektualce — (na žalost 
već i »zrelu inteligenciju«), gdje se upravo sanskilotski »ešofiraju« za 
crvenu pandemokraciju, gledati ih, kako se barikaderski gruvaju u grudi, 
a zapravo golema većina njih nema pojma ni o filozofiji, ni o sociologiji, 
a ni o politici. Neznanje i indolencija za religijski dio životne flozofije je 
na žalost kao neki logički akcidens kulturnom nazoru modernog intelek- 
tualca, iako mnogi u formi obvezatnih fakultetskih studija ili privatne 
lektire prolaze preko evidentno mrtvih nauka Zaratustre, Bude, Manesa, 
Julijanova mitraizma; kraj negativnih konkluzija o reformaciji, kraj ori- 
ginalnosti individualističke religijske renesanse po svetom Franji i kraj 
mnogih frustranih filozofskih smjerova, te pozitivnih etičara i esteta u 
umjetnosti i znanosti. Čudnovato je i paradoksno, da inteligenat vijeka 
eminentno kršćanske kulture nosi pečat najočajnijega skepticizma, naj- 
dezolatnijeg pesimizma, najnerezonskijeg ateizma i najmizernije argu- 
mentiranih nadoknada za religijske osjećaje: Religijsko-filozofska igno- 
rancija i konfuznost stvoriše dakle tip narodnog strašila, tip inteligenta, 
koji vitla sanskilotskom čepicom poput barikaderskih revolucionara i 
provocira u najneobrazovanijem sloju naroda instinkte za najkrvavije 
rješavanje pseudosocijalnih a iz tudjine importiranih problema. Jer boljše- 
vikofili i komunisti neprestano pred očima naroda mašu bakljama ognja 
i revolucije, a sve u zločinačkom podzemlju, zatišju i zaleđu, umjesto da 
hrabro ovitih grudi trobojkom daleko pred pobraćenim i složnim narod- 
nim falangama jednakom mržnjom na narodne političke ugnjetavače kao 
i na internacionalne revolucionarne zločince inauguriraju borbu za na- 
cionalno političko uskrsnuće naroda! I dok tako inficirani »mudraci inte- 
ligenti« iz tuđine dovlače bijednu kriomčarsku robu revolucije i poput 
maskiranih židovskih trgovčića prodiru u najveću blizinu piedestala poli- 
tične narodne apoteoze — dotle čuvari toga apoetičkog piedestala pot- 
puno slijepi za užasne opasnosti pasivno prepuštaju da se ostaci značajnih 
čuvara i vodiča naroda žrtvuju mediokritetima i revolucionarima, ne 
brinu se, što se stari, prezaslužni narodni borci ganjaju mržnjom i repre- 
salijama i odozgo i odozdo. A što, ako narod izmučen od sterilnih vječnih 
taktiziranja u okusu »slatkog otrova pučkofrontaštva« ne će moći pre- 
poznati pravih svojih vodiča i čuvara u onaj čas, kad ga mediokreteti i 
nesavjesni tribuni napuste!? Da li je ikoji narod ikada u historiji stajao 
u ovakovom užasnom bespuću?! Narod, koji je trebao voditi sistematsku 
herojsku borbu za državno-pravne i političke integritete — da izvodi hara- 
kiri na svom vlastitom tijelu mačem židovskog ahasverstva, komunističke 
revolucije?! O consules! O consules! 


Parasit i eksploatator 
Mizerna gospodarska i kulturna organiziranost naroda u provin- 
ciji omogućila je razvitak i ukorijenjenje jednog posebnog tipa pro- 
vincijalnih parasita i eksploatatora — t. zv. malomještanskih i seoskih 
Krezusa, koji najmovima i akutnim nuždama naroda, podmićivanjem 

ovisnih, terorom denuncijacije i »političkih veza« demoraliziraju i 
eksploatiraju i seljaka i intelektualca — vladaju političkim, kulturnim 
i gospodarskim stanjem provincije, dajući svemu lokalnom životnom 
gibanju svoj krezuski žig. To su zapravo najčešće »eksponenti- 
političkih organizacija, prečesto »duša i mozak stranke« u provinciji. 
Pred njima često savijaju šiju i najgrlatiji inteligenti »individualisti« 
praveći im svitu i klikaške falange. Pored »aktivnosti« i »uspješne tak- 
tike« ovih provincijalnih Krezusa razvodnjuju se teoretske i sentimen- 
talne deklamatorske ukočenosti najpoštenijih inteligenata i nestaje bez 
traga pasivni negativizam  rezigniranih i oblomovskih dekadenata. 


Renegat 


Konačno najodvratniji tip inteligenta jest renegat. Bijaše ga u svako 
doba političke povijesti, ali naročit je u najnovije doba te povijesti. 
Renegat je tipična degenerativna forma nekritičke i nekarakterne na- 
rodno političke orijentacije — sad radi petrificiranog i imobilnog duha, 
sad opet radi inferiornih i egoističnih motiva; nekad radi obiteljske i 
lokalne tradicije, a nekad radi prkosa. Najkomičniji a i najprezreniji 
renegat je malomještanin, koji drži, da se njegovo lokalno »patricijstvo« 
obilježuje samo nadnarodnom, t. j. protunarodnom nacionalno-političkom 
orijentacijom. Takovih je bluna naći u svakom provincijalnom kutiću. 
Prema temperamentu, duševnoj kulturi ili nizini morala, renegat mani- 
festira svoje naziranje i držanje, ali vazda tako, da se stidi svoje autoh- 
tone i originalne narodne kulture i tradicije, zabacuje ih i negira i defor- 
mira ih i ruga im se, a odvratno, sluganski oblizuje bič i mamuzu narod- 
nog neprijatelja, vrze se oko najkrvavijih i najgnjusnijih persekutora 
narodne slobode igrajući nekad ulogu krvničkih pomoćnika s vječnim 
pružanjem podlačke ruke za krvarinom, nekad maskirajući ulogu Moj- 
sije u sužanjstvu. Paradoks i užas je slušati renegate s kolikom servil- 
nošću i besavjesnošću nude najdragocjenije narodne ljude i tekovine na 
udar i zator, kako s nevjerojatnom mržnjom denunciraju, napadaju, a kad 
mogu i teroriziraju i nište političke manifestacije narodnoga duha. A re- 
negat je svaki onaj narodni inteligenat, koji općenita narodna prava i 
tradicije, općenite narodne pokrete i obranu narodne egzistencije, te na- 
rodni specifički napredak negira, retardira, prezire i predaje neprijatelju. 
Poput čimpanza renegati imitiraju govor, pismo, literaturu, nošnju i ži- 
votne običaje satrapa i neprijatelja u domovini, u kojoj se osjećaju tuđin- 
cima te zirkaju na tlačitelje kao na čuda obećane zemlje. Renegat je 
crnac i pas, koji po najservilnijoj i najizdajničkijoj usluzi neprijatelju 
najblaženije čeka od njega udarac u butinu. Našim renegatima ne imponira 
slavna i grandiozna kulturno-politička prošlost započeta od silnih narod- 
nih knezova počevši od Trpimira do narodnih kraljeva sa zenitom u Petru 
Krešimiru; ne doima ih se tragedija Gvozda i ne napunja ih udivljenjem 
visoka politička etika Hrvata, koja ih je nadahnjavala, da braneći na pr. 
Arpadovića Belu od Tatara uzdrže općeniti vladarski autoritet i sudbo- 
nosnu kompaktnost tadašnje Europe. Ne vide i ne respektiraju državno- 
pravni usus Hrvata, kojim su oni sve kraljeve od prvog do zadnjeg Arpa- 
dovića i od prvog Habzburgovca do Franje Josipa birali; ne znadu 


148 


za Silni no na žalost tragični čin državno-pravnog hrvatskog samo- 
određenja i pravog izbora svoga kralja 1527. u Dubravi i Čazmi. I zabo- 
ravljaju, da su Hrvati bili »antemurale Christianitatis et Europae totius«! 
A kult svijesnih urotnika velikog državnopravnog stila Zrinjskih i Fran- 
kopana negiraju i supstituiraju ga novotvorevinskim kultovima bez hi- 
storijske autentičnosti. Renegati prisižu na torze i falsifikate narodne 
historije, sa koje poskidaše satrapi i istinu i tradiciju i folklor narodni. 
Renegat je pravi izrod, nad kojim bi trebalo vršiti precizno organizovan 
prezir isto tako kao i nad najdegenerativnijom pojavom današnjice, hipo- 
kritskim pučkofrontaštvom, kome je pravo prezime boljševizam. 


*k 


Ovo razmatranje ispunjeno je negativnom fizionomijom intelektualca. 
Ne dao Bog, da bih ikada zapadao u pesimističko uvjerenje, da je to gene- 
ralna slika hrvatskog intelektualca. No zadaća je bila ovoga članka istak- 
nuti negativne sjene i stigme za to, da se uzmogne to jasnije istaknuti 
svojstveni lik idealne duše hrvatskoga intelektualca, za kojim domovina 
sve to intenzivnije vapije i sve ga teže očekuje. A jakih, poletnih i neslo- 
mivih karaktera, jakih etičkih muževa i mladića imade, i njih svakoga 
čeka njihova poluga, na kojoj se sada još na žalost grče prezreni papci 
nepozvanih. Dr.J. H. 





Uostalom nama Hrvatima nije ni potrebna takva divlja potjera za 
autohtonošću naše kulture, jer mi možemo i bez ikakva forsiranja na 
svakom koraku pronalaziti originalne elemente naše kulture, koje samo 
treba oteti zaboravi i dovesti u promet duševnih dobara hrvatskog naroda. 

Pojam individualne narodne kulture nije istovjetan s pojmom autoh- 
tone narodne kulture. Individualnu kulturu ima svaki narod, jer inače ne 
bi ni bio poseban narod, pošto je glavno obilježje narodnosti upravo 
vlastita kultura, a ne jezik, država, i t. d. No ta individualna kultura nije 
u svakoga naroda u velikoj mjeri autohtona, već u tome ima velikih 
kvantitativnih razlika i varijacija. Možemo bar teoretski zamisliti kul- 
turu, koja je doduše individualna, ali nimalo autohtona, već je skalup- 
ljena iz nekoliko drugih kultura. Tom smjesom je nastala doduše nova 
individualna kultura, ali bez ikakve autohtonosti. Tako drastičnih sluča- 
jeva u praksi dakako nema, ali ima zato velikih razlika po tome, u kojoj 
je mjeri neka kultura originalna i samonikla. 


Hrvatska Smotra, br. 1. 1935. 

IZ DNEVNIKA NEZAPOSLENOG INTELEKTUALCA 


Nezaposlenost radnika i neimaština seljaka su dva problema, koja 
.more sadašnjicu. O jednom i drugom se mnogo piše i raspravlja, sa više 
ili manje kompetencije i pristranosti. 

Čini se međutim, da pitanje nezaposlenosti intelektualaca ostaje po 
strani. U koliko se tretira, govori se o njemu s istog stajališta kao i o 
.radničkom proletarijatu: treba društvo urediti tako, da svatko dođe do 
rada, a prema tome do zarade, koja će mu omogućiti doličan način 
života. 

Kako je rješenje tog problema teško i, čini se, vremenski dosta da- 
leko, ovo abnormalno stanje postaje svaki dan sve stalnije, sve redo- 
vitije, tako da se s vremenom razvija neka nova psihoza, neko novo soci- 
jalno, pa prema tome i psihološko, raspoloženje, koje komplicira sam 
problem. 

Mladi francuski pisac Denis de Rougemont napisao je pod gornjim 
natpisom knjigu, u kojoj je iznio dnevnik jednog intelektualca bez namje- 
štenja. U obliku dnevnika prikazuje život tog intelektualnog radnika na 
jednom malom otočiću francuske obale Atlantskog oceana i njegov kon- 
takt s milieuom, u kojem se kreće. 

Intelektualac, u najboljem i najvišem smislu ove riječi, je čovjek, 
koji svojim duševnim radom stvara. Da bi mogao obavljati svoj duševni 
rad, on mora živjeti bar u nekoj srednjoj materijalnoj sigurnosti. 
Kako nezaposlenost ima za najvjernijeg druga materijalnu nesigurnost, 
to takav rad postaje ili potpuno nemoguć, ili je u velikom dijelu skučen. 
Iako dakle proleter-intelektualac ima na raspoloženju mnogo vremena 
za svoj rad, baš mu ta prisilna dokolica onemogućuje aktivno duševno 
stvaranje, jer u njemu stvara psihozu, koja nije povoljna za njegov 
posao. 
»Dokolica nije samo prestanak rada; kaže Rougemont, radi potrebnog 
odmora. Nju psihološki definiramo ne u odnosu prema radu, nego u 
odnosu prema materijalnoj sigurnosti, koju nam pruža rad 
ili bogatstvo... 

Jedan nezaposleni intelektualac može još uvijek raditi — time se i 
najviše razlikuje od industrijalnog proletera — ali nema više prave 
dokolice«. 

Rougemont objašnjuje stanje, koje naziva chomage intellectuel ovako: 

1. Nezaposlenost je danas postala duševno raspoloženje, »stanje«, na- 
ročiti način življenja. Ona nije samo slučaj, povremena oskudica posla, 
koji bi bio nagrađen. Ne spada ona samo u gospodarsku statistiku, nego 
i psihologiju. 

2. Ova »egzistencijalna« činjenica je potpuno nova u povijesti; nitko 
je nije proučavao ni iznutra ni izvana kao psihološku činjenicu. | 

3. Međutim je teško tako dugo — to naime traje, raste i već dva- 
deset godina biva sve gore — držati glavu u pijesku i ne htjeti vidjeti 
sudbinu od po prilici 30 milijuna suvremenika. To više, što nam »opasne« 
političke stranke to uporno i nemilosrdno stavljaju pod nos. Tada se zado- 
voljimo s političkim raspravama ili s filantropijom. Govorimo o dru- 
štvenoj pogibli, koja nastaje poradi nezaposlenosti, i općenito mislimo, 

da je demoralizatorna. (Za mnoge malograđane, nezaposlen čovjek je 
tajanstveno biće, koje ulijeva neki strah, a služi kao baubau za odrasle 
osobe.) Temperamentno raspravljamo o mjerama, koje treba poduzeti 
radi uposlenja tih nezaposlenih, ili nastojimo barem, da im se dade čorba; 
stvaramo sociološke pretpostavke i t. d. Sve je to, već po sebi, izvan ljud- 
ske realnosti, koju nam nameće sadašnjica s problemom nezaposlenosti. 

4. A tko bi mogao proučiti tu aktualnu i ijudsku stvarnost nezapo- 
slenja? Sami ljudi bez namještenja? Tko će proučavati bijedu, kad misli 
samo na to, da za sutrašnjicu nađe kruha, a takva ih je većina? S druge 
strane, onima, koji »uživaju« neki osigurani način života malo je stalo do 
toga da upoznaju mentalitet nezaposlenog čovjeka: buržuji ne će da 
vjeruju, da organski, nužno i već stalno postoji takvo stanje u kapita- 
lističkom poretku; socijalisti se zadovoljuju time, da iskoriste politički 
argument nezaposlenosti; a ostale napokon, što je dosta shvatljivo, smeta 
to miješanje u tuđu nesreću, u takvu nesreću, za koju se možda, ne- 
svijesno, osjećaju i odgovorni baš radi svog blagostanja... 

Evo u čemu je problem: ili je čovjek u stanju nezaposlenosti, pa ne 
može da sebe analizira, da se izrazi. Ili je pak izvan stanja nezapo- 
slenosti pa nema previše razloga da mu se približi. 

Preostaje još sasvim naročiti slučaj intelektualca bez zaposlenja. 
Čini se, da je takav čovjek skoro jedini, koji ima pravo i mogućnost da 
iznutra prouči »stanje nezaposlenosti«. 

A ništa nije tako jednostavno. Ja sam na pr. više puta promatrao 
jednu interesantnu pojavu. Buržuji, ljevičari ili desničari, rado govore o 
tome da treba »spasiti elitu«x i pomagati nezaposlene intelektualce, za 
koje bi se moglo katkada kazati, da su naročito vrijedni sažaljenja... 
Ali kad me (Rougemont govori u prvom licu u spomenutom Dnevniku) 
slučajno jedan od tih dobrih buržuja sretne, i kad mu rečem, što sam, 
primijetim kod tog dobrog čovjeka neki skepticizam: »Nezaposlen? Ajde, 
bolan, u naše doba se to zvalo boem! Pa vi ste buržuj, a buržuj ne može 
biti »pravi« proleter, nešto tu nije u redu. Na koncu konca, ako pravo 
uzmemo, što to znači biti nezaposlen, kad čovjek ima zanimanje, koje se 
sastoji u tome da misli? Može li čovjek prestati misliti? Ha, ha! Nezapo- 
sleni intelektualac, ne bi li to bio — čovjek malo umoran i koji bi želio 
odmor od umnog rada? To je napokon lijep izraz za malo razmažene 
tipove. Ali ja radije mislim, da se vi sa mnom rugate i t. d.«. 

Razmišljajući ovako u dijalozima i crpući iz životne realnosti dolazi 
Rougemont do čudnih paradoksa. On time baca sve više svijetlo na ovaj 
interesantan problem, koji se rađa s razvojem današnjeg društvenog 
stanja. 

»Nezaposleni intelektualac nije čovjek, koji će »izgubiti svaku volju« 
radi toga što nema zaposlenja. Naprotiv, on može više da radi. On se 
razlikuje od intelektualca rentijera samo time, što nema osiguranog 
prihoda. Ali sama ta činjenica, da nema materijalnih sredstava, mijenja 
njegovu savjest intelektualca i sili ga, da sebi predstavlja nova pitanja«. 


»Jedan nezaposleni intelektualac obično nije »upisan« među nezapo- 


slene, i ne uživa onaj minimum novčane sigurnosti, što država pruža 
nezaposlenom industrijskom radniku. 

Druga neprilika: on ne može prihvatiti bilo kakvo privremeno ma- 
nuelno zanimanje, a da se u isto vrijeme na odreče svog razloga opsta- 
janja — što nije slučaj radnika, naročito nekvalificiranog«. 


»Može se dogoditi, da intelektualac dođe do naročite vrste »potpune 
nezaposlenosti«: neki vanjski uvjeti mogu u nekim ljudima ubiti i samu 
misaonu djelatnost«. 


»Što više nastojim odrediti svoje stanje, nastavlja Rougemont u 
svom dnevniku, to mi se ono čini sve više paradoksalno, čas bolje, čas 
gore od položaja običnog nezaposlenog radnika — ako smijem reći — 
nikad ne sasvim jednako, ali ipak srodno. Budući da nemamo jasnog za- 
ključka, kušajmo ukratko iznijeti činjenice: 

1. Nezaposleni intelektualac je onaj, koji više ne može živjeti od svog 
rada, bilo da je izgubio redovno namještenje, koje mu je podmirivalo 
budžet, bilo da, po prirodi svog posla, ne može da smogne dovoljno sred- 
stava za život. (Koliko ima pisaca u Francuskoj, koji žive od svojih 
djela? Možda 2% — a ti su vjerojatno između 40 i 70 godina...) 

2. Intelektualac ne proživljuje nezaposlenost na isti način kao onih 
tridesetak milijuna nezaposlenih. Dok manuelni radnici, činovnici, inži- 
njeri, liječniciit. d. ne mogu vršiti svoje zvanje, kad nemaju nužnih sred- 
stava ili potrebno polje rada, dotle intelektualac u glavnom treba samo 
papira i crnila. On ne će dakle nikada biti apsolutno nezaposlen, jer će 
uvijek misliti, što i jest njegovo zvanje. Ali možda, baš zato što razmišlja 
više nego drugi, po svom zvanju, on će više i trpjeti zbog toga svog stanja 
ili će ga bar dublje shvatiti, a prema tome ga je teže i podnositi... .« 


»Nezaposlenost ,,deklasira'' intelektualce. Paradoksalno ga postavlja “ 
na isti niveau s ljudima, koji ga okružuju. Lišava ga vanjskih znakova 
njegova stanja, onog građanskog habitusa, koji je, na žalost, još uvijek 
kod nas oznaka intelektualca. I time nezaposleni intelektualac biva infe- 
riorniji u očima ljudi stručnjaka, među kojima živi«. 


Denis de Rougemontu je, kako smo vidjeli, uspjelo dati nekoliko 
distinktivnih crta ovog novog tipa intelektualca. Premda on sam nije, 
nadam se, u tom teškom stanju, čini se, da je uspio dovoljno se uživjeti 
u čovjeka, koji se nalazi u tim prilikama, kao što je Daniel Rops u svojoj 
knjizi »Misčre et nous«, uspjelo povukao oštru crtu između siro- 
maštva i bijede, analizirajući ovu zadnju kao naročito psihičko stanje 
ostalim ljudima skoro nerazumljivo. 

Međutim, kako smo spomenuli, naš nezaposleni intelektualac piše 
dnevnik. U tom dnevniku on govori o svom teškom stanju. O tome, kako 
je teško čekati honorar mjesec dana. Jer »mjesec dana, pa i sedmica dana, 
znači mnogo, kad čovjek nema više ništa. Onaj koji živi iz dana u dam, 
mora svakako nastojati da izbjegava praznine ovakve vrste«. On lako 
rješava svoj »čvor«: kad više nema novaca, poziva ga k sebi njegov pri- 
jatelj, i stvar je bar za neko vrijeme odgođena. Piscu dakle nije junak 
dnevnika bio glavni cilj ove knjige, nego analiza zapadno-evropske kul- 
ture u današnjem stoljeću. Baš taj oblik dnevnika dao mu je prilike da 
se dotakne najrazličitijih pitanja sadašnjice. 

: * 

. Pogledajmo još samo jedno, i to pitanje o narodu. 

Jednog dana došao neki protestantski pastor na otočić, da održi na- 
rođu predavanje. Naš je »junak« prisustvovao predavanju i zabilježio je 
alijedeće bilješke u dnevnik: 

— Velika općinska sala, sva presvođena, obojena u svijetlo plavoj 
boji. Stol i tri stolice na pozornici. Po prilici stotinjak slušalaca: seljaci 
i ribari, to se vidi. U prvom redu dvije »dame«, jedna vrlo stara. To su 
jedine žene. Slaba rasvjeta. Govornik se diže na pozornicu: još mlad 
čovjek, malo trom, otvorena i ozbiljna izgleda. 

»Po vašem običaju, gospodo i dragi prijatelji, pristupit ćemo izboru 
odbora, jer je, kako znate, predavanje polemičke prirode. Molim vas, 
dakle, da predložite imena.« Šutnja. Šuštanje. »Idi! — Ne! ja?« »Idi, Dra- 
gutine, kao ono onomadne!« Susjedi izguraju tri čovjeka, koji ustaju sle- 
gavši ramenima, kao da se opravdavaju, što se ovako ističu. Popnu se na 
pozornicu, skinu svoje kape s tvrdim štitnikom i sjednu na tri stolice, 
jedan sasvim nadesno, drugi sasvim nalijevo, a treći, kao predsjedatelj 
iza stola. Ne znaju, što će s rukama, kamo će s nogama i kako će s ka- 
pom. Zlobno gledaju na drugove u sali. Predsjedatelj ustane: »Gospodo 
i gospođe, oprosttie mi, što vam ne predstavljam govornika, koji će vam 
održati interesantno predavanje o... Ali ja slabo poznam gospodina Pal- 
lut-a, zar ne, on prvi put danas dolazi u A, ali je sigurno, da će vas inte- 
resirati, pa mu dajem riječ.« 

G. Pallut se ljubezno nasmije i reče: — »Na ovom je mjestu netko > 
rekao, da je Crkva protiv radnika. Je li to istina? Ima više crkvi i na ža- 
lost one se uvijek sve ne slažu. Crkva prvih kršćana je bila sastavljena 
od robova i siromašnih ljudi. Zatim je bilo bogatih crkvi. One su izdale 
Evanđelje. Jedan francuski filozof, g. Julien Benda, je rekao, da su uče- 
njaci (les clercs) izdali. Učenjaci, zar ne, to su intelektualci, pisci, profe- 
gori, odlični i obrazovani ljudi. Ima i svećenika i pastora, koji su izdali. 
Kapitalizam, egoistična buržuazija, rat. Ali prvi kršćanin je s malima. 
Kratak sadržaj onoga, što biblija kaže o radnicima: Jeremija je zahtijevao, 
da kralj plati radnike. Stari Zavjet nam pokazuje, da je kod Židova 
sistem vlasništva bio skoro komunistički! Isus je prijatelj siromaha i gu- 
bavaca. Na žalost postoji i klerikalizam. On je loš, ali ne biblija. Biti 
kršćanin znači ljubiti svog bližnjega kao što nas Isus ljubi. Kad bi svi 
ljudi bili kršćani, ne bi bilo više ni iskorišćivanja a ni rata!«... 

Završetak govora je bio sjajan, pače i previše po mom mišljenju. 

Pljesak. Predsjedatelj pita, da li tko želi postaviti kakvo pitanje. 
Druga neugodna šutnja. Napokon se jedan tip digne na dnu sale i zapita, 
»da li ima protuslovlja u bibliji«. Nastaje mala diskusija sasvim zbrkana 
i bez ikakve veze s predmetom. Drugih pitanja nema. Predsjedatelj se 
onda ukratko zahvali govorniku. Opravdava se još, što se dosta ne razu- 
mije u religiju, ali ga uvjerava, da ga je to vrlo zanimalo. Svi ustaju, a 
jezici se razvežu... »Lijepo je govorio, a?« reče mi moj susjed, dok mu pri- 
paljujem cigaretu. To je jedan mali mršavi čovjek u kačketi, oko 35 go- 
dina, inteligentnog izgleda. Ja mu povlađujem i čudim se, što diskusija 
nije bila dulja: ta bilo je mnogo slušatelja, koji se sigurno s tim nijesu 
slagali? — Pa šta, reče on uvjereno, istinu je govorio! 

... Na to ću ja: Da, to je istina za kršćane, ali svatko ne misli ovdje 
tako? — On me opet gleda malo začuđen: »Šta ćete, nema šta da se od- 
govori, točno je ono, što je rekao! Razumije se u svoj posao. Tako je i 
napisano u bibliji, pa nije lagao, šta! Ali ovdje ne znaju raspravljati. Da 
odete u F... e, tamo je drukčije. Tamo je sve vruće poslije sastanaka! 
A ovdje, eto! Takvi su vam... « 

...»Neprestano mislim na prekjučerašnje predavanje u A. Čini mi 
se, da sam tamo naučio više o »narodu« nego u svim mojim pređašnjim 
iskustvima. Čini mi se čak, da sam na tom predavanju prvi put u životu 
vidio »narod«. 

Jedna konstatacija: najveći dio govora, što se drže narodu, on ne 
razumije; onima koji slušaju te govore čini se to posve prirodno. Ja sam 
se sigurno jedini začudio, što je učitelj citirao Ernest Lavisse-a; ili pastor, 
gospodina J. Benda. Općenito se u Francuskoj drži, da govornik mora 
navesti mnogo nerazumljivih stvari i citirati nepoznata imena. To spada 
u rječitost. A rječitost je svrha govora, kojemu je sadržaj samo izlika. 

. Zaključujem, da su intelektualci u slabom položaju da djeluju na 
narod. Govorili oni istine ili laži, pljeskat će se ponajviše zvuku njihova 
glasa ili stranci, koja ih je poslala. 

Trebalo bi još protumačiti ono stanje stvari, prema kojemu »nauče- 
njaci« lupaju po praznoj slami — što je nezdravo — dok se narod ne 
može da oslobodi političkog šarlatanstva... Je li to nemoć »duha«, glu- 
post akcije: nemaju li možda ove dvije bijedne pojave zajednički izvor? 

Činilo mi se, da sam taj izvor našao u govoru moga susjeda izlazeći 
s predavanja. Ovaj čovjek je govorio, da nema o čemu da se »diskutira« 
u govornikovim riječima, jer da je to bila »istina«. Drugim riječima, jer 
je to bilo točno, jer se to drži samo po sebi« i jer je to bilo lijepo rečeno. 
Nije mu bilo došlo na pamet, da je istina nešto što može biti ostva- 
reno. Da se ipak mora stvarno zauzeti neko stajalište. Da ga je netko 
lično interpretirao, da ga je pozvao da izabere, da odobri ili pobije stvarno 
ono, što je predavač rekao, onda! onda bi bilo o čemu raspravljati. Nije- 
sam opazio, da je ijedan od slušalaca shvatio stvar na taj način. Znam, 
da je teško izražavati se, da postoji plašljivost, umor i da to sve može do- 
voljno opravdati šutnju ovih težaka. Ali tip, s kojim sam razgovarao nije 
imao kratak jezik. 

Narod ili »učenjaci«, i jedni i drugi jednako drže da »istina« ne oba- 
vezuje. Za njih duh ima samo da konstatira objektivnu i formalnu toč- 
nost činjenica ili razlaganja, koja netko iznosi. »On ima pravo« ne znači 
za njih: »Moram dakle udesiti svoje ponašanje po onome što on kaže«, 
nego jednostavno: »Prema njegovim premisama njegov je zaključak is- 
pravan.« 

S ova dva problema — narod i intelektualci — dolazi u pitanje či- 
tava kultura i sav društveni poredak. Već po njima se vidi, koliko je 
međuzavisnost mnogih problema sadašnjice, koje često proučavamo pose- 
bice — što je i posve prirodno — ali ih želimo i rješiti posebice, što opet 
nije tako prirodno. In ultima linea dolazimo na ličnost kao nosioca svih 
vrednota, te se čini, da će čovjek kao ličnost i ostati glavna polazna točka 
za rješavanje socijalnih pitanja. | Dr. Krsto Spalatin 

KRUTY 
Uz dvađdesetu godišnjicu junačkog čina ukrajinske akademske omlađine. 


Već je dvadeset godina prošlo od dana 29. siječnja 1918. godine, od onog histo- 
rijskog događaja, koji je u povijesti ukrajinskog naroda a pogotovu ukrajinske 
akademske omladine postao svijetlim putokazom za daljnju budućnost... Dan ćetaj 
zauvijek ostati graviran zlatnim slovima u duši svakog člana ukrajinske omladine 
pa i čitave nacije, dotle, — dok bude plamtjela u njezinu srcu barem najmanja ' 
iskrica ideje ukrajinske državnosti! ... Jer je 29-ti siječnja bila velika manifestacija 
preporođenog ukrajinskog naroda, kada je on oružjem svojih sinova dao nadležan 
odgovor novom moskovskom* imperijalizmu pod selom Kruty. Tamo je ukrajinska 
intelektualna omladina položila svoj »ispit zrelosti«, jer je na žrtveniku domovine 
položio život cvijet nacije braneći do posljednjeg čovjeka čast i slobodu svoga naroda 
pred navalom deseterostruko jačeg neprijatelja. Time je nadovezao dugi lanac u 
tradiciji borbe za nezavisnost i državnost ukrajinske zemlje, u kojem je temeljnom 
kamenu bio akt proglasa nezavisne ukrajinske države dne 22. siječnja 1918. g., a 
daljom posljedicom ukrajinsko-moskovski rat epizodom bitke pod Krutyma! 

Činjenica postanka: ukrajinske države kao novog političkog faktora na Istoku 
Europe, izazvala je odmah odlučnu reakciju moskovskog imperijalizma prebojadisa- 
nog radi odmjene na crveno, — jer time su zauvijek propadali njegovi lijepi planovi 
o hegemoniji nad svijetom, koju je pokušavao i pokušava nametnuti pod krinkom 
internacionalizma... I tako zaboravljajući na svoja visoka gesla bratstva, mirolju- 
bivosti i slobodnog samoodređenja sviju naroda na svojoj zemlji »bratski« moskov- 
ski narod pod vodstvom Lenina i drugova navijestio je mlađoj ukrajinskoj državi 
rat baš uime tih visokih gesala... 

Ukrajina kao mlada država u stadiju stvaranja i organizacije, zahvaljujući 
socijalističkom odgoju svojih vođa, koji su sveto vjerovali u internacionalizam i 
njegove ideje i pravde, čime su umjetnički i vješto znali žonglirati Lenin i drugovi, 
upravo se nije mogla snaći i odmah dati nadležan otpor ovakvom »izljevu bratske 
ljubavi« susjednog naroda u obliku milijuna bajuneta bačenih na ukrajinski teritorij. 

Tadašnja ukrajinska armija, složno s načelima socijalističkih doktrina, da je 
»rat anahronizam, jer u doba slobode i bratske ljubavi sviju naroda rata ne će biti« 
bila je već prije demobilizirana... Ostao je samo mali isključivo dobrovoljački 
kadar, koji zbog loših poteza i zapreka sa strane neiskusnih političkih vođa nije bio 
u stanju skršiti prodor milijunske moskovske armije pod vodstvom Muravjova. 
Istina je, da je političko vodstvo prozrevši svu laž internacionalnih ideja, u zadnje- 
mu čašu bacilo poklik »Svi na obranu domovine!« ali je bilo prekasno — neprijatelj 
je već marširao po ukrajinskom teritoriju, uperivši svoje bajunete na centar Ukra- 
jine, stolicu Kijev. 

Na poklik vlade odazvali su se svi, kojima je bila draga ideja ukrajinske 
državnosti, a u prvome redu akademska i srednjoškoleaka omlađina, upisujući se 
grozničavo u bojne odrede, a naročito u novoformirani »Studentski Batalijun.« Ne- 
koliko dana nakon formiranja jedan od prvih otišao je na bojno polje »Studentski 
Batalijun«e, koji je svojim mladenačkim grudima imao zaustaviti prodor neprijatelja 
pod selom Kruty. Na ovom odsjeku junački omladinci zapravo još djeca, jer ne 


* moskovski — ruski. 

rijetko 17—18 godišnji, u broju tri stotine sudarili su se prsa o prsa sa cijelom dđivi- 
zijom kronštandskih mornara, koja je bila »gordost i ponos ruske revolucije!« Re- 
zultat je bio predviđen unaprijed... Po cjelodnevnom žilavom otporu »Stuđentski 
Batalijun« radi nestašice naboja prihvatio je borbu na bajunete, u kojoj je bio 
skršen deseterostruko jačim brojem bijesnih pomoraca... Bilo ih je trista i trista 
je palo ne pitajući pardona... Svojim besprimjernim junaštvom stvorili su legendu 
ukrajinskih Termopila, te manifestirai_ pred svijetom životnost ukrajinske nacije, 
koja je dala ovakva sinove! I makar je neprijatelj tada zatrijumfirao, smrt ga je 
uzdrmala savješću čitave nacije, koja se podigla na obranu domovine izbacivši 
neprijateljeke horde iz svoje stolice. 


Svake godine na dan 29. siječnja, koji je postao sveopćim nacionalnim blagda- 
nom, a napose blagdanom ukrejinske akademske omladine, cijela ukrajinska nacija, 
gdjegod je to moguće daje počast bezgraničnom junaštvu i požrtvovnosti svoje 
omladine, koja je iz velike ljubavi spram domovine žrtvovala sve šta je imala 
najdraže, svoj mladi život. 


I baš ove godine, o dvadesetoj godišnjici bitke pod Krutyma, ukrajinska nacija 
sa studentskom omladinom na čelu po cijelom svijetu, gdjegod imade svojih članova, 
slavi dostojno &mrt svojih sinova, ali me sa suzama i žalošću, već sa radošću i pono- 
som na svijetlu tradiciju borbe za najviše ideale, koju su pokazali nasljednicima 
junaci »Studentskog Batalijuna«. Kao što svake godine tradicionalnim gladovanjem 
i 2-minutnom šutnjom u podne manifestira ukrajinska nacija privrženost ideji, za 
koju su pali Krutjanski junaci, a koja je potaknula na borbu nove legione omla- 
dine. I borba traje dalje, makar je Ukrajina kao država podlegla premoći, ali ukra- 
jinski narod nije ispustio iz ruku mača! To dokazuju najbolje Sibir, Solovke, podru- 
mi G. P. U., Bereza Kartaska i bezbroj strijeljanja i vješala!... Tako umiru oni, 
koji su produljili tradiciju borbe za najviši iđeal — državnost. Ukrajinska nacija 
prošavši svoj krvavi i trnoviti put, još će jednom izreći svoju odlučnu riječ u stvari 
Istoka Europe, koja će biti ostvarenje velike ideje nezavisne države, na koju je 
stekla pravo krvlju svojih najboljih sinova 29. siječnja 1918. god. pod Krutyma — 
Ukrajinskim Termopilama!... Levyćkyj Vsevolod. 





Stalin contra Trocky. (Guerin Meschino) 

Vuiiževni ueikani 


MILA MIHOLJEVIĆ: NA NJIVAMA 
Redovno izdanje Matice Hrvatske. 





I opet selo. Ali ovaj put ne kao »izvor snage«, ni kao utjeha u općoj po- 
mutnji i blaziranosti vremena. Naprotiv selo lišeno svakoga magičnoga čara 
autohtonosti i ljepote vanjskoga ruha. Ogoljeno, žalosno, bijedom zasićeno. U 
ovom romanu je bijeda i duhovnoga karaktera, makar se sve svodi na materijalnu 
stranu i baš radi toga je konačni doživljaj težak i nezaštićeno izvrgnut očaju. 
Kroz taj očaj pak klije čovještvo, makar s naličja jedne jezovite slike, koju 
je, što najviše iznenađuje, iznijela spisateljica tako grubim naturalizmom, koji 
ne zazire ni od prostote, ni od neukusnosti, ni od ružne riječi, da je to upravo 
rijedak slučaj za žensko pero. i 

Djetinjstvo i momaštvo seljaka Tunije ispunjeno je jezovitim strahotama 
nekog primitivizma, koji sve što radi, zlo radi. U gustom draču pijanstva, prazno- 
vjerja i senzualnosti izbija taj čovjek, koji kad se oženi siroticom Jelom udvo= 
stručava bijedu u rodnoj kući prepunoj zavisti, zlobe, sramote, bijele kuge. Ko- 
načno se trgne, živci više ne podnose pakao braće i zaova. Hoće da se osovi na 
vlastite noge, ziđe kućicu, isplaćuje dug, ali kao grom iz vedra neba vlastelin 
Balakoci osramoti Jelu, sinju kukavicu, koja gladna usta dječija zatrpava vla- 
stitom krvlju. Tunija sazna i pobjesni. U bijesu uništava ženu do smrti, nava- 
ljuje na Balakocija, ide na robiju, a djeca, prepuštena sudbini napuštenosti i 
siromaštva ginu i stradaju. Tunije, kad se vrati iz zatvora da mu srce ne pre- 
pukne od jada, prolazi kroz selo, ali nema snage, da se u njemu zaustavi. Odlazi 
zauvijek za tuđim blagom kao gonič. “ 

Mila Hiholjević, sasvim novo književno ime, bez ikakovih skrupula stala je 
pred seoski život i upravo fiziološki ga razotkrila, a da bi okom trenula. Stilom, 
koji nema respekta pred realnošću, punom čovječanskom realnošću, nego koji 
požudno rekreira opažene činjenice i upravo ih nekom strašću komentira ne 
naglašavajući toliko unutarnju tragiku koliko vanjski brutalni izgled za sve oči 
jednak i lascivan, gomila ona težak i dokumentaran materijal bijede. 


I ne može se reći, da nema uspjeha u tom nezahvalnom poslu. Naprotiv 
njezin jezik je direktan, prirodan, živ; uspijeva mu sve pokazati, pronaći, istak- 
nuti, dati na vidjelo. Slika jadnoga Tunije u svim okolnostima života puna je 
ljudske eksistencije, uvjerljiva i iskrena. Još više slika Jeline tragične sudbine 
i slika njenih krvnika i djece. AH taj opis, taj objektivni realizam, ta potencirana 
jasnoća, koja ne štedi ni stid ni ukus, ne uspijeva izdići pred nas — štono bi 
Morgan rekao — zrcalo koje bi nam aktom stvaralačke imaginacije dopustilo 
slutnju ideje forme čovještva. Ili barem, u koliko to uspije, uspjet će u rijetkom 
krugu visoko etičnih i obrazovanih čitatelja, a prepuštena malograđanskoj ruci, 
omladinskoj nezrelosti i njenoj romantičkoj sklonosti sve u svemu t. z. široj 
publici, kojoj je pruža izdavač, može postići obrnut estetski i moralni rezultat. 

Miholjevićka inače poznaje selo i nisu joj skriveni oblici njegova života, pa 
i onoga najintimnijega. Izražava se nepatvorenim izrazom seoske duše, zna sigurno 
ocrtati milieu, slika joj je uvijek puna života i pokreta, radnja nije nigdje raz- 
vučena. Talenat je tu. 

Ali talenat nije sve. Osjećaj za mjeru, za takt, naročito, kad se radi o sen- 
zualni mstvarima, dublje gledanje na život, izbjegavanje nekih klišeja, kada se 
radi o odnosu gospodina prema seljaku, a zanajviše o odnosu župnika prema se- 
ljaku, eto to su stvari, o kojima bi se moglo mnogo toga dokumentarno reći uz 
ovu knjigu. D. Ž. 

VIKTOR ŽIVIĆ: NA PRAGU HRVATSKOG ORIJENTA 


Istom metodom, kojom je napisao lanjske godine literarno-historijski putopis 
DO hrvatskoj sredovječnoj Dalmaciji (»Stare slave djedovina«). Živić je u ovoj 
novoj knjizi u nizu historijsko-putopisnih eseja oživio prošlost hrvatskoga Pounja 
od Kostajnice do Bihaća. Oživio, to je najbolja riječ za njegovo djelo. On putuje 
od mjesta do mjesta, od jedne stare kule do druge savršeno osjetijiv za svaku 
stvarcu iz hrvatske prošlosti. Čim se koje dotakne, sav duh mu poleti u njenu 
historijsku dušu i tolikom se žudnjom sljubljuje i suosjeća s njome, da nam se 
svaki čas dok pratimo njegovu šetnju, gubi s vida njegov putnički lik, a pred 
nama drhti uskrsnula povijest. Historijska šetnja ovoga neobično finoga i tanko- 
ćutnoga čovjeka ima karakter duhovnoga i umjetničkoga doživljavanja. U njoj je 
toliko istančane lične estetske rezonance, da ga čitatelj prati kroz napuštena 
mjesta i arheološko-historijski materijal rijetkim užitkom, ličnim sudjelovanjem, 
radošću i ponosom. 

Živiću uspijeva kroz srce ući u historiju tolikom snagom i iskrenošću, da 
mu poput Šuflaja jedinstvenom lakoćom uspijeva organski povezati prošlost i sa- 
dašnjost u isti život jednoga organizma, koji se zove hrvatski narod i njegova 
kultura. To nepretrgnuto jedinstvo narodnoga duha, to je forte svih Živićevih 
radova i već mu je teško naći premca u toj vrsti literature. On sav živi u historiji 
i historija živi u njemu. 


U ovoj je knjizi prikupljeno sedam eseja. »Put u prošlost. Gdje da siđem? 
U kojem osamljenom gradu da ostavim te brige sadašnjosti i da primim u sebe 
duh prošlosti, kojim bih ušao među ruševne zidove starih gradova hrvatskog 
Pounja, da shvatim govor tih mrtvih vidika prošlosti?« I prepustivši sve dobrom 
slučaju, bez plana, silazi naš vidoviti putnik u Hrvatskoj Kostajnici, da nastavi 
put kroz zaboravljenu i pregaženu historijsku šutnju Pounja zaustavljajući se 
na utoku Sane u Unu (u razmatranju uspomene Zrinja, Novigrada i Blagaja). 
»Ime Zrinjskih još se i danas s ponosom spominje među zidinama toga drevnog 
grada. ....Izlazim iz njega osjećajući, kako te vjekovne sjene nad tim kulama 
podižu neokaljane zastave naših ideala... Tu ispod zidova staroga grada susrećem 
čudne sjene orijenta pod crnim velom, kako korakom izumrlih generacija pro- 
laze kraj njegovih zidova... Tu, gdje je trag historijske pustoši već skoro izbri- 
san, tu živi narod pod naukom svoje davne tragedije, pod fatalnim uđesom, napu- 
stivši vjeru svojih praotaca, prigrlivši onu svoje kobne prošlosti, kao znamenje 
svoje Kalvarije«. — 

Kroz laganu tugu Živić niže sadašnjost Pounja, iz kojega je istjerana proš- 
lost. »Una, Sana, doline i planine ostale su vjerne davnini svojoj, tek kuće, ti 
novi krovovi, htjeli bi da žive nekim novim životom. Ali noć, ta svemoćna noć, sa 
dahom Sane i Une uvlači se pod te krovove, gasi njihova varava svijetla, dok na 
nebu pobjedonosno sjaju zvijezde hrvatske vječnosti...« 


Najuspjeliji esej »Na vjekovnom bojištu Istoka i Zapadđa« ima 
nekoliko stranica, koje upravo iznenađuju svježinom pogleda u muslimanski svijet, 
koji danas živi oko starih zidina Keglevićeva grada, iz kojega je morao bježati 
kršćanski svijet. »No kao da se stare generacije Hrvata nisu mogle rastati s tim 
gorskim kosama, brdima: imena nestalih obitelji sačuvana su po kakovu pre- 
ostalom starosjediocu, koji se krio po šumama, u špiljama od narodnih nevolja 
i živio pustinjačkim životom. Došli su novi ljudi. On izlazi iz svoje špilje pred 
te ljude, pod okriljem svoje patničke samoće, kao dobri duh tih razorenih ognjišta, 
imenuje potočiće, brda i doline svojim starim imenima, kao potok Jelovski, Carić 
potok, Zimanjski potok, pa Despotovu kućerinu, Orlićevu kosu, Kukića brda i t. d. 
i stari kraj i dalje duhovno živi u tim starim imenima...« 


Živićev susret s Islamom u razgovoru sa hodžom na Bužim-gradu divna je 
stranica naše čvrste ukorijenjenosti u kršćanskoj tradiciji, i naše historijske tuge, 

kojoj. pisac daje oduška na ovaj način: »I tako se morah podvrći asketizmu bu- 
žimskoga kraja, kojega su se naslovom okitili naši Keglevići i Jelačići, ne misleći, 
da se u tom staroslavnom imenu krije tragični asketizam jednog 
naroda.« | 

Čevrti esej je posvećen junacima grada Krupe, peti Ostrošcu, šesti Cazinu, 
rezidenciji starohrvatskih biskupa, a sedmi Bihaću, glavnom gradu Hrvatske XVI. 
stoljeća. 

Svi eseji nijesu jednake vrijednosti, ali kroz sve se provlači osjećaj izmjene 
generacija na straži hrvatskoga duha, u svima plamti toplina i zanos, uzdah i 
tuga. »Stari gradovi, napuštena naša viteška gnijezda, gdje se hrvatsko srce 
htjelo uzdignuti nad kobnim valovima, što stadoše udarati s Bospora! Tragične 
i krvave naše visine, gdje su se kovale donkihotske iluzije o junaštvima, poštenju 
i borbi za krst časnil« — 

Živićev stil poradi čestog ponavljanja nekih izraza i mnogih apstrakcija 
ponešto umara. Kad bi se ipak više držao stvarnih opisa i sigurnoga tla historije, 
a skratio često preduge ekskurze u imaginativno carstvo ličnih reminiscencija, 
njegovo pisanje bi dobilo na jedrini i dubljoj sažetosti. Osim toga ima kod Živića 
romantike malo više nego bi trebalo. Maurice Barrčs je čini se njegov veliki 
učitelj. D. Ž. 


Vazabiši 


MARK REED: IMAŠ PRAVO, DRAGA KĆERI 





Kolikogod u ovoj lakoj amerikanskoj komediji nema prigode za dublji do- 
življaj bilo čije sudbine, jer sve je toliko površno i ležerno zadržano u pličinama 
tipične amerikanske amoralnosti i liberalnosti, to je ipak vještini pisca uspjelo 
u nekoliko duhovitih okretanja medalje bračnoga morala sukobiti principe slo- 
bodne ljubavi sa zdravim razumom i životom. 

Bogataška kći, apsolvirana studentica Helen, ambicioznih i modernih nazora 
želi se poigrati slobodne ljubavi na tipičan amerikanski način. Sama daje inici- 
jativu svome »prijatelju« Douglasu, da potajno otputuju na weekend. Preko brbljave 
tetke Constance, mlade žene triput rastavljene i svaki čas spremne na nove avan- 
ture, sazna za Heleninu namjeru njena mati Margaret. Buni se njena roditeljska 
ljubav, prirođeni instinkt majke i iskusne žene, ali u velikoj sceni, kada hoće 
zadržati kćer, ova joj smiono razotkriva njene nekadašnje principe o slobodnoj 
ljubavi, njezinu feminističku borbu i pokvaren život sa pjesnikom Titusom Jay- 
nood i uime tih njenih principa traži i za sebe slobodu. Gđa Kernic je kao zrela 
umjetnica vanrednim psihološkim regristrom odigrala težak sukob između ličnog 
poniženja majke pred kćerkom i izgubljenog autoriteta s jedne strane, a zdrava 
razuma i apsurdnosti principa slobodne ljubavi, kada se radi o njezinu vlastitom 
djetetu s druge strane. Njena borba prepuna nemoći i boli, istinska spoznaja lica 
i naličja ludih principa, najvredniji je prizor u čitavom komadu. Interpretacija 
gđe Kernic bila je uistinu snažna kreacija. Ali jedno za ljubav komediji, a drugo 
amerikanskoj površnosti, kada se radi o moralnoj odgovornosti, majka kapitulira 
sa izjavom: Imaš pravo, draga kćeri. Ali sada se istom umiješa otac. Njegov zdrav 
razum uza svu liberalnost i praznu konvencionalnost shvaćanja ovakovih zgoda 
Dravi skandal i on hoće pošto poto spasiti čast i smjesta udesiti vjenčanje, kada 
su se mladi povratili sa weekenda. Sada se istom ispoljava sva neprirodnost 
amerikanske slobodne žene. Helen ne će ni da čuje za takovu ženidbu to više, 
što se i njezin »prijatelj« Douglas pokazao moralnim i želi spasiti svoju čast. 
Duhovita majčina dosjetka, također karakteristična za amerikansko shvaćanje lju- 


3 159 


bavi — »kad gi ga zavela, treba da se i uđaš« poput sretnoga happy enda spašava 
situaciju prije nego se spusti zastor. 

Naš repertoir nije ovom komedijom dobio mnogo, nego možda tek da se kaže 
kako smo a jour, ali naša drama je i opet zasvjedočila odličan umjetnički niveau. 
Gđa Ervina Dragman (Helen), Greta Kraus (Constance) i spomenuta gđa Kernic 
stvorile su odličnu salonsku igru svaka savršena u svojoj ulozi, što naročito vri- 
jedi za gđu Kernic. Otmjeno i sigurno im je pomogao g. Grković kao Titus, a pun 
neposredne svježine g. Laurenčić kao Douglas. 

G. Dujšin je u zadnji čas uskočio na mjesto oboljelog Sotošeka. D.Ž. 


e sp Ao o 


BUGARSKE LIKOVNE UMJETNICE U ZAGREBU. 


Mjeseca siječnja o. g. izložile su u Ulrichovu Salonu svoje radove bugarske 
likovne umjetnice. Dakako, o čitavoj se toj izložbi, koja pokazuje toliko različnih 
i oprečnih strujanja i pravaca, može govoriti na ovom mjestu samo sumarno. 

Simpatična je pojava kod većine radova, što se na njima osjeća gibanje i tra- 
ženje izraza; pa ako je to, recimo, koji put i odraz Pariza (na pr. Gančeva Nevenka), 
ipak je već to traženje pozitivna pojava. Svakako pozitivnija, negoli razvodnjeno i 
neiskreno, bezizražajno i šuplje tretiranje motiva, što — na žalost — imamo prilike 
da vidimo kod mnogih naših slikarica. Jasno je, da je i na toj izložbi bilo i lošijih 
stvari, štaviše i diletantskih (na pr. akvareli Kneginje Evdokije), ali je to konačno 
i sasvim razumljivo s obzirom na velik broj slikarica, koje su sudjelovale. 

Kao i ostale evropske slikarice ( da samo nabacim nekoliko imena: Laurencin, 
Modersohn-Becker, Serebrjakova, Perdriait, Sacharowa, Zitzewitz i dr. — izuzev, 
dakako, Kathe Koliwitz i sovjetsko-ruske umjetnice Somowu, Muchinu i dr) i 
bugarske se umjetnice odnose prema socijalnim motivima dosta indiferentno. Nagi- 
njući više na liriku i lirsko shvaćanje svega oko sebe po svojoj prirođi, ne dodiruju 
one socijalne probleme, koje socijalni slikari danas rješavaju više borbeno i raci- 
onalno, negoli artistički i osjećejno. Međutim, jasno je, da nedostatak tih i takvih 
socijalnih motiva ne umanjuje vrijednost izloženih slika. 

Burova Todorka izložila je dobre »Dunje« u cezannesko-konstruktivističkoj kon- 
cepciji; Želeskova Bogdanova dala je ozbiljni i fini »Portret stare dame«, dok su 
Bagramova Olga i Stanka Kantardijeva dale dva dobra pejzaža. Peičeva Živka izložila 
je neobično svježi »Natures mortes«, a Gančeva je Nevenka svojim dobrim »Pazarom« 
zašla u čisti kolorizam, sa osnovnom dominantom ritma bijele boje. Georgijeva 
Darena dala je također dobar »Natures mortes«. Na koncu još da spomenem 
Marinovu Radku s njenim portretima. Oni su virtuozno rađeni i dokazuju Jaki 
talenat slikarice. Tek je šteta, što — recimo, kod portreta dviju djevojčica (a to je 
već, donekle, uvjetovano samim materijalom — pastelom) kolorizam prelazi u slat- 
kasti rokoko. Grafika je slabija od ulja. Dobre su grafike Cončeve Mare, Mečkuev- 
ske Saše i Bronke Gjurove. — Kod slikarica sam, dakako, spomenuo samo nekoliko 
imena, dok se na plastiku, keramiku i veziva i ne ću osvrtati, budući da je sve to 
na izložbi sačinjavalo samo podređeni dio, a glavni je akcenat pao na slike. (Od 
plastike je bila dobra »Glava Šatz Angele«). 

Usprkos uplivu Japana (Simeonova Cveta), C€zanna (Burova Todorka), kolo- 
rizma (Gančeva), i t. d., čitava je izložba dokazala, da među njima ima talenata, 
koji traže putove svog izražavanja i da to traženje ima i pozitivnih rezultata. 

sk 

U »Novostima« od 26. I. 1938. »iskreno: je progovorio« kritik sa šifrom »Zem« 
bugarskim slikaricama, »da ih razuvjeri o umišljenosti i ohrabri za dalji rad.« On 
kcd njih ne nalazi gotovo ni jednu pozitivnu stvar, pa ih štaviše i uspoređuje sa 

Šipekom, Tomerlinom, Antoninijem i Krušlinom! Međutim, kritik se ipak na jednom 
mjestu zarekao i jasno izrazio, zašto čitava izložba ne valja; jer su bugarske umjet- 
nice »pokazale da se čuvaju, da u njih ne uđu nemiri, sukobi, dinamika i neraz- 
mjeri vremena u kome živimo« t. j. zato, što ove bugarske umjetnice ne tretiraju 
socijalne probleme onako, kao, recimo, sofijski novi hudožnici (izlagali u Zagrebu 
g. 1936.). Da to nije kriterij za prosuđivanje jedne izložbe, to je jasno! 

Uz taj prikaz reproduciran je i akvarel Kneginje Evdokije: Cvijeće. Kako su 
ti akvareli daleko ispod općeg niveaua čitave izložbe, iako se baš na njih gotovo 
najviše okosio »Zem«, to nastaje pitanje, kako je baš ta reprodukcija ušla u »No- 
vosti«, a ne, recimo, »Natures mortes« Peičeve Živke, koji je za njega najbolja stvar 
izložbe. Jasno je, da je nekome bilo stalo do toga, da dojam o čitavoj izložbi buđe 
što negativniji. Ali je isto tako jasno, da je »Zem« time dokazao — u najmanju 
ruku — neđostatak takta. M. Keglević. 


Socijalni nokzeti 


OBLIGATNO OSIGURANJE ODVJETNIKA ZA SLUČAJ IZNEMOGLOSTI, 
U AUSTRIJI. 





Prema prijedlogu, koji su izradile odvjetničke organizacije pod obvezu osigu- 
ranja potpadali bi svi odvjetnici, koji nisu prešli 60 god. starosti kao i odvjetnički 
pripravnici. Broj osiguranika iznosi oko 3.200, od toga oko 600 pripravnika. 

Prihodi za osiguranje pribavljaju se od doprinosa osiguranih članova, koji su 
s obzirom na svoje prihode podijeljeni na 10 razreda. Mjesečni doprinosi kreću se 
od 10 šilinga za I. razred pa do 119, 70 šilinga za X. razred. 

Mirovina se stiče nakon 70 godina starosti. Odvjetnik, iako prima mirovinu, 
može i dalje vršiti advokaturu, dok onaj odvjetnik, koji traži rentu za slučaj 
iznemoglosti ne će moći ictu nastaviti. Pravo na mirovinu stiče se nakon 10 godina 
članstva, a izuzetno se može steći i nakon 5 godina s obzirom na dokup ranijih go- 
dina, a iznos dokupa zavisit će i od starosti. 

Pravo na rentu za slučaj iznemoglosti stiče se odmah. U slučaju smrti osigura- 
nika prije desetgodišnjeg osiguranja dotada uplaćeni iznosi isplaćuju se nasljed- 
nicima, 

Udovi se isplaćuju 50%, a neobskrbljenoj djeci 15% one rente, na koju bi 
pokojnik imao pravo, u slučaju iznemoglosti. Visina rente za iznemoglost, odnosno 
mirovine zavisi od razreda osiguranja i od vremena uplaćivanja doprinosa. U 
prvom razredu nakon desetgodišnjeg vplaćivanja, renta, odnosno mirovina iznosi 
60 šilinga mjesečno, a nakon 40 godina uplaćivanja 78 šilinga mjesečno. U najvišem 
(X.) razredu nakon  desetgodišnjeg uplaćivanja renta iznosi 450 šilinga mjesečno, a 
nakon 40 godina 585 šilinga mjesečno. 


RADNIČKA PRAVA U NOVOM USTAVU BRAZILIJE 


U novom ustavu republike Brazilije, koji je donesen na koncu prošle godine 
opširno su izneseni principi, što ih se mora pridržavati zakonodavac pri donošenju 
zakona, koji se odnose na radnike i namještenike. 

Ovaj je ustav u tom pogledu donio jednu novost i pošao dalje od svih dosada- 
šnjih ustava, koji osim garancija građanskih prava nemaju gotovo ništa ili vrlo 
malo što bi se odnosilo na socijalnu zaštitu i osiguranje radnika i namještenika. 

Unošenjem ovakovih odredaba u ustav proširuju se ona prava čovjeka i 
građanina, što su se prvi put pojavila nakon francuske revolucije u modernim 
ustavima. Covjekova ličnost nije u modernim ustavima. Čovjekova ličnost time 

dobiva veću garanciju svojih prava obzirom na svoju socijalnu funkciju, koju vrši 
u društvu. 

Principi koje spominje ustav jesu: kolektivni ugovori koje sklapaju radničke 
i poslođavačke organizacije protežu na sve njihove članove, kolektivni ugovori 
moraju sadržavati odredbe o plaći, radnom vremenu i rok do kojeg su sklopljeni; 
pravo radnika nedjeljni odmor i na praznične dane, vjerske i državne; pravo 
radnika na godišnji, plaćeni dopust nakon godinu dana neprekidnog uposlenja; pravo 
radnika na takovu minimalnu plaću kojom je u stanju zadovoljiti svoje normalne 
potrebe; osamsatno radno vrijeme koje se može i skratiti, a povećati samo u onom 
slučaju kad to pojedini zakon izričito odredi; zabrana noćnog rada; zabrana rada 
djeci ispod .14 godina, pravo radnika na liječničku pomoć u slučaju bolesti i 
radnicama za vrijeme poroda; osiguranje radnika za slučaj nesreće, iznemoglosti, 
starosti i smrti: dužnost radničkih organizacija da pomažu svojim članovima u 
upravnom i sudskom postupku oko ostvarivanja njihovih prava u socijalnom 


osiguranju. 


BLAGAJNE ZA OBITELJSKI DOPLATAK U ITALIJI 


Socijalna pravda zahtijeva, da plaća radnika, odnosno namještenika bude 
tolika, da omogući ne samo vlastitu egzistenciju, nego i egzistenciju obitelji ako 
je ima i za koju je dužan da se brine i da je uzdržava. Danas su, nažalost, socijalne 
prilike takove, da veliki dio onih, koji svoju radnu snagu unajmljuju ne dobivaju 
za svoj rad toliko, da mogu uzdržavati i svoju obitelj. Poznato je, da se slabljenjem 
obitelji, a s time u vezi i ograničavanjem poroda, potkopava temelj na kojem se 
osniva zajednica — narod. Stoga je zadatak dobre socijalne politike, da se ovom 
činjenicom ozbiljno pozabavi i da potraži način, na koji da se ovaj problem poma- 
. ganja obitelji riješi. 

U Italiji su osnovane posebne blagajne za obiteljski doplatak, Prvotno je bila 
povedena akcija za osnivanje ovih blagajna od strane radničkih strukovnih orga- 
nizacija, a poslije se je prešlo i na zakonsko uređenje. Blagajna je u početku 
djelovala samo za industrijsko radništvo. Broj radnika začlanjenih u ovu blagajnu 
iznosio je oko 2,250.000 uključivši i neoženjene, a bez obrtnika i neuposlenih radnika. 
Obiteljski je doplatak primalo 380 do 540 hiljada radnika sa 500 do 750 hiljada djece. 


Doprinose za ove blagajne plaćaju kako radnici tako i poslodavci. Blagajnom 
upravlja odbor u kojem su predstavnici radnika, poslodavaca, fašističke stranke i 
države (iz resora za gocijalnu skrb). Blagajne su organizirane po pokrajinama. 
1935. god. blagajna je isplaćivala za svako dijete 4 lire sedmično. U početku je 
ova odredba vrijedila samo za djecu ispod 14 god. izuzevši prvo dijete. Provedbom 
statistike ovih doprinosa blagajna je ustanovila, da ne će imati gubitka, ako se 
obiteljski doplatak isplaćuje i za prvo dijete ispod 14 godina. Na taj je način 
obuhvaćeno još 186 hiljada radnika, koji dobivaju obiteljski doplatak. 

U prvoj godini poslovanja ovih blagajna iznosila je svota isplaćena za obiteljski 
doplatak preko 163 milijuna lira od ukupnog prinosa od preko 197 milijuna lira, 
a obiteljski doplatak primalo je preko 650 hiljada radnika. 

1936. godine donešen je zakon koji je uredio pitanje obiteljskog doplatka te 
predvidio i stanoviti prinos države za obiteljski doplatak. Visina prinosa ravna se 
prema nadnici pojedinog radnika. Radnik plaća 1%, poslodavac 234%. Početkom 
1937. god, osnovana je blagajna za obiteljski doplatak trgovačkim namještenicima 
uz slične uslove kao i za industrijske radnike. Doplatak za svako dijete ispod 15 
godina iznosi 25 lira mjesečno. Visina mjesečnog doplatka zavisi i od plaće namje- 
čtenika. Za namještenike kreditnih i osiguravajućih zavoda pitanje obiteljskog 
doplatka uređeno je kolektivnim ugovorima. 

U Francuskoj, Belgiji i u nekim drugim zemljama postoje također ustanove 
za pomaganje obitelji. 

Bilo bi poželjno, da se i kod nas primijeni njihovo iskustvo i da se brojnim 
radničkim i namješteničkim obiteljima omogući egzistencija, jer su plaće mnogih i 
ispod minimuma egzistencije, a osim toga se pomaganjem obitelji osigurava razvitak 
i napredak naroda. Dr. P. 


Međ dui ' 


GLAVNA NIT MEĐUNARODNE POLITIKE 


Osim mnogih zakulisnih poslova, koji se vrše iza zatvorenih vrata i o kojima 
se ne može mnogo znati, postoje pojave, koje očevidno pokazuju, oko čega se kreću 
svi ti poslovi. Nitko ne može poreći činjenicu, da ja danas središnji svjetski doga- 
đaj japansko-kineski rat. Po svojem neposrednom području daleko je od Europe, 
Amerike i Afrike, dakle glavnih kontinenata. Međutim niti toga rata krupno hvataju 
sve kontinente. Japan ugrožuje u Kini i oko Kine ruske, engleske i nizozemske 
interese, pa prestiž Amerike na Tihom oceanu. Svaki događaj, koji dira istodobno 
Ameriku, Englesku i Rusiju, o manjima da i ne govorimo, ima svjetsko značenje. 
Španjolski građanski rat po svom značenju daleko zaostaje za kinesko-japanskim 
sukobom. Mi smo se bili doduše nekoliko naučili, da u Kini neprestano nešto čepr- 
kaju i da to nema neku naročitu važnost. Današnji sukob je međutim važniji i 
odlučniji. I to s toga razloga, što je Japan odlučio ostvariti svoju moć i premoć u 
Kini bez obzira, da li se to nekome sviđa ili ne. Japan misli, da ako može Engleska 
vladati i iskorišćavati tako reći cijeli svijet, da to može Japan barem u Aziji odnos- 
no u Kini. I u ovome nema nikakve pomirbe — Japan ne će popustiti, a Engleska se 
ne kani povući kao neka stara baba. Sukob između Engleske i Japana izvire iz 
japansko-kineskog sukoba. Također i sukob između Rusije i Japana. Amerika se 
pak drži mudro. Više ističe riječi, a manje se hoće upregnuti u mreže Engleske 
onoliko, koliko bi Engleska trebala za vlastite interese. Neki su očekivali, da bi 
noisoci ugroženih interesa, t. j. Amerika, Rusija i Engleska mogli stvoriti vojnički 
blok protiv Japana, zaprijetiti mu i prisiliti ga na mir. Međutim Engleskoj i Americi 
je nezgodno i nemoguće s Rusijom, jer odmah stupa na snagu antikomunistički blok 
Njemačke, Italije i Japana, i tako bi se Engleska i Amerika našle u borbi s Nje- 
mačkom i Italijom, a Japan bi ostao gospodarem u Aziji. Osim toga Amerika ne 
smatra svoje interese toliko ugroženim, da bi trebalo pristati čak i na novi svjetski 
rat. Konačno je Engleska primorana da se uzda ponajviše u svoju vlastitu snagu. 
Amerika će uvijek ponešto pomoći, a Rusija se i onako već neprestano nateže s Ja- 
panom. No, ako bi se Engleska odlučila na sukob s Japanom uz »neutralnu« pomoć 
Rusije i Amerike, mogli bi najednom izmiljiti ostali suparnici Engleske i zaskočiti 
je u najnezgodnijem času. Ti se suparnici nalaze u Europi. Prema tome mir — apso- 
lutni mir u Europi traži Engleska. Rusiji taj mir također treba za istu stvar. 

Ovako smo došli do glavne niti međunarodne politike. Zbog obračuna Engleske 
i Rusije s Japanom, u Europi ima vladati mir. Naravno da to ne ide samo po nekim 
željama, nego se traže i djela. 

Svi smo čuli prigodom puta gospodina Halifaxa u Berlin, da se može razgo- 
varati o kolonijama sa Njemačkom. Čak je i Francuska morala progutati ovu pilulu. 
Nije ostao nezapažen ni put još jednog uglednog Engleza u Čehoslovačku, da vidi 
kako je sudetskim Nijemcima. Svima je poznat put gospodina Delbosa i uime En- 
gleske. Poznata gu pisma između talijanskog i engleskog premijera i t, d. U glavnom 
Engleska hoće otupjeti sve oštrice u Europi među državama i unutar država, da bi 
nastalo kakvo takvo snošljivo stanje, koje bi joj osiguralo odlučan udar odnosno 
obranu prema Japanu. Zato u Europi ima biti mir. Hoće li biti, drugo je pitanje) 


Grgur Ivanović. 

JEDAN ZA DRUGIM 


»U nemilosti; Litvinov će biti 
stavljen pred anketu.« 


LITVINOV: što mi svjetuješ 
da učinim? 


STALIN: Oporuku. 





Muzej u Louvre-u preuređen 
po Pučkoj fronti. 


(Brennessel) 











ČINJENICE GOVORE 


Zadnjih dana Europu je zadesilo prilično iznenađenje u događajima oko 
Austrije. Poneka službena i neslužbena štampa nastoji zadržati tobože miran ton, 
kao da se tako što moglo očekivati ili kao da se zapravo nije ni dogodilo bogzna 
što. Tako međutim stvari -ne stoje, jer ono što se dogodilo nije očekivalo ni javno 
mišljenje, a ni sami državnici, nego se radilo doista o iznenađenju vrlo važnog 
i odlučnog karaktera. Baviti se prorokovanjima nema smisla; treba pogledati 
činjenice. Činjenica je, da je Hitler pozvao Dra Schuschnigga, da s njime uredi 
teške probleme. Činjenica je, da se on i odazvao tome pozivu. Odmah nakon po- 
vratka u Beč rekonstruirana je austrijska vlada, izvršena je amnestija i dozvoljene 
su javne manifestacije za Hitlera. Činjenica je, da je novoimenovani ministar unu- 
trašnjih poslova otišao dva dana nakon svoga imenovanja u Berlin. Oni, koji 
tvrde, da se nisu ništa iznenadili i da se tako što moglo očekivati i da se zapravo 
ništa nije promijenilo, ti varaju i sebe i druge. 


U svjetskoj štampi se počelo tražiti onoga, tko je ovdje izgubio bitku i našlo 
se, da bi to mogla biti Italija. Službeno talijansko saopćenje demantira uvjerljivo 
ovakvu kvalifikaciju time što tvrdi, da između dva naroda iste rase ne mogu 
postojati onakvi odnosi, kako si to zamišlja Francuska, t. j. da bi nezavisnost 
Austrije imala značiti, da Austrija treba biti proti Njemačkoj. Činjenica je, dakle, 
da Italija nalazi posljednje događaje sasvim na mjestu, jer ako se želilo privući 
Austriju osovini Rim—Berlin, onda je bilo prirodno da se Austrija privuče Ber- 
linu, a ne možda samo Rimu, i proti Berlina, jer bi to bio apsurd. Na osovini Rim— 
Berlin Austrija je morala priznati Berlin, Činjenica je, da Hitler nije govorio o 

nezavisnosti Austrije u svom govoru. Činjenica je, da su Engleska, Francuska 1 
Čehoslovačka nezadovoljne. Dakle, tko je izgubio bitku? Onaj tko se najviše ljuti. 
Zašto su se pojavili glasovi, da je Italija pobijeđena? Vrlo vjerojatno stoga, 
što su Engleska i Francuska držale, da se one ne moraju suviše brinuti za Austriju, 
nego tu brigu mogu mirno prepustiti Italiji, za koju je poznato, da želi nezavisnost 
Austrije. Znajući, da Italija ne želi imati na Brenneru suviše jak njemački pri- 
tisak ostavile su Austriju na čuvanje Italiji. Međutim, te su države zaboravile, 
da tjeranjem izolacione politike prema Italiji, tjeraju Italiju prema Njemačkoj. 
Usmjerena ka Njemačkoj, silom prilika, Italija je morala dopustiti Njemačkoj da 
stvori prema Austriji takvo stanje, kakvo joj konvenira. Ovo što se dogodilo nije 
laka srca prihvatio ni austrijski kancelar, a ni Italija, no potpuno mlaka politika 
Francuske i Engleske, ili bolje reći neko političko, neodlučno igranje, u kojem 
Austriji nije bilo jasno, što stoji iza riječi, dala je Njemačkoj mogućnost, da 
Austriju stavi u kolotečinu svojih vojnih i političkih ciljeva. U osnovi je ovo 
događaj, koji ilustrira nesposobnost engleske i francuske politike. Ne može se 
diplomatizirati, a ništa ne riješavati, a ove dvije politike ništa ne rješavaju. 
Gospodin Eden je pao, što je kočio englesku vladu u zbliženju sa Italijom. Trebao 
je doći događaj sa Austrijom, da Engleskoj otvori oči, kako ona zapravo ne zna 
rješavati evropske probleme. Međutim, činjenice ostaju činjenice, a one govore 
o velikom pritisku Njemačke u Srednjoj Evropi. Taj pritisak ne dolazi dobro ni 
Francuskoj, a pogotovo ne Čehoslovačkoj i sigurno će izazvati odlučne promjene 
u francuskoj i engleskoj diplomatskoj orijentaciji. Osim činjenica nameće se i 
Ditanje, a o čemu se zapravo radi u pozadini svega. Što se sprema i što je sprem- 
ljeno? — jer, konačno,zašto je austrijski kancelar govorio o teškoćama, i o kakvim 
se zapravo teškoćama radi? Te teškoće sigurno nisu konkretnoga karaktera, nego 
isključivo budućega, što znači, da je spremljeno nešto, što se ne očekuje. Radi 
li se o ratu — tko to može znati! U svakom slučaju vidi se jedno, da Evropom 
dominiraju dvije političke inicijative posve nevezanog karaktera. Jedna je ini- 
cijativa njemačko-talijanska, a druga je francusko-engleska. Veze među njima 
nema nikakve. I sad ili ta veza mora nastupiti u konkretnim djelima i prekret- 
nicama, ili se ide oštrom sukobu i obračunu među tim ihicijativama. Engleskoj 
oto nije u interesu i ona će nastojati da dođe do veze, jer ona ima mnogo brige 
sa Istokom i ne želi neizvjesnost i nesigurnost u Evropi. Da li je to kasno, vidjet 
ćemo? Grgur Ivanović 


Kroz eevije i listove 


MUSLIMANSKA ŠTAMPA 





Omladina br. 4 donosi zanimiv “prikaz o muslimanskom novinarstvu 
(HalidCaušević: Muslimansko novinarstvo u Bosni i Hercegovini). Tamo danas 
izlazi devet listova (5 mjesečnika, 1 polumjesečnik i 3 tjednika). To su ovi: Gajret, 
glasilo srpsko-muslimanskoga kulturnoga društva »Gajret«. Kao što je poznato 
društvo »Gajret« je u nacionalnom pogledu orijentirano prema Srbima i Beogradu. 
te je i pisanje glasila u skladu s tom nacionalnom opredijeljenošću. Novi Be- 
har, vlasništvo Islamske dioničke tiskare. U književnosti stoji na liberalnom sta- 
jalištu — što u današnje vrijeme raznih previranja nije ni malo zgodno, — dok 
je u političkom i nacionalnom pogledu bio do sada hrvatski orijentiran. Tjednik 
Pravda glasilo bivše Jug. muslimanske organizacije, a sada J. R. Z. Glasnik 
Islamske vjerske zajednice, službeno glasilo. Muslimanska Svijest, glasilo 
hrvatskih muslimana. El-Hidaje, glasnik muslimanskih svećenika, za teološka 
Pitanja. Naša Budućnostt, glasilo nekolicine sarajevskih privrednika. 

HRVATSKI PREPOROD 


HrvatskaRevija br. 1 iznosi Dr Julija Makanca »Razmišljanja o hrvat- 
skom preporodu«, koja se završavaju: »Makar s koje točke gledišta promatrali 
hrvatsku historiju, jedno iz nje proizlazi sasvim sigurno: Hrvati nikada nisu bili 
tijesto, iz kojega bi svatko mogao mijesiti pogače, kako bi htio. Hrvatski put je 
kroz hiljađu godina bio put pregaranja i borbe pod najtežim okolnostima. To je 
bio križni put. Moralo se na tome putu desiti, da se po koji put i poklekne pod 
teretom, ali hrvatski je narod uvijek smogao ponovno moralnu snagu da se 
uspravi i teški teret ponese dalje prema dalekoj i neznanoj zori potpune slobode. 
Taj je put na mnogo mjesta poprskan krvlju, to je put, kojim je išao Matija 
Gubec, seljački kralj, Petar Zrinjski i Krsto Frankopan, Eugen Kvaternik i Stjepan 
Radić. To je naš hiljadugodišnji put časti i otpora. To je put, kojim kao sablasna 
povorka idu legije naših mučenika s razbijenim lubanjama, rasporenim grudima 
i polomljenim rebrima. Skrenuti s toga puta značilo bi pljunuti na rane muče- 
nički, značilo bi učiniti besmislicima najuzvišenije patnje najboljih Hrvata.« 


HERCEGOVAČKI DUHAN 


Ekonomist, broj 2—3 donosi nekoliko zaminivih podataka i primjeđaba 
o problemu hercegovačkog duhana (I. Krešić: Pitanje hercegovačkog duhana). Tako 
vilimo da se ranije u Hercegovini sadio dovoljan broj strukova duhana, ali forsi- 
ranjem sadnje u drugim duhanskim krajevima Jugoslavije, sadnja je sve više 
ograničavana tako, da je 1934 g. dostigla minimum, kako se to može vidjeti iz 
slijedeće statistike: 180 mil. strukova u godini 1914, 186 mil. u g. 1980, 192 mil 
u g. 1931, 180 mil. u g. 1932, TI mil. u g. 1933, 71 mil. u g. 1934, 120 mil. u g. 1935, 
141 mil. u g. 1936, 174 mil. u g. 1937, 144 mil. u g. 1938.« »Smanjenje sadnje se često 
motivira time, da nema dovoljno spremišta za duhan. To opet nije opravdano, 
jer se je od 1918 do danas u Srbiji podiglo spremišta za približno 200 mt., a u Her- 
cegovini za 10 mil. dinara.« »Međutim nesamo broj strukova, nego i cijena po 
kojoj se duhan otkupljuje je vrlo nestalna i nepovoljna. Prosječna cijena po 1 
kg duhana bila je 33.75 Din u g. 1923, 8.9 Din u g. 1932, 6.0 Din u g. 1934, 9—11 
Din u £. 1937.« Pisac veli, da bi zahtjevi hercegovačkih sadilaca bili potpuno 
opravdani, da se duhan plaća poprečno barem 20 dinara po kg. Iznosi, da je pret- 
prošle godine suma kazna za kriumčarenje duhana bila 50 mil. dinara, a oko 
10.000 obitelji nije moglo više saditi duhan. 


NJEMAČKA PROGONI KATOLIKE 


Život, broj 1 donosi članak o prilikama kršćana u Njemačkoj, pa među 
ostalim i jedan zanimiv dokumenat. Jedan pristav sudbenog ureda u Minchenu 
podijelio je svojim drugovima, članovima udruženja (Arbeitsgemeinschaft) upitnicu 
sa 12 pitanja. Na pitanje predsjednika udruženja, da li se ta upitnica ima podi- 
jeliti službeno ili privatno, odgovorio je pristav iza kratkog krzmanja: »Zasada 
privatno«. Vadimo nekoliko pitanja iz toga dokumenta, koliko je potrebno da se 
vidi njegova narav, Na čelu su obligatna generalija (ime, zanimanje i sl.), a pi- 
nja su ova: 1. Vjerujete li da postoji Bog? 2. Ako vjerujete u to, vjerujete li u 
nauku Crkve, kojoj pripadate. Ili mate li možda o Bogu i njegovom odnosu prema 
ljudima mišljenje različno od nazora Crkve, kojoj pripadate? 7. Molite li se 
Bogu i vjerujete li, da Bog uslišava molitve? Vjerujete li, da se po molitvi može 
utjecati na Boga u njegovu djelovanju? 11. Da li ste se kadgod ozbiljno zanimali 
za slična vjerska i filosofska pitanja? (o svijetu i čovjeku)... Koliko ste puta 
prema Vašem sudu prisustvovali prošle godine službi Božjoj odnosno Misi? 12. 
Želite li još štogod primijetiti? Pisac Ivan Nikolić D. I. veli, da se već teror 
savjesti ne bi dao zamisliti ni u bezbožnoj Rusiji ni u boljševičkom Meksiku, a 

zatim: »Sa službene strane padaju međutim nedvojbene prijetnje. Nacionalsocija- 
listička država ne može trpjeti u svom krilu nikakvo nezavisno tijelo', rekao je 
pred kratko vrijeme ministar vjera Kerr! Reichskulturleiter Rosenberg izrazio se 
pred nekoliko mjeseci jasnije: ,Riječ vjera... pobuđuje danas u čovjeku... anar- 
bičnu pobunu...', a najvjernije očituje ciljeve nacionalizma novopoganski ,Durch- 
bruch': ,Golgota — to je naš protivnik!'« 


NAUČNI RAD DINKA TOMAŠIČA 

Savremenik broj 2. donosi iz pera gosp. Vladimira Vukovića kritiku rada 
g. Dinka Tomašića pod naslovom »Povijest ili autohtonizam«:Životno djelo braće 
Radića bilo je golemo po političkom učinku, ono je — sigurno po duhu, ako ne 
ro slovu — osnovica i za budućnost, ali u povijesti ono ne može biti misao vo- 
dilja. Tu je dakle g. D. T. prije svega propagator, kad u oklopu današnje političke 
terminologije juriša redom na različite historijske sile i pojave, koje su možda 
odgovorne za neke neskladnosti današnjice, ali koje su u svoje vrijeme bile ne 
samo neminovne razvojne faze, nego često i ukupnost političke realnosti. Tako 
g. D. T. svuda ističe, da su se hrvatski staleži borili samo za svoje interese, i tek 
usput tu 1 tamo spominje, da je od toga bilo koristi i za ideju hrvatske državnosti. 
Slično postupa i u analizi građanskoga nacionalizma, kod kojega nalazi toliko 
karakteristika tuđinskih, slavenofilnih, klerikalnih, pa i rasističkih i mističkih, da 
bi se čitatelj na kraju mogao zapitati, kojim se to čudom uz toliko štetočine 
Hrvatstvo ipak održalo. 

Mislim da je traženje »pokvarene gospode« po hrvatskoj povijesti nezahvalna 
tema i za samu propsgandu, jer daje rezultate, koji se samo po terminologiji 
razlikuju od suvremenog balkanskog brutalmarxizma. Sve naučne koncepcije povi- 
jesnih pravilnost: (— a i čista Marxova koncepcija nije tu izuzetak —) nastoje 
samo historijeku stvarnost vjerno predočiti, a ukoliko se ne slažu u ocjeni djelo- 
ivornosti različitih ideja i sila, shvaćaju ipak proces evolucije pragmatički, a ne 
kao posljedicu naknadno dodanog moralizirajućeg začina. Ako dakle g. D. T. 
gotovo prešućuje centralni fakat hrvetske povijesti, — naime zapadno-evropsku 
duhovnu orijentaciju i višestoljetnu borbu s Turcima za volju te orijentacije —, 
a sve to zbog »autohtonosti«a, onda valja baš sa stajališta propagande upozoriti na 
slabost njegovih argumenata u eventualnoj diskusiji s raznovrsnim jugoslavenskim 
ideolozima. Napose je tu potrebno upozoriti s jedne strane na usporednost hrvatske 
društvene evclucije prema evropskom zapadu, a s druge strane na sve one razlike 
i posebne pojave, koje je prouzročila anomalija stoljetnoga graničarstva i borbe 
8 Turcima. Tako su hrvatski viši staleži — ni bolji ni gori od zapadno-evropskih — 
održali kroz stoljeća posve nebizantinsku ustavopravnusvijestonhrvat- 
skoj državi i na toj, u kritičnoj situaciji od 16. do 18, vijeka doista tankoj 
niti, održalo se je Hrvatstvo. To je historijska zbilja i za politički razvoj 
Hrvata odlučan fakat, a sami interesni motivi hrvatskih staleža spadaju 
zapravo u komentare. Isto se tako u težnjama hrvatskoga građanstva ogledaju u 
19. vijeku zapadno-evropske težnje i sva je nevolja u tome, što do realizacije tih 
težnja ne dolazi, jer se naš mladi građanski stalež ne snalazi u ocjeni vrijednosti, 
koje naglo ubrzani zapadno-evropski proces proizvodi zajedno s otrovima. Usuđ 
borbe s Turcima osvećuje se Hrvatima doista u društvenom razvitku u 19. vijeku, 
i naše građanstvoostaje samo torzo prema zapadno-evropskom: mjesto 
kapitalista razvijaju se kramari, mjesto intelektualaca beamteri, a mjesto političara 
karijeristi. Taj osnovni handicap našeg društvenog razvoja ne opaža €. D. T., ne 
opaža ni spomenute razlike građanske strukture prema Zapadu, ni ne sklada između 
težnja i stvarnosti, pa zato ne umije pravo ocijeniti ni one naše intelektualce i 
političare 19. vijeka, koji su nadvladali »purgerski mentalitet« sredine i kao pra- 
vi građani s građanskim ideologijama ipak uspjeli spasiti ne samo 
narodnu svijest, nego i onu autonomiju, s kojom je Hrvatska došla u svjetsko- 
historijsku kartašnicu 20. vijeka, 

»ČASNO« IGRANJE SENZACIJAMA 


Neki dan je beogradsko »Vreme« donijelo jednu senzaciju iz Zagreba. Saku- 
pilo je odnekud tridesetak imena i veli da oni čine jednu političku grupu i da 
imaju svoj organ. Tkogod kod nas malo bolje pozna političke prilike lako može 
razabrati kako je onaj popis skupljen i »s brda i s dola«. Trebalo je nekome nešto, 
trebalo je zamutiti zbog nekih posebnih računa, trebalo je nešto izmisliti i učinjeno 
je. Kao »otkriće Amerike« taj list javlja, da se ljudi sastaju. Zar je to čudno! 
Među spomenutim ljudima ima bivših zastupnika, političara, predsjednika društava, 
urednika, književnika i bilo bi doista »otkriće Amerike«, da se ovakvi ljudi ne 
gastaju. No veliko je pitanje, tko se s kime sastaje, s kojim ciljem i koji ljudi 
čine neke »grupe«. Sve je to u ovoj senzaciji svedeno na jedan primitivni na- 
zivnik, nameću se demanti, kao da se konačno iz tog može nešto pozitivno iskon- 
struirati. Svakako su oni, koji ovakve senzacije i zbrke donose vrlo naivni. Dakako 
da poneki na račun ovakvih jeftinih senzacija pa demantija, žele za sebe izvući 
povoljne no neispravne konstatacije, poneki se opet zlurado smiju i tako slično. 
Međutim, iz onoga što se tobože zna, nikad se ne može izvući pravi korijen stvari, 
a najmanje iz onoga što zna i želi beogradsko »Vreme«. LO. 

U vezi sa vijestima beogradskog »Vremena« dali smo u »Obzor« ovu izjavu: 
Gospodine uredniče, budite ljubazni uvrstiti u Vaš. cij. list ovu izjavu: 


Povodom vijesti beogradskog »Vremena« izjavljujemo slijedeće: 


1. Ne pripadamo nikakvoj »nezavisnoj političkoj grupi«. 
2. Ne pripadamo grupi, kojoj je orgen tjednik »Nezavisnost«. 


Ivan Oršanić, D. Žanko 
& 
Tome nadodajemo: 


Ograđujemo se od svih dosadanjih komentara i tendencioznih interpretacija, 
kao i eventualnih budućih, da ne bi morali slati demantije zbog njih, kao što i zbog 
vijesti »Vremena«. 


ISPRAVCI U 2. BROJU. 


Na str. 95. šesti redak odozgo, namjesto »šahovski« treba »šopovski« 
(prema Šop). — Na str. 98. osmi redak odozgo, namjesto »idealizira« treba 
»idilizira«. — Na str, 102. deseti redak odozdo namjesto »sociološko-psi- 
hološkog« treba »sociološko-verističkog«. — Na str. 102. sedmi redak 
odozdo, namjesto »seoske« treba »svake«. 


»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija [| odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Mošinskoga ul. ]0. 

HRVATSKA SMOTRA 


BROJ 4 TRAVANJ 1938. GOD. VI. 








PROBLEMI HRVATSKOG ZAGORJA 


Stanje zemljišnog posjeda u Hrvatskom Zagorju 


Hrvatsko Zagorje, taj najčišći hrvatski kraj, što ga nikada nije pre- 
gazilo tursko kopito, zemlja, koja je ljepotama svojih pejsaža dala inspi- 
raciju za stvaranje hrvatske himne, domovina Matije Gubca i kolijevka 
brvatskih borba za nacionalnu i socijalnu pravicu, zaslužuje najveću 
pažnju hrvatske javnosti. Već i radi toga, što ta zemlja i njezin narod 
općenito ne pozna bijele kuge, a zagorske majke pokraj velike ekonomske 
bijede rađaju i othranjuju hrvatskom narodu veliki broj djece i tako 
hrvatskoj narodnoj zajednici daju svoj veliki doprinos u krvi, najveću od 
Svih nacionalnih vrednota. Radi toga posvetit ćemo Hrvatskom Zagorju 
i Zagorcima te njihovim problemima nekoliko članaka u »Hrvatskoj 
Smotri«. | 

Iskonska glad za zemljom, koja je karakteristična za seljake u svakom 
narodu, najjače je razvijena upravo u Hrvatskom Zagorju. A nije ni čudo! 
U Hrvatskom Zagorju radi brdovitog tla, ima relativno mnogo neobra- 
dive i vrlo slabe zemlje, a i preostali dio kulturne zemlje svojom kvali- 
tetom i produktivnošću daleko zaostaje za zemljom plodnih slavonskih ili 
podravskih ravnica. A ta i takova zemlja je najgušće naseljena od svih 
krajeva u ovoj državi. Dok gustoća žiteljstva u Jugoslaviji iznosi 56 sta- 
novnika na 1 kmf, u Evropi 50, dotle u Hrvatskom Zagorju živi na 1 km? 
137 stanovnika, a najgušće naseljeni zagorski srez Pregrada ima 165 sta- 
novnika na 1 km?. 

Do ove prenapučenosti došlo je u Hrv. Zagorju radi toga, što se 
Zagorci jako množe. Zagorske porodice obiluju djecom tako, da je u Hrv. 
Zagorju porodica sa 3—6 djece redovna pojava, a ima dosta porodica i 
s većim brojem djece. A sva ta djeca većim dijelom ostaju kod kuće i 
dijele očinsku zemlju, pa na tim dobivenim malim dijelovima osnivaju 
svoje nove porodice, od kojih svaka redovno daje 3—6 djece, koja opet 
ostaju kod kuće. Tome je uzrokom neka neobična upravo nostalgična 
privrženost Zagorca rođenoj grudi, njegova opjevana ljubav i čežnja za 
»goricama«, koje Zagorac teško ili nikako ne zaboravlja, i koja je već 
mnogog Zagorca kolonistu privukla i vratila natrag rođenoj grudi. A tome 
mnogo pogoduje i naše nasljedno pravo, koje svakom djetetu daje pravo 
na jednaki dio očeve zemlje, pa se mladi naraštaj odgaja u očekivanju, 
da će ostati kod kuće i dijeliti očevu zemlju, a ni otkale nema dovoljnog 
podstreka za stvaranje ekonomske egzistencije izvan očinskog gnijezda. 
Takav je odgoj i tradicija kroz generacije. 

Ovo neprestano cijepanje zemlje na mnogo nasljednika kroz više 
generacija dovelo je do toga, da u Hrv. Zagorju ima mnogo porodica, koje 
posjeduju ispod jednog jutra obradivog zemljišta, a najveći dio zagor- 
skih porodica ima 1 do 3 jutra zemlje. (Seljački posjedi od 5—10 jutara 
zemlje su izuzetne pojave!) Ako uzmemo, da 5 jutara obradive zemlje 
predstavlja minimum seljačkog posjeda, koji je potreban za materijalnu 
egzistenciju seljačke porodice, to dolazimo do zaključka, da većina zagor- 
skih porodica nema ni ovaj minimum egzistencije. Radi toga možemo 
općenito reći, da u Hrv. Zagorju narod nema dovoljno zemlje, a ta nesta- 
šica hraniteljice zemlje je uzrokovalo Zagorčevu glad za zemljom. Jer 
trajno oskudijevanje kroz generacije povećava kod čovjeka njegove mate- 
rijalne želje i težnje za materijalnim osiguranjem njegovih potomaka. 
Odatle kod Zagorca ona grčevita borba za svaki pedalj zemlje, koja do- 
vodi do čestih sukoba među susjedima i koja je od Zagorca učinila po- 
znatog pravdaša, koji daje »posljednju kravicu za pravicu«. Zato je naj- 
viši životni ideal svakoga Zagorca, da poveća svoj zemljišni posjed. Radi 
toga u Hrv. Zagorju ima malo prodavača, a puno kupaca zemlje, a i u 
doba najveće novčane krize uvijek se u Hrv. Zagorju našlo ljudi, koji su 
smogli novaca za kupnju zemlje, samo ako je iste bilo na prodaju. Ta 
nestašica zemlje dovela je na osnovu principa ponude i potražnje dotle, 
da je zemljište u Hrv. Zagorju razmjerno daleko skuplje nego u ostalim 
hrvatskim krajevima. Tako na primjer danas u pregradskom kotaru stoji 
jedno jutro sjenokoše I. katast. klase oko 12.000 (tu i tamo i do 15.000 
dinara), a prosječna cijena dobrih oranica iznosi 8—10.000 dinara po jutru. 
A radi kurioziteta navodimo, da su u općini pregradskoj godine 1922. pri- 
godom parcelacije plemićkog dobra Dubrava sjenokoše prodane za cijenu 
od 48.000 dinara po jednom jutru (ili 30 dinara za 1 čhv.). 

Prenapučenost Hrv. Zagorja resp. nestašica zemlje u Hrv. Zagorju 
jest jedan od osnovnih i glavnih socijalno-ekonomskih problema Hrv. 
Zagorja. Već dulje vremena traži se rješenje ovoga krupnog narodnog 
problema. Bilo je prijedloga, što više i pokušaja, da se ovaj problem riješi 
unutarnjom kolonizacijom, t. j. preseljavanjem jednog dijela Zagoraca u 
plodnije i zemljom obilatije hrvatske krajeve, u prvom redu u Slavoniju 
i Srijem. Rezoniralo se jednostavno ovako: zemlja je u Hrv. Zagorju 
znatno skuplja, nego na pr. u Slavoniji i Srijemu. Ako Zagorac proda 
kod kuće svoju zemlju, može s dobivenim novcem u drugim hrvatskim 
krajevima kupiti znatno više zemlje, redovno dvostruku do trostruku 
površinu i još k tome plodniju zemlju. Na taj način siromašni Zagorci, 
koji kod kuće oskudijevaju na svojoj zemlji, mogu da u drugim krajevima 
osnuju zdrava seljačka gospodarstva sa zaokruženim posjedom od 5 i više 
jutara zemlje. Osim toga će ovakovi iseljenici omogućiti drugima da kup- 
njom njihova zemljišta u Hrv. Zagorju povećaju svoj posjed, a u hrvat- 
skim krajevima, gdje narod izumire zbog bijele kuge, ovi će doseljenici 
kupnjom sačuvati hrvatsku zemlju u hrvatskim rukama i tako zapriječiti 
penetraciju i širenje Nijemaca, Madžara i drugih stranih narodnosti u 
hrvatskim zemljama. Dakle trostruka korist! Ovaj račun je tako jedno- 
stavan i matematički na oko posve točan, pa ipak ideja o kolonizaciji 
Hrv. Zagoraca — kolikogod je idealno zamišljena — nije u praksi dala 
većih rezultata, niti je tako lako provediva. A sve to zato, što u životu 


170 


čovjeka i naroda osim čiste matematike odlučuju još mnogi drugi faktori, 
a među njima i posve nematerijalni faktori. 

Sve to treba imati u vidu kod rješavanja problema prenapučenosti 
Hrv. Zagorja i kod studiranja ideje o kolonizaciji Hrv. Zagoraca, te kod 
stvaranja organizacija za njezinu provedbu. Osim toga se ovaj problem 
ne smije promatrati sam za sebe, već u sklopu svih socijalno-ekonomskih 
problema Hrv. Zagorja, pa ga treba i rješavati paralelno s ovim ostalim 
problemima. 

Zato smo sada samo prikazali prenapučenost Hrv. Zagorja i njezine 
uzroke, te upozorili na činjenicu, da zemlja u Hrv. Zagorju ne može da 
prehrani sve svoje stanovnike, a na raspravu o rješavanju ovog problema 
vratit ćemo se kasnije, nakon što prikažemo socijalno-ekonomske prilike 
i sve glavne ekonomske probleme Hrv. Zagorja. 


Dr. Mijo Lehpamer 


REGIONALIZAM PJESNIKA DRAGUTINA DOMJANIĆA 


Svjetski rat je stvorio Dragutina Domjanića kajkavskim pjesnikom i 
prema tome začetnikom našega modernoga književnog regionalizma. Li- 
kvidacija stare hrvatske pokrajinske književnosti nastaje Gajevim prepo- 
roditeljskim radom, nekako 1835.-om godinom, i književni se jezik s pravo- 
pisom unificira. Otada pa sve dalje stvaraju naše političke pokrajine du- 
hovna dobra na jednom jedinstvenom književnom jeziku s nekim spora- 
dičkim dijalektnim karakteristikama s obzirom na lokalne važnosti. Ko- 
liko je i bilo pojava (Matoš, Nazor) da se mogao književni regionalizam 
ponovno pojaviti, to se više smatralo nekom književnom modom i atrakci- 
jom, negoli stvarnom i opravdanom potrebom. »Hrastovački nokturno i 
nije pjesma kojom bi Matoš htio da inaugurira novu kajkavsku liriku, već 
je ona nastala onako usput kao kapriciozna igra u njegovoj prozi.«! Dija- 
lektika se dosta rijetko upotrebljavala u djelima naših književnika, dok je 
tematika čisto regionalnoga karaktera. Na ovo se posljednje nijesu toliko 
ni osvrtali, jer su dijalektici davali prednost. I tek Domjanićevom poja- 
vom i njegovanjem lirike u »domaćoj reči«, regionalna književnost po- 
prima književnu vrijednost. »Prvi dosljedni regionalistički pjesnik pojavio 
se s kajkavskim stihovima neposredno prije svjetskoga rata — Fran 
Galović. Međutim je o njegovim kajkavskim stihovima naša javnost malo 
ili ništa znala, jer su štampani tek g. 1925 u Književnoj republici (br. 11 
i 12). Tu zbirku od svega dvadeset i dvije pjesme priredio je bio za 
štampu sam Galović, pod naslovom »Z mojih bregov«, ali ga je smrt na 
ratištu u Srbiji spriječila da je izda... Primat u novokajkavskoj lirici 
pripada dakle Galoviću, a ne Matošu, iako Matoš stoji kronološki na 
prvome mjestu u Antologiji moderne lirike (1933 god.) među regionalcima. 
Međutim, ta predratna kajkavska lirika Galovićeva nije mogla da izvrši 
nikakva utjecaja, niti je mogla, ležeći u rukopisu u pisaćem stolu, da dade 
pobudu za nastavljanje takvoga rada. Proces zbog toga ipak nije mogao 
da ne ide svojim putem... God. 1917. javlja se Dragutin Domjanić sa 


1 T. Prpić: Književni regionalizam u Hrvata. Zagreb 1936, str. 52. 

svojom knjigom kajkavskih stihova »Kipci i popevke«. Društvo hrvatskih 
književnika kao izdavač sankcionira tu »herezu« i Domjanić postizava 
tom lirskom zbirkom nečuveni popularitet, nesamo među kajkavcima. 
Fama o neprikladnosti »pokvarenog« kajkavskoga govora kao umjetničkog 
instrumenta rasplinjuje se, i Domjanića dopade slava prvoga kajkav- 
skoga lirskog pjesnika i začetnika poezije u dijalektu.«? Iza ove prve 
zbirke kajkavskih stihova slijedile su dalje još dvije (V suncu i senci, 
Zagreb 1927. i Po dragome kraju, Zagreb 1933. — kao postumno izdanje, 
a 1937. i drugo izdanje zbirke Kipci i popevke, koje je izdala Domjanićeva 
majka) pa prema ovom obilju kao i sistematskom pjevanju na dijalektu 
i danas smatramo Dragutina Domjanića prvim i cjelovitim kajkavskim 
pjesnikom i prema tome začetnikom modernoga književnoga regionalizma, 
i to specijalno novokajkavske lirike. 

Domjanićevo pjevanje na kajkavskom dijalektu nije neki njegov li- 
terarni hir ili lična kaprisa, već najizrazitiji osjećaj svoga naroda, zemlje 
i tla. Čini se, da se u tome pjesničkome radu očituje isto ono knji- 
ževno nastojanje od Iliraca pa dalje, podržavanje kontinuiteta patriotske 
misli u različitim evolutivnim fazama. Svjetski rat je najgroznije uzvitlao 
narodima i suvremeni književni modernizam i kozmopolitizam morao je 
ustuknuti pred nacionalizmom, tradicionalizmom, katolicizmom i iznoše- 
njem i oživljavanjem vrijednih i značajnih elemenata iz ukupnosti kul- 
turnoga blaga zemlje i svoga naroda, kao pred kultom naših regionalista 
što su se okupili oko književne revije »Grič«. Nadahnuće za svoje pjesme 
nalaze na rodnoj grudi, a svoju izražajnu snagu u narodnoj energiji, pa 
stoga i hoće »Gričani« da spoje »princip artizma s nacionalizmom prizna- 
jući u tom nacionalizmu pozitivnim samo ono, što može da budo i općom 
svojinom, općom vrednotom.«š Ovo nije ništa drugo nego postavljanje za- 
pravo neke platforme za stvaranje neke nacionalno-artističke hrvatske 
umjetnosti i to u vremenu, dok bjesni svjetski pokolj i teče nevina ljudska 
krv. Interesantno je, da se baš u ovoj strašnoj stvarnosti pjesnici osvrću 
zemlji, tlu, grudi kao najbližim i najposrednijim izražajnim mogućno- 
stima. Na taj način oni opjevavaju pejsaž, naš zagorski kraj i hrvatski 
okoliš. Isticanje tih pejsažnih karakteristika kao bregova s crkvicama, 
brežuljaka s kapelicama, prelijevanja zvukova večernjih angelusa, idilič- 
kog mira, šapta mjesečine, pomicanja sjena i zanošenja za plavim snima 
činilo se malo čudnim mnogim kriticima, pa su zbog toga i navaljivali na 
njih. »Što pjevate o onom, čega u nas nema, a ne o onom, što ima kod nas 
i što je za poetu veliko, jer je naše, kad živite u najveće doba, što se ikada 
doživjelo, i kad znate, da ste samo vi oni, koji ćete imati da vodite narod, 
kad prestane ovo silno klanje? Što pjevate o lotosu, kad kruha nema, što 
uvlačite u tobožnju finu gospodsku liriku kad ste. seljačine — u drugoj 
generaciji; što stiskate prozaične grudi vaših misli i osjećaja u staromodne 
steznike soneta, kad bi vam dosta bilo reći, što mislite i osjećate, što vas 
boli, a što raduje. Što se držite po strani? To ne može da potraje tako do 
konca vašega vijeka. Tražit će se od vas i drugo... Vi držite, da je kultura 
u balkonu, u uvelom cvijeću što leprši nad golim kamenim Venerama, ko- 


2 Ib., str. 53. 
5 Ib., str. 33. 

jih nema u Hrvatskoj ni u muzejima; osuđujete industriju, a ne znate, da 
je Krupp i Creuzot isto što i atelier Michelangelov. Vi bi najvolili voziti 
se s postiljonima, stati na seoskim stanicama kao u doba Dragojle Jarne- 
vićeve, zapisati nekoliko stihova u Memoires, što ih sabiru kućne gospo- 
đice, i onda iščeznuti s jekom poštanske trublje domahujući svojim bijelim 
rupcem dalekim rumenim obrazima, pozlaćenim od sunca i uvojaka..:. 
Morate znati, da do vaše snage stoji i znamenovanje vašega pokreta, — 
a taj je samo onda moguć i vrijedan, ako tu snagu crpete iz naroda svoga 
od Ljubljane do Soluna i iz doba svoga, u kojem morate da živete«.« Iz Lu- 
načekova se predbacivanja očituje ondašnji dvojaki stav. »Gričani« se po- 
stavljaju na intrasigentno hrvatsko stajalište u svojim literarnim pro- 
duktima, a Lunaček i dio naše kulturne javnosti na osnovicu jugoslaven- 
skog nacionalizma. Tipično je, da su »Gričanima« prešli i oni, kojih poli- 
tički i umjetnički nacionalizam nije bio osobito istančan, pa Tomislav 
Prpić s pravom zaključuje, da u našem regionalizmu »nema toliko sektar- 
stva, što je razumljivo zbog malih razmjera, vidimo tu i realiste-napred- 
njake i stekliše-starčevićance. Samo čisto umjetnički ciljevi toga našeg 
regionalizma mogli su da održe tu političku heterogenu zajednicu.«5 Oni 
su se uživjeli u aktuelnost i zamašitost događaja. Shvatili su potrebe vre- 
mena i pokretu su htjeli dati ono značenje, koje mu je i budućnost kasnije 
priznala. Kao da su nesvijesno radili oko one političke koncepcije na knji- 
ževnom polju za koju se zalagao i Supilo u emigraciji s obzirom na svoj 
odnos prema Jugoslavenskom odboru. Samosvijesno odgovaraju: »Kakvu 
to stvarnost hoćete od nas? Zar da pjevamo o tom kako naši odlaze na 
bojišta, dok se od zemlje — o ironije! — sasvim ozbiljno očekuje ustanak? 
Zar o barikadama, kojih nema i za kojima je uzaludno svako vapljenje? O 
ljudima zar, dok nam je zemlja u monarhiji denuncijacijom najjače osra- 
moćena, ili o tom, kako se nekim građanima tresu novine u rukama, dok 
čitaju novosti s ratišta, a trbuh im svjedoči, da im je najviši ideal dobra 
gostiona i masna pečenka? O aprovizaciji? Ljudi pogibahu na vješalima, 
pa zaboravljamo na vlastito gladovanje. Da istupimo s programom? Dru- 
govi su nam emigranti ili bijahu po tamnicama. Kakvu izjavu hoćete o 
ratu vi, koji se mudro uklanjate ovom vađenju kestenja, te u istom Luna- 
čekovu članku tvrdite, da je svako raspravljanje o tom pitanju deplasirano. 
Ta ovaj se rat vodi za naše ideale, proti našim starima, koji su nas po 
školama pedepsali, dok gledasmo u oblake i sanjasmo o svijetloj buduć- 
nosti. Ostavite, gospodo, vaš život i pustite mladosti neka živi svoj, stvara- 
jući kako može i kako misli da je najbolje.«# Pokušavali su sistematski 
provoditi svoj program što je sadržan već u samome naslovu — Grič, a 
to je osobito isticanje tradicija grada Zagreba i po tom hrvatstva, koje je 
najčistije i najzdravije u matičnoj narodnoj stanici, u selu. Matošu je 
Zagreb srce regionalizma a »Grič mu je hrvatski tek prošlošću, Kaptol 
vjerom, a u Donjem Gradu vidi on, kako je hrvatstvo spalo tek na dva tri 
novčana zavoda, prosvjetu i malograđane... Zbog toga već Matoš poka- 
zuje na provinciju, koja je pravi nosilac narodne borbe i hrvatske misli. 


4 V. Lunaček: Nesavremena savremenost. Savremenik 1917, str. 80 -1. 
6 Prpić, ib., str. 11. 
6 Grič, 1918, treći prilog almanahu, str. 117-8. 

Selo je reprezentant hrvatstva, naše »individualne nacionalne energije«.«7 
To je razlog da su »Gričani« otišli u sela i to najprije u kajkavske regije: 
Zagreb, zagrebačko Prigorje, Hrvatsko Zagorje, Međumurje, Podravinu i 
karlovački kraj, što se sve u lirici regionalista osobito ističe, po čemu i 
jest naš književni regionalizam prvenstveno zagorski. Iz čitavoga književ- 
noga rada najsnažnije je odskočila lirika, a među pjesnicima regionalcima 
najčasnije mjesto zauzimlje pjesnik Dragutin Domjanić. 

Za trajanja svjetskoga rata najbujnije se proširio kod nas književni 
regionalizam, a po njem i lirika na kajkavskom dijalektu. Domjanić je 
najkonsekventniji pjesnik u dijalektnoj riječi. Kako je isključivo pjevao 
u kajkavskom dijalektu, to je prozvan i poznat po imenu — kajkavski 
pjesnik. Prigrlio je sve pjesničke motive »Gričana« i u različitim ih vari- 
jacijama obrađuje. Narodni elemenat se živo odrazuje u njegovim pjesnič- 
kim slikama i poredbama, ali na neki drugi način nego kod njegovih 
pjesničkih suvremenika. Domjanić je, istina, zadržao neki uzvišeniji ton 
i individualnu distansu skoro prema svima narodnim vitalnim manifesta- 
cijama, ali opet on na sve gleda kroz svoja lična raspoloženja. Za ratnih 
dana su sasma drugačija nego za pojave Moderne. I to unutrašnje suosje- 
ćanje ga je približilo svome narodu, ne da iznosi njegove nevolje, borbe, 
zapostavljanja i ponižavanje, nego da istakne i one narodne psihičke di- 
spozicije, što se očituju u ljubavnim zanosima, dopadanju, ispoljavanju 
erotskih strasti i naklonosti, mladenačkim sastancima, momačkim noćnim 
očekivanjima drage i djevojačkim prpošnim kaprisama, ljetnim noćima, 
mjesečevim večerima i zavodljivim sanjama. Ljudi su u pojedinim zgo- 
dama različiti i iznositi ove razlikosti, umijeće je kod pjesnika. Zapažati 
obične eksterijere u seljačkom životu i iznositi ih pjesničkim načinom 
nijesu još uvijek tipične karakteristike našega naroda. Ta vanjska strana 
je mogla i oduševiti L. Žimbreka, da je mogao iz Domjanićeve lirike, u 
komparaciji s Galovićem, stvoriti svoj površni sud i netočni zaključak, 
naime, da u Domjanićevim pjesmama »nema krvi, nema zemlje, nema 
brega, nema kuće drvene i slamnate, vinograda ni kleti, ima artizma, 
mjesečaste romantike i romantične mjesečine — dok iz Galovićevih pje- 
sama govori ta suha i teška kajkavska zemla, taj kajkavski stopostotni 
človek, seljak, selo, drvo, kostanj, trs i goli podravski breg na kojem je 
vinska klet, i cesta ona prazna i veter zgorec i zdolec i tako dalje, i zato 
je Galović neusporediv, zato on posebno stoji na zagorskom lirskom bregu, 
i još dugo bude tako sam stajao, dok ne porodi ta kajkavska gruda novog 
pjesnika, koji će nastaviti tamo, gdje je Galović prestao, jer će to biti je- 
dini, pravi i prirodni razvoj i nastavak kajkavske lirike.«* Prema ovome 
su se Žimbrek i mnogi drugi oduševljavali s ovim materijalističkim i funk- 
cijskim potrebama kao tipičnim karakteristikama, dok su duhovnu, men- 
talnu, intelektualnu, spiritualnu stranu potpuno zanemarivali, u koju se 
znao uživjeti osobito virtuozno Domjanić. I zbog toga su mu prigovarali i iz 
toga opet izvodili njegov pjesnički aristokratizam, predbacivali mu plem- 
stvo i nemogućnost približavanja k svome narodu isto kao za mladenačkih 
pjesničkih pokušaja. Baš tom svojom lirikom na kajkavskom dijalektu 


7 Prpić, ib, str. 38. 
8 L. Žimbrek: Kajkavska lirika. Hrvatska revija, 1931, str. 408. 


174 


Domjanić je dokazao obratno. Približio se svome narodu, mladoj, zdravoj 
i rumenoj snaši i vragolijama seljačkih momaka, obijestima i radostima 
što ljude razveseljuju kao opet žalostima i nevoljama što ljude zabrinjuju, 
oneraspolužuju i ojađuju. Ove fine i diskretne psihičke dispozicione va- 
rijacije jesu glavni motto Domjanićeva pjesničkog obrađivanja, a ona su 
opet sastavni dio čovjeka, cjelina bića, nerazdvojivost i njegova potpu- 
nost. Htio se što više uživjeti u pravi i iskreni narodni život, da može 
spoznati njegovu dušu i pritajene misli. U intimnom spominjanju osjetio 
bi njegovu muziku, neposrednost izražaja i spontanost osjećaja, pa bi bez 
preinačivanja, osobitom senzibilnom rafiniranosti osjetio i naglasio odjek 
tisuća narodnih srdaca. U svakome je gledao brata i sudruga i prema tome 
se narodna psiha osobito isticala u njegovim pjesmama s motivima iz 
pučkoga, seljačkog života. One su vedre i pune optimizma, jer narodna 
kohezija poput nepresušnog izvora bistre vode navijek unosi bistrinu, ve- 
drinu i osvježenje. Dr. Antun Barac ove duhovne-emocionalne manifesta- 
cije osobito podcrtava, pa točno kaže: »Čovjek iz grada i čovjek sa sela ne 
razlikuju se samo po odijelu, hrani, običajima itd. koliko više po ukupnom 
osjećanju života. Zadatak, dakle umjetnika koji opisuje selo nije izvršen 
time što on iznosi spoljašnje strane seljakova života, nego je on u tome 
da prikaže one njegove manifestacije u kojima dolazi do izražaja upravo 
ta duhovna, osjećajna strana." Sam ovaj Barčev citat mogla bi biti potpuna 
rehabilitacija Domjanićeve patriotske lirike i prema tome njegova pjesnič- 
koga demokratizma u relaciji prema aristokratičnoj popularnosti. Ovo je 
kod nas jedan od rijetko ispravnih i točnih sudova i kritičkih opažaja, koji 
su se slučajno kod Domjanića skoro najviše ispoljili. Domjanić je baš u 
ovoj senzibilno-emocionalnoj strani osobito uspio i prema tome je osjetio 
pravo bilo naroda, ono koje nije dano svima razumjeti, osjetiti i spoznati. 
To je ona druga, duhovna strana našega seljaka, koja je sastavni dio njega, 
čovjeka u spiritualnom pogledu. To je ona snaga, privlačiva sila, onaj 
pravi narodni osjećaj i izražaj, jer ju je sam narod spontano osjetio, pri- 
svojio i uživio se s njom, jer ona živi s njime i nesvijesno je ispoljuje kao 
svoju vlastitu, individualnu svojinu. Pa baš izravni narodni govor, njegove 
kajkavske pjesme »obnovile su Domjanićevu poeziju unoseći u nju svje- 
žinu prirode i života s njom, tipizam jednostavnoga života, koji se 
vječito obnavlja, krug, koji ne prestaje, ali nikad ne dosađuje, jer 
odolijeva pokoljenjima i stoljećima. Pjesnik individualizma »Moderne« 
našao je put i k tradiciji, ne odrekavši se ni muzike stiha, ni suptilnosti 
izražaja. Štaviše, kajkavski je govor i podesniji za liriku, slađi je, giblji- 
viji, muzički sugestivniji. A uz to ima neku djetinju neposrednost izra- 
žavanja te nas razblažuje osmjehom i onda kad je najtužniji«.'" Na taj 
način Domjanić je istinski osjetio svoj narod i sam narod je opet upoznao 
svoju vlastitu dušu prekaljenu u njegovim verzima. 

Narodnu je dušu Domjanić najbolje upoznao za sudbonosnih ratnih 
godina. Najbolji je dokaz tome što je za tih godina progovorio dijalektnom 
riječi, što se tada najviše približio svome narodu i što mu je progovorio 
neposredno i izravno. U vremenskom slijedu nastajale su pjesme s pa- 


2 Dr. Antun Barac: Ulazak sela u književnost. Savremenik, 1937, str. 167. 
19 Dr. Lj. Maraković: In memoriam. Kolo, knj. XIV. (1933), str. 6. 

triotskom intonacijom na književnom jeziku, kao i na kajkavskom dija- 
lektu, pa je malo teže povući neku granicu među njima. Čežnja i težnja 
za porušenim očinskim domom, nadalje za rodnim krajem kao i ljubav 
prema domovini i jeziku ili govoru nastajale su onako kako su u dušu 
navirale. Stoga nije ni čudo da je u pjesmi »Kaj« opjevao svoju naklonost 
i ljubav prema narječju i ljupko povezao svoje osjećaje između narječja 
i kraja u divnu harmonijsku cjelinu: 


»Naj moja popevka zvoni 
Po dolu i gaju, 

Po rodnom kraju, 

Od kog mi lepšega ni.« 


(Kaj, V suncu i senci, str. 3.) 


Voljno i ugodno, zapravo bratski susretljivo, prijazno i raspoloženo 
s radosti u duši i rodoljubnim ganućem progovara: 


»Tu brat mi je vsaki, 

Tu doma sem taki, 

Pogodit bi mogel i speć, 

Poznati su puti. 

Tu vsigder je čuti, 

Ljubljenu domaću mi reč.« (Ib.) 


U ovoj snažno evociranoj ljubavi ispremiješana su najdublja čuvstva 
8 vanjskim i vidljivim odrazima najiskrenijih nutrašnjih raspoloženja 
smijeha i plača, koja završuje s maestoznom, uzvišenom, duboko osje- 
ćajnom, proćućenom i domovinski nesravnjivom poantom: 


»Em nikaj ni slajše, 
Ne čuje se rajše 
Neg dobri i dragi naš kaj.« (Ib.) 


U ispreplitanju ovih misli i osjećaja, Domjanić se veoma približio 
svome narodu, zapravo narodnom osjećaju, što se najbolje i najvjernije 
iskazuje baš u popijevkama, koje narod sam slaže i sklada i kojih je jedno- | 
stavnost, gipkost, poletnost, lakoću, ritam i muziku preuzeo i u umjetnom 
pjesništvu njegovao. Jednostavne ali osjećajne misli Domjanić lakim 
pjesničkim načinom, živošću stiha i melodioznošću ritma vješto i nepri- 
silno iznosi, a simbolika vrtnih ruža, belih roža, prozora, oblaka, plavih 
jutara i rosnih zora, niskih grmova i vrtova punih cvijeća, tankih grana 
i isprepletenih hvoja sa cvjetnih stabala i starinskih ura pomaže mu da 
raspreda svoje sanje i uspomene, što žive još samo u sjećanju, pa da 
s turobnim i tegobnim finisom rezignirana duša osjeti neki mir i spokoj 
bar u naslućivanju: 


s 


»Mrtvo je vse, kaj smo imali radi, 
Nadu za nadcm živlenje nam ruši, 
Gineju želje, al samo popevke 

Još mi živiju, kak negda, vu duši. 


176 





Vu njih navek još ta jutra su plava, 
Vu njih još rožice cvetaju bele, 
K tebi dišeće privijaju cvete, 
Dobre Ti ruke bi dragati štele.« 
(Bele rože, Kipci i popevke, str. 10.) 


U ovom djetinjski-naivnom uvjeravanju, povjerovanju i pjesničkom 
zanosu je neprekaljena iskrenost i istinsko, toplo i nježno proživljavanje. 
Poslije spoznaje i osjećanja, riječima se kao izražajnim sredstvom prelije 
muzika srca i duše. Domjanić je njezin dobar harmonizator i još bolji 
interpretator. 

Finu i nježnu komparaciju provodi Domjanić u pjesmi »Škrlec«. Pti- 
cama se služi da može namjeravanu misao istaknuti, u kojoj se očituje 
domovinska sklonost i njezina neuporedivost i prema cijelome svijetu: 


»Morti je i mnogi kraj 
Lepši, neg je bogi taj, 
Ali dom je dragši, je li, 
Neg i svet taj celi?!« 
(Škrlec, Kipci i popevke, str. 78.) 


U isticanju ljepote i dragosti doma obratio se k pticama, jer preko 
njihovih instinktivnih i prirodnih sklonosti pojačava i nagonsku ljubav: 


»Tu ste gnezdo delali, 

Mlade v polje pelali 

Kak i vas su stari znali, 

Dok ste bili mali.« (Ib., str. 77.) 


koja je osobito razvijena kod nerazumnih bića, a kamoli ne kod čovjeka. 
Ovakvi indirektni motivi bili su samo kao neko poticanje patriotskih 
osjećaja i osvježavanje nacionalne svijesti za ratnih dana. Kao što su ga 
popijevke vezale uza zemlju, uza svoju rodnu grudu i s njima se svome 
narodu osobito približio, tako ih je opet narod srcem shvatio i veselo 
prigrlio. U njima izriče onu sinovsku i svesilnu ljubav prema domu, 
domovini i svome jeziku onda, kad se to najmanje smjelo isticati i kad 
bi taj probuđeni patriotski žar i nacionalni zanos mogao imati nedo- 
glednih posljedica kao u godini 1918. s monarhijskoga državnoga staja- 
lišta. Pa bilo u kojem satu ili času, misli će živjeti u pjesmama cjelovite 
i jedinstvene istim oduševljenjem i zanosom, poletom i osjećanjem, iskre- 
nošću i nadom kao što provijavaju nježno i ljupko stihovima finalne 
i zaglavne pjesme: 


»Već ne budu vusta mi šeptati mogla 
Te reči ti sladke, bogate, 

Već ne bu mi tuklo nesrećno to srce, 
Kaj, dom moj, je živelo za te. 


Znam, skoro me ne bu i ja bum pozabljen, 
I samo popevke te male 

Još dale se budu spominjale z vami, 

Tak same si zvonele dale. 

I štel bi, da v vsakoj živi moje srce, 
I štel bi, da vsaka ti vraća 
Vsu ljubav, vse lepo, kaj ti si mi dala, 
Ti draga, ti reč mi domaća!« 
(Za zbogom, Kipci i popevke, str. 115—6.) 


One su zvonile u duši naroda, osjećaj se prelijevao po majčinskim 
i djevojačkim usnama, jer su one za tužnih i tegobnih ratnih dana bile 
nada i zatočište, čuvarice kućnog doma i hraniteljice djece, radnice i 
podržavateljice narodne snage i energije. Njima se Domjanić i obratio, 
jer su uz nemoćne starce jedine ostale. Misli su im bile uz sinove ili 
dečke što su na bojnom polju ili možda skriti u nekom rovu ili jarku, 
a s njima je ostala tuga i pustoš u domu. Baš ovi osjećaji su najiskreniji 
i najprirodniji, jer su najčovječniji. Da su »Gričani«, i s njima Domjanić 
tražili i odabrali neke druge motive svojim pjesmama, osjećao bi se u 
razvojnom stepenu književni anahronizam. Oni bi bili, prema Barcu, 
šesta hrvatska književna generacija koju »reprezentiraju književnici 
rođeni uglavnom osamdesetih i devedesetih godina. Oni primaju formalne 
tekovine starije generacije, ali iznova zaokreću literaturu k nacionalizmu, 
od djelomičnog kozmopolitizma pređašnje generacije.«!! Samo vrijeme 
u kojemu su se pojavili, diktiralo je tako, a najveća bojazan za očuvanje 
rodne grude i svoje zemlje, domovine, potiče i najveću sklonost i ljubav 
prema njoj. U čestim ratničkim nasrtajima mnogo se puta to ispoljavalo 
i razumljivo je, da su se kozmički duhovni pogledi stali uziti i poprimali 
su širinu regionalnoga horizonta. Same prilike su ih uputile na sebe 
i svoje u narodnom smislu i to se ispoljavalo u svim karakteristikama i 
tipičnim predstavkama. Kako su u našim selima ostale jedino žene, to 
je Domjanić uglavnom posizao za motivima koji su zaokupljali i uzne- 
mirivali njihovu nutrinju. To su briga i skrb, sumnje i vizije: 


»Led se zbira, je 1 ti zima 
V šancu v duge noći? 
Da mi je na mojem srcu 
Zgrejati te moći!« 
(V snegu, Kipci i popevke, str. 110.) 


nježna priželjkivanja i sjetna spominjanja: 


»A kad zdavna v boj ste išli 

V žarkom, zlatnom letu, 

Vse je bilo vu veselju 

Vu dišećem cvetu.« (Ib., str. 111.) 


gorka iznenađenja i tjeskobna neizvjesnost: 


»Vnogi su nazaj vre došli, 

Z tabora junaki, 

Al za tebe kad ih pitam, | 

— Mučal mi je vsaki.« (Ib.) 


11 Dr. Antun Barac: Članci o književnosti. Izd. Moderni hrvatski pisci, Zagreb 
1935, str. 135. 

s nekom ljepšom nadom, čeznutljivom tugom i bolnom osamljenosti: 


»Puna mi je tuge duša, 
Tak ja ginem sama.« 
Tak ja ginem sama.« (Ib.) 


Sve te svoje skrivene misli nosile su samozatajno u sebi i u procesiji 
bi u pobožnoj molitvici tiho šaputale uz tužnu i turobnu crkvenu zvo- 
njavu se seoskih brežuljaka s neodjekivim odgovorima: 


»A naši dečki su daleko vu boju, 

I Bog zna, gdo doma se vrne, 

Tak vnogi počiva i spi si tak trdo 
Na zglavju od zemljice črne.« 


(Prošecija, Kipci i popevke, str. 37.) 


U večernjem rumenilu neba i dalekim, mirišljivim lugovima ispre- 
miješao se sjaj crvenila, kojemu su ljupkost isticanja i jasnoću sjajnosti 
podavale crvene, poput krvi obojene i rumene ciklame, koje su ljudi u 
ratnoj grozi s pjesnikom vidjeli svuda po svijetu samo krvave, kao per- 
“X sonifikacija nevino prolivene ljudske krvi. Moć navike i slutnje vizio- 
narno djeluju i zna se da 


»Po celom svetu su boji, 
Na hiljade zmirom ih pada 
I samo se širiju groblja 
Prek zemlje i sela i grada.« 


(Ciklame..., Kipci i popevke, str. 29.) 


i ova groblja nam pobuđuju sjećanja na naše sinove, djecu, ratnike da 
će sigurno biti: 

»I tam, gde su najgorši boji, 

Gde nigdo se smrti ne straši, 

I najviše gde ih pogiba, 

Sigurno tam budeju naši.« (Ib.) 


Historijsko bodrenje ulijeva u nas neku čast, i osobiti ponos heroj- 
stva, koje i Domjanić rado prihvaća, da uzmogne finim načinom ironizirati 
mnoge naše zablude i cinička tetošenja. Bez ovoga bi pjesma bila krnja 
i necjelovita, a ovako je po temperamentu i raspoloženju jedinstvena 
i potpuna. 


(Iz studije: »Patriotski osjećaj u Domjanićevoj lirici. 


Branko Krmpotić. 

ODLOMAK IZ ROMANA »ŠARUKIN - GOSPODAR SVIJETA « 


Židovi u sužanjstvu 


S juga države stizale su sve crnije i crnije vijesti. Već se točno znalo 
koja su se plemena odazvala bit-jakinskom knezu Merodah-Baladanu, 
znalo se, da se u Arapskoj pustinji sakriva velik broj četa, koje čekaju 
na njegov poziv. 

I elamski kralj Humbanigaš spremao je svoju vojsku na rat u na- 
mjeri da pomogne Merodah-Baladanu. I broj njegovih vojnika nije bio 
još poznat. Zato je na cijelom jugu nastao nemir, pogotovu kad je Me- 
rodah-Baladan proglasio, da će njegove pristaše dobiti imetak onih sta- 
novnika babilonskih gradova, koji ga ne budu pomagali. Utisak tog pro- 
glasa bio je tako jak, da su građani južnih gradova prodavali svoj 
imetak i bježali u Asiriju. | 

Da bar donekle umiri Šarukin te gradove, u prvi čas poveća Ba- 
bilonu, Siparu i Nipuru pravice, koje su im oduzeli kraljevi Tiglatpalasur 
i Salmanasar. Razne povlastice podijeli i drugim babilonskim gradovima, 
a da ne bude prigovora s druge strane, povrati gradovima Asuru i Ha- 
ranu nekadašnji oprost od poreza za sva buduća vremena. 

Iz istih je razloga izdao i zapovijed, da se što više nepouzdanih gra- 
đana iz babilonskih gradova dovede u Ninive, gdje ih je dao zatvoriti 
izvan grada u jednu ogradu kao ovce, a malo za tim otpremiti u netom 
palu Samariju. 

Osim svega toga sakupljao je i svim silama oružao vojsku. Obrtni- 
cima poruči, da će kupiti sve što je potrebno za rat, ako bude dobro 
izrađeno. 

Ova je poruka izazvala među njima veliko natjecanje. Neprekidna 
žurba po danu i noći proširila se od obrtnika na trgovca, od trgovca na 
vlasnike i proizvađače sirovina, a od sva tri ova staleža na mudrijaše, 
koji su htjeli lako i mnogo zaraditi. I ostali su htjeli po običaju zarađi- 
vati jedan na drugom, a svi zajedno na kralju, državi i neprijatelju, koji 
će biti prisiljen, da plaća njihove visoke račune. Kod tih su poslova u 
prvom redu stajali svećenici-upravitelji hramova sa svojim bogovima 
i robovima. 

Tih se dana među velikašima i dostojanstvenicima pretresala osobito 
dva pitanja: kakove su bile borbe pred Samarijom i koliko vrijede za- 
robljenici. Svi su se naime nadali, da će kralj za junačka djela vojske 
pokloniti velikašima, dostojanstvenicima, časnicima i vojnicima sve za- 
robljene židove, a oni će ih onda većim dijelom upotrijebiti za izradbu 
ratnog oruđa, koje će prodavati kralju ili će ih izvesti na trgove i praviti 
dobre trgovačke poslove. 

Sve to je slušao i promatrao Tobija sabirući milostinju za nesretne 
zarobljenike i po asirskim kućama. Vidio je i njihove priprave za doček 
pobjedničke vojske. Često je već nabasao na ulaznim vratima na posude 
s vodom, koje su postavile žene, da operu muževima noge, kad se vrate 
iz rata i prekorače kućni prag. Još je češće gledao, kako asirske žene 
čiste zapuštene i zaprašene kućne žrtvenike. Kad su pak trubljači i 
bubnjari dvadeset i dva dana nakon pada Samarije javili, da vojska dolazi 

i kad su gotovo svi stanovnici Kelaha pojurili pred gradska vrata, pođe 
i on sa mnogim Izraelcima pred pobjeditelje i pobijeđene. 

Na livadama pred gradom slegao se doskora silan narod. Vreva, stiska. 
Vojska je načinila ogroman krug, u koji nije puštala nikoga, jer je bio 
određen za došljake. Na istoku je bio ostavljen slobodan prolaz za kralja 
i njegovu pratnju, a na drugim mjestima bio je krug tako razmaknut, 
da je u nj moglo stati preko stotinu i pedeset tisuća ljudi zajedno s bojnim 
kolima, konjima i ostalim životinjama. Sad je još taj krug bio prazan. 
Jedini je Tobija bio pušten u nj na temelju povlastica, koje su mu dali 
kraljevi Salmanasar i Šarukin. U ruci je držao novu pločicu, koju je 
dobio prije nekoliko dana. 

Tobija je često pogledao u daljinu, gdje su se dizali uvijek novi 
oblaci prašine. Promatrao je kako iznad tih oblaka kruže čas na jednoj 
čas na drugoj strani pratioci svake asirske vojske: jata gavranova. Često 
se pojavio i koji jastrijeb ili orao, a onda su se gavranovi odmah razbježali. 

Ispod oblaka prašine prepoznavalo se — naročito kad je vjetar malo 
popuhnuo — kretanje dugačke povorke ljudi i životinja, a vidjelo se i 
prilično jasno, da pred povorkama ide turtanu, vojskovođa, okružen 
asirskim velikašima, časnicima i svećenicima, koji su sudjelovali u ratu. 
Svi su stajali na visokim bojnim kolima, a među njima u sredini bili 
su istaknuti bojni znakovi. Škripa i cviljenje kola još se nisu čuli. 

Za kola su po starom običaju bili privezani najugledniji neprija- 
telji, plemići su držali u rukama koplja ili visoke motke, na kojima su bile 
nataknute odsječene neprijateljske glave. To je bio način, kojim se svra- 
ćala pozornost čitavog svijeta na zasluge onoga, koji je takovu motku 
nosio. Kasnije su bile te motke pričvršćene na zidove dvorišta ili su je 
zatakli na granicu posjeda kao prijetnju onom, koji bi vlasniku htio 
nanijeti bilo kakovu štetu. 

Iza kolaraca konjanici. I oni nose mnogo odsječenih glava na koplji- 
ma. Svaki vodi osim svojeg još barem jednog zarobljenog konja, magarca 
ili devu i na njima plijen. Ko je imao više konja, izabrao je među za- 
robljenicima goniče. U tom slučaju su i oni spadali među plijen. 

Istom iza konjanika stupale su dugačke povorke pješaka pod teškim 
oružjem, zatim povorke strijelaca, praćkara, kijačara i sjekiraša. Među 
njima išli su zarobljemici u povezanim skupinama. Mnogi su nosili na le- 
đima terete, koji nisu stali na kola i konje. 

Skupine su bile velike, jer je u Samariji zarobljeno dvadeset i sedam 
tisuća dvije stotine i devedeset ljudi. Isto je toliko bilo i asirske vojske 
bez vojnika, koji su gradili mostove, strojeve za opsjedanje i bacanje 
kamenja. Zatim bez pekara, mesara, kuhara i ostalih vojnika, koji su obav- 
ljali razne poslove za vojsku. 

Po starom asirskom običaju — radi uživanja u pobjedi i radi smrti 
neprijatelja — morali su i zarobljenici nositi na leđima mrtvu glavu 
sugrađana. Zato su u povorci neki muževi i žene nosili već dane i dane 
na leđima odsječene glave rođaka, prijatelja ili znanaca, a bilo je dosta 
i žena, koje su taj teret imale na leđima, a dijete na prsima. S njima se 
žena na putu odmarala, s njima spavala i s njima Bogu molila. 

Na spol se nije pazilo. Ni udarci se nisu razlikovali. Udarali su muža 
i ženu jednako. 

Gomile, u kojima su zarobljenici bili vezani jedan za drugog bile su 
dalje vezane za konje i kola. Zarobljenici su šuteći koracali naprijed. Neki 
su idući drijemali od umora, neki su od vremena do vremena tiho zaje- 
cali ili od boli stenjali, proklinjali sebe i druge, a neki su se tihom dušom 
Bogu molili. 

Kad su došli pred Kelah, bili su već gotovo svi bešćutni od prevelikih 
tjelesnih napora i silnih bolova, koje im zadavale rane na nogama, od 
oštrog kamenja i trnja. 

I neizvjesnost je na njih toliko djelovala, da im je bilo sasvim sve- 
jedno, na koju ih stranu gone i da li hodaju po prašini ili vodi, po danu 
ili noći. Njihov je duh samo nosio tijelo i držao ga da ne pane. Znali su 
sigurno, da se više ne će vratiti u domovinu i da će svak svoje kosti 
ostaviti negdje, možda ne na jednom mjestu, ali svakako u nepoznatom 
svijetu. Malo ih je bilo, koji su mislili na sebe i svoju budućnost, nadama 
ublažavali boli i čekali bolji život. Najžalosnije su bile majke, kojima su 
bila zarobljena djeca, pogotovu ako već nisu znale gdje su i kako im je. 


Iz takovog raspoloženja trgao je od vremena do vremena samo bič 
pazitelja. Onda su im oči opet zasjale bolom i sjale tako dugo, dok bol 
od udaraca nije prestala. Kad su boli popustile, njihova se duša umirila — 
opet nisu ništa vidjeli, čuli ili mislili. 

To je bila donekle i njihova sreća, jer su se samo na taj način rje- 
šavali očaja. 

Jedine majke male djece nisu imale tu olakšicu, jer je djecu tre- 
balo bez prestanka miriti, nositi i dojiti. Majke su k tome osobito strepile 
pred bolešću djeteta. 

Djeca su na putu lako oboljela i teško bolovala, a majke ih nisu mogle 
liječiti. 

Osim toga nisu goniči mogli podnositi plač djece, te se dogodilo, da 
su ih radi plača kopljem ili mačem više puta proboli. Tad su obično 
stradali i majka i dijete, jer su majke dočekivale udarac svojim rukama 
ili prsima, ako im nisu dijete prije toga oteli. 

Ovakove se slike redale pred Tobijinim očima, dok je gledao u po- 
vorku, koja se sve više približavala. Sam je sve to proživio, kad su ga 
gonili kao zarobljenika u Ninive. 

Tobija je kušao, da se tih slika u duši oslobodi. Nije mogao, jer se 
odmah sjetio, da plač djece nije smetao samo goniče. I umorni zaroblje- 
nici govorili su i mislili, da im plač nesretne djece ne da spavati i miro- 
vati. Zato su gdjekad u sporazumu s vojnicima ukrali plačljivu djecu 
kad su majke spavale, ubili ih i bacili u grm. Kad je majka nakon toga 
nesretnog sna jecajući tražila svoje dijete, tješili su je mnoštvom pogrda, 
klevetama, psovkama, rugalicama, a gdjekad i udarcima. 

Nisu samo pazitelji bili okrutni sa zarobljenicima. I sami zaroblje- 
nici nisu imali obzira prema svojim drugovima, osobito ako su bili u 
zavadi i ako im se pružila prilika za osvetu. Osim toga nisu svi zaroblje- 
nici imali isti korak te su za to jedni stalno potezali konopac, kojim su 
bili svi vezani. Ljudi naime ostaju i u nesreći ljudi. 

Drugi su morali zato hodati brže nego obično, te su postajali prije 
umorni. Od umora su onda počeli vući noge po prašini. 

Jedan prema drugom nisu konačno imali ni toliko obzira, da ne mute 
vodu na obalama potoka i rijeka, do kojih su od žeđe jedva došli. Bilo je 
i takovih, koji su Židove tužili Asircima i tražili, da ih udaraju i bičem 
sile na brži hod. 

U tom strašnom položaju cijenili su tjelesno jači zarobljenici sebe više 
od drugih, a bilo je i takovih, koji su s nasladom vezali na zapovijed 
goniča svoje drugove o drveće ili su ih radi kazne batinali. Neki su pače 
zabavljali Asirce izrugivajući se častima i prošlosti sugrađana, kojima 
su prije ljubili ruke i skute. Događalo se i to, da su pomagali vojnicima 
silovati zarobljene sestre, rodice i ugledne sugrađanke. Nagrada im je 
bila pohvala neprijatelja. 

Putem se noćivalo na goloj zemlji, a vojnici su svaku večer prire- 
đivali gozbe i pijanke. Nije se jedamput dogodilo, da se pazitelj jedne 
skupine napio teškoga vina sa svojim drugovima te onda bičevima pro- 
budio sužnjeve zahtijevajući, da mu plešu i pjevaju. Tako je jedne noći i 
Tobija morao plesati pred pijanim vojnicima. Samo tim nepoznatim i ne- 
viđenim plesom spasio je život. 

Vino su vojnici kupovali od trgovaca, koji su zajedno s lakrdijašima, 
bludnicama, pjevačicama i sviračima pratili svaku asirsku vojsku u nadi 
na veliku korist od pijanstva, bludnosti i neumjerenosti asirskih vojnika. 
Svi ovi ljudi imali su kod vojnika velik ugled. Miliji su im bili nego učeni 
svećenici i čiste svećenice. 

Tako su kroz dvadeset dana putovali zarobljeni ostaci deset plemena 
izabranog naroda. Teško i tromo, s velikim i često gnjusnim teretima, ra- 
njavim nogama i masnicama na tijelu, u neizvjesnosti i očaju, prašni i za- 
mazani, čupavi, gladni, žedni i umorni, goli i polugoli, pod udarcima 
bičeva i prutova, među kopljima, mačevima i mrtvim glavama na motka- 
ma, svojim ili tuđim, išli su da čuju osudu kralja, kojega su božji proroci 
već unaprijed zvali Bičem Božjim. Tamo su ih već pratili orlovi, jastrebovi 
i gavrani u zraku, trgovci robova, lakrdijaši i asirski vojnici na zemlji, 
a neizvjesnost, strah i nemir u duši. Znali su što žeđaju pobjednici: plijen 
i osvetu. Nadali se koristi od njihovih tjelesa. 

Približavanje vojske i sužanja izazvalo je veliki žamor u narodu, 
koji se pred gradom sve više množio. Svak je nešto govorio, svak je nešto 
znao. nečemu se čudio ili nešto shvaćao što ie bilo u savezu sa Izraelcima. 
Većinom nisu mogli asirski građani i pripadnici raznih drugih plemena 
nikako razumjeti, kako može biti na zemlji ljudi, koji ne priznaju bo- 
žanstvo suncu, mjesecu, vodi, vatri ili zvijezdama. »Za to ne treba«, go- 
vorahu« ni dubokog znanja ni Riječi, jer to vidimo.« Smiješna im je 
dakle bila tvrdnja, da ima jedan Bog. Još smješnije im je bilo, da taj Bog 
sve znade i sve može. »Trebalo bi, da asirsko oružje — drugog sredstva 
nema — učini kraj takovoj vjeri i takovom narodu, jer to znači zalu- 
đivati ljude, činiti ih nesretnim i neprijateljima istine«, umovali su asirski 
svećenici i mudraci-sveznadari. 

Drugi se prepirali o sposobnostima i broju zarobljenika, koji su do- 
lazili. Tvrdilo se, da ropstvo mijenja i dušu u čovjeku, jer da čovjek 
misli, govori i pjeva drugačije kao rob, a drugačije kao slobodnjak. Do- 
kazivali su ili poricali, da čovjek gubi sa slobodom u velikoj mjeri i znanje 
i vještine, te da se to mora uzimati u obzir kod određivanja vrijednosti 

roba. Kod Židova je k tome trebalo paziti i na njihov vjerski život, jer ih 
je bilo koji su radije od gladi umirali nego da okuse »nečista jela«. K tomu 
su sami Židovi tvrdili, da Židov ne može nikad biti pravi rob, jer njegov 
duh ostane pored najstrožih zakona nevezan, uvijek slobodan. Oni ga 
ne gube kao drugi narodi i zato oni ostaju u svakom narodu i u svakom 
kraju svijeta samo Židovi. Takovi robovi nisu mogli imati veliku vrijed- 
nost na trgu. Naprotiv svi su znali, da su Židovi najbolji trgovci robova. 

Negdje se raspravljalo mirnije, negdje glasnije, a žamor se stvarao 
iz mnogo tisuća najrazličitijih glasova. Međutim su i trgovčići izrabljivali 
priliku nudeći vikom svoje napitke, voće i kolače. Osim njih su se okolo 
vrzali i hvatali mnogi nemirni dječaci. 

Uz žamor se javljala i nestrpljivost pogotovu kod trgovaca, koji su 
došli samo radi zarade. Njima nije bilo stalo do svečanosti. Bilo im je 
naprotiv krivo, »što će se trošiti vrijeme na žrtve, molitve i razne 1udo- 
rije«, te što će se za to otezati s početkom trgovanja, dok »dođe još koji 
trgovac, da se otima za zaradu«. 

Međutim se prva povorka već približila, kad je Tobija pošao prema 
mjestu, na kojem je bilo pripravljeno prijestolje za kralja Šarukina. Ho- 
dajući u tom pravcu on je opazio, da se okupio silan narod pred gradom 
i veliko mnoštvo ljudi na gradskim zidinama, te na tornju hrama boga 
Neba. Gotovo svi su došli da budu veseli svjedoci jedne velike sramote 
i velike tuge jednog. naroda. 

Zato je njihovo dobro raspoloženje počelo naglo rasti, kad su malo 
zatim odjeknule trublje pobjednika kao prvi pozdrav gradu i narodu. S 
gradskih zidina im odgovoriše također trubama. 

Narod poče klicati, a Tobijine oči zasuziše. Morao je uprijeti sve sile 
da ne zaplače i da zadrži mir, pogotovu kad se na ulazu u prazni prostor 
pojavi vođa pobjednika s velikašima i kad je vidio, kako se taj prostor 
puni »nevjernom djecom gospodara svih zemaljskih i nebeskih četa«. 

Redatelji su ih svrstali na jednu, a »nepobjedive čete Asurove« na 
drugu stranu. Svrstavanje je trajalo vrlo dugo i slika se svaki čas 
mijenjala. 

Na desnoj strani padali su sužnji na zemlju, jer nisu mogli dalje, 
drhtali su od umora i groznice cijelim tijelom, promatrali i zavijali rane, 
pružali ruke i noge, da im u zamrlim žilama opet poteče krv. Neki su 
odmah na zemlji zaspali ili kraj svih svojih muka i briga kružili očima 
po mnoštvu u nadi, da će naći znance i prijatelje. Ako su ih ugledali, 
davali im znakove pozdrava iz daljine, veselili se ili plakali od uzbu- 
đenja, a ako ih nisu našli, natjerivale ih slutnje, da se o njima raspituju. 
Tad su obično čuli crne glase ili saznali strašnu istinu. To su većinom 
činile samo majke za svojom djecom. 

U oči je udarao i skup sužanja, nekoliko stotina muževa i žena, koji 
su odmah klekli i digli ruke k nebu. Očito su molili Boga, da ih u ovom 
osudnom času ne ostavi. Ovim ljudima dakle ništa još nije moglo slomiti 
vjeru i nadu u pomoć Boga Izraela. Naprotiv! Oni počeše doskora ovdje 
bolnim i umornim glasovima pjevati: | 

»Bože, u pomoć mi priteci: Gospodine, pohiti mi pomoći. 

»Smeli se i zastidjeli, koji traže dušu moju. 

»Uzmaknuli i zasramili se, koji mi hoće zlo. 

»Uzmaknuli odmah zasramljeni, koji mi govore: Neka, neka! 
»Radovali se i veselili u Tebi svi, koji traže Tebe i govorili vazda: 
»Veličao se Gospodin: koji ljubi spasenje Tvoje. 

»A ja sam siromah i ubog: Bože, pomozi mi. 

»Pomoćnik moj i izbavitelj moj Ti si, Gospodine, ne kasni!« 

Ovo pjevanje je izazvalo smijeh asirskog puka. Rijetki su bili, koji 
se počeše diviti njihovoj vjeri i ustrajnosti, premda i oni smatraše ludošću 
nadu, da će ih Gospodin otkupiti. 

»Zašto bi On to učinio?« 

»Kako bi On to mogao učiniti?« 

Žamor se nastavljao, dok ga ne prekinuše glasovi iz zlatnih sveće- 
ničkih trublja najavljujući dolazak posrednika između bogova i ljudi. 

Svi okrenuše sad glave prema gradskim vratima, gdje se pokazala po- 
najprije povorka svirača i sviračica sa frulama i harfama, pjevačima i 
trubljačima, zatim sa svećenicama pod prozirnim velom i vijencem na 
glavi. Kraj njih su išle male djevojčice, buduće svećenice. I one su bile 
odjevene u prozirnu tkaninu. U rukama su držale trstike, na kojima su 
bili nanizani vijenci za pobjednike. Iza njih su sluge nosile žrtvenik i 
četiri visoka kadionika, a iza žrtvenika su vodili okićenog bika i ostale 
žrtve. Na kraju povorke stupali su svi veliki svećenici asirskih bogova 
i božica pod vodstvom velikog svećenika državnog boga Asura. 

Cijela je povorka išla mirnim i odmjerenim korakom promatrajući 
narod, pobjednike i pobijeđene. Pjevači su i pjevačice pjevali, a svirači 
i sviračice ih pratili. Pjevala se himna bogu oružja Ninibu. 

*& 


Doskora je pred kraljevskim prijestoljem postavljen na svaku stranu 
svijeta po jedan kadionik, a među njima u sredini žrtvenik. Načiniše na 
njima vatru i iz kadionika se podigoše stupovi mirisnog dima. 

Baru-svećenici su stajali uz prijestolje. Ostali svećenici se mrene 
liše: jedni opkoliše žrtvenik, drugi žrtve. 

Svećenice se svrstaše u veliku zvijezdu pred prijestoljem. 

I kralj, gospodar svijeta doskora je došao. 

Pred njim se pojavile ponajprije čete tjelesne straže, za njima ko- 
njanici, onda velikaši na bojnim kolima pod vodstvom nasljednika pri- 
jestolja Senaheriba, nosilac godine Ninib-Malik, te konačno kralj u skupo- 
cjenoj nosiljci opkoljen lepezarima, časnicima tjelesne straže, koji su imali 
dugačka koplja i mačeve. Iza nosiljke išli su neki dvorjanici, a iza njih 
opet tjelesna straža. Sve je bilo vrlo raskošno odjeveno, i ljudi i konji, a 
velikaška bojna kola bila su urešena dragim kamenjem i zlatom. Naj- 
skupocjenija je dakako bila kraljeva nosiljka. Čim se ova povorka poka- 
zala, prolomio se zrak od klicanja. Ljudi su padali nice pred kraljem, 
vikali dižući glavu sa zemlje i zazivajući razne bogove i božice s molbom, 
da dadnu kralju dug život i svako drugo dobro. Na opće začuđenje kli- 
cali su kralju i Židovi. 

Šarukin oćuti sad drugi put u životu neopisivu ugodnost, što je postao 
kraljem. 

U tom raspoloženju izađe iz nosiljke, uzađe na prijestolje i počne 
promatrati narod, pobjednike i sužnje. Time je i nehotice izazvao još 


185 


veće klicanje, koje je potrajalo sve dok nije dao desnom rukom znak za 
početak svečanosti. 

Nato dojuri pred kralja turtanu, vojskovođa pobjeditelja, na bojnim 
kolima. Podno prijestolja zaustavi konja, naglo skoči iz kola i padne pred 
kraljem nice, zatim se uspravi i počne glasno govoriti: 

»Kralju i gospodaru moj! Nepobjedive Asurove čete izvojštile su opet 
jednu pobjedu. Samarija je pala, njezine zidine, kule, i putove drže naši 
vojnici. Njezine stanovnike i branitelje sam doveo ovamo, da im sudiš. 
Izvršio sam dakle tvoju zapovijed i ja sad vraćam silu Asurovu u tvoje 
ruke. Sužnjeva je bilo dvadeset sedam hiljada dvjesta devedeset; starce 
i bolesnike sam ostavio u Samariji, a ovamo sam doveo 25.000 ljudi, pe- 
deset bojnih kola, tri stotine konja. Sve smo natovarili plijenom, koji pri- 
pada tebi. Časnici su i vojnici plijenom već prije nagrađeni.« 

Šarukin uzme nato od upravitelja dvora, koji je kraj njega stajao, 
zlatan vijenac, pozove vojskovođu da dođe k njemu i postavi mu vijenac 
na glavu. 

Klicanje se ponovi u čast kralju i vojvode, a kad se stišalo, pođe 
veliki svećenik državnog boga Asura prema kralju, pruži mu ruku i _po- 
vede ga do žrtvenika. Za njima je išao odlikovani vojvoda. 

Pred žrtvenikom se već nalazio državni bik. | 

Držali su ga svećenici s osam konopa, a on zurio podmuklim pogle- 
dom na vatru, kao da je znao, da će se na njoj doskora pržiti njegovi 
najbolji dijelovi. 

Bik nije mario za približavanje kralja, svećenika i vojvode. Stajao je 
mirno kao da ga se sve to baš ništa ne tiče. 

Kralj i veliki svećenik pođoše nalijevo, vojvoda nadesno, bik je 
bio u sredini. 

Čas zatim zapjevaše svećenici, kralj Šarukin zarine iznenada biku 
mač u vrat. Bik skoči, ali ga na drugoj strani dočeka vojskovođa sa 
svojim mačem i tako pade prva žrtva uz strašan i bolan krik sa dva | 
mača u vratu. Prvi dio svetog čina bio je dovršen. 

Svećenici rasporiše zatim žrtvu. Najbolje njezine komađe dadoše ognju. 

Kad su i druge žrtve prinesene, vrati se Šarukin na prijestolje, da 
promatra daljnje obrede. : 

Međutim se nebesko plavilo pretvaralo na zapadu u rumen, a tihi 
vjetrić počeo micati svaki list na stablima u okolici i gradu. Micao je 
i svaku slobodnu travčicu na zemlji i stupove dima sa visokih kadionika 
i vatru na žrtvenicima i prozirna vela na svećenicama. Kad su pak nato 
svećenici počeli oko žrtava plesati s početka lagano zatim sve brže i 
konačno divlje, pomiješao je vjetar stupove dima, savio ih prema zemlji 
i širio čas na jednu čas na drugu stranu zamatajući svećenice i žrtve mi- 
risnim oblacima. U te oblake sakrivala se božanstva, koja su došla radi 
uživanja u žrtvama... 

Dok su svećenice plesale, klicali su i svećenici i narod i vojnici. Uzbu- 
dila ih vjera u prisutnost bogova. Oduševljenje je prelazilo u mahnitost, 
pogotovu kad su svećenice počele iz oblaka bacati pobjednicima vijence, 
koje su im dodavale djevojčice. Vojnici se za njih trgali. 

Izraelci su promatrali ovu igru šuteći. Sve to ih nije ni najmanje 
zanimalo. Istom kad je ples prestao i kad je veliki svećenik pošao opet 

prema kralju da predloži kaznu za pobijeđene, pojačala se njihova pozor- 
nost i narod i vojska se tad umiriše tako, da su se dobro mogle čuti 
riječi velikog svećenika državnog boga Asura. 


»Kralju i gospodaru naš!« počeo je on govoriti. »Asurove čete zaro- 
bile su ovaj put dio naroda, koji nam se ruga govoreći, da će njihov Bog 
uništiti i zarobiti sve nas zajedno s našim bogovima i božicama. Njih će 
vele, njihov Bog pretvoriti u gospodare svijeta, velikaše i bogataše. To 
je, kralju i gospodaru moj, narod, koji tvrdi k tome, da će ga njihov Bog 
rasijati po svim narodima s jednoga kraja zemlje do drugoga, da će mu 
dati u nasljedstvo sve narode i krajeve zemaljske, te da će oni malo po- 
malo potrti redom sva plemena. I kraljeve će njihov Bog predati u nji- 
hove ruke, da zatru njihovo ime pod nebom. Zato treba uništiti njih 
i njihova Boga, pogotovu kad se uvaži, da njihov Bog veli, da je samo 
On Bog i da drugih bogova nema. 

Promisli, kralju i gospodaru moj, što bi od nas 1 od cijeloga svijeta 
bilo, kad bi se ove riječi ispunile, kad bi to bila istiha i kad bi njihov Bog 
bio Istina! Zar ne vidiš, kralju i gospodaru moj, koliko opasnosti leži 
u Izraelcima za cijelo čovječanstvo. Zar ne vidiš što mu oni nose, ako 
ne lažu? 

Zato te molimo, da uništiš svako sjeme njihovo, da ih dadneš sasjeći 
ovdje pred našim očima. Kad nestane njih — nestat će i njihova boga. 
Naši bogovi će onda postati opet bezbrižni i što je najglavnije ostati 
uvijek slobodni.« 

Ove riječi sjetiše kralja Šarukina na bolest i smrt kralja Salmanasara. 
Obolio je nekoliko sati iza smrti Židovskog kralja Hoseje, kojeg je on dao 
udaviti. Zar da se možda sad i njemu isto dogodi? 


»Neka dođe Tobijal«, zapovjedi kralj. ' 

Tobija nije bio daleko i za to se odmah pojavi pred kraljem, po- 
zdravi ga i izjavi: 

»Slušam te, kralju i gospodaru mojl« 

»Jesi li čuo što govori veliki svećenik državnog boga Asura? Odgo- 
Vori mu istinitim riječima!« 

»Kralju i gospodaru moj«, počne govoriti Tobija ne gledajući velikog 
svećenika, »ne slušaj i ne misli na riječi onih, koji nam žele zlo. Sudi 
nam po svojem srcu u kojem sigurno ima milosrđa za jadnike. Treba da 
nas poštediš radi sebe, jer i ti zavisiš od Boga, koji je gospodar svih ze- 
maljskih i nebeskih četa, svakog kralja i svakog života, jer je sam Bog. 
Ako su vaši svećenici željni naše krvi, neka pokolju nas, koji ćemo se do- 
brovoljno javiti za smrt. Ti kralju, nemoj svojom prvom osudom zamazati 
ruke i prijestolje krvlju nevinih. Zato nisi došao na to mjesto. Što su ti 
skrivila ona djeca? Ti si obećao, da će s tobom započeti novo doba, da ćeš 
nam svima dati novi život, a ne smrt. Osim toga prijedlog velikog sve- 
ćenika državnog boga Asura nema nikakove svrhe, jer naš Bog i naše 
sjeme ne će biti uništeno, ako sad dadneš poklati ovih dvadeset i pet 
tisuća Izraelaca. Mi smo već raspršeni po cijelom svijetu i ima nas neko- 
liko stotina tisuća.« 

Šarukin dadne na to Tobiji znak neka odstupi i upita: 

»Što predlažu asirski velikaši i dostojanstvenici?« 

Pred kralja pođe odmah vrhovni upravnik, sukalu, kao da je čekao 
na poziv. On progovori: 

»Kralju i gospodaru naš! Država i narod trebaju robova. Velike po- 
krajine su puste, niko ih ne obrađuje, naše obitelji propadaju, jer ih nema 
ko hraniti. Asirac ne može obavljati ropske poslove i za to te molimo da 
sužnje pošalješ na trg ili da im zapovjediš neka obrađuju nenaseljene 
krajeve.« 

Šarukinu je odlanulo. Prijedlog je bio zaista opravdan. Počeo je o 
njemu promišljati gledajući u nesretne Izraelce. Vidilo se, da ga dira 
njihova bijeda. 

To su opazili i Izraelci. Zato ponoviše svoje klicanje dižući ruke 
prema kralju i moleći ga, da ih poštedi, sve dok Šarukin nije dao znak 
za mir. Zatim pade osuda: 

»Ja Šarukin, kralj asirski, kralj na sve četiri strane zemlje, opraštam 
vam vaše zločine, te vam poklanjam u čast naših velikih bogova Asura, 
Elila, Šamaša, Sina Neba, u čast božice Ištare i u čast ostalih božica 
život i slobodu. Građani Samarije neka se nasele u gradu Halahu, u 
Mediji i pokrajini Gozan na rijeci Kaburu. Zarobljenici i bjegunci iz Ba- 
bilona, Kute i drugih gradova neka budu naseljeni u Samariji. Izraelsko 
je kraljevstvo odsada asirska pokrajina. Ovo učinih kao gospodar svi- 
jeta, koji želi poštovati sve bogove svojih naroda i činiti svakom dobro!« 


Dr. K. Premužić. 


ODLAZE GOLUBOVI 


Veselje je suho i hrapavo. 
Zbogom zvučni i veseli tonovi u grlu. 
A govorio sam: 
O, mladi glasu moj, ostani mi u baštini, 
darivat ću te šumama i proljetnim vodama, 
živjet ćeš u večernjim sastancima i danjim pozdravima. 
O, veseli glasu, ostani. 
Oko gubi sjaj i vedrinu. 
Nema više zanosa prvih susretaja. 
A molio sam: 
Najdraži cvijete, ne veni, 
poklonit ću te djevojačkoj zjeni, 
pomogat ću s tobom suncu da poljepša stvari. 
Ne umiri, golube, leti i dalje. 
Kosa sijedi i otpada. 
Zbogom i ti, snago u mišici. 
A mislio sam: 
Vidjet ću rujne istoke, 
osvojit ću žarke zapade. 
Zbogom, dragi golubovi moji. 
Srećko Karaman 

GAVRILA KOVAČEVIĆA »PESNOSLOVKA« 


Znamo, kako je potreba crkvenih knjiga poslije sloma srpske države 
kod Srba postajala sve veća i kako su Srbi počeli knjige dobavljati iz 
Rusije. S ruskim knjigama, u kojima je bio ruskoslovenski jezik, počela 
je i ruskoslovenska orijentacija kod Srba, a njezin je utjecaj tako pre- 
vladao za mitropolita Nenadovića polovinom XVI. vijeka, da je rusko- 
slovenski jezik (s nešto srpskih primjesa) postao jezikom srpske pisme- 
nosti i cijelom duševnom životu Srba dao potpunu ruskoslovensku ori- 
jentaciju. Srbi su taj ruskoslovenski jezik smatrali svetinjom, u koju nisu 
dali dirnuti, jer je taj jezik bio njima u neku ruku garancija za očuvanje 
ugrožene narodne i vjerske osobine njihove; i što je bila veća pogibao, 
da bi oni to mogli izgubiti, to jače su oni uza nj prianjali i nastojali da 
se s njim što jače privežu uz Rusiju, jedinu slavensku državu, u koju 
su bili upravljeni svi pogledi i sve nade pravoslavnih Slavena. Ovo je 
uvjerenje u njih bilo to snažnije, što su oni smatrali, da je ruskoslovenski 
jezik praotac svih slavenskih jezika, ono što je bio latinski za sve ro- 
manske. Još je god. 1848. srpski patrijarh Josip Rajačić predlagao, da 
bi Slavenski kongres primio ruskoslovenski jezik kao opći jezik svih 
slavenskih književnosti, na što se. kod Hrvata pomišljalo već u XVIII. 
vijeku. 

Teško je bilo i s pismom kod Srba. Srpski pisci ovoga doba služe 
se većim dijelom crkvenom ćirilicom a ne građanskom. Niži narodni slo- 
jevi, a dobrano i građanski, bili su uopćeno nepismeni. Ono što je bilo 
pismeno, znalo je čitati i pisati samo crkvenu ćirilicu, koja se jedino 
učila u srpskim školama. Građanska Ćirilska azbuka, kako ju je kod 
Rusa proveo Petar Veliki, naišla je na veliki otpor kod Srba. Prva knjiga, 
koja je štampana građanskom azbukom, bila je Orfelinov »Slaveno- 
serbskij magazin« (1768). Vjerski razlozi bit će bili, da se pravoslavni 
Srbi ništa nisu osvrtali na »bosančicu«, koja je u vezi s glagolicom te 
odbacuje slova, koja naš jezik ne treba. Tome se ne treba čuditi, ta ovu 
posebnu ustavnu ćirilicu upotrebljavaju u Bosni u XII. vijeku i u ruko- 
pisima XII.—XV. vijeka bogomili i katolici, pa u južnoj i srednjoj Dal- 
maciji, a poslije se služi njome i bosansko plemstvo (»begovsko pismo«). 

A tek istom latinica! Ona je Srbima bila tako mrska, dašto opet 
s vjerskih razloga, da je svaka srpska knjiga bila pod anatemom, koja 
ima samo jedno latinsko slovo. I eto ta mržnja protiv latinice i katoli- 
cizma bila je uzrokom, da Srbi u Južnoj Ugarskoj, Srijemu i Slavoniji 
nisu gotovo ništa marili za hrvatsku lokalnu književnost pisanu lati- 
nicom. Ali se zato ipak vazda našlo pojedinih srpskih inteligenata i inte- 
lektualaca, koji su, barem uglavnom, znali za književni rad Hrvata kato- 
lika, pogotovu za rad njihov u Slavoniji, pa kad su naišli na kakvo djelo, 
koje nije imalo specijalno katoličke svrhe, a o kojem su bili uvjereni 
da bi se i srpski narod mogao njime koristovati, prerađivali bi ga za 
srpsku publiku i preštampavali ćirilicom uklonivši iz njega sve što bi 
moglo poroditi i najmanju sumnju, da bi pisac htio pokolebati kod Srba 
vjersko uvjerenje njihovo. 

Tako Srbima XVIII. vijeka nije nepoznat Andrija Kačić-Miošić. God. 
1794. »Slavenoserbskija vedomosti« donijele su »Pesn Stefana II Nemanje, 

kralja serbskago«, koja nije ništa drugo nego »Pisma od kralja Stipana 
Nemanje« iz Kačićeva »Razgovora«. Pavle Solarić naziva Kačića »naj- 
većim ilirskim pesnotvorcem«. U početku XIX. vijeka Sima Milutinović 
spominje, da je Dositej Obradović priznavao, da ga je Kačićev primjer 
ohrabrio da piše narodnim jezikom za narod, a Vuk St. Karadžić pri- 
znaje, da je čitanje Kačićeve pjesmarice utjecalo na njegovu odluku da 
štampa svoju zbirku narodnih pjesama. I sam Kopitar nagovarao ga je 
na to podsjećajući ga na Kačića. Pri pisanju »Serbianke« (1827) služio 
je Simi Milutinoviću uz Homera kao uzor i Kačić. Što više na početku 
KIX. vijeka prepisivali bi kod Srba iz Kačića pojedine pjesme, pa bi ih 
guslari prisvajali te pjevali. Nije dakle čudo, da se i knjigovezac i knjižar 
Gavrilo Kovačević prihvatio posla, da Kačića učini pristupnijim sipskom 
narodu, te ga izdao, njegov »Razgovor« naime, ćirilicom, ali na malo 
čudan način. 


Kovačevićevoj knjizi ovo je natpis: 


Pesnoslovka / iliti povest o narodu slavenskom. / iz knige / G. Andree 

Kačića / izvedena, /i po obrazu, vkusu i glagolu Serbskom / Gavrilom Ko- 

vačević / ustroena. / Izdiveniem že / G. Joanna Jankoviča / knigopro- 

davca i štampara novosadskoga / napečatana. / U Budimu, / pismeny 
kral: Vseučil. Peštanskog. / 1818. 


Knjiga Kovačevićeva,' štampana u maloj osmini, ima 151 stranu. 
Poslije natpisnoga lista na str. 3—6 jest predgovor, na str. 7—147 dolazi 
tekst Kačićev, na str. 148—150 dolaze »imena gg. prenumerantov« i na- 
pokon na str. 151 »Ispoves Blagočtena lica«. Budući da za ovako »težak« 
posao treba i natprirodne pomoći, štampao je Kovačević na drugoj strani 
natpisnoga lista malu himnu Bogu: »Tebe podobaet pesan Bože«: 


Od vročetka sego sveta, 
i drevnosti starog veka, 
svi narodi i jezici, 
svi proroci i knižnici, 
pesnotvorci i mudraci, 
&glavoslovci i svi žreci 
u pesmama iebe Boga 
slavili su leta mnoga, 
i voveki do končine 
slaviče se tvoje ime. 


i Gavrilo Kovačević, zemunski knjigovezac i »knigoprodavac«, bio je 
u svoje vrijeme znatan i marljiv: »der serbischen Schriftsteller con animo erge- 
ben« — kaže za nj Šafarik, srpski pisac. On je spjevao: »Pesn o (slučajnom) voz- 
muščeniji v Serbiji priključivšemsja« (1804, 1806), »Stihi o povedeniji i namereniji 
serbskago velikago knjaza Lazara« (1805), »Venac celomudrija i spomen ljubavi 
Adelaide alpijske pastirke«, »Proljetije ili ljetorasi čelovečeskago veka« (1809) i 
»Judit mečem Olofernu glavu uvseknuvši« (1808), »Venec besmrtne slave« (1818), 
»Sraženije na polju Koseovu« (1834). Izdavao je i prvi crnogorski časopis »Grlica« 
(1835), koji je izlazio 5 godina. Neka djela njegova štampana su | po više puta, 
jedno čak 7 puta! (Grčić: Istorija srpske književnosti. Novi Sad 1906, str. 95). | 

U uvodu (»Dveri knige« str. 3—6) spominje Kovačević, kako je, čim 
mu je Kačićeva Pjesmarica dopala ruku, primijetio »važnost soderžanija« 
njezina i zaželio »da bi dobro bilo da ju i na našem pismu imamo«. On 
potpuno vjeruje Kačiću, jer je sve ono, o čemu u svojoj knjizi priča ili 
pjeva »iz različiti latinski knjiga, privilegija i diploma povadio i sobrao«, 
pa zanosno uzvikuje: »Dakle, kada su ini narodi volju imali i zapravo 
donašli dela Slavjanov opisivati i perom svojim proslaviti, zašto bi mi, 
kao potomci njiovi, dela i pamjat njiovu pisati, propovedat i slaviti 
prinebregavali i premolčavali, koji su pače svi naroda najdostojniji i koji 
su krepkom i nepreborimom desnicom i postojanom stopom svojom od 
grada Vavilona sve severovostočne do jugozapada strane prodrli i prešli 
i za svobodu i blagostojanje svoje i svoji potomaka mnogo i premnogo 
truda i borenja imali«. Drukčije su radili Sirci, pogotovu Grci, koji su 
svoje junake »i u same zvezde preobratili«. Nekoliko tisuća godina drugi 
narodi »poreklo i običaje svoje u pripovetkama i pesmama vode pre- 
brazuju i izražavaju« što su sve sabrali književnici u knjigama. »A šta 
je« pita naš Gavrilo »najmilije i prijatnije životu čovečijem nego ono, 
šta srca i duša njegova želi i hoće. A šta je to nego pesme, igre, prepo- 
vetke — uveselenija«. »Dok su i naši stariji« nastavlja Gavrilo, taj lau- 
dator temporis acti, »prosto živili, pevali, igrali i veselili se, donde 
je svako dobro:-i bilo. A otkako je srebro i zlato s narodi zavladalo i srce 
i dušu njiovu zarazilo, odonda nesta prave radosti i uveselenija, nesta 
kumstva i bratinstva, nesta česti i poštenja i staroga ljudskog posluženja«. 
U bilješci ispod teksta Kovačević ipak sumnja, da li je to sve baš onako 
kako Kačić pjeva i pripovijeda, jer njegova historija »na nekiji mesti 
ne soglasuje se sa slavenskim istorijama, a nekiji opet neke stvari jas- 
nije i verojatneje pokazuje« (str. 5), ali »toga radi ispravljati ju nisam 
hoteo, te koliko sam prostije i jasnije učiniti mogao«. Ipak Gavrilo pri- 
znaje, da je ponešto i Kačića mijenjao: »povestice sam odveć sokratio 
i na drugij način ili obraz pretvorio«, ali to knjizi, misli pisac, neće 
škoditi: »od ssoderžanija razuma knjige ni najmanje ušterba nije, no 
jošt jasnije i razumitelnije jest«. 


No Kovačevićeva »Pesnoslovka« nije potpun Kačićev »Razgovor«. 
Potpuna bi knjiga, prema njegovu mišljenju, iznosila 14—15 tabaka, 
kako je on to u svom »oglašeniju« i obećao, ali obećanje svoje nije mogao 
izvršiti zbog slaboga odziva prenumeranata — javilo ih se svega "70! (iz 
nepoznatoga mjesta 3, Gornjih Karlovaca 31, Segedina 16, Martonoša 2, 
Zemuna 18, Budima 2) — zato je iz nje izostavio »treći tal« tj. »Dodatak«. 
Pa ni ovako nepotpuno djelo, jer mu sreća nije »sootveštavala«, ne bi 
mogao štampati, da mu u pomoć nije pritekao »blagorazumnij muž, rodo- 
ljubac i račitelj knjižestva« Janković, kojega i u natpisu knjige spo- 
minje. Prenumerantima se ipak Kovačević odužio tako, da je svaki dobio 
dvije knjige mjesto jedne. A mi kažemo: srećnih li prenumeranata! 


Svoju »Pesnoslovku« dijeli Kovačević u tri reda (»rjadi«): »Kratko letočislenije 
slavenskij kraljeva« (str. 7—29) s ovim pjesmama: 1. Pesma o narodu slavenskom 
(Kačićeva »Poskočnica«); 2. Pesna o Konstantinu i Eleni; 3. Pesma od svjatij otaca 
(s Pisma od četiri sveta imenjaka«). Iza spomenutih pjesama dolazi posebni odje+ 
ljak: »Princi iliti knjaževi i vladatelji od Zente«. Zatim dolazi »Pervij zjad kra- 

ljeva slavenski, koji su u koje vreme vladali sa kratkim povesticama uveselitetnim 
pesmama« (29—88) s ovim pjesmama: 1. Pesma od kralja Vukašina; 2. Pesma od 
Pavlimira; 3. Pesma od Tešimira; 4. Pesma od kralja Vladimira; 5. Pesma od 
kralja Dobroslava; 6. Pesma od kralja Radoslava i Bodina; 7. Pesma od Stefana 
Nemanje; 8. Pesma od Stefana Uroša; 9. Pesma od kralja bugarskoga; 10. Pesma 
o Milošu i Vuku Brankoviću. Zatim dolazi »vtorij rjad serbskij despota iliti vla- 
dika i knjazeva, koji su posle padenija kral. i carstva serbskoga pod vladanjem 
turskim zavisnimo i nezavisnimo vladali i gospodstvovali« (80—105) s pjesmom: Pesme 
od Đurđa Smed. i Sib. Janka. Iza ove pjesme dolazi »Tretij rjad od Bolgarije i 
njenih poglavara prvij. bana i kraljeva« s pjesmama: 1. Pesma od Oruna i Niki- 
fora; 2. Pesma od boja grčkoga (»Pisma od Basilija cesara«). Napokon dolazi: Če- 
tvimstij rjad o Bosne i njeni banova i kraljeva« (125—142). U taj su red uvr- 
stane: 1. Pesma od Kotromanovića; 2. Pesma od Hristića i Jablanovića; 3. Pesma 
od ženidbe S. Hristića i 4. Pesma od Stefana Tomaševića. Iza spomenutih pjesama 
dolazi »Kratko opisanie poglavara i vlastelja horvatskog« (142—144) i napokon 
»Kratko pokazivanje ođ slavnoga doma Homučevića inače Grguroviča, vlastelina 
bosanskoga« (145—147). 


Kovačević je dakle od 138 Kačićevih pjesama samo 21 unio u svoju 
»Pesnoslovku«. 


U sam oblik pjesama Kačićevih Kovačević nije dirao, samo je dese- 
terce i osmerce podijelio u strofe od po dva stiha. Ali je neke pjesme 
dosta skraćivao. Tako na pr. Kovačevićeva »Pesma od svjatij otaca« ima 
146 stihova, dok ista pjesma kod Kačića (»Pisma od četiri sveta ime- 
njaka«) ima 156 deseteraca. Ova je pjesma zanimljiva i s vjerske strane: 
Kačić je katolički redovnik, a Kovačević gorljiv pravoslavac. Prema 
tome nije čudo, da je kod Kačića i sv. Sava katolik. Njega je, istina, za 
episkopa posvetio grčki patrijar, ali Kačić pjeva: 


po naredbi pape velikoga, 
svega svita oca duhovnoga, 
komu Grci podložni bijahu, 
za glavara tada priznavahu. 


Sv. Sava kod Kačića kao biskup »obraća i kara grišnike, Focijane 
i sve nevirnike«, a kod Kovačevića obraća on i kara »eretike i sve ne- 
vernike«. Kod Kovačevića sv. Sava ispovijeda vjeru »hristjansku«, nje- 
govo je tijelo »svjato«, on je »Božji svjaštenik« i »svjatitelj«. Kad je 
zahvalio na episkopskoj časti on skida »mitru od bisera« i svlači »vladi- 
čine haljine«. Kod Kačića sv. Sava odrekavši se biskupske časti »pobiže 
gori u planine« i »ostavi svoje bile dvore«, a Kovačević kaže dosta ne- 
jasno, da »ostavlja na strane severa«. 


Kačićevu pjesmu »od Stipana Nemanjića« promijenio je Kovačević 
u »Pesmu od Stefana Uroša« te je ne samo skratio — Kačićeva pjesma 
ima 70 stihova a Kovačevićeva 60 — nego i gotovo sasvim izmijenio. Da 
navedemo samo nekoliko stihova: 

KAČIC 


Vidi čudo i nagledaj ga se, 
gdi se klanja misecu danica, 
žarku suncu zvizda priodnica, 
u Tribinju gradu bijelomu. 

Nije ono misec i danica, 
nit je sunce, nit je priođnica, 
već je ono slovinska kraljica, 
po imenu Jelina gospoja 

lipa ćerca kralja franceskoga 
a ljubovca Nemanjić Stipana; 
prid Stipana često dolažaše 
tere njemu tiho govoraše: 

»Svitla kruno, Nemanjić Stipane! 
Eto vidim, da si ostario, 
izbrojio danke i godine 
kraljujući i bojak bijući... 


KOVAČEVIĆ 


Poklanja se mesec i danica 

žarku &uncu zvezda preodnica, 
u kraljestvu istom slavenskome 

u Trebinju gradu bijelome. 
To ne bi mesec i danica, 

već to bila Elena kraljica 
lepa ćerka kralja francuskoga, 

a ljubovca kralja slavenskoga. 
K Stefanu je ona dohodila, 

pak je njemu tiho govorila: 
»Svetia kruno, Nemanja Stefane, 

poslušaj me i pogledaj na me, 
eto vidiš da si ostario 

i godine mnoge izbrojio... 


Da nam bude što naočitiji postupak Kovačevićev pri prerađivanju 
Kačićevih pjesama iznosimo tekst jedne Kačićeve pjesme i upored Ko- 


vačevićevu preradu. 


SLIDI POSKOČNICA, KOJA SE MOZE 


U KOLU PIVATI 


Osobitu narod svaki 
Kripost ima,s kom se diči, 
Koju daje Bog prijaki, 
Mudri kažu ove riči. 

A kraljuje sva hrabrenost 
U narodu slovinskomu, 
Snaga, jakost i srčenost 
U vojniku hrvatskomu. 

Aleksandro to svidoči 
Kralj veliki svega svita, 
Svakom noseć on prid oči 
Dilovanja plemenita, 

Koja vazda ukazaše 
Slovinjani vitezovi; 

I zato se zovijaše 
Slavni, jaki narod ovi. 

Pri neg' umri, njim ostavi 
Dopuštenja blagođarna, 
Uznosi ih, hvali, slavi, 
Rad junaštva vele harna. 

Kara, priti i proklinje 
Ko b' opsova' narod ovi, 
I svakoga još zaklinje, 
Da za njima zlo ne slovi. 

Ostavlja im banovine 
Sve od mora latinskoga 
I države jošter ine 
Do Baltika leđenoga. 


 --- --_ 


PESMA O NARODU SLAVENSKOMU 


Osobito narod svakij 
Pravo ima s čim se diči, 
Koje daje Bog presvjatij. 
Mudri kažu ove reči. 

A caruje sva hrabrenost 
U narodu slavenskomu, 
Snaga, jakost a i vernost. 

U vojinstvu hrvatskomu 
Aleksandar to svedoči, 
Car veliki svega sveta, 
Svakom dajuć on pred oži, 
Slavna dela plemenita, 

Koja svagda pokazaše, 
Svi slavenski vitezovi 
I zašto se nazivaše, 
Slavni, hrabrij narod ovi. 

Pre neg umre, njim ostavi, 
Dopuštenja blagodarna, 
Voznosši i, hvali, slavi 
Rad junačestva vele hvalna: 

Preti, kara i proklinje, 
Ko uvredi narod ovi, 
I svakoga jošt zaklinje, 
Da za njima zlo ne slovi. 

Ostavlja im banovine, 

Sve od mora latinskoga 
I države jošte ine 
Do baltina ledenoga 


1 Citiram izdanje god. 1889 (Zagreb,tisak Dioničke tiskare). 

Da njihovo ima biti 
Od starine kako biše, 
I niko se nema priti; 
Aleksandro to hotiše. 
Sva velika Sarmacia 
Od starine njihova je, 
Slavna Bosna, Daimacia 
Ilirička država je... 


Da njihovo ima biti 
Od starina kako bjaše, 
I niko se nejma priti, 
Aleksander to hotjaše. 
Sva velika Sarmacija 
Od starina njiova je, 
Slavna Bosna, Dalmacija 
Iliriška država je... 


Evo tako je Kovačević u svojoj naivnosti i neznanju mislio, da će 
Kačićevu »pismu« učiniti »jasnijom«, »prostijom« i »vrazumitelnijom«, 
ako mjesto »kriposti« kaže »pravo«, mj. »prijaki« — »presvjatij«. mj. 
»slovinskomu« — »slavenskomu«, mj. »vojnik« — »voinstvo«, mj. »hrvat- 
ski« — »horvatski«; ako promijeni dalje »Aleksandro« u »Aleksander«, 
»car« u »kralj«, »noseć« u »dajuć«, »vazda« u »svagda«, »ukazaše« u »po- 
kazaše«, » Slovinjani vitezovi« u »slavenski vitezovi«, »zovijaše« u »nazi- 
vaše«, »jaki« u »hrabrij«, »pri neg« u »pre neg«, »uznosi« u »voznosi«, 
»junaštvo« u »junačestvo«, »harna« u »hvalna«, »psova« u »uvredi«, »još« 
u »jošt«, »jošter« u »jošte«. I to mi je književni rad! 

A i obrazovanje Kovačevićevo bilo je, čini se, vrlo slabo, kad u 7. 
strofi iste pjesme riječi Kačićeve »do Baltika ledenoga« mijenja u »do 
baltina ledenoga«. Zacijelo on nije ni znao da postoji »Baltik« (== Bal- 


tičko More). 


Jednako je Kovačević postupao i s Kačićevom prozom, samo tu je 
još više kvario i izostavljao. Da vidimo to na jednom primjeru: 


KAČIC 
Uroš, Kralj slovinski XLIX. 


Kralii, koji izlaziše od ovoga kolina, 
izvan vlastitoga imena, koje na krštenju 
primahu, zvahu se Uroši, zarad Uroša, 
bana od Rašie, od koga ovi kralji poče- 
tak imadoše i ovo je najposlidnji kralj 
od ovoga kolina, koji se hoti poznavati za 
cesara, kakono mu i otac; ali ne umidući 
vladati na oni način, kako se vladaše 
Stipan, otac njegov, izgubi cesarstvo, 
kraljevstvo i život na ovi način, kako sli- 
di. Uzdiže, ma po se u za' čas, tri plemića, 
koji bihu sinovi Mrnjavca iz Hercegovi- 
ne, od koga plemena jesu Mrnjavce u 
Opancim više Zadvarja. Ime ovijih mla- 
dića biše: Vukašin, otac Kraljevića Mar- 
ka, Gojko i Ugleša, ma bijahu siromašni 
i ubozi puno. Ove dakle Uroš uzdiže na 
veliko gospostvo, učinivši Vukašina banom 
od Prištine, a Uglešu od sve _ Romanie, i 
ove zazva despote, a to će naški reći vla- 
dare ili principe; jer despot nije od kuće 
priimenak, nego rič grčka, što zlamenuje 
poglavica, vladaoc. Bi cesar Uroš puno 
puta od svojih prijatelja ponukovan, da 
malo čini poniziti rečenu braću, koji se 

KOVAČEVIĆ 
Uroš Mladi kralj kao XLIX 


Svi kraljevi serbskiji, koji od kolena 
bana Uroša proishode, zvahu se Uroši. 
Ovaj mlađi Uroš i poslednji car i kralj 
gerbskij, vesma mlad i nerazuman, posle 
smrti oca svoga ne mogaše carstvom vla- 
dati i upravljati podiže na dostoinstvo tri 
sina Mrnjave starca, koji bjahu iz Her- 
cegovine došli, to jest: Vukašina, Uglješu 
i Gojka despotima od sve Rasije, koji se 
bijahu tako osilili i vozgordili, da Uroša 
uskoro ni za cara poznavati ne kteše 
(kao što je obično kod svakoga siromaha, 
kad kakvo gospodstvo dobije). Toga radi 
mnogo puti bio je car Uroš od svoji vel- 
moža sovetovan, da tu braću ponizi malo. 
Uroš ne htijući soveta gospode svoje po- 
slušati, no jošt veću nesreću učini, dade 
Vukašina u Prištinu za kralja srpskoga 
krunisati, gdi se dosada i svi kraljevi 
srpski krunisahu. Koje svu gospođu srp- 
sku vesma noredi i u pečal i smuštenije 
metne videći tako prostu i siromašnu 
familiju na toliko vozvišenu. — Svi se 
ozlovede i takim načinom, koji oni, koje 
drugi banovi i knjazovi razgrabe sve dr- 


bihu posilili tako, da Uroša malo za kra- 
lja i poznavahu. I tako običaju svi oni, 
koji su od rđava roda, kad se na gospo- 
stvo uzdignu. Ma Uroš nesrećni nekti 
svojih prijatelja svit primiti, ni rečenu 
braću poniziti, nego, što je neprilično i 
pomisliti, učini za kralja slovinskoga Vu- 
kašina i čini da se okruni u Prištini, gdi 
8 kralji od Rasie krunjahu, krunjahu, 
cineći, da će mu kao cesaru biti podlo- 
ženi. Videći bani, knezovi i ostala gospo- 
da jednoga siromaha prosjaka, uzdignuta 
na toliko pristolje, ne može se izreći, 
kolika li smutnja bi među njima... (Izo- 
stavljamo 9 redaka). I tako do desetak 
godina sve kraljevstvo Uroševo bi od 
bana ugrabljeno na taj način, da nesrićni 
Uroš osta brez cesarstva, bez kraljestva, 
bez banovine i brez kneštva, videći svoga 
slugu za gospodara i ubojicu svoga, komu 
biše život podao. | 


žave i celo kraljevstvo — da do malo 
vremena nesrećnij car Uroš i bez carstva 
i kraljevstva i svoji država i vladanja 
I najposle od Vukašina i ubijen bude. 


Kačić u »kratkom iskazanju od starih kralja slovinskih« počinje od 
god. 3522 pa ide do godine 3948 od stvorenja svijeta, a Kovačević u 
»kratkom letočisleniju« izostavio je godine 3629, 3655, 3685, 3726, 3732, 
pa onda opet godine 3743 pa sve do 3184 itd. Od careva »od naroda slo- 
vinskoga, koji u Rimu a niki u Carigradu sidiše i svim vladaše svitom« 
izostavio je: »Konstantina sina prvoga Konstantina Klora«, »Konstancija, 
sina drugoga velikoga Konstantina« i »Konstantina sina trećega velikoga 
Konstantina« a unio je jednoga novoga: »Tiverija Slavjanina«. 

I tako bismo eto ukratko pretresli Kovačevićevu »Pesnoslovku iliti 
povest o narodu slavenskom iz knjige G. Andreje Kačića izvedenu i po 
obrazu, vkusu i glagolu Serbskom ustrojenu«. Prevodeći ili prerađujući 
Kačićev »Razgovor ugodni« na jezik srpski poveo se Kovačević za svojim 
prehodnicima Stefanom Raićem i Georgijem Mihaljevićem, koji su prije 
njega »preveli« tj. priredili te ćirilicom izdali dva hrvatska štokavskim 
dijaletkom pisana djela. I kod Srba naime zapažala se u to vrijeme po- 
treba pravih pučkih knjiga, koje će narodu služiti i za zabavu i za po- 
uku, pa su srpski intelektualci posezali već za gotovim djelima kod 
Hrvata-štokavaca, i valja priznati, da su izabrali takva djela, koja su 
mogla biti zgodna, zanimljiva i ugodna lektira i pravoslavnim Srbima. 
Ali umjesto da su ti srpski intelektualci takva djela jednostavno preštam- 
pali ćirilicom, jer srpski narod nije osim nešto inteligencije znao čitati la- 
tinskoga pisma, oni su popravljali jezik, skraćivali i po volji mijenjali tekst: 
bez ikakvoga sistema, bez reda i pravila. U cijelom radu nikakve dosljed- 
nosti. Sad ovako, sad onako. Dosljedni su jedino u tom što ikavski govor 
mijenjaju u ekavski. Sva je sreća da su ti priređivači u jeziku pošli nekim 
srednjim putem te nisu pisali onakvim neprirodnim i nerazumljivim je- 
zikom, kojim je na pr. Raić napisao svoju »Istoriju raznih Slavenskih na- 
rodov« (1794), — što poslije Dositeja Obradovića nisu više ni mogli činiti 
— njihov je jezik neki kompromisni jezik (»srednji stil«) između slaveno- 
srpskoga i narodnoga jezika, neki prijelaz tadašnjega neprirodnoga knji- 
ževnoga jezika kod Srba narodnom jeziku. 

Sa svojom »Pesnoslovkom« Kovačević kao da nije imao bozgna ka- 
.kvog uspjeha. Dok je Raićev »prijevod« Relkovićeva »Satira« doživio dva 
izdanja (1793, 1803) a Mihaljević za svoju »Aždaju« (1803) skupio 344 pret- ' 
platnika, Kovačević je ljuto postradao — on je za svoju »Pesnoslovku« 
našao ciglih 70 pretplatnika! 

»Slava« Kovačevićeva nije dala mirno spavati Joanu S. Popoviću 
»mudroljublja slušatelju« pa je deset godine poslije »Pesnoslovke«, dakle 
god. 1828., troškom Josifa Milovuka izdao djelce s natpisom »Život i vi- 
teška djela Đorđa Kastriota Skenderbega« te mu pridodao »nekoliko pe- 
sama umilnog pevca Kačića znajući s kakovim uveselenijem srpski narod 
takove čita«. Popović je postupao s Kačićevim pjesmama kao i Kovačević, 
samo nešto umjerenije. 


Dr David Bogdanović. 


BREME SUZA 


Duboka su vrela u našim očima 
(uzalud ih čiste maramice suše). 
Jer suze su vječne, sve ih više ima: 
imat ćemo suza, dok imamo duše. 


Nevina je suza suza krotka srca, 
koja tiho dođe, kradomice kane. 
Buntovna je suza srca, koje grca, 
koja se ne stiša, dok nekog ne gane. 


Ljubavna je suza suza, koja moli, 
svetija je suza iz ljubavi k Bogu. 
Jedino sa suzom beskrajno se voli 
i gdje riječ klone, ondje suze mogu. 


O, teška je suza slijepca kraj puta, 
suza bolesnika i suza guslara. 
Milosna je, premda gvozdena i kruta 
suza ubojice i suza gusara. 


Suze tješe, zato bivaju lijekom. 

One se ne kriju pred silom i mačem. 
Zajecat ću noćas nad grubim vijekom. 

Što sam više čovjek, borim se...i plačem. 


Zvonko Kuhar. 

EVROPSKI NEMIR 


Kobno odvijanje međunarodnoga života zadnjih vremena s izazovnim 
sukobima političkim, gospodarskim i kulturnim toliko je pogoršalo taj 
život, da se svaki ozbiljan čovjek kao i cijelo čovječanstvo mora sa zeb- 
njom pitati: »Kamo to vodi i što će se dogoditi?« Nad starom, kulturnom 
Evropom lebdi veliki upitnik. Opet su u pitanju milijuni života. Buduć- 
nost Evrope i bijelaca uopće te sudbina kulture, civilizacije i kršćanstva. 
Propast, ako se na vrijeme ne spriječi, neminovna je, a budući pisci 
svjetske povijesti imat će obilje gradiva za iznošenje dubokih uzroka te 
velike katastrofe. No već i mi, svjedoci ovih sudbonosnih vremena mo- 
žemo sa sigurnošću ustanoviti, da je ovo predratničko stanje posljedica 
nemorala međunarodne politike od svjetskoga rata do danas. 


Na koncu svjetskoga rata sile su pobjednice vjerovale, da je ostva- 
renje misli vječnoga mira (»paix perpetuelle«) što se rodila već u abć 
Saint-Pierreu i našla velike pobornike u romanticima, estetama, morali- 
stima, filozofima, pravnicima i državnicima prošlih vjekova, da je svla- 
dala zadnjega neprijatelja te da će se mir konačno za uvijek nastaniti 
među narodima u ustanovi Lige Naroda. Međutim taj veliki rat nije naža- 
lost bio završnica u nizu mnogih ratova koji su izbili za vrijeme stvaranja 
vječnoga mira kao: amerikansko-španski rat, englesko-burski, rusko- 
japanski, tursko-talijanski, balkanski i konačno svjetski rat. Potom se 
ratnička povijest imala za uvijek zatvoriti. Ali — paradoksalno — one iste 
tajne međunarodne sile što su zakulisno rukovodile veliki rat i radile za 
mir, dale su duhom versailleskoga ugovora i Lige naroda toj povijesti 
pero u ruke da nakon 20-ak godina prividnoga mira opet ispiše jednu 
krvavu stranicu. Kad je prestalo 4-godišnje opće klanje, Francuska, En- 
gleska i Amerika navijestiše svijetu doba mira, pravde, čovječnosti, opće 
sigurnosti i međunarodne saradnje. Po zaključcima mirovnoga ugovora u 
Versailles-u imala su se odmah riješiti važna poratna međunarodna pitanja 
u duhu pravde i načela »samoopredjeljenja naroda«. Ideolog Wilson 
donese po uputama židova Vysera 14 poznatih točaka ugovora. Clemen- 
ceau se odmah potrudio da sve budu primijenjene u duhu francuske »si- 
gurnosti« (securite), a Lloyd George je sa »stručnjacima« izračunao bilion- 
sku svotu što je Njemačka po želji Engleske imala isplatiti pobjednicama. 
Prvim odredbama mirovnoga ugovora navjestitelji 
mira i pravde navijestili su svijetu novi rat zbog 
nepravde. 


Ali najnesretnije nedonošče Versaillesa bila je nesretna Liga naroda. 
Dok je Wilson mislio o stvarnoj i jednakopravnoj suradnji svih naroda, 
Clemenceau je vidio u Ligi samo sredstvo za očuvanje francuske sigur- 
nosti uz pomoć neke međunarodne policije i zajamčenja sa strane Engle- 
ske i Amerike za vojničku pomoć i stražu na Rajni. Tu je svoju veliku 
želju Francuska uporno naglašavala sve do Locarna 1925. Tako su se u 
toj Ligi imali rješavati svi međunarodni sukobi na miran način pod 
hegemonijom Francuske i Engleske. Mir je odredbama versailleskoga ugo- 
vora bio nametnut, nepravda odmah počinjena, načelo samoopredjeljenja 
pogaženo i neprijateljski duh unesen među narode od onih koji su imali 

svijetu donijeti sreću. Versailles i Liga odmah su zacrtali obrise stva- 
ranja neprijateljskih blokova i spremanja na nov obračun. Nosilac ideje 
Lige — USA — uopće nije ni ušla u Ligu uvidjevši njenu nepravdu. 

Pred takovom Ligom, nastavkom Versaillesa, pojavila su se tri važna 
međunarodna problema kao: međunarodni sukobi, gospodarska kriza i 
pitanje općega razoružanja. 


Međunarodni problemi 


doveli su u krizu sve dobre tekovine mira. Sukobom japansko-kineskim 
bi povrijeđen S 16. pakta Lige naroda. Sva nastojanja Ligine komisije pod 
vodstvom lorda Lytlona i različitih odbora ostadoše jalova. Krajnji se 
istok još nije bio ni smirio, kad izbi požar na krajnjem jugo-zapadu u 
Chaco-konfliktu. God. 1931. Paragvaj navijesti rat Boliviji zbog petroleja 
i izvoza ruda preko La Plate. Zapravo pozadina toga rata bila je između 
engleskih petrolejskih magnata i američkoga Standard Oila. Ligina po- 
srednička komisija doživjela je poraz, jer se Bolivija pozvala na Mon- 
rčeovu doktrinu, odbila Ligu i zamolila Ameriku za posredovanje. Tako 
je englesko-francuski stav o međunarodnome pravu pakta Lige i toga 
puta propao. ' 

U isto doba svijet je tištila nezapamćena gospodarska kriza, što je 
izbila 1930. god. Sve konference za njeno ublaženje, naročito ona velika 
od 15. XII. 1932. za vladanja Mac-Donalda, svršiše bez pozitivna rezultata. 
Valutni i gospodarski sukobi između USA i Engleske, USA i Francuske, 
te USA i Japana prouzrokovali su uza sva nastojanja Herriota devalvacije 
i inflacije, premda se vrijednost robe nije podigla. I u toj borbi Francuska 
je sve žrtvovala za svoju »sigurnost«. I samo načelo »samoopredjeljenja 
naroda« pogazila je, kada je Poincare 1923. oružjem zauzeo njemački 
Ruhr. 

I za rješenje trećega velikoga problema — općeg razoružanja — Liga 
se pokazala apsolutno nemoćnom. Za očuvanje mira Engleska i Francuska 
su se neprestano naoružavale kao za novi rat. Dok se u Ženevi bučno i 
optimistički mudrovalo o planovima i procedurama razoružanja, ministri 
su istih zemalja u isto vrijeme izdavali goleme proračune za naoružanje 
i uzdržavanje prevelikoga broja aktivne vojske. Plod svih diplomatskih 
nadmudrivanja i namještenih govorničkih fraziranja bio je: za svečane 
bankete potrošilo se preko 6 milijardi dinara, a za naoružanje do sad 
preko "7 biliona dinara. Bilionski proračun Engleske za naoružanje poslije 
sloma u Abesiniji sigurno naviješta miru sretnu budućnost. Isto tako 
paradoksalno Francuska, začetnik mira ne žali milijarde za utvrđivanje 
Maginotove linije i izgradnju nove artilerije i avijalike. A najkomičnije 
od svih Sovjetska Rusija, »pobornik mira i demokracije« na usta Litvi- 
nova buči za međunarodni mir, dok »drug« Slaljin s ponosom i prijet- 
njom govori, da je crvena milicija spremna. O militarizmu pak fašističkih 
zemalja suvišno je i govoriti. Nepravda Versaillesa dala im 
je oružje u ruke, a Liga pokazala totalnu nemoć da 
mu ga oduzme, pa time snosi glavnu odgovornost što 
su se u Evropi zaoštrila međunarodna neprijatelj- 
stva. Kroz prvo poratno desetljeće vodila se u Evropi podmukla borba 

tajnih internacionalnih sila, zastupanih u Ženevi. Židovstvo udruženo 
s masonerijom vršilo je jak utjecaj u smjernicama i rezolucijama ženev- 
skih konferencija. Duh toga rada bio je očito uperen protiv religije, kato- 
licizma, nacionalizma, morala, kršćanske kulture uopće. U Njemačkoj i 
Italiji imali su oni u rukama velekapital i skoro sva viša državna mjesta. 
Gospodarske prilike i politika žido-masonerije vodile su te dvije zemlje 
u nesreću, a u prilog kapitalističko-buržujskih »demokracija« Engleske i 
Francuske. Osim toga prve 4 godine ruske revolucije protekle su u znaku 
pokolja, glada i bijede cijeloga ruskoga naroda. Boljševizam je ukinuo 
privatno vlasništvo, bezboštvom progonio religiju, barbarstvom potisnuo 
kulturu i zaveo besprimjerno krvavu diktaturu. U prvim godinama ruski 
je komunizam bio ograničen na Rusiju. Međutim, malo po malo, poprimao 
je međunarodni značaj. Oprezno su se Sovjeti ponudili Evropi za gospo- 
darsku saradnju, a onda su utrli put političkoj borbi. Razvili su silnu 
propagandu u svijetu, stupili u vezu sa židovstvom, masonerijom i soci- 
jalizmom, te su prisvojili neke državice za svoju politiku kao Francusku, 
Čehoslovačku, Tursku, Grčku, Bugarsku, Rumunjsku i djelomično Špa- 
njolsku. U toj politici Sovjeti su polučili najveći uspjeh ulaskom u Ligu 
naroda i sklapanjem vojničkih paktova sa Francuskom i Čehoslovačkom 
kao i nenavalne paktove s Rumunjskom, Turskom i poslije s Poljskom. 
Već prvih godina boljševičke diktature poginulo je preko 8 milijuna 
Rusa što od glada, što od strijeljanja. Na sve jauke i proteste naroda 
preko neslužbenih predstavnika Liga je gluho šutjela. Njena »humani- 
tarnost« poslala je ispaćenim milijunima nečovječnu indiferentnost i nemi- 
losrđe. Mjesto vrhovnoga foruma pravde 1 međunarodne jednakopravnosti 
postalo je stjecištem žido-masona, politikana od zanata, domom raskošnih 
gozbi što su bile cbični završetak politikanskih brbljanja i šablonskih 
govora o planovima očuvanja mira »rješenja« međunarodnih problema. 
A kao praktični rezultati tih »realnih« konferencija bile su hrpe, na koje 
su naslagali akt uz akt, notu uz notu, protokol uz protokol, da jednom 
kronolozi, pisci povijesti i diplomate budu mogli čitati o velikim plano- 
vima i odlukama Lige naroda. | 

Nerješeni problemi, opća politička konstelacija i sukobi ideologija 
doveli su do 


Stvaranja neprijateljskih blokova 


Iz takve Lige naroda prvi je odlučno istupio Japan, onda Španjolska, 
pa Njemačka i konačno Italija. S druge strane oko Francuske, Engleske 
i Rusije okupile su se druge zemlje. Oba su bloka mobilizirala sve sile 
političke, ekonomske i kulturne, a Francuska je uz to upotrebila i položaj 
Lige u svoju korist. Rusija je pak uz taj dvoboj država razvila i među- 
narodnu socijalno-kulturnu borbu internacionalnoga komunizma protiv 
nacionalnoga socijalizma i tako dvoboj raširila u troboj. Prvi veliki uspjeh 
te borbe bila je komunistička revolucija u Meksiku i progoni Crkve za 
diktature modernoga Nerona Callesa. Civilizovana Engleska, kulturna 
Francuska i humanitarna Liga ne učiniše ni koraka za posredovanje. 
Boljševička se revolucija tako lakše raspirila i stala stezati svijet jakim 
utjecajem u Kini i revolucijom u Španjolskoj. Francuska je već bila plijen 

boljševičke Rusije, pa je na redu kao žrtva bila Njemačka. U neoporav- 
ljenoj Njemačkoj socijalizam i komunizam su zahvatili jaki mah, a Židovi 
i masoni su imali preko 80% kapitala i viših državnih mjesta. Vrlo loše 
gospodarske prilike pogodovale su radu za revolucionarnu uspostavu bolj- 
ševičke diktature. U tako kaotičnim prilikama ustao je Hitler. Poput 
Mussolinija raspustio je masoneriju i što više navijestio je borbu protiv 
internacionalnog socijalizma, komunizma, a kao najveće neprijatelje Nje- 
mačke označio je Židove. Osviješćena i osnažena Njemačka otkazala je 
reparacije, istupila iz Lige naroda, postavila na dnevni red pitanje kolo- 
nija itd. Zapadne velesile kao i Rusija ostale su razočarane, a Liga je još 
više oslabila. Dragovoljno (10075) pripojenje Saara Njemačkoj donijelo joj 
je gospodarski dobitak i moralni uspjeh, a Francuskoj poraz. 

Tako su dva bloka Evropu već razdvojila spremajući se na odsudni 
rat. Prenapučene sile vidjele su svoj spas u povratku kolonija, reviziji 
granica, ili u slučaju neuspjeha na miran način, odlučille su se na nasilno 
osvajanje tuđega zemljišta. Tako je Japan prvi navalio na Kinu, osvojio 
Mandžuriju i u njoj uspostavio nezavisnu vlast pod svojim protektoratom. 
Nemoćna je Liga u tome sukobu doživjela poraz, a pravi slom u talijan- 
sko-abesinskom ratu. Kao što je poznato Italija se odlučila na csvajanje 
Abesinije. Zbog plana o njenoj podjeli i mirnoj likvidaciji talijanskoga 
problema pali su i Hoare i Laval, a nadošao Eden da uz pomoć prote- 
&štantske crkve, masonerije, židovstva i komunizma povede protiv Italije 
kaznene mjere u obliku »sankcija« te tako »spasi« Abesiniju od koloni- 
zacije »nekulturne« Italije. Međutim Mussolini je uvidio nemoć Lige i 
nespremnost Engleske pa je ozbiljno zagazio u rat. Sva nastojanja Lige 
preko odbora 23-ojice, 13-orice, 9-orice, 7-orice i 5-orice rasplinuše se u 
nemoć i puste protutalijanske želje. Engleska diplomacija i autoritet Lige 
naroda doživjeli su u abesinskom ratu takav poraz, da je Engleska izgu- 
bila vodstvo u svjetskoj diplomaciji, a ovakova Liga smisao svoga 
opstanka. Sankcije su zbog nemogućnosti provedbe propale, Liga se osra- 
motila, a Italija izašla iz rata kao ponosni pobjednik. Međuvremeno Nje- 
mačka je povisila rok vojničke službe, uvela opću vojnu dužnost, voj- 
skom zaposjela rajnsku zonu, poslije otkazala ugovor o međunarodnoj 
plovidbi po Rhein-u i tako raskinula sve veze s versailleskim ugovorom. 
Italija, Njemačka i Japan stavili su Ligu i njene tajne sile pred gotove 
činjenice. A nemoćna je Liga samo konferirala, paragrafirala, protestirala 
i ništa više. 

To su plodovi »mirotvorne pravde« versailleskoga ugovora i »među- 
narodne« ustanove Lige naroda. Kobne činjenice: kršenje mirovnoga ugo- 
vora, međunarodni sukobi, ratovi, vojnički ugovori, revolucije, krvavi 
terori, diktature, sankcionistička politika, nemoćne konferencije... te 1 
druge žalosne činjenice, vođene nepravdom, egoizmom, tajnim interna- 
cionalama i nepomirljivim militarizmom, proizvedoše teške posljedice za 
cijelo čovječanstvo kao krizu višega autoriteta, morala, gospodarskoga 
blagostanja, grozničavo naoružanje i mobilizaciju svih ljudskih snaga i 
duhovnih i materijalnih za upotrebu u budućemu svjetskom sukobu. 
Današnje zapleteno i skoro bezizlazno međunarodno 
stanje označuje kao svoga krivca: egoističnu ne- 
pravdu Versaillesa i Lige. 

Današnji međunarodni život 


Ritam bojne koračnice, kojom narodi danas stupaju u krvavo kolo 
sve se brže ubrzava i poprima sve grozniji ton. Život u pojedinim drža- 
vama odiše po predratnom ili revolucionarnom mirisu. Čini se da svijetu 
nedostaje zraka sređenoga i mirnoga .podneblja. Crna prošlost Evrope 
poratnih godina danas je potencirana do maksimuma. Vrlo slični zapletaji 
i sukobi ruše mir, samo još opasniji i s dalekosežnijim posljedicama. Isti 
duh pokreće sukobe, samo suprotniji i kobniji. Isti međunarodni problemi, 
samo još zamršeniji i teži, pravilno odvijanje toga života. Gospodarska | 
kriza je pogoršana povećanim svestranim naoružanjem. Kriza pak poli- 
tičkog morala, autoriteta i prvenstva duha uopće u svojoj kulminaciji 
mori svijet kao mora i ne da oduška. Iskrenu međunarodnu suradnju 
koče one iste stare tajne internacionalne sile samo još više neprijateljski 
raspoložene. Samo letimičan pregled života u pojedinim državama daje 
žalosne predznake fatalne budućnosti. | 


U zatiranju javnoga morala, etike, individualne, građanske i narodne 
pravne slobode na prvome mjestu stoji Sovjetska Rusija. U zemlji reli- 
giozne mistike bezboštvo je ubilo dušu ruskoga seljaka, a od hramova 
napravilo ruševine ili u najboljemu slučaju pretvorila ih u kasarne i skla- 
dišta oružja. Socijalnoj bijedi nije bilo slične ni u doba rimskoga ropstva. 
Zarazne su bolesti zahvatile katastrofalan mah i prostranstvo. Kolhoz i 
sovhoz, kolektivizacija privatnoga vlasništva i prisilan rad učiniše od 
plodne žitnice Evrope zemlju gladi i bijede, gore nego ekonomski poli- 
tički etatizam. »Diktatura proletarijata« zamijenjena je centralističko- 
diktatorskom te autokratsko-terorističkom političkom upravom nad cije- 
lom zemljom i narodom. Sadističko krvološtvo Staljinovo nadmašuje i 
najgroznije okrutnosti rimskih progonitelja kršćana. U krvavoj sumnji- 
čavosti nadmašio je, čini se, i samoga Tiberija. Individualno je pravo 
apsolutno uništeno, a autonomno sudstvo postalo forumom javnih interesa 
režima. Sloboda je izbrisana iz rječnika života, a svaka oporba vodi u 
sigurnu smrt. Mjesto oslobođenja širokih slojeva od pritiska neznatne vla- 
dajuće klase, komunizam i boljševizam kao ostvarenje marksizma u životu 
i državno-političkoj upravi podjarmio je čovjeka, naročito radnika i se- 
ljaka u još gore ropstvo. A sam Herbert Spencer, jedan od najboljih 
engleskih pisaca monografija o socijalnom pitanju veli doslovce: 
»... Marksistički je sustav povratak na onaj stari prisilni organizam od 
kojega su se ljudi velikim naporom oslobodili i nakon oslobođenja slavili 
navodno kao pobjedu civilizacije«. (Toma Mackay: A plea for liberty., Her 
ert Spencer: From freedom to bontage.) Međusobno pak klanje najbolja je 
slika »sreće« u »pobornici mira, demokracije i čovječnosti«. Podmukli 
plotuni, Solovjecki otoci i Sibirija, prisilni radovi, konclogori, bolest, glad, 
»besprisornyje«, nemoral, pokolji, ropstvo naroda od 160 milijuna ljudi 
nekolicini Židova Diktatora, to su životne slasti boljševičkoga raja. Uzalud 
sav trud vlastodržaca da Evropa ne upozna pravo stanje ruskoga naroda. 
I oni nekadašnji pobornici komunizma, kada su se u samoj Rusiji na vla- 
stite oči osvjedočili o pravoj stvarnosti ruskoga boljševizma, morali su 
»radi čovječanstva, njegove kulture i sudbine« reći pravu istinu. (Andre 
Gide i mnogi drugi.) 

Posestrima Rusije Francuska dandanas je rastrovanija nego prije 
velike svoje revolucije. Ni jedna zemlja nije ideološki tako rascjepkana 
kao Francuska. Ni jedna vlada nema toliko autoriteta, da-bi mogla biti 
sigurna godinu dana na vlasti. Sve tajne internacionale našle su u Fran- 
cuskoj jako uporište. Nacionalna Francuska postala je sajmište, na koje 
pojedine sile iz inostranstva šalju svoju robu na prodaju narodu. Ništenje 
javnog i obiteljskoga morala prouzrokovalo je današnje lagano, ali sigurno 
izumiranje Francuske. Mortalitet je tu viši od nataliteta, dok Italija i Nje- 
mačka rapidno rastu. To je za budućnost Francuske kudikamo veći bau- 
bau nego i njemački i talijanski militarizam. S pravom se već i Briand 
često tuži na rascjepkanost i strančarsku borbu u narodu. Sve su stranke 
jake, a ni jedna nema jakoga autoriteta. Sloboda se izvrgla u kaos misli 
i rada. Demokracija u parlamentarna brbljanja i ulične demonstracije 
i demagogiju, a kao ogledalo toga životnoga vrijenja služi dnevna štampa. 
Pučki front osramotio se, jer nije valjda posve radikalno radio protiv 
desničara, katolika i radikala, a u duhu moskovskih instrukcija. I sami 
Thorez, vođa komunista veli, da pučki front u Francuskoj služi samo za 
spremanje uspostave boljševičke diktature. Francuska nekadašnjih misli- 
laca, genija, svetaca, rodoljuba, značajeva i ostalih velikana postala je 
tržištem beznačajnosti, demagogije, etike i morala. 

Kapitalističke zemlje Engleska i USA u rukama su židovskih vele- 
kapitalista, velebankara, magnata i lorđova. Materijalistički egoizam uko- 
čio je duhovnu gipkost. Načela etike i morala razbijaju se u tim zemljama 
o materijaliziranu civilizaciju. Život se privezao uz vrijeme, sredstva 
i interes pojedinaca. Pravda potlačenih naroda teško u tim zemljama 
nailazi na razumijevanje, upravo prema onoj narodnoj »sit gladnu ne 
vjeruje«. Demokracija i vlast širokih slojeva tek su parola u ustima dikta- 
torskih mogućnika. 

Diktature kapitala uz diktature autokracija vode Evropu i cijeli svijet 
u neminovni sukob koji će biti prouzrokovan suprotnim ideologijama, i 
gospodarskom krizom. Takav narodni život u pojedinim državama tek je 
žalostan odraz još žalosnijega međunarodnog života. Svaki dosadašnji 
pothvat, da se na miran način riješe teški problemi, propao je. Opća 
neiskrenost i nepovjerenje koče uspjeh i najiskrenijih zamisli. Strast i 
mržnja suprotnih ideologija zasjenila su razboritost i ozbiljnost. Najbitnija 
oznaka obaju kulturno-ideoloških frontova jest isključivost (ekskluzivi- 
zam). Strast i fanatična zanešenost sprječavaju spoznaju dodirnih točaka 
pa u smjeru protivnom za 180 stupanja srtaju u sukob. U svim razgovo- 
rima diplomata, političara i državnika opaža se premalo dobre volje za 
sporazumom. Egoizam s jedne strane, a militarizam s druge strane crpu 
sve sile i diplomatske i vojničke za pobjedu u međusobnoj borbi. 
Španjolsko-kineska tragikomedija je najbolji odraz te današnje među- 
narodne politike. Komunistička internacionalna revolucionarnost pripre- 
mila je u zemlji revolucija još jedan sukob sa španjolskim nacionalizmom 
i njemačko-talijanskim teritorijalnim interesom. Dvogodišnji bratoubi- 
lački rat.i odbacivanje pregovora za primirje najbolje govore o dubokoj 
mržnji sljedbenika različitih ideologija. A laže demokratska i komuni- 
stička štampa, kad se zalaže za tobožnji spas španjolske demokracije od 
fašističke diktature. Na španskom poprištu bore se nacionalistička i ko- 


202 








ape 


munistička ideologija.. Diktatura upravlja Španjolskom već skoro čitavo 
desetljeće, a. upravljat će i poslije ishoda građanskoga .rata. Međutim 
krv teče, kulturne tekovine propadaju, narod umire, a evropska se di- 
plomacija nateže od ispraznoga nadmudrivanja, mjesto da odvažno, pra- 
vedno i iskreno posreduje; Slična sudbina zadesila je i Kinu. Za sve te 
tragedije kao i. ostale kulturne, ekonomske i političke sukobe najveću 
krivnju nosi nesumnjivo današnja politika Lige naroda. Prvobitna zadaća 
te.ustanove: čuvati međunarodni. mir, usklađivati pravedne interese svih 
naroda, zbližiti narode duhovno pa i materijalno, a u sporovima biti 
vrhovni forum pravde, potpuno. je zamijenjena služenjem hegemonistič- 
kim demokracijama Engleskoj i Francuskoj te boljševičkoj Rusiji. Sve 
konferencije i rezolucije upravljene su smjernicama očuvanja francuske 
»sigurnosti« i engleske prevlasti, Uz to je Liga postala zgodno oruđe u ru- 
kama ruskoga komesara, da. pomoću zapadnih simpatija odgovori svjet- 

Ž skomu komunizmu u. obliku protufašističke struje. Liga je izgubila i svoj 
»međunarodni« značaj, jer u njoj ne surađuju veliki narodi: Amerika, Nje- 
mačka, Italija i Japan. Male. pak sile pjevaju u Ženevi anako kako druge 
sviraju. Liga je tako danas postala lutka u rukama tih velesila, a najpri- 
kladniji predmet sarkastičnoga izrugivanja sa strane Italije, Njemačke 
i Japana. 


Od. lijepo zamišljene slike postala je najkomičnija karikatura među- 
narodne etike, pravde i pacifizma. Do skrajnosti jednostrana, u temeljima 
nepravedna, a po snazi autoriteta apsolutno nemoćna, danas služi. jedino 
zaoštravanju već zaogštrenih odnosa, dvaju velikih blokova. -Osnutkom 
bloka Berlin-Rim-Tokio Liga je dobila kudikamo jaču protuustanovu. 
Još veću nemoć nego,u abesingkom.ratu pokazala je Liga u španjolskom 
i kineskom ratu. Odbori i pododbori za nemiješanje postali su.i za naj- 
ozbiljnije ljude prava komedija. Na jednoj strani diplomate najprije 
sazovu desetak sastanaka da ustanove tko je napadač. Zatim potroše 
nekoliko mjeseci da se slože. u priznanju ratničke stranke zaraćenim 
silama. Onda nakon polugodišnjeg mudrovanja odrede zone za kontrolu 
(vlastitih!) brodova. Potom ispišu nekoliko hiljada brojeva dok se ne slože 
koliko ima stranih »dobrovoljaca« Franco, a koliko Caballero. Nakon toga 
natežu se opet nekoliko mjeseci oko izradbe plana za proceduru »simbo- 
ličkoga« povlačenja tih dobrovoljaca, Ali, najedamput, poslije tako du- 
goga i teškoga posla, dogodi se koji novi »incident«, nastane nova među; 
narodna diplomatska zamršenost, pa odbor predade dužnost pododboru 
da ispita »slučaj« i novi položaj, a rad se glavnoga odbora odgodi na 
nekoliko sedmica. A ako taj uspješni odbor ipak uspije sastaviti neke 
prijedloge, treba da čeka bar, jedan mjesec dana dok ih Mussolini i Hitler 
temeljito prouče. U:,slučaju negativnoga odgovora odbor se opet sastane 
da mudruje što treba dalje raditi da se španjolski sukob likvidira. U isto 
doba .u Valenciju stižu iz Rusije. milijarde rubalja i golemi transporti 
oružja, a iz Francuske na desetke.tisuća »branitelja demokracije«.. A da 
promet putnika, oružja.i novca bude uravnotežen, Njemačka -generalu 
Francu šalje pune teretne brodove oružja, a Italija cijele korpuse »dobro- 
voljaca«. Uz. to .koji ruski. avion »u zabuni« bombardira po koji ratni 
brod njemački ili talijanski. 


. a.“ 

Strane se sile sve više miješaju, broj se »dobrovoljaca« sve više 
povećava, a novi incidenti davaju odboru za nemiješanje obilje mate- 
rijala za proučavanje. I tako se ta tragikomedija ponavlja već godinu i po. 
Po diplomatskim poljima u Londonu i Ženevi diplomate su nagrnuli 
cijele gomile planova, nota, zapisaka, procedura, brojeva i nacrta, a gene- 
rali po bojnim poljima gomilaju lješine i ruševine gradova i kulturnih 
ustanova. Dokle diplomatski humanisti rade za »humanizaciju« rata, dotle 
pokolji i razaranja poprimaju sve to barbarskije oblike. Sudbina sankcija 
i »spašavanja« Abesinije ponavlja se mnogo žalosnije u španjolsko-kine- 
skoj tragikomediji međunarodnoga života. Pusta obećavanja pomoći Kini 
zavlače taj sukob u dugotrajni rat, a bruxelleska konferencija devet sila 
svršila se s tolikim neuspjehom, da nisu mogle niti osuditi Japan kao 
napadača. Konferencije u Nyonu, Bruxellesu i Londonu dokazuju sasvim 
jasno da je već i samo ime Ženeve toliko nemoćno, da diplomate i ne 
misle više u njoj raspravljati o međunarodnim problemima. Prošli pak 
sastanak Hitlera i Mussolinija u Berlinu koji se proširio u trojni protu- 
komunistički pakt pokazao je nadmoć nad Ligom. Liga je izgubila i male 
narode koji su redom napustili politiku sankcija i upravili vanjske odno- 
šaje prema osovini Berlin-Rim. Konačno je Italija istupom prepustila 
Ligu kao truloga bolesnika da umre na rukama svojih mezimčeta Engle- 
ske, Francuske i Sovjetske Rusije. Nemoć je njena danas tolika, da niti 
te države ne misle preko nje poduzeti rješenja teških međunarodnih pro- 
blema, a već ozbiljno govore o ukidanju klauzule Versailleskoga ugovora, 
naročito što se tiče reparacija i kaznenih mjera. Međutim, čini se, da će i 
ti planovi svršiti u skladištu planova i nacrta. Idealna zamisao o među- 
narodnoj suradnji i o čuvanju tekovina mira Ligom je propala za dugo 
vremena, pa je ona osuđena na likvidaciju da tako ustupi mjesto even- 
tualnoj novoj, pravednoj i stvarno međunarodnoj ustanovi. 

Tragikomediji Lige u rješavanju otvorenih međunarodnih sukoba pri- 
družili su se i ostali nerješeni problemi kao opće razoružanje, gospodarska 
kriza, podunavsko pitanje, problem Palestine, Španjolske, narodnih ma- 
njina, Sredozemnoga mora itd. Od zaključka prošloga rata do danas utro- 
šeno je preko 7 biliona dinara za opće naoružanje. Danas je ta »miro- 
tvorna« politika poprimila katastrofalne razmjere. Luđačko natjecanje 
u izgradnji bojnih brodova, podmornica, aviona, artilerije kao i golemi 
proizvodi novih borbenih ubilačkih sredstava govore o strahotama budu- 
ćega pokolja. U doba »mira« buka tvornica oružja zaglušuje bezuspješnu 
buku Liginih konferencija za mir. Militarizam je glavna oznaka auto- 
kratskih država, a oružano čuvanje mira paradoksalna fraza u ustima 
demokratskih državnika. Ratom čuvati mir, a mirovnim 
ugovorima spremati rat — to je simptomatična 
bolest današnjega međunarodnoga života. 

Prenapučene zemlje spremaju se za rat kao jedino sredstvo za po- 
stignće životnih zahtjeva svojih zemalja. »Mirotvorna« Rusija sprema se 
za rat kao najuspješniji izazov svjetske revolucije i mogućnosti uspostave 
boljševičke diktature u evropskim državama, a demokratske velesile 
Francuska, Engleska i U.S.A. grozničavo se naoružavaju da oružjem 
brane ratni plijen tj. kolonijalne interese. Teško je vjerovati da ijedan 
državnik, i ijedan narod hoće rat. No ipak činjenica je, da svi uviđaju 


204 





nemoć diplomata, pa se ozbiljno spremaju za rat. Teška posljedica svjet- 
skoga rata, tj. gospodarska kriza, sve se više pogoršava takvim općim 
naoružanjem. Problem kolonija stavlja kolonijalne velesile u skoro bez- 
izglednu situaciju. Rješenje tih i ostalih problema pridonijelo bi po uvje- 
renju tih velesila Italiji, Njemačkoj i Tapanu svjetsku prevlast, pa se zato 
i ne usuđuju riješiti ih. Opće nepovjerenje, neriješeni problemi i nespo- 
jive ideologije ubrzano vode svijet k idućem sukobu. 

Ubrzani tok razvitka međunarodnih sporova, ideoloških jazova i rat- 
nih okršaja sve jasnije zaoštrava frontove, koji će sačinjavati predstojeći 
sveobuhvatni sukob. Cijeli svijet, naročito izmoždena Evropa, formirao se 
u neprijateljske ratne frontove. Petokraka zvijezda i kukasti krst s likto- 
rovim snopićem nadvili su se nad Evropom kao znakovi dvaju nepomir- 
ljivih ratnih frontova. 


Sudbina tekovina duha 


Takav svijet, pocijevpan u ratne frontove i u grozničavoj predratnoj 
psihozi kao da i ne vidi u budućem ratu žalosnu sudbinu najljepših teko- 
vina ljudskoga duha. Pravi mir, istinska demokracija, kultura i civili- 
zacija nemoćno gledaju u svoj budući pad. U koliko se još uopće može 
govoriti o međunarodnome miru, čini se da ga je razvoj zadnjih događaja 
osudio na smrt. Engleska i Francuska vjerojatno hoće mir, ali samo za 
službu očuvanja svoga hegemonističkoga imperijalizma, dok tri velika 
naroda umiru od gladi. Njihov je dakle egoizam protiv mira. 
Njemačka, Italija i Japan možda bi i radili za mir i s vremenom uveli 
pravu demokraciju, ali stvarnost ih današnjice daleko vodi od »mira« i 
bolesne demokracije, pa u ratu vide jedini izlaz iz današnjega nemogućeg 
položaja. Njihov je dakle militarizam protiv mira. Sovjetska 
bi Rusija možda i htjela mir, ali tek nakon uspostave boljševičke dikta- 
ture po cijelom svijetu. Njezin je dakle revolucijonarni bolj- 
ševizam protiv mira. Što se tiče demokracije, ona prava demo- 
kracija, u kojoj se zrcali individualna sloboda čovjeka, političko pravo 
građanina i suverenitet naroda, danas te demokracije u velesilama nema. 
U koliko se neke države preko svojih diplomata i propagandista ispr- 
savaju kao pobornici i čuvari demokracije, to je samo parola histe- 
rične demokracije. Narodi relativističkih nazora o politici, moralu, eko- 
nomiji, kulturi i religiji, te s vlašću u širokim slojevima izrodili su pravu 
demokraciju u kaos nereda i diktaturu mogućnika. Zemlje pak metafi- 
zičkoga nazora na svijet s apsolutnom sankcijom i s već usklađenim pogle- 
dima na pojave i biti života naroda, sveli su taj nazor u prisilni sklad 
s duhom državnoga režima, te su tako zaveli samovladu državnih pogla- 
vara..Individualno, građansko-političko i narodno suvereno pravo podre- 
đeni su vrhovnim interesima režima. Sudstvo je tu izgubilo autonomiju 
(Sovjetska Rusija). Nosioci takvih samovlada uvjereni su da će uvijek 
držati javna mišljenja tako podjarmljena. Međutim filozofski nazor polo- 
žaja čovjeka s glavnom značajkom: zdravim razumom i slobodnom vo- 
ljom protivi se svakome totalitarističkome državnome obliku, pa će s vre- 
menom i te samovlade propasti. 


205 


Problem pak međunarodne etnarhije izgubio je, čini se, danas 
suvremenost i mogućnost. ostvarenja. Tek nakon kulturnoga 
religioznog i moralnog preobraženja, te sutona 
diktatura moći će še provesti zdrava demokracija 
i uspostaviti pravednaikorisna međunarodna etnar- 
hija. | 
Zapadna civilizacija (materijalna kultura) danas slavi triumf kao 
najglavniji, ali ipak duhom neskladni progres. U najjačem usponu i ona 
se nalazi pred svojim krahom i povratkom u evropsko barbarstvo. Ta ista 
Civilizacija krivac je najteže sudbine današnjice tj. sudbine duhovnih 
tekovina Evrope. Mehanizirana i materijalizirana traži sredstva jedino za 
uljepšavanje materijalnoga života, pa je tako potisnula duhovne veličine 
etike, estetike, znanosti, umjetnosti, i filozofije. Buržujski je duh brzo 
raskinuo sa zasadama vječne istine, ljepote i dobrote. Misaonost velikih 
umova i samoblaženstvo duša oplemenjenih idealima sukobili su se s ogra- 
ničenim buržujskim duhom. Sve što je izvan granica vremena, prostora, 
i materije kao apsolutno dobro i tekovine velikih umova, pa makar bile 
i panteističke ili u bilo kojoj suprotnosti s načelima i dogmama religija, 
sve je to materijaliziranome životu zapada nesavremeno samo zbog toga 
što u sebi sadrži duhovnost kojoj je materijalnost podređena. Velikani 
duhovnoga rada nisu više životni uzori pa niti čak simpatije materijalista, 
jer su duhovnosti dali prvenstvo nad materijalnosti. Pogotovo nisu to 
stari moralisti, vjerski ni filozofski naučitelji bilo kršćanski bilo pogan- 
ski. I jedne i druge zamijeniše u ugledavanju s filmskim glumcima, šport- 
skim rekorderima, gangsterskim majstorima, pustolovnim probisvijetima. 
politikanima od zanata, tehničkim progresivistima i apostolima moder- 
noga materijalizma. I darvinizam i hekelizam, ako su od ozbiljne znanosti 
već davno zabačeni, još uvijek su životne čežnje pomajmunisanih »na- 
prednjaka«. Duhovnost materijalnosti izvrgnuta je u 
materijalizaciju duhovnosti. Značajnost i čestitost 
zamijenjene su »malograđanskom podlošću« kako bi 
rekao Berdjajev, ili ropskim »slavoserbstvom«, kako 
je taj duh nazvao naš najveći moralist Starčević. 
Ono što je moralo poslužiti čovječanstvu samo kao 
pomoć za uspješnije oplemenjenje duha, postalo 
je Zapadu jedino sredstvo za jedinu svrhu t. j. rea- 
lizaciju i materijalizaciju života. Duboka prirodna 
težnja za vječno savršenim i lijepim izgubila je u 
buržujskome svijetu svoj smisao i svrhu. Etičko- 
moralna podloga duboke kulture sukobila se u uti- 
litarizmu s laži, nečovječnošćui krutom sebičnošću. 
Opće nepovjerenje i neiskrenost onemogućuju plemenite pothvate poje- 
dinaca. Buržujski je materijalizam zbacio sa svetišta kulture simbole 
vječnoga i savršenoga. Izbrisao je iz života pojam vrline, žrtvovanja i 
ljubavi. A na žrtvenike svojih težnja postavio je kumira sebičnosti i živo- 
tinjstva, te im se ropski klanja. 

Idealni kozmopolita, ako bi želio provoditi sretan život, nepomućen, 
nemoralom međunarodne politike, morao bi se povući u tišinu nekih 
malih naroda u dalekim krajevima, jer bi inače u »kulturnom« svijetu 

naišao na društvo nesnosnih ljudi. Tu bi vidio: Engleza s odvratno gole- 
mim svinjskim trbuhom, Amerikanca sa betonskim licem i srcem o kome 
visi zlatni dolar, Francuskinju s neukusno našminkanim licem u kome 
umire bolesna i degenerirana duša. Vidio bi nadalje ruskoga boljševika 
kome s krvavih ralja curi krv nevinih, a lice mu odaje odvratnost Lom- 
brozovih tipova, Nijemca s nečovječnom bahatošću i mržnjom, Talijana 
s nezasitnim vučjim zjalom i Japanca sa sarkastičnom okrutnošću. Tih 
sedam glava sačinjavaju sedmoglavu međunarodnu aždaju, koja će jed- 
noga dana sama sebi pregristi glave. | 

Englesko-amerikanska civilizatorska misija do- 
nijela je svijetu krajnji utilitarizam i bezdušni 
materijalizam. Francuska kulturna misija dala je 
duhovnom svijetu bolesnu, degeneriranu francusku 
dušu. Sovjetska pak socijalna misija osramotila je 
kulturni 20. vijek nap par narslijim krvoprolićem i 
klasnom borbom. 


Naravno da su narodi zapadne civilizacije, uza sve loše strane, ipak 
stekli priznanje za zasluge učinjene cijelom ljudskom rodu, naročito zbog 
napretka tehnike i upoznavanja čovjeka s prirodom uopće. Ali žalosna 
je i štetna činjenica što je veliki tehnički napredak naišao 
na male ljude. I sami zapadnjak nije dobro upotre- 
bio vlastite plodove. U tome jazu leži uzrok mnogih međuna- 
rodnih zala. Ali ipak još uvijek na Zapadu leži dužnost da svijetu izvrši 
pravu zadaću. U njegovim je rukama zlatni ključ rješenja međunarodnih 
problema. Na vrijeme bi morao narodima udijeliti pravdu, riješiti teške 
probleme, suzbiti pogubne tajne sile, pridići etiku i moral, ali držeći se 
one Voltaire-ove: »Il faut cultiver et son jardin«. (Treba pljeti i svoj vrt.) 

Inače...? Po žalosnom svjetskom razboju ostat 
će ostaci nekadašnje bijele kulture i civilizacije, 
pa će opravdana i potrebna biti misija žute rase da 
dobru istočnu dušu prekali na vrelu bijele kulture 
ikršćanstvaidovedejeuskladstekovinama zapad- 
ne civilizacije, te tako učini svijetu ono što Evropa 
nije mogla. 

Frano Sulić 





»Mi smo sami krivi svom stanju. Mi nismo znali razlikovati dopu- 
šteno od onoga što je zabranjeno. Mi smo povrijedili naravne zakone. 
Učinili smo najveći grijeh, grijeh, koji ne ostaje nikad nekažnjen. Istine 
industrijaliziranog morala i vjere u znanost satrte su u prah pred real- 
nošću života. Život daje uvijek isti odgovor onima, koji ga pitaju. Danas 
sam život slabi i civilizacije se zato ruše. Materijalističke znanosti odvele 
su nas u zemlju, koja nije naša.« (Dr. Alexis Carrel) 





207 


208 


SONATA O MJESEČINI 


Čudnima slutnjama noćas nas večer daruje 
pred skladom boja oživjelih krajolika, 
dubina radosti se ponovno ostvaruje 

nikad još nije bila zanosna i tolika, 

ko noćas na dlanu mjesečeva draganja. 
Već davno se nije duša nam tako opila 
sred umora. svoga i beskonačnog traganja, 
a svu je čežnju suza poškropila 

i postala dahom ove duboke noći. 


Tko može da uzbudi jače 

igru šuma i potoka, kojih se svijetlo dotiče? | 
Noćas će svaki trenutak da umire i plače, 

kad trak srebrenog mlaza nečujno raste i protiče 
tražeći mir nad svime. 


O, poznaš li ovo ime: 

ta muzika vrh dobrih oživjelih krajolika 

isprepliće uz radost bol sumnjom teškoga pitanja, 
dok dusa pod mjesečinom postaje majstorska majolika 
što čeka i strepi pred dolaskom sutrašnjega svitanja. 


Kamilo Križanić. 


BLAGOSLOV NOĆI 


Noć je, a u noći sve mi biva draže: 
zaboravljam zloće i ljubav je veća. 
Prijatelju mašem ganut, iz cvijeća, 
a neprijatelju zborim mnogo blaže. 


Kako se u noći sva oprečnost slaže: 
mučenik se muke samilosno sjeća. 
Srce svoju riječ baš u noći kaže 

i sav bol nam bude nenadana sreća. 


O živote, noći — to su tvoje moći, 
darovi na zlatnim, surim vrhuncima, 
tvoji sni i tajne, što dižu i krote. 
Noći, to je bijeg za novim suncima. 
Jedini živote, daj mi mnogo noći, 
kad bdijem uznesen s njezine ljepote. 


Zvonko Kuhar. 


LI S _ T A_K 


PRIJE 20 GODINA 


Ove godine navršava se dvadeset godina otkako je gospodin Wilson, pred- 
gjednik Sjevernih američkih država, objavio svijetu svojih 14 točaka. 

Ima mnogo smisla češće okrenuti po koju stranicu svjetske povijesti. da bi se 
čovjek spomenuo prošlosti zbog sadašnjosti i budućnosti. 

Bilo je to u naponu političke i vojničke moći Amerike, Engleske i Francuske 
nasuprot slabe Njemačke, Austro-Ugarske i Turske, kad je gospodin Wilson, naj- 
ugledniji čovjek svijeta, poručio kongresu među ostalim: »Mi hoćemo, da svi- 
jet postane takav, da se unjemu može živjeti... 

Gospodin Wilson i saveznici imali su silnu moć i apsolutnu vlast da svoju 
volju utisnu u život, i ona je bila utisnuta. A ja sad pitam, dvadeset gođina nakon 
riječi gospodina Wilsona, — može li se živjeti? i moram nažalost konstatirati, — 
da je svijet takav, da se ne može živjeti. Volja gospodina Wilsona, dvadeset go- 
dina nakon što je ispoljena, pokazuje sasvim obrnute rezultate, a ipak je ona zna- 
čila silan!pokret duhova, u ono doba. 


Pa sad drugog zaključka nema, — ili g. Wilson nije znao što je svijet, t. j. bio 
je naivan, ili su elementi volje bili neispravni, t. j. g. Wilson i. drugovi nijesu biii 
sposobni organizirati svijet. Nije važno sad natezati, da li je g. Wilson sa svojim 
točkama bio idealist i pcšten čovjek jer je to subjektivna strana, važna za bio- 
grate. Za nas je važno to, da je čitav vilsonizam u realnosti bio tako reči ništa. 
Mi ne bismo danas bili u goroj situaciji i bez g. Wilsona i njegova ugleda i njegove 
moći. Ovo je objektivna strana historijskog dinamizma. Barem pet godina već ži- 
vot je u Evropi neizdrživ, a mir traje samo zbog inercije odvratnosti prema ratu, 
a ne zbog toga, što su stvoreni uvjeti za »pravednost i pravičnost« (Wilson). Na- 
protiv uvjeta za rat ima vrlo mnogo, pa čak i više negoli 1918. godine. Bijesa, na- 
duvenosti, hegemonizma, imperijalizma, oružja, zle volje, oštrica ima danas više 
negoli ikada prije. Za mir danas nema ništa, tek samo ponešto straha i grozovitog 
sjećanja na prošli rat. Svijet je danas u grmljavini, u psećem režanju, ta napu- 
stilo se već i deklamatorsko obrađivanje mira. Mi živimo u tako brutalnom rea- 
lizmu rata, moći i činjenica, da riječi gospodina Wilsona zvuče danas besmisleno 
t prazno. Veličina tih riječi morala se cijeniti, kada je g. Wilson bio gospodar mira 
i rata, dakle u ono vrijeme prije 20 godina. A tako otprilike zvuče značajne riječi 
drugih ljudi danas, jer je za njima moć sile i činjenica, no bogzna kako će biti za 
20 godina ili još prije. Tako, sjećajući se gospodina Wilsona nakon 20 godina ne 
možemo drukđije, negoli istaći historijsku prolaznost jedne moći od kratko- 
trajne i sasvim relativne vrijednosti. Možemo naučiti, da se ne treba nikada obma- 
njivati velikim izjavama, frazama i ludim nadama, nego uvijek uzimati sve onako 
kako jest. Povijest nas može naučiti, da je moć i važnost najuglednijih ljudi i 
država kratkotrajna, i danas kratkotrajnija negoli prije i da je strah od momen- 
tanih moći pretjeran. Kao što je nekada g. Wilson sugerirao međunarodnoj bijedi 
»rog za svijeću«, tako toj istoj bijedi blješte danas pred očima iluzije sreće. Me- 
đutim, maknimo g. Wilsonu moć oružja, sile i novca, pa će ostati profesorsko teo- 
retiziranje bez svake historijske podloge. Maknimo današnjem blještavilu moć i 
silu, pa će opet ostati utopizam bez realne podloge. Mogli bismo se naučiti cijeniti 
samo one riječi kao vrijedne, iza kojih nema argumenata sile, ali plebs mizerije, 
masa prosječnosti, kretenizam buržuja vidi svu vrijednost i odlučnost samo u sili, 
i zato je sve bez sile u pozadini. Svjetski mir, kakav je htio »dobri« Wilson bio je 

jedno nasilje, s najjačim argumentom, argumentom sile. Obaranje toga mira vrši 
se danas s argumentima sile. U onom miru likovala je osvetnička i pobjednička sila! 
u ovom obaranju mira isto tako. U dvadesetom vijeku duh kao da je uništen i 
nadomješten snagom broja, mase, fizičke sile. Spomenimo se, Wilsonov mir bio je 
mir sile, broje, mase, novea, moći, a ne pravde i pravednosti, i njegova je vrijeđ- 
nost prošla. Vjerujmo, da će još brže proći vrijednost ideja, koje imaju oboriti taj 
mir i njegovu zlu narav. Grgur Ivanović. 


.ovw o o e 
Kujiževni prikazi 
ŽIVOT NA ZAGORSKIM ORANICAMA 


(Sida Košutić: »S naših njiva«. Suvremena knjižnica Matice Hrvatske, Kolo I., 
knj. 2., Zagreb 1935./36. i Kolo II., knj. 11., Zagreb 1937.) 


Godine 1935./36. pokrenuo je gospodarski tajnik Matice Hrvatske, dr. Mile 
Starčević, autor studije »Dr. Ante Starčević i Srbi« (Mala knjižnica M. H,, sv. 3, 
Zagreb 1936.), urednik omladinskog lista »Omladina«, a inače vrijedni i požrtvovni 
kulturni radnik, suvremenu knjižnicu, u kojoj svake godine iziđe šest knjiga, 
suvremene hrvatske beletristike. Medju dosada izišlim knjigama nalazi se i roman 
iz seljačkoga života Side Košutić: »S naših njiva« u dvije knjige. (I. Plodovi 
zemlje, II. Magle). U narednom kolu izići će i treći dio, nakon čega će se moći 
progovoriti opširnije i definitivno s obzirom na samu kompoziciju romana i za- 
kljušni finis, kao i na umjetničku vrijednost djela, koje sa svojom interesantnosti 
i izražajnom snagom već sada pobuđuje našu pažnju. 

Ime Side Košutić nije nepoznato u našoj književnoj javnosti. Osim drame 
»K svitanju« u 3 čina (Zagreb 1927.) napisala je i dva romana (Portreti, Zagreb 
1928. i Jaslice, Zagreb 1933.), nadalje biografiju srednjevjekovnoga mistika bl. Hen- 
rika Suza (Sluga vječne mudrosti, Zagreb 1930.) i nekoliko novela iz dječjega ži- 
vota. Tim svojim dosadašnjim književnim radom postigla je već lijepi uspjeh, a 
sa svojim najnovijim romanom iz seljačkoga života definitivno je ušla u naš knji- 
ževni život kao vrijedna i marljiva radnica, od koje se možemo još mnogo čemu 
nadati. 





Izdane dvije knjige romana »S naših njiva« je pravi i čisti seljački roman. 
Spisateljica ocrtava život seljaka u Hrvatskom Zagorju onakav kakav se pred 
našim očima odigrava, bez nesuvislog idiliziranja ili pak nađduvenog omraživanja, 
da se izazove navodno neka sućut i samilost, kako se to čini u najnovije vrijeme. 
Lica koja susrećemo, koja pokreću radnjom ili je usporuju, jesu žive figure uzeve 
iz dnevnoga života sa svim svojim odlikama i manama. Zamašito suučestvuju u 
kolektivnom životu Velikoga Sela i na gazdinskoj njivi u Podbrežju. Život teče u 
romanu Side Košutićeve onako kako ge stvarno provodi. Neke važnije, istaknutije, 
zapaženije i sudbonosnije momente Košutićeva prenosi u svoj duhovni mentalni 
život podavši mu uz potrebnu fabulu istinski i iskreni životni refleksa određene 
sredine. Sva ta seljačka lica kreću se slobodno i lagodno u romanu kao i u svome 
selu. Ova sloboda pomicanja i živost, zapravo teatarsko pokretanje i efektno po- 
stiranje, jesu uočljive karakteristike umjetničkoga stvaranja i oblikovanja Side 
Košutićeve. Lica izrađuje do minucioznosti, kleše ih i cizelira, produhovljuje i 
podaje im adekvatni izraz nutarnjeg proživljavanja, psihičke dispozicije u narav- 
nom, logičkom slijedu s vanjskim, eksterijernim položajem. Iz nabačenih indivi- 
dualnih karakteristika upoznajemo lice, temperamenat, tip. Kao što su u životu 
različita, tako i u romanu ima svatko svoju ulogu, određeno mjesto, stalni po- 
ložaj. Obuhvaćen kompleks seljačkih potreba i prečestog životnog othrvavanja u 
primarnom, vitalnom pogledu prema poznatoj latinskoj gnomi »Primum vivere, 
deinde philosophari«, rješava Sida Košutićeva prirodno i naravno, jer se iza svega 

toga ne sakriva neka uzvišena ili spasonosna ideja, nego realnost sitnih i malih 
životnih seljačkih potreba i nevolja na etičko-moralnoj podlozi. Tendenca nije 
napadno istaknuta, nje nema, ili bolje reći, ona se samo osjeća, jer fluidno struji 
dijelom. U koliko bi se nazrijevali u Tomi Gušiću i sinu Janku neki reprezentanti 
dviju generacija, to ni jedan ni drugi nisu dani kao nosioci nekih težnja ili re- 
forma, jer su oni obični i priprosti seljaci, samo s neodoljivim karakteristikama 
čovjeka. Sukobi što među njima nastaju, više su neshvaćanje ili prepotenca ži- 
votne dobi u relaciji: starost-mladost. Preko njih se ne kvače patrijarhalnost 
običaja i modernizam vladanja i nastojanja, nego obične dnevne brige sa svijes- 
nom primjesom egoizma. 

Borba za svagdanji hljeb i uz to usklađivanje života jesu motorni pokretači 
romana. Toma Gušić je seljak-gazda. Podbrežje se smjestilo na lijepom prirodnom 
položaju, koje plodnošću zemlje, krasnim povišenim smještajem i bogatstvom do- 
minira nad skromnim i siromašnim seljačkim kolibicama Velikoga Sela. Ovaj od- 
mos je prirodno zahvaćen, baš onako kako u selima susrećemo. Svuda ima i boga- 
tijih i siromašnijih. Svuda ima mržnje, zlobe i podvaljivanja, kao čednosti, če. 
stitosti i plemenitosti. Predstavnike toga Sida Košutićeva iznosi naravno, realno, 
mjestimice grubo, naturalistički i nasrtljivo, a mjestimice opet blago, zanosno, dir- 
ljivo i potresno. Mnoge epizode odlikuju se sa svojom reljefnosti i istančanosti, u 
u detaljiziranju ističe se snaga talenta Side Košutićeve. Ono često puta usporuje 
radnju (rad na polju, Bistričko proštenje, uživljavanje u suptilna raspoloženja Be- 
tike Borekove, moraliziranje Jelino itd.), slabi njezinu dinamičnost i razvlači je 
Osim toga radnje kao da i nema. Tu je život iznesen s odredjene strane i akomo- 
diran podesnoj svrsi i namjeni. Prema tome sve je usmjereno, ne knjiški ili kli- 
šejski, već prirodno, naravno i jednostavno. 

[ Sida Košutićeva ima u romanu svoje simpatije i antipatije. Svoju sklonost, 
nježnost, ljubav i pažnju prenijela je na udovu Jelu Borekovu i njezinu kćer Be- 
tiku, a samilosnu odvratnost i dijametralnu oprečnost vidimo u Markovoj Evi kao 
i u staroj Gušićki sa svim sklonostima dobroćudne ali zajedljive svekrve. Pretje. 
rano Jelino moraliziranje i mjestimični fanatični zanos kao i idealiziranje djevice 
Betike oduzimlje na uvjerljivosti i umjetničkom proživljavanju, pa u suprotnosti 
karaktera schwarz-weiss, drugi nijesu prikazani adekvatnom izražajnom snagom. 
Janko je dobro postavljeni protutip Betiki sa svim svojim mladenačkim zanosima, 
strastima i mahnitanjem. Osjeća se njezin utjecaj na njemu, koji će u završnoj 
knjizi dovesti ili do potpune bračne harmonije ili do prekida. Da nije Jela na- 
prasno umrla, očekivali bismo Betikin eventualni povratak k roditeljskoj kući 
8 obzirom na njezin kućni odgoj i shvaćanje života. I druga lice su iznesena na- 
ravno i zahvaćena umjetničkom snagom proživljavanja. 

Orisa, a pogotovo opisa ima mnogo u knjizi Side Košutićeve. Nisu dugački ni 
ne zamaraju. Većinom su poetiziranje prirode s nježnim lirskim raspoloženjem 
i zanosom. Usporedbe i komparacije kratke su, izražajne, poletne i obuhvatne često 
s romantičkom: poentom. Na pr. Bila je kao ružičast cvijet. I, II... a glava 
do glave kao perivoj rascvalih bijelih cvjetova, 67. Svaka je kao cvijet u 
jutro, kad s njega još miriše rosa, sve su kao livade u svibnju. 136 itd.) Žene sc 
obično ispoređuje sa cvijećem, pa su u skladu s iznošenjem materijala i okoline. 
Refleksije su pojava u govoru mještana, ali nijesu napadne i nametljive kao ni 
averzija prema nečemu drugome što nije seljačko. 

Roman je pisan lijepim, pravilnim i bujnim književnim jezikom, pa svojom 
anagom i prodornosti zanosi i oduševljava, pobuđuje pažnju i stvara interes. Pi- 
sala ga je žena-umjetnica sa srcem i osjećajem, jer je i sama kao dijete seljačkih 
roditelja mnoge slične stvari proživjela. S folklornoga stajališta iznijela je mnoge 
lijepe seljačke običaje i navade, pa će mnogi posegnuti i zbog toga za njezinim ro- 
manom. Prema svemu, roman iz seljačkoga života Side Košutićeve je vrijedni i 
umjetnički doprinos hrvatskoj seljačkoj Enjiževnosti iako ga je napisala žena- 
umjetnica neseljakinja. Branko Krmpotić. 

»HRVATSKO KOLO« 


I u ovogodišnjem kolu dominiraju historičko-književni problemi, ali i lakši 
manji referati pored tri-četiri samostalne radnje dubljega značenja. Lirika je došla 
obilno na svoj račun, ali novelistika je u ovogodišnjem kolu najslabije prošla i 
brojem priloga i kvalitetom priloženoga. Na uvodnom mjestu je Dr. Vinko 
Krišković u svojoj tipičnoj formi socijalno-političkog eseja dao ideološki 
presjek suvremene Italije, Njemačke i Rusije. Ima tu bezbroj duhovitih opaski, 
odličnih misli i uglednom piscu uvijek svojstvenih svježih, suvremenih svjedočan- 
stava, premda ne boli u svojim izlaganjima ići do kraja i zauzimati lično staja- 
lište, što istodobno može biti i plus i minusa Ne čini nam se umjesnim tvrdnja, 
da se Mussolini pri izgradnji fašizma ugledao »u jedan domaći politički sustav, 
u sustav rimske crkve«, koji da su «kršćani Talijani izgrađili«, jer niti je 
sustav Crkve politički, niti su ga izgradili kršćani Talijani, jer u biti crkvenog 
demokratizma | aristokratizma kao i u Papinoj vlasti leži duhovni isključivo 
Ssvrhunaravni princip postavljen od Krista. Prema tome= neograničena Papina vlast 
ni u jednom slučaju ne može biti nazvana »cezarizmom«. Osim toga teško bi podnio 
poređenje demokratski princip u Crkvi i u fašizmu, jer tu se radi o dva različita 
plana. 

Iz male studije Dr. Antuna Barca o »Književnim pojmovima Iliraca« mo- 
gli bi mnogo naučiti svi oni, koji i danas poslije sto godina stoje na istom nivou 
primitivnog gledanja umjetničkih problema i koji banaliziraju umjetnost uime 
Datriotsko-političkih i socijalnih parola. I onda su kao i danas pravi umjetnici 
ostajali po strani »kraj mnoštva onih, koji su pisali više u skladu s diktatom 
vremena. Pokušaj Vraza, Vukotinoviča i Radovca, da slobodnije, i s višim mje- 
rilima, govore o književnosti karakterizirao je Gaj kao neke vrsti izdajstvo, jer 
je držao da su se odmakli od linije, koju je on držao jedino ispravnom«. Na- 
mjesto Gaja stavita naše »socijalne«, pa smo iza sto godina taman na istoj točki. 

Dr. Josip Torbarina je ove godine obradio Aldous-a Huxley-a. Kao 
i uvijek njegovi su književni portreti iz engleske književnosti solidno-informa- 
tivne prirode i vrlo dobro dolaze našem svijetu da se može orientirati. Nego 
slučaj je htio, da nam je Dr. Torbarina u prijevodu donio baš onaj isti odlomak, 
koji je preveo i Dr. Krišković u uvodnom članku iz Huxley-jeva djela Kontra- 
punkt. Kolike li razlike!! 

Ante Petravić je dao ulomak iz oveće studije o klasičnoj metrici kod 
nas, koji obrađuje latinsku zbirku pjesama »Matije Petra Katančića«. 

Vrlo je interesantna detaljna historijska studija Kasima Gujića »Uloga 
Hrvata u hercegovačkom ustanku«. Eto, i oko ustaške akcije i cko prve puške 
opet smo prvi baš mi Hrvati. »Tako su Hrvati (katolici), — a ne pravoslavci 
Nevesinjci — poveli krvavo kolo u Hercegovačkom ustanku«. Ovakove tvrdnje 
imaju vrijednost tek u strogoj argumentaciji, a tu je g. Gujić proveo minuciozno. 

Vidovitost i političku genijalnost Ante Starčevića ponovno dokazuje analiza 
njegovih spisa i govora od Dr. Josipa Nagy-a: »Pucić i Starčević o istočnom 
pitanju«. : 

Iz područja književne teorije naročito je vrijedan pažnje članak Alberta 
Halera »Dva sociološka književna teoretika« (Guyau i Plehanov). Iako se 
Guyan-ovi estetski problemi ne nalaze u uzročnoj vezi sa marksističkom esteti- 
kom, ipak je opći: problem sociološke estetike dobio na širini i interesu sa prvim 
dijelom ove solidno koncipirane i jasne studije. Tu se čitatelj pogotovu ako je 
nevješt u estetici, priuči na temeljite distinkcije, pa će s užitkom pročitati i lakše 
usvojiti oštru i kod nas dosada najsolidniju kritiku marksističkog umjetničkog 
naziranja. Upravo točku po točku pobija g. Haler Georgija Plehanova, jednoga od 
najboljih marksističkih teoretika, da iole pozoran čitalac mora usvojiti zaključno 
stajalište piščevo: »Marksizam pak sa svojim shemama građanina i proletera, 
manje je sposoban za interpretaciju umjetničkog fakta od svih drugih intelektuali- 

stičkih pravaca. Kako je više puta ovdje naglašeno, između građanina i proletera 
nema kvalitativnih razlika u njihovu duhovnom biću... Plehanovu, kao 
pristaši Marksizma, za kojega se cijela duševnost iscrpljuje u klasno-ekonomskim 
borbama, moralo je estetsko područje duha ostati potpuno nepri- 
stupačno«. Šteta je, da je ova kritika zakasnila točno pet godina, jer bi vje- 
rojatno bilo ušteđeno pogdjekoje razočaranje mladih klasno-borbaša. 

Dr. Maraković je napisao dokumentaran referat o »Umjetnosti filma«, kod 
nas prvi solidan članak ove vrste. Ali baš kod zaključnih rečenica mi bismo s pra- 
vom očekivali glavni dio rasprave. G. M. veli, da ovaj članak ima »da upozori 
na činjenicu, kako se, dosljedno, često puta kod nas krivo postavlja problem 
»konkurencije« između knjige i filma, ili kazališta i kinematografa. Pravilno razgra- 
ničenje umjetnosti, iako je" stvar teoretska, ipak je oduvijek služila tome, da se 
rasterete i očiste pojeđina umjetnička područja od elemenata, koji ne pripadaju 
organski njima, te ih samo smetaju u njihovu pravilnom razvoju.« Ali kolikogod 
je istina, da film ne može nikada nadomjestiti kazalište, jer se u karakteru bitno 
razlikuju (jedno je život, drugo je mehanizam, jedno je prikazivanje, 
drugo je slika), to ipak i najpravilnije razgraničenje ne može ukloniti vrlo važnu 
činjenicu, da je film proizveo duboku modifikaciju mentaliteta i kod onih, koji 
idu u kazalište kao i kod onih, koji ga stvaraju. Nije ii baš pojava filma uvela 
u kazalište toliko i tehničkih detalja kao i općih pitanja ukusa (živi pokret, pro- 
mjenu mjesta, sposobnost naglog i sintetičkog obuhvatanja bez dugih eksplikacija, 
metaforički i simbolički jezik i dr.) da se s pravom može govoriti o modernoj 
dramatskoj revoluciji. G. M. kao poznati poznavalac i kazališta i literature mogao 
bi nam o utjecaju filma na jednu i na drugu umjetničku vrstu dati dobrih opa- 
žanja u nastavcima svojih studija o filmu, jer to je danas jedno od najaktuelnijih 
umjetničkih pitanja. F. Strowski posvećuje tome pitanju čitavi jedan odlomak 
u svojoj knjizi o kazalištu, a glasoviti Thibaudet u najnovijoj Povijesti knji- 


ževnosti također dotiče ovaj problem. I problem »konkurencije« kod nas čeka 
temeljitu obradbu. 


NikolarFedorov je dao stimpatičan prikaz »Putova suvremene ruske knji- 
ževnosti«, Ernest Bauer članak »Slavenski elementi u djelu R. M. Rilkea«, koji 
nije bez spreme i bez interesa, Dr. Hotffiller prikaz »Spomenika antikne 
kiparske umjetnosti u Hrvatskom narodnom muzeju u Zagrebu«, Dr. R, Horvat 
»Socijalni rad hrvatskih preporoditelja«. 


Vladimir Jurčić je podijelio kolegama književnicima i kriticima dobru 
lekciju u člančiću »Književnici među sobomx«. Šteta, što je preslab autoritet za ovako 
ozbiljne principe. D. Ž. 


DR. FANCEV O JANKU DRAŠKOVICU 


Oko hrvatskoga velikaša Janka Draškovića, koji je 1832. u Disertaciji ili 
razgovoru darovanom gospodi poklisarom, udario smjernice 
hrvatskom preporodu, odabirući za književni jezik štokavski dijalekt »kao obični 
u pismoznanju starinskom i kao puniji« i tražeći političko ujedinjenje hrvatskih 
zemalja, počele su se vrlo rano pisati pripovijesti, koje su o grofu Janku pričale, 
kako je u doba, kada je Napoleon vladao u prekosavskoj Hrvatskoj, gospodski živio 
u Parizu nemilice rasipajući djedovski imetak. Iako je već prije četvrt vijeka na 
osnovi suvremenih svjedočanstava bilo pouzdano utvrđeno, da je Janko Drašković 
u doba Napoleonovo samo jednoć bio u Parizu i to 1808. na bračnom putovanju 
s drugom svojom ženom barunicom Franjkom Kulmerovom, priče o Parizu i Janku 
Draškoviću su se i u sasvim ozbiljnim knjigama dalje revno prepričavale sve do 
najnovijega doba: da ugledne svoje goste, prezasićene užicima suvremenoga Pariza, 
u domu svojem razigra egzotičnom zabavom, doveo je — vela — grof Janko u Pariz 
svoju narodnu seljačku glazbu, pače je u grofovskoj obiješti i ulicu, u kojoj je 

stanovao, popločao talirima... U vrtlogu pariskoga života u poznao je on nacionalne 
i slobodarske ideje suvremene Evrope, pa kad ge pod stare dane, rasuvši imetak, 
yratio kući, donio je te ideje hrvatskom narodu kao dar iz tuđine i uzidao ih u 
temelje hrvatskoga preporoda. Kraj takvoga pričanja nije čudo, da je još i u naše 
dane jedan patriotski pisac požalio na Janka Draškovića, što je u Parizu izradio 
kuće svojim ljubavnicama i pače jednu ulicu vrlo lijepo uredio, da se ljepše voze, 
a hrvatskom narodu nije niti pare ostavio, ma da je teške milijune u zlatu iznio 
od hrvatskoga naroda... 

U najnovijem svesku Akademijina Ljetopisa profesor Fancev je raščistio te 
priče i bajke o Parizu dokazavši, da je Janko Drašković i u Napoleonovo doba i 
poslije pada francuskoga cara uz male izuzetke (zalijetao se katkada u Beč, Požun 
i Peštu) boravio u Hrvatskoj učestvujući u javnom životu hrvatskoga naroda. Osta- 
vivši potkraj 1792., kad su mu bile tek dvadeset i dvije godine, aktivnu vojničku 
službu, grof Janko je živio u domovini, ponajviše na svojem imanju Rečici kraj 
Karlovca, a kad je zaprijetila zemlji opasnost od Napoleona, u tri maha je aktivno 
učestvovao u općoj insurekciji podignutoj od. hrvatskoga sabora protiv Francuza 
(1800., 1805. i 1809.). U doba prije treće insurekcije, kada je car Franjo živio u miru 
3 Napoleonom, bio je Janko 1808. na bračnom putovanju kratko vrijeme i u Parizu, 
a nema sumnje, da tađa u društvu mlade žene nije zidao palače svojim ljubavnicama 
niti je taracao pariske ulice. Za toga boravka u Parizu odbio je pače i ponudu 
austrijskoga poklisara Metternicha, da bude predstavljen Napoleonu. 


I poslije Bečkoga kongresa (1815.) grof Janko se redovno spominje u različnim 
privatnim i javnim poslovima u Hrvatskoj, ponajpače na imanju u Rečici, a bio 
je i u ličflim vezama s uglednim ljudima hrvatskoga javnog života: s biskupom 
Vrhovcem i njegovim savjetnikom u književnim poslovima Mahanovićem, s pro- 
fesorom Jelačićem i dr. Kada je 1825. Ugarskoj i Hrvatskoj vraćen ustavni život, 
Janko Drašković je aktivno učestvovao u radu hrvatskoga sabora u Zagrebu i zajed- 
ničkoga u Požunu 1825.—27. i 1830. 

A napokon, da se rasprši i posljednja sjenka vjerovatnosti priča o grofu Janku 
i Parizu, u rješenjima Dvorskoga vijeća u Beču o putnicama za inostranstvo (koje 
se bez dopuštenja toga vijeća nijesu smjele izdavati) nema do 1832. — osim spome- 
nutoga putovanja Tankova u Njemačku i Pariz u g. 1808. — nigdje spomena da bi 
grof Janko bio zatražio i dobio putnicu za inostranstvo. 

I tako je definitivno pohranjen u carstvo bajki boravak Janka Draškovića u 
Parizu, gdje se tobože upoznao sa slavenskim i tuđim uglednicima i zadojio napred- 
nim idejama, kojima je obdario hrvatski preporod. Danas je konačno utvrđeno, da je 
grof Janko živio i duševno se razvijao u domaćem hrvatskom ambijentu učestvujući 
u javnom životu hrvatskoga naroda i u dobrim i u zlim čagovima, tako, da je i 
godina 1832., kada je Janko Drašković stao na čelo novom pokretu, prirodna poslje- 
dica njegova ranijega rada i života na domaćoj grudi. Dr. T. 


ROMAN O ZAGREBAČKOJ PERIFERIJI 


Franjo Pavešić. »Podvoda«. Izdanje Suvremene knjižnice Matice Hrvatske, 
Zagreb, 1937. Čovjek, koji barem donekle prati razvoj suvremene hrv. književnosti, 
mora se začuditi neobičnom razvoju beletristike u posljednjih nekoliko godina. 
Možda se još nikada kod nas nije toliko pisalo, kao danas, ali kolikogod bismo tu 
činjenicu mogli primiti sa simpatijom i nekim ponosom, zabrinjujemo se, kad uočimo 
pravu vrijednost tih djela, t. j. kad konstatiramo, da je to najvećim dijelom invazija, 
dumping kvantitete, a nažalost, ne i kvalitete. 
| Bilo bi stoga poželjno više autokritičnosti samih književnika, koji bi u interesu 
i svome i svoje književnosti trebali obuzdati suvišne ambicije i misliti u prvom redu 
na kvalitet, a onda tek na sve ostale stvari. 


214 


Ovo posljednje možemo aplicirati i na Franju Pavešića, a da nas kod toga ne 
zapeče savjest. 

Odabravši za svoj roman život periferije, Pavešić je bez sumnje imao lijepu 
nakanu, ali književno formuliranje toga periferijskog života i pored nekih uspjelijih 
stranica nije na visini, jer je autoru pored poznavanja života, koje posjedovaše, 
manjkalo umijeće i snaga artificijelnog realiziranja. Glavno lice Jure Parčić, a 
zatim Cvijeta, nijesu ispali uvjerljivo; njihov govor daleko je od realnosti, sve je 
previše naivno i banalno, a to tim više, što ih je Pavešić stavio u stvarnu sredinu, 
gdje sve vrvi istinskim životom, a taj je daleko od sentimentalnosti i romantičnosti. 
Sporedna lica uspjelija su od glavnih, naročito prosjak Štiglica, Lojza Lajeva, Na- 
talija, Josipa i donekle Krstić. Metamorfoza Jakova Kunteka nije psihološki objaš- 
njena, kao ni nagli prekid ljubavnih odnosa Jure i Cvijete. Komunist Kesić dobro 
je ocrtan, ali je njegovo preorijentiranje prenaglo, uopće nam se čini, kao da su lica 
u romanu obične lutke, kojima autor po volji operira i konstruira. Naročito je slab 
početak, svršetak i sama glavna radnja, dok su naprotiv neke epizođe uspjele slike 
periferijskog života, i to nam svjedoči, da autor poznaje život zagrebačke periferije. 

Pavešić piše arhaičnim stilom i začudo roman »Podvoda« ugodno se čita, ali 
nas taj mali plus ne može uvjeriti o uspjelosti ovoga književnoga djela. Kad bismo 
se vratili takvom načinu pisanja, značilo bi to atrofiju onoga, što smo naporima 
stekli, a to nam valjda nije cilj. Na kraju možemo još jednom istaknuti, da koliko- 
god Pavešić imade ljubavi za književno stvaranje, toliko: ovaj puta nije uspio da 
život oblikuje umjetnički zrelo, barem ne u duhu naših suvremenih književnih 
nastojanja. g. 


4 
\ Re Va - 


o poen? 
DAknNJRA 
dni A 





OŽUJAK — 1938. 


215 


Kazalište 


EDUARD BOURDET: FRIC-FRAC 


Naturalizam prepušten sam sebi, ostavljen na cjedilu, lišen čovjeka i duha, 
prazan, dosadan, izražen tek u iznenađenju apaških pothvata, bolesnih živaca i de. 
humeniziranoga »herojstva« lopova i skitnica. To je circulus vitiosus ove apaške 
lakrdije, koja bi imala biti bau-bau za provinciju, kojoj nisu poznata »podzemlja« 
velikoga Pariza. 

Jedno to, a drugo neprevodivi »argot« (specijalni apaški jezik), kojemu iz- 
vjesni prostački izrazi nisu adekvatno ruho u našem jeziku, te poradi toga iza- 
zivaju više odvratnost nego zdravu komiku, ovaj je komad trebalo mirne duše 
ostaviti pariškoj publici kazališta Michodičre, kojoj je poznat specijalni milieu 
spomenutoga »podzemlja«, što ga čak i umjetno dočaravaju različiti noćni lokali, 
koja osim toga može izvrsno osjetiti komičnost i jezika i ponašanja tih velegrad- 
skih apaških banda. 

Na zagrebačkoj pozornici je ovaj komađ potpuno deplasiran. 

Osim toga umjetnička vrijednost ovoga djela ne prelazi nipošto granicu, što 
je ima jedan kuriosum kao takav. Gledati na pozornici prevu pravcatu provalu i 
»Fric-Frac« (obijanje kase) i pri tom doživljavati strah uhvaćenoga lopova i sve ne- 
ugodnosti, koje su 8 time u vezi, svakako predstavlja veće iznenađenje, čak i za 
blazirano velegradsko čeljade, pa bi tu trebalo i tražiti uzroke uspjeha svih gore 
spomenutih momenata. 

Bez glavnoga lica, bez ideje pače, slaže se pet slika oko organizacije »Frci- 
Fraca«. Komad bez simpatije, bez tračka poezije, osim ako simpatija nije na strani 
apaških »heroja«, koji su smioni, poduzetni, dalekovidni, upravo inteligentni pri 
svome poslu, dok »poštena« lica ispadaju pored njih kukavna, zatucana ili isto 
tako pokvarena. 

Bourdet je htio pokazati, kako i veliki lopovi znaju »imati srce« u nekim stva- 
rima, a pošteni ljudi biti bijednici svoje vrste u velikim stvarima, zapravo kako 
gu svi ljudi podjednako dobri i zli, prema tome, kako zaslužuju poštovanje u istoj 
mjeri kao i prezir, izjednačeni u determiniranoj bezizlaznosti moralne labavosti. 
Ali tu temu teško podnosi teater u kojem je bitno, da se može barem u nekoj 
&itnoj ličnosti usidriti simpatija i naći oduška duhu i njegovoj slobodi moralnoga 
uspona. 

Ovako lišena »poetske« podloge ova lakrdija za našu publiku znači i umjet- 
ničku i moralnu negativnost. D. Ž. 


DRAMATIZACIJA »BRACE KARAMAZOVA« 


Ne ulazeći teoretski u problem dramatizacije velikih literarnih djela stvorenib 
u formi romana, kolikogod to u umjetničkoj teoriji predstavlja vrlo interesantno 
područje, u konkretnom slučaju, koji je pred nama, moramo reći, da je zagre- 
bačka dramatizacija u jednu ruku vanredno uspjelo djelo, a u drugu ruku, da je 
to skoro takav posao, koji ne vodi ničemu. Uzmimo na pr. gledaoca, koji poznaje 
to djelo u originalnoj formi i koji se čak trudio da obuhvati svu ideološku proble- 
matiku »karamazovštine« s jedne, a kršćanstva starca Zosima i Aljoše s druge 
strane — i gledaoca, koji nikada nije čitao Dostojevskoga, a naročito ne »Braću 
Karamazove«. Onaj prvi će naći u ovoj dramatizaciji poznate likove i vjerno 
prenesenu fabulu, ali o ideološkom sukobu »karamazovštine« i kršćanstva, o mesi- 
ljanskom idealu Dostojevskoga, koji bi imao kao veliko pozitivno lice izgraditi 
Aljoša, o mislima skeptika i buntovnika Ivana Karamazova, po kojima su on kao 
tip i njegova epopeja o velikom inkvizitoru, a po tome i »Breća Karamazovi« po- 

stali upravo grandiozna točka, najdublja i najneđosežnija u čitavoj ruskoj lite- 
raturi, o svemu tome, velim, poznavalac romana ne će čuti ni vidjeti ništa. I dok 
će on u jednu ruku uživati u fragmentima epohalnoga djela, nametat će mu «e 
miseo; nije li to izvlačenje fabule, to stvaranje dosljednje radnje, to dugotrajno, 
a ipak tek djelomično prepričavanje u 14 slika — nije li to možda ono »kazivanje 
svojim riječima« jedne od najgrandioznijih umjetnina ruskoga genija? — Onaj 
drugi pak, kojemu je Dostojevski nepoznat, a tih u mlađoj generaciji ima sve 
više, ti će prisustvovati najboljoj predstavi ove sezone. 


Drugim riječima, predstava kao takova je veliki uspjeh našega kazališta, a 
o predstavi kao dramatizaciji »Braće Karamazova« bi se moglo i ne ulazeći u strogo 
teoretske probleme, mnogo diskutirati. U skoro svim kritikama zagrebačkih dnev- 
nika se pravila poredba sa dramatizacijom Hudožestvenika, u korist i na štetu 
g. Strozzija, koji se u našim prilikama, sa našim ljudima i sredstvima odvažio na 
ovaj veliki pothvat stvorivši pravi kazališni događaj. — Kao što smo istaknuli, 
u Strozzijevoj dramatizaciji ostaje sasvim po strani duhovna jezgra velikoga ro- 
mana. To dakako mijenja donekle fizionomiju čitavoga kompleksa zbivanja. U ro- 
manu Dostojevski silom hoće da Aljoša bude glavno lice. Zapravo on to i jest, 
eli njegov pravi lik u zreloj akciji i rješenju trebao je doći u drugom dijelu 
romana, što ga veliki pisac nije ni dospio napisati, pa je baš poradi Aljoše i po- 
dijeljena ruska kritika. U dramatizaciji, dakako, Aljoša uza sav kršćanski kontrast 
svoga držanja prema skeptičnoj i nagonski nastranoj braći, jedva i dolazi do 
izražaja, što je sasvim razumljivo i što se ne može zamjeriti g. Strozziju, jer na 
pozornicu nije moguće iznijeti beskonačnu ideološku podlogu starca Zosima, iz 
koje &e formira »mladić« Aljoša kao ni onu teološki vrtoglavu bunu brata Ivana, 
s koje odskaču obrisi toga velikoga, novoga, u stvari nedovršenoga ruskog čovjeka 
— kao ni misaono duhovnu atmosferu, koja objašnjava više slutnju moralnoga 
reformatora i učitelja u budućnosti nego činjenicu sadašnjosti. U romanu je pored 
Aljoše ipak glavno lice Ivan, nenadmašivi skeptik, filozof i teolog ateist, koji je sa- . 
stavio onu grandiozno jezovitu »najveću fantaziju Dostojevskoga«, pjesmu o velikom 
šnkvizitoru, do danas neobjašnjenu optužbu iskrivljenoga kršćanstva, u kojemu je. 
dakle nužno iskrivljen i pojam božanstva i pojam ljubavi; Ivan, koji nije ubio oca 
Fjodora, ali kojemu Smerdjakav (u našem prijevodu Smrdjakov) predbacuje duhovno 
začetništvo ubijstva i kojega iza bankrota njegove logike pred životom, za koji je 
odgovoran, savjest proganja do ludila. U dramatizaciji naprotiv glavni nosilac radnje 
jest Dimitrije »mladić lakomislen, nagao, odan strastima, plahovit, bekrija«, koji 
svojin nastupima ispunja skoro čitavi događaj romana, što sam Dostojevski 
naziva »njegovom spoljašnom stranom«. Dimitrije navaljuje na oca, hoće da ga ubije, 
dolazi pred sud da odgovara za zločin, što ga je stvarno htio učiniti, ali ga ipak 
nije do kraja učinio i bude u vrlo napetoj parnici ipak suđen. A uzrok njegova su- 
koba sa ocem jest »karamazovština«, što znači sav ruski razvrat, ljubav k tjelesnom, 
bludništvo, volterijanstvo presađeno u Rusiju i lišeno duhovne jezgre ruskoga 
kršćanstva, negacija Krista, grubi materijalizam i život nagona — sve to utjelov- 
ljeno u obitelji Karamazova. Neposredni povod sukobu je jedna opasna žena Gru- 
šenjka, za kojom žude obadvojica. 


Ta »spoljašnja strana« romana sa Mićom i Grušenjkom postaje u našoj drama- 
tizaciji bitna i skoro jedina strana, a tamo bitna nutarnja jezgra ovdje i ne dolazi 
do izražaja nego tek u dramatskim fragmentima pojedinih ličnosti. I eto ti fragmenti 
i te ličnosti spasavaju Strozzijev posao u tolikoj mjeri, da smo dobili odličnu kaza- 
lišnu predstavu, 

Naime g. Strozzi je doslovno prenio sve dijaloge, koji su mu trebali u izabranim 
dijelovima, iz romana na pozornicu. Osim toga je minuciozno proučio sva lica i nji- 
hovu psihološku složenost, te njihov vanjski izgled, prema Dostojevskome. Time su 
dobili i on kao režiser i glumci autentične vodiče, pa makar se radilo o ne znam 
kakvim fragmentima, Dostojevski je ipak Dostojevski, te blještava snaga njegova 

izraza, toplina riječi, neodoljiva liričnost, vulkanska dinamika, izdiferensirana kon- 
verzacija, recitacija, nutarnji ritam, sve to nije izostalo, naprotiv se sve to u izo- 
bilju nagomilavalo i zasjalo u svih 14 slika. Svaka od tih slika je za sebe posebna lje- 
pota i u svaku baš moderni čovjek može da se sasvim prenese. Zašto to ističem? 
Zato, jer vrijednost Dostojevskoga i ne leži toliko u intrigi, ni u nekom realizmu, 
nego u duševnoj složenosti glavnih ličnosti. A te njegove ličnosti su toliko kom- 
plicirane i kompleksne, toliko lebde u nekoj neodređenosti između uma i srca, 
između religioznoga i materijalističnoga ljudskog elementa, između neba i — ne 
zemlje nego — pakla, da su upravo uronjene u neko metafizičko zbivanje i da su 
prema tome tako nedefinirane i bezimene u realističnom smislu riječi, a tako usko 
povezane i podržavane bilo od Boga, bilo od ljubavi, bilo od nečijeg duha zla ili 
dobra. Ova metafizika nas je smetala na pozornici prije rata, a danas donešena na 
pozornicu od uistinu kazališnog čovjeka, ponire do dna naše osjetljivosti. (To naj- 
bolje dokazuju veliki uspjesi Clauđelovih i Pirandellovih drama). 


Bez obzira dakle na bitnu kršćansku tezu »Braće Karamazova«, koja u ovoj 
dramatizaciji ne dolazi do izražaja kao u romanu, ipak solucija moralnoga problema 
izvire iz opće svijesti, stvorene u publici dinamikom prizora. 

A to je najveći uspjeh, što ga može postići jedna predstava i jedino s te strane 
ovaj smioni pothvat ima svoj raison d'&tre. 


Strozzi je kao kazališni čovjek našao nekoliko originalnih izlaza iz teške situa- 
cije. Dok je čitanjem uvodio publiku u zamršeno klupko radnje i predstavljao glav- 
na lica, na pozornici su se u okviru pojavljivala ta lica kao živi portreti. (Ideja 
preuzeta iz filma). Time se odmah naglasio karakter večeri: književni prikaz ve- 
likoga romana sa izvedbom i recitacijom odabranih mjesta. Dakako, da time gubi 
neposrednost drame kao takove, koja nije u stanju da samostalno živi i zaokruži 
Karamazove, ali drugoga izlaza nema. 


Izbor slika je proveden odlično. G. Strozzi je u ovakovim poslovima siguran. 
Od svake slike učiniti zasebno remek-djelce i s jedne na drugu povećavati vanj- 
ski i nutarnji intenzitet radnje svakako je pored odličnog glumačkog ensambla 
plod temeljitog studija i priprave, a to treba naročito pohvaliti u danas već uobi- 
čajenoj žurbi i nestašici koječega. Naročito je fino pogođen poetično-realistički 
dekor. 

Uloge su vrlo dobro raspodjeljene: G. Nučić je u sablasno teškoj kontra- 
verzi sa sinovima za stolom visokim glumačkim znanjem iznio figuru »vlastelina« 
Fjodora Pavlovića Karamazova nesamo prljava i razvratna, već ujedno i smušena 
i lukava. Evropski cinik i volterijanac bez evropske kulture, sladostrastnik ru- 
skoga tipa, to je stari Fjodor, i u Nučićevoj maski i igri mogao se fino predstaviti 
G. Jovanović je kreirao Dimitrija | dao mu sve odlike nagonskoga, otrova- 
noga i rafiniranoga u užicima, čovjeka »luda« srca, a istodobno osjećajna, smiona 
i gruba. Najveća snaga ovoga glumca leži u čistoći njegova glasa bilo u konverza- 
ciji, bilo u recitaciji. U svim intonacijama. prirodan, jasan, logičan on podjednako 
svladava svojim glasom i burleskno, i jednostavno, i plemenito, i tragično. Njegov 
Mića je veliki uspjeh. 


G. Afri6ć je poznatom sigurnošću i predanošću izgradio lik buntovnoga Ivana. 


Njegova dva razgovora sa Smrdjakovim i velika solo scena u bunilu visokih 
su umjetničkih kvaliteta, makar je previše potenciran osjećaj zbunjenosti j izgub- 
ljene bespomoćnosti. Solo scena je virtuozno glumačko i režijsko djelo. 

G., Laurenčić nije imao teška posla sa likom svoga Aljoše. Duhovno mi- 
ran, čist, jednostavan mladić bez ikakove nastranosti, sav određen, šuiljiv i dobar 
prima s razumijevanjem tuđe boli i tješi već samim tim što postoji. 

G. Rakuša je vanredno kontrastirao pojavom sluge Smrdjakova, čovjeka 
sitna uma i trule duše, lukavice i degenerika. Ekspresivni pokreti njegove fizio- 
nomije, držanje tijela, gestikulacija, naročito odlična igra ruku, što je sve ispu- 

njalo intervale šutnje u njegova dva dijaloga sa Ivanom isto tako snažnim govorom 
kao i riječ, sve je to izdiglo ovu ulogu među prvorazredne kreacije ove predstave. 

Dok Jovanović stvara glasom, Rakuša stvara gestom. 

Posebnu pažnju zaslužuju dva govora: g. Petrovića kao držav. tužioca 
i g Grkovića kao branitelja. Redatelj ih je postavio u posebno osvjetljenje 
pred zastor i oni govore direktno publici kao poroti. Još jedan dokaz temeljitog 
poznavanja psihologije kazališta kod g. Strozzija. Publika je duhovni kolektiv, koji 
pred dobrim komadom ne reflektira više na sebe nego pretvorena u kolektivnu 
savjest reagira prirodno i zdravo. Ova dva govora su bila uzor elokvencije, riječi, 
koja provocira moralnu akciju. G. Petrović je djelovao više toplinom i savrše- 
nim skladom govorničke geste, a g. Grković elanom i logičkim naglaskom. Onaj 
nedefinirani elemenat, koji stvara govornika: magičnost pogleda, boja glasa, siini 
neki pokret šta li — prelio se kod obadvojice tolikom snagom, da je to bio pravi 
užitak. 

Gđa Podgorska je igrala Grušenjku, a gđa Božena Kraljeva Ka- 
terinu Ivanovnu. U dvije slike je uspjelo g. Podgorskoj kreirati neiskazanu kom- 
pliciranost i nagonsku elementarnost ovoga ženskoga lika iznježena, sladunjava, 
otvorena i povjerljiva: u susretu sa Aljošom i drugi put u krčmi na terevenki sa 
Dimitrijem. Bio je to pravi glumački paroksizam. 

Od mnoštva manjih uloga g. Dujšin je pridodao svojim dosadašnjim krea- 
cijama još jedan mali sitni biser, starca Zosima. D. Ž. 





K 3 ka sk S 
Km pri ku = GA nod 
VI jo E do tii a 


ZEMALJSKI RAJ U RUSIJI 


Adam i Eva: Gladni smo, daj nam jabuku! 
Zmija: Nemoguće! GPU je sva rekvirirala! 

»NOVA RIJEČ« I JA 


»Nova riječ« je u 69. broju od 10. ožujka ove godine prekinula nada mnom 
štap i izlila na moju glavu svoju pučko-frontašku žuč. Dakako, za mene je samo 
pozitivno to, što me jedna »Nova riječ« i njen pučko-frontaški bezlični kritik gospo- 
đica He-ma—Hanževački stavljaju na indeks najreakcionarnijih klerikalaca i fašista. 
Jer, ako biti klerikalac i fašist znači biti sasvim nešto suprotno od gospođice Hanže- 
vački, onda i sam rado priznajem, da sam i klerikalac i fašist. Svakako je dobro 
što gore spomenuta gospođica nema za mene nijedne pozitivne riječi; jer kad bi je 
imala, to bi značilo, da se barem u nečemu slažemo. A sličnost — makar i u 
nečemu — između mene i gospođice Hanževački bila bi za mene lično porazna. -— 
Ne kanim odgovarati na njezin odgovor mojem članku u 2. broju »Hrvatske smotre«< 
ove godine. Prostor u »H. S.« odviše je dragocjen, a da bi se na ovakvim stvarima 
dulje zađržavao, a ni meni samom nije stalo do toga, da što više napišem, jer nisam 
plaćen po retku. Veseli me, što gospođica He-ma priznaje, da je »H. S.« mnogo 
proširena u hrvatskom narodu (»Hrvatska Smotra... poručuje... cijelom hrvat- 
skom narodu:«) i time joj pravi samo reklamu. Nego, povodom tog njezina odgo- 
vora htio bih upozoriti na dvije stvari, koje su značajne nesamo za gospođicu He-mu, 
nego općenito za čitavu pučko-frontašku publicistiku. Prvo je apsolutna odsutnost 
logike i logičnog zaključivanja: naprosto je nevjerojatno, kakve sve zaključke može 
stvarati gospođica He-ma! (Usporedi — samo jedan primjer — onaj pasus, kako 
Tomerlin ni za etnografiju ne znači ništa.) Jasno, da joj nedostatak logičnog zaklju- 
čivanja oduzima pravo za svaku daljnju diskusiju. iokaiich taj nedostatak možp 
ona najbolje ukloniti, ako uopće — prestane pisati. 3 

Druga je stvar nešto malo nezgodnija, jer ulazi u tobati sferu ljudskog djelo 
vanja (dok je ona prva ulazila u racionalnu). Gospođica He-ma nastoji, kolikogod 
je moguće, krivo citirati izvorni tekst (na pr. pasus o odnosu Tomerlin- 
etnografija); ako joj to ne uspije, onda samo djelomično citira, tako da je 
smisao drugačiji nego kod mene u kontekstu (na pr. pasus o Bužanu); a kad jdj 
konačno ni to nije dosta, onda naprosto izmišlja stvari, kojih ja nikad nisam rekao 
ni napisao (na pr. pasus o Antoniniju i Tomerlinu). To se sve skupa zove u običnom 
životu falsifikat i laž. Ali za gospođicu He-mu je to tek onda laž i falsifikat, kad 
tu metodu upotrijebi netko drugi protiv nje i njoj sličnih. Pa to je i jasno!“ “ 

Ovako izgleda saradnica »novih i zdravih nastojanja« i predstavnica pučko- 
frontaške pasmine (izraz pasmina upotrebljava Starčević, za kojega Krleža veli, da 
je bio »najlucidnija naša glava«) gospođica He-ma—Hanževački. Drago nam je, što 
smo mogli čuti njeno slatko gukanje u »Novoj riječi«. M. Keglević. 


NASTA ROJC 


(Uz njenu kolektivnu izložbu u umjetničkom paviljonu, u ožujku 1938.). 

Talentirani Kandinskyev učenik Paul Klee rekao je jedamnut, imajući dakako 
pred očima svoja slikarska nastojanja: »Umjetnost ne ponvlja ono, što je vidljivo, 
već čini vidljivim«. Ta se, međutim, misao može aplicirati svuđa u umjetnosti, bez 
obzira na smjerove i strujanja, štaviše i kod realizma i naturalizma. 

I nehotice mi pada na pamet ta misao na izložbi Naste Rojc. Njezin blijedi 
realizam iskrsnuo je opet na ovoj kolektivnoj izložbi — i opet nije izazvao nikakav 
jači utisak. Ona je provela svoj život u slikanju i voljela je to slikanje, ali je ostala 
uvijek na liniji ponavljanja onoga, što je vidljivo. I preko toga nije išla. Danas ona 
već ulazi u povljest našeg slikarstva kao jedna beznačajna epizoda. Kao slikarica, 
bez koje bi razvoj našeg slikarstva tekao savršeno isto, kao što teče i ovako, kad 

je ona dala svoj obol tom slikarstvu. Možda je ona i mogla (tko zna) minulim gene- 
racijama nešto reći ili nešto dati, ali danas ona savršeno ništa ne govori. | 

Kao učenica Ivekovićeva i ona je pošla i usmjerila svoj rad putem realizma. 
I dobro je izučila svoj metier, ali ona nigdje i nikad nije došla (na svojim slikama) 
đo spoznaje, da osim vanjske površine bića i predmeta t. j. onoga vidljivoga, postoje 
i nutarnji impulzi i nutarnji život, koji nije identičan sa samim objektom, nego u 
tom objektu živi. Njeni su portreti (koloristički daleko više izjednačeni od nekih 
novijih, recimo pejsaža) doduše slični licima, koje prikazuju, ali nemaju onog 
nutarnjeg lica; oni su dvodimenzionalni i iza njih je samo velika praznina. Nešto 
malo odskaču autoportreti pa skica portreta miss Onslow. 

Ni njeni pejsaži nemaju one pozadine, koja bi im davala života i gibanja. Pri- 
rodne objekte komponira ona u prostoru, u kome nema zraka i ti joj objekti služe 
i daju dojam jedino kao teatarska dekoracija; more je za nju objekat negibiv, kao 
u kamenu klesan, to je masa, koja se ne giblje i ne živi i koja se nikad ne će i 
ne može gibati; fini i svjetlucavi snijeg postao je na njenim, slikama tvrd i neiz- 
mjerno grub; večernji ugođaji, kad se obrisi stvari gube i rasplinjuju i kad mje- 
sečina obavija predmete sivom maglicom, ostali su kod nje tvrdi, teški i koloristički 
neukusni. Pomanjkanje osjećaja za čisto intimno ulaženje u pejsaže nastoji ona 
prikriti (na nekim pejsažima) neukusnim teatralnim efektima svijetla i izlaganje 
takvih slika znači apsolutni nedostatak auto kritike. Iznad te razine izlazi možda 
jedino slika: Stara Ilica, koja je koloristički dosta izjednačena i na kojoj joj je 
uspjelo dati nešto malo pokreta i života. 

Isto tako i njeni natures mortes (cvijeće. i voće) pokazuju razmjerno dosta 
veliku rutinu u tretiranju tih motiva, ali ne prelaze granice akademskog i dopad. 
ljivog stila. 

I tako na koncu svega ostaje djelo Naste Rojc u razvitku hrvatskog slikarstva 
jedan uzaludan napor. Međutim, ako je postojao samo jedan čovjek (a ja znam da 
ih je bilo i da ih ima mnogo), koji su u njenim slikama našli nešto i za koje su 
njene slike nešto značile, onda je samim tim njezin napor dobio svoje opravdanje. 


S 0.0 f o / kW 


PROJEKAT NOVELE NOVOG OBRTNOG ZAKONA 





U ministarstvu trgovine i industrije izrađen je projekt novele Obrtnog Za- 
kona (Zakona 9 radnjama od 5. XI. 1931.). Prijedlog je poslan na mišljenje i na 
primjedbe radničkim i poslodavačkim komorama te strukovnim organizacijama. 

Najveći dio izmjena i dopuna odnosi se na prvi dio (obavljanje rada) i na 
treći dio (stručne organizacije). 

U drugom dijelu zakona, u kojem se nalaze odredbe o pomoćnom osoblju 
predviđene gu neke izmjene u drugom poglavlju — koje govori o učenicima -- 
i u šestom poglavlju — koje govori o sudu dobrih ljudi. 
| Razlog je, zašto se nije predvidjelo noviranje odredaba, koje se odnose na po- 
moćno osoblje i koje odredbe treba također novelirati da se u prvom redu uklone 
nejasnoće, koje postoje u sadašnjem zakonskom tekstu, što se u uvodnom zakonu 
novog trgovačkog zakona, koji se izrađuje u ministarstvu pravde predviđa izmjena 
propisa obrtnog zakona o pomoćnom osoblju. Ovaj projekt još nije objavljen. 

Ističe!) se, da postoji mogućnost, da se propisi iz projekta uvodnog zakona 
novom trgovačkom zakonu, a koji se odnose na pomoćno osoblje obrtnog zakona 


1) Organizator — stanovsko glasilo zasebnih nameščencev —. Ljubljana god. 
1938. br. 1—2. 

prenesu u novelu obrtnom zakonu, ako ona dođe prije pred parlamenat od spome- 
nutog uvodnog zakona. 

Najvažnije promjene, koje predviđa ova novela za pomoćno osoblje jesu, da 
se propisi obrtnog zakona o pomoćnom osoblju ne će primjenjivati na namješte- 
nike zaposlene u Poštanskoj štedionici, Državnoj hipotekarnoj banki, Privilegira- 
nom akcionarskom društvu za izvoz zemaljskih proizvoda (Prizad) i u novčanim 
žavodima, koji se temelje na posebnim zakonima, kao što su: Narodna banka, Pri- 
vilegirana agrarna banka: i Zanatska banka. Zatim novela mijenja dosadašnju od- 
redbu & 208. obrtnog zakona po kojoj je pomoćno osoblje javnopravnih tijela i 
ustanova, izuzevši državu, spadalo pod propise obrtnog zakona, ako se je njihov 
glužbeni odnos osnivao na ugovoru o službi. Po noveliranom & 208. obrt. zak. na 
spomenuto pomoćno osoblje ne će se primjenjivati propisi obrtnog zakona, ako su 
odnosi ovog osoblja uređeni posebnim propisima. U većini slučajeva radit će se 
ovdje o raznim pragmatikama i specijalnim statutima, koji će biti za namještenike 
povoljniji od odredaba obrtnog zakona. 

U poglavlju o izbranim odborima (sudu dobrih ljudi) novela predviđa, da će 
se pred izbornim odborima suditi u sporovima samo do iznosa od 3.000 dinara, a 
ne kako je dosada bilo do 12.000 dinara. 

Sporovi preko 3.000 dinara spadali bi pred redovne sudove. Imajući u vidu, 
da je postupak pred izbranim odborom vrlo kratak i sumaran, te da protiv pre- 
sude nema pravnog lijeka, izuzevši pobijanje zbog ništavosti, držimo, da će pomi- 
canje sa visine iznosa spornog predmeta, koja je odlučena za nadležnost, biti dana 
veća pravna sigurnost za realizaciju potraživanja namještenika pred redovnim 3su- 
dovima, nego što je pred izbranim odborima. Dakako, da će time s druge strane 
biti sam postupak nešto dulji i eventualno nešto malo kompliciraniji. Osim toga 
ovom će se odredbom povećati sudovanje redovnih sudova u stvarima radnika i 
namještenika iz njihova službenog odnošaja, pa će se prema tome i tumačenje 
i shvaćanje propisa putem sudske prakse povećati, što će doprinijeti neki odre. 
đeniji smjer judikaturi u ovoj grani prava. 

Konačno treba spomenuti, da bi trebalo pristupiti što skorijem noveliranju 
svih propisa, koji se odnose na pomoćno osoblje, a pogotovo bi trebalo propise po- 
jedinih zakona, koji se odnose na pomoćno osoblje međusobno dovesti u sklad 
(n. pr. neke. propise zak. o zaštiti radnika sa propisima obrtnog zakona). Čitava 
bva materija, koja se odnosi na uređenje službovnih odnošaja radnika i namje- 
Štenika trebala bi se kodđificirati u jednom posebnom zakoniku, koji bi jedinstveno 
uređivao spomenutu materiju. Dr. P. 


Kroz cevije i listove 


LJETOPIS DUBROVAČKOGA KOLEGIJA (1559.—1764.). 





O stopedđdesetoj godišnjici smrti Rugjera Boškovića, bez sumnje najslavnijega 
đaka isusovačkoga kolegija u Dubrovniku, izdao je prof. M. Vanino u sedmoj 
knjizi svojih »Vrela i Prinosa« (Sarajevo 1937.) kroniku toga kolegija, što ju je 
prije dvjesta godina počeo pisati O. Šimun P. Capitozzi, po rodu Rimljanin, koji je 
više od četiri decenija (1712.—1753.) proživio u Dubrovniku, a od toga dobru polo- 
vicu bio rektor kolegija. Capitozzi je počeo svoj rad oko prošlosti dubrovačkoga 
kolegija pod stare dane, kad se već primicao sedamdesetoj godini i sastavio je 
»Ljetopis« đo 1751., a kad mu je staračka ruka u pol nedovršene rečenice klonula, 
nastavio je njegov rad domaći sin O. Gjuro Bašić, poznati biograf dubrovačkih 
isusovaca i doveo »Ljetopis« do g. 1746. Poslije njegove smrti nije se našlo pero, 
koje bi rad nastavilo, i tako je zadnji decenij dubrovačkoga kclegija ostao bez 
kronike. 

Poslije ukinuća isusovačkoga reda veliki je dio arhiva dubrovačkoga kolegija, 
kojim se u svojem radu poslužio Capitozzi, propao (n. pr. Diarium kolegija), a 
drugo se rasulo kojekuda, pa je tako Capitozzi kasnijim pokoljenjima sačuvao od 
propasti vrlo mnogo vijesti u prvom redu o kolegiju, a osim toga po koju i uopće 
o prilikama u Dubrovniku onoga doba. A što je Bašić napisao, nastavljajući rad 
Capitozzijev, pisao je kao suvremenik i očevidac, jer je posljednja četiri decenija 
života (1727.—1765.) proživio bez prekidanja u dubrovačkom kolegiju. 


Niti misija dubrovačka, osnovana 1620., nije dugo živjela: radi kupovanja 
kuća za gradilište budućega kolegija nastali su sporovi s republikom, te je 1638. 
isusovački general opozvao isusovce iz Dubrovnika. Ponajugledniji član te dubro- 
vačke misije, a neko vrijeme i njezin superior, bio je Bartol Kašić, poznati pisac 
prve hrvatske gramatike, a 1630.—1633. je u gramatičkoj školi dubrovačku mladež 
poušavao Jakov Mikalja, najstariji hrvatski leksikograf. Skupljali su se dakle u 
dubrovačkoj misiji radnici, koji su ostavili vidnih tragova u hrvatskom književnom 
i kulturnom radu. 


Kad god je u Dubrovniku postojala misija ili rezidencija, a pogotovu kad je 
osnovan kolegij, nastojali su isusovci oko višega obrazovanja dubrovačke mladeži 
Redovno je postojala latinska gramatička škola (otprilike današnja niža gimnazija), 
a iz nje se prelazilo u t. zv. humaniora, gdje se na osnovi djela latinskih klasičnih 
pisaca učila poezija i retorika. Nekoliko puta su isusovci pokušali uvesti u Dubrov- 
nika i filozofski studij, u kojem su ae isprva učili i klerici dubrovačke nadbisku- 
pije i svjetovni mladići. Spominje se pače u dubrovačkom kolegiju i teoluška škola, 
t. zv. scuola de' casi, gdje su prema isusovačkom školskom redu klerici stjecali 
teološko obrazovanje potrebno za praktični svećenički rad. No te više škole, šio su 
prelazile granice poezije i retorike, nijesu se mogle dugo održati. Za domaćega sina 
Vlaha Bolića (t 1756.), kojega su starješine poslale u Dubrovnik, da predaje filo. 
zofiju, veli »Ljetopis kolegija«, da se i njemu dogodilo što i drugima prije njega: 
iznevjerili su mu se đaci, jer nijesu imali volje za više nauke. I tako je O. Vlaho 
morao prestati predavati filozofiju svojim mladim zemljacima. 


Nastavni jezik bio je u tim školama dakako latinski, kao i u drugim zapadnim 
zemljema. Upravo ta veza latinskoga kao kulturnoga jezika zapadne Europe stvo- 
rila je mogućnost, da učitelji viših škola prelaze bez zapreke iz jedne zemlje u 
drugu, od jednoga naroda k drugom. Dok su isusovci Dubrovčani predavali gra- 
matiku, poeziju i retoriku u talijanskim krajevima, bili su učitelji u dubrovačkim 
latinskim školama najvećim dijelom stranci, u prvom redu Talijani (jer je dubro- 
vački kolegij pripadao rimskoj isusovačkoj provinciji), no dosta se često spominju 
u »Ljetopisu kolegija« također učitelji iz drugih europskih zemalja (Belgije, En- 
gleske, Njemačke, Poljske). Kroz te škole prošle su stotine mladih Dubrovčana, od 
kojih su mnogi ostavili vidnoga traga u javnom životu rodnoga grada, a neki su 
iz škole dubrovačkoga kolegija našli put u visoke škole zapadne Europe i zaoraii 
duboku brazdu u razvoju savremene nauke. »Ljetopis kolegija« izrijekom spo- 
minje, kako je Gjuro Armeno, četrnaestgodišnji učenik Dellabellin, siroče bez ro. 
ditelja, ali duševno osobito nadaren, upravo zauzimanjem isusovaca pošao u Lecce, 
gdje ga je pod svoje uzeo liječnik Baglivi, pa je mladi Dubrovčanin, primivši pre- 
zime poočima svojega, postao glasoviti liječnik i prosesor medicine. A pod godinom 
1725. zabilježeno je, da je otišao u isusovački novicijat u Rim Rugjer Bošković 
»giovane di grandi speranze«. 

U drugu ruku su opet isusovci tuđe narodnosti, što su dolazili na rad u du- 
brovački kolegij, umjeli steći ugledno ime u povijesti hrvatske knjige. Propisi 
reda tražili su od isusovaca, kao što je i posve prirodno, da nauče jezik naroda, 
međi kojima žive i rade, pa su dakako talentiraniji i revniji isusovci nastojali, da 
tome utru putove pišući priručnike za učenje hrvatskoga jezika. I tako uz najsta- 
rtju gramatiku hrvatskoga jezika (1604.), napisanu od Hrvata Bartola Kašića, ima- 
mo prvi hrvatski rječnik (1649.) od talijanskoga isusovca Jakova Mikalje, rodom 

$z Pescie u Apuliji, koji je neko vrijeme bio učitelj gramatike u Dubrovniku, a i 
za poznatoga hrvatskoga leksikografa Ardelija Dellabellu, Talijana iz Foggie, spo- 
minje »Ljetopis kolegija«, da je kao mlad isusovac došao 1681. za učitelja u dubro- 
vačku latinsku školu s ozbiljnom nakanom da nauči hrvatski jezik. 

Ako se još uzme u obzir, da »Ljetopis« ima i obilje rasutih bilježaka, koje 
uopće osvjetljuju suvremene prilike i običaje Dubrovnika i njegova teritorija, 
nema sumnje, da je prof. Vanino izdanjem »Ljetopisa kolegija« učinio lijepu uslugu 
ispitivanju dubrovačke prošlosti. Dr. T. 

HRVATSKA SMOTRA 





BROJ 5 SVIBANJ 1938. GOD. VI. 





PROBLEM NACIONALIZMA 


Mi smo do nedavna znali u glavnom za riječi domoljublje, za pa- 
triotizam, i one su obuhvatale sve osjećaje, sve misli i pokrete, koji su 
bili upravljeni prema tako zvanoj domovini, i narodu, kao jednoj organ- 
skoj, biološkoj i povijesnoj zajednici. Danas je riječ domoljublje izvan 
upotrebe, a sve češće čujemo riječ nacionalizam, nacionalnost, naciona- 
listička država. Svakako ima mnogo razloga razmotriti značenje ove 
riječi — nacionalizam, to više, što se ona vrlo mnogo upotrebljava za 
posve konkretne pojave, pa se prećutno usvojilo, kao da je samom riječi 
nacionalizam dan jedan potpuno određen i jasan sadržaj, bez svakog 
daljeg tumačenja i dodavanja. Ipak sve nije jasno, već i s toga razloga, 
što u postojećim nacionalizmima opažamo znatne, bitne i važne razlike. 
S druge pak strane opažamo bitne i važne identičnosti. 


U ovom ispitivanju nemarn nikakva razloga usvajati demagoške kri- 
latice bilo s koje strane kao nekakve argumente, nego ću se držati više 
manje poznatih činjenica. Držeći se ovoga načela moramo utvrditi, da 
nacionalizam uopće postoji kao izvjesno stanje i shvaćanje koje ima 
svoje bitne i nebitne karakteristike. To stanje i shvaćanje je historij- 
skogareda, i nije nikakva izmišljotina i izum nekog besposlenog čo- 
vjeka, koji bi svojom pameti, voljom i vještinom uspio izazvati neki 
slučajni ekstrapokret, ekstrastanje i shvaćanje. 


Da je nacionalizam stanje i shvaćanje historijskoga reda, možemo 
utvrditi na taj način, da pogledamo njegov postanak i njegovu stvarnu 
građu. U tu svrhu najbolje je pogledati one nacionalizme, koje vidimo 
kao zrele pojave u historijskoj dinamici. Tko pozna vrijeme postanka 
ovih nacionalizama, taj zna, da su oni nastali u teškim, tmurnim i 
turobnim danima svoje domovine i svojega naroda. 
To je nepobitna karakteristika, a ako usput pogledamo nastajanje drugih 
ponekih nacionalizama vidimo, da ta karakteristika teškog stanja domo- 
vine i naroda predstavlja opć u karakteristiku. Sve su to suviše blizi 
događaji, a da bi ih trebalo izlagati. I u tom teškom i tmurnom stanju 
domovine i naroda pojavljuje se nacionalizam kao sirova težnja sa- 
moobraneispasadomovineinarodaodzlai neprija- 
telja, koji su najaktualnijeispoljeni i evidentirani. 
Ova karakteristika samoobrane i spasa domovine i naroda također je 
opća karakteristika za sve nacionalizme. No kvalifikacija o zlu i nepri- 
jatelju je specifične (nacionalne) naravi i tu se može govoriti samo o 
slučajnim podudaranjima u zlu i neprijatelju, a ne o bitnom podudara- 
nju. Da bi nam ovo bilo jasno, dovoljno je pomisliti na talijanski nacio- 


225 


nalizam, bez antisemitizma, i na njemački nacionalizam sa antisemitiz- 
mom ili još više rasizmom. I vrlo je točno i savršeno bilo talijansko 
opravdanje svojega nacionalizma — neantisemitskoga s riječima, da ta 
židovsko pitanje nijeaktualno. A tako kako je u ovoj stvari naciona- 
lizma, tako je i u drugim — zlo i neprijatelj se klasificira 
ustanjuishvaćanjunacionalizmahistorijskit.j. pre- 
ma aktualnosti, a ne u prvom redu doktrinarno. Ako, dakle, u na- 
cionalizmu historijski gledamo napor spasa i samoobrane domovine i na- 
roda, onda je potpuno logično, da se prema aktualnosti određuje zlo i 
neprijatelj, a ne prema doktrinarnom (subjektivnom) dopadanju. Očito, 
zlo i neprijatelj u jednom narodu i domovini predstavljaju specifič- 
n e karakteristike pojedinih nacionalizama, a ne opće karakteristike. Po 
tome se nacionalizam nužno i bitno razlikuje. Da su ovi elementi: teškoća 
domovine i naroda, pa težnja za samoobranom domovine i naroda, kao 
i aktualnost zla i neprijatelja važni i odlučni, vidimo nesamo direktno 
po nacionalizmima i zemljama, u kojima su oni razvijeni i zreli, nego i 
indirektno po zemljama, gdje još nije bio nacionalizam historijski aktua- 
lan. Uzmimo Francusku, zemlju bez teškoća, zemlju, u kojoj nijedno zlo 
i nijedan neprijatelj nije bio toliko aktualan, da bi došao čas samoobrane 
i potrebe nekog historijskog spasavanja naroda i domovine. Uzalud se 
širio doktrinarni nacionalizam, idejni eklektizam, kao neki nazor na 
svijet. Ovakav nacionalizam predstavljao je ideologiziranje, koje je mo- 
ralo okupljati pristaše upravo kao i svaka druga doktrina, pokret i stranka. 
Uzalud je bilo dokazivati Francuzima, da su rastočeni, bez jedinstva, da 
sami sebe uništavaju, da pučka fronta ne predstavlja nikakav uspjeh 
za Francusku i slično, jer u svemu ovome nije bilo u dovoljnim di- 
menzijama historijske aktualnosti za spasom i samoobra- 
nom, nego se živjelo po starom, i jer su Francuzi u dnu čitavog kom- 
pleksa svojih osjećaja i spoznaja smatrali, da je sve u redu. Na 
koncu konaca, pa Francuzima je bilo sasvim dobro kraj svih tih štraj- 
kova, ekspresnih promjena vlada, kratkih revolucija, vanjskopolitičkih 
neuspjeha i t. d. Drugi narod i druga zemlja ušli bi kraj ovakovih doga- 
đaja u katastrofu, a samih se Francuza sve to nije tako jako doimalo. No 
sjetimo se događaja iza Anschlussa. 


Francuskom prolazi duh jedinstva, samoobrane, spasavanja, osjećaja 
i spoznaja o teškoćama i tmurnostima. Najednom se počinje tražiti po- 
godna »osoba« pogodan čovjek, izdaju se pozivi s različitih strana, što 
bi rekli i s ljevice i s desnice, za vladom — jakom, autoritativnom, za 
vladom svih Francuza, za vladom nacionalne unije i t. d. I takva vlada 
biva otkrivena i potvrđena plebiscitarnim i reprezentativnim glasanjem, I 
kad bi odnekud sutra nastao rat, imali bismo jedinstvenu Francusku. Ovo 
je izraz historijskog nacionalizma nasuprot doktrinarnom nacionalizmu, 
nacionalizam, što ga definira jedno općenito stanje i osjećanje domovine 
i naroda. Takav se nacionalizam evidentirao i u Njemačkoj u borbi 
cijeloga njemačkoga naroda protiv Lige naroda, versajskog ugovora, 
reparacija, nezaposlenosti, tuđinaca, Židova, internacionalizma za čast, 
red i spas od mnogih zala i neprijatelja. Danas je svakako nešto drukčije. 
Svakako je očevidno, da narav teškoća, pa prema tome i težnji 
predstavlja u svakom nacionalizmu bitnu posebnost: 

Da vidimo sad dalje karakteristike nacionalizma. Svi se nacionalizmi 
ističu svojim autoritativnim, poneki čak i vojničkim organizacio- 
nim oblicima, sa vođom na čelu. To je opća karakteristika, koja ima 
svoj izvorni logički i dinamički razlog upravo u težnji, da se izvrši spas 
domovine i naroda u jedinstvu razloga, jedinstvu naroda 
inapora jedinstvuvodstvaizapovijedanja. Nacionalizam 
u ovom historijskom značenju živi u nekom ratnom stanju i shvaćanju 
zajedničke obrane, napada i ostvarenja cilja, i nužno poprima jače i sla- 
bije autoritativne oblike. Zbog neshvaćanja ove historijske nužnosti usta- 
lilo se neko demagoško isticanje, da je nacionalizam u sukobu se demo- 
kracijom. Naravna stvar, da učasu prirodnogiživljava- 
nja nacionalizma demokratski sistem gubina svojoj 
aktualnosti, vrijednosti i mogućnosti, jer su oni u 
historijskoj isključivosti. No historijska isključivost nije isto 
što i principijelna isključivost. Ovo demagoško isticanje sukoba ne pro- 
izlazi iz poznavanja problema, ali ima svoj osnov u činjenici doktrinar- 
nog nacionalizma, koji je u svojoj ograničenosti cementirao vre- 
menite nužnosti i prolaznost u sistematiku apsolutne i trajne vrijednosti, 
potrebe i značenja. Tako, na primjer, doktrinarni nacionalizam smatra, da 
autoritativni sistem po historijskoj nužnosti mora biti zauvijek vladavin- 
ski sistem — vođe i diktature, uz vječno isključenje različitih pokreta, 
stranaka i demokratskih oblika, kao i slobodnih natjecanja. U ovoj točki 
doktrinarni nacionalizam pokazuje kulturnu i filozofsku primitivnost, i 
reakcionrnost, jer je usvojio princip okamenine, t. j. usvojio je iživlja- 
vanje jedne epohe i njene oblike kao apsolutne. Doista psihološki je to 
razumljivo, jer čovjek bi želio, da onim idejama, orijentacijama, kon- 
cepcijama i poslovima, u kojima se on kreće, dade značaj najveće, apso- 
lutne i nepromjenljive vrijednosti, makar je prilično jasno, da mnoge 
ideje, orijentacije, koncepcije i poslovi imaju relativnu i momentanu vri- 
jednost, t. j. vrijednosthistorijskog reda. Slično je tako i sa 
nacionalistima, koji hoće od vrednota historijskoga reda načiniti vred- 
note apsolutnoga reda. 

Važna je karakteristika nacionalizma u tome, štoodbijaiisklju- 
čuje internacionalizme svake vrste. To znači, da se u epohi 
nacionalizma sve kulturne, političke, ekonomske i duhovne sile koncen- 
triraju u težnje, brige i uspjehe domovine i naroda, dolazi do usredotoče- 
nja svih sila u obliku potenciranog nacionalnog egoizma i do jačeg za- 
obljivanja i afirmacije nacionalne individualnosti na političkom, kultur- 
nom i ekonomskom području, što ispoljava jedan silan dinamizam i pro- 
dornost. To je razumljivo, jer u težnji samoobrane i spasa, u jedinstvu 
misli, rada i napora, internacionalne mreže smetaju iz prostog razloga, 
što imaju svoje internacionalne račune, koji se ne poklanjaju sa nacionalnim 
računima. Dakako da sve internacionalne koncepcije, društva, ustanove: 
kulturne, političke i ekonomske doživljavaju svoj slom. U okvir ove 
isključivosti ne spada marksizam, nego recimo internacionalno slobodno 
zidarstvo, pa internacionalni kapitalizam, pa različita kulturna i šport- 
ska društva, koja imaju neku odlučnu riječ izvan zemlje. Ova karakte- 
ristika — nacionalnog egoizma, koji provijava svim sferama ži- 
vota također je op ća karakteristika, i sasvim je naravna stvar, da se po 

nacionalizmima narodi više dijele i odjeljuju, i da se stranci, njihovi po- 
slovi i njihova miješanja nerado gledaju. I narodi sa afirmiranim nacio- 
nalizmima najjače ističu i pokazuju svoje kulturne, povijesne, političke 
i sve moguće narodne osobitosti, tako da po nacionalizmu iskače najjače 
nesamo aktualna problematika jedne zemlje i jednoga naroda, nego 
čitav kompleks svih narodnih elemenata od juče i od davnine. 

Zbog ovoga su nacionalizmi individualni — narodni. Zanimiva je u 
tom pogledu individualna psihička struktura francuskoga naroda, koja 
čini bit nacionalnog egoizma, nacionalne afirmacije, historijske posebno- 
sti, nasuprot drugim nekim nacionalnim egoizmima. Makar se usvaja 
u času teškoća, tmurnih dana, samoobrane i spasa, vlada nacionalne 
unije, plebiscitarno jedinstvo, osoba vodstvenog i autoritativnog karaktera, 
ipak se ne zaboravlja naglasiti da se i od fašističkih zemalja može dobro 
usvojiti (Blum), da će se sa nepoželjnim strancima obračunati (Daladier), 
da — ovo je važno — francuski narod predstavlja narod slobodnog po- 
retka (njegova bit), t. j. ne želi vidjeti doktrinarnu i totalitarnu koncepciju 
nacionalizma, nego samo historijsku, t. j. prirodnu i nužnu, što znači, da 
francuski narod ne bi želio u samoobrani i spasavanju platiti vođama 
i spasiteljima svoju ličnu slobodu nazora i doktrine za totalitet njihova 
nazora i doktrine. Jeaned'Arcjeoličenjefrancuskogindi- 
vidualizma,aneNapoleon Jeane d' Arc je izvršila funkciju hi- 
storijskoga reda, a Napoleon je tjerao i svoje gluposti i umišljenosti, 
koje nisu imale ništa zajedničko ni sa domovinom ni sa narodom. Fran- 
cuzi žele stvarno vođe kao što je Jeane d'Arc, a ne kao što je Napoleon, 
t. j. spasavanjem i samoobranom žele spasiti i obraniti ono, što imaju, 
a ne dati to, što imaju za nešto drugo. Već po ovome se vidi, koliko 
bi bilo zanimivo, kad bi se mogla izvršiti temeljita analiza nacionalizma, 
po tome koliko su individualizmi. Tek onda bismo mogli vidjeti sve 
razlike i sličnosti, tek onda bismo mogli vidjeti, da li svi nacionalizmi 
u afirmaciji svojega nacionalnoga egoizma i individualizma spasavaju 
i čovječanstvu, t. j. drugim narodima, neke universalne vrijednosti ili pak 
škode čovječanstvu. Ovako se moramo zadovoljiti tek nekim općim 
oznakama. 

U činjenici nacionalizma, t. j. u težnji za obranom domovine i naroda, u 
izvršivanju velikih zadataka, koncentraciji svih snaga, zatomljivanju par- 
tikularnih interesa, klasnom borbenom duhu ne može biti mje- 
sta, pa prema tome ni marksizmu, koji postavlja tezu proleterske 
(internacionalne) klase nasuprot drugoj klasi, jer ako je u jednoj histo- 
rijskoj zajednici izbila spoznaja općega i zajedničkoga zla i spasavanja 
kao i ostvarivanja cilja u realnom stanju, onda je borba suprotnih klasa 
historijska neaktualnost, i marksizam, koji je s tom koncepcijom vezan, 
mora pasti. Uzmimo slučaj vojske, — zar se u njoj može tjerati nekakav 
klasni duh i klasne teorije. To je isključivo, a stanje nacionalizma je u 
neku ruku vojničko stanje. Stoga je opća karakteristika svih nacionali- 
zama obračun sa klasnim duhom, a ne naravno sa socijalnim duhom, kao 
što se to demagoški interpretira. 

Iz ovih par karakteristika vidimo, da nacionalizam pretpostavlja neko 
zlo u zemlji i narodu, posebnenaravi odnosno s narodom i zemljom, 
pretpostavlja potrebu obrane i spasavanje, potrebu izvršenja velikih zada- 

taka i ulaganja velikih napora, da on znači neko nenormalno 
stanjeuhistorijskoj dinamici. Očito se vidi, da je na nacio- 
nalizmu da riješi velike zadatke, koji odgovaraju domovini i narodu, 
Ovako stoji stvar sa historijskim nacionalizmom. No sasvim je drukčije sa 
doktrinarnim nacionalizmom, sa nacionalizmom, koji na papiru ispiše 
nekoliko fraza, i pronađe neke doktrinarno-stranačke, a ne historijske 
narodne neprijatelje. Takav nacionalizam predstavlja izvjesno upinjanje 
odozgo, koje narod ne razumije i protiv kojega se čak i bori ili ga odba- 
cuje, i proti kojemu se postavlja drugi i drukčiji doktrinarni naciona- 
lizam. No razumljivo je, što se u pojedinim narodima javljaju nacionaliz- 
mi doktrinarnoga reda. Ljudima se mogu svidjeti djela i koncepcije jed- 
noga nacionalizma, tu je gotova literatura, gotovi uspjesi, pa sebi umisle, 
akoimasamoimalorazlogaimogućnosti, da bi takav na- 
cionalizam trebao i u njihovoj zemlji i u njihovu narodu. Ne uviđaju, 
danjihova domovina injihov narod trebaju izvršiti 
sasvim druge zadatke, sasvim drukčijenapore, jer je 
sasvim drugo historijsko stanje i shvaćanje. Nasuprot 
ovakvom doktrinarnom nacionalizmu i, moglo bi se katkad reći, majmu- 
nisanju, vrlo često čujemo u različitim zemljama razborita upozoravanja 
o posebnom nacionalizmu. Pa čak se vrlo često čuje i od poznatih nacio- 
nalističkih vođa, da njihov nacionalizam nije za izvoz i za oponašanje. 
Na žalost, prečesto su to samo puste riječi, a upravo se nastoji, u neku 
ruku, internacionalizirati nacionalizam i dati mu jedinstveni doktrinarni 
kalup i sadržaj — nazor na svijet. Sasvim se zaboravlja na značaj nacio- 
nalizma u historijskoj dinamici narodnoga života. Zaboravlja se čak i to, 
da narod ne može živjeti neprestano u napetosti nacionalističkog uzbu- 
đenja, borbe, napora i žrtava, stalne samoobrane i spasavanja, u voj- 
ničkoj disciplini istaknutoj na svim područjima političkoga, kulturnoga 
i ekonomskog života, kao i u isključivosti nacionalnog egoizma i potiski- 
vanju individue. Potreban je psihološki odmor, koji se historijski isklju- 
čuje sa stanjem nacionalizma, a koji nužno mora doći nakon postignutih 
uspjeha i izvršenih napora. Istezati narod psihološki znači stariti ga i 
kržljaviti, oduzimati mu živce i onesposobljavati ga za svaki mogući novi 
napor, koji bi bio historijski nužan. Vođe nastoje katkad održati isti 
nacionalistički duh, duh silne aktivnosti, rada, pokreta i koncentriranosti 
postavljanjem novih zadataka izvan historijske nužnosti, služeći se pri 
tom silnom i moćnom propagandom, umjetnim sredstvima, da bi pomoću 
njih nadomjestiti prirodni i nužni izvor nacionalističkoga impulsa. Osim 
toga oni nastoje vladavinske, političke, kulturne, moralne, duhovne i eko- 
nomske koncepcije zbiti u sistem, doktrinu, totalitarnu sveobuhvatnost 
jedne jedine apsolutne vrijednosti. Ovo je pak izvan historijskog razloga 
i opravdanja, i predstavlja samovolju nad narodom i prema narodu, a 
može dovesti i do hegemonije i imperijalizma. Jer apsolutno je nerazložno 
i nenužno, da se historijski nacionalizam završi doktrinarnim naciona- 
lizmom. Ovo je moguće ponajviše zbog posjedovanja vlasti, moći i auto- 
riteta postignutog u iživljavanju historijskog nacionalizma. Neuspjeh dok- 
trinarnog nacionalizma vidi se tamo, gdje je on počeo izvan historijske 
nužnosti. Grandiozan se pak uspjeh historijskog nacionalizma vidi sva- 
gdje, gdje se načelo vođe, načelo jedinstva, načelo discipline, 

načelonadstranačnosti, načelo opće političke, kulturne i ekonomske 
naročite koordinacije postavlja kao prirodni i logični zahtjev, a ne 
kao nasilje, luksus, konjukturni tuđinski odraz i nepotrebni trzaj i pokret 
narodne duše. 

Danas imamo u Evropi sve mogućnosti nacionalizama; historijski na- 
cionalizam u prirodnom iživljavanju, doktrinarni nacionalizam, koji se 
upinje da pokreće narod poput historijskog nacionalizma, a to ne ide, 
pa doktrinarni nacionalizam, koji se izveo iz historijskog nacionalizma i 
računa svoj uspjeh na razložnosti i uspjehu historijskog nacionalizma. Za- 
nimivo je pogledati jednu važnu činjenicu psihološke naravi, koja se 
može shvatiti samo u potpunoj distinkciji historijskog i doktrinarnog na- 
cionalizma. U stanju i shvaćanju historijskog nacionalizma cijela domo- > 
vina i cijeli narod psihološki lako, naravno i prijemljivo podnosi načelo 
odlučnog vođe, jedno jedino vodstvo za čitav narodni rad i život, ističe 
se utrkivanjem u složnosti, podređenosti, povezanosti, koordinaciji, žrtvi za 
opće dobro i tako slično, a u stanju i shvaćanju doktrinarnog naciona- 
lizma sve to vrijedi samo za one koji su doktrinarno-stranački orijenti- 
rani, svima drugima je to nasilje, diktatura, uništenje slobode, što je 
uostalom i istina, jer nijedna doktrina ma kakvo seb; ime prikrpila, ne 
može računati na to da ima pravo na uništenje slobode, a smatrati ne- 
opravdanim svoje vlastito uništavanje. Ovo je kulturni aksiom. Uopće, 
možemo reći, doktrinarni nacionalizam je surogat, karikatura ili dege- 
neracija historijskog nacionalizma. U svakom slučaju ne znači to, da je 
program, recimo socijalni, pa ekonomski, glup, neznanstven, nego u 
prvom redu je stranački, kraj svega toga što se može zvati nacionalni, 
jer u historijskoj dinamici ili nije ili još ne može biti opći. Tek kad se 
potpuno uoči razlika između ova dva nacionalizma, može se shvatiti, 
zašto u jednoj zemlji imamo vrlo mnogo nacionalista i nacionalističko 
oduševljenje, a u drugim zemljama nacionalizam predstavlja neznatne 
i nevažne pokušaje, koji ne znače ništa osobito. Tamo, gdje je naciona- 
lizam doktrinarno-stranačka stvar, a ne životna pojava, tamo se ljudi 
odnose prema njemu stranački, čak što više, hoće ga uništiti, jer prijeti 
diktaturom — uime potrebe, da se domovina i narod spase, izliječe i 
slično. Ako se pak slučajno u nekoj zemlji nađe među doktrinarnim pri- 
stalicama šef države, ili inače moćni vladalački krugovi, dolazi do dok- 
trinarne nacionalističke diktature, koja nema ništa zajedničko sa hi- 
storijskim nacionalizmom, makar u svom programu pokazuje izvjesne 
koncepcije inače realne i nužne za druge historijske nacionalizme. U 
ovakvom slučaju se radi o običnoj nasilnoj diktaturi, koja može, ali ne : 
mora koristiti zemlji i narodu, i ona se mora isticati, svakako, više kao 
nasilje i diktatura, negoli kao realizator velikih i korisnih programa. 
Ovakovih primjera ima prilično. No ovakva diktatura najčešće pogađa, 
i to sasvim nužno, intelektualce, nezavisneislobodnemi- 
saoneipoštene ljude, jer je to u naravi totalitarne diktature, da 
se sukobi sa kritičkom glavom intelektualca, koji doktrinu uopće usvaja 
slobodno. Prosječan čovjek se odnosi prema doktrinama više manje indi- 
ferentno, pa ako ovakva doktrinarna diktatura uspije zadovoljiti pro- 
sječni trbuh, pa propagandom uzdigne vrijednost svojim programatskim 
točkama, i ako sa dovoljnom vještinom unizi protivnike, naduva zlo i 

neprijatelje kao i potrebu svoje egzistencije, ona može računati na ple- 
biscitarne većine, pogotovu ako ih vrši u onim točkama, koje imaju rea- 
lan osnov u razbuktalim osjećajima, raspirenoj mržnji i neprijateljskom 
izazovu. 

Samo dasta rijetki umovi mogu opaziti u ovakvim nacionalnim tri- 
kovima masku za doktrinarnu sebičnost, no oni često nemaju nikakvih 
mogućnosti, da išta kažu, da išta napišu, jer doktrinarni diktatorski na- 
cionalizam utisne sve točke svoje doktrine u ustav i zemaljske zakone, 
tako da svaki udar prema doktrini znači udar proti državi i državnim 
zakonima. Stoga se i najplodonosnija diktatura doktrinarnog nacionaliz- 
ma manifestira kao nasilje i zločin prema, uistinu, manjini, koja već zato 
što postoji ne može ne biti intelektualna duhovna snaga svojih doktrina. 
Velim manjini i ističem, da isto tako kao što može stranačko natjerivanje 
u demokratsko doba vještom demagogijom, reklamom, novcem, položa- 
jima, obećanjima, zadobiti većinu za rog za svijeću, da to isto tako može 
učiniti i diktatura doktrinarnog nacionalizma. Uzalud stoga pozivanje, 
da neke nacionalističke diktature znače manjinu protiv većine, jer to 
naprosto nije istina. Nije uopće istina da je samo i isključivo većina proti 
diktaturama, a uvijek manjina za diktature. Rašireno je neko neobrazlo- 
ženo mišljenje, da čim je u nekoj zemlji diktatura, da je za njom i s njom 
manjina. Naprotiv danas smo svjedoci činjenica, da diktature postoje uz 
većine i sa većinama. Sasvim je dakle krivo postaviti problem diktature 
uz kriterij broja kao apsolutni kriterij, jer se taman po tome kriteriju 
može također dokazati da diktatura ima većinu i da je, prema tome, 
stvar u redu! Problem broja i većine naročito su počele isticati stranke 
u demokratskom sistemu, zaboravljajući, da taj isti broj može i uništiti 
sitem, zavesti, pristati, oduševiti se i podržavati diktaturu, nasuprot ma- 
njini, koja je proti diktaturi. Ne može se utvrditi apsolutno, da svaki dik- 
tator, diktatura i doktrinarni nacionalizam hoće zlo i da čini samo zlo. 
Naprotiv postoje i odlučne činjenice protivnog karaktera, što znači, da je 
moguće da diktatura ima većinu, pogotovu ako se uzme u obzir, da se 
doktrinama stavlja odlučan otpor samo od osoba, kojeneocjenjuju 
problem vladavina poprosječnom ključu »panem et cir- 
censes«, ili »eto nema nezaposlenih« ili »većina je zadovoljna«, nego dok- 
trini postavljaju svoju doktrinu. Takvih može biti manjina, a 
ipakoniusvomnačelnomstajalištu predstavljaju bo- 
ljeivredniježivotnostajališteod većine. Već se iz ovoga 
može zaključiti, da problem diktature rješavati samo sa osnovkom broja 
znači ograničenost. Broj, kojemu se zadovolje inferiorni instinkti lako će 
zadovoljiti ambicije doktrinarnog nasilja spoljašnim znacima, jer prosječ- 
nom broju svaka doktrina je samo površinska politura koju je lako 
usvojiti za dobar život. 

Dakle većinska, totalitarna, nacionalistička diktatura također je stvar 
vještine i pameti, pa i realnosti, ali nema ništa zajedničko sa autoritativ- 
nim iživljavanjem historijskog nacionalizma. Većina, koju ovaj i ovakav 
nacionalizam zahvata, diže i pokreće, predstavlja pokret narodne duše 
i narodnog tijela. Ta se većinaneispoljavaizrazlogasito- 
sti, zadovoljstva, oportunosti, dobrog života, nego iz 
razloga borbe, žrtve, napora, rada, aktiviranja svih 

najboljih intelektualnih, moralnih i fizičkih snaga 
kroz koje se manifestira zahtjev nacionalnog orga- 
nizma za ostvarenjem velikih ciljeva i zadataka. 

Zbog toga historijski nacionalizam uokviruje sjajne napore, najbolje 
glave, privlači i zadovoljava superiorne intelektualce, koji na taj način 
manifestiraju svoj intelekat, svoje snage, svoje sposobnosti kao nacional- 
ni intelekat, nacionalne snage i nacionalne sposobnosti, — a kao narodni 
neprijatelji i manjina ispoljavaju se sve više tuđinci, tuđinski interesi, 
internacionalci sviju dlaka, sebičnjaci, štetočinje i slično. Naprotiv dok- 
“trinarni nacionalizam, koji totalitarno želi ustrajati u doktrini mora ne- 
prestano zadovoljavati, mora se neprestano hvaliti, mora naj- 
bolje ljude optuživati, ušutkavati razlozima historijskog 
nacionalizma, taktizirati između sebične, samovoljne doktrine i na- 
cionalne duše, i stalno primjenjivati autoritativnu diktaturu kao nasilje, 
a ne kao izuzetnu historijsku koncepciju, koja ima izvršiti svoju misiju 
i onda nestati. 

Doktrinarni nacionalizam pokazuje stalnu želju da modelira na- 
rodnu dušu nasuprot historijskog nacionalizma, koji predstavlja hist o- 
rijsku funkciju narodne duše i narodnogorganizma. 

Tu modelaciju ne može izvršiti doktrinarni nacionalizam bez dikta- 
ture, i zbog toga je ta diktatura borba sa narodnom dušom. Historijski 
nacionalizam se ispoljuje kao autoritativno i diktatorsko vodstvo, jer je 
to u naravi prirodnog iživljavanja narodne duše, koja hoće osjetiti i 
vidjeti ostvarene zadatke i ciljeve, koji je muče, prožimaju i uzbuđuju. 

Historijski nacionalizam izvađen je iz duše narodne, on je silan na- 
por te duše da se postigne cilj. I kad, na primjer, doktrinarni nacionali- 
zam poseže za ljudima iz narodne povijesti za pojedine točke svoga pro- 
grama, onda je to usilna, sebična propaganda, a kad to čini historijski 
nacionalizam, onda je to napor nacionalne duše i historijskog nacional- 
nog organizma, da nađe u svojoj povijesti okrepu, nadu, vjeru, snagu, 
izvore, koji će osvježiti danas, ojačati, i pokazati budućnost. 

Historijski nacionalizam je superiorni period narodnog života, jer se 
u njemu proživljava čitava povijest naroda, jer u njemu narodna duša 
traži sve moguće iz povijesti svojega života, da bi se mogao izvršiti go- 
lemi zadatak danas i sutra. Zbog toga on pokazuje toliko radinosti, 
požrtvovanja, spontanog razumijevanja i suosjećanja. Zbog toga je histo- 
rijski nacionalizam organska oluja, čudo jedno, radikalizam i dinamizam 
besprimjerne vrste, nasuprot doktrinarnog nacionalizma, koji sliči ka- 
zališnoj oluji. 

Ipak je lakše biti u funkciji doktrinarnog nacionalizma, jer treba 
naprosto izvršavati točke programa silom vlasti i šablonske propagande. 
Živjeti u funkciji historijskog nacionalizma znači kretati se u sferi ira- 
cionalnoga, u neprestanom otkrivanju sebe i cjeline i pravilnom spozna- 
vanju nacionalnoga stanja i shvaćanja zadataka i ciljeva realnih moći 
i mogućnosti, u pripravnosti na žrtve, na veliki rad i silan moralni i inte- 
lektualni napor, znači živjeti sad i danas po spoznaji o sebi i narodu kao 
potpuno poznatoj historijskoj cjelini sa svim manama, sposobnostima i 
vrlinama. Doktrinarni nacionalizam je ostvarenje jedne šablone, histo- 

rijski nacionalizam je život, u kojem je najteže postavljati programske 
točke i življenje po koncu (po šnuri), a ipak nije moguće biti bez plana. 
Nije čudo, što se nastoji historijski nacionalizam šablonizirati također, jer 
je to psihološka pojava pokojoj čovjek nastojii naj- 
većuinajtežustvarizvršitinajkomotnijeipo liniji 
najmanjegaznanjainapora. Biti superiorna funkcija narodne 
duše znači biti genijalan, a vršiti šablonske točke jedne doktrine može 
svaki magarac, pogotovu ako je diktaturu i zločin usvojio kao rekvizite 
svoje savjesti, kao apsolutne istine i sredstva. Zbog ovoga se u okviru 
doktrinarnoga nacionalizma samo misli na diktaturu i uzimanje vlasti, 
na idiotsko isticanje o prednosti manjine nad većinom, što znači una- 
prijed se računa, da o većini ne može biti govora, na nju se ne može 
čekati, i slično. Historijski nacionalizam jest većina u svom stanju i ]a- 
tentnom shvaćanju, on tek nužno traži t. zv. manjinu, pa vođu, skojom 
će iskojim će, kao sacjelinom, izvršiti samoobranu 
nacije, ostvarititežnjenacijei t.d. Naravna stvar, sa staja- 
lišta modeliranja narodne duše postavlja se s jedne strane «izabrana ma- 
njina« nasuprot većini, ali sa stajališta žeđi duše postavlja se, diže 
i usvaja manjina, koja ima tu žeđ ugasiti zajedničkim i historijskim na- 
porom svih, a pod vodstvom autoritativne ruke. Nije čudo, da odmah 
čim se skupi par usijanih doktrinarnih nacionalista, da sebi odmah 
umisle izabranost, pravo na diktaturu, razumije se manjine, i na progla- 
šenje opće narodne gluposti. 

Iz logične i prirodne nužnosti autoritativnog vodstva u historijskom 
nacionalizmu izgrađuje se teza u doktrinarnom nacionalizmu — prvo 
diktatura, pa onda sve ostalo. Iz par narodnih gluposti pravi se totalitet 
zla, iz sitnih neprijatelja prave se veliki. 

Mogla bi se istaći još jedna važna psihološka činjenica, po kojoj se 
može razumjeti donekle doktrinarni nacionalizam. Naime svakom gibanju 
se odmah postavlja stotinu pitanja, što mislite u ovom, što u onom po- 
gledu, pa ako nema sjajnoga, preciznoga i logičnoga odgovora, odmah se 
ističe zlorado i tendenciozno, smušenost, neznanje i nesređenost gibanja. 
Naročito vole ta pitanja postavljati marksisti, koji imaju za svako pitanje 
sto »znanstvenih« odgovora i koji su čitavu životnu problematiku steri- 
lizirali, pa ne mogu uopće shvatiti orkanski prolom narodne duše, bujicu 
snaga i napora za opće dobro u čudnom kompleksu narodne svijesti. I 
sad nacionalisti, da bi pokazali, kako i oni znaju sve i sva slažu točke, 
katekizme i odgovore za politička, ekonomska, kulturna i sva moguće 
područja djelatnosti. I naravna stvar, da ta »nacionalna« doktrina dobije 
ličnu notu vođa, njihove nedovoljne i loše obrazovanje, naklonosti, 
krivih informacija, i tako slično. U nekim točkama vidimo podudaranje 
sa općom svijesti i potrebama naroda, ali u nekim je čista samovolja 
i ograničenost. Tako se nacionalizam ispolji kao totalitarizam. Naravno 
da u slaganju doktrine postoji i neka ambicija u smislu nastojanja, da se 
čovječanstvu »otkrije Amerika«. Međutim nacionalisti bi trebali shvatiti, 
da marksizam sa svim svojim znanstvenim formulama i šablonama nije 
ništa riješio, a najmanje može obrazložiti katastrofalni životni slom bolj- 
ševizma. 

U historijskom nacionalizmu treba izvršiti najveću dužnost prema 

narodu, u doktrinarnom se hoće stvoriti novi čovjek. Zaboravlja se, da 
se vršenjem najveće dužnosti, upinjanjem i dizanjem svih intelektualnih, 
moralnih i duhovnih sila ostvaruje u neposrednom vremenu novi čo- 
vjek, bolji čovjek. Doktrinarni nacionalizam sa diktaturom izvan histo- 
rijskog opravdanja može stvoriti novoga čovjeka, ali gorega, jer je nasi- 
Ino i umjetno učinjen, odgojen kao životinjska vrsta. Biti u funkciji hi- 
storijskog nacionalizma znači ostvarivati najviši stupanj patriotizma, 
znači ostvarivati najviše težnje naroda, znači rješavati narod velike brige, 
znači oslobađati narod aktualnog i opasnog zla, znači doista dati sve 
svoje sile za opće dobro. Zato je u historijskom nacionalizmu važno držati 
na pameti najveću brigu, najviše težnje, najveće dužnosti i u njima 
stvarati rad, program, plan, a ne tjerati u narodnu dušu nekakve strana- 
čko pokretaške ideologije koje mogu biti i vrijedne i važne u svoje vri- 
jeme, ali su u vrijeme, o kojem može biti riječ, izvan historijske važno- 
sti. U tom je zapravo najsuperiorniji smisao idealizma i požrtvovanja, — 
kad se utopljenik davi, onda se spasavanjem vrši veliki zadatak van sva- 
kog doktrinarnog egoizma. Održati sa utopljenikom, u ovom slučaju, 
doktrinarnu diskusiju, opredjeljenje i obračun, bilo bi izvan životne aktu- 
alnosti; inače pak može biti to važno, vrijedno i potrebno. A bilo bi doista 
zločinački strašno, kad bi ovaj spasilac rekao davljeniku, no bit ćeš zato 
moj rob, moje volje, mojih koncepcija, moje ideologije, jer da nije mene, 
ti bi i onako propao. Historijski nacionalizam je veliki život bez računa, 
herojstvo naroda i njegovih vođa, borba i patnja, napor i žrtva naroda i 
domovine, katkad uspjeh i slava naroda, koja ostavlja za sobom krv 
mučeništva i veličine, a doktrinarni nacionalizam može učiniti mnogo 
dobra, a i on ostavlja krv mučeništva, no koja optužuje i viče za osvetom 
prema rođenom bratu. 

Meni je jasno, da se u svim mogućim konkretnim nacionalizmima 
ne može mehanički razlučiti historijski i doktrinarni nacionalizam, jer 
u svakom narodu ima dosta luda, koje moraju dati svoj pečat i najboljoj 
stvari, no u bitnim linijama i pojavama može se prilično jasno ugledati, 
što je gdje i kako je gdje. 

Svakako se mora priznati, da i doktrinarni nacionalizam ima veliko 
značenje, naročito stoga, što je uopće nacionalizam pokazao prilične 
uspjehe, pa se onda u njemu smješta svaka gnjida sa svojim sebičnim 
računima. To je zlo, jer gnjida traži doktrinarnu šablonu. Osim toga se 
pod plašt nacionalizma utrpava i ono što tamo uopće ne spada. Kao što 
se demokracija prevarila pa usvojila diktaturu boljševičkog zločina za | 
svoju  posestrinu, tako se i među tako zvanim nacionalistima razvijaju 
sasvim kriva posestrinstva, otprilike slične naravi. Osim toga, po zakonu 
ustrajnosti, ono što se historijski preživi kao potreba još ne nestaje, nego 
se održava i silom. Kao što je nekad demokratska parola pokrivala pred 
savjesti svijeta najbezobraznije sisteme, pothvate i djela, tako danas 
nacionalistička parola služi kao maska za mnoga nedjela, gluposti, kon- 
cepcije i inicijative. Mi danas živimo u vrijeme, kada i među naciona- 
lizmima mora biti postavljena čista situacija. Ako već poneki demokrati 
mogu obračunati sa ponekom »demokracijom« (demokracijom zločina i 
barbarstva), mogu to učiniti i poneki nacionalisti sa ponekim naciolizmi- 
ma (zločina i barbarstva). 

. Ne može se pristati na to, da se nacionalizam historijske razložnosti 
i opravdanosti miješa sa samovoljnim ludorijama, doktrinarnom zaljub- 
ljenošću i nametljivošću, nasiljem i zločinom zamotanim u fraze sa na- 
cionalističkim odbljeskom, sa obranom kapitalizma od komunizma, jer 
sve to ne znači raditi za narod, nego na narodu praviti eksperimente i 
vršiti nasilje. Tko su ti, koji imaju pravo silom modelirati narodnu 
dušu. Boljševici ili »nacionalisti«. Nacionalizam je najveći napor narod- 
ne duše i njen najvredniji život u teškim vremenima, i on ne može 
biti zločin i nasilje nad narodnom dušom, a ako to »nacionalisti« počnu 
jednom činiti, izgubili su smisao i potrebu opstanka. Ti i takvi nemaju 
pravo ništa tražiti uime naroda i domovine. e 

i Ivan Oršanić. 


PLANINA 


Mnogo je stopa prosuto po ovim stazama, 
gdje vrhunci na plećima oblačje nose, 
gdje stabalje sanja ko cvijeće u vazama, 
a suharje golo strši kao ruke kad prose — 
sirotinje gladne i bose. 
Prolaze dani, prolaze tuge, prolijeću ptice; 
nostalgija čudnim šarama šara lice, 
nostalgija opija srce divljom sjetom 
i srce je postalo divlje, pobraćeno s divljim cvijetom. 
Duša je sklopila bratimstvo s oblacima i maglama, 
duša je oblak koji se savija ko marama 
i prelijeva jutrom u predivnim šarama. > 
Duša je dašak rumenih makova, ona je stratosferska lađa 
i biva ljepša, i biva sve pitomija i mlađa; 
iz nje se čudo zelene šume rađa: 
od slatkog jutarnjeg daška postaje slađa. 
Lutanje po stazama mahovine, po stazama tišine i šutnje! 
Ta skitnja je slična zvuku lutnje — 
glazbalu noćnoga vjetra, kada se uzbijesni 
i kad jurne u mračne dubine .. 
tajanstvene i mrke Osogov planine. 
Stupamo po stazama mira, gdje kačačka stupala je noga, 
po grobovima kamenim bez slava i živa sloga, 
Gazimo tratinu koja sakriva kosture tijela 
što bijahu i snažna i topla i bijela, 
sa srcima koja su mnogo htjela. 
A šuma šuti, šuma sanja i misli na minule dane: 
šuma od večeri čeka do jutra koje plane; 
promatra blijeda lica iz dalekog bratskog kraja 
i tajnama svojim šapće im čudne riječi 
i duše im, i srca osvaja. 
Šuma je tiha, šuma je divlja i divljinom odiše. 
hajdučkim željama i lišće joj miriše... 
Ivo Balentović 

LUTANJA EVROPE 


Nijesmo pesimisti, da bismo odmah povjerovali svima predviđanjima 
pojedinih pisaca o sutonu zapadno-evropske kulture. Nijesmo ni deter- 
ministi kao Spengler, te bismo naprosto prihvatili tezu, da propast Evro- 
pi neminovno prijeti po zakonu povijesno-kulturnog determinizma. 

No jedno stoji, da se Evropa danas grčevito bori u svom i gospodar- 
skom i političkom i socijalnom životu. Razderana Evropa u svojih 26 malih 
političkih jedinica stoji jače u međusobnoj političkoj i gospodarskoj i 
socijalnoj suprotnosti i borbi nego i u jedno pređašnje vrijeme. A ti suko- 
bi, što je značajno, nijesu samo između države i države, naroda i naroda, 
nego između same države i državljana, između staleža i staleža. 


Obračun socijalni u Sovjetskoj Rusiji nije do danas završen 
— on se nastavlja, i teško je predvidjeti konačni njegov ishod. Dok je 
najkrvoločnija Lenjinova revolucija i strahovlada tražila milijune heka- 
tomba, — dok je tuđinska »diktatura proletarijata« pred sudom povijesti 
oduzela najmoćnijem slavenskom narodu njegovu ulogu u najodlučnijem 
času, to je i sadašnji obračun između Staljinove krvoločne despocije i 
Trockista nastavak samo obračunavanja dviju diktatura — dviju kultur- 
nih i socioloških ideologija. 

A i pobjeda nacionalnogsocijalizmauNjemačkoj kao 
da nije još u svojoj završnoj fazi. To je tek pobjeda njemačke vanjske 
politike, dok ostaju otvoreni prodori na unutrašnjem bojištu. Boj Države 
i Crkve, koji se provodi, ima svoje dublje značenje, a teško je i njemu 
predvidjeti konačni ishod. | 

Čini se, da je fašizamultaliji daleko sretnijom rukom riješio 
i proveo sklop svojih problema do čistine. 

Sadašnje političko i socijalno previranje u Francuskoj zapravo 
je istom u svojoj početnoj fazi. Ono ide neminovno k sve jačim i novim 
zapletajima. I nitko još ne može predvidjeti, kako će onaj slavni i moćni 
francuski narod, koji je stvorio srž cijeloj zapadno-evropskoj civilizaciji, 
izaći iz sadašnjih svojih socijalnih zapletaja: da li u obliku krvavog gra: 
đanskog razračunavanja ili u uspostavi autoritativnog sistema. 


Iberski poluotok realna je slika predviđanja sutona Evrope. 
Socijalno i ideološko diferenciranje stvorilo je u jednom te istom narodu 
jače opreke, a i mržnju, nego bi te ikad mogle postajati između dva 
rasno oprečna naroda i dvije politički oprečne države. Razaraju se djela 
najveće cijene, kulture i umjetnosti, što su ih stvorili narodi od više 
civilizacija: Rimljani, Goti, Mauri i bogati Španjolci. 

A i kod drugih naroda nema još potpuno sređenih i čistih vidika, 
iako naoko vlada privremeno zatišje. 


Koji je uzrok tome neredu u čovječanstvu čitave Evrope, te ne- 
kadašnje predvodnice u kulturi cijelog globusa? 


Gdje je izlaz iz njezinih sadašnjih, a još težih budućih sukoba? 
To su pitanja, koja se namiču svakom misaonom čovjeku. 

I. Slom duhovnih vrednota. 


Nesmiljenim uništavanjem životA na poljanama bojnim za vrijeme 
svjetskog rata zadan je težak udarac svoj evropskoj kulturi. I dok su 
daleko od domaje ginuli najbolji sinovi gotovo čitave Evrope, u zaleđu 
bojnih redova vladala je kod većine borba za materijalne sitnice ljud- 
skoga života. Na velike ideje i ideale kao da nitko i nije mogao, a ni imao 
vremena, misliti. Manjina je nasuprot znala vješto iskoristovati ratnu 
konjunkturu. Poplava ratnih bogatuna bez ikakve savjesti prema borcima 
i njihovim sirotama u zaleđu izdigla je osobe, nepoznate u narodnoj borbi. 
Na domovima izginulih boraca dizale su se palače novih bogatuna. A 
oni, koji su morali polaziti na bojišta, bili su nemoćni u svoj svo- 
joj zavisti. 

Rat se međutim svršio. Na polurazrušene domove vratile se legije 
boraca — pobjednika i pobijeđenih. Sve je obuzeo samo duh materije: 
vratiti zemlji njezinu plodovitost; podići kuću zanemarenu i ostavljenu 
slabim ženama, starcima i nemoćnoj djeci; opskrbiti čovječanstvo odje- 
6om i obućom; popravljati i izgrađivati nova prometna sredstva. Nastala 
je kod svih naroda Evrope opća jurnjava industrijalizacije i agrarizacije. 
Jednom riječju: nastala je jurnjava za stvaranjem samo materijalnih 
dobara. A nitko, ama baš nitko, nije mislio i na renesansu duhovnog 
čovjeka: čovjeka ideje, čovjeka savjesti i lične odgovornosti. 

U opojnom pobjedničkom zanosu pjevali su u neradu pobjednici 
svoje peane, a mrtvačke psalme nad pobijeđenim državama i narodima. 
A pobijeđeni narodi, pritisnuti nevoljama plaćanja reparacija, osiroma- 
šeni novčanim inflacijama, nesigurni za svoju starost i bolest, jer im sve 
ušteđevine propadoše, digoše svoje ruke: jedni, da se domognu 
sile u komunističkom bezvlađu, a drugi, da se prije ili kasnije osvete 
pobjediteljima... 

U dušama svih — misao samo na uništenje, materiju i osvetu... 
Sve što je duhovno, odbačeno je kao bezvrijedno. U duši siromaha jedina 
čežnja — domoći se materijalnog bogatstva. U duši bogatog čežnja — 
znati što bolje to bogatstvo bilo kojim putem uvećati i iskoristiti. Zakon 
ničeizma postao je vrhovni zakon svega života i rada. 

Nije onda čudo, da su kod svih evropskih naroda potkopani zidovi 
svima starim a općenito priznavanim duhovnim i čovječanskim vred- 
notama. | 

Sve priznate istine uskolebane su opće priznavanim lažima. Herojima 
i nosiocima suvremenog društva priznavaju se oni, koji nemaju nikakvih 
skrupula, kojima postaje samovolja — svetinja; kršenje svih Božjih i 
ljudskih zakona — pravednost; izrabljivanje bližnjega —- socijalna pravda; 
nasilje prema podložnima — savijesno vršenje dužnosti zvanja. Javnom 
se imovinom upravlja najlakomislenije; troši se, kako se hoće; vrše se 
pronevjerenja, kako se samo najmudrije znaju i mogu. 

A oni, koji javno varaju i koji banče na tuđi račun i od tuđe muke, 
na račun države i naroda, smiju se svima u lice, jer su u časti i u 
strahu od sviju. Svi se njima klanjaju kao svemoćnicima. Svi njihovu 
milost traže. Svi se ponoge njihovim poznanstvom i prijateljstvom. Svi 

se smatraju sretnicima, da se dotaknu skuta silnika, -— da se dotaknu 
usnama njihovih ruku i nogu. 

A oni, ponosni svim tim, žive kao bogovi dalje, dok mogu, iako 
predosjećaju brzi konac svemu tomu. Ta čini se, kao da bi i bili prave 
lude, kad tako i ne bi živjeli! Jer po »sudu svijeta« oni su jedini i pravi 
»borci« za domovinu, za socijalnu pravdu, za narod i za cijelo čovje- 
čanstvo. 

I njihovo djeb, njihov život, njihovi nazori poput zaraze 
prelaze na svu bližu i dalju okolinu. Svi se žele povoditi za njima; svi 
i opravdavaju svoja djela, svoj život i svoje nazore po djelu, životu i 
nazorima onih viših. Crv pomalo rastače deblo stabla, koga se i onako 
primila trulež, gnjiloća. Sve obuhvata pravi strah, kad će se i kako će se 
da prevali ono granje široke krošnje. Koga će da ubije i uništi?... 

Anđeo istine, socijalne pravde, slobode pojedinca i naroda zastro je 
lice i — plače. Plače, jer je laž i neiskrenost nadvladala istinu, nasilje 
slobodu, nepravda pravednost. 

Sebičniliberalizamnije nastojao osigurati čovječanstvu punu 
slobodu duha i rada u korist bližnjega, naroda i cjeline; on se pretvorio 
u sebični kapitalizam — u lično obogaćivanje od krvi cjeline. 
Iz takva duha sebičnosti rodio se imperijalizam, duh hegemonije i samo- 
silje jednog naroda nad drugim; rodila se divlja utakmica ne samo za 
materijalna dobra među pojedincima, nego i krvno neprijateljstvo među 
narodima i državama. 

Narodi Evrope nakon okrvavljenih poljana nijesu sebi radi ruke po- 
mirnicemirovnim ugovorima, nego se upravo poradi njih nanovo 
najstrašnije naoružavaju, da jednoč kao obezumljeni najstrašnijim među- 
sobnim zločinima unište sva tisućljetna djela ljudske civilizacije i kulture. 

Zloće pojedinaca dolaze na površinu naroda i svjetskih diplomacija... 

Istina, baš u toj svjetskoj politici, na onim međunarodnim kon- 
ferencijama čujemo neprestano izjave mirotvorstva i čovjeko- 
ljublja. 

A sve je to laž — laž našega vremena. Zar danas ne mrzi jedan 
narod drugi više negoli ikad prije? Zar su krvološtva i osvajanja neka- 
dašnjih nomadskih, avarskih i barbarskih plemena u čemu manje hu- 
mana, nego li nasilja današnjeg čovjeka, koji ustima propovijeda 
čov jekoljublje — humanitet? Zar je danas u ičemu manja 
borba među staležima i klasama, nego što je nekoć bila? 

Nijesu li i svi pozitivni zakoniiugovori postali samo slovo na 
papiru? A zar se oni nepisani zakoni morala ne smatraju osjećajima 
slabića, tjelesnih kržljavaca i duševnih degenerika, koji moraju nestati 
pred pravima nadčovjeka »s onu stranu dobra i zla«? 

A plod toga? 

Ženidba rasklimana, djeca nepotrebni teret roditelja, omladina otro- 
vana u tijelu i u duhu, društvo daleko od svrhunaravnih, prekogrobnih 
metafizičkih vrednota i socijalne pravde. 

I sama država izručena je samovolji pojedinaca, da se uzmogne bez- 
dušno vršiti opća pljačka i nasilje nad državljanima. Nema unutrašnjeg 
poštivanja i pokoravanja zakonima, nema poštovanja prema socijalnim 
vlastima, nema osjećajnog bratstva među ljudima i narodima. Nema 


238 


ćudoređa u društvu, nema drugarske vjernosti i sigurnosti u međusobnu 
ispomoć; no nema zato više ni one tihe sreće i zadovoljstva u obiteljskom 
krugu, u društvu, u selu, u gradu. Ljudi se, istina, sastaju u svoja »go- 
spodarska«, »kulturna«, »prosvjetna« i »humana« društva, da ondje 
ispolje svoj ambiciozni i sebični »j a«, svoj jal, zlobu i ogovore na druge. 
Ljudi se sastaju možda kao prijatelji, da se raziđu kao neprijatelji. 

Mi se tužimo na opću dekadencu u umjetnosti — u lijepoj knjizi, 
slikarstvu, kiparstvu, glazbi. A čemu da se i tome čudimo, kad nam i: 
ono, što ima čovjeka dizati idejno, odgaja samo za materiju? Kazališta, 
lijepa knjiga, kina, slikarstvo, glazba, sve to ne služi izgrađivanju viših 
idejnih vrednota, nego obožavanju i traženju gole materije. 

U današnjem društvu uzalud se zato traži red, socijalna pravda i 
poštivanje slobode. Gruba sila nastupa svagdje umjesto pravde; mržnja 
međusobna i međunarodna mjesto ljubavi i poštivanja narodnih pravica 
tako, te se čini, da je već nastupio rat svih proti svima. 

Na jednoj se strani guši sim u sebi sebični kapitalizam, nagomilano 
bogatstvo, lično iživljavanje i uništavanje materijalnih dobara u luksusu 
i životu bez ikakve skrbi za sutrašnjicu, a na drugoj strani vlada bijeda 
i propadanje tolikih nedužnih. Njihova neimaština ubija sve, što je ostalo 
još plemenito u ljudskoj duši. A njihovo beznadno gledanje u budućnost 
stvara očaj, nezadovoljstvo. 

I dok se jedni nijemo predaju kao živina usudu, drugi nemoćno 
psuju, stišću šake i prijete osvetom, a da sami ne znaju kome. Treći me- 
đutim prijete otvoreno prevratom, revolucijom, uništavanjem svih sa- 
dašnjih vrednota u umišljanju, da će im nova proleterska kultura i 
diktatura proletarijata donijeti raj na zemlji. A jadnici ne će da vide, 
kako je upravo »diktatura proletarijata« u Rusiji pod samosiljem poje- 
dinaca stvorila pravo roblje XX. vijeka!... Jadnici traže sreću u ravno- 
teži materije, a i ne pomišljaju, da te sreće nema bez ravnoteže duhovnih 
vrednota!... Nevoljnici hoće liječiti i ukloniti kapitalističko izrabljiva- 
nje nasiljem i razaranjem svega onoga, što je čovječji genij tisućama 
godina stvorio!... 

A posljedice svega toga? 

Nemirna Evropa — ili ono, što mi zovemo paradoksi 
ljudskog društva. 

Ogledajmo samo neke od tih paradoksa! 

Velike su pobjedničke sile stvorile nakon svjetskog rata instrumenat 
svjetskoga mira — Društvonaroda, da provedu svjetskorazo- 
ružanje. 

A danas se te iste sile natječu u pomorskom, kopnenom i zračnom 
oružanju kao nigda dosad. 

Velike sile stvoriše i mirovne ugovore na temeljima sile i 
osvete pobijeđenima po načelu »vae victis«, da osigurajusebimir. 

A stvoriše mirovnim ugovorima vječni ratiosvetu. Stvoriše 
djelo, koje im ne da mirno spavati i koje podržava sve do danas samo 
jal o podiobi plijena. Mirovnim ugovorima stvoriše velesile među drža- 
vama Evrope kaos, kakav još do danas nije bio. I čini se, da cijela Evropa 
leži na vulkanu skorih najstrašnijih ratnih sukoba... 

Svaka od pobjedničkih velesila tumači ipromatramirovne 
ugovore sa svoga gledišta. Zato nije čudo, što ti ugovori nijesu stvo- 
rili ne samo prijateljskih odnosa između pobjeditelja i pobijeđenih, nego 
ni između samih država-pobjediteljica. 

Tekstom samih mirovnih ugovora kao da se željelo udariti vječni žig 
neprijateljstva među nekoć zaraćenim državama. I trebalo je dugo vre- 
mena i mnogo smionosti u svjetskoj politici, dok se moglo uskliknuti: 
»Nema više pobjeditelja ni pobijeđenih!« 

Nonemanje sui idejne protivštine — paradoksi — u svjet- 
skoj politici. 

Velike su sile podupirale nekoč svojim novcem i svojom vojskom 
»bijele armije« protiv crvene vojske u Rusiji; davale su široko gosto- 
primstvo izbjeglicama i žrtvama crvenog komunističkog terora. 

A danas, te iste velike sile tajno i otvoreno podupiru crvene čete 
bolj ni i u Španiji protiv obrane njezinih nacionalističkih boraca. 
Otvaraju opet širokogrudno svoje gostoprimstvo — ali sada ne više onim 
»carističkim bjelogarđijcima«, nego komunističkim izbjeglicama Rusije, 
Italije, Njemačke i Španije. Što više, sada svojom štampom stvaraju 
propagandu i javno mišljenje u prilog pristaša svjetskog komunizma pod 
različitim imenima: »pučka fronta«, »radna demokracija«, »svjetska 
demokracija. « 

Sve velike sile ističu kao svoju misiju i kao svoj sveti »politički pro- 
gram« — mirovnu politiku; sklapaju zato međusobne saveze o ne- 
navalnoj politici. A pri tom ipak misle samo na to, kako da u jednom 
času jedna napadne drugu. I čini se, da je do danas međusobni oru- 
žani mir bio samo zato, jer se nijedna od velesila ne osjeća još dosta 
jakom i sigurnom za svoju konačnu pobjedu; jer nijedna nije još sigurna, 
tko će u krvavom sukobu biti prijatelj i saveznik, a tko neprijatelj i 
protivusaveznik. 

Sve evropske velesile ističu vrednote zapadno-evropske kulture, koju 
izgradiše njihovi djedovi na osnovu klasične grčke i rimske kulture a 
pod vodstvom kršćanstva i katoličke Crkve. Pred boljševičkim razara- 
njem i Nijemci i Talijani i Englezi i Francuzi proglašuju se braničima 
te iste zapadno-evropske civilizacije. 

Pa ipak čudno! U stvari danas toj kulturi pjevaju osmrtnicu ne samo 
internacionalni komunisti — boljševički proleteri, nego i civilizovani 
Evropljani izriču proroštva o fatalističkoj propasti cijele evropske kul- 
ture (Spengler). Protiv pozitivnog kršćanstva ne diže svoje glasove samo 
komunistički savez bezbožaca, nego se na usta poraženog generala i bez- 
božnika Ludendorfa i drugih ideologa nacionalnog socijalizma pro- 
glašuje boj upravo pozitivnom kršćanstvu. Traži se kult poganstva — 
kult prastarog germanskog boga Wotana. Traži se kult čiste germanske 
krvi i rase — obožavanje nijemstva. U kršćanstvu, koje je izdiglo 
upravo germanske narode do njihove kulture i civilizacije, vidi se za- 
kletog neprijatelja čistog germanstva. 

Članovi njemačkih političkih organizacija kao »Tannenbergbund« 
moraju prisizati: da ne pripadaju nikakvoj religiji niti bilo kojoj vjerskoj 
zajednici; da su prijavili svoj istup iz evangeličke, odnosno katoličke 
Crkve; da im djeca ne će biti krštena; budu li pak bilo kojom vanjskom 


240 


silom krštena, da ne će primati nikakve vjerske pouke. Svi se članovi 
tih organizacija moraju pod prisegom izjaviti samo pripadnicima prave 
njemačke vjere. 

Kristov Križ, koji je iz tame ne samo neznaboštva nego i ropstva 
izdigao sve narode Evrope, taj Kristov Križ, koji je i stvarni simbol cijele 
zapadne kulture i civilizacije, proglašuje se znakom podjarmljivanja nje- 
mačke rase i slobode. | 

U katoličkoj Crkvi, za koju su upravo njemački vladari i vitezovi 
bili najodlučniji bojovnici i križari, i kojima je križ, nažalost, počesto 
služio i za imperijalističku politiku teutonstva, ne gleda se drugo nego 
sredstvo za rasno razvodnjavanje i odnarođavanje. Kršćanska nauka u 
očima tih novih teutonskih pogana nije drugo nego slabljenje njemačke 
snage, njemačke misli i čiste rasne kulture. Upravo njemačkoj tisuć- 
ljetnoj kršćanskoj kulturi navješćuje se otvoreni boj do uni- 
štenja... 

I tu dolazi do paradoksa i sAm nacionalno-socijalistički pokret. Dok 
u svome programu govori o »pozitivnom kršćanstvu«, dok pro- 
glašuje borbu protiv internacionalnih komunista u ime spasavanja čiste 
arijske kulture, u isto vrijeme taj pokret otvara kršćanskoj kulturi boj i 
zagovara novo poganstvo njemačkog naroda. 


% 
* * 


Kako da se protumače svi ti paradoksi? 

Nije ih teško odgonetnuti. 

Imoralizam Nietzscheov nije postao životno načelo samo pojedinca 
čovjeka nego i skupina, pa što više i samih državnika i državnih institu- 
cija. Egoizam lični i borba samo za svoj »ja«, lično iživljavanje »s onu 
stranu dobra i zla« prešlo je i na kolektive. 


NI. Sudbina evropske civilizacije. 


* Kako će narodi Evispe izaći iz tih svojih paradoksa? —— Kako će 
među njima doći do mira? — Kako će izaći iz svih svojih političkih i so- 
cijalnih zapletaja? > 

Zar potpuno međusobno uništavanje? — Zar novi ratovi s najstraš- 
nijim sredstvima razaranja ne samo nedužnih života, nego i stoljetnih 
napora u stvaranju civilizacije? — Zar ponosni narodi Evrope nemaju 
predosjećaja, da će svaki ratni sukob biti prava katastrofa za sve na- 
rode, za sve zaraćene stranke — pobjeditelje i pobijeđene? .. 

. A zar ona stara Evropa hoće samoubijstvom svoj vlastiti rasap? — 
Zar ne vidi, kako ono grčevito naoružavanje ne može produhoviti čovje- 
čanstvo i ponovno izdići moralne njegove vrednote? 

Zar se i nehotice ne stežu grudi od groze pred osiromašivanjem 
naroda, pred iscrpavanjem svih vrela Evrope, samo da se stvore strahote 
za uništavanje čovjeka i njegove kulture?... Istina, svi državnici 
opravdavaju te milijardske izdatke u cilju odbrane. A zar je sve to samo 
u cilju odbrane? — Ta gdje je onda napadač? ... 

I mi stojimo pred teškim problemima upravo Evrope: 

Kako spasiti tu Evropu gospodarski protiv njezina osiromaši- 
vanja; kako povratiti međusobnu suradnju i izmjenu dobara umjesto 
onih težnja za autarhijom, umjesto onih sitničavih borba i rasipanja 
prirodnih sila i vrela? 

Kako spasiti Evropu politički protiv onih međusobnih i tajnih 
borba i stvaranja blokova u cilju ne samo odbrane nego i navale? — 
Kako da se nađe politički sklad i smirivanje unutar pojedinih evropskih 
država? 

Kako konačno utrnuti u Evropi i onaj socijalno-ideološki 
požar, koji prijeti svakom narodu i svakoj kulturi pravom katastro- 
fom? Kako izbjeći i građanskim ratovima poradi oprečnih idejnih shva- 
tanja? Ta upravo ti građanski ratovi mogu biti najstrašniji. Tome je do- 
kaz ono zvjersko razaranje u Rusiji, Španjolskoj i Mexiku. — A neka se 
ne misli, da će se socijalni val boljševičkog komunizma moći ugušiti 
samo nekom silom, tamnicama, izgonom i bjegstvom. Baš možda time i 
biva taj val opasniji, jer se iz jedne države širi u drugu. Nikad ne bi 
Francuska bila pod tako jakim socijalnim udarom u svojoj unutrašnjosti, 
da bjegstvo komunista iz Rusije, Njemačke i Italije nije zarazilo francu- 
sko javno mišljenje i štampu. 

Utopija je vjerovati u idealističko primirje Evrope u obliku Saveznih 
država Evrope — u obliku neke Panevrope. Lakše će se oživotvoriti 
ujedinjeno mongolsko carstvo na Dalekom Istoku. Lakše će se održati 
i britansko carstvo u zajednici sa svojim kolonijama i dominionima. 
Lakše će se provesti i reformirani Savez republika sadašnje Sovjetske 
Rusije s teritorijem sve do Dalekog Istoka. Lakše će se provesti i proši- 
reni Savez američkih država, negoli Savez srednjo- 1 zapadno-evropskih 
država. 

Jer što vidimo? — Upravo Društvo Naroda, koje bi imalo biti onaj 
preteča tome Savezu Evrope, pokazuje sve svoje bolesti raspadanja i 
slabokrvnosti. A ta anemija Društva Naroda dolazi prvotno odatle, što 
su oprečnosti samih evropskih država bile dosad prejake, a da bi se mo- 
gle putem Društva Naroda ukloniti. Bolesti naravski te međunarodne 
ustanove u Ženevi imale su svoje klice i u tom, što je Društvo Naroda 
obuhvatilo odjednom previše međusobno udaljenih država; što je svima 
tim državama stavilo preširoku obvezu međusobne kolektivne sigurnosti, 
što je i sklop međunarodnih sporova bio prevelik i odviše udaljen (Da- 
leki Istok i Amerika), a da bi jedna ustanova sa sjedištem u Evropi 
mogla pravovremeno i pravedno riješiti i ukloniti sve nastale sporove. 
No klica je bolesti te ženevske ustanove bila i u tom, što se Društvo 
Naroda postavilo na fiktivnu jednakost i neovisnost samih država. U 
stvarnosti je Društvo Naroda već po vlastitoj organizaciji tzv. »vijeća« 
provelo podiobu svojih članova: na velike sile, koje odlučuju, i na male 
države, koje imaju ono činiti, što im velike nalažu. 

Državni suverenitet malih država bio je ugrožen baš po samoj usta- 
novi Društva Naroda, koje je već po slovu svoga ustrojstva, stvorenog 
na osnovu versaljskog mira, prihvatilo načelo pravo jačega. U 
dojakašnjem djelovanju Društva Naroda pravo jačega nastojalo se 
i u praksi svagdje provesti. To se vidjelo najbolje u slučajevima, kad 

je bilo na dnevnom redu rješavanje sporova među manjim državama ili 
kad je nadošao kakav spor između veće i manje države. Presuda je 
Društva Naroda bila brzo gotova. Ali kad su se pojavili sporovi iz- 
među interesa samih velevlasti, u tom času počelo je Društvo Naroda 
pokazivati svoju slabost. . 

Gospodarskoj kabastroti Evrope suprotstavlja se plan jed- 
nog velikog gospodarskog područja, koje bi po sebi stvorilo ravnotežu 
evropskih agrarnih i industrijskih područja. Na tako širokom području 
ne bi bile potrebne ni one lokalne autarkije, a ni usko teritorijalno i go- 
spodarsko ograđivanje putem carina i ograničavanja uvoza i izvoza 
robe. 

Iako je taj plan teško ostvariv poradi privrednih interesa svake po- 
jedine države, ipak je moguće, da se gospodarska suradnja bar djelo- 
mično provede putem stvaranja širih carinskih unija, trgovačkih ugovora 
i gospodarskih blokova (nordijski blok, istočni blok, podunavski blok, 
balkanski blok, germansko-talijanski blok it.d.. 

Istina, niti tim putem nijesu u cijelosti riješeni svi gospodarski spo- 
rovi. Evropa morat će tražiti i druge putove | svome gospodarskom 
ozdravljavanju i jačanju. 

Daleko su međutim zamršeniji politički sporovi Evrope. Da- 
leko su i teži putovi političkom njezinu smirivanju. 

“ Iako veliki dio političkih evropskih sporova ima svoju ekonomsku 
pozadinu (kolonije, životne namirnice, sirovine, osvajanje tržišta), po- 
stoje i izvorni uzroci političkim zapletajima evropskih država. 

Kao izvorni uzroci mogu se označiti: mirovniugovoriikriza 
demokratskog državnopravnog uređenja. 

Raspravljati o mirovnim ugovorima kao uzročniku političkih zaple- 
taja i trzaja Evrope značilo bi preći granicu običnog eseja. Mi radije 
zato prelazimo preko ove danas već općenito utvrđene činjenice na po- 
javu novih država, koje su na ruševinama ustanova demokracije 
izgradile revolucijom svoj novi državnopravni oblik. 

Ali iako su se i te nove evropske države izgradile n na negaciji 
demokratskih načela, ostaje još uvijek otvoreno polje svakoj po- 
jedinoj državi i narodu, da sebi odabere onakav Dva oblik, kako 
će pravnoj svijesti državljana najbolje odgovarati. 

Hrvatski narod u svom političkom i socijalnom razvoju priznavao je 
načelo pune demokracije — vlade naroda po samom na- 
rodu. Narodni je suverenitet počivao u općini (rodu, bratstvu), a putem 
općine prelazio -je delegacijom na župu, odnosno banovinu, sve do vr- 
hovne političke zajednice — države. Svaka politička zajednica putem 
delegacije odozdo prema gore imala je samo toliko suvere- 
nosti, koliko niža politička zajednica nijemogla ili nijehtjela ili po 
državnom ustavu nije smjela iscrpsti svoju suverenost. 

Hrvatski narod ne treba zato da se povodi ni za demokracijom engle- 
skih lordova a ni francuske revolucije. Njegovu narodnom biću jednako 
su strani i svi diktatorski sistemi. Hrvatski narod mora najodlučnije da 
odbija od sebe i sve lažne oblike »demokracije«, što ih šire pod razli- 
čitim imenima tuđinski emisari. 

Kao što će svaki narod morati tražiti prema suvremenim potrebama 
pravi svoj državnopravni oblik, tako će i u rješavanju socijalnih 
problema svaki narod morati polaziti svojim iskonskim putom. 

Osnovna rješenja moraju ipak biti zajednička svim socijalnim refor- 
mama. A da se ta ne mogu osnivati na internacionalnom komunizmu, 
kako ga je proveo ruski boljševizam i kako ga žele provesti emisari ko- 
minterne u ostalim državama, pa sebi je jasno. 

Prema tome nije osnovica socijalnoj reformi diktatura proletarijata 
nego suradnja svih staleža u jedinstvenom narodnom i općesocijalnom 
cilju! — Nije ni put k rješavanju socijalnim nepravda ukidanje privatnog 
vlasništva i prenošenje svih sredstava proizvodnje na neku imaginarnu 
cjelinu, nego koordinacija privatnog i skupnog vlasništva: privatno vla- 
sništvo u korist općenitosti, skupno vlasništvo u korist pojedinca. 

Rad svakog pojedinca — bilo to manuelni ili duševni rad — mora dobiti 
svoju punu vrijednost i cijenu. Svijest lične i socijalne dužnosti, svijest 
moralne odgovornosti ne samo pred pozitivnim ljudskim zakonom, nego 
pred metafizikom života mora biti jedna od najjačih poluga socijalnom 
preporodu društva. Cijena zato i posljednjeg čovjeka mora biti prema 
njegovu socijalnom radu, prema njegovim duhovnim vrednotama, prema 
njegovu višem metafizičkom pozivu. 

A upravo u tom i po tom pozivu može imati jednaku vrijednost i se- 
ljak i radnik i intelektualni radnik, jednake vrednote čovjek bilo najve- 
ćeg ili najmanjeg naroda. 

Socijalna reforma cijele Evrope ne smije poći zato ni putom prava 
jačeg, ni putom kapitalističkog iskorištavanja, ni putom Nietzscheova 
»nadčovjeka«, ni putom marksističkog. materijalizma, ni putom boljše- 
vičkog uništavanja duhovnih i materijalnih vrednota! ... 

it 


E B 


Završavamo ovaj esej svijesno kao torzo. 

Spasenje Evrope ne ovisi o planovima, o programima, o državno- 
pravnim sistemima, nego o ljudima prodahnutim upravo onim vredno- 
tama, koje je materijalizirana Evropa nastojala uništiti. Budućnost će 
Evrope ipak dokazati, da sve njezine vrednote nijesu još uništene. Pa 
makar je ničeizam i postao »zakon« suvremenog čovjeka, ipak će buduća 
Evropa pokazati, da je još mnogo ljudi, čiji je život sebična i požrtvovna 
ljubav za druge, čiji je život pun samozataje samoga sebe. Narodi će 
Evrope pokazati, da još žive muževi, koji imaju u šebi ćućenja za soci- 
jalnu pravdu, slobodu i svoj narod, — da još ima majka, koje će se svo- 
jom djecom u kolijevci žrtvovati za budućnost svoga naroda i koje će 
zalijevati svojom krvi i mlijekom vječna svjetlilja svoga maroda, te se 
ona ne ugasnu u uljenicama narodnog života; — da još živi po našim 
selima i gradovima zdrava srčika narodnog bića. | 

Svi bi narodi morali očajavati i gledati u najcrniju svoju budućnost, 
kad u suvremenom poganstvu i ničeovštini ne bi prosijavali i svjetliji 
traci, kad ideja čovjeka ne bi bila jača od gole materije, kad metafizički 
poziv ljudstva ne bi bio jači od ovozemnog poziva, kada i vječni Dekalog 
ne bi bio jači od svih ljudskih lutanja... 

Dr. Milan Ivšić. 

MOSKOVSKI PROCESI 


Danas, kad je opet jedan moskovski proces uzbudio svijet svojom 
jezivošću, grozom i tajnama, vrijedno je osvrnuti se na knjigu Willy 
Schlamma »Diktatura laži« (Zirich 1937.), no ne možda toliko zbog samih 
procesa koliko zbog svih onih pitanja, koja su u uzročnoj vezi s njima 
i s tim pokretom, koji bi, prema zamisli, trebao ostvariti ljudstvu bolji 
i dostojniji život i svijet, a ne gori. 

Taj pokret je marksizam. 

Kad pišemo o njem, ne činimo to zbog tih moskovskih strahota, ili 
zbog sličnih strahota, jer o svemu tome šteta je mnogo riječi, kad je 
to tako potresno, tako strašno — i-tako rječito. 

Nešto drugo potiče čovjeka da uzme pero u ruku. 

Ne ove strahote i ovo ludilo već oni bezbrojni ljudi: mladi ljudi 
puni ogorčenja zbog društvene nepravde; ljudi, u kojih prsima tuče vruće 
srce, srce, koje budi u njima nezadrživ i spontan protest; ljudi, koji 
osjećajući zlo i nepravdu vape za boljim i pravednijim; oni bezbrojni 
potlačeni, prevareni, poniženi, uvrijeđeni i bijedni, i svi oni koji dobro 
mišljahu i dobro zaželiše kad je zlo ovog poretka tuklo nemilosrdno njih 
ili njihovu okolinu po glavi; svi ti koji svoju vjeru, svoj protest, svoju 
snagu daju marksizmu, koji mu daju svoja puna srca. Svi ti nebrojeni 
potiču na razmatranje. 

Da, treba govoriti. 

Tim bezbrojnim ljudima. Treba im doviknuti što je istina, a što laž. 

Jer slijepac je onaj tko ne uviđa, da je marksizam u svijetu milijune 
privukao, milijune onih koji osjećaju zlo, a htjeli bi bolje. Milijune onih 
koji ne vidješe drugog puta, drugog izlaza. Za njih marksizam postade 
istina, put i život. 

A slijepac je i onaj tko ne uviđa laži, nepravde, strahote našeg 
društva. ; | 

Denis de Rougemont kaže (»Treba li promijeniti život ili čovjeka« 
— iz knjige »Komunizam i kršćani«) ovako: »Kršćani su mnogo više 
odgovorni za Marxove uspjehe kod mase, nego li je marksizam odgovo- 
ran za opadanje Crkve u modernom svijetu«, ili ovo: »U.glavnom: ako 
se Marx vara i uspijeva, to je zato, jer Krista njegovi učenici slabo pro- 
povijedaju (bilo to riječima ili djelima)«. 

Slijepac je onaj tko odbacujući materijalizam komunistički ne vidi 
bar tako dekadentan, trul i strašan materijalizam onog društva, kojemu 
i vjera i moral i istina i ljepota i dobro i pošteno i ispravno postadoše 
tek maska, tek isprazna forma, tek vanjština bez sadržaja, prazna ljuska, 
zvonak zvek šupljih riječi, forma u kojoj se je začahurila trulost, laž, 
nemoral, zlo, tmina i zavladala tako svijetom pod krinkom dobra. 

Ali mi nismo slijepci, mi vidimo nepravde ovog društva, mi znade- 
mo, osjećamo i razumijemo sve to zlo, svu bijedu, sve strahote i nepravde, 
svu okrutnost, svu nesavršenost današnjih životnih uslova. 

Mi to znademo i mi hoćemo bolje. Prigovori onih koji ne vjeruju 
u bolje društvo ni u mogućnost boljeg društva, ne smiju smesti čovjeka. 
Jer i onda kad bi taj pesimizam bio opravdan, živ čovjek trebao bi ostati 
na mrtvoj straži i posvetiti svoje sile naporima za bolje. 

A jer znademo zlo i hoćemo bolje, treba da o komunizmu progovo- 
rimo kritično, jer treba ispitati, da li je on put obećani, da li vodi u 
zemlju obećanu, ili je tek zabluda. Zabluda teška i sudbonosna, i to ne 
zbog onog što je monstruozno i truhlo u njem, već zbog onih toplih srca, 
oduševljenih duša, koje također kao i mi, osjećaju zlo i žele bolje, ali 
ne vide drugog puta do marksizma. 

Treba govoriti zbog tih milijuna ljudi, koji vide u marksizmu put 
boljem, koji mu daju žar svoga srca, snagu i vjeru svoju. 

Zbog tih ljudi kojima su uši oglušile i oči oslijepile, zbog onih koji 
osjećaju zlo, kao što ga i mi osjećamo, i žele, kao i mi, dobro, a rugaju 
nam se i mrze nas, jer im trabunjaju i jer im napuniše uši kako je svatko 
tko njih kritizira »nenaučen«, »reakcionaran«, uskogrudan i slijep na- 
tražnjak, buržuj, fašist ili »klerofašist«, ili čovjek koji se, bilo znajući bilo 
neznajući, zauzimlje da ostane ovakovo stanje kakovo jest danas, u kom 
»nekolicina izrabljuju radne mase«, ili čovjek koji bi htio da se odstrani 
obusus, da se sačuva usus. 

Ne bi bilo vrijedno pisati zbog onih kojima je to sve svijesna laž, 
ili zbog onih kojima je to propaganda i sredstvo cilju, a ne bi trebalo 
pisati ni zbog onih Breza koji pišu o tom, kako treba osvajati jednu za 
drugom mozgovne ćelije intelektualaca (prema slikovitom prikazu Bre- 
zinu u prvom ovogodišnjem broju »Književnika«), kao ni zbog tih 
»intelektualaca« kojima Breza daje doista jadnu svjedodžbu, a koji onda 
često padaju na lijepak te propagande ili možda sami pristupaju tom 
pokretu osjećajući svoju unutrašnju bijedu i dezorijentaciju i tražeći 
kakovu takovu afirmaciju. Uopće zbog te propagande, zbog tog čitavog 
sistema propagande, ne bi trebalo pisati, jer to su stvari dovoljno poznate 
i predmetom svakidašnje borbe. 

Ali treba pisati zbog onih, koji toj propagandi marksizma povjero- 
vaše, zbog onih milijuna koji mu dadoše toplinu svoga srca. 

Njima treba prići — makar neprijatelju — prići isto tako topla srca 
i čiste duše. 

Ta ioni bi htjeli ono isto što i mi. | 

Treba govoriti, treba kriknuti u njihove duše koje lutaju. 

Zbog njih, koji zaslužiše zapravo ljubav a ne mržnju, sreću a ne 
nesreću, zbog njih treba protestirati i uzdignuti glas do neba i spustiti do 
tmine posljednje kolibe. 

Kao djeca su u mnogočem ti kruti ljudi našeg doba. Ti kruti mate- 
rijalisti i ti ozbiljni mudraci koji odbacuju svu »mistiku«, svu »nadgrad- 
nju« materijalnog, koji znadu sve »naučno« protumačiti. A kao djeca su 
i crni pesimisti i očajnici žvota. 

I djeca i mladići, koji još jučer sve vjerovahu, danas više ne vjeruju 
ništa. 

I djevojčice vjeruju u ljubav da sutradan ne vjeruju više u ništa 
do u interese. 

I ono čime se još jučer zanašahu srca dječja, danas za njih nije više 
ništa, danas se svega toga stide. Strepe da im tko ne kaže: »pa vi ste još 
kao djeca«. i 

Za njih znači ne biti više dijete, ne vjerovati više ni u što lijepo, 
dobro, ne vjerovati više u smisao svega. 

Ali ne, ne — ta to je ludost, ta to je tek ogromna, nenadmašiva dje- 
tinjarija kad se dijete, zbog toga da ne bude više dijete, zastidi sebe i 
svega što je vjerovalo, što je proživljavalo. 

I tvrdnja: »samo još djeca vjeruju, samo još djeca vjeruju u jubav, 
u sreću i smisao života«, — doista, najveća je djetinjarija. 

Drugačija je naša slika o ljubavi, o sreći, o vjeri, a drugačija je slika 
djeteta o ljubavi, o sreći, o vjeri. 

No zbog toga neka ne odbacujemo ono, što je najveće. 

I zbog tog jer postoji zlo i jer mi želimo bolje, neka ne šjalino zlo i 
neka ne uništavamo dobro. 

Oni koji imadu vruća srca i pune duše, i koji vide zlo i koji žele 
dobro, zašto da oni budu poput djece? 

Zašto da u svojoj pobuni spram zla sami unište ono što je dobro. 

Ta to je zabluda! 

*& 

Spomenusmo Willy Schlammovu knjigu »Diktatura laži«; no ne bismo 
sad htjeli govoriti o detaljima. 

Nisu nam sad važni svi oni podaci, oni izvodi i zaključci o prvom 
moskovskom procesu (Zinovjev, Kamenjev i dr.), dokazi o laži optužbe 
i o nemogućnosti njenoj. 

Sve je to manje više poznato. 

Poznato kao i ono što Schlamm razlaže o tom, što je, ako je optužba 
istinita. I doista, svaki marksista trebao bi usrdno moliti svog marksis- 
tičkog boga (neka nam naši marksisti oproste to pitanje boga, jer i to 
je za njih problem), da te optužbe nisu istinite, jer ako su istinite, onda 
je to sve još mnogo strašnije. 

Važnije je, mnogo važnije, nešto drugo. 

Stav tog čovjeka spram svega toga. Stav ne samo spram tih mos- 
kovskih procesa, već spram čitavog režima Staljinova spram osnovnih 
principa na kom je baziran, spram politike »pučke fronte«, spram načela 
da svrha posvećuje sredstva, stav spram nauke o tom, da je socijalizam 
»podruštvenje sredstava proizvodnje«, i stav spram mnogo osnovnih pita- 
nja u kompleksu te marksističke »nauke«. 

Stanovište Willy Schlamma, poznatog bivšeg urednika »Weltbiihne«, 
stav čovjeka, koji uime socijalizma piše vatren protest spram te strašne 
Staljinove diktature laži. 

šk 


Buni se spram tih Staljinovih strahota čovjek koji usrdno vjeruje u 
ispravnost i spasonosnost marksizma. 

I doista trebali bi da viču do neba svi oni koji vjeruju u to, jer ta 
Staljinova stvarnost strašan je dementi sveg što vjeruju. 

Schlamm se obara na prigovor po kom marksisti ne bi smjeli obra- 
čunavati sa Staljinom baš sada kad u čitavom svijetu »bijesni nacistička 
antiboljševička propaganda« i kaže, da su najveće vrijednosti života 
pravo na slobodu i dostojanstvo čovjeka i da je prva zadaća socijalizma 

da brani baš te vrijednosti. A da njih uzmogne braniti, treba socijalist da 
se usprotivi laži i svim tim Staljinovim strahotama. Dakle baš zato treba 
pobijati Staljina, a t. zv. »realna politika« uništit će i posljednju socija- 
lističku nadu. 

Krvavo se ruga Schlamm evropskim ljevičarskim intelektualcima 
koji to još uvijek ne mogu shvatiti i koji bi valjda opravdavali Staljina 
čak i onda da optuži Trockog i Buharina da su u savezu sa sionskim mu- 
dracima prouzrokovali sunčane pjege koje škode žetvi. 

Analizira »priznanja« na moskovskim procesima, ta nevjerojatna pri- 
znanja koja su posve neshvatljiva i strašna svakom zdravom mozgu. Pita 
se šta će tek Staljin sve priznati, kad dođe red na njega da priznaje. 

Iznosi zanimive podatke o mučenju što ga izmisliše sovjetski vla- 
stodršci. | 

Kako je bijedna srednjovjekovna inkvizicija u poredbi s tim novo- 
vjekim metodama: jer šta su »željezne djevice« i sva ona mučila! Ta čemu 
razdirati živo meso čovjeka, kad se može uništiti duša! 

Priča Schlamm o postupku s nekim njemačkim komunistom u za- 
tvoru moskovske G. P. U. 

Jedne večeri uhapšenik sluša razgovor koji tik pred vratima njegove 
ćelije vode uznički stražar i jedan glasnik koji je baš »službeno« došao: 
»zar ne u ovoj ćeliji leži X. Y?« — »Da.« — »Treba da ga odvedem na 
strijeljanje. Evo pismenog naloga.« 

Stražar čita mrmjljajući, polagano, riječ po riječ, no na kraju kaže: 
»gle, ta tu manjka službena štampilja.« 

Nadošlica razgledava ne vjerujući nalog i ljuti se: »doista! O ti idioti 
u uredu zaboravili su štampilju. No to ništa ne smeta, ta ti poznaješ 
rukopis, a znadeš i mene.« 

I sad se raspreda uzbudljiv razgovor. Stražar ne sopuišta: a glasnik 
sve žešće zahtijeva izručenje, no na kraju odlazi psujući one idiote u 
uredu i obećaje, da će se sutra rano u jutro povratiti. 

Treba li doista mnogo fantazije da zamislimo kakovu je noć pro- 
veo uhapšenik? : 

A onda slijedećeg jutra nitko ne dolazi. Danima nitko ne dolazi. 
Uopće nikog nema. Uhapšenik ostaje sam, posve sam. 

Ii one prividne »justifikacije«. Schlamm opisuje kako po zatvorenog 
dolazi četa vojnika, odvodi ga na stratište. U zadnjem času proglasuju 
odgodu justifikacije, određuju daljnju istragu i slično. 

Dakle oni dobro znadu šta je najstrašnije kod justifikacije. 

Schlamm upozoruje na strahovito protuslovlje tih moskovskih »pri- 
znanja«. 

Dakle tu priznaju špijuni, ubojice, strašni i monstruozni ljudi koji 
su potajno godinama rušili ono što su sami sagradili, trovatelji, briganti, 
ukratko najstrašniji i najmonstruozniji zločinci kakove historija pamti 
— no priznaju tiho i skrušeno kao jaganjci. Priznaju kad uopće nikakovih 
drugih dokaza nema do tih priznanja. Sve su ti ljudi bili kadri: da truju, 
da lažu, da se nečuveno pretvaraju, da pale djecu, da potope rudničke 
radnike, da organiziraju 3500 željezničkih katastrofa i uništuju živote 
nevinih, da truju žene i bolesne — samo nešto ne mogu, naime da još na 

kraju svega slažu državnom tužitelju! Ne, ne — to ne mogu! Radije će 
sve priznati! 

I Schlamm zaključuje: ili su optuženi doista najstrašniji briganti po- 
vijesti te su te nevjerojatne zločine izveli mirno — no tada ne mogu 
ovako priznavati, ili su doista priznavali — a to isključuje mogućnost 
ovakovih zločinstva. 

Schlamm drži da će na tom logičnom zaključivanju pasti diktatura 

I doista ljudski je nezamišljivo ono što bi htio na primjer Kamenjev 
priznati. On kaže, da je teroristička zavjera organizirana i vođena po 
njemu, Trockom i Zinovjevu. On se je, kaže, uvjerio, da je politika stran- 
ke pobijedila u smislu socijalizma i da je odobrena po radnim masama. 
On je to dakle sve uvidio, oni su to sve uvidjeli, ali ih je na terorističku 
zavjeru ponukalo bezgranično ogorčenje na vodstvo i želja za moći. Lo- 
gika kontrarevolucionarne borbe, — golo, bezidejno stremljenje vlasti. 

Dakle taj čovjek priznaje, dobrovoljno priznaje, da se je odlučio na 
zločinstva jer je uvidio da su žrtve zločinstva pristojni, pošteni i spremni 
ljudi! Dakle Kamenjev, čovjek koji je 30 godina svoga života dao mark- 
sizmu i bio u prvim redovima boraca, »priznaje« da se je odlučio na ova 
zločinstva, jer je uvidio da je politika vodstva bila socijalistička, pobje- 
donosna, uspješna i odobrena po čitavom narodu! | 

Ili sjetimo se priznanja iz novog procesa Buharina, Rykova i drugova. 
Grinko na primjer priznaje, da je više od dvije godine znao za plan da 
se ubije Ježov i Staljin — Staljin »genij oslobođenog čovjeka«. 

Ili kad u prvom procesu Reingold kaže da zajednički trockističko- 
zinovjevski blok nije imao političkog programa, da je bio trul, da je to 
bila kontrarevolucionarna banda ubojica koja je htjela da bilo kako pri- 
grabi vlast u zemlji. 

Schlamm kaže da se svi procesi koji će slijediti imadu prosuditi na 
isti kalup kao i prvi. I doista, priznanja, vječita priznanja. Priznanja, 
strašna, nevjerojatna, ljudski nezamišljiva priznanja. 

No nije to jedina sličnost tih procesa. Svima je jedinstveno i to, da 
su ta priznanja jedini dokaz, i da se za sve ono što se može kontrolirati 
u Evropi, makar to okrivljeni i »priznaju«, brzo ustanovljuje da je laž. 
Oni sastanci Sedova u Kopenhagenu s okrivljenicima iz prvog procesa 
nisu bili mogući, jer Sedov nikad nije bio u Kopenhagenu. Jedan od glav- 
nih okrivljenika iz drugog procesa — Pjatkov — leti u prosincu 1935. 
aeroplanom iz Berlina u Oslo, ali se kasnije utvrđuje službenim norveš- 
kim izvještajem da u to vrijeme nikakav avion nije doletio iz Berlina u 
Oslo. Slično je sa špijunažom u korist Engleske iz ovog posljednjeg Bu- 
harinovog procesa (izjava Chamberlainova). 

Schlamm pokušava objasniti ta nevjerojatna priznanja i psihom tih 
starih revolucionara — ljudi koji su čitav život smatrali da svrha po- 
svećuje sredstva. 

No čini nam se, da su sva ta objašnjenja manjkava. Danas još te 
strahote nitko ne može potpuno objasniti. 

Zanimivi su dokazi i razlozi Schlammovi da optužba nije moguća ni 
istinita. Zanimiva je i poredba između ovih procesa te onog Dreifussova 

ili makar onog zbog paleža Reichstaga. Schlamm ističe koliko ta poredba 
ispada na štetu moskovskih. Dimitrovu su dani branitelji, dana mu je 
sloboda obrane, kazano mu je koliko se svijet zauzimlje za njega i nje- 
gove. Zanimivo je i to, kako se Schlamm obara na te »naprednjake« i na 
te »revolucionarne pisce«, salonske komuniste i »ljevičarske intelektual- 
ce« koji u isti čas kad bi htjeli uzbuniti čitav svijet zbog procesa Van de 
Lubbea šute, mukom šute, ili čak i opravdavaju moskovske dogođaje . 

Da, Schlamm je naime uvidio da onaj tko bi htio udarati po zlu ne 
može biti sam lud ili slijep ili zao. 

I Schlamm lijepo kaže: »ohladnilo je oko nas i mlakost će se smrznuti 
a samo goruća srca preživjet će tu zimu.« Ili: »...istinita i vrijedna je 
temperatura srca«, a revolucije se, kaže, ponajprije odigravaju u srcima 
ljudskim, u srcima u kojima je ubilježena povijest. A na početku svoje 
knjige citira on od Kanta (»O idealu slobode«) i ovo: »sve dobro, što nije 
kalamljeno na moralno dobrom raspoloženju, nije ništa drugo do puki 
privid i blještava bijeda. .« i od Spinoze iz »Rasprave o državi« i »Teolo- 
gijsko- političkog traktata« mjesto gdje Spinoza govori o tom, kakovom 
li se to prijetnjom ili obećanjem može navesti čovjek da vjeruje ono što 
je sasma oprečno njegovu mišljenju i osjećanju, i o tom, kako čovjek 
prezire kao najgadnija zla: da sam svjedoči protiv sebe pred sudom, da 
ubije roditelje i slično. Citira ono mjesto gdje Spinoza kaže da bi državu, 
kojoj bi dali pravo da na takove stvari nagoni ljude, ovlastili, da čovjeka 
učini ludim. | 

Kad smo to čuli od Schlamma nije teško domisliti se, kakovo je nje- 
govo stanovište spram politike U. S. S. R. koja prodaje na primjer Man- 
gan Njemačkoj, mangan bez koga se ne može zamisliti moderno naoru- 
žanje, i koja je tako izvrsne poslove sklopila s Italijom za vrijeme sank- 
cija prodavajući joj petrolej bez kojeg je nemoguć motorizovani rat. 

Pogodit ćemo sad šta Schlamm misli o tim »revolucionarnim pisci- 
ma«, o tim »dijalektičarima«, »slobodnjacima«, »naprednjacima«, salon- 
skim komunistima i »ljevičarskim intelektualcima«, o politici »pučke fron- 
te«, o svima onima koji sebe proglasuju naprednim a protivnike svoje 
reakcionarima. Zanimivo je čuti mišljenje jednog od njih o svemu tome. 

Do krvave ironije uzdiže se njegov stil kad govori o tim »dijalekti- 
čarima«, »liberalima« i »literatima«. Vrijedno je pročitati te retke koji 
su tako živi i uzbuđeni i tako vjerni da prepoznajemo u njegovim liko- 
vima tolike tipove današnjeg društva. 

Još krvaviji je njegov krik kad govori o omladini koja raste pred 
našim oičma, o omladini koja s 18 godina postaje stara, koju nauče da 
vjeruje u »realnu politiku«, omladini koja obožava materijalne uspjehe, 
koja je umjesto da bude zanesena i beskompromisna, baš obratno od toga, 
o omladini koja je nekoć postala komunističkom, jer nije imala razumije- 
vanja za polovičnosti, a danas je nauljena svim uljima i nadmašuje i sa- 
mog Finkelsteina-Litvinova, o omladini koja postaje cinična i koja nas 
odbija, jer nije radikalna makar i izgledala radikalnom. 

Ruga se on rekordomaniji ruskoj i misticizmu obožavanja stroja, teh- 
nike, misticizmu traktora. Rusija imade najveće fabrike traktora na svi- 

jetu, najveće vodene ustave i električne centrale — i najveća »priznanja« 
svijeta. 

No on je postao socijalist, kaže, ne zbog tehničkog napretka (taj na- 
predak možda je zanimiv, jer je uspio Rusima — no kakav će biti tek 
tehnički napredak Nijemaca, to si ti ljudi ni zamisliti ne mogu, — primje- 
ćuje Schlamm) već zbog toga, jer nije mogao podnijeti da čovjek gazi 
čovjeka, niti da bude ljudska kultura uništena i jer slobodu i dostojanstvo 
čovjeka smatra najvišim životnim vrednotama. Ukratko, on je postao soci- 
jalista zbog toga jer je on baš sušta suprotnost svega onog, što se je, po 
u njegovu mišljenju, sabralo u fašizmu. 

Obara se zatim svom snagom temperamenta na ono strašno načelo 
da svrha posvećuje sredstva. I on se zgraža nad cinizmom, nad moralnim 
truhležem tog načela, jer on vjeruje samo u moralno ispravno a ne u zlo 
i trulo. 

Odbija kao strašnu glupost tvrdnju, da treba u tom »prelaznom dru- 
štvenom stadiju« podnijeti mnogo nepravda zbog bolje budućnosti. O ta 
budućnost, zbog koje se žrtvuje naša sloboda. No svako zlo naše, mora je 
koja će daviti naše potomke, a samo ono što mi za njih učinimo dobra i 
ispravna, blago je koje će i njima ostati. Nikakovom dijalektikom ne će 
se u budučnosti ropstvo naše pretvoriti u slobodu, i oni koji se odriču 
slobode i dostojanstva čovjeka umanjuju baštinu svojoj djeci. 

I pita on: šta je to zapravo socijalizam? Šta je sadržaj čežnje koja 
živi u njem? 

Zar je socijalizam doista, kako to kažu, »podruštvenje sredstva pro- 
izvodnje«? 

Sa svom žestinom i dubokim ogorčenjem protestira Schlamm protiv 
ovakovog shvaćanja. On to naučanje nazivlje smrtnim grijehom soci- 
jalizma. 

Da, — o tom nema sumnje, da je — i to jedan od zahtjeva socijaliz- 
ma. Ali ništa više. Pravedna podjela sredstava proizvodnje nije cilj već 
sredstvo i jedna od pretpostavka za mogućnost socijalizma. 

A propaganda koja ovako objašnjava socijalizam fatalna je za nj, 
a laž je, da čovjeka pokreće tek »problem trbuha«. Schlamm kaže da 
je baš zbog takova naučanja u raznim zemljama poražen socijalizam. 
Jer radnici nisu — neka im to bude na čast — išli na barikade za malo 
takove socijalne politike. To nitko ne čini. Ono što čovjeka može za- 
nijeti i dati mu toliko plamena da sam sebe žrtvuje, to je uvijek moć 
duševnih snaga (Schlamm se tuži da su to fašisti bolje shvatili i kaže, 
da tu moć strašno zlorabe). 

No danas taj socijalizam koji je proglasio za mjerodavan sproblemi 
trbuha« nije riješio taj problem. Socijalizmu su oteli dušu, reducirali 
ga na oskudan ekonomski problem, a onda ni to nisu poboljšali već 
pogoršali. 

A Schlamm sve to ne će: niti takav socijalizam, niti državu termita, 
niti diktaturu laži. 

*& 


Zanimljivo je usporediti ovo Schlammovo shvaćanje s onim koje 
je raširenije kod marksista. 

Načelo da svrha posvećuje sredstva prezire Schlamm, ali ga ne pre- 
zire marksizam ni u teoriji ni u praksi. Naprotiv mišljenje njihovih 
širokih krugova sasma je prilagođeno tom načelu, koje je samo po sebi 
tako nedogledne važnosti da doista sasma određuje način i mišljenje 
čovjeka. 

Na sva usta govore simpatizeri Rusije: ta čemu ovi procesi? Mogli 
su radije sve te ljude tiho likvidirati! 

Ili: da su Španjolci pobili nekoliko generala ne bi bilo revolucije. 

Ovakova mišljenja su karakteristična. 

Onaj tko vjeruje da svrha posvećuje sredstva, taj nužno vjeruje da 
su sredstva ono što je bitno i da se valjanim izborom sredstva sve može 
postići. Pogotovo kad čovjek bude na tako visokom »naučnom« stepenu 
te »znade«, da ima samo jedna pokretna snaga i to ekonomski motivi, 
dok je sve drugo tek »ideološka nadgradnja« ekonomskih životnih uvjeta. 

O kako su ti ljudi osiromašili život čovjeka priznavajući samo jedan 
društveni motiv, i to ekonomski. Zapravo osiromašili su svoje znanje, jer 
ih život neprestano tuče po glavi i podučava boljem — makar su oni 
oboružani tako savršenim »znanstvenim pogledom na svijete, kojim 
znadu »protumačiti« historiju i proreći i obrazložiti budući razvoj 
društva. 

No do čega dovodi taj strahoviti princip da svrha posvećuje sredstva, 
pokazat ćemo primjerom za koji smatramo da je bez prispodobe grozniji 
od svih tih moskovskih procesa, slučaj, da strašnijeg nije bilo, i ako 
Bog dade, ne će više nikad ni biti takovog. | 

Ima tome možda kakovih pola godine što se je kod nas prilično 
raspačavala knjiga amerikanskog novinara John Gunthera »So sehe ich 
Europa«. Naši ljevičari širili su tu knjigu smatrajući očito, da je to vri- 
jedan prilog njihovoj propagandi. 

I doista taj poluinteligentni Amerikanac, koji iznosi mnoštvo inte- 
resantnih pojedinosti, kadgod daje svoj sud o ljudima, događajima i 
pokretima simpatizira s »ljevičarima«. On vidi sve što ima dobra u 
Evropi u tom pokretu, i u Rusiji. 

O Staljinu kaže ovako: »Staljin je najmoćniji čovjek na zemlji. I 
jedan od najvećih«. Dakle, kako vidimo, prilično je sklon Staljinu. 

Taj John Gunther, koji govoreći o njemačkom 30. lipnju kaže, da je 
Hitler tog dana postupao kao Al Capone, sa upravo dražesnom ležernošću 
opisuje Staljinove sporove s Trockim i sadašnje događaje. Inače ameri- 
kanski opširan ovdje je lakonski kratak. Citira Staljina koji je negdje 
rekao, da se revolucija ne može provesti u rukavicama, i da vođa revo- 
lucije vodi borbu s onima koji zaostaju i s onima koji bi suviše napred. 

Trocki je htio da mnogo ranije provede kolektivizaciju i socijaliza- 
ciju seoskih gospodarstva. Pošto se je Staljin tada tome protivio, čovjek 
mora pretpostavljati, da je to valjda još u ono vrijeme bilo preuranjeno. 
Kako je Staljin započeo tim poslom kasnije, jamačno je kao dobar vođa 
revolucije pogodio pravi čas. No ipak — došlo je do opiranja seljaka 
godine 1932. 

Upravo klasičnom jednostavnošću opisuje Gunther događaje. 

»Naravno, bilo je gladi«. 

Nije najvažnije — kaže Gunther — što je od gladi pomrlo nekoliko 
milijuna ljudi (neki kažu i pet do šest milijuna ljudi) već je mnogo važ- 
nije, da je U. S. S. R.' izvojevala ogromnu bitku baš za dobro seljaka. 

Seljaci se opriješe, i oni su morali — makar je to strašno — okajati 
svoj grijeh. 

I Gunther tumači šta su to seljaci skrivili da su milijuni od njih 
morali pomrijeti od gladi. 

Pjatiljetka predviđa kolektivizaciju seoskih gospodarstava. Trebalo 
je izručiti oruđe i blago vodstvu kolektivnih gospodarstava. No uznemi- 
reni seljaci poklaše blago nego da ga izruče kolektivnim gospodarstvima. 
Poklaše ogroman procent svega blaga — udarac od kog se Rusije može 
oporaviti najranije godine 1940. Staljin je vjerojatno prekasno shvatio 
svu veličinu štete. 

Dakle tempo kolektivizacije bijaše prebrz . 

Te godine 1932. pokušaše seljaci još jednom da se opru. 

Cijene poljskih proizvoda bile su kukavne. Kad je došlo vrijeme žetve, 
seljaci su poželi samo toliko, koliko bijaše dosta za njih same da prezime. 
Čitava ostala žetva propala je na poljima. 

To je bio udarac, opasan udarac. Staljin je to shvatio. Ako popusti 
propala je revolucija (tu sad Gunther citira H. G. Welsa cvako: preži- 
vjele klase ne iščezavaju dobrovoljno!). 

Državni sakupljači žita dadoše se na posao. Oduzeše seljacima onaj 
mali dio žetve koje su spasili za sebe. A kad je ponestalo žita, zavlada 
glad. Rusko je narodno gospodarstvo još uvijek toliko primitivno da o 
uspjehu žetve ovisi hoće li biti glada ili ne će 

Naravno, vlada je mogla povratiti seljacima nešto žita, no ona to 
nije učinila .Staljin je odlučio da seljaci okaju svoju pobunu. Oni su se 
slijepo i ludo oprli da se pobrinu za žetvu — lijepo, neka sad izgladne. 
I oni su doista izgladnjeli. Gladom je slomljen otpor seljaka. Nakon toga 
provađana je kolektivizacija polagano i mirno. Od godine 1932. do 1935. 
opet je 25% zemlje socijalizirano. 

Gunther ovako završava to strašno poglavlje: »seljaci se opriješe. 
Otpor je mogao sovjetsku uniju oboriti na koljena. No otpor je skršen na 
gvozdenoj volji Staljinovoj. Najprije poklaše seljaci svoje blago, a onda 
su poubijali sami sebe«. 

Evo tako piše čovjek za koga se ne: može kazati da je marksist. On 
je tek preuzeo način mišljenja, on je po osjećaju svojem pučkofrontaš«. 

Evo to su rezultati fanatizma, mržnje, ludosti i onog strašnog načela, 
da svrha posvećuje sredstva. 

Mislimo da u historiji nema strašnijeg divljaštva i strašnijeg pokolja 
od ovog Staljinova što ga opisuje Gunther, no Gunther to sve razumije 
i odobrava. Po njem je 'izvojevana bitka za dobro seljaka, po njem se 
seljaci sami poubijaše! A razumiju to još i mnogi i mnogi, a ne samo 
Gunther. Svi oni koji usvajaju ono neljudsko načelo o svrsi koja posve- 
ćuje sredstva. I ne zna se šta je strašnije: da li smrt ovih seljaka ili či- 
njenica, da su ljudi koji zaželiše bolje nakon što su uvidjeli zlo našeg 
društva, prihvatili ovo strašno načelo, i slična strašna načela. 

Povijest gladi god. 1932—1933 zvuči kao neka strašna i nevjerojatna 
priča. No da i nije istinita, da gladi nije ni bilo i da nije ovako nastala, 

strašno je, što ima ljudi koji nešto slična mogu odobriti, koji mogu 
opravdati takove grozote i to u ime onog neljudskog načela da svrha 
posvećuje sredstva. 

Strašno je, što to odobravaju baš oni koji se probudiše iza nemirna 
sna da se bore sa zlom ovog društva. 

Strašno je to, doista strašno. 


* 


No nije sad riječ o fanatizmu i o krvavim plodovima njegovim. 

Srca onih koji vide i čuju zlo, a žele bolje, dokopava se marksizam. 

Privlači im se na stotinu načina. Zrak je zasićen njegovom propa- 
gandom, njegovim parolama. I danomice susrećemo nazovi intelektualce 
koji majmunišu i prepričavaju čuveno, a da ne shvaćaju pravo odakle 
im to. Marksisti su oni — ne zaboravimo to — koji sve uspjehe i životne 
pojave tumače ekonomskim uvjetima života. A propaganda moćno je 
oružje njihova »prosvjećivanja«. 

Istina, povijest nam pokazuje kako su se uvijek oni, koji su nešto 
vjerovali i koji su se za nešto borili, žrtvovali. Ideje koje su pobijeđivale 
bile su toliko jake da obuzmu ljude. Ideje pobijediše ponajprije u duša- 
ma svojih boraca, a onda se nezadrživo proliše svijetom. Pučka fronta 
je novo shvaćanje borbe — a kako se lako može uvidjeti, i to shvaćanje 
sasma konzekventno proizlazi iz teoretskog saznanja, da svrha posve- 
ćuje sredstva. No neka im je pučka fronta i taj način borbe. 

No treba da se odgovori na pitanje, da li imade u tom pokretu mo- 
gućnosti da on dadne ono što obećava, ili bolje, što očekuju od njeg srca 
ražalošćena, razočarana, bolna, srca koja se njemu kao istini, životu i 
putu obraćaju. ' 

Da li je on doista soeticst. toplina i nada? 

Ta čudna vjera utemeljena na materijalizmu. 

Da li je sve ovo Staljinovo ludovanje tek izrod pokreta, izrod koji 
treba osuditi, no izrod po kom se ne može prosuđivati čitav pokret. Ili, 
zar imađe kakove uzročne veze između te ruske stvarnosti i same nauke? 
I da li je protest Willy Schlamma rješenje čitavog problema? Da li je 
istina da ljudi toplih srca i uzbuđenih duša, ljudi koje je pokrenulo zlo 
oko njih i ona želja duboko u njima, želja i potreba za boljim, da li je 
istina da takovi ljudi treba da poput Willy Schlamma protestiraju spram 
Staljinovih grozota — i nastave istim putem? 

Da li njihovi koraci doista vode toplini, svjetlosti, boljem — ili oni 
koracaju ususret noći, propasti i novim Staljinima? 
 . Istina, materijalizam tog naučnog pogleda na svijet nije vulgarni 
materijalizam, već filozofski. Materijalizam koji bi htio protumačiti život 
i društveno zbivanje. No na kraju: to je ipak mam | 

Materijalizam sa svim svojim konzekvencama. 

A konačna konzekvenca svakog materijalizma očaj je i pustoš. 

Život po njem nema pravog sadržaja. Sadržaja u koji mi vjerujemo, 
sadržaja koji pruža pravu sreću i svu snagu ne afirmacijom našeg ja ili 
naših interesa, već predavanjem u vječni život, u vječni smisao života. 

A materijalizam u krajnjoj konzekvenci nije utjeha. On priznaje 
samo materijalno. On je osiromašio naš život na izvanjsko, na prolazno, 

ništetno, turobno. On je, domišljen do kraja, pesimističan. On, domišljen 
do kraja, baca ljudske duše u očaj. On, nedomišljen do kraja i ugnijez- 
divši se u mozgovima i srcima slabića, dovodi do cinizma ili do Stalji- 
novske izopačenosti, ili do nauka poput onih »čaše vode« o ljubavi i 
inače o životu. | 

Ta život društva po njem je tek igra ekonomskih uvjeta; život naš 
nema drugog sadržaja do materijalnog — a sve ono što mi toliko cije- 
nimo, ideološka je tek nadgradnja ekonomskog i materijalnog. 

To su one bezbrojne »buržujske predrasude«, to su kojekakovi »mi- 
sticizmi« i natražnjaštvo svakog kova. Ljubav je također tek nadgradnja 
ekonomskog i trabunjanje bolećivih romantika, a vjera je »opijum na- 
roda«, opijum potreban izrabljivačima kod njihove rabote. 

Tako dakle? A šta ostaje netaknuto? Šta nam poštediše ti napredni 
i naučni mozgovi? : 

Doista malo: tek život slučajnosti, život bez pravog smisla, život ne- 
pravedan i lud turoban do ludila i onda kad bude postignuto »besklasno 
društvo«, život koji će davati sve tako oskudno, nejednako, škrto, pro- 
lazno. Život bez elana, bez budućnosti, bez vjere. Život da se proživi 
ovih trideset, četrdeset, pedeset godina... | 

Pojedinac može uvidjevši besmislenost života počiniti samoubijstvo. 
No narod to ne može. Životni instinkt u njem jači je. I on će prije po- 
divljati. Podivljat će, ako nekome uspije da ga uvjeri, da nema svjetlosti, 
da nema topline, prave sreće ni vjere, ni pravog smisla. 

I to je razlog zašto marksizam rodi ovakovim plodovima kao Staljin. 
Nema slučaja. Sve ima svoje razloge. Staljina je iznio taj pokret i to nije 
slučaj. I zbog toga Willy Schlamm nema pravo kad misli da može svojim 
protestom spasiti pokret. I zbog toga čine krivo oni koji vjeru svoju i 
vruća srca svoja, uznemirena zlom oko njih i željama dobrog u sebi, po- 
klanjaju tom pokretu. Jer on doista nije istina, život i put. 

Ova Staljinova stvarnostnijetek izopačenost po- 
kreta, izopačenostkojabisemogla pobiti. Jer pobija- 
jući jemožemo spasiti pokret. Tragedija tog pokreta 
nijeuStaljinuinijenjegovapropastuovimkasnijim 
zabludama! Ne,ne! Bašnaprotiv! U počecimanjegovim 
zapisanamubje propast. Perditio tua ex te Israel — vrijedi za 
nj. Ta nauka zabluda je u svojim počecima. U njegovim temeljima ugra- 
diše kamenje koje se raspada. Gradiše zgradu u močvari i zgrada se ruši 
nedozidana. No mnogi dadoše krv svoga srca toj gradnji, koja izgledaše 
tako moćna i sjajna. 

Žalosno je kad se međusobno bore i raskrvaruju i uništavaju oni, 
koji traže put, istinu i život. Žalosno je to i bolno. No tako je to od 
pamtivijeka. Bijaše tako u sudbinama pojedinaca i u sudbinama pokreta 
i naroda. 

No kad vidimo da ima nešto truhlo oko nas, ako zaudaraju laži, 
gnjusnoće, zlo, prevare, pokvarenosti, tad znajmo: treba se oboriti na sve 
to, svom snagom srca i uma. Udariti beskompromisno. 

A da to uzmognemo, treba da naša srca budu čista a naš um vedar 
i pun vjere. 


255 


Onaj tko prisluškuje željama svog srca, željama boljeg, onaj koga 
uznemiruje zlo oko nas, neka ne dozvoli da mu duša strune. 

Rekli su doduše da je i ljubav i vjera misticizam i obmama, i zasti- 
dješe se zbog toga sebe sama, no učiniše zlo. 

A zlo su činili i kasnije kad pođoše krivim putem. Putem koji vodi 
crnoj noći i propasti. 

I tako oni, koje je zlo uznemirilo, koji zaželiše dobro, učiniše zlo. 

Dr. Vladimir Židovec. 





Ne zna, kud bi — na > li stranu. 

BEDEM ŠUTNJE 


Ja vjerujem, premda ne znam, čijim darom 
u mome se srcu razotkrilo nebo. 

I ne znam, da li bih poletom i žarom 
nekom, u skrušenju, zahvaliti trebo. 


O, kako je blago slutiti, da sreća 
može odjedamput, nenadano stići, 
kada me baš ništa na patnju ne sjeća 
i kad mogu stazom uznesenja ići. 


Dižem se u besnu. Da li zbilja živim? 
Jer bude me čežnje i rastu mi snage. 
Vlastitom tijelu, ja se noćas divim, 

a duša je opet čista i bez ljage. 


Osvijetljena soba mjesečinom s krova, 
oživljene stvari, koje mrtve bješe. 

Ja sam opet dječak ljubavi i snova, 
te me i radosti i žalosti tješe. 


Još posljednja četvrt, pa će ponoć doći 

ravnodušno, hladno, iz sjeverna doba. 

A ja ne znam, ne znam, kud ću ove noći, 

da zaklopim oči zanosa i bola. 

| Zvonko Kuhar. 


IZA ŠETNJE 


Kod najljepše stavke otvorena knjiga. 
Skromno šute slova odabrana štiva. 
Bilježnica s perom (more njenih briga). 
Ona njene tuge i radosti skriva. 


O, kuda je pošla iz neznana kuta 
ona djevojčica, čedo moga srca? 

I ovog trenutka, kuda plaho luta? 
Da li vedra pjeva, ili sjetna grca? 


Sve je tako blago. U obilju sunca 
sniva čitav kraj i sjenica se žari. 
Gdje je ona? Da li silazi s vrhunca 
s cvijećem, smijehom i nevinom čari? 


Idu časovi i kasne ure zvone. 
Neprimjetno će se stisnuti vrata 
i ući će ona ko iz druge zone, 
da me svega posve kosama od zlata. 
Zvonko Kuhar. 

MODERNA ŠTAMPA 


Autorsko pravo na novinske članke 


Autorsko pravo je u bitnosti privatno-pravnog značaja, a tiskovno 
pravo spada u javno-pravnu sferu", ali su ta dva pravna područja uspr- 
kos toga vrlo usko povezana.“ Autorsko pravo smatra se imaterijalnim 
pravom ličnosti (autora), a pravni poredak“ pruža mu pravnu zaštitu te- 
čajem određenog vremena." Moderni pravni poredak proširuje tu autor- 
sko-pravnu zaštitu i na duševne produkte, koji su izneseni putem tiska. 
To pitanje najuže je povezano s ovlašćenjem na pretiskavanje vijesti i 
članaka, koji su publicirani u novinama (časopisima),'" odnosno s pravom 
zaštitom novinskih vijesti." 


U vezi s tim pitanjem iznose se glavniji momenti, koji se tiču časo- 
pisa. U današnje vrijeme pripada naročita važnost časopisima,“ koji se 
u mnogom smatraju (zajedno s novinama) nosiocima duševnog života, a 
da se tom konstatacijom ne umanjuje kulturna važnost knjige. No knjiga 
predstavlja završetak misaonog procesa i duševnog stvaranja, a svrha joj 
je da pruži zaokruženu cjelinu na području lijepe književnosti ili zna- 
nosti. Knjizi prethodi mnogovrsni i različiti monografički literarni rad 
tako, da ona predstavlja neke vrste završetak. U socijalnom životu opstoje 
mnoge pojave, koje se nalaze u kretanju i razvitku, i koje upravo po 
tome nijesu još podnesene za cjelokupni prikaz u knjizi. Tu predstavlja do- 
bar časopis dragocjenu naknadu za knjigu. Časopis je pri tome potpuno 
ravnopravan knjizi, a nije pretjerana tvrdnja da se kulturni život sa- 
dašnjice (kao ni proces kulturnih promjena) ne može promatrati bez 


58 Dr. E. Darvaš: Teoretska osnovica pozitivnog autorskog prava (Arhiv za 
pravne i društvene nauke. Beograd. Godina XXV, knjiga XXX, drugo kolo broj 2 
ex 1935). 

58. Dr. Leonid Pitamic: Država. Ljubljana. 1927., str. 210 i sl. 

564. Rudolf Heizler: Presserecht und Urheberrecht (Zeitungswissenschaft. Mo- 
natsschrift fiir internationale Zeitungsforschung mit Archiv fiir Pressenrecht. Ber- 
lin. 12. Jahrgang. Nr 10. vom 1. X. 1937, str. 737 i el) 

55 Wilhelm Schapp: Die neue Wissenschaft vom Recht. Zweiter Band: Wert, 
Werk und Eigentum. Berlin-Grunewald. 1932, str. 41. i sl 

56 Jogepf Kohler: Lehrbuch der Rechtsphilosophie. Dritte Auflage neu bearbei- 
tet von Dr. Arthur Kohler. Berlin-Grunewaild. 1928, str_51. i sl. 

57 Dr. J. Šuman: O pravu preštampavanja članaka izašlih u novinama i ča- 
sopisima (Arhiv za pravne i društvene nauke, Beograd. Godina XVII, drugo kolo, 
knjiga XIV, godina 1927, broj 8.—4.). 

58 Dr. Zetsche: Der Rechtsschutz von — Pressenachrichten  (Zeitgchrift der 
Akademie fiir deutsches Recht. Berlin. Jahrgang III.-1936, Nr 18.—14., str. 658). 

5% Annaliese Zander: Die Zeitschriften des deutschen Pressewesens (Zeitungs- 
wissenschaft... 10. Jahrgang, Nr 10.—l11. vom 1. X. 1935, str. 525. i 8l.). — Elisabeth 
Peters: Die historische Fachzeitschrift (Zeitungswissenschaft... 11. Jahrgang, Nr 5. 
vom 1. V. 1936, str. 214). — Friedrich Međebach* Die philosophische Zeitschrift. 
(Zeitungswissenschaft... 11. Jahrgang, Nr 5. vom 1. V. 1938, str. 210). 

točnog poznavanja časopisa, odnosno da časopisu pripada za socijalni i 
politički odgoj širokih slojeva naroda mnogo aktualnija važnost (pred- 
nost) nego knjizi. Časopis nije za to samo nosilac plodonosnoga duhovnog 
dobra, koje u sebi sadrži podjedno i klicu kulturnog razvitka i moralnog 
podizanja, nego i zrcalo, u kojemu se vjerno odrazuje pojedina strujanja 
kao i dobre i zle strane života odnosne epohe. Upravo zbog važnosti, koja 
pripada časopisu u novije vrijeme, osnovana je posebna asocijacija za 
njegovo unapređenje. Na poticaj Hippolyta Mounier-a osnovana je go- 
dine 1927. »Fćdćration Internationale de la Presse Technique et Perio- 
dique« sa sjedištem u Parisu. Zadaća je toga saveza da zastupa interese 
stručnog novinstva bez obzira na vrstu, t. j. sviju časopisa i periodičkih 
listova, koji se bave pitanjima znanosti, privrede, sociologije, obrta, trgo- 
vine i poljodjelstva, prava, povijesti, umjetnosti, literature, sporta i sl. 
izuzevši pitanja politike. Pored toga nastoji taj savez među svojim čla- 
novima unapređivati međunarodne veze zajedništva te ih pomagati prema 
prilikama i mogućnosti. Od osnovanja do sad održani su kongresi toga 
saveza u Parisu, Rimu, Berlinu, Genevi, Barceloni, Bruxellesu, Wienu 
i Warszawi, a od 6. do 11. IX. 1937. održan je posljednji (deveti) kongres 
u Paris-u. Ovoj federaciji je prema tome svrha da poveže u jedan savez 
moderno novinstvo, koje se pojavljuje u formi časopisa. Od velikih kul- 
turnih naroda na pripadaju toj federaciji zasad Engleska i USA, iako 
se vode ozbiljni pregovori za njihov pristup, dok su spremnost za pristup 
izjavile Holandija, Česko-Slovačka, Meksiko, Turska, Argentina i dr. Na- 
stojanje toga saveza polazi za tim, da postane reprezentant internacional- 
nog stručnog novinstva. U tom pogledu opstoji u tom pogledu različita 
struktura u pojedinim državama. Tako su primjerice u Njemačkoj i Italiji 
već udruženi svi časopisi, dok su u nekim drugim državama udruženi 
većinom samo tehnički ili stručni (znanstveni) časopisi. Ovogodišnji (de- 
veti) kongres toga saveza, koji je održan u Parisu, raspravljao je o mno- 
gobrojnim relevatnim problemima kao primjerice o odnosima dnevnih 
novina naprama časopisima (tom prilikom istaknuto je, da časopisi za- 
služuju svako unapređenje sa strane javne uprave, jer predstavljaju va- 
žan i ravnopravan član novinstva), o osnivanju internacionalnih orga- 
nizacija za unapređenje zajedničkih interesa prema stručnim skupinama 
(oko 10 do 12 skupina). Mimogredno spominje se, da je Njemačka već 
provela stručnu organizaciju po skupinama. Dalja pitanja toga kongresa 
ticala su se raspačavanja stručnih časopisa, postavljanja norma za format 
časopisa uopće itd. U pogledu arhivalija i dokumentacije zaključena je 
saradnja s arhivima za svjetsku privredu u Hamburgu (Weltwirtschaftli- 
ches Archiv), zatim suradnja nakladnika stručnih časopisa kod osnivanja 
stručnih škola u različitim državama. Idući (deseti) kongres održavat će 
se godine 1939. u Berlinu. Sadanji predsjednik federacije je M. Besc. 

Okolnost, da većina zakona o regulaciji autorskog prava samo nuz- 
gredno uređuje periodički tisak, uzrokuje, da se na tom pravnom po- 
dručju mora većinom operirati s analogijom. U tome leži i razlog, da je 
specijalno autorsko pravo tiska (novinstva) dosta neobrađeno pravno po- 
dručje. To vrijedi naročito za autorsko-pravne i nakladno-pravne odnose, 
koji opstoje između nakladnika novine (časopisa), uredništva i njegovih 
saradnika. Pregled te komplicirane pravne materije pokušao je iznijeti 

Huber,* koji se u svom prikazu ne ograničuje samo na interesantna 
teoretska opažanja o autorsko-pravnim, nakladno-pravnim, o općim osob- 
no-pravnim normama, nego pokušava naći i praktična rješenja za poje- 
dina pitanja u težnji, da se i na tome pravnom području omogući postig- 
nuće pravne sigurnosti. Pri tome valja uvažiti činjenicu, da se autorsko 
pravo danas smatra subjektivnim pravom, koje je socijalno fundirano. U 
dosljednjoj konzekvenciji znači to stajalište, da članovi, koji su publici- 
rani u novinama, uživaju uz određene pretpostavke autorsko-pravnu za- 
štitu tako, da se ti duševni produkti ne smiju tečajem određenog vremena 
(na pr. do smrti autora i 50 godina iza njegove smrti) reproducirati bez 
dozvole autora ili njegovih pravnih nasljednika. No pored toga subjek- 
tivnog prava autora opstoji njegovo ograničenje, koje je statuirano u inte- 
resu javnosti, a koje čitavom autorskom pravu daje značaj socijalno ve- 
zanog prava. Za to su od takve autorske zaštite statuirani određeni izu- 
zeci gdjegod prevladava interes javnosti. Ovom prikazu nije svrha da 
iznese cjelokupan pravni materijal, koji se tiče toga prikaza. Radi infor- 
macije iznosi se samo starija pravna regulacija toga pitanja u Jugoslaviji 
(godine 1929.) i novija austrijska regulacija (1936.). 

U Jugoslaviji regulirana je pravna zaštita autora zakonom od 26. 
XII. 1929. o zaštiti autorskog prava (Službene novine, broj 304.-CXXIX. 
od 27. XII. 1929.), kojim se zaštićuje svako književno i umjetničko djelo, 
koje je prvi put izašlo u Jugoslaviji, zatim književna i umjetnička djela 
jugoslav. državljana bez obzira da li su izašla u Jugoslaviji ili u inozem- 
stvu ili uopće nijesu izašla, i konačno svako književno djelo stranog 
državljanina, koje je izašlo u inozemstvu na hrvatskom, srpskom ili slo- 
venskom jeziku. Pod književnim i umjetničkim djelima smatraju se sve 
tvorevine na području književnosti i umjetnosti, i to naročito djela 
književnosti (lijepe književnosti i znanosti), predavanja, govori, propo- 
vijedi i druga slična djela itd. Autorsko pravo obuhvaća čitavo djelo i 
njegove pojedine dijelove. Djelo smatra se objavljenim s voljom autora 
(ovlašćenika autorskog prava), ako je u izvorniku (reprodukciji) pristu- 
pačno javnosti, a izašlim, ako je s voljom autora (ovlašćenika autorskog 
prava) stavljeno u promet. Tim zakonom ne zaštićuju se između ostaloga: 
a) zakoni, naredbe, službene odluke i rješenja kao ni spisi, koji su od 
službenog lica izrađeni za službenu upotrebu, b) poslovni oglasi, robni 
katalozi, cijenici i upute za upotrebu industrijalnih proizvoda, tiskani 
oglasi, koji služe potrebama domaćega ili društvenog života, knjige za 
upisivanje, bilježnice i slično, ali se zaštićuju, kad se prema obliku i 
sadržaju mogu smatrati djelima književnosti ili umjetnosti, i c) preda- 
vanja i govori, koji su održani na javnim skupštinama, sazvanim u po- 
litičke svrhe, kao i govori, koji su održani kod suda ili druge javne obla- 
sti, s tim izuzetkom, da je bez privole autora (njegova pravnog nasljed- 
nika) zabranjeno umnožavanje i raspačavanje predavanja i govora u 
obliku zbirke, koja sadrži isključivo ili u glavnom njegove govore. Autori 
mogu slobodno raspolagati s prinosima (prilozima), djelima (kalendarima, 


% Martin Huber: Die urheberrechtliche und verlagsrechtliche Stellung des Re- 
daktuers und seiner Mitarbeiter im Pressewesen (Buchdruckerei Gisler and Cie) 
Altdorf. 1937. 

almanasima itd.), izuzevši da je drugojačije ugovoreno. Autoru (njego- 
vu pravnom nasijedniku) pripada isključivo pravo da svoje djelo stavlja 
u promet, objavljuje, iznosi javno na predavanjima, reproducira i umno- 
žava. U $S 25. istog zakona određeno je, da je dozvoljeno pretiskavanje 
članaka iz novina i drugih periodičkih tiskopisa u druge novine i perio- 
dičke časopise, ako se njihov sadržaj tiče aktualne politike, ili religioznih, 
privrednih i drugih pitanja, koja u široj mjeri interesiraju javnost, uz 
uvjet, da pretiskavanje nije po autoru izričito zabranjeno i da se ne 
promijeni smisao članka. Pretiskavanje članka književnoga, znanstvenog 
ili umjetničkog sadržaja iz jednoga periodičkog tiskopisa u drugi nije 
dozvoljeno ni u onom događaju, u kojemu zabrana nije izričito izražena. 
Pretiskavanje dnevnih novosti i vijesti o različitim događajima, kojima 
pripada značaj obavješćivanja tiska, nije zabranjeno zakonom o zaštiti 
autorskog prava, ali se ne smiju u druge novine pretiskavati vijesti, koje 
su primljene žičnim ili bežičnim putem, a kod kojih je označeno podrijetlo 
od stranog korespondenta (agencije), prije izmaka roka od 24 sata raču- 
najući od njihove prve publikacije; u potonjem događaju valja uvijek 
jasno označiti podrijetlo odnosne vijesti. Dozvoljeno je: a) doslovna repro- 
dukcija pojedinih mjesta (odlomaka) određenoga objavljenoga ili iza- 
šlog književnog djela, kojemu pripada pomenuta pravna zaštita, ako 
uvršćeni odlomci ne iznose više od tri stranice izvornoga književnog (0d- 
nosno jedne stranice izvornoga glazbenog) djela, a ni u jednom događaju 
ne smije reprodukcija iznositi više od polovine izvornog djela, i b) uvršća- 
vanje izašlih manjih književnih djela (njihovih dijelova), koja su zašti- 
ćena tim zakonom, u zbirku, koja sastoji od djela većeg broja autora, 
ako je ona namijenjena crkvi, školi ili nastavi uopće, ali uz nagradu. 

U tom pogledu može kao ugled poslužiti najnovija reglementacija 
toga pravnog pitanja, koja je sadržana u austrijskom zakonu" o autor- 
skom pravu BGBI Nr 111/36 iiber das Urheberrecht an Werken der Li- 
teratur und iber verwendte Schutzrechte (proglašen dne 9. IV. 1936.). 
Tome je zakonu svrha da pruži pravnu zaštitu duševnom stvaranju i du- 
ševnom vlasništvu na području literature, glazbe, kiparstva i filma. 
Među sredstva, kojima takva duševna kulturna dobra (vrednote) postaju 
pristupačna općenitosti, spada u prvom redu novinstvo. Zbog toga bavi 
se pomenuti zakon u mnogim svojim odredbama novinstvom. Ovamo spa- 
da naročito: a) zaštita novinskih članaka. Zakon zajamčuje autoru takvih 
članaka određena prava na njihovo iskorišćavanje (i to naročito pravo na 
njihovo umnožavanje, raspačavanje, radio-prijenos, javno predavanje i 
javno izlaganje), a pored toga pruža mu pravnu zaštitu za njegove du- 
ševne interese (droit moral). Takva pravna zaštita duševnog vlasništva 
naročito je važna za članke, koji su publicirani u novinama tako, da 
autoru svakoga takvog članka pripada autorsko pravo na nj. No kod 
toga se pretpostavlja, da u svakom konkretnom događaju predleži vla- 
stito duševno stvaranje, jer samo uz taj uvjet pripada autoru autorsko- 
pravna zaštita. Poslovni oglasi, različiti pozivi i sl., koji izlaze u novinama, 
ne uživaju autorsko-pravnu zaštitu, jer kod njih ne predleži pomenuta 


€ Dr. Robert Bartsch: Das neue dčsterreichische Recht Erginzbare Sammlung 
Wien. 1936., II. Rechtspfiege, a) BUirgerliches und Handelsprecht, 4. 

pretpostavka, iako i u takvim događajima može interesirano lice pre- 
duzeti progon u smislu zakonskih propisa o suzbijanju nedozvoljene (ne- 
lojalne) utakmice. Svojstvo duševnog djela i stvaranja manjka i kod 
saopćenja faktične naravi, koja se publiciraju u novinama, a tiču se 
običnih novinskih izvješća, različitih mješovitih vijesti, dnevnih novosti 
i sl. Austrijski zakon izričito ističe da takve novinske vijesti ne uživaju 
autorsku zaštitu. Taj zakon određuje u pogledu novinarske koresponden- 
cije, da se novinarska izvješća (koja su sadržana u novinskim korespon- 
dencijama ili u sličnom posredovanju saopćenja i vijesti u novinama) ne 
smiju reproducirati doklegod nijesu objavljena u jednoj novini (časopisu), 
koji je od sabirača takvih vijesti na to ovlašćena. To vrijedi i za vijesti, 
koje korespon. bureau-i ili agenture posreduju preko posebnoga radio- 
prijenosa vijesti abonentima, b) članci o dnevnim (aktualnim) pitanjima. 
Takvi članci uživaju autorsku pravnu zaštitu bez svake formalnosti i 
priuzdržaja, jer tu tvori pravnu zaštitu sam čin stvaranja duševnog djela. 
No osobitost novinstva iziskuje ipak da se drugojačije reguliraju članci 
o dnevnim pitanjima. U vezi s međunarodnim utanačenjima o autorskom 
pravu određuje austrijski zakon da se pojedini članci o privrednim, poli- 
tičkim i vjerskim dnevnim pitanjima, koji su objavljeni u određenoj no- 
vini, smiju pretiskati, raspačavati i umnožiti te javno prodavati i proši- 
rivati pomoću radio-aparata. No ta sloboda pretiskivanja i proširivanja 
može se isključiti izričitom zabranom. Ako autor takvog članka želi spri- 
ječiti pretiskivanje u drugim novinama (časopisima) mora to izričito za- 
braniti, i to ili u samom članku ili u posebnoj klauzuli, koja se nalazi 
na naslovnoj strani odnosne novine (časopisa). Prema tome je slobodno 
pretiskivanje i proširivanje isključeno, ako se kod članka nalazi klauzula 
»patisak zabranjen«, odnosno ako je na naslovnoj strani tiskopisa stavlje- 
na klauzula »pravo umnožavanja pridržano«, »patisak zabranjen« ili 
slično. No to ne vrijedi za umjetničke dnevne vijesti, nego samo za dne- 
vne vijesti o privrednim, političkim ili religioznim dnevnim pitanjima. 
Ako patisak članka o dnevnim pitanjima pomenute vrste nije izričito za- 
branjen, smije se pretiskivanje u drugoj novini (časopisu) ili proširivanje 
pomoću radia (javnog predavanja) vršiti samo uz naznaku upotrijeblje- 
nog vrela (tiskopisa, iz kojeg je članak prenesen) i označenog imena 
(pseudonima) autora. Tko se služi novinskim člankom mora dakle navesti 
novine, kojih je izdavač ili nakladnik stekao pravo na objavljenje odnosnog 
članka. Time što druga novina reproducira vijest, koja je već objavljena 
u određenoj novini, vrši reklamu za tu novinu, jer mora navesti naziv, 
a protučinidba za tu reklamu sastoji u ovlašćenju na reprodukciju nje- 
zinih članaka, koji se mogu slobodno prenositi. Tom prilikom smiju se 
provesti skraćivanja, dodaci i druge promjene na reproduciranom članku 
samo ako to odgovara običajima u prometu, ali se pri tome ne smije 
nikad preinačiti njegov bitni sadržaj i smisao upotrijebljenog.* 

Povrede autorskog prava (bespravno prisvajanje ili iskoriščavanje“ 
tuđega autorskog prava bez privole autora ili njegova pravnog nasljed- 


6 S 44, 79.—80. BGBI1 Nr 111-368. — Rudolf Heižler: Reformen im neuen oesterr. 
Presserecht (Zeitungswissenschaft... 10. Jahrgang. Nr 10.—l11. vom 1. X. 195 
str. 573). 

nika) potpadaju pod kaznene i civilno-pravne sankcije. Dokaznom postup- 
ku u događajima povrede autorskog prava, i to naročito dokazu pomoću 
vještaka, pridavala su i starija zakonodavstva znatnu važnost. Tako se 
primjerice tužba za zabranu daljih povreda i na naknadu štete zbog po- 
vrede autorskog prava prema prijašnjem austrijskom zakonodavstvu 
kretala na dosta širokoj razini; od toga je civilno-pravna zaštita sezala 
dalje od kazneno-pravne, ali je zato prva bila kompliciranija: na potpunu 
naknadu štete moglo se tužiti u svakom događaju, u kojemu je zahvat 
(povreda) izvršen namjerice sa svjesnom krivicom, i to pred civilnim 
sudom još prije ustanovljenja vrste i opsega krivice počinitelja po nad- 
ležnom kaznenom sudu. Lice, koje se smatralo povrijeđenim u svom 
autorskom pravu, moglo je pred civilnim sudom (bez obzira na kazneni 
postupak) tražiti naknadu štete (damnum emergens) i naknadu izmakle 
dobiti (lucrum cessans), a pored toga i određenu (primjernu) novčanu 
svotu za druge osobne štete ili nepovoljne učinke, koja se ustanovljivala 
prema slobodnoj ocjeni suda. I u onim događajima, u kojima tuženom 
licu nije dokazana nikakva namjerna krivica, moglo je povrijeđeno lice 
(autor, njegov nasljednik) od njega tražiti povratak neopravdanog obo- 
gaćenja. No u svim tim događajima manjkalo je stalno mjerilo, koje je 
trebalo nadležnom sudu omogućiti da sam odluči da li su mjere i novčane 
svote, koje je zatražilo povrijeđeno lice opravdane ili ne. Djela dušev- 
nog stvaranja, koja zaštićuje autorsko pravo, nijesu naime tržišna roba 
kao primjerice kukuruz ili pokućtvo. Redaktori staroga austrijskog za- 
kona bili su toga svijesni, pa su zato stvorili onu gotovo začudnu odred- 
bu, da sudac presuđuje povrede autorskog prava i pravne zahtjeve, koji 
su s time povezani, po slobodnom sudačkom uvjerenju uvažujući pri 
tomu sve konkretne okolnosti. No jer se od suca ne može tražiti, da 
pored prava točno pozna i literaturu, umjetnost, glazbu i njihove repro- 
dukcije (iako takvo poznavanje predstavlja u načelu temelj za donošenje 
pravedne ocjene i odluke), predviđeno je u zakonu (5 56) prizivanje struč- 
njaka, a vlada je zakonski ovlašćena da naredbenim putem formira ko- 
legij stručnjaka, koji su na poziv suda konkretno dužni davati stručna 
mišljenja u stvarima, koja se tiču povreda autorskog prava. Pomenuti novi 
austrijski zakon stvorio je (naprama dotadanjem pravnom stanju) u tom 
pogledu znatne promjene. U težnji da provede potrebne distinkcije, koje 
u modernom zakonu često znatno olakšavaju njihovu jasnoću i primjenu, 
raščlanjeni su pomenuti zahvati u tuđe autorsko pravo (povreda isklju- 
čivosti prava, »das Ausschliessungsrecht«, razdijeljena je u »Unterlas- 
sungs-und Beseitigungs«-anspruch, a oboje se dalje dijeli prema tome, 
da li se povreda tiče književničkih ili umjetničkih djela, odnosno na 
formalnu primjenu u pogledu osobitih događaja u modernom novinstvu. 
Novota naročito je dalekosežna s obzirom na odštetne zahtjeve, koji se 
osnivaju na povredama autorskog prava. Ustanovljeno je, da povrede 
autorskog prava ovlašćuje povrijeđeno lice na primjernu naknadu štete 
i ako ne predleži nikakva krivica povreditelja. Kod skrivljenih povreda 
može povrijeđeno lice tražiti izmaklu dobit i odštetu kao i naknadu za 
pomenute druge štete koje nijesu uključene ni u kojoj imovinskoj šteti. 
Kod povreda isključivog prava, koje su skrivljene neovlašćenom upotre- 
bom radia, filma, kazališta i sl, može se tražiti dvostruka primjerena 

naknada, ako ne predleži veća šteta. No ni za događaje ne određuje za- 
kon ništa napose o visini i vrsti naknade štete, visini protupravnog obo- 
gaćenja, t. j. novi austrijski zakon ne određuje, da o tim pitanjima treba 
u sporu saslušati stručnjaka. Pitanje dokaza sa stručnjacima i postav- 
ljanja stručnjaka u sporovima radi povrede autorskog preva, interpre- 
tirano je naredbom austrijskog saveznog ministarstva za nastavu od 
30. VI. 1936., u tom pravcu, da su raspušteni kolegiji stručnjaka, koji su . 
prije bili formirani, i da je stupanjem na snagu novog zakona uspostav- 
ljeno pravno stanje, kojemu pogledu prizivanja i saslušanja stručnjaka 
vrijedi i na drugim područjima prometnog života tako, da s jedne 
strane mogu interesirane parbene stranke sudu ponuditi stručnjake iz 
područja duševnog stvaranja, koje onda sud prema potrebi postavlja i 
saslušava kao stručnjake, a s druge strane mogu sami sudovi u konkret- 
nim sporovima na osnovi prijedloga stranaka ili po svojoj ocjeni postav- 
ljati takve stručnjake. No u pitanjima, koja se tiču povrede autorskog 
prava u vezi s novinstvom (novinskim tiskopisima) nastala je u Austriji 
počevši od godine 1936. promjena u toliko, što su pripadnici novinarskog 
zvanja organizirani u stalešku skupinu tako, da novinarska komora za- 
stupa njihove staleške interese. Novinarska komora pozvana je (8 3, 
točka d) da daje stručna mišljenja oblastima (dakle i sudovima) i javnim 
interesnim skupinama. Prema tome moraju nadležni sudovi u takvim 
sporovima potrebno stručno mišljenje ili nominiranje stručnjaka zatražiti 
od novinarske komore. .Položaj novinarske komore može se u tom doga- 
đaju prispodobiti s položajem odvjetničkih komora. Prema tome moraju 
se austrijski sudovi u buduće u pomenutim sporovima prema potrebi 
obraćati na novinarsku komoru radi nominiranja stručnjaka u krugovima 
novinara. Predstojništvo novinarske komore mora u svakom konkretnom 
događaju sudu označiti stručnjaka. Zbog toga nijesu u tom pravcu više 
potrebni stalni zaprisegnuti sudski stručnjaci (vještaci), a to se smatra 
zgodnijim, jer se na području duševnog stvaranja zbivaju česte promjene. 


Dr. Eugen Sladović. 


o; ON 


»Ako bi civilizacija skrenula s puta, kojim ide već tamo od Renesanse 
i prešla na naivno (!) opažanje konkretnih stvari, odmah bi to dovelo do 
čudnovatih posljedica. Materija bi izgubila primat. Duševne vrijednosti 
postale bi jednake fiziološkim. Moral i religija postale bi isto tako nužne 
kao na primjer matematika, fizika, kemija. Sadašnji sistem odgoje izgle- 
dao bi apsurdan. Škole i univerze bile bi prisiljene, da mijenjaju svoje 
programe. Pitalo bi se liječnike, zašto se samo brinu, da nas zaštite ođ 
organskih bolesti, a ne također i od duševnih. Zašto oni izoliraju ljude 
sa zaraznim bolestima a ne i one, koji šire đuševne i moralne bolesti. 
Zašto se smatraju opasnim prilike, koje škode organima, a ne one koje 
šire pokvarenost, kriminal, ludilo...« 


(Dr. Aleksis Carrel.) 








čet ncikoci 


LIRIKA U IZDANJU PODODBORA MATICE HRVATSKE 


Prva četvrt godine 1938. obilna je s izdanjem moderne hrvatske lirike. Osim 
drugih nakladnika ili vlastitih izdenja prvenstvo nosi Matica Hrvatska. Uza svoja 
Redovita izdanja, Malu i Suvremenu knjižnicu podupire i mnoga druga nastojanja 
koja ne stoje baš pod njezinim direktnim utjecajem. U svoju zaštitu primila je i 
novoosnovane Pododbore, što uz praktično-merkantiinu svrhu služe i svojoj nacio- 
nalnoj namjeni. Osnovani skoro u svim većim i važnijim našim gradovima, poka- 
zuju uz kulturno djelovanje i pridizanje stanovitu samostalnu vitalnost (Šibenski je 
Pododbor na pr. izdao Cvitanovu poeziju), pa među tim brojnim Pododborima sa 
svojim radom i izdavanjem knjiga, prednjači zagrebački. To je posve i razumljivo, 
jer najviše književnika živi u Zagrebu, pa kao takvi mogu lakše vršiti i neki 
direktniji utjecaj uz lične sugestije. 

Neobična plodnost i ovogodišnja zamašitost zagrebačkoga Pododbora sastoji se 
u tome što je skoro najednom izđao dvanaest knjiga suvremene hrvatske lirike 
(Do sada su izdali samo dvije knjige lirike i to Tadijanovića i Delorka), što bi sači- 
njavalo godišnju seriju knjižnice Pododđdbora Matice Hrvatske. U knjižnicu zagre- 
bačkoga Pododbora ušla su prominentnija imena hrvatskih modernih suvremenih 
Djesnika, kojih pjesničke prođukte često susrećemo u svim uglednijim hrvatskim 
književnim časopisima i revijama, a to su: Dragutin Tadijanović: Pepeo srca; Olin- 
ko Delorko: Rastužena Euterpa; Mate Balota: Dragi kamen; Slavko Batušić: 23 
pjesme; Antun Bonifačić: Pjesme; Dobriša Cesarić: Spasena svijetla; Vladimir 
Kovačić: Otrovano proljeće; Ivo Kozarčanin: Mrtve oči; Vjekoslav Majer: Svirač i 
svijet; Anton Nizeteo: Uspavanka vremenu; Luka Perković: Drugovanje s tišinom 
i Vlađo Vlaisavljević: Kruha i srca. Sa stajališta umjetničkoga razvoja hrvatske 
moderne lirike korisno je i potrebno, da je zagrebački Pododbor nastupio kao ku- 
lantni nakladnik, jer su nam na taj način predstavljeni mnogi mlađi hrvatski 
pjesnici, kao što su opet mnogi time našli i svoje mjesto ondje gdje im je uz osjećaj 
i psihička predispozicija. Redoslijed knjiga lirike je više slučajan negoli vršen po 
nekome principu, pa prema iome ne moraju nositi neku prednost oni, kojih je knjiga 
izišla kronološki prije. 

Već iz samih naslova razabiremo da jedino umjetnički artistički princip spaja 
navedene pjesnike, a sve ostalo ih razdvaja. Sublimirana čuvstva i osjećaji, suptil- 
nost misli i snova ističu se kod svih pjesnika koje na svoj subjektivni način iznose 
i prema tome dokazuju svoje pjesničko doživljavanje, umjetničko proživljavanje i 
solipsističku snagu kreiranja i iznošenja. Ovaj osnovni i primarni princip treba 
neumoljivo primjenjivati u lirici, kako bi se dovinula trajne vrijednosti i umjet- 
ničkoga značenja. Navedene zbirke poezije sadrže mnogo umjetničkih kvaliteta, 
iskrenih pjesničkih snova i toplih zanosa ljudskih srdaca, pa kao takve obogatit će 
hrvatsku suvremenu liriku s umjetničkim prilozima antologijske vrijednosti. Krea- 
tivna snaga svih pjesnika nije jednako snažna, proćućena i izražajna, pa kolektivno 
o njima govoriti teško je i skoro nemoguće. Osim nekih dodirnih i karakterističnih 
zajedničkih crta ostalo je specifično, individualno u čemu se zapravo i sastoji bit 

umjetničkog uočavanja, pjesničkoga zrijenja i proiciranja, pa je stoga potrebno 
progovoriti specijalnije i pojedinačno. Kraj svega ovoga izdane zbirke moderne 
suvremene hrvatske lirike jesu očiti dokaz pozitivizma, plodnosti i izražajne snage 
lirskoga stvaranja, po čemu se suvremena lirika popela na zamjernu visinu i pri- 
kazuje nam se kao refleks svoga vremena u evropskoj relaciji sa strane svoje sadr- 
žajnosti, konceptivnosti i artističke formalnosti. Ona nas uzdiže na viši niveau i 
dostojno nas reprezentira, čime ujedno dokazuje svoje pravo na opstanak i vitalnu 
izražajnost, a u nacionalnom sklopu na njegovu istančanost duha, profinjenost 
ukusa i sposobnost kreativnoga stvaranja uz lagodno pridavanje i smjerno prido- 
nošenje profinjenim i istančanim kulturnim zahtjevima. 


Knjige pjesama su u raznobojnom platnenom uvezu raskošno opremljene i 
nešto odveć zlatom isprutane, što nekako djeluje zasitljivo i napadno otskače. 
Tisak je lijep i pregledan na debelom kartonastom papiru, pa su knjige i s te 
strane privlačive i moderne. Branko Krmpotić. 


RAD J. AKADEMIJE KNJIGA 259. 


U 259. knjizi Rada Jugoslavenske akademije (Zagreb 1937.) izašla je studija 
dra Jaroslava Šidaka: »Problem bosanske crkve u našoj historiografiji od Petrano- 
vića do Glušca« (146 str.). 


Baveći se više godina problemom bosanske crkve, obično nazivane bogomil- 
skom, i istražujući njene odnošaje prema katoličkoj i pravoslavnoj crkvi te hipo- 
tetski njezin utjecaj na husitizam, pisac je objelodanio gore spomenutu studiju. U 
njoj izlaže najvažnije nazore o pojavi t. zv. bogomilstva nastojeći da kritički obra- 
čuna s dosadašnjim stavom naše nauke. Iza toga bi imao slijediti prikaz vjerskih 
odnosa u Bosni i susjednim zemljama od 12.—16. stoljeća te konačno razmatranje 
o ulozi bosanske crkve u socijalnom i političkom životu sredovječne Bosne te o 
njezinu položaju prema ostalom kršćanstvu. 


Od god. 1869. dominira u historiografiji nazor Franje Račkoga o bogomilskom 
karakteru bosanske crkve No kolikogod je njegovo djelo o »Bogomolima ili pata- 
renima« obrađeno pronicavo i s velikom erudicijom, slaba mu je strana bez sumnje 
ta, da se ono temelji na spisima, od kojih nijedan ne potječe od pristaša bosanske 
crkve, nego su ih sastavili njezini protivnici. Oslanjajući se na domaće izvore, 
iz kojih se dade rekonstruirati nauka i ustrojstvo bosanske crkve, dr. Sidak odba- 
cuje koncepciju F. Račkoga i utvrđuje, da ona nema ništa zajedničko s dualistič- 
kim herezama i da se po svojoj nauci ne razlikuje bitno od ostalih kršćanskih 
crkava. Već je Ć. Truhelka upozorio, da se ni u jednom bosanskom ili dubrovač- 
kom izvoru ne nalazi ni sam naziv »bogomila«. 


J. Šidak odbacuje istodobno tezu B. Petranovića (1867.) i Vase Glušca (1924.), 
da je bosanska crkva pravoslavna. Postoje tekstovi, u kojima srpska pravoslavna 
crkva osuđuje i proklinje bosanske heretike. Glušac čini pogrešku, da pomoću spo- 
menika pravoslavne crkve, koja se održala u Zahumlju i Travunji, nastoji dokazati 
pravoslavlje bosanske crkve, ne razlikujući očito vjerske odnose u Zahumlju od 
onih u Bosni. Iz držanja same pravoslavne crkve je očito, da ona nikad nije ospo- 
ravala pravo katoličke crkve na Bosnu, niti ju je kada svojatala za se. Bosanski 
vladari, u koliko nisu bili »bosanske vjere«, kako bi rekli Dubrovčani, bili su kato- 
lici, kao kralj Tvrtko. 

Izabrani »episkopi crkve bosanske« odilazili su u ranije doba u Dubrovnik, da 
ondje prime posvetu od dubrovačkog nadbiskupa, i u tom se uglavnom sastojala 
njihova ovisnost o rimskoj stolici. No ta je veza bila pravno prekinuta god. 1238. 
odlukom kurije, koja je te godine podredila bosanskog biskupa izravno sebi. Od 
tog vremena živi bosanska crkva potpuno samostalnim životom bez ikakove juris- 
dikcione veze sa Zapadom i Istokom. 

Dr. Šidak veli, da bosanska crkva pripada svojom naukom, a vjerojatno i 
obredima istočnoj crkvenoj kulturi, ali se od istočne crkve razlikuje osobitim 
ustrojstvom i okolnošću, da ne priznaje carigradskog patrijarha za svoju vrhovnu 
vjersku glavu. No glavna je razlika između Istoka i Zapada upravo u obredima i 
crkvenom ustrojstvu, dok u nauci, ako izuzmemo pojave raznih heretičkih po- 
kreta, nije bilo bitnih razmimoilaženja, i stoga za sada nije jasno na osnovu čega 
dr. Šidak stavlja bosansku crkvu u istočnu sferu. 

Tvrdnje dra Šidaka u ovoj studiji dokumentirane su, koliko mu je trebalo, 
da pobije starija mišljenja o problemu bosanske crkve. Valja počekati objeloda- 
njenje II. i III. dijela studije, da se upozna i ostala dokumentacija, pa da se uz- 
mogne stvoriti konačan sud o njegovu rješenju spomenutog problema. Međutim 
je već i prvim dijelom bačeno novog svijetla na to važno poglavlje bosanske 
prošlosti. ' Dr. Z.D. 


V. RIEGER: SELO U SOVJETSKOJ RUSIJI 
(Matica Hrvatska, Zagreb, 1937.) 


Poznato je, da komunisti smatraju seljake svojim najvećim neprijateljima zbog 
toga što se opiru kolektivizaciji, neprirodnoj industrijalizaciji, što su nosioci pri- 
vatnog vlasništva, slobode, konzervativizma i prirodnoga reda. Stoga je razumljivo, 
da je između ova dva protivnika moralo doći do bezobzirnoga sukoba. S jedne 
strane marksistička težnja, moć, sila i teror državnih vlasti, a s druge strane život 
i čvrsti otpor sela i seljaka. Oba protivnika stradavaju. Državna vlast neprestano 
mora skretati od svojih teorija, nešto popuštati, da bi seljaci dali živjeti, da bi 
hranili vojsku i gradove. Seljaci pak krvlju i životom plaćaju svoj otpor i čestom 
gladi. Upravo ovaj sukob iznosi nam autor u svojoj knjizi dovoljno iscrpno, da bi 
81 mogli stvoriti pravilan sud o odnosu jednog zločinačkog i krvavog sistema prema 
selu i seljacima. Pisac je na strani ruskoga seljaka i veli: »Onaj, tko živi u tam- 
nici, ne će uza sva bogatstva ovoga svijeta biti sretan. Isto tako i onaj, tko živi u 
velikoj tamnici, državi, koja zarobljuje i prisiljava ljude, da se liše svoga »ja«, ne 
može biti zadovoljan. Zato je posve pogrješno htjeti sagraditi materijalno blago- 
stanje na uništenju ljudske slobode, slobode ličnosti i osnovnih čovječjih prava. 
To nužno mora dovesti do nezadovoljstva, neraspoloženja, a u skrajnjem slučaju 
i do »sabotaže«, a kako to u praksi izgleda, najbolji nam je primjer današnje stanje 
u Sovjetskoj Rusgiji«. o. 


IVO BOGDAN: SVJEDOČANSTVA O RUSIJI 
(Društvo sv. Jeronima, Zagreb, 1938.) 


U predgovoru ove knjige stoji: »Donosimo nekoliko izjava naših ljuđi. Donosimo 
njihova imena i prezimena. Donosimo podatke, gdje su se rodili i gdje sada stanuju. 
Donosimo izjave koje su dali pred svjedocima. Te izjave može od njih svatko čuti, 
koji ih o tome zapita. Donosimo zatim druga svjedočanstva Francuza, Engleza i 
Amerikanaca, koja smo uzeli iz knjiga na stranim jezicima. Eto iz svih tih svjedo- 
čanstva izaći će kao sunce jasna istina o životu u boljševičkoj, komunističkoj 
Rugiji«. I doista sva su ova svjedočanstva porazna za jednu stvarnost, u kojoj je 
ljudsko dostojanstvo bez ikakve cijene. 

»... Najgori je onaj stalni strah i vječna nesigurnost«, »Nikada im nisam vje- 
rovao i nikada ne ću vjerovati komunistima«. »Židov je veći gospodin od komu- 
niste«. »Narod sada mrzi komuniste i do komunizma nitko ne drži ništa«. »... Pravi 
sustav potlačivanja...«, »sovjetski sindikati ne služe radniku«. »Zašto su tako dugo 
oni, koji su odlazili u Rusiju sakrivali istinu o pravom stanju radnika u toj velikoj 
zemlji?« »Mi smo bili zaprepašteni, kad smo vidjeli tako niske plaće«. »Radnik nije 

ništa drugo, nego brojka u velikom mnoštvu računa. Svaki radnik je u Sovjetskoj 
Rusiji neka vrst pokornog vojnika, neka vrst kažnjenika, koji je neopozivo povezan 
uz određeno mjesto, koji mora izvršiti stanoviti posao, i tu više ni u čemu ne smije 
biti prigovora«. »Dakle, odnos »viših« i »nižih« u Rusiji izgleda ovako: Na vrhu je 
gospodar Staljin (1), Politički ured ima 10 članova, Središnji odbor stranke ima "71 
član, stranka ima 1,800.000 članova, Rusija ima 168 milijuna stanovnika«. »Komu- 
nistička stranka služi samo zato, da neki ljudi prigrabe ili sačuvaju povlastice na 
štetu drugih i ne teži se uopće za tim, da se ukinu povlastice«. »Budite manje 
iskreni i nastojte, da odobravate svaku naredbu vlasti, pa će vam biti dobro«. 
»Boravak u Rusiji je najbolja agitacija, koja stvara protivnike komunizma«. It. d.- 
— Doista je bilo vrijedno i potrebno izdati knjigu ovakvoga dokumentarnoga 
karaktera. Q. 


Dr. 0. B. PEROVIĆ: KOMUNIZAM 
(Društve sv. Jeronima, Zagreb, 1928.) 


Zbijeno, no ipak jasno izložena je u ovoj knjizi marksistička nauka, zatim rad 
i nastojanja komunističkih vođa i prvaka, i konačno objektivno i stvarno stanje 
ili bolje reći bijeda i te nauke i tih nastojanja u svim mogućim manifestacijama 
života. Život, odnosno čovjek i njegova istinska priroda jači su od svih lažnih 
teorija i na njima se lomi bijes materijalističke tvrdoglavosti. Očito boljševička 
Rusija pokazuje u rukama potpune vlasti komunista, da život obara svojom vlasti- 
tom snagom besmislenost jedne teorije, pa čak i onda, ako se ovaj život ispoljava 
bez organiziranog otpora. Nije stoga čudo, da i boljševički vlastodršci popuste 
životu, da bi sebe što dulje održali — životom, jer bi po teorijama slomili vrat. 

Na kraju knjige pisac odlučno odbija komunizam kao svjetsko zlo i mogućnost 
svake veze s njim. G. 


V ? .v k 
saka m  NATEII 
KA MESARIC: ESTERA 


Neuspjeh ove najnovije Mesarićeve »igre u šest slika« ne leži toliko u pomanj- 
kanju kazališnoga talenta, koliko u nekom urođenom autorovu raspoloženju, da 
iznenađuje publiku. Jer to se uistinu rijetko događa, da drama dosegne svoj zak- 
ključni prizor na koncu treće slike i da se iza kako je svršila, u nove tri slike 
lica pletu i prepliću kojekakovim »problemima« žrtve, akcije, ljudske slabosti 
i definitivne pobjede zla, bez obzira na odlično riješenu katarzu prvih triju slika. 
(To je poput onoga običaja, kojim su se služili neki stariji romansieri, da na koncu 
verbalno objašnjavaju sudbinu lica do smrti). 

I kad smo tako prisiljeni govoriti o dva dijela Estere, onda se mora priznati, 
da je prvi dio bio vrlo simpatično primljen. Estera, inteligentna djevojka uspijeva 
raskrinkati spletkara komercijalnog direktora Amana, u korist prevarenoga idea- 
iiste šefa Asvera i izrabljivanih radnika, među kojima se nalazi i građevinarski 
poslovođa, Esterin otac. Uza svu šablonu žurnalističke dikcije, tešku kompliciranost 
i maglovitost kompozicije i vrlo jednostavnoga raskrinkavanja podmukloga Amana, 
prvome dijelu osigurava uspjeh čisti dramatski razvoj situacije, nagli i napeti uspon 
i moralno efektni Amonov poraz, a Esterina pobjeda. To više, što se lik jake, superi- 
orne žene sve rjeđe susrećemo u novijoj literaturi. 

Drugi dio je pokvario sve. Nemotivirana ljubav između Estere i dobroga šefa 
Asvera, nemogući deklamatorsko-intelektualistički dvoboj između Estere i Asve- 
rove žene, beživotne scene između Asvera i njegove žene Vastije, a ponajviše ne- 

jasnija i isključivo mozgovna »žrtva« Esterina, sve to uz mnoštvo drugih negativnosti 
pomelo je publiku, koja se našla nasukana u neshvatljivim pličinama Mesarićeve 
simbolike. Biblijska imena nijesu mogla spasiti. ništa, jer drugi dio je negacija 
svake slutnje biblijskoga motiva, pa sve skupa djeluje afektirano i iskonstruirano. 
Da su prve tri slike razrađene u čitavu večer, »Estera« bi bila siguran i lijep 
uspjeh, jer Mesarić posjeduje odlične sposobnosti i sve vanjske uvjete za dram- 
skoga pisca, naročito živ i sađržajan dijalog, koji bez hijatusa nosi sa sobom 
ravno u dramatski vrtlog, kao i finu duhovitost i humor. Ali i to je, upravo nekim 
čudom zatajilo u drugom dijelu komada. 

Stoga je od glumaca jači uspjeh postigla jedino gdjica Herzberger kao taj- 
nica Mamukan, koja je originalno izigravala »psihoanalitički« tip Freudove obo- 
Žavateljice, Esteru se junački usudila zaigrati početnica gdjica Manja Figenwald, 
kojoj je g. Mesarić podjednako kriv za uspjeh kao i obratno. Svi su ostali, u prvam 
redu g. Grković, lojalno izvršili svoju dužnost. D. Žž. 


K. H. ROSTWOROVSKI: IZNENAĐENJE. 


Po svim zakonima antikne drame, smišljeno, postepeno, do minucioznosti 
konstruirano, realističkim detaljima kao i pravilnim psihologiziranjem ispunjeno, 
odvaja se ovo djelo od modernih »slikA« improviziranoga i brzoga teatra. Makar 
je to djelo novijega doba (Rostworovski je umro 4. veljače ov. god.) osjećaj neke 
distance stalno prati čovjeka kroz čitavu večer. Staloženo psihologiziranje i 
stimung-prizori daju i previše dojam neke regularnosti, proračunanosti svakog 
efekta, sređeno slaganje jedne tanke osjećajne naslage na drugu do paroksizma 
tragičnoga udara, iz kojega onda zaglavinja užas ljudskoga zločina i ljudske boli, 
sve po sigurnom nekom zakonu i mjeri. 

Tome dojmu doprinosi možda najviše to, što je autor objavio, da se radi 
o »istinitom događaju«, a pri tome ee, kolikogod ima nešto za sebe ta autentična 
potvrda ljudske boli, koju se u ovom slučaju ne bi usudila izmisliti ni najbujnija 
mašta, ipak gubi toplina umjetničkoga elana u doživljavanju lic& i karaktera. Više 
frapira užas istinitoga događaja kao takav nego umjetnički izraz tragičnoga, ali 
uza sve to, ovo je djelo ozbiljne umjetničke kvalitete i u dobrim rukama može 
postići maksimum umjetničkoga efekta, na mjestima upravo klasičnoga prizvuka. 

Mati, da spasi jednoga sina od siromaštva, ubija nepoznata bogata gosta i ne 
sluteći, da joj je to drugi sin, koji se taman vratio iz Amerike. Kad ga je sakrila 
pod krevet i oprala krv čekajući dok otac donese vreću, pa da mrtvaca nekud 
bace, namjesto vreće donosi izbezumljeni otac vijest, koju je u susjeđnoj krčmi 
saznao, da se to povratilo njihovo rođeno dijete. 

Zločin, koji je izazvao udvostručenu kaznu, da se katarza slegla u 
nenadmašivi užas sudbine, od kojega mati poludi, a otac očekuje udar pravde 
kao jedini spas. Autor je jednako na visini u pripravi, djelu, katarzi i svršetku 
ovoga dramatiziranoga događaja. G. Dujšin je i kao redatelj i kao otac uložio 
toliko pažnje oko svake sitnice, svake poze, svake riječi i geste, da je priprava 
ispala kao neka filigranska psihološka gluma, dosljedna i u sebi zaokružena do 
virtuoznosti. Tko zna uživati u glumi kao takovoj, lako će prijeći i preko 
mjestimične usporenosti i literature, 

. Gđa Hafner-Gjermanović je kao majka pokretala čitavu akciju, opasnu, da 
se svaki čas pretvori u patetiku ili u grubost, tako finim glumačkim instinktom 
i oprezom, da je njena igra uz g. Dujšina suvereno pretočila u život čak i ona 
mjesta autorova, koja su previše mozgovno konstruirana i literarno parfumirana. 
Tek se osjećalo, da joj organ nema dovoljno snage za tvrdi i suroviji ton. 

Očevo saznanje istine u zlobnom društvu obijesne mlađarije i lukavoga 
židova Abrameka vrhunac je čitavoga komada i Dujšinova stvaranja te večeri. 

Križanje čiste i nečiste savjesti u jednom tragičnom nesporazumu, iz kojega će 
svaki čas vrcnuti varnica najstrašnije istine i ono svijesno i nesvijesno produžavanje 
njena dolaska izradio je i autor i g. Dujšin dubokim umjetničkim gledanjem. 


A majčino saznanje, koje se protisnulo do njezina mozga kroz diskretnu 
slutnju i očevu nijemost, pretvorilo se u veličajnu ekspijaciju ljudskoga grijeha 
i utonulo u mrak ludila kao da se i sama bol morala rasplinuti od svoje prejake 
težine. Sta tu čovjeku ostaje nego molitva. Užasnuti susjedi popadali na koljena. 
Kor moli prekidan majčinim ispaštanjem. Nezaboravna scena! Velika glumačka 
ljepota! Punina čiste tragike! D. Ž. 


e sw e 9 


IVAN GENERALIC 


Talenat je Generalićev jasan. Dosadašnje su izložbe to očito pokazale, a i ova 
najnovija to potvrđuje. Crtež mu je lak, siguran i fin. Smisao za kompoziciju je 
kod njega jak, jednako kao i smisao za ispravne odnose boja. 


Njegova je Breugheolovska baza (viđi na pr. pejsaž Iz Bilogore, br. 2), nažalost, 
u mnogim stvarima retuširana Hegeđušićevim gledanjem, uvjetovanim više ideo- 
loškim nego artističkim razlozima i tako je prvotno Generalićevo gledanje, potis- 
nuto u drugi plan, dobilo sasvim drugi oblik. I ako nam se, možda, prigovori, što se 
— ocjenjujući njegove slike— osvrćemo na jednu sasvim neartističku stvar kao što 
je ideologija, onda taj prigovor nije na mjestu. Jer prvo, i sam se slikar odrekao 
čistog artizma i »stao na frontu« (kako bi rekao Krleža) u borbu za jednu ideolo- 
giju. A drugo u našem gledanju nemoguće je izlučiti rezumsku komponentu, koja 
uz osjećajnu komponentu sačinjava naše gledanje. I zato odrediti se kritički prema 
jednom slikaru ne samo u čisto artističkom, nego i u ideološkom pogledu, nije tako 
neshvatljivo, kako bi to neki htjeli. To je, štaviše, u izvjesnim slučajevima i ' 
potrebno. 


Čini se, da su ovog puta najbolje Generalićeve stvari u temperi. Ulja su mu 
najslabija. — Jesen na selu (br. 1) koloristički je vrlo dobro uspjela. Jednako je 
neobično dobar pejsaž Iz Bilo gore (br. 2) s osnovnim sivim tonom i fino uskla- 
đenim kolorizmom. Povratak s paše (br. 8) dobar je kao pejsaž, u kojem je Genera- 
liću uspjelo organiski dobro povezati prirodu s ljudskim i životinjskim figurama 
Od crteža su mu vrlo dobri: Bedenikova hiža (br. 21) i Stiska (br. 22). Ostali crteži, 
pa još dvije slike, koje bi spadale u ovu grupu (Hlebinski bereki br. 9 i Na potoku 
br. 17), loši su i nijesu uspjeli. 

Serija slika: Majkobožari (br. 4), Proštenje (br. 5), Prošencija I. (br. 6), Pro- 
šencija II. (br. 28), Jogenj (br. 10), Sa sajma (br. 12), Ovrha (br. 13), Križno drevo 
(br. 14) Zabava I. £ II. (br. 15 i 16) i Skapanje krumpira — može naći svoje pred- 
šasnike u Hegedušićevim podravskim motivima. Fizionomije, tipovi figura, stavovi 
figura, čitave scene — sve je to već ustaljeno i to se manjim ili većim varijacijama 
ponavlja. Zato su mu i bolji radovi, na kojima pejsaž dominira. Ove gore navedene 
stvari programatski su tako skučene, da je lični doživljaj Generalićev reduciran na 
minimum, Sav propagandno-artistički rekvizit Hegedušićev i ovdje je primijenjen: 
debeli ugojeni pop s crvenim pojasom, kao suprotnost bokcima, svete slike, crkvene 
zastave, proštenje s glavnom scenom povraćanjem, tučnjava, degenerirana i blesava 
lica, ovrha s jednim obligatnim mrtvacem i crkvenom mrtvačkom zastavom, križno 
drevo, kojemu su — dađdako — najbliži pop i neki dobro ugojeni ljudi, dok u isto 
vrijeme bokci stoje negdje straga, anđeo na sakristiji, pa križevi na kućama i opet 
križevi... Generalić je ovdje prešao već na ideološku bazu i baš radi toga treba 

ga požaliti. Šteta što svoj talenat stavlja u službu jedne ideologije, koja je osuđena 
na propast. Ta je ideologija dala jednog Maksima Gorkoga, koji je na jednom 
mjestu rekao: »Umjetnik ne traži istine, on je stvara«. To znači, treba umjetno 
stvoriti istinu, da se na temelju tako iskonstruirane istine može udariti na razne 
sisteme, ideologije i naziranja. Na toj bazi radi Hegedušić, a na toj istoj bazi sazdan 
je jedan dio Generalićeva rada. 

Već pogled na jednu ili drugu sliku Generalićevu dokazuje duboku proživlje- 
nost i snagu realiziranja tog doživljaja, uz izvrstan crtež dobro zapažanje i smisao 
za koloritom. I baš zato možemo još jedamput ustvrditi, da je šteta za Genera- 
lićev talenat. 


Saciiatni nokeeti 


UREDBA O OSNIVANJU NOVIH MIROVINSKIH ZAVODA ZA PRIVATNE 
NAMJEŠTENIKE 





Od 1. siječnja 1938. god. prošireno je mirovinsko osiguranje privatnih namje- 
štenika na cijeli teritorij države. Ovo se osiguranje vrši prema Zakonu o penzio- 
nom osiguranju službenika iz 1906. god., a koji je zakon donekle izmijenjen (»pre- 
čišćen«) 1933. god.- Po ovom zakonu od 1906. god. provađa se mirovinsko osiguranje 
namještenika na bivšem austrijskom području (u Dalmaciji i u Sloveniji) već 30 
godina, a preko mirovinskog zavoda u Ljubljani. 

Proširenjem ovog osiguranja nastala je potreba da se ustanove novi miro- 
vinski zavodi što je učinjeno spomenutom uredbom 24. III. o. g. Po ovoj uredbi, 
osim dosadašnjeg mirovinskog zavoda u Ljubljani, osnovat će se novi mirovinski 
zavod u Zagrebu, Sarajevu i Beogradu. Svi ovi zavodi imat će za uže područje 
svoje poslovnice. 


Teritorijalna baza, na kojoj se prostiru ovi mirovinski zavodi jesu okružni 
uređi za osiguranje radnika uz odstupanje za one kotare pojedinih okružnih ureda, 
koji su podpadali pod bivše austrijsko područje. 

Mirovinski zavod u Zagrebu obuhvatat će teritorij okružnih ureda za osigu- 
ranje radnika: u Zagrebu, Osijeku, Karlovcu i Sušaku izuzevši od ovog posljednjeg 
kotare: Kastav, Krk i Rab, koji će potpasti pod ljubljanski mirovinski zavod. Za- 
grebački mirovinski zavod imat će poslovnicu u Osijeku za teritorij osječkog 
okružnog ureda. \ 

Mirovinski zavod u Sarajevu obuhvatat će teritorij okružnih ureda: u Sara- 
jevu, Banjoj Luci, Tuzli, kao i teritorij okružnog ureda u Dubrovniku bez kotara: 
Dubrovnik, Metković, Korčula i Kotor. Ovi će kotari i nadalje biti pod ljubljan- 
skim mirovinskim zavodom. Poslovnica sarajevskog mirovinskog zavoda bit će u 
Banjoj Luci za područje okružnog ureda u Banjoj Luci. 

Mirovinski zavod u Ljubljani obuhvatat će teritorij okružnih ureda u Lju- 
bljani i u Splitu kao i one naprijed spomenute kotare, koji su izuzeti od mirovin- 
skog zavoda u Zagrebu i u Sarajevu. Osim toga kod ljubljanskog mirovinskog za- 
voda predviđeno je osiguranje svih pomoraca (namještenika parobrodđarskih po- 
duzeća) bez obzira na luku pripadnosti broda. Ovaj zavod imat će poslovnicu u 
Splitu, koja će obuhvatiti sav teritorij izvan područja okružnog ureda u Ljubljani. 

Beogradski mirovinski zavod obuhvatit će najveći teritorij i protezat će se na 
području okružnih ureda za osiguranje radnika: u Subotici, Somboru, Novom 
Sadu, Petrovgradu, Beogradu, Nišu i Skoplju. Imat će tri poslovnice: jednu u No- 
vom Sadu za teritorij okružnih ureda u Somboru, Subotici, Novom Sadu i Petrov- 

gradu, drugu u Nišu za teritorij niškog okružnog ureda i treći u Skoplju za teri- 
torij okružnog ureda u Skoplju. 

Mirovinski zavodi upravljaju se na načelu samouprave. U odboru mirovinskog 
zavoda podjednako su zastupani i namještenici i poslodavci. — Dok se ne obave 
izbori — dakle za početak rada — osim ljubljanskog zavoda, imenovat će mini- 
star socijalne politike članove odbora mirovinskog zavoda. 


Zanimljivo je pitanje, koliki će broj privatnih namještenika-osiguranika pri- 
pasti pojedinom mirovinskom zavodu. Ovaj se broj za sada ne može posve točno 
ustanoviti, ali se može donekle približno odrediti prema statistici svih osiguranika 
pojedinih okružnih ureda za osiguranje radnika. — Statistika je od 30. VI. 1936. 


Ljubljanski mirovinski zavod imao je 1936. god. 10.909 osiguranika, a to je oko 
99% od ukupnog broja svih osiguranika Okružnog ureda za osiguranje radnika i 
ostalih bolesničkih blagajni na teritoriju mirovinskog zavoda u Ljubljani. Uzevši 
u obzir ovaj postotak — dakako, da on ne će biti svugdje jednak, s obzirom na 
različite gospodarske prilike — može se približno odrediti, da će pojedini zavodi 
imati broj osiguranika, kako slijedi: 


mirovinski zavod u Zagrebu oko 14—20 hiljada, 
mirovinski zavod u Sarajevu oko 6—8 hiljada, 
mirovinski zavod u Beogradu oko 24—30 hiljada. 


Izmjene područja pojedinih mirovinskih zavoda mogu se izvršiti — kako 
predviđa uredba — po saglasnosti prijedloga zainteresiranih zavoda odlukom mini- 
starskog savjeta. 

Dr. P. 

Međunacadni pogledi 


NOVA MEĐUNARODNA SITUACIJA 


Austrija više ne postoji kao samostalna država, nego predstavlja običnu po- 
krajinu njemačke države. Nije danas važno ispitivati, što je nestalo 8 Austrijom, 
iako je to vanredno zanimivo, nego treba gledati što je nastalo, jer je to odlučno 
za budućnost. Kad bi se mogla izvršiti jedna opširna i temeljita analiza današ- 
nje situacije, kulturna, politička i ekonomska, mnogo bismo vidjeli o vuđućnosti, 
no ja nisam gospodar »tehničkih« sredstava, da bih mogao iznijeti ovu i ovakvu 
analizu. 

Pojavom priključka Austrije Njemačkoj nestala je jedna mala država, a 
velika je država postala još veća, što znači da je postala opasnijom onima, koji 
su je do sada smatrali opasnom. Države koje smatraju da im je Njemačka bila 
opasnost jesu Engleska, Francuska, Čehoslovačka, Rusija i Poljska. Ostale neke 
države smatrale su Njemačku neopasnoi i prije i danas, a neke su je u različito 
doba različito gledale. Da li su ti pogledi biti ispravni nekada, pa danas, drugo 
je pitanje. Svakako je, na primjer, značajno da Italija brani austrijsku neza- 
visnost za vrijeme Dolfussa, a kasnije više ne brani njenu nezavisnost. Kako 
bilo da bilo, činjenica je, da njemačka izvodi promjene u vanjskoj politici samo 
zbog neposredne, realne i vidljive koristi, a za druge se promjene u vanjskoj 
politici ne vidi neposredno pravi razlog. Francuska se, na primjer, uzrujava zbog 
Anschlussa, i prije njega ni ne razgovara sa Italijom, no nakon njega nastoji 
utrti putove sporazumu sa Italijom. To očito znači novu orijentaciju Francuske, 
no tek nakon izgubljene pozicije, što je očevidni dokaz slabe pameti, koja počinje 
uviđati ono što svatko vidi, a nije u stanju predviđati, ono što se moglo očeki- 
vati. Dakle, u procjeni povećane njemačke opasnosti nastale su nove vanjsko- 
političke orijentacije sa jačim nutarnjim preokretima. U En- 
gleskoj Eden pada, u Francuskoj pučka fronta, a svakako da još nismo gotovi. 
Eden i pučka fronta smetali su sporazumu Engleske i Francuske sa Italijom, a 
kako nijesu postigli nikakav uspjeh, nego potpuni neuspjeh u pitanju Abesinije, 
pa Španjolske i konačno Austrije, to su morali otići. Ove promjene u vanjskoj 
politici, kao i u nutarnjim stanjima u pojedinim državama nameću važne poslje- 
dice. Tako je umanjenaikomunistička opasnost, a boljševička Rusija 
biva moralno ograničena na sve uži krug barbarskih simpatija. Dakako, da je 
time umanjen i značaj antiboljševičkog pakta, jer on je vrijedio toliko koliko je 
Francuska komunistička stanica. Naravno da prema tome gube značaj i one 
države po onome koliko se ističu kao čuvari Evrope od komu- 
nizma. Time se stvara psihološka podloga za ravnotežu u Evropi, Uklanjanjem 
straha od komunističkog divljaštva uklanja se i potreba ambicioznih čuvara i 
problemi se svode na pravu mjeru. — Kao što dakle vidimo preorijentacija En- 
gleske i Francuske Znači slabljenje komunizma, a ima cilj da oslabi njemačku 
opasnost, naime jedan ultranacionalizam. Ova se preorijentacija prema Italiji 
osniva na tome, što nosioci preorijentacija računaju, da se i Italija smatra ugro- 
ženom od njemačke neposrednosti. Dakako da ovi računi nijesu iz zraka naprav- 
ljeni, nego iz razloga koji nijesu ništa drukčije danas negoli u vrijeme Dolfusa. 

Naravno, bilo bi zanimivo ispitati, što to znači uopće opasnost, jer u čita- 
voj pojavi Anschlussa proveđeno je nacionalno ujedinjenje Nijemaca i ova činje- 
nica ne dolazi u pitanje. Problematika opasnosti gleda se u političkoj, kulturnoj, 
vojničkoj i ekonomskoj ekspanziji i nadmoći koju pretpostavlja po svojem uve- 
ćanju jedna već i onako velika država. Dakle, orijentacija Engleske i Francuske 
prema Italiji ide za tim da se uspostavi jak ravnotežni blok prema Njemačkoj i u 
političkom, i u kulturnom, i u vojničkom i ekonomskom pogledu. Logična je 

stvar, da za takav ravnotežni blok treba otupiti međusobno oštrice i zaostatke 
između Engleske kao i Francuske prema Italiji. Uglavnom, danas smo u toj 
fazi političkog života. Slično je otupljivanje oštrica moralo nastati iz- 
među Njemačke i Italije, kad su one morale stvarati ravnotežni blok prema nad- 
moći Engleske i Francuske. I Anschluss je bio jedna oštrica, koja se morala otu- 
piti između Italije i Njemačke, a na jednoj osovini. Pa kao što danas mora Engle- 
ska progutati u sporazumu sa Italijom poneku gorku pilulu, tako je to morala i 
Italija u sporazumu sa Njemačkom, to lakše, što tu Italija nije ništa konkretno 
izgubila i predala. 

Prema svemu možemo današnju evropsku situaciju ocijeniti pravilno, ako 
ustvrdimo da se vrše orijentacije u smislu postavljanja ravnotežnog bloka prema 
povećanoj Njemačkoj, za koji se smatra da znači veliku opasnost, radi goleme 
ekonomske, vojničke i kulturne moći. Prva faza bila je u padu Edena i potpisa 
englesko-talijanskog sporazuma, početak druge faze u padu pučke fronte i naja- 
vljivanju francusko-talijanskih pregovora, kao i u polusiužbenom pozivu češke 
štampe na Italiju, da se aktivno zanima za Srednju Evropu. Treća faza će vjero- 
jatno biti likvidacija španjolskog građanskog rata. 

Kako će se to sve svršiti teško je znati, jer konačno nije ni po čemu jasno, da 
se Italija može sad najednom tako lako izvući sa osovine Rim—Berlin u blok 
englesko-francuski. A upravo stoga što ovo nije jasno, nisu se ni izjasnili svi 
račundžije, nego mnogi čekaju, da vide na koju je stranu unosnije i sigurnije 
baciti karte. Grgur Ivanović 


NOVI IRSKI USTAV 


U ovom prikazu omeđit ću se na izvješće o ustavu Irske, koji je stupio na 
snagu 29. prosinca 1937., na osnovu pučkoga glasovanja od 1. VII. 1937. cijeloga 
irskoga naroda u Slobodnoj državi Irskoj sa 685.105 glasova protiv 526.945 glasova, 
dakle sa većinom od 158.160 glasova. 


Kako je poznato, prijašnji irski ustav bio je odobren kao zakon londonskoga 
parlamenta od 5. prosinca 1922., koji je uzakonio ustav Irske ustavotvorne skup- 
štine. U tijek toga ustavotvornoga rada ne ću ulaziti, jer bih se suviše udaljio od 
moje teme. 


Novi irski ustav predstavlja kodifikaciju demokratskog tipa, kakve su uobi- 
čajene u anglosaskim zemljama, na primjer u federaciji Južnoafričkih republika 
i drugdje. Tekst irskog ustava objelodanjen je u Dublinu pod naslovom »Draft 
Constitution« u nakladi Cahill & Co., Dublin, na engleskom i irskom jeziku na 117 
stranica. Uvod je tiskan najprije na irskom, a onda na engleskom jeziku, čime je 
dana počast irskom jeziku dok je ostali tekst ustava tiskan najprije na engleskom, 
a zatim na irskom jeziku. Prije donošenja samog ustava Dail t. j. Irski sabor 
donio je 12. XII. 1936. zakon, kojim ukida položaj općeg namjesnika i zadržava 
izvršnu vlast kralja u vanjskim poslovima i ukida stari senat. Tom prilikom na- 
pisao je londonski »Times«, da Irska ustanovljuje jednu republiku u imperiji. 
Dužnosti općeg namjesnika prenesene su na predsjednika sabora-speakera, koji 
ima vlast sazivanja i raspuštanja Daila, dok je vlada ovlaštena imenovati suce i 
članove vojnog vijeća. Vlada će biti birana i imenovana po Dailu. Zakon (br. 58.) 
određuje da diplomatske predstavnike kao i konzularne činovnike u drugim zem- 
ljama postavlja ministarsko vijeće, a sve međunarodne konvencije zaključivat će 
irska vlada. Dail je ujedno u čl. 3. istoga zakona odlučio, da će kralj, priznat po 
nacijama Irske, Australije, Vel. Britanije, Nove Zelandije i Južne Afrike kao 
simbol saradnje u ime svake pojedine od njih na prijedlog njihovih vlada, u koliko 
se odnosi na designaciju diplomatskih i konzularnih predstavnika i zaključenje 
medjunarodnih ugovora, imati kompetenciju i autoritet vršiti iste akte i u ime 

Slobodne države Irske, kad od ove bude bio o tome obavješten. Taj zakon donesen 
je u času abdikacije Eduarda VIII. na prijestolje, čime je bitno promijenjen pri- 
jašnji odnošaj, ustanovljen u starom ustavu. Pravo samostalne legacije posjeduje 
Irska od 1923., kad je londonska vlada pristala, da Irska postavi odijeljeno diplo- 
matsko predstavništvo kod Sjedinjenih država s tim, da se drži odluka imperijalne 
konferencije od 1923. 


Novi irski ustav objelodanjen je i u francuskom prijevodu u Godišnjaku 
međunarodnoga instituta za javno pravo u Parizu (naklada knjižave Sarey, 1997.), 
ali taj tekst je preveden sa ustavnog nacrta prije konačnog prihvata u saboru, te 
je pretrpio neke promjene. 


Uvod 


Za irski ustav je značajno, da započinje ovako: 


»U ime Presvetog Trojstva, od koga je sva vlast i prema kome se moraju 
odnositi kao našem konačnom cilju, sve akcije ljudi i država, mi narod Irske, 
priznajući sa poniznošću sve naše obveze prema našem Božanskom Gospodaru Isusu 
Kristu, koji je podnosio naše oce kroz stoljeća kušnje, sjećajući se zahvalno nji- 
hovih herojskih i neumitnih borbi na osvajanju pravedne nezavisnosti naše nacije 
i u želji da osiguramo zajedničko dobro, u duhu razboritosti, pravde i milosrđa, 
zato da zajamčimo vrijednost i slobodu čovjeka, da ostvarimo istinski i socijalni 
red, da obnovimo jedinstvo zemlje i da osnujemo slogu s drugim narodima, mi 
priređujemo, objavljujemo i dajemo sebi samima ovaj ustav«. 


Ovaj uvod predstavlja deklaraciju državnog naziranja irskog naroda u doba, 
dok je laicizirano i raskršćanjeno javno mišljenje svijeta indisponirano prema 
svakom spominjanju Božjeg imena u bilo kakovim javnim ispravama a naj- 
manje u ustavu. 


U svom prvom članku irski narod proglašuje putem istog ustava svoje ne- 
otuđivo, nezastarivo i suvereno pravo da bira oblik vladavine koji mu se sviđa, 
da određuje svoje odnošaje sa drugim narodima i da unapređuje svoj politički, 
gospodarski i kulturni život u skladu sa svojim vlastitim genijem i sa svojim tra- 
dicijama. Či. 2. kaže da irski teritorij sačinjava čitavu Irsku, njezine otoke i nje- 
zine teritorijalne vode, a dok se ne ujedini nacionalni teritorij bez prejudica prava 
parlamenta i vlade, čiju jurisdikciju predviđa ustav za čitavi teritorij, zakoni, 
prihvaćeni po irskom pariamentu, primjenjivat će se na području slobodne irske 
države. (ČI. 3). Irski ustav prema tome proglašuje puni suverenitet svoje države, 
pravo na oblik vladavine i jedinstvo Irske. 


Irska je u stvari republika, a ta imenica republika uopće u ustavu nije spo- 
menuta, jer dalje uvodi funkciju predsjednika države, koji ima sve atribute 
državnog poglavara. Jako je važno da ustav proklamira jedinstvo Zelenog otoka, 
kad se zna da je Ulster u nedavnim izborima sa 33 mandata protiv 17 u parlamentu 
u Belfastu odbio ujedinjenje sa Dublinom. Irsko ujedinjenje je pjesma budućnosti. 


Država 


Ime Irske je Eire. Ona je suverena, nezavisna i demokratska država. Irska 
ostaje stvarno kod demokratskog principa. 

lirski ustav propisuje, da sve zakonodavne, izvršne i sudske vlasti proizlaze 
pod božanskim autoritetom iz naroda, koji ima pravo birati upravljače države i 


konačno odlučivati o svim pitanjima nacionalne politike suglasno sa zahtjevima 
općega dobra. 

Narodna zastava je trobojnica zeleno-bijelo-narančasta. Irski je jezik kao 
nacionalni prvi službeni jezik, a engleski je priznat kao drugi službeni. Isključiva 
upotreba jednoga od njih može se predvidjeti i u službene svrhe u cijeloj državi 
ili djelomično. 

Vjernost naciji i odanost (lojalnost) prema državi jesu osnovne političke duž- 
nosti svih građana. Irci prema tome luče nacionalnu vjernost od lojalnosti kao 
sasma umjesnu distinkciju. Sva prirodna bogatstva i oblici energije podvrgnuti su 
vlasti parlamenta i vlade. Rudnici i kovine pripadaju državi. 


Irski ustav propisuje, da Irska ima predsjednika Irske-Uachtaran nah Eireann-, 
koji ima prvenstvo pred svim drugim građanima u državi, on će izvršivati sve 
vlasti i ispunjavati sve funkcije, koje mu irski ustav i zakon povjere. Predsjednik 
se bira izravnim pučkim glasovanjem. Svaki građanin koji ima pravo glasa za 
Dail Eireann ima također pravo glasa i za izbor predsjednika. Glasanje se vrši 
tajno na glasovnici i po sistemu razmjernog predstavništva. Svaki glasač ima samo 
jedan glas. Predsjednik se bira na 7 godina, a od dana svoga nastupa službe osim 
u slučaju smrti, ostavke, lišenja službe poradi nesposobnosti, prije izminuća ovog 
roka. On je ponovno izberiv. Nesposobnost ustanovljuje najviši sud u vijeću 
od 5 sudaca. 


Izbori se drže 60 dana prije isteka vlasti svakog predsjednika. Svaki građanin 
sa 35 godina izberiv je za dužnost predsjednika. Svaki kandidat osim prijašnjeg 
predsjednika mora biti predložen od najmanje 20 narodnih zastupnika ili po 4 žu- 
panijska ili gradska vijeća. Bivši predsjednik može se sam predložiti. Ostale od- 
redbe o predsjedničkom izboru propisuje zakon. Predsjednik ne će biti član ni 
jedne kuće sabora, a ako je bio član parlamenta dat će ostavku, te ne može vršiti 
nikakvu drugu funkciju niti se baviti kakvim drugim radom. Prvi predsjednik 
stupa u dužnost poslije ovog izbora što je prije moguće, a svaki slijedeći na dan, 
na koji ističe rok dužnosti predšasnika. Predsjednik polaže u prisutnosti oba doma 
Oireachtasa i sudaca najviših sudova slijedeću zakletvu: 

»U prisutnosti Boga Svemogućega ja obećajem i izjavljujem svečano i iskreno, 
da ću se držati ustava Irske i njezinih zakona, da ću vjerno i savjesno ispunjavati 
moje dužnosti u skladu sa ustavom i zakonom i da ću posvetiti moje sposobnosti 
službi i blagostanju naroda Irske. Tako me Bog upravljao i pomogao!« Predsjednik 
ne može napustiti Irsku bez privole vlade. Predsjednik se može optužiti samo na 
zahtjev dvije trećine senata radi veleizdaje ili drugih teških zločina. Optužbu ispi- 
tuje Dail i u slučaju da je prihvati sa dvije trećine glasova predsjednik se uklanja 
od svoje službe. Predsjednik ima svoje sjedište u glavnom gradu Dublinu. Pred- 
sjednik ima plaću, određenu zakonom, koja se ne može smanjivati za vrijeme 
njegove službe. 

Na prijedlog Daila predsjednik će imenovati Taoiseatha, t. j. predsjednika 
vlade ili prvoga ministra. Nakon imenovanja predsjednika vlade uz predhodnu 
prijavu Daila postavlja članove vlade. Na zahtjev Taoiseacha predsjednik će pri- 
miti ostavku ili objaviti opoziv sviju članova vlade. Predsjednik saziva i raspušta 
Dail u skladu sa zahtjevom Taoiseacha. Međutim predsjednik može odbiti raspust 
Daila na zahtjev jednog predsjednika vlade koji ima većinu u Dailu. Predsjednik 
može uvijek nakon konzultacije državnog vijeća sazvati bilo koju komoru. 

Svaki zakonski nacrt mora imati potpis predsjednika, da postane zakonom. 
Predsjednik će objaviti svaki zakon, koji je donio parlamenat. Predsjednik je 
vrhovni zapovjednik cijele obrambene gile, a izvršenje tog zapovjedništva odre- 
Guje zakonom. Svi časnici obrambene sile dobit će svoju diplomu od predsjednika. 
Predsjednik ima pravo pomilovanja i smanjenja kazne, dosuđene po kaznenom 
sudu. Vlast smanjenja kazne može se povjeriti drugim osobama osim najvažnijih. 

Nakon konzultacije sa državnim vijećem predsjednik može u formi poslanice 
ili obavijesti stupiti u kontakt sa parlamentom u svakom predmetu nacionalne ili 
javne važnosti, a isto tako obratiti se naciji, uz predhodno odobrenje vlade. 

Predsjednik ne će biti odgovoran prema nijednoj komori Oireachtasa u vrše- 
nju i ispunjavanju prava i dužnosti. U slučaju optužbe predsjednikovo djelovanje 
može biti izvrgnuto kritici samo, ako to predsjednik Daila smatra potrebnim. Inače 
protiv predsjednika za vrijeme njegove službe ne može se voditi nikakav drugi 
postupak. U slučaju bilo kakve spriječenosti predsjednikove zamjenjuje ga vrhovni 
gudac, predsjednik Daila i predsjednik senata (Seanad Eireann). Državno vijeće 
može poduzeti sve potrebne mjere za vršenje vlasti i ispunjavanje funkcija pred- 
sjednika ili komisije, ako te dužnosti ne vrše ili ih propuštaju vršiti. 


Nacionalni parlamenat 


On se irski zove Oireachtas, a sastoji od predsjednika i dviju zbornica, od 
kojih je jedna predstavnička — Dail Eireann i senat, koji se zove Seanad Eireann. 
Zbornice zasijedaju u Dublinu. U Irskoj vrši izključivu zakonodavnu vlast irski 
sabor, koji može povjeriti stvaranje zakona podređenim legislacijama. Sabor može 
odrediti osnivanje stručnih ili staleških vijeća, koja će predstavljati socijalni i 
gospodarski život. Sabor ne će moći donijeti nikakav zakon, koji bi bio protiv 
ustava, jer bi isti bio ništetan makar u pogledu mjera ili u koliko bi mu bio pro- 
tivan. Isključivo je pravo irskog sabora da saziva pod zastavu i drži pod oružjem 
vojnu snagu, te nikakva druga sila ne može biti pozvana u tom pravcu. Sabor 
zasijeda najmanje jedamput godišnje, i to javno. U krajnjoj nuždi sjednice mogu 
biti tajne na zaključak dviju trećina. 

Svaka kuća bira svoga predsjednika i podpredsjednika i određuje njihova 
prava i dužnosti kao i svoj poslovnik te kazne za njegovu povredu. Sve odluke 
pojedine kuće primaju se sa većinom glasova prisutnih članova. U slučaju, da je 
broj glasova jednak, odlučuje glas predsjednika. Poslovnik određuje kvorum. Svi 
izvještaji i objave sabora kao i zastupnici sami uživaju imunitet. Zastupnici ne 
mogu biti lišeni slobode osim u slučaju veleizdaje. U isto doba zastupnik ne može 
biti član obiju kuća. Sabor može zakonom odrediti saborske dnevnike članovima, 
kao i besplatnu vožnju željeznicom. 


Dail 


Za Dail izberivi su svi građani od 21 godinu, osim ako ih ne priječi kakva 
nesposobnost, te imaju za isti i pravo glasa, koje je tajno. Svaki glasač ima samo 
jedan glas. Dail će sačinjavati članovi, koji predstavljaju izborne jedinice, odre- 
đene zakonom. Broj članova bit će određen periodički zakonom. Na jednog za- 
stupnika odpada 30.000 stanovnika a ne ispod 20. Sabor će provesti reviziju izbor- 
nih jedinica svakih jedanaest godina. Zastupnici se biraju po sistemu razmjernog 
predstavništva. Ni jedan izborni okrug ne može imati manje od tri zastupnika. 
Opći izbori za Dail vrše se najkasnije 30 dana poslije raspusta sabora isti dan u 
čitavoj zemlji. Sabor se sastaje 30 dana nakon izbora, a zasijeda najduže 7 godina. 
Zakonom se može odrediti kraća perioda. Izborni zakon određuje potanje propise o 
izborima, 

U najkraćem vremenu Dail ispituje državni proračun, kad mu bude podnesen. 
Sabor ne može nikakvim glasovanjem, ni zaključkom ni zakonom odlučiti da se 
prihodi upotrijebe u koju drugu svrhu osim one, za koju su određeni u proračunu. 


Seanad Eireann 


Irski senat broji 60 članova od kojih su 12 imenovanih i 29 izabranih. Izberive 
su iste osobe kao i za Dail. Imenovani senatori postaju to svojom privolom. Od 
senatora biraju po trojicu irsko nacionalno sveučilište, trojicu sveučilište u Du- 

blinu, a 43 izbornici sa kandidatskim listama. Senatski izbori vrše se po sistemu 
razmjernog predstavništva i tajno. Prije svakih izbora bit će priređeno 5 lista sa 
popisom osoba po kategorijama, koje posjeduju praktično znanje i iskustvo: 
1) jezika, nacionalne kulture i odgoja, 2) poljodjelstva i ribarstva, 3) neorganizi- 
ranih radnji, 4) trgovine i tvorničarstva i 5) javne uprave i socijalne službe. 


Zakon će propisati potankosti o izborima za senat, jer su propisi navedeni o 
tome u ustavnom nacrtu ispali iz ustava. Dne 29. III. izabrana su 23 kandidata, od 
kojih pripadaju 12 Fianna Fail, 9 Fine Gael, a 1 je radnik i 1 nezavisni. 


Zakonodavstvo 


Vladini zakonski nacrti osim financijskih, koji proizlaze iz Daila upućuju se 
senatu, koji ih može nadopunjivati, a Dail će ispitati eventualne amendemente. 
Svaki drugi zakonski nacrt osim financijskog može potjecati i od senata, te se 
dostavlja zatim saboru, a u slučaju dodatka po Dailu smatra se zakonom Daila. 


Nacrtifinancijskog zakona 


Ovi nacrti mogu potjecati samo od sabora, te se nakon prihvata upućuju se- 
natu. Svaki nacrt, upućen senatu u svrhu prihvata, nakon isteka roka najduže od 
21 dan poslije dostave, mora biti vraćen. Dailu, koji će moći prihvatiti ili odbaciti 
primjedbe senata. 

Svaki ovakav nacrt, koji ne bi bio vraćen u roku od 21 dan Dalilu ili koji bi 
bio vraćen u predviđenom roku, ali sa prijedlozima koje Dail ne primi, smatrat 
će se, kao da je prihvaćen u obim kućama nakon isteka roka. 


Zakonskim financijskim nacrtom smatrat će se svaki onaj nacrt, koji će sadr- 
žavati odluke o porezima, ukidanju poreza, sniženju, preobrazbi ili načinu opore- 
zivanja, oporezivanje državnih prihoda za plaćanje dugova ili svih drugih finan- 
cijskih operacija, promjena ili ukidanja takvog oporezivanja, odobrenja proračun- 
skih kredita, potrošnju, prihvat i štednju državnih prihoda, objavu i odobrenje 
obračuna, emisija ili jamstvo za zajmove ili plaćanje istih, kao i svi sporedni 
uglavci koje od ovih materija. Pod ovim porezima smatraju se samo državni, a ne 
lokalni. Predsjednik sabora rasuđuje koji je zakonski nacrt financijski. Senat može 
sa zaključkom barem od 30 članova tražiti od predsjednika Irske, da takvo pitanje 
raspravi jedna komisija. 


Ako predsjednik nakon rasprave sa državnim vijećem odluči da izvrši svoje 
pravo, postavit će povlašteno povjerenstvo od jednakog broja članova sabora i 
senata sa jednim vrhovnim sucem kao predsjednikom. U slučaju podijeljenog broja 
glasova odlučuje u ovom slučaju samo predsjednik. Predsjednik Irske morat će 
uputiti ovo pitanje komisiji, koja će morati potvrditi svoju odluku u roku od 21 
dan od predaje projekta senatu. U slučaju da predsjednik ili komisija u tom roku 
ne izvrše svoje pravo, odlučuje predsjednik sabora. 


Svaki zakonski nacrt (čl. 23.) osim financijskog mora proći zakonodavnu pro- 
ceduru. Svaki zakonski nacrt koji potječe od Daila, upućuje se senatu u rečenom 
roku, ,i da bude ili odbijen ili prihvaćen od senata sa dodacima, koje Dail ne 
prima ili svaki put, premda ne bi bio ni prihvaćen ni odbačen po senatu u reče- 
nom roku, smatrat će se, da je nacrt prihvaćen ođ obiju komora od dana prihvata 
zaključka, ako Dail o njemu odluči u roku od 180 dana poslije isteka navede- 
nog roka. 

Ovaj rok će se računati od dana, kad je prvi puta bio upućen senatu od 90 
dana od Daila, kao i svaki drugi rok prihvaćen od obiju komora. Ovaj će se rok 
početi računati od dana kad je zakonski nacrt prvi put upućen senatu nakon što 
je nacrt dopunjavan po Dailu. 

Ako od prihvata zakonskog nacrta po saboru osim takvoga, koji bi sadržavao 
promjenu ustava, predsjednik vlade dostavi pisanu poslanicu upućenu predsjedni- 
cima Irske i obiju kuća, da je po mišljenju vlađe prihvat zakona žuran i neotkio- 
njiv zbog sačuvanja mira i Javne sigurnosti ili iz razloga unutrašnje ili međuna- 
rodne opasnosti, rok za raspravu takog nacrta po senatu bit će određen zaključ- 
kom. O tom odlučuje Dail u sporazumu s predsjednikom države nakon saslušanja 
državnoga vijeća. : 

Kad je zakonski nacrt ili zaključak, donesen po saboru u određenom roku re- 
zolucijom, odbačen po senatu, ili prihvaćen sa dodacima ili preporukama koje Dail 
nije prihvatio ili kad nije ni prihvatio ni odbacio iste senat u određenom roku, 
smatrat će se da je ovaj nacrt prihvaćen od obiju kuća nakon isteka ovog roka. 


Takav zakon ostat će na snazi 90 dana računajući od dana njegova pro- 
glašenja, u koliko ne bi obje kuće zaključile da ostane na snazi duže. 

Predsjednik vlade dostavit će predsjedniku države zakon na potpis i na pro- 
glašenje. Predsjednik države mora potpisati zakon u roku od 5 dana, a najkasnije 
u roku od još 7 dana. Na molbu vlade uz pristanak senata predsjednik će moći 
potpisati takav nacrt na osnovu takve molbe u daljnjem roku od 5 dana. Svaki 
zakonski nacrt, koji je donesen na osnovu skraćenog postupka predsjeđnik će mo- 
rati potpisati onoga dana, kad mu je donesen na potpis. Svaki zakonski nacrt pot- 
pisan po predsjedniku postat će i ostati zakonom od onoga dana kad je potpisan, 
a stupit će na snagu sa danom potpisa, ako nije šta drugo određeno. Svaki zakon 
se objavljuje u novinama Iris Oifiguiil označujući da je dotični projekt postao za- 
konom. Zakonski tekst mora biti uveden u sudskom arhivu vrhovnog suda te 
služi kao odlični dokaz vjerodostojnosti toga zakona. Službeni prijevod svakog 
zakona, donesenog po parlamentu u irskom jeziku bit će načinjen u engleskom 
jeziku i obratno. 





»Mi smo aplicirali čovjeku pojmove, koji odgovaraju samo materi- 
jalnom i mehaničkom svijetu. Mi smo živjeli kao da ne znamo, što je 
misao, moralna patnja, žrtva, ljepota, mir. Čovjek je za nas bio samo 
kemijska masa, stroj. Mi smo ga lišili njegovih moralnih i religioznih 


vrlina.« 
(Dr. Aleksis Carrel.) 


»Kakav će se pravi napredak nalaziti u tom, ako nas budu avioni za 
par sati prenašali iz Evrope u Kinu? Mi smo uvjereni, da nam materija- 
lističke znanosti neće donijeti moralnu snagu, inteligenciju, zdravlje, 
sigurnost i mir. Naša pažnja treba da promjeni svoj smjer. Treba da 
svoje oči iz fizičkog i fiziološkog svijeta digne u duševni i spiritualni 
svijet.« 

(Dr. Aleksis Carrel.) 





a. ope ki aa roavA NR aja jee A A AA JP VE VES) 

Kroz eevije i listove 


»MALO STATISTIKE O ŠUNDU« 





»Č a s« VII.-VIII., 1937.-38. donosi pod gornjim naslovom od dra M. Pivec-- 
Stelč-a slijeđeće: 

»Po definiciji šund je oznaka za literarne proizvode, bez umjetničke vri- 
jednosti, koji služe upravo najnižem ljudskom nagonu i radi toga loše djeluju 
na omladinu i neobrazovane krugove. Jer je šund međunarodna pojava (Schund- 
literatur, litt€rature de bas ćtage, treshy literature), nije čudo da imamo i kod 
nas u Jugoslaviji toga blaga. 

U slijedećem donosimo popis te literature, koja je kod nas izišla poslije 
rata. Omeđili smo se pak na šund, koji se po svojoj vanjskoj opremi izdaje kao 
takav: to su oni svesci po 16 stranica na slabom novinskom papiru, koji izlaze je- 
damput do četiri puta na tjedan. Naslovnu stranu krasi obično slika, koja pred- 
stavlja buran, krvav ili tugaljiv prizor. Značajni su podnaslovi. Prvi svezak je 
besplatan, a svaki dalji stoji 1 dinar. Autor većinom nije spomenut, a većinom se 
opet radi o prijevodima, u prvom redu iz njemačkoga. Svezak rado svršava tonom 
u napetom trenutku.« 

(Sada g. dr. M. Pivec-Stelč navodi detaljno i po redu točno 112 publika- 
cija, sa punim naslovima — na pr. »Divlji Amerikanac«, — »Banditi«, — »Mo- 
derna kriminalna biblioteka«, — »Casanova«, — »Žuti đavoli«, — »Crveni dusi«, — 
»Zabavne novine«, — »Divlji život Saše Staviskog«, svi mogući detektivi, osvjet- 
nici, tajne itd. — Uz svaku publikaciju navodi se godina izdanja, mjesto gdje je 
izišla i da li je pisana latinicom ili ćirilicom Točno smo pobrojali sve publikacije, 
štampane na pune dvije stranice petita i ustanovili, da u Zagrebu izlaze 23 publi- 
kacije ovoga šunda, u Beogradu 61 publikacija, a ostalo otpada na Novi Sad, 
Sarajevo, Osijek, Koprivnicu i Ljubljanu. Čirilicom je štampano 75 publikacija a 
latinicom 37.). 

Ovu interesantu statistiku završava ugledni pisac ovako: 


»Ako se obazremo na godišta tih 112 navedenih publikacija, vidimo, da je 
prođukcija šunda započela sa 1921. g., dosegla svoj vrhunac 1929. g. i najveći pad 
1931. g. u vezi sa gospodarskom krizom... Većinom je uvoz. Po naslovima vidimo, 
da taj šund sadržava povijesne, ljubavne, kriminalne, detektivske i druge motive: 
od fakira do Staviskoga. Karakteristika šunda nije u tome, kakav sadržaj 
obrađuje, nego u tome, na kakav način ga obrađuje. Šund nužno nije porno- 
grafski, makar to lako biva. 

Najviše zabrinjuju visoke brojke svezaka, što ih pojedini romani do- 
sižu — znak, da se rado kupuju. Ako pomislimo, da jedan svezak stoji 1 dinar, 
lako možemo izračunati, kolike svote idu za šund, dok se međutim sadržajno i po 


formi dobre knjige premalo kupuju: šteta na duševnom i gospodarskom području.« 
2. 


—_—— .—_—.- —__—————— o ————- ————— 


»Hrvatska Smotra« izlazi jednom mjesečno. Ldst izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Mošinskoga ul. 10. 

HRVATSKA SMOTRA 


BROJ 6 LIPANJ 1938. GOD. VI. 








ŽRTVE 


Ljudi svaki dan umiru, nestaju, bivaju ubijeni, no tek amrt rijetkih 
ljudi ima opće značenje i vrijednost. A ako je takva smrt nasilna, ako| 
je ona uništenje misli i djela od velikog zamaha, onda je ona daleko 
. značajnija. Pa ako je osim toga smrt vrebala neprestano ha putu misli i 
djela, ako je dakle život bio neprestano u opasnosti, a ipak je izlagan i 
izložen, onda se radi o žrtvi značajnoj, općoj i historijskoj. Kad velim 
historijskoj, onda hoću reći, da predstavlja pojavu organskoga reda, a ne 
slučajnoga; kad velim općoj, onda hoću reći, da ju je učinio cijeli narod; 
kad velim značajnoj, onda hoću reći, da je u njoj smisao i sadržaj, koji 
se ne može i ne smije mimvilaziti. Zbog ovoga je nužno i _ ima puno 
razloga predstaviti sebi puninu historijske, opće i značajne žrtve, — 
daleko, daleko više, nego što je to moguće opisati. 

Dobri su doista svi prosvjetari, svi ekonomisti i mnogi njima slični, 
jer bez njih nije moguće postojati, ali ne može narod, i apsolutno ne 
može biti bez žrtava. Povijest naroda ne pozna napredak bez žrtava, — 
historijskih, općih i značajnih, i njih treba unijeti i stalno unositi u 
svijest narodnu. Još više, treba uzdići odgovornost naroda nad spomenom 
žrtava, odgovornost, koja primorava na djelo. Narod, koji ne bi znao 
cijeniti učinjene žrtve, ne zavređuje nove žrtve, ne zavređuje velike po- 
litičke , socijalne, ekonomske i nacionalne uspone. 

Narod mora biti svijestan, da ne živi u svako doba svoje povijesti 
od istih misli, istih oduševljenja i istih napora. Tako je i sa žrtvama, 
katkad su one spomen iz poštovanja, kulturne zrelosti, no katkad i iz 
potrebe. Često one nose pravi duh i težište historijskih, općih i značajnih 
misli. Takve žrtve nijesu nebitni luksus, nego životna nužda, koja na- 
meće i određuje odluke, otvara oči, osvješćuje i ravna. Zbog toga se 
preko njih ne može prelaziti, jer one uvijek svojim organskim značajem 
govore, opominju, otkrivaju zla prošlosti i definiraju zla budućnosti. 
Narod, koji bi na svojim krvnim žrtvama proučavao svoju povijest, svoja 
određenja, svoj uspon i svoj pad, svoje snage i slabosti, najbolje bi upo- 
znao elementarne uvjete svojega pravoga života. Nema naroda, kojemu 
bi život tekao bez historijskih žrtava, nema naroda, koji ne bi osjećao, 
što je u žrtvama dobio i izgubio, i zbog toga su žrtve najjače izražene u 
narodnim tradicijama. Smisao i sadržaj tih žrtava postaje svojinom na- 
rodne duše, koja bez ovih svojina ne može ni osjećati ni misliti, nego 
uvijek reagira, može se reći spontano i općenito. 

Stoga pokloniti se narodnim žrtvama, znači pokloniti se narodu, 
smislu i sadržaju, u kojem mislimo i živimo, kao i boljoj budućnosti, koja 
se hrani spoznajama nad učinjenim žrtvama. I. G. 0. 

PROBLEMI HRVATSKOG ZAGORJA 


Rasparčanost zemljišnog posjeda 


Zemljišni posjed hrvatskog Zagorca je jako rasparčan. Česta, gotovo 
redovna je pojava, da zagorski seljak ima svoj mali zemljišni posjed 
razbacan u desetak a tu i tamo i više komada, zapravo komadića zemlje 
na različnim mjestima, pa makar on posjedovo u svemu ne znam kako 
malo zemlje. Zemljišne parcele od 300-—400 čhv smatraju se u Hrv. 
Zagorju već lijepim komadima zemljišta, a pokraj njih nalazimo i mnogo 
parcela od 100—200 čhv. Time nije rečeno, da u Hrv. Zagorju nema i 
. većih zemljišnih parcela, no parcele s površinom većom od jednog kat. 
jutra nalazimo dosta rijetko. Najmanje parcele po zemljišnim kulturama 
sačinjavaju vinogradi. 

Ovoj rasparčanosti zagorskog zemljišnog posjeda ima više uzroka. 
Prvi prirodni uzrok nalazi se u samom sastavu tla. Tlo je naime u Hrv. 
Zagorju valovito, puno većih i manjih brda i dolina, a zemlja mu je dije- 
lom kamenita ili pjeskovita, dijelom laporasta, dijelom plodna ravnica, 
a dijelom podvodna ili opet radi strmine sušna, dakle po svom kvalitetu 
raznovrsna. K tomu je ima sviju vrsta kulture: oranica, sjenokoša, pa- 
šnjaka, vinograda, šuma i šikara. Dvije činjenice bile su odlučne kod cije- 
panja zemljišnih posjeda u Hrv. Zagorju. U toku vremena pa sve do 
današnjeg dana vodili su i vode diobenici prigodom diobe zajedničkih i 
suvlasničkih zemljišnih posjeda računa o tome, da po načelu praved- 
nosti svaki dobije po jednaki dio i dobre i loše zemlje. Pokraj toga opet 
potrebe malog seljačkog gospodarstva zahtijevaju, da svaki diobenik 
dobije od svake vrste kulture po komadić zemlje. Radi toga je svaki dio- 
benik prigodom diobe zajedničkih i suvlasničkih zemljišta dobivao u 
ime svoga dijela iz zajedničke zemlje po više komada zemljišta, a tako 
to biva i danas. Tako je raznolikost u bonitetu i raznovrsnost u kulturi 
zagorskog zemljišta prvi i glavni faktor, koji je tokom vremena uzroko- 
vao i danas još uzrokuje veliko cijepanje zagorskog zemljišnog posjeda. 

Ovakav način diobe zemljišnog posjeda (cijepanjem svake zaje- 
dničke parcele) postao je u Hrv. Zagorju na osnovu čestog ponavljanja 
običajnom praksom. Radi toga Zagorci, kad dijele zajedničko zemljište, 
cijepaju svaki komad zajedničkog zemljišta i dijele ga među diobenike 
i onda, kada to ne zahtijevaju razlike u bonitetu i kulturi zemljišta, 
naime kad se u zajednici nalazi više komada zemljišta prilično jednakog 
boniteta i iste vrste kulture. Takovu diobu smatraju Zagorci najpraved- 
nijom i jedino pravednom, jer su na nju navikli tokom vremena, pa je 
takav način diobe postao njihovim običajnim pravom i navikom, od koje 
konzervativni zagorski seljak nerado odstupa. K tomu još treba uvažiti 
činjenicu, da zagorske porodice obiluju djecom, koja po našem nasljed- 
nom pravu nasljeđuju na jednake dijelove očinsku zemlju, pa da radi 
toga u Hrv. Zagorju imade mnogo više dioba i diobnih grana prigodom 
svake diobe. U Hrv. Zagorju je vrlo rijedak slučaj, da iza roditelja ostaje 
samo jedno dijete, koje će kao jedini nasljednik zadržati u svojim ru- 
kama cijeli nepodijeljeni roditeljski posjed. Radi toga se u Hrv. Zagorju 
seljački zemljišni posjed cijepa u svakoj generaciji, a toga nema u kra- 


282 


jevima bijele kuge, ni tamo, gdje vlada sistem jednog djeteta: Ova činje- 
nica je također vrlo važna, jer ubrzava proces zemljišnog parceliranja. 

Radi prikazanog načina diobe zemljišnih posjeda nema u Hrv. Za- 
gorju zaokruženih seljačkih posjeda. Radi toga nisu Zagorcu ni poznate 
gospodarske prednosti ovakovog posjeda, pa zato i ne teži za njim. A 
njegove gospodarske prednosti su velike, ili obratno: rasparčanost se- 
ljačkog zemljišnog posjeda ima više loših posljedica, koje su obrađene 
i dokazane u ekonomskoj znanosti, a to su prvom redu nemogućnosti 
naprednijeg i racionalnog obrađivanja malih zemljišnih parcela, veći 
troškovi kod obrađivanja, dovoza i odvoza, veći gubitak zemljišta na 
međašne površine (međaše), te više susjednih sukoba na međi (radi me- 
đaša), koji uzrokuju parbene i druge troškove, a koji su osim toga izvor 
mržnje među susjedima, na koju se troše mnoge energije, koje bi se inače 
mogle korisno upotrijebiti. | | 


Rasparčanost zemljišnog posjeda je drugi osnovni zemljišni problem! 
Hrv. Zagorja. I ovaj krupni narodni socijalno ekonomski problem traži 
i čeka svoje rješenje. Ekonomska i pravna znanost poznavaju za njegovo 
rješenje samo jedan recept, a to je komasacija. Komasacija je doista 
jedino sredstvo za radikalnu likvidaciju ovoga problema, no do nje u 
Hrv. Zagorju sigurno ne će tako skoro doći, jer ona stoji mnogo novaca, 
kojih Zagorac nema, a niti ima dovoljno shvaćanja o njezinoj važnosti. 
Iskustvo nas uči, da komasaciju provode u prvom redu bogati i napred- 
niji krajevi. Ali to još ne znači, da je u siromašnijim krajevima koma- 
sacija apsolutno neprovediva. Protivno nam dokazuje Sv. Helena, siro- 
mašna općina u križevačkom srezu, u kojoj je u posljednje tri godine 
provedena komasacija, o kojoj je narod donio zaključak u godinama 
velike agrarne krize i opće ekonomske depresije. 


Međutim, i bez troškova može se u toj stvari nešto učiniti. Prije 
svega treba nastojati, da se buduće zemljišne diobe vrše što racionalnije, 
sa što manje komadanja zemljišta. Na to je pozvana u prvom redu ona 
inteligencija, koja atkivno sudjeluje kod ovih dioba, a to su suci i mjer- 
nici. Oni bi morali da u svakom pojedinom konkretnom slučaju diobe 
predoče diobenicima sve štetne posljedice neracionalnog komadanja ze- 
mljišta, i sve prednosti zaokruženog seljačkog zemljišnog posjeda, te da 
nastoje, da se dioba provede što racionalnije. Ako u taj posao ulože sve 
svoje znanje, sav svoj moralni ugled, a suci prema potrebi i svu svoju 
vlast, uspjeh ne će izostati. To govorim na osnovu stečenih iskustava. 
Dakako da je takav posao znatno teži nego obična šablonska dioba ko- 
madanjem zemljišta, ali je i socijalno mnogo vredniji. 

Prigodom dioba zajednica treba nadalje nastojati i to, da diobenici 
izvrše različne zamjene svojih samovlasničkih parcela s parcelama, koje 
prema diobnom projektu imaju pripasti njihovim suvlasnicima, ako se 
takovim zamjenama postizava arondacija pojedinih seljačkih posjeda. 
Takove zamjene treba preporučivati u svakoj prilici, a naročita prilika 
za to jest kod sklapanja pravnih poslova u nekretninama, te u građ. par- 
nicama zbog međašnih sporova. 


1 Prvi je prenapučenost. Vidi o tome članak u 4. broju Hrv. Smotre. 

I ovakovim sitnim radom, ako bi se sustavno provodio, moglo bi se 
mnogo učiniti. A takav rad važan je nesamo radi svojih momentanih 
praktičkih rezultata, nego i radi odgoja čitavih generacija u tom pravcu. 
Seljak je uopće konzervativan, a pogotovu to vrijedi za zagorskog se- 
ljaka. On je naučio »plesti kotac kao otac«, pa je vrlo teško provesti 
reformu njegovih shvaćanja, pogleda i navika. Gore predloženi rad ne 
znači odstup od dosadanjih običaja i navika zagorskog seljaka, pa stoga 
znači pionirski rad za krčenje putova novim shvaćanjima i pogledima 
zagorskog seljaka na njegove zemljišne probleme i načine njihova rje- 
šavanja, i u tome je njegova načelna važnost. Još kad narod nauči po- 
znavati svoje socijalno-ekonomske probleme i tražiti nove putove za 
njihovo rješenje, onda je pola rješenja već tu. Onda će narod biti pristu- 
pačan i ideji komasacije i spreman da doprinese i materijalne žrtve za 
njezino ostvarenje. A novi zakon o komasaciji, koji se sprema, sigurno 
će učiniti radove na komasaciji lakšim, bržim i jeftinijim. 


Dr. Mijo Lehpamer 


JUTARNJA PROCESIJA NA NJIVAMA 


Nedjeljno jutro toči iz svog kandila blagoslov proljeća, 

kroz koje odzvanja zov zemlje i rađanje u srcima, 

što ranom zorom izlaze da pograbe rosom nakvašenu zemlju, 
da prignu glavu na molitvu i dotaknu je se svojim licima. 


Uske ih staze vode do njihova malena carstva 

i čudan nemir zna da sja u tim tihim dušama, 

koje danas sa maslinovim granama u rukama 

traže milost od Vječnosti pred gradom, dugim kišama i sušama. 


Svaka grana trešnje što je ocvala bijelim beharom 
sprema svoj cvijet da donese crveni plod. 

Dva su je oka pogledom i vlažne usne dotakle, 
dok su grančicu vezale da donese obilan rod. 


Svetački mir ponio je tijela na sve zasijane njive, 

i jedni druge su vodili do svog malenog dobra; 

jedna srca jednu nadu nose po istim stazama; 

stvorenja ta jutros u svetačkoj ophodnji postaju blaženo hrabra. 


Jutarnja procesija na njivama sa maslinovim granama 
pronijela je ljubav u saznanju svoje žuljave ruke 

i tihe šapte molitava, da ne uznemire buđenje zemlje, 

da ona, koja im sve daje, oslobodi ih gladi, te najteže muke. 


Ivo Kljajo 


JEDAN PRIJEVOD SA SRPSKOGA JEZIKA NA »ILIRIČKI« 


I 


Od svih vrsta narodne tradicionalne književnosti učeni ljudi kao da 
su najprije priklonili pažnju onim kratkim, jezgrovitim, lako shvatljivim 
rečenicama, koje izriču kakvo pravilo mudrosti, razboritosti ili moralnoga 
vladanja pa iskustvo iz praktičnoga života, a sve one potječu iz usta 
naroda te prelaze u pučki govor. Kod nas su one poznate pod imenom 
»poslovica«, koje su se uvijek smatrale kao važno sredstvo za upozna- 
vanje i prosuđivanje karaktera nekog naroda i za način njegova gledanja 
na pojedine događaje, pojave i stvari. Nije dakle čudo da su ih počeli 
cijeniti, skupljati i slagati u zbornike. Samo je u vrlo mnogo slučajeva 
teško reći da li je ova ili ona poslovica nastala baš kod naroda, koji je 
govori, ili je ona prenesena odrugud, jer ništa tako lako ne prelazi iz 
jednoga kraja u drugi, iz jednoga jezika u drugi kao poslovica bilo go- 
vorom ili putem književnosti. Već u drugom stoljeću poslije Hr: bavili 
su se skupljanjem poslovica mnogi učeni Grci t. zv. »paremiografi«, a 
zbirku od 1500 poslovica (»Adagia«) izdao je Erasmus Desiderius (1466— 
1535). Kasnije su se počele skupljati poslovice i drugih naroda a nesamo 
grčke i latinske, pa je tako i kod nas Hrvata nastalo zanimanje za ovu 
vrstu narodne književnosti. Tako već u XV. vijeku Šibenčanin Juraj 
Šižgorić (Sisgoreus) zajedno s Ivanom Naupleom skuplja narodne poslo- 
vice (»dicteria illirica«) i prevodi ih na latinski. Šižgoriću su naše poslo- 
vice oštroumnije od zakona Solonovih i Nume Pompilija, što više, kaže 
on, s njima se ne može takmiti ni Pitagorina nauka. Na žalost ta se zbirka 
u rukopisu izgubila. I Ritter-Vitezović (1652—1713) skuplja narodne po- 
slovice, koje on nazivlje »prirječja«, štampa ih u svojim hrvatskim kalen- 
darima, a kasnije ih je iz njih pokupio i štampao u knjizi »Priričnik aliti 
razlike mudrosti cvitje« (Zagreb 1702), i to je u neku ruku prva štampana 
zbirka hrvatskih narodnih poslovica. Nekako u isto vrijeme skupljaju 
narodne poslovice dominikanac Dubrovčanin Brnja Đurković (t 1687), 
koji je skupio dosta veliku zbirku (»Collectio proverbiorum illyricorum«), 
i hrvatski panslavist Juraj Križanić (t 1683), no njihove su zbirke ostale 
u rukopisu te se izgubile. Mnogo poslovica nalazi se u djelima naših 
starih pisaca, a iz jednoga rukopisa, koji je pisan u Dubrovniku g. 1697., 
pa iz jednoga Gajeva rukopisa, koji je pisan u prvoj polovini XIII. vijeka, 
zatim iz Dellabellina rječnika (1728) i Ferićevih »Fabula« (1794) složio je 
Daničić svoju zbirku »Poslovica«, koja je štampana u Zagrebu god. 1871. 

Naročito je veliko zanimanje za narodne poslovice u obrazovanom 
svijetu bilo na svršetku XVIII. i na početku XIX. vijeka, i tome interesu 
ima da zahvali svoje postanje i hrvatska knjiga: 

Proricsja ! i | Narecsenja | koja shtiuch i obderxavajuch, i sam sebe | 
svaki, i druge pouzdano upravljati hoche. | Sa Serbskog Jezika | Illy- 
ricski | Privedena, Nadopunjena i Sloxena. | Trudom i nastojanjem | I v a- 
naAmbrozovicha | U Mudroskupštini Peshtanskog Perve | Godine 
Pravoslishaoca | u Peshti, | Tishtana Slovima Mathie Trattnera 1808. 

Taj natpis nalazi se na prvoj strani prvoga lista knjige, koja je 
štampana u osmini, a druga mu je strana prazna: Na 3. strani nalazi se 

Ambrozovićeva* posveta: »Blagorodnom i plemenitom gospodinu Fran- 
cisku Ambrozoviću slobodne kraljevske varoši zomborske starešini. Meni 
gospodinu priljubeznom i pričesnom.« Strana je 4. opet prazna, a na 
strani 5—10 obraća se autor ocu (»Blagorodni i plemeniti gospodine otac 
moj prilubezni«); na str. 11—16 ima »Pridgovor iliričkom štiocu«, i naj- 
poslije od str. 17—189 dolaze poslovice latiničnim azbučnim redom; pod 
slovom c nalaze i slova Ć (ch) i č (cs), a pod slovom s i slovo š (sh). No 
Ambrozović se ne drži baš strogo ovoga azbučnoga reda. 

Svoju knjigu »pravi ovaj truda« njegova »plod« posvećuje Ambro- 
zović svojemu ocu »česnom imenu njegovu iz ljubavi sinovske i štovanja« 
kao »zahvalnosti opomenu«, koju i dan današnji pokazuje, stoga mu i 
kliče: »Ti uzrok mojega života! Ti ogledalo dobrog životal« Pisac ne 
može da propusti pa da ne spomene očevu »marljivost domorodnog jezi- 
ka«, koju on često njemu najvećma preporučuje. Ovo svoje djelo izdaje 
pisac »na svit« ne toliko kao svoj trud »koliko korist i potribu gledajući«. 
Njegova je knjižica samo »malahni al gorućeg srca pomjan i umiljen dar, 
ljubavi pak i dužne zahvalnosti golemo zlamenje«, ocu će pak »nebesa 
dugo i srećno življenje, nepristano po volji zdravlje pokloniti«. Pisac, 
»priljubeznog oca dobročestiv sin Ivan«, kaže dalje, da će Nebesa njegova 
oca »plemenitima slavnima dili udičiti« pa da tako on, braća i sestre i 
»sva domovina« može »sriću uzimati od njega«. 

Ambrozović neće da se kiti tuđim perjem. Sam u uvodu pripovijeda, 
kako je postala njegova knjiga: Kad je počeo kupiti »proričja ili navadni 
prosti govor ili uopćeća rečenja t. j. sententiae« uvjerio se da je njegovoj 
»odluci najvećma prikladna knjiga gosp. Muškatirovića starešine peštan- 
skoga na serbski jezik god. 1786. i od njeg istog g. 1807. novoizdana« pa 
ju je »našim domorodskim jezikom prominio«. Naći će se, istina, mnogi 
»pretresaoci ove knjige« ili pravije da s gosp. Matijom Antunom Relko- 
vićem reknem Nesmira Kudilovića«, ali »ko će svitu namisiti kolača? ... 
Ni Sardanapalovo blago nije svakom ugodno«. 
> Naš autor voli poslovice i upravo zanosno govori o njima. Ta »gdi 
si čuo posoban ili izmed dvojice razgovor, koji ne bi proričjama sastavit 
bio; na kojem mistu javnom jesi bivao gdi iliti u besidi svetoj ili nesvetoj 
ne bi se od najveće vrsti stvari s njima potvrdile i s njima kao cvićem 
ne bi nakićene bile. Proričje veselju veće bodilo daje, misli brižljive i 
dostaput dosadljive razorava.... jednom ričju: nijedan dio mudrosti, i 
malo je knjiga, koja bi od nje izbavljena bila, jerbo svi knjigopisci po- 
znaju proričja i narečenja veliku cinu«. 

Budući pak da ih još nije niko — Ambrozović dakle nije poznavao 
Vitezovićeva »Priričnika« — na »iliričkom jeziku« nije izdao, »priveo« je 
Muškatirovića knjigu i još je »k ovom mloga dodao i nadopunio, koje 
što sam čuo, koje što sam znao, a dikoja iz različiti knjiga najbolja iz- 
vadio; gdigdi jesam latinska, madžarska i nimačka upotrebljavao. S mo- 


* Ivan Ambrozović rodio se pod konac XVIII. stoljeća, u Somboru u 
Bačkoj. Osim »Proričja« napisao je još pjesmu »Radost kad je prepošt g. Ernest 
Kella sl. kr. varoši zomborske parok naročni prepošt od Oronta postal« (Osik 1851). 
Šafačik: Gesch. der slidal. Litt. II (str. 92); »Znameniti i zaslužni Hrvati«, Zagreb 
1910 (str. 7). 

jim nadostavkom (»Arhitectus ego sum et materiam varie undique con- 
duxi«) upravo i otvoreno očitujem, da kamenja i drva jesam zaista od 
drugi uzeo, a izdanje i sastav samo meni prisvajam«. Zato autor i moli, 
da se ne sudi strogo o njegovu radu »zaštobo — istom pisanju mloga 
proričja i narečenja jesu mi na pamet pala, koja sam odma i zabilježio«. 

Ambrozović svršava svoj uvod riječima: »Kuditi nije majstorija nego 
lipše i bolje načiniti«. Ne traži on platu za svoj posao: »ake budem s ovim 
mojim malim trudom iliričkomu narodu štogod povoljio i polezno učinio, 
to će moja plaća jedina, radost golema, utišenje slađdosno biti«. Napokon 
se oprašta s omladinom kličući joj: » Budi zdrava mladosti domorodska! 
pomnjivo štij i rasti na radost otadžbine svoje!« 

Iz malo prije spomenutih riječi vidi se da Ambrozović nipošto ne 
smatra svoju knjigu kakvim originalnim djelom svojim, nego je drži 
prijevodom Muškatirovićeve zbirke poslovica, kojoj je on i nešto svojega 
dodao promijenivši jezik u njoj u »naš domorodski jezik« t. j. u čisto 
narodni jezik i dijalekt, kako ga govore Hrvati katolici u Somboru, nje- 
govu mjestu rođenja, i u okolini. 

Treba dakle da se upoznamo i s Muškatirovićevom knjigom. 


II 


Natpis je Muškatirovićevoj* knjizi štampan crkvenom ćirilicom: 

Pričte | iliti | po prostomu poslovice | temže | sentencie iliti rečenija 
| trudom i prilež&niem | Joanna Muškatirović | črćz sl4vnoe kralestvo 
mađarskoe, i | stran emu prinadležašteje, zakle=- | tog4 Advokata sobr&na | 
vtorće, i Gmnoženo izdanie. | (dolazi ornamenat) v. Budine gr4de | peča- 
tana pri slaveno-s€rbskoj pečatni | kral. univers: vengerskago 1807. 

Na str. 3—4 štampana je posveta »Joan Muškatirović dražajšim svo- 
jim sinovom Aleksandru i Simeonu«; na str. 5—8 ima poslanica »dražaj- 
šemu prvencu svome Petru«, preštampano jamačno iz prvoga izdanja 
(1786); na str. 13. opet je natpis »Pričte ili poslovice«; str. 14. je prazna; 
napokon na str. 15. dolazi mali bakrorez, koji nema nikakve umjetničke 
vrijednosti, i onda se na str. 15—36 nižu »pričte ili poslovice« ćirilskim 
azbučnim redom, samo je autor na muci sa slovima oi o(=09), Bi 06 
(= e), S i z (= z), a imao je neprilike i s ligaturom w (== ot). 

U poslanici sinu Petru, kojega pisac nazivlje »čedo vozljubljenoje«, 
šalje mu prvo izdanje svojih poslovica, ta »šta obače takovomu mladiću 
i đaku milije može biti od kakve nove i lepe knjige?« On mu je zato i 
šalje, jer će »čitajući nju mnoga preizrjedna pravila iskustvom potvr- 


* Jovan Muškatirović rodio se u Senti (Bačka). On je jedan od prvih 
učenika Dositeja Obradovića i jedan od najkarakterističnijih srpskih pisaca u 
XVIII. vijeku. Osim »Pričta« napisao je još ova djela: »Kratkoe razmyšlenie o 
prazdnici« (1786), da opravda mjere, koje je državna vlast odredila protiv silnih 
praznika kod pravoslavnih za cara Josipa II.; »Rasuždenje o postar vostočnija 
cerkve« (1794.), knjiga napisana u obliku pisma, u kojoj dokazuje, da česti i veliki 
postovi nisu ni u duhu ni u tradicijama hrišćanske crkve; »Kratkaja razmišlenija« 
(1805) o snabdijevanju Ugarske dobrim i jeftinim stočnim mesom i ribom. Isp. 
Skerlić: Srpska književnost u XVIII. veku. Beograd 1909 str. 440—454. 

ždena za život« naučiti, a glavno je, što će pri tom naučiti »mnoga svoj- 
stva, sile i krasnorečija našego serbskago jezika«. Premda je zadovoljan 
s dosadašnjim njegovim »ophoždenijem«, savjetuje mu ipak uz ovu pri- 
godu da se dobro vlada i u nauku »priležava«. S takvim vladanjem vratit 
će on njemu i »roditelnici« svoj trud, trošak i »popečenie« to više, što 
mu je »vesma« poznato, da je i on »otečeskuju dužnost činio, i one što 
je gode« njegovu »dobromu vospitaniju potrebno«, nije propustio učiniti. 
Samo mu još to spominje, »da je malo serbske dece, koja su ot kolevke 
oma počeli dvema jezici besediti« naime pokraj materinskoga i »nemec- 
kim«. Osim toga otac je nastojao, da mu udari temelj i za latinski jezik, 
u kom je već lijep napredak pokazao. A tek mu je četrnaest godina! Pa 
ako još bude četvrti jezik madžarski naučio, kolika će to biti radost, a 
njemu »polza, dika i pohvalal« No otac te radosti, da mu sin naime znade 
i madžarski, kao da nije doživio, jer mu je sin Petar, kad je izašlo drugo 
izdanje »Pričta«, već bio pokojni. 


Napokon se Muškatirović na str. 9—12 obraća »k čitatelju«. Spo- 
minje, od kakve su velike koristi »pričte« za čovjeka i »štogod nji čovek 
više znade, to je dostojniji u dejstvitelnom životu«. Ta kroz »pričte i sen- 
tencije govorio je car »Solomun, Sirah i sam Hristos«. Zato su se mnogi 
narodi i učeni ljudi svih gotovo naroda dali na skupljanje poslovica, a 
kod Srba se eto on prvi dao na njihovo skupljanje, a da ih na svjetlost 
iznese, sam ga je Dositej Obradović na to nagovarao. Prema savjetu nje- 
govu i savjetu Atanasija Sekereša predaje ih on »publikumu« s usrdnom 
i toplom željom: »čto bi onaja, koja ko tvoreniju služe tvorili, onaja pak 
koja zapreštajutsja izbegnuli; onaja na posledak koja ko uveseleniju 
služe s njima dolgoletno uveseljavali se«. 


U Muškatirovićevoj knjizi ima svega 2225 poslovica, koje on dijeli u 
prave poslovice ili »pričte« (2025) i »sentencije« (205). Nisu to same srpske 
narodne poslovice, a pogotovu nisu to »sentencije«, nego ih ima i iz dru- 
gih jezika. Ima tu poslovica i sentencija — ostavljamo Muškatirovićeve 
nazive — »rosijskih« -(18), slovačkih (3), madžarskih (1), »anglijskih« (3), 
»esterajskih« (1), turskih (1), tokajskih (1), bačkih (4), dalmatinskih (1), 
»zemledelskih« (1), »pustaijskih« (1), iz Aristotela (1), Stobaeusa (1), a 
neke je uzeo od Dositeja. Uz mmoge poslovice navodi on slične poslovice 
i rečenice iz drugih jezika: iz latinskoga (261), madžarskoga (55), njemač- 
koga (14); neke pak objašnjuje sličnim rečenicama iz po dva jezika: 
latinskoga i njemačkoga (54), latinskoga i madžarskoga (11), madžarskoga 
i njemačkoga (3), pa i sa po tri jezika: latinskoga, madžarskoga i 
njemačkoga (3). 

Da vidimo na nekoliko primjera, kako Muškatirović latinskim jezi- 
kom objašnjava srpske poslovice: Bez starca nema udarca. Omnia in na- 
tura maturescere debent. — Brat bratu najdublje oči vadi. Rara concordia 
fratrum. — Besi ne plašu, kad crnci skaču. Dum monachi saltant, Daemo- 
nes non contristantur. — Vidov danak nije sve smaknuo. Non omnes 
Fabios abstulit una dines. 

Neke opet poslovice objašnjuje Muškatirović svojim tekstom: priča- 
ma, događajima, svojim doživljajima, kašto vrlo naivno. 

Ako ne možemo biti lepiji, bogatiji i mudriji, kao što 
želimo, dobriji možemo biti. — Ovo je dražajšeg roditelja mojego — 
kaže Muškatirović — Lazara Muškatirovića svjatij meni sovet bio, a sada budi 
vama junoste serbska. 

Ako se ne osveti, ne posveti. — Srblin da nije prostosrđdečan i ovu 
poslovicu ne bi izvetovati mogao. 

Akoti tvome evangeliju ne veruješ, da kako ću mu jai 
drugi verovati. — Ova je poslovica izašla ot Bošnjaka Turčina, koji dišpu- 
tujuć se ili nadpisajući se sa hristijanskim sveštenikom predstavljena izgovorio je: 
ali u životu u različni slučajevi upotrebiti se može. 

Gdi se god paslo, doma se našlo. — Serblin će tako ovu poslovicu 
razumeti, koji zna, da se kobila pase, da krava vodi, da se ovca mrče, da se pseto 
kuca i pročaja. 

Gdi blažena narav dejstvuje, sve su protivnosti zaludu. 
— Ova je bladodetelna naredba jestestva, inače bi gospodej i bogatir sinovi vo- 
veki pervenstvo zadđeržali preimuštestvom svojim, kojim ot nastavnikov svojih 
povsednevno običavaju se, i tako bi drugiji podnožije njihovo bili. Izrjađno Nem- 
ci o tom: Wo die liebe Natur nicht wirket, alles ist umsonst. 

Dobar šir nego šteta što je u pasjoj koži. — Serbijanska: ova 
se poslovica govori za čoveka, koji lepu nauku a zle nravi ima. 

Zao kano ris — Muškatirović uz ovu poslovicu pripovijeda jedan događaj, 
koji se dogodio u bečkom zvjerinjaku god. 1806. 

Barjak nosi — tj. poglavica je. 


Po vlastitom priznanju unio je iz Muškatirovićevih poslovica mnogo 
njih u svoju zbirku Vuk St. Karadžić: »Uzeo sam samo one, za koje sam 
slušao da se i po narodu govore, i za koje niko ne može reći, da su sra- 
motne«. Tako Vuk u drugom izdanju svojih »Poslovica« (Beč 1849. VII.). 
Kod slova A uzeo je Vuk iz Muškatirovića 25 poslovica od 82, kod slova 
D od 260 uzeo je 64, kod slova K od 580 uzeo je 158, kod slova V od 121 
uzeo ih je 36. Prema ovome uzeo bi Vuk od Muškatirovića u svoju zbirku 
otprilike 30% poslovica! No Vuk ne bi nimalo pogriješio, da ih je još 
više uzeo, jer nema sumnje, da su se neke od izostavljenih i u vrijeme 
Vukovo u narodu govorile, kao na pr.: Ko će mnoge glave pod jedan 
šešir složiti? — Kratka drva gotovi udarci, pozna deca gotove sirote. — 
Kurjak po poruci meso ne jede. — Da je do sudije kano ot sudije. — Dan 
po dan šat dojde i Đurđevdan, al je mnogo nedjelja — baba govorila. 
— Danas jesmo, a sutra nismo. — Danas ništa, sutra ništa. — Danas 
hop-hop!, a sutra jao, jao! — Dalje se pruža od gubera. — Dirnuo si mu 
u zenicu oka. — Dobro bi ga bilo po smrt poslati. Itd. 

Vuk od Muškatirovića nije uzimao poslovice doslovce, nego je koješta 
mijenjao: dotjerivao jezik prema južnom narječju i to crnogorskom go- 
voru, mijenjao red riječi, oblik itd. — više puta i bez prave potrebe. 
Nije uzimao ni njegova tumačenja poslovica, a nije ih ni tumačio dru- 
gim jezicima. 

Da vidimo na nekoliko primjera, kako je Vuk postupao. Najprije 
navodimo poslovicu, kakva je kod Muškatirovića, a onda kakva je kod 
Vuka podcrtavši njegove promjene: Ako nije vrač, a ono je pogađač. 
Ako nije vrač a on je pogađač. — Ako je pas pitu izeo, tepsija je ostala. 
Ako je pas pitu izijo... Ako komšiska kuća gore, pazi na svoju. Ako 
komšijnska kuća gori... Ako ne miriši, a ono barem i ne smrdi. 

Ako ne miriše... — Baciti kost među neke. Bacio kost među nji. 
— Besedi kano s konja. Besjedi kao s konja. — Bjegunac se drži 
jednoga puta, a potera sto. Bjegac se drži jednog puta, a poćera 
sto. — Kad ga vidi, onda ga se i seti. Kad ga vidi, onda ga se i sjeti. 
— Kade grmi, svak se sebe boji. Kad grmi, svak se sebi boji. — Kakav 
gost, onaka mu i čast. Kakav gost, onako... — Ko s vaškama spava, 
ustane se s buama. Ko s vaškama spava, napunisebuha. — Koo 
čemu misli, o onom i sanja. Ko o čemu misli, o onomu i sanja. 


III 


Sve smo ovo naprijed morali reći o Muškatirovićevim poslovicama, 
da nam bude jasniji i razumljiviji postupak i rad Ambrozovićev. 

Prije svega moramo istaknuti, a to je i prije rečeno, da Ambrozović, 
Čija zbirka sadržava 2953 poslovice (dakle 731 više od Muškatirovićeve), 
nije svih Muškatirovićevih poslovica unio u svoju knjigu. U prvom redu 
izostavio je sve one, koje je Muškatirović označio kao »rosijske«, a tako 
i »sentencije«. A izostavio je i mnoge druge, jer ih jamačno nije smatrao 
zgodnima ili ih nije čuo u svom kraju: Izostavio je na pr. ove: Adamova 
leta; Advokat libo ištec ne živi od jednoga procesa kano i krčmar od 
jednoga gosta; Ako kupuješ često ono što ne trebuješ, skoro ćeš prodavati 
ono što trebuješ; Ako ti tvome evangeliju ne veruješ, a kako ću mu ja 
verovati; Alija je veliki čovek; Begovac je begovac, ako neće imati ni 
novac, a magarac magarac, ako će imati i zlatan pokrovac; Bled mesec 
kišu, crven vetar, a beo vedrinu daje; Bog dao a car nema šta uzeti; 
Bolje veruj tvojim očima nego tuđim rečma; Bole, gospodine, ne mogu 
da trpim; Brdo s brdom ne sastane se, a čovek s čovekom sastane se; 
Brak bez dece onako je kao dan bez sunca. Itd. 

Ambrozović je unio u svoju knjižicu Muškatirovićeve poslovice 
uglavnom onako, kako su kod njega, ali je i koješta mijenjao. Glavna je 
promjena da je ekavski govor mijenjao u ikavski. Na pr. (u zagradi je 
onako, kako je u Ambrozovića): Lepa (lipa) reč (rič) gvozdena vrata 
otvora. Lepo (lipo) je svakom milo: Lenost (linost) nije stvar postojana. 
Nevolja svačemu čoveka (čovika) nauči. Nezvanu gostu mesto (misto) 
za vrati. Nema jela.(jila) bez dela (dila). Nemogoše svet (svit) izedoše 
(izidoše). Nužda zakon izmenjava (izminjava). Od jalove krave mleka 
(mlika) traži: Reč (rič) seče (siče) kao mač. Itd. 

Ali Ambrozović mijenja gdješto i oblik riječma pa umeće i druge 
riječi na pr.: Gladan i patriarh (patriarka) hleba (kruha) će ukrasti. 
Gdi blažena narav dejstvuje (posluje), sve su protivnosti (protivštine) 
zaludu. Glas naroda glas sina Božija (Božjeg). Gorij (gorji) je od Tur- 
čina. Gore (gori) mu glava kano futoškom (futočkom) knezu. Greh s gre- 
hom ne može se izvetovati (izgovarati). Gdi prestane jestastvenik (tilo- 
znanac), onde počne lekar. Gdi je ot (od) druge hladnost, sleduje (sli- 
duje) smuštenije (briga) i žalost. Vidima (vidna) je beda na putu kobila 
huda. 


Ima kašto kod Ambrozovića i većih promjena. Na pr. u poslovici: Glas leti 
kao i leteći uzmložava se — ovo »leteći uzmložava sex uzeto je iz Muškatirovićeve 

poslovice: Glas kao orao visoko leti... Muškatirovićeva poslovica: Gost je za tri 
dana — glasi kod Ambrozovića: Gost je za tri dana, a posle na vođu i u drva 
redom. 


Poslovice i rečenice, koje je Ambrozović uzeo od Muškatirovića, ne 
prenosi on s njegovim tumačenjem, ali ipak pred njih donosi kašto i on, 
poput Muškatirovića, slične rečenice ili poslovice latinske, njemačke i 
madžarske pa ih kašto sasvim na svoju tumači. Na pr. kod poslovice 
»Bog i patarica« tumači riječ patarica: t. j. batina, koju prosti ljudi zovu 
pomoz Bog; ili: »Čist dobitak, lip užitak« dodaje: trgovačka poslovica. 
Ali ima i nešto opširnijih tumačenja u tekstu i u bilješkama ispod teksta. 

Poput Muškatirovića i Ambrozović unosi u svoju knjižicu ne samo 
hrvatske i srpske narodne poslovice nego i strane, pa tako ima kod njega 
poslovica francuskih (1), »serbskih« (4), ciganskih (2), bačvanskih (1), 
engleskih ili »anglinskih« (6), madžarskih (1): Po jedna ima od Aristotela 
i Biasa. Ali Ambrozović poput Muškatirova ima nekoliko poslovica i 
rečenica iz tadašnje hrvatske i srpske književnosti, koje se ne nalaze 
kod Muškatirovića. Ima ih iz Stullija (5), Relkovića (6), Vuića (6), Obra- 
dovića (5), Berića (2). 


IV 


Muškatirovićeve »Priče« zacijelo su bile vrlo omiljela knjiga među 
Srbima u Vojvodini i Srijemu, dok je u dvadeset godina doživjela dva 
izdanja! One su se svidjele i bačvanskom katoliku, Hrvatu Ambrozoviću, 
koji je smatrao tu zbirku poslovica i sentencija vrijednom, da je čitaju 
i njegovi zemljaci katolici i njome se koristuju. Budući pak da su se 
katolici, koliko ih je bilo pismenih, služili u privatnom i javnom životu 
a i u književnosti latinicom, te većina njih nije znala čitati ni pisati 
Ćirilicu, skanio se Ambrozović, da Muškatirovićevu knjigu izda latinicom 
dodavši joj još mnoge druge poslovice ili rečenice, koje je sam po na- 
rodu skupio ili ih gdje čitao pa zapisao. Tako je njegova zbirka brojem 
poslovica postala za jednu četvrtinu veća od Muškatirovićeve. A da 
budu narodu njegovu razumljive, mijenjao im je jezik, jer je, kako smo 
to vidjeli, Muškatirovićeva knjiga bila napisana tamošnjim Hrvatima 
katolicima prilično nerazumljivim jezikom »serbskim« t. j. »slaveno- 
srpskim« ili »izobraženijim« narodnim govorom, kako su u ono doba 
nazivali ovaj mixtum compositum tadašnjega srpskoga jezika književ- 
noga. Skerlić kaže doduše u svojoj knjizi »Srpska književnost u XVIII 
veku« (1909, str. 447), da su Muškatirovićeve »Pričte« napisane »vrlo 
dobrim jezikom, kakav se retko nalazi u naših (srpskih) pisaca toga 
vremena«. Ali to nije nikakva naročita zasluga Muškatirovićeva, jer pri- 
roda je poslovice takva, da u nju ne smiješ mnogo dirati, a da joj ne 
pokvariš smisao i dojam na čitaoca. Ipak su kraj svega toga »vrlo dobrog 
jezika« katolicima Hrvatima mogli smetati oni mnogi turcizmi, kojih ima 
u njegovoj knjizi, pa stari i ruski oblici kao: dražajši, potveržden, vidim 
-a -o, lepiji, dobriji, gospodej, gorij, onaja itd. A tek riječi! Ta puna mu 
je knjiga riječi kao što su: načalo, obače, obhoždenije, jestastvenik, 
istec, korčmar, sovest, junost, izvetovati, vesnij, pročaja, vostočnij, solnce, 
polza, dejstvo, dejstvitelan, neželi, sireč, otečestvo, mladočestvo, prili- 

čestvovati, gonenie, blagodetelan, priležavati, preimuštestvo, popečenie, 
gordost, zlodej, uveselenije, narav, vospitanie itd. itd. To je bio uzrok, 
zašto je Ambrozović Muškatirovićeve »Pričte« »priveo« sa »serbskog« 
jezika, koji je i samim Srbima bio nerazumljiv, u »naš domorodski jezik« 
t. j. u hrvatski narodni jezik, kako se govori u Bačkoj, dakle u narječje 
svojega kraja, koji je razvilo i svoju vlastitu iako malu književnost, 
hoteći time da bi koristio (»polezno učinio«) i ugodio svome »iliričkome 
narodu«. Za ovu Ambrozićevu preradu Muškatirovićevih »Pričta« — tako 
bismo mogli nazvati njegov rad, ali on se volio u svojoj čednosti sma- 
trati samo prevodiocem — znao je, nema sumnje, i Vuk pa je iz nje 
uzeo dosta toga, a da nije nijednom riječju spomenuo, otkud je uzeo. 
Kod Ambrozovića je zanimljivo i to, da je i on dobro opažao veliku 
razliku između jezika »serbskoga«, tadašnjega književnoga jezika kod 
Srba, i jezika narodnoga, koji on nazivlje po običaju većine tadašnjih 
hrvatskih književnika i intelektualaca, jezikom »iliričkim« (hrvatskim). 
Hrvati su dakle u ono vrijeme imali svoj posebni književni jezik, a 
Srbi opet svoj 


Dr. David Bogdanović 


MORE MIRUJE 


Pred mojom uvalom more večeras miruje. 
Ja sam ga molio radi ribara, 

da bude dobro. 

Da bude mirno. 


U uvali nema nikoga. 
Brod se odrazuje u moru 
i vrhom jarbola dotiče dno. 


Ribari dolaze. 


Tihim korakom prilazim maloj crkvici 

i molim. 

Ja i Marija, sami. 

Pred mojom uvalom more večeras miruje. 


Rajko Valerijev 

SUNČANA: UVALA 


NEMIR LIVADE 


Jutros su masline raskrilile grane 
da zagrle sunce 

na dolasku. 

Na livadi je dijete leptira hvatalo 
i jako se snuždilo 

da je leptir zao. 

Onda je ptica zapjevala 

i blijedom djetetu 

napunila oči radošću. 


TUGA 


Čiji su koraci 
što su iščezli livadom? 


Prošao sam. 
Niti sam susreo sunce. 
Ni miris cvijeća. Ni dah trave. 


Gospodine, što je to? 
Zašto me prosjak s padavicom 
nije ni pogledao? 


SUNČEVI KORACI 


Za dar valovima 
utapam u more oči. 


Kraj mene prolazi dijete 
i ne će da me pogleda. 


U njegovu hodu 
osjećam korake sunca 
i dozivam ga. 


GALEB 


Gdje je, Gospodine, modrina neba, 
gdje je danas žar obale, 
na koga se ovo ljuti moje more? 


Došao sam na obalu. Nema ribara. 
Samo uvalom luta galeb 
i ne našavši jedra 
u tužnom kriku 
odletio je pučinom. 
Rajko Valerijev 

ČOVJEK - MASA 


Kakav je taj čovjek-masa, koji danas vlada javnim životom? Zašto 
je takav, ili bolje, kako je takvim postao? 

Treba u isti mah odgovoriti na ova dva pitanja, jer jedno objašnjava 
drugo. Čovjek, koji danas nastoji upravljati sudbinom Evrope, u mnogo- 
čemu se razlikuje od onoga, koji je vladao u XIX. vijeku. Ali XIX. vijek 
ga je stvorio i na to pripravio. Jedan pronicavi duh iz 1820., 1850. ili 
1880. bio bi mogao jednostavnim apriornim umovanjem predvidjeti svu 
težinu današnjeg historijskog položaja. I doista, ne događa se danas ništa 
»novo«, ništa što nije bilo predviđeno pred sto godina. »Mase napre- 
duju«, govorio je Hegel apokaliptičkim glasom. »Naše revolucionarno 
doba, ako ostane bez nove duhovne moći, dovest će do katastrofe«, na- 
goviještao je Auguste Comte. »Vidim, kako raste poplava nihilizma«, 
vikao je brkati Nietzsche sa svoje hridi u Innthal-u. Krivo neki govore, 
da se povijest ne može predvidjeti; nebrojeno puta su je ljudi proricali. 
Kad ne bismo mogli budućnost proricati, ne bismo je bili kadri razu- 
mjeti, kad se ostvari i kad postane prošlošću. Baš se u ideji, da je po- 
vijesnik »prorok prošlosti«, i nalazi čitava filozofija povijesti. Mi naravno 
možemo predvidjeti samo opću strukturu budućnosti; ali to je zapravo 
i jedina stvar, koju razumijemo u prošlosti i u sadašnjosti. Stoga, ako 
hoćete dobro vidjeti svoje doba, gledajte ga iz daljine. Iz kolike daljine? 
To je barem jednostavno: odakle ne biste mogli vidjeti Kleopatrin nos. 

Što život pruža tim ljudima-masi, što ih je XIX. vijek stvorio u 
tako velikom obilju? U prvom redu materijalno blagostanje u svim nje- 
govim oblicima. Nikad srednji čovjek nije mogao s toliko lakoće riješiti 
problem svoga gospodarstva. Dok su velika imanja u jednakom razmjeru 
opadala, dotle je srednji čovjek bilo kojeg društvenog staleža gledao, 
kako se njegovo gospodarsko obzorje proširuje iz dana u dan. Dnevno 
je po jedan novi raskošni zahtjev ulazio u raspored njegova životnog 
standarda. Svakog dana je njegov položaj postojao sigurnijim i neovi- 
snijim od tuđe volje. To se jednoć smatralo sretnim slučajem sudbine, 
prema kojoj je čovjek bio zato ponizan i zahvalan; danas je to postalo 
pravom, kojemu ne dugujemo nikakvu zahvalnost, nego ga naprotiv 
smatramo prirodnim, pa ga i zahtijevamo. 

Ovoj se gospodarskoj udobnosti i sigurnosti pridružuje fizička udob- 
nost i sigurnost: komfor i javni poredak. Izgleda, da se život odvija ne- 
smetano i slobodno u svom toku i da mu se vjerojatno ništa nasilno i 
opasno ne će suprotstaviti u njegovu poletu. 

Tako otvoren i jasan položaj morao je nužno ostaviti u najdubljoj 
dubini ovih srednjih duša takav životni dojam, koji bi vrlo dobro mo- 
gla izreći svojim lijepim i dubokim smislom ona poslovica naše stare 
zemlje: »Kastilja je prostrana«'). To znači, da se život u svim najosnov- 
nijim i najvažnijim zaradama ukazuje novom čovjeku bez ikakvih 
zapreka. Kad shvatimo ovu činjenicu, uviđamo u isti čas i njezinu 
važnost. Treba se sjetiti, da te životne udobnosti srednji ljudi u prošlosti 
nijesu uopće imali. Njihov je život bio naprotiv mučna i nezahvalna 


1) »Sve je ravno do Carigrada« rekli bismo mi (op. prevodioca). 

sudbina — u fizičkom i gospodarskom pogledu. Ti su osrednji ljudi u 
prošlosti već od rođenja smatrali svoj život gomilom zapreka, koje će 
morati podnijeti. Preostajalo im je jedino rješenje, da mu se prilagode i 
da se kako bilo smjeste u skučenom prostoru, koji im je bio udijeljen. 

Ali nasuprot tih prilika izbija još jasnije, ako s materijalnog pre- 
đemo na pravno i moralno područje. Već od druge polovice XIX. sto- 
ljeća srednji čovjek ne nailazi ni na kakvu društvenu ogradu; od nje- 
gova rođenja ne priječi ga nikakva zapreka, nikakvo ograničenje u bilo 
kojem obliku javnoga života. I za njega je »Kastilja prostrana«; ni 
»države« ni »kaste« ne postoje. U pravnom pogledu nije nitko povlašten. 
Srednji čovjek je naučio, da su svi ljudi zakonski jednaki. 

Nikada se u povijesti nije čovjek našao u prilikama i u okolini, koja 
bi, pa ni iz daleka, sličila sadašnjim uvjetima života. Devetnaesti vijek 
je uistinu donio nešto novo u čovjekovu sudbinu. Diže se nova pozor- 
nica za život tog čovjeka, koji je fizički i društveno nov. Tri su načela 
omogućila ovaj novi svijet: liberalna demokracija; naučno iskustvo i 
industrijalizacija. Ova dva zadnja možemo sažeti u jedno: tehnika. Nije 
XIX. vijek izmislio ni jedno od ovih načela; ona proističu iz dva pret- 
hodna vijeka. Devetnaestom vijeku ne pripada zasluga, što ih je izmi- 
slio, nego što ih je zasadio. To istina svi znamo. Ali nije dovoljno to 
apstraktno priznati, treba prihvatiti i neumitne posljedice, koje iz toga 
proizlaze. 

Devetnaesti vijek je u biti bio revolucionaran. Ne smijemo tražiti 
revolucionarnost u prizoru njegovih barika,a koje same ne sačinjavaju 
revolucije, nego u činjenici, da je srednjega čovjeka — veliku društvenu 
masu — postavio u takve životne prilike, koje su radikalno oprečne 
onima, u kojima je uvijek živio. Devetnaesti vijek je prevrnuo javni 
život. Nije revolucija samo obična pobuna protiv postojećeg poretka, 
ona je nešto više: uspostavljanje onog reda, koji uništava tradicionalni 
poredak. Zato ne ćemo pretjerati, ako kažemo, da se čovjek, što ga je 
XIX. vijek stvorio, u svemu, što se odnosi na javni život, razlikuje od 
svakog drugog čovjeka. Čovjek XVIII. stoljeća se sigurno razlikuje od 
onoga, koji je vladao u XVII. vijeku, kao što se i ovaj razlikuje od čo- 
vjeka, koji je karakterističan za XVI. vijek. Ali ovi su svi »ljudski pri- 
mjerci« srodni, slični čak i jednaki u svojim bitnim oznakama, ako se 
usporedi s »novim čovjekom«. Za »vulgum pecus« svih vjekova život 
je značio u prvom redu ograničenje, obavezu, ovisnost, u jednu riječ 
pritisak. Recite, ako hoćete, tlačenje, samo obuhvatite u toj riječi ne- 
samo pravno i društveno nego i kozmičko tlačenje. To je možda jedino 
tlačenje, koje nije nikada popustilo, do ovih zadnjih godina, do onog 
časa, kada počinje širenje naučne tehnike — fizičke i administrativne, 
— koja je praktički neograničena. Jednoć je, i za bogataša i mogućnika, 
svijet bio mjesto siromaštva, poteškoća i pogibli. 

Svijet, koji okružuje novog čovjeka, od njegova rođenja ne tjera 
ga, da se skučuje bilo u čemu, ne postavlja mu nikakav veto, nikakvo 
ograničenje, nego naprotiv oživljuje njegov apetit, koji, u principu, 
može beskrajno rasti. Događa se dakle — a to je vrlo važno — da ovaj 
svijet iz XIX. i iz početka XX. vijeka ima nesamo sva savršenstva i 
obilje, koje stvarno posjeduje, nego još svojim stanovnicima sugerira i 

potpunu sigurnost, da će i budući dani biti još bogatiji, prostraniji i sa- 
vršeniji, kao da su oni baštinici nekog sputanog i neiscrpivog napretka. 
Danas još imade malo ljudi, koji sumnjaju da do 5 godina automibili ne 
će biti udobniji i jeftiniji od onih, koji se sada produciraju, iako neki 
znakovi ukazuju na neku malu pukotinu u tom sveobuhvatnom zakonu. 

Ljudi u to vjeruju kao u sutrašnji izlaz sunca. Ova je uporedba 
potpuno na mjestu. Srednji čovjek naime drži, da je ovaj tehnički svijet, 
društveno tako savršen, proizvod prirode, a nikad ne misli na onaj geni- 
jalni napor odabranih duhova, koji su sve to stvorili. On će još teže 
shvatiti, da sve te tekovine počivaju na nekim mučnim, ljudskim osebi- 
nama, te da bi te divne građevine vrlo brzo nestalo, kad bi se pokazala 
i najmanja slabost, i najneosjetljiviji »zastoj«. 

Srećom, ovim se utvrđuju dvije glavne značajke u psihološkoj slici 
današnjega čovjeka-mase: slobodna ekspanzija njegovih životnih želja, 
t. j. njegove osobe i njegova crna nezahvalnost prema svemu onome, 
što mu je omogućilo udobnost njegova života. I jedna i druga karakte- 
ristika sačinjavaju vrlo dobro poznatu psihologiju razmaženog djeteta. 
I zbilja, onaj koji bi se poslužio ovom psihologijom kao prizmom, kroz 
koju bi gledao dušu današnjih masa, ne bi se prevario. »Novi srednji 
čovjek«, baštinik vrlo stare i genijalne prošlosti — genijalne po nadah- 
nuću i naporima — »razmažen« je u svijetu, koji ga okružuje. »Razma- 
ziti« ne znači ograničiti želju, nego dati jednom biću iluziju, da mu je 
sve dopušteno, da ga ništa ne obavezuje. Stvorenje, koje živi takvim 
načinom života, ne može osjetiti svojih vlastitih granica. Izbjegavajući 
tako svaki vanjski pritisak, svaki sukob s ostalim bićima, ono počinje 
misliti, da samo postoji, privikava se na to, da ne računa s drugima, te 
nikako ne može dopustiti, da bi itko mogao biti iznad njega. Osjećaj 
tuđe nadmoći moglo bi to stvorenje dobiti samo od individua, koji bi ga, 
jači od njega, prisilio da se odreče jedne želje, da se stisne, da se suzdrži. 
Taj bi se čovjek ovako bio morao priviknuti na ovu važnu stegu: »Ovdje 
se ja zaustavljam, a jedan drugi, koji može više nego ja, počinje. Na 
ovom mjestu, čini mi se, da smo dvojica, ja i jedan, koji je viši od mene.« 
Čovjeka je drugih vremena dnevno učio svijet oko njega ovoj osnovnoj 
mudrosti; ondašnji svijet je bio tako kruto uređen, da su velike nesreće 
bile česte i da u njemu nije bilo ništa sigurno, ništa obilno i stalno. 
Međutim današnje se mase nalaze u zemlji, koja je puna mogućnosti i 
k tome sigurna, sasvim uređena, potpuno na njihovo raspoloženje, a da 
im za to nije prethodno potrebit kakav napor. Isto kao što sunce nala- 
zimo u visinama, a da ga nijesmo morali na svojim ramenima uzdignuti. 
Nijedno ljudsko biće nije zahvalno jednom drugom biću za zrak, koji 
diše, jer taj zrak nitko nije stvorio; on pripada skupu svega onoga, što 
»je tu«; svega onoga, što nazivamo »prirodnim«, jer nam nije uzmanjkao. 
Ove su mase, previše razmažene, isto tako i ograničene, kad vjeruju, da 
ova materijalna i socijalna organizacija, koja im stoji na raspolaganju 
kao zrak, da i ona proizlazi iz istoga izvora. Ta, ni ona im, izgleda, nije 
uzmanjkala, a savršena je kao i organizacija prirode. 

Svoju bih tezu dakle mogao ukratko izložiti ovako: baš ono savr- 
šenstvo, kojim je XIX. vijek uredio neka područja života uzrokom je, 
da ga mase, koje u njemu žive smatraju ne kao organizaciju nego kao 

proizvod prirode. Tako se može razjasniti i odrediti to ludo duševno 
stanje, što se očituje u masi. Ništa ih toliko ne zaokuplja koliko njihovo 
blagostanje, a u isti su mah prekinule svaku vezu solidarnosti s uzro- 
cima tog blagostanja. Budući da u civilizaciji one ne gledaju neko 
veliko otkriće i silnu konstrukciju, koja se mogla održati samo velikim 
i razboritim naporima, one drže, da se njihova uloga sastoji u tome, da 
sve to odlučno zahtijevaju kao da je to pravo uređenjem stečeno. U po- 
bunama, koje glad izaziva, narodne mase obično zahtijevaju kruha i to 
na taj način da ruše pekarnice. Ovo može služiti kao simbol — u mnogo 
većim i suptilnijim razmjerima — za držanje današnjih masa prema 
civilizaciji, koja ih hrani.) 

Preveo dr. K. S. J. Ortega y Gasset 


RT MOGA OTOKA 


Moj otok ostavio sam na pučini, 
na rtu moju uvalu. 


Svejedno: u podne plivam uvalom, 
u zoru pjevam s grebenom, 
u veče spavam s maslinom. 


U očima 
nosim modrinu uvale, 
u sjećanju 
vinograd moga oca. 
Rajko Valerijev 


2) Kad su mase, bilo plebejske bilo »aristokratske«, prepuštene svojim nagnu- 
ćima, uvijek idu za tim da iz želje za životom uništavaju osnovice svog života. 
Uvijek mi dolazi na um jedna zgodna karikatura ove težnje propter vitam, vitae 
perdere causas, kad se sjetim događaja u Nijaru, selu blizu Almerije, kad je 
Karlo III. bio proglašen kraljem (13. rujna 1759.). Proglašenje se obavilo na glav- 
nom trgu. »Odmah iza toga, naredili su da se donese piće za svu tu golemu svje- 
tinu koja je potrošila 77 bačava vina i 4 mješine rakije. Pogubna snaga ovog pića 
je tako raspalila duhove, da je svjetina krenula prema Gradskoj žitnici s burnim 
»živio«, provalila unutra i kroz prozore izbacila sve žito što se tamo nalazilo i 900 
reala (španjolski unec) iz Blagajne. Odatle su prešli u Državnu upravu duhana i 
naredili su da se izbaci duhan i utrženi novac. Isto su učinili po dućanima nare- 
đujući — da pojačaju svečanost — da se razbacaju sve živežne namirnice i sve 
tekućine koje su se unutra nalazile. Zatim su uz veliku viku natjerali žene da 
darežljivo bace sve što imaju kod kuće, što su one i učinile s najvećom nese- 
bičnošću, jer nijesu ništa ostavile: ni kruh, ni žito, ni brašno, ni ječam, ni tanjure, 
ni kotlove, ni mužare ni stolice. Ta se zabava produžila do potpunog uništenja 
rečenoga grada.« Po jednom spisu iz toga vremena, vlasništvo G. Sanchez de Toca, 
a iz knjige »Vlada Karla III.« od G. Manuel Danvila, dio II. str. 10, bilješka 2. 
Ovo se selo samo uništilo da se bolje preda svom monarhičkom veselju. Divno 
selo Nijar, budućnost je tvoja! 

MODERNA ŠTAMPA 


Izobrazba novinara i nauka o novinstvu 


Istinska demokracija traži, da se podigne duhovno-politički niveau 
novina. U tom pogledu moglo bi se gotovo kazati, da se gotovo u svim 
kulturnim državama postavljaju takvi zahtjevi, odnosno da takvim zah- 
tjevima pripada internacionalni značaj. U dilemi između slobode novin- 
stva i disciplinarnog novinstva odlučujemo se za slobodu tiska, ali kao 
korelativ ističemo potrebu podizanja duhovnog niveau-a novina i novi- 
nara.* To je danas potrebno više nego prije, jer predstoji borba duhova 
i ideologija. Načelno prema slobodi tiska ne smije se od novinstva zahtije- 
vati da svoju taktiku i metodu udešava prema metodama i taktici državne 
politike, jer stalež duhovno-politički spremnih novinara mora predstav- 
ljati stvaralačke duševne radnike i pionire, koji pored toga kritički pro- 
matraju sve pojave državnog života. U tome leži važnost i potreba ško- 
lovanja novinarskog podmlatka i uređenja novinarskog zvanja. 


U novije vrijeme ističu se napose novinske agenture, koje su naročito 
razvijene u Americi,*%a i mnogobrojna zvanja u vezi s novinstvom, koja 
se označuju različitim nazivima (novinski agent, novinski reporter, spe- 
cijalni novinski izvjestitelj, dopisnik, zastupnik uredništva i slične forme, 
koje rade za uredništvo). Tisuće muževa i žena zaposleno je u tim zvanji- 
ma, a tisuće njih radi indirektno u kazalištima, korporacijama, institu- 
tima, društvima i sl., ali je njihov rad uvijek konačno upravljen na pu- 
blicitet (za novinu). Novina uči novinara na novinarsko mišljenje i opa- 
žanje, i osposobljuje za okretan novinarski rad. Ali to po sebi ne dostaje 
u današnjem vremenu. Svakako je dobro da novinar po zvanju »ima do- 
bar nos« za vijesti, ali je mnogo bolje, ako »ima ideje«. Tu je pored na- 
ravne nadarenosti i sklonosti novinarskom zvanju potrebna solidna teo- 
retska sprema, koja se može postepeno (mučno) postići i autodidaktikom, 
ali mnogo brže i svestranije studijem u specijalnim znanstvenim institu- 
tima, u kojima naučavaju stručnjaci. 

Često se naglašuje »zvanje« ili »poziv« novinarski. Ako se historički 
promotri postanak i značenje izraza »zvanje« (Beruf), mora se ustanoviti, 
da potječe iz crkvenog jezika rimokatoličke crkve, odakle je preuzet u 
svjetovni govor. Povijest toga izraza nije još potpuno razjašnjena, ali se 
već sad može u krupnim crtama upoznati put, kojim je prolazio. Grčka 
riječ »klesis«, koja je prvobitno označivala zov, poziv, doziv, upotrebljuje 
se u novom zavjetu, u paulinskim pismima, u smislu »poziv Kristu«. Riječ 
»vocatio«, kojom je pomenuti grčki izraz preveden na latinski jezik, dobio 
je u srednjem vijeku nešto skučenije značenje tako, da u prvom redu 
označuje poziv za svećenički stalež. U kasnom srednjem vijeku prodire 
sve jače izraz »zvanje«. Točno vrijeme ne može se odrediti,ali se primje- 
rice u njemačkoj kulturnoj povijesti povezuje upotreba izraza »zvanje« 
(Beruf) s Lutherom, koji u svom prvom prijevodu biblije označuje tim izra- 


%8 Dr. F. Runkel: Die wissenschaftliche Vorbildung des Journalisten, (Archiv 


fir Buchgewerbe und Gewerbegraphik. Leipzig. 1928, Nr 4). 
&%ša Charles Washburn: Press agentry. New York. 1937. 

zom ono značenje, koje se pridavalo grčkoj riječi »klesis«, t. j. u današnjem 
smislu kao poziv, dok u kasnijem spisu (1522) upotrebljuje taj izraz za 
označenje onoga, što Bog traži od čovjeka u određenom staležu«.. unan- 
gesehen aller heutigen exempel und leben soli ein jeglicher werten, was 
ihm befohlen ist und wahrnehmen seines berufes«. S time se kod Luthera 
izjednačilo značenje »poziva«, »zvanja« i »službe« ili »staleža« tako, da 
su ti izrazi u mnogom postali sinonimi. Postepeno primjenjivao se izraz 
»zvanje«, kojemu se u crkvenom smislu pridavao točno označeni smisao, 
analogno i metaforično na svjetovne staleže. U vrijeme reformacije ope- 
riralo se s tim izrazom kod borbe o pitanju, da li su Bogu ugodniji samo- 
stanski i svjetovni staleži, te se često naglašavao svjetovni stalež. Time je 
religiozni momenat još jače preuzet u svjetovni govor. Po vremenu gubi 
se postepeno religiozni momenat, a izraz »zvanje« prelazi potpuno u svje- 
tovni govor tako, da danas označuje životni poziv čovjeka, kojemu se ovaj 
podaje prema svojoj sklonosti i s punom spremom, a u pravilu predstav- 
lja temelj za njegovu životnu egzistenciju. Iako se često postavlja tvrdnja, 
da se pravi novinar rađa takvim po svojoj unutarnjoj »vocatio«, — iako 
u toj tvrdnji imade mnogo istine, — postavlja svako vrijeme svoje za- 
htjeve na novinarski poziv, a njima može pravi novinar udovoljiti samo 
ako pored unutarnjeg »poziva« raspolaže i s potrebnom stručnom spre- 
mom. Takva sprema omogućuje novinaru razumijevanje problema mo- 
dernog kompliciranog vremena, a to se može postići samo na taj način, 
da se novinarskom podmlatku pruži mogućnost da stekne spremu, koja 
odgovara stručnim i suvremenim potrebama. Jer je postignuće takve 
spreme skopčano s posebnim školovanjem, moglo bi se eventualno posta- 
viti pitanje, da li školovani novinari mogu u sadanjoj krizi računati na 
zaposlenje, kad već sad predleži veliki broj reflektanata za malen broj 
raspoloživih mjesta, kad se sadanji reflektanti jedva mogu zaposliti i kad 
su neškolovane novinarske sile jeftinije. O tome nema dvojbe da je sadanja 
dugotrajna privredna kriza zahvatila i novinarsko zvanje i da se ne smije 
zapustiti skrb za nezaposlene novinare, pa eventualno osnovati poseban 
instrumenat (zavod), koji će voditi brigu o njihovoj sudbini. S druge strane 
ne smije se zaboraviti na činjenicu, da su mnoge novine snizile za vrijeme 
privredne krize gotovo na minimum broj zaposlenoga novinarskog osoblja 
i da će za interni rad u redakcijama trebati mnogo novih sila, čim se po- 
prave privredne prilike. Problemima novinstva bavi se nauka o novin- 
stvu“, poznavanje koje je važno za sve novinare po zvanju. 


Poznato je, da se nauka o novinstvu bavi izučavanjem međusobnih 
utjecaja duhovnih, privrednih, pravnih i tehničkih sila, koje su uključene 
u novini. Nauka o novinstvu ne može te sile pojedinačno izučavati, jer one 
sačinjavaju u svakoj novini jedinstvo, koje se dnevno ponavlja. Odnosi o- 
vine prema okolini, koji su gotovo nepregledni i mnogostrani, spadaju u 
područje nauke o novinstvu, ako okolina vrši bitan utjecaj na novinu. Kod 
toga treba uvažiti moć i važnost novine, koji ona vrši na različitim po- 
dručjima javnoga i privatnog života, a s kojima se bavi s obzirom na uni- 


% Hans Ludwig Zankl: Die Zukunft der Zeitungswissenschaft (Von der Zei- 


tungskunđe zur Publizistik. Die Organisation der Zeitungswissenschaft, Wissen- 
schaft und Praxis). Erlangen. 1936. 

verzalnost svog sadržaja. Po tome ne predstavlja nauka o novinstvu dio so- 
ciologije ili povijesti, državno-pravne znanosti ili privatne privrede, nego 
samostalnu nauku, koja obrađuje novinu kao organičko jedinstvo sa svim 
njegovim sociološkim, psihološkim, pravnim, privrednim i političkim mo- 
mentima. Prof. Dr. Emil Dovifat* dijeli nauku o novinstvu u teoretski 
(opći) i specijalni (praktični) dio. Teoretska nauka o novinstvu izučava 
naročito tri glavne sile novine, i to:a) vijest (interes primaoca-čitaoca, 
brzina prijenosa vijesti i saopćenja i subjektivni utjecaj, koji se vrši pomoću 
vijesti, b) mišljenje (masa i mišljenje, javno mišljenje, nosioci i stvaraoci 
javnog mišljenja, mišljenje u novini) i c) privreda i tehnika, zatim pitanje 
odnosa novine prema javnosti (javni poziv i tečevna namjera, univerzali- 
tet i granice publiciteta, osiguranje publiciteta pomoću anonimiteta, slo- 
bode novinskog mišljenja i slobode novinske privrede te konačno pitanje 
moći novinstva (u pogledu stvaranja javnog mišljenja i sila, koje u tome 
konkuriraju s novinom). Praktična nauka o novinstvu bavi se praksom 
kod posredovanja vijesti (pribavljanje vijesti u vlastitom području rada, 
pribavljanje vijesti od obavještajnih agentura i bureau-a), sredstvima za 
pribavljanje vijesti (brzojav, telefon, radio-tehnika, televizija) i politikom 
vijesti (biće i politička vrijednost vijesti, organizacija politike vijesti, slu- 
žbena ili vladina novinska odjeljenja itd.) zatim praktičnom publicistikom 
(novinski jezik, novinski stil, journalistika, uredništvo novine i njegova 
organizacija, pribavljanje novinskog gradiva, pojedina odjeljenja novin- 
skog uredništva) i konačno s tehnikom i privredom novinstva (tehnika i 
privreda novinskog preduzeća, tehnika i privreda oglasa i sl.). 

Prof. Emil Dovifat izdao je novo izdanje* svoga poznatog djela o nauci 
o novinstvu, koja uvažuje sve velike političke i socijalne promjene, koje 
su nastale u Njemačkoj preuzimanjem vlasti po nacionalnom socijalizmu. 
U novoj Njemačkoj pridaje se novini i nauci o novinstvu posebna pažnja, 
jer novina ne smije više biti oružje u stranačkoj borbi ni izražaj posebnih 
interesa upravljenih protiv dobra narodne zajednice, nego uvjerljivi iz- 
ričaj narodne zajednice i sredstvo za učvršćenje unutarnjeg jedinstva nje- 
mačkog naroda. Odnos države i novinstva nalazi se u središtu — izuča- 
vanja nauke o novinstvu. Dovifat istražuje u prvom dijelu svog djela je- 
dinstvo novinskog preduzeća (jedinstvo sila i jedinstvo ličnosti), cijeneći 
pri tome jurnalistički rad prema zahtjevima novog vremena, ali podjedno 
postavlja kao preduvjet sposobnost i spremu za novinarsko zvanje. 
Drugi dio prvog sveska tiče se novinske vijesti (sakupljanje i raširivanje 
vijesti, novinarske agencije i bureau-i, političke vijesti), dok treći dio obra- 
đuje pojam mišljenja i javnog mišljenja, utjecaj mase i formiranje mišlje- 
nja putem novine). Drugi svezak tiče se uredništva i naklade. 

U pojedinim kulturnim državama razvile su se državne ili slobodne 
(privatne) visokoškolske institucije za novinarstvo, koje su pokazale izvan- 


6 Dr. Emil Doviflat: Zeitungswissenschaft (Allgemeine  Zeitungslehre und 
praktische Zeitungslehre). Berlin—Leipzig. 1931, 

% Emil Dovifat: Zeitungslehre I. Band (Theoretische Grundiagen, Nachricht 
und Meinung. Sprache und Form). II. Band (Sriftleitung, Stoffbeschaffung und 
Bearbeitung, Technik und Wirtschaft des Betriebes). Berlin, 1937). — Otto Jihlinger: . 
Zeitungswesen und Hochschulstudium (Einfihrung zu den Vorlesungen tiber das 
Zeitungswesen in Deutschland und im Ausland). Jena 1919. 

redno povoljne praktične uspjehe u modernoj žurnalistici. U vezi s pita- 
njem izobrazbe novinara izučavanjem nauke o novinstvu iznosi se radi 
primjera odnosna organizacija u nekim državama. 

Prema katalogu o lekcijama i tečajevima za novinarstvo na sveučili- 
štu u Londonu obuhvaća nastavni program dvije naukovne godine s vrlo 
bogatim nastavnim gradivom. Među obligatne predmete spada između 
ostaloga: praktični žurnalizam, nauka o stilu, književna povijest i kritika, 
nacionalna ekonomija, suvremena (novija) povijest od francuske revolu- 
cije do najnovijeg vremena i engleska književna povijest od godine 1850. 
dalje, jezici, vojnička znanost, filozofija, psihologija, povijest umjetnosti 
i tiskovno pravo. Unutar tih kolegija mogu se raspraviti svi relevantni i 
aktualni novinski problemi. Slični nastavni program opstoji i na drugim 
engleskim sveučilištima. 

U Americi razvila se nauka o novinstvu razmjerno kasno, i to tek 
na kraju XIX. stoljeća. Sveučilište u Georgiji osnovalo je poseban novi- 
narski fakultet, koji je godine 1921. prozvan »Hanry W. Grady Scholl 
of Journalismus«. U svrhu što uspješnijeg napređenja visokoškolske 
novinske nauke ujedinili su se novinski fakulteti od 31 visoke škole u 
American Association of Schools and Deartements of Journalism«. Isku- 
stvo pokazuje, da velike novine najradije namještavaju apsolvente ta- 
kvih novinskih fakulteta. 

Nauka o novinarstvu predstavlja najnoviju znanstvenu disciplinu, 
koja se predaje na njemačkim sveučilištima i visokim školama, a nakon 
preuzimanja vlasti po nacionalnom socijalizmu (30. I. 1933.) prosuđuje se 
novinstvo u prvom redu s političke strane, t. j. prema tome koliko služi 
dobru naroda. Tako su primjerice u ljetnom semestru naukovne godine 
1936.-1937.% održana predavanja (seminarske vježbe) iz nauke o novinstvu 
na sveučilištu u: a) Berlinu (nauka o novinstvu; aktualni događaj u 
zrcalu njemačke i inozemne dnevne novine, u filmu i radio-prijenosu; prak- 
tična nauka o uredništvu; novinski stil i njegovi problemi; osnovni poj- 
movi publicistike, inozemno novinstvo, metode politike svjetskih vijesti; 
povijest njemačkog novinstva; novo tiskovno pravo; vježbe o privrednom 
dijelu njemačkih novina, uvod u literaturu nauke o novinstvu, politička 
karikatura u novini, vanjsko-politički rad u dnevnim novinama, praksa 
evangel. novinstva; vježbe u inozemnoj publicistici — ukupno 23 sata 
sedmično), b) Freiburg-u (nauka o novinstvu; vježbe iz nauke o no- 
vinstvu; pogranično Nijemstvo, borba Nijemstva na istoku, politički kolo- 
kvij i vježbe iz praktičnog formiranja novine — ukupno 8 sati sedmično), 
c)Greifswald-u (nauka o novinstvu, vježbe u novoj literaturi nauke 
o novinstvu, vježbe u izučavanju filma — ukupno &€ sata sedmično), d) 
Hamburg-u (nauka o novini, narod i novinstvo u Engleskoj, Biće i 
važnost francuskog dnevnog novinstva i dnevne novine u pirenejskom 
poluotoku — ukupno 6 sati sedmično), e) Heidelberg-u (nauka o no- 


7 Dr. Marx Gritinbeck: Die Zeitungswissenschaft in Amerika (Zeitungswissen- 
schatt. Monataschrift fir Zeitungsforschung... Berlin, 10. Jahrgang. Nr 5. vom 1. 
V. 1935, strana 209. i sl.). 

€ Zeitungswilssenschaft. Monatsaschirft fiir Internationale Zeitungsforschung mit 
Archiv fir Presserecht. Berlin. 12. Jahrgang. Nr 2. vom 1. II. 1037, strana 1221 sl. 


301 


vinstvu, novinstvo i pribavljenje vijesti, pitanja praktičnog zvanja u mo- 
dernoj novini, novinska politika, vježbe o grafičkom formiranju novine, 
vježbe o aktualitetu u novini, praktične vježbe o poznavanju nauke o no- 
vinama, seminar nauke o novinstvu — ukupno 12 sati sedmično), £) 
K iel-u (nauka o novinstvu, povijest novinstva, vježbe u nauci o novin- 
stvu — ukupno 5 sati sedmično), g) Kč&nigsberg-u (nauka o novin- 
stvu, borba i položaj Njemačke u sadanjem svjetskom mišljenju, pitanje 
novinske propagande ili reklame i novinskih vijesti, vježbe o strukturi 
časopisa, vježbe iz povijesti političke publicistike — ukupno 8 sati sed- 
mično), g) Leipzig-u (nauka o novinstvu, sasko novinstvo kao izričaj 
narodnosti, novinstvo i privreda, uvod u tiskovno pravo, publicistička pi- 
tanja pogranične zemlje Saske i Češkoslovačke, vježbe iz nauke o novin- 
stvu, vježbe o kritici umjetnosti u dnevnim novinama, radna zajednica 
doktoranda, uvod u djelatnost političkog urednika, uvod u djelatnost kul- 
turno-političkog urednika, stenografska praksa, uvod u djelatnost lokalnog 
urednika — ukupno 20 sati sedmično), h) Munchen-u (nauka o novin- 
stvu, povijest talijanskog novinstva od 1848. do danas, vježbe iz njemač- 
kog novinstva, razvitak nacionalnog osjećaja, seminar o novinama kao 
sredstvu državnog vodstva, — ukupno 7 sati sedmično), i) Minster-u 
(nauka o novinstvu, vježbe o formiranju novine — ukupno 3 sata sedmič- 
no), zatim na visokoj trgovačkoj školi u Leipzigu (privreda i novinstvo, 
aktualna pitanja o privrednom dijelu dnevne novine, važna područja 
nauke o novinskom preduzeću, publicističke zadaće novinskih agentura u 
privatnoj privredi i javno-pravnim preduzećima, privredno-journalistički 
praktikum, upotreba inozemnih, naročito anglosaskih privrednih vijesti, 
postupak tiska i tiskovna tehnika, nauka o papiru i pismu — ukupno 9 
sati sedmično) itd. 


Na visokoj trgovačkoj školi u Leipzigu predaju se u »Abteilung fir 
Wirtschafts-Journalismus und Zeitungs-Betriebslehre« slijedeći kolegiji, i 
to: novinstvo, reklama i vijesti; aktualna pitanja iz privrednog dijela 
dnevnog novinstva; važna područja nauke o novinskom preduzeću; publi- 
cistika privatnih i službenih novinskih agencija i bureau-a; privredno-no- 
vinarski praktikum (naročito upotreba inozemnih, poimence anglosaskih 
privrednih vijesti), povijest novinstva i pojedina predavanja o tiskov- 
nom postupku i tiskovnoj tehnici, nauci o papiru i novinskom stilu. 


U Njemačkoj služi tome u znatnoj mjeri i Deutsche Hochschule fiir 
Politik u Berlinu, koja je ove godine postala državni zavod. Predavanja 
na toj visokoj školi podijeljena su u devet glavnih skupina (državna i kul- 
turna filozofija, nauka o rasi i unapređivanju rase, privredna i socijalna 
politika, pravna i državno-pravna znanost, povijest, vanjska politika i 
nauka o inozemstvu, vojnička .politika, propaganda i novinstvo, jezici). 
U skupini o propagandi i novinstvu izučava se: politička propaganda, sred- 
stva političke propagande i njihova upotreba, praksa novinskog izvješći- 
vanja i uprave novina, novinstvo u inozemstvu, uvod u opću i praktičnu 
nauku o novinarstvu, zadaci i prava novinstva u novoj Njemačkoj, film u 
nacionalno-socijalističkoj državi, publicistika inozemstva, nacionalno- 
socijalističko formiranje novinstva, utjecaj i zadaci radia, praktične vježbe 
u izobražavanju za govorništvo. 

Dekretom francuskog ministarstva za prosvjetu od 5. VII. 1937. osno- 
van je na sveučilištu u Parizu institut za novinarsku znanost, koji je pri- 
vremeno smješten u četiri dvorane instituta za komparativnu pravnu zna- 
nost na pravnom fakultetu. Predsjednik toga novog instituta je sveučilišni 
rektor, predstojnici su B. Mirkine-Guetzevich i St. Valot, a među člano- 
vima upravnog odbora nalaze se mnogi uvaženi stručnjaci (C. Bougilić, E. 
Allix, R. Picard, P. Vaucher, Joseph-Bertećlemy, itd.). Taj institut započeo 
je svojim djelovanjem na dan 1. IX. 1937., a zadaća je njegova da pro- 
učava sve probleme, koji se tiču povijesti, prava, političke uloge, privred- 
nog života, socijalne funkcije i tehničkih pretpostavaka novinstva u naci- 
onalnom i internacionalnom okviru. Podjedno je svrha tome institutu da 
služi kao sabirno mjesto za dokumente, redovite publikacije o pomenutim 
problemima, i kao zavod za istraživanje uloge novinstva u političkom, 
tehničkom, socijalnom i kulturnom životu naroda. U tu svrhu nastoji pro- 
vesti saradnju između poznatih stručnjaka i specijalista, odnosno kola- 
boraciju između drugih znanstvenih, političkih, privrednih i socijalnih 
institucija, koje se bave proučavanjem novinstva. Taj institut podržaje 
vezu s novinarskim krugovima (skupinama), knjižnicama i muzejima, a 
obraća se često izravno na uredništva novina. Svrhama toga instituta služi 
i njegova periodička četvrtgodišnja publikacije (Cahiers de la Presse), od 
koje je prvi broj izašao na početku godine 1938 (na 188 stranica). U tom 
prvom broju sadržani su prikazi o nauci o novinarstvu (Stephen Valot, 
Marc Jaryc), o zadacima medicinskog novinstva (G. Roussy), o odnosima 
između novinstva i autorskog prava (Raymond Weiss), o aktualnoj temi 
internacionalnih novinskih konvencija (Georges Scelle), o francuskom no- 
vinstvu (Georges Bourdon; P. Grunebaum-Ballin, koji se bavi najnovijim 
francuskim zakonskim nacrtima od godine 1933, zakonom od 29. III. 1935., 
dekretom od 17. I. 1936., kolektivnim ugovorom od 23. XI. 1937.; Chesnier 
du Chesne o Agence Havas) itd. 

Potrebi školovanja novinarskog podmlatka pridaje se važnost i u 
Austriji. U posljednjim godinama prodrlo je shvaćanje, koje tome pitanju 
pridaje dalekosežnu političku važnost. Zato su u Austriji već godine 1936. 
otvoreni komorski tečajevi za novinarski podmladak, a godine 1937. zami- 
jenila je te tečajeve akademija, koju je osnovalo Društvo za novinarstvo. 
Ta akademija obuhvaća šest semestara, a njezin je nastavni plan ograničen 
samo na predmete, koje mora poznavati svaki suvremeni novinar, kao i 
svako ono lice, koje se zanima za moderno novinstvo i njegov rad. Na- 
stavni plan te akademije obuhvaća sve ono, što danas traže od novinara i 
novina država i narod. No ta akademija omogućuje i budućim odvjetni- 
cima, državnim činovnicima i privrednim vođama, da upoznaju pitanja, 
koja su u vezi s novinstvom, a koja mora poznavati zapravo svaki moderan 
kulturan čovjek. Nastavni plan akademije za novinstvo i politiku u 
Wien-u, osnovane po austrijskom društvu za novinarstvo, izgrađen je 
prema preglednom sistemu. U svakom semestru drže se predavanja za 
znanstveno i političko školovanje budućih novinara, a predavani mate- 
rijal obrađuje se dalje praktičnim seminarskim vježbama. Nastavnici 
rekrutiraju se iz krugova stručnjaka znanosti i prakse. Naročita pažnja 
posvećuje se nauci o novinarstvu. U prva dva semestra drže se predava- 
nja o političkoj ekonomiji u novinstvu, vanjskoj politici i novinstvu, pravu 

i novinstvu i uvod u državno (ustavno) i upravno pravo. U drugom se- 
mestru nadopunjuje se nastavni plan kolegijima o kulturnim i privredno- 
političkim problemima novinstva, o osnovima kaznenog prava, o službenim 
novinskim agencijama, o historijatu novinstva, zatim se održavaju semi- 
narske vježbe o osnovnim pojmovima novinarstva, o dobrom novinskom 
jeziku i stilu, upućuje u stenografsku praksu novinara i u djelatnosti lo- 
kalnih urednika i sL Na tom pripremnom studiju prve naukovne godine 
baziraju dalje dvije nastavne godine, kojih predavanja upućuju slušatelje 
u socijalnu politiku, savremenu povijest, biće moderne propagande, razli- 
čitim formama novinstva u vlastitoj državi i u inozemstvu, nadalje u sve 
rubrike moderne novine, u etiku novinarskog zvanja kao i u sve manife- 
stacione forme modernog života uopće. Akademija za novinstvo i politiku 
u Wien-u započela je dne 1. XI. 1937. s predavanjima u prvom semestru 
sa slijedećim kolegijima, i to: Domovinska fronta; Opća pitanja vanjske 
politike; Moderna nauka o političkoj ekonomjii; Journalistički osnovni 
pojmovi; Osnovi austrijskoga ustavnog i upravnog prava; O dobrom nje- 
mačkom novinskom jeziku i stilu; Kazneno pravo s osobitim obzirom na 
tiskovno pravo; Djelatnosti i djelokrug lokalnog urednika; Austrijska no- 
vina u sadašnjosti; Uvod u nauku o novinstvu; Novinska politika zname- 
nitih državnika; Zadaća političkog urednika i Uvod u stenografsku praksu 
novinara. 


Novinarska visoka škola u Warszawi započinje dne 1. X. 1937. svoju 
21. naukovnu godinu s ovim predavanjima (kolegijima) i vježbama, i to: 
I. tečaj: povijest novinarstva, tehnika i organizacija novinstva, samoobra- 
zovanje novinara, novinarski seminar, grafika i tiskarska tehnika, poli- 
tička povijest Poljske u XIX. i XX. stoljeću, privredna geografija, poli- 
tička ekonomija, financije, poljsko ustavno pravo, poljsko upravno pravo, 
poljska i strana literatura, poljska stilistika, francuski jezični tečaj i nje- 
mački jezični tečaj (ukupno 21 sat sedmično), II. tečaj: državne tvorbe i 
političke struje, parlamentarna novinarska služba, novinarski seminar, 
publicistički seminar, služba novinarskih agentura, naklada novina i 
raspačavanje novina, autorsko i tiskovno pravo, međunarodno javno pra- 
vo, povijest političke ekonomije, političko-ekonomski seminar, socijalna 
politika, teorije literar. forme, francuski jezični tečaj i njemački jezični 
tečaj (ukupno 20 sati sedmično) i III. tečaj: novinstvo u sadašnjosti, pri- 
vredni dio novina, novinarski seminar, publicistički seminar, privredna 
politika, komunalna politika, socijalna politika, francuski jezični tečaj, 
njemački jezični tečaj i stenografija (ukupno 16 sati sedmično). Zimski se- 
mestar traje od 1. X. 1937. do 31. I. 1938, a ljetni semestar od 15. II. 1938. 
do 10. VI. 1938. Za vrijeme od 1. II. do 15. II. 1938. vrše se polugodišnji 
ispiti, a od 11. VI. do 30. VI. 1938. godišnji ispiti. 


Dr. Eugen Sladović 

»SVJETSKI RAT I NAŠA REVOLUCIJA« 
Uspomene i razmišljanja Dra Beneša 


Poneki suvremeni događaji izazivlju živo sjećanje na prošle doga- 
đaje. Tako je i u pitanju Čeho-Slovačke. Usred današnjih događaja vrlo 
je zanimivo čitati knjigu, što ju je napisao Dr. Beneš pod gornjim nat- 
pisom, a koja je kod nas nedavno prevedena!. 

U cijelosti ova knjiga iznosi djelovanje Dr. Beneša u stvaranju 
Čehoslovačke države. Naravna stvar, da se na to djelovanje nadovezuju 
mnoga druga djelovanja pa knjiga uokviruje pojave općega značaja, a ne 
tek samo ličnoga. No mi ćemo iz nje izvaditi samo ono, što je lično, i to 
onako, kako to čini sam Dr. Beneš, ne upuštajući se ni u kakvu kritiku, 
š&impatije ili antipatije i ni u kakve aluzije. 


*k 


Dr. Beneš studira i uči u inozemstvu, prije nego što ulazi u javni 
život, stiče nazor na svijet i rezultate formulira ovako: »Moja sinteza, 
koju sam tražio, vraćajući se sustavno Descartesu, Kantu, Lockeu i 
Humeu pod zornim uglom Bergsonova intuitivizma, teorije Durkheinove 
sociologije i spisa Masarykovih, htjela je da bude noetički kritički rea- 
lizam i u metafizici, etici, psihologji, sociologiji i politici. On mi je ostao 
vođa u cijelom mome praktičnom životu: u etici vodio me je humani- 
tarnom moralu, u sociologiji i politici obrazloženju koncepcije moderne 
demokracije, a on — proučen do srži — nije samo sistem političkih 
oblika i institucija nego velikim dijelom filozofskog nazora na svijet, 
koji je danas tako reći na svakom koraku praktički u cijeloj svojoj 
dubini proživljavan i čiju etičnu stranu može razjasniti samo humani- 
tarni moral. Vjerski me je problem od rane mladosti zanimao i uzne- 
mirivao. Budući da sam odgojen u vjerskom i katoličkom duhu, već kao 
dječak proživljavao sam, doduše nesvijesno i nagonski, ali zato istinitije 
i dublje, nekoja stanja vjerskog iskustva (satove vjeronauka, prvu pri- 
čest, ministriranja); gimnazija i sveučilište baciše me na protivnu stranu: 
u vjersku negaciju i pozitivistički, protuvjerski i protucrkveni radika- 
lizam. Studije u Francuskoj, Engleskoj i Njemačkoj nagnaše me napo- 
kon, da zauzmem pozitivan stav i prema vjerskom problemu. Tako sam 
u sebi izgradio čvrste nazore o vjeri, primajući vjeru u imanentnu teolo- 
giju i u Sudbinu — Providnost.« 

Skoro deset godina traje period studija, gledanja, istraživanja i 
pripravljanja, naime do godine 1914., kada je buknuo svjetski rat, a 
onda veli dr. Beneš: »Imao sam od početka na umu samo jednu ideju: 
osjećaj dužnosti, osjećaj, da je došao veliki čas, kada svatko, tko hoće 
i tko znade nešto učiniti, može i treba da bude instrumenat Providnosti 
u velikim i malim stvarima.« Dr. Beneš sudjeljuje na mnogim sastan- 
cima, gdje se informira o situaciji i svjetskim događajima, i tako po- 
staje povjerljivom osobom Dr. Masaryka i konačno vezom između ovoga, 


1 Dr. Eduard Beneš: Svjetski rati naša revolucija. Politička bi- 
blioteka, urednik A. Velzek. Preveo: B. Vračarević, Zagreb 1938. (Tipografija d. d.) 

kada je otišao u inozemstvo i određenog kruga ljudi, koji je postao 
temeljem i izvorom urotničke grupe (Mafije) i urotničkog revolucionar- 
nog rada. »Mafija« predstavlja u početku sastajanje zbog informacija, 
dok sve više ne postaje faktorom, koji je počeo odlučivati u uspjehu 
započete revolucionarne akcije. Mafija najprije okuplja ugledne i od- 
lučne ljude, zatim organizira vezu između nutarnjosti i inozemstva, 
sprema potrebni propagandni materijal, upotpunjuje emigraciju i slično. 
Za period rada u Mafiji karakterističan je razgovor što ga je Dr. Beneš 
imao sa jednim uglednim socijalistom, kojega je htio pridobiti. Dr. Be- 
neš veli: »Dr. Šmeral mi je izložio, da smo luđaci, da Masaryk ponovo 
vodi narod na »Bijelu Goru«, u narodnu katastrofu, da političar, kao što 
je dr. Šmeral, koji nosi odgovornost za veliku stranku i za narod, ne 
smije i ne može voditi tako hazardnu politiku, kao što čini prof. Ma- 
saryk. Ostali naši planovi su fantastični. Saveznici se za nas ne staraju 
i ne misle na nas. Dr. Šmeral me je molio, da mu pokažem ma jednu 
jedinu izjavu, iz koje bi bilo jasno, da se saveznici bave našom stvari. 
Pitao je ponovo, gdje su ma i najmanje garancije sa strane Saveznika, 
koje bi opravdale sličnu politiku. 

Kad sam odgovorio, da je to za nas i moralno pitanje, da li možemo 
ići sa Bečom i austrijskom prijevarom i nasiljem ili ne, a nesamo pitanje 
političkog oportuniteta, konstatirao je Šmeral: »Recite, da sam cinik, 
da sam materijalista, da sam ja ne znam što, ali politika nije nikakav 
moral, to je laž, cinizam, intriga, prijevara, nasilje, ako čak hoćete, 
zločin. Sve se to protiv nas iskorišćava, s tim moramo računati i za to 
se u vaše fantazije ne mogu upuštati jer te fantazije mogu provoditi 
i braniti samo neodgovorni ljudi«... »i tako, kako je on sudio, sudili 
su i mnogi drugi.« Osim teškoća sa ljudima, koji su drukčije gledali 
problematiku svjetskoga rata, velike je zapreke valjalo svladavati u 
dobivanju putnica, prenošenju političkih i vojničkih vijesti, tiskanju 
propagandnog materijala i brošura. Sav taj sitni, ali važan posao tražio 
je prilično pomoćnika, povjerljivih i pouzdanih suradnika, jer je špiju- 
naža bila golema, cenzura stroga, a osim toga rat i ratni sudovi. 

Čitava ova revolucionarna akcija zahtijevala je mnogo novaca, do 
kojih se prilično teško dolazilo. Dr. Beneš veli: »Napokon sam se od- 
lučio da sabirem novac za akciju u nešto širem krugu, naravno u stranci 
i to od nekih Masarykovih prijatelja. Prestao sam veoma brzo, jer sam 
već kod prvog pokusa vidio besciljnost toga posla. Obratio sam se naime 
na dva istaknuta stranačka radnika, koji su se gušili u bogatstvu. Jedan 
mi je poslije dugog razgovora jedne večeri gurnuo u ruku 100 kruna, a 
drugi mi je poslije nekoliko dana prilikom sastanka u kavani na dugo i 
široko počeo govoriti o svojoj pravnoj savjesti i naziranju na tu stvar 
— i nije dao ništa.« 

No osim neshvaćanja, osim zapreka od strane državnih vlasti, osim 
pomanjkanja novca, pa sposobnih i vještih ljudi, bilo je i ozbiljnih su- 
koba. Najznačajniji sukob bio je sa dr. Krama&fom, koji je sve karte 
bacio na Rusiju i to s primjesom ideoloških razloga. — »Dr. Kramaf je 
bio uvjeren u pobjedu Rusa.« — »Samo u nekojim stvarima principi- 
jelne prirode opazio sam kod Kramđ&fa da se ne slaže s Masarykom. 
Obrazložio mi je svoj nazor za Rusiju i svoje potpuno povjerenje u 

misiju i uspjeh Rusije u borbi za našu samostalnost; otkrio mi je ta- 
kođer i svoje misli o međunarodnoj orijentaciji naše samostalne države 
prema Rusiji, o tome da će cijelu stvar rata za nas riješiti sama Rusija 
i da je potrebno, da on u času, kad k nama dođu Rusi, bude u Pragu. 
Zato mi je odmah dao na znanje, da je dobro što je Masaryk u inozem- 
stvu, ali da njegovo — Kramafovo — mjesto nije u inozemstvu nego 
kod kuće.« 

U čitavom ovom konspirativnom i revolucionarnom radu stvorena 
je izvjesna psihologija, koju Dr. Beneš sintetizira ovako: »Nijedna prava 
revolucija nije postojala bez konspiratorstva i podzemne akcije. Dobro 
je, da je naša revolucija imala i to obilježje. A ako nije naša »Mafija« 
bila u svemu savršena, dokazuje, da je cijela naša revolucija bila velika, 
divna improvizacija, proizašla iz narodne duše, a koju su vodili poje- 
dinci, koji su znali u pravo vrijeme da stoje na svome mjestu i da budu 
spremni da se žrtvuju u svako doba... »Zato bih ono prvo vrijeme naše 
oslobodilačke akcije nazvao urotništvo i priprema organiziranog poli- 
tičkoga i vojničkoga revolucionarnoga pokreta.« 

Kao što je poznato rat je trajao 4 godine i u godini 1914. ili 1915. 
nije se moglo naslućivati, kako će se rat završiti. Zbog toga oni, koji su 
se odlučili na inozemnu akciju, nijesu mogli znati, hoće li se vratiti 
s uspjehom, ili će se morati odlučiti na osnivanje dugotrajne političke 
emigracije. U vezi s ovim osjećajima i mogućnostima »Masaryk je raču- 
nao s tim, da će biti profesor i publicista u Londonu, a ja u Parizu.« U 
časovima teških momenata moglo se pomišljati i na neuspjeh čitave 
akcije, jer u svjetskom ratu ključ svih događaja nije bio u rukama 
jedne političke i revolucionarne nacionalne grupe. U sukobu velikih po- 
litika i država nije bio glavni interes rušenje i uništenje Austrougarske 
monarhije. To nije željela ni Rusija, ni Francuska, ni Engleska, ni Italija, 
ni Sjeveroameričke države, ni Vatikan, ni marksističke internacionale. 
A čitav rad češke emigracije bio je sve više i sve jače postavljan na 
koncepciju potpunog državnog sloma monarhije. Prema tome je bilo 
nužno uvjeriti sve ove države, da smatraju ratnim ciljem rušenje mo- 
narhije, kao i stvaranje nacionalnih država na njenim ruševinama. Zbog 
ovoga je težište situacije postalo u inozemstvu i to na zapadu kako je to 
smatrao Masaryk i Beneš, a ne Kram&ž i t. zv. kijevska grupa u Rusiji. 
Dr. Beneš odlazi na zapad pod konac 1915. u Pariz i sad nastaje novi pe- 
riod inozemne akcije. Za ovaj prijelaz veli Dr. Beneš: »Za drugi period 
smatrao bih cijelo vrijeme naše akcije, u kojoj smo se u inozemstvu 
organizirali za čvrstu i djelotvornu revolucionarnu politiku, u kojoj smo 
organizirali svoju propagandu i počeli s pripremama za svoju revolucio- 
narnu vojničku akciju. Naša domaća politika bila je u to doba pasivna i 
domovina je sudjelovala u oslobodilačkoj akciji opet samo u konspira- 
tivnom obliku. Organizacija je u svakom političkm i javnom djelovanju 
prvi uvjet za uspjeh. To znači dobro razmisliti o mogućnostima rada, 
spremiti materijalne uvjete, naročito financijske, predobiti ljude i podi- 
jeliti im rad i funkcije; a prije svega tako pripremljenoj organizaciji 
dati točan program i odrediti taktičke smjernice. Tako može samo da 
nikne organ kolektivnoga političkoga boja, kome je za početak uspješne 
akcije potrebno odrediti ispravno organizacijsko vodstvo (t. j. vođu), koje 

bi djelovanje organa upravljalo prema programu o određenoj taktičnoj 
smjernici.« I u ovom smislu nastaje golemo organizovanje u glavnim 
savezničkim središtima, uređuju se centralni organizacijski organ, što ga 
vodi Dr. Beneš, kao generalni tajnik, utvrđuje se autoritet u osobi Ma- 
saryka, organiziraju se filijalna središta, uspostavlja diplomatska veza, 
pokreću službeni časopisi, memorandumi, obavještavaju se vlade, državni 
predstavnici, održavaju predavanja i t. d. 

Međutim glavno težište svega rada bilo je u tome da Saveznici 
priznaju kao ratni cilj stvaranje Čeho-Slovačke države, i da dopuste 
organiziranje dobrovoljačkih legija od zarobljenika. »Naš zadatak bio je 
da organizacijski povežemo sve savezničke i važnije neutralne zemlje i 
da sjedinimo u centralnoj organizaciji sve naše kolonije i vojničku i 
zarobljeničku akciju. Prema tome hoće li to uspjeti ili ne, ocjenjivat će 
se u savezničkim zemljama politička snaga i zrelost našega pokreta. 
Zato je bila toliko važna organizacija Narodnog vijeća. U Parizu smo 
bili toliko svijesni toga, da je bilo potrebno što prije i što bolje organi- 
Zirati središte u Parizu, koje bi formalno i efektivno uzelo u ruke svu 
našu politiku i diplomaciju, kao i cijelu organizaciju vojske i tako se 
nametnulo Saveznicima.« Za sebe veli Dr. Beneš: »Kao glavni tajnik 
odlučno sam čuvao njenu kompetenciju, energično zahtijevao red, disci- 
plinu i dosljednu centralizaciju akcije, u koliko je to bilo moguće s obzi- 
rom na geografsku prostornost savezničkih zemalja i na našu akciju u 
njima. Često mi je to bilo predbacivano ili kao častoljubivost ili kao 
težnja za vlašću. To nije bilo opravdano, i zato sam preko toga prelazio 
mirno, svijestan svojih dužnosti«... »Protiv podmetanja i intriga poje- 
dinaca ili protiv nepoštenjaka bili smo neumoljivi. Bio sam odmah od 
početka svijestan, da stvaramo bazu za buduću državu, da to moraju biti 
čvrsti temelji, sa smislom za velike zahtjeve našeg pokreta, i sa sposob- 
nošću da se nametne našim ljudima, koji nerado priznaju ma čiji auto- 
ritet, a naročito autoritet ljudi iz vlastitih redova.« 

Dr. Beneš i svi ostali revolucionarci najteže su proživljavali sepa- 
ratne akcije za mir ili ratne ugovore, koji o njima nijesu naravno vodili 
nikakva računa. Koliko je to stanje moralo biti ozbiljno i tragično može 
se naslutiti iz riječi Masarykovih u kolovozu 1916. godine: »Često mi se 
čini, kada sve razmotrim, kao da bih se trebao vratiti kući. Kad bismo 
ovo izgubili, a naši kod kuće, kad ne bi ništa započeli, bilo bi možda 
najbolje. Razumljivo, mene bi objesili; ali vidio bih, još jednom ženu, 
za koju se plašim, da ne će dočekati kraja rata, a Alici bi već jednom 
dali mira. Naše bi to svakako uzdrmalo i pošli bi odlučno protiv Beča. 
Vi ste mlad, vi biste to morali dalje voditi poslije rata u inozemstvu«... 
»Sjetio sam se, da se i moja žena nalazi negdje u Beču u zatvoru«... 
»Zamislio sam dramatski i ostvarenu Masarykovu misao, njegov svrše- 
tak i svoj bijedni emigrantski život poslije rata — i bio sam duboko 
uzrujan. Politički sam shvaćao, da će ovo, što se događa biti velika 
epoha narodne povijesti, bez obzira na to, da li će se ovo, što poduzi- 
mamo, svršiti našim porazom ili pobjedom.« »A sutra dan na šetnji 
novi podstrek.«... 

Dr. Beneš ne krije nezadovoljstvo prema svima onima, koji nijesu 
htjeli biti na istoj liniji bilo ideološkoj, bilo vojničkoj, na kojoj je on 

gledao stvaranje samostalne Čeho-Slovačke države. On je više manje 
guzdržljiv, jer se nalazi na vrlo odgovornom položaju. No ipak možemo 
čitati i ovakve odlučne rečenice: »A komunistička Rusija, ostvarivši 
skoro šematički i sa fanatizmom neke marksističke doktrine, koje prak- 
tičan život nikad ne može podnijeti, dopušta sebi žrtve u ljudstvu, da 
bi vidjela kojih se pogrešaka vlada i država mora čuvati...« 

Kao što je poznato i Vatikan je vodio akciju, da se rat završi na 
principu status quo-a, što također nije odgovaralo revolucionarnim 
težnjama Čeho-Slovaka i zbog toga se Dr. Beneš i u tom smislu vrlo 
oprezno izjašnjava: »Stvaram iz toga zaključak, koji mora stvoriti svaki 
iskreni prijatelj i poštovalac iskrenoga vjerskoga uvjerenja: vjera i 
crkva ne spadaju u politiku«. 

Dr. Beneš ne mimoilazi ni marksizam kao doktrinu i veli: »... kon- 
statiram: historijski materijalizam i princip klasne borbe nisu se u svoj 
svojoj marksističkoj doktrini pokazali kao ispravni. Ako uvažimo i 
shvatimo veličinu uloge, koju su za vrijeme rata igrali čisto politički 
problemi, na pr. ideje demokracije, narodnog samoopredjeljenja, ideolo- 
gija nacionalizma uopće, borba protiv dinastija i autokracija, vjerski 
problemi, većinom znatno nezavisni od bilo kakvih gospodarskih razmi- 
šljanja, moramo iznova naglasiti potrebu revizije te strane službenoga 
predratnog socijalizma.« 

Dr. Beneš pokazuje očito vrlo bogato iskustvo, koje formulira u 
političke, socijalne, kulturne, ekonomske i moralne koncepcije. Neke od 
njih su vanredno zanimive. »Baš u teškim časovima života potrebno je, 
da svatko bude čovjek karaktera i odvažnosti — ne hazarda — i da ide 
svijesno za istinom. A kaže se, da je sreća takvim ljudima vrlo naklo- 
njena. Da naklonjena im je, jer se ne hvataju za lične sitničavosti i jer 
idu za stvarima, jer po strani ostavljaju lično častohleplje i bore se za 
ideal, jer dnevno prinose na žrtvu svoju osobu...«. »Zato u njihovu 
životu igra veliku ulogu ono što se zove sretna slučajnost; i zato skoro 
uvijek dolaze priznanja. U politici u skrajnjoj konzekvenciji gube samo 
slabići, egoisti i koristoljubivci, račundžije i hazarderi, a nikad ljudi 
jaki, ljudi principa i ideala.«... »Napokon se uvijek pokaže, da baš put 
istine, otvorenosti i poštenja jest i put i narodnih interesa. Laži i na- 
siljem dosad se nijedan narod, bio veliki ili mali, nije sačuvao zla. Sila 
i vlast, koji ne bi služili istini i pravu, uvijek su bili pobijeđeni. Manji 
narodi moraju to naročito imati u vidu.«... »Potrebno je naime, da 
generacija naša i generacije buduće budu svijesne, kakve su moralne i 
materijalne sile u najkritičnije doba radile za nas i protiv nas u politici 
Francuske, Engleske, Italije, Rusije, Poljske, Vatikana itd. Potrebno je 
te stvari dobro proučiti, da bismo se mogli iz toga za budućnost dobro 
poučiti.« 

Kao što svi znamo, danas živimo u toj budućnosti, u kojoj Čeho- 
Slovačka predstavlja samostalnu državu, državu sa problemima Nije- 
maca, Slovaka, Madžara, Poljaka i t. d., koji danas uzbuđuju svijet, kao 
što je nekad bio svijet uzbuđivan sa sličnom problematikom u Austro- 
Ugarskoj. 


Grgur Ivanović 

LUTANJA U MAGLI 


Malene i rijetke dizale su se magle sa obala rijeke. Postajale su 
zatim gušće, teže i veće. Teže su se vukle po ravnici sumorno i lijeno 
i gubile se nekamo, ko zna kuda. One lagane i rjeđe uspinjale su se 
sporo i bojažljivo, penjale su se i verale uz guste šume, dizale se dalje, 
valjda i u daleke gore. Morale su negdje biti beskrajne, goleme. 

Tamne ljudske sjene motale su se po toj sivoj zavjesi, prolazile i 
nestajale. Išle su brzim koracima, bilo je hladno. A hladnoća se uvlačila 
svuda i grizla je do bola, do plača. Nečiji koraci — čulo se — bili su 
odmjereni i teški, drugi sitni, ženski, otmjeni i nervozni. Tek koji zviž- 
duk, tek nečiji nejasan, potmuli glas ustitrao bi maglu. Čulo bi se i 
zvonce, negdje su saone klizile po snijegu. Tada — za čas bi sve umuklo 
— i onda bi sve počelo nanovo i sve je to bilo tako slično, određeno, 
jednako, sivo i neprekidno. Jedino se boja postepeno mijenjala, posta- 
jala je tamnija, dok konačno nije magla ležala u hladnom naručju 
mraka. 

Ivan Pavlović vraćao se iz grada. Tamo su već sjale električne 
žarulje, bile su to malene točke s mutnim kolobarom, a dalje je svuda 
vladala magla i mrak. 

Zastavši malo zapali cigaretu. U odbljesku svijetla pokazalo se 
suho, neobrijano lice živih očiju. Ispod neke jadne šubare virilo je 
par prosjedih vlasi. On je nastavio da koraca dalje preko polja, gdje 
nije bilo ni puta. Koracao je ravno i sigurno, upravo kao i da nema 
drugog puta do sela, osim tog jedinog preko neravnih, bijelih polja. 
Iza njega ostajahu duboki tragovi, a škripanje snijega ponavljalo se u 
određenom ritmu. Koracao je brzo malo se pognuvši. Na leđima je no- 
sio neku torbu. Njegovi tragovi bijahu već daleko od grada, grada više 
nije ni bilo, nestalo ga je, a oko njega — i svuda bile su guste magle 
u okrilju mraka. 

Tu mu je već i kuća, a iz dvorišta, koje je bilo pored puta, čulo se 
režanje šarova. Ali Ivan Pavlović je stao, nije ulazio u kuću. Stajao je 
neko vrijeme, a tada, ko zna zašto, sjeo je na neki snijegom pokriveni 
trupac, koji se tu nalazio. Sjeo je, ni sam nije znao zašto, ali činilo mu 
se da upravo tako mora da bude. Sjedio je i pred njim su prolazile slike, 
slike od danas, od jučer i od prije. 

Bio je hladan mrak i magla, a on je sve jasno vidio i danas i jučer... 

Danas je bio u gradu... 

Seljaci su govorili, da je grub i ponosit. Bili su baš smiješni ti 
seljaci, te dobrodušne naivčine, koji su se zakopali na svoju zemlju, 
radili, mučili se i mislili glupom seljačkom glavom. Kada su govorili 
— to su bila nagađanja, kakva će pasti kiša, da li će suša dugo potrajati, 
kakav će biti prirod? Kako su se znali popravdati zbog koječega, zbog 
kakvih sitnica, poštenja, časti, pedlja zemlje i sličnih ludorija. Kako je 
on bio daleko od njih, kako maleni, ništavni bijahu oni prema njemu — 
oni, seljaci. A on? On je morao također trajno ostati na selu, ali on 
je jakom rukom rastrgnuo sramotne veze, koje su ga sputavale za zemlju. 
Grad je stajao otvoren i nudio je novi život. Ivan Pavlović se doskora 
ponosio da znade živjeti novim gradskim životom. Dolazili su i nje- 

govi suseljani u grad, ali rijetko. Možda da štogod prodadu, štogod kupe, 
ali su se pritom ponašali smiješno i nespretno, a on se već potpuno 
uživio u »gradskog čovjeka«. 

U početku, bilo je nešto posla, kopali su neke kanale, ali to je blatan 
i nezahvalan posao. Tu uostalom radi posao, koji nije ništa bolji od 
seljačkih poslova. 

Tada se prihvatio drugog posla. Čekao je da kome ponese kovčeg, 
da kome odnese ili donese ovo, pa ono, da pomogne nešto tu, nešto tamo. 
Sve je on to nazivao »finim« ili gospodskim poslovima. A ti poslovi bili 
su vrlo prijatni, raditi malo ili ništa — skupiti koji dinar tu — koji 
dinar tamo — čekati, iščekivati, ugodno se razgovarati, zapaliti cigaretu 
— pa ko od njegovih seljana ne će reći, da je on gospodin. Riječ »go- 
spodin« zvuči tako lijepo. On ne može poželjeti ništa ljepše od toga, nego 
kada mu u selu kažu: Gospodin Ivan Pavlović. U gradu je on isto go- 
spodin, ali gospodin na posebni način. U gradu, kada pripovijeda s dru- 
govima, on je načelno protiv gospode i želi, da ga nazivlju proleterom. 
Proleter — lijepa i zvučna riječ, riječ nade. A oni, seljaci, uvijek mu 
se oni nameću na um, oni ni ne slute, kako bi moglo lijepo biti na 
zemlji, kakva budućnost u novom zemaljskom raju! 

I koliko je prošlo tog života! Koliko tih događaja svakidašnjih, i 
značajnih, i neznačajnih, koliko je puta bilo novih razočaranja, koja su 
se gasila vinom, koliko je bijede nadolazilo, koliko se ogorčenja skupilo, 
koliko očajnih, teških misli... 

I sve se to skupljalo i nagomilavalo, i već se nije imalo kamo smje- 
stiti. Pijanke s drugovima gutale su dosta novaca, ali toga je ubrzo 
nestalo. Zarada je postala gotovo nikakva, a ni ono malo posla, što bi 
mogao naći — nije on ni tražio. Čekao je, nadao se i sanjao o novom 
zemaljskom raju, ali život je već bio i sve je više postajao pakao. 

Ljetos je bila suša, žito propalo, noći postaju duže, a glad dolazi 
bliže. Govorili su ljudi, da će biti hladna i oštra zima. Dojurio je hladan 
vjetar, motao se, vrtio i cvilio kao đavao. Sve je podrhtavalo, sve se 
stiskalo, savijalo, zaklanjalo. I najednom teške bijele krpe pokrile su 
sve. Prekrile su polja, navukle su se na krovove, visjele rasparane na 
granama drveća. 

Život je postajao užasno dug. Baš kao da je htio da njegova okrut- 
nost što duže traje. A taj okrutni život upravo kao da se smijao pakle- 
nim smijehom. I odzvanjao je taj smijeh svuda duboko, suho i gorko. 

To ipak nije prva zima, mnogo je toga prošlo... Pa ipak, činilo 
se Ivanu Pavloviću, da. je mnogo toga drugačije. Bez sumnje, bila je 
razlika u svemu, ali on je opažao promjenu i kod sebe, a to ga je ljutilo. 
Zar on, zar da je on drugi Ivan Pavlović? 

Premda isprva nisu vjerovali, bila je istina. Ivan Pavlović je pro- 
sio... Tražio je uporno, pa kada bi ga odbili, začula bi se često kletva. 

— Ima vas mnogo! Ko će svima udijeliti? 

— Ima nas mnogo. Koga, nas? Ko smo mi? Što smo mi? Ko su oni 
što to govore? Ja imam pravo da tražim, da živim — vikao je u me- 
ćavu — otvorio je prva vrata i njima strahovito zalupio vičući užasnim 
glasom: »Ja imam pravo, pra-vo, p-r-a-v-o... Kruha amo, dajte — 
dajte sve, sve... Vi imate mnogo toga, novaca, svega, ja nemam ništa 

— ja imam pravo, razumijete, ja hoću sve, ja imam kod kuće gladnu 
ženu, nosite brže, ja ne ću da čekam — novaca, novaca trebam, ja imam 
pravo, pravo... novaca... .« 

Odsjedio je osam dana u zatvoru. Izišao je utučen, smrznut, gla- 
dan. U njemu se nije ništa promijenilo, ali se nešto mijenjalo. Bio je 
neodlučan. Sad bi u njem buknuo plamen, bijes i snaga da razara sve, 
a sad bi osjećao, kako je nepravedan prema svima. Zamišljao je sebe 
na njihovu mjestu i pitao je: »Zar bih ja bio bolji?« A zatim su dolazila 
druga pitanja, padala su u njegovu dušu i teško se kotrljala. 

 »Kakvi su oni? Kakav je on? Oni su krivi? Ili, ne. On da je kriv? 
Zašto, kako? Pa ipak je nešto krivo! Što? Kuda će sada, kamo, kako? 
Zar je sve do sada bilo — promašen život, ništa? Sve je bilo ništa. Što 
je tome krivo? Zar da počne drugi život, ali kakav? ...« 

I mnogo toga dolazilo je u pamet, a sve je to bilo teško i pritiski- 
valo je. Ljutilo ga je, smatrao je to nekom slabosti, ali misli su dola- 
zile uvijek nove i teže. 

I nastao je kaos, u kome bi najčešće prevladavalo nesamo nezado- 
voljstvo sa svom okolinom, sa čitavim svijetom, nego i nezadovoljstvo 
sa samim sobom, a to je bilo ono najstrašnije i najteže. Dolazilo je i pi- 
tanje, da li smrt znači bolji život, ili život znači najstrašniju smrt. To 
kolebanje između života i smrti uništilo ga je gotovo sasvim. 

Tada, kada je jednom izmoren glađu, a još više samim sobom, 
stajao prislonjen uz neku kuću, kada su prolaznici prolazili mimo ne 
osvrćući se kao i uvijek, prišao mu je čovjek lijepo odjeven. Bio je u 
tamnom kaputu, na glavi je imao crni šešir, na nogama kaljače. On 
je prišao Ivanu Pavloviću i rekao mu: »Zar ne, vi ste gladni? Pođite 
za mnom.« Ivan Pavlović nije ništa odgovorio, nego je žurno ušao za 
gospodinom u onu kuću, pred kojom je već čitavo jutro prostajao. 

Gospodin ga je uveo u sobu. U sobi je bilo toplo i ugodno. Ivan 
Pavlović nije sam sebi vjerovao, kako je sve to moguće. 

»Sjednite!« ponovio je gospodin i počeo je ljubazno da pripovijeda. 
Pričao je o bijedi, rekao je, da je državni činovnik, plaća nije sjajna, ali 
nešto privatnim radom, a nešto štedljivošću živi se ipak u glavnom 
dobro. Treba se međutim sjetiti i drugih koji traže pomoć, a to je veliko 
zadovoljstvo. Govorio je mnogo toga, a sve se to činilo Ivanu Pavloviću 
vrlo čudnovato, čak i sumnjivo. On ne bi nikada mogao vjerovati da bi 
se moglo takova šta dogoditi. To sve je nekako romantično, upravo kao 
dječija božićna priča. 

»Pričekajte, danas ćete kod mene objedovati, doći će doskora i 
moj prijatelj, pa će nam biti ljepše s vama u društvu.« 

Ivan Pavlović je samo kimnuo glavom. On nije znao ništa da kaže 
— ni ono što želi i što ne želi — sve je to bilo nenadano, čudno, a o 
čemu se nije mogao naprečac izreći sud. 

Ivan Pavlović je objedovao za gospodskim stolom. U početku je bio 
zbunjen, ali kasnije se posve prilagodio, govorio je iskreno i otvoreno. 
Gospodin i njegov prijatelj govorili su mnogo toga, a sve to je Ivana 
Pavlovića oduševilo. Govorili su o domovini, o narodu i o ovom bijed- 
niku, o njemu — Ivanu Pavloviću. Ima u narodu još mnogo skrivenog 
blaga, duša narodna je u suštini zdrava, samo je treba sačuvati, a treba 


3i2 


joj pokazati i put. Životu treba dati normalan tok. A zato treba borbe... 
Za borbu treba snage... A naša snaga razdijeljena, razbacana ,.. I još 
gore, mi se sami borimo protiv nas, sami sebe uništavamo, jedan dru- 
goga ubijamo... Jedan drugome -ne vjerujemo... I svi mi to znamo, pa 
ni sami sebi ne vjerujemo. Treba vjerovati, vjerovati i ljubiti. To je 
snaga, sreća, život. 

Ivan Pavlović je slušao i ćutio, kako se u njemu budi vjera u život. 

»Pa eto, čemu je baš to tako«, obrnuo se gospodin svome drugu, 
»zar svi mi nismo prolazili iste krize, zar nismo i mi lutali? Lutali 
smo i nismo vjerovali, lutali smo, pa ipak smo našli put, a zar nismo 
mogli da ga i ne nađemo? 

Pa eto, koliko ljudi traži isto što su drugi našli, koliko ljudi luta, 
a koliko od njih propada. Koliko snage, zdrave narodne snage propada. 
Koliko žalosnih primjera! 

Mi tražimo uvijek, tražeći nova zadovoljstva, sreću, izabiremo ono 
zamamljivo, a time se udaljujemo od onog najbližeg, najprirodnijeg u 
čemu baš leži zadovoljstvo i sreća. Idemo različnim pustim stazama, a ne 
vidimo onu jednu najravniju i najbližu. Jednom riječi tražimo sve 
ostalo, a potrebno je samo jedno, a sve ostalo će samo doći.« 

Već je bilo kasno. Ivan Pavlović oprostio se od gospodina. U ku- 
hinji su mu natrpali torbu sa svim i svačim. Gospodin mu je dao i 
dvadeset dinara k tome, on bi dao i više, ali znate kakva je činovnička 
plaća. Ivanu Pavloviću je bilo milo i nekako žao. Dolazile su mu same 
suze na oči. Da ga ko od poznatih vidi, ali bi se začudio: Zar Ivan 
Pavlović zna da plače? 

Ivan Pavlović vraćao se iz grada. Tamo su već jele električne ža- 
rulje, bile su to malene točke s mutnim kolobarom, a dalje je svuda 
vladala magla i mrak. 

Ivan Pavlović je sjedio još uvijek na trupcu pokraj puta uz svoje 
dvorište. Razmišljao je dugo o svemu tome, što je bilo prije, što je bilo 
još jučer, a što danas. Pa šta je to? Da li je sve to san? Što on nije onaj 
Ivan Pavlović od jučer? 

— Novi Ivan Pavlović, novi... ponavljao je, ali najednom učini mu 
se to vrlo ludo. Vidio je gospodina kako ga zove, kako govori, u ušima 
su mu još zujale njegove riječi. Vjerovati... ljubiti... a ostalo... 
što je to ostalo?... Zemlja, kuća, žena, selo, život, novi život, sreća 
i Ivan Pavlović, novi Ivan Pavlović... sve to da će samo doći, ali... 
okolo je magla. I sve se to miješalo, i bilo je vrlo čudno, dok se sve 
nije smiješalo u neku beskrajnu maglu i u njoj sve utonulo, sve, pa i 
Ivan Pavlović. 

Šarov je u dvorištu užasno lajao. Putem su prolazili neki ljudi, koji 
svratiše svoju pažnju na lajanje psa. Iz kuće proviri žena sa svijetiljkom. 

Ivana Pavlovića na po smrznuta unesoše u kuću. 

Ivan Pavlović je ležao u krevetu. Kada se sutradan probudio, bilo 
mu je mnogo bolje. Uza sve to što je morao ležati i što je osjećao bolove, 
bio je vrlo dobre volje. Pogledao je ženu gotovo blagim pogledom, da 
se ona začudila, i rekao je čudnim glasom: »Treba ljubiti i vjerovati... 
Ljubiti život i vjerovati u život — to znači novi život, on počinje, on 
je počeo. Ja ne ću više u grad. Ostajem ovdje.« 

Kada je zapitao ženu, kakvo je vrijeme, odgovori ona, da nema ma- 
gle, ali da padaju debele pahuljice snijega. 

»Pa neka pada i snijeg, samo da nema te proklete, guste magle«, 
odgovori zadovoljno Ivan Pavlović, »neka pada, glavno, da je vedrije, da 
nema magle, odsada će svi dani biti vedriji, a doskora i topliji,« 

Ivan Pavlović se veselio kao dijete, a žena je kimnula glavom ne 
shvaćajući, što se Ivan Pavlović toliko veseli tome — što danas nema 
magle. Karlo Mirth 


DVIJE RILKE-OVE PJESME 


LJUBAVNA PJESMA 


Kako da dušu svoju uzdržim 

da ne bi tvoju zanijela: 

kako bi se nad tebe u drugu stvarnost prenijela? 
Ah, rado bih je ovio u tajnovitu tamu 
na kakvom tihom mjestu na osamu 

i tamo u daljini neka miruje 

i glas što iz dubine tepa ne uznemiruje. 
Ipak, sve što nas dira skupa nas vezuje 
kao kad gudalo i žica jedan zvone glas. 
Na kojem smo nategnuti glazbalu? 

I koji majstor u rukama drži nas. 
Ugodna pjesmo! 


IZ TRAVNJA 


Opet miriše šuma, 
Uzletiše krilate ševe 
i uzniješe nebo što se nad leđima sleglo, 
u visine; 

kroz grane sine svijetli dan 

| kako je sumoran, — 
a iza dugog kišnog popodneva 
zablistaše zlatom obasjane 
žurne ure. 
Ranjeni prozori na pročeljima 
u daljini bojažljivo mlate krilima. 


I zatim tajac: šta više i kiša sipi tiše 
po pločnicima pustim tamnosjajnim, 


a šum šumori u pupoljcima grana: 
skrivena raskoš blistavo se njiše. 


Preveo Juraj Kaštelan 

L |I S T A _ K 





kuiižami nikozi 


ENGLESKI ESEJI 





Književnost britanskog otoka iz raznih razloga malo nam je i danas pristu- 
pačna, pa je ovaj prijevod eseja dragocjen prilog upoznavanju bogatoga engleskog 
duha. Kako se vidi iz sadržaja, većina eseja govori o književnosti u najužem smislu 
riječi, te nije suvišno napomenuti, da je u Engleskoj izrečeno u tom pogledu mnogo 
korisnih misli bez jačega utjecaja na ostale evropske narode. Sva moderna estetika 
osobito literarna nastala je pod direktnim utjecajem engleskih pisaca. Klasična 
literarno -estetska raspravljanja ograničena su na evropski kontinent, a srž njihova 
gledanja bio je objektivističko-formalistički barem kod najjačih predstavnika, a 
kod Engleza već u 18. stoljeću nastaje oštra reakcija protiv tome shvaćanju s izra- 
zitom notom subjektivizma to jest prenošenja estetskih vrednota na subjekt. Tu 
je naravno došlo do sitničavog psihologiziranja i dugih rasprava o subjektivnim 
elementima pri promatranju umjetničkog djela. Ipak nije ostala uvijek oštra gra- 
nica među ta dva naziranja s obzirom na estetski fenomen u umjetnosti. Engleski 
pisci od vremena do vremena znaju se uživjeti i u druga naziranja, kako to poka- 
zuje i prvi esej u ovoj knjizi. Među esejima ima manje i više zanimivih s obzirom 
na književnost, ali namjera prevodioca i nije bila izabrati samo strogo književne 
eseje nego dati nekoliko primjeraka engleskog eseja uopće. Esej nije ograničen samo 
na književno pitanje, barem tako nije shvaćen uvijek, ali svojom naročitom tehnikom 
postaje gotovo uvijek književnom vrstom. Bitnost eseja nalazi se upravo u onom 
ličnom elementu unesenom u razlaganje prema suhoparnom i historiziranom razla- 
ganju drugih načina pisanja. Dakako da se tu gubi tvrdo tlo naučnog dokazivanja, 
pa nije čudo, da se teško dolazi na osnovi eseja do nekih čvrstih i naučnih zaklju- 
čaka. Sve je neodređeno jasno u stilskom izlaganju, ali maglovito u osnovnoj kon- 
cepciji, privlačivo u izražaju, ali teško shvatljivo kao logična cjelina. To je osnovna 
karakteristika svakoga eseja pa i ovih. Sve to dolazi odatle, što se esej približuie 
književnosti a nekada i čistom umjetničkom stvaranju. 

M. Murry zastupan je s tri eseja, koji su neobično interesantni, premda su frag- 
mentarni. Njegova misao o pozivu kritike nije nimalo originalna koliko karakte- 
ristična za engleskog pisca; naime zauzimanje za filozofijsku odnosno humanističku 
kritiku, kojoj postaviše temelje antikni estetičari. Svrha umjetnosti leži u konačnom 
životnom idealu dobra čovjeka, a taj aspekt mora tražiti kritičar pri ocjeni djela, 
jer umjetnička problematika može biti zanimiva i korisna u svakom pogledu, ali 
je nužno imati vrijednosnu skalu, prema kojoj ćemo mjeriti, a ta skala napravljena 
je s obzirom na ideal dobroga života. Stajalište je to malo iznenadno s obzirom 
na gore rečeno o temeljnom pravcu engleskih estetičara, koji su nastupili upravo 
protiv takova naziranja klasične literarne teorlje. S tim je u vezi esej Murry-a o 
značenju ruske književnosti, koji je najdublje pisan od svih u knjizi, a misli su 
ujedno originalne i možda dosada najzaokruženije, što je uopće napisano o osnovnim 
pokretnicama ruskoga čovjeka i napose umjetnika. Kako je taj esej u vezi s pri- 
jašnjim vidi se odmah na početku iz ove konstatacije: »Ruska je knjiga sasvim 
prožeta, upravo prezasićena mislima o problemu, što valja, a što ne valja da ra- 

dimo«. Za razliku od drugih književnika, ruski se izražava svom žestinom, jer mu 
nije bilo dopušteno lično političko izdovoljenje. Nagomilana snaga ruskoga duha 
našla je oduška jedino u knjizi. Kao spučeni čovjek ruski je umjetnik, ne vidjevši 
pravoga života, mislio, da postoji uistinu savršeni život za razliku od pakla u kome 
se on nalazio. To se odrazilo i u kritici, koja je usvojila kao kriterij i političku pri- 
padnost pisca. K tome Rus je uvjeren, da se zlo ne može pripisati pojedincu, negv 
postoji kao nešto apsolutno i traži tome lijeka u moralnom zakonu. Stoga se i 
umjetnik susteže od suda ili osude, i nalazeći se među dva ekstrema ne prima 
nikakovo kompromisno ili osrednje rješenje nego ili jednu ili drugu skrajnost. Iz 
toga je nužno proizašla druga osnovna značajka ruske književnosti: kršćanski ka- 
rakter. Kada pisac vidi, da bi se moglo naći rješenje sukoba, on ne prihvaća ni- 
čijeg posredništva, nego suprotnosti još više nateže do konačnog uništenja jednog 
ili drugog od protivnika. Nema polovičnog rješenja ili nagodbe i spreman je za 
jednu suzu pravednika povratiti ulaznicu Bogu na ovaj tobože dobri svijet — kako 
to čini Ivan Karamazov. Ruski duh traži u svijetu sklad ali idealan i u običnom 
životu nedokučiv i ne nalazeći ga spreman je prihvatiti najnevjerojatnija rješenja. 
Ta tragična problematika ipak nije završena s Čehovom — kako Murry sugerira — 
ona je jednako nastavljena kod kasnijih pisaca. 

Esej istoga pisca »Čista poezija« čini se dijelom nedovršen a dijelom možda i 
nepravedan prema Bremondu, jer ovaj nije zanijekao intelektivni elemenat u po- 
eziji nego mu oduzeo specifično pjesničko značenje. Bremond je izričito rekao u 
više navrata, da je i pjesnik čovjek pa mora biti logičan u mislima, ali čar poezije 
ne dolazi ođ visokih misli nego od tajnovitog fluida, koji iz pjesme struji. Tako 
shvaćen i formuliran problem kod Bremonda s obzirom na poeziju Murry ne pri- 
znaje, jer to nije problem samo poezije nego stila uopće. To je pitanje stvaralačkog 
stila. Murry mu suprotstavlja naziranje Stendhala, koji je vjerovao samo u logičnu 
misao bez stilske kićenosti — volio je jezik matematičara: Le style est ceci: ajouter 
a une pensće donnće toutes les circonstances propres a produire tout 1' effet que 
doit produire cette pensće. Piscu je u tome čitava tajna poezije, koju Bremond 
istražuje. Murry tu misao tumači dalje navodeći dokaze, da nije dosta imati misao, 
nego misao mora imati svoje »osjećajno polje«, koje stil mora dokučiti priopćujuć! 
misao. Misao i osjećajno polje dvije su nerastavljive stvari, jer sa saopćenom misli 
mora čitaču biti saopćeno preko pjesme i osjećajno polje misli, a osjećajno polje 
jest duševno zbivanje, kad se misao misli: »ovo spletanje riječi sa čitavim duhovnim 
doživljajem misli i osjećajnog polja, doživljenih u cijelosti, osobiti je pjesnički 
akt«. Murry ipak nije odredio pobliže u čemu se sastoji to osjećajno polje. Svakako 
je u skladu s njegovim osnovnim nazorom u književnosti, da za velika pjesnika 
trebaju i velike misli. 

Esej  Spingarna o »Novoj kritici« sasvim je oprečan mislima Murry-a. Spin- 
garn kao vatreni tumač Crocea zabacuje sve dosadašnje kritike zagovarajući samo 
Croceovu stvaralačku kritiku. Ipak bi pisac morao priznati barem djelomičnu za- 
slugu, recimo, historijskoj kritici, kao što to čini Croce, jer ni stvaralačka kritika 
nije uvijek moguća bez velikih predradnja, koje i ne bi spadale po njemu u pravu 
kritiku. Istina kod umjetnika se pita, što je htio izraziti i kako je uspio, ali kako 
to možemo ispitati, ako nemamo nikakovih produkata osim umjetničkog djela. 
Postoji opravdana sumnja, da će sud biti manjkav. Estetski sud sastoji se u repro- 
dukciji umjetničkog djela i tako kritika postaje stvaralačka — kaže doslovno prema 
Croceu Spingarn, ali čini se, da čitava ova misao stoji u suprotnosti s Croceovim 
mišljenjem, da je umjetničko djelo pojedinka, koja se nikada više ne ponavlja 
niti se dade ponoviti, a ako kritičar može doživjeti isto umjetničko djelo kao i 
umjetnik, onda se dotično stvaralačko stanje ipak ponavlja. Međutim to je osnovna 
kontradikcija, koja leži na dnu čitavoga Croceova sistema stvaralačke kritike. 

Strachly daje dosta duboke psihološke studije Racine-a i Voltaire-a. Prvi je 
često zanemaren jednostavno radi svoga mirnoga stila, gdje nema jakih i upaljivih 

riječi. Racine je ostao vjeran svojim klasičnim uzorima, ali tim nije umanjena 
njegova veličina. Ispitivanje Voltairovih drama dovodi pisca do zaključka, da su 
plod tehničke vještine a ne prave umjetničke kreacije. Njegov odnošaj prema 
Fridriku Velikom pun je zanimivih psiholoških opažanja, iz kojih se vidi karakter 
Voltairea, koji je uza sve svoje ispade protiv mogućnika, ipak majmunski igrao 
za dobačene novčiće. Čovjek doista dobiva dojam, kako je duševni divljak bio za- 
bezeknut duhovitošću Francuza. Možda baš ove opreke karaktera i međusobna 
psovanja ipak opravđavaju kasnija govorkanja o prljavim odnošajima. Eseji Aber- 
crombia makar i teškim stilom pisani uvjerljivo iznose najprije jalovost raznih 
kritika Shakespeare-a zaboravivši estetsko gledanje njegovih djela a zatim oprav- 
dane razloge za uspostavu poezije u drami, koju nadomjestiše prozom, tobože da 
više odgovara životu, dok je samo poezija u stanju proizvesti pravi dramski efekat 
— pjanost. 

Iz ovo nekoliko eseja vidi se bogatstvo engleskog duha na području književnih 
problema. Poput pisaca na kontinentu zanimaju se za iste probleme i više nema 
ođijeljenosti kao prije. Literarna problematika zajednička im je s piscima evrop- 
skog kontinenta. Ipak im se mora priznati, da često vole upravo strastveno kopkati 
po najtajnovitijim zakucima umjetnosti tražeći solidnije temelje nego francuski 


pisci, koji preobraze i najteži problem u oblik familijarne rasprave. 
A. R. Buerov 


SLAVOLUCI BOLA 


Osim zajedničkoga nastupa pjesnika u >»Lirici grude«, Zvonko Kuhar je 
objavljivao svoje pjesme i u našim uglednijim revijama i godišnjacima. (Hrvatska 
revija, Kolo, Hrvatska Smotra, Omladina i dr.) Najveći dio svoje poezije sakupio 
je u knjizi pjesama »Slavoluci bola« i izdao ih kao prvu knjigu svoje lirike.!) 
Knjiga sa svojim opsegom nije velika, ali s pjesničkom senzibilnosti, rafiniranosti 
čuvstva, finim i drhtavim erotskim tonom, mlađićkim snatrenjem i sentimentalnom 
težnjom ističe se među mnoštvom štampanih knjiga pjesama u posljednjem de- 
ceniju naše obilne literarne produkcije. 

Skromnost, povučenost i plahost odlike su Kuhara kao čovjeka i pjesnika, 
pa baš ta nenametljivost i prirodna stidljivost uvjetovale su, da se Kuhar saživ- 
ljuje sa svojim. zanosima, oduševljenjem i poletom i da nam pruža i podaje pjesme 
kao odjeka svog ojađenoga srca, nemirnih misli i tugaljivoga raspoloženja. Ove 
i slične psihičke dispozicije filtriraju se i kristaliziraju u njegovoj nutrinji, pa ih 
kao intimne odbljeske i bizarna osjećanja donosi uvjerljivo, iskreno i toplo. Sam 
naslov najbolje sintetizira njegova unutrašnja stanja, koja nježno i proćućeno 
prolaze ispod njegovih slavoluka bola, što su podignuti na vlastitim gorčinama, 
ličnim razočaranjima, plahom sentimentalnosti i bolnim pesimizmom kao simbo- 
lima patnje i životnih stradanja. U pjesmama ovoga genrea Kuhar se ističe kao 
glasnik svoje generacije, koja je kriva samo toliko, što je živa i za koju kaže: 


>»Da ipak treba da smo ponosno uzbuđeni 
sa svoga herojstva, kome nema priznanja. 
Mi, koji smo od začeća samo kuđeni, 
danas smo ipak puni život, sanja i znanja.« 
(Zapis o nama, str. 13.) 


Rli u kojoj opet bukti buktinja osvete i krik bijesa. Poslije poraza i raziičnih bje- 
gova, nepriznanja i odbacivanja ne popušta u njemu moral, poštenje i etika, ne 
tone u nekom inertnom stanju ili da se pregušta prostituciji ili općem  demorali- 


i) Zvonko Kuhar: Slavoluci boia. Zagreb 1937. 


ziranju, već se u njemu javlja svjetliji blijesak, prosjajuje jasniji tračak priželj- 
kivanja s optimističkom poentom: 

»Pa neka grme u nama himne glasne, 
da bi nas digle, u zanosu bez broja, 
do jedne jave avjetlije i jasne 

ko slijepe barde iza posljednjeg boja.« 


(Himna, str. 38.) 


i 
U ovakvim bučnijim pjesmama s frazerskom pozom i retorskim zanosom, manje je 
svoj, osjećajan, pjesnički senzibilan i uvjerljiv. Više prevladava programatski i so- 
cijalni ton (Tuga beskućnika i dr.), pa se kao i neki drugi naši suvremeni pjesnici 
zalaže za zapuštene djevojke i za umobolne i za njih zna naći toplu riječ i blagu 
utjehu. Uživljava se u njihova unutarnja stanja i psihologizirajući iznos tmurne, 
potištene i sumorne misli. Mutna stvarnost izazivlje prirodni pesimizam, koji 
raspršava jedino svjetlija nada (Bolesnik). Dosta se utječe i obrađivanju svako- 
dnevnih problema (Botanički vrt, Umobolnica, Kino i t. d.) u koje unosi svoju, ličnu 
karakterističnu notu gledanja i proživljavanja, čime otupljuje odviše banalno 
prozaično djelovanje. U takav prozaičan predmet ulije ljubavi i zanosa, jer mu 
pruža mogućnost da može iznijeti svoj osjećaj, modru sanju, pritajeni melankolični 
drhtaj, djetinji polet i tako izazvati sklonost, sućut i simpatije (Gradsko kupalište). 
Kuhar se utječe fantastičnim zanosima 1 vizionarnim prikazama, za kojima 
žudi i koje željno očekuje (Božić samoće). Romantičan je prama ženi (Žena) i sen- 
timentalna mu težnja za jednim djevojčetom skriva trista carstva zanosa, poleta 
i oduševljenja kao i pjesničkih inspiracija s oličenjem u blještavilu čistoće, po- 
štenja i dobrote srca, koje čeka sreća. On i zazire od njih, kao da.ih se boji, a 
njima opet sklada ljupke pjesmice. Erotski ton je nenapadno naglašen, a ljubav 
je obuzdana, pritajena i svladiva. Divi se s punim srcem lijepim i plavim očima 
(Praznička pisma), pa ovakvi momenti prelaze preko efemernosti, jer im podaje 
neki dublji, misaoniji sadržaj (Sveučilišna čitaonicah 


Privrženost i zahvalu osjeća Kuhar i prema zemlji, koje ga dodir opet pri- 
diže i blaži (Čežnja vraćanja), a lijepim i pjesnički uvjerljivim načinom opisuje 
prirodu (Vječna jesen), kojoj se inače ne priklanja previše niti je osobito priželj- 
kuje. Baš u njoj naći će snage, čari i ljepote, koje će otjerati prebolne žalosti i koje 
ga više čak ne mogu ni da stuže i uzdignuti mu poeziju od preosjetljivo mlade- 
načkih zagrijavanja u ljepše i blještavije krajeve, gdje srce srcu iskrenije, milije 
il prirodnije govori. 

U “Kuharovoj zbirci lirike ima mladenačke prepotence, izvještačenosti i pje- 
sama, što su uslijedile kao produkt razmišljanja i lektire, ali i ljupkih soneta 
(Blaga smrt). Pjesnički izražaj mu je bujan, ne škrtari s izražavanjem osjećaja i 
najčešće rimuje (abab ili abba), premda više puta nametljivo i pogrešno. Zvonko 
Kuhar se ističe među svojim pjesničkim drugovima, a prva zbirka lirike je ujedno 
i njegov prvi i uvjerljivi pjesnički nastup k afirmiranju pjesničkoga talenta, u koji 
se možemo s pravom pouzdati. Branko Krmpotić 


»NAUČNI« REZULTATI PROFESORA DRA LJUDMILA HAUPTMANNA 


U svesku 1—4., godine III. (1937.) »Jugoslovenskog istoriskog časopisa« štam- 
pao je profesor hrvatskog sveučilišta u Zagrebu dr. Ljudevit Hauptmann svoju 
raspravu »Seobe Hrvata i Srba«. Kako je tema o pradomovini, doseljenju i nase- 
ljivanju Hrvata i Srba na Balkanu interesantna tema, to je, jasno, i privukla 
pažnju mnogih naučenjaka, koji su svoje rasprave posvetili tim problemima. 
Međutim, koliko je ta tema interesantna, isto je toliko 1 škakljiva, jer — u kon- 
fuziji sačuvanih izvora — dopušta mnoštvo kombinacija. Podaci tih izvora mogu 
se upotrijebiti čas u korist ove, čas u korist one hipoteze. 

Izvjesni osjećaj superiornosti prof. Hauptmanna (isp. pasus na str. 50 »koga 
veseli, taj može sebi pretstaviti ...«) nad ostalim naučenjacima dao mi je povoda, 
da sam detaljnije pročitao njegovu raspravu. Ima li taj osjećaj superiornosti svoju 
čvrstu bazu ili možda i prof. Hauptmann može da zađe u svojim radovima desno ili 
lijevo već prema situaciji, usprkos pomne analize i Kritike teksta izvora »i to 
prema pravilima koja historik mora i može naučiti, jer poslije stogodišnjeg usa- 
vršavanja u službi Monumenta Germanicae nisu više umjetnost nego zanat« (str. 
30.—31.). Čitajući tu njegovu raspravu i nehotice mi se nadala komparacija s nje- 
govom jednom ranijom radnjom »Konstantin Porfirogenet o porijeklu stanovništva 
dubrovačkog zaleđa« u Rešetarovu Zborniku, Dubrovnik 1931. Usporedba tekstova 
tnajjasnije će nam razložiti čitavu stvar. 


Ah Prof. Huaptmann g. 1931. 


1) Ni najrađikalnija kritika prema to- 
me nema prava pretpostaviti da Duklja- 
nin nije znao, gdje živi, kad meće ne- 
retljansku oblast, Zahumlje, Travuniju, 
Konavle i Duklju u Crvenu Hrvatsku. 
Naprotiv, takova se kritika mora obo- 
riti na jeđinoga, koji još uopće zastupa 
srpstvo ovih krajeva, na Konstantina 
(str. 23). 

2) I zbilja on (Konstantin Porfirogenet, 
moja op.) se demantira pače sam, kad u 
33. gl. primjećuje: »Rod antipata i pa- 
tricija Mihajla, gina zahumskog kneza 
Viševića, došao je iz (zemlje) nekrštenih 
na rijeci — Visli«. Jer na Visli sjede 
Bijeli Hrvati! Tradicija tobože srpske 
dinastije u Zahumlju sačuvala je dakle 
uspomenu, da ona potječe iz pradomo- 
vine — Hrvata« (str. 23.). 


B) Prof. Hauptmann g. 1931. 


1) Ako se uzme na um, da se njegova 
(popa Dukljanina, moja op.) Crvena 
Hrvatska prostirala do Duvna, može se 
posumnjati čak u srpstvo dalmatinskih 
plemena, to lakše šta se dA za to naći 
i logičko objašnjenje. Ali Dukljaninova 
Crvena Hrvatska obaseže i Albaniju do 
Drača| Njeno ime prema tome označuje 
geografski pojam, ... (str. 47.). 

2) Time je pak naposljetku otkrivena 
i Bijela Srbija, jer se u zahumskoj di- 
nastiji još u desetom vijeku čuvala tra- 
dicija da su njeni pradjedovi došli s 
Visle...« (str. 47.—48.). 

3) ... a taj, naravno (geografski po- 
jam Crvene Hrvatske, moja op.h ne 
može obesnažiti opetovane tvrdnje car- 
skoga pisca da su dalmatinska plemena 
srpska (str. 47.). 


3)... 1iz toga konstruira (Konstantin 
Porfirogenet, moja op.) po svom običaju 
teoriju, da su ta dva plemena (Neretlja- 
ni i Travunjani, moja op.a — 1 naravno 
i Zahumljani u procijepu između njih — 
srpska (str. 24.). 


Bez obzira na to, da li je ispravna činjenica, da je t. zv. Crvena Hrvatska 
zbilja hrvatska ili samo djelomice ili uopće srpska (gledaj o tome — Klaić: Crvena 
Hrvatska i Crvena Rusija, Hrvatsko Kolo, knj. VIII. g. 1927.; Rački: Hrvatska prije 
XII. vijeka, Rad jug. ak., knj. LVI, g. 1881.; Bjelovučić: Crvena Hrvatska i Du- 
brovnik, g. 1929.; Sufflay: Crvena Hrvatska, Pantheon g. 1929. br. 1.), ipak je ova 
pojava u radu prof. Hauptmann simntomatična. Usprkos njegove brižne analize teksta 
([ €. 1931.. i g. 1937., kojom se doduše »nemilo skučuje neograničena sloboda ma- 
štanja, ali se samo na taj način dobiva pouzdana podloga za kritički rad«, uspjelo 
mu je, da stavi pred dilemu: da li _ je ispravno ono, što je tvrdio g. 1931. ili 
ovo što tvrdi g. 1937.7? Može se, doduše koncedirati, da netko promijeni svoje gle- 
danje na temelju novih dokumenata ili novog, ispravnijeg tumačenja dokumenata. 
Ali se ne može koncedirati, da netko — oslanjajući se na istu kritiku teksta, na- 
glasujući u svakom ođ tih članaka, da iza njih stoje autoriteti Marquarta i Burya 

i argumentirajući istim citatima istih izvora bez ikakvog novog obrazloženja 1 
argumenata — g. 1931. u Rešetarovu zborniku štampanom u Dubrovniku tvrdi sa- 
svim protivno jođ onoga, što tvrdi g. 1937. u Jugoslovenskom istoriskom časopisu. 
Od g. 1931. ništa se nije promijenilo: ni tekst izvora Konstatina Porfirogeneta i popa 
Dukljanina, ni Marquart i Bury, ni analitička metoda u radu prof. Hauptmanna, 
a ipak je nastala čudna metamorfoza u pogledu rezultata! 


Samo još jedan primjer. 


A) Prof. Hauptman g. 1931. 


O neuspjelom pokušaju Ijinskoga (gore 
n. 2) da otkrije za Mihajla Viševića neku 
»Bijelu Srbiju« na poljskoj rijeci Wie- 
przu, isp. Skok, Otrtsnamenstuđdien zu 
De administrando imperio des Kaisers 
Konstantin Porphyrogennetos. Zeitschrift 


B) Prof. Hauptmann g. 1937. 


Time je pak naposljetku otkrivena i 
Bijela Srbija, jer se u zahumskoj dina- 
stlji još u desetom vijeku čuvala tradi- 
cija da su njeni pradjedovi došli s Visle, 
a na tragove tih Srba u mjesnim ime- 
nima Povislja već je Šafažik upozorio. 


fur Ortsnamenkunde 4, 240, (str. 23. Bi- 
lješka 24.) 


(str. 47.—48.) 


Safašik je na tu činjenicu upozorio na početku druge polovine 19. v.! Iljinskij, 
dakako, nije uspio sa smještanjem Bijele Srbije na rijeku Wieprz, ali prof. Haupt- 
mann je uspio, kad je na priloženoj etnografskoj slici Zakarpaća smjestio Bijelu 
Srbiju na Pilicu i Vislu, neposredno uz rijeku Wieprz. Klaić u navedenom članku: 
Crvena Hrvatska i Crvena Rusija uzima postojanje Bijele Srbije kao gotovu činje- 
nicu, a ni nama nije stalo da dokažemo, kako prof. Hauptmann ima u ovom članku 
krivo što se tiče Bijele Srbije. Ali bi bilo interesantno znati, kako to, da je i ovog 
puta — uz iste pretpostavke i isti naučni metod, bez pronalaska nekih novih, 
dosada nepoznatih činjenica — rezultat oprečan onome iz g. 1931. 

Razlozi te čudne metamorfoze u naučnim radovima prof. Hauptmanna napro- 
sto su nerazumljivi. A nerazumljivi su već i stoga, što prof. Hauptmann nije u 
svojoj novoj raspravi g. 1937. uopće upozorio u odnosnim pasusima na promjenu 
svog gledanja na te probleme. I na koncu se pitamo, tko ima pravo: dubrovački 
Rešetarov zbornik ili Jugoslovenski istoriski časopis, prof. Hauptmann iz g. 1931. ili 
prof. Hauptmann iz g. 1937.? Jedno je samo jasno i sigurno: prof. je Hauptmann 
napravio »znanstveni harakiri«. O. Ć. 


ZBIRKA PROPISA O LIKVIDACIJI ZEMLJORADNIČKIH DUGOVA 
S TUMAČEM 


Uredio i napisao Tumač Dr. Mijo Lehpamer, Zagreb 1938. 


Ova knjiga je prije svega dobar pravni priručnik, ali je rađi svoje teme osim 
toga od interesa za sve, koji se bave ekonomskim pitanjima. Pisac je u njoj sabrao 
sve propise i autentična tumačenja, koji se odnose na likviđaciju zemljoradničkih 
dugova, a izdani su od 26. rujna 1936. do 4. ožujka 1938., te ih je sistematski sredio 
po materiji i tako ih učinio preglednim i priručnim. U Tumaču iznio je pisac obilje 
spornih slučajeva iz prakse i dao im svoje tumačenje, sve to na osnovu svojih isku- 
stava u sudskoj praksi. Ovo je, koliko nam je poznato, kod nas prvi slučaj, da je 
jedan sudac, koji živi na selu — izvan kulturnog središta — izdao jednu pravnu 
knjigu, pa radi toga ovu pojavu napose ističemo. A knjiga je po priznanju 
stručnjaka potpuno uspjela. 

Tema ove knjige je nesamo juristička, već i socijalno-ekonomska, pa ju je 
pisac i u tom pravcu obradio. Ta socijalna nota naročito dolazi do izražaja u soli- 
dnom predgovoru. 

Kroz cijeli komentar ove knjige pisac odaje svoju ljubav prema seljačkom 
narodu i svijest o odgovornosti, koju kao da hoće svima da nametne. O tome svje- 
doči i ova rečenica na strani 70. (bilješka kod stava 2 člana 36 Uredbe): »Praktična 
primjena ovog propisa je vrlo težak i odgovoran posao, jer se u mnogo slučajeva 
u praksi radi o sukobu interesa dužnika i vjerovnika, kojima je obojici potrebna 
zaštita i pomoć, a i radi toga, jer je uredbodavac dao samo opći načelni propis bez 
pobližih odredaba o tome. Time je uredbodavac dao sudijama puno ovlaštenje, da 
kod odlučivanja po ovome stavu rađe po svojoj slobodnojocjeni svih soci- 
jalnih i ekonomskih momenata u svakom pojedinom slučaju, ali im je nametnuo i 
veliku odgovornoste. Dr. D.C. 

Vozatiši 


GENO SENEČICĆ: RADNIČKI DOL 


Kao što je ono Tijardović sa »Malom Floramy« pogodio žicu Splita građa i 
za čas postao najpopularniji splitski izraz, tako se nekako i Geno Senečić doko- 
pao u Zagrebu popularnosti preko svojih drama o malom periferijskom zagrebač- 
kom svijetu. »Slučaj s ulice« se još drži na repertoaru kao što je »Mala Floramy« 
doživjela i stotu izvedbu. Ali poslije »Male Floramy« Tijardoviću nije više uspjelo, 
da zadrži pažnju novim djelima, koja su sva od reda pala u zaborav. I Senečić 
se požurio da nastavi radom na istom terenu, na kojem je doživio prvi uspjeh, a 
kako sticajem prilika ima uza se i zagrebačku štampu i upravu kazališta, to je i 
u ovoj sezoni uz dobru reklamu osvanuo na repertoaru sa novom komedijom 
»Radnički dol«. Međutim se čini, da ga prati Tijardovićeva sudbina. »Radnički 
dol« je nesamo daleko zaostao za »Slučajem 8 ulice«, nego to djelo kao takovo 
ne krije u sebi ni umjetničke snage, koja bi obećavala nove vidike i daljnje iz- 
nenađenje. Senečić se sa svojim periferijskim svijetom zatvorio u vrlo male i 
uske ideološke i umjetničke horizonte, te skupa s njime tapka na istome mjestu 
splićući se u neki circulus vitiosus. 

Likvidacija maloga, staroga svijeta u Radničkom dolu, koji mora uzmaknuti 
pred novim naprednijim i bogatijim svijetom, rušenje sitnih kućica sirotinjske 
prošlosti, da bi se po regulatornoj osnovi stvorio novi Zagreb od peterokatnica, 
Zahvalna je tema za domaću komediju. Tu se pruža bezbroj novih motiva za su- 
dar staroga i novoga mentaliteta, pače mnoštvo novih, još neiskorištenih tipova 
staroga Zagreba. 

Senečić je međutim u nedostatku dubljega gledanja na ovaj psihološki i 
socijalni majdan novih likova i novih situacija sve bacio na kartu sentimentalnosti 
i deklamacije. 

Ana Kelen, siromašna vlasnica stare kućice u Radničkom dolu, nepristu- 
pačna je svim argumentima gradske regulatorne osnove, po kojoj bi ona trebala 
prodati svoju kućicu, da se na tom mjestu uzmogne podići palača zavoda »Mon- 
dial-reklam«. Ona živi duhovno povezana sa svojim stanarima, muzikantima i 
konobaricom iz noćnog lokala te nezaposlenim akad. slikarom Florijanom. Pati 
se s njima kako zna, zajednički u borbi za kućicu. Jednoga dana lukavi i neo- 
brazovani šef »Mondial-reklam« zavoda, da bi prevario staru Anu, daje namje- 
štenje Florijanu, te preko njega i konobarice Jelke pridobije »teticu« upriličivši 
u svojoj kancelariji malu pijanku i ona polupijana potpiše kupoprodajni ugovor. 
Šef je iza toga bacio Florijana iz službe, a »teticu« jednostavno deložirao skupa 
sa njenim bohemima, a ovi ne znajući ni sami, što bi i kako bi završili predstavu, 
skoro čitavi treći čin pred nesretnom »teticom« deklamiraju o novom životu 
preobražavajući time tragediju u sentimentalnu dramu neuvjerljivih perspektiva, 
zaboravivši i sami skupa sa gledalištem, da se radi o nekoj komediji. 

Ni jedan lik nije izrađen karakteriološki osim šefa Webera. To se naročito 
osjetilo na igri gđe Vavre, koja je savršenom rutinom velike glumice spasavala 
psihološku prazninu svoje »tetice«. Konobaricu je također jedva spasila jedino 
Nada Babić svojim osebujnim temperamentom, a to je kod ovakovih prozirnih 
uloga nezahvalan posao. »Tetičini« stanari su se međutim strpljivo pomirili sa 
svojim klišejima, jedino je Florijan htio izmaći kao neki junak dana, što bi mu 
preko g. Laurenčića i uspjelo, da mu g. Senečić nije podmetnuo stopostotnog bur- 
žujskog vjetrogonju, koji je isto tako prazan i pokvaren, kad je sa siromasima i 
kad je sa bogatunima. Inače je autor porazdijelio raznih statista ni više ni manje 
nego jedanaest, koji su po receptu »pučke glume« ispunili svoje dijaloge kako 
su bolje znali. 

D. 2. 

LUIGI PIRANDELLO: ŠTO JE ISTINA? 


Kao što je Strowski napisao, da su Pirandellovi komadi u Americi, koja nije 
tako intenzivno kao Evropa doživjela svu težinu ratne agonije, bili primljeni kao 
dobre drame, bez onih dubokih emocija, kojima ih je slušala Evropa, tako bi se 
moglo reći, da je današnja generacija preživjela sve one misteriozne zakučice 
t. zv. moderne psihologije, koju proglasiše »pirandelizmom« te da u njima mirno 
i bez komplicirane psihološke problematike gleda tek dobar, ponešto tajanstven 
teater. 

Relativizam u spoznaji, dvosmislenost, skepsa, pesimizam, pobrkanost iluzije 
i zbiljnosti, nemoć socionalnoga, nihilizam u svakom misaonom procesu — to su 
izrazi, kojima se objašnjavao pirandelizam. »Taj misterij psihološke indetermi- 
niranosti neprestano manifestiran svakodnevnim iskustvom rata poremetio je sve 
što se smatralo utvrđenim kao čovjek. Nekoć su moralisti, romansieri, a naročito 
dramski pisci prianjali uz determiniranost svega, što su individui trebali da učine 
i kako su trebali provesti svoj život; mislili su, da dobro poznaju tajne roda ljud- 
skoga, ali rat im je nametnuo novi sujet na razmišljanje: gdje je ljudska ličnosi? 
Što je to ličnost čovjeka? Što je to čovjek? (Strowski). Pirandello se pojavio 
sa svojom umjetnošću kao sa psihološkom lekcijom ratne i poratne duhovne revo- 
lucije. Na veliko se analiziralo svako njegovo lice, a tih lica je bilo sa najrazli- 
čitijim nijansama, što ih uopće može podnijeti individualitet, sa onim bezbrojnim 
teškoćama, što ih podnosi život. Ali pri tom se otkrilo ono glavno, da je misterij 
svake Pirandellove ličnosti podvojenost, neka mješavina i Petra i Pavla, te da 
bi svi ti Petri i Pavli i svi oni, koji im nalikuju, htjeli razumjeti sami sebe, da 
bi se mogli izliječiti i smiriti. 

Ovi poslijeratni ljudi nesamo komplicirani i kompleksni nego uronjeni u 
podzemlje podsvijesti, iz kojega misle, da se razvija njihova ličnost i njihov 
život, ne konzultiraju više stare psihologije nego liječnike: Freuda, Janeta, Ba- 
linskoga i metafizičare Bergsonova duha. 

Pirandello je progovorio o njima kazališnim jezikom i sva mu je popular- 
nost u Evropi narasla na nekom metafizičkom poimanju ličnosti, a ta ličnost se 
ne može odrediti, ni definirati: ona je i ovo, i ono, i sve što se hoće, dah nekoga 
duha joj daje formu i promjenljivu realnost. 

Ali ta, danas već rasklimana baza relativizma, ne uzbuđuje previše, čak ni 
one, kojima je problem ličnosti i te kako pri srcu. Pirandelizam kao doktrina 
ne znači danas više ništa. Održale su se drame i umjetnost Pirandellova i uko- 
liko se u budućnosti održe, spasit će ih ne pirandelizam nego njihova unutarnja 
istinska umjetnička kvaliteta i scenska životvornost. Bilo bi po njih fatalno, 
ako bi vrijeđilo ono, što su neki i kod nas tvrdili, da ih ne ćemo razumjeti, ako 
ne proučimo pirandellizma, a isto tako se teško složiti i s onim mišljenjem, po 
kojemu je na pr. Pirandellova drama »Što je istina?« najplastičniji tumač kom- 
pliciranog pojma pirandelizma«. 

»Što je istina?« je neobično, originalno i snažno umjetničko djelo, kojemu 
međutim svijesno neriješen svršetak, kakogod se okrene, nije u razmjeru sa 
inače izvrsno postavljena tri čina. To svijesno nerješavanje onoga, što 
život bezuvjetno rješava, pa makar to bilo ne znam kako okrutno i tragično, to 
znači bježati od istine, a ne tražiti je. To je moguće u maglovitim doktrinama, 
koje uostalom nastaju u povišenoj temperaturi jedne prolazne epohe, ali nije 
moguće u životu, a pozornica je život. 

Gđa Mihičić je igrala »ludu« majku, koja radoznalim susjedima tvrdi, da 
joj zet ne dopušta pohađati njenu kćer zato, jer je on lud, a zet (g. Jo- 
vanović) tvrdi, da ne pušta svoju punicu ženi zato, jer je ona luda, pa misli, da 
je njegova žena njena kći, a ta je stvarno umrla; ovo je njegova druga žena, 
za koju punica stalno tvrdi, da je njena kći, koja se vratila iz sanatorija, jer je 
sirota poludjela, kad joj je kći uistinu umrla. 

I punica (gđa Frole) i zet (gospodin Ponza) na svoj način objašnjavaju svoju 
sudbinu i uvjeravaju susjede o istini. Kontradikcija raspiruje radoznalost do pa- 
roksizma. Istina se mora pronaći. Zagonetka neodoljivo privlači. Čitavo gledalište 
se pretvorilo u radoznale susjede, ali kad je na koncu doveđena sama gđa Ponza, 
autor je htio da ona dođe pod gustim, crnim velom i da svima kaže, namjesto 
istinu, da je sve onako, kako se kome pričinja. (Sam komad u originalu zove 
»Cosi č (se vi pare)«.) 

Gđa Mihičić je divno izradila lik majke patnice, koja se u čitavoj toj zago- 
netnoj zbrci, održava na visini suzdržljivosti, takta i smirenosti sa svojom sudbi- 
nom, dok je g. Jovanović zadržavajući oporu distancu u brbljavom i radoznalom 
salonu gđe savjetnikovice Agazzi, uz nešto povišeni i opori ton zaista zadovoljio 
Pirandellovu zahtjevu zagonetne ličnosti. 

G. Strozzi je bio nesamo inteligentan redatelj nego i vrlo dobar u ulozi auto- 
rova interpretatora, koji je imao trostruku zadaću: arangirati salonsku konver- 
zaciju, zapravo voditi čitavu igru oko onoga nesretnoga tria: težinu tragike i ne- 
izvjesnosti razbijati skeptičnim posmijehom čovjeka, koji ironizira uopće svako 
traženje istine i konačno stajati s jednom nogom s ovu stranu rampe i publici 
sugerirati, da sve to skupa ne smije shvatiti ozbiljno, jer pitanje: »Što je istina?« 
i onako ima najmanje smisla u ljudskom. životu. 

Zbor staromodno odjevenih dama, koje su se kao za okladu natjecale jezi- 
kom i radoznalošću, skladno je izveo svoju bučnu partiju kroz sva tri čina. 

Za to su se majstorski pobrinule gđe Kernic, Dragman, Humi, Krieža i Popo- 
vić-Mosinger, a pomagala su im gg. Nučić, Rakuša, Mirjev, Ilić i Vujatović. 

Ukratko vanredno uspjela predstava sve dotle, dok nije trebalo kopati po 
»pirandelizmu«, ili bolje, dok ga autor nije dao naslutiti. D. Ž. 


MARIJAN HEMAR: GLUMICA. 


Kino je već odavno razotkrio sve tajne iza kazališnih kulisa izrabivši do kraja 
garđerobu velikih umjetnika kao glavno mjesto sticanja i rasplitavanja mnogih 
dramskih sukoba, ali kazalište je delikatnije mjesto za izigravanje kazališta, jer 
mu fali neograničena filmska mogućnost pozornice na pozornici, da bi se uistinu 
mogla osjetiti u ovom slučaju »glumica« kao glumica a nesamo kao neki mrzovo- 
ljasti i mušičavi »činovnik«e, koji ni sam ne zna, što hoće, a što ne će, nesamo 
u realnom nego i u umjetničkom životu. 

Uza sve to ova Hemarova glumica Otocka živi i kreće se, pa makar u idejno 
zrakopraznom prostoru, živi i bez glavobolje uskače iz jednog neraspoloženja u 
drugo, makar bilo jedno praznije od drugoga. Putuje na gostovanje sa svojom starom 
garderobijerkom Martom, koja kao nužni gromobran prima sve njezine suze 
(koje uostalom nikada ne prelaze krhki okvir ove drugorazredne komedije) kao i le- 
tičasta oduševljenja i zanose, koji se uvijek drže samo površine, susreće u vlaku 
bogatoga i karikirano-naivnoga vele-trgovca Brandta, uči ga, kako bi morao sve- 
zati kravatu, pristojno se obući i živjeti kako dolikuje modernu, mladu i neože- 
njenu veleposjedniku. Kad se još otkrilo, da je taj nespretnjaković (recimo radije 
nemogućnjaković) do ušiju zaljubljen u glumicu Otocku, komedijanju (ali i tra- 
ženju izlaza) ni kraja ni konca. Taj prebogati siromah, koji još ne zna ni što je 
to tennis, ni novinski reporter, ni ikakav a kamoli moderan život, hoće da za- 
prosi glumicu, hipermoderno, hipersensitivno i rafinirano umjetničko biće, koje ne 
shvaća ni svoje hirove, a kamoli bi moglo shvatiti zaostalo, pretpotopno, skoro 
patološko biće, koje, da se do kraja iskoriste komedijaški kontrasti, rese kre- 
posti neograničene iskrenosti, poniznosti, dobrote i magareće strpljivosti. 

Dakako, kad se čovjek počne jedanput amijati, naročito u publici, u kojoj to- 
liki praskaju od smijeha, čim im pokažeš mali prst, onda se previše ne pita za 
umjetnost. Smijeh je zaraza. I treba se smijati &vim nemogućnostima, čak i glu- 
postima, kao ono, kad se Chaplin svaki čas spotiče i gdje treba i gdje ne treba. 


324 


Tako se drugi čin bez potrebe oduljio krcat praznim i plitkim trikovima o za- 
ljubljenosti šefa tvrtke Brandt & sin, koji se ponaša kao gimnazijalac, plaši se 
svoga strogoga knjigovođe i prvi put oblači čestito odijelo uz ironičnu asistenciju 
&avojih trgovačkih pomoćnika; preobražava se u moderna, živa čovjeka. Ali taj 
»preobraženi« veletrgovac još uvijek ne zna razgovarati sa glumicom. On bi možda 
i znao, kad bi ona htjela velikodušno primiti toga čovjeka, iskreno ga podići i s 
njime učvrstiti svoju i njegovu sreću, ati ona se u trećem činu, u svojoj garderobi 
između dva čina i između bezbroj kontrastnih osjećanja, bez premišljanja odluči za 
umjetničku slavu, brzojavno pozvana da igra lady Makbet, ostavljajući »preobra- 
ženoga« milionera tamo, gdje ga je i našla. 

U ovoj komediši poljskoga novinskog feljtoniste dolaze do izražaja dvije 
ideje praćene sa dva izvrsna sporedna lica: glumica u vječnoj borbi između umjet- 
nosti i života, i trgovac u vječnoj borbi između stroja za sticanje i čovjeka. Za 
prvi lik se ne može reći, da nije uspio, naročito u kreaciji gđe Kraljeve, koja ni- 
kada nije prešla mjeru. Drugi lik je neuspio. Ne može ga spasiti ni pojačana ka- 
rikiranost. G. Afrić je doduše bio simpatično nespretan amante timido, ali on nije 
kriv, što su gg. Hemar i Mesarić, udesili njegovu ulogu previše tragičnom za okvir 
ovakove komedije. Međutim glumičina garđerobijerka i Brandtov knjigovcđa dva 
su vanređno uspjela lika. Gđa Vavra je bila izvrsna, a g. Bek je dominirao čitavim 
drugim činom kao uvjerljivi i raspoloženi knjigovođa, u odličnoj maski. 

Režija vagona u prvom činu je rijedak primjer kazališne anti-iluzije. Kulisa 
(e uistinu bila samo kulisa. D. 2. 

IZLOŽBA BOŽIDARA JAKCA 


Božidar Jakac izložio je — po prvi puta u Zagrebu — u salonu Ulrich svoje 
slike. Najveći dio izložbe čine portreti i pejsaži, a manji dio rađirungi i drvorezi. 

Portreti Jakčevi, većinom u crvenoj kredi, dani su sasvim realistički s mnogo 
znanja i rutine. Apsolutna, gotovo fotografska sličnost jest karakteristika njegovih 
portreta. Oni su rađeni biedermeyerski precizno i točno, samo da postignu tu 
sličnost. Zato i svi ti portreti djeluju samo površinskim efektima sličnosti, a ne u 
isto vrijeme i kao dobra slika. Jer umjetnik ne ponavlja ono, što vidi, nego stvara 
novo, štaviše i onda, kad mu se kod portreta radi potrebe sličnosti stavljaju izvje- 
sne granice. 

Drugi veliki dio njegovih izloženih stvari su pejsaži iz Dalmacije. Slovenije, 
Norveške i Amerike rađeni pastelom. Svakako se mora priznati, da ovi njegovi 
pejsaži imaju u sebi mnogo lirike i lirskog ugođaja. Diskretan u kolorizmu, ne 
prelazi granice ukusa, kao što je to slučaj kod mnogih slikara, koji rade pastelom. 

Možda je Jakac najjači u radirungima i drvorezima, kojima je ilustrirao knji- 
ževna djela Jarca, Prešerna i Gradnika. Međutim, te smo stvari najmanje vidjeli 
na izložbi, kao da je ilustrativna grafika manje vrijedna umjetnička vrsta od 
ostalih. M. Keglević 


SLAVKO TOMERLIN 


Već godinama i godinama bavi se Slavko Tomerlin jednako ustrajno i marljivo 
slikarstvom. Svaka njegova nova izložba donosi masu novih stvari, kako je to 
slučaj i ovogodišnje njegove izložbe u Ulrichovu solonu. 

Premda se Tomerlin još nije prestao baviti slikarstvom, ipak se o njemu danas 
već može dati potpuno određen sud bez bojazni, da ćemo taj sud morati ikada 
promijeniti. On je dovoljno pokazao, dosada, što može, a odsada se ne može očeki- 
vati ništa novo ni bolje u njegovim slikama. 

Tomerlin je jedan od naših rijetkih slikara, koji se posvetio najvećim dijelom 
svojih slika seljacima. Samo šteta, što se tom poslu nije posvetio isto takvim inte- 
resom i agilnošću jedan drugi slikar, koji bi na tom terenu mogao zbilja nešto 
stvoriti. Jer Tomerlin, nesamo da nije nikakva artistička ličnost, nego nije štaviše | 
ni osobiti zanatlija. (Gledaj na ovoj izložbi sliku br. 64. »Na izvoru Bosne«). On se | 
već godinama zadržava na istim temama, a da usprkos toga ipak nije uspio nigdje 
da bude neposredan i da dade barem jednu dobru stvar. Neukusan u kolorizmu, do 
skrajnosti dosadan vječno istim temama, bez temperamenta, bez osjećaja za atmo- 
sferu, bez smisla za pokret — to je Tomerlin na svim svojim slikama. S druge 
strane Tomerlinov rad nema savršeno nikakvog značenja ni za etnografiju (kako i: 
sam to već u jednom svom članku napisao), jer je odviše površan i neprecizan. 

I tako je sav napor Tomerlinov, u granicama artizma, uzaludan. On ostaje samo 
obrtnik, koji doduše pošteno zarađuje svoj kruh, ali ne prelazi granica zanata. 


M. Keglević 

Međunacadni pogledi 


MEĐUNARODNA SITUACIJA. 


Kao što svatko vidi i osjeća, međunarodna je situacija vrlo napeta, a ta se 
napetost očituje oko Čeho-Slovačke republike. 

Anschluss je sasvim nestao kao objekt za međunarodne razgovore, a pojavio 
se problem Čeho-Slovačke. Po svojoj jezgri ovaj je problem iste naravi, kao i 
problem Austrije, u koliko se odnosi na Njemačku. Njemačka želi vidjeti sve Ni- 
jemce u jednoj državi i pod jednim vodstvom. Što se tiče Austrije, stvar je do- 
nekle bila lakša, \jer je u osnovi i Austrija bila suverena njemačka država, koja u 
krajnjem slučaju nije htjela preuzeti odgovornost za jedan bratoubilački rat, nego 
se priklonila nacionalnom principu ujeđinjenja. 

Da je ovim faktom ujedinjenja dirnut versajski princip status quo, očevidno je. 

Međutim, u pitanju Čeho-Slovačke Nijemci, koji žele ujedinjenje, ne čine 
suverenu njemačku državu, nego manjinu u državi, u kojoj su stvarni državni 
narod samo Česi. Dakle, u diranju status-quo-a sukob se pojavljuje sa suverenom 
češkom državom, a ne njemačkom, kako je to bilo u slučaju Austrije. Praktično, 
to znači, da se mora sasvim isključiti činjenica izbjegavanja rata u krajnjem slu- 
čaju, nego je naprosto više no jasno, da promjena status quo-a pretpostavlja rat, 
kao normalnu činjenicu. Tako se sukobljava princip nacionalnog njemačkog uje- 
đinjenja s versajskim principom državnog i međunarodnog status quo-a t. j. prin- 
cipom postojećeg stanja. : 

Prema svemu ovome problem Čeho-Slovačke manifestira se konačno kao 
problem rata, jer Čeho-Slovačka kani braniti cjelovitost oružjem u ruci. U ovom 
slučaju Čeho-Slovačka računa na svoju stranu sve one, koji su za evropski mir, 
a to su Engleska, Francuska, Rusija, Rumunjska i neke manje države, dok Nje- 
mačka nije sigurna, da li bi je u mogućnom ratnom sukobu pomogla Italija. Sva- 
kako Italija ne želi oslabljenje Njemačke u tolikoj mjeri, da bi to moglo povući 
za sobom i Italiju. Kao što se vidi, Njemačka nije dovoljno jaka i sigurna, da bi 
mogla prihvatiti problem Čeho-Slovačke kao ratni problem, doklegod uz Čeho- 
Slovačku stoje Engleska, Francuska i Rusija. i dok nije apsolutno osigurana pomoć 
ni Italije ni Poljske. Zbog ovako nejasne situacije Njemačka također nastoji osi- 
gurati prijateljstvo svih nacionalnih zahtjeva, koji se pojavljuju u različitim drža- 
vama. Tako simpatizira sa ukrajinskim gibanjem u Poljskoj i Rusiji, sa slovačkim 
i mađarskim gibanjem u Čeho-Slovačkoj i t. d. U neku ruku Njemačka danas 
predstavlja nosioca nacionalnog principa u međunarodnom životu, pa se one 
države, koje ametaju mirnom i solidnom rješenju po tom principu pokazuju 
reakcionarnim. 

No makar je situacija vrlo napeta, čini se, da rat ne će nastati zbog ovoga 
slučaja, nego će se zasad problem sudetskih Nijemaca likvidirati privremeno, što 
stvarno znači, da će rat biti samo otklonjen do sigurnijeg časa. 

Svakako je vrijedno shvatiti, u kojoj su međusobnoj vezi pojedini problemi 
i na što moraju računati u svom rješavanju. G. I. 


NOVI IRSKI USTAV 
(Svršetak) 


Zakonski nacrti i vrhovni sud. 


(ČI. 26.) Ako izvjesni zakonski nacrt ili pojedine njegove odredbe ne odgo- 
varaju ustavu, predsjednik Irske moći će nakon predhodnog savjetovanja sa držav- 
nim vijećem uputiti zakonski nacrt vrhovnom sudu. 

Povrat zakona mora uslijediti u roku od 4 dana od prihvata po saboru. 

Vrhovni sud u vijeću najmanje petorice mora donijeti svoju odluku nakon 
saslušanja državnog odvjetnika 1 objaviti je najduže u roku od 30 dana. 

U slučaju, da vrhovni sud nađe, da je izvjesni zakonski nacrt protivan ustavu, 
predsjednik će otkloniti potpisivanje takvog nacrta. 


Narodno glasovanje o zakonu. 


(ČI. 27.) Većina senata i jedna trećina sabora mora zajedničkom molbom, upu- 
ćenom predsjedniku Irske, zahtijevati, da predsjednik odbije potpis i objavu zakon- 
skog nacrta iz razloga, što isti sadržaje odredbe opće narodne važnosti tako, da je 
o tome potrebno saslušati volju naroda. Ovakva peticija s obrazloženjem mora biti 
pismeno upućena predsjedniku Irske najkasnije 4 dana od prihvata u narodnom 
predstavništvu. 

Neposredno nakon prihvata ovakve peticije predsjednik će je ispitati i nakon 
savjetovanja s državnim vijećem odlučiti o sudbini peticije u roku od 10 dana od 
prihvata zakonskog nacrta u parlamentu. 

Ako predsjednik Irske nađe, da takav zakonski nacrt sadržaje odredbe nacio- 
nalne važnosti, obavijestit će o tome vlastoručnim pismom predsjednika vlade 
Taoiseacha i predsjednike Oireaschtasa — parlamenta, da odbija potpisati zakonski 
nacrt, ako prije toga ne bi bio odobren: | 

1) referendumom u roku od 18 mjeseci od dana predsjednikove odluke, 

2) zaključkom Daila u istom roku nakon raspusta i novog saziva Daila. 

Nakon toga potpisat će predsjednik zakon, što je prije moguće. 

Kad predsjednik Irske nalazi, da zakonski nacrt nema odredaba nacionalne 
važnosti, iako je predmet takve peticije, on će o tom svom mišljenju obavijestiti 
vlastoručnim pismom predsjednike vlade i parlamenta i zakon potpisati najkasnije 
11 dana od prihvata u saboru. 

Vlada. 


(ČI. 28.) Vlada Irske sastojat će se od najmanje 7 a najviše od 15 članova, 
koje imenuje predsjednik Irske shodno odredbama ustava. 

Izvršnu vlast Irske, bez prejudica za ustavne odredbe, vrši vlada ili organi pod 
njezinim auktoritetom. 

Ni jedan rat ne će biti navlješten niti će Irska sudjelovati u kojem ratu bez 
pristanka Dall Eireann-a. 

Svaki put u času napadaja vlada će moći poduzeti sve mjere, za koje drži, da 
su potrebne za zaštitu države, i Dail Eireann, ako ne zasijeda bit će sazvan za prvi 
mogući datum. 

Nikakva ustavna odredba ne može biti izazvana da ukine zakon, donesen po 
Oireachtas-u za javnu sigurnost i očuvanje države u vrijeme rata ili oružane pobune 
ili bilo kog drugog čina, učinjenog ili smatranog da se čini za izvršenje takvog 
zakona. 

Odgovornost vlade parlamentu. 


Vlada je odgovorna pred Dail Eireannom. Ona će priređivati proračun primi- 
taka i izdataka državnih svake godine i predlagati ga parlamentu na odobrenje. 

Šef vlade ili prvi ministar zove se Taoiseach. 

On obavješćuje predsjednika Irske redovito i općenito o poslovima domaće i 
vanjske (međunarodne) politike. 

Predsjednik vlade postavlja sebi između članova vlade zamjenika — Tanaiste, 
koji će vršiti sve poslove namjesto njega u slučaju“smrti ili nesposobnosti do ime- 
novanja novoga predsjednika vlade, kao i za vrijeme privremene spriječenosti. 
Predsjednik vlade i njegov zamjenik kao i član vlade, koji je na čelu financija, 
moraju biti članovi Daila. Ostali mogu biti članovi Daila ili senata, a potonjega 
najviše dvojica. 

Svaki član vlade ima pravo prisustvovati i biti saslušan od Daila ili senata. 

Predsjednik vlade može u svako doba dati ostavku na ruke predsjednika Irske, 
a svaki drugi član vlade može dati ostavku na ruke predsjednika vlade, koja se 
dostavlja predsjedniku Irske. 

Predsjednik će morati primiti ostavku sviju članova vlade osim njezina pred- 
sjednika, ako mu to ovaj savjetuje. 

Na zahtjev predsjednika vlade, ako mu se čine dovoljni razlozi, treba da dade 
ostavku svaki njen član, a u slučaju da ne će dati ostavku, predsjednik Irske opo- 
zvat će njegovo imenovanje na prijedlog predsjednika vlade. 

Predsjednik vlade dat će ostavku, ako prestane imati većinu u Dailu, ili ako 
predsjednik Irske na njegov prijedlog ne raspusti Dail ili ako nakon raspusta i no- 
vog saziva ne dobije potporu većine Daila. 

Kad predsjednik -vlade dade ostavku, smatraju se u ostavci i ostali članovi 
vlade, ali svi vode poslove do imenovanja nove vlade. 

U času raspusta Daila članovi vlade nastavljaju vršenje svoje funkcije, sve 
dok ne budu imenovani njihovi nasljednici. 

Unutrašnji položaj članova vlade, diobu posla, plaće i t. d. određuje posebni 
zakon. | 

Međunarodni odnošaji. 


Irska potvrđuje svoju vjernost idealu mira i prijateljske suradnje naroda, 
osnovane na moralnosti i međunarodnoj pravdi. 

Irska utvrđuje svoje pristajanje načelu mirnog uređenja međunarodnih sukoba 
putem arbitraže ili odluka međunarodnog pravosuđa. 

Irska prihvaća principe međunarodnog prava općenito priznate kao pravila 
postupka u svojim odnošajima sa drugim državama. 

Izvršnu vlast Irske za vanjske odnošaje ili za srodne poslove vršit će vlada 
ii organi pod njezinim autoritetom. Irski ustav ustanovljuje pripadnost Irske 
Savezu naroda, u kom se nalazi u svrhu međunarodne suradnje za stvari općeg 
interesa. 


Državni odvjetnik. 


(ČI. 30.) Postoji državni odvjetnik (Attorney general), koji je savjetnik vlade u 
pravnom području i pravnim stvarima. On će obavljati sve poslove i povjerene mu 
dužnosti. Imenuje ga predsjednik Irske na prijedlog predsjednika vlade. On zastupa 
državu pred svim sudovima za progon svih zločina i prestupa, koji se kažnjavaju 
uime naroda na prijediog državnog odvjetnika. Državni odvjetnik nije član 
vlade. On daje ostavku na ruke predsjednika vlade, a ovaj ga dostavlja predsjed- 
niku države. Predsjednik vlade može zahtijevati njegovu ostavku iz razloga, koje 
sam procjenjuje, a ako je ne će dati, predsjednik države opoziva njegovo imeno- 
vanje na prijedlog predsjednika vlade. Drž. odvjetnik daje ostavku kao i predsjed- 
nik vlade i vodi poslove do imenovanja novog državnog odvjetnika. Njegov položaj 
i plaću određuje zakon. 

Državno vijeće. 


(ČI. 31.-32.) Ono stoji o bok predsjedniku Irske i služi mu kao savjetnik u svim 
stvarima, u kojima ovaj može vršiti i primjenjivati svoje ovlasti i svoje zadaće 
nakon savjetovanja sa Državnim vijećem, kao 1 u drugim funkcijama, povjerenim 
mu po ustavu. 

Državno vijeće sastoji se od ovih članova: 

1) Članovi ureda radi jesu: predsjednik vlade, njegov zamjenik, vrhovni sudac, 
predsjednik visokog suda (naš banski stol), predsjednik sabora i senata i državni 
odvjetnik; 

2) bivši predsjednik države, vlađe, vrhovnog suda ili predsjednik vlade slobodne 
države Irske; 

3) sve druge osobe, imenovane od predsjednika Irske za članove državnoga 
vijeća. 

Predsjednik može uvijek i periodički imenovati po svojoj volji članovima vi- 
jeća osobe, za koje drži da su sposobne vršiti ove funkcije, ali najviše 7 osoba ovako 
imenovanih može zasijedati istodobno u drž. vijeću. Svaki član vijeća mora položiti 
prije nastupa službe ovu zakletvu: 

»U prisutnosti Svemogućega Boga ja obećajem i izjavljujem svečano i iskreno, 
da ću ispunjavati moje dužnosti člana Državnog vijeća vjerno i savjesno«. 

Svaki član vijeća imenovan po predsjedniku, osim u slučaju smrti, ostavke, 
nesposobnosti i opoziva ostat će u službi, sve dok mu nasljednik predsjednik, koji 
ga je imenovao, ne oduzme funkciju, 

Svaki član vijeća može dati ostavku, a i predsjednik može imenovanje opozvati. 

Predsjednik može u svako doba i gdje hoće sazvati državno vijeće u zasije- 
danje. 

Predsjednik ne će moći izvršiti zadaću, koja ne može biti obavljena bez savje- 
tovanja Drž. vijeća, dok ovo nije sazvao u zasijedanje i saslušao njegovo mišljenje 
o pitanju, o kom se radi. 


Vrhovni računarski sud. 
Provjeritelj i opći odobritelj (Comptroller i Auditor). 


(ČI. 33.) Postoji provjeritelj (kontrolor) i opći odobritelj (verifikator, auditor), 
da provjerava uime Irske sve izdatke i da odobrava sve račune drž. priboda, s ko- 
jima upravlja parlamenat ili drugi organi pod njegovim autoritetom (hrvatski: 
vrhovni računarski sudac). 

Kontrolora i verifikatora imenuje predsjednik Irske na prijedlog sabora, u 
kome nije članom (kao ni u senatu) te ne može vršiti nikakvu drugu funkciju. On 
periodički podnosi pariamentu izvještaje, određene zakonom. On je nepokretan, osim 
u slučaju pogreške i prekoračenja ovlasti, ustanovljene rezolucijom sabora i senata 
zahtijevajući njegov opoziv. 

Predsjednik vlade dostavlja ove rezolucije predsjedniku države, koji nakon toga 
vlastoručno opoziva kontrolora i verifikatora. 


Sudovi, 


Pravdu će izricati javni sudovi, uređeni po zakonu i sastavljeni od sudaca, 
imenovanih prema ustavnim odredbama. 

Sudovi se sastoje od sudova prve podsudnosti (instancije) i sudova, koji sude 
u zadnjoj instanciji. 

Sudovi prve instancije sastoje se od jednog visokog suda snabdjevenog potpu- 
nim sudovanjem prvog stupnja i vlašću da odlučuju u svim vrstama pravosuđa 
građanskog i kaznenog osim u pitanju valjanosti zakona. 

Sudovi prve instancije sastoje se od sudova, koji vrše pravosuđe mjesno i ome- 
đeno sa pravom priziva, određenog zakonom. 

Vrhovnim sudom zove se sud zadnje instancije, a predsjednik toga suda zove se 
vrhovni sudac (Chief Justice). Jedini vrhovni sud raspravlja pitanja valjanosti 
zakona s obzirom na ustav. On raspravlja prizive protiv osuda visokog suda, te je 
njegova odluka konačna i besprizivna. 

Sudac polaže u roku od 10 dana od nastupa službe zakletvu, prema kojoj će 
vršiti svoju dužnost bez straha i pristranosti, naklonosti i osvete ni prema kome 
te da će poštivati ustav. Suce postavlja predsjednik države. Ako sudac ne položi 
zakletvu, smatra se, da je napustio mjesto. 

Sudac nije izberiv za parlamenat ili senat. Suci su nepremjestivi, osim zbog 
svoje pogreške ili prekoračenja nadiežnosti, ustanovljene zaključkom sabora ili se- 
nata tražeći njihov opoziv. 

Predsjednik vlade dostavlja ovaj zaključak predsjedniku države, koji suca 
opoziva. 

Ostala organizacija pravosuđa uređuje se zakonom. 

(ČI. 37.) Nikakva odredba ustava ne može biti upotrijebljena da spriječi funk- 
ciju pravosuđa. 

(ČI. 38.) 1. Svaka osoba podvrgnuta kaznenoj optužbi mora biti suđena shodno 
zakonima. 

2. Manji prestupci mogu biti suđeni po skraćenom postupku. 

3. Zakonom se mogu odrediti posebni sudovi, kad redoviti sudovi ne budu do- 
voljni da osiguraju pravosuđe i održe javni red i mir. 

4. Vojni sudovi mogu biti ustanovljeni za povrede vojnoga reda osoba, pod- 
vrgnutih vojnim propisima, kao i za vrijeme rata i oružanih pobuna. 

5. Vojni umirovljenici ne potpadaju pod vojno pravosuđe, osim ako se nisu 
o nj izričito ogriješili; osim stavaka 2., 3. i 4. ovog članka ni jedna osoba ne može 
biti kaznenom optužbom suđena bez porote. | 

(ČI. 39.) Veleizdaja sastojat će se jedino u izazivu rata protiv Irske ili naoru- 
žanju jedne države, ili osobe, da joj navijesti rat, ili u poticanju ili udruženju 
s njima bilo pokušavajući srušiti vojnu silu ili s bilo kojim drugim sredstvom po- 
vrijediti organe vlade, uređene ustavom ili sudjelujući s urotnicima u njihovu 
pokušaju ili potičući ih i udružujući se s njma. 


OSNOVNA PRAVA 


Osobna prava. 


(ČI. 40.) Svi građani, u koliko su ljudske osobe, bit će jednaki pred zakonom. 


To pak ne znači, da država ne će u svojim odlukama uzimati obzira prema 
razlikama fizičke | moralne sposobnosti i socijalne funkcije. 

Država ne će podjeljivati plemićske naslove; moći će uvijek osnivati redove 
va zasluge (ordeneh ' 

Nijednom građaninu ne može biti podijeljen strani naslov plemstva ili časti 
bez prethodnog odobrenja vlade. 

Država obećaje poštivati i u granicama mogućnosti braniti i štititi sa za- 
konima individualna prava građana. 


Posebno će država braniti koliko najbolje može nepravedne napadaje na život, 
osobu, čast i prava vlasništva svakog građanina i.u slučaju nepravde, obraniti ih. 

Nijeđan građanin ne će biti lišen osobne slobode osim pretpostavki predvi- 
Kenih u zakonu. 

Na prigovor nezakonitog pritvora, učinjenom po kome bilo, sud će prigovor 
\spitati 1 pustiti pritvorenika na slobodu, čim se ne dokaže, da je pritvor bio 
zakonit. 

Nitko se ne će moći pozivati na ovaj ustavni propis, da spriječi zakon. o ob- 
rambenoj sili, dok postoji ratno stanje ili oružana pobuna. 

Stan svakog građanina je nepovrediv i u nj se ne će ući silom, osim po 
odredbi zakona. 

Država jamči slobođu vršiti ova prava, bez prejudica za red i javni moral: 

1) Pravo građana izricati slobodno njihovo uvjerenje i mišljenje. 

Svaki put, budući da je odgoj javnog mišljenja problem velikog značenja za 
opće dobro, država će bdjeti na tome, da organi javnog mišljenja kao što su radio, 
štampa, kino, čuvajući njihovu slobodu zakonitog izražavanja, ne služe rušenju 
reda ni javnog ćudoređa ni auktoriteta države. 

Objavljivanje ili izdavanje djela bilo koje vrste bogohulnih, buntovnih ili ne- 
ćuđorednih, čini povredu, koja mora biti kažnjena shodno zakonima. 

2) Pravo građana da se sastaju pod uvjetom, da to bude u miru i bez oružja. 

Mogu se objaviti zakoni, da se spriječe ili kontroliraju organizirane skupštine 
sa namjerom, da naruše javni mir i red kao i skupštine pod vedrim nebom i u 
blizini sabora ili senata. i 

3) Pravo građana da organiziraju saveze i osnuju sindikate. 

Zakonom se može odrediti, da pravo udruživanja i osnivanja sindikata ne 
smije sadržavati političke, vjerske ili klasne razlike. 


Obitelj (doslovan prijevod). . 


Država priznaje obitelj kao prvu i osnovnu stanicu društva i kao ćudorednu 
ustanovu, koja posjeduje neotuđiva i nezastariva prava prije i iznad svakog po- 
zitivnog zakona. | 

U tu svrhu država jamči zaštitu ustava i ugleda obitelji, nužnu i neotklonjivu 
osnovicu društvenog reda za blagostanje nacije i države. 

Država napose priznaje, da po svom životu u kući, žena daje državi potporu, 
bez koje se'opće dobro ne može održati. 

U tu svrhu država će nastojati spriječiti da gospodarske potreboće ne sile 
majke na rad s time, da zanemaruju dužnosti svoga doma. 

Država svečano obećaje bdjeti s posebnom pažnjom nad ustanovom ženidbe, 
na kojoj je osnovana obitelj i da će je štititi protiv svih napadaja. 

Nikakav zakon, koji dopušta rastavu braka ne će moći biti donešen. 

Nijedna osoba, koje je brak rastavljen prema građanskom zakonu druge države, 
ne će biti sposobna sklopiti valjanu ženidbu u Irskoj sve, dok je osoba. s kojom 
ja bila oženjena ili udata, na životu. 


Odgoj (doslovan prijevod). 

Država priznaje, da je prvi i naravni odgoj djeteta obitelj i ona obećaje po- 
štivati pravo 4 neotuđivu dužnost rođitelja i osigurati prema njihovim sredstvima 
odgoj vjerski i &uđoredni, umni, tjelesni i društveni i njihove djece. 

Roditeljima je slobodno, da osiguraju djeci ovaj odgoj ili u njihovim domovima 
iš u privatnim školama ili u školama priznatim ili uređenim po državi. 

Država ne će obvezivati roditelje, da šalju protivno njihovoj savjesti i zako- 
nitim prednostima, koje nalaze, svoju djecu u školu, uređenu po državi ili bilo 
koju školu, određenu po njoj. 

Država kao čuvarica općeg dobra i u vidu sadašnjih prilika, svaki put će 
tražiti, da djeca primaju najmanje određenu količinu odgoja ćuđorednog, duševnog 
i društvenog. 

Država će jamčiti osnovni besplatni odgoj i pokušat će popuniti u nekoj mjeri 
inicijative odgoja bilo privatnog značaja ili onog javnih zajednica. Ako traži opće. 
dobro, stvorit će mogućnosti obuke poštujući uvijek pravo roditelja posebno u 
pogledu obrazovanja vjerskog i moralnog. | 

U izuzetnim slučajevima, gdje iz razloga fizičkih ili moralnih roditelji budu. 
zanemarivali svoja dužnosti prema djeci, država kao čuvarica općeg dobra, nastojat 
ce, s običajnim sredstvima, da nadomjesti roditelje, poštujući uvijek prirodna i ne- 
zastariva prava djeteta. 

Privatno vlasništvo. 

(ČI. 43.) Država priznaje, da čovjek ima pravo na privatno vlasništvo vanjskih 
dobara, s obzirom na činjenicu, da je razumno biće, prije pozitivnog zakona. 

Dosljeđno tome, država jamči, da ne će prihvatiti zakon, koji bi pokušao uni- 
štiti pravo na privatno vlasništvo ili opće pravo otuđivati svoje vlasništvo ili o 
njemu odlučivati oporukom i nasljedstvom. 

Država uvijek priznaje, da vršenje naveđenih prava u ovom članku ustava 
snora biti upravljano u uljuđenom društvu po načelima društvene pravde. 

Dosljedno, ako događaji iziskuju, država može ograničiti zakonom vršenje 
rečenih prava da ublaži njihovo vršenje sa zahtjevima općeg dobra. 

Vjera. 


(ČI. 44.) Država priznaje, da poštivanje javnog bogoslužja prema Bogu Svemo- 
gućem mora postojati. Ona će poštivati Njegovo ime, ona će poštivati i častiti vjeru. 

Država priznaje posebni položaj svete katoličke, apostolske i rimske crkve 
kao čuvarice vjere, koju ispovijeda velika većina građana. 

. Država priznaje također crkvu Irske, presbiterijansku crkvu u Irskoj, meto- 
dističku crkvu u Irskoj, društvo prijatelja vjere u Irskoj, kao i vjerske zajeđnice 
Židova | drugih vjerskih ustanova, koje postoje u Irskoj u času stupanja ovoga 
ustava u krepost. 

Sloboda savjesti, slobodno ispovijedanje i vršenje vjere jesu zajamčene svima 
građanima bez prejudica za red i javno ćuđoređe. 

Država obećaje, da ne će podupirati ni jednu vjeru. Ona ne će stvarati zbog 
toga razloge nesposobnosti ni praviti razlike u pogledu vjeroispovijesti, vjerovanja 
ili vjerskog statusa. 

> Zakonođavstvo o potporama školstvu ne će praviti razlike između škola, koje 
se nalaze pod upravom raznih vjerskih ustanova i ne će smjeti praviti prejuđica 
za pravo svakog djeteta da posjećuje školu, koja je podupirana a da ne prisustvuju 
vjerskoj obuci ove škole. 

Svaka vjerska ustanova imat će pravo upravljati 1 sa svojim vlastitim poslo- 
vima, posjeđovati, sticati i upravljati sa svojim vlastitim dobrima, pokretnim i ne- 
pokretnim i voditi ustanove u vjerske i dobrotvorne svrhe. 

Dcbra jedne vjerske ustanove ili odgojne ustanove ne će se obrtati od nji-. 
hove namjene osim za nužna djela javne koristi i uz naplatu, ' 


Glavna načela društvene politike. 


(ČL. 45.) Načela društvene politike uređena u ovom članku, imaju zadaću da 
služe općem ravnanju Oireachtasa. Primjena ovih načela u času izradbe zakona 
činit će glavnu brigu Oireactasa i ne će mora u nađležnost nikojeg suda prema 
bilo kojoj određbi ustava. 

Država će se starati da uvećava eia cijeloga naroda osiguravajući i 
zaštićujući najdjelotvornije socijalni napredak, u kojem će pravđa i pravednost 
djelovati na sve ustanove narodnog života. 

2. Napose, država će tražiti, svojom ;politikom da osigura: 

a) da građani po svojim zanimanjima mogu naći sredstava da razborito pod- 
miruju svoje domaće potrebe; 

b) da vlasništvo i kontrola materijalnog bogatstva zajednice budu razdijeljeni 
među pojedince i različne klase na način,, đa se zadovolji opće dobro: 

c) da se prije svega igra sa slobodnom konkurencijom ne razvije na takav 
način, da ođatle rezultira skupljanje vlasništva ili kontrole proizvodnih sredstava 
u rukama nekolicine pojedinaca na štetu najvećeg broja: 

d) da kontroli kredita bude stalna i nadmoćna svrha blagostanje ci- 
jelog naroda: 

e) da se najveći brojobiteljikoliko'je uopćemoguće smje- 
sti na selu sa uvjetima gospodarske sigurnosti. : 

3. Država će podupirati privatnu inicijativu u tvorničarstvu i trgovini i tamo 
gdje buđe potrebno, nađopunjavat će je. 

Država će bdjeti nad tim, đa privatna poduzeća budu vođena tako, da proiz- 
vođnja i dioba dobara buđu uspješne i da javnost bude zaštićena od nepravednog 
izrabljivanja. 

Država sesmatra jamcem, koji će štititi sposebnom pom- 
njom gospodarske interese najslabijih stranaka zajednice 
| dau slučaju nužde, pomaže uzdržavati nejake, udovice, si- 
ročađistarce. 


333 


Državaćebdjeti da senezlorabislabostženaidjecei đa 
gospodarska nuždaneprimoravaniženeni djecu nabavlje- 
nje takvim zanimanjiem, koje ne odgovara njihovu spolu. 
dobininjihovoj snazi. 

(ČI. 46.) Ustav se može mijenjati, dopunjavati i ukidati. 

Svaki dodatak ustavu može se provesti kroz sabor u formi zakona, te će biti 
podvrgnut putem referenduma odluci naroda. 


Referenđum. 


(ČI. 47.) Svaki prijedlog za promjenu ustava smatrat će se da je primljen pu- 
čkim glasovanjem, ako se većina izjasni u korist promulgacije. 

Ako se većina izjavila protiv objave predloženog zak. nacrta, i ako ta većina 
iznosi 35% ubilježenih glasača, smatra se, da je nacrt odbijen. 

Svaki zak. nacrt osim ustavne promjene podvrgnute referendumu smatrat 
će se prihvaćenim — prema čl. 27. ustava (referendum na prijedlog predsjednika 
Irske, da li zakon sadržaje odredbe nacionalne važnosti), ako ne buđe odbijen po 
narodu shodno gornjem stavu. 

Svaki građanin ima pravo glasa na referendumu kao i za Dail. 

(ČL. 48., 49. i 50.) Ukiđa se ustav slobodne države Irske, te je njen pravni sli- 
jednik Irska. Svi zakoni slobodne države ostaju u kreposti i u Irskoj, dok se ne 
izmijene. (ČI. 51—83. sadrži prelazne odredbe.) 

Kopija ustava potpisana po Taoiseachu, vrhovnom sucu i predsjedniku Daila 
zavedena je u'arhivu Vrhovnog suda i ona predstavlja vjerodostojan tekst. U slu- 
čaju prijepora irski tekst je mjerodavan pred engleskim. 


Ustav završuje irski: na slavu Božju i za čast Irske: 
Dodhum Glčire DE agus On6ra na h Eireann. Dr. Franjo Dujmović. 


Kroz eevije i listove 


SRBI O CRKVI 





»Letopis Matice Srpske« iz Novoga Sada — »sveska za maj 19838« do- 
nosi ođ Dra Laze Sekulića dugu ocjenu knjige Momira Nikolića »Građaninov 
vrt«. Dr. Sekulić među ostalim piše i ovo: 

»Sad samo još o zamašnom problemu: Crkva, crkva i država, ujedinjenje crkava. 
Na dvadeset strana se izlaže o tom. Smatrajući veru kao potrebu ljudi pisac pobija 
napade na nju. Protivnik je drugoga braka kod sveštenika i čudi se sveštenicima 
koji to traže. Što se tiče prvoga braka, zauzima stav apostolski; ali, veli, crkve koje 
su dopustile brak sveštenicima, pogrešile su. Jako napada Reformaciju, gde se 
»svakome priznalo pravo da tumači večnu istinu«. Reformacija je delovala razorno 
na hrišćansku civilizaciju i to neizmerljivo! To je. kaže, veća nesreća nego cepanje 
hrišćanstva na crkve istočnu i zapadnu. Usvaja način primene principa — nepo- 
grešivosti pape. 

Postoji protivnost među crkvom i demokratijom u pogledu na učešće crkve u 
politici, jer se druga protivi i to radi proširivanja nadležnosti države na ceo dru- 
štveni život. Takvim zauzimanjem stava demokratija ide na ruku državnoj omnipo- 
tenciji do apsolutizma države koja je »po sebi već duboko antihrišćanska«; ali de- 
mokratija stavlja taj apsolutizam u službu svojega racionalizma. Usled takvog istupa 
države nastaje za crkvu neminovnost da ustaje u odbranu svojih duhovnih interesa 
(166). To bi bio njezin klerikalizam. To je struja koja se bori za nezavisnost 
duhovne vlasti od države, pa se, veli, tako ukazuje i kao činilac ljudske slobode, te 
i kao borac za očuvanje osećanja božanskoga u čoveku (167). To je sve lepo. Ali; 

pisac nije, makar u dva-tri poteza, potsetio, dokle je, kroz nekoliko vekova, išao 
klerikalizam naročito rimokatoličke crkve, na štetu prava i interesa države! To je 
valjalo takođe prikazati radi potpunosti glike, a naročito i sa stajališta načela 
objektivnosti: Ni po babu, ni po stričevima. Pisac upotrebljava izraz katolička 
crkva. Egzaktno je rimokatolička; jer je i pravoslavna crkva katolička, t. j. sve- 
opšta, saborna, vaseljenska. Pa sama crkva naziva sebe rimokatoličkom. Stoga 
ni izraz srpska crkva nije na mestu. Kao autokefalna jedinica ona je Srpska pravo- 
slavna crkva. 

Što se tiče borbe protiv državne omnipolencije, o tom sada neću da rasprav- 
ljam; ali mislim da valja ukazati na činjenicu da postoji, 1 to ne malen broj, i dru- 
gih omnipotencija: dinastijska, vojnička, crkvenojerarhijska, feudska, framasonska, 
demokratijska, oligarhijska, plutokratijska, proletarska i t. d. Kako svaka omni- 
potencija dejstvuje tako da dolazi do remećenja reda, poretka, pravičnosti, to se 
svakako valja boriti protiv svake omnipotencije. 

Pisac postavlja pitanje ujedinjenja crkava. Ne predlažući ništa nego samo 
izlažući jedno stanje stvari (177) pisac ovako prikazuje stvar. Do jedne narodne 
crkve u nas može se doći samo ujedinjenjem »srpske crkve sa katoličkom«. To su 
dve narodne crkve naše. Jedna narodna crkva moguća je samo njihovim ujedi- 
njenjem. »Naročito treba odbaciti misao da se do jedne narodne crkve može doći 
bilo preko starokatoličkog pokreta bilo prevođenjem katolika u pravoslavlje. Kato- 
lička crkva je toliko jaka, starokatolički pokret i pravoslavna crkva u pore- 
đenju sa njom toliko slabi, da su sve nade u ovom pravcu obično 
bezumlje«. (176). Pisac naglašava da bez priznanja primatstva i nepogrešnosti 
rimskoga biskupa — nema ujedinjenja (172). Iako se sa zainteresovane strane to ne 
kaže uvek tako precizno, ipak je odavno poznata ova kondicio sine kva non. Pre- 
kaže uvek tako precizno, ipak je odavno poznata ova konditio sine qua non. Pre- 
vedeno sve to na opšterazumljivo značilo bi, da autokefalna Srpska pravoslavna 
crkva napustivši Vaseljensku pravoslavnu crkvu, dakle celinu, priđe i stopi se sa 
rimokatoličkom, pa se tako dođe do jedne »narodne crkve«. A gde ostadoše Hrvati 
i Slovenci?! Treba dobro uočiti: Hrvati i Slovenci ne dolaze tu u obzir! Kako ne 
dolaze? Pa, eto, tako: Do izražaja stvarno dolazi samo celina rimokatoličke crkve. 
Pita se sada: Kakvo bi bilo to ujedinjenje gde jedna strana čini goleme žrtve 
(gubljenje nezavisnosti, napuštanje jednog dela dogmatskoga učenja i dr.), a druga 
ama baš ništa?! Takav sporazum za ujedinjenje bacio bi u zasenak sve ugovore 
čiju sadržinu obeležava — pars leonina; i bio bi za pravoslavnu stranu prava — de- 
minutio capitis! Pisac je neopisivo daleko od misli, da bi stvaranje jedne narodne 
crkve, ako bi dotle moglo doći, valjalo izraditi i izgraditi čisto između Srba i Hrvata 
i Slovenaca, to će reći: samostalno, nezavisno od celine Vaseljenske pravoslavne 
crkve, ali i od celinerimokatoličke crkve, dakle i od papske stolice, pa 
da formacija postane jedna zasebna samostalno narodna crkva u svetu, verski i 
organski! Nu rešavanje toga preteškoga pitanja ne može imati ovde mesta. Samo su 
iznesene nekoje misli u vezi sa piščevim sugestijama, koje, uostalom, nemaju nika- 
kva izgleda da bi ih pravoslavni primili. Istina, pisac izrekom kaže, da je 
pitanje ujedinjenja (170) stvar same Crkve, njenih vođa i njenih vernih (vernika); 
ali duh izlaganja piščeva izgleda — unioniclin.« (Sva mjesta podcrtao Dr. L. S.) 


MABSARYK I HRVATI 


»Letopis Matice Srpske«, isti broj — donosi od Franje Malina prikaz 
nove knjige Milade Paulove »T. G. Masaryk A Juhoslovane€«. U tom se 
prikazu nalaze i slijedeći odlomci: 

»Za promenu prilika u Hrvatskoj, na prekretnici XIX i XX veka, imao je i 
Masaryk uticajnog udela. Pored stuđentskog pokreta u Zagrebu, pod uticajem Masa- 
rykovih ideja formirao se devedesetpete godine jugoslovenski studentski pokret u 
Pragu čije je geslo bilo: »Razumom i srcem ne za slogu nego za narodno jedinstvo«, 

jer sloga znači kompromis dveju stranaka i leglo daljih sporova. Idejna osnova 
narodnog jedinstva i kod Svetozara Pribićevića i kod Stjepana Radića preuzeta je 
od Masaryka. Naročito se kod Radića oseća uticaj Masarykove narodnosne filozo- 
fije. Hrvatskim studentima, isteranim sa Zagrebačkog universiteta posle spaljivanja 
mađarske zastave u Zagrebu prilikom boravka Franje Josifa, postao je Masaryk, 
kad su došli u Prag, prorok. U io doba uhvatio je u Češkoj realistički pokret i 
Masarykov kriticizam korena.« 

»Realistički pokret bio je antiklerikalan, on je, kao i Masaryk, veru smatrao lič- 
nim uverenjem, a klerikalizam je bio tim opasniji, što su i onako dve vere kod Jugo- 
slovena velika smetnja narodnom ujedinjenju. U praškom omladinskom listu »Novo 
doba« udružila ee omladina srpska, hrvatska i slovenačka.« 

»Realizam u Dalmaciju unosi d-r Josip Smodlaka osnovavši Pučku narodnu 
stranku. U Hrvatskoj, pak, obe generacije Masarykovih đaka osnivaju »Hrvatsku na- 
prednu stranku« sa organom »Pokret«. Duhovna revolucija je bila u Hrvatskoj spro- 
vedena, nedostajao je jedino uspeh koji je napokon postignut putem Hrvatsko-srpske 
koalicije. Tim je — sasvim ispravno konstatuje d-r Milada Paulova — izvršeno ono 
najveće što su prof. Masaryk i realizam učinili za jugoslovensku državu, Realiste su 
postali politički gospodari Hrvatske.« 

»k 


Gradski namještenik, broj 3 od 5. ožujka donosi realne proračune za izgradnju 
t.zv. obiteljskih kuća (»Gradnja obiteljskih kuća gradskih namječtenika« od ing. 
arh. Vlade Antolića). Osim proračuna, skica, otplata pisac analizira stanje gradskih 
namještenika i veli: .. .»gradski namještenici ogroman dio svojih beriva daju za 
stanarinu...«. U gradu doduše postoji znatan broj prikladnih stanova za dobro sta- 
novanje, no gradski namještenici većinom radi svojih premalih plaća nisu u stanju 
unajmljivati i izdržavati takve stanove.« 

»Najvažnije bi bilo povećanje plaće. ...«, »...da gradska općina izgradi zdrave 
stanove i da ih svojim namještenicima iznajmi ili preda u vlasništvo uz povoljne 
uvjete i dugoročnu otplatu. ...« »Dobro zemljište pretstavlja općenito prvi i jedan 
od najtežih problema za pojedinačnu izgradnju.« .. .»spekulacija sa zemljištem ima 
za posljedicu visoke cijene zemljišta na gotovo cijelom području grada.« »Gradska 
općina bi bezuvjetno trebala da za potrebe izgrađivanja stanova svojih namješte- 
nika postepeno nabavlja veće komplekse zemljišta ..., gdje je još zemljište jeftino.« 

Ekonomist, broj 4 iznosi vanredno zanimiv problem šljivarstva u Bosni (»Trgo- 
vina šljivom u Bosni« od Petra Jekina, — Sarajevo). — »Šljivarstvo u Bosni pred- 
stavlja svakako jednu od najvažnijih grana narodnog gospodarstva. ..« »Trgovina 
šljivom u većem opsegu počinje u Bosni početkom XX. vijeka, Prostrano tržište 
bivše monarhije lakoćom konzumira čitavu bosansku proizvodnju. Poslije rata se 
slika trgovine iz temelja mijenja: stara tržišta bivše monarhije ograđena su carin- 
skim ogradama; u sklop nove države Jugoslavije došlo je još jedno novo šljivsko 
područje — Srbija. Na domaćem tržištu pojavljuje se masa poratnih spekulanata i 
neiskusnih trgovaca, na međunarodnom Kalifornija.« 

= >U trci za zaradom počeli su trgovci manipulirati sa šljivom na način, da je 
naša suha šljiva, u pogledu svog kvaliteta, izgubila na vanjskom tržištu svoj raniji 
dobar glas.« 
Pisac donosi sve različite spekulacije oko zarada i kvarenja šljive, pa na koncu 
predlaže izvjesne mjere, koje bi koristile svima zainteresiranima, 


=. ormoaonaanP o j S O SE) 


»Hrvatska Smotra« izkazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 680b. Predstavnik redakcionog odbora I. Oršanić, Nova ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
u ko .: .nalazi:se u Zagrebu, Mošinskoga ul. 10. 





336 


HRVATSKA SMOTRA 


BROJ 7—8 SRPANJ— KOLOVOZ 1938. GOD. Vi. 








O POSTANKU GLAGOLSKOGA PISMA 


Znanost nije mogla utvrditi, da je hrvatski narod bio u bilo kakvom 
odnosu sa svetom Solunskom Braćom, moravskim Apoštolima, Čirilom i 
Metodom. Ipak, bit će tomu kakvih sedam ili osam decenija, uprlo se je 
sa stanovite strane, iz svih sila, da se dokaže kako i Hrvati duguju svoje 
pokrštenje, dakle svoju kulturu, baš tim svetim vjerovjesnicima, kojima 
se dapače pripisuje izum i glagolske azbuke, kojom su ti vjerovjesnici 
odmah napisali i prijevode svetih knjiga. 

Ta je tvrdnja bila mnogima ugodna, i kao da nije nikomu smetalo, 
što kod Hrvata ne postoje nikakve uspomene, koje bi takvu tvrdnju 
opravdale; što u hrvatskim zemljama, sve do polovice prošloga stoljeća, 
nije postojala ne samo crkva, već ni kapelica, dapače ni oltar posvećen 
Moravskim Apostolima, te što narod naš nije nikad pripisivao Svetoj 
Solunskoj Braći, ili jednom od njih, izum glagolskih pismena, akoprem 
se je to pisma održalo samo kod Hrvata, i to ne samo u svetim knji- 
gama već i u društvenim ustanovama. Ali, za onima, koji su prvi utvrdili, 
da su glagolicu izumili Moravski Apoštoli, poveli su se mnogi, malo ili 
ništa razmišljajući o osnovanosti tako zamašne tvrdnje. 

Oni, koji izum glagolskoga pisma pripisuju Solunskoj Braći, zapravo 
Konstantinu, koji je u Rimu uzeo ime Ćirila, tu svoju tvrdnju osnivaju 
na gdjekojoj vijesti sadržanoj u nekima od poznatih legenda o toj Svetoj 
Braći, i onda na svemu onomu, što se je tijekom vijekova na takvom 
labavom temelju iskonstruiralo. 

Predugo bi bilo, a donekle i suvišno, da se ovdje navedu makar sami 
naslovi svega onoga, što se je zadnjih osam decenija, na temelju spome- 
nutih legenda napisalo u inozemstvu i kod nas. Od naših se je ljudi 
jedva koji usmjelio da izjavi, da se djelovanje svete solunske Braće nas 
Hrvata nikako ne tiče, budući da su naši oci bili kršteni davno prije 
nego li su Solunska Braća počela da djeluju u Moravi; ali opet, nisu se 
nikako našla dvojica Hrvata, koji bi odlučno istakli, kako spada u car- 
stvo priča, pukih priča, ono što nekoje od tih legenda, jedna po drugoj, 
pripovijedaju o postanku glagolske azbuke, pripisujući dapače taj posta- 
nak Božjemu čudu, dok s priznanjem čudesa, ako itko, to naša sveta 
katolička Crkva postupa vrlo oprezno, i onda, kad su ta čudesa očita, 
pogotovo kad izgledaju snažna. Obzirom na to, ovo razlaganje o postanku 
glagolskoga pisma razdijeljeno je u dva dijela. U prvom će se analizirati 
spomenute legende pomoću zdrava razuma, dakle na svijetlu logike, a 
onda će se iznijeti dokazi i svjedočanstva iz hrvatske tradicije, da sv. 
Solunska Braća nisu izumila, niti trebala izumiti već postojeću 
glagolsku azbuku. 

I. Koliko su vjerodostojne legende o sv. Čirilu i Metodu. 


Imađemo pet legenda, koje se bave djelovanjem i životom sv. Ćirila 
i Metoda. Spomenut ćemo jednu po jednu, da se vidi u kojima je govor 
o izumu glagolskoga pisma. 


Prva je tako zvana italica, italska legenda, koja o književnom 
radu sv. Solunske Braće veli samo to, da je Ćiril preveo in corum 
lingua (u jezik Moravljana) Evanđelje. O azbuci glagolskoj, i njezinom 
postanku nema ni spomena. — Ta je legenda nastala odmah poslije smrti 
sv. Braće. Autor njezin je onaj biskup, koji je zaredio sv. Metoda. On si- 
gurno ne bi bio prešutio, da mu je sv. Metod nešto povjerio o bratovu 
izumu glagolskoga pisma. 


Druga je legenda Moravica, koja je po sudu stručnjaka, napisana 
oko godine 1380, dakle pet stotina godina poslije smrti sv. Braće. Ta le- 
genda veli, da su Ćiril i Metod preveli iz grčkoga i latinskoga mnogo 
toga, napose da su u »slavenskom« jeziku uveli kanonske časove i Mise. 
Ali, već ova legenda ne spominje uopće glagolsko pismo, kamo li da bi 
njegov izum pripisivala sv. Solunskoj Braći. U ostalom njezin je pisac 
tako slabo skrupulozan, da i kad bi u njoj stalo, da su sv. Braća doista 
izumila glagolska pismena, ne bi joj se moglo pokloniti osobite vjere, 
obzirom na budalaste nevjerojatnosti, koje ona sadržava. Ta legenda ne 
priznaje da je sv. Metod pošao u Rim s bratom Ćirilom, već da je došao 
istom poslije Cirilove smrti; dok je utvrđeno, da su oba brata zajedno 
putovala u Rim, da opravdaju svoje djelovanje u Moravi. Ta legenda 
dapače veli, da je Metod tražio od Pape bratovo tijelo, sahranjeno u crkvi 
sv. Klementa, da ga ponese sobom u Moravsku. I kad mu je Papa to 
uskratio da je Metod noću unišao u tu crkvu, i da je on, protivu za- 
brane svoga vrhovnoga poglavara izvadio iz grobnice bratovo tijelo i 
tajno ga iznio iz Rima! Takav čin moderno zakonodavstvo žigoše riječju 
»oskvrnuće« groba, osim što involvira i prijestupak protiv zabrane za- 
konite vrhovne oblasti. Prema premilenijskom mentalitetu taj čin možda 
nije bio toliko oduran, ali nepokorenost bila je uvijek nešto pokudna. 
Ta legenda veli dalje, da je Metod Cirilovo tijelo neko vrijeme doista 
nosio, kad najedared, nije mogao ni makac dalje! Tada, da se je Metod 
pomolio Bogu, neka mu očituje svoju volju. A Bog da mu je očitovao 
svoju volju tako, da je mrtvo Čirilovo tijelo podiglo ruku, kojom je uči- 
nilo Metodu znak, neka ga nosi natrag u Rim! Metod da je poslušao i 
krenuo natrag, a Papa da mu je izašao u susret i tada da su opet sahra- 
nili smrtne ostanke Cirilove u crkvi sv. Klementa. Suvišno je i spome- 
nuti, da se Metod nije mogao ogriješiti nasilnim oskvrnućem bratove grob- 
nice u noćno doba, a da niti ne istaknemo koliko je bilo uputno u ono 
doba, nositi svježe mrtvo tijelo na ovako dalek put. Očita izmišljotina! 


Treća je legenda češka, Bohemica, ili legenda o sv. Ljudmili, na- 
pisana također polovicom XIV. stoljeća, dakle je i ona nastala oko pet 
stotina godina poslije smrti sv. Braće. Tu se prviput veli za sv. 
Čirila, da kad je našao (pronašao, izumio) nova pismena (investisquo no- 
vis apicibus sive literis), da je preveo stari i novi Zavjet, i razno drugo 
iz grčkoga i latinskoga na jezik slavenski. 

Četvrta je legenda panonska, koja se u glavnom bavi sv. Metodom. 
U njoj stoji, ni više ni manje, već da je »Bog Filozofu, (sv. Čirilu) 
objavio slavensku azbuku, i da jeon odmah, pošto je 
udesio azbuku i složio govor (jezik), poduzeo put u Mo- 
ravsk.. U toj je legendi navedeno i tobožnje pismo Pape Hadri- 
jana, upravljeno knezu Rastislavu, (koji je već bio umro) i knezu Kocelu, 
da kod Mise treba čitati poslanicu i evanđelje najprije latinski (rom a- 
nice) pa slavenski.« Je li pak to pismo autentično? U tom vapinskom 
pismu stoji, da je pravovjerni car Mihajlo poslao Rastislavu Ćirila i 
Metoda, a utvrđeno je da je taj pravovjerni car bio notorna u Carigradu 
pijanica, razbludnik i stvoritelj raskola. Je li moguće da o tom u Rimu 
nije bilo ništa poznato? 

U toj se legendi spominje Metod kao »papinski legat«, i tvrdi se, da 
je Metod preveo čitavo Sveto Pismo, osim knjige Makabejaca, iz grčkoga 
na slavenski jezik (in Slovenicam!) i to za samih šest mjeseci, 
točno: od početka ožujka do dvadesetšestoga dana listopada! | 

Značajno je i to, da je, prema panonskoj legendi, Metod umrć god. 
1939 od stvorenja svijeta (uboga hronologijo!), tako da je po njoj svijet 
postojao samo pet stotina godina prije Isusova narođenja! 

Peta je legenda bugarska, zadnja koju treba spomenuti. Sadržana 
je u životopisu Klementa, biskupa bugarskoga. Tu se veli, da su 
Čiril i Metod izumili slavenska pismena i da su pre- 
veli Bogom nadahnute knjigeiz grčkogana bugarski 
jezik. 

Eto to je sve što sadrže te legende o izumu glagolskih pismena. 
Treba li ih pobijati? Njihovo je pripovijedanje bez svakoga oslona. 

Te su legende ocjenili ugledni učenjaci. Donosimo sud samo dvojice: 
jednoga Talijana, a to je glasoviti kardinal D. Bartolini, dočim je 
drugi, priznati glasoviti njemački stručnjak Ginzel. Prvi je napisao 
»Memorie Storicocritiche archeologiche dei Santi Cirillo e Metodio e 
del loro apostolato fra le genti slave«. — Roma. Tipografia Vaticana 1881.; 
a drugi: »Geschichte der Slawenapostol Cyrill und Method und der 
Slawischen Liturgie«. Wien 1861. 

Bartolini priznaje Italskoj Legendi potpunu vjerodostojnost, 
buduć da ju je napisao Gauderik, biskup u Velletri, koji je Metoda redio 
za svećenika, koji je dakle imao prilike da upozna dobro sv. Braću u 
Rimu, te je sigurno, da, što on pripovijeda, doznao je lično od njih, i 
svojim je očima vidio. On se pričama stoga ne bavi. — Dodajemo još 
jednom, da u legendi italskoj nema spomena o tom, da 
je sv. Ćiril izumio glagolsku azbuku, a ta je legenda 
jedina vjerodostojna. 

Glede druge legende, koja se zove Moravica, Bartolini veli da 
joj se može vjerovati u koliko se slaže s Italskom. Ali joj poriče 
vjerodostojnost, gdje pripovijeda, kako je Metod došao u Rim 
poslije bratove smrti, kako je protiv Papine zabrane noću odnio iz 
grobnice bratovo tijelo i krenuo put Moravske, te kako nije mogao ni 
makac dalje, dok nije mrtvi Ćiril podigao ruku i pokazao neka ga nosi 
natrag u Rim. Kardinal dodaje, da se već iz toga može osvjedočiti svatko 
koliko se toj legendi može pokloniti vjere. — Dodajemo, da u njoj 

nema spomena da je sv. Čiril izumio glagolska 
pismena. 

O trećoj legendi, Bohemica, češkoj, koja je dio legende o sv. 
Ljudmili, Bartolini citira stavku u kojoj stoj, da su Bugari 
kršteni u doba velikoga Naučitelja sv. Augustina, 
označujući je »un grosso errore cronologico« (krupnom  hronološkom 
pogreškom). Ističe kardinal i to, da se nije za njegova života nikad 
dogodilo, što legenda pripisuje Metodu, da su mu dodijelili ništa manje 
od sedam sufragana. Bartolini veli, da je ta legenda napisana mnogo 
poslije smrti sv. Braće, pa dodaje da ne mari baviti se ni njezinim 
anahronizmima, ni neslaganjem njezinim s drugim legendama, iz čega 
proističe, ili da je bila interpolirana, ili da su joj vijesti crpljene iz 
naivnoga pučkoga pripovijedanja. — Koliko vrijedi njezina vijest o 
pokrštenju Bugara u doba sv. Augustina, toliko vrijedi — možemo dodati 
mi — i vijest o izumu glagolske azbuke, te da je Ćiril preveo 
stariinoviZavjet,sveLiturgijeikanonske časove, a 
ipak se, u drugima, pripisuje Metodu zasluga da je preveo čitavo sv. Pismo! 
Konačno, što ta legenda pripovijeda, da je Metoda primio uz najveće po- 
časti jedan car (to bi mogao biti istočni car Mihajlo III pijanica!) i jedan 
patrijar (a to bi mogao biti samo Focije), naprosto je smiješno, jer se sv. 
Braća poslije odlaska u Moravu, nisu nikad više pojavila u Carigradu. Sa- 
stavljač legende, da oplete čim sjajniju aureolu oko glava sv. Solunske 
Braće, nije se žacao da jednostavno izmišlja. To je bila potencirana 
pia frausl 

Bartolini veli, da se četvrta legenda, Panonska, ne slaže s ital- 
skom. Slog njezin da odaje autora vještijega grčkomu nego li latinskomu 
jeziku. Autor, veli Bartolini, odaje poštovanje Papi, kao vrhovnom pogla- 
varu Crkve, ali imade umetaka, od šizmatičke ruke. Uvod joj je dugačak. 
Ona spominje više glasovitih Papa, i to: Silvestra, Celestina, Lava, Vigi- 
lija i Agathona, koje slavi kao nasljednike sv. Petra. Spominje i prvih 
šest ekumenskih sabora, ali II-i Nicejski prešućuje, premda se je već 
obdržavao. Poslije svega toga veli, da je Bog poslao »učitelja našega 
blaženoga Metoda, u naše doba, za naš narod, pa ga možemo usporediti 
sa svakim pojedinim od već spomenutih«. Prelazi zatim na život sv. 
Metodija, te ističe nekoje netočne podatke. Iz svega proizlazi — veli 
Bartolini, — da je legendu napisao jedan od Metodijevih učenika. Govori 
o Metodovu stradanju, a iz češke legende preuzima, da je Metoda primio 
uz velike počasti jedan car, a isto tako i jedan patrijar. Taj umetak, 
nagađa Bartolini, valja da je od focijanske ruke, s tom svrhom, da 
postavi Metodija u nekakav odnos s istočnim carem, pogotovo s patri- 
jarom Focijem. Legenda dalje pripovijeda, da je Metod, uz pomoć dvojice 
svećenika, preveo u zadnjoj godini svoga života, čitavo Sveto Pismo, i 
još k tomu Paterikon i Nomokanon. I sve to da je izvršeno za samih 
sedam mjeseci! — Dodajemo pak mi, da ta legenda spominje usmeni 
razgovor Metodija s ugarskim kraljem, akoprem je ugarsko kraljevstvo 
nastalo punih stotinu godina poslije Metodove smrti! — Bartolini veli, 
da u toj legendi imade interpolacija izvedenih ruskom rukom, i završava 
izjavom, da zdrava kritika ne može priznati kojekakve 
priče. 

Bartolini ističe glede zadnje legende, bugarske, da se u njoj veli, da 
su Ćiril i Metod preveli svete knjige na bugarski jezik, 
da je Metod bio posvećen biskupom moravskim i panonskim, da je Ćiril 
umro u Rimu, da su se zbivala čudesa na njegovu grobu; a sv. Metod 
da je biskupovao dvadeset i četiri godine, i da je ostavio u moravskoj 
nadbiskupiji nasljednika svoga Gorazda. Bartolini ističe, da za sve te 
legende vrijedi izrečeni sud: gdje se slažu s italskom mogu poslužiti kao 
izvor, inače ne. 

Kako je kardinal Bartolini, tako je i učenjak Ginzel u spomenutom 
svojem djelu analizirao, uza sve izvore za povijest Svete Braće, napose 
spomenute legende. Njegov se sud slaže s Bartolinijevim glede italske 
legende. Za moravsku legendu tvrdi, da je složena u XIV stoljeću. Imala 
je svrhu, da se dokaže, da se pokrštenje Moravljana ima pripisati samo 
Čirilu i Metodu. — Češka je legenda, po Ginzelu, nastala također oko 
polovice XIV vijeka, i veli da je puna anahronizama i netočnosti. Ona 
ni ne zna, da se je Ćiril prije zvao Konstantin. Za panonsku legendu 
Ginzel veli, da stoji na istoj liniji s moravskom i češkom, ali da izgleda 
djelo jednoga šizmatika, i to mitropolite Theophylakta, koji je umro 
god. 1107. Veli, da je u njoj malo znatnije historijske vrijednosti. — 
Za bugarsku legendu Ginzel ističe, da ni ona ne pozna Konstantina već 
samo Ćirila, a proglasuje sv. Braću Apostolima Slavena ili Bugara, i 
da im je Duh Sveti nadahnuo izum bugarskoga pisma, 
kojim su napisali prijevode sv. knjiga iz grčkoga 
jezika, i naznačuje — netočno dakako — godinu 892 kao smrtnu 
Metodovu, pošto je imenovao Gorazda svojim nasljednikom. 

U posebnom poglavlju Ginzel postavlja zakon historijske kritike 
glede uporabe tih legenda, i veli, da u historiji imadu vrijednosti i važ- 
nosti samo one vijesti, kojima Kritika postavi valjanost i vjerodostojnost 
izvan svake sumnje. Vijesti dvojbene vjerodostojnosti imadu za historiju 
tek uvjetnu vrijednost, te se mogu upotrijebiti samo uz razboritu i 
opreznu kritiku. Stoga glede legenda o Čirilu i Metodiju vrijedi propis: 
trebaodbacitisveipojedino, što seutimlegendama 
ne slaže s čisto historijskim podacima, kao neisti- 
nitoilažno; dočim sve ono što jeu njima sadržano i 
slaže se sa zajamčenim činjenicama, to je u tolikoj 
mjerii vjerodostojno, ukolikosesistima slaže. Stoga, 
završuje Ginzel, u interesu historijske znanosti, može se samo 
požaliti, što se nekoji istraživači i suradnici kod povijesti slavenskih 
apostola, kao što su Wattenbach i Dimmler, slabo drže spo- 
menutoga temeljnoga pravila, te baš oni smatraju panonsku 
* bugarsku legendu potpuno pouzdanim izvorima. 

Između hrvatskih historičara, koji su se bavili životom i djelovanjem 
sv. Čirila i Metodija izgleda da je najozbiljniji pokojni profesor crkvene 
povijesti u hrvatskom sveučilištu Dr Jelenić. On nam je ostavio 
raspravu pod naslovom: Kiril i Metodije, slavenski apostoli. 
(Zagreb 1926). U toj raspravi na str. 4. on veli: »I doista Kirili 
Metodije nijesu pokrstili nijednoga slavenskoga 
naroda«. Na strani pak 5. veli, da se je o ĆČirilu i Metodu tokom 
vijekova veoma mnogo i pripovijedalo i pisalo, ali kri- 

tično istom od XIX vijeka. — Na str. 7. pripovijeda: »Koncem 
god. 862. u Carigrad stignu moravski poslanici. Kada je saslušao mo- 
ravske poslanike, sazvao je car vijeće, u koje je pozvao i Kirila, a bez 
sumnje i patrijarhu Fotija. U tom su vijeću moravski poslanici ponovili 
svoju molbu, a car je istakao, da bi za moravsku misiju bili najpodobniji 
Kiril i Metodije, a to za to što su oni Solunjani. I Kiril se odmah izjavio 
za to pripravnim, ali pod pogodbom (sic!), ako Moravljani imaju svoje 
pismo. Pa kad mu je car na to odgovorio, kako su slavensko pismo već 
njegov djed i njegov otac istraživali i kako ga nije moguće pronači, 
tada je Kiril primjetio, da bi u tome slučaju njegovo pripovijedanje u 
Moravskoj bilo isto što i pisanje besjede po vodi, i da bi ga uslijed 
toga sumnjičili da je krivovjernik. No car se tim nije dao smesti, pa ga 
je s Bardom i dalje nagovarao, da se primi moravskoga poslanstva, 
bodreći ga, da će s Božjom pomoću sve poteškoće svladati, pače i sla- 
vensko pismo sastaviti (str. 8). I Kiril se napokon carevoj želji pokorio, 
pa odlučio poći s bratom u Moravsku, ali i opet ne bez slavenskih 
knjiga. Stoga se nije odmah ni dao na put, nego se neko vrijeme još 
zadržavao u Carigradu, i tu se, uz molitvu, posvetio u prvome redu 
sastavljanju onoga slavenskoga pisma, što ga mi danas obično nazivamo 
glagolicom. (str. 9). I oštroumni je Grk u tome tako uspio, da mu 
se učenjaci poradi toga još svejednako dive.«... Kad je pak Kiril bio 
gotov sa svojom azbukom, tada, veli Dr Jelenić, počeo je prevađati 
Sveto Pismo Novoga Zavjeta na ono narječje, kojim su se u to doba 
služili Slaveni između Soluna i Carigrada... Mezzofantijevu je preteči 
bilo bez sumnje dosta godina dana, da pronađe jedno savršeno slavensko 
pismo, i da s njim otpočme svoj slavenski književni rad. A probrao je 
za sve Slavene onaj dijalekat, kojim je najbolje vladao (str. 10). Kada 
je pak Kiril Sv. Pismo donekle preveo, tada se istom zaputio 
s bratom Metodijem i s još više đakona u Moravsku. Bilo je to po svoj 
prilici početkom god. 864.« 

Ozbiljan historički izvod Dra Jelenića, da »Kiril i Metodije nijesu 
pokrstili nijednoga slavenskoga naroda« sačinjava jednu veliku iznimku 
između mnogih naših slavista, koji drže da se historija može pisati samo 
prema političkom nagnuću pojedinaca, i masa koje su ti pojedinci od- 
gojili. Ali sve ono što slijedi kod Dra Jelenića o diskusiji u vijeću, 
sazvanom po caru Mihajlu II i njegovu ujaku Bardasu samo je plod 
mašte, jer Mihajlo nije mogao da ozbiljno učestvuje kod onakova rasprav- 
ljanja. Jelenić pripovijeda, kao da ima u rukama zapisnik onoga vije- 
ćanja, dočim zdrav razum poriče, da je mogao Mihajlo izvršiti onako 
svoju ulogu. Mihajlo je bio poznata u Carigradu pijanica i raskalašenik, 
kojemu nije bilo ništa sveta, kamo li da bi se brinuo za širenje kršćanske 
vjere daleko preko sjevernih granica carstva. Isto tako Bardas, njegov 
ujak, koji je vlastitomu sinu preoteo ženu, dakle svoju snahu, nije također 
mogao voditi te brige. Ali, dato sed non concesso, da su oba ta sablažnjiva 
vlastodršca mogla imati i svoja lucida intervalla, malo čudno- 
vato zvuče Kirilove riječi, kad on uvjetuje svoj polazak u Moravsku »ako 
Moravljani imaju svoje pismo«. Takav uvjet Kiril, veliki um, nije mogao 
da postavi, kad je znao da bi mu trebalo ići narodu jošte, ako ne pot- 
puno, barem većim dijelom, krivobožnu, koji je mogao, ali nije morao 

imati svoje pismo. Jedva jedvice bi se moglo ustvrditi za Hrvate, da su 
ioš kao neznabošci imali svoje pismo, glagolsko, ali nema nigdje ni- 
kakvih podataka, da se to protegne i na koji drugi slavenski narod. I 
ne bi to bila jedina iznimka za Hrvate, jer mi znamo, da su oni jedini 
između slavenkih naroda postali pomorski narod, da su oni prvi od 
Slavena primili sveti Krst, da su prvi osnovali svoju državu, gradili 
crkve i osnivali zadužbine, pa i ugovore visoko kulturne sklapali sa 
Svetom Stolicom, kad su se još ostali Slaveni klanjali kumirima. 

Po gotovo se ne može priznati autentičnost one izjave cara pijanice, 
da su njegov djed i njegov otac »istraživali slavensko pismo«, ali da ga 
nisu mogli pronaći. Mihajlov djed bio je uopće nenaobražen, a protivnici 
su njegovi dapače tvrdili, da je i bio nepismen, dakle da nije znao čitati 
ni pisati. To bijaše Mihajlo II, t. zv. mucavac. Otac Mihajla pijanice bio 
je vrlo naobraženi car Teofil, koji je lako mogao da u Carigradu dozna 
postoji li gdje kakvo slavensko pismo. Takve se stvari ne istražuju ni 
pomoću matematike ni pomoću kemije. Carski predstavnici na obalama 
Adrije mogli su uvijek io tom izvijestiti u Carigrad, kad su izviješćivali 
uopće o narodu koji obitava naokolo romanskih gradova na obali Adrije, 
koji su priznavali. vrhovništvo istočnoga carstva. Isto tako hramlje Je- 
lenićeva poredba Kirila s modernim Mezzofanti-em. Za Kirila moramo 
.priznati da je poznavao uz grčki i latinski još jedan ili dva jezika, dočim 
je Mezzofanti uživao svjetsko udivljenje poradi svoga talenta za učenje 
stranih jezika, ali on nije izumio nikakav alfabet. 

Naši ljudi, pišući o caru Mihajlu ITI, jednostavno prelaze preko svega 
onoga što je povijest zabilježila o njem užasna, pa ga spominju kao posve 
normalna čovjeka, a znade se da su njime već zarana obladale zvijerske 
strasti, pa je jednostavno otimao crkvama srebro i zlato, a uživao je samo 
u cirkuskim igrama, a govor i ponašanje njegovo bijaše kao ono ljudi koji 
svoj vijek provode u stajama. Dapače je i sam izlazio na mejdan, ali u 
cirkusu, da se natječe s drugima u kočijašenju. Nije čudo, da je zavolio 
konačno nekoga Vasilja Slavena, koji je bio izvrstan jahač i krotitelj 
konja. Tada je odlučio da se riješi svoga ujaka i odgojitelja Bardasa, 
koga bijaše imenovao Cezarom u doba kad su se sveta Braća opremala 
u Moravsku. Kako se je Vasilje penjao u carevoj milosti, tako je Bardas 
padao sve dublje u nemilost, dok nije Mihajlo zapovjedio da mu ujaka 
smaknu. Na njegovo je mjesto imenovao Cezarom lukavoga Vasilja, koji 
je vršio sve Mihajlove naloge, pa i kad mu je car naložio da otjera svoju 
ženu i uzme k sebi jednu carevu ljubeznicu, koju je Mihajlo i dalje ljubio, 
ali to Vasilja nije baš smetalo. Poslije Bardasove smrti (867 god.) Mihajlo 
se sasma poda pijanstvu i razuzdanosti, tako da nije znao što u pijanstvu 
radi. I kad je počeo ubijati svakoga, na koga bi se sjetio, i davao oslije- 
piti ili spaliti, Vasilj dade ubiti i njega, kad se je jedne noći opio kod 
stola svoje majke carice Teodore. 

Da su sastavljači više spomenutih legenda bili upućeni u grozote 
što su se u doba Mihajla III zbivale u Carigradu, bili bi, iz poštovanja 
prema Svetoj Braći, propustili uopće da spomenu uz njihova svijetla i 
sveta imena cara Mihajla pijanca, kamo li da ga opisuju, kao ozbiljna 
vladara zabrinuta za širenje vjere i odašiljanje misionara u daleke zem- 
lje, po gotovo za stvaranje alfabeta za daleke njemu nepoznate narode. 

Stoga sve što legende o tome pričaju, to je plod mašte učenika bližih i 
daljih sv. Solunske Braće. Ti su učenici željeli prikazati svoje učitelje, 
Braću, ovjenčane čim sjajnijom aureolom, pa su mislili da im je siobodno 
izmisliti, dakako, same lijepe stvari. — Kad su mase znale što se je sve 
zbivalo u visokim krugovima? Jesu li mase znale što se sve zbiva na 
dvoru Ljudevita XV ili na onom Sjeverne Semiramide? Doznale su mnogo 
kasnije, kad je i nešto takova smjela da registrira historija. 

Dok se stoga moramo pokloniti velikomu umu i apoštolskom trudu 
moravskih Apostola, ne smijemo priznati izmišljotine o njima napisane. 
Sveta Braća svakako su znala, da na obalama Adrije živi narod srodan 
Moravljanima, i da je taj narod već otprije kršten, da je kao kršten 
narod sklopio i divan jedan ugovor sa Svetom Stolicom, da taj narod 
imade svoju liturgiju, koja se obavlja na njegovu narodnom jeziku, i da 
se taj narod zove Hrvati. Bilo je samo pitanje zdrava razuma, da Sveta 
Braća dobave od pokrštenih Hrvata svete knjige, da ih prepisivanjem 
dadu umnožiti, da upute u novo pismo svoju pratnju i da ih ponesu 
sobom u Moravsku zemlju. Glagolskopismo, jerstaronarod- 
nopismoHrvata,dodanassejesačuvalosamo kod Hr- 
vata, i tobašu srcu nekadašnje Hrvatske države, iz- 
među Gvozda i Neretve. Pa i narod Hrvata, da postanak toga 
svoga narodnoga pisma ovjenča najvećom slavom, pripisao je u prošlim 
vijekovima izum toga svoga jakoga kulturnoga spomenika najvećemu 
umu katoličke crkve, svome zemljaku, svetomu Jeronimu. 


II. Nekoliko logičnih izvoda. 


Tko imade makar približan pojam o tom što znači misijonarski rad 
u neznabožačkom narodu, te s kolikim je poteškoćama skopčano preva- 
đanje onako duboke filozofije, kakova je sadržana u našim svetim knji- 
gama; tko znade — kako je već naglašeno — da je jedan općenito slav- 
ljeni, prerijetki um, naš sveti Jeronim, trebao kakvih dvadeset godina 
da prevede iz hebrejskoga na latinski samo knjige Staroga Zavjeta, a 
čitavu godinu dana da revidira knjige Novoga Zavjeta, tako zvanu Italu, 
dok se onaj prvi prijevod zove Vulgata, bit će na čistu o tom, da li su 
sv. Ćiril i Metod, uza sve ostale nebrojene misijonarske brige, mogli da 
prevedu u same tri godine makar i same poslanice, kamo li psalme i 
druge svete knjige, u novi liturgički jezik, za koji — vele legende — 
sv. Ćiril bijaše tek izumio azbuku, u kojoj su se trebala da dobro iz- 
vježbaju najprije dva sveta Brata, pa da u njoj vježbaju druge, prije i 
poslije polaska u Moravsku. — Ono što nam u tom pogledu pričaju 
nekoje legende, jedva da je prikladno za djecu. 

Činjenica je neoprovrziva, da su sv. Braća bila pozvana u Rim na 
opravdanje i da su sobom donijeli svete liturgične knjige glagolskim slo- 
vima ispisane. To stoji. Pa kada zdravi razum ne dopušta da se utvrdi, 
da su sv. Braća, do poziva u Rim, tri godine poslije svoga odlaska iz 
Soluna, ili Carigrada, imala toliko raspoloživa vremena, za tako golem 
posao, kao što je prijevod svetih liturgičnih knjiga, ne može se ne pri- 
znati, kad su ih donijeli u Rim, da su oni te svete knjige od nekuda ipak 
morali da dobiju. A od koga? Svakako od naroda koji je bio srodan 

Moravljanima i već kršten, pa je liturgiju vršio na svojem narodnom 
jeziku, iz knjiga napisanim vlastitom narodnom azbukom, uz izričiti 
ili mučki pristanak Svete Stolice, budući da su bili po 
srijedi najveći duhovni interesi. 

Treba da se sad utvrdi: koji je to narod mogao da bude? 

Da nijebioruskinarod? Rusi tada još nisu bili kršteni. Oni 
su primili sv. krštenje daleko poslije smrti sv. Solunske Braće. Povijest 
je zabilježila prvi tračak kršćanstva kod Rusa istom pod knezom Igorom 
(912—945), ali narod nije bio kršten sve do Vladimira I. (980—1015). 
Sveta Braća nisu dakle mogla dobiti svete knjige od 
tada jošnekrštenih Rusa. 

Da nisu dobilisv. knjige od Poljaka? Nikako. Prvi po- 
ljački knez koji se je krstio bio je Mscislav I (962—992), stotinu godina 
poslije odlaska sv. Braće u Moravsku. Dakle ninekršteni Poljaci 
nisu mogli dati Moravskim Misijonarima svete knji- 
geglagolicomispisane. 

Da ih nisu dobili od Srba? Nikako, jer ne bijahu ri Srbi 
jošte kršteni. Oni su dobivali vjerovjesnike iz Istoka i Zapada, dok nije 
u XII. vijeku kod njih prevladao Istok. K tomu, Srbi su od uvijek sma- 
trali svojim narodnim pismom ćirilicu, a ta je nastala poslije smrti svete 
Braće. Niti od Srba nisu moglidobitisvete knjige gla. 
golicomispisane 

Daihnisudobiliod Bugara? Podnipošto. Prvi knez bugar- 
ski Boris krstio se kad su sv. Braća bila u Moravi. Bugarska je legenda 
u tom pogledu puka priča. 

Ne preostaje već da utvrdimo, da su Sveta Braća 
mogladobitisv. knjige, glagolicomnapisane,samood 
Hrvata, koji su sačuvali u svojem Rimskom Misalu 
glagolicučitavijedanmilenij,kojijesenisuodrekli 
nikad. Nedavna zamjena azbuke glagolske s latinskom u Misalu, nije 
nikakvo odreknuće. U doba, kad su Sveta Braća pošla u Moravsku da 
propovijedaju Evanđelje, Hrvati su već dugo bili kršteni, oni su već imali 
i svoju biskupiju u Ninu ,koja je bila izravno podložna Papi. Hrvati su 
baš u Ninu imali svoje kršćanske spomenike iz konca VIII. i početka IX. 
vijeka, koji su sačuvani u Veneciji. Hrvati su imali, barem 33 godine 
prije pojava sv. Braće svoje biskupije u Krku i Osoru, jer se spominju 
još god. 829., a u svakoj od tih dieceza sačuvala se je glagolica sve do u 
naše dneve. U osorskojsejenarodžilavoboriojošu XIX. 
stoljećt da sačuva glagolskuslužbu Božju. U tim kvar- 
nerskim biskupijama ne samo što se je obavljala sv. Liturgija glagolski, 
već se je glagolskom azbukom zapisivalo i u župske matice, glagolski su 
bili napisani razni javnopravni spisi, čak i u doba mletačke vladavine 
nad Istrom, kvarnerskim otocima i Dalmacijom. Javni su bilježnici opo- 
ruke pisali ponajviše glagolskim pismom, koje se ne bi bilo tako udomilo 
kod nas Hrvata, da nije to pismo bilo staro naše narodno. Zarbinetko 
mogaodaikaddokaže,kakoikadaiotkudjedonešena 
glagolicautenašehrvatskekrajeve? 

U spomenutim hrvatskim biskupijama imali su Hrvati mnogo prije 
naređenja sv. Solunske Braće svoje kršćansko-katoličke crkve, pa stoga 

nije čudo, kad su se biskupi romanskih gradova odmetnuli od Rima i 
pristali uz Byzant, što su Hrvati ostali vjerni sv. Petru. Da nisu oni već 
otprije uživali liturgiju u svome jeziku, lako bi bili tu povlasticu dobili 
od Carigrada. Mi imamo najstariji uklesani hrvatski spomenik na kapeli 
sv. Križa u Ninu, oko god. 800, i to natpis hrvatskoga župana Godeslava. 
Osim toga imamo krstionicu hrvatskoga kneza Višeslava, također oko 
god 800, koja je danas u gradskom muzeju u Veneciji. Tisu kršćan- 
ski spomenici postojali kod Hrvata više od 60 godina 
prije polaska sv. Braće u Moravsku. Imamo također ulomak 
natpisa hrvatskoga kneza Trpimira, oko god. 852., s jedne njegove daž- 
bine. Imamo i ispravu istoga kneza Trpimira iz iste godine, izdanu u 
dvoru Bijaču, kojom taj naš vladar potvrđuje splitskoj crkvi nekoje 
posjede. Trpimirutojispravi veli, da jesagradiosamo- 
staniunjem smjestio zbor redovnika, čiji ustrajni 
zavjeti i česta molitva njemu će »isprositi oprošte- 
njegrijeha«. Povrh svega imamo i fragmenat pisma Pape Nikole I, 
upravljena puku i svećenstvu ninske biskupije. Taj je Papa vladao iz- 
među 858. i 867. godine, dakle u doba kad su sveta Braća propovijedala 
u Moravskoj. Zar nisu, dakle, Hrvati kršteni prije poja- 
svete Solunskebraće? 


Bila bi uvreda i atentat na zdravi razum, kad bi netko samo po- 
mislio, da kršteni Hrvati nisu imali kršćansku liturgiju, budući da je to 
posve prirodno. Na svakom otoku Polinezije, kamo dopre katolički mi- 
sijonar, dok se, makar iz granja, složi kapelica, u njoj se počme obavljati 
sveta liturgija. Zar su baš mogli, između svih naroda na bijelom svijetu, 
samo Hrvati, akoprem već kršteni i posjedujući svoje crkve i kapele, biti 
bez liturgije, i zar su trebali čekati duge decenije, da se daleko onamo 
na obali Egejskoga mora rode dva Brata, koji će najprije izumiti jednu 
novu azbuku, poći u Moravsku, onamo ponijeti svete knjige tom izumlje- 
nom azbukom napisane, jezikom koji se govorio oko Soluna, pa da se te 
knjige, Bog te pitaj kako, unesu u hrvatske zemlje i crkve! Logika 
namimperativnonalažedapriznamo,dasu pokršteni 
Hrvatimoraliimatiiliturgijuwidajetabilarimska, 
aliliturgičninjihov jezik, danije bio latinski. Jer da 
je u ono doba bio uveden kod Hrvata latinski kao liturgijski jezik, ne 
bi taj jezik bila maknula ničija volja i nijedna sila, kamo li pojava dvo- 
jice čednih istočnih monaha gore na sjeveru, u Moravskoj zemlji, s kojom 
ni tada, kao ni kasnije, Hrvati nisu podržavali nikakvih veza. I kad su 
ta dva čedna misijonara prolazila možda zapadnom Hrvatskom, na putu 
u Rim, prolazila su vrlo zabrinuta, jer su imala da u Rimu dokažu da nisu 
heretici i da je njihovo djelovanje u Moravskoj u svakom pogledu bilo 
ispravno. Osumnjičenu se čovjeku ljudi ponajviše uklanjaju, dokle se ne 
ispostavi njegova nedužnost, kamo li da bi se upisivali među njegove 
sljedbenike. Prolaz Svete Braće našim teritorijem ne 
bijaše doista podesan čas za nikakav prozelitizam 
kod Hrvata, najmanje pak da se izvedu nekakve korjenite promjene 
u crkvi Hrvata. Rim na promjenu liturgičkog jezika ne 
binikakobio pristao. Da su Sveta Braća samo pokušavala pro- 
vesti taj recimo liturgički prevrat kod Hrvata, njihov bi se položaj pred 

Svetom Stolicom bio znatno pogoršao i ne bi oni bili tako lako i brzo 
rehabilitirani u Rimu, gdje su, oni po svoj prilici, na svoje opravdanje 
odmah izjavili, da naučavaju u Moravivjerovanjerimske 
Crkve, daobavljajuliturgijurimsku, kakvuobavlja- 
ju većdugokatoliciHrvati iujezikuukojemjeobav- 
ljaju katolici Hrvati, od uvijekodani Svetoj Stolici, 
snjom napose povezanispaktom sklopljenim u doba 
Pape Agathona, prije dvije stotine godina, a sve svete 
knjige da su identične s onima koje upotrebljavaju ti katolici Hrvati, 
i glede jezika i glede pisma. Samoovakvaargumentacija mo- 
glajeibrzoipotpunorehabilitiratisvetu Solunsku 
Braću pred Papom. Prenesimo se duhom u drugu polovicu IX. vi- 
jeka; zamislimo se da su glavno bile inkriminirane svete knjige i jezik 
moravskih Misijonara, pa ćemo se lako osvjedočiti, da je to bio jedini 
način da i moravski Misijonari dokažu, kako su sve objede iznešene u 
Rimu protivu njih posve neosnovane. | 

Gore je utvrđeno, da liturgični jezik kod starih Hrvata, doseljenih 
u novu domovinu nije bio latinski, jer da je u ono doba bio uveden kod 
Hrvata latinski kao liturgični jezik, ne bi taj jezik bila maknula ničija 
volja i nijedna sila, kamo li pojava dvojice čednih istočnih monaha gore 
na sjeveru, u Moravskoj zemlji, s kojom ni tada, ni kasnije Hrvati nisu 
podržavali nikakvih veza. Konservativnost Svete Stolice 
afirmirala se više puta ne samo u pitanju liturgič- 
noga jezika, već i u pitanju glagolskih pismena u 
svetim knjigama, i to baš kod nas Hrvata. — To treba 
razjasniti. 

Da ni štampanu glagolicu nije baš lako čitati, općenito je poznato. 
Stoga je godine 1882. svećenstvo biskupije splitsko-makarske podastrlo 
svome Ordinariju brojno potpisanu spomenicu, u kojoj je molilo, da bi 
Ordinarij isposlovao kod Svete Stolice, da se u glagolskom Rimskom 
Misalu, glagolska pismena zamijene latinskima. Svećenici potpisatelji, 
među njima i neprežaljeni Don Frane Bulić, svestrano su obrazložili 
svoju molbu, budući da je ne samo pisana već i štampana glagolica, 
doista teška za čitanje. Splitski je Ordinarij tu spomenicu proslijedio u 
Rim s preporukom. I makar se je radilo o pukoj izmjeni azbuke u gla- 
golskom Misalu, ostajući liturgični jezik netaknut, Rim, konserva- 
tivan kao uvijek, dugo jeoklijevao da žrtvuje gla- 
golska pismena latinskima! Trebalo je da proteče skoro pola 
vijeka, zapravo 45 godina (1882—1927) da privoli na tu jednostavnu 
izmjenu azbuke! Pa kad nam je to poznato, kako da i pomislimo, da bi 
Rim u IX. stoljeću bio dopustio da Hrvati zamijene latinski liturgični jezik 
s narodnim! Da latinski uzmakne pred novim, kako se 
je onda mislilo, barbarskim jezikom i to u crkvi 
Božjoj! Ali, dodat ću odmah i to, da ni stari Hrvati ne bi bili lako 
ostavili latinsku azbuku, a prigrlili glagolsku, da im nije glagolica otprije 
bila srcu prirasla. Čini se možda smjelom ta tvrdnja, ali je se može 
potkrijepiti s nedavnim vrlo karakterističnim događajem. — Mnogi od 
onih svećenika splitsko-makarske biskupije, koji su god. 1882. oduševljeno 
potpisali spomenicu, da se u glagolskom Rimskom Misalu glagolska pi- 

smena zamijene latinskima, da se prikažu dosljedni, jer su dotle služili 
Misu latinski, svojski su stali učiti glagolicu, položili su propisani ispit 
pred magistrom ceremonija »pro lingua vetero-slovenica«, te su s pri- 
volom Ordinarija, ostavili latinsku, i počeli služiti glagolsku Misu. (U 
ono je naime doba vrijedilo načelo, da svaki sin hrvatskoga naroda, koji 
se zaredi, može se po volji odlučiti za latinsku ili za glagolsku Misu. 
Glagolica je sve do u zadnje doba smatrana privilegijem naroda hrvat- 
skoga, nipošto pojedinih župa). Ali, mnogi od njih nije dugo odolijevao 
naporu, osobito vida, pa su najedared tražili od Ordinarija ovlaštenje, 
da mogu opet služiti Misu latinski! A nije se čitalo iz rukom napisanih 
Misala, već iz lijepih štampanih. Ne, glagolsko pismo, kao takvo, ne 
privlači, već odbija. Stoga, ako ćemo vjerovati, da se je god. 925—28 
doista obdržavao u Splitu sabor, i da su latinski biskupi na tom saboru 
bili onako ratoborni, kako se opisuju, Rim pako da je bio doista onako 
bezobziran prema samomu kralju hrvatskomu, dapače i čitavomu narodu, 
jer je u starim obalnim gradovima bio tada sami romanski živalj, ako 
ćemo sve one saborske budalaštine priznati za suho historijsko zlato, 
onda bismo morali priznati i to, da je bilo dovoljno samo četrdeset 
godina — koliko je naime proteklo od smrti sv. Metodija do toga famoz- 
noga splitskoga sabora, — da se glagolica, bez škola, bez štampe, toliko 
kod Hrvata raširi, da izazove kod biskupa romanskih gradova toliki 
bijes, i to na svečanom saboru obdržavanom u hrvatskoj zemlji, u srcu 
naroda i države hrvatske, u nazočnosti hrvatskoga kralja i velikaša naših 
narodnih, gdje je sabor naličio više na kakvu stranačku skupštinu, nego li 
na uzvišenu narodnu i crkvenu instituciju. Može li zdrav razum priznati, 
da bila dovoljna ne puna četiri decenija, da se glagolica kod Hrvata 
toliko raširi, bez štampe, bez škola, bez mogućnosti uspješne propagande, 
da je mogla izazvati sve ono što se priča o tobožnjem splitskom saboru 
pod kraljem Tomislavom. Ako je pak uistinu bio taj sabor, i ako je 
glagolska liturgija mogla doista u njemu uzvitlati onoliku buru, onda se 
mora priznati, da se je glagolica kod Hrvata raširila mnogo prije pojava 
Svete Braće, da je glagolica bila narodno pismo Hrvata, i kad su oni 
prigrlili sv. Krst, da su tim svojim pismom dali napisati i svoje litur- 
gične knjige. A na splitskom saboru bit će da romanski biskupi nisu 
razumjeli Hrvate, kao ni ovi njihov jezik, latinski. Što pak taj sukob 
između latinskoga i glagolskoga svećenstva nije se ispoljio prije, odgo- 
varamo, da prije doba kralja Tomislava romanski gradovi nisu prizna- 
vali hrvatskoga vladara, pa nisu njihovi biskupi imali ni pristupa u 
hrvatske sabore. Po gotovo nisu mogli imati prisupa u doba, kad su se 
romanski gradovi i njihovi biskupi, imedijatno pred vladavinom kralja 
Tomislava bili priklonili Byzantu, dok su Hrvati ostali vjerni Rimu. Da 
je pristanak romanskih gradova uz hrvatsku državu slijedio prije, recimo 
u doba Trpimirovo, bila bi se i ona smutnja porodila prije, jer se glago- 
lica nije raširila među Hrvatima istom poslije smrti Metodove, onih 40 
godina koliko iznosi razmak od Metoda do Tomislava, već su Hrvati 
imali svoje sveteknjige napisane odmah kad su pri- 
mili sv. Krštenje, a s tim su knjigama Solunski Misijonari pošli 
u Moravu, te su knjige ponijeli sobom u Rim i pomoću tih knjiga gla- 
golskih dokazali svoje pravovjerje. 

AkosuSvetaBraćadobilakakvoBožjenadahnuće 
glede pisma, tojenadahnućenjima pokazalonanarod 
Hrvataina hrvatsko pismo glagolicu. 


III. Tradicija o postanku glagolskih pismena. 


Iz svega što je dosele navedeno proizlazi dvoje: da sveta Solunska 
Braća nisu izumila, niti su trebala izumiti glagolsku azbuku, kao i to da 
oni nisu krstili Hrvate, niti su ih trebali krstiti, buduć da su Hrvati, 
kao kršten narod davno prije narođenja sv. Braće sklapali ugovore sa 
Svetom Stolicom, zidali crkve i samostane i osnivali zadužbine. 

Time bi se mogla ova rasprava i završiti; ali jer raspolažemo jošte 
mnoštvom drugih dokaza u prilog našoj tezi, a ti su dokazi iz višestoljetne 
tradicije, to ćemo ipak navesti samo nekoliko od onih, koji pripi- 
suju izum glagolske azbuke velikomu, dapače najve- 
ćemu naučitelju katoličke Crkve, našem zemljaku 
sv. Jeronimu. 

1. Štoveliutom pogledusveti Tridentinski Sabor? 

God. 1562, kardinal, rodom Poljak, Stanislav Hosius, legat 
sv. Stolice na tom Saboru i predsjedatelj istoga u Sesijama XXI i XXII, 
u kojima se je raspravljalo o Žrtvi sv. Mise, predložio je: »Akoprem mi 
sami svoje volimo, ipak priznajemo, da je hrvatski ili dalmatinski jezik 
elegantniji od našega (poljskoga), pa ako treba prevesti molitve i sveta 
štenja na pučki jezik, treba ih prevesti na onaj, iz kojega je potekao naš 
(poljski) i koji se odlikuje nad drugima svojom elegancijom, pogo- 
tovo što je poznato, da je sv. Jeronim preveo svete 
knjigena jezik kojise govori u Dalmaciji«. 

2. Što veli Martyrologij rimski iz god. 1585? 

U njemu stoji samo to: »Septimo Idus Martii in Moravia, sanc- 
torum Episcoporum Cyrilli et Methodii, qui multas illarum regionum 
gentes cum eorum refibus ad fidem Christi perduxerunt. — Tu o 
svetim knjigama i glagoljici nema spomena. 

3. Dalirimski Pape ikad spominju sv. Jeronima 
kao prevodioca sv. knjiga na naš jezik? 

a) God. 1248. na 29. ožujka Papa Inocent IV. ovlašćuje biskupa senj- 
skoga Filipa, buduć da je bio zaređen za latinsku službu božju, neka se 
drži običaja, koji vrijedi »u Hrvatskoj, u kojoj postoji posebno 
pismo, za koje svećenstvo one zemlje tvrdi da ga je 
primilo od blaženoga Jeronima, i upotrebljava ga u 
bogoslužju«. 

b) Isti Papa, 26. siječnja 1252. piše krčkomu biskupu Fructuosu, da 
dopušta opatu i redovnicima samostana sv. Benedikta u Omišlju »bu du ć 
da su oni Hrvati i imadu svoje hrvatsko pismo (scla- 
vicas litteras),... da mogu upotrebljavati to hrvatsko pismo u vršenju 
službe božje prema obredu Rimske Crkve«. 

Cc) Papa Inocent X, u veljači 1648, potvrđujući novi glagolski Bre- 
vijar, veli, da su Hrvati (ilirski narodi)... imali čak od doba sv. 
Jeronima, kako nam jamči pradavna tradicija, ili barem od doba 
Pape Ivana VIII, napisane sv. knjige u jeziku hrvatskom (sclavonico) 

ali slovima općenito nazvanim Sv. Jeronima... to mi, 
slijedeći stope predšasnika našega Pape Urbana VIII, koji je naložio da 
se štampa ispravljeni Misal pismenima Jeronimovim, jezikom 
hrvatskim itd. 

d) Papa Benedikt XIV. god, 1749. u jednoj konstituciji govori o 
pismenima Jeronimskim. 

e) Isti Papa, 15. kolovoza 1754. nalaže svima koji se služe u bogo- 
služju hrvatskim jezikom, neka pridrže taj jezik s Jeronimovim 
slovima, i neka upotrebljavaju Misale, Brevijare i Table, koje je 
štampala Kongregacija Propagande Jeronimovom azbukom. — 
(Značajno je pak, što taj isti Papa, prije svoga uzvišenja na Petrovu 
Stolicu, kao kardinal Prospero Lambertini, kad je razlagao o zakonitosti 
glagolske rimske liturgije, nije nigdje spomenuo da su naše svete Knjige 
pisane Jeronimovim pismenima) 

f) Papa Pijo VI. 11. ožujka 1791. odobrava treće izdanje glagolskoga 
Brevijara, za kojeg veli, da je složen po obredu rimskom... a napisan 
slovima općenito nazvanim Jeronimskim. 


4. Je li se spomenulo Jeronimovo pismo u sv. Kongre- 
gaciji Propagande? 

a) God. 1632. na 22. studenoga, u kongregaciji propagande pročitano 
je pismo jednoga Dubrovčanina, nastanjena u Rimu, koji preporuča da 
se štampa novi hrvatski Evanđelistar, što ga je predložio dubrovački 
nadbiskup kod svoga posjeta »ad Limina«, premda nije napisan 
pismom sv. Jeronima. Prije toga dne 17. prosinca 1627. bila je 
skupština Kongregacije Propagande, da se odluči, da li se novi hrvatski 
Misali i Brevijari imaju štampati glagolicom ili Ćirilicom. Mnijenja su 
bila podijeljena. Tomko Marnavić je dokazivao, da, kad bi se te knjige 
štampale ćirilicom, da bi slova sv. Jeronima prošla u zaborav, a 
to bi bila velika uvreda za toga najvećega crkvenoga naučitelja. Stoga 
se odlučilo, da se riješenje prepusti Papi. 

b) Kongregacija Propagande, 29. rujna 1804. piše osorskomu biskupu 
Franji Petru Rakamariću, i kori ga, što u njegovoj diecezi svećenici zane- 
maruju glagolsko-rimsku liturgiju i porabu knjiga štampanih pisme- 
nima sv. Jeronima. 

5. Da li se spominje Jeronimovo pismo u vladar- 
skim spisima? 

a) Car Karlo IV. i kralj češki, poveljom od 21. studenoga 1347. osni- 
va u Pragu samostan, u kojem će se služba božja obavljati samo hrvatski 
(lingua slavonica, a nije rečeno slavica), poradi poštovanja i us- 
pomene preslavnoga i Blaženoga Jeronima, odličnoga Naučitelja 
iz Stridona i prevodioca, te divnoga tumača Svetoga Pisma 
izhebrejskoganalatinskiihrvatski jezik, iz kojega je 
hrvatskoga (slavonica) jezika govor našega kraljevstva češkoga potekao 
i razvio se... Monasi pak da moraju, opslužujući regulu i noseći odjeću 
reda sv. Benedikta, uzdržati sjajnost i ures jezikom hrvatskim za sva 
vremena, poradi uspomene i poštovanja rečenoga Preblaženoga 
Jeronima, da on bude za sva vremena slavan u kraljevstvu češkomu 
koliko da je u svome narodu i u svojoj domovini... 

b) Veliki kancelar kraljice Marije Terezije grof Franjo Esterhazy, 
26. kolovoza 1773., obratio se kardinalu Visconti, nunciju papinskomu u 
Beču molbom, da Kongregacija Propagande dostavi nekoliko primjeraka 
hrvatskih liturgičnih knjiga, ne bi li se iste dalo udesiti za grčko-sjedi- 
njene. Tajnik Propagande, šaljući u Beč te knjige, za glagolski Misal 
veli, da je taj od zadnjegaizdanjaJeronimovimslovima. 

6. Dali je koji ban hrvatski promicao kult sv. Je- 
ronima? 

God. 1447. — Fridrik, grof Celjski, ban Hrvatske i Slavonije poradi 
osobite pobožnosti, koju on i ostali kršćani onih strana iskazuju blaženo- 
mu Jeronimu, dao je sagraditi u Štridovi, zagrebačke rieceze, crkvu u 
blizini očinske kuće sv. Jeronima i predao je nekojim redovnicima 
glagolašima.*) | 

7. Da 2li se je koji papinski nuncij izjavio glede 
Jeronimske azbuke? 

Dneva 8. ožujka 1627. Papinski nuncij u Veneciji predlaže sv. Kon- 
gregaciji Propagande, neka se dade pripomoć od 500 dukata tipografu 
Marku Ginami za knjigu pisanu Jeronimovom glagolicom. 

8. Dali se je koji strani dostojanstvenik kada iz- 
javio glede pismena glagolskih? 

Na 3. prosinca 1510., mletački patrijar Antonio Contareno, rije- 
šavajući pritužbu hrvatske bratovštine u Veneciji protiv priora Tem- 
plarskoga Reda glede glagolske službe božje u templarskoj crkvi, drži 
da je sv. Jeronim preveo svete knjige na dalmatinski 
jezik, i dopušta bratovštini našoj, da, obzirom na pradavni običaj, može, 
ne samo u templarskoj crkvi, već i u onoj župe sv. Antonina svake ne- 
djelje i blagdana dati služiti sv. Misu ili na latinskom, ili na dalma- 
tinskom jeziku. 

Jednako dopuštenje je izdao na 10. siječnja 1514. i veliki meštar 
Templarskoga reda Fabricij de Caretto, koji je stolovao na otoku Pho- 
dosu, budući da on drži da je jednak obred dalmatinskii latinski, 
i da se razlikuje samo u jeziku. 

Ali jo šprije, god. 1511. naša je bratovština u Veneciji uložila utok 
kod Svete Stolice glede slobodnoga vršenja službe božje prema ob- 
redu sv. Jeronima (secundum Divi Hieronymi Ritum atque in- 
stituitionem) te moli Svetu Stolicu da joj odobri i potvrdi taj sveti, davni, 
starinski i pohvalni običaj. (Tu se očito azbuka uzima za obred). 

9. Izjave hrvatskih crkvenih dostojanstvenika: 

a) God. 1461.—1470. »Mikula božjej volji i Stola Apostolskoga mi- 
lostju biskup Modruški i Krbavski itd. pišem kapitulu i kleru Crkve 
Modruške... A navodna je sveta rimska crikva vse nauke i naredbe 
vsih svetih, navlastito presvetih čtirih doktorov svojih časno prijati i 
prijamši stanovito braniti... A po tom oci, budući skupljeni v koncili... 
narediše, da vsaki svoje crikve običaje ima svršeno obdržavati ... kakono 
je crikva od istoka svoje običaje i svoje služenje uzdržala, ča je mnogo 
različito od crikve zapadne, i kakono u Galiciji, mnoga osebujna jesu 


*) Pitanje rodnog mjesta sv. Jeronima privelo se kraju koncem XIX stoljeća, 
pošto je žestoka rasprava o tom predmetu započeta još u XVI stoljeću. 

dopušćenja, tako je u Jermaniji, ča se govore Nimci, i Panoniji, Iberiji 
i Angliji, toliko je u mnogih inih vladanjih nik crkve vlaste službe i 
običaje crikvene vele različno držu preza vsakih buli pisama 
i potvrjenja stola apostolskoga, i kakono rimska crikav 
raduje se o narejenji svetoga Grgura... i tako raduje se mediolanska 
crikav o narejenji svetoga Ambrozija... ča mnogo jest različno od crikve 
rimske; i tako je mnogim crikvam po Hrvatih i Dalmaciji običajei 
uredbe od svetoga Jeronima narejene sveta mati rimska 
crikav jest vele časno prijela... ča je on, od svetih doktari po- 
glavitiji..., razumno naredil itd. 

b) 1623. god. — Koparski biskup Rusca, u izvještaju na Apoštolskoga 
Nuncija u Beču, piše: »U selima naseljenim od Hrvata (Schiavi) (Slavi), 
imade svećenika onoga naroda i jezika, koji obavljaju službu božju i 
sv. Misu u jeziku hrvatskom prema prijevodu sv. Jeronima.) 

c) 1624. god. — Biskup senjski Ivan Krstitelj nastoji da se štampaju 
nove knjige liturgije glagolsko-rimske, a za glagolsku azbuku 
veli, da je zovu također Jeronimskom. 

d) 1626. god. — Pat. Franjo Glavinić, na 11. siječnja, piše kardinalu 
prefektu sv. Kongregacije de Propaganda Fide o preuređenju Misala i 
Brevijara, koji nisu bili ispravljeni već 96 godina. Predlaže da se u novim 
izdanjima Jeronimova glagolica ne zabaci kao što bi ne- 
koji rado. 

e) 1627. god. — Zadarski nadbiskup Oktavijan Garzadoro, 14. srpnja 
1627. šalje u Rim odgovore naših biskupa, da li bi se nove liturgične 
knjige imale štampati slovima sv. Jeronima ili slovima sv. 
Čirila (in caratteri di San Girolamo o di San Cirillo). 

f) 1627. god. — Provincijal fra Ambroz Luciceo piše iz Splita, 24. 
kolovoza, nadbiskupu zadarskomu Okt. Garzadoro, da je sin pok. doktora 
Alberti-a već preveo slovima hrvatskim, to jestsvetoga 
Jeronima, najveći dio Misala i Brevijara. 

&) Ljubljanski biskup Ivan Tautscher, koji je zaredio Andriju Linga, 
na službovanju kod kaptola zagrebačkoga, svjedoči, da je taj Ling 
dovoljno izvježban »de missa croatico idiomate legenda«. 

h) Hvarski biskup Ivan Cedolin, rodom iz Zadra, 15. svibnja 1592. 
čestita Klementu VIII. na izboru za Papu, preporuča mu Dalmaciju, koja 
je dala dva rimska cara i više rimskih Papa, ali koja se osobito diči, 
što je otadžbina Divi Hironymi. 

i) 1627. god. — Rapski biskup Teodor piše, 15. srpnja 1627., nad- 
biskupu zadarskomu O. Garzadoro, i kaže da u Novalji župnik vrši službu 
božju, u »ilirskom jeziku sv. Jeronima, a u istom jeziku da 
služe i fratri Trećoredci«. 

j) 1627. god. — Krčki biskup Alojizij Lippomano, 16. ožujka 1627., 
piše istomu nadbiskupu i veseli se što se štampa Misal i Brevijar u 
jeziku i slovima Sv. Jeronima. 

k) 1627. god. — Zadarski nadbiskup O. Garzadoro, 23. travnja 1627. 
piše prefektu sv. Kongregacije za Propagandu, i veli da se priređuje 


*) Schiavo, Slavo, Illirico ne može se prevesti nego sa Hrvat i hrvatski. 

prijevod onoga što manjka katekizmu slovima svetoga Jero- 
nima. 

1) 1627. god. — Isti nadbiskup piše 19. lipnja 1627. prefektu Bijiće 
gacije za Propagandu, da bi bilo uputnije da se štampaju liturgične 
knjige pismenima S. Jeronima. Dodaje, da se to pismo ne 
smijenapustiti obzirom natako velikoga Sveca, kao 
što je sv. Jeronim. Bilo bi pak i opasno, da se sad glagolašima 
mijenja azbuka, koju oni upotrebljavaju već toliko stoljeća. | 

m) 1627. god. — Splitski nadbiskup Sforza-Ponzoni piše, 28. lipnja 
1627., zadarskomu nadbiskupu Okt. Garzadoro i veli, da se u Dalmaciji 
upotrebljavaju najviše slova sv. Jeronima. Kad bi se liturgične 
knjige štampale ćirilicom, pismena sv. Jeronima bi nestalo. 

n) 1627. god. — Ninski biskup Blaž piše, 29. lipnja 1627., nadbiskupu 
zadarskomu Okt. Garzadoro i veli, da ne stoji, da se pismenasv.Je- 
ronima upotrebljavaju samo u Dalmaciji, već i u najvećem dijelu 
Istre, u Koruškoj, Štajerskoj i Kranjskoj, sve do Zagreba. 

0) 1627. god. — Rapski biskup Teodor piše, 7. lipnja 1627., nadbiskupu 
Garzadoro i veli, neka se liturgične knjige štampaju i ćirilicom i 
pismenima sv. Jeronima. | 

p) 1627. god. — Krčki biskup piše 12. srpnja 1627. nadbiskupu 
Garzadoro izvješćujući ga, da je u njegovoj diecezi u porabi samo 
azbuka sv. Jeronima, dočim ćirilsko se pismo nije u njegovoj 
diecezi nikad upotrebljavalo. 

r) 1783. god. — Lelius Cippico, nadbiskup splitski, primas Dalmacije 
i čitave Hrvatske, okružnicom preporuča svećenstvu nauk i znanje, i to 
kakojenapisaousvojim knjigama sv. Jeronim. Razni, 
koji nazivaju glagolicu pismom Jeronimovim i naprosto hrvatskim. 

Ad g. 1358. — U kroniki Ivana de Thurocz (Schwandtner — 
Scriptores rerum hungaricarum, pag. 196), gdje je govor o katolicima 
Lipne, čita se »da su im katolički svećenici podijeljivali sakramente 
prema prijevodu sv. Jeronima, naučitelja sv. Matere Crkve. 

1570. god. — Zagreb. — U redu za obdržavanje Sinoda u stolnoj 
crkvi zagrebačkoj, za drugi dan stoji određeno: »Missa de patrono huius 
ecclesiae croatica lingua cantabitur«. 

1553. god. — Primus Trubar, promicatelj Luterove Reforma- 
cije među Slovencima, piše: 

»Lubi Slovenci! Vam inu nam je vejednoč, de le ta naša slovenska 
beseda do seh mal se nej z latinskimi temuč le ta krovaška s krova š- 
kimi puhštabi (t. j. glagolskim slovima) pisala. 

1627. god. — Pop Marko Bonifacij, kanonik senjske crkve 
»pripisao i svršio na 2. jula 1719. iz pisma glagolskoga sv. Jero- 
nima N. S. C. (naučitelja sv. Crkve) »Dialog Svetoga Gargura«, što 
je ispisao 1627. »Pop Martin Martešić, kapelan crikve svete Marie u 
Belgradu, u Grižanih, letih Božjih 1627. 

1765. god. — Venecija. — Mnijenje Danijela Farlatao juri- 
dičkoj prirodi glagolsko-rimske liturgije (u Tomu III. svoga »Illyricum 
Sacrum« na str. 142—144). — Farlati razlaže, kako se je glagolsko-rimska 
liturgija proširila ne samo po dalmatinskom kopnu već i po otocima 
dalmatinskim, jer joj se nisu protivili ni biskupi latinski, ni Pape rimski, 

pa se je njezino uživanje čvrsto uvriježilo, više mučkim dopuš- 
tenjem nego li izričitom povlasticom, i tako dalmatinski 
Hrvati mogu da brane svoju liturgiju, u knjigama pisanim, 
kako oni drže, Jeronimovim slovima. Ali i kad ne bilo ništa 
drugo, bila bi dovoljna čvrsta obrana, stari i neprekidni običaj, te posjed 
mnogih pokolenja, pa ni pravda ni zakoni ne bi dopustili, da se to dokine. 

1628. god. — Pompej Coromini, biskup Pićanski, 20. studenoga 
1628., u izvještaju ad Limina veli, da, osim trojice, koji obavljaju sve 
hrvatski, svi njegovi župnici znadu latinski — Populus illirica 
lingua utitur, quam Croatam vulgo appellant. 

XVII. vijek. — Talijan Guilelmo Postelli, o porabi rimsko- 
glagolske liturgije u Dalmaciji, veli: 

»Jeronim je izumio azbuku, da se i stvarno razlikuju od 
ostalih naroda, kao što se razlikuju i jezikom (razumijeva: Panonci, Iliri, 
Dalmatinci i Myzijci), a možda da i u tom pogledu njegovo ime ostane 
neumrlo. Isti Jeronim ostavio je preveden na onaj jezik Stari i Novi 
Zavjet, s Misom i molitvama«. 

XVII. vijek. — Talijan Ivan Palazzi piše o alfabetima i veli: 

»Treba znati, da.onaj ilirski ili hrvatski puk (Schiavoni), imade 
dvije vrste azbuke. One pokrajine, koje su više prema Istoku, služe se 
alfabetom koji je nalik grčkomu, i taj je izumio Ćiril, pa mu odatle i 
naziv Čirilica; dočim ostale pokrajine, koje su više prema Jugu ili prema 
Zapadu, služe se azbukom koju je izumio sv. Jeronim, i 
zovu je bukvica. Taj se alfabet razlikuje od svih ostalih na bijelom 
svijetu. 

1658. god. — Fra Ivan iz Foče piše sv. Stolici: »Buduć da je 
stari običaj u Bosni Srebrnoj, danas sasvim pod turskom vlasti, da 
svećenik u ovom kraju, na sve blagdane, služi sv. Misu dvostruko, u 
običnom latinskom i u pučkom hrvatskom jeziku, kako je preveo 
sv. Jeronim i sv. Ćiril, obzirom na to što se tako služba božja silno 
odugovlači, jer se obavlja dvostruko, najprije latinski pa hrvatski, moli 
da svećenici Srebrene Bosne budu ovlašteni služiti sv. Misu u pučkom 
hrvatskom jeziku. 

1717. god. — Kongregacija Trećoredaca pokrajine Istarsko-Dalma- 
tinske održane u Martinšćici (na otoku Cresu) zaključuje: 

»Premda naša Provincija nije dužna držati fra Antona Kavranića, 
toliko radi da je sin provincije Asižanske, koliko radi da ne zna ofici- 
jati harvaski, zato se dekretuje, da ako bude stati u ovoj provin- 
ciji, oci m. p. ne imaju dati licenciju za rediti se ođ pištule, dokle goder 
ne počme štiti pristojno harvaski; a od Vangjelja dokle ne 
bude oficijati harvaski« 

1747. god. — Štampan je »Nauk Mladoga Misnika za početi govoriti 
svetu Misu itd.... za službu Misnikaharvatskogaslova. 

1748. god. — Nadbiskup zadarski Matej Karaman, otvarajući 
Zmajevićevo sjemenište u Zadru, kao delegat Svete Stolice, proglasuje 
pravila toga zavoda, u kojima točka VI. glasi: »Neka pitomci budu odgo- 
jeni u čestitom vladanju, u znanostima njima mežaim, t. j. neka nauče 
čitati, pisati hrvatski: azbukom glagolskom ili Jeronimovom 
i ćirilskom. 


1765. god. — Karlo Camucius, biskup koparski, in visitatione 
ad Limina veli, da se u njegovoj diecezi poslije pročitane ili otpjevane 
poslanice i Evanđelja na latinskom, pjeva i jedno i drugo na hrvatskom 
jeziku, ali ne iz Rimskoga Misala, štampana slovima hrvatskim 
ili Jeronimskim, koje jedini on od svega svećenstva znade čitati, 
već iz Sćaveta (Schiavetto). Ističe, da mu ne bi lako uspjelo, da njegovi 
župnici nauče vrlo tešku Jeronimovuazbuku 

1781. god. — Kanonik župnik metropolitanske crkve u Zadru, Ivan 
V ulasti ističe, 30. listopada 1781., korisno djelovanje Trećoredaca 
glagolaša u Zadru, i veli, da, pored svih ostalih redovnika, oni su jedini, 
koji neprekidno upotrebljavaju Jeronimski jezik. 

1783. god. — Na pokrajinskoj skupštini Trećoredaca, novigradski 
biskup Ivan Dominik Stratico veli, da je Kongregacija Propa- 
gande sebi pridržala štampanje glagolskoga Misala i Brevijara. Premda 
je isti jezik i kod Srba i kod Rusina, htjela je Propaganda da time sačuva 
pismena našega velikoga naučitelja Sv. Jeronima, 
odbivši srpsku azbuku. On sam, biskup, ne može da opiše nježnost koju 
osjeća kad čuje pjevati božje pohvale i prikazivati Nekrvnu Žrtvu u 
jeziku što je s majčinim mlijekom usisao. 

1785. god. — U Galovcu, na 18. listopada 1785., kapetan Ilija 
Maltes, suci i svi seljaci sela Galovca, pod prisegom izjaviše, da oci 
Trećoredci, pored svih ostalih Redovnika, drže svagdanju oficijaturu u 
Jeronimskom jeziku, koji je vrlo koristan i nuždan za čitavu 
Krajinu. 

1803. god. — Župljani Veloga Lušinja mole, 9. veljače 1803., 
Svetu Stolicu da im se povrati glagolsko-rimska liturgija, slovima 
sv. Jeronima, koja je kod njih diljem vijekova postojala sve do 
minule godine 1802. Istu molbu podastiru i sv. Kongregaciji Obreda, 
naglasujući pismena sv. Jeronima. 

1805. god. — Osorski biskup Franjo Petar Bakamarić 
opravdava se pred sv. Kongregacijom Propagande, 16. svibnja 1805., i 
veli, da u onim župama, u kojima župnik ne zna čitati do li glagolicu 
štampanom Jeronimovom azbukom, služi Misu glagolski; 
ali ako znade latinski, služi latinski, a u živom hrvatskom jeziku tumači 
Poslanicu i Evanđelje. 

1833. god. — U »Officia propria Sanctorum Archidioecesis Jader- 
tinae« uvrštava se oficij sv. Ćirila i Metoda. 

1839. god. — U Matici umrlih u Toliškom samostanu zabilježeno je 
dne 17. lipnja 1839.: »Poštovani gospodin Josip Lučić, svjetovni svećenik, 
Hieronymianus, vulgo glagolita«. 

1843. god. — Ordinarijat zadarski naređuje 20. svibnja župnicima koji 
na selima služe latinski svetu Misu, da se u roku od 2 mjeseca imaju 
izvježbati za obavljanje svečane glagolske službe božje. 

1843. god. — Zadarska vlada, 30. lipnja 1843., piše Ordimarijatu 
zadarskomu, neka preporuči širenje glagolske službe Božje, buduć da je 
za svrhe Svete Stolice, ta povlastica od prevelike važnosti. Mnogi bi 
narodi bili ponosni, da su mogli dobiti od Svete Stolice takvu povla- 
sticu... Niti to može biti neugodno nekojim obiteljima, koje se zovu 
talijanske, jer su one sad već bile postale dalmatinske, pa stoga ne bi 


355 


smjele biti ravnodušne za tu blagotvornu povlasticu pokrajine Dalma- 
cije... Određuje, da se imaju u glagolici vježbati klerici u Sjemeništu, 
tako da, kada ostave zavod, budu potpuno vješti glagolskom jeziku.i 
liturgiji. 

1878. god. — Nadbiskup zadarski Petar Dujam Maupas, u 
svojoj spomenici na Sv. Kongregaciju Propagande veli, da su SS. Apostoli 
za istočne pokrajine preveli grčku liturgiju na slavenski jezik grčkim 
slovima, koje je preuredio Klement u Ćirilicu, dok su zapadne pokrajine 
imale liturgiju rimsku, napisanu rimskim slovima, kasnije 
nazvanim glagolskima. | 

1887. god. — Car Franjo Josip u Pulju primio je svećenstvo i pre- 
poručio mu da se u pogled liturgije staroslavenske ne uvađaju novotarije. 
— Iste godine biskup porečko-puljski, Ivan K. Flapp, zabranjuje 
glagolicu u svojoj diecezi. Ali ipak priznaje, da se stari hrvatski jezik 
(slavonica) koji se piše slovima Jeronimovim ili glagolskim, 
ubraja među liturgične jezike. 


ZAKLJUČAK. 1. Hrvatska tradicija pripisuje izum  glagolskoga 
pisma samo Sv. Jeronimu. 

2. Prije XIX. vijeka, u našim hrvatskim krajevima nije se znalo za 
djelovanje svete Solunske Braće, po gotovo nitko nije ni pominje da je 
8v. Čiril izumio glagolsko pismo. 

3. Glagolica je mogla biti staro narodno pismo Hrvata, pa stoga nije 
bilo nimalo napadno što su je mnogi nazivali »hrvatskim pismom«, kao 
što su i liturgični jezik često puta nazivali »hrvatskim«. 

4. Hrvati su od uvijek bili svijesni, da nisu za svoju narodnu litur- 
giju nikad dobili od Svete Stolice ni Bulu ni Apoštolsko Pismo, kao što 
su na pr. dobili Moravljani. Bilo je i drugih naroda, koji su uživali svoju 
liturgiju, a da za istu nikad nikakve privole od Svete Stolice dobili nisu. 

5. Hrvati su pripisali, poslije svoga pokrštenja, izum  glagolskih 
pismena svome slavnom Zemljaku, svete Crkve Najvećem Naučitelju, 
svetomu Jeronimu, samo da njihov postanak bude ovjenčan najvećom 
slavom, baš onako, kao što su, poslije smrti Svete Solunske Braće, bliži 
i dalji njihovi učenici, stvarajući legende o njihovu djelovanju, htjeli 
da proslave postanak toga istoga glagolskoga pisma, time, što su, bez 
ikakve nužde, a bit će i s neupućenosti, pripisali postanak  glagolice 
nebeskomu nadahnuću, što ga je, navodno, sveti Čiril, kao monah Kon- 
stantin, izravno dobio s Nebesa. 

6. Ne preostaje stoga već, klanjajući se historijskoj istini i logici, da 
naglasimo, da su Sveta Solunska Braća, prije svoga polaska u Moravsku, 
dobila liturgijske knjige, pisane starim hrvatskim narodnim pismom, 
izravno od Hrvata, koji su, prije njihova narođenja, bili kršteni, imali 
svete knjige u svojem narodnom jeziku i svojom narodnom azbukom 
napisane, koji su dvijesta godina prije njihova polaska u Moravu sklopili 
poznati dični ugovor s Papom Agathonom, koji su u tom razdoblju sagra- 
dili svoje crkve, podizali svoje kršćanske spomenike, pa i zadužbine.. 

Do boljih i čvršćih pozitivnih dokaza mi ćemo držati, da je glagolsko 
pismo bilo staro narodno pismo Hrvata, pa se je stoga do danas i održalo 
samo kod. Hrvata. | | . Bare Poparić 

SISTEM OBITELJSKIH PLAĆA 


Današnji sistem i ključ plaća ne može se kritizirati, jer je sa supe- 
riornog i logičnog gledanja ispod kritike. 

Stoga ću poći s pozitivnog stajališta na kojem stojimo, t. j. s narodnog 
stajališta, u kojem je sadašnji sistem i ključ neodrživ. 

Pri tome nije potrebno ulaziti u najneznatnije sitnice, jer ima vrlo 
krupnih stvari, u kojima se konačno ogledavaju i sitnice. 

Mi smo već nekoliko puta naglasili, da je obitelj temelj naroda i 
njegova zdravoga života, i danas želimo ispitati problem plaća za obitelji, 
u kojima samo muž privređuje, t. j. prima stalnu plaću za 
svoj rad kao namještenik, činovnik i slično. 

S narodnog stajališta je jasno, da pravo na življenje moraju imati 
i djeca i žena, a ne samo muž, t. j. cijela obitelj, jer je obitelj kao 
cjelina temelj narodnog života. Da bi to obiteljsko življenje 
bilo moguće, moraju biti zadovoljeni ekonomski, uslovi za obitelj. Ako 
takvih uslova nema, narodu mora biti zlo, jer je ekonomski uslov jedan 
elementarni, t. j. bitni uslov za normalni život narodne zajednice. 

Budući da je na izvoru privređivanja samo muž, t. j. jedna radna sila, 
to sa individualističkog stajališta dolazi za plaćanje u obzir samo rad 
ove konkretne radne sile. Da li je ta radna sila oženjena ili ne, indivi- 
dualističko stajalište se ne zanima. Stvar je te radne sile da procijeni 
u koje doba i s kojom dobivenom plaćom može računati na izdržavanje 
obitelji. Samoga poslodavca se ništa ne tiče, hoće li njegov uposlenik stva- 
rati obitelj ili ne, jer za njega obitelj nije privredna sila, pa ne može 
biti ni plaćtevna. Rad žene u obiteljinjegova uposlenika 
ne dolazi u obzir za individualističko stajalište. : 

Međutim, s narodnog stajališta nije moguće smatrati rad žene u 
obitelji nepostojećim, jer je on vrijednost na kojoj počiva narodna zajed- 
nica, i u ovom stajalištu taj rad mora biti procjenjen, ekonomski omo- 
gućen i priznat. Osim toga, djeca moraju također živjeti. U slučaju 
obitelji, za narodnu zajednicu rade najmanje dva člana (muž i žena), a 
moraju imati uslove za život i djeca. U ovom je stajalištu očito jasno, 
da je žena, kojanemožeživjetiodsvojegaobiteljskoga 
rada prikraćena od narodne zajednice; čak što više nju 
zajednica vara i iskorišćuje, jer joj nameće individualističku koncepciju, 
ako želi živjeti, a socijalnu, kad traži od nje djecu, i kad nameće i njoj 
i djeci svoja prava i nekakve obveze. Zajednica se pojavljuje i nad 
ženom i nad djecom a mnogo više prava, negoli socijalnih normi i duž- 
nosti. U pitanju obitelji zajednica živi na tako primitivnom stupnju 
spoznaja, da bi teško bilo očekivati, da bi, recimo, jedna žena (udovica) 
s nekoliko djece morala dobivati svoju plaću zbog toga, što mora 
raditi i odgajati ovu svoju djecu. Naprotiv, smatra se prirodnim, da bi 
takva žena morala otići nekamo raditi u posao, jer, eto, rad u 
obitelji ne vrijedi ni pet para za »narodnu« zajednicu. 

Dakle, osnovna spoznaja je u tome, da u slučaju obitelji postoje žena 
i djeca kao realnečinjenicezanarod. Stoga može biti opravdan 
samo takav sistem plaćanja, koji vodi računa o tim činjenicama, jer, ako 
tako ne treba da bude, od čega, zapravo, da žive žena i djeca, kad je 

žena zaposlena djecom, a djeca ne mogu raditi. Prirodno je da ovakvu 
plaću — obiteljsku — diže otac obitelji od onog privrednog 
organa narodne zajednice, kod kojega jezaposlen. To 
znači, da svaka obitelj definira obiteljsku plaću, i da bez obitelji ne 
može ni biti obiteljskih plaća, i da jedan čovjek sa obitelji 
ima sasvim drugu i drukčiju plaću od jednoga čo- 
vjekabezobitelji a uistomradu, položajuistarosti. 
Apsolutno je krivo stajalište, da čovjek treba primati takvu plaću, da 
bi mogao uzdržavati obitelj, — ako hoće; a ako neće, onda je čitava 
plaća njegova. 

Uopće čitav sistem plaćanja s narodnog stajališta mora zadovoljiti 
jedan logični princip — moći živjeti, zadovoljiti potrebe (realne) 
obitelji, položaja, starosti i t. d. Plaće, uopće, i ne mogu 
imati nikakav drugi logični razlog, i zbog toga konfuznost u ovome raz- 
logu povlači konfuznost u čitavome sistemu. Teško je, međutim, vjerovati, 
da to nije konfuznost, kad neki čovjek — samac ima recimo 3000 
dinara mjesečnu plaću, a njegov drug u poslu sa ženom i dvoje, 
troje djece istu takvu plaću ili tek s nekim simboličkim dodatkom, 
koji stvarno ne znači ništa. Nije onda čudo, da se u obiteljima javlja 
najelementarnije upoređivanje zbog sasvim nerealnih plaća i prihoda, 
upoređivanje, koje ne otkriva koristan socijalni sistem. Najteže upore- 
đivanje je upravo između obiteljskih i ličnih prihoda, i zbog toga doći 
do realnih spoznaja i uslova u ovim prihodima, znači riješiti problem 
u 90%. i 

Ja ću iznijeti jedan sistem obiteljskih plaća na razmišljanje, koji 
polazi od točno utvrđenih potreba za pojedinca. Pri tome predpostavljam, 
da bi to utvrđivanje bili stručno, realno i ozbiljno, a ne sa pripovjestima, 
koliko čovjek treba kalorija dnevno da ne umre. 

Obitelj se sastoji od muža, žene i djece, pa se obiteljska plaća mora 
prema tome i ravnati, t. j. drukčija je ako nema djece, drukčija ako 
ima više ili jedno dijete. Osim broja u obitelji treba uzeti i potrebe, 
koje nastupaju starošću i položajem. Na primjer, dijete od 2 godine ipak 
manje traži od djeteta 10 godina starosti. Plaća starijega čovjeka treba 
da je veća od plaće mlađega čovjeka u istoj liniji posla. Plaća direktora 
poduzeća treba da je veća od plaće jednoga inženjera i t. d. Starost i 
položaj povlače za sobom izvjesne materijalne potrebe sasvim realne 
naravi. Stvar je stručnjaka da utvrđuju realnost za svaki pojedini faktor, 
a princip je u tome da potrebe i činjenice budu uvijek 
odlučnim regulatorom svih plaća. 

Zbog lakšega razmišljanja o čitavome problemu, iznijet ću jednu 
skalu, za koju računam da je dosta realna i logična, no u svakom slučaju 
takva da princip dođe do punog izražaja, a tek stručni faktori bi mogli 
izvesti korekture, koje bi dale naučnu realnost, t. j. takvu, koja bi mogla 
biti osnov zakonodavnoga rada. 

Označimo plaću muža u ma koje vrijeme sa M, plaću žene sa Ž, a 
djeteta sa D. Uzmimo da su stručnjaci procijenili za jedan prosječni tip 
zanimanja početnu plaću od, recimo, 1400 dinara mjesečno. Ta plaća ne 
može ostati za toga samca uvijek ista do završetka službe i penzije, što 
znači da se mijenja, zbog faktora starosti, a i drugih sitnih razloga, u 

koje ne ćemo sada ulaziti, da se ne bavimo sitnim primjerima, i koje 
svatko zna, jer u njima dnevno živi. Nalazim da bi za ovakvoga samca 
bile realne tri promjene plaće: prva nakon 5 godina službe s povećanjem 
od 20% početne plaće (1400 + 280 = 1680), druga promjena nakon 15 
godina s povećanjem od 40% od početne plaće (1400 -+ 280 + 280 = 1960) 
i treća promjena nakon 25 godina s povećanjem od 50% početne plaće 
(1400 + 280 + 280 + 140 = 2100). Dakle samac koji bi počeo s 1400 dinara 
završio bi s 2100 dinara. Ova razlika od 700 dinara znači zadovoljenje 
potreba koje nastupaju starošću i drugim sitnicama. U slučaju da se 
ovakav samac oženi, ma u koje doba, pripada mu obiteljska plaća, t. j. 
i jedan plus na ženu, koji mislim da je realno izražen, ako se na plaću 
muža (M) doda na račun žene još polovina plaće muža, t. j. obi- 
teljska plaća O bila bi: O=Mt+Ž = M+2 U primjeru to znači da bi 
početnik imao obiteljsku plaću O = 1400 + 700 = 2100, a na kraju 
O = 2100 + 1050 =3150. 

U slučaju djeteta nužno je također razlikovati potrebe vezane uz 
starost. Uzmimo da je dostatno razlikovati tri promjene: prva bi nastupila 
s navršenom petom, druga desetom, a treća 15-tom godinom starosti. 

Plaća na dijete čim se rodi, držim da bi bila realna sa četvr- 
tinom plaće muža, t. j. obiteljska plaća obitelji od muža, žene i dvoje 


djece bila bi: O=M+2+2D=M+7+2.4=2M » ili u primjeru: 


O = 1400 + 700 + 2X 350 = 2800. Pri ovome su računu djeca ispod pet go- 
dina, i služba oca je također ispod pet godina. Sad uzimam, da čim 
dijete pređe pet godina, povećanje plaće iznosi trećinu onoga što je 
imalo, nakon 10 godina još trećinu više, a nakon 15-te godine još trećinu, 
tako da se s navršenom 15-tom godinom prihod djeteta izjednačuje s pri- 
hodom žene. Recimo da primjer glasi ovako: muž ima 12 godina služe, 
jedno dijete je staro 6 godina, drugo 11 godina. Plaća se dodijeljuje po 


M _1 
ovome ključu: o = sm 2+ +3: 2) + 
M 1 
+(7 +3 3 Si +3 3 ) 

U primjeru s početnom plaćom od 1400 dinara to bi izgledalo ovako: 
O = 1680 + 840 + (420 + 140) + (420 + 140 + 140) = 3780. U ovom slučaju 
muž je imao 40 postotno povećanje od 280 dinara, jer ima više od pet 
godina službe, jedno dijete je starije od pet godina i zato ima prvo pove- 
ćanje na očevu četvrtinu, a drugo dijete je starije od 10 godina i zato 
ima dva povećanja. 

Uzmimo još jedan primjer: početna plaća samca iznosi 900 dinara, u 
službi je 18 godina i ima jedno dijete od tri godine, jedno od 7 godina 
i jedno od 16 godina. U tom slučaju O=M +Ž+D, +D,+D=M +7 

M M _1 M 1 
+(a)Hlg+s a)Hla+r gb 443 4)= 
= 1260 + 630 + (315) + (315 + 105) + (315 + 105 + 105 + a 3255. 


Pri ovome je muž imao dvije povišice, jer je više od 15 godina u službi, 
dijete od 7 godina jednu povišicu, a dijete od 16 godina 3 povišice. 


359 


Očevidno je, da bi u ovome sistemu plaća obitelji mogle živjeti. 

No, svakako, u ovome izlaganju nisu bitne ove brojke i odnosi među 
njima, nego je bitno ustaljivati i jačati spoznaju, da za narodnu zajed- 
nicu obitelj mora pretstavljati objekt realnih pogleda u svim ekonomskim 
konkretnostima, a ne objekt zgodnih deklamacija i fraza, pomoću kojih 
se problematika vješto potisne u kut i površno umiri savjest. Posve je 
razumljivo, da ekonomski problem obitelji nije jedini problem, a isto tako 
u ekonomskoj problematici nije ovo jedini slučaj obitelji, koji dolazi u 
obzir. No, sasvim je sigurno, da ovaj slučaj obitelji — koja živi isk j u- 
čivo od redovnog prihoda (plaće) muža pretstavlja centralni i 
principijelni slučaj u odnosu narodne zajednice prema obitelji 
i njenom održavanju, izdržavanju i razvijanju. U ovom slučaju se ogleda 
kapacitet sposobnosti, stupanj zrelosti i odgovornosti narodne zajednice 
prema zahvalnom objektu mnogih deklamacija. Iz realnog riješenja 
ovoga slučaja lako se mogu izvesti riješenja za sve druge slučajeve, koji 
su, ili samo naoko, ili doista složeni. 

Posebno nam mora biti jasno, da se u razvijanju spoznaja oko eko- 
nomskog problema narodne obitelji, nužno moramo sukobiti sa materija- 
lističkim: kapitalističkim i marksističkim učenjem, jer ova oba što u 
praksi, što u principu, zadaju obitelji udarac, gdjegod stignu. Pričati o 
kapitalističkim udarcima proti obitelji, u ekonomskom pogledu (drugi 
pogled nije sada u pitanju), znači zapravo prepričavati dnevni život, t. j. 
konkretne slučajeve samih čitalaca, koji sami najbolje znaju, da se 
nikoga živoga ne tiče'— odgovorno inužno — da li oni stvaraju 
i povećavaju obitelj, — osim u rijetkim slučajevima. U kapitalističkom 
sistemu, uostalom, i obitelj i narod su dekorativne stvari, kao i moral 
i odgovornost, jer — k vragu o nečem se ipak mora govoriti, što ne zvuči 
sasvim banalno, a što, konačno, može sjajno prikovati savjesti službenika, 
uz potpunu vlastitu neodgovornost i nesavjesnost. Marksizam pak smatra 
obitelj, t. j. jednu čvrstu društvenu, pa prema tome i ekonomsku zajed- 
nicu, buržujskom glupošću i predrasudom, pa prema tome s ovoga staja- 
lišta ne može obitelji ni htjeti nešto čestito stvoriti. 

Za nas je, međutim, obitelj društvena i nacionalna realnost, i prema 
tome na nju se mora misliti, o njoj se moraju razvijati odgovorne spo- 
znaje, koje se ne daju smućivati ni marksističkim guranjem glave u 
pijesak, ni kapitalističkim odmahivanjem ruke, da se konačno njega ne 
može ništa ticati, što se nekakav činovnik ili namještenik ženi. Ta, ovaj 
činovnik ženidbom niti više radi niti postaje sposobniji, a sistem drugoga 
kriterija nema i ne želi postaviti, pa prema tome sistem ima mirnu 
savjest; pače i oni koji bi mogli zbog svojih specijalnih odgovornih raz- 
loga shvatiti mogućnost drugoga kakvoga kriterija, ostaju neodgovorno 
i nesavjesno u sistemu, uz mnogo, vrlo mnogo deklamacija. Međutim, 
obitelj u narodnom organizmu povlači odgovoran i nuždan odnos prema 
sebi, a ovaj imperativno određuje ekonomsku sigurnost obitelji kao cje- 
line na ekonomskom izvoru, u kojem glava obitelji svojim radom djeluje 
u ekonomskom lancu narodnog života. 

Ali u sadašnjim nezrelim spoznajama nije ovaj zakoniti odnos jasan 
ni dvojici ljudi, koji rade isti posao, u istoj starosti 
inaistom položaju. Ni njima, koji nisu ni marksisti ni odgovorni 

nosioci kapitalističkog sistema, nije sasvim jasno, da oni ne mogu imati 
jednaku plaću, ako jedan ima obitelj, a drugi nema, a to zato, što žive 
lošim i iskvarenim duhom, što misle mehanički i materijalistički, a ne 
socijalno. Onaj čovjek sa obitelji vidi, da ne ide, da se ne može ovako, 
da je neizdrživo, i on će prije pomisliti na opravdanost prone- 
vjere, krađe i sličnih socijalnih defekata, negoli na to, da bi on morao 
imati drugu i drukčiju plaću upravo zbog obitelji. Takav čovjek nema 
kriterija, kojim bi shvatio da rad žene u obitelji mora zajednica 
procjeniti, i da zajednica mora naći izvor za njenu ekonomsku si- 
gurnost. Takav čovjek ne živi u narodnom stajalištu, iz kojega bi shvatio, 
da obitelj nije pojava sama za sebe i o sebi, nego je organički dio cjeline 
u svom smislu i značenju, pa prema tome i u svim oblicima i mogućno- 
stima svoja postajanja i razvijanja. Takav čovjek ne shvaća da se obitelj 
pojavljuje prema zajednici kao pravo organskoga (nužnoga) reda i u 
ekonomskom (vrlo važnom) pogledu. Ako, dakle, rad žene i igranje djece 
u obitelji ne znači nikakvu rentabilnost i radnu snagu za nekakvu tvor- 
nicu i ured, to još ne znači, da taj rad i to igranje za ništa drugo i ne 
postoji, prema čemu bi se pojavili kao životna realnost, koju 
se ne može obići. A to drugo, to je narod, narodno zajednica, organsko 
narodno stajalište, iz kojega izlazi jasna spoznaja o opravdanoj i nužnoj 
ekonomskoj sigurnosti obitelji na onom mjestu, na kojem obitelj daje 
direktno svojega člana (glavu obitelji) u ekonomski sistem. Makar tvor- 
nica, ured i država ništa ne imali od dječjeg igranja, oni moraju to 
igranje (odnosno život) uzdržavati, jer se pojavljuju kao prirodni eko- 
nomski mandatori narodne zajednice prema djeci, a preko glave obitelji 
kao uposlenika. S ovoga stajališta nesamo što je pravedno, da oženjeni 
čovjek ima veću plaću od neoženjenoga, nego je strahovito nepravedno, 
ako imaju istu plaću. Simbolička razlikovanja ne dolaze tu u obzir. 

Nužno je, dakle, usviješćivati ovo stajalište u spoznajnu sferu barem 
onih za koje je to realno, jer dok takve spoznaje ne postanu djelotvorna 
moć, ništa se ne će promjeniti. Zbog toga i nije bilo nužno iznositi sitne 
računske i specijalne detalje, jer dok principu dođe činjenični čas, pro- 
mjenit će se stvarni odnos detaljnih računa. 

. Ivan Oršanić 





»... iskustvo pokazuje sasvim očevidno, da na- 
rodnostajališteuspojui popustljivosti prema kapi- 
talističkom sistemu gubi i nestaje kao princip i sa- 
držaj,iostajekaopustafraza. Stoganijedosta kititi 
se narodnim imenomiosjećajem,negojenužno znati 
sve uslove, pod kojima narodno stajalište može po- 
stati realnost, a pod kojima uslovima može pro- 
pasti...« 


Hrvatska Smotra, god. 1937., str. 8. 
"S---<-ZTF-:*<ć<*:*. : :<:.-:-:—:=—- 

MODERNA ŠTAMPA 


Organizacije novinara 


Sloboda tiska (novine) naročito je važna u demokraciji i za demo- 
kraciju. No slobodnom novinstvu pripadaju u demokraciji i naročite 
moralne i političke dužnosti. Ovamo spada naročito državni interes, koji 
traži da se novinstvu osigura slobodan rad, ali podjedno i novinarima 
osigura vršenje njihovoga odgovornog zadatka. Među preduvjete takvog 
stanja spada svakako i u prvom redu čvrsta staleška novinarska disci- 
plina, a ta se ne može razviti u sredini, u kojoj novine i novinari među- 
sobno vode bezobzirnu utakmicu za svoju materijalnu egzistenciju ne 
birajući kod toga često ni sredstva ni način, kao ni u situaciji, u kojoj se 
može nekažnjeno za novinara izdavati svatko i u kojoj može svatko svo- 
jim prečesto posve neserijoznim radom rušiti autoritet serijoznih i ozbilj- 
nih novinara i novina. Prema tome predstavlja solidna organizacija no- 
vinara državnu potrebu, jer se samo tako može osigurati izvršavanje 
državne i narodne političke i moralne misije novina i novinara, odnosno 
onemogućiti moralna šteta, koju uzrokuju nadrinovinari i novinarski 
gangsteri. Novine moraju uvijek i neprekidno služiti istini i prosvjeći- 
vanju, jer samo na taj način postaju istinski saradnici u kulturnom radu 
čovječanstva i naroda i pomagači za uspostavu i održanje povjerenja u 
svjetski mir. Ta njihova misija traži kategorički da se sloboda tiska i 
novina ne zloupotrebljuje, a to može uspješno provesti samo organizacija 
novinara po zvanju. Samo na taj način može se paralizirati, odnosno 
ukloniti nepoželjan utjecaj na novinare i njihovu savjest. Takvi utjecaji 
mogu potjecati od državne vlasti ili od privatnih nakladnika (poslodavaca) 
i njihovih privrednih (komercijalnih) organizacija. 

Za primjer privatnog utjecaja spominje se Engleska. U Engleskoj 
smatra se slobodno novinstvo jednim od stupova demokracije. Englezi 
brane svoje novinstvo isto onako kao i svoje parlamentarne institucije, 
svoje pravo na slobodan izbor narodnih zastupnika, slobodu govora i 
slobodu sastajanja. Zbog toga ne može englesko javno mišljenje ni zami- 
sliti ograničenje slobode novinstva pomoću cenzure ili državne kontrole. 
Za englesko novinstvo može se kazati, da utječe na javno mišljenje i da 
ga reflektira tako, da je njegova egzistencija neophodno potrebna za 
funkcijoniranje demokratskog regime-a. Prema engleskom shvaćanju slo- 
bodno novinstvo je najbolja garancija protiv katastrofalnih preokreta 
u javnom mišljenju i socijalnih eksplozija. Za to u Engleskoj ne opstoji ni 
»vladin organ« u smislu kontinentalno-evropskom, gdje se državnim nov- 
cem, koji se ubire od javnih podavanja sviju državljana, izdržavaju služ- 
bene novine, koje brane vladine čine. I one engleske novine, koje su 
političkog (stranačkog) karaktera, pa pomažu momentano vladu, pridrža- 
vaju si uvijek slobodu kritike, a uopće smatraju se čuvarima nacijonal- 
nih interesa engleskog imperija. Važnost engleskog novinstva odrazuje 
se i u njegovim ogromnim nakladama. Ukupna naklada osam velikih 
nacijonalnih dnevnika (jutarnjih listova čiji se čitatelji rekrutiraju iz sviju 
dijelova države) prelazi 10 milijuna. K tome treba pribrojiti još 1,800.000 
čitatelja triju londonskih večernjih listova, 13 milijuna čitatelja nedjelj- 

nih novina i časopisa i velike naklade mnogobrojnih pokrajinskih novina, 
znanstvenih i financijalnih časopisa, tjednika itd. Broj naklade nacijo- 
nalnih dnevnika premašuje broj pučanstva Velike Britanije. Važnost 
engleskog novinstva reflektira se i u velikom broju zaposlenoga pomoćnog 
osoblja, koje je od godine 1921. do 1931. naraslo od 50.000 na 80.000 ljudi, 
a neprestano dalje raste. Ako se vrijednost engleske novinske industrije 
izrazi u funtama sterlinga, vrijedi kao 1 čitava engleska industrija vune i 
pletiva od češljane vune. 

U novije vrijeme primjećuje se jaka koncentracija i monopolizacija 
novinstva u nekim državama. Smatra se, da ta pojava uključuje znatne 
pogibelji za slobodu novinstva i savjest ispravnih novinara, koji svoju 
spremu stavljaju u službu moćnim novinskim trustovima. Dovoljno je 
kao primjer spomenuti osnivanje novinskih trustova u Engleskoj, koji 
raspolažu s najvažnijim novinstvom i ogromnim brojem naklada. U 
Engleskoj opstoje naročito ovi trustovi, i to (u zaporci naveden broj 
označuje nakladu): a) skupina Beaverbrook: Daily Express (2,500.000), 
Sunday Express (1,300.000), Evening Standard (420.000), b) skupina Daily 
Mail (Rothmeere): Daily Mail (1,750.000), Evening News (750.000), Sunday 
Dispatsch (870.000), Daily Mirror (1,000.000), Sunday Pictoral (1,900.000), 
i mnogi pokrajinski listovi, c) Odham/ Press (lord Southwood): Daily 
Herald (2,000.000), People (3,000.000), d) Berry-skupina (lord Camrore i 
njegov brat lord Kemshey): Daily Telegraph (550.000), Sunday Times 
(270.000), Sunday Graphic (1,700.000), i mnoge pokrajinske i stručne 
novine, e) skupina New Cronicle: New Cronicle (1,300.000), Star (670.000) 
i više pokrajinskih novina itd. Prestankom izlaženja Morning Post-a 
(1937.) reduciran je broj neovisnih londonskih novina na pet (The Times, 
Observer, Sunday Reseree, News of the World (3,500.000) i Daily Worker. 

Slobodno novinstvo može se razvijati samo u milieu, koji poštuje na- 
čelo nacijonalne slobode, načelo slobode novinstva, načelo autonomije no- 
vinarskog staleža i načelo socijalnog osiguranja novinara (plaća, mirovina). 
Sloboda publicistike i autonomija novinarskog staleža predstavljaju poj- 
move, koji su organički usko povezani tako, da se jedan od drugoga ne 
mogu odijeliti. Takvo shvaćanje ne opstoji samo u literaturi, nego i u 
narodnom uvjerenju. Tako je primjerice sloboda u svakom pogledu pa i 
u pogledu slobode novinstva uvijek bio oživljujući elemenat hrvatskog 
naroda, u kojemu je ukorijenjeno živo uvjerenje, da se bez slobode ne 
može razviti nikakva cvatuća kultura. 

Da se mogne provesti staleška organizacija novinara po zvanju po- 
trebno je u prvom redu odrediti njihov pojam. U starijem zakonodavstvu 
ne nalazi se legalna definicija pojma novinara. Kao noviji primjer takve 
kodifikacije spominje se francusko novije zakonodavstvo. U JurnalOfficiel 
Francaise od 30. III. 1935. proglašen je Loi relative ou statut professionell 
des Journalistes, koji sadrži propise o zaštiti rada i zvanja novinara. 


$ Dr. Adolf Mischke: Die Besitzverhaltnisse in der englischen Tages- und Son- 
tagspresse (Zeitungswissenschaft... Berlin. Jahrgang 12, Nr. 10 vom 1. X. 1937., str. 
677—696). 

70 Francuski tekst i njemački prijevod toga zakona republicirani su u Zeitungs- 
wissenschatt. Monatsblatt fiir internationale Zeitungsforschung... Berlin. 10. Jahr- 
gang. Nr. 5. vom 1 _V. 1935., strana 240—246). 

U art 30., a) toga zakona sadržana je ova legalna definicija novinara po 
zvanju: »Le journalist profesionell est celui qui a pour occupation prin- 
cipale, rćgulićre et retribuće, Pexercice de sa profession dans une publi- 
cation quotidienne ou pćriodique &ditće en France, ou dans une agence 
francaise d'informations, et qui en tire le principal des ressources n&ces- 
saires a son existence«. Ovaj zakon uvodi pored toga kartu o novinar- 
skom identitetu te time nazivu »novinar« pruža u određenom opsegu za- 
konsku zaštitu. Na taj način nastoji se iz kruga novinara po zvanju izlu- 
čiti »prigodne novinare«, diletante kao 1 lica, koja ne pripadaju novinar- 
skoj organizaciji, a bave se novinarskim radom. Zakon načelno razlikuje 
novinara po zvanju od »agents de publicitć«. Jean Meynard prikazuje (Le 
statut Professionnel des Journalistes. Paris. 1937.) prilično iscrpivo pri- 
vredne i staleške osnove novinarskog zvanja u Francuskoj, i to naročito 
oživotvorenje Syndicat national des Journalistes (koji je nakon duge 
borbe) zakonom od 30. III. 1935., u kojemu su kodificirana osnovna novi- 
narska prava. Kod pripreme toga zakona sudjelovali su francuski novi- 
narski krugovi. Meynard iznosi historijat parlamentarnog postanka toga 
zakona, koji pretstavlja jus strictum tako, da se njegove odredbe ne mogu 
mimoići ili izigrati suprotnim slobodnim utanačenjem (art. 29). Prema 
tome zakonu uživaju novinari po zvanju punu pravnu zaštitu, a pored 
toga reguliran je i položaj prigodnih novinara. U tome zakonu nijesu 
usvojeni svi zahtjevi novinara, ali se njima ipak garantira časna (i ako 
čedna) novinarska životna mogućnost. To djelo, koje prikazuje i među- 
narodnu novinarsku organizaciju, pretstavlja potpuni kompendium za sta- 
leška novinarska pitanja. 

Tečajem godine 1938. raspravljalo se u Francuskoj o nacrtu zakona 
(Chautemps) o zabrani izvoza novina. Taj zakonski nacrt naišao je na 
otpor u javnoj diskusiji i u francuskoj komori. Protiv ovog nacrta izne- 
seni su opravdani argumenti. Francuski tiskovni zakon ex 1881. sankcijo- 
nirao je dva načela prema kojima nema mjesta kaznenom progonu, ako 
ne predleži tiskovni delikt, a ako opstoji tiskovni delikt, spada njegovo 
kažnjavanje pred porotu, dok ovaj zakonski nacrt prenosi na ministra 
za vanjske poslove (ministarsko vijeće) kompetenciju u pogledu suspen- 
diranja novina, što znači vraćanje na Napoleonov regime. Historija po- 
kazuje, da se slabe vlade obraćaju samovolji i služe silom, koja se često 
na području tiska manifestira kao nasilje protiv istine i javne kritike. 
Takva suspenzija uključuje u sebi mogućnost, da se sutra zabrani opo- 
ziciji u javnosti putem novina kritizirati nedostatke uprave i rad vlade. 
Pored toga ističe se, da se svakom takvom mjerom postizava protivan 
efekt, jer se cenzuriranim novinskim člancima daje povećani publicitet. 
Konačno: na granicama države mogu se zadržati novine, ali se ne mogu 
zadržati misli i ideje. Načelo slobode tiska traži, da se tiskovni delikti 
točno fiksiraju u zakonu i da se isključivo zakonskim mjerama suzbijaju 
zloporabe. Moralan ugled naroda odbacuje svako drugo (naročito upravno 
i samovoljno) ograničavanje slobode tiska. Zbog toga zabacuje javno 
mišljenje namjeru, da se zakonski ovlasti vlada na izdavanje zabrane 
izvoza onih francuskih novina, čiji sadržaj može zbog uzbudljivog sadr- 
žaja (troublante) škoditi francuskom ugledu u inozemstvu. Naročito se 
prigovara, da je stilizacija nacrta »škoditi francuskom ugledu« i »narod- 

nim interesima« vrlo rastezljiva tako, da otvara širom vrata birokratskoj 
samovolji, jer na svijetu nema nijednoga tako rastezljivog pojma kao po- 
jam »narodni interesi«. S time u vezi citira se izjava Theophrastusa Re- 
naudot-a, koji je u XVII. stoljeću prvi počeo izdavati francuske novine: 
»Ne smije se sprečavati promet s novinama, jer su ove kao brzi potočić, 
koji uz zapreke još jače nabuja«, kao i primjer Karla X., čija se vlast 
skršila s njegovom odredbom (1830.) protiv novinstva. Pariški sindikat 
novina smatra takvu odredbu samovoljnim aktom protiv slobode tiska, 
protiv kojega nije dozvoljeno zatražiti ni zaštitu pred sudom. Javno 
mišljenje traži, da se proširenju francuskoga izražaja misli putem novin- 
stva ne stavljaju nikakve zapreke ni okovi. Zahtijeva se, da se ne uvode 
posebni novinski regime-i, jer novine predstavljaju važan francuski izvozni 
objekt u trgovačkoj bilanci Francuske. Pored toga se ističe, da preko 
800.000 Francuza, koji borave u inozemstvu, imaju također pravo, da 
čitaju svoje stranačke organe jednako kao i Francuzi u metropoli. U vezi 
s time potrebno je ispitati i urediti politički, juristički, privredni i soci- 
jalni položaj novinstva i novinara, zatim probleme novinarskog rada i 
organizacije novinarskog zvanja, njihovog odnosa prema nežavisnosti no- 
vinstva i sl. Kod toga pokazuje se svrsishodnost djelovanja međunarod- 
noga novinarskog saveza (sa sjedištem u Parizu) s pravničkim korpora- 
cijama i institucijama, jer se samo tim načinom mogu postići uspjesi, 
koji baziraju na novinarskom znanju i iskustvu kao i na pravnim i pri- 
vrednim spoznajama. Radi zgodnijeg postignuća željenog cilja stupio je 
taj savez u vezu s institutom za komparativno pravo (Institut de droit 
compare) pravnog fakulteta u Parizu, da zajedno s njima raspravi pi- 
tanja: pravnih vrela i povijesti tiskovnog prava u pojedinim kulturnim 
državama, zatim pitanja povezanosti upravnog, kaznenog, općeg gra- 
đanskog, obrtnog i trgovačkog prava s novinstvom i tiskom, nadalje pri- 
vrednih pitanja, koja se tiču prodajne cijene, tarifa, subvencija, vlasničkih 
odnosa, odnosa između oglasnoga i redakcijonog dijela, i konačno poli- 
tičkih pitanja, koja obuhvaćaju odnos novinstva prema državi, političkim 
strankama, privrednim i socijalnim grupacijama (asocijacijama) i sl. 
Novinstvosemoraodrećisvijuelemenata, kojisu 
skroz materijalističkog i egoističkog značaja kao i 
vršenje novinarskog poziva iz koristoljublja. No- 
vine moraju nastojati da predstavljaju istiniti i 
pošteni odraz današnjeg života te nastojati da pro- 
budeiojačaju dobru voljui plemenite porive svojih 
čitatelja. Novinarine smiju težiti zatim, da postanu 
piskarala, nego razviti politički i socijalni ethos te 
nastupatikaoborcizasuvremene političkeisocijal- 
neideale. Razumljivo je, da se sve to može postići samo ako se pravno 
i socijalno zaštite opravdani socijalni interesi novinara i odredi njihov 
položaj u društvu i državi kako to odgovara njihovom pozivu. Samo uz 
taj uvjet može se zahtijevati od novinara da unutar svoje organizacije i 
svog rada provodi stroga načela staleškog morala. U tome pak leži velika 
važnost novinarskoj organizaciji i novinarskom staleškom zastupstvu, koje 
je pozvano da unapređuje i zaštićuje opravdane interese i zakonska prava 
novinara po zvanju. Dr. Eugen Sladović 

ISTOK EVROPE | SLAVENI 


Nameće nam se pitanje, gdje je granica Evrope i Azije, a u vezi 
s time, što zapravo čini »Istočnu Evropu«. Dok je naime Evropa sa sje- 
vera, zapada i juga jasno omeđena, povijest je pokazala, da istočna nje- 
zina granica — razmjerno nisko Ural-gorje i dalje na jugu lako prohodne 
stepe na Kaspijskom moru — ne čine nikakvu jaku pregradu između dva 
kontinenta. Šta više, postoji izvjesno jedinstvo krajnjeg istoka Evrope i 
sjeverne Azije. Gerhard Gesemann u tom pogledu piše: »Eurazija je je- 
dini dio zemlje, koji u cijelosti stoji pod utjecajem jednog mora — Sje- 
vernog Ledenog, — a koje za preostale aktivne zemaljske predjele ne 
igra nikakvu ulogu. Uporedo s obalama ovoga mora pružaju se četiri 
velika geografska pojasa eurazijskog područja poput pruga četverobojne 
zastave: ponajprije uz obalu zona tundra, zatim južnije šuma, potom step4 
i konačno posve na jugu pustinja. Ova jedinstvena horizontalna podjela 
područja od sjevera prema jugu i ove četiri snažne geografske razlike u 

tlu, kojima nema ničeg sličnoga u cijelom svijetu, znače snažni zamah 
njihala Eurazije od zapada na istok i od istoka na zapad. Što je osebuj- 
nija svaka od ove četiri zone, to je tješnje jedna na drugu upućena u 
prostornoj integraciji Eurazije. Nijedna ne može niti živjeti bez ostalih, 
svaka za sebe osuđena je na smrt, sve četiri zajedno jesu autarkijski 
svijet'.« | 

Dok je ovaj eurazijski prostor u Aziji visokim gorjem odijeljen od 
ostalih dijelova (mnogo kulturnijih područja) istočne i južne Azije, s druge 
strane, prema Evropi, nema jasne i snažnije granice između njega i osta- 
log dijela Evrope, sve do Karpata, Sudeta i Tirinške šume. Istočna bi 
Evropa bila dakle jedan, prelazni prostor — međuprostor — između po- 
dručja Srednje Evrope, koje još sa sigurnošću možemo nazvati Evropom 
i područja Sjeverne Azije, s onu stranu Urala. Ovaj prelazni pojas iz- 
među Baltika i Ledenog mora na jug sve do Jadrana, Sredozemnog, Egej- 
skog i Crnog mora, od Urala do Karpata i Sudeta, pruža vrlo šaroliku 
sliku narodnosnih, kulturnih, ekonomskih i političkih prilika i odnošaja. 
Ispitivanje značajnih momenata na svim ovim područjima u ovom pre- 
laznom pojasu Evrope u Aziju, predmet je opširnije rasprave Carla v. 
Loescha pod naslovom »Evropa i Istok«*. Navodima i statistikama iz ove 
rasprave poslužit ćemo se u daljnjem razlaganju. 


Sam se pojam Evrope, obzirom na narode, kulturne i ekonomske pri- 
like, tokom .povijesti mnogo pomjerao. Evropa je najprije značila pre- 
djele oko Mramornog i Egejskog mora — nasuprot Maloj Aziji. Odavle 
se, iz postojbine Helena, duž obala Sredozemnog mora širi pojam Evrope 
u smjeru od istoka na zapad. U koliko se pojam Evrope u kasnijem ra- 
zvoju Rimskog carstva poklapao s njime, potrebno je ipak naglasiti, da 
u tom carstvu, te prema tome i u toj Evropi ne bijaše jedinstvenosti. Dok 
se naime u istočnom dijelu Carstva upotrebljavao u saobraćaju i upravi 
grčki jezik, dotle je latinski dominirao u zapadnim predjelima. Može se 
reći da je granicom između ova dva jezična područja tekla i kasnije gra- 
nica između Istočnog i Zapadnog rimskog carstva. Od Jadranskog mora, 
Drinom na vertikalni tok Dunava tekla je ova granica. Ponajprije je to 
bilo samo u državnom, a kasnije i u crkvenom pogledu. U razgraničenju 
Srednje i Istočne Evrope ne može se reći, da ova granica, ili bolje tragovi 
njezinog značenja u povijesti, ne pokazuje i danas znatnu pregradu. 
Vidimo na pr. da su Grci, Srbi, Bugari, zatim Ukrajinci i Rusi pripadnici 
istočne crkve, a osim toga ovi narodi nose mnoga obilježja bizantinskog 
kulturnog utjecaja. Ova obilježja nije uništilo ni dugo gospodstvo Tatara 
i Turaka nad ovim narodima. Naprotiv je ono mnogo doprinijelo čuvanju 
patrijarhalnih odlika ovih naroda — koji nisu proživljavali borbe careva 
i papa, reformaciju i protureformaciju, humanizam i renesansu — nego 
do najnovijeg vremena bijaše za neke od njih još uvijek Srednji vijek. 
Loesch ističe, da je i moderna Evropa mogla nastati samo izvan ovog 
područja, koje uslijed stranog gospodstva i strukturnih razloga nije upo- 
znalo duboko unutarnje previranje, što ga je ostala Evropa stoljećima 


1 Slawische Rundschau, Prag, Heft IX. 1937. Str. 383. 
2 Karl v. Loesch: »Europa und der Osten=, Volk u. Reich, 5/1938. 

proživljavala. Mnoge crte bizantskog utjecaja, činile su ove narode Istočne 
Evrope stranim ostaloj Evropi. Iz toga je nastalo neko omalovažavanje 
naroda u ovom prelaznom pojasu (njih se često naziva barbarskim) — 
a s druge strane nastalo je rđavo mišljenje o njihovim moralnim kvali- 
tetama, što se opet pripisivalo bizantskom utjecaju. O tome veli Loesch: 
»Ovo dvojako ocjenjivanje perifernih krajeva po visoko civiliziranoj 
Evropi održalo se do danas, dakako mijenjajući se tokom povijesti. Ovo 
su mišljenje preuzeli i Nijemci, kad su od Germana postali Nijemcima i 
kad su preuzeli literarno kulturne tradicije zemalja oko Sredozemnog 
mora, i u romantici mu udarili nov temelj. Od toga vremena, od kada se 
evropska os od starog smjera istok-zapad duž Sredozemnog mora, okre- 
nula u smjer sjever-jug od Njemačke na Italiju, gleda Evropa dvojako 
na Istok. Na jednoj strani opaža se na istoku siromaštvo kulture i za- 
ostalost, a s druge bizantsko-levantinska pokvarenost, bez moralnog shva- 
ćanja, pustolovnost, a sve je to presvučeno zapadnom, da zapadnom civi- 
lizacijom«. | 

U ovakvom mišljenju o Istoku nastupa obrat u 19. stoljeću. Početkom 
toga stoljeća, u romantičkom preobraženju, bore se neki narodi evropskog 
istoka za svoju samostalnost i slobodu (grčki, poljski, srpski ustanci). 
Osim ovoga buđenja nacionalne svijesti, druga je jedna okolnost ublažila 
negativno mišljenje otale Evrope o narodima u istočnom dijelu konti- 
nenta. U ovom prelaznom dijelu Evrope žive pretežno seljački narodi, 
koji imaju narodnu poeziju, u kojima se slave junački ideali, što je po- 
sljedica stoljetne borbe za slobodu. Ovaj junački duh koji je kroz na- 
rodno pjesništvo dopirao do ostale Evrope, mnogo je popravio zlo mi- 
šljenje o ovim narodima. »Snažan junački duh«, piše Loesch, »živi među 
gorskim Slovacima Tatre, među njima susjednim poljskim Goralima, 
među slobodnim plemenima Crne Gore i Albanije, kod Szeklera i ostalih 
Madžara, među ličkim i poljičkim Hrvatima, kod Paskovića u Boci Ko- 
torskoj, u vojničkim selima Bugarske, kod Majnota, Klefta i Palikara 
Grčke, kod Kozaka Ukrajine, dok felačkim seljacima Velike i Bijele Ru- 
sije ove junačke crte isto tako manjkaju, kao i tradicija baltičkih malih 
naroda. U Poljskoj nosi taj duh niže plemstvo (šlahta). Iz ovih seljačkih 
snaga proizišla je onda vojna sposobnost i slava, koju je dio istočnih na- 
roda stekao u 19. stoljeću.. .«. 


Ognjište patrijarhalnog života jesu seljački narodi, koji ponajviše 
žive na svojim malim posjedima (uz iznimku Sovjetske Rusije). U slije- 
dećoj tabeli iznosimo, koliki se postotak stanovništva među narodima 
istočnog dijela Evrope bavi poljodjeljstvom, šumarstvom i ribolovom, za- 
tim postotak koji živi u naseljima ispod 10.000 stanovnika, nadalje gu- 
stoću stanovništva po km', te konačno, koliki je broj poroda na svakih 
1000 stanovnika. | 


3 Od ostalih naroda Evrope jedino na Pirinejskom poluotoku susrećemo toliki 
postotak seljačkog stanovnika. Tako u Portugalu iznosi 62,375 a u Španjolskoj 579%. 
Kod broja prirodnog porasta pučanstva treba napomenuti, da je stavka 25% za 
Sovjetsku Rusiju vrijedila za prijašnja vremena, dok prema novijim statistikama 
(»Včlkischer Beobachter« od 7. travnja 0. £.), ovaj je broj pao na jednu šestinu 

U naseljima | Broj 
Država Seljaci i ribari — ispod 10.000 — Gustoća poroda . 
u postotcima stanovnika po km? _ na 1.000 stan. 
1. Sovjetska Unija 85 84,1 22 25 
2. Albanija 85 —>— 39 3,9 
3. Bugarska 80,9 83,8 61 11,5 
4. Rumunjska 80 82,7 66 11,7 
5. Litva | 719,4 92,6 45 10,8 
6. Poljska 76,1 | 79,4 88 la 
7. Jugoslavija 70 86,5 61 14,5 
8. Letonija 696 71,8 30 4 
9. Estonija 68,2 74,3 4 0,5 
10. Finska 64,2 61,7 10 6,5 
11. Grčka 53,7 T1 53 13,2 
12. Madžarska 53,1 57,5 97 5,8 


Iz ovog se popisa jasno može razabrati, u kojoj su mjeri pojedine od. . 
gornjih država seljačke. Međutim sada ćemo iznijeti statistiku svih većih 
naroda, koji stanuju u ovom prelaznom pojasu, što ga nazivamo Istočnom 
Evropom. Pored ukupnog broja svakog naroda označeno je, koliki dio 
živi u zatvorenom i neprekinutom (kontinuiranom) narodnom Ta U, 
a koliki je dio izvan toga teritorija (iznešeno u milijunima): 


U neprekinutom 


Narodi Ukupni broj narod. teritoriju Izvan toga 
1. Velikorusi 74,30 65,60 8,70 
2. Ukrajinci 39,20 37,50 1,70 
3. Poljaci 23,40 18,00 5,40 
4. Rumunji 13,20 12,60 0,60 . 
5. Madžari 10,00 8,00 2,00 
6. Česi 7,50 6,80 0,70 
7, Grci 6,15 6,00 0,15 
8. Bijelorusi 6,20 5,30 0,90 
9. Bugari 5,45 5,00 0,45 
10. Srbi 5,04 3,44 1,60 
11. Hrvati 4,83 4,47 ' 0,38 
12. Finci 3,30 3,00 | 0,30 
13. Tatari 2,90 2,00 0,90 
14. Slovaci 2,20 2,00 0,20 
15. Litavci 1,90 1,80 0,10 
16. Albanci ' 1,52 ' 1,00 0,52 
17. Slovenci 1,45 1,35 0,10 
18. Letonci 1,40 1,40 _ 


19. Estonci 1,08 0,97 0,11... 


4 Ovim narodima treba pribrojati i Židove. koji su dosta brojni u ovom dijelu 
Evrope. Tako prema statistici Jakoba Lešćinskog u »Blattern des Jiddischen wissen- 
schaftlichen Institus« (koji izlazi u Vilni), iznosio je u godini 1935. broj Židova u 
nekim državama, kako slijedi: Poljska 3,150.000, Rusija 3,089.000, Rumunjska 
1,000.000, Madžarska 420.000, Čehoslovačka 360.000, Litva 170.000. Osim Židova, živi 
po raznim državama oko 2 i pol milijuna Nijemaca, zatim nešto Turaka, i dr. 

Ovi razni narodi Istočne Evrope u velikoj su mjeri Slaveni, koji da- 
leko otskaču svojim brojem nad ostalim narodnim skupinama. O životu 
ovih naroda u raznim državnim zajednicama veli Loesch: »To, što se na- 
rodne i državne granice samo u rijetkim slučajevima pokrivaju, što većina 
naroda ili narodnih grupa (Sovj. Unija), koji vladaju državom, upotre- 
bljavaju sva sredstva svoje moći, da tuđe oplijene, da zarobe, denaciona- 
liziraju ili potlače, i što ni jedna pravna misao ovdje ne vlada, sve je ta 
glavni problem istočnoevropskog nemira, ali ne i jedini. Jer ni najkrup- 
nija socijalna i gospodarska pitanja nisu ni danas riješena: »seljak« nije 
samo zarobljen u Sovjetskoj Rusiji, nego je on i u većini država ovog pre- 
laznog pojasa žrtva pritiska umjetne industrijalizacije. Umjesto, da se 
poljoprivredna proizvodnja intenzivnijim radom pridigne, te da se ojača 
kupovna snaga seljaka iskorišćivanjem prirodnih proizvoda, teže vodeći 
slojevi većine država, za podizanjem industrije, za koju često manjkaju 
pravi preduvjeti«. Prema tome, u ovom pojasu, svima je gotovo državama 
zajednički problem neriješeno nacionalno i socijalno pitanje, pa bi se 
uslijed toga moglo reći, da je to bolest Istočne Evrope. Ovaj socijalni pro- 
blem u zemljama između Balkana i Baltika pojačan je, prema mišljenju 
Loescha, još i time, što se narodima Istoka prerano dalo tekovine zapadne 
kulture: iz seljačkih krugova sa njihovim patrijarhalnim životom naglo 
su se počeli školovati sinovi i kćeri, povlačeći za sobom akademski prole- 
tarijat, koji s nekim prezirom gleda na seljaka od koga je postao. Ovakvi 
pogospođeni seljaci brzo zahire tjelesno i duševno, te su često na veliku 
štetu svojem narodu. Također je potrebno istaći i loš utjecaj, što ga vrši 
grad na selo (ali ne uvijek!). Svakako, ovdje nije taj problem u tolikoj 
mjeri očevidan, jer iz ranije statistike se razabire, da samo mali procenat 
naroda živi u većim naseljima odnosno gradovima. Tako se među ostalim 
pripisuje lošem utjecaju grada znatno opadanje nataliteta među selja- 
štvom, koje nije poznavalo bijele kuge. 

To bi uglavnom bile neke napomene, koje bi se ticale naroda istočne 
Evrope. Razmotrit ćemo sada napose prilike među slavenskim narodima, 
i to u najkrupnijim potezima, iznijevši po mogućnosti samo najznačajnije 
probleme, koji su aktuelni za pitanje njihovih međusobnih odnosa. 

Ono što u očima ostalih Evropejaca Neslavena najviše zbližuje sla- 
venske narode jest jezik. Međutim, premda je jezično razilaženje Slavena 
mnogo manje od razilaženja kod naroda germanskog porijekla, ipak su 
tokom povijesti nastale duboke razlike, tako da uopće ne postoji neka 
slavenska jedinstvenost u jezičnom pogledu. Sama sličnost jezika još 
ništa ne znači. Treba mnogo dublje tražiti tome uzroke, kad jedan ili 
drugi slavenski narod (na pr. Hrvati ili Bugari) od vremena do vremena | 
upućuju na to, da između njih i »bratskih naroda« postoji doduše srod- 
nost u jezicima, ali ni u kojem slučaju zajedništvo po porijeklu. U među- 
sobnim odnosima slavenskih naroda moramo naglasiti, da su često protiv- 
nosti među njima daleko veće, nego s narodima neslavenske grane. Danas 
su razne protivnosti među Slavenima bitno povećane i znatno veće nego 
prije stotinu godina, kad je tek ostala Evropa o njima nešto počela dozna- 
vati. Kroz jedno stoljeće nizali su se nebrojeni sukobi, koji su znatno 
udaljili pojedine narode, naročito susjede, tako na pr. sukobi Poljaka i 
Rusa, Poljaka i Ukrajinaca, Poljaka i Čeha, Srba i Bugara. itd. Niti ona 

prividno zbliženje i bratimljenje 1918. godine, kada se mnogi slavenski 
narodi okupiše u vlastitim državama, nije moglo ukloniti jaz među naro- 
dima. Pitsburški sporazum, na primjer, za kojega je Masaryk još pred 
smrt rekao, da je krpa papira (makar ga je potpisao), mjesto da pokazuje 
danas zrele plodove svojih utanačenja u zajedničkom državnom životu 
Čeha i Slovaka, postao je uzrokom novih i velikih protivnosti ovih dvaju 
slavenskih naroda, kako smo tome bili svjedoci nedavno minulih dama. 


Postoji velika raznolikost u karakterima slavenskih naroda. Samo 
neki od njih uspješe već dosta rano zaokružiti svoju izgradnju u izvje- 
snom smjeru, tako da za njih možemo reći da su izgrađeni narodi u pra- 
vom smislu. Tako Poljaci, Česi, Hrvati, Srbi i neki drugi, a velika mno- 
žina slavenskih narodnih elemenata nije još zadobila odlike vlastite samo. 
svojnosti i neovisnosti. Često se pokušava, naročito među Nijemcima, 
opravdati »zaostalost« slavenskih naroda time, da je u posljednjim stolje- 
ćima kulturni i politički život cvao samo na Zapadu i u Srednjoj Evropi, 
a osim toga, da gotovo ni jedan slavenski narod posljednjih stoljeća nije 
imao svoj nesmetani državni život. Unatoč toga ne bi bilo ispravno reći, 
da među slavenskim narodima, kod nekih još od najranijih vremena, ne 
leži u svijesti smisao državnosti i volja za ostvarenjem cilja: svoj gospo- 
dar u svojoj kući. O tome piše Loesch slijedeće: »U karakteru slavenskih 
naroda (ili bar u jednom dijelu ovih) leže izvjesne crte, koje odgovaraju 
poimanju jednog višeg državnog reda, drugim riječima rasno duboko ute- 
meljene, koje mi susrećemo već na početku slavenske povijesti, kada su 
oni pozivali strance (Samo, Varjazi) da im budu vladari, budući da su 
mislili, da nisu sami dorasli vladati sobom. Novija istraživanja također 
prihvaćaju čak i to, da prva vladalačka porodica Poljske bijaše varjaškog 
ili normanskog, a da iskonska kraljevska kuća Hrvata bijaše gotskog pori- 
jekla«. Ne želimo dakako ovdje ispitivati, da li su ova istraživanja o ko- 
jima govori Loesch na pravom putu, bar što se tiče Hrvata; za gore spo- 
menuti smisao državnog reda jasno govori činjenica, da su Hrvati, naskoro 
po svom doseljenju, obrazovali vlastitu državu i uzdigli je do zavidne 
visine. 


Na krajnjem istoku Evrope nalaze se Rusi i Ukrajinci. Prvi su obu- 
hvaćeni u jednoj, a drugi rascjepkani među četiri države. Ova dva sla- 
venska naroda čine neku etničku kompaktnost na istoku Evrope, za ra- 
zliku od ostalih Slavena njima na zapadu i jugu, koji leže u t. zv. »Među- 
evropi«-pojasu, koji je u narodnom pogledu najjače izmiješan. Njima na 
zapad dolaze Poljaci, koji su brojčano najveći slavenski narod od zapad- 
nih i južnih Slavena. Međutim ne samo po broju, nego i po crtama svoga 
karaktera izdižu se Poljaci nad mnogim Slavenima. »Poljaštvo stoji du- 
hovno, sa svojem literarnom kulturom, usko povezanom sa Zapadom, a 
koja počiva na latinskim temeljima, visoko iznad ostalih slavenskih na- 
roda, uz izuzetak Hrvata. Ovo se (duhovna supremacija!) očituje još u 
dva poteza: u junačkom duhu, koji nije nošen samo velikom, premda vrlo 
promjenljivom prošlošću, nego upravo društvenom izgradnjom Poljske, 
sa svojim domaćim plemstvom, koje djelomično potječe od drugih naroda, 
a s druge strane, u anom Poljacima svojstvenom katolicizmu, koji bez 
tendencije, da se udalji od Rima, nosi ipak snažnija obilježja nacionalne 

crkve, jače, nego što je to slučaj kod bilo kojeg drugog naroda na zemlji«. 
Tako Loesch o Poljacima. . 

Među manjim slavenskim narodima na prvom su mjestu Česi. Nji- 
hova pripadnost (po svom položaju) problematična je, jer polazeći sa ranije 
izloženih stanovišta (postotak seljaka, broj porođaja i ostalo) oni ne bi 
pripadali Istočnoj Evropi. Ali u razmatranju njihovog položaja među Sla- 
venima usput ćemo citirati i mišljenje Loescha o njima. Po njemu su Česi 
vrlo mnogo primili od Nijemaca, pa čak frazeologija njihovog jezika je 
toliko njemačka, da je ostali Slaveni ne smatraju slavenskom. Kod Čeha 
treba istaći naročito jednu crtu, a to je smisao za racionalnost, nešto pro- 
svjetiteljsko, a što ostalim Slavenima »ide na živce«. Junačke osebine iz 
husitskog doba zamijenili su Česi s malograđanskim osebinama. »Seljački 
političari, humani socijalisti, profesori, koji politiziraju, obilježavaju danas 
ovaj narod, koji je tek u 19. stoljeću utemeljio prvo narodno školsko 
udruženje«, veli Loesch. Česima se danas odupire 2 i pol milijuna Slo- 
vaka, koji, kao jače seljački narod, zadržaše junačke osebine i simpa- 
tičnije crte, koje Česi izgubiše. Osim toga nalazimo kod Slovaka neke vi- 
teške osebine, koje su također osebina madžarske narodne kulture, a 
slične se viteške crte nalaze i kod Hrvata. One su Česima ne samo pro- 
tivne, nego i strane. Političke pak diferencijacije, naročito u novije doba 
intrasigentnošću Čeha zadobiše vrlo oštre konture, tako da su Slovaci 
upućeni na ogorčenu borbu za svoja prava. 


Može li se Istok Evrope zamijeniti pojmom Slavenstva? Naime pola- 
zeći samo s toga stanovišta, mogli bismo u narode Istočne Evrope ubro- 
jiti i Hrvate. Inače ne. Loesch promatra ovo pitanje u prvom redu u 
odnosu prema Nijemcima. Postoji li naime neko nasljedno neprijateljstvo 
Slavena i Nijemaca? U krajnjem slučaju moglo bi se govoriti o prijepor- 
nim zonama — prema »nauci prijatelj-neprijatelj« — Nijemaca i Poljaka, 
Nijemaca i Čeha, Nijemaca i Slovenaca, dok bi ostali slavenski narodi po ' 
gornjoj nauci morali biti čak prirodni saveznici Nijemaca. S druge strane 
postoje na Istoku finsko-ugarski narodi, Grci i Albanci, zatim tatarske i 
turske grupe. Sve ovo razbija jedinstvenost Slavena na Istoku, kao i mnogi ' 
nestalni etnički elementi koji mnogo otešćavaju zdravi razvitak pojedinih 
naroda. Prema tome bi bilo pogrešno zamjenjivati pojam istočne Evrope 
s pojmom Slavenstva. 

Ako smo već ubrojili Hrvate u taj prelazni pojas (ponajprije jer su 
Slaveni, zatim pretežno seljački narod, s relativno jakim prirodnim pora- 
stom pučanstva, smislom za čuvanje patrijarhalnosti), koji se pruža na 
Istoku Evrope, treba ipak naglasiti, da su Hrvati ne samo po svom geo- 
grafskom položaju (u ovom su pojasu najzapadniji), nego naročito po svojoj 
kulturi, vjeri i drugim osebinama posve u sferi zapadne Evrope. Stoga se 
ne bi mogli u cijelosti složiti s mišljenjem a i polaznom točkom, prema 
kojoj nastoji Loesch povući granicu Istoka i Zapada u prvom redu obzi- 
rom na narodne skupine. 

Ovo bi bio tek u najkrupnijim crtama nabačen veliki skup problema 
i pitanja ovog vrlo osjetljivog dijela Evrope. Mnoga pitanja savremenih 
odnosa među narodima naročito političkog karaktera, radi kojih je ponaj- 
više i ugrožen mir u ovom dijelu kontinenta, ne možemo ovdje iznositi. 

Za njihovo detaljnije izlaganje bilo bi potrebno mnogo više prostora i 
mogućnosti, osvijetliti sve u pravom svijetlu i dati zaokruženu sliku prave 
realnosti među narodima i državama ovog prelaznog pojasa — toga »čira 
Evrope«. Stipe Mosner 


POGLED NA SLAVONIJU 


Nakon nekoliko knjiga o selu i seljacima, koje se pojaviše u posljed- 
nje vrijeme, životna je slika suvremenog sela postala. znatno jasnija. 
Različiti stručnjaci, pisci značajnih publikacija o selu, u svakome slučaju 
upućeni su barem djelomično u suštinu današnjeg seoskog života.. Veliki 
se dio objavljenog materijala ipak osniva na stvarnim činjenicama. Nji- 
hov rad je dobar i koristan početak, a svi nedostatci toga rada lako se 
daju opravdati. Značajno je već i samo razmatranje seoskih pitanja na 
solidnoj naučnoj bazi, jer će jedino tim putem doći konačno i do prak- 
tične primjene reformatorskih preporodnih metoda u duhu suvremenog 
kulturnog života. 


O narodu sela, o seljačkom staležu i životu njegovom u svima 
pravcima, napisano je posljednjih godina dosta. Stvarnih, istinitih -i 
objektivnih publikacija nije u prošlosti naime uopće bilo. Reljkovićev 
»Satir«, premda pjesnička knjiga, bio je prvo djelo staroga vremena 
koje je u sebi, pored svih drugih momenata, sadržavalo i niz kritičkih 
opaski sociološkog karaktera, po kojima možemo nazirati konture onoga 
žvota — s raznih njegovih strana. To je bilo prvo djelo kojim je izra- 
žena i kritika toga života. Kasnije su došli različiti spisi koji su govorili 
o životu seljačkom, ali ovi spisi bijahu najčešće folklornoga značenja. 
To znači, da se u njima iznosila vanjština seljačkoga života i to ona 
najdekorativnija i najupadljivija. Ondašnji je život sadržavao u sebi 
mnogo lagodnosti, koja je sve socijalne i ekonomske probleme potiski- 
vala u pozadinu. Tako je tek sa nastupom gospodarske »krize«, seljački 
svijet stupio u nove dane, životno se stanje mnogo izmijenilo, a svi ne- 
kad zaboravljeni problemi, iskrsli su na dnevni životni red, u svoj svojoj 
veličini. To je dovelo do poznate, općenite, konstatacije o velikoj podvo- 
jenosti sela i grada, stvorilo mnijenje o dva neuskladjena svijeta, a struč- 
njake na sociološkom polju ponukalo da se počnu baviti seljačkim pita- 
njem, proučavanjem života najbrojnijeg našeg staleža. 


Baciti pogled na staru Slavoniju, kojoj je ovo razmatranje dijelom. 
posvećeno, znači uočiti jedno lijepo, bezbrižno i idilično životno gibanje. 
Onaj stari život pokraj svih svojih negativnosti bio je samostalan i sa- 
mosvojan u najpunijem smislu riječi. Neovisnost o suvremenoj gradskoj 
industriji, život uredjen na osnovi kućnog zadrugarstva, bijaše garan- 
cija ekonomskog mira i reda, seoske idile i blagostanja. Ovakvo stanje 
nastupilo je nakon mnogo većih teškoća nego li su ove koje seljački 
svijet biju danas. Istom nakon uspješnog likvidiranja turskog naviranja 
preko Save, mogao se život uputiti svojim smirenim tokom. Imućstvenost 
nakon mnogih uspješnih ratnih plijenova, umjerena napučenost i lako 
dolaženje do zlata i nakita, prvi razvoj šumske industrije u ratnim 

oblicima (u Slavoniju stigoše tada Englezi) bili su uslovi jednog naglog 
životnog razvitka koji je tekao tim pravcem dugi niz godina. 

Da nije u ono staro vrijeme naše Slavonije strani kapital počeo 
djelovati u smjeru nagle eksploatacije silnih šumskih površina, životna 
se situacija ne bi danas toliko pogoršala i suvremena bi bijeda bila 
mnogo manja. Krivnja, da je do te sveopće i brze eksploatacije golemih 
hrastovih šuma došlo u onolikoj mjeri, leži na austrougarskim vlastima, 
koje tada nije su imale potrebnog autoriteta. 

Novac kod seljačkog svijeta nije imao nekad svoje današnje znače- 
nje. Tada je novac bio neke vrste »luksus«, pretvaranje u zlatne dukate, 
koji su služili za ukras slavonskoj ženi. Sve su se životne potrebe mogle 
podmirivati i bez novaca, a njime se jedino plaćao porez. Jer u ono 
vrijeme i odijelo i jelo, nije se iz trgovačke ruke uzimalo. Industrijski 
proizvodi: petroleum, kava, šećer i duhan nijesu se uopće kupovali, 
već je narod ove potrebe uživao drugim putem. (Umjesto petroleuma tro- 
šilo se za osvijetljenje mast i ulje; umjesto šećera — med; umjesto kave 
— mlijeko i mliječni proizvod, a duhan su seljaci sadili sami; kontrole 
nad sadnjom ili nije bilo, ili ne bijaše stroga). 

U staro je vrijeme bila sretna pojava — medjusobna zamjena se- 
ljačkih dobara, koja je novcu vrijednost potpuno umanjivala. I jer novac 
nije bio u narodu cijenjen i narod o njemu ovisan, do njega se dolazilo 
lako. Novac se tada razbacivao, davao na pijanke, svirače i cigansko 
halabučenje. Od novca su živjeli jedino činovnici, beskućnici i prosjaci. 
Seljački je svijet živjeo od svoga rada, koji je donosio sve što je za život 
bilo potrebno. 

Kasnije je došlo najprije raspadanje kućnog zadrugarstva. Kada je 
ono započelo, pošlo je brzim tempom. Koji su uzroci doveli do ovoga 
raspadanja, nije lako reći. O tome je danas napisano dosta, no zaključci 
su mnogostruki, različiti i najčešće skriveni i nepoznati. Razmnožavanje 
pučanstva bio je jedan od najjačih uzroka. Zbog životnog obilja primje- 
ćuje se labavljenje morala, a kasnije se očituju i mračne pojave alkoho- 
lizma, za njima dolazi djelomična degeneracija pučanstva, i sve češće 
se susreću tipovi »negativnog« Slavonca, kakvog je snažno opisao hrvat- 
Ski književnik Ivan Kozarac u svom romanu »Djuka Begović«. 

Uzroci zadružnog propadanja nijesu ispitani u vrijeme svog posto- 
janja. Kasnije se o njima nagadjalo, a isto se tako nagadja i danas. 
Mnogo je vjerojatnosti da je i slavonska žena u mnogome uzrokovač za- 
družnog cijepanja, jer je ženski upliv došao u ono doba do velikog 
maha. Po njemu je i nastala pojava »bijele kuge« slavonski problem 
prvoga reda. 

Zadruge su propale. To je činjenica. Danas je sitnoposjednički broj 
u Slavoniji najrašireniji. Minulo se vrijeme još samo spominje. Stare 
šume su iskrčene, a šumska je industrija istovremeno zamrla. Seljački 
je život postao težak i jedino još u Srijemu ima bezbrižnosti i obijesti 
koja uporedjena sa životom Slavonije — djeluje konstrastno. 

* 


Prvu tvornicu tanina sagradili su engleski industrijalci u Županji 


g. 1893. (?). Iza ove, podignute su još neke slične tvornice na raznim 
mjestima. To je bio početak jače eksploatacije starih šuma, jer se za 

potrebe ovih tvornica obarahu do kraja ne samo sasušene stare šume, 
nego čak i one koje su mogle stajati barem još stotinu godina. | 

Novac ulazi u narod i kola kao tjelesni krvotok. Uvlači se, širi, po- 
stepeno i sve življe. Novac seljaka svi više zarobljuje, on o njemu po- 
staje sve ovisniji. Nestaje medjusobne zamjene prirodnih dobara: vola 
za konja, pšenice za vunu, lana za ovce itd., a stranci, naročito Židovi, 
dolaze u Slavoniju u sve većem broju i ovdje otvaraju male trgovinice. 

Upotreba industrijskih proizvoda dolazi najprije u obliku kućnih 
jestvenih potrebština i rasvijete. Seljak počinje kupovati duhan, kavu 
i šećer. Selo se na uživanje šećera navikava sve više i zapušta pčelarstvo 
i — med. Strani kapital je u prijeratno vrijeme bio još u svojoj kulmi- 
nativnoj fazi na cijelom slavonskom području i zarada novca slavon- 
skom seljaku omogućena je lako. Posluga drvne industrije u raznim 
oblicima vršena je u sve većoj mjeri i sve obilatije. Mnogi tada zadru- 
gari pocijepaše zadruge radi odlaska u tvornicu, gdje se u ono vrijeme 
zaradjivalo obilno. Danas su ove tvornice većinom mrtve, a bivši radnici 
sada su beskućnici i sluge. 

Tkalački kućni rad koji je u Slavoniji bio na velikoj visini istovre- 
meno je počeo opadati. Židovski trgovci uvode postepeno i s najvećim 
uspjehom industrijsku tkaninu, koja potiskuje domaće seljačko platno. 
Tako se i desilo, da je stara seljačka nošnja posve izumrla, a danas je 
oživljuju jedino još seljačke smotre, na kojima se ustrajno ističe ružnoća 
industrijske šarene odjeće, s djelomičnim i trenutnim uspjehom. Potreba 
novca postala je neophodna, jer se odijelo, koje su seljaci do tada tkali 
sami, stalo kupovati. Jestvine i svijetlo, koje si omogućivahu sami, po- 
češe plaćati novcem. Tako je novac došao do silnog upliva u seljačkom 
životu i njegov je upliv i moć postajala neuzdrživo s vremenom sve 
veća. 

Novac postade narodno zlo i nesreća, jer zbog njega stigoše kasnije 
crni dani, koji vladaju i danas. Seljačko gospodarstvo ne može danas 
opstati bez novca, jer ovoga najviše treba za porezne dugove, a novca 
je u naroda malo, jer se do njega dolazi teško; zbog toga se prodaja 
poljoprivrednih produkata morala povećati; na tržište se izvezoše i one 
količine koje nijesu uvijek pretstavljale višak, a uporedo se razvio 
stalež zelenaša, koji seljačko neznanje upotrebljava kao glavno sredstvo 
svoje nečasne politike zaradjivanja i sticanja — pomoću seljačkh žuljeva. 

Nijesu davni dani kad je zelenaštvo bilo na svojoj najvećoj visini. 
U Bosni je ono na ovom stepenu još i danas, jer je neznanje seljaka 
u trgovanju svojim produktom veliko. U Slavoniji je imalo ovakvo 
zelenaštvo do nedavno svoj zahvalan teren. (Zelenaši su mali trgovci, 
privatnici, koji kupuju prirod od seljaka u najnepogodnijim momentima, 
i onda ga kasnije unovčuju za mnogo veći novac). Seljačke organizacije 
koje se pojaviše u novije vrijeme znatno su pomogle prosvjećivanju i 
djelomičnoj likvidaciji zelenaštva. Udruživanje seljačko na zadružnoj 
bazi krči si put ustrajno i na raznim stranama. 

»*k 

Zemlja je izvor života. Seljaku je zemlja — sve. Kakva je zemlja, 

onakav je i život. U zemlji seljački svijet gleda sve, svoj opstanak, svoju 

radost i tugu, sav svoj život. Naš pjesnik Gabrijel Cvitan, lijepo pjeva 
“u pjesmi »Glas zemlje«: 


Zemlja nas zove, naša zemlja draga, 
glasom vjekova, zove djedovska gruda. 
U njoj je naša budućnost i snaga. 
Zagrljeni s njome stvarat ćemo čuda. 


— i dalje u pjesmi »Srce zemlje«: 


Srce je zemlje blagoslovljeno, 
Izvor i snaga svih otkrića. 

U njemu kuca sakriveno 

bilo života sviju bića... 


Slavonija djeluje upravo iznenadjujuće po svojoj zemljišnoj razno- 
likosti u pogledu vrijednosti. Nekada se obično govorilo: »Slavonija 
ravna i bogata«; Slavonija »zemlja plementa«, a pri tom su se u mnoštvu 
spisa i rasprava opisivale bogate i plodne ravnice, umilne i predivne 
žene. Otkad je Josip Kozarac objavio svoju »Tenu«, pa do danas uvri- 
ježilo se mišljenje u redovima gradskog svijeta, da je »Tena« općenita 
i definitivna slika slavonske žene, makar to nije točno. U pogledu bo- 
gatstva slavonskog zemljišta, treba reći da je ono mnogo manje nego 
se to krivo predočava. Iz novinskih izvještaja koji govore o rezultatima 
žetve pojedinih usjeva u Slavoniji, ne može se saznati istina. Vjernija 
se predodžba o vrijednosti zemljišta dobiva kad se pogleda tabela cijena 
na raznim mjestima. Zemljišne cijene u Slavoniji točno odredjuju skalu 
vrijednosti dotičnoga kraja. U Hrvatskom Zagorju gdje je prevelika gu- 
stoća pučanstva, sva zemlja bez razlike ima visoku cijenu. Slavonija 
danas nije prenaseljena, u nju se svakodnevno vrše doselenja. Kraj bo- 
luje od »bijele kuge« i izumire od tuberkuloze. Statistika potvrdjuje ove 
navode. 

Prema tome, zemlje u Slavoniji ima dosta, a naroda, starosjedilačkog 
žiteljstva, — biva sve manje. Cijena zemlje po jednom katastralnom ju- 
tru u srednjem se dijelu Slavonije kreće danas od 5—10 tisuća dinara, 
a u Posavini nije mu veća od 1000 najviše 2000 dinara. Za razliku od 
Slavonije, cijena zemljišta u Srijemu — isključivši srijemsku Posavinu 
—kreće se od 10—15 tisuća dinara po jutru, dok jedno jutro srijemskog 
vinograda stoji od 30 do 40 tisuća dinara. Ove cijene govore najbolje 
koliko koje zemljište vrijedi, odnosno — kakav urod daje. Kvaliteta 
zemlje mijenja se u toku vremena. Slavonska je zemlja nekad bila bolja, 
jer se u zadružno vrijeme manje iskorišćivala, a više gnojila. Danas je 
maloposjednički seljački živalj prisiljen iz zemlje izvlačiti maksimum 
njene urodne snage, a zbog siromaštva je u nemogućnosti da zemlju 
umjetno gnoji. Osim toga, zemlja je nekomasirana (izložena ležanju vode, 
u Posavini podvodnji od Save) nekanalizirana, a novi dijelovi savskog 
nasipa od Broda do Mitrovice (sa pumpnim stanicama), nijesu ispunili 
velika očekivanja. Klasifikacija zemljišta od strane upravne vlasti izvr- 
šena je nepravedno i nerazmjerno, jer se slaba posavska zemlja u po- 
reznim tražbinama stavlja pored odlične srijemske zemlje, koja je — 
deset puta bolja. | š 

| Uzme li se u obzir na kome se stepenu nalazi zdravstveno prosvje- 
Ćivanje naroda u Bosni i Hercegovini, onda se za Slavoniju može reći, 
da je u njoj stanje povoljno. Ali, u stvari, već po samom broju liječnika 
koji djeluju na selu, možemo reći da je socijalna skrb za narodno zdrav- 
lje liječnicima »deveta briga«. U slavonskim kotarevima, koji poprečno 
broje svaki oko dvadeset sela, na svaki kotar dolazi pet do šest liječnika. 
To je žalosna činjenica, kad se zna, da bi u svakom slavonskom selu mo- 
gao živjeti po jedan liječnik. 

Pojava »bijele kuge«, koja je u Slavoniji dosegla najveći stepen, 
još je pred destak godina pobudila živo raspravljanje u našim medicin- 
skim krugovima. O njoj su napisane brojne manje rasprave. Ministarstvo 
socijalne politike i narodnog zdravlja ispitivalo je po svojim specijalnim 
izaslanicima uzroke »bijele kuge«, u nekoliko slavonskih kotara. Rezul- 
tati koji su objavljeni u štampi, tek približno razjašnjavaju ove uzroke. 
Propagandistički rad oko suzbijanja tako zvane »racionalizacije spolnog 
života«, ima slabo uspjeha. Više se na područuju Slavonije posvećuje 
pažnja iskorijenjivanju tuberkuloze, koja je ovdje raširena mnogo. U tu 
svrhu prikazuje se u posljednje vrijeme širom Slavonije niz poučnih 
filmova. U Vinkovcima već desetak godina uspješno djeluje antituber- 
kulozni dispanzer. Ovakav dispanzer se otvara uskoro i u Slav. Brodu. 

Rad taj na suzbijanju tuberkuloze još je uvijek nedostatan. U Sla- 
voniji od sto umrlih svaki peti je umro: od tuberkuloze. 

Uzroci raširenju ove bolesti leže u klimatskim prilikama, nehigijen- 
skom načinu života: nezdravim stanovima i slaboj ishrani, koja u posli- 
jeratnim godinama postaje sve slabija. 

Alkoholizam koji takodjer spada u red pogubnih pojava što prož- 
diru starosjedioce Slavonije, mnogo doprinosi širenju tuberkuloze. Kri- 
minalitet se posljednjih desetak godina znatno povećao, posebno zbog 
seoskog pijančevanja. Nijesu rijetke pojave smrtnog oboljenja od preko- 
mjernog uživanja alkohola, kojeg se čak i djeci daje piti. 

Navedene negativnosti seljačkog života u Slavoniji imaju za po- 
sljedicu, kako je već spomenuto, naglo izumiranje domaćeg pučanstva. 
U mnogim slavonskim selima postoje duge i puste ulice bez djece, prazni 
domovi i ugasla ognjišta. U jednome selu vinkovačkog kotara, ima 
čitava jedna ulica skoro posve prazna. Namjesto izumrlih obitelji, stižu 
dnevice doseljenici iz Bosne, Hrvatskog Zagorja, Like i Dalmacije. Po- 
negdje i iz Srbije. U mnogim slavonskim selima potiskuju ili zamjenjuju 
domaće obrtnike doseljenici iz Srbije i Makedonije, i to najviše pekari, 
gostioničari i lončari, a mjestimično osvajaju i mlinsku industriju. 

>k 


U pogleđu duševnog života, prirodne bistrine i darovitosti, Slavonija 
zauzima u Hrvatskoj istaknuto mjesto. Seljački je svijet ovdje umio da 
stilizira svoju nošnju sa toliko sklada i umilnosti, da ta nošnja nesumnji- 
vo spada medju najljepše na Balkanu. Danas je ova nošnja znatno ošte- 
ćena tudjinskim utjecajima. Darovitost seljačka istakla se u prekrasnim 
vezovima na platnu, divnim šarama pastirskih tikvica, te raznih drvenih 
predmeta. Duša narodna utkana je u bijelim ukrašenim seljačkim rubi- 
nama, otarcima i ostalim potrebama seljačke kuće. U pjesmi se zrcali 
prirodni pjesnički talenat, duboko razvijeni glazbeni smisao; svirka sla- 

vonskih gajda, tambure šargije i pastirske frule, popijevke svatovske, 
u kolu i ostalim prigodama, sve su jasni i stvarni dokazi emocionalne 
seljačke duše i profinjenog ukusa — iskristaliziranog kroz stoljeća. 

Slavonski je govor lagana i otegnuta ikavica, teče sporo kao i Sava. 
Temperamenat seljački sadrži puno flegmatičnosti u sebi. Slavonac je 
smirena i staložena narav, pa i arije svih njegovih pjesama spore su, 
otegnute i tugaljive, i mirno se talasaju kao zlatna žita na beskrajnoj 
ravni. i 

U prosvjetnom pravcu slavonsko seljaštvo stoji dobro spram ostalih 
hrvatskih pokrajina. U savskoj banovini ima oko dvadeset posto nepi- 
smenih; no u Bosni taj postotak dosiže i osamdeset! Pa ipak je i pored 
svoje pismenosti slavonski seljak polupismen ili — polunepismen, jer 
veoma malo čita. Jedino su knjige društva sv. Jeronima raširene medju 
seljacima. Te knjige kupuje jedva koji deset posto seljačkih domova. 
Novine selo tako reći ne čita. 

U državopravnom i političkom smislu, svijest seljačka nije izradjena 
do onoga stepena koliko to historijski tok dogadjaja iziskuje. Nacionali- 
zam hrvatski je duboko razvijen, ali u mentalitetu slavonskom nema 
potrebne žustrine i jasnoće u poimanju dužnosti i prava; površno se 
ocjenjuju velike i važne stvari, a ta labavost u provodjenju svijetlih na- 
cionalnih načela umanjuje izrazitost velike nacionalne misli. Seljaštvo 
izvjesne ideje prima s nepovjerenjem, a po usvojenju dugo rezonira, 
šuti, i odluke donosi kasno — često s velikim zakašnjenjem... Zrelost 
seljačka za kritičku ocjenu ljudi i dogadjaja nije na visini: narod 
instinktom prima ili odbija, osjećajno često nadilazi razum: radi toga, 
pri općenitom pogledu, radikalizma u životnom gibanju ima malo. Pa 
ipak ga ima mjestimično u raznim središtima! U prošlosti Madjari i 
Austrijanci uporno su nastojali raznaroditi Hrvate cijepanjem na po- 
krajine. Takvo naglašavanje podjele Hrvatske obzirom na nacionalno 
osvještenje, imalo je na žalost priličnog uspjeha. Medjutim nije više 
moguće cijepati hrvatski narod na više dijelova, osim donekle u etno- 
grafskom smislu. Ivo Balentović 

»Mi ne tražimo uskrsivanje kućne zadruge sa životom od 50 i više 
članova pod jednim kućnim krovom. Naše seljaštvo nije nikakva stoka, 
da bi ga tjerali prisilno u torove. Mi tražimo samo za seljačke posjede 
takvo posjedovno i imovinsko pravo, koje će najbolje odgovarati našemu 
seljaštvu. A jer se seljački posjed obrađuje uvijek skupno od svih 
članova seljačke porodice — obitelji, to tražimo da je seljačka imovina i 
skupno vlasništvo onih lica, koja zemlju stvarno obrađuju! Neka je se- 
ljački dom i baština svih onih lica, koja ostaju na seljačkom domu, i bez 
ikakvih oporuka i bez ikakvih ostavinskih rasprava!« 


Hrvatska Smotra, god. 1937., str. 567. 

TRI REVOLUCIJE 


Iako bi bilo danas još prerano ustvrditi, da provedene revolucije u 
Njemačkoj i Italiji znače za Evropu novu civilizaciju, ipak se može istaći 
s pravom, da pokret tih dviju država nije nipošto obična izmjena vlade, 
obična prevlast jedne političke stranke, pa ni pobjeda jedne klase nad 
svima drugima, kako je to slučaj u Rusiji. 

Revolucije fašizma i nacionalnog socijalizma osnivaju se na pravu 
zajednice, kolektiviteta, države, naroda, rase, skupnosti, a nipošto na 
načelu i pravu pojedinca — »građanina«, kako je to činila francuska 
revolucija. 


Nacionalni socijalizam odraz je zahtjeva kolektiviteta u 
narodu, ili bolje reći u rasi. Fašizam je nasuprot odraz političke 
težnje za moćnim rimskim imperijem. 

Jedna i druga revolucija stvorila je svoju vlastitu psihologiju, svijest 
Svojih prava na osnovi svojih životnih potreba, iako različitim izvornim 
tokom i ciljem. Fašizam obožava državu i narod kao političku, 
idealističku i vitalističku zajednicu, dok nacionalni socijalizam 
obožava zajednicu rase i njezine pripadnike neovisno od državnih granica. 
Prema tome, on ne traži toliko državne svijesti kao fašizam, koliko da- 
daleko više svijesti etničko-rasne pripadnosti; herojstvo pojedinca, svijest 
dužnosti i rada nijesu rezultanta nipošto odgoje pojedinca-državljanina, 
nego su plod kvasca, koji se nalazi u krvi i u zemljištu. »Blut und Boden« 
postaju mesijanizmom germanske rase. 

Ali dok talijanska i njemačka revolucija osnivaju svoje djelovanje u 
vezi s propagandom čistog nacionalizma, to treća revolucija boljše- 
vička revolucija niječe svaku naciju, svaki osjećaj i pripadnost 
jednom narodu. Proleterska revolucija ne poznaje naroda, ne poznaje ni- 
kakvih ni državnih granica. Djelovanje zato te revolucije nije ograničeno 
ni na nekadašnje granice rusko-carističkog imperija, a ni na pripadništvo 
krvi bilo kojoj rasi. Proleterska revolucija propovijeda univerzali- 
zam, kozmopolitizam, ane samo internacionalizam. Ona 
ima, što više, zadatak, da razara sve »građanske« i sve nacionalne 
države; nad cijelim kozmosom ima vladati po ideologiji Treće Interna- 
cionale (»Kominterne«) jedna jedinstvena sila — diktatura prole- 
tarijata. Sva sredstva proizvodnje moraju preći iz privatnog i skupin- 
skog vlasništva u vlasništvo univerzalne proleterske zajednice — pro- 
leterske države. 

Istina, taktika boljševizma od prvih svojih početaka u godini 1917. 
pa do danas poprimala je različito lice. Moskovska komunistička interna- 
cionala opajala se već i slavljem nad skorom pobjedom »diktature prole- 
tarijata« na razvalinama svih »građanskih« država, »građanskih« kultura 
i ustanova. Dosljedna nauci Marx-ovoj o trulosti svih buržujskih usta- 
nova, vodila je putem svjetske štampe otvoren boj i bojkot proti svakoj 
demokraciji, parlamentu i Društvu Naroda. 

Međutim NEP-politikom mijenja Kominterna svoju taktiku. Sovjetska 
Unija stupa sad kao članica u najveću i najizrazitiju »buržujsku« i kapi- 
talističku ustanovu — u Društvo Naroda. Pristaše boljševizma, gdje ne 
mogu istupati otvoreno kao komunističkastranka, ulaze u parla- 


319 


mentarnu borbu pođ najrazličitijim imenima. Komunistički radnici su- 
djeluju i u tako zvanim »žutim sindikatima«. Intelektualci-boljševici stu- 
paju kao članovi u stare »građanske« ustanove. Tako zvani »proleteri« 
ne ustručavaju se suradnje ni s najgorim »kapitalistima«. 

Ta suradnja s »građanskim« (»buržujskim«) ustanovama ne znači ipak 
nipošto pomirenje, kompromis i reviziju komunističke ideologije. To je 
samo nova taktika, kako da se zaobilaznim putem razaraju i zara- 
žuju buržujske ustanove komunističkim bacilom. A ako ništa drugo, do- 
voljno je, da se među građanske države i ustanove unosi unutarnje glo- 
ženje, nesklad, međusobno nepovjerenje, trzavice, klonulost, marazam i 
konačno — prirodna likvidacija, propast... 

Iz ma samo letimičnog pogleda na tri ove suvremene velike revolu- 
cije: fašističku u Italiji, nacionalno-socijalističku u Njemačkoj i komu- 
nističko-proletersku u Rusiji vidimo, da je svagdje zajednička polazna 
točka tima revolucijama — prevlast interesa kolektivi- 
tetanadinteresompojedinca, u jačanju iliautoritativne 
države kao političke zajednice, ili totalitarne države kao pred- 
stavnice rasno-etničke, ili države-tiranide kao preteče svjetske 
diktature proletarijata sviju zemalja. 

Kako se vidi, u svima tima revolucijama nemas više ni traga zahtije- 
vima francuske revolucije, zahtijevima 19. stoljeća za stvaranjem lib e- 
ralističke države. Nema traga ostvarivanju političke zajednice 
jednakopravnih i autonomnih pojedinaca, čiji je suverenitet 
»neotuđiv« i »nepovrediv« ni po samom suverenitetu države. Uspije li 
zato i toj »slobodarskoj državi«, da se postavi despotom i cezarom prema 
svojim podanicima, to će uvijek ta despotska vladavina s pravom imati 
protiv sebe nepomirljivu slobodarsku težnju i revoltu pojedinaca-građana. 
Ti će građani u cilju samoodržanja braniti svim legalnim i ilegalnim sred- 
stvima svoja individualna i narodna suverena prava; dizat će i prevrate 
sve do samog anarhizma i emancipacije pojedinca od svake državne vlasti. 

Taj puni narodni suverenitet, pa i slobodarska prava sviju 
građana bila su i uzrokom, da je rijetko koja država sačuvala svoju stal- 
nost. Čas je prevagnuo Individuum nad sadržinom Države, a čas je Država 
prevladala i nametnula, ma i nasilno, svoju moć Individuumu. Slobodarska 
država nije zato ništa drugo, nego vječna borba ili za cezarizam države ili 
za puna demokratska prava slobodnih i suverenih građana. 

Ako se zato slobodarska država pričinja u pojedinim časovima kao 
ideal države, u stvarnosti se potamnjuje taj ideal međusobnom borbom 
između svemoći Države i svemoći Individua — despocijom cezara ili 
anarkijom suverenih građana. 

Na nestalnosti, a i na razvalinama takvih slobodarskih država, izgra- 
dile su revolucionarne države: Italija, Njemačka a i Sovjetska Unija, novu 
državnopravnu koncepciju. Revolucionarne države nijesu zato nipošto 
nastavak prijašnjih »slobodarskih država«, pa ni onda, kad su ove vladu 
»slobodnih pučana« pretvorile u vladu despota, jakobinaca i cezara. Nove 
države, bila koja od njih rasno-etnička, nacionalno-politička ili proleter- 
ska, apsorbirale su u sebi sva individualistička prava svojih građana; — 

one su postale totalitarne, tj. sva prava građana prenesena su na 
zajednicu. 

Totalitarnost novih država, stvorenih revolucijom, idesvedoodgoje 
omladine. Da se stvore novi ljudi, treba za taj novi duh odgojiti nove 
generacije. Da se stvori novi društveni i gospodarski red, treba istrći 
novi rod iz starih društvenih i gospodarskih uspomena i načina života. 
Revolucije računaju na potpuni uspjeh samo onda, kad bude njihovo 
djelo u život provedeno posve novim ljudima. Nema zato u revolucio- 
narnim upravama mjesta za ljude staroga kova, pa makar ovi ne znam 
s kolikim entuziazmom ispovijedali načela novoga reda, — pa makar ti 
bili konvertiti ne znam s kojim novim zelotizmom. 

Revolucija odgaja svoje ideologe i pristaše, koji još nijesu zaraženi 
nikakvim drugim bolestima prijašnjih režima. Proleterska revolucija 
imat će zato svoju najjaču polugu u odgojnoj organizaciji komunističke 
omladine (»komsomol«), fašisti u organizaciji »balila«, a nacionalni soci- 
jalisti u novim i vlastitim stranačko odgojnim redovima. 

Suvremene revolucije imaju svoju posebnu osvajalačku i prodornu 
taktiku. Novi revolucionarni duh hoće da impresionira, da djeluje su- 
gestivno, da probija sve redove, da sve osvaja, da protivnika slomi i uni- 
štava više duševno nego fizički. Taj se duh želi očitovati u manifestacija- 
ma osobito mladeži, u povorkama čvrstih i dobro organiziranih redova, u 
vojnodiscipliniranoj podvrženosti i poslušnosti vrhovnim zapovijedima. 
Novi revolucionarni duh je vojnički, mladenački, organizatorni, — duh 
pun reda i ofenzive na svim linijama. Taj duh ne smije biti nipošto anar- 
kija brojnih masa, duh lažnog pacifizma i kukavičke defenzive. Bojov- 
nost, žrtva, vedrina, junaštvo, smionost, otvorenost, 
neustrašivost, borba za sutrašnjicu, a nikako ne za 
jučerašnjicu, ideje su vodilice suvremenih revolu- 
cionarnih generacija. Njihova revolucija računa na vodstvo 
duhovne elite, anena široke mase. Ona je zato načelno pro- 
tivna svakoj demokratskoj ideji. Široke mase moraju se duhovno pred- 
voditi, a ne da se od masa dadu voditi i sami državni vođe i predstav- 
nici državne uprave. Duhovna elita ima da stvaraidejuiplanove,a 
to idejno i plansko djelo treba da je izvođeno rukama — širokim ma- 
sama. 

Za provođenje revolucije do njezina posljednjeg cilja treba trajne 
vježbe. Tko u revolucionarnom pokretu hoće računati na sigurne i trajne 
uspjehe, mora neprestano gibati i vježbati svoje bojne i revolucionarne 
redove; mora ih spremati ne za mir, ne za obranu protiv proturevolucio- 
naraca, nego ih svrstavati neprestano u nove borbene redove, u novu 
borbu za bilo kakvo osvajanje, za bilo kakvo novo djelo. Borbeni redovi 
neka izgrađuju ceste, mostove, neka odvodnjavaju močvarne predjele, neka 
provode prokope rijeka i navodnjavanje bezvodnih krajeva. Revolucio- 
narne čete treba da su uvijek u trajnom gibanju, a nikad u mirovanju. 
Čim nastupi mirovanje, pojavit će se borbe i trvenja u vlastitim redovima, 
slabit će snaga ne samo za dalji prodorni rad nego i za otpor protiv 
vremenskih nepogoda, za odbranu protiv slučajnih neprijateljskih na- 
vala. 

Iako je proleterska revolucija Sovjetske Unije u zakletoj borbi protiv 
njemačke i talijanske revolucije poradi različitih ideoloških pogleda i 
zadnjih ciljeva: nacionalizam — kozmopolitizam, narodna diktatura — 
klasna diktatura, ipak su metode osvajanja kod svih tih revolucija u biti 
spontano iste. Sve te tri revolucije idu za tim, da za svoju ideju dobiju 
ne samo pristaše, nego da svojom revolucionarnom idejom utisnu u po- 
vijest čovječanstva ako ne već zasebnu civilizaciju i kulturu, a ono bar 
zasebnu epoku. Revolucionarna država ne će uzmoći provesti nikakve 
važnije unutrašnje izmjene, ona će ostati samo izmjena stranačko- 
ideološke vladavine, ne bude li nastojala, da istodobno odgoji nove 
ljude prema svojoj revolucionarnoj ideologiji; — ne bude li i nasto- 
jala, da stvori nove zakone, nove ustanove, novo gospo- 
darstvo, novu kulturu, novu umjetnost, koja će biti 
odraznove revolucionarne epoke. U takvu nastojanju ne 
mora ipak uništavati svaka revolucija sve stare narodne vrednote i sva 
stoljetna narodno-kulturna naprezanja. 

Po stvaranju novog čovjeka, po otvaranju novih vidika za čitav na- 
rodni rad, odvaja se metoda revolucionarne borbe od stranačko-političkih 
borba i izmjena. Dok je naime političkim strankama redovita svrha osvo- 
jenje samo vlasti u državi i dolazak stranačkih pristaša na vladu, to je 
revolucionarnoj borbi svrha stvaranje čovjeka novoga men- 
taliteta. 

To je i razlog, zašto su u pojedinim državama na vladi gotovo uvijek 
iste osobe. U želji i borbi, da ostanu u vladi ili bar pri vladi, prilagođuju 
stranački pristaše, pa i sami vođe, svoje stranačke programe novim »situa- 
cijama« tako, te više nema ni traga dosljednosti između njihova političkog 
djelovanja i stranačkog programa. Tako se događa, da su se stranke ne- 
kadašnjeg radikalno-socijalističkog programa u stvarnosti danas pretvo- 
rile u predstavnice najčišćeg kapitalizma i »buržujskog« rada. Ukoliko pak 
stranačkim vođama ne bi pošlo za rukom izmijeniti svoje djelovanje pod 
istim stranačkim programom, to ili stvaraju prema »novim situacijama« 
nove stranke ili listom prelaze u onu političku stranku, koja se brže i 
okretnije znala već prilagoditi novim prilikama. A jer i široke mase 
— stranački pristaše — imaju još manje stalnih i utvrđenih svojih poli- 
tičkih načela, ne mora biti nikakvo iznenađenje, ako svaka stranka na 
vlasti osigura sebi i bez većih službenih nasilja odozgo vazda svoju si- 
gurnu većinu. 

Takvo pomanjkanje prave stranačke odgoje djeluje, te nijedna stranka 
nema svoje stalnosti niti u programu a ni u praksi. Jedna stranka otimlje 
drugoj prevlast ne po svom programu, nego po jačoj okretnosti vođa. 
I samo tako može se protumačiti zašto ipak nijedna stranka, pa ni najmoć- 
nija nije trajno na vlasti, iako bi se na prvi pogled činilo, da je upravo 
svaka stranka na vlasti gotovo vječna. 

Posve su drukčije metode rada u revolucionarnoj borbi. Revoluciji 
nije svrha časovito osvajanje vlasti, nego izmjena bilo načina vla- 
davine bilo cjelokupne državne isocijalne strukture. Ali da 
revolucija uzmogne računati trajno na svoje uspjehe, mora ona.za svoje 
ciljeve odgajati čitav narod, a naročito mlađe generacije. Sam Hitler 
u jednom svom govoru već u početku nacionalno-socijalističke revolu- 

cije kaže: »Neuspjesi kod većine revolucija imaju svoj razlog, što njihovi 
vođe i njihovi tvorci nijesu shvatili, da nije glavno za revoluciju 
osvajanjevlasti,negoodgojaljudi« (Govor 1. VII. 1933. u Bad 
Reichenhall-u). 

Osim toga svaki revolucionarni pokret sadržava u sebi svoju filozofiju 
i svoje poglede u čitav život prošlosti, sadašnjice i sutrašnjice. 

Filozofija svake revolucije traži opravdanje za sve svoje čine, koji 
bi se inače morali osuđivati bilo po uobičajenom međunarodnom pravu 
bilo po Vječnom Zakoniku-Dekalogu. 

Tako Hitler u jednom drugom govoru izriče osnovnu filozo- 
fiju nacionalno-socijalističke revolucije: 

»Nacionalni je socijalizam filozofija, koja se ima primijeniti na 
sva područja. A jedna je od njegovih bitnih svrha, da se sačuva u 
cijelosti rasnabaština, stečena od pradjedova. Nacionalni socijalizam 
osnovan je na herojskom shvatanju o vrijednosti krvi, rase i osobnosti. 
On vjeruje u vječnost zakona selekcije, a protivi se 
najodlučnije demokratskom, pacifističkom i inter-= 
nacionalnom shvatanju kaoisvimanjegovim poslje- 
dicama« (Govor u Nirnbergu dne 1. IX. 1933.). 

Prema tim načelima izgrađena je i čitava rasna ideologija u 
nacionalnom socijalizmu: 

Ljudske se rase po svojim prirodnim i nepromjenljivim osobinama 
međusobno odvajaju, te postoje najveće razlike od najniže do najviše 
rase. 

Više rase (među njima prvo mjesto zauzima germanska rasa) moraju 
svima sredstvima čuvati i njegovati snagu i čistoću svoje krvi. 

Po biogenetskim zakonima prenose se po krvi — po čistoći rase — 
ne samo sve dobre fizičke osobine, nego isvamoralnaiintelek- 
tualna svojstva čovjeka. 

Odgoj čovjeka ne smije ići za nekim formalističkim i kozmopolitskim 
znanjem — internacionalnom kulturom, nego u prvom redu za razvija- 
njem svih osobina rase, za probuđivanjem duhova, za uspaljivanjem lju- 
bavi prema vlastitoj rasi kao najvišem dobru. 

Zakonu rase imaju se podvrći i prilagoditi sve ostale vrednote čovje- 
čanstva, jednako cjeline kao i pojedinca. Zato i sama vjera može biti 
vrednota pojedinca čovjeka kao i cijelog naroda samo utoliko, ukoliko se 
i ona prilagođuje rasi. 

Osnovi religije, a tako i sva ostala načela pravnog poretka, moraju 
imati svoj prvotni izvor, a vrhovni cilj, u rasnoj svijesti i rasnom nagonu. 

A jer svaka religija mora biti vezana samo na rasno gledanje na 
svijet, to dosljedno toj nauci ne može postojati nekakav drugi metafizički. 
Svijet — život besmrtnih duša. Sav se život svodi samo na ovaj živi 
svemir; taj obuhvata ne samo mrtvu materiju nego i život svakog čo-. 
vjeka. 
| Čovjek kao diotogaživog svemira ne može ništa raditi po. 
sebi i za sebe. On je član samo neke države. Dosljedno tome, ne postoje. 
nikakva pojedinačna prava čovjeka osim po Državi i za Državu. 

Revolucionarni pokret nacionalnog socijalizma u Njemačkoj ne oba- 
zire se ni ukoliko, da li se naukom o superiornosti jedne rase nad dru- 

gom ne ruši svijesno bratstvo naroda i jednakost njihovih prava pred 
međunarodnim forumom, — da li se ne potkapaju svi temelji međusobnog 
poštivanja, suradnje i mira među svima narodima. Superiornost jedne 
rase uključuje nužno u sebi pojam inferiornosti druge rase. Takva pak 
podioba stvara nužno zametak rivalitetu, imperijalizmu, hegemoniji jednih 
nad drugima, negaciji ravnoteže i ravnopravnosti između naroda i država. 

Kao što je nacionalni socijalizam u Njemačkoj izgradio svoju filozo- 
fiju na čistoći rase, tako je i fašizam stvorio svoju filozofiju o 
svemoćidržaveiosvemoćiimisijirimskogimperija. 
A i boljševizam imao je svoju filozofiju, koja se osnivala na 
Marx-ovoj nauci o historičkom materijalizmu, klasnoj 
borbi i svemoći diktature proletarijata. 

Koja je budućnost svih tih triju revolucija? 

 Pogrješno je mišljenje, da se revolucija kao uopće i svaki drugi na- 
rodni pokret dade održati i očuvati trajno samo na nekoj materijalnoj sili. 
Baš obratno: Jer je svaka revolucija i svaki narodni pokret emanacija 
nove ideje — nove filozofije, to će dosljedno tome revolucija i u Rusiji i 
u Njemačkoj i u Italiji uspjeti i očuvati se sve dotle, dok filozofija tih 
revolucija i pokreta bude izražaj duhova revolucionarnog pučanstva. Čim 
pak filozofija pojedine revolucije ili pojedinog pokreta dodje u sukob 
s općim shvatanjem većine građana, ona se mora ili prilagoditi novom 
ideološkom shvatanju, ili će biti pokopana po novoj revoluciji — po 
novoj filozofiji — po novom pokretu. 


Boljševizam u Rusiji trajat će prema tome sve dotle, dok se 
ondje ne izgradi ideološka protivurevolucija. — Nacionalni so- 
cijalizam u Njemačkoj osvajat će i vladat će duhovima njemačkog 
naroda sve dotle, dok taj narod vidi u ideologiji nacionalnog socijalizma 
Svoj narodni ideal. — Fašizam u Italiji ne će ostati i živjeti samo sa 
životom svoga tvorca Mussolinija, kako to neki kažu, nego će ostati snaž- 
nom socijalnom, gospodarskom i državnopravnom filozofijom sve dotle, 
dok sam talijanski narod nalazi u fašizmu izražaj svoje duše, svojih na- 
rodnih ćućenja i svoje narodne snage... 

Dr Milan Ivšić 





»Utvrđujući pad feudalizma, pad plave krvi i po- 
roda, pad ropstva i kmetstva, moramo konstatirati 
gospodstvo jedne nove sile, kapitala, koji jeu demo- 
kratskoj slobodi stvorio ropstvo, kmetstvo rada, sa 
svim posljedicama na političkom, gospodarskom i 
moralnom području. Nitkone možeoboritite pojave 
o diktaturikapitalairopstvu rada. Tonijeonajstari 
feudalizam, nego naprosto moderni feudalizam«. 


Hrvatska Smotra, god. 1937., str. 535. 

LE Ba 


PROBLEM SUVREMENOG EUROPSKOG TERORIZMA 


Uvod 


Danas je terorizam uobičajeni način vanjsko-političke borbe i nutar- 
njo-političkog stvaralačkog obračunavanja u Europi. Komunizam i naci- 
zam mu prednjače. 


U Europi, s obzirom na stanje terorizma, nikada nije bilo kao danas, 
bilo da se to odnosi na terorizam nad narodima, bilo na terorizam među 
narodima. I kao primjer, od svjetskog rata nije bilo godine, a ponekad i 
mjeseca, da nije učinjeno terorističko djelo važnijeg i odgovornijeg poli- 
tičkog značenja. 


Društvo naroda, kao kolektivno nadleštvo za rješavanje međunarodnih 
političkih pitanja, pozabavilo se i tim pitanjem međunarodnog terorizma 
u Europi, ali sasvim bezuspješno. Razlog je sasvim jednostavan. Protiv 
takvoj jednoj političkoj djelatnosti, kakvu prakticira većina članova 
Društva naroda, ono mora biti nemoćno. To više, što su sva suvremena 
europska teroristička djela postavljena na sasvim drugu bazu, uvjetovana 
sasvim drugim razlozima i izvođena na sasvim drugačije načine, nego ona 
od prije rata. Tako na pr. prijeratna teroristička djela bila su pojedinačna, 
neodmjerena, često puta naivna, i spontana, te što je najvažnije — rijetka. 
Međutim ovaj poslijeratni terorizam u Europi se već toliko usavršio, da je 
poprimio znanstveno obilježje i savršeni organizacijski oblik u tolikoj 
mjeri da državne vlasti, a još manje organizacije privatne inicijative, nisu 
u stanju nikakvim sredstvima spriječiti suvremenu terorističku akciju. 
Tako, na pr., bivša austrijska vlada nije mogla mnogo šta poduzeti oko 
spriječavanja ubijstva Dollifusa, kad su teroristi bili bolje organizirani od 
same austrijske policije i vojske, te kad je na koncu konca po nutarnjo- 
političkim prilikama u Austriji svaki drugi Austrijanac bio Nijemac. 

Zbog toga se policijskim i pravnim načinima suvremena teroristička 
djela mogu samo — sprječavajući — odgađati, jer se ljudi, koji ta djela 
izvode, ne mogu nikako uništiti. Zatvaranjem, suđenjem, pa i ubijanjem 
niti se išta pomaže, niti išta odmaže, jer poslije terorista, koji su ubijeni, 
čekaju na stotine drugih još gorih, osvetničkijih, prepredenijih i krvo- 
ločnijih sa organizacijom i sredstvima koja nisu nimalo nazadnija od onih 
kojima se neka država bori protiv države, kako za vrijeme rata, tako i za 
vrijeme mira. Docet: osuda nacijonal-socijalističkih terorista u Austriji po 
austrijskim upravnim i sudskim vlastima, zatim preuzimanje vlasti u 
Austriji po zaostalim teroristima, te na koncu — osveta. 

Prema tome, takve velike razlike između prijeratnog i poslijeratnog 
terorizma u Europi, kao što su, na pr., veći broj terorista i terorističkih 
djela, savršena organizacija naprama pojedinačnim srdžbama, te na koncu 
osvješćenost naprama spontanosti svakako su tako velike, jer su uslovi 
zbog kojih opstoje kudikamo dublji, nego što su bili prije. Pa, zbog toga, 
doklegod se ne razmotre ti najosnovniji i najdublji uslovi suvremenog 
europskog terorizma, uvijek će se europski terorizam ocjenjivati krivo i, 
po takvom ocjenjivanju, uvijek dolaziti do naopakih rezultata. 

Sistem i metode europskog terorizma odozgo 


Bez obzira na vrstu, područje, sredstva, mjesto i vrijeme svaki je tero- 
rizam u Europi nasilje i usilje, te uništavanje i rušenje, s ciljem da se 
odozgo promiču neka politička naziranja, ili da se odozdo zauzme vlast 
u duhu određene ideologije. 

Prema tome, svaka diktatura i autokratski režim mora nužno biti 
terorizam odozgo, kao što je sasvim jasno, da svaka revolucionarna borba, 
koja ide za preuzimanjem vlasti u ime izvjesne ideologije, nužno mora biti 
terorizam odozdo. Tako reći, u jednom i u drugom načinu vladanja i 
borbe već se sam u sebi uključuje terorizam kao metoda vladanja i borbe. 
Otuda je sasvim jasno, da se u suvremenim europskim diktaturama i su- 
vremenim europskim revolucionarnim organizacijama najuzornije i naj- 
izrazitije manifestira europski terorizam odozgo u Rusiji i Njemačkoj, jer 
se on tamo najsavršenije primjenjuje i iživljuje. — S ugledom na taj te- 
rorizam odozgo u Rusiji i Njemačkoj osnovni i opći oblici terorizma odozgo 
su slijedeći: nasiljem i usiljem uništiti protivnika, ne odričući se 
ni ubijstava, a zatim uništavati sve što je protivničko ne štedeći na pr. ni 
savršene umjetnine, kao što su crkve, slike, kipovi, domovi i spomenici. U 
pojedinostima svaki takav terorizam odozgo redovito se afirmira na ova- 
kav način: ponajprije se ubijaju najugledniji i najopasniji protivnici, kao 
na pr. Rčhm i dr. u Njemačkoj, ili Tuhačevski i dr. u Rusiji. Zatim se ostali 
utjecajniji i odgovorniji protivnici optužuju i zatvaraju ili izašilju u kon- 
centracione logore ili zatoče u bilo kakvo osamljeno mjesto, gdje se onda 
glađu, mučenjem ili uopće nepovoljnim higijenskim prilikama postepeno 
duševno uništuju i tjelesno iscrpljuju. Nakon toga oni, koji se pod takvim 
prilikama obrate, vraćaju se kao pokajnici u život, a oni, koji ostaju ne- 
pokolebivi, svršavaju sigurnom i neminovnom smrti. 

Razlozi takve terorističke aktivnosti odozgo sasvim su očevidni: 
s jedne strane se nastoji zaplašiti. podvođe i gomile ubijstvom najugled- 
nijih i najopasnijih, a s druge strane se pokušava kod zaostalih pokole- 
bati pouzdanje u uspjehe i povjerenje u autoritet. No dogodi li se, da 
mase ostaju kompaktne, a podvođe čvrsti, usprkos ubijstava vođa i auto- 
riteta, to se podvođe izoliraju na temelju terorističkih dekreta, sve se 
protivničke organizacije raspuštaju, sve se prilike za sastajanje i dogo- 
varanje zabranjuju, da bi se tom vrsti terorizma odozgo prekinula veza, 
odnos i jedinstvo među protivničkim masama, a time i opasnost za posto- 
jeću vlast. Ako sve to ne uspije, ide se dalje sekonomskim teroriz- 
mom. Primjerice, poslije venizelističke revolucije u Grčkoj velika je 
većina venizelista ostala uporna i uvijek spremna na otpor. Izolirati ili 
lokalizirati ih se nije moglo, jer bi tada bila bolja polovica Grka sva u 
koncentracionim logorima. Što se tada učinilo? 

Jači oporezovnici, kao na primjer, industrijalci, veletrgovci, bankari, 
liječnici, odvjetnici oporezovani su više od ostalih. Nakon toga su se oni, 
koji nijesu htjeli žrtvovati egzistenciju pod utjecajem takvog oblika tero- 
rizma odozgo, pomirili sa sudbinom, dok su ostali postali pukim siroma- 
cima, i kao takvi više nimalo opasni za određenu vlast. 

Naprotiv kod slabijih privrednika, kao što su seljaci, privrženost se 
pokolebava najčešće snižavanjem poreza na račun njihovih dojakošnjih 

istomišljenika, a kod radnika izvršavanjem velikih javnih radova uz po- 
voljnije životne uslove, nego kod njihovih poslodavaca istomišljenika. 
Time se u mnogome ublažuje borbenost i otpornost osnovnih borbenih i 
udarnih snaga protiv postojećeg terorizma odozgo, t. j. postojeće dikta- 
ture ili autokracije. Osim toga se pokušava ovom vrsti terorizma odozgo 
izazvati mržnja i zavist kod svih neseljaka i neradnika prema ostalima, 
a kod seljaka i radnika odricanje i iznevjerenje dojakošnjim prijateljima 
i sumišljenicima. Na taj se način nastoji oduševiti mase za postojeće stanje 
— u općem odricanju i mržnji. No kad i ovo ne biva dovoljnim tada se 
pokušava s najizrazitijom aktivnošću suvremenog europskog terorizma 
odozgo t. zv. izolacionim terorizmom, kao zadnjim postupkom u na- 
stojanju da se kod protivnika uništi sve što je protivno vladajućem 
sistemu. Po tim zaključnim postupcima terorizma odozgo naseljavaju se 
u najsvjesnijim centrima ili stacioniraju najpovjerljivije pristalice terora 
odozgo, ili se pak najotporniji protivnički centri raseljavaju i naseljavaju 
u najjače centre režima. U najneposrednijoj sadašnjici ovakva se primjena 
najprimjernije afirmirala kod preuzimanja nacional-socijalističke vlasti u 
Austriji. Tako na pr. kod uspostavljanja vlasti prvo su SS-trupe i SA- 
borci zauzeli i ustobočili se u protivničkim centrima, a zatim se iz naj- 
opasnijih komunističkih centara odvezlo na tisuće i tisuće radnika u Nje- 
mačku tobože na rad, a zapravo u najpovjerljivije centre režima. 

Na taj način oni koji su ostali nepokolebivi pod stalnim terorom 
naseljenih eksponenata režima ili stalnom kontrolom najprivrženijih re- 
žimlija moraju biti mirni. 

Prema tome, obzirom na teroriziranje ličnosti, u suvremenom europ- 
skom terorizmu odozgo metode i postupci su slijedeće: atentati, koncen- 
tracioni logori, internacije, ekonomsko uništavanje te koloniziranje s pri- 
padnim metodama mučenja i njegovim raznovrsnim varijantama. Napro- 
tiv po suvremenom terorizmu odozgo ne uništavaju se javne građevine, 
ceste, škole, željeznice i mostovi na području najupornijih protivnika po- 
stojeće vlasti, kao što se, na pr., uništavaju po europskom terorizmu odozdo. 
No, ukoliko ne iziskuju najviši državni interesi, kao na pr. strateške 
pruge, sve ostalo se bogme niti ne unapređuje i ne usavršava, nego se 
sve više i više zapostavlja i prikraćuje. Razlozi su očevidni. Protivnika se 
i na tome području mora što više oslabiti, da bi bio što manje opasan! 

Obzirom na t. zv. polemički europski terorizam odozgo, čije je 
isključivo područje propaganda i agitacija preko štampe, radia i filma, 
postupci su slični. I kako se s djelima vatrenog, ekonomskog i izolacio- 
nog terorizma sve protivničko ruši, da bi se protivnika sve više oslabilo, 
tako se slično i na području polemičkog terorizma o protivniku sve laže, 
samo da bi se sve protivničko što više omalovažilo. Tako na pr. u Rusiji 
svaki protivnik režima, ako nije kontrarevolucionar, nego je trockist, 
onda je fašistički plaćenik; u Njemačkoj, ako nije komunista, nego recimo 
što drugo, onda je čak homoseksualac, a na pr. u Grčkoj, ako nije ma- 
kedonstvujušći, nego venizelista, onda je ili luđak, ili razbojnik ili pro- 
nevjeritelj. Razlozi su jasni. Pod konstantnim i jedinim utjecajem pro- 
pagande, u takvome duhu, nastoji se pokolebati vjera i povjerenje u do- 
jakošnje autoritete i ideologije koje su promicali ti autoriteti protiv sa- 
dašnjih autoriteta i ideologija. — Obzirom na mentalitet gomila, njima se 

propagandistički servira ono što najviše godi izvjesnom mentalitetu. 
Prema tome, ako su u pitanju gomile, koje se oduševljavaju vanjštinom 
i zabavom, onda se upriličuju sletovi, parade, zborovi i skupovi; ako su 
pak u pitanju europske mase, koje se živo zanimaju za politiku, tada im 
se serviraju u duhu postojećeg režima, političke prilike iz Australije ili 
Kine. Namjere takve vrsti polemičkog terorizma odozgo su sasvim oče- 
vidne. Zabavom se protivnik, t. j. mase, navikavaju da o protivniku, koji 
im priređuje veselje, ne misli — zlo, dok se interesiranjem za australsku 
ili kinesku politiku protivnik, t. j. mase, odvikavaju politizirati o svojoj 
politici i politici svoga protivnika. 

Obzirom na agitaciju, po svim polemičkim terorizmima odozgo, sve 
mora biti, skoro bi se moglo reći, i više nego istina. Tako na pr. po toj 
vrsti terorizma odozgo veličine postojećeg režima uzveličavaju se do he- 
rojstva, djela do grandioznosti, politika do perfekcionizma, a ideologija 
do religioznosti. Na taj način se, s takovim polemičkim terorizmom odozgo, 
redovito i najmanji uspjeh prikazuje kao najveći, najniži postupak (na pr. 
ubijstvo!) kao najviši, a najzadnje djelo — kao najvažnije i najviše! 

Razlozi su očevidni, I ovim polemičkim terorističkim djelima odozgo, 
u vidu propagande i agitacije, želi se stvoriti u državi i izvan države kod 
svojih pripadnika uvjerenje o svemoći određenog stanja, a kod protiv- 
nika strah i nepovjerenje u uspjeh njihove borbe protiv postojećeg stanja. 


Sistem i metode europskog terorizma odozdo 


Gdjegod u suvremenoj Europi opstoje teroristička djela odozgo, tamo 
je svagdje izazvan kao reakcija terorizam odozdo. 

Bitne istovjetnosti jednoga i drugoga su: nasilje i usilje, te uništa- 
vanje i rušenje od protivnika pa do svega onoga što je protivničko, re- 
žimsko, reakcionarno i kontrarevolucionarno, dok su bitne razlike u tome 
što su terorizmi odozgo svagdje totalna legalnost, a terorizmi odozdo opet 
svagdje totalna ilegalnost. No, — koliko taj momenat legalnosti uvjetuje 
potpunu slobodu akcije kod terorista odozgo, toliko opet momenat ile- 
galnosti uvjetuje kod terorista odozdo veću borbenost, poduzetnost, oprez- 
nost i odgovornost. Otuda se savim jasno vidi, otkud u suvremenom 
europskom međunarodnom terorizmu imade preveliki broj terorista 
odozgo prama broju terorista odozdo! 

U praksi se terorizam odozdo afirmira na najraznovrsnije načine, ali, 
uza svu tu njegovu raznovrsnost, on se ipak afirmira u ovakovim temelj- 
nim oblicima. Ponajprije se radi velike opasnosti i još veće opreznosti 
teroristi odozdo organiziraju u organizaciju t. zv. verižnim ili lanča- 
nim putem u trojke, četvorke ili petorke. To znači, u pribiranju i orga- 
niziranju jedan nađe trojicu; svaki od te trojice opet trojicu, i tako 
redom, dok se dade i može, svaki organizira određeni broj, i od toga 
određenog broja (3, 4 ili 5) opet svaki određen broj (3, 4 ili 5!). Razlog 
je očevidan. U slučaju otkrivanja jedne takve grupice, zbog ove verižne 
lormacije u organizacijama terorista odozdo, otkriva se samo jedna 
grupa, jedna veriga u čitavom lancu, jer se ostali međusobno i ne poznaju. 
Tako, na pr., da bi u komunističkim ćelijama anonimnost bila što veća, 
teroristi se još služe i krivim imenima. U takvim slučajevima, kada se 

otkrije čitav lanac, opet se ne zna sigurno, tko od osumnjičenih pripada 
lancu. 

Nakon toga se obično pristupa s tim organiziranim materijalom in- 
dividualnim terorističkim aktima, što znači obzirom na 
ličnosti, izvršava se teror bilo usmrćivanjem, bilo osakaćivanjem, bilo 
ucjenjivanjem ili prijetnjom. U državnim se nadleštvima, vojsci, privat- 
nim ustanovama i organizacijama špijunira, konspirira, denuncira, ili se 
pako prikupljaju podaci i sastavljaju crne liste. U tvornicama, na željez- 
nicama, u školama, na avionima i parobrodima, na društvenim skupo- 
vima i u administrativnim i birokratskim poslovima se — sabotira. To- 
bože nehotice se kvare strojevi, poremećuje se promet, podcijenjuje se 
rad, autoritet, starješinstvo, nemarno ili spleteno se obavljaju poslovi. 
Osim toga na područjima, gdje su u pitanju odnosi među ljudima u vidu 
višeg prema nižem, kao na pr. u uredima, vojsci i školama te sličnim 
protivničkim institucijama, viši član terorističke grupe odozdo pretjeruje 
u revnosti do najnemogućnijih skrajnosti. 

Na taj način špijunažom i konspiracijom doznaje se sve što je u borbi 
s protivnikom potrebno znati, sabotažom slabi se sve što je protivničko, 
a pretjeranom revnosti oneraspoložuju se mase prema protivničkoj vlasti 
i s time indirektno pribiraju u front terorista. odozdo. 

Obzirom na stvari one se po načelima terorizma odozdo jedno- 
stavno uništavaju. Primjerice miniraju se tvornice, parobrodi, že- 
ljezničke pruge ili mostovi. 

Uporedo s tim djelima, kao i prije tih djela, neobično je aktivan i 
tzv. polemički terorizam ili ilegalna propaganda i agitacija. Po njemu 
su najuobičajenija teroristička djela prepričavanje i došaptavanje takvih 
vijesti, s kojima se unosi u postojeći poredak nepovjerenje, nemir, metež 
ili bezvlasno stanje, zatim brošure, periodični izvještaji, letaci, statistike, 
slike i znakovi, a u zadnje vrijeme i — radio. Sadržajem su to redovito 
borbene parole, razotkrivanja protivničkih »uspjeha«, nepodobština, ble- 
fova, iznošenja statističkih podataka jednih i drugih, na osnovu kojih se 
predstavlja jakost ideologije koju proniče terorizam odozdo nasuprot 
slabosti protivnika proti kojih se bore, ili kratka i jezgrovita razmatranja 
jednog i drugog shvaćanja. U praksi se agitacija i propaganda prven- 
stveno namijenjuje đacima i omladincima, a zatim bijednicima i očaj- 
nicima, jer prvi tome naginju već po svojoj mladenačkoj vitalnosti, a 
drugi po životnom razočaranju. 

Na taj način, nakon što se propagandom i agitacijom, te individual- 
nim terorističkim aktima stvorila psihoza naklonosti prema terorističkoj 
ideologiji, postupno se kođ svih europskih terorizama pristupa masov- 
n o j terorističkoj akciji odozdo. I tada se, u toj etapi sistematskog tero- 
riziranja nastupa udruženo, u organizacijama. To znači, u organizaci- 
jama, koje su prividno humane, patriotske, staleške, prosvjetne, umjet- 
ničke ili sportske, nastavlja se rad u započetom duhu. Naprotiv u organi- 
zacijama, koje nisu naklone terorističkoj ideologiji odozdo zauzimlju se 
najutjecajniji položaji, odatle se onda neprimjetno cjelokupni organi- 
zacijski aparat usmjeruje u duhu terorističkih ideala. Tako na pr. u svim 
masovno-terorističkim djelima, kao što su krvave ulične demonstracije 
ili generalni štrajkovi, ili kod hitlerovaca pučevi, postupalo se na taj 

način. Docet: slučaj Seys-Inquarta u Austriji. Zauzevši ministarstvo unu- 
trašnjih poslova, dakle veoma utjecajan položaj, po svim krajevima 
Austrije započele su neopisive ulične demonstracije pod zaštitom policije, 
koja nije intervenirala protiv terorista, jer joj je sam šef bio član — te- 
rorista. Nakon tih masovnih terorizama, slijedilo je zatim ono, što bi po 
shvaćanju svih sistematski organiziranih terorizama odozdo moralo sli- 
jediti, t.j. zauzimanje vlasti. Slučaj revolucije u Austriji i pre- 
uzimanja vlasti u Austriji najbolje ilustrira način, tok i konačan uspjeh 
jednovrsnog terorizma odozdo u suvremenoj Europi. Naprotiv komunis- 
tička revolucija u Njemačkoj, s istim metodama i tokovima nije uspjela. 
No obzirom na suvremenu aktivnost terorista odozdo svaki bi se pre- 
Vario, koji bi mislio da je, na pr., s nacional-socijalističkim terorizmom 
odozdo, među ostalim Nijemcima izvan Njemačke, svršeno, ili da je s 
komunističkim u Njemačkoj dokončano. 

Po ovakvim i sličnim terorističkim aktima odozdo oslobađa se, po 
nazorimo terorista odozdo u suvremenoj Europi, teroristički front svojih 
najvećih protivnika. On pobire moralan uspjeh i stvara kod svojih isto- 
mišljenika i simpatizera uvjerenje o svojoj premoći, a kod protivnika 
strah i nepovjerenje u moć postojeće vlasti. Uspjesi terorizma odozdo stva- 
raju, po shvaćanju terorista odozdo, psihozu nesigurnosti u poredak, pod- 
stiču buntovne elemente na raznovrsne pothvate, i na koncu koče pri- 
vrednu djelatnost i inicijativu, a sve zbog neprijateljstva proti države, 
s namjerom njenog potpunog uništenja, oduzimanja ili odcijepljivanja 
njenih pokrajina, zbog promjene unutrašnjeg poredka s ljevičarskim ili 
desničarskim tendencijama, ili samo zbog promjena ličnosti na najvišim 
mjestima uprave. Prema tome svakako je neobično važno znati, koji su 
razlozi i uzroci uvjetovali te suvremene terorizme u Europi, a zatim, i 
s kojima bi se razlozima i načinima mogao, ako ne potpunoma isključiti, 
a ono bar unekoliko ublažiti taj suvremeni terorizam u Europi, kao kon- 
stantnu opasnost europskog mira i mira skoro većine država u Europi, 
tako da se ne zna što nosi dan, a što noć (docet: Austrija). 


Ekonomski faktori suvremenog europskog terorizma 


Suvremeni europski kapitalizam je izigrao zadaću i cilj kapitala i 
rada. Od rada, koji ne može biti bez kapitala, i od kapitala, koji ne 
može biti bez rada, te od temeljnog načela privrednog djelovanja: živi 
i daj živjeti, — kapitalisti stvoriše kapitalizam, kao privredni sistem, 
s osnovnim smislom: radite svi za mene, a ja samo za sebe. 
Iz takve dakle, svakako jedne neumjerene ekonomske djelatnosti, i iz 
jedne svakako prilične socijalne bezobzirnosti, proisteklo je između mno- 
Sih zala i to zlo t. zv. europski terorizam, kao jedan otpor i izražaj neza- 
dovoljstva na jedan najnečovječniji način prama izvjesnim državnim i 
društvenim poretcima i prilikama u suvremenoj Europi. 

Komunizam je na pr. izrabljivanje i pljačkanje pripadnika jedne rase 
— otvorenih karata i stegnutih pesnica, — kapitalizam naprotiv izrab- 
ljivanje i pljačka zatvorenih karata i otvorenih ruku. Čini Vam se po 
njemu da sve znate i imate, a ipak ništa ne znate i ništa nemate. Tu 
je, aviine znate da Vas kao potrošače opsjenjuje, kao suradnike zaluđuje 

i izrabljuje, kao staleže osiromašava, kao poštenjake onepoštenjuje, kao 
idealiste materijalizira, kao narodnjake odnarođuje, a kao domoljube de- 
patriotizira. I to nekoga više, nekoga manje, ali uglavnom danas već 
svakoga. Čistom kapitalizmu je sve samo novac; novac i samo novac. I 
zato je on sasvim antireligiozan, antimoralan, antisocijalan i antinacio- 
nalan. To znači, sasvim internacionalan, bez ikakvih dubljih spoznaja o 
narodnosnim vrednotama, i sasvim antisocijalan (protudruštven), bez ika- 
kvih korisnih suradnja na području napretka društvenih zajednica, nji- 
hovih tekovina, budući da stvara od ljudi jednu beznačajnu, sebičnu, 
ograničenu, jednostranu, nenarodnu i bezvjersku masu t. zv. proleta- 
rijat, t. j. ljude bez kućišta, bez domaćeg ognjišta, bez žene, bez djece, 
bez hrane, bez ikakvih narodnosnih osjećaja, bez jezika, pjesme, razo- 
node i veselja. Stvorove, koji žive u jednoj vrevi velegrada, strojeva, 
s radom u borbi za kruh i seksus. Bez domovine od svih napušteni i 
sasvim raspušteni. | 

U zapadno-europskim državama, gdje se kapitalizam razvio do savr- 
šenstva, s velikim bankarskim i industrijskim centrima, u kojima je indu- 
strijalizirana cjelokupna privreda s mnogobrojnim tvorničkim zgradama 
i velegradskim nastambama na ogromnim prostorima, sa stanovništvom 
koje neprestano radi, odmara i hrani neprekidno točno u određeno vri- 
jeme, bez mirovanja kao jedna košnica, dovoljan je samo jedan štrajk, 
obustava surovina, slaba potrošnja ili zamrznulost novca, pa da se za 
par dana izgubi na milijarde, baci na stotine milijona kilograma žita, 
kave, šećera pokraj miliona besposlenih gladnih i žednih intelektualaca 
i radnika — jednim imenom — proletera. Posljedice su takvog jednog 
učinka kapitalizma strahovite. 

Ljudi rade, a da i ne znaju za koga i kome, na pr., u tvornici ili bilo 
kakvom kapit. poduzeću, a kad ostanu bez posla, opet ne znaju, tko je to 
prouzrokovao i tko je kao uzročnik krivac. Zato ih je to sve skupa toliko 
oneraspoložilo, da su se u takvome stanju počeli buniti i protiviti iska- 
zujući to svoje nezadovoljstvo i neraspoloženje u komunizmu i rasizmu, 
te njihovim konkretnim formama borbe — terorizmu odozdo i odozgo, 
te diktaturama i autokracijama. 

Na taj način je jedan potpuno surovi odnos, — okarakteriziran sa 
sasvim neljudskim i nečovječnim postupcima suvremenih poslodavaca, 
poduzetnika i posrednika prema radnicima i potrošačima, koji se u poli- 
tičkoj ekonomiji nazivlje kapitalizmom, a u moralnoj filozofiji barba- 
rizmom, proizveo jedan golemi broj nezadovoljnika i bijednika, beskuć- 
nika i bezbožnika, te razvratnika i očajnika, koji su svoju zavist i mržnju 
radi zla, te nadu i težnju radi dobra konkretizirali u komunizmu kao 
ideji, i terorizmu, kao načinu borbe. 

Sa sličnim postupcima, samo ovaj puta prema narodima i državama, 
taj isti kapitalizam s namjerama da opljačka sve i da zavlada svima iza- 
zvao je i među narodima kao i među pojedincima mlako domoljublje do 
svjesnog patriotskog sebeljublja, a zahireni nacionalizam do agresivnog 
šovinizma, konkretiziranog u rasizmu kao ideji, i opet terorizmu, kao 
načinu borbe. 

Prema tome, suvremeni kapitalizam, ako i nije jedini, on je sigurno 
jedan odnajneposrednijihinajznačajnijih uzročnika kako 

komunizma tako isto i rasizma. U konkretnom slučaju to znači, njemački 
kapitalizam zajedno s hegemonizmom i imperijalizmom Engleske i Fran- 
cuske, kao ekstenzivnim oblicima engleskog i francuskog kapitalizma, — 
neposredno je izazvao komunizam u Njemačkoj, a posredno, t. j. preko 
komunizma rasizam. Prema tome, — versailleski ugovor i Krupp stvorili 
su crvenu Njemačku, a versailleski ugovor i Krupp s crvenom Njemač- 
kom stvorili su — sivo njemačko carstvo. Jedno, dakle, djelomično bar- 
barstvo, ograničeno na jedan malen skup kapitalističkih mogućnika iza- 
zvalo je djelomičan komunistički terorizam, a taj opet djelomično rasis- 
tički, prošireni na jedan golem broj ljudi i naroda u suvremenoj Europi. 

Zbog toga se nije čuditi, da su ti ljudi i ti narodi kao reakcija na 
kapitalizam, morali posezati za terorističkim akcijama, iako nisu htjeli 
biti teroristi. Živeći pod konstantnim utjecajem kapitalističke privrede, 
politike, vlasti, prava, umjetnosti i štampe, t. j. ambijenta, u kojemu je 
potisnuta i djelomično uništena svaka čovječnost i pravednost, familijar- 
nost i društvenost, razumnost i umjerenost, te obzirnost i plemenitost kao 
konstruktivne i progresivne vrednote uljudbe čovječanstva, ljudi i narodi 
suvremene Europe morali su podivljati. U prilikama bijede i siromaštva, 
zapostavljanja i nemoći, te nesnošljivog nezadovoljstva, mržnje i zavisti; 
u surovoj zbilji kapitalističke sebičnosti i bezobzirnoj materijalističkoj 
stvarnosti; u svojem bezizglednom tjelesno-zapostavljenom položaju, te 
u svojem neshvaćenom duševno-povrijeđenom stanju, u kojima su recimo 
živjele svijesne i nesvijesne pratilice komunizma i hitlerizma kao suvre- 
mene konkretne forme otpora prama kapitalizmu, nužno su morali postati 
teroristi odozdo i ostati teroristi odozgo. 

. Na taj način je jedna vrst moralnog odnosa, konkretiziranog u jedno- 
vrsnoj ekonomskoj djelatnosti u Europi, uvjetovala suvremeni europski 
tćrorizam kao otvorenu i nečovječnu reakciju, kao revolt ubijanja i uni- 
štavanja prama još nečovječnijem, ali prikrivenom ekonomskom načinu 
djelovanja, t. zv. europskom kapitalizmu. 
> No osim ovoga neporječivog ekonomskog faktora, veoma utjecajnog i 
značajnog za ispravno shvaćanje uzroka i posljedica europskog terorizma, 
sasvim je sigurno da se u razmatranju uslova i uzroka ne smije predvi- 
djeti kao veoma važan faktor niti t. zv. psihički ili egološki faktor, koji 
je također proistekao od čovjeka, kao neposrednog uzroka, ali ne zbog 
novca i stvari, kao što je slučaj kod ekonomskog faktora, nego zbog 
sebe, svoga Ja, i svoje izvjesne ideologije! 


Egološki faktori suvremenog europskog terorizma 


Poslijeratni duh je duh svestrane i općenite individuacije, kako: kođ 
pojedinaca, tako i kod naroda. 

Lični zahtjevi, lične težnje, lične umislice, lične ambicije i nasto- 
janja, da se afirmira i manifestira lično, makar bilo na koji način i makar 
na kojem području, iskazuju se danas i među pojedincima i među naro- 
dima više, nego li ikada prije. 

Nesumnjivo, u životu i svijetu individuacija je jedno neobično živo- 
tvorno i djelotvorno nastojanje, koliko za samog pojedinca, toliko isto. 

i za samo društvo. Ličnost čvrste, jake i postojane volje veoma mnogo 
koristi i sebi i društvu. Isto tako i samopouzdanje, osjećaj dostojanstva i 
ponosa, te stanja samostalnosti i neovisnosti također su neobično hvale- 
vrijedna svojstva ličnosti. Od velikih ličnosti, čvrstog značaja, postojanog 
samopouzdanja, neprisiljenog dostojanstva i bezgranične samostalnosti 
nastaju velika djela trajne vrijednosti, koja vjekuju u povijesti. 

No veoma često kod velikih ljudi, ljudi povijesti, da o malima s am- 
bicijama povijesnih ličnosti, velikih hvala i još većih slava ne govorimo, 
individuacija djeluje potpuno negativno. Indivua, čija je individuacija 
usmjerena ka pozitivnim i trajnim vrednotama, veoma često pod utje- 
cajem pobjeda, uspjeha, te slava i hvala, počne sve više i više naginjati 
bezgraničnoj individuaciji, u vidovima tvrdoglavosti, upornosti, nepristu- 
pačnosti, samoljublju, gordosti, taštini i oholosti. Zbog toga od velikih 
ljudi, ljudi povijesti, rijetki su oni koji nisu diktatori, još rijeđi, koji nisu 
demagozi. S egološko-psihološkog stajališta ovo je sasvim razumljivo. 

Neobična intenzivnost njihovih izvanrednih intelektualnih i volitiv- 
nih svojstava već je sama po sebi ekskluzivno demagoška i diktatorska. 
Mudar čovjek (mudrac!) je potpuno svijestan glupavosti veoma mnogih, 
kao što je moćan čovjek (vođa!) sasvim uvjeren u svoju moć iznad mnogih. 
Slično, odlučan čovjek je potpuno svijestan neodlučnosti, a borben me- 
kuštva i gmizaštva. U ličnosti, u kojoj je to sve usredotočeno, neka je 
samo malo neznatnija duhovna kultura i intelektualna pronicljivost, gotov 
je demagog, hegemonist ili diktator. Prema tome, sasvim je jasno otkuda 
su se individuacije, koje u suvremenoj Europi imaju historijsko značenje, 
tako reći obezgraničile. | 

Razmotrimo na pr. Lenjina. Kao ličnost, nesumnjivo je povijesnog 
značenja. 

U ruskoj revoluciji, seljaštvo je, na pr., što se tiče osvete zbog ne- 
pravdi kao i gladi za zemljom, usredotočilo sve želje, težnje, misli i hti- 
jenja u jednoj ličnosti, u — Lenjinu. Lenjin je svega toga bio potpunoma 
svijestan, i zbog toga je dopustio nemilosrdno ubijati aristokraciju i bez- 
granično zauzimati zemlju. Ubijajte, koji su Vas ubijali, uzimajte oduzetu 
zemlju, kradite — ukrađeno, bile su lozinke ruske revolucije, koje je 
među mase ubacio Lenjin. 

Poslije revolucije, nakon što je osveta bila zadovoljena, a zemlja 
oduzeta (podijeljena), mase kao mase nisu više ništa drugo željele i tra- 
žile, nego što su bile napravile, pa su se neobično revoltirale kad je Lenjin 
počeo narivavati masama sve ono što one nisu željele, kao na pr. komu- 
nističke pojmove o vlasništvu, o vjeri, o slobodi, o braku, i uopće novom 
ćudorednom, pravnom, privrednom i društvenom životu. Uvjerene, da su: 
se borile za svoju zemlju, a ne zemlju — svih, mase su počele — resisti- 
rati! Svijesne, da su se borile zbog osvećivanja nad onima, koji su bili 
vrijedni osvete, a ne zbog nekih, njima, nedokučivih pojmova, mase su, 
a ponajviše seljaštvo, počele i — reagirati. Kako? Terorizmom odozdo! 

Prema tome, egološki razlozi, izraženi u jednom diktatorskom, hege- 
monskom i terorističkom režimu odozgo, kao samovolja jednog jedinog 
čovjeka, a ne volja masa i naroda, — uzrokovali su terorizam potpuno 
istovjetan onome, kakav su uzrokovali ekonomski faktori. 

No kako je sa Lenjinom i Staljinom s lijeva, te s njihovim egološkim 
uzrokovanjima terorizma odozgo i odozdo, tako je isto i s desna, s nje- 
govim uspjesima i s njegovim rezultatima. A evo ukoliko! 

Jedno sasvim izuzetno stanje, u kojemu se nalazila Njemačka od 1918 
godine tražilo je i očekivalo oličenje svojih želja i težnja. Izgubljen rat, 
izgubljene kolonije, potopljena mornarica, raspuštena vojska, blokirana 
privreda, uništene financije, zatvorene tvornice i ulovljeni parobrodi, a 
pune kuće ljudi, — gladnih i žednih, bijednih i poniženih, i povrijeđenih 
zbog jednog jedinog ugovora, težili su i želili su, da ih netko, što prije, 
riješi tih svih nedaća (neprilika!). U besplodnom i bezgraničnom dogo- 
varanju, raspravljanju i nadmudrivanju brbljavih demokrata mase su 
čekale svoga spasitelja i odkupitelja. Opipkavale su i očekivale su perso- 
nifikaciju svojih težnja. U to se javlja Hitler! 

Nijemci! — verige, koje sapinju vaš slobodan i sretan život su — 
versailleski ugovor, komunisti i židovi. Versailleski ugovor nam je oduzeo 
sve, i zato smo siromaci i bijednici, a židovi i komunisti nas degeneriraju, 
i zato nas je sve manje. Hitler je bio svijestan bijede i težnje velike 
većine Nijemaca. Svega toga potpuno svijestan, on je iskoristio momenat 
i zbog posljedica versailleskog ugovora, židova i komunista dobio većinu. 
No dobivši od masa povjerenje samo u pitanjima versailleskog ugovora, 
židovstva i komunizma, uspjeh ga je toliko osokolio, da je počeo masama 
narivavati i sve ono o čemu mase nisu ni mislile, te istovremeno i zatirati 
sve ono o čemu mnogi nisu mogli ni sanjati, da bi to moglo biti u su- 
protnosti s pitanjima, u ime kojih su mu dali povjerenje. Tako na pr. 
velika većina katolika oduševila se i glasala je zbog versailleskog ugo- 
vora i komunista, s potpunim uvjerenjem, da zbog komunističkih ćelija: 
ne moraju biti ukinute katoličke omladinske organizacije, katolički rad- 
nički sindikati, i katolička kulturno-prosvjetna društva. Isto tako i velika 
većina građanstva i aristokracije oduševljavajući se antisemitizmom i anti- 
komunizmom glasala je također, ali potpuno uvjerena da istovremeno ne 
glasa i proti svoje slobode, ponosa i časti. 

Ujedinjeni u težnjama, da ih jedan čovjek, jedan spasitelj oslobodi 
diktata jednog ugovora, Nijemci su glasali ne računajući uopće da će im 
se poslije oslobođenja od toga ugovora narinuti diktatura (diktat) jedne 
ideologije (stranke) i na područjima, koja uopće nisu iziskivala spasitelja, 
niti ga trebale, te s kojima propast versailleskog ugovora, u ime kojega 
je dano povjerenje, uopće nema nikakve veze, kao što su na pr. kršćanski 
uzgoj, religijska pitanja protestanata i katolika, stručni radnički sindi- 
kati, filozofija, umjetnost, znanost i t. d. | 

Na taj način, namjesto povjerenja, koje je dano jednom čovjeku, da 
spasi Nijemce od versailleskog ugovora, semitizma i komunizma, došao je 
jedan čovjek, koji nije Nijemce samo oslobodio onoga što oni ne žele, 
nego im je čak počeo narivavati i ono što oni ne mogu i ne će poželjeti. 
Ako su Nijemci htjeli da žive. bez versailleskog ugovora, nisu bogme 
željeli, da žive bez religije, koju, ispovjedaju već 1000 godina, bez orga- 
nizacija, koje su stare po 100 godina, i bez slobode znanosti i umjetnosti, 
koja je kao takva vjekovni ideal svih ljudi, pa tako sigurno i Nijemaca. 
Pa ipak, s povjerenjem na versailleski ugovor i antisemitizam, narinuto im 
je i ono na što uopće nije dobiveno povjerenje. I tako, kao što su se 

s Lenjinom borili ruski seljaci proti svima onima, koji su bili presebični 
i nepravedni, i to samo zbog pravedne raspodjele zemlje i slobode dostojne 
čovjeka, a ne da bi postali mehanički dijelovi jednog stroja, tako su se 
eto slično i Nijemci povjerili samo zbog versailleskog ugovora, antisemi- 
tizma i antikomunizma, a ne zbog toga, da bi postali robovi jednog misti- 
cizma, koji ih vodi jednoj pustolovini, punoj tragedija i neizvjesnosti. 
Zbog toga se i u ovom slučaju bezgranične individuacije s desna kao i u 
onome s lijeva individuacija rezultirala u terorizmu odozgo, koji je nužno 
izazvao kao reakciju terorizam odozdo. 

Dabogme, prilikama u ovim dvjema europskim državama slično je i 
u mnogim ostalim europskim državama, u kojima su mnoge ličnosti bilo 
s povjerenjem, bilo bez povjerenja, premetale svoju volju u samovolju, 
svoju djelomičnu individuaciju u totalnu, tako reći Svoju ograničenu 
mudrost u bezgraničnu ludost. 


Zaključak 


Prema tome, kako su ekonomski faktori, kao jedna privredna i po- 
duzetnička neumjerenost, uzrokovali terorizme odozdo na jednoj strani, 
tako su na sličan način i egološki faktori, kao jedna moralna, intelek- 
tualna i ideološka prekomjernost, uvjetovali terorizam odozgo, a ovaj 
opet kao reakciju terorizam odozdo. Posljedice su očevidne. Zbog takvog 
jednog odnosa između pojedinaca i masa, te vlastodržaca i naroda u 
cjelokupnom je međunarodnom europskom životu nastala jedna opća ne- 
sigurnost, a po takvoj nesigurnosti jedna opća nestalnost za opstanak 
država, u kojemu su ekonomske i egološke prilike takve da konstantno 
uvjetuju terorizam. I kako u Europi ima veoma malo država, u kojima 
nema bilo ekonomskih, bilo egoloških faktora, koji direktno ili indirektno 
uzrokuju terorizam, jasno je, da suvremeni međunarodno-europski tero- 
rizam, kao jedna vrst borbe, nije samo neimar sadašnje nesigurnosti ži- 
vota europskih vlastodržaca, i sadašnje nestalnosti europskih država, 
nego će sigurno biti i uzročnik budućeg europskog rata. 

O prošlom svjetskom ratu ubijstvo Franje Ferdinanda, dakle jedno 
isključivo terorističko djelo, bilo je povod za rat. U građanskom ratu u 
Španiji teroristička djela su bila također povod za taj rat. U slučaju 
Austrije povodi i razlozi za osvojenje Austrije bile su nacističke više- 
dnevne ulične demonstracije. Dakle, opet isključivo teroristička djela. 

U odnosu prema ostalim terorističkim djelima međunarodnog zna- 
čenja u Europi, koji su bili povodi za rat, u ovome slučaju u Austriji 
samo zbog jedne izvanredne brzine i odlučnosti, s kojom je Europa bila 
stavljena pred gotov čin, bio je izbjegnut europski rat. 

No u ovome, kao i u svakom takvom budućem terorističkom djelu, 
rata nije bilo, ne zato, što ta teroristička djela nisu bila dovoljna kao 
povod, nego zato, što se čeka momenat. U budućnosti, kada uz neko tero- 
rističko djelo europskog međunarodnog značenja bude uključen i taj mo- 
menat, sasvim je sigurno, da će u tome času taj novi europski rat usli- 
jediti poput staroga nakon izvjesnog terorističkog djela! 

Međutim, sasvim je sigurno, da većina Europljana ne želi europski 
rat. U europskim državama sasvim je sigurno, da većina državljana ne 

želi građanski rat. Među Europljanima sasvim je sigurno, da većina ne 
želi ubijati, niti biti — ubijana. I u suvremenoj Europi, ako ima Europ- 
ljana, koji ipak žele rat, ta želja i težnja proističe iz onih istih razloga 
i uzroka, iz kojih proističe suvremeni europski terorizam. Dakle jedino 
zbog t. zv. ekonomskih i egoloških faktora, koji uvjetuju hegemoniju i 
imperijalizam, te agresivnost i ekstenzivnost u suvremenoj Europi. 

Suvremeni terorizam odozgo je iskaz jedne odlučne volje pojedinaca 
S vlašću, koju redovito sluša i služi neodlučna volja masa. U takvim nu- 
trašnje-političkim i vanjsko-političkim prilikama terorizam odozdo je opet 
iskaz odlučnih volja bez vlasti zbog čega ih neodlučne mase ne slušaju i 
ne slijede. Zbog toga je u miru redovito uz teroriste odozgo uvijek većina, 
a uz teroriste odozdo uvijek manjina, dok je naprotiv u ratu redovito 
većina uz terorizam odozdo, a manjina uz terorizam odozgo. 

Prema tome, svi oni, koji su u suvremenoj Europi nosioci tih ekonom- 
skih neumjerenosti (kapitalisti!), i egoloških prekomjernosti (diktatori!), 
s apsolutnom vlašću i s prividnim većinama, moraju u momentima polju- 
ljane vlasti računati, da će se sigurno zbiti obrt u većinskim i vlasto- 
držačkim odnosima, ako se od strane uzročnika terorizma odozgo već 
prije ne usmjeri ekonomska neumjerenost u ekonomsku ravnomjernost, 
a egološka prekomjernost u egološku umjerenost. 

Suvremenoj europskoj kulturi i civilizaciji treba mir, više nego išta. 
Međutim, u suvremenoj Europi, činjenica je, da se ekonomska neumjere- 
nost (kapitalizam!) ni ukoliko ne usmjeruje ka ekonomskoj ravnomjer- 
nosti, t. j. pravednoj raspodjeli ekonomskih dobara. To znači, u Europi 
je kapitalizam još uvijek najuobičajeniji oblik privrednog djelovanja. 
Isto tako je činjenica, da se egološka prekomjernost ni ukoliko 
ne usmjeruje ka srednjemjernosti To znači, u Europi je diktatura 
i hegemonija još uvijek najuobičajeniji oblik načina vladanja. Zbog 
jednoga i drugoga očito je, da su u suvremenoj Europi terorizam 
odozgo i terorizam odozdo činjenice, koje u budućoj Europi moraju 
kad tad izazvati rat. To se međutim nikako ne želi. Prema tome, 
da ne bude europskog rata, treba isključiti terorizam s državama i među 
državama, a da ne bude europskog terorizma, treba što prije onemogućiti 
opstanak kapitalističkih i imperijalističkih momenata u europskoj pri- 
vredi, te diktatorskih i hegemonskih momenata u europskoj vanjskoj i 
nutarnjoj politici. 

Policijskim i juridičkim mjerama, koje su danas najuobičajenije u 
borbi sa suvremenim europskim terorizmom, ovaj se odgađa, no ne isklju- 
čuje, jer se može isključiti na miran način samo odlučnim reformama 
prekomjernosti i neumjerenosti. I samo na taj način bi suvremena tero- 
rizirana većina mogla prestati biti izvor opasnosti za europski mir. 

Naprotiv ne pokuša li se, zbog općeg dobra i općeg mira, s ličnim 
dopuštanjima i popuštanjima, te pojedinačnim samoprijegorima i samo- 
požrtvovanjima, tada će zbog tih faktora, s kojima se došlo do pojedi- 
načnog i djelomičnog rušenja u Europi, neizostavno morati doći do to- 
talnog i integralnog rušenja, do europskog rata. Nakon toga će terori- 
zirana većina proizvesti teror većine. I tada će, iz toga terora, sve ono 
što nije moglo nastati milom, morati nastati silom, ubijanjem i rušenjem! 

Biološkom nuždom svoga opstanka u budućnosti čovječanstvo, pa tako 
i ovaj dio u Europi, samo u sebi i po sebi spriječava svemu na svijetu i 
svemu u sebi, dakle, i ličnostima, da se osile toliko da onemoguće budući 
opstanak, mir, sreću i zadovoljstvo čovječanstva. Biološkom nuždom 
Europljani moraju živjeti. Njihova se obnova provesti ne mora, ali se u 
miru i milom može. Dakle, duh se europskog rata može eliminirati. Ne- 
imari suvremenog europskog međunarodnog terorizma mogu birati, i po 
tome izboru raditi. Slobodno, oni se mogu odlučiti, da li će dalje nasta- 
viti po starome duhu s novim ratom, ili se obratiti, pa milom usmjeriti 
svoje nakane i svoja djela u duhu etičkog, nacionalnog i socijalnog, te 
političkog i ekonomskog mira i reda. 

Vrijeme prolazi! Etika europske obnove ima svoj — 
kredit. Suvremenieuropskiterorizam je — opomena. 
Zbog toga taj kredit treba iskoristiti, dok je još jef- 
tini uzneznatne žrtve. Ličnosti, koje se tako odlično razumiju 
u iskorišćivanje strpljivosti teroriziranih masa treba da ga što prije isko- 
riste, ako ne žele da se sve ono obnavlja — silom, što se moglo obno- 
viti — milom! Ante Oršanić 

»NE ĆU DA IH GLADNE OTPUSTIM KUĆI... .« 
(Mat. 15, 32) 


Došao je do ugla i bacio pogled na ploču: Invalidska ulica. Zastao je 
časkom, promotrio kuću jednu po jednu, što stoje kao putokazi u druge 
ulice i opet vode — nikuda... Dođe mu nešto da pođe tom ulicom, ali 
njegova sumnjičava narav prevlada smjesta taj poriv — odjednom mu 
postade jasna besmislenost toga tumaranja i besmislenost cijelog njego- 
vog života. Izvadi sat i zagleda se u njega dugo i pažljivo kao čovjek, koji 
jedno radi, a drugo misli. 

Bio je još mlad, energičnog profila i surovo izraženih crta, a ipak 
vrlo značajnih zbog jake misli. Jedno od onih lica, na kojem već dugo 
unapred možeš naslutiti bore, koje će — tako oko četrdesete — urezati 
oko usta neki tihi osmijeh. 

»Ta sve je tako svejedno«, pomisli rezignirano, pa zapali cigaretu i 
polako upravi korake natrag, spor u kretnjama, da bi što kasnije nastu- 
pio momenat, kad će opet biti kod kuće, ne mogavši ništa više poduzeti, a 
ni spavati. 

Odjednom zastade. Latentna misao, koju je sve dotle nesvijesno po- 
tiskivao, oslobodi se iz zavoja njegova mozga, konačno se više nije dala 
ušutkati. Čovjek zadršće: 

»Kod kuće ... kasnije ... Kasnije se ipak moram vratiti onim pre- 
zrenim, dobro poznatim putem... Onda ću biti još nesretniji«, zaključi 
definitivno. Posljednje je riječi izgovorio glasno i potresao glavom, kao 
da ne želi dalje razmišljati. Ali misao se nije smirila. Uzalud se on trgao 
unazad, ona se, kao hladni gmizavac, i dalje vukla po moždanoj površini, 
plazila kroz nerve — mračna, teška, bolna, i na mahove graničila pore- 
mećenjem. Čovjek se tupo zagleda u vrške svojih cipela, pa opet naglim 

pokretom glave omjeri firmament. Stajao je par časaka nepomično, pogr- 
bljen, a onda polako sišao s asfalta i prošao kroz park. »Onda uopće ne ću 
više biti«, nastavi svojom prognozom, »odvojit ću se u mišiće, u kosti i 
meso ... postat ću nešto sasvim obično, poznato, neuvaženo... Ali, gdje 
ću ostati ja? Postojim li uopće ja... ili sam i ja apstrakcija...! Jesu li 
apstrakcije laži — ili su one istina?« 

Odnekuda je izbio sat, čuo se otegnuti zvižduk neke jekemoslive — 
daljine i pustolovine pozivale su u život. Petar Gorjan nesvijesno osluhnu, 
pa zaparavši prazno petom po šljunku, kojim bijahu posute sve staze, 
polako zaokrete oko neke crkve. Crveni, nenamazani zidovi bijahu još 
zaklonjeni skelama. Na prostranom trgu već se raširio neveseli dah vele- 
gradskog podneva, vrvjeli su radnici blijedih lica i praznih srdaca. 

Petar Gorjan spusti se na jedan od porazbacanih balvana i uze dozi- 
vati. Duševne pustolovine, idejni krajolici! Ovaj svijet pred njegovim 
očima, ova ljudska košnica, ovi pokreti gomile... to je konačno bilo nešto 
utješno ... nešto drago ... željeno. Kao otkrovenje biću, koje je odviše 
dugo stajalo, mraka i ćutanja inteligenciji, koja je bila odviše osjetljiva 
i prožeta sa odviše čula. Godila je grmljavina radnog dana, to kucanje i 
lupanje, to dizanje i strujanje... neka mješavina zvukova kao od trenja 
mnogobrojnih tvrdih tjelesa, kao reska pjesma neke goleme pile — čas 
gore, čas dolje — kao zujanje mnogobrojnih insekata, tupo zvrčanje mo- 
tora... Kako je to umirivalo: ovaj živi mehanizam, ovo mirovanje misli! 

Ah Petar Gorjan znao je, što vrijedi iluzija — vrijeme ga je u tome 
poučilo. Obuze ga nemir. Dobro je znao, što znače ti predznaci. Već je osje- 
ćao, kako se bol primiče k njemu. Kako je samo mogao ma i jedan tren 
misliti, da će se riješiti svojih muka, osloboditi sama sebe? Užasna je bila 
ta razorna moć u njemu, ona je već prelazila u predikciju i za ljude i za 
stvari, u strahovito predviđanje, koje mu je trovalo sreću, jer nije imao 
snage, da ga se odrekne. Petra Gorjana je prožimao samo osjećaj što ostaje 
čovjeku, kad se jedino još snebiva, kakovim ga je to spretnim varkama 
varao neprijatelj. 

I doista, ubrzo zatim, rastrgavši velo snova, udari ga po nervima 
opomena »Čuvaj se!«. Iz gomile se odvajao individuum... 

Petar Gorjan doživljavao je divno čudo stvaranja. Sav se okrene, da 
dobro vidi, kakav je izgled kod drugog poprimala vlastita bol. Nemilo- 
srdno otkri tajnu stvaranja: tamo je stajao stvoritelj, gospodar, bog — 
odvojeno od drugih. Rastao je u moćnom, božanskom osjećaju. Stvarao je. 
Smišljao je možda nešto novo, mijenjao prvobitne planove, osnovao u 
svjoj bilježnici drugu stazu prema drugim sporednim ulazima, skicirao 
neku fasadu, hvatao neki motiv za krovnu silhuetu, za okvir uzanih pro- 
zora ili za veličanstveno stubište, koji mu je donijela neka slučajna mi- 
sao ili uspomena na neki zaboravljeni pejsaž. Dizao je ruke, opisivao 
krugove, utiskivao horizonte u pustu prazninu — ali se iz svekolikog 
kaosa izdizala samo tamna, beznačajna točka. Ostao ječovjek. O, Petar 
Gorjan poznavao je te lažne maske, kojima se prikriva istina, jer iznutra 
grize i rastvara. Ta morao je bjesniti na zidine, što su se unaokolo stisle 
i piljile jedna u drugu, zacijelo se rugao eklekticizmu krovne silhuete, 
ismijao smišljeno veličanstvo crkvenog tornja, kojim je nadvisivao okolne 

krovove. Ništa nije bilo istina, lagao je kao hiljade drugih, vrištao pri- 
gušeno od strahovite praznine, koja dominira u njemu, živio kao što su 
živjeli i ostali njegovog soja i kao svjetovi robova, što će još živjeti, koji 
ne znaju za napor i umor, i koji vječno rade za vječnost svoga — ja... 
A konačno, kao svi na smrt bolesni, sa smiješkom na rubovima pomodrje- 
lih usnica — mjesto u smrt — prelaze u apoteozu... 

Petar Gorjan pritisne rukama sljepočnice: Buddha muči do bestje- 
lesnog, nadzemaljskog savršenstva — Darwin pako mukom i borbom želi 
postići ovozemnu savršenost. Jednaka sredstva — protivni ciljevi. Komu 
da se čovjek utekne i gdje je onda istina? ... 

Unatoč svemu javljao se misterij... 

Ono, što je živjelo u duhu, zagonetke iz sumračnog carstva osjećaja, 
mutna mješavina želja, čežnja, snova — mozak to nije dostojno obli- 
kovao, u ostvarenju to je postala sitna ljudska narav sa svim obligatnim 
nelogičnostima. Obeščašćena i ponižena. Život, veliki, silni život bio je 
podmukao, išao je drugim putem, držao se postrance — bio je nedohvat- 
ljiv... 

Petar Gorjan oćuti ponovno glodanje bojazni u zavojima mozga, u 
srcu mu je kopao strah od njegovog vlastitog — ja! Ludilo? Šta je to? 
Ne, to je bila osveta. Sa trideset i šest godina sazreli su plodovi, što ih je 
20. vijek nosio u svom krilu i donijeli mu užasni dar: saznanje o nemoći 
duha, besmislenosti sintetičke akcije. Mozak se osvećivao kulturnom čo- 
vjeku današnjice, veliki, sveponjatni mozak, koji pokreće sisteme, sve- 
mirske maglene komplekse, cijeli universum... Taj mozak nije umio da 
obrazloži, da oblikuje i dovede u ravnotežu cilj sa sredstvima. Cilj je mo- 
rao ostati po strani, pseudo-problem, metafizika, njega nije bilo mogućno 
predstaviti jedino pouzdanim sistemom, kojim se razumijeva, da su dva 
puta dva četiri... 

A Petar Gorjan poznavao je jedino strasti uma, on je previše razu- 
mnim načinom isključio iz svoga života sve užitke i nije više mogao razu- 
mjeti zamke, koje su vrebale na njegovo tijelo. Samo se veoma bijedni 
karakter može pomiriti s tim, da gleda nesavršenost svoga ideala — vra- 

ćanje uvijek znači pad ukupne vrijednosti čovjekove... 

Preostala je samo još obmana. Sva sadržina života, sva vrijednost 
čovjekovih ambicija, nada u budućnost, blaženi zaborav, tuga, opijanje, 
hipnoza, slatka, bolećiva, surova, konvulzivna — gorka! I zato, što su 
mogućnosti života u nerazmjeru sa žeđom za životom, što čovjeka nepre- 
stano izjeda ta žeđ, pa, kolikogod trpi zbog toga, ipak mu se sve gadi osim 
te žeđi — potražili su intelektualci, ti rafinirani ljudi, izvan vremena i 
prostora napitak, kojim bi ublažili vatru tih neutaživih čežnja. I našli su 
ga u bijelom makovom soku... 

Petar Gorjan zadršće. Šta je to? Djelovanje apomorfine, očajanje ili 
— ludilo? Kraj svega, najviše ga je mučila potpuna beskorisnost njegove 
propasti, nešto je u njemu ostalo budno onda, kad je sve drugo biće bilo 
zaronilo u strašan san. Da je bar mogao zasititi svoju strast i osloboditi 
je se!... Jer taj čovjek, izmučen mukama što ih stvara samo bezobzirna 
logika uma, nije ni tražio zadovoljenje svojih čula, nego samo način da 
spasi da spasi — misao. Nitko ne mrzi toliko ovisnost od čula, kao jak 

intelekt, a užasna slast, koju mu je pružalo spavanje, ispunjavala ga je 
samo gađenjem prema samomu sebi. 

Šta je elementarni život i njegove male tegobe, prema strašnoj istini 
ovih riječi!... 

Petar Gorjan zaviđao je onom radniku, što se, obliven znojem, mučio 
oko jednog balvana, koga je dizalicom trebalo podići gore. Za čas, pa 
će — zaboraviv umor — sjesti negdje u kraj pored žene i spokojno poje- 
sti svoj objed: komad crnog kruha i slanine... On instinktivno nasluti 
njegov život: ostatci radosti bljesnuše pored vječite mrzovolje, bezbrižni 
djetinji smijeh jeknu mu u ušima i zabrinuta kuknjava bremenite žene. 
Nejasna čežnja i tupi san. Nije dan dobro radnika, nego noć, kad više 
ništa ne zna o životu; mrtvi sati vode ga ranom jutru, gdje opet zove 
Moloh. Patio se i kinjio za svagdanji kruh, rasipao svoju snagu za »go- 
milanje kapitala« — ali je u njemu, pored čežnje i zavisti, živjela i vjera 
u mogućnost boljega. Uzrok njegove panje bio je stvaran, vidljiv — 
uklonjiv po njegovom vjerovanju. A to je već samo po sebi velika sreća: 
moći mrziti žestoko, strasno, pomamno, to je ipak bio neki pozitiv života. 
Ovaj je sasvim sigurno vjerovao, da na ovoj zemlji ima zelenih livada, 
gajeva, gdje se čovjek može sakriti i izgubiti; misao, da se sreća, njegova 
sreća, nalazi negdje — bogzna gdje na svijetu — da je ostvarljiva, poma- 
gala mu je, da se održi nad mizerijom života. Muka svagdašnjice ipak 
nije bila vječita muka, više od mržnje potlačenih plamsala je vjera u ži- 
vot: individuum se vezivao sa zajednicom... 

I što je više razmišljao, nastojeći odrediti svoje vlastito stanje, to mu 
se ono sve više činilo paradoksalno, čas bolje, čas gore od običnog ma- 
nuelnog radnika. On nikada ne može prestati misliti, i baš zato, što 
razmišlja više nego onaj, on više trpi, dublje shvaća svoje stanje i ne 
podnosi ga. U tom je zakopana sva njegova unutarnja bol... 

» Petar Gorjan obazre se unaokolo kao čovjek, koji je pao u more i 
razmaše se rukama udarajući po razbacanim balvanima. Srce mu je ska- 
kalo kao kakav bezumni stvor, koji se baca o zidove svoje ćelije, ne bi li 
umakao. Podiđoše ga napadi bijesa, mučila ga i kidala potreba, da se 
osveti, da i on učini nešto zla... 

Pa ipak se ta mržnja nije odnosila ni na jednog čovjeka, ni na jednu 
'stvar. Mrzio je cijelu svoju mladost, mrzio svoje djetinjstvo, mlijeko, koje 
je sisao, i utrobu, u kojoj je ležao... 

Ha — žena! ... 

Petar Gorjan skoči. Nešto zagonetno kao da je sinulo iz crnih zjenica, 
neki izraz nalik na požudu, koji je najednom preobrazio njegovo umorno 
lice i obasjalo ga daškom mladosti. Heureka! Napokon — napokon nešto 
pozitivno, napokon jedna mogućnost sintetičke akcije! Ako je istina, da 
se čovjek rađa zato, da užije život, onda — onda je bolje i ne roditi se.. 

Nabujali struk žene navede ga s grozovitom jasnoćom na zlu misao... 
A ta užarena misao uzbudila je na obranu sve, što se u njemu nakupilo 
potištenosti, skrivenosti i zloće. Najednom ga podiđe bezumni gnjev, obuza 
ga želja da učini nešto rđavo. Uzalud je sam sebi govorio, da on to ne će, 
uzalud se protiv te ideje bunilo sve, što je u njemu bilo pošteno i konven- 
cionalno — ali nije vjerovao sebi. 

I već osjeti, kako ga je nešto okrutno, neodoljivo trglo u udovima, 
tajanstveno ga vuklo nekuda, a on je znao kuda: htio je da osjeti per- 
verznu jezu zločina, kako struji iz jagodica k srcu. Prevlada ga neka tuđa 
i zla naslada, ništa ga nije sprečavalo da joj popusti. Kakvo bi to bilo 
olakšanje, da i sam čini zlo, da zadaje boli, jer je njegov teret odviše 
težak... mozak mu je već u začetku zatrovao svako osjećanje, čak je i 
žudnja imala u njega izgled mržnje. 


I predajući se sav toj mržnji spolova, Petar Gorjan pređe preko trga 
i vrati se nalijevo prema parku, kamo je upravo zašla mlada žena. Kraj 
njega su prolazili ljudi. Nije ih gledao i nije im odvraćao pozdrave. Ako 
ju stigne još kod zadnjeg džbunja, onda je spašen, jer je ono tamo gusto 
kao šuma i čovjek se može sakriti. 


Uto se žena okrenu. Naivnim instinktom svoje klase ona nasluti, da 
ovaj čovjek ovdje nešto hoće, da nešto traži, što ne spada u njezin svijet. 
Mjesto je bilo pusto. Sumorno svijetlo dana nije moglo prodrijeti sjenu 
drveća, koja je zastrla gradske kuće s desne strane parka, a radnici oko 
novogradnje nisu ju.više mogli dogledati. Ona zastade u nedoumici: nije 
imalo smisla vikati za pomoć samo zato, što je još netko prolazio pustim 
parkom. Zato pritegne jače vunenu maramu oko struka i ubrza korake. 


Petar Gorjan potrči. Ono, što je bilo zločinačkog u njemu, razumjelo 
je sada zločine drugih. Mamilo ga je, da siđe u posljednju kloaku života, 
da u jednom jedinom danu proigra i rastepe svu svoju prošlost... Pa ipak, 
nešto je u njemu ostalo nepovezano, nešto nije nalazilo pravi kontakt sa 
situacijom. Šta je to bilo? Ili stid sam, ili strah da ga pokaže, ili slabost? 
Podilazio ga je osjećaj nekog podvostručenja: kao da je u isto vrijeme bio 
neznatni kukac što gradi sklonište, i pozorni promatrač, koji se nadnio 
nad životinjicom i bilježi njene pokrete... 

Nije više mogao natrag, jer to je bio način, kojim se htio osloboditi, 
a ništa ne muči toliko, ne zarobljava toliko, koliko nada na zemaljsku 
sreću... Petar Gorjan mogao je odsada jasno predvidjeti, kako će izgle- 
dati njegove preostale godine, jer odsada se više ništa ne će promijeniti. 
A kad mu njegova prošlost tako pouzdano jamči, da će i odsada biti samo 
nesretan, što onda očekuje još od budućnosti? Čemu da u tajnosti jadikuje 
nad sobom, da bježi iz kraja u kraj samo zato, da bi drugamo prenesao 
svoje želje, uvijek iste želje? Sad je već bio prestar, da ušutka svoj. jad 
lažnim nadama, sad je zato bio _i odviše umoran. Poslije dugih godina, 
godina punih pustolovina, punih razočaranja, gađenja, dolazi napokon i 
čas, kad duša već ne može dalje, kad više ne će da se pokori tijelu i 
da ga slijedi na njegovom bijednom putu. Napustila ga je strpljivost. 
Jednoga bi dana, iz očajanja ili u nastupu bjesnila, svejedno počinio 
glupost, razbio obruč, poremetio red. Zašto dakle da tako dugo još trpi? 
Zar ga to čini boljim? Boljim! U njemu nema ničega više, samo mržnja i 
nasilje. Sunovratit će se u sve dubine užasa, ali ipak u istinski život! 
Opraštao je sudbini za pustu prošlost, za groznu sadašnjost, sve, samo 
ako mu ostane ta bijesna nada u sreću, u neko čudo, koje možda sprema 
za njega ovaj čas. Ta ne može biti mogućno, da je sve samo besmislena 
patnja, mora da negdje u vremenu ima jedan sat, jedan čas, koji ju 

može otkupiti. Vječnost života ne počiva u vremenskoj trajnosti, ona 
može bljesnuti u jednom jedinom trenutku i biti — vječnost. 

Dostigao je ženu sa nekoliko skokova i pograbio. Ona krikne i htjede 
da se okrene prema njemu, ali on, obuhvativši objema rukama tijelo, 
koje se otimalo, pade zajedno s njom na tle. Jedan je tren on klečao 
nepomično ćuteći pod rukama pokrete grudi, koje se dizahu i spuštahu 
od teškog disanja. Žena ga je gledala užasnuta i počela opet vikati sva 
izvan sebe od pomisli, da ju taj čovjek možda misli umoriti. Još je imala 
vremena da vidi, kako mu se opet vratila u oči srdžba kao neki val, 
koji mu je prevukao, zastr'o oči drugom bojom, a onda spusti vjeđe... 

Držao ju je za vrat gušeći joj krikove u grlu. Kako godi nasilje! 
Činilo mu se, da mu. niz ruke sve do prstiju struji nova snaga, one su 
se stiskale, širile, sklapale, sretne, nestrpljive, željne da se ižive kao 
dva živa stvora. Sad je najednom razumio ono nešto tajanstveno i olujno, 
ono, što mu je prije kod mnogokojeg užitka bilo nerazumljivo. Nije pri- 
padao više ljudima, on je bio negdje izvan njih, negdje duboko ili visoko. 
Sad je tek osjetio, što je dano čovjeku, kakovu on vlast može da uživa 
u dobru i u zlu. Bol, slast, žalost, stid ili užas, ništa nije posebice osje- 
ćao: sve se stopilo u jedno, u samo jedan osjećaj, da ima u rukama život, 
veliki, silni život, a ne bijedni surogat... Činilo mu se, da sad prvi put 
osjeća srodnost sa svima što je životinjsko, prostačko, osjećao je, kako se 
opija vlastitom snagom i uživa potmulo, životinjski, a opet nekako na- 
gonski i zdravo. 

Zdravo? ... 

Petar Gorjan začepi ženina usta. Pričini mu se, kao da se pod njim 
zemlja ljulja, kao da su se smjesta pokrenula gola brda, pa nekuda 
plove. Trebalo bi nešto veoma važno da riješi, ali mozak u glavi kao da se 
prevrnuo, pa teško misli. Njegove su se šake dizale i spuštale, jedina 
mu je misao bila da ušutka te odvratne krikove, taj reski glas, koji mu 
je prodirao u mozak kao oštar nož i razdirao ga. 


Najednom ga obuze strah, strah njegove žrtve. Oči ga ženine više 
nisu gledale, bile su izvraćene napinjući se da ne vide lice, koje se nad- 
nijelo nad nju. Za čas se disanju pridružio hropac, zvuk, koji je zapravo 
izgledao kao rezultat blagog očaja, poniznog protesta, plač materije, koja 
— već napuštena i razlijena — izdaje od sebe zvukove, usvojene za vri- 
jeme pređašnje, svijesne boli... 

Muškarac se zaljulja i pritisne rukama sljepočnice. Nešto se u njemu 
pokrenulo, odnekuda je dopirao mlaz svijetla. O, nije to bila očekivana 
izvjesnost, očitovala se samo bljeskovima, koji su prijetili da još više 
izoštre i osvijetle bol... 

Osluškivao je tim glasovima, da bi ih što bolje upio u pamćenje. 
Neki su od njih odjeknuli u njegovoj duši kao zvuk zvona u pustinji; 
beskonačno dugi pretrčali su ogromne prostore, izmjerili ih, ispunili ih 
Sve, dijeleći obilato i radost i bol. Trebalo ih je sačuvati... 

Petar Gorjan nije obraćao pažnju na to, da su ga sa svih strana 
opkolili ljudi, njegov je mozak tupo primao odjeke uzbuđenih glasova 
protesta, zgražanja i bijesa. Nije se ni trgnuo, kad su mu prišla dva 
čovjeka s blistavim dugmetima i isukanim sabljama. Sunce, koje se u 

to već oslobodilo oblaka, odražavalo se u njima blistavim sjajem. Izgle- 
dalo je, kao da Petra Gorjana zanimaju sva ta beznačajna opažanja. 
Suvišan bi bio napor da hini ravnodušnost; mogao bi sad spavati saču- 
vavši ujednačen osmijeh i mir. A ta je ravnodušnost bila tako paradok- 
salna, da se nije zadržala samo na površini kože i mišića. Uzalud je tra- 
žio u sebi nešto nalik na strah — ostao je sam... 

Njegovo iznureno tijelo nije osjećalo ni umora pri hodu. Kad po- 
pusti izvjesni stepen klonulosti, onda udovi više ništa ne trpe i slušaju 
sami od sebe volju, koja više nema snage, da im zapovijeda. 

Ušavši u ćeliju zatvora, posrne nekoliko puta, padne na ležaj i zaspi 


gotovo u isti čas. 
+ 


Shvatio je tek, pošto ga je sudac po drugi put upitao: — U kakovom 
ste odnosu bili prema pokojnici? — 

Ah, da... to je valjda bilo potrebno saznati za eventualne olakša- 
vajuće okolnosti. 

Stajao je sad pred realnim, vrutalnim događajem... Ne, pokojnica 
mu lično nije ništa skrivila, počinio je zločin dakle iz obijesti, iz drsko- 
sti, samo zato, jer mu je to godilo. Da, godilo! U tome baš i jest sre- 
dište problema! 

Kako samo da objasni tu svoju poinamnu mržnju kao jednu od 
nužnih težnja, koje čovjek svijesno ili nesvijesno nosi u sebi? O, kako 
je teško bilo naći istinu, kad je život tako složen u svojim mnogobroj- 
nim varijacijama; ono čisto intelektualno nemogućno je bilo kao apso- 
lutno mjerilo. Samo je čovjek mjera svih stvari i sve treba dovesti na 
ljudsko; samo u osjećanju zadovoljstva može pojam istine imati smisla. 
Točak svega nosi individuum... No pojam zadovoljstva je rastezljiv 
i ne da se šablonski vezati na sve ljude. Ako bi svi ljudi počeli ubijati... 


Petar Gorjan sklopi oči. Po nervima skakali su mu ogorčeni uzvici 
državnog tužioca, pekle su uplakane oči ostavljene siročadi pored mrkog 


. lika očeva. 


Jasno je bilo, da ima težnja, koje se moraju suzbiti, da rušiti takove, 
znači stvarati uslove za boljitak. Iz težnja pojedinca, koje traže zado- 
voljenje, još ne proizlazi, da u tom. zadovoljavanju ne će biti onezado- 
voljen drugi pojedinac i cijela zajednica. Bez svakog daljnjeg razmiš- 
ljanja, po sili zakonitosti, ostvaruje se zlo, gdje individuum ne nalazi 
više vezu sa zajednicom. 

U to dopre do njega glas suca: 

— Optuženiče, odgovorite na pitanje: osjećate li se krivim? — 

Petar Gorjan bio je načisto sa sobom. Individualno shvaćanje može 
biti u sukobu sa zdravim razumom. Zato se ono i ne ispoljava kroz ra- 
zum, nego kroz volju, moć, snagu. Samo ono, što se pokaže kao istin- 
sko, ima pravo na opstanak i samo je ono po svojoj naravi — dobro. 
Potom je onda i put ukazan. U njemu zakuca srce. Iz čitavog kaosa iskr- 
savala je neka nejasna težnja za pravdom. Kako je to godilo, kako 
umirivalo! 

Skoro je izgledalo, da je to uzdah olakšanja, kad je konačno od- 
govorio: 

— Kriv sam. 

Nije se ni uzbudio, kad mu je, prema jednoglasnom zaključku porote, 
saopćena osuda na smrt. Samo je toplo pogledao djecu pokojnice i lako 
kimnuo glavom. Između njih je sada vladalo neko pravno stanje, neki 
ljudski odnos... 


Kad su se na izlazu zatvorila za njim vrata, zaklonivši sliku svijeta, 
pade mu na pamet drago selo, zabačeno usred surove prirode, naherena 
kućica i njegova rodbina. Majka se smiješila. Široko, ljubazno lice pot- 
sjećalo ga je na zlatnu svjetiljku pred glavnim oltarom... To izaziva 
bol u grudima. Ali samo za čas. Brzim koracima uputio se svojoj ćeliji. 

Misao je bila spašena. Cijena nije bila prevelika. 

Pred smrt je onda još skrušeno rekao: »Oče naš, koji jesi na nebe- 
sima...« Bilo je to mnogo ljepote u toj prastaroj molitvi Isusovoj. Umi- 
rivalo je čežnju i mahnitanje srdaca djece dvadesetog vijeka, 


Frida Sudi&š 





U MUZEJU — ČOVJEKA — GODINE 1980 





Čuvar muzeja: »Evo našeg predka od prije 50 god.« 
Posjetioci: »Gle, što ima čudnu njušku!« 

Muči RI , 


VELMAR JANKOVIĆ: POGLED S KALEMEGDANA 
(Beograd 1938.) 





Pisac je jasan, određen i iskren, i zbog toga treba njega pustiti da govori. U 
uvodnoj »Beleški« veli: »...način izlaganja rukovođen je potrebom da se orijentacija 
koju pruža nametne svojom etikom, njom u prvom redu.« Dalje veli: »... svaka reč 
treba da je akcija«, pa na kraju: »... pisac smatra da se unekoliko odužio svojim 
pobuđama ako ovim svojim redovima izazove plodnu diskusiju, ili potstakne izvesne 
unutrašnje dialoge, za koje je odavna došlo vreme«. 


Pisac želi definirati beogradskog čovjeka, i čini to u ovim sadržajima. Najprije 
donosi citat Karađorđa: »...mi ništa tuđe nećemo ticati, no sopstveno naše od stari- 
nah, koje je svemu svijetu poznato da je rođeno naše«. Zatim nastavlja: »Čovek 
beogradske životne orijentacije i njenog pogleda na svet ponikao je iz srpske narod- 
ne revolucije«. »Srpsku narodnu revoluciju počeo je i produžio seljak rob, stočar 
najpre pa zemljoradnik«. »Srpska narodna revolucija je samonikla pobuna robova, 
moralno potištenih i ekonomski podvlašćenih, koji su sačuvali svoje osnove čoveštva 
iz davnine...«. »Srpska narodna revolucija je neoboriv dokaz želje jednog naroda 
da osvoji izgubljeno mesto u svetu da bi u slobodi izgradio osnove svoga čoveštva« 
(str. 54). »Rezultatima te revolucije, posle konačnih ratova oslobođenja, pridružili su 
se hrvatski i slovenački narod, napuštajući, izgleda, svoju intra-austrijsku, bečko- 
peštansku životnu orijentaciju koja je trajala stolećima i pored toga što su se mnogi 
glojevi vođa i boraca u hrvatskom i slovenačkom narodu već ranije slobodno privoleli 
životnoj orijentaciji Srbije, Srpstva, Beograda. Ustanički i ratni deo narodne revo- 
lucije oslobođenja završen je 1918. Ostaje civilni deo: međuplemenski, socijalni i 
tehnički. Ali se ni oni ne mogu odvojiti od 1804. sve dok, kroz puno civilno i duhov- 
no ujednačenje, ciljevi, koji su zaplamtjeli revolucijom 1804, ne budu izvršeni i nje- 
hova istorijska uloga trajno obezbeđena. Čovek koji se iz srpske narodne revolucije 
razvio psihološki i mentalitetski, koji je primio životnu orijentaciju Beograda kao 
predvodnika narodnih ciljeva, ima svoj osobeni stav u svetu. Čovek sa tim stavom 
je beogradski čovek. On je proizvod organskog perioda 1804—1918 koji je celina, 
jedinstveno trajanje istog procesa kroz pobune i ratove, političku i diplomatsku 
borbu, podvrgnutu neodstupno jednom vrhovnom cilju. To je u prvom redu čovek 
iz Srbije, pa onda i iz ostalih srpskih, hrvatskih ili slovenačkih krajeva, ali samo 
od onoga časa kad je kao polaznu tačku svoga nacionalno-političkog, a samim tim 
duhovnog i ekonomskog snalaženja, uzeo životnu orijentaciju s polaznom tačkom od 
1804« (str. 53h »Ustanke i ratove Srbije, njen unutrašnji i spoljni razmah snaga, 
njenu va bank igru koja je dovela do oslobođenja i ujedinjenja, finansirali su — 
moralni izvori, ne materijalni. Oni su namakli i finansijske koji nikad nisu bili 
dovoljni; oni su zamenili i tehničke koji objektivno nisu bili na visini ; oni su nado- 
knadili i vojno-tehničke nedostatke. Zato se davalo tako često preko švoje moći, 
s posljednjim agoničnim naprezanjima, zato su i čovek i imovina i porodica bili 

uglavnom u velikoj liniji, samo u službi postavljenog ideala« (str. 63). »Ta strahovita 
agonična moralna koncentriranost digla je i održala Srbiju, Srpstvo i Beograd« 
(str. 61). »Lepši život ostavljen je drugima« (str. 61). »Ta je etika načinila istočnog 
Čoveka beogradskog životnog snalaženja pobeđnikom od 1918. Ta etika je u 
dnu njegovih zahteva za jednakošću koja bi prenebregla 
ono što je neodvojivo od nje: jednakost kroz izjednačenje 
u žrtvi. U protivnom nema izjednačenja između istočnog i zapadnog čoveka beo- 
gradske životne orijentacije« (str. 132). »S mišlju domovine, koja je bila i ideja i 
stvarnost, išlo se radikalno do krajnjih granica, čak i preko državnih i formalnih 
granica. Tu je bilo, u tom pohodu, takoreći samo opšteg interesa. Samo zajednica. 
Ni nad, ni pod. Ni nadživot, ni podživot. Samo život koji se voljno pretvarao 
u smrt. I to je ne samo najveći srkski napor, nego i najveće doživljeno, stečeno 
merilo stvari i odnosa« (str. 64). »U času najveće pobede javlja se žalba za Srbi- 
jom. Kad beogradski čovek, istočni tip kao pobednik, pokazuje svoju najvišu meru 
samozataje, kad žrtvuje samostalnost Srbije, ime države, ime Srbina, počinje da se 
rađa u njemu njegovo najveće dosadanje iskušenje: da li ta najviša žrtva nije bila 
uzaludna kad može da bude i neshvaćena?« (str. 133). »Navikao sam i na podvalu i na 
zulum, ali od Turaka i Austrije — ne od braće. Imam sačuvane živce da izdržim 
dugo dok se oni ne snađu, ali ako baš mora biti ja ću se vratiti na Srbiju, ja imam 
na šta da se vratim« (str. 135). A što me nabeđuješ da sam jači i hegemonista i da 
imam mnogo više vlasti no ti, brate sa zapada, to je delom otuda što se ta vlast 
nastavlja iz Srbije koja je bila svoja i ničija više. Ne mcgu da se odreknem i po- 
sljednjeg konca svoje sigurnosti« (str. 135). »Ko si? Šta si? Moj li si i naš balkanski 
ili samo svoj, odrečni čoveče sa zapada? (136)«. 


»Kompleks duhovnih osnova srpske narodne zajednice sačinjavaju: hrišćanstvo 
kroz pravoslavlje, svetosavska narodna crkva, patrijarhalno-junačko shvatanje ži- 
vota, poštovanje predaka i ideja stare srpske države, čoveštvo sadržano u narodnoj 
pesmi i ostalom usmenom predanju, sačuvano u porodici i seljačkom domu, odne- 
govano narodnim jezikom. A od velikih svetskih uticaja koji se utkivaju u duševnost 
narodnu i deluju na nju jako: Vizantija i Turci«. (66). »Vera i narod, crkva i država 
nisu bile jedno drugom sredstvo, ni podvlaštena ni nametnuta sila, no jedna jedin- 
stvena zajednica (72)«. »Noasilac srpske narodne revolucije je ceo narod, seljak sa 
svojim starešinama, crkve i knežine, sa vođama koje su iz njegove najčistije, naj- 
prisnije sredine spontano potekli. I duhovne i socijalno-ekonomske osnove toga na- 
roda jedinstvene su i ujednačene: isti jezik, ista vera i crkva, isto osećanje istorij- 
ske, fizičke i moralne sudbine, jednako shvatanje života i životnih ciljeva; nema 
razlike ni po staležima ni po klasama... .« (87). »A isto tako pokazao je jednu strasnu 
spremnost da se za postavljene ciljeve, koji su sami iz sebe organski rasli, muški 
založi do posljednjeg daha, do krajnje mere stradanja. Time je bila stvorena psiho- 
loška zrelost za ostvarenje nove države...« (88). »... Kolektivni je zaključak postao 
jasan: prema životnom neprijatelju, socijalnom eksploatatoru postoji samo jedan 
stav borbe na život i na smrt, bilo oružjem, bilo političkom borbom. A vrlo brzo 
potom gotova je u dubini nagona i druga odluka iste vrste, prema drugom krvnom 
neprijatelju, Austriji«. (str. 89). »Srpska narodna revolucija nije posledica političko- 
socijalnog prevrata koji je u idejnoj i socijalnoj strukturi Evrope izazvala Francuska 
revolucija. Srpska revolucija je nikla iz srpske muke i iz srpskog pojma o pravima 
građanina i čoveka« (str. 90). »Vizantiska kultura, ako ne jedino i isključivo, a ono 
svakako više no svi drugi faktori skupa, uticali su na život srpskog naroda i Dera 
država« (97). 

»Kalemegdanska pitanja«. »Da li se za ovo (današnje, jučerašnje, svima poznato 
iz novina ili iz razgovora) borio naš čovek od 1804 do 1918? Da li je baš to ta pravda, 
njen ritam, njeno ostvarenje? Da li su to ljudi koji treba da vode? Da li tako treba 
da se vrši vlast, vodi crkva, stvara društvo? Da li su to ljudi koji treba da vode? 
Da li tako treba da se vrši vlast, vodi crkva, stvara društvo? Da li je to naša mera 

bratstva, jednakosti, slobode? Da li je to ta prava željena domovina? (113)«. »Od 
rajetina podanika, od drugorazrednog građanina imperijalnog, od kolonijalca postao 
svoj čovek, samostalan čovek, slobodan čovek. I uzeo sudbinu svoju u svoje ruke 
(104)«. »Nije lako biti slobodan ni kad si veliki, a kamo li kad si mali i dobrim 
delom dojučeranji rob. Još kad bi se sve snagom moglo postići, lakše bi nam bilo 
(107).« »Došlo je vreme, da se bude ne ono što bi se moglo biti, nego da se bude 
ono što jesi (108).« 


O čovjeku i ljuđima koji nijesu beogradske životne orijentacije od 1804 do 1918 
pisac veli, među ostalim, i ovako: »To su mahom oni ljudi koji su se duhovno i 
politički orijentisali prema Beču, Rimu ili Carigradu, njihovi sadanji pretstavnici, 
njihovi ostaci, njihovi naslednici i poslednici (56).« »Evropski čovek, homo europšus, 
proizašao je iz cezarskog Rima i katoličkog Rima«. Od svih krajeva Evrope Balkan 
je najmanje Evropa. A na Balkanu, od hrišćana, najmanje su to Srbi i Bugari (96).« 
»Sav život hrvatskog čoveka, zapadnog našeg čoveka, zbivao se pod katoličkim svo- 
dom, u periferijskom odrazu celog katoličko-evropskog, latinskog života, sa refor- 
macijom i protureformacijom (99)«. »Tek pred kraj XIX veka prodire i dobiva svoju 
organizaciju, prvenstveno političku, misao da dilema hrvatskog naroda nije u oda- 
biranju između Pešte i Beča, nego da ima i jedno treće rešenje, van Pešte i Beča. 
Tu se napredna hrvatska misao, snalaženje našeg zapadnog čoveka, veže za rezultate 
beogradske životne orijentacije i istočnog čoveka.« »U znaku te unutrašnje borbe, 
te preorijentacije zapadnog čoveka, tog pre svega mentalnog odvajanja od Austrije 
i njene ,Evrope', prošao je ceo vek«. »Antiaustrijska orijentacija dobila je 
svoje formalne sankcije, ali probeogradska preorijentacija je iznutra, duhov- 
no, zaostala u svome toku i iznela jugoslavensko slobodno nastajanje na bolna 
raskršća (100)«. »Na delu, zajedničkoj saradnji, osetile su se razlike između onih 
naših ljudi koji su došli ispod Vizantije i Turaka i iz svojih sopstvenih napora revo- 
lucionarnih, i između onih koji su došli ispod uticaja Rima, Evrope, Austrije i pri- 
ključili se rezultatima narodne revolucije (122).« »Prečani, (zapadni tip, svejedno 
koga plemena) koji su došli sa apstraktnom načelnošću i racionalnom idejnošću u 
Beograd, odnosno u posleratnu saradnju sa istočnim tipom beogradske orijentacije, 
nisu konkretno doživeli predratni politički Beograd nego samo nacionalni; 
nisu se s Beogradom stopili kroz svakodnevicu nego kroz ideju koja im je bila od 
davnine zajednička.« »Nacionalni prečanin, ako je upražnjavao cinizam zadnjih 
misli ili mučke podvale — on je to politički upražnjavao prema Austriji i Mađarskoj, 
a Srbijanac prema svome partijskom protivniku.« »Na tom raskršću mentaliteta 
uvređen je u ponosu i najboljim osećanjima prečanin i odmetnuo se u popovanje i 
kriticizam bez kraja; a Srbijanac, pogođen tom nadmoćnošću bez stečene zasluge, 
koja ne izdržava poređenje njegovih žrtava, oseća se odbijen i ponižen tim tutorisa- 
njem iza kojega nepoverljivo sluti austrijanštinu (126x« »Osećanje ugroženosti beo- 
gradskog, istočnog čoveka od hrvatskog pitanja ne dolazi od Hrvata kao Hrvata. 
Težnja Hrvata za odvojenom upravom ne bi nikada pogodila Beograd. On je pogo- 
đen time što u hrvatskom kompleksu oseća kako deluju sile koje od Hrvata prave 
svoje sredstvo, S kojima se naši ljudi sa zapada udružuju protiv samih sebe. Sile 
prošlosti i sadašnjosti. Protivne učvršćenju beogradskog životnog snalaženja. Među 
njima nije hrvatska državnost, hrvatska autonomija; iako dolazi dockan i u nevreme, 
istočni čovek bi našao razumevanja i za to kad bi bilo samo to. Međutim tu je, kao 
neprijatelj, hrvatski najviše, a samim tim i srpski, usisani otrov iz prošlosti, austrij- 
ski toksin.« »... mnogo opasniji je austroidni tip malograđana, purgera iz varošice, 
u velikoj mera došljaka, pohrvaćenog polustranca, sa njegovim derivatima fran- 
kovca, tipičnog neprijatelja beogradske orijentacije (137).« »Njihov se stav ne 
izražava toliko u stvarnoj potvrdi hrvatskog nacionalizma i hrvatske političke samo- 
stalnosti koliko u bežanju od Beograda, u kidanju sa Beogradom.« »Sve ono što se 
O hrvatskom pitanju može iz politike, novina, istorije saznati, (a sve je to malo) 
istočni čovek se trudio da sazna (139).« »I, ako nema Srbije i Srpstva bez Beograda, 

onda nema ni Jugoslavije bez Srpstva. A van Jugoslavije ne može se, — tako oseća 
beogradski čovek, — održati ni Hrvatsktvo.« »Srbima ostaje, i oslabljenima, moguć- 
nost saživota sa Bugarima s kojima imaju bliže srodstvo po pravoslavlju, po pod- 
turskoj prošlosti i po zajedničkom interesu odbrane moravsko-vardarskog puta. Sa 
protivnom orijentacijom Hrvatima bi ostao samo život robova na nemačkom koridoru 
Berlin—Sušak ili na zoni vlasti Rim—Budimpešta.« »Pitanje hrvatsko sa ovog stano- 
višta postaje pitanje: da li će se Hrvati orijentisati prema Balkanu, što znači za 
definitivnu beogradsku orijentaciju. Cena tog definitivnog koraka je pri tom spo- 
redna (141)<It.d,it.d. 

Ova knjiga je nagrađena od Srpske Kraljevske akademije iz »zadužbine Pavla 


i Radojka Vukovića i sina im Petra«. 
LO. 


> 
TUGA KRIZANTEMA 


U toplu krilu sivoga, uličnog stakla 

vi snivate strte od bijele i otmjene tuge 

i šumite lomnim, klonulim srcima, 

koja je prva čežnja takla: 

umrijeti, umrijeti čiste za jedne noći duge. 


Dok sestrice vaše u udobnim vazama blijede 

ili u mračnosti soba strepe pred poganom rukom, 
a druge, opet, sirotice, i od bijede 

drhte tihom nerečenom mukom 

i bdiju nad logom nečijih mrtvih nada, 

uz svijeće i suze, pune trpke radosti... 

vi se bojite neočekivana pada, 


.vi se bojite nenadanih jada — 
vi se bojite za vaše mladosti. 


I tako molite jutra i noći, 

što nad vama plove u luku, 

za dobru, bijelu smrt, kad ćete netaknute poći 

u jednu vječnu luku. 


Vi se molite, da uvijek budete lijepe 
i zato skrušeno obarate glave, od bjeline slijepe. 


Zvonko Kuhar 

HRVATSKA KNJIŽEVNA KRITIKA 


(Dr. Antun Barac: Hrvatska književna kritika. Djela Akademije, 
knj. 34. Zagreb 1938.) 


Sveučilišni profesor zagrebačkoga sveučilišta dr. Antun Barac izdao je u 
Akađemijinoj ediciji historijski prikaz idejnoga razvoja hrvatske književne kri- 
tike od njezinih početaka do svjetskoga rata (1842—1914) pod natpisom »Hrvatska 
književna kritika«. Sav materijal je iznesen sa stejališta literarno-historijskoga. 
Prof. Barac se u svojemu naučnom djelu osobito osvrnuo na e€va idejma stru- 
janja što su dominirala u novijoj hrvatskoj književnosti, pa kako do sada nemamo 
bibliografije književne kritike, to je uz priloženi trud obavio i pionirski rad 
vrijedan priznanja i hvale. ' 

Kritika kod Hrvata pojavijuje se 8 izdanjem »Kola« i prvim kritičkim ocje- 
nama Stanka Vraza (1842). Otada zapravo i datira hrvatska književna kritika. 
Uz Vraza iznosi književno djelovanje Vebera, Jurkovića i njihovih suvremenika. 
Tek August Šenoa daje ton i odredjuje prevac hrvatskoj književnosti. Uz njega 
se pojavljuje i Franjo Marković, pa kako se počeo uvlačiti problem književnih 
struja, javljeju se i neki drugi vidjeniji kritici kao Janko Ibler, Josip Pasarić i 
Milivoj Šrepel. Oni su pretstavnici različitih problema i književnih principa koji 
&8u na neki način pripremali teren, da je poslije mogao prevladati modernistički 
pokret u našoj književnosti. Protiv Moderne su ustali najsilovitije Dinko Politeo 
i Jovan Hranilović. Do tada se književne kritika prilagodjivala kojekakvim obzi- 
rima, a osnivač moderne hrvatske književne kritike je zapravo Čedomil Jakša 
(Jakov Čuka). Kritici i ideolozi novih modernih strujanja u hrvatskoj literaturi 
jesu: Milivoj Dežman (Ivanov), Milutin Cihlaž (Nehajev), Branimir Livadić, Milan 
Šarić, P. S. Mikov (Petar Skok), Ivan Krnic i dr., koji su ujedno i pretstavnici 
nove književne generacije. Među Mladima naročito se ističu Milan Marjanović i 
A. G. Matoš. Karakteristika svih tih naših književnih kritika je, da unisono 
ističu potrebu nacionalnoga duha u književnosti i traže, da interesi literature 
budu podvrgnuti općim interesima narcda, kao što hrvatska književnost mora da 
bude izražaj narodnog duha i hrvatskih prilika, što se osobito opaža kod Matoša. 
Or je ujedno i ideolog nacionalizma, oživljeva smisac za historijske vrijednosti, 
&etvara kult narodne energije i ističe potrebu dodira s rođenom zemljom, Prema 
tome nacionalna i moralna funkcija jasno je naglašavana u našoj književnosti kao 
njezina najvažnija komponenta. Na koncu je prcf. Barac podao Kritiku kritike. 
Izneseni historijski materijal obrađen je pregledno i metodički, pa su studije 
isane lijepom esejističkom formom. i 

Sa svojim dosadašnjim naučnim radovima ime prof. dra Antuna Barca je 
dovoljno poznato u našim naučnim krugovima kao i širim literarnim redovima. 
Dr. Barac je poznat kao nepristran, solidan i ozbiljan kritik, a u svojim naučnim 
radnjama kao marljivi istraživač i vrsm interpretator i š&intetičar predmeta koji 
studira i o kojemu govori. S Hrvatskom književnom kritikom iznio je mnoga 
književna pitanja i podao im autentično tumačenje, pa historijski prikaz hrvatske 
književne kritike je ujedno i poučan pregled našega višegodišnjega kulturnog i 
nacionalnoga stvaranja, što se pregledno i cjelovito razabire baš iz najnovijega 
naučnoga rada prof. Antuna Barca. Branko Krmpotić 


ANNALES DE LINSTITUT FRANCAIS DE ZAGREB — BROJ 2=3 


Kako smo već kod prvog broja Anala naglasili, ova će periodska publikacija 
Francuskog instituta u Zagrebu mnogo pridonijeti upoznavanju kulturnih, političkih 
i ostalih prilika među Hrvatima. Na temelju sadržaja dosadašnjih triju brojeva ne 
može se doduše još dati konačna riječ o ustaljenom nekom smjeru u odabiranju 
građe. Ipak možemo primjetiti, da su se do sada isključivo obrađivale prilike unazad 
nekoliko decenija, dok se o današnjim prilikama među Hrvatima i današnjim pogle- 

dima Hrvata na Francusku malo pisalo. Premda treba iscrpsti sve izvore o djelo- 
vanju Francuza u doba Ilirskih provincija, pa kasnije sredinom prošlog stoljeća u 
doba jakog utjecaja Francuske na naše duhovno stvaranje, mislimo, da se u jednom 
ili dva članka može u svakom broju baviti i savremenim hrvatskim prilikama. A 
ovo bi bilo omogućeno tim prije, što za Anale ne bi postojale uobičajene »tehničkje« 
poteškoće (Anali se naime štampaju u Francuskoj!). 

Među člancima u ovom dvobroju ističemo na prvom mjestu »Bilješke o Francu- 
zima u literaturi ilirizma«, u kojima Antun Barac prikazuje dva razdoblja u gleda- 
nju Hrvata na Francuze, kako se to očitovalo u literaturi. Naime do 1848, pod pri- 
tiskom Beča, u cilju da se ukloni svaka uspomena na upravljanje Francuza našim 
pokrajinama, kako ne bi »pogubne slobodarske misli« našle odjeka u širjim sloje- 
vima, nosi hrvatska literatura protufrancuski ton, zadojena je nekim duhom nesklo- 
nim Francuzima. Tako je za ovaj period »protufrancuskog stava« značajno, da je na 
pr. Gajeva »Još Hrvatska nij propala«, što ju je god. 1835. štampao u Danici, nosila 
u podnaslovu izraze odanosti caru i kralju Franji, a protiv Francuza iz 1813. godine, 
a da sama pjesma nema inače nikakve bliže veze s boravkom Francuza kod nas. U 
godini 1848. nastupa obrat. Cenzura je popustila, a u literaturi se odmah počelo 
simpatično govoriti o slobodarskim i kulturnim vrednotama Francuza. 

Prof. A. Dabinović piše o »Revolucionarnoj Francuskoj i balkanskim zemlja- 
ma«. U opširnom članku iznosi Aleksander Ugrenović aktivnost Francuza između 
god. 1809.—1813. na polju održavanja, racionalnog iskorišćivanja i obnavljanja šuma 
u nekadašnjim Ilirskim provincijama, te samu podjelu zemljišta obzirom na šumsku 
upravu. U preglednom sastavu iznosi Ivo Hergešić razne faza u izdavalačkom radu 
Matice Hrvatske, naročito pak sa francuskog stanovišta. Završetak članka jest apel 
na Maticu, da o proslavi svoje 100-godišnjice izda potpunu bibliografiju svojih izda- 
nja. Treba se nađati, da će nam Matica Hrvatska godine 1942. donijeti cijelu biblio- 
grafsku bilancu svojih izdanja, što će biti lijepa slika plodnog i zaslužnog rada. 

Od ostalih priloga spominjemo: »Neobjavljeni dokumenti o životu Banduri-a u 
Parisu« (J. D.), zatim »O jednoj francuskoj posveti« (R. M.), te prikaz života i rada 
Dra Nikole Andrića o sedamdeset godišnjici života, iz pera Ive Hergešića. J. H. piše 
o Zoli u Hrvatskoj, naročitim obzirom na prevode njegovih djela kod nas. U vezi 
s 150 godišnjicom smrti Rugjera Boškovića iznosi V. Varićak u pregledu znatnije 
momente iz života i rada velikog hrvatskog filozofa i učenjaka. 

Nadamo se, da će urednik nastojati pružiti francuskoj, a i ostaloj evropskoj 
javnosti, također materijal o današnjim prilikama, te povećavši krug saradnika 
pridonijeti mnogo raznolikosti i bogatstvu ove publikacije, koja ima sve preduvjete, 
da uspješno vrši svoju zadaću: što bolje upoznati Francuze o prilikama kod nas, 
te pomalo donijeti sliku Francuske, kakva je ona u našim očima. — Stipe Mosner 


ALIJA NAMETAK: DOBRI BOŠNJANI. 
(Redovno izdanje Matice Hrvatske za 1937.) 


Nametak se odavna afirmirao kao čvrst, siguran pripovjedač. Posjeduje dva 
velika književna dara: dar divna jezika, kojim ga je impregnirala sredina, iz koje 
je izrastao i kojim izražava puninu života bosanski odmjereno i duboko, te dar iz- 
diferensirana opažanja i najsitnijih detalja. A baš ti detalji, koji su u ličnosti 
jednoga muslimanskoga seljaka svi jednako važni i značajni, najviše doprinose 
Nametkovoj pripovjedalačkoj snazi, da kroz njih izrazi patrijarhalnu sredinu, »gdje 
još uvijek dobrodušan narod živi« i gdje se još i danas »siju priče«. Ovo Namet- 
kovo detaljiziranje i zastajkivanje na lokalnoj boji svakoga izraza i svake misli 
učinilo ga je popularnim piscem svoga kraja, te je najtipičniji hercegovački knji- 
ževnik. On je pače toliko hercegovački, da u ovoj najnovijoj knjizi nije birao 
forme, nije uopće stvarao literaturu, nego je nenamješteno i mirno hvatao moment- 
skice svojih ljudi. Zapisao jedino njihove razgovore, opisivao žive zgode : istinska 

zbivanja kao neki reporter duše čitavoga jednoga sloja dobrih Bošnjana. Skoro 
nije važno o čemu se radi, ni kako bi se imala zvati u književnoj formi ova ili ona 
stvar od tih četrnaest crtica, novela i pripovijesti, kako ih je od nužde nazvao sam 
autor. Osjeća se, da je svaka stvar napisana sretno, u finoj mjeri, oživljena od 
prvoga retka specifičnim dijalogom hercegovačkih seljaka, koji je uvijek kratak, 
mudar, pregnantan, prepun čovještva. Ti jedinstveni ljudi kao da i ne znaju go- 
voriti uzaludne stvari, svaka im je iz duše za dušu. Često sam osjetio na licu 
mjesta kao i u Nametkovim pripovijestima, da su ti ljudi svijesni svoje lakonske 
mudrosti i čvrstoće izraza, kojega oni s nekim nepritajenim ponosom čuvaju kao 
svetu baštinu neke zlatne tradicije. Nametak je, izgleda to shvatio i iskreno do- 
živio, pa predaje dalje kao dio samoga sebe. Baš stoga u ovim radovima nema ni 
truna literature, ni knjištva, ni zastavonoštva, ni fraza. Sve je prisni život, ele- 
mentarnost i umjetnička jednina... 
| Svijet ovih Nametkovih crtica i novela adekvatno je obilježen pojmom natpisa 
knjige. To su uistini »Dobri Bošnjani«. U dnu njihova bića je ukopana etička 
jezgra čovještva i po tom iskonskom glasu savjesti se opredjeljuju na rakrsni- 
cama života za puteve časti, poštenja, muževna riječi, vjerskoga uvjerenja i t. d. 

Ipak neka blaga jeza podilazi čovjeka u susretu s ovim ljudima, makar oni 
nisu slični Andrićevim muslimanima, kojima je seksualno do paroksizma zamračilo 
vid. Nametkovi muslimani su trijezni, siromašni i čestiti ljudi, ali bilo kroz priču, 
bilo kroz religijsku zatvorenost i strogost, bilo kroz bračne odnose, uvijek pažljivo 
oko nailazi na neki hladni, fatalistički prizvuk, na neku seksualno jezovitu pra- 
podlogu, koja trese ovim dušama i ovija sav njihov život. Naročito su u tom po- 
gledu značajni radovi »Ispod planinskih vrhova«, »Dobri Bošnjanin«, »Začarano 
ogledalo« i »San čovjeka božjega«. Ove dvije posljednje pripovijesti su još od po- 
sebnog značenja obzirom na religijoznu problematiku muslimanskoga svijeta, kojoj 
Nametak pristupa iskreno, bez skepticizma i ironije. Naprotiv problem grijeha i 
dužnosti je u pripovijesti »San čovjeka Božjega« iznesen s toliko neposrednosti i 
zdravoga realizma, da je to rijedak slučaj u našoj novijoj novelistici, iz koje je 
uopće protjeran problem grijeha u metafizičkom smislu. 

»Umetaljka« i njena varijacija »Skoka iz ćusteke« dvije su uzorne crtice, ko- . 
jima je, u kondenziranoj i napetoj dramatici kao i u psihološkoj vibraciji neke 
apsolutne nepogrešivosti, teško naći ravnih. Na same tri stranice, svaka od njih iz- 
ražava sve, što se može reći o tom jedinstvenom viteštvu hercegovačke omladine. 
Teško da će na tom terenu itko ikada prebaciti Nametka, To su naprosto sažete, 
destilirane ljepote, naročito intenzivna »Umetaljka«. 

Vrlo su interesantne novele širega zamaha: »Božja ptičica«, »Susret«, »Ljudi 
iz krša« i »Preporuka«. Ima tu bezbroj tipova hercegovačkoga ponosa, siromaštva, 
švercovanja duhana, borbe za goli život i čast. »»Preporuka« je možda najslabija, 
jer joj je motiv već izgubio svježinu, pa joj fali čar spontanog iznenađenja. Izrab- 
ljivanje ženskoga osoblja po kancelarijama i previše je općenita stvar, a da bi joj 
se moglo pa makar i u specificiranoj sredini pridodati pogdjekoji novi akcenat. 
Ta je Stvar, koliko se sjećamo, napisana pred nekoliko godina, kada je sve bila 
narkotizirala »socijalna« književna moda. Koliko se nad tim izdiže i po koncepciji 
i po svježini vanredno pisana novela »Ljudi iz krša«, koja predstavlja malu epo- 
peju duhanskih žrtava, koje hercegovačko siromaštvo ustrajno i strpljivo polaže 
na oltar života. 

Na koncu je dodan tumač turskih riječi, koje ugodno začinjaju nekom blagom 
sočnošću život i štivo ove uspjele knjižice. D. Žanko 


RAD AKADEMIJE 260. 


U 260. knjizi Rada _ A. (razreda historičko-filologičkoga i filozofičko-juri- 
dičkoga, 1938.) nalaze se dvije historijske rasprave i to Lj. Hauptmanna: Mari- 
borske studije i P. Butorca: Boka Kotorska prema narodnom pokretu u revolu- 
cionarnoj godini 1848. 

Rasprava Lj. Hauptmanna sastoji se od tri nezavisna dijela. U prvom dijelu 
raspravlja pisac o podrijetlu mariborske gospode nastavljajući svoje genealogijske 
studije o plemstvu slovenskih zemalja, koje je inače velikim dijelom njemačkog 
podrijetla. Hauptmann utvrđuje i za mariborsku gospodu, da potječu iz kruga 
gornjoaustrijskih plemića, od Gundaharovića, kojih se jedna grana sredinom 12. 
st. preselila u Štajersku — U drugom dijelu raspravlja se o postanku Maribora, 
kojega se grad prvi put spominje 1164., a samo naselje dvadesetak godina kasnije. 
Heuptmann konstatira, da je grad nastao prije naselja, i da posljednje ima pra- 
vilan tloris, pa se stoga nije razvila iz starijeg sela id podgrađa, nego je planski 
osnovano. Maribor je osnovan radi strategijskih razloga, kao uporište protiv 
Madžara. Njima je branio prolaz iz Podravine, koja je inače bila vjekovima 
poprište njihovih zuluma, u srednje Pomurje. — U trećem dijelu raspravlja pisac 
o postanku štajerskog ministerijalstva, iz kojeg ee razvilo niže plemstvo. Dok se 
inače ministerijalstvo razvilo često iz sloja neslobodnih ljudi, za štajerske mini- 
sterijalce utvrđuje Hauptmann, da su potekli iz slobodnog korijena. 

Današnji kotorski biskup Pavao Butorac pronašao je u općinskom arhivu u 
Perestu isprave, na osnovu kojih je napisao raspravu pod gore spomenutim na- 
slovom. Neke su od tih isprava objelodanjene na kraju rasprave. 

Pokret za sjedinjenjem Dalmacije s banskom Hrvatskom, koji se javio 
odmah iza propesti mletačke republike (1797.) oživio je ponovno godine 1848. Tad 
su županije i gradovi banske Hrvatske razaslali pozive i proglase na pojedine 
dalmatinske općine, da se pridruže pokretu za sjedinjenje. Potaknuti ovim pozi- 

vima sastali su se predstavnici Boke Kotorske 13. VI. 1848. u Prčanju. S toga 
 zborovanja poslaše hrvatskom saboru odgovor, u kojem ističu svoju suglasnost 
u pitanju sjedinjenja. Ističu pri tom tek ogradu s obzirom na odnos Hrvatske 
prema kruni sv. Stjepana želeći, da se jugoslavenske zemlje ujedine pod cesar- 
skim štitom bez utjecaja tuđih narodnosti talijanske, mađdžarske i njemačke 
s nadom, da će i cijelo habsburško carstvo putem federacije dobiti slavenski 
značaj. Ovu je akciju za sjedinjenjem podupro i crnogorski vladika Petar I. 
Petrović Njegoš upravivši na Bokelje poziv »da budu srcem i dušom privrženi 
svojoj narodnosti i posvema vjerni i poslušni Jelačiću, prvom jednoplemenom 
banu trojedne kraljevine«. Kad je na jesen 1848. ban Jelačić došao u Kotor, 
Bokelji su ga zanosno dočekali kao predstavnika velikog narodnog pokreta, a 
osobito ideje sjedinjenja Dalmacije s Hrvatskom. Pisac ističe, kako su se Bokelji 
obih vjera i dalje zanosili ovom idejom, a simbol joj je bila hrvatska trobojka 
na bokeljs&kim brodovima — sve do u najnovije doba. Zadnjih decenija prošlog 
stoljeća dolazi do preokreta, i god. 1877. Š. M. Ljubiša otvoreno ustaje u ime 
svojih sunarodnjaka ns dalmatinskom  gaboru protiv sjedinjenja Dalmacije 
s Hrvatskom. Dr. Z. D. 


DR. J. MAKANEC: MARKSISTIČKA FILOSOFIJA PRIRODE 
(Matica Hrvatska, Zagreb 1938.) 


Danas proživljavamo sveukupni pad marksističkog materijalizma: na ekonom- 
skom, povijesnom, filosofskom, religioznom i prirodoznanstvenom području. Život 
se naprosto nije htio ravnati po shemi marksističkog shvaćanja, i prirodno je, da 
su političari, moralisti, filosofi i učenjaci morali shemu napustiti, ako su želili 
ozbiljno dokazati, da istinu traže i istinu nalaze. 

Knjiga Dr. Makanca predstavlja vrlo uspjela razlaganja o neuspjehu marksi- 
stičkog naziranja u problemima života. Vidimo očito, da se uopće ne može go- 
voriti o tome, da bi marksističko shvaćanje predstavljalo neko napredno i mo- 
derno shvaćanje. Upravo obrnuto, ono se pojavljuje reakcionarno, ukrućeno, dog- 
matično i nesavremeno. Zaostaje za otkrićima na polju fizike, kemije i biologije. 
Stvarno, uzevši. marksizam totalno, on nam se pojavljuje kao jedna historijska 
epoha materijalističke misli, koja se u Evropi iživila, i sad je u nestajanju. 

Riječi napredno, progresivno, moderno zvuče uz marksizam sasvim prazno i 
uzaludno. 

Marksizam bi međutim sve prebolio lako, držao se na visini, da nije izgubio 
bitku upravo na ona dva uporišta, koja je sam označio glavnima, — na društveno- 
ekonomskom i prirodoznanstvenom. Diktatura mehanizma potpuno je skrahirala na 
ova dva uporišta i sad nema više nikakva izlaza, nego reakcija, pad i uskogrudno 
natezanje uz zastarjele materijalističke dogme. 

Dr. Makanec ne obrađuje marksističko naziranje na području društveno-eko- 
nomskom, nego samo na području filosofije i prirodnih nauka. Obrađivanje pisca 
je vrlo živo, duhovito i mjestimično polemično. Kadkad je u tome malo i pretjerao, 
pa naveo i ono, što je moglo i trebalo izostaviti, ili pobliže razjasniti. Tako na pr. 
na strani 45 veli pisac ovako: »Izrabljivanjem tuđe radne snage nije povrijeđen 
ni jedan prirodni zakon. Izrabljivanje sirotinje potpuno je u skladu s prirodnim 
zakonima, ali nije u skladu s etičkima! I kad se mi protiv toga izrabljivanja re- 
voltiramo, revoltiramo se protiv prirodnih zakona u ime nečega, što je više od 
njih!« S kojim je prirodnim zakonom potpuno u skladu izrabljivanje sirotinje? Na 
strani :51 veli pisac: »Mišljenje je u svojoj biti stvaralački faktor, iako je u svom 
stvaranju determinirano i ograničeno empirijskim stanjem stvari«. O ovome »ogra- 
ničeno«, a u svakom slučaju »determinirano« trebalo je nešto više reći, ili izosta- 
viti. Nepotrebna je također i ovakva karikaturna kritika: »... u sastavu matema- 
tičkih zakonitosti ne bi se apsolutno ništa promijenilo, kad bi ljudi imali ne deset 
nego šest ili četrnaest prstiju«, a nasuprot Engelsovoj rečenici: »Deset prstiju, na 
kojima su ljudi naučili brojati, sve su drugo samo ne slobodna tvorevina razuma«, 
— tim više što inače ozbiljno raspravlja. Sumnjivo je »dokazana« tvrdnja: »... na- 
predak prirodnih nauka datira baš od one epohe, kad su one svijesno odustale od 
svakog raspravljanja o biti svijeta i isto se tako svijesno ograničile na istraživanje 
matematički odredivih odnosa među objektima vanjskoga iskustva«. 

Međutim, ne gledajući na ovo nekoliko zamjerki ili na još po koju drugu, 
cijela knjiga predstavlja sjajan prilog suvremenoj i doista naprednoj filosofskoj 
i prirodoznanstvenoj orijentaciji. Matica Hrvatska je dobro učinila, što populari- 
zira suvremenu filosofsku misao u hrvatski narod, i time nam omogućuje uporedno 
koračanje s evropskim narodima. O. 


Vazatiši 





BOŽO LOVRIĆ: ŽENE 


U ovogodišnjem repertoiru nije bilo drame sa više pretenzija a s manje 
uspjeha. »Potenciram Dalmaciju. Nije tu ništa izmišljeno, već produbljeno, preo- 
braženo u simbol. Držim se načela Michelangela ...« i još koješta, napisao je autor 
pred premijeru, a kad se zastor počeo spuštati iza dovršenih činova, tjeskobna 
Butnja nezadovoljne publike nije čak imala obzira ni prema čestitom naporu naših 
glumaca. »Žene« ne doživješe ni reprize. 

Poznat je neuspjeh Lovrićeva simboliziranja sa »Sinom« pred petnaestak go- 
dina, kada se još u ekspresionističkom eksperimentiranju moglo koješta progutati, pa 
je stoga trebalo biti oprezniji sa Lovrićevim novim »produbljenim« i »u simbol 
preobraženim« komadom. 

Lovrićeve »Žene« su neuspjeh, jer sva njihova patetika situacija, kojih je bez- 
proj i koje sve žive same za sebe a ne u cjelini, pa onaj povišeni ton stila i onaj 
čovječanski izražaj poniznosti i pokore uz najsiroviju divljinu čovjeka-bestije, — 
sve to smjera ne prema životu nego prema umišljenoj konstrukciji simbola. Kad 
je govor o životu, Lovrić odgovara: jest i nije! 

Njegov mornar Grga je postavljen usred pozornice, da kroz tri čina rasko- 
račen na jednom te istom mjestu, zasukanih rukava, kriminalne duše, prepun 
psosti, blasfemija, prostote, grubosti i prazne nadutosti galami i junači se svo- 
jim jakim tijelom proklinjući svoj život i uništavajući život drugih, naročito život 
svih žena, koje se s njime sretnu. Četiri su žene izišle preda nj (on nepomično 1o- 
mata na istome mjestu): djevojka Nina — nju će iza groznih scena najgadnije 
muške surovosti baciti u more; djevojčura Lola — s njom će se naganjati kao 
pseto; djevojka Lenka, nju će zavesti i upropastiti u sukobu sa njezinim ocem ka- 
petanom, koji ju ne da; Stana, starica, njegova nezakonita majka, na koju je 
sasuo svu strahotu svoga rječnika, a taman ni za što. Sve su žene žrtve elemen- 
tarne moralne podđivljalosti jednoga jakote, pred kojim su svi ostali mornari krž- 
ljavci i idioti, koji ne znaju zapravo ni govoriti. 


Suprotstavlja mu se jedino kapetan, također divlji vuk, koji pretjerano čuva 
svoju Lenku. Kapetan puca, ne pogađa, ali Lenka se bacila u more, a dva vuka 
pstaju na životu, da se grizu, i mrze, i pate do smrti u znaku poniženja i pokore. 

Bez obzira na to, da li naša Dalmacija rađa ovakove neljude, i da li ovi Lo- 
vrićevi »tipovi« mogu istinski predstavljati Dalmatince, ribare i mornare, naro- 
čito pred stranom publikom u Čehoslovačkoj, u ovoj drami je potenciran neraz- 
mjer između života i simbola tako, da život Lovrićevih lica nije više bio život nego 
konstrukcija oko raspoloženoga Grge, a simbol se izgubio u perifernim uzrujava- 
njima namjesto da se izdigne u zgusnutoj i jedinstvenoj cjelini Grgine sudbine 
tmotivirane bilo kakovom preobrazbom iz vuka u čovjeka. 

Lovrić kao dramski pisac posjeduje samo verbalnu teatralnost i vještinu buč- 
nih efekata, koji se nažalost uvijek rasplinjuju sami u sebi ne stvarajući zdrave 
scenske situacije, u kojoj bi mogao doći do izražaja živ čovjek u realnom odnosu 
sa ostalim ljudima. : D. Ž. 


FRANTIŠEK LANGER: BROJ 12. 


Posljednja premijera, pače posljednja predstava ove sezone — najbolja je 
premijera i najznačajnija predstava, pače visoki umjetnički, tehnički i stilski no- 
vitet i uspjeh. 

U jednoj kaznionici je upravitelj dopustio kažnjenicima priređivati predstave, 
pa je jednom takvom zgodom pozvao malo društvance da prisustvuje predstavi, 
koju je napisala kažnjenica br. 72. I doista na maloj improviziranoj pozornici se 
odigrava potresna drama jedne nesretne žene, koja je nevina osuđena na dvađeset 
godina tamnice. Izrabljivana i izmučena od propala muža, kartaša i varalice, nai- 
lazi jednoga dana na plemenita čovjeka, koji da spasi njenu čast ubija njezina 
muža i nestane. Sud je, jer nije bilo nikakva dokaznog materijala, osudio nju kao 
ubojicu. Ulogu nevino osuđene igra sama autorica, broj 72, koja na koncu u 
divnom lirskom monologu razgovara sa vremenom, satom i minutama, koje sporo, 
nepomično sporo, odmiču nad njenih izgubljenih dvadeset godina. 


Kada se spustio mali zastor kaznioničke pozornice, publika se već pretopila 
sa upraviteljevim društvancem u jedan savršeno jedinstven kolektiv, kojemu je 
ova snažna, odlično postavljena predstavica udahnula novu ličnost, ličnost nevino 
osuđene patnice Marte; kolektiv, u kojemu se u novoj šarmantnoj realnosti pro- 
budiše čvrsti sudovi moralne savjesti. Time je prvi dio bio završen, ali sada je 
istom nastala originalna scenska situacija: što će biti sa brojem 72? Ta to je živo, 
identično biće sa Martom iz predstave. To je zapravo Marta, nesretna gospođa 
Marta, nevino osuđena Marta. Predstava je doduše dokazala, da je Marta nevina, 
ali to je samo predstava, u gruboj realnosti ona je samo broj 72. Upravitelj i nje- 
govo društvance je zbunjeno, sva je publika zbunjena. Što sada? 


Naglo iskače jedan kažnjenik Melichor i želi, da se posljednje scene ponove, 
da se doslovno ponove, ali on će igrati onoga ubojicu. Društvance (koje ovdje za- 
pravo igra publiku i govori u ime publike i savršeno jednako misli i osjeća kao 

publika u gledalištu) dozvoljava tu zagonetnu reprizu, koja počinje pod tajnovitim 
i zagonetnim okolnostima, da se što dalje, to odličnije razvija u improviziranu ilu- 
straciju istinske sudbine pravoga ubojice, koji se nije mogao javiti sudu, jer je 
i sam bio u jednom nesporazumu uhapšen u času, kad je vratio naivnom vlasniku 
od Martina muža ukradeni novac. 


Sada je istom bilo bjelodano dokazano, da je broj 72 nevino osuđen, ali dok 
se društvance povuklo duboko impresionirano još | novom sudbinom nevinoga 
Melichera, naglo se pred spuštenim malim zastorom odigrala čitava jedna nova 
drama, kristalna lirska drama, minijaturni biser dramske tehnike, koja še poslu- 
žila sa specijalnim glumačkim intermezzom da riješi teški psihološki čvor života. 


Marta je osamnaest godina proboravila u tamnici, ali u njenoj duši je tinjala 
gitna iskra one tajnovite životne sreće, koju samo žena može posjedovati: onaj, 
koji se nije više javio, ubio je moga muža da spasi mene. Ali eto, uskočio je Me- 
lichor i ponovio taj prizor, iz kojega se više razabiralo, da je on ubio radi oteta 
novca, nego radi nje, jer Melichor u svojoj reprizi nije više onaj fini, nježni lik 
plemenita prijatelja iz njezine premijere. Rastvara se naglo ponor najstrašnije boli 
u poniženoj iluziji. Melichor je doduše uvjerava, da nije ubio da spasi novac nego 
iinešto drugo ga je natjeralo da ubije u onom strašnom času. Što je to drugo? 
Neuk je on i surov čovjek. Ne zna to izreći. Zaboga brže! Već smo u kulminaciji 
tjeskobe, nade i straha. Najednom se događa u modernoj drami rijedak slučaj: 
prisutni kažnjenik, bivši slavni glumac Kolben shvaća situaciju i nagovara Meli. 
chora neka se popne na malu pozornicu i neka tu iskaže umjetničkom realnošću 
ono, što ne zna izraziti ovom svakidašnjom, neka glumačkom magijom reproducira 
dušu, kad je ubijao Martina muža. Pa kad mu nije uspjelo nagovoriti zbunjenoga 
Melichora, razgrće zastore, skače na pozornicu i sam kao da se opio iz zlatnoga 
pehara glumačke umjetnosti stvara jedinstvenu kazališnu elokventnu patetiku, 
koja je tolikom toplinom i dinamizmom provocirala i moralnu i fizičku akciju, da 
je preobražena Marta kao oslobođena ptica poletila u zagrljaj Melichoru. Osjećaj 
kao da se stvorila duša. Rijetko je kojem dramatiku iza Šekspira uspjelo stvoriti 
tako divnu apologiju dramatske umjetnosti kao što je to Langeru u ovoj sitnoj 
epizodi. Time je, u času teške krize kazališta, obranjen misterijozni privilegij, s u- 
verena moć, koju dramatska umjetnost, makar š&amo fikcija, dijeli sa ži- 
votom stvarajući dušu, kolektivnu dušu aktera i gledaoca. 


Konačno je trebalo to dvoje nevinih i, eto sada, sretnih ljudi riješili kazne, 
ali začas iskrsava novi problem: sada je istom otkriven pravi ubojica, treba Martu 
pustiti na slobodu i obnoviti proces i postupak protiv Melichora. Marta ne pristaje. 
Ona će rađe ostati još dvije godine u zatvoru, pa će onda pred vratima čekati svoju 
ljubav i novi život. 


Martu je kreirala gđa Podgorska kao novu svoju briljantnu ulogu velikoga 
stila. Melichora je odigrao g. Jovanović sa sigurnošću, koja postaje poslovična. 
Dujšin je bljesnuo kao stopostotni glumac rehabilitirajući u posljednjoj predstavi 
sezone ne samo čast siromašnoga Melichora nego i čast glumačke umjetnosti kao 
takove i čast naše drame. 


Inače je igrao Martina muža, po prvi put ulogu ovoga genre-a, 
I g. Mesariću je kao režiseru uspjelo popraviti svoj glas, koji su neki počeli 
u posljednje vrijeme preoštro kvariti. D. Ž. 


»>LJETOVANJE TETKE ANASTAZIJE« 
Zlata Kolarić-Kišur (U izvedbi Matice Hrvatskih Kazališnih Dobrovoljaca) 


Početkom lipnja prikazivali gu članovi Matice Hrvatskih Kazališnih Dobro- 
voljaca originalnu suvremenu komediju u četiri čina iz života sela i grada >»Lje- 
tovanje tetke Anastazije« od Zlate Kolarić-Kišur. Komeđija je nagrađena na VII. 
natječaju MHKD, od 50 priposlanih dramskih radnja, kao najbolja i najđuho- 

vitija komedija, pa su je Kazališni Dobrovoljci i izveli u Malom kazalištu u 
Frankopanskoj ulici. 

Ime Zlate Kolarić-Kišur poznato je već našoj kulturnoj javnosti. Uglavnom 
ge istakla kao dobra dječja spisateljica, čije je dječje radove izdala knjižara 
Stj. Kuglija. (Naš veseli svijet, Smijte se, djeco i Iz dječjeg kutića.) Našu omla- 
dinsku dramsku literaturu upotpunila je sa svojim vrijednim i značajnim pri- 
nosom, igrokazom za veliku i malu djecu »Nadina velika tajna« (1934). Time se 
afirmirala kao naša dobra i talentirana omladinska spisateljica, kojih ima i tako 
malo u našoj sredini. 

Elementi omledinske i dječje psihe, naivnosti i nevine razbibrige dolaze do 
vidnog izražaja i u njenoj najnovijoj komeđiji »Ljetovanje tetke Anastazije«. 
Djeca, i to mala Evica, zapravo su centralna ličnost domaće suvremene komedije. 
Da je Zlata Kolarić-Kišur nešto više izgradila lik male Evice, postavila malo 
veće shvaćajne razlike, ne dopustila prenaglo akomodiranje gradskoga dje- 
teta seljačkom ambijentu i ublažila pretjeranu hirovitost egzaltirane gradske 
milostive tetke Anastazije, komedija bd bila uepjelija, interesantnija i uvjerijivija. 
Ona bi potom bila dobra i uspjela dječja komedije. 

Žena, kao što je tetka Anastazija, ima mnogo i to ponajviše u većim gra- 
dovima. Egzaltiranost u njima ne stvara briga za kućom i skrb oko djece, već 
nerad, dosada i pomodne nastranosti. Zbog toga su nesretne i nezadovoljne u 
životu, a kroz to su samo na smetnju svojim najbližim kao i samoj okolini. Da 
nije Zlata Kolarić-Kišur posegnula za ovakvim egzaltiranim tipom mondenskih 
žena, ne bi mogla dovoljno i izrazito podvući razlike između gradskog i seljač- 
koga življa. Tip tetke Anastazije zahtjevao je protutip gdje Olge (maike male 
Evice), koja sa svojom plemenitosti, dobrotom, blagom riječi i prijaznim nastoja- 
njem pokušava okrenuti tetku Anastaziju i odučiti je njenih ženskih mušica. 
Sličan tip gdji Olgi mora biti dobra, brižna i poduzetna seljakinja Bara, koja 
uza svog muža Jožu, nastoji u svemu zadovoljiti i ugoditi svojim gradskim go- 
stima. To bi imala biti radnja, koja uz ukusno scensko zbivanje nadomještava 
dramsku napetost, krizu i prirodni rasplet. Ne osjeća se ni gradacija dramskoga 
zapleta ni logičan završetak, jer je tetka Anastazija u svojem egzaltireno-hiro- 
vitom shvaćanju i provođenju života potpuno jednaka kao i na početku pred- 
stave. Osnovni elementi su manjkavi, pa komedija prema tome nema rezona, 
kao što je pokazao i slabi odaziv publike na reprizi. 


U iznošenju tipova Zlata Kolarić-Kišur rukovodila se nesuvremenim dram- 
skim principom. Svako zlo, na mora imati svoje dobro. Kao što je optimizam 
lijepa odlika ali bez svoje stalne dosljednosti u životu, tako i njezini tipovi su 
modelirani, prilagođeni shvaćanju i težnjama, a ne prirodni, robustni likovi. (Sida 
Košutićeva u seljačkom romanu »S naših njiva« pokazuje više samostalnosti i izra- 
zitosti u iznošenju svojih opservacija.) Postupci im nisu motivirani, osim gene- 
ralnih zasada, a psihologiziranje slabo i neuvjerljivo. Radnja se odvija ležerno 
uz ugodni dijelog, što raspreda plemenitu idejnu tendencu. 

Kako je Zlata Kolarić-Kišur tetku Amastaziju poslala na ljetovanje u neko 
malo i zabitno zagorsko seoce da liječi svoje rastrojene nerve, posegnula je za 
jednim lijepim narodnim običajem, jer bi inače bez toga stvar bila deplasirana. 
U drugom činu izveđena je velebna scena žetvene svečanosti, uz sudijelovanje 
članova GDI, u arhaičko-ritualnoj ceremoniji. Svetost starih obreda i fiktivni 
dašak pšenice, raži, kukuruza i zobi ostavio je duboki dojam i trajni utisak u 
gjećanju na zemlju, narod i domovinu Da je ovo uslijedilo negdje pri koncu 
komedije, dojam bi bio kudikamo bolji, trajniji i efektniji. 

Komediju je režirao gosp. Aleksandar Freudenreich s razumijevanjem i pre- 
ciznim izgradjivanjem detalja i ukupnosti. Scenerija je bila skladna i ukusna, a 
izvađači su uložili najviše koliko mogu, pa ih je za trud publika i nagradila 
zasluženim aplauzom. Branko Krmpotić 

KuPturna kronika 
PRVA IZLOŽBA DJEČJE I OMLADINSKE KNJIGE U ZAGREBU 


Prigodom 150 godišnjice dječje i omlađinske knjige priredila je zagrebačka 
knjižara Vešić (Vasić i Horvat) prvu međunacrodnu izložbu dječje i omladinske 
knjige u ukusno dekoriranim prostorijama Umjetničkoga paviljona. Odmah na 
ulazu su smješteni u staklenoj vitrini dva primjerka dječjih knjiga i to: jedan 
primjerak izdanja »Magazina poučitelnog za djecu« od 1787 god., a drugi pri- 
mjerak je najnovije izdanje novela suvremenih bugarskih pisaca. Ova zanimiva 
kontrasnost nam na prvi pogled govori, da će izložba zadržati po mogućnosti sve 
ono što je stvoreno na tom području lijepe knjige. Razdoblje od 150 godina nam 
bjelodano pokazuje koliko je napredovalo grafičko umijeće od prvih, primitivnih 
početaka do današnjega tehničkoga usavršavanja. To se jasno očituje ne samo na 
vanjskoj tehničkoj opremi, nego i u samome sadržaju, pa razgledavanje prve 
dječje i omladinske izložbe kod nas je ne samo interesantno, nego i poučno i 
odgojno. Polazeći s toga stajališta, smatramo da su priredjivači izložbe izabrali 
baš mjesec lipanj kao najpodesniji i najsvrsishodniji, jer tada djelomično nastu- 
paju školski praznici, pa se djeca i učeća omladina mogu najbolje razonoditi 
preko praznika uz prikladni izbor zanimljivih i privlačivih knjiga. 


Da bi se ujedno vidjelo što i drugi narodi imaju, tu su uz naše knjige .izlo- 
žene 1 strane dječje knjige. Tako je na ovoj prvoj izložbi izložilo oko pedeset 
naših izdavača i preko sedamdeset najpoznatijih izdavača iz Bugarske, Čehoslo- 
vačke, Francuske, Engleske, Italije, Njemačke i Poljske. Ova Međunarodna dječja 
izložba nam najbolje pokazuje na kekvom nivou i u kakvoj relaciji stoji naša 
umjetnička i kulturna produkcija i briga za naše mališane. To nam je najbolje 
mjerilo, kao i uvid što drugi narodi imaju, kako stvaraju i za čim teže. Težnje 
i suvremena nastojanja najbolje se ističu kod autoriiativnih država, Njemačke 
a pogotovo Italije. Uz mnoge bajke, besne i legende što su prije prevladavale, 
danas se ističu knjige s izrazitijom pedagoškom tendencom i realnijim shvaća- 
njem života i vitalnih potreba. Uz upoznavanje mladeži sa svim modernim, kul- 
turnim, društvenim i tehničkim tekovinama, nalazimo i knjiga što sačinjavaju 
ratnu literaturu kroz koju se potiče i jača vojnički duh, odgaja neki herojski 
ponos i stvara svijest sile i jakosti. Kod toga se daje prednost eadržini pred 
vanjskom opremom, a ilustrecije i reprodukcije obogaćuju maštu i izgrađuju duh. 
Nacionalni momenat ima veliku važnost, pa sve nekako usmjeruje tim pravcem. 
»Enciclopeđia dei Ragazzi« u IX volumena može poslužiti na ponos talijanskoj 
dječjoj književnosti, jer je uopće jedinstvena. 


Engleske i francuske knjige idu među knjige što su po tehničkoj opremi 
najljepše u Evropi. Vanjski izgled, ukvsno privlačivi omoti, reprodukcije slika u 
bojama i mnoštvo fotografskih ilustracija podaju na važnosti, pa uz poučno u 
suvremenije traktate izdižu knjižarstvo dotičnih zemalja. U frencuskoj dječjoj 
literaturi dominiraju basne, koje su uz ukusne i raskošne dječje slikovnice naj- 
poznatije na evijetu. Mnogo prijevoda Le Fontainea, Jules Vernea itd. ima i kod 
nas, pa smo sad imali prilike upoznati se s originalnim uzorcima francuske 
književnosti. 

Od slavenskih naroda Česi imaju predncst, pa iz izloženih knjiga razabiremo 
interes i zanos češke mladeži. Uz putopise iz egzotičnih zemalja, djela o tehnici 
i modernom napretku uopće, čehoslovačku djecu zanimaju i ilustrirane biografije 
znamenitih i zaslužnih ljudi (Masaryk, Štčfanik, Beneš), pa preko njihovih čina 
i djelovanja neizmjerno zavole svoj narod i gaje ljubav prema rodnome kraju. 
Kod Poljaka se osjeća više pažnja prema omladinskoj književnosti, a kod Bugara 
prevladavaju elementi s izrazito seljačkim motivima i romantičkim zanosom za 

fiktivnim, irealnim bićima. Slovenska književnost nije došla do osobitog izražaja. 
Kod Srba je Geca Kon (Zlatna knjiga) najznatniji izdavač, a knjige su mu raši- 
rene zbog jeftinoće i raznovrsnosti prijevoda. 

U našoj dječjoj knjičevnosti uz izdavača Kuglija, knjižara Vasić posvećuje 
najveću pažnju našoj djeci. Njihove knjige ističu se lijepom, raskošnom i ukusnom 
vanjskom opremom, skladnim i mođernim sadržajem i prijevodima najboljih djela 
iz svjetske omladinske književnosti. Tehnička oprema reprezentira našu grafičku 
umjetnost, a izdanja Nazora, Ivane Brlić-Mažuranić dovoljno govore o ozbiljnosti 
i solidnosti hrvatske dječje literature. Uz njih su zapažena djela i zagrebačkih 
knjižara »Minerve« i Radić, pa osim izdavačkih poduzeća poslao je još i veliki 
broj privatnih izdavača svoje knjige na izložbu. 

Kad imamo ovako skoro cjelokupnu hrvatsku dječju književnost, najlakše 
možemo zapeziti neke interesantnosti. Do sada što se kod nas rađilo i izdavalo na 
tom području, sve je bez nekoga programa i planskoga rada. Uglavnom se udo- 
voljavalo dječjim potrebama i zadovoljavalo se time njihove momentane sklo- 
nosti i dječja respoloženja, a da se posvetila briga nekom sšistematskom nacio- 
nalnom odgoju, nažalost se ne može razabrati. Dječje knjige bile gu daleko i od 
stvarnosti i od dječjih težnja, jer pretjerano irealno maštanje dosadi i djeci. 
Kako smo mi seljački narod, u dječjim knjigama ne nalazimo takvih motiva 
kao kod Bugara. Prvu knjigu takve vrste »Mladost-radost« izdala je Seljačka 
Sloga (Zagreb 1938), preko koje će se moći naša mladež upoznati sa seljačkim 
životom i rađom. Iako nam je prošlost burna i krvava, ipak mi nemamo historije 
za djecu kao Francuzi. (A. Montgon). I naša bi djeca morala saznati nešto o 
našim narodnim junacima, velikanima što su g&voj život i rad posvetili dobru 
naroda i otadžbine kao i o nekojim kulturnim radnicima kako od Slavena 
imaju Česi. Itd. Ova izložba neka ujedno bude poticaj na rad i to sistematski 
i planski rad, jer na njoj smo najbolje vidjeli šo imamo, što amo sve stvorili 
u odnosu prema stranim kulturnim narodima. Izložba nam je najbolje još poka- 
zala što treba sve učiniti da se uklone manjkavosti koje su mnoge i tako očite. 
* Za požaliti je, da ova izložba ostene samo za Zagreb, a u propagiranju omla- 
dinske i dječje književnosti potrebno bi bilo, da se slične izložbe prirede i u 
nešim većim provincijskim mjestima, jer je danas i tako spao interes za duhovna 
dobra. Na taj način zanos i oduševljenje bi poraslo i stvorio bi se tako kontakt 
između djece i knjižara, pa ge onda ne bi moglo ispričavati & neukusom i des- 
interesiranošću naše najmlađe čitalačke publike. Branko Krmpotić 

»KARAS DEČKO, SLIKARSKI TALENAT« 
(Prigodom 80-godišnjice smrti.) 


»Cesarsko-kraljevske Narodne Novine« od 16. listopada 1856. godine donose ovo: 
Javljaju iz Karlovca: Poznato je dobro cielom našem domorodnom obćinstvu 
ime našega verstnoga slikara Vjekoslava Karasa, koji je došavši prije jedno sedam 
godinah iz viečnoga Rima, te starodavne stolice sve umietnosti, u svoju domovinu, 
da tu uzme raditi na umietničkom polju, našao u njoj tako malo utiehe za svoju 
umietnost, da je morao iz nje bčrzo krenuti, te včrljati kojekuda po tudjim zemlja- 
ma, iz kojih se je, pošto je njegova umietnička verlina zaista eklatantno na vidik 
izašla, povrate u zavičaj, na kojem mu je kao pravom domorodcu baš žestoko serdce 
ginulo. Ali ni tada nebiaše od nikuda pomoći za takovo umietničko serdce... itd.«. 
Dvije godine iza toga tj. u srpnju godine 1858. javljaju »Narodne Novine«: »Dne 5. 
srpnja o. g. našao smrt u Korani mladi slikar Vjekoslav Karas«. 

U ta dva novinska izvještaja dan je čitav okvir za patnički život našeg talenta 
Vjekoslava Karasa. Karas je živio od godine 1821. do 1858. tj. u interesantnom raz- 
doblju naše hrvatske historije, kad se provala entuzijazma i hrvatske nacionalne 
svijesti diže u crescendu do godine 1848., da onda konačno u slijedećim godinama 
zamre u decrescendu apsolutizma i smalaksalosti nacionalne svijesti. Rođen godine 
1821. u doba Metternichova apsolutizma, umire u eri Bacha i njegovih »husara«. 
To je simbolička pozadina čitavog Karasova života, tek s jednim svjetlijim inter- 
mezzom ilirskog oduševljenja. 

Interesantno je promotriti, kakav je zapravo kulturni milieu, u kojem je Karas 
radio. Kvantitatrvno dominira svakako literatura. Ona je konačno i najpristupačnija 
od svih umjetničkih vrsta. Medjutim, kvalitativno je ona daleko ispod slikarstva i 
arhitekture. I dok jedan Ivan Tarnski pjeva: 


»Oj angjelu : 
Oj dievice mila, 

Ti boginjo 
Sried goranskih vilal« 


dotle Felbinger gradi svoj »Narodni dom«, u isto vrijeme Stroy slika svog Vraza, a 
Zasche svoju *Aleksandru Kulmer. I komparirajući mnogobrojne literarne pro- 
dukte tog razdoblja sa likovnim rezultatima istog razdoblja, osjećamo jasno, da je 
kreativna snaga likovnih umjetnika daleko jača nego ona literata i da su likovni 
produkti tog doba nerazmjerno bolje realizacije umjetničkih doživljaja nego li je to 
onodobna literatura. 

I u tu biedermeyersku sredinu, koja istom počinje da živi kulturnim životom, 
ulazi oniđa Karas, miadić koji nosi u sebi plamen i koji hoće mnogo da dade, ulazi 
u tu sredinu koja ne shvaća čežnje, traženja i želje Karasove. Ne nalazeći ovdje, u 
toj sredini nikakvog črstog: oslona svojoj ranjenoj, sentimentalnoj i bolesnoj duši, 
on jednog dana gonjen bolesnom idejom samoubojstva nalazi smrt u Korani. 

Sin siromašnog obrtnika polazi u nauk nekom stolaru, a kasnije soboslikaru. 
U to doba riše on čestitke prigodom Božića i Uskrsa u obliku razglednica. Osim toga 
taj siromašni soboslikarski šegrt radostan je što može svoje sanje bar na taj način 
realizirati, da kopira razne svetačke slike po crkvama. Tu nekako pada i njegova 
kopija slike »Cezarova lješina na lomači«. Ona se je vrlo svidjela cesarsko-kraljev- 
skom Oberstaru von Kossu i nakon njegovog članka u »Danici ilirskoj« godine 1838. 
pod naslovom »Karas dečko, slikarski talenat«, uspije Kossu da utemelji fond za stu- 
diranje Karasovo u inozemstvu. Medju prinosnike ulaze nadbiskup Haulik, barunica 
Waldstatten, trgovac Vraniczany i dr. Odbor izabere za blagajnika nekoga Pfeifin- 
gera, koji je Karasu za čitavog njegova studija ogorčavao život svojim birokrat- 
skim i sitničavim opomenama i primjedbama. I tako Karas polazi godine 1838. u 
Milano, pa u Firenzu i tu radi u atelieru Zadranina Salghetti-Driolia, a zatim kod 
Mellia. U to doba mnogo kopira renesansne majstore i izradjuje portret von Kossa. 
Godine 1841. polazi u Rim. Tu se već po prvi put pokazuju znaci njegove patološke 
melankolije. Zatvara se u svoj atelier u palazzo Venezia i radi, radi, nikud ne izlazi, 
samo da može dokazati svojim karlovačkim dobrotvorima svoj napredak. A karlo- 
vački purgeri odgovaraju mu na usta Pfeifingerova, da još nema »čisti potez kistom«. 
Purgeri ga uče, a on siromah u svoju obranu dokazuje »da ni Rafael nije odmah 
savršeno radio. Glavno jest, da je slika korektna u formama, izražaju i bojama«. 

U Rimu pada Karas pod upliv nazarenske škole. Tek iza odlaska Overbecka, 
vodđdje Nazarenaca, u Njemačku, dolazi pod utjecaj holanđdeskih slikara. — Godine 
1844. traže njegovi nestrpljivi karlovački dobrotvori, da se vrati kući. On se doista 
i vrati, ali kako ne nadje zarade ni u Karlovcu ni u Zagrebu, vrati se iste godine 
natrag u Rim. U to doba pada prva njegova ljubav prema nekoj Talijanki. Čini se 
medjutim, da ona za tu ljubav uopće nikad nije ni doznala. U konceptu jednog 
pisma njoj aludira on štaviše i samoubojstvo: on bi se i ubio »da nemam kod kuće 
nježnu majku, koja me silno ljubi, i oca, koji se kroz sav život za nas kini i muči, 

a sad je blizu da oslijepi...« Nekako u isto vrijeme počinje se baviti i muzikom, pa 
nam je sačuvano mnoštvo njegovih kompozicija. Purgeri se karlovački dakako bune: 
on mjesto da studira slikarstvo — kad već troši njihove novce —, bavi se tu još i 
nekakvom muzikom. 

Nakon nekoliko godina dobiva vijest iz Karlovca, da mu je otac umro i on se 
godine 1849. vraća kući. Tu u domovini, za kojom mu je »kao pravom domorodcu 
baš žestoko sčrdce ginulo«, dobiva konačno nakon mučnog guranja mjesto privre- 
menog učitelja crtanja na šegrtskom tečaju. Medjutim, kad je siromah pokazao peda- 
goški neuspjeh, a uz to se još drznuo zatražiti i sva beriva, koja mu pripađaju kao 
državnom činovniku, otpušten je iz službe. Iza te epizode dolazi u Karlovac i tu mu 
se nasmiješila »sreća«: dobio je narudžbu, da riše cimere sa dvoglavim orlovima. 

Godine 1852. na preporuku Kukuljevićevu šalje ga Jelačić na put po Bosni, da 
riše kulturne spomenike bosanske. U Bosni postaje njegovim velikođušnim mecenom 
Omer-paša. Kad ovaj bude pozvan u Carigrad, vraća se i Karas kući, te boravi 
naizmjence u Zagrebu, pa u Karlovcu. Za vrijeme karlovačkog boravka zaljubi se 
on u Irenu pl. Turk. Dakako, da je ta njegova idealna ljubav bila u očima gentie- 
mansko-oficirskog Karlovca grijeh: jer on nije bio ni grof, ni barun, pa čak niti 
plemić. Karlovac ga je radi te njegove drskosti sasvim odbacio. Tada ga pozove 
k sebi u Djakovo biskup Strossmayer, da mu restaurira neke portrete. Medjutim, 
nakon jednog pokušaja samoubojstva i on ga otpusti. Karas dolazi u Karlovac i tu 
se godine 1858. baca u Koranu. 

Iz prvog rimskog perioda najznačajnija mu je stvar »Rimljanka sa lutnjom« 
(u našem arheološkom muzeju). Sa tamnozelene pozadine iskače svijetla figura 
Čvrsto i oštro modelirana, kao iz mramora tesana, sa fino danim licem. Stvar je 
radjena sasvim pod uplivom Nazarenaca. Koloristički je sasvim jedinstvena. Domi- 
nira žutkasto-orange i crna boja. Jedino je crtež ruku nešto malo plah i nevješt. — 
Kasnije, pod uplivom Holandeza stvari mu postaju hiadne, bez nutarnjeg impuiza. 
To su mu talijanski genre prizori »Napuljski tamburaši«, »Rimljanka na bunaru« 
i dr. — Za drugog boravka u Rimu pada godine 1845. njegov autoportret s ilirskom 
crvenkapom: brada, brkovi i duga kosa uokviruju simpatično lice s dubokim upalim 
očima, koje gledaju nekud u daljinu sentimentalno. Ni crvenkapa ne daje nikakav 
jači i življi akcenat čitavoj slici, Svakako jedan iskreni dokumenat sentimentalnog 
Karasa. U to doba nastaje i slika »Vila oduševljava Gundulića« i prva skica za 
»Djed i unuk«, te »Majka izlaže Mojsiju«. 

Možda najplodniji i najsrećniji njegov period pada za boravka njegova u 
Bosni. Tu on osim kulturno-historijskih slika portretira Omer- pašu i neke druge 
turske velikaše. Koloristički je on tu svijetao i jasan, a riše s mnogo patriotskog 
zanosa. — Nakon povratka u Zagreb slika onda ne baš uspjele slike »Graničarka 
s košarom«, »Slunkinja«, »Graničarka sa zipkom«, pa medaillon starog kazališnog 
zastora »Djed, unuk i vila«., Čitava je ova slika zadahnuta patriotskom romantikom. 
Kompozicija pokazuje jedinstvenost, ali su mu pojedine figure, osobito vila, dane 
odviše tvrdo, nepokretno, bez vitalnosti. 

Iza toga dolaze vrlo dobri portreti Stjepka Lopašića, gdje Mihičića, pa Miška 
Krešića i žene njegove, i konačno portret malog dečka. Ova tri posljednja portreta 
sigurno su najbolji. Kod Krešića i Krešićke polufigure su postavljene sasvim jedno- 
stavno. Iz ovih staračkih ruku i smežuranog lica i iz pogleda izbija duša starog 
Krešića i njegove žene, izbija na licima umor od dugog putovanja po ovome svijetu; 
ukratko Karasu je uspjelo dati na tim portretima pun život. Jednako je i kod 
portreta malog dečka. Sam crtež i oris čini nam se nešto glomazan i nespretan, ali 
baš te glomazne forme čine s glavom, koja je fino psihološki dana, jednu jedin- 
stvenu cjelinu, koja sasvim istinito i iskreno realizira na platnu djeteta. — Karasu 
je na tim portretima uspjelo zahvatiti ličnost ne banalno sa površine, nego još 
dublje u dušu. Ti su portreti najjasniji dokumenti Karasova talenta. I mislim, da 
možemo mirne duše ustvrditi, da od Karasa pa do Račićevih portreta i Kraljevićeva 
autoportreta sa psom nismo uopće mi Hrvati imali u našem slikarstvu portreta. 

Dakako, da Karasov oeuvre obasiže još daleko više djela, nego smo ih mi 
nabrojili, ali mi smo se ograničili samo na najbolja i najkarakterističnija njegova 
djela. : 

: Karas je sa svojim talentom ušao u jednu sredinu, koja još nije shvaćala po- 

trebe takvog talenta i koja uopće nije našla zgodnim, đa ga uposli i da mu na taj 
način talenat dodje do izražaja. Štaviše, ni ljudi, koji bi mogli nešto za nj učiniti, 
(uz iznimku Kukuljevića) ne miču se: Gaj mu uopće ne odgovara na pismo i to na 
pismo, u kojem mu Karas javlja, da je počeo »učiti jednu umjetnost od kruha i 
vode živjeti«. 

Karas, koji je bio uvjeren, da nosi u sebi plamen, dolazi u Hrvatsku da joj 
posveti sebe samog, a kad tamo, dobiva službu, u kojoj se mora natezati sa šegrtima. 
Štaviše ni za to nije sposoban: a kod kuće čekaju majka i braća na svaki njegov 
groš. Ne, Karas ne može ni šegrte učiti crtati. Najbolje da mu se dadu risati cimeri 
8 dvoglavim orlovima. Pribrojimo li tim poniženjima nesretnu ljubav njegovu prema 
Ireni Tiirkovoj, plus i onako već bolesno psihičko stanje njegovo, onda dobivamo 
konačni rezultat: smrt u Korani. U predosjećanju te tragike on je osam dana prije 
smrti komponirao na vlastite riječi posmrtni kor. — Taj »eigensinniger Kroate« (kako 
ga naziva njegov prijatelj Meyer) iz rimskog boravka postaje iz dana u dan sve 
melankoličniji; nastupila je patološka depresija tj. ono što se vulgarno zove »polu- 
dio je«. M. Keglević 


ĐURO TILJAK — LUJO BEZEREDI 


Tiljak je na svojoj ovogodišnjoj izložbi u Salonu Ulrich iznio pred nas 
svoju novu razvojnu fazu. Do nedavna smo poznavali Tiljka epika, kome je glavni 
akcenat realizacije njegovih estetskih doživljaja ležao u sadržini, tematici i koji 
je za volju te čiste sadržine zabacivao i boju i formu. Picassovski jednostavan u 
formi, operirajući gotovo uvijek samo primarnim i nekompliciranim formama, 
koloristički nevjerojatno škrt i ne upuštajući se u kolorističke probleme — to 
je bio Tiljak do neđavna. - 


Danas je Tiljak prešao u liriku, u lirsko doživljavanje pejsaža, bez ikakve 
narativne natruhe i bez ikakvih naročitih, recimo socijalnih, tendencija — čisto 
kontemplativno promatranje prirode i njenih ljepota. On je spoznao, da je svaki 
čovjek, iako član kolektiva, ipak jedan zasebni individuum, koji ima pravo i na 
svoj posebni način gledanja i kojemu se ne može programatski diktirati uvijek 
i svuda. Danas, kad Tiljka već ne sputava okvir programa, on se prepušta čisto 
Hrskom iživljavaju, kojeg se je tako dugo odricao za volju programa. I baš tu 
se mora tražiti razlog, zašto je on danas na nekim svojim temperama postao 
premekan, možda štaviše i sladunjav: to su potisnuti kompleksi, koji nakon dugo- 
godišnjeg potiskivanja traže danas svoje pravo i onda se iživljavaju do ekstrema. 

Proljetni ugođaji na selu, intimni i ugodni kutovi kuća, seoske štale i štag- 
ljevi, debele sjene dalmatinskih kamenih kuća, šume i topole — to su sadržaji 
njegovih slika. One savršeno ništa ne pričaju, i mi ih ne shvaćamo racionalno, 
nego ih doživljavamo osjećajno. 

U traženju svog izraza mjestimice je zapao u eksperimente, kao što je to 
slučaj ga Potokom, kojim je zašao u čisto kubističku formulaciju. Neuspio mu je 
i pokušaj Stijene, koji je možda za njega slikarski interesantan, ali je kao slika 
neuspio. Često je i u kolorizmu zašao predaleko, kao što je slučaj sa Štalom. 
Jednako su mu tako i crteži neuspjeli. ' 


Ali općenito, Tiljak je pokazao nove stvaralačke mogućnosti. 


Bezeredi je ostao na liniji, na kojoj je i đosad radio. Dosta duhovitog opa- 
žanja i ironije dao je u Sevdajinki, Sviraču i Autoportretu. Međutim u Svadbi i 
Međumurskim kolima nije dao ništa novo, nego ponavlja svoje tipove, koji su 
nam poznati iz ranijih njegovih keramika. M. Beper 

ABEL PANN 


U svibnju ove godine izložio je u Zagrebu svoje radove židovski slikar Abel 
Pann, koji nam je poznat već po svojoj ranijoj izložbi u Zagrebu. 

Izložio je pastele i litografije (Stvaranje svijeta i Pet knjiga Mojsijevih). Sve 
se njegove slike kreću oko biblijskih motiva. A on te motive rješava na drugi 
način, nego li je to dosada rješavalo religiozno slikarstvo. Dok su neki slikari 
(renesansa, Gebhardt) prenosili biblijske događaje u suvremenost, a glavni akteri 
su bili suvremenici, dok su drugi opet (Menzel) davali u tim motivima doduše 
židovske tipove, ali ih stavljali u doba, u koje su se ti događaji dogodili, i dok 
treći (Caspar, Stuck) ni ne pokušavaju davati na biblijskim slikama historijsku 
iluziju, nego ih zanimaju čisto slikarski problemi, dotle Pann odlazi u Palestinu 
i crtajući svoje pastele unosi u njih suvremene židovske i arapske tipove, u suvre- 
menim kostimima i stavlja ih u suvremeni palestinski pejsaž. 

On je dobar realista u crtanju tipova, dok mu je kolorit ekspresionističan. 
Tehniku posla svladava lakoćom, a ne manjka mu ni osjećaja za lirsko zahva- 
tanje motiva. Litografije su mu slabije od pastela, & kojim suvereno vlada. U nje- 
govim palestinskih pejsažima ima mnogo poezije, ali su mu pojedine biblijske 
figure daleko bolje uspjele. Svuda bujan život — i u prirodi i u ljudima: i to 
je zapravo glavni motiv na svim njegovim slikama. Nešto neugodno djeluje po- 
navljanje izvjesnih motiva figura i čilavih kompozicija u raznim varijantama. 

M. Seper 





NOVA NJEMAČKA CRKVA DVA NATJECANJA 





— Za pokoru: Svaku večer tri puta Davies cup, coup »des vies«. 
recite »Vođo« i čitajte deset puta 
»Mein Kampf«. 

Dr MIHO BARADA: DVIJE NAŠE VLADARSKE ISPRAVE 

U »Croatia sacra« (za g 1937.) štampao je profesor hrvatskog sveučilišta dr 
(Miho Barada opširnu radnju o dvjema ispravama knezova Trpimira i Mutimira. 
Te su dvije isprave naši najstariji diplomatički dokumenti, a u isto vrijeme i 
prvi spomenici, u kojima se spominje hrvatsko ime (Tripimirus dux Chroatorum 
i Moncimir... Croatorum đux). 

Prema tome, te dvije isprave zaslužuju veliku pažnju. A s druge strane, tre- 
balo je s njima biti oprezan, jer nijedna nam nije sačuvana u originalu, nego 
samo u prijepisima. Stoga je rasprava dra Barade, stručnjaka u paleografiji i di- 
plomatici, u toj stvari vrlo dobro došla. | 

Prvom se ispravom (g. 852.) potvrđuju solinskoj crkvi svi dotadašnji posjedi, 
a osim toga joj Trpimir daruje crkvu sv. Jurja u Putelju sa posjedima i desetinu 
sa Klisa. Trpimir je, naime, posudio od solinskog nadbiskupa Petra jedanaest libri 
srebra, da kupi posuđe i uredi crkvu i samostan, što ga je on sagradio. A za 
uzvrat daje gsolinskoj crkvi ovu darovnicu 
U drugoj ispravi (g. 892.) Mucimir potvrđuje crkvi sv. Dujma i Staša posjed 
crkve sv. Jurja s Imanjem, rješivši tako spor između splitskog biskupa Petra i 
ninskog biskupa Aldefrede. 

Kako su se te isprave nalazile u registru zajedno s nekim drugim, sigurno 
falsiticiranim ispravama, to su se i ove isprave morale uzimati s rezervom, Sada 
je međutim Barada nepobitno dokazao autentičnost i vjerodostojnost tih isprava. 
Imajući pred sobom i najstariji prijepis tih isprava (koji naši stariji historici nisu 
imalih on je s velikom naučnom spremom i paleografskim znanjem analizirao 
obe isprave i na temelju unutrašnjih znakova sigurno dokazao, da originali obih 
ovih isprava padaju doista u vrijeme, u koje gu datirani. 

Radnja mu je opsežna, komentari su mu ispreva točni i opširni, a iscrpio 
je &vu literaturu u vezi s tim ispravama, Na koncu rasprave jedno je poglavlje 
posvećeno utvrđenju genealoške ovisnosti pojedinih prijepisa. Tu je Barada s ve- 
likom paleografskom  erudicijom, na temelju čisto paleografskih karakteristika 
izradio genealogiju naših isprava. 

Prema tome je ovom raspravom skinuto s dnevnog reda pitanje autentičnosti 
ovih isprava. One ostaju za nes prvi pisani dokumenti, u kojima se spominje 
hrvatsko ime, i koje pokazuju, da je Hrvatska u IX. vijeku — kao kneževina — 
bila uređena potpuno po zapadnjačkom uzoru; a ta se kulturna trađicija održala 
do dana današnjega. M. Šeper 


g kabni / bj 


KOLEKTIVNI UGOVOR ZA TRGOVAČKE NAMJESTENIKE U ZAGREBU 

Institucijom kolektivnih ugovora omogućeno je uređenje službovnih odnosa za 
vrlo veliki broj pomoćnog osoblja (radnika i namještenika) u jednom poduzeću ili u 
više poduzeća zajedno jednim ugovorom kojeg od strane pomoćnog osoblja sklapa 
sindikalna organizacija, dok sa strane poslodavca može kontrahent biti kako poje- 
dinac tako i poslodavačka organizacija. 

Sklapanjem ovakvih kolektivnih ugovora ograničuje se doduše sklapanje poseb- 
nih individualnih ugovora, ali ih kolektivni ugovori ne isključuju ukoliko su po- 
voljniji za pojedinog namještenika, Pored kolektivnog ugovora mogu, dakle, posto- 
jati i pojedinačni službovni ugovori, ali oni vrijede za pojedinog namještenika samo 
u onom slučaju u kojem su povoljniji. 

Razumljivo je, da se kolektivnim ugovorima, budući da ih sklapa organizacija 
mogu općenito postići mnogo bolji uvjeti rada i plaća, nego kad ugovor sklapa 

pojedinac, koji u doba velike konkurencije na radnom tržištu, kakva vlada još i 
danas, mora prihvatiti bilo kakve uvjete, jer je u pitanju egzistencija. 

Stoga se u današnje doba među pomoćnim osobljem u raznim poduzećima 
razvila velika akcija za sklapanje kolektivnih ugovora, jer se u vrijeme velike 
ponude radne snage, a male potražnje može samo solidarno i organizacijom postići 
neko poboljšanje socijalnog položaja namještenika i radnika. 

Općenito se može zapaziti u svijetu, pa i kod nas, da se kolektivni ugovori sve 
više udomljuju i postaju tako reći pravilom za uređenje normalnih službovnih 
odnosa u pojedinim privatnim privrednim i ostalim poduzećima. 

Kolikogod se kolektivni ugovori sve više sklapaju mora se priznati, da u mno- 
gim zemljama zakonodavstvo o kolektivnim ugovorima ne ide uporedo sa njihovim 
razvitkom. Kad nema određenih zakonskih odredaba ili ako su one samo najopće- 
nitije naravi, nastaje pravna nesigurnost, što nije bez štetnih posljedica za pomoćno 
osoblje, koje u kolektivnom ugovoru gleda garanciju za svoje opravdane ekonomske 
i socijalne interese. Pitanje polektivnih ugovora moralo bi se posebno urediti, jer 
je to jedna osebujna vrsta ugovora, na koje se u svemu ne mogu primijeniti propisi 
građanskog zakona o ugovorima, a koji se temelje na rimskom pravu. 


Primjera radi uzmimo slučaj prestanka kolektivnog ugovora. Kolektivni ugovori 
obično se sklapaju na određeno vrijeme uz određeni otkazni rok. Ako se nakon 
prestanka dosadašnjeg kolektivnog ugovora ne sklopi novi kolektivni ugovor nema 
ođređenih propisa kakav nastaje pravni položaj pomoćnog osoblja u ovom slučaju. 
U teoriji su mišljenja podijeljena. Dok jedni teoretici stoje na stanovištu, da odredbe 
kolektivnog ugovora, koje se odnose na službovni odnos namještenika i nadalje 
vrijede kao pojedinačni ugovori, dotle drugi teoretici vele, da u slučaju prestanka 
kolektivnog ugovora za uređenje službovnog odnosa vrijede propisi pozitivnog zako- 
na koji ove odnose uređuje. 


Kako se kolektivnim ugovorima redovito uređuju bolji uvjeti službovnih odnosa, 
nego što ih predviđa zakon, to njihovim prestankom nastaje za namještenike prilično 
nesiguran položaj. U tom smislu donio je VII. Kongres Međunarodnog saveza 
kršćanskih namješteničkih sindikata, održan od 12. do 14. svibnja ove god. u Anvers-u, 
rezoluciju, u kojoj se traži, da se u pojedinim zemljama donesu propisi o kolektiv- 
nim ugovorima, koji danas imaju odlučno značenje za uree socijalnog položaja 
privatnih namještenika i radnika. 


Međunarodni ured rada također podupire sa svoje strane nastojanje za skla- 
panje kolektivnih ugovora i daje opće principe za uređenje propisa, koji se na njih 
odnose iznogeći u komparaciji odnosnu strukturu pojedinih naprednih zakonodav- 
stava, kao i nacrte za sklapanje pojedinih kolektivnih ugovora u raznim strukama 
privrede. 


Pri noveliranju obrtnog zakona od 1931 god. koje se sprema za uvodni zakon 
novog trgovačkog zakona trebalo bi donijeti pobliže odredbe o kolektivnim ugo- 
vorima, te ih jedinstveno urediti. (Trebalo bi na pr. propise o kolektivnim ugovo- 
rima iz Uredbe o utvrđivanju minimalnih nadnica, zaključivanju kolektivnih ugo- 
vora, pomirenju i arbitraži pri noveliranju obrtnog zakona uzeti u obzir, te ih nado- 
puniti). Idealno bi bilo kad bi se sve odredbe pojedinih zakona, koje se odnose na 
uređenje službovnih odnosa pomoćnog osoblja kodificirale u posebnom zakonu rada, 
kako se to čini u naprednim zemljama, ali ovo ne smije biti razlogom, da se dono- 
šenje potrebnih odredaba odgađa do kodifikacije, kad bi se čitava materija o radnom 
pravu imala jedinstveno urediti. Poznato je naime, da se kodifikacija vrši kroz 
dugo vrijeme, a dok manjkaju mnogi propisi ne može se uspješno izvršiti 
kodifikacija. 


Kolektivni ugovor, sklopljen za trgovačko osoblje zaposleno u trgovinama u 
Zagrebu, između Saveza hrvatskih privatnih namještenika i pojeđinih stručnih 
gekcija trgovaca začlanjenih u Udruženju trgovaca u Zagrebu značajan je početak i 

inicijativa za uređenje službovnih odnosa trgovačkih namještenika i u ostalim 
mjestima. 

U ugovoru se u prvom redu utvrđuje općenito 8-satno radno vrijeme u trgovi- 
nama za trgovačke namještenike, te su se ujedno ugovarajuće stranke obvezale, da 
će kod nadležnih vlasti poraditi, da se donese nova naredba o zatvaranju i otvaranju 
trgovina te obrtničkih i industrijskih prodavaonica, bez obzira, da li imaju ili 
nemaju namještenika. U naredbi se ima urediti, da se otvaranje i zatvaranje trgovina 
uskladi sa osam satnim radnim vremenom namještenika. 11. svibnja o. god. donešena 
je banska naredba u kojoj se za područje grada Zagreba i okolicu od 5 km. izvan 
toga područja određuje da trgovine imadu biti otvorene 8 sati. Za različite trgovine 
određeno je i različito otvaranje i zatvaranje. ali ono ne prelazi 8 sati. Nadalje je u 
ovom kolektivnom ugovoru utanačeno na koje su sve blagdane trgovine kroz cijeli 
dan zatvorene, a na koje opet samo poslije podne. Preko cijelog dana moraju biti 
trgovine zatvorene na sve nedjelje, na Novu Godinu, Tijelovo, prvi i drugi dan 
Božića i na drugi dan Uskrsa. Samo poslije podne: na Sv. Tri Kralja, Svijećnicu, 
Blagovijest, drugi dan Duhova, Spasovo, Sv. Petra i Pavla, Vel. Gospu, Malu Gospu, 
Svi Svete i Bezgr. Začeće BI. dj. Marije. 

Uređeno je i pitanje t. zv. zlatne nedjelje (posljednja nedjelja pred Božić). Na 
ovu nedjelju mogu iznimno biti otvorene sve trgovine preko cijelog dana kao i na 
radni dan, ali su za poslovanje na ovu nedjelju dužni poslodavci platiti namješte- 
nicima 100% veću plaću od plaće na obične dane. Prekovremeni rad — rad duži od 
8 sati — ukoliko ga bude, ima se za obične dane platiti 50% više, a ako se obavlja 
noću (prije šest sati izjutra i poslije deset sati na večer) kao i nedjeljom i blagda- 
nima platit će se 100% više, 

Pitanje otkaznog roka uređeno je tako, da vrijedi otkazni rok po propisima 
obrtnog zakona isključivši za namještenike nepovoljniji otkazni rok od mjesec dana, 
koji je otkazni rok vrijedio, ako se izričito ugovorio, a što se vrlo često događalo. 


Godišnji odmor namještenika ravna se po odredbama obrtnog zakona. 

Minimalna plaća, koja ja u kolektivnom ugovoru zajamčena trgovačkim namje- 
štenicima, iznosi mjesečno 1000 Din za one koji imaju 4 razreda srednje ili njoj 
ravne stručne škole i svršeno naukovanje ili dvije gođine prakse; 800 Din. za sve 
ostale trgovačke pomoćnike. 

Za kancelarijsko osoblje, koje je zaposleno u trgovinama zajamčena je ugo- 
vorom minimalna mjesečna plaća za muške 1000 Din, a za ženske 800 Din. 

Za praktikante — namještenike, koji su u prvom namještenju u kancelariji — 
ove odredbe ne vrijede. Vrijeme prakticiranja određeno je na jednu godinu i ne 
može duže trajati. Ograničen je broj praktikanata, koje može imati pojedini poslo- 
davac tako, da na dva kancelarijska namještenika može poslodavac imati jednog 
praktikanta, a najviše ukupno tri. 

Namještenicima koji imadu veću plaću od gore spomenutog minimuma u vri- 
jeme sklapanja ugovora, ne myože se ona snižavati na ovaj minimum. 

Trgovačkim namještenicima zajamčeno je ovim ugovorom, da se ne mogu upo- 
trebljavati za poslove koje prema običajima dotične struke vrše isključivo radnici 
ili podvornici, a poslodavci su se podjedno obvezali, da neće u svojim trgovinama 
za prodavače zaposliti nekvalificirano osoblje. 

Glede naučnika određeno je ovim kolektivnim ugovorom, da će trgovci za 
naučnike primati samo one osobe, koje imaju najmanje 4 razreda srednje škole. Ovo 
je utanačeno s razloga da trgovačko osoblje bude što spremnije i sposobnije. Ujedno 
su određene prelazne odredbe za one naučnike, koji se nalaze u naukovanju, a 
nemaju 4 razreda srednje škole. 

Ovaj kolektivni ugovor sklopljen je na godinu dana uz prethodni otkazni rok 
od 3 mjeseca. U slučaju spora o pojedinim odredbama ugovora odlučivat će paritetni 
odbor obih ugovarajućih stranaka. 


Ugovor je potpisan 30. IV. o. god. i stupio je odmah na snagu. 

STAMBENE ZADRUGE U SVEDSKOJ 


Visoke stanarine, koje su nesrazmjerne 8 prihodima svih vrsta namještenika, a 
pogotovu radnika same od sebe potiču pitanje kako da se omogući namještenicima 
i radnicima, da dođu do jeftinih stanova, a po mogućnosti i do vlastitih malih kuća. 
Svi pokreti za sniženjem stanarina imali su slab uspjeh, jer je gotovo nemoguće 
provesti kakvu veću akciju bez radikalne intervencije vlasti. Ljudi moraju biti pod 
krovom, a u borbi s jačim protivnikom nemaju efikasnih sredstava, a vlast se u 
interesu mira i poreza u rješavanje ovog pitanja rado ne upušta. Uslijed visokih 
stanarina kraj prihoda, koji se općenito kreću oko takovog minimuma koji jedva 
dostaja samo za održavanje života, vrlo veliki dio radnika i namještenika prisiljen 
je, da se useljava u takve male stanove, koji su po cijeni najjeftiniji. Mali jeftini 
stanovi nalaze se obično na periferiji grada, a mnogi su tako građeni, da ne udovo- 
ljavaju ni najosnovnijim higijenskim uvjetima. U malim nezdravim stanovima, u 
koje se često puta moraju smjestiti i velike obitelji, pojavljuju se bolesti i to ponaj- 
češće takve, koje se najteže liječe, kao na pr. tuberkuloza. Liječenje ovih bolesti 
kod radnika i namještenika obvezanih na socijalno osiguranje — a to su gotovo 
svi — pada na teret ovog osiguranja, pa se stoga i osiguranju nameće ovaj problem, 
ukoliko ono djeluje i preventivno, t. j. da uklanja uzroke bolesti, a ne samo kad 
nastanu, da ih liječi. Jedan način, da se počme riješavati stambeno pitanje bio bi 
u osnivanju stambenih zadruga za izgradnju kuća. 


Ovđe ćemo ukratko iznijeti prikaz* stambenih zadruga u Švedskoj, koje su do 
sada pokazale značajne rezultate. Pokret za osnivanje stambenih zadruga počeo je 
u Švedskoj prije 1900 god. Tada je, naime, već postojalo nekoliko stambenih zadruga, 
ali one nisu pokazivale veće djelatnosti. Istom u posljednjih dvadeset gođina raz- 


* Revue internationale du travail pol. XXXVII. No IV. 1938 Gčneve. 

mahao se ovaj pokret tako, da je 1927. god. bilo prema službenoj statistici 18.000 
zadružnih stanova, a do god. 1934. ovaj broj narastao je na 31.000., što iznosi oko 
5% ukupnog broja stanova u gradovima i gradskim područjima. U samom Stock- 
holmu živi više od 10% žitelja u zadružnim stanovima. 

1923. god. osnovano je društvo stanara za gradnju kuća i štednju (Hyresgastemas 
Sparkasse och Byggnadsfčrening, skraćeno H. S. B.) u Stockholmu. Svrha je ovog 
društva da za svoje članove izradi na zadružnim temeljima zdrave, prikladne i 
jeftine stanove. Ova je zamisao naišla na povoljan odjek među radnicima, namje- 
štenicima, pa i obrtnicima, te su se naskoro počela osnivati slična društva i u osta- 
lim švedskim gradovima, 1926. god. ova su društva osnovala narodni Savez društava 
stanara za gradnju kuća i štednju. Danas ovaj narodni Savez broji 69 mjesnih dru- 
štava s više od 17.000 članova, koji pripadaju raznim socijalnim klasama. U većini su 
radnici, obrtnici i niži činovnici. 

Do sada je društvo izradilo 17.900 stanova u vrijednosti od 212 milijuna šved- 
skih kruna (jedna švedska kruna iznosi nešto više od 12 dinara), od toga u samom 
Stockholmu vrijednost izgrađenih stanova iznosi 130 milijuna šv. kruna. Savez — 
H. S. B. — kao centralni organ brina se u prvom redu za osnivanje mjesnih dru- 
štava, te ih u svemu pomaže u pogledu njihove tehničke, pravne i administrativne 
djelatnosti. Ima svoje vlastite arhitekte, koji se isključivo bave izgradnjom stanova. 
Društvo se brine za najpovoljniju kupnju potrebnog građevnog materijala, te i 
samo upravlja proizvodnjom određenog građevnog materijala, kojim opskrbljuje uz 
najpovoljnije uvjete pojedina mjesna društva. S druge strane Savez ima financi- 
jalnu kontrolu nad radom mjesnih društava, te se brine, da im se podijele potrebni 
zajmovi za izgradnju stanova i upravlja štedionicom stambenih zadruga. 


U zajednici sa Savezom stanara izdaje i reviju »Van Bostad« (Naš dom) u 32.000 
primjeraka. 

U upravi Saveza (H. S. B) sudjeluju sve mjesne organizacije na principu Za- 
družne demokracije. 

Mjesna društva brinu se za kupnju zemljišta za gradnju stambenih zgrada, te 
u tu svrhu prikupljaju potrebna sredstva od članova i rukovode fondovima i 
zajmovima. 

Kad je stambena zgrada dovršena dolazi pod upravu društva, koje ima svoju 
samostalnu ekonomiju i administraciju. Upravu biraju sami stanari koji su općenito 
i vlasnici stanova. Svaka je špekulacija sa stanovima zabranjena. Ako se koji član 
(zadrugar) odseli iz stana, onda sa stanom raspolaže društvo te se ima pobrinuti da 
se iznajmi ili proda. 

Na taj način organizirana izgradnja stambenih zgrada daje autonomiju dru- 
štvima i razvija smisao odgovornosti. 

Postoji četiri načina izgradnje kuća. Po prvom načinu — a tako se postupa u 
većini slučajeva — ulog društvenih članova iznosi 10% vrijednosti stanova. Po dru- 
gom načinu ulog iznosi 5%, ali ograničeno iznajmljivanje i prodavanje stanova 
posebnom uredbom. Po trećem načinu stanari ne plaćaju nikakav ulog, a stanovi su 
određeni za filantropske svrhe, te je javna vlast propisala posebne odredbe, koje 
se odnose na iznajmljivanje ovih stanova. Napokon na četvrti način gradi kuće samo 
društvo u zajednici s pojedinim gradskim općinama, te se ovakvi stanovi izdaju 
brojnim obiteljima, koje imaju male prihode. Gradnju ovakvih stambenih zgrada 
pomaže i država, te plaća 30—50% iznosa najamnine. Predviđen je i naročiti plan 
izgradnje stanova za 20.000 obitelji, da se poboljšaju stambene prilike u gradovima 
za siromašnije slojeve radnika i namještenika. Kad bude plan izgradnje završen, 
najamnina, koju će plaćati država, doseći će iznos od 5—6 milijuna šv. kruna godiš- 
nje. Do sada je izgrađeno oko 2.850 stanova ovakve vrste. 


Svi stanovi, koje gradi Savez (H. S. B) sastoje se od jedne ili dvije sobe i svih 
potrebnih nuzprostorija sa modernim konforom, centralnim grijanjem, toplom i 
hladnom vođom. Prostor oko zgrade uređen je za vrtove i dječija igrališta. 

Kako su otac i mati obitelji vrlo često uposleni, to su za djecu ovih roditelja 
u ovakovim skupovima zgrada izgrađene posebne radne prostorije, biblioteke, vrtovi 
za djecu, pa i škole pod nadzorom za to određenih osoba i liječnika. Za ovo roditelji 
plaćaju poseban doprinos od 0,60 šv. kruna na dan, a djeca, pored toga što su na 
čuvanju pod nadzorom, dobivaju i potpunu obskrbu. U Stockholmu je izgrađen i 
poseban hotel za djecu, kamo ih roditelji mogu smjestiti, kad su otsutni ili kad su 
bolesni. Potpuna obskrba za jedno dijete iznoši 2 šv. krune dnevno. Ošim toga 
društvo je za svoje članove pristupilo izgradnji oporavilišta u kupališnim mjestima, te 
dječjih kolonija za djecu siromašnih roditelja, koja se primaju u kolonije besplatno. 

Novčana sredstva za izgradnju ovakvih stambenih zgrada pribavlja društvo od 
bankovnih, hipotekarnih i osiguravajućih društava koja daju zajmove do 60% proci- 
jenjene vrijednosti nekretnina. Zatim od uloga članova (10%). Ujedno je svaki član 
obvezan kupiti društveni udio od 50 šv. kruna. Ostatak građevnih troškova podmi- 
ruje sam Savez. Za prikupljanje novca Savez izdaje obveznice počam od 50 pa do 
1000 šv. kruna nominalne vrijednosti, koje se isplaćuju u 10 godina. Do sada je emi- 
tirano obveznica za preko 2,5 milijuna šv. kruna. Ulozi članova u zadružnoj štedi- 
onici s druge strane opet služe za pokriće troškova oko gradnje. Višak uloga ulaže 
se u posebne fondove. Društva koja upravljaju zgradama isplaćuju zajmove u anu- 
itetima kroz 20—25 godina iz fondova u koje ulažu članovi svoje mjesečne uloge. 
Savezno s ovim postoji i posebno osiguranje članova, koje im omogućuje, da u 
teškim prilikama ne izgube svoja prava. 

Ovakva planska izgradnja stanova, osim poboljšanja stambenih prilika za slabo 
ekonomski stojeće članove (radnike i namještenike) imala je uticaja i na sniženje 
stanarina u mnogim mjestima, a osim toga dala je poticaja, da i privatnici izgrade u 
svojim zgradama što bolji konfor. 

Kod nas također postoje visoke stanarine i loše stambene prilike, pa bi bilo 
potrebno, da se počme sa osnivanjem sličnih zadruga za izgradnju jeftinih malih 
kuća i stambenih zgrada za radnike i namještenike. Za ovu svrhu mogao bi se 
korisno angažirati i jedan dio kapitala socijalnog osiguranja. Time bi on svoju 
socijalnu svrhu dvostruko ispunio. Inicijativa za ovo mogla bi i trebala bi doći od 
radničkih i namješteničkih sindikalnih organizacija. Kroz nekoliko godina rada, 
po smišljenom planu, mogao bi se pokazati lijep rezultat. Dr. P. 





ENGLESKA POLITIKA BRIGA ZA BUDUCNOST 





Chamberlain:  »Uđi ti radije sam, Šef, — djetetu: »Dosta s mlijekom, 
nego li da te on poždere.« vrijeme je vježbi!« 

Kroz vevije i listove 


Muslimanska Svijest donosi u opširnom članku (Bosanski muslimani u buduć- 
nosti Hrvatstva — Munir Šahinović-Ekremov) i ovaj stavak: »Dolazeća muslimanska 
pokoljenja obećavaju, da će mu dati hrvatsku boju. Dakle samo preko bosansko- 
hercegovačkih muslimana psihološki može Bosna postati stvarno hrvatska. Bosnu ne 
će hrvatskom učiniti nikakav plebiscit, nikakvo glasanje, ma svi muslimani do jed- 
nog glasali za hrvatsku tezu. Bosnu će učiniti hrvatskom samo osviješćenje musli- 
mana da su Hrvati, ma oni na mah i ne bili za službene hrvatske teze, učinit će ju 
hrvatskom samo muslimanski utjecaj i njihov dominantan položaj u ovim zemlja- . 
ma, ako bude uspjeha u njegovom kanaliziranju u hrvatske vode. Konzervativci po 
prirodi svog psihološkog razvoja, muslimani kad prihvate u svojim gradskim nase- 
ljima vjerovanje da su Hrvati, postat će najjača i najtrajnija brana hrvatstva u 
ovim zemljama, nu nikad neće pristati da budu drugorazredni faktor u bilo kakvoj 
nacionalnoj kombinaciji. Kaže se da su samo najčišći narodi ili narodni dijelovi 
obično po svojoj prirodi u odnosu prema drugim grupama prepotentni, precjenjuju 
sami sebe. Čini nam ge da je u primjeni ovog zaključka na muslimane Bosne i Her- 
cegovine rečeno mnogo i pozitivnog i negativnog o njima samima. Nu kakvi god 
bili valja ih primiti, jer bez njih je historičko državno pravo na Bosnu i Hercego- 
vinu samo iluzija. 


A što inače znači Hrvatska u širem smislu bez Bosne i Hercegovine? Geo- 
gratski monstrum, gospodarski neodrživ sklop u jednom samostalnom životu, Bosna 
je srce i trbuh Hrvatske. Ona bez nje ne može u samostalan život. A muslimani 
odlučuju o tome da li je Bosna hrvatska ili nije. U ovom leži sva težina ovog pi- 
tanja i ta je težina sama sobom dovoljno istaknuta. Nije potrebno nmi nacionali- 
stičkih filipika ni hvalospjeva. Predstavnicima, duhovnoj eliti hrvatskog naroda, 
nudi se jedna realnost, jedan problem u pravom smislu riječi, s potpuno hamletov- 
skom propozicijom: biti ili ne biti. A pitanje Bosne je izloženo tolikim ukrštenim 
uticajima, tolikim apetitima, prepleteno do nemogućnosti toliko raznobojnim tkivom, 
Dolitički konglomerat prve vrsti! I u tom svemu središnju ulogu igraju muslimani. 
Prelako shvatiti ovaj problem znači prevariti samog sebe, jednostavno ga shvatiti 
znači uopće ga ne shvatiti.« 





EKONOMIST, broj 6 donosi informativan članak o komunalnoj znanosti i insti- 
tutima, a u vezi s osnutkom komunalnog tečaja u Zagrebu (M. Sagrak: Osvrt na 
komunalno-znanstveni rad prigodom osnutka komunalnog tečaja grada Zagreba). 
Među ostalima piše: Gradska općina uvidjevši potrebu osnivanja komunalnog tečaja 
za stručnu izobrazbu svojih činovnika votirala je u ovogodišnjem proračunu u tu 
svrhu kredit od 60.000 din. Inicijativa za osnivanje takvog tečaja proistekla je iz 
redova samih gradskih činovnika, odnosno iz Društva gradskih službenika. O 
samoj upravi, organizaciji te o nastavnom planu nisu izrađeni još detalji. 1z 
članka »Komunalna škola grada Zagreba« odštampanog u »Gradskom namješte- 
niku« od 5. II. 1938. str. 4, razabire se, da je » u prvom redu ova škola namijenjena 
cnima, koji se pripravljaju za izvjesna pitanja iz područja komunalne politike i 
djelatnosti«. Komunalna škola imala bi službeni karakter, i bila bi institucija Grad- 
ske općine. Dalje se kaže u spomenutom članku: »Nastavnici u toj školi bili bi 
većinom stariji gradski činovnici, stručnjaci, a tek izvanredno u koliko se ne bi 
našao nastavnik dovoljno kvalificiran iz kojega predmeta — mogao bi se uzeti 
koji priznati stručnjak iz redova vanjskih stručnjaka«. Slušači tečaja dijelili bi 
se na redovne i vanredne. Polazak prvih — a to su činovnici I, II i III kategorije 
(t. j. s fakultetskom spremom, potpunom srednjoškolskom spremom i nižeškol- 
skom spremom), koji još nisu polučili stalnost u službi — bio bi obligatan. -- 

Vanredni slušači, t. j. definitivni činovnici mogu, ali ne moraju polaziti tečaj 
Tečaj bi trajaa 2 semestra, a imao bi narav seminarsko-praktičnog tečaja. Time bi 
se postavio temelj za prvu komunalnu školu (a eventualno znanstveni zavod) ne 
samo u Jugoslaviji, nego i u cijeloj južno-istočnoj Europi.« 

Na drugom mjestu iznosi isti mjesečnik »da nekoji njemački kartografski 
radovi nisu ni izdaleka na onoj visini objektivne istine i pouzdanosti, kako smo 
mi to bili do sada naučili ođ njemačkih stručnih i naučnih radnika.« (Dr. N. Peršić: 
Netočnosti u nekojim novim njemačkim geografskim i geopolitičkim kartama). 
Pisac veli: »Nedavno je izašla velika zidna (120x85 cm) etnografska i geopolitička 
karta Europe u izdanju Buchhandlung des Weisenhauses G. m. b. H. Haale (Saale) 
und Berlin SW 48. Kartu su priredili Paul Hollć i U. v. Pezold.« »... Karta vrvi 
pogreškama i to takovim, koje ne bi smio napraviti... ni prosječan student geo- 
grafije.« »... Hrvati nastavaju samo uski prostor, cca od Donjeg Miholjca do 
Senja, dakle niti cijelu Savsku banovinu, a sve ostalo da nastavaju Srbi, dok je 
ono par hiljada Nijemaca oko Kočevja i te kako vidimo označeno.« Pisac navodi 
još tri karte u izdanju Justus Perthes u Gothi i veli da je samo jedna ispravna, 
a druge su promašile svoju svrhu. 

PREGLED za mjesec lipanj donosi prema »Politici«, br. 9679 ovu statistiku 
u vezi s člankom: »Naš seoski posed i tehnika« (M. Milošević). »Prema objavljenim 
podacima ukupno posjednika zemljišta, koje podliježe plaćanju zemljarine ima oko 
4.327.000; ukupna površina toga zemljišta iznosi oko 23 milijina 847.000 hektara. 
Ukupno čisti katastralni prihod cijeni se na oko 4.928 miliona dinara godišnje. 
Prosječno na svakog posjednika dolazi oko 5 i po hektara zemljišta i 1138 dinara 
čistog godišnjeg katastarskog prihoda. Detaljna analiza pokazuje pravo stanje. 
9.2% od ukupnog broja (401.000 posjednika) nemaju nikakvog čistog katastarskog 
prihoda. Prihoda do jedne hiljade dinara ima 68.99% posjednika (oko 2,880.000). 
Svi oni zajedno posjeduju 24.7% ukupne površine. Njihov ukupni čisti prihod 
iznosi približno 807 miliona dinara (16.4% od ukupnog prihoda). Od jedne do dvije 
hiljade čistog godišnjeg katastarskog prihoda imaju oko 10.2% od ukupnog broja 
(441.000 posjednika) s oko 10.7% ukupne površine i s ukupnim čistim prihodom 
od 12.8% (629 milona). Od dvije do četiri hiljade imaju 6.48% (280.000 posjednika) 
s oko 9.9% površine i prihodom 15.6% (769 miliona). 

Iz ovih podataka dolazi se do ovog zaključka: oko 95% od ukupnog broja 
posjednika ima u posjedu 49% od ukupne površine korisnog zemljišta s koga 
izvlači nepunih 45% od ukupnog čistog katastarskog prihoda. Drugi veći dio 
korisnog zemljišta od 51% i ukupnog čistog prihoda (preko 55%) pripada ostatku 
posjednika koji sačinjavaju svega oko 5% od njihovog ukupnog broja. Među 
ovima ima oko 9.800 posjednika s prosječno više od 110 hektara; 6070 s više od 
200 hektara; 3290 s prosječno od 500 ha; oko 2.020 s prosječno više od 1500 ha.« 


VIDICI, broj 2 donose »Prema statistici u našoj državi« ove brojke. Osnovne 
škole polazi na 10.000 stanovnika 1073 pravoslavne djece muške, a 687 ženske; 
1040 katoličke muške, a 929 ženske; 697 mojsijevske muške, a 654 ženske; 618 
muslimanske muške i — 195 ženske. 

Građanske škole polazi na 10.000 stanovnika 13 djece pravoslavne oba spola, 
50 katoličke, 95 mojsijevačke i 11 muslimanske. 

Srednje škole na 10.000 stanovnika 90 djece pravoslavne, 79 katoličke, 417 
mojsijevačke i 17 muslimanske. 

Sveučilišta na 10.000 stanovnika polazi 12 slušača pravoslavnih, 13 katoličkih, 
105 mojsijevačkih i 2 muslimanska. 


OMANUT, br. 10 donosi iz pera svoga urednika H.inka) G.(ottlieba) ova 
razmatranja o Židovima i nacionalsocijalistima pod naslovom »Zašto nas mrze?« 
Zašto je nacional-socijalizam naš neprijatelj, zašto nas progoni i zašto nas 
mrzi? Ni u kojem pogledu nacizam, ni u doktrini, ni u njenoj praktičnoj pri- 


430 








mjeni, nije pokazao toliko dosljednosti, koliko u pogledu svojeg ekstremno-nepri- 
jateljskog stava prama Židovima. Mislili smo da će, kad se izdovolje, kad nas 
dovoljno ponize i postide, kad nas gospodarski unište i onemoguće, da će onda 
zauzeti pomirljiviji stav i naprama nama. A događa se baš protivno: što više su 
potkopali temelje naše egzistencije, to žešće napadaju dalje. Zašto? Zar im vrijedi 
mobilizirati toliku intelektualnu i propagandističku silu radi tako slabog i pre- 
zrenog protivnika kakav smo mi Židovi? Ne izgleda li taj veliki aparat koji nacizam 
permanentno drži u pogonu protiv nas, kao pucanje na vrapce iz topova? — Ali 
to je samo prividno protuslovlje. Uistinu židovska politika nacizma pokazuje jasan 
logičan pravac. 


Mrze nas, progone nas i biju nas; podrivaju nam pozicije i tjeraju nas, jer 
nas sad boje. I jer nas se s pravom boje. Jer instinktivno osjećaju da im 
najveća opasnost prijeti od nas, slabih, poniženih, neuglednih i nejakih Židova! 


Po sreći, ili po nesreći svojoj, mi smo Židovi već pet hiljada godina pismen 
narod. U tih pet hiljada godina mi smo sve zabilježili. Sve što smo vidjeli, do- 
živjeli i preživjeli, sve je to dokumentovano, legalizovano, komentirano i re- 
gistrirano.« 


»Nije laka stvar prtiti se s takovim nasljedstvom po svijetu, koji te steže, 
koji zauzima i previše psihičkog prostora, a koji ne može ni časka skinuti s leđa. 
Ali ima nešto i dobra u tom. Iskustva što smo ih u pet hiljada godina pribrali 
daju nam dobar i jasan uvid u kauzalnost i finalitet zbivanja oko nas, možda 
jasnije nego li je moć zapažanja u drugih mladih naroda. I zato jer imamo taj 
uvid u kauzalitet zbivanja, mi možemo jasnije vidjeti nego itko drugi neiz- 
mjernu prevaru što je nacizam vrši nad svojim narodom. Nas ne mogu blefirati 
brojke. Nas ne zapanjuju divizije i avionske eskadre. Nama ne imponira paradni 
štehšrit milijunskih vojska. Jer je to sve kupljeno srećom, mirom, zadovoljstvom 
i pravnom sigurnošću svih građana, dakle preskupo plaćeno. — I jer 
to znamo, i jer to svoje znanje nikad nismo tajili, mi smo državni neprijatelj 
broj 1 nacizma.« 


ŽIVOT, broj 6 donosi pod naslovom »Činjenice govore...« stanje katoličkih 
škola u Njemačkoj. »Odkako su nacionalsocijalisti (NS) došli u Njemačkoj na vlast, 
nastojali su na sve moguće načine uništiti privatne vjerske, osobito katoličke 
škole. One su istina bile osigurane konkordatom, ali NS su našli dosta drugih 
puteva...« »Te su škole privatne i zato im je država pomalo uskraćivala potporu. 
Onda su došla prisilna namještenja profesora laika po redovničkim školama, 
iako su te imale dosta vlastitih kvalificiranih profesora. Financijski su uništavali 
osobito konvikte tim, da su ih oporezovali kao hotele.« »Svi su činovnici dobili 
zatim nalog, da ne smiju slati djecu u kat. škole. Pomalo su ograničavali broj 
novih upisa u te škole, ili se zahtijevala koedukacija. Općine su dobivale nalog, 
da otvore državne škole i tako istisnu redovničke; učenici kat. škola često se puta 
nisu propuštali na sveučilište ili im se branio pristup na profesorske ispite, 
uskraćivalo im se popust na školarinu i t. d.« _ »Bavarsko ministarstvo prosvjete 
izdalo je 29. XII. naredbu (br. VIII. 69.613) kojom se za konac školske godine 
1937/38 najavljuje zatvaranje svih srednjih i viših kat. privatnih škola i svih kat. 
konvikata u Bavarskoj.« »Po toj naredbi ima se 41 škola s 7.131 učenika posve 
zatvoriti.« Ostala 41 škola s 8.361 učenika imaju se postepeno zatvoriti .. .« »U izjavi 
ministra prosvjete od 11. I. 1938. br. 1200 navodi se kao razlog ukidanja kat. pri- 
vatnih škola i to, da škole u III. Reichu nisu privatna već javna stvar.« »Ali u 
istom broju službenog lista nalazi se na str. 5—I11 cio niz privatnih škola u pro- 
vinciji, kojima se priznaje pravo opstanka. No među njima nema ni jedne kato- 
ličke! Tako se na primjer dopuštaju privatni konvikti u Marquarsteinu, Neu- 
beurnu, Schčndorfu, ali kat. muški konvikti u Ettalu, Scheyrnu, Mettenu i Schšft- 
larnu te svi ženski kat. konvikti imaju se zatvoriti.« 

OMLADINA, broj 8—10 (svibanj—lipanj) donosi nekoliko misli o radu aka- 
demske omladine preko školskih praznika (Stanko Vitković — Ferijalni rad). 
Među ostalim pisac veli: »Očito je, da se ne može dulje oklijevati.« »Zacijelo je 
suvišno govoriti o našoj ideološkoj orijentaciji, da li ona postoji i kakva je. Hvala 
Bogu, u posljednje smo vrijeme barem u tome pogledu prilično na čisto. Izvršena 
je polarizacija, grupe su se kristalizirale i to tako snažno, tako jasno, da nema 
više kolebanja i »ševrdanja«, kako bi rekao Ante Starčević.« »Dobro je to. Tre- 
bale su nam već odavna precizne spoznaje — koliko o svakome pojedincu, toliko 
i o čitavim skupinama: tko su i što misle. Jer istom kod ovakva stanja stvari može 
ge otpočeti sa stvarnim radom, koji počiva na solidnoj osnovici neprevarljivog 
uvjerenja o sebi i o drugima. Sada se tek mirna energija, što u nama leži kao 
rezultanta pojedinačnih duševnih i tjelesnih sila, dade pretvoriti u pokretnu. A 
bezlična masa, koja je dosad pred nama kao posljedica izuzetnih ekonomskih i 
&ocijalno-političkih prilika u desetak zadnjih godina, bila je tek naoko jedinstvena, 
no u stvari je bila heterogena, i nije se dala pokrenuti s mjesta.« 

Za plodan i koristan rad zahtijeva se prije svega svijest što i kako da 
se radi.« 

»Mi zaziremo od bučnih skupština i praznih parada, koje su u naša teška 
vremena više nego deplasirane...« »Podučeni sigurnom istinom, da će se prije 
ili kasnije nužno sami izigrati svi oni, koji narodu u lice jedno govore, a iza leđa 
mu čine drugo, mi ćemo strogo izbjegavat svaku demagogiju, a umjesto toga 
radit ćemo nadasve — dobrim primjerom, ...« »Ne budimo iluzionisti: 
prilike se ne će izmijeniti same od sebe. Mi smo pozvani daihizmije- 
nimo.« »Ferijalni rad je potreban, i zato nam se nameće kao dužnost. Izmicanje 
može značiti kao odgovornost pred historijom. Ako ne želimo da budemo jedna 
od besplodnib generacija, na koju će potomstvo pomišljati sa žaljenjem i pre- 
zirom, moramo pokazati da smo voljni i sposobni za rad.« 

NOVA EVROPA, broj 7 donosi mišljenja Amerikanaca o europskim zem- 
ljama (ing. Aleksa Božić—Cincinnati: Koliko i po čemu zna Amerika za Jugo- 
slaviju). Među ostalim pisac veli: »Manje evropske države, poglavito one koje 
su nastale tek Svjetskim Ratom, malo su poznate u Americi, te i ne nalaze sebi 
često puta u kalejdoskopu američkog posmatrača. Općenito, može se mirne duše 
reći da su njegove predodžbe u tom pravcu potpuno maglovite; a, ukoliko po- 
stoje, obično su precizirane udobnim i često neispravnim putem asocijacije stano- 
vitih ideja. Tako se na primjer Skandinavce dovodi u vezi gotovo samo sa 
športom, Holanđane sa pojmom čistoće, Dance sa seljačkim zadrugama, Španjolce 
sa »toreadorima«, Madžare s ciganskom muzikom, Balkan s kornitama, atentatima.« 
»...za neke još i danas Čehoslovačka i Jugoslavija postoje kao »Čehoslavija« i 
»Jugoslovakija«. »Šira masa u Americi, ukoliko i zna da postoji Jugoslavija, ipak 
nije u stanju da ma i otprilike označi geografske koordinate ove zemlje. Za neke 
se Jugoslavija nalazi sjeverno od Italije, za druge sjeverno od Karpata, za treće 
oko Crnog Mora; rijetkost je naići na običnog građanina koji bi bio upoznat ma 
i sa najelementarnijim geografskim i političkim položajem Jugoslavije. A kad 
se takav čovjek iz naroda i nađe, on će obično završiti svoj kratak opis napo- 
menom, da je to zemdja politički nesređena, središte pobuna i nezadovoljstva, 
te sličnim negativnim zaključcima egzotične i imaginarne naravi.« »Realnije sudi 
stanoviti sektor profesionalne klase — razni »business men-i«, finansijeri, eko- 
nomisti, profesori .. .« 


——.—.——-—————————————————————————————————————————————————————————————e 


»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Mošinskoga ul. 10. 

ANDREJ HLINKA 
(16. VIII, 1938) 


Slovački narod proživljava već stoljećima teške dane. I danas mu 
je teško. Osim izuzetnih političkih i ekonomskih teškoća, izgubio je svo- 
jega vođu, utjelovljenje svojih vrijednosti, oslon svoje narodne svijesti 
i savjesti. 

Bez obzira na simpatije, koje imamo mi Hrvati prema Slovacima 
već dugi niz godina, Andreja Hlinku moguće je istaći kao jednu posebnu 
pojavu za današnje prilike. — Njegov život nije pobjeda us- 
pjeha, nego pobjeda vrijednosti Biti velik, a bez uspjeha 
po suvremenim kriterijima, čudo je, ostvareno u Andreju Hlinki. 

Prošao je kroz tamnice, doživio je visoku starost, uvijek u borbi 
za prava svojega naroda i nije nikada rekao, da ne može više, i da, — 
prema tome! — narod treba popustiti. 

Andrej Hlinka ostvario je jedan tip ustrajnoga i žilavoga borca, 
koji diže narod i u borbi kulturno, moralno, ekonomski i: politički. 

Optuživali su ga, da je ekstreman, — bez pravoga razloga, jer da je 
ekstreman on # Slovaci, kao što su ekstremni u nepopustljivosti oni, 
koji ga optužuju, Čeho-Slovačke možda ne bi više bilo. 

A i oni koji pokazuju uspjehe, mogli su uspjeti, jer je upravo on 
ekstremno stajao, čak možda kadkad i premalo. 

Kakvagod bila budućnost slovačkoga naroda, narod se nikad ne će 
moći požaliti na svojega bivšega vođu, a da time ne pokaže pad svoje 
vrijednosti, # uvijek će moći u njegovoj veličini naći hranu za svoju 
borbu i bolji život. 

Slovaci i Hlinka bili su jedno upravo u onim elementima, u kojima 
su mogli biti istaknuti i značajni za sav ostali svijet. I kad bi Slovaci 
izgubili u svojoj svijesti Hlinku, oni bi prestali biti narod, — toliko je 
duga i bitna njihova veza, tolika je njegova veličina i osobnost dana 
narodu, a narodna misao i sazrijevanje dano u djelima i nastojanjima 

Blago narodu, koji je živio kroz tako nesebična, poštena i hrabra 
čovjeka, u kojega se mogao pouzdati, i koji je našao svoj najviši životni 
cilj, u služenju i vodstvu jednoga naroda, ne povrijeđujući umiversalan 
zakon pravednosti, kao što su povrijeđivali oni kojih se prava vrijed- 
nosti može apsolutno ocijeniti životom i radom čovjeka kao što je Hlinka. 

Tamo, gdje je on bio, bila je veća vrijednost, ili uopće vrijednost, 
2 a na broj, na snagu ili moć, jer je on bio moralno i duhovno 

Andrej Hlinka doista je proslavio svojim životom svoj narod; mi se 
pridružujemo slavi i uspomeni njegova teškoga života, kojega je dao 
na oltar pravde. I.G. 0. 

ZA MJESECOM 


Promatram te, kradom, ispod pokrivača 
i srce mi življe kuca, srce pjeva. 

Ja ne znam, da li si zamišljena djeva, 

ili plahi junak s plaštem poput vrača. 


Pođi uz rub krova. Sa strma crijepa 
nečujno se spusti kroz prozore, druže. 
Čekaju te moje čežnje, kad me pruže 
ko mrtva u noći i propnu, slijepa. 


I sa zagrljajem beskrajno lijepim 
htio bih se dići do najviše luke. 

A ne mogu niti da ti dadem ruke, 
već uzet od sreće, u samoći strepim. 


Zvonko Kuhar. 


PSIHOLOGIJA KLIKE 


1 


Riječ klika upotrebljava se dosta često, i uvijek s pogrdnim prizvu- 
kom, što znači, da pojam klike pretstavlja nešto negativno, kad se čovjek 
postavi na neko superiorno moralno i socijalno stajalište. Budući da ima 
dosta razloga upoznati pojam klike, nastojat ću što više ga raščlaniti, jer 
već prilično jasna spoznaja o zlu omogućuje zlo uklanjati. 

Klika prestavlja jednu skupinu ljudi s nekim bitnim elementarnim 
duševnim osobinama. Problem je u tome, koje su i kakve su te bitne i 
elementarne duševne osobine jedne stanovite grupe ljudi, da bi oni pret- 
stavljali kliku? Po mojemu mišljenju sve se osobine i manifestacije klike 
svode na dva bitna elementa, na samodopadnost i zlobu, što 
drugim riječima znači, da nema klike, u kojoj bi manjkala ova dva ele- 
menta. Elemenat samodopadnosti znači misao i osjećanje o sebi kao cje- 
lini (kliki), a elemenat zlobe pretstavlja misao i osjećanje o drugima. 
Dakle, u elementu samodopadnosti iživljava se klika nad sobom, a u ele- 
mentu zlobe iživljava se klika nad drugim. Kao što se vidi, klika je jedna 
posebna sociološka pojava i nema nikakve veze s nekom specijalnom ideo- 
logijom, nacijom, kulturom i slično, nego je moguća u svim ideologijama, 
nacijama i kulturama. Osim toga klika nije ograničena na sasvim mali 
krug ljudi, kao što se to obično misli, nego može biti vrlo proširena u svo- 
jim filijalnim podgrupama i na taj način obuhvatati toliki broj da kao 
cjelina može pretstavljati čitavu organizaciju, stranku itd. U ovoj stvari 
se često griješi zbog toga, sto se kaže, da čitavu organizaciju vodi jedna 
mala grupa (klika) ljudi, a zaboravlja se utvrditi, da za kliku nije važno 
tko vodi, nego je važno, da ona gruja koja vodi diše istim duhom i istim 
osobinama, kao i sve brojne podgrupe i filijale, ako ih ima. 

Da vidimo sad, kako se iživljava elemenat samodopadnosti. Ovaj se 
elemenat iživljava na taj način, što je klika odnosno što su članovi klike: 

nerazborito zaljubljeni u svoju ideologiju, što je nekritički smatraju naj- 
boljom i najispravnijom na svijetu, što smatraju svoje metode rada je- 
dino mogućim, svoje taktičke promjene valjanim, što smatraju sve svoje 
ljude kao i sva njihova djela dobrim i najboljim, što za sebe nalaze 
upravo toliko isprika, koliko treba, kad je nešto nelogično i neisprav- 
no; jednom riječi u elementu samodopadnosti sve se sja kao zlato, 
— i ideologija i metode i ljudi i djela, a što se baš nikako ne može zasjati, 
to se svim mogućim sredstvima retušira, pozlaćuje, 
ispričava i poljepšava. U elementu samodopadnosti klika je 
osjetljiva, i ona reagira strašno, žustro, bijesno, samouvjereno i s vi- 
soka; kad klika reagira u elementu samodopadnosti zbog kakve povrede, 
onda sve skupa daje utisak crno-bijeloga. S jedne strane (klike) sve je 
lijepo, bijelo, a s druge strane sve je crno i strašno. Samodopadnost svake 
klike je tako velika, da je organ osjetljivosti najsavršeniji i on uvijek 
funkcionira. Dirnuti ne samo ideologiju, metodu, nego i ljude i različite 
produkte znači dirnuti u jedan osinjak, koji reagira kao nabijeni mitraljez 
brzo, sigurno i sa stotinu argumenata u minuti. Klika je u samodopad- 
nosti jedna totalitarna sociološka pojava, — ništa ne do- 
pušta da padne: ni jedan zarez u ideologiji, ni jedna točka u metodi, ni 
jedan čovjek, ni jedno djelo. Ona se samo može cijepati kao jedna vrst 
iz biloškog carstva u nove klike. Zbog ove totalne samodopadnosti klika 
najteže podnosi otpad pojedinog čovjeka ili kakvu malu ili veliku bunu 
u svojim redovima, jer je to nutarnja povreda, nutarnje razočaranje; 
stabilnost klikaške duše se poremećuje, što se često kaže, da se kvari 
disciplina. U takvom slučaju uspostavljena ravnoteža samodopadnosti rea- 
gira strahovito prema bivšem i bivšim članovima. Sad se otkrivaju kao 
najveći grijesi svi oni grijesi, koji su nekad u totalnoj samodopadnosti 
čuvani »zbog cjeline«, pozlaćeni i opravdavani. Sad i takvi izletnici pro- 
nalaze stotinu rupa, mrlja i gluposti u totalizmu klike. Najgore reakcije 
i osjetljivosti pokazuju one klike, koje su nastale cijepanjem iz jedne klike, 
a ostaju možda na istoj ideološkoj bazi, jer tu dolazi faktor prvenstva i 
ispravnosti u ideologiji do posebnog izražaja. Ljudi ne znaju, kakva je, na 
primjer, strašna reakcija i osjetljivost među klikama, koje su nastale na 
bazi trockizma i staljinizma. Moguće je čak, da se od strane komunista 
nude ruke na sve strane za stvaranjem kojekakvih pacifističkih, demo- 
kratskih i pučkih frontova, ali između trockista i staljinista stoji samo 
smrt. No nije to tako samo na terenu komunista, nego i na drugim podru- 
čjima, gdje postoji neki jedinstveni ideološki temelj, a formiraju se klike. 
Uopće može se reći, da su klike na istoj ili približnoj ideološkoj bazi među- 
sobno najosjetljivije i u socijalnom pogledu jedna drugoj najudaljenije. 
Klike na bazi jednoga naroda međusobno su udaljenije, nego što su im 
drugi narodi, kao i stranke, organizacije i klike drugih naroda. I tu naj- 
jače caruje onaj drugi elemenat klike, — elemenat zlobe. 


U totalnom osjećaju samodopadnosti klika 1a že, kako joj kad treba, 
tumači svoje i tuđe kako joj kad treba, izvrće i nateže činjenice, 
nauku, filozofiju, Ijude i sve tekovine roda ljudskoga. Jedna jaka i orga- 
nizirana klika, jedna moćna samodopadnost hrani sebe i druge s lažima 
i izvrtanjima barem u tolikoj mjeri koliko i sa istinama, — svijesno i 

zadovoljno danas, da bi sutra i sama povjerovala da je laž i izvrtanje 
bilo ipak istina, a naročito potreba. 

Drugi bitni elemenat klike je zloba ili iživljavanje klike prema cije- 
lom svijetu izvan klike. I u tom odnosu nije bitno što jedna grupa ljudi 
gleda neispravnost u ideologiji druge koje gruje ljudi, pa čak i glupost, u 
različitim metodama, ljudima i djelima, nego je bitno kako grupa 
osjeća i ocjenjuje sve moguće neispravnosti, gluposti ideologija, metoda, 
ljudi i djela drugih kakvih grupa, jer u ovome je bitnost klike. Da se 
ljudi, grupe, stranke i organizacije sukobljavaju, bore i ne slažu sasvim 
je razumljivo i prirodno, i ovakvo diferenciranje u grupe ne znači još i 
diferenciranje u klike. Traži se jedna naročita osobina — osobina zlobe, 
t. j. kako klika i njeni ljudi misle, osjećaju i ocjenjuju sve izvan sebe. 
Naći dlaku u jajetu izvan sebe, t. j. kod drugih, to za kliku nije nikakav 
problem, jer u tom je ona specijalista, u tom ona uživa, i u tom se iživ- 
ljava dobrim dijelom. Stvoriti od ove otkrivene dlake čitavo stablo sa 
bezbroj grana i grančica, ili golemu vjetrenjaču s kojom se valja don- 
kihotski boriti, to je velika majstorija svake klike. Daviti protivnika u čaši 
vode, dnevni je posao svake klike. Podmetati klipove, lagati, pa onda 
opet lagati, izvrtati i ponovno izvrtati, ogovarati, klevetati, uništavati sa- 
dističko je zadovoljstvo klike. Klika je hiperkritički raspoložena prema 
svakoj »konkurenciji«, i glavni izraz te kritičnosti je ironija, cinizam, 
sarkazam, strašno potcjenjivanje i djela i ljudi. Strašno je potepsti se i 
pasti pred klikom, jer je njen smijeh i ironija užasno zlobna, ustrajna i 
djelotvorna. Klika dahće od uživanja nad tuđom nesrećom i ne može da 
spava od veselja. Klika je đavolska pojava u ljudskom društvu. Pokloni 
se kliki i bit će ti sve oprošteno. Ostavi kliku i upoznat ćeš prokletstvo 
zmijske osvetljivosti. Dirni kliku, stotinu zubi te čeka, da te šćepaju i 
i rastrgaju. Međusobni pak rat među klikama, to je režanje, griženje, gu- 
šenje s više ili manje uglađenim jezikom, s prostijim ili finijim rukavi- 
cama, s većom ili manjom dijalektičkom spremom i spretnošću. I teško 
ideologijama, po kojima klike reže, teško principima i frazama koje dobi- 
vaju svoju vrijednost samo i jedino, ili najvećma, kroz klikaške duše i 
osobine, jer tu uvijek đavo masti brke. Klika je utjelovljenje zlobe u 
jednoj kolektivnoj duši, klika je iživljavanje zlobe. Klika je neiscrpni 
Izvor žuči i nepovjerenja kao i virtuoznog otkrivanja svih mogućih zad- 
njih misli u djelima i postupcima protivnika i ljudi izvan klike. Apriorna 
prihvatljivost svega što je od klika i apriorna skeptičnost, rezerviranost, 
halapljivo otkrivanje rupe, blaženo veselje u otkriću njenom kod drugih 
klika, grupa i ljudi izvana, redovna je pojava. Svaki je čovjek neprijatelj 
kliki, ako se samo malo mršti, ako mu nešto nije pravo, ako ne prihvaća 
150% sve i sva, ili ako čak dopušta, da bi još netko izvan stanovite klike 
. mogao ma u čemu imati pravo ili ponešto vrijediti i značiti. Kliki si sim- 
patičan, kad je golicaš, kad joj laskaš i kad je hvališ, kad s njom zajedno 
lažeš, bjesniš, klevećeš, rušiš njenog protivnika. I to ti je najbolja kvali- 
fikacija, da joj omiliš, da te pozove, da ocijeni tvoju ispravnost. Šutiš 
li ozbiljno, sumnjiv si. Prigovori — glupo, dostojanstveno, sasvim je sve- 
jedno kliki — gotov si, neprijatelj. 

Totalna samodopadnost i totalna zloba znaju unutar klike samo za 
jedinstvo i disciplinu, i te dvije inače divne riječi služe kao vječni mo- 

ralni prizvuk s kojim klikaška duša priteže svakog pojedinca na red i 
poslušnost. Stoga ni u jednoj kliki nema slobode i veličine, jer je cijela 
njena duša satkana od dvije temeljne inferiorne osobine — samodopad- 
nosti i zlobe. Klika je, dakle, jedna inferiorna sociološka pojava, nekul- 
turna i slaboumna, sposobna za ludnicu po vrlo mnogim svojim zlodje- 
lima, koje čini u ljudskom društvu prema mnogim članovima društva, 
kao i prema cjelini. 

Izvan klika je teško živjeti, jer su klike organizacioni kanali pomoću 
kojih se čovjek-pojedinac diže na društvenoj i javnoj ljestvici, jer su klike 
pomoćne čete koje brane i štite, i jer konačno, mnogi i mnogi slabići i ne 
mogu ništa postati na putu lične hrabrosti, nego tek u skupu klikaškog 
guranja, klikaške brige, klikaškog isticanja i reklame. Moćna klika pret- 
stavlja društvenu strahotu, jer njena kliješta zahvataju sve puteve, polo- 
žaje, ambicije i želje. I mnogima ne preostaje ništa drugo do li pokloniti 
se, uvući dušu u se, a ako je to konačno teško, onda prihvatiti kolektivnu 
dušu klike, pa početi disati istim kolektivnim duhom, uživiti se, i još osje- 
titi zadovoljnim u oslobođenju od starih predrasuda i bubica u glavi, koje 
samo smetaju i muče. 

Klika traži bezuvjetnu kapitulaciju, jer to godi osjećaju samodopad- 
nosti, i zbog toga ona sili mnoge ljude na vrlo inferioran lični život. 

Naročito je strašna provincijska klika, jer se u njoj osobine samo- 
dopadnosti ističu nametljivije, očitije, bezobraznije u punoj otvorenosti, 
bez rukavica i inteligentnosti, a zloba je surova, vulgarna i prosta, bez 
ideoloških smicalica, dijalektičkog nadmudrivanja i logičkih maskiranja, 
te sakrivenih i zadnjih misli. Ona je bez forme, koja inače istu misao, istu 
Žuč čini nešto blažom, barem za oko i ukus »javnosti«, koja želi, da se ne 
povrijede forme. Velegrad ne voli prostačko uništenje i ubijanje, nego za- 
vijeno u forme, jer je to »kulturnije«. Samo je u formi, spretnosti i inte- 
ligentnosti razlika između velegradske i provincijske klike. Provincijska 
klika prkosi svojom moći, velegradska nastoji isticati što je više moguće 
ideološke maske. ako ih ima i dok ih ima. I teško da je itko tako usavršio 
argumentiranje i žongliranje divnim frazama morala, duha, pravde, istine, 
poštenja, jedinstva, discipline, kulture kao članovi klika. Sasvim je, me- 
đutim, sigurno, da klika koja se reducira na isticanje moći — »tko nam 
što može«, pretstavlja najinferiorniju vrstu klike. 

Klika uživa, kad joj njeni virtuozi vanrednom duhovitošću osvjet- 
ljuju obraz, nujni su kad dobiju po nosu i bjesomučno traže oštru i snažnu 
reakciju i borbu. Klika pravi od buhe slona, sa svojim vrijednim stvarima 
i sa tuđim nevrijednim stvarima, kao i obratno. 

Klikaška duša i klikaški kolektiv iživljava se zadovoljno upravo 
u elementima samodopadnosti i zlobe. Treba samo vidjeti klikašku dušu 
i klikašku grupu, kad se smije, kad uživa, — posebni je to psihološki 
fenomen, vrlo kompleksan. Čini se ipak da bi mogli elemente samodopad- 
nosti i zlobe kondenzirati u psihološki praosnov egoizma, koji se raščla- . 
njuje u dvije gornje temeljne grane, a koje se opet cijepaju u bezbroj 
emanacija. Prema tome, klikaštvo je sociološka pojava egoizma. 

Može se dosta često opaziti, da iz pojedinih klikaških kolektiva ispa- 
daju odnosno izlaze poneke jake ličnosti, jer je postojala organska suprot- 

nost između superiornosti te ličnosti i inferiornosti klike. Iza takve lič- 
nosti klika ciči kao zmija, jer u neku ruku osjeća podsvjesno svoju infe- 
riornost, koju želi naknaditi na taj način, da svu svoju mizeriju istrese 
na ovu superiornu ličnost, kako bi se osjetila zadovoljnom, što joj izgleda 
sada takva ličnost u jednakoj ništavnosti s njom. Ovo znači, da prosječan 
i inferioran duh lakše podliježe klikaškom kolektivu od superiornog, pače 
njegov se egoizam upravo prihvatljivo smješta u klikaški tor, pogotovo 
ako je taj egoizam totalan, što znači, ako u njemu vidi osigurane mate- 
rijalne, položajne i slične čisto lične račune, koji nemaju inače nikakve 
veze s općim ideološkim koncepcijama. Mora biti jasno, da elementi samo- 
dopadnosti i zlobe imaju prvenstveno društveno značenje, dakle onaj 
kompleks individualnoga egoizma po kojem je individua i socijalna pri- 
roda. Klikaška je disciplina svakako veća i sigurnija, ako se spoji ovaj, 
da tako kažem, isključivi lični egoizam s društvenim egoizmom. Zbog toga 
i nastoje klike zadovoljiti totalnu prirodu svojih članova na taj način, 
da im pružaju mogućnosti za različite materijalne sigurnosti i slične ambi- 
cije, a često se s ovakvim mogućnostima klika pretstavlja, obznanjuje i 
ojačava. 

Klika kao kolektiv razvija posebne duševne sposobnosti pomoću kojih 
može svoje elemente — samodopadnost i zlobu — što više razviti i oprav- 
dati, a to su vještina i lukavost, virtuozno žongliranje i jeguljasto izmi- 
canje. Klika je vanredno vješta i lukava, i s njom se sukobiti iskreno, 
otvoreno i pošteno znači s otvorenim prsima ići na nož i pušku. Klika 
raspolaže sa stotinu krakova, stotinu očiju, stotinu trikova i smicalica koji 
crno prikazuju bijelim i obratno, da čovjeka potpuno smute i da izgubi 
orijentaciju za objektivan i istinit sud. 

Kad klika odluči uništiti nekoga čovjeka, onda zmijski i inferiorni 
duh zlobe izbacuje strašne emanacije. Klika pronalazi ili izmišlja, što joj 
je sasvim svejedno, sve moguće prošle, sadašnje i buduće grijehe i po- 
greške javne i privatne, koje idu poznatim i nepoznatim kanalima u 
javni život. Zablatiti čovjeka u moralnom, obiteljskom, političkom, 
stručnom, intelektualnom pogledu vrlo je lako. Ulica prepričava sve što 
dozna, jer joj je drago, da nitko nije bolji od nje, i da može svakoga 
čovjeka sniziti na svoju prosječnu, mediokritetsku inferiornu razinu (ego- 
izam inferiornosti). Ulica se deblja od klikaških proizvoda i svaka klika 
zna, da mora svoj smet što brže iznijeti na ulicu, jer ća ga ova najbrže 
raznijeti, ne misleći i nehoteći kritično, ozbiljno i karakterno misliti 
Ona klika, koja s ulicom najbolje živi, bilo zbog kojih razloga, najsra- 
motnije ubija i uništava. 

Iz ovih nekoliko emanacija klikaškog kolektiva može se lako upoznati 
svaku klikašku dušu, svaki klikaški mentalitet i svaku klikašku grupu i 
organizaciju. 

I sad, kako da se čovjek čuva da ne postane klikaška duša, kad zato 
ima inutarnjih poriva i vanjskih pritisaka? Mogući putevi su 
svakakovi: jedan je taj, da čovjek živi kao da ga i nema, da šuti, da se 
ne miče, ne pojavljuje, ne ističe, a drugi je, da se čovjek pripravi na to, 
da čim se pojavi, mora u klike kao samostalne grupe, ili u klike unutar 
društava i organizacija, ili sam, ili u društvima i organizacijama protiv 
klika, klikaškog duha i kolektiva. Ivan Oršanić 

GLAGOLICA | NJEZINO PODRIJETLO 


Donosimo ovaj detalj iz rukopisa veli- 
ke studije, koju je ovih dana dovršio 
ugleđni pisac pod natpisom »Povjesni 
problemi glagolice«, da se vidi, 
kako mišljenje g. prof. B. Poparića izne- 
seno u prošlom broju »H. Smotre« nije 
osamljeno. U slijedećem broju ćemo do- 
nijeti interesantna mišljenja o istoj tezi,| 
koja su nam ustupila i neka druga go- 
spoda, pošto su došla do istih zaključaka 
sasvim drugim putevima. 


Svećenici, kojima bješe povjerena duhovna pastva po selima, po 
»periferiji biskupija«, služahu se slavenskim kmjigama, da ih marod 
može razumjeti i da može sudjelovati u svetom činu. 

Te knjige bijahu pisane nekim '»posebnim pismom«, koje bješe, 
Bog znade od koga i kada, prozvano Glagolica. Vele, da je tako 
prozvana po riječi glagoljiti, koja dolazi vrlo često u službi božjoj. Po 
tomu se i jezik liturgički prozva glagoljski. Svećenici, koji se služahu 
tim pismom i obavljahu službu božju tim: jezikom, bjehu prozvani Gla- 
golaši, a u latinskim izvorima: Glagolitae. 

Jer je ovo pismo bilo poznato isključivo medju Hrvatima i ovdje u 
porabi, zvalo se je, posve naravno, hrvatsko pismo. 

Toma Arcidjakon splitski, koji nam je ostavio djelo, iz kojega crpi- 
mo najsigurnije vijesti o hrvatskoj prošlosti, zove glagolsko pismo lit t e- 
ra Gothica, pismo gotsko. Posve dosljedno, jer Toma Hrvate isto- 
vjetuje s Gotima. Gotsko pismo i Hrvatsko pismo mu je jedno te isto. 

Nu Glagolica se je zvala općenito po svoj Dalmaciji i Istri, Jero- 
nimsko pismo = Littera Hieronimiana. 

Prvi put je to napisao, koliko mi znamo, vrlo učeni crkveni učenjak, 
profesor, Opat u Fuldi, kasnije biskup u Mainzu: Hrabanus Maurus. On 
se bješe rodio god. 776. a umrije 856, dakle je bio stariji punih 60 godina 
od sv. Čirila. 

Ovaj sveti Otac u svojim djelima govori o izumu raznih pismena, 
koja su njemu bila poznata. A bila su mu poznata židovska, grčka, latin- 
ska, jeronimska i normanska ili njemačka pismena. 

Govoreći o jeronimskim pismenima ne kaže, da ih je baš Jeronim 
izumio, ili sastavio, nego kaže, da ih je on sačuvao za potomstvo i tako 
doveo do njegovih, to jest, Hrabanovih vremena, 

Hraban veli, prema predaji onoga vremena, da ih je izumio neki 
Etik odlična roda, učenjak na glasu, po narodnosti Skićanin, koji je na- 
pisao učenih djela, koje je sv. Jeronim preveo na latinski jezik. 

Taj Etik Skićamin je, možda, čista legenda, kao što je legendarna 
ona Carpentis, koja je izumila latinsko pismo, ili IaGInna, koji je izumio 
grčka slova. 

Jedno je nepobitno, da Hrabanus spominje a pismo u vezi s 
imenom sv. Jeronima. O tomu pismu donosi i nekakav faksimile, ali ne 
jamči za njegovu točnost. I u istinu u tom faksimilu imade jedva dva 
tri slova, koja su točno glagolska, i to samo po formi, a ne i po glasu. 

I Papa Inocent IV. zove glagolicu Jeronimskim pismom. U odgovoru 
na jednu molbu senjskoga biskupa Filipa god. 1248. Papa spominje tra- 
diciju sv. Jeronima, da je naime on ostavio hrvatskom svećenstvu pis- 
mena, kojima se služe u bogoslužju. O značenju toga Papina odgovora 
bit će još govora. 

U svim kasnijim papinskim ispravama dolazi za Glagolicu naziv Je- 
ronimsko pismo. 

Svetomu Jeronimu se je pripisivalo ne samo pismo glagolsko, nego 
i prijevod svetih knjiga. U jednom rukopisnom glagolskom Misalu iz XV. 
vijeka, što ga je objelodanio kanonik Dr. Ivan Cmčić, spominje se izri- 
čito, da je sv. Jeronim prevodilac sv. Knjiga na hrvatskom jeziku. 

U ispravi češkoga kralja Karla IV. iz god. 1347. kojom ustanovljuje 
samostan za Benediktince glagoljaše u Emausu kod Praga, pripisuje sv. 
Jeronimu autorstvo glagolske liturgije; dočim svetu solunsku Braću Ći- 
rila i Metoda, koji su u onim krajevima propovijedali, kralj zove zaštit- 
nicima kraljevstva češkoga uz još druge božje ugodnike. 

God. 1582 svećenik Lehsandar Kumulović je tiskao Nauk Kršćan- 
&ki, u kojem zove sv. Jeronima »krunom čašću i dikom naroda i jezika 
našega«. Imati ćemo prilike tečajem ove rasprave spomenuti još nekoliko 
prigoda i izjava, u kojima se potvrdjuje vjera u autorstvo Jeronimovo. 

God. 1633. fra Rafo Levaković, kasniji biskup Ohridski, veoma učen 
u pitanjima Glagolice, tri godine poslije nego je pastirsko ispravljeno 
izdanje glagolskog Misala, bijaše primio od Ivana Tonka Marnjavića 
prijepis jednog starog Psaltira na glagolskom jeziku, pisan Glagolicom, 
što ga god. 1222. bješe prepisao svećenik Nikola Rabljanin. Prijepis bijaše 
izvađen iz originala jednog starijeg Psaltira, što ga bješe dao napisati, 
istim slovima, posljednji nadbiskup solinski Teodor. Ovaj Teodor je 
poginuo za propasti Solina vjerojatno god. 614. Marnjavić bješe poslao 
taj Rabljaninov prepis Levakoviću, da ga ovaj, kao stručnjak, pregleda, 
da se divi ljepoti pismena i njihovoj starini. Levaković je zadržao onaj 
rukopis kod sebe i prepisao jedan ulomak na dva stupca; u jednom je 
bio prijevod po Jeronimovoj »Vulgati«, a u drugom prijevod Sedamdese- 
torice. O tom prijepisu je Levaković mnogo napisao. Nije stavio u sumnju 
autentičnost prijepisa ni u njegovu starinu. Ali on nije mogao nikako pri- 
hvatiti, da bi prijevod bio baš iz pera sv. Jeronima. Bio je neodlučan, 
komu da pripiše autorstvo prijevoda Psaltira. Nije se mogao priključiti 
općem mišljenju hrvatske Crkve, premda bi to bio rado učinio. Onaj 
prijevod bijaše izveden iz prijevoda latinskoga, ili iz jevrejskoga jezika 
izravno ali ne iz grčkoga. Sve je govorilo u prilog Jeronimovoj tradiciji, 
ali se je Levakoviću stvar činila presmjela. Nije posumnjao u starinu, 
kako ju je naznačio Nikola Rabljanin, to jest da potiče od Teodora po- 
sljednjeg biskupa solinskoga. Prema tomu bi ovaj glagolski psaltir bio 
za više od dva vijeka stariji od Cirila i Metoda. 

U posljednje vrijeme su ustali neki filolozi proti ovom Psaltiru go- 
voreći, da je on izmišljotina I. Tonka Marnjavića. Ovaj je, vele, poznati 
patvarač, koji je to sam izmislio i nasamario Levakovića. 

Zašto bi se jedan ugledni svećenik, velike učenosti, crkveni do- 
stojanstvenik, biskup i kanonik zagrebački, upustio u ovakova patvara- 

nja? U ovakove poslove se ne upušta nijedan iole ozbiljan čovjek, bez 
velikih uzroka. A još manje jedan dostojanstvenik. 


Još manje možemo vjerovati u ispravnost ove, moderne podvale, 
makar za njom stajali i najveći autoriteti, kad je jedan Levaković po- 
vjerovao u antentičnost prijevoda i o njemu napisao raspravu. Zar je 
zbilja trebalo čekati, da prodju tri vijeka, da neko izidje s tvrdnjom, 
da je Marnjavić podvalio Levakoviću, Levaković Karamanu, a Karaman 
drugima, koji su kroz tri vijeka vjerovali u autentičnost Psaltira! 


Marnjavić se je mogao prevariti i prevario se je u mnogim tvrdnja- 
ma, ali da bi hotimice išao patvarati i druge varati, u to nije lako vje- 
rovati bez velikih dokaza. 


U drugoj polovici XIX. vijeka Glagolica je dobila nova imena. Češki 
i slovenski jezikoslovci stadoše je rasudjivati, pa je prozvaše Staroslo- 
venskim pismom, što su prihvatili odmah i hrvatski jezikoslovci. Jezik, 
kojim se je služila hrvatska liturgija, prozvaše takodjer neki staroslo- 
venskim, a drugi panonskim, treći starobugarskim, a neki čak i morav- 
skim. Samo ne hrvatskim. 


Osim toga odbaciše sve, što su o tom pitanju napisali naši stari 
ljetopisci i povjesničari, izvrgoše ruglu Jeronimsku predaju, oklevetaše 
hrvatske svećenike, da su oni izmislili u XIV. vijeku, Jeronimsku predaju, 
da se bajagi zaštite od progonstva latinaša. Postaviše tvrdnju, preko 
koje nije smio niko prijeći, da su Sveta solunska Braća Ćiril i 
Metod začetnici Glagolice, da su oni prevodioci svetog pisma i svih 
liturgičkih knjiga na staroslovenski jezik, da prije njih nije postojala 
staroslovenska liturgija ni staroslovensko pismo, da su uni, prvi prosvje- 
titelji Hrvata, da su im oni dali vjeru u Krista. Najjednostavniji ljudski 
razum ne može ovakove tvrdnje progutati, jer su u sukobu sa očitom 
istinom. A još je manje moguće pomisliti, da bi jedan čovjek, Ćiril 
Konstantin, makar on bio i svet, mogao u manje od godine dana izumiti 
pismo, prevesti i napisati svete knjige, kad znamo, da je za takov posao 
sveti Jeronim utrošio cijeli život. 


D. K. Šegvić 
JESEN 

To Boža je vola: Med listjem se v senci 
prek brega, prek dola zlatiju pečenci: 
jesen je bliže, bliže. zrela kuruza diše... 
I sunce se žuti, Bu li šenice, 
i pusti su puti, bu li gorice 
brige su pune hiže. prije jesenske kiše? 

Zvonko Kuhar. 


441 


NIKOLA PLANTIĆ, PARAGUAJSKI KRALJI? 


Osvrt na jednu mistifikaciju. 


Kad sam unatrag dvadesetak godina na prijateljski poziv napisao 
dokumentiranu raspravu o Nikoli Plantiću!' i dokazao, da je Plantićevo 
kraljevanje u Paraguaju plod mašte, s pravom sam držao, da je ta priča 
definitivno pokopana. Sad vidim, da sam se u računu donekle prevario: 
iskopao ju je iz groba mrtvih priča Ratko Filipović i objelodanio 
u biogradskom »Vremenu« u broju od 12., 13. i 14. lipnja ove godine 
(1938.) pod filmskim naslovom: Isusovac iz Zagreba PRVI KRALJ PA- 
RAGUAJA. Jugoslaven kome je carica Marija Terezija rekla: »Zdravo, 
kolega! ...« Članak, urešen s četiri crteža, pisan je vještim žurnalističkim 
stilom, obilato začinjen iskrenim patosom i — historičkim nemogućno- 
stima. U svom prikazivanju pisac nije nipošto neprijateljski raspoložen 
prema Isusovcima, kako smo inača obikli... Nikola Plantić posegnuo 
za kraljevskom krunom tamo daleko za Atlantikom i postao jedan od 
»naših« istaknutih avanturista. »Mi nismo«, veli »dobijali kolonija, pa 
ni nekoliko naših istaknutih avanturista nije postiglo ništa više ni za 
sebe ni za nas, ali ipak, dali smo dokaza o svom smislu za ova prega- 
laštva i podvige. Jedno od najsjajnijih mesta, koja su naši ljudi Ha 
u inostranstvu, je svakako Nikola Plantić, Zagrepčanin i Isusovac. 


Ako ćemo pravo, okrutna je rabota razbijati tako lijepu i u 
iluziju. Napokon, koja i korist od takva posla, kad će priča i 
dalje živjeti u velikom krugu čitača »Vremena« i svuda, gdje se bez 
kritike primaju proizvodi ove ruke. Bio bi dakako Sizifov posao htjeti 
razuvjeriti takovu pobliku. Ovaj osvrt na inače posve bezvrijedni članak 
»Vremena« hoće da upozori, u prvom redu, Hrvate, kako ne bi nasjeli 
jednoj upravo smiješnoj mistifikaciji. Za potanje podatke o toj stvari 
upućujem na spomenutu raspravu u »Hrvatskoj Prosvjeti« (1917.), gdje 
je na temelju suvremenih izvora točno ustanovljen curriculum vitae 
tako, da možemo Plantića pratiti godinu po godinu od g. 1736., kad je 
stupio u Isusovački red, pa do njegove smrti 1777. 

Bilo je kobno po R. Filipovića, što te rasprave nije imao u rukama. 
On na pr. ponavlja bez truna kritike, što se u nas pisalo, da je Nikola 
Plantić stupivši u Isusovce postao župnik u Brckovljanima,a nije 
opazio nesmisla, kad malo zatim šalje Plantića u Isusovački red i poslije 
u teologiju u Trnavu, gdje bude zaređen svećenikom: kao da je mogao 
biti župnik nezaređen! U Brckovljanima je nekoć bio jedan Plantić 
župnikom, no taj je bio stariji od našega i nije se zvao Nikola. Osim 
toga zna se točno, gdje je Nikola Plantić boravio od novicijata do teolo- 
gije (1736.—1747.), pa je i tim isključeno »župnikovanje« u Brcko- 
vljanima. Govoreći, kako je Plantić postao kralj, daje Filipović maha 
svojoj mašti i piše: »Njegovi roditelji možda nisu ni bili već živi, ili, 
ako su bili, nisu ni sanjali da su roditelji jednog veličanstva. Jer, 


besumnje bi o tome znali nešto reći zagrebački letopisci toga doba, 


1 Nikola Plantić. Tobožnji kralj paraguajski. (U »Hrvatskoj Prosvjeti«, Zagreb 
1917. Posebni otisak, 12% str. 43.) 





besumnje bi zabeležili kako su tekle suze radosnice ovim siromašnim 
»kramarima« i kako su ih utirali svojim grubim, ispucanim i nečistim 
rukama (!). Ili bi neki drugi hroničar zapisao kako su pohrlili preko 
mora »k ljubljenom sinu« da ga zagrle i da se njime ponose«. Tih dir- 
ljivih stvari nije moglo biti s jednostavnog razloga, što su Plantićevi 
roditelji bili mrtvi već g. 1736., kad im je sin pošao u Isusovce. 

Isto tako izaziva smiješak, kako Filipovića na oko snalazi sumnja o 
istinitosti priče, po kojoj bi Plantić bio paraguajski kralj, i navodi mi- 
šljenje dr. Franje Bučara »da su to tvrđenje oprovrgli Duko i 
Vanino«. Taj »Duko« je tiskarska pogrješka, koja se uvukla u člančić 
prof. Bučara u jubilarnom zborniku »Znameniti i zaslužni Hrvati 
925.—1925.«, a trebalo bi da bude Duhr, no taj vrlo vrijedni historičar 
Plantića i ne spominje, jer ne zna za njega ni verzija, kakova je kolala 
na Zapadu. I sad umjesto da potraži, na temelju čega je pobijano Plan- 
tićevo kraljevanje, Filipović ne trenuvši junački odbija iznesenu sumnju 
i poziva se na profesora dr. Stjepana Srkulja, »u koga se«, kaže, 
»nalazi najveći deo materijala o toj temi«, i koji »navodi doslovce natpis 
na spomen-medalji: Nikola Plantić, prvi kralj Paragvaja«. Hude li sreće! 
i materijal prof. Srkulja ide u carstvo priča, jer prof. Srkulj u svom 
članku u »Hrvatskoj Prosvjeti« (1916.) nije iznio ništa novo, nego je tek 
ponovio ono, što su o tom pisali Gjuro Deželić u »Dragoljubu« 
(Zagreb, 1864., str. 79.—95.) i bezimeni pisac u »Agramer Tagblattu« 
1907. (br. 74.). 

Mimoilazim pitanje, da li je uopće postojao nekakav paraguajski 
kralj ili uzurpator: o tomu je znanost već davno rekla svoju i označila 


»paraguajskoga kralja« pukom izmišljotinom*. S tim dakako pada #-—. .- 


Plantićevo kraljevanje, pa bi to za misaona čovjeka bilo i dosta, no ne 
će biti zgorega iznijeti dokaz i u pogledu samoga Plantića. Prije svega, 
zajamčena je činjenica, da Plantić nije nikad bio misijonar Indijanaca 
niti je djelovao u indijanskim redukcijama. Za to imamo svjedoka, Plan- 
tićeva znanca, Isusovca Florijana Bauke, koji je blizu 20 godina 
djelovao kao misijonar Indijanaca u redukcijama i ostavio u rukopisu 
omašno djelo o paraguajskim redukcijama. U opširnom izvatku izdao je 
Baukove uspomene A. Kobler (1870.). Tu Bauke (str. 704.) kaže, da je 
naš o. Plantić (»ein geborner Croate, Namens Nikolaus Blantisch«) poput 
mnogih drugih pošao u Ameriku u nadi, da će raditi kod Indijanaca, no 
želja mu se nije ispunila, jer ga starješine poslaše u Cordovu (tada 
u Paraguaju), da predaje filozofiju i teologiju. Osim toga mi znamo, da 
je Plantić, završivši najprije u Cordovi svoje teološke studije i odmah 
zatim svršivši godinu tako zvanog tercijata, vršio slijedeće službe: u 
Cordovi bio je 2 godine kućni »ministar« (prvi do rektora), 3 godine 
profesor filozofije, 4 godine prof. teologije u sveučilištu i 2 godine pro- 
fesor Isusovaca, koji se spremahu za gimnazijsku profesuru; u Buenos 
Airesu 4 godine nadstojnik nauka visoke škole i ujedno godinu i po 
vicerektor, napokon u Montevideu pola godine superior*. Tim je 
ispunjeno svekoliko vrijeme njegova boravka u Americi sve do polaska 
u Španjolsku (1767.) i otud u Hrvatsku. Dok bi prema maštanju R. Fili- 


* Dokaz gl. u »Hrvatskoj Prosvjeti« 1917. 

povića Plantić, okrunjeni kralj, bio vodio Indijance oružane puškama i 
topovima na vojnu proti brazilskoj provinciji San Paolo, on je mirno 
predavao visoke nauke na sveučilištu u Cordovi. 

Kad je g. 1767. španjolska vlada oduzela Isusovcima misije svojih 
kolonija, morali su se svi Isusovci s tih kolonija skupiti u Montevi- 
deu (gdje je tada Plantić bio superior), otkud su prevezeni u Špa- 
njolsku, najprije u Cadix, napokon u Puerto Santa Maria, 
gdje ih je vlast smjestila po raznim samostanima i drugim zgradama. 
Bila je to custodia honesta. Tu je dakle kratko vrijeme boravio i Plantić, 
a grdna je zabluda, da je on s druga 93 Isusovca bio zatvoren u portu- 
galskoj (!) tvrđavi Svetog Julijana na ušću Taja. Ujedno otpada 
i tvrdnja, da je Plantića otud izbavila carica Marija Terezija. 
Istina, ona se diplomatskim putem zauzela za Isusovce rođene u habs- 
burškim zemljama, a misijonare u portugalskim kolonijama, koje 
je portugalski ministar-krvolok Pombal ni krive ni dužne bacio 
u tamnice: poznata su i imena tih njezinih podanika, koji su čamili u 
portugalskim tamnicama. Plantićeva imena među njima nema, a i nije 
ni moglo biti, jer je on do kraja boravio u španjolskoj Americi. 
I ova dakle tragična crta imaginarnoga paraguajskoga kralja pretvara 
se u ništa, a s tim postaje bespredmetan i onaj crtež »Vremena«, koji 
prikazuje Plantića u tamnici, odjevena u ruho — Franjevca, kako prig- 
nut pod bremenom teške sudbine razmišlja o prolaznosti ljudske sreće. 


Priča o Plantiću završuje se audijencijom u carice Marije Te- 
rezije u Beču. Kad je, kažu, Plantić ulazio u dvoranu, carica je sišla 
s prijestolja i pozdravila ga riječima: Salve rex, Salve collega! 
(Zdravo, kralju, zdravo kolego!) Tako se pripovijedalo u Zagrebu u dru- 
goj poli minulog stoljeća. Gradsko prepričavanje znanost ubraja u mutne 
izvore, pa u pomanjkanju suvremenih vrela ostaje neriješeno pitanje, je 
li Plantić doista bio u audijenciji kod Marije Terezije. 

Nakon svog povratka u domovinu Plantić je najprije boravio u 
Zagrebu, gdje je dvije godine (1768./69. i 1769./70.) vršio službu nad- 
stojnika viših nauka u Akademiji, a prvi semestar školske godine 
1770./71. predavao je biblikum (nauku o Sv. Pismu). Od ožujka g. 1771. 
do ukinuća Reda (1773.) bio je rektor varaždinskoga kolegija. 


Poslije ukinuća Isusovačkog reda Plantić živi u Varaždinu kao 
»veoma revan propovjednik« u Isusovačkoj crkvi Svete Marije, kasnije 
krivo prozvanoj Pavlinskoj. Umro je u sredini lipnja“ g. 1777. proviđen 
svetim sakramentima i pokopan je 16. lipnja u kripti župne crkve sv. 
Nikole u Varaždinu. 

Još nazad dvadesetak godina pokazivahu neupućeni njegov tobožnji 
grob u staklenoj škrinji pod oltarom Majke Božje u istoj župnoj crkvi: 
tu, govorilo se, počiva bivši paraguajski kralj; eno ima i krunu na glavi. 


8 Rukopisni trogodišnji šematizam zagrebačkoga kolegija od g. 1770. 

“ U maticama umrlih župske crkve varaždinske (str. 115.) zapisan je samo 
datum pogreba (16. lipnja). Bit će da je umro dan prije, 15. lipnja. U istim je 
maticama zabilježeno, da je Plantić bio »zelosissimus ad Sanctam Mariam con- 
cionator«. 

Maštanje! Na prvi pogled razuman čovjek mora pomisliti, da na tako- 
vom mjestu, u staklenoj škrinji, može da bude samo tijelo nekog sveca. 
I zaista, to su moći sv. Deodata, mučenika. Autentika se g. 1917. na- 
lazila u sakristiji župske crkve. 

Preostaje još, da odgovorim na pitanje, gdje i kako je nastala priča 
o Plantićevu kraljevanju. Priča o paraguajskom kralju Nikoli, kako je 
kolala nekoć u zapadnoj Evropi, ne zna za Plantića, pa je pusta izmi- 
šljotina, da je postojala medalja ili novac s napisom »Nicolaus Plan- 
tich I rex Paraquaiae«. Istina je samo, da se kovao podmenuti novac 
s napisom »Nicolaus I rex Paraquaiae«, no već je davno znanost utvrdila, 
da je taj tobožnji Nikolin novac kovan zato, da bi se naudilo Isusovcima. 
Protestant Southey, koji u djelu »History of Brazil« (London 1810. 
do 1819.) zabacuje priču o kralju Nikoli, upozoruje na činjenicu, da ni- 
gdje u redukcijama nije kolao novac, što uostalom znamo i iz spisa misi- 
jonara, koji su tamo djelovali, na pr. Martina Dobrizhoffera 
(Historia de Abiponibus tom. I., pag. 22 ss). 

Našim je ljudima nekoć bilo krivo, što stranci pišući o paraguaj- 
skom kralju Nikoli »prešućuju« Plantićevo ime. Tako se Gjuro De- 
želić u »Dragoljubu« (1864.) žalio na bečke novine »Vaterland«, koje 
u članku o paraguajskom kralju (1863., br. 159., 161., 163.) ne će da 
znadu za hrvatstvo toga kralja: »Mi smo već napokon i privikli tomu, da 
nam tuđini otimlju i sebi prisvajaju, gdje god šta mogu, pa nam nije ni 
čudo, što ni bečki »Vaterland« nezna, da je taj njegov kralj Nikola bio 
po dokazivanju drugih upravo Plantić, naš Hrvat.« 

Prva pisana vijest o Plantiću »paraguajskom kralju« potječe iz 
Madžarske g. 1805., a nalazi se u rukopisnom djelu bivšeg Isusovca 
Valentina Kačkovića (Kacskovise), koji za Plantića veli: Croata, 
falso habitus rex paraquaiensis (Hrvat, krivo držan paraguajskim kra- 
ljem). Grof Adam Oršić u svojim memoarima nimalo ne sumnja u 
istinitost Plantićeva kraljevanja". Oko g. 1800. priča je dakle bila raši- 
rena u Madžarskoj i Hrvatskoj, no postojala je jamačno već u XVIII. 
stoljeću. Mimoilazim njezin daljni historijat (o njemu v. »Hrv. Prosvjetu« 
1917.), a napominjem samo to, da ju je, s nekim drugim netočnim i kri- 
vim tvrdnjama, Smičiklas uvrstio u svoju »Poviest hrvatsku«, što 
svakako nije na ures ovoga inače lijepoga djela, jer je pravo rekao stari 
geograf Biischin g, da bajka o kralju Nikoli ide u red onih, kojih će 
se Evropljani jednom stidjeti. To i jest bio razlog, s kojeg je napisan 
ovaj osvrt na potpuno bezvrijedni članak »Vremena«: htio sam sprije- 
čiti, da bi se Hrvati morali stidjeti zbog lakovjernosti. 


Kako je nastala priča o Zagrepčaninu, »sinu čizmara«, koga su In- 
dijanci učinili svojim kraljem? Na to pitanje, u nedostatku pouzdanih 
izvora, može se odgovoriti samo nagađanjem: Plantić je bio u Paraguaju, 
a zvao se Nikola, dakle baš kao onaj izmišljeni paraguajski uzurpator; 
to je moglo biti dosta, da mašta naših starih prepričavanjem od bezazle- 
nog profesora napravi kralja. Isprva je to bila šala, pomalo se stalo i 
ozbiljno u to vjerovati. Tom je vjerovanju mogla dati povoda i ona fak- 


5 Arkiv za povjestnicu jugoslavensku, knjiga X. (1869.) str. 256. 

tična iki samo izmišljena audijencija i šala Marije Terezije: 
»Zdravo kralju, zdravo kolegol!« 
*k 


Plantić je g. 1775. izdao tiskom knjižicu »Pobožna i kratka za vsaki 
dan meseca premišljavanja vsem sveto ziveti i srečno vumreti želećem 
kruto hosnovita« (66 str. u 12%), a u rukopisu je ostavio prva dva dijela 
latinske gramatike na hrvatskom jeziku": »Kratko vpeljavanje k dijač- 
kom govorenju«. Djelo je prevodio s njemačkoga jezika na zamolbu 
hrvatske vlade, koja se tada nazivala »Hrvatsko Vijeće« (Consilium 
Croaticum). Sačuvao se drugi dio predan »Hrvatskom Vijeću« g. IT74. 
Ovaj prvi poznati pokušaj, da se izda latinska gramatika na hrvatskom 
jeziku zaslužio bi, da ga tko prouči, barem što se tiče gramatičkih naziva. 
Od 37 godina, koliko je bio član Isusovačkoga reda, Plantić je po prilici 
29 proveo u tuđini, od toga blizu dvadeset godina u španjolskoj Americi, 
a ipak je sačuvao toliko znanja svog materinskog jezika, da se je eto 
dao i na književni rad. 

Dr. Miroslav Vanino (Sarajevo). 


E. pl. Laszowski, Prilog književnom radu Nikole Plantića. (»Nastavni 
Vjesnik« 19821., str. 14—16.) 








— Dobro je, a ova eksekucija? 
— Čekamo zapovijest: Tko koga ima strijeljati? 

MODERNA ŠTAMPA 


NOVINARSKA ČAST I SOCIJALNO OSIGURANJE 
U BIVŠOJ AUSTRIJI 


Među najnovije regulacije novinarske organizacije spada austrijski 
savezni zakon od 18. VII. 1938. BGB1 Nr 228 o osnivanju novinarske ko- 
more (Pressekammer)" u Njemačkoj Austriji, koji može poslužiti kao 
ugled. Kod toga valja spomenuti, da je njemačko-austrijska novinska 
komora ugrađena u njemačko-austrijsku stalešku demokraciju kao po- 
sebna korporacija, a predstavlja pokušaj, da se zajedno povežu poslo- 
davci i posloprimci u jednoj samostalnoj i autonomnoj staleškoj korpo- 
raciji. Austrijski zakonodavac namijenio je novinskoj komori funkciju 
izabranog parlamenta javnosti, koji treba da na dostojan način reprezen- 
tira novinstvo i da prema načelu samouprave uređuje poslove, koji su 
povjereni njezinoj kompetenciji. Ovaj austrijski zakon o osnivanju novin- 
ske komore sadrži između ostaloga i važne radno-pravne norme. Na 
novinarsku komoru preneseni su kulturni i privredni zadaci kao i 
pitanja, koja se tiču novinarskog staleža po zvanju (5 4). Naročito 
je zanimivo, da taj zakon spominje i znanost o novinstvu (Zeitungs- 
wissenschaft), čije je njegovanje i skrb povjerena novinarskoj ko- 
mori. Ne opstoji neposredno pojedinačno članstvo lica, koja djeluju u 
novinstvu, jer je izgrađena na već opstojećim organizacijama poslodavaca 
(Verband der Tageszeitungen i Verband der Wochenzeitungen, Zeit- 
schriften und Fachblitter) i na organizacijama posloprimaca (stručne 
podorganizacije za novinare, novinske činovnike i novinske radnike u 
okviru »des Gewerkschaftsbundes der oesterreichischen Arbeiter und 
Angestellten«)". Prema ugledu na talijanski korporativni sistem pridržano 
je prema tome odjeljenje posloprimaca i poslodavaca, dok su za razliku 
od njemačkoga zakona o kulturnoj komori učlanjeni u novinsku komoru 
i radnici, koji su zaposleni u novinskim tiskarama (8 2). Poslodavci i 
posloprimci formiraju zasebno po jedan jednako veliki odbor, a oba 
odbora zajedno sačinjavaju glavnu skupštinu, koja izabire predsjednika 
komore. Podjela rada uređena je tako, da svaka sekcija i svaki pojedini 
savez uređuje za sebe poslove, koji se tiču samo njihovih članova, dok 
komora rješava one poslove, koji su svima zajednički. Saveznom kance- 
Jaru osigurana je kontrola, a on određuje i vrijeme početka djelovanja 
komore, izdaje provedbenu naredbu i staleški red, potvrđuje izbor komor- 
skog predsjednika itd. Zakon predviđa i časni sud, koji sudi o prekrša- 
jima staleškog reda, a kao kazne može dosuditi: pismeni ukor, novčanu 
kaznu i konačno privremeno ili trajno isključenje od izbornog prava. 
Predviđena su tri časna suda, i to po jedan kod Saveza novinara, saveza 


71 BCBI 1938, strana 461. — Zeitungswissenschaft. Monatsschrift fir internatio- 
nale Zeitungsforschung mit Archiv flir Presserecht. Berlin. 11 Jahrgang. No. 10. 
vom 1. X. 1936., str. 500. 

72. Rudolf _ Heizler: Der čsterreichische Pressekammer (Zeitungswissenschaft. 
Monatsschrift fir internationale Zeitungsforschung mit Archiv fir Presserecht. Ber- 
lin. 12. Jahrgang, No. 1. vom 1. I. 1937., str. 68. i s1.). 

dnevnih novina te saveza časopisa i stručnih listova. Staleški kažneni 
senat kod ureda saveznog kancelara koji je nadležan za sva tri časna 
suda, odlučuje o žalbama, koje uloži branitelj časti i osuđeno lice. — Poje- 
dini savezi, koji su uključeni u novinsku komoru, ovlašćeni su na skla- 
panje kolektivnih ugovora". — U vezi s ponovnim ujedinjenjem Njemačke 
Austrije s Njemačkom državom mogu se u pogledu novinarske komore 
očekivati promjene u vezi s odnosnom njemačkom organizacijom u duhu 
nacijonalnog socijalizma. 


U NJEMAČKOJ 


Među značajke njemačkoga nacijonalno-socijalističkog shvaćanja 
tiskovnog (novinskog) sistema spada naročito nastojanje, da se spriječi 
štetan utjecaj novinstva unutar same države kao i prema drugim drža- 
vama i narodima. U tom pogledu smatraju ideolozi nacijonal-socijalizma, 
da su stvorili moderan sistem novinstva, koji najbolje odgovara sadanjim 
prilikama, jer su zvanje i službu novinara (urednika) vezali uz određene 
po sebi razumljive značajne i obrazovne pretpostavke, ali ga podjedno 
oslobodili od sviju privatnih veza i obligirali jedino prema narodnoj za- 
jednici. S druge strane označena je naklada novina javnom službom jed- 
nako kao i samo novinarstvo, pa su iz nje izlučeni svi nepoželjni ano- 
nimni utjecaji. Na taj način nastoji se novinstvo izdignuti iz privatne i 
anonimne sfere te ga uže vezati uz narodnu zajednicu. No pored toga 
daje se novinstvu u pogledu međunarodnih političkih vijesti toliko slo- 
bode, koliko je potrebno za njegovo osposobljenje za istinsku međuna- 
rodnu saradnju. Na taj način nastoji se spriječiti (onemogućiti), da u nje- 
mačkom novinstvu neodgovorni elementi započmu međunarodni novinski 
rat, jer to konkretno konvenira privatnom nakladniku, jer se smatra da se 
samo na taj način može ukloniti iz međunarodnog života huškanje i vri- 
jeđanje drugih naroda. 

Njemački državni zakon od 22. IX. 1933. o državnoj kulturnoj komori 
i zakon od 4. X. 1933. o novinarima (Schriftleitergesetz) predstavljaju za- 
konsku podlogu za organizatornu izgradnju onoga (kulturnog) područja 
rada na kojemu prijašnja država nije uopće nalazila svoju posebnu za- 
daću, nego je prepustila same sebi ljude, koji su djelovali na kulturnom 
području uopće. Prijašnja država nije se — prema nacijonalno socijali- 
stičkoj konstataciji — mnogo skrbila za umjetnike, pisce, novinare i sl. 
Prema shvaćanju nacijonalnog socijalizma pretstavlja osnivanje državne 
kulturne komore u Njemačkoj prvi historički pokušaj, da organizira ljude, 
bez kojih se ne može ni zamisliti kulturan život određenog naroda. 


78 Dr. Camuzzi Siegfried: Die arbeitsrechtliche Bedeutung des Pressekammer- 
gesetzes (Rechtsfragen. Beilage zur Zeitschrift »Die Industrie«, offizielles Organ des 
Bundes der dčsterr. Inđustriellen. Wien. XII. Jahrgang, Nr. 7. vom 24. VII. 1938). 

74 RGBI I., str. 681. — Dr. H. Wiers: Das Reichszivilrecht. Anhang: Staats- 
grundgesetze. (Deutsches Reichsrecht in der Praxis Herausgegeben von Dr. O. War- 
neyer, Dr. Freisler und Dr. H. Wiers.) Berlin, 1936., str. 97. i sl. — Handbuch der 
Reichskulturkammer. Herausgegeben von Hans Hinkel. Bearbeitet von Gilinther 
Gentz. Deutscher Verlag fiir Politik und Wirtschaft Berlin. 1937. — Dr. Karl Frie- 
drich Schrieber: Das Recht der Reichskulturkammer. Berlin. 1935., str. 227—254. 

Državna kulturna komora uključuje u sebi vodstvo politike, privrede i 
kulture kao faktora oblikovanja narodnog života, pa dok politika (kojoj 
pripada primat nad privredom) pretstavlja djelovanje nacijonalno-soci- 
jalističkog naziranja u vanjskom materijalnom životu, a kultura djelo- 
vanje istoga svjetovnog naziranja iz duše i duha čovjeka, nastoji pome- 
nuta komora spojiti oboje u harmoničko jedinstvo smatrajući da u nji- 
hovoj sintezi leži bogatstvo i sila naroda. Zbog toga nastoje se svi ti utje- 
caji koncentrirati u pomenutoj kulturnoj komori. 

Njemački tiskovni zakon od 7. V. 1874. (RGBI, str. 65) nadopunjen 
je i izmijenjen zakonom od 1. VII. 1883. (o preinačenju obrtnog zakona), 
zakonom od 3. VII. 1914. (o zabrani izdavanja vojničkih tajna), zakonom 
od 13. X. 1923. (o ukidanju minimalnih i maksimalnih iznosa novčanih 
kazna) i zakonom od 4. IL. 1931. o izmjeni osnovnoga tiskovnog zakona). 
Prema njemačkom tiskovnom pravu potpada sloboda tiska samo pod ona 
ograničenja, koja su zakonom propisana ili dozvoljena. Među zakonske 
odredbe, koje sadrže ograničenja slobode tiska spada naročito zakonska 
naredba državnog ministra od 19. XII. 1932. (RGBI I., str. 548) o održanju 
unutarnjeg mira u vezi s periodičkim tiskopisima; prethodne zapljene 
tiskopisa mogu se provesti samo u događajima, koji su predviđeni zako- 
nom (8 23.); te odredbe o zapljeni nadopunjene su zakonskom naredbom 
državnog predsjednika od 4. II. 1933. (RGBI I, str. 35) o zaštiti njemačkog 
naroda, a prema kojoj se u određenim događajima mogu zabraniti perio- 
dički tiskopisi. 

Novo formiranje njemačkog novinstva", koje je uslijedilo nakon pre- 
uzimanja vlasti po nacijonalnom socijalizmu, bilo je tako duboko, da je u 
bitnosti završeno tek tečajem drugog polugodišta 1936., o čemu je izvije- 
stio Max Amann, predsjednik državne novinarske komore, na stranačkom 
kongresu u rujnu 1936. Tek od tog momenta bilo je moguće pružiti pre- 
gled stanja njemačkog novinstva na novoj osnovi. Tu zadaću preuzeo je 
Zavod za novinsku znanost na sveučilištu u Berlinu, čiji je rezultat izne- 
sen u spomenutom šestom izdanju »Handbuch der deutschen Tagespresse« 
(Leipzig-Frankfurt a. M. 1937.). U predgovoru tome izdanju napominje 
Amann, da je prije preuzimanja vlasti po nacijonalnom socijalizmu no- 
vinstvo sve više gubilo neposrednu vezu s narodom, a pored toga nije se 
smatralo odgovornim samom narodu, nego svojim nalogodavcima, koji su 
sastojali od političkih stranaka, privrednih interesnih zajednica ili podu- 
zeća. Kad je nacijonalni socijalizam oslobodio narod od njegove raspar- 
čanosti u stranke, klase, interese i interesente, bilo je potrebno njemačko 
novinstvo ponovno privesti njegovoj narodnoj njemačkoj zadaći. Pri tome 
postavio je nacijonalni socijalizam načelo, da njemačko novinstvo mora 
služiti narodu isto onako, kako mu služi nacijonal-socijalistička stranka, 
a na mjesto neodgovornosti mase postavio odgovornost pojedinca, i to 
pisca, nakladnog zavoda i uprave.Na taj način isključeno je svako mono- 
poliziranje novinstva. Kod toga je načelo privatnog vlasništva na novi- 
nama dovedeno u sklad s osnovnim naziranjem nacijonalnog socijalizma 
o njegovoj socijalnoj funkciji; na taj način otklonjen je monopol naci- 


768 Erich Lorenz: Die Entwicklung des deutschen Zeitungswesens. Eine stati- 
stische Untersuchung. Band L. Charlottenburg. 1937. 

jonalno-socijalističke stranke. U spomenutom predgovoru napominje 
Amann potrebu zdrave privredne podloge njemačkog novinstva, a pri tome 
zastupa shvaćanje, da se ne smije dirati u njegovu mnogostranost, koja 
se u Njemačkoj razvila kao rijetko gdje na svijetu. Prema tome isklju- 
čeno je središnje mjesto za određivanje sadržaja sviju novina tako, da 
je uvijek odlučan vlastiti novinarski rad. No s druge strane naročito je 
naglašeno, da država mora paziti da novinstvo štetnim novinskim rasprav- 
ljanjem ne ošteti (ugrozi) velika životna narodna pitanja, pa za to ne 
smije predstavljati nastavak neodgovornog parlamentarnog sistema, nego 
se mora povezati s dobrom naroda. 

Postepeno (iza 30. I. 1933.) smanjen je broj novina u Njemačkoj tako, 
da danas opstoji okruglo 2200 namjesto prijašnjih 3250 novina. No s druge 
strane povećana je ukupna novinska naklada. To se vidi po tome, što 
u Njemačkoj opstoji okruglo oko 17 milijuna kućanstva, dok je ukupna 
naklada njemačkih novina iznosila u posljednjem četvrtgodištu 1936. oko 
18,7 milijuna komada. To znači, da njemačka novina (bez časopisa) ulazi 
u svako njemačko kućanstvo. No s druge strane povećan je broj dnevnih 
novina, koje izlaze jedanput ili višeput dnevno tako, da mjesto 63,3% u 
godini 1932. iznosi njihov broj danas 76,6%. Prevladavaju malene i srednje 
novine tako, da naklada 81,7% sviju novina iznosi oko 8000 primjeraka, 
a te su najzgodnije za propagiranje domovinske misli. Pomenuti najnoviji 
»Handbuch der Deutschen Presse« donosi potanke podatke o njemačkim 
korespondencijama; kao preduvjet za vršenje takve novinarske službe 
propisan je pristup u Reichsverband der Deutschen Korrespondenz- und 
Nachrichtenbureaus e. V.«. 

Njemački državni zakon o državnoj kulturnoj komori pretstavlja 
bazu na kojoj se osnivaju kasnije zakonske odredbe o državnoj novinskoj 
komori (Reichspressekammer), “o novinarima i naredbe vijeća za pri- 
vrednu propagandu. Sve te zakonske odredbe ne promatraju novinstvo 
kao stvar, nego kao rezultat stvaralačkih ličnosti. Radi toga isključeni 
su iz novinstva utjecaji, koji se ne mogu kontrolirati, i to ukidanjem ano- 
nimnog kapitala i uključenje povjerenika kao zastupnika nepoznatih tre- 
ćih lica. Pored toga uključeni su novinari i nakladnici u usku stalešku 
zajednicu. 

Pitanje slobode tiska u Njemačkoj bilo je opetovano predmet napa- 
daja sa strane inozemstva. Radi informacije inozemstva o tom pitanju 
istaknuo je Dr. Six u svojoj raspravi, da je pojam slobode tiska, koji je 
fiksiran po francuskoj revoluciji vremenski vezan, i da se njegova povi- 
jest može razumjeti samo zajedno s povijesti odnosnih država. Nadalje 
spominje Six da su mjere, koje su po nacijonalnom socijalizmu prove- 
dene u Njemačkoj, samo refleksi promjena pojma slobode tiska, koji 
se kasnije razvio u Engleskoj i Francuskoj, a koje su novinstvo u znatnoj 
mjeri ograničavale. No dok je novinar u tim državama vezan zahtjevima 
ekonomičnosti i zahtjevima novinskih nakladnika (trustova), smatra naci- 
jonalni socijalizam novinare i novinske nakladnike čuvarima narodne za- 
jednice, koji treba da predano služe narodu i državnom vodstvu. Novinar 


#8 Dr. F. A. Six: Pressefreiheit und internationale Zusammenarbeit. HambureE. 

treba da prema nacijonalno-socijalističkom shvaćanju vrši državno-poli- 
tičku službu, jer je (za razliku od prijašnjega njegovog položaja) dobio 
novi važniji položaj u državno-pravnom smislu. To se vidi i po posebnim 
staleškim sudovima novinara po zvanju. Six napominje, da je upravo no- 
vim njemačkim novinarskim pravom zajamčena samostalnost suodgovor- 
nost novinara, jer su postali slobodni i neovisni od mnogobrojnih utje- 
caja, koji nijesu spojivi s njihovim uvjerenjem i novinarskim ethosom, 
tako da ne opstoji nikakvo uniformiranje njemačkog novinstva, a koliko 
zastupaju jednako shvaćanje, svodi to na njihovo jednako političko uvje- 
renje i isti svjetovni nazor. 

Argumentacija inozemnih kritičara protiv njemačkog novinstva pro- 
matra čitavo pitanje s liberalističkog shvaćanja, no ovo se prema napo- 
meni nacijonalnog socijalizma ne može primijeniti na nove njemačke 
prilike ni na novo shvaćanje o zadaćama novinstva uopće. Ističe se, da i 
njemačko novinstvo uživa slobodu kritiziranja, ali ona iz općih narodnih 
interesa sua sponte ne kritizira ono, što narodu služi, nego samo ono, što 
narodu škodi. Nacijonalni socijalizam smatra, da njemačko novinstvo 
uživa u granicama, koje se same sobom razumijevaju, a koje postavlja 
životni interes njemačkog naroda, mnogo veću mjeru slobode, nego libe- 
ralno novinstvo u drugim državama, jer ni u njima ne opstoji apsolutna 
sloboda novinstva. Nacijonalni socijalizam podsjeća na činjenicu, da je 
novinarska sloboda velika fraza i fantom, kojim se zanose naivni ljudi, 
pošto sloboda tiska nije nikad nigdje opstojala niti danas opstoji, jer je 
novinstvo uvijek o nekom ovisilo i uvijek je nekom služilo. Pitanje sa- 
stoji u odgovoru, kome treba da služi novinstvo, da li neodgovornoj po- 
slovnoj ili stranačkoj politici, ili anonimnim silama novca i rušenju svega 
ljudskoga kulturnog poretka, ili narodu i njegovim životnim interesima, 
odnosno političkim instancijama, koje su odgovorne za život naroda. Naci- 
jonalni socijalizam zastupa mišljenje, da je zakonom od 4. X. 1933. o 
urednicima-novinarima uveden red u dotadanji kaos i uvedena jasna i 
jednostavna struktura u njemačko novinstvo, pošto je tim zakonskim pro- 
pisima statuirana odgovornost za sadržaj novina, odnosno, jer je odgovor- 
nost prenesena od stvari na osobe. Tim zakonom određena je osobna 
odgovornost za redakcijoni dio novina, koji uključuje u sebi njihov du- 
ševno-moralni i politički sadržaj. Svaki pojedinac odgovara za svoj rad 
prema narodnoj zajednici, t. j. lice, koje piše u novinama i time stvara 
javno mišljenje, odgovara državi i javnosti za svoje djelovanje. Lice, koje 
slobodno ustanovljuje sadržaj određene novine (časopisa), odnosno koje 
redakcijonalno sređuje priloge novinskih saradnika i odlučuje što će se 
od toga materijala uvrstiti u tiskane novine, mora osobno za to odgo- 
varati. Na taj način uspostavljen je neposredan odnos između novinara, 
naroda i države, kojima je potonjima novinar (pored svoje savjesti) odgo- 
voran za svoj novinarski duševni rad. — Werner Humm u svojoj ziriškoj 
disertaciji »Ludwig Borne als Journalist« (Affoltern. A. A. 1937.) ne iznosi 
samo karakteristiku Bčrnea kao novinara, nego analizira njemačko du- 
ševno stanje u vrijeme probuđene političke svijesti, čiji centralni pro- 
blem pretstavlja pitanje građanske slobode, koju smatra osnovnom pret- 
postavkom za uspješan razvitak čovješanstva. Humm drži, da su sva 
druga djela besmislena doklegod nije izvojštena građanska sloboda. 

U nacijonalno-socijalističkoj Njemačkoj smatra se, da se novinari 
(koji treba da putem dnevnih novina podržavaju uske veze između vod- 
stva i naroda), nalaze na naročito eksponiranom mjestu. Zbog toga nasto- 
jalo se pravnom regulacijom zvanja novinara urediti moralne i intelek- 
tualne pretpostavke za njegovo vršenje. No pored toga uređeno je i pi- 
tanje socijalne zaštite novinara u starosti. Poseban povjerenik za rad (vla- 
din predsjednik Rudiger) izdao je 5. I. 1938. »Tarifordnung fir die in Zei- 
tunfsverlagen beschšttigten Schriftleiter« propise, kojim se sa strane 
države prvi put u Njemačkoj jedinstveno reguliraju pitanja materijalnoga 
i privrednog osiguranja novinara. Zbog važnosti iznosi se u uvodu toga 
tarifa potreba povjerenja i saradnje između nakladnika i novinara. Ta 
tarifa vrijedi za novinare, koji su stalno i po svom glavnom (novinarskom) 
zanimanju namješteni kao takvi kod nakladnika, čije su novine uklju- 
čene u Državni savez njemačkih novinskih nakladnika. Ova tarifa vrijedi 
i za novinare, koji djeluju u inozemstvu, ako svoju službu vrše u korist 
domaćih (njemačkih) naklada. Ova tarifa ne vrijedi za novinare, koji se 
pripremaju za novinarsko zvanje, novinske stenografe ni tehničko po- 
moćno osoblje. Za zaključenje ugovora o namještenju novinara mjero- 
davna je odredba 8 17. zakona o novinarima, na koji se na više mjesta 
poziva pomenuti tarifni red. Novinari moraju primati stalnu plaću (ein 
festes Gehalt), a pripada im i naknada za potrebne službene izdatke. U 
slučaju smrti novinara mora nakladnik isplatiti licima, koje je on bio du- 
žan izdržavati, mjesečnu plaću onog mjeseca, u kojemu je uslijedila smrt, 
i najmanje mjesečne plaće za iduća tri mjeseca. Novinaru, koji je namje- 
šten kod određenoga nakladnog poduzeća najmanje šest mjeseci, pripada 
pravo na dopust, koji iznosi najmanje: u prvoj godini zaposlenja dvije 
sedmice, u drugoj i trećoj godini zaposlenja tri sedmice, a u slučaju tro- 
godišnjeg zaposlenja četiri sedmice. Novinaru pripada pravni zahtjev na 
neprekidni odmor od 24 sata u jednoj sedmici. Vrijeme otkaza iznosi naj- 
manje šest sedmica, a vrši se krajem kalendarskoga četvrtgodišta. Nakon 
izmaka triju godina zaposlenja iznosi otkazno vrijeme najmanje tri mje- 
seca, a nakon izmaka deset godina zaposlenja najmanje šest mjeseci prije 
izmaka kalendarskoga četvrtgodišta. — Naročita važnost pripada odredbi, 
kojom se dosadanje obligatorno privatno utanačenje (s obostranim pra- 
vom otkaza) o opskrbi u starosti, statuira kao zakonska dužnost. Novi- 
nari, koji su navršili 25 godina i koji su nakon dovršenja vremena izo- 
brazbe tečajem jedne godine djelovali kao takvi, obvezani su da se dadu 
osigurati kod »Die Versorgungsanstalt der Deutschen Presse G. m. b. H.«. 
Nakladnik smatra se osiguranikom, a dužan je plaćati 5% od svakovre- 
mene mjesečne plaće novinara kao udio na premijama, dok se novinar 
smatra neopozivim osiguranim pogodovnikom. 


U ČEHOSLOVAČKOJ 


Upotpunjjeno i prošireno drugo izdanje čehoslovačkoga tiskovnog 
prava pod naslovom »Tiskovć pr&vo československe Ochrana cti, tiskove 
novely, slovenske tiskovne zakony, redaktorsky zakon atd« (Prag, 1938.) 
na 608 stranica s primjetbama red. Jana Hrabenek-a nadopunjeno po prof. 
Dr. Albertu Milota, pretstavlja publikaciju, koja u 18 otsječaka iznosi si- 

stematski pregled sviju tiskovnih pravnih propisa, koji vrijede u Čeho- 
slovačkoj. Čehoslovačko tiskovno pravo još dosad nije unificirano, pa još 
vrijedi staro austrijsko i bivše ugarsko zakonodavstvo. Prvo izdanje iza- 
šlo je godine 1893. i odmah raspačano. Pomno obrađeni komentar toga 
tiskovnog prava sastavili su spomenuta dvojica autora, koji su sudjelovali 
u parlamentarnoj pripremi nekih kasnijih zakona, koji se tiču tiskovnog 
prava. Pored zakona o urednicima prikazan je i pravilnik za urednike, 
koji se nalaze u državnoj službi, zatim zakon o plaćama namještenika 
obustavljenih periodičkih publikacija, zakon o raspuštanju političkih stra- 
naka koliko se tiče obustave stranačkih listova raspuštenih stranaka. 
U prvom izdanju bio je sadržan i popis stranih periodičkih publikacija, 
kojima nije dozvoljen pristup u Čehoslovačku; taj popis je izostavljen u 
drugom izdanju, jer se neprestano revidira i mijenja, pa njegovo objav- 
ljenje ne bi imalo praktične vrijednosti. U drugom izdanju uvršteni su i 
oni zakoni, koji se ne ubrajaju u tiskovno pravo u užem smislu, ali spa- 
daju u tiskovno pravo u širem smislu, jer se izravno tiču tiska. 

Poznato je, da je i kod nas pokrenuta akcija, kojoj je svrha, da se no- 
vinarima po zvanju osigura sloboda i neovisnost. Novinarska društva na- 
glasila su već opetovano zahtjev, da se uredi pitanje novinarskoga soci- 
jalnog osiguranja u formi novinarskih mirovina. Kao ugled istaknut je 
primjer Čehoslovačke, koja je u svrhu osiguranja novinara, zaštite nji- 
hovog naziva i zvanja, uložila najedamput u novinarsku mirovinsku za- 
kladu 35 milijuna Kč, a svake godine doprinosi 5 mil. Kč. za njezino 
upotpunjenje. To pitanje dosta je povoljno uređeno i u Rumunjskoj, Ugar- 
skoj i Grčkoj, dok je već prije toga skinuto s dnevnog reda u Italiji, Engle- 
skoj, Njemačkoj i Francuskoj, gdje se novinari radi svoga zaštićenog po- 
ložaja smatraju viđenim i utjecajnim faktorima javnog života. U Jugo- 
slaviji je to pitanje otvoreno od gođine 1926., jer se ne provode odredbe 
o novinarskim mirovinama. Novinarski stalež u Jugoslaviji nastojao je 
u posljednjim godinama pročistiti svoje redove od nadrinovinara, koji su 
htjeli novinarsko zvanje zloupotrebiti za nečasne i čisto egoistične pot- . 
hvate. Organizirani novinarski stalež bori se protiv takvih nadrinovinara 
i uporno traži, da se novinarima smatraju samo ona lica, kojima je novi- 
narstvo isključivo životno zanimanje. Ne smije se dozvoliti, da u XX. sto- 
ljeću ostane na ulici stari novinar, koji je tečajem čitavoga svog života 
služio javnom interesu s razloga, jer je u svom napornom radu postao 
nemoćan. Ne smije se dozvoliti, da novinari vrše svoju odgovornu službu 
uz perspektivu, da za vrijeme vršenja svoga zvanja ovise o nečijoj milo- 
sti, a kad ostare, svrše u azilu za nemoćnike i beskućnike. Novinar mora 
biti osiguran u svojoj socijalnoj egzistenciji i to osiguranje treba čim 
prije provesti u djelo, jer ono ne pretstavlja samo osobni interes novi- 
nara, nego socijalnu dužnost zajednice, kojoj savjesni novinari predano 
posvećuju sve svoje fizičke i duševne sposobnosti. Zakonska regulacija 
svih tih pitanja nailazila je dosad na zapreke i ako je za provedbu osi- 
guranja novinara po zvanju već bila statuirana podloga. Konačno ovla- 
štuje $ 91. financijalnog zakona od 28. III. 1926. ministarstvo socijalne 
politike i narodnog zdravlja: a) da nakon odobrenja ministarskog vijeća 
propiše naredbu sa zakonskom snagom o uređenju odnosa između novi- 
nara i vlasnika novina, b) da nakon odobrenja ministarskog vijeća pro- 

piše naredbu sa zakonskom snagom o provedenju posebnoga mirovinskog 
osiguranja novinara mimo prečišćenog teksta zakona o mirovinskom osi- 
guranju službenika, i c) da nakon odobrenja ministarskog vijeća propiše 
naredbu sa zakonskom snagom o proširenju mirovinskog osiguranja pre- 
ma propisima prečišćenog teksta zakona o mirovinskom osiguranju služ- 
benika i na novinare u slučaju, da se naredba, koja je spomenuta pod toč- 
kom b) ne donese do kraja lipnja 1938. — Dok se ne donesu ove naredbe 
u pitanjima radnog odnosa i mirovinskog osiguranja važe za novinare 
propisi naredbe o uređenju odnosa između novinara i vlasnika novina 
od 25. IX. 1926. (Službene novine broj 219.-VII. od 28. IX. 1926.) s nje- 
zinim izmjenama od 28. III. 1928. kao i opstojeći propisi zakona o osi- 
guranju radnika, zakona o zaštiti radnika i obrtnog zakona. Opstoji oprav- 
dana nada novinarskog staleža, da ove zakonske odredbe ne će ostati 
prazno slovo na papiru, i da će njihova provedba poslužiti kao podloga 
za dalju izgradnju njegovih prava i zakonitih interesa. 


Dr. Eugen Sladović 


MISLI MLADE GENERACIJE O POLITICI | MORALU 


I. 
O »RAZLOMCIMA« 


Narcis Jenko (Fra Eugen Matić) vrlo dobro je iznio tipove moralnih 
»razlomaka«. Naziv je uzeo iz matematike misleći na ljude, koji nijesu 
cijeli, potpuni, izgrađene duhovne ličnosti, već polovičnjaci, moralni sla- 
bići i umni osrednjaci. Narcis ih je zapazio vrlo mnogo i to u svim 
granama i slojevima društva. Oštro i, ponekad, ironično ocrtao je i 
njihovu umnu i moralnu trulost, prekrivenu velom moderne društvene 
namještenosti, bontona i »civilizacije«. No, on se ograničio u glavnom 
na razlomke u privatnom i društvenom životu čisto s moralnog gledišta. 
Te tipove, te razlomke opažamo i mi svuda oko sebe u svim društvenim 
slojevima, dobima i prilikama. I lični i društveni poroci mnogima su 
postali kao nešto potrebno i moderno. Nešto, što se i ne smije zamjeriti, 
što je »prirodno« i »opravdano«. I što je glavno, to se daje kao »suvre- 
meno«. Uzgoj uma i srca zamijenjen je među mnogima uzgojem tijela i 
kultom materije. »Novo sunce sja« vele ti prosvjetljeni i sretni »napred- 
njaci«. Na prošlost se ne smije gledati, već samo na sadašnjost. I na- 
ravno dali su novo društvo, izgradili su novoga čovjeka. I taj se zbilja 
po vanjštini čini simetričnim, izrazitim i vrlo bogato urešenim. Pro- 
matrajući njegove namještene pokrete i riječi, njegovu vanjštinu u 
društvenom životu, kao i njegove poglede na nova vremena i novi život 
u novom svijetu, neupućen bi se čovjek za čas zanio kao za nekim idol- 
čovjekom novoga doba. Ali taj novi čovjek kreće se u društvu najčešće 
s prazninom u svim pogledima, nazorima; mislima i zanimanjima. On je 
iznutra prazan i pust. I ne samo to, — on je truo. 

Ali, osim tih moralnih razlomaka, koji u rukavicama, u salonskom 
odijelu i s uglađenim licem truju okolinu u kojoj žive, naročito oni 
u srednjim i višim slojevima, mi opažamo jednu drugu vrst razlomaka, 
koje Narcis u onim prilikama nije iznio. Ti su mnogo pogubniji, jer od 
njihovih ličnih slabosti trpi ne samo obitelj, društvo i stalež, nego i 
narod, u kome žive. Te se može nazvati političkim razlomcima. 

Među tim političkim slabićima razlikujemo dvije vrste. Jedni su 
politički razlomci u čisto moralnom pogledu, i to ne toliko u pri- 
vatnom, osobnom moralu, koji se samo njih tiče i koji u glavnom samo 
njima manosi posljedice, koliko na one moralne slabiće u javnom radu, 
koji se tiče naroda i koji nanosi prirodne posljedice narodu. To su oni 
razlomci, koji su omrčili svoj značaj podmitljivošću, korupcijom, preva- 
rama, izrabljivanjem neukih i siromašnih slojeva, sebičnim zgrtanjem 
narodnog novca i ostalim nemoralnim činima. To su onakvi nemoralni 
politički tipovi, na koje je Starčević režio žestinom »stekliša«, koje je 
šibao u govorima, poslanicama i pismima. 

U drugu vrst političkih polovičnjaka spadaju razlomci u pogledu 
njihove narodno-političke svijesti i duhovnih sposobnosti. za rješenje 
teških i odgovornih zadataka. Ti se razlomci odlikuju neizgrađenom svi- 
ješću, nedovoljnom ozbiljnošću, nedosljednošću i umnim ograničenostima. 
To su oni sitni, prosječni duhovni »malograđani«, koji se inače nameću 
na mjesta za koja su potrebni jedino izgrađeni, visoki intelektualci. 

Naravna stvar, da se ti dvovrsni politički razlomci teško daju odva- 
jati. Ima ih doduše, koji su razlomci, na pr., samo u moralnom pogledu, 
a što se tiče njihove svijesti i umne sposobnosti, oni su prilično cijeli 
ljudi. Ima ih i obratno, koji su u radu za narodnu stvar potpuno nespo- 
sobni i nesvijesni, ali su ipak moralni; ne varaju, ne izrabljuju položaj 
u vlastite sebične svrhe i t. d. Ali takvih, bilo jednih bilo drugih, ima 
malo. Da ti razlomci, naime, budu još gori, u njima se, u vrlo mnogo 
slučajeva, udružila polovičnost i slabost u moralnom i intelektualnom 
pogledu. 

U ovome članku, ja ću se više osvrnuti na ove druge, duhovne oznake 
političkih razlomaka, na svijest i umne sposobnosti, negoli na one prve. 
Da ne upotrebljavam uvijek naziv razlomci, uzimat ćemo mjesto njega 
i sinonime, kao n. pr. slabići, polovičnjaci, strančari, i t. d. 


II. 
ZNAČAJKE POLITIČKIH RAZLOMAKA. 


Jedna od loših osobina političkih, duhovnih razlomaka jest nedo- 
voljna ozbiljnost. Svakako je ozbiljan onaj javni radnik, koji, 
prije nego se upustio u javni rad, razmišlja da li kreće pravim putem, 
da li je sposoban vršiti dužnost svoga položaja, i da li mu se povjereni 
posao kosi ili ne kosi s načelima etike, morala i narodno političkih 
načela. Ozbiljan čovjek razborito pazi na sve činjenice i pojave u djelo- 
krugu svoga rada. Ispituje njihove uzroke, raščlanjuje ih, razmatra ih 
i stvara zaključke društvenog i narodnog života. Prije svakoga javnoga 

djela, ozbiljno istražuje pravilnost i opravdanost vlastitih riječi, misli 
i očevidnih djela, eda ne padne pod opravdane udarce neprijateljske 
kritike. Ozbiljnost izgrađene javne ličnosti očituje se u savjesnom osje- 
ćaju odgovornosti, u muževnom shvaćanju težine i važnosti narodnih 
“X problema. Naprotiv, politički razlomak je općenito neozbiljan, on slabo 
vodi kontrolu nad vlastitim radom; lako i brzo se zanese za stanovitu 
misao ili za vođenje kakova rada, pa za neko vrijeme radi u potpuno 
protivnom smjeru. On ne daje mnogo važnosti uticajnim i presudnim 
činjenicama, što nastaju u vlastitoj okolini, ili možda u tuđem djelo- 
krugu, ali koje činjenice imaju upliva na njegov rad. 

Razlomak obično nema izgrađene i čvrste svijesti. On 
ne ispitiva, da li je ispravno ono što osjeća i za što se bori. On niti ne 
kuša proučiti i produbiti narodno-političke ideje. Nema tvrdog uvjerenja 
o ispravnosti i neispravnosti tih ideja. Razlomak se često zanosno bori, 
ali obično to proizlazi iz ambicije, častohleplja i računa. Ima, naravno, 
slučajeva da se razlomci bore bez tih sebičnih natruha u namjerama. 
To su rijetki izuzeci. No malo ih je među njima, koji bi se borili iz 
visoke svijesti o dužnostima prema narodu. 

Potpuno svijestan narodni radnik radi za uspjeh, ali ne zbog uspjeha, 
već jedino iz moralne i narodno-političke svijesti o dužnostima. Razlo- 
mak, međutim, radi jedino zbog uspjeha. On je radin, ako ga se uvjerava 
za siguran uspjeh, jer obično misli na priznanje, slavu i korist. Starčević 
. vrlo lijepo veli o radu i uspjehu: »Uživajući što imamo, stojeći gdje se 
nalazimo, upotrebljujući što možemo, svom snagom radimo o napretku 
“ Hrvatske, pa makar i sigurni da od toga napretka ne budemo ni kus 
doživjeli, a kamoli dobili.« Često i razlomci i potpuni ljudi rade za istu 
svrhu, ali iz sasvim različitih motiva i s različitim metodama. Motiv 
je potpunog čovjeka u dužnosti prema svojoj savjesti i narodu. Način 


pak rada može biti bilo koji, ali i taj je obično skladan s načelima koje 


naglašava. Njegova se teorija i praksa ponajvećma očevidno slažu. I ma- 


kar ne naglašavao uspjeh rada, makar na nj i ne mislio, uspjeh će 


svejedno doći, kao posljedica pravilna rada i dosljednosti. 

Razlomak, ako nije siguran za brz i siguran uspjeh, teško će se 
latiti posla, koji traži napor i žrtve; naprotiv, svijestan rodoljub radi 
pravilno, točno i savjesno da ispuni svoje dužnosti. Sjajan primjer takva 
svijesna rada je, na pr., Starčevićev život i rad. A kao načelo vrijede 
njegove riječi: »Ja i ne kažem da slobodna Hrvatska mora biti, niti da 
će biti, ali ja ću ispuniti svoje deržanstvo.« 

Neozbiljnost i nesvijest političkih razlomaka očituje se i u njihovoj 
tankoćutnosti (sentimentalnosti) u političkom radu. I njima često 
u radu smetaju različiti obziri. Oni iz obzira prema prijateljima, znan- 
cima i uvaženim ličnostima, s kojima se idejno ne slažu, često sustaju 
u pravilnu radu, eda im se ne zamjere. Svijestan narodni radnik, napro- 
tiv radi pravilno i dosljedno, bez ikakva obzira prema ikomu i ičemu. 
On će radije pregorjeti sve naklonosti i ljubav, makar i najuglednijih 
i najmilijih, nego se odreći ispravna rada i svojih dužnosti prema narodu 
i domovini. »Ne valja gledati ni ne gledati ikomu ugoditi ili neugoditi, 
nego treba pravim putem koracati naprijed, pa bilo što mu drago« 
(Starčević). 

Usko vezan uz svijest i ozbiljnost jest i osjećaj odgovornosti. 
Moralni političar ne boji se odgovornosti za svoja djela, stoga pazi na 
svaki potez. Razlomak, naprotiv, radi vrlo bučno ondje gdje se ne traži 
neka naročita odgovornost. Naročito se čini jakim, neustrašivim i ener- 
gičnim kad je na čelu mnoštva. Kadkada postane bijesni vikač, 
neki umišljeni div. Pogledajte ga, međutim, kakav je, ako ga mnoštvo 
ostavi. Povlači se iz javnosti, skriva se. Ne usuđuje se ni glasno progo- 
voriti, a kamo li, na pr., održati jedan značajan govor. Strančar je jak, 
ako mu je zaleđe jako — u samoći on bježi od javnosti. Izgrađena ličnost, 
naprotiv, ne boji se nikoga, i nije ludi zanešenjak, koji će glavom o zid, 
ali zato se ne boji reći svoje mišljenje i boriti se za narodno pravo sve, 
ako je i sam, i u tome i leži njegova duhovna snaga. On »istinu kazuje 
pod svaku cijenu i uspravno stoji na svakom vjetrue kako je vrlo lijepo 
Meštrović ocrtao neslomivi značaj Bulićev. 

Poznato je, da razlomci vrlo brzo »polete«, a u prvom neuspjehu 
vrlo brzo padnu. Izgube volju, očajavaju, izgube glavu i obično postaju 
odvratni defetisti. Svijestan rodoljub ne očajava ni ako ga i najvjerniji 
napuste, izdadu, i čak ako ga i progone, nego prelazi preko svih zapreka; 
radi neumorno i dosljedno uvjeren, sve ako i ne uspije, uspjet će njegovi 
sljedbenici, jer pravda i istina konačno moraju pobjediti. 

Jedna je od najboljih oznaka što ocrtava duhovni kukavičluk razlo- 
maka silan strah od kritike. Strah, da se ne iznesu na javnost loše 
strane, da ne budu ostavljeni, i da ne izgube položaj. Naročito se strančar 
boji spoznati i imati u vidu vlastite negativnosti. On nemože priznati 
da ima nešto loše, što nije u redu među njegovim redovima, nego se 
na svakom mjestu diči kakvim sporednim dobrim svojstvima. 


Metoda razlomaka odgovara i njihovom duhu. I jedino su u tome 
dosljedni. Da održe neupućeno mnoštvo uz sebe, rado se služe dema- 
goškim sredstvima. Obećavaju ono što ne mogu izvršiti. Priređuju 
mnoštvu zabave, laskaju i govore o svojim tobožnjim velikim žrtvama 
i naporima što ih čine za to bijedno mnoštvo. Govore o nepogrešivosti 
svojih puteva, o svojoj čistoj i sjajnoj prošlosti, o svojim velikim za- 
slugama za narod i domovinu. Naročito im naglašuju svoj »patnički i 
skromni život«. Kad govore radnicima, onda su oni po svojim riječima 
neki proleteri, siromasi koji skapavaju od neimaštine i rada za radnički 
narod. Kad su među seljacima, onda se bore za »seljačka prava«, za 
seljačke političke sisteme i vlade. 


Politički razlomak, u slučaju uspjeha nekoga podhvata, nekoga rada, 
makar on i ne bio glavni učesnik, sve glavne zasluge pripisuje sebi. 
Traži da se to javno priznaje. Sam sebe uvrštava među narodne velikane. 
Da je po slučaju kipar, sam bi sebi podigao spomenik slave i zasluga. 
Ako pak neki pothvat ne uspije, kao što obično i biva, onda je bijesan. 
Traži krivce, gdje im nema. Svatko ga je izdao. Svi su drugi pogrešno 
radili. Nije se njega slušalo. I — po njegovim riječima — golema je. 
šteta što nije uspjela njegova »genijalna« zamisao, i to sve krivnjom dru- 
gih, samo ne njegovom. 

Razlomku je uopće glavno ispoljiti svoju osobu, i ideja ga ne zanosi, 
za ideju se malo bori. Također se zanosi za osobnost i bori se za osobnost. 

Međutim osoba je privremena, relativna i podložna okolnostima. Ideja 
je, naprotiv, vječna, apsolutna i nezavisna o bilo kakvim prilikama. 

Suvremena ličnost može i napustiti ideju za koju se borila. Može 
odustati od rada. Može i naglo umrijeti. Ideja, međutim, ostaje i dalje. 
I u tom slučaju razlomak izgubi sve. Naročito su strančarima ličnosti 
skoro potpuno zasjenile ideje. Strančar je počesto zaslijepljen. odanošću 
višoj političkoj osobi. Stoga joj sve odobrava, sve hvali štogod ta osoba 
radi. On posvećuje i ono, za što je uvjeren, da je vrijedno kuđenja. Njemu 
je bitno da to radi on, osoba, njegov politički vođa. 

Duhovnesusposobnosti političkih razlomaka vrlo ograni- 
čene. Oni su, prije svega, u presudnim vremenima bez vlastite inicija- 
tive. Razlomak je umno ograničen, pa ne vidi pravi put, kojim bi pošao 
k svrsi, i u političkom je metežu kao neki gorštak, koji nikad grada nije 
vidio, pa se odjednom nađe usred najprometnijeg dijela. I kao što taj 
neupućeni gorštak tada plašljivo gleda na sve strane i traži da ga netko 
uputi, tako i ti razlomci u teškim političkim vremenima ne znaju, kuda 
bi i kamo bi. Samo što onaj neuki gorštak nije kriv, što se slučajno našao 
u prometnom gradu, a ograničeni je političar odgovoran, kad se 
drži položaja, koji mu ne odgovara. Upravo u nevremenima dobar kor- 
milar mora pokazati svoje sposobnosti i prirodne i iskustvene, pa da 
dovede brod s uzburkanog mora u sigurnu luku, no razlomci u tim pri- 
likama prepuštaju sudbinu vremenu. Čudnovato bi, dakako, i neprirodno 
bilo, kad bi taj brod u takvom položaju s nemoćnim kormilarom i sla- 
bim mornarima-pomoćnicima dospio u mirnu luku iz burne pučine. 

Razlomak, makar i vrlo ograničen, često se čini nekim filozofom, kad 
»dokazuje« pravilan postupak svojega rada i sukladnost s povijesnim ra- 
zvitkom naroda, savršenu taktiku i opravdano čekanje novih vremena. 
On tada »mudruje« o logici, o filozofiji, o prirodnim nuždama, o nekim 
nesavladivim prirodnim silama, o svemu i svačemu, samo ne o onom je- 
dinom ispravnom načinu za uspjeh povijesne borbe svoga naroda. 

Osim ovim lošim oznakama, politički se razlomci odlikuju priličnim 
nepoznavanjem činjenica. I to činjenica iz prošlosti i sadaš- 
njosti. A jasno je, da je točno poznavanje činjenica prvi uvjet pravilna 
rada, kao što je ozbiljnost bezuvjetna potreba za svaki javni rad uopće. 
Jasnim poznavanjem prošlosti isadašnjosti, mogu se 
bar donekle nazrijeti obrisi bližnje budućnosti Ra- 
zlomak daje malo važnosti povijesnom iskustvu i diktatu suvremenih 
prilika. On to iskustvo i taj diktat teško uopće i otkriva, jer je ograničen, 
pa ga zato i nazivljemo razlomkom, necijelim čovjekom. 

Ali za pravilan rad nije dovoljno samo poznavanje činjenica. Može 
netko znati »kako stoje stvari«, a ipak neznati što bi dalje činio. Osim 
poznavanja činjenica treba intelektualcu, narodnom predvodniku 
umna moć razumijevanja, veza među pojedinim razdobljima, shva- 
ćanje uzroka i posljedica. A kao treći, još viši stepen umne sposobnosti 
treba političaru oštroumlje. Oštrouman čovjek brzo i točno nalazi 
uzroke, otkriva sve okolnosti činjenica, predviđa posljedice i nalazi is- 
pravne putove rada. To je potrebno intelektualcu na visokom i odgovor- 
nom mjestu u radu za narod. 

To bi bile neke možda glavne oznake političkih razlomaka a one 
druge oznake, značajke su izgrađenih duhovnih ličnosti u radu za narod 
i uime naroda. 


III. 
NAŠI POLITIČKI RAZLOMCI 


Bilo ih je nažalost uvijek među tako zvanim vodećim političarima. I 
što se kolo povijesti sve brže vrtjelo od žalosne 1097. i 1102. imali smo 
ih sve više sve gorih i štetnijih. Naivno je zasljepljivati se preko mjere 
i razboritosti nekom preslavnom i presvijetlom poviješću našega naroda. 
Ona je uistinu junačna, ali i nesretna i često sramotna. Slavna je, jer se 
narod održao kao samostalna narodno-politička i kulturna jedinica, una- 
toč 1000 god. borbe protiv jačih neprijatelja. Stekla je priznanje od naj- 
viših i najuglednijih duhovnih i svjetovnih nekadašnjih vlasti u Evropi. 
Imala je slavne narodne kraljeve, kneževe, banove i junake mačem i 
perom. Slavna, jer je naš narod dao svijetu nekoliko rijetkih, upravo 
svjetskih umova. A najslavnija zbog toga, što je ispisana divnim skladom 
bistra uma, junačkog srca i plemenite ćudi. Junačna je, jer je naš narod u 
mnogim prigodama kroz stoljeće pokazao junaštva kakvih povjesnice 
mnogih velikih naroda ne mogu zabilježiti. Ali ona je ujedno nesretna i 
sramotna, jer je kroz svu političku borbu za opstanak i nezavisnost imala 
među političkim prvacima previše razlomaka. Svi su se oni odlikovali 
onim lošim osobinama razlomaka, što smo ih prije iznijeli kao općenite. 
Neizgrađena svijest, neozbiljnost i častohleplje učinilo ih je prevrtljiv- 
cima i šeprtljama. Bili su junaci u bučnom nazdravičarskom rodoljublju, 
prolijevajući crvenu hrvaštinu po stolovima, skrivajući se i uticajući se 
tuđinu za »pomoć i milost«. Svi su ti razlomci bolovali onom najnesret- 
nijom i najsudbonosnijom bolešću — sužanjskim duhom. Kao neka na- 
sljedna i neizlječiva bolest provlači se taj duh kroz pokoljenja i stoljeća. 
To je ono omalovažavanje svoga domaćega, obožavanje tuđina. Što je 
tuđe, naročito u većim zemljama, to je njima bilo sveto, makar da je bilo 
i nečasno. Njima je bilo vrijedno, makar je bilo i bezvrijedno. To se vidi 
u njihovim pogledima na tuđe narode, njihove književnike i pjesnike, po- 
litičare, narodne junake i velikaše. A to ropsko obožavanje tuđina ispo- 
ljilo se u odnosu naših političkih razlomaka prema carskim i kraljevskim 
dvorovima, kojima su bili podvrgnuti. Za ljubav prejasnosti vodili su 
cijeli hrvatski narod u prve jurišne redove jačih neprijatelja. Trebalo im 
je dobiti »priznanja«, laskanja i odlikovanja dvora i dvorske veleuvažene 
gospode, a što su za tu ljubav prema tuđinskim dvorovima i za ta prazna 
priznanja bili odgovorni za tisuće života svoga naroda, zato ih savjest 
nije pekla. Tražili su slavu i junaštva pod bečkim zidinama, po mađar- 
skim ravnicama, po Italiji i Balkanu. Zaboravili su na Petrovu Goru i 
Krbavu, na Jajce i Klis, na Kalnik i Grobničko polje, Uskoke i Nere- 
tvane, na Sisak i Jurjeve stijene, na Vis i Jadran pred Makarskom i t.d... 
Zaboravili su na bojna poprišta, gdje su narodni junaci stekli slavu u 
borbi protiv tuđina, a za svoj dom i za rođenu grudu. Trebalo im je tra- 
žiti neke tuđine za pokrovitelje i štitnike, i tek se Menčetić sjetio da se 
uteče Zrinskome: »Bane, Petre preslavljeni .. .« 

Sve im je bilo prvo: Beč i Pešta i Česi i Rusi i Poljaci i Balkanci, sve 
prvo a vlastiti narod zadnje. Sužanjski se duh obukao u nagodbenjačko 
ruho. Ali ni to nije bio konac života toga sužanjskoga duha, te žalosne 
politike naših razlomaka. 

Narodni predvodnici i ideolozi prošloga stoljeća umrli su. Njihove 
ideje i njihov duh živi i dalje. 

Onda — možda u najpresudnijim vremenima naše narodne povijesti 
imali smo malo cijelih svijesnih ljudi, koji su znali što hoće, koji su 
htjeli i koji su umjeli. 

A nakon svega toga mi smo dan danas svjedoci suvremenih poli- 
tičkih razlomaka. Osjećamao njihovu slabost i nesposobnost, moralnu 
niskost, kao i sve ostale oznake razlomaka, političkih slabića. 

Mnogi bi od njih prolili krv na Špa- 
njolskom bojištu da spasu »opće čovječanska načela«, koja uostalom služe 
kao parola za hegemonističke interese nekoliko velikih zemalja u Evropi 
i Aziji. I oni bi opet služili tuđinu. A drugi bi čak i u Moskvu, da budu 
u Kremlju straža »bratskog«, »slavenskog« crvenog diktatora. Treći bi 
možda tražili grobnice nekadašnjih tiranskih careva i tiranske gospode, 
da im se i mrtvima klanjaju, i t. d. Kao da ih neka viša i neotkloniva 
sila nagoni ti su razlomci vjerni svojim sužanjskim predšasnicima. Oni 
nisu svoji. I »jer nisu svoji, svačiji su«... (Starčević). — I zato se ne bi 
smijeli tužiti na metode gospodara komu služe. Starčević je ispravno 
rekao sužanjskim tipovima svojega doba, (a važi i za sva vremena!): »tko 
i sam sebe smatra za sužnja, taj se ne mora čuditi što ga i drugi takovim 
cijene. Tko nije svoj taj je svačiji, jer do njega ne stoji čiji će biti. Tko 
se i hotice za sužnja izdaje taj nema pravo tužiti se što ide od ruke do 
ruke. 

I opet se zaboravlja, na Petrovu Goru i Krbavu, zaboravlja se... 


Ali sjeme je »staroga« palo na plodno tla, 
Frano Sulić, stud. iur. 








Nova adresa uredništva i uprave: 
Zagreb, Nova Ves 40 

U ALKARSKOM GNIJEZDU 
(IZ FERIJALNE BILJEŽNICE) 


»O, da nije bure i nevire, 
ne bi bilo Sinja do Misira«. 
(Pučka) 


Prepun se autobus već popeo navrh Klisa. Još jedan radostan pogled 
u čarobnu školjku solinskoga polja, u kojem leži više historije i više ro- 
man4 nego oko rimskih vrtova, iz kojih uskrsnuše poganski bogovi. Me- 
kana siva crta jadranske obale uokviruje blještavu sliku, prostor od 
Trogira do podno Omiša. 

Raskošan pogled! Jedinstven! Lijep kao san o čarobnom carstvu 
divna kraljevića. Čitavo je rimsko carstvo zacijelo drhtavim uzbuđenjem 
spominjalo ljepotu toga zakutka. To srce Dalmacije bilo je izabrano za 
carev mir. Kasnije za kraljevska prijestolja. Izabrana ljepota! 

Pogled s Klisa ne spominju putni vodiči, a u njem se krije konden- 
zirani osjećaj radosti. U njem se rasplamsavaju četiri sudbine: Rima po- 
ganskoga, Rima kršćanskoga; kraljevstva hrvatskoga, ropstva hrvatskoga 
— da i ne spominjem ono prije Rima i ono poslije »oslobođenja«. U tom 
je pogledu pohranjen zanos svih kontinentalaca hrvatske zemlje, u njem 
je odah iza pustinje dugopoljske i statične zatvorenosti svih pejsaža sve 
tamo od Drave. Kroz taj se prozor duša pomlađena baca u zagrljaj svega 
onoga, od čega je sazdana bitna jezgra njezinih hrvatskih dubina: klasični 
sklad Peristila, solinske bazilike i tajna mučeničkih grobova u Manasti- 
rima, liturgijsko kršćanstvo benediktinskih Rižinica, Sv. Marija od Otoka, 
srednjevjekovni miris Trogira, Bulićeva silhueta kao inkarnirana po- 
vijesna svijest i klasično-kršćanska kulturnost jednoga hiljadugodišnjega 
naroda, pa more, divno Branimirovo i Zvonimirovo more (bitni elemenat 
hrvatskih horizonata do srca stare Evrope). 

Pogled s Klisa! Panorama vjekova! Duhovni prozor Hrvatske! Svi 
bi mladi Hrvati kroz taj ratnički klanac morali putovati u Dalmaciju, 
na more. U iznenadnom objavljenju toga najprostranijega i prozirnoga 
pejsaža staroga kamenja i starih maslinika u dušama bi se zalegla naj- 
ljepša vizija hrvatske ljepote, od koje bi se hranio ponos i rast u sferu 
slobode. 

Još jedan zavoj ceste, i ja sam preko leđa mojega susjeda bacio 
tamo dolje zadivljen pogled. 

Pol sata vožnje kroz kamenu, šturu pustinju Dugopolja, ublaženu 
divljinu Dicma i iza naglog zaokreta pucaju vidici cetinskoga polja uvrh 
kojega se popeo Sinj sa svojom stepenastom gradinom. 

Ljepota cetinskoga polja sliči ljepoti papirnatoga cvijeta. Uzaludno 
prostranstvo. Raskoš poplavljena zemljišta. Bogato krilo zemlje, po kojoj 
ne šeću sijačeve brazde i ne klija sjeme, nego se valja mutna vodurina 
raspojasane Cetine, draškajući gladne poglede zaboravljenih ljudi. Vječiti 
uzdah — to je cetinsko polje. 

Približavati se Sinju, to je ovoga vrućega srpanjskoga dana značilo 
za moje tjelesne oči proći mimo siromašnih krovova sela Brnaze, pod 
kojima se rađa najčišće, autohtono siromaštvo. 

Tik pred Sinjem treba proći mimo brnaškoga groblja. To je uistinu 
groblje u svakom pogledu. Svijesni nered, nehaj, zapuštenost do savr- 
šenstva. Sve isprevrnuto i porazbacano, izrazbijano i ne na svom mjestu. 
To groblje grobova ograđeno je nevelikim zidom i na taj način zjapi taj 
tužni, omeđeni prostor nereda i zaboravi kao najistinskiji simbol nemila 
života svojih stanovnika. Život im je bio bez sentimenata, ali i bez lju- 
bavi. Smrt oslobađa u ovom kraju, jer bolesno i staro nigdje toliko ne 
smeta kao ovdje. Tu se jedva misli na žive, a kamoli na mrtve. Nema tu 
ni smreke, a kamoli borovine. Zatišja i hladovine, kamena i cvijeća ne 
trebaju pokojni Brnažani, kad svega toga nemaju ni živi. 


*k 


Doći iza dugo vremena u grad djetinjstva i prve mladosti znači do- 
živjeti dvostruku bol: bol, što se sve promijenilo i bol, što se ništa nije 
promijenilo. To je prividna kontradikcija, ali u duši simultano niču uspo- 
mene i refleksije. Uspomene su čovjek prošlosti, refleksije su čovjek 
sadašnjosti. U uspomenama leži pohranjena poezija malih horizonata od 
Kamička do Goručice; refleksije uznose vidike novoga života i kriju u 
sebi rast i evoluciju u beskonačne ražmjere. Uspomene traže stare pu- 
teljke i stare oblike makar primitivne arhitekture jednog periferijskog 
malovaroškog ambijenta, jer kroz te napola porušene zidove ograda, 
malih kućica, sitnih polupanih prozora i fantastičnih dimnjaka i kokoši- 
njaca — proživljavala je mašta prve priče i smještala junake Anderse- 
novih knjiga tolikom intenzivnošću, da je svaki kamen i svaki ugao bio 
živi svjedok jednoga prebogatoga i divnoga života. Pa kad se čovjek vrati 
u taj mali svijet i nađe poremećenu topografiju najljepšega dijela života 
i ispremetano kamenje, na kojem se svake godine u istim oblicima na- 
slagao prvi snijeg; posječena stabla, u kojima su živjeli svi patuljci i vi- 
jesnici prvih umjetničkih doživljaja, onda se u uspomenama poruši ilu- 
Zija, jedna za drugom, ostavljajući za čas male praznine i neku sivu, sivu 
plohu kao u kinu kada se prekine film. 


Sve se promijenilo. Zauvijek je isključena mogućnost prvotnih vi- 
zija. Jedan lijepi svijet je porušen. 

Ali tek što bi okom trenuo, opažam, da se na žalost u tom ialom 
mjestu ništa nije promijenilo. Tu se čovjek ne mijenja, on skoro nema 
ni mogućnosti promjene. Kao u nekoj zavjetrini živi se tu i trpi od istih 
pomanjkanja, od kojih se trpjelo prije petnaest dvadeset godina. Neka 
nemoć uspona kao da je sputala stanovnike najsimpatičnije varoši za- 
gorske Dalmacije. Ja ne mislim na siromaštvo materijalnoga dobra. To 
je nepromjenljivo. Ono je već fazoniralo izvjesni stil potištenosti i nehaja 
kod velike većine od pamtivijeka. Radi se o inicijativama kulturnoga 
zamaha, o poletu, o duhovnoj jezgri čovještva, o perspektivama socijal- 
noga i nacionalnoga organizma. Da li se sve to guši u siromaštvu duha 
i internom komoditetu malcgrađanske sitničavosti i materijalističke 
praznine ili se u plamenu,makar pojedinačnih sudbina, diže, čisti, pre- 
kaljuje i spasava? 


* 

Još je Kačić opjevao sinjske harambaše, a junaštvo se sinjske pro- 
šlosti sleglo u vitešku opremu alkarskoga društva, koje svake godine 
oživi u raskošju okovanih buzdovana i srebrom optočenih kremenjača, 
demeškinja, koplja i kalpaka. 

Divna svečanost! 

Kad se zanjišu alkarske perjanice, zadršće srce čitave Cetine. 

Gađa se Alka. 

Iskrsava viteštvo narodne duše. 

Sve oživi u simbolu zaboravljene slave. Svaki Sinjanin ima dijelak 
vlastite ličnosti pohranjen u tom viteštvu koplja, kojemu se ne zna za 
izvor. 

Dosad je jedino Šimunoviću uspjelo, makar kroz romantiku »Alka- 
ra«, izraziti taj hrvatski ponos, kroz koji se preobrazuje sinjska krajina 
svake godine. 

U čemu se zapravo sastoji Alka? 

Je li to bezdušno sportsko nadmetanje, u kojem pobjeđuje training, 
kondicija fizičke snage, rekorderstvo? — Ne! Alka se ne može istreni- 
rati. Ona je spontana igra srca i ponosa. U njoj nikada nema boljih i 
slabijih. Konj, konjanik i koplje — to je jedan jedinstven zalet u Alku, 
a Alka je simbol časti, simbol pobjedništva. Alka je pobjeda stečena 
zanosom jednoga duboko osjećajnog i zdravog naroda. Svi Sinjani po- 
bjeđuju svake godine, svi Cetinjani pobjeđuju, srce zagorske Dalmacije 
pobjeđuje, hrvatska duša pobjeđuje. Koga? Turke, neprijatelje, zapreku 
slobode svoje, aždaju ropstva. Čedni pobjednik jaše kroz varoš, koja 
simbola, a na koplju, vidljivo, vijore sve moguće zastave i zastavice, 
koplju, pobjednički osjećaj staroga hrvatskoga harambaštva, opjevan od 
Kačića, usađen u srcu naroda, ali — tugo cetinska! — već odavno za- 
boravljen i prezren baš od sinjskih Alkara! Stoga i ne rekoh na koplju 
nego u koplju, nevidljivo, skriveno, instinktivno tinja i drhti plamen 
simbola, a na koplju vidljivo, vijore sve moguće zastave i zastavice, 
nekoć velikoga carstva, danas velike iluzije. | 

Alka je simbol, a kada se simbolu isuši duhovna jezgra, on postaje 
prazna jeka, čak ironija svoje vlastite sudbine. Simboli su najnježnije 
biljke, koje cvatu i mirišu samo u malim i ograđenim vrtovima povi- 
šena idealizma i vjere u sebe. — Alka je simbol hrvatske pobjede, poe- 
Zija pobjedništva, graničarskog pobjedništva. Stvorena u uskom pojasu 
između otetih prahrvatskih zemalja kao direktna uspomena jednoga 
osmanlijskog poraza i jedne katoličke pobjede pred dvjesta i dvadesetak 
godina, u viteškoj opremi, u oružju i plemićstvu čuva ona do dana da- 
našnjega ideju hrvatske neiskorijenjenosti. Čuva je u šutnji i 
tajni duha svoga, a ne u praznoj i varavoj riječi govornika svojih, tih 
tragikomičnih svjedoka historijske sudbine cetinskih vitezova. 

Alkari nemaju grba, ali imaju zastavu. Na njoj je lik Majke Božje. 
Tipična hrvatska graničarska zastava! Na čelu alkarske povorke vijori 
ona kao neizbrisiv izraz evropskog zapadnjaštva Hrvatske, koje je u 
ovom kutu sačuvano ne u muzeju nego u životu. 

Alku smiju trčati samo rođeni Sinjani, neporočni Sinjani — tako 
glase pravila društva. A neuklonivi zakoni alkarske simbolike i smisao 

njena koplja i ponosa traže, da Alku mogu i moraju trčati samo Hrvati, 
alkarsku riječ držati samo hrvatska duša, u kojoj živi plamen Branimira, 
Šubića, Frankopana, Nelipića i Kvaternika, jer njihova koplja i njihove 
buzdovane nose alkarski »momci«, njihov kalpak resi alkarske glave, 
njihove sablje zveckaju, dok jezdi alkarski konj, njihovo srce se budi, 
dok alkarska smionost gađa i pobjeđuje. Inače sve postaje magla, 
prazna parada i turistička atrakcija dokonih stranaca. 

Alka nema nikakova smisla izvan Sinja (makar joj je bilo suđeno 
pretrpjeti i taj besmisao), ali ona nema nikakova smisla ni bez zanosa 
cetinskoga naroda, koji joj jedini dohvaća dubinu i koji jedini lično do- 
življuje u alkarskoj borbi svoju borbu, u alkarskoj pobjedi svoju pobjedu. 


+ 


Ljetna sparina je pritisla sinjsko polje početkom kolovoza, kada 
se autobus otisnuo sa sinjske pijace prema Alci, pa niz Alku preko 
Gorušice kroz Brnaze. Na toj kratkoj stazi sinjskih najljepših tradicija 
i mojih najzanosnijih dana živo sam predstavljao ovogodišnju alkarsku 
trku... I u tom snatrenju me zatekao Klis, obećanje nove vizije. Ali 
prije nego sam kroz kliška vrata zašao u nove horizonte hrvatske zemlje, 
iz duše mi se trgnuo krik na račun sinjske »nevire««, koja je okaljala i 
alkarsko polje: Quousque tandem... 


D. Žanko 


PROTULETJE PRED GRADOM 


(ZA USPOMENU GOSPOJICI L. F.) 


Kak jutro se smeje 
vu oblok odprtil 
Mandalice vu cvetu, 
i vsigde su vrti. 

I hiže sve male, 
kak da su vu cvetu. 
Vse puno je sunca 
po dalkomu svetu. 
Beliju se črešnje, 
bi dragat ih radi. 
Tak lepo je živet, 
tak slatko — bit mladi! 


22. IV. 1923. 


(1) Rukopis u posjedu Dra Drag. Čepulića. 

LI S TA _K 


Viiževni ucikogi 


Dr. LJUBO _K KARAMAN: PORTAL MAJSTORA RADOVANA U TROGIRU 
(Rad Akademije, Knjiga 262., Umjetničkoga razrede 3., u Zagrebu 1938.) 


Konačno smo iz kompetentnoga pera hrvatskoga naučenjaka Dra Ljube Kara- 
mana dobili iscrpivu i zaokruženu, skoro definitivnu studiju o najzrelijem umjet- 
ničkom spomeniku srednjevjekovne Dalmacije, o slavnom Radovanovu portalu. 

Iza Jelića, Vasića i Delalle, koji su od naših istraživača pisali o portalu, ovo 
je svakako prva cjelovita i detaljna naučna analiza, koja osim toga donosi toliko 
korektura, naročito Jelićevih i Vasićevih mišljenja, i toliko novih pogleda i 
argumenata, da se može i u evropskoj literaturi o portalu smatrati kapitalnim i 
novim djelom. Pače ovim najnovijim djelom Dr. Karamana padaju mnoge tvrdnje 
u djelima Venturia, Tamare, Toesce, Jacksona, Frey-a i dr., koji su' u najraz- 
ličitijim kombinacijama rješavali vrlo zamršeno i teško pitanje umjetničke izvor- 
nosti ovoga najznačajnijega i po izgledu monumentalnoga djela hrvatskoga umjet- 
nika iz polovice XIII. stoljeća. 

Iza ovoga djela Dr. Karaman je još jedanput dokazao, kao ono 1930. u obra- 
čunu sa Strzygowskim o starohrvatskoj umjetnosti, da više ne trebamo klipsati 
za stranim istraživačima, da nam objasne naše umjetničke spomenike, naprotiv, 
da svi oni moraju korigirati mnogo toga, što su krivo o nama ustvrdili i napisali. 
Konačno smo mi postali prvi autoritet za naše stvati i stoga će ova radnja Dra 
Karamana morati što prije u prijevodu prodrijeti u renomirane laboratorije evrop- 
skih historija umjetnosti, jer Radovanov portal nesamo da nadmašuje arhitekton- 
skom i figuralno-dekorativnom umjetničkom originalnošću i zrelošću skoro sve 
romaničke portale u Italiji, nego se lako takmiči čak sa portalom slavnih kate- 
drala u Mlecima i u Bambergu. 

Iza detaljna, kod nas, po prvi put provedena arhitektonskoga i ikonogra- 
fijskoga opisa portala, potpomognuta mnoštvom novih i originalnih fotografija, 
Dr. Karaman objavljuje od njega i Dra Delalle prvi put u cjelosti pročitani nat- 
pis na portalu, iz kojega proizlazi, da je portal izradio Radovan »od sviju naj- 
odličniji u ovoj umjetnosti«, godine 1240. — Pisac je naročitu pažnju posvetio do- 
kazima, da je Radovan hrvatski umjetnik, o čemu više ne može biti dvojbe. 

Budući da portal ne pokazuje jedinstvenu majstorsku ruku, to je trebalo 
riješiti jedno od najtežih pitanja, koji su dijelovi Radovanov rad, a koji nje- 
govih pomagača, to više, što je Venturi tvrdio, da vidi na portalu rad nekog snaž- 
nog i finog mletačkog majstora, koji da je pored Radovana izradio najljepše dije- 
love, te stoga, što su Jelić i Vasić »ne pristupivši k proučavanju portala spremom 
i metodom historika umjetnosti« nabajali koješta. Dr. Karaman je to kao i drugo 
teško pitanje, pregradnju portala u XIV. stoljeću riješio solidnom argumentacijom, 
tako da to izgleda definitivan sud, osim nekih pukotina u pregradnji, za koje i 
Dr. Karaman priznaje, da će ih još morati osvijetliti jedino arhitekt. 

Forte Karamanove radnje je svakako argumentacija njegove teze, po kojoj 
je Radovan u svojem djelu spojio arhitektonski raspored i dekorativne motive 
apulijskog podrijetla s figuralnim motivima i stilom gornjoitalskog antela- 
mesknog pravca, koji je preko Mletaka oko sredine XIII. stoljeća dopro do 
naše obale i osvježio i oplodio ovdje umjetnički rad. 

Zadivljuje Karamanovo suvereno poznavanje talijanske romaničke umjetno- 
Sti i svih ikonografijskih problema srednjega vijeka. Naročito je zanimivo čitati, 
kako vitla Vasićevim šepavim natucanjem, a često puta i Venturijevom površnošću 
u tim stvarima. Analizirajući i utvrđujući domaće crte Radovanova djela i Rado- 
vanovo značenje u dalmatinskoj umjetnosti ispisuje Dr. Karaman divnu sintezu 
naše dalmatinske srednjevjekovne umjetnosti i historije od njenih prvih poče- 
taka do u XV. stoljeće sa toliko jasnoće i dosljednosti, da bi to moglo služiti 
za uzor mnogim piscima školskih udžbenika i drugih sintetičkih prikaza kul- 
turnih epoha. Naravski da je tome preduvjet savršeno poznavanje stvari u du- 
binu i u širinu, te jasan i pregnantan stil, a to u punoj mjeri posjeduje Dr. Ka- 
raman, stoga se njegove radnje čitaju na dušak, jer obogaćuju novim, dokumen- 
tiranim vidicima i obilno proširuju kulturno-historijske horizonte. 

U Zaključku pisac daje nekoliko dragocjenih opaski s obzirom na t zv. 
autohtonu i nacionalnu umjetnost, o kojoj se mnogo više deklamira a manje do- 
kazuje. Stoga on s pravom kaže, da je u ovoj studiji Radovanov portal, inače 
dragocjen dio umjetnosti Hrvata, promatrao u užem okviru umjetnosti hrvatskog 
dalmatinskog primorja, ne upuštajući se u osnovni i svudašnji trajni duševni stav 
Hrvata prema umjetnosti, jer je to pitanje posebne duševnosti Hrvata, svedeno na 
područje same umjetnosti, vrlo teško precizirano. Oni, koji su to pokušali, uvijek 
su upadali u magle i fraze o nekoj »mekanoj« slavenskoj duši kao na pr. Rolfs, 
Folnesics, Vojnović i dr. — Karaman je i previše kritičan i ozbiljan naučenjak, 


a da bi se upuštao na klizav teren. 
Ovu studiju je inače Akademija opremila uistinu reprezentativno i bogato sa 


37 odličnih umjetničkih reprodukcija u tekstu. D. Žanko 


P. GRGEC: SVETA HRVATSKA 


(Slav. Požega, 1938.) 


Kako je autor ovom knjigom obuhvatio čitavo razdoblje tamo od pokrštenja 

Hrvata pa sve do 1925. odnosno 1933. godine, kada su Hrvati preko svojih hodo- 
časnika tako reći obnovili zavjet i vezu, koju — iz pradavnih vremena imaju 
sa Svetom Stolicom — razumljivo je, da su izneseni samo fragmenti i istaknuta 
samo najpoznatija lica svete Hrvatske, jer bi inače trebalo napisati nekoliko 
knjiga. 
Po Grkcu je pet borbi, koje su Hrvati morali voditi i izdržati radi obrane 
svoje vjere. Prva je ona, kada su Romani kovali plan, kako bi uništili hrvatsku 
biskupiju u Ninu i podvrgli Hrvate sebi i carigradskom patrijarhu. S Romanima 
se bio složio i knez Sedeslav. U doba Domagoja, Sedeslav je morao bježati iz 
Hrvatske, ali poslije Domagojeve smrti vratio se 878. iz Carigrada u Hrvatsku 
8 oružanom vojskom, pa je silom i svim drugim mogućim načinima htio narodu 
dati tuđi duh. Za vremena Branimira, Hrvati se opet vraćaju u rimokatoličku 
crkvu. Pojava patarena ili bogumila izazvala je kod Hrvata drugu borbu za nji- 
hovu vjeru. Kako znamo, bogumilstvo je unosilo u vjeru sasvim nove elemente, 
a osim toga oni su, na pr. u Bosni, uništavali sve kulturne vjerske spomenike. 
Treću, a ujedno i najžešću borbu za svoju vjeru, vodili su Hrvati s Osmanlijama, 
Progonima, rušenju i paljenju nije bilo kraja ni mjere. »Prva tri neprijatelja 
hrvatskoga katolicizma dođoše sa istoka. Četvrti neprijatelj došao sa sjevera i sa 
zapada. Bio je to protestantizam« — veli pisac. I ova četvrta borba nije bila 
laka ni kratka, jer je protestantizam osim na vjerskom polju, i na socijalnom 
području donosio nove poglede, koji nisu dovoljno cijenili ni obiteljsko, ni sta- 
leško ni osobno dostojanstvo. Konačno otpor Hrvata prema protucrkvenim i pro- 
tuvjerskim pokretima devetnaestoga i dvadesetoga vijeka, znači petu jaču njihovu 
borbu za obranu katoličke vjere. 

Hrvati su u svakoj od ovih borba za vjeru imali ljudi, ustanova i redova, 
koji su podržavali katolički duh i budili vjeru ondje, gdje je ona bila zaspala, 

Grgec nam je lijepo prikazao ulogu takovih pojedinaca i različitih redova u 
hrvatskom narodu. Pioniri kršćanske Evrope bili su benediktinci, koji su i u 
hrvatskom narodu igrali jaku ulogu podižući rađinost, zanate, prosvjetu i blago- 
stanje. Poslije njih dolaze u Hrvatsku i drugi redovnici: cisterciti, templari, ira- 
njevci, dominikanci i pavlini. Svi su ti redovi na svoj način i u svoje vrijeme 
radili i koristili Hrvatima. U borbi s Osmanlijama, stekli su neprocjenjivih za- 
sluga franjevci, kad su njihovi samostani u Fojnici, Sutjeskoj, Kreševu, Zaostrogu- 
Makarskoj, Livnu itd. bila ognjišta, oko kojih su se okupljali hrvatski katolički 
vjernici. U suzbijanju bogumilstva istakli su se pavlini. Isusovci su se, kao i 
danas, odlikovali kao odgojitelji, propovijednici i misionari. 

Onaj, koji posjeduje živu vjeru, taj po njoj živi, a do potrebe za nju i gine. 
»Sveta Hrvatska« kazuje, da su Hrvati imali dosta onih, koji su za vjeru i ginuli, 
a za života za nju dušom i srcem radili. Kraljica Jelena, dominikanac Augustin 
Kažotić, Tavelić, Ozana Kotorska, Marko Križevčanin, Petar Barbarić, Josip Lang 
— to su najpoznatija imena svete Hrvatske, a ima ih i još mnogo drugih, o kojima 
i pisac govori. 

Katolički duh i život došao je do izražaja u mnogim djelima naših pisaca, 
pa Grgec i to spominje. Napose govori o Marku Maruliću kao »najvećem svjetov- 
njačkom predstavniku najplemenitijih težnja i pothvata mučeničke svete Hrvat- 
ske«, a zatim se bavi duhovnim životom Dubrovnika, u kojemu su Vetranić, Pal- 
motić, Gundulić, Vučićević i drugi u brojnim svojim djelima gajili književnost 
duhovnoga karaktera. 

I sve druge važnije događaje i osobe u vezi s opadanjem i širenjem vjere 
autor nije zaboravio obraditi. Tako govori o feudalnom vremenu, kada je samo 
ljudima iz gospodskih i bogatih kuća bilo dopušteno postati svećenicima i bisku- 
pima, što je svakako životu katoličke Crkve u hrvatskom životu bilo samo od 
štete. Turski Krajišnici (Graničari, Turkovlasi), koje je turska vojska sa sobom 
vukla, zadali su hrvatskim katolicima velikih neprilika, a koliko je Josip II. sa 
svojim reformama neprilika učinio katoličkoj crkva, to je svakomu vrlo dobro 
poznato. 

Čitava knjiga pisana je dijelom u prozi, a dijelom u stihu, koji mnogo sliči 
onome iz narodne pjesme. Knjiga ima i svoj pogovor u kojemu pisac iznosi vri- 
jedne misli o hrvatskoj kulturi, a taj pogovor je ujedno i iskrena ispovijest pisca 
kao katolika i hrvatskoga nacionaliste. Juraj Jurjević 


ROMAN HRVATSKOGA POLITIČARA 


(Josip Horvat: Supilo. Život jednog hrvatskog političara. Politička 
biblioteka »Binoza«. Zagreb 1938.) 


Nekako na početku ove godine izdala je Binoza-Svjetski pisci u svojoj Poli- 
tičkoj biblioteci romansirani život hrvatskoga političara Frana Supila od Josipa 
Horvata. Josip Horvat sa svojim Supilom nije polučio ono što je htio ili namje- 
ravao, jer ga je u tome najviše smetala» njegova novinarska profesija. 

Horvatov Supilo bi imao biti roman jednoga hrvatskoga političara. To bi bio 
prvi pokušaj u hrvatskoj literaturi te vrste. (Zar nijesu Cihlarovi romani »Rako- 
vica« i »Vuci« snažnije i plastičnije napisani nego Horvatov Supilo, premda su 
sličnoga genrea?) Kako svaki pokušaj teško uspjeva, tako i Horvatov Supilo kao 
roman hrvatskoga političara nije uspio. Kad se Horvat našao pred prilično prou- 
čenim i skupljenim historijskim materijalom o Franu Supilu, bio je u dvoumici 
što da učini. Za naučno tretiranje predmeta fali mu stručna sprema, naučna me- 
toda i kritičnost u iznošenju historijskih nužnosti, što je najbolje pokazao i do- 
kazao u reporterski pisanoj političkoj povijesti Hrvatske. Za roman mu fali opet 
smisao za kompoziciju, te slabo provodi psihologiziranje lica i logičko gradiranje 
što je najzornije pokazao sa svojim Supilom. Roman se upravo odlikuje šaroli- 
košću, uživljavanjem u sva moguća psihička gradiranja, svestranim iznošenjem 

različitih momenata, epizoda i detalja, kao i plastičnim ocrtavanjem sredine, pri- 
lika i vremena. Sve je to kod Horvata slabo ili nikako obrađeno. Sve nekako 
polovično, nepotpuno, i jednostrano. Horvat Supila prikazuje jednostrano, na 
ravnoj liniji 8 mnogim katharzama koje se očituju kod Supila sa sekundarnim 
karakteristikama, a ne primarnim, kao da su političke i javne prilike diktirale 
Supilovim mišljenjem, a ne da ih je on često stvarao, pokretao s njima i mijenjao 
ih i po svojoj volji. U svemu tome pokazuje se Supilo kao političar i Supilo kao 
čovjek. 

Supilo nam čak ni kao političar nije prikazan dobro, potpuno i svestrano; 
fragmentiran, rastrgan i prikazan onako kako Horvatu konvenira. Općenite, gene- 
ralne slike Supilova političkoga i javnog rada nemamo, ne možemo je stvoriti iz 
Horvatova djela, jer mnoge pojedinosti i skoro minucioznosti narušavaju potrebni 
romansierski sklad. U tome Horvat nije znao ili mogao naći potrebne mjere. Dobi- 
vamo dojam, da je Horvat sačinio svoga Supila iz mnoštva skupljenih novinskih 
ekscerpata i inače, koje je s par ljupkijih fraza i sentimentalnih tirada povezao, 
kako bi se dobio zgodni reporterski prikaz rada i djelovanja te znatnije ličnosti. 

Ne osvrćemo se na historijski iznesenu građu, nego na romansku konstruk- 
ciju, zamisao i izvedbu. U velikom je zaostatku za romansiranim  biografijama 
Jelašića, Zweiga, Mereškovskoga (Napoleon) i dr., premda je to suvremeni i mo- 
derni način prikazivanja rada poznatijih pojedinaca i djelovanja važnijih ličnosti. 
Na taj se način pojedinci približuju publici i ime im, uz javni rad i djelovanje, 
postaje pristupačnije, dok se govorenje o njima i poznavanje ne popne i proširi 
do legendarnoga shvaćanja, važnosti i vrijednosti. To je htio polučiti i Horvat sa 
svojim Supilom. 

Osim romana o hrvatskom političaru, mogli bismo smatrati Horvatova Supila 
kao traktat o hrvatskoj politici. I s toga stajališta knjiga je slaba i nepotpuna, 
manjkava i nepregledna. Horvat se previše obazirao, jer ima još mnogo živih 
Supilovih suvremenika, dosta ličnoga sjećanja iz tih vremena kao i prilično napi- 
sane literature o pojedinim nedavnim razdobljima. Konačno i današnje političko 
rezoniranje o mnogočem je Horvatu smetalo, jer su i najinteresantniji momenti 
prešućeni. Sve u jedno — Horvatova knjiga kao roman o hrvatskome političaru 
Franu Supilu je slaba, nepotpuna i dovoljno neizražajna, jednostrana i neuspjela, 
a kao takva promašena. Ovo je najbolji dokaz, da za svaki rad, pogotovo historij- 
ski rad, treba uložiti više truda i ozbiljnosti, a manje domišljatosti i reporterstva. 
Bez prirodne sklonosti i potrebne invencije ne da se napisati roman, pa ni o Franu 
Supilu kao hrvatskome političaru. Branko Krmpotić 


»ZBORNIK HRVATSKE OMLADINE HERCEG-BOSNE« 
(Sarajevo 1938.) 


Hrvatsko akad. društvo »Kranjčević«, Sarajevo, izdavalo je preko dvije go- 
dine književni mjesečnik »Svijest«. Tko poznaje materijalne prilike društva, morao 
se je zbilja diviti idealizmu i ambiciji izdavača. Svaki društveni dinar žrtvovao se 
je za list, koji je društvu neprestano donašao deficite, i napokon ove godine pri- 


- silio izdavače da stanu. 


Kao neku vrst naknade za to, a u povodu tridesete godišnjice smrti Kranjče- 
vića, izdalo je istoimeno društvo nedavno svoj zbornik pod gornjim naslovom. Ako 
ge uzme u obzir, da je »Kranjčeviću« ovo prva knjiga ovakove vrsti, onda se mora 
kazati, da je stvar svakako uspjela. 

18 autora na 90 stranica donose svoje priloge, koji su beletristične, kulturno- 
historijske i socijalne naravi. Pisci su većinom mlađi ljudi: oko i iznad tridesete, 
a u većini su dosadašnji suradnici »Svijesti« i drugih hrvatskih novina i časopisa. 
Štampani su prilozi i nekih novih imena, što je sasvim razumljivo i opravdano, 
jer je »Kranjčeviću« jedna od njegovih zadaća: odgajati mlađe, pa mu je dužnost 
okupljati sve što je hrvatsko i pozitivno. 

I oni čisto književni prilozi vrijedni su i dobri, ali članci spomenute druge 
vrste zauzimaju u ovome almanahu svakako vidnije i vrijednije mjesto. 

Emil Lasić u članku: »Naše suprotnosti« raspravlja o odnosu sela i grada, 
pa ističe potrebu suradnje i koordinacije u tom pogledu. 

Zvonimir Topali pod naslovom: »Opravdanje seljačke države« piše o 
aktuelnom pitanju seljačke države, navodi ulogu inteligencije, koja se ima staviti 
u službu naroda. 

»Kranjčevićev nacionalizam« piše Stjepan Dončević prikazujući veliku 
nacionalnost, kao i socijalnost Kranjčevića, kojega hrvatska omladina ima razloga 
postavljati za svoj ideal i uzor. 

Božidar Bralo zastupan je člankom: »Muzika i život. Pisac je mlšljenja, 
da naša hrvatska muzika ima biti izraz vremena i prilika, pa ako još k tome bude 
adjevena umjetničkim sredstvima, postignut će svoju svrhu. 

Slijedi rasprava: »Problem industrijalizacije 1 naša _ Bosna« od Zbiljka 
Marksa. Pisac punim pravom udara na import industrije, a traži novu industri- 
jalizaciju s našom snagom i s našim kapitalom. 

Poznati muslimanski publicista Munir Šahinović Ekremov u oduljoj 
raspravi: »Bosansko-hercegovački muslimani kao komponenta hrvatske budućnosti« 
zahvaća važno pitanje muslimana u čitavoj problematici. Pisac ispravno navodi, 
kako je ovo pitanje nadasve veliko i aktuelno za Hrvate jer »muslimani odlučuju 
o tome je li Bosna hrvatska ili nije«. 

Musliman Hazim Šabanović piše o »Glasovitim Hrvatima na Visokoj 
Porti«, pa nabraja imena slavnih vojskovođa i diplomata, koje je hrvatski narod 
dao Porti i Carigradu. 


Juraj Jurjević piše članak: »O problemu srednjoškolske omladine«. 


K. Petrić (pseudonim) u »Predratnoj omladini« prikazuje naziranje pred- 
ratne generacije, kao rezultantu heterogenih i raznorodnih utjecaja. 

U čisto književnom dijelu zbornik donosi pjesme, novele i crtice. Omladinac 
HinkoLeki zastupan je pjesmama: Pismo drugu, Danas, Idi, te novelom: Sti- 
puna osveta. Najuspjelija mu je pjesmica: Danas, koja je ispjevana na dušak, 
iskreno i proživljeno. 

Emil Lasić donosi novelu »Odmetnik«. 

Nada Kesterčanek donaša kratku crticu: »Što šapće miris đurđica 
guncu« i pjesmu »Plaču oblaci sivi«. Jedna i druga stvarčica odiše nostalgijom, 
čežnjom i sentimentalnošću. 

Musliman BeširBabić pod naslovom »Ramazani« donaša pet pjesama u ko- 
jima se odrazuju prilike života muslimanske obitelji. 

Ante Jakšić ima 4 pjesme: »Ka cvijet njegovan suncem«, »Adie madame«, 
»Pred jesen« i »Prijateljici koju je život razočarao«. Kao i sve Jakšićeve pjesme 
i ove su dotjerane, a sve imaju u sebi notu jeseni i bola. 

Vilko Jelinović zastupan je pjesmom: »Opustjeli dvor«. 

Zvonimir Topali donaša novelu: »Dobročinstvo Armina Fuchsa«. 

Vrijedna je i ođulja novela Bože Ratkića »Zvona zvone«. 

Poznati suradnik Hrvatske Prosvjete Zvonimir Remeta, zastupan je sa 
dvije dobre pjesme: »Ugođaj« i »Večer pada«. 

Ivo Kljajo piše novelu: »Odoše naša brda« i pjesmu: »Zemlja«, te konačno 
Ante Petrlić ima dvije pjesme: »Žuka« i »Otkosi«. 


Kako se vidi iz sadržaja, knjiga donosi ono što u svom uvodu nagoviješta. 
Sve stvari naime odišu »duhom vremena«, svugdje se očituje interes za nacionalne 
i socijalne probleme. A u spomenutom uvodu stoji: »sva nastojanja omladine koja 
živi i radi u Bosni moraju doći do izražaja u obliku, koji će pokazati njihovu pot- 
punu pripadnost narodu, u kome se je ta omladina rodila i kome ona hoće da pri- 
pada po svom životu i radu«. Juraj Jurjević 

Kazalište 


OSVRT NA PROŠLU KAZALIŠNU SEZONU 


Ne ulazeći u stereotipno predbacivanje upravitelju drame, zašto je obećao i 
ovo i ono, a od toga ne izveo. ni ovo ni ono — bacimo radije letimičan pogled na 
prošlogodišnji repertoir onaj i onakav, kakav je izveden. 

Nekoliko se tugaljivih konstatacija odmah nameće: opasna i upadljiva kriza 
domaćega repertoira, bez idejne i stilske linije, ne baš sretno odabran strani re- 
pertoir, skrajnja oskudnost klasičnoga teatra i skoro totalno pomanjkanje dobre 
komedije, nedostatak režiserskih sila i režiserske umjetničke svježine, preoptere- 
ćenost glumačkoga ensemble-a, naročito muškoga, izvjesna klonulost pri izrađi- 
vanju predstava, tako da je dojam prebrza rada i lakšega shvaćanja često pratio 
neke scene, osobito u premijerama. 

Dakako, sve ove opaske treba shvatiti u nekoj relaciji prema prijašnjoj vi- 
gini zagrebačke drame, i prema krizi, koja je posljednjih godina osjetljivo osta- 
vila traga u zagrebačkom kazalištu. Znamo, da mnoga opaska ima puno oprav- 
danje u »tehničkim razlozima«, ali ipak treba dobronamjerno i otvoreno pogledati 
stvari u oči. 

Na prvom je mjestu dakako pitanje domaćega repertoira. Započelo se repre- 
zentativnom i teškom predstavom Markovićeva »Karla Dračkoga«, za koga se od- 
mah dalo predvidjeti, da se ne može održati sa svojom maglovitom simbolikom 
skoro bez ikakova kontakta s hrvatskim narodnim životom. — Zatim su došli po 
redu Šenoa, Bonifačić, Mesarić, Senečić i Lovrić. Uzevši u obzir, da Šenoa i nije 
Zapravo dramski pisac, te da njegovoj »Ljubici« treba mnogo toga pregledati kroz 
prste radi sentimenata prema starom Zagrebu kao i prema slavnom i obljublje- 
nom piscu, ostaju samo četiri imena. Od ta četiri Bonifačić je početnik, a Lovrić 
već otprije utvrđen kao loš i nemoguć dramski pisac (»Sin«), s kojim se više nije 
smjelo eksperimentirati, to više, što bi se bio uštedio onaj fiasko sa »Ženama«. — 
Ostaju dakle dvije domaće premijere, koje su se uistinu očekivale s velikim inte- 
resom, jer su Mesarić i Senečić već poznata kazališna imena. Na žalost, i Mesa- 
rićeva »Estera« i Senečićev »Radnički dol« očiti su minus prošlogodišnjega reper- 
toira. Nijedan se od ovih pisaca nije izdigao iznad dosadašnjih radova, pače 
»Estera« je u prvom dijelu doduše odličan rad kazališnoga čovjeka, pa se 
to više treba čuditi upropaštenom drugom dijelu, što ga je na pozornicu moglo 
iznijeti samo pomanjkanje autokritike i naročiti obziri u teatru. — Ostaje dakle 
sumorna Bonifačićeva drama »U vrtlogu« kao jedini pozitivni prilog domaćega 
repertoira. Pored svih nedostataka početnika, Bonifačiću je uspjelo stvoriti niz 
živih seljačkih likova na podlozi moralno-socijalnih sukoba iz Hrvatskog Primorja 
tolikom iskrenošću i zaletom, da su gđe Mihičić, Podgorska i Vavra imale odličnih 
prigoda za punu realizaciju svoga talenta. 

Dakako, situaciju je i ovaj puta spasio — tko drugi, ako ne Nušić sa svojim 
posljednjim djelom »Pokojnikom«, u kojem je g. Jovanović izradio svoju veliku, 
tipičnu ulogu, koja sama za sebe predstavlja veliki umjetnički uspjeh prošle 
sezone. 

Uprava drame nije bila baš sretna ni u stranom repertoiru, premda tu treba 
stvar promatrati relativno. Ako izostavimo iz promatranja više manje osrednje 
komedije »Imaš pravo, draga kćeri«, »Glumicu« i Bourdetov »Fric-Frac«, koji se — 
da usput kažem — uopće nije smio pojaviti na zagrebačkoj pozornici, imamo po- 
red klasičnoga »Tartuffe-a« i »Macbetha«, koji su tako rijetko dolazili na reper- 
toir, pet vrlo ozbiljnih radova (Werner, Anouilh, Rostworovski, Pirandello i Lan- 
ger), te dramatizaciju »Braće Karamazova«. Rostworovskijevo »Iznenađenje« zna- 
čajno je djelo starije tehnike, sporih stimung-prizora i minucioznih psihologizi- 

ranja, te u obradbi jezovitoga, istinitog događaja ostavlja više dojam životne tra- 
gike, nego kazališne novosti. — Anouilhov »Putnik bez prtljage«, jedini komad 
moderne francuske drame, uza svu suptilnu obradbu retrospektivnog gledanja u 
svoju vlastitu prošlost, dakle s radnjom unatrag, nije u Zagrebu ostavio jačega 
dojma, makar je u Parizu bio odlično primljen. — Sličan se slučaj dogodio i 
8 Pirandellovim komadom »Što je istina«, inače najboljom predstavom sezone, 
u kojoj je jedinstvenom igrom nastupila gđa Mihičić. — Strani repertoir je dakle 
bio u znaku čeških autora: Wernerovi »Ljudi na santi« punili su kuću kroz čitavu 
sezonu, a Langerov »Broj 12« veliki je umjetnički novitet moderne drame, kojom 
kao da se uprava htjela rehabilitirati za sve poraze, praznine i neispunjena obe- 
ćanja. — Dramatizacija »Braće Karamazova«, iako manje uspjela od »Idiota«, sva- 
kako je snažan uspjeh zagrebačke drame u režiji i odličnoj igri naših glumaca. 


Ipak, da nije bilo čeških autora, ostali bismo čitavu sezonu izvan modernoga 
dramskog zbivanja, jer Pirandello i nije više novost, a Anouilh je preslab za dublje 
značenje. Dodajmo, da je »Broj 72« igran posljednji dan pred ferije, dakle samo 
jedamput, a »Ljudi na santi« su prema tome jedini jači novitet, ali i taj ne znači 
kao ni Čapekova »Bijela bolest« iz pretprošle sezone toliko umjetničku, koliko 
aktuelno-sociološku udarnu snagu. 

Komedija je prošla najgore. G. Cilić se jedva i pojavio kao samostalan ko- 
mičar, a »Radnički dol« je izgubio svaki šarm komičnoga. Istina Molierov »Tartuffe« 
pažljivo je i fino izrađena predstava, u kojoj je €. Dujšin bio izvrstan, ali što je 
jedna dobra predstava na čitavu sezonu. Nušićev je »Pokojnik« također koncipiran 
na granici tragikomičnoga, tako da mu je brže bolje poslano u pomoć jedno od sta- 
riših Nušićevih djela »Sumnjivo lice«. 

G. Mesarić ponio je na svojim leđima skoro čitavu redateljsku odgovornost, 
iako su neke predstave režirala gg. Strozzi i Dujšin. U Mesarićevu režiju, koja 
inače odaje dobar ukus i inteligentno snalaženje, često se uvlače neke manje Do- 
greške (širokogrudnost prema tekstu, loša podjela uloga, usporavanje igre, pomanj- 
kanje dublje invencioznostih koje mu pribavljaju oštre napadaje nekih kritičara. 


Sve u svemu uprava se drame mogla ipak pažljivije ponijeti prema publici, 
koja je u prošloj sezoni dokazala, da zna još uvijek cijeniti svoje kazalište. 


D. Ž. 








Nova adresa uredništva i uprave: 
Zagreb, Nova Ves 40 

Socijalni nokreti 


SOCIJALNI POLOŽAJ HRVATSKIH POMORACA 





(Povodom sklapanja prvog kolektivnog ugovora za pomorce) 


Pomorci nijednoga naroda na svijetu nisu preživjeli tako velike i zamašne 
gocijalno-ekonomske udarce kao hrvatski pomorci. Ti udarci bili su tim teži obzi- 
rom na njihovu moralnu stranu kao i na osjećanje hrvatskih pomoraca prema 
moru. Od dolaska Hrvata na obale Jadrana datira pomorstvo kao obrt većine 
naših Primoraca. U toku vijekova naši Primorci toliko su se usavršili u svome 
poslu, da im se glas pronosi širom cijeloga svijeta, mornarice raznih zemalja, trgo- 
vačke i ratne, ne samo da ih rado primaju, nego štaviše i traže ih uz dobru plaću. 
Gusarstvo, koje su naši Primorci njegovali u jednom dijelu naše hrvatske povijesti, 
bez obzira na njegovu političku pozadinu, bijaše najvidniji dokaz smjelosti i 
spreme naših pomoraca, a daleke plovidbe u znana i neznana mora ostadoše u 
povijesti pomorstva kao datumi slave hrvatskih smjelih i vrijednih mornara. 


U to doba bilo je dovoljno našem jednom pomorcu da plovi nekoliko go- 
dina i da se zatim vrati kući sa malim bogatstvom, da kupi maio zemlje, izgradi 
si lijepu kuću, nabavi malo stoke, i uz malo ušteđevine moglo se skromno 
živjeti. Mnogi ljudi čude se, kada dođu na primorje, kako su u malim seocima 
lijepe kuće, velike kuće, kamenite, uređene spolja i unutra, pa se pitaju odkuda 
to, kada je svuda okolo kamen. Od plovidbe, eto otuda, svaka obitelj slala je po 
jednog ili dva člana na brodove, plovili su nekoliko godina, vidjeli svijet, kulturu, 
da je djelomično i uz odgovarajuća sredstva presade uz obalu — u svome 
kamenjaru. 

Dolazi rat i poslije njega raspad jedne velike gospodarske zajednice. Veliki 
broj pomoraca, koji je u toku rata bio u ratnoj mornarici vraća se kući da bespo- 
sličari, da svakoga jutra porani i tužno zagleda u plavu pučinu. Velike trgovačke 
mornarice nestalo je. Susjed preko Jadrana i sam izmučen ratom, u pomorstvu 
strahovito decimiran, ne stiže da uposli ni svoje mornare. Englezi, Francuzi, Ame- 
rikanci, Holanđani — svi narodi imaju u pomorstvu skoro istu situaciju: u ratu 
uništeno brodovlje nije se moglo preko noći obnoviti i izgraditi. Ovo pitanje traje 
vrlo kratko vrijeme. Početkom 1919. u svima pomorskim državama javlja se 
velika ambicija prestiža na moru. Uz to počinje gospodarska obnova na svijetu, 
u kojoj obnova mornarice svakako dolazi na prvo mjesto. Nastaje veliko takmi- 
čenje u izgradnji trgovačke flote, koja ubrzo prelazi predratno stanje: od 50,000.000 
bruto tona došlo se poslije rata do 70,000.000 bruto tona. Ova izgradnja uvećava 
i broj pomoraca u svijetu. Do ušiju naših pomoraca dolaze ove vijesti, i nastaje 
prava jagma za matrikulama — pomorskim knjižicama. Nije se prezalo ni od 
korupcije. Nekoliko ih je uspjelo otisnuti se na more i ukrcati na strane paro- 
brode. Stanje naše trgovačke flote bilo je veoma loše. Tek nekoliko starih olu- 
pina, koje smo pri raspodjeli plijena bivše carevine dobili od Italije. Pa ipak, 
pristupilo se izgradnji domaće trgovačke flote, i iz godine u godinu povećava se 
broj uposlenih pomoraca. 

Novostvorena država Jugoslavije postala je pomorska država ne po vrijeđ- 
nosti svoje mornarice, koje skoro nije niti imala, već po prostoru i razvijenosti 
morske obale. U toj novoj državi nije bilo smisla za pomorstvo, jer državnu 
upravu drži elemenat koji za pomorstvo nema smisla niti je kada imao osjećaj 
za njega. Uslijed takvog shvaćanja razvoj mornarice jako je usporen. Istina, 
trgovačkoj floti daje se znatna subvencija, ali pretežno iz političkih razloga, no 
samom pomorskom zakonodastvu i općem uređenju ne poklanja se nikakva pažnja, 
a i u koliko se nešto radilo, radilo se s neznanjem. Prema tome nije čudo, što 

su naši pomorci ostali skoro izvan svih socijalnih zakona. Istina, država je pod- 
pisnik međunarodnih konvencija, koje se odnose na zaštitu pomoraca, ali te kon- 
vencije ne sprovodi u život, ne radi se na zakonu o pomorstvu tako, i cjelokupni 
se naš pomorski život još uvijek odvija prema jednom zakonu Marije Terezije. 
Dakle, nepostojanje socijalne zaštite naših pomoraca omogućilo je brodovlasni- 
cima da bezobzirno izrabljuju pomorce, što je u njihovoj poslovnoj kalkulaciji 
značilo veliko dobro u njihovu korist. S druge strane, ova okolnost izazvala je 
veliki pad nadnice pomoraca, u odnosu prema nadnici drugih zemalja. Razumije 
ge, da je u tom svemu veliku ulogu igrala i nepostojanost, kao i slaba vrijednost 
naše valute, što je išlo na štetu pomoraca, a u korist brodovlasnika. 


Hiperprodđdukcija pomoraca na našem primorju možda je najbolnija točka. 
Ona je nastala uslijed svih naprijed spomenutih razloga, a utrostručena je uslijed 
ograničenja emigracije. U svijet se ne može, posebno ne u Sjevernu Ameriku, 
brodova malo, u lukama slabi poslovi i zbog općeg zastoja trgovine, koja je na- 
stala u ograničenju izmjene sirovina, luke slabe i ruinirane, turizam tek u po- 
četku. Sve je to bilo za naše pomorce nezgodno i slaba nada za bolju budućnost. 
Možda se je tu i rodio pojam o pasivnosti Dalmacije. No, nada u veliko more 
nije prestajala, za svaki slučaj tražila se matrikula. Njihov broj raste strahovito, 
penje se do 25.000. Većina ih nabavlja matrikulu i zbog špekulativnih razloga, 
naime, ne bi li se kako bilo ukrcali na neki parobrod za prekomorske zemlje i 
u prvoj luci pobjegli i tako ostali u stranom svijetu s nadom, da će se na taj 
način izigrati propisi odnosne zemlje o ograničenju useljavanja. Ova okolnost obo- 
rila je cijenu pomoraca tako nisko, da se može njihov rad nazvati skoro besplat- 
nim radom. Razumljivo je, da su brodovlasnici i ovu okolnost bogato iskoristili. 


Još je jedna pojava, koja je negativno utjecala na tržište naših pomoraca i 
uopće pomoraca na svijetu. Poslije rata izgrađuju se tehnički mnogo savršeniji 
brođovi i pojačava se njihova brzina. To je izazvalo smanjenje broja posade i 
manji broj dana uposlenja, jer su se potrebna putovanja obavljala za mnogo 
kraće vrijeme. Na temelju svega izloženog moglo bi se zaključiti da je djelovalo 
na tržište naših pomoraca u negativnom smislu slijedeće: 


. Usavršavanje strojeva na brodovima. 

. Pojačanje brzine brodova. 

. Naglo povećanje broja pomoraca. 

. Ograničenje iseljavanja u prekomorske zemlje, naročito Sjevernu Ameriku. 


. Nagli pad parobrodarstva (vezanje brodova u luci) zbog slabljenja svjetskog 
trgovačkog prometa. 


6. Slaba povezanost našega kopna s našim morem. 


qa O bb om= 


Ako se dublje razmotre sve ove činjenice, onda je pred nama podpuno jasna 
slika socijalnih i gospodarskih prilika naših pomoraca. Ta slika izgledala bi ovako: 
organizacioni i kulturni život skoro nikakav, jer se ne može provesti uslijed 
strahovitog takmičenja za uposlenje, plaće veoma male, opće osiromašenje i pro- 
padanje u svakom pogledu. 


Poslije ovih konstatacija treba se osvrnuti na rad pojedinih strukovnih orga- 
nizacija među našim pomorcima. Druga i treća internacionala odlično poznaju 
bijedno stanje naših pomoraca. Takvo stanje njima konvenira, časovito ga treba 
i produbiti, jer se pod takvim prilikama lakše upijaju njihove ideje. Obe ove 
internacionale veoma cijene značaj transportnih pomorskih radnika, kako u l1o- 
kalnom pogledu, tako i u međunarodnom životu. Pogoduje im i ta okolnost što 
pomorci po sili posla dolaze u kontakt sa svima njihovim svjetskim organizaci- 
jama. U svima lukama imaju svoje agente, šire svoju štampu, drže veze, daju 
instrukcije za eventualne pokrete itd. I većina naših pomoraca, ne znajući ni sami 

kako i zašto, vođi se u knjigama ovih internacionala. S druge strane politički 
kurs u zemlji, svaki režim nastoji imati što veći utjecaj na pomorce. Dajući sub- 
vencije brodovlasnicima, vlade smatraju da imaju podpuno pravo na političku 
odanost pomoraca. I režimi i obe internacionale obećavaju hrvatskim pomorcima 
bolji život, a u prvom redu socijalnu zaštitu, koju konačno treba da dobiju na 
temelju međunarodnih konvencija. U svome siromaštvu, zbog općenite bijede, ne- 
manja posla, i svakovrsnih maltretiranja, naši pomorci postaju zbunjeni, malo- 
dušni, nadaju se, vjeruju, i stvarno organizaciono potpuno se gube. Od najjadnije 
zarade odbijaju doprinos za organizaciju. Doživljuju i to, da se njihovi ulozi, 
predani organizaciji za borbu, često puta upotrebljavaju u kriminalne svrhe. Tako 
je trajalo može se reći za cijelo vrijeme poslije rata do unazad 6—7 mjeseci. 
Politička borba hrvatskoga naroda, ako je igdje pozitivno i snažno odjeknula, 
a to je u redovima naših pomoraca. Kod njih nastaje buđenje iz neke letargije, 
počinje izbijati sve žešće nezadovoljstvo protiv postojećeg stanja; uviđaju da su 
sva obećanja bila ništa drugo do li prazne riječi. U takvim prilikama, bolje reći 
u takvom psihološkom stanju među našim pomorcima javlja se i akcija hrvatskih 
radničkih i namješteničkih organizacija HRS | SNPN (Hrvatski radnički savez i 
Savez hrvatskih privatnih namještenika) učvrstivši svoj organizacioni rad na 
kopnu, sasvim je prirodno da su morali pristupiti organiziranju i hrvatskih pomo- 
raca kao sastavnog dijela cjelokupnog pokreta hrvatskih radnika i namještenika. 
Napokon sa strukovnog stanovišta uviđa se koliko je važna uloga pomoraca u 
borbi za poboljšanje nadnica radnika na kopnu, a specijalno u šumskoj industriji. 
U svakom slučaju nametnula se hitna potreba organiziranja hrvatskih pomoraca. 
U ožujku 1938. dolazi do skupštine hrvatskih pomoraca na Sušaku. Mjesec i pol 
dara kasnije dolazi do nezapamćenog pokreta pomoraca na našem Jadranu. Stručni 
Savez pomoraca u Splitu, koji se priključio pokretu hrvatskih radnika i namje- 
štenika ističe pitanje kolektivnog ugovora za pomorce. Dolazi do odlučne borbe, 
jer je valjalo srušiti cijeli dosadanji sistem u načinu borbe pomoraca, zatim otvoriti 
pregovore direktno sa brodovlasnicima, i napokon pribaviti kolektivni ugovor. U 
ovome velikom poslu uspjelo se. HRS i SHPN koji su putem svojih delegata kao 
punomvoćnici stručnog saveza pomoraca vodili pregovore sa brodovlasnicima, po- 
bijedili su, dobili su prvi kolektivni ugovor za naše pomorce. 

Kolektivni ugovor za pomorce sklopljen je 15. srpnja o. g. u Splitu sa Sa- 
vezom brodovlasnika, a njime se uređuju službovni odnosi. za niže osoblje zapo- 
sleno na brodovima. 

U niže osoblje ubraja se: 1. momčad palube (vođa palube, tesar, kormilar, 
mornar, mladić palube i mornarice), 2. momčad stroja (vođa stroja, ložač, mazač 
i ugljenar), 3. momčad opće službe (kuhar prvi, kuhar drugi, kuharski pomoćnik, 
kuharski naučnik, odnosno mali kuhinjski konobar prvi, konobar drugi, kono- 
bar treći i konobarski naučnik). 


Kolektivni ugovor sadržaje iscrpive odredbe o pora o zaposlenju, uvje- 
tima rada, o plaćama, o ishrani, te odredbe za slučaj bolesti, nezgode i nesreće 
pomoraca, te o naknadi štete prilikom brodoloma. 


Ugovor o zaposlenju pomoraca može se sklopiti: 1. na putovanje, 2. na odre- 
đeno vrijeme, 3. na neodređeno vrijeme. 


Prije sklapanja ugovora o zaposlenju smatra se pomorac uposlenim, te mu 
pripada pravo na plaću, hranu i stan, kada otputuje iz svog mjesta boravka na 
poziv brodovlasnika ili zapovjednika broda, ili od dana kada ovi zadrže njegovu 
pomorsku knjižicu. 


Ugovor o zaposlenju sklopljen na putovanje traje do povratka broda u na- 
cionalnu luku posljednjeg odredišta. Ako luka posljednjeg odredišta nije ista sa 
lukom ukrcanja, brodovlasnik je dužan pomorca repatrirati u luku ukrcanja uko- 
liko se radi o domaćoj ]luci. 

Ugovor se produžuje, ako pomorac ne bude otpušten u domaćoj luci po- 
sljednjeg odredišta i to, ako je brod stigao s teretom do završetka istovara, a ako 
je stigao prazan u roku od 24 sata. 

Ugovor se može produžiti najviše tri puta, poslije toga pretvara se u ugovor 
na neodređeno vrijeme. 

Ugovor o zaposlenju sklopljen na određeno vrijeme može svaka stranka 
raskinuti prije određenog roka, kad brod dođe u domaću luku posljednjeg odre- 
dišta. Ugovor se produžuje nakon isteka ugovorenog vremena, ako rok istekne 
za vrijeme putovanja, te se produžuje do dolaska broda u luku posljednjeg odre- 
dišta. Ako je ova luka domaća, pomorac ima pravo iskrcati se. Ako je to strana 
luka, pomorac ostaje na brodu uz iste uvjete, kad brod putuje za domaću luku 
ili se nalazi na povratnom putovanju, bez obzira, da li brod usput tiče druge 
inostrane luke u svrhu ukrcavanja ili iskrcavanja robe, i da pri tome skreće sa 
svog normalnog geografskog pravca. 

U protivnom slučaju, dužan je brodovlasnik pomorca repatrirati do luke ukr- 
canja, te dati mu hranu i plaću do ove luke. Ako brodovlasnik pomorca drži 
ukrcanim do dolaska broda u domaću luku, pomorac ima pravo na dodatak od 
159% na cjelokupnu plaću, dok brod ne dođe u domaću luku, odnosno do naknad- 
nog repatriranja. 

Ugovor o zaposlenju sklopljen na neodređeno vrijeme može svaka stranka 
uvijek raskinuti, kad se brod nalazi u jednoj domaćoj luci, uz prethodni 48-satni 
otkazni rok. Kod male obalne plovidbe otkazni rok je za obadvije stranke 14 dana. 


Ako se brod nalazi u jednoj inostranoj luci, pomorac ne može tražiti iskr- 
canje. Jedino u slučaju, ako bi ostao na brodu izvan domaćih luka neprekidno 
12 mjeseci, moći će tražiti iskrcaj u svakoj evropskoj luci, u kojoj brod ostaje 
najmanje 48 sati i obavlja trgovačke operacije uz prethodnu obavijest zapovjed- 
nika od barem jednog tjedna. Tada je brodovlasnik dužan pomorca repatrirati 
uz davanje troškova putovanja, plaće i hrane za vrijeme putovanja do luke ukr- 
canja; ako je pak pomorac bio ukrcan u kojoj inostranoj luci, onda do bilo koje 
domaće luke. U izvanevropskoj luci pomorac ne može biti iskrcan niti on može 
iskrcaj tražiti. 


Rad pomoraca dijeli se na službu u luci i službu na moru. Efektivan rad sma- 
tra se vrijeme kad su članovi posade, po naređenju zapovjednika, izvan prosto- 
rija za stanovanje i kad mu stoje na raspoloženju. 


Raspored rada na brodu i u luci određuje zapovjednik broda uz potvrdu 
lučke vlasti. 


Radno vrijeme pomorca na brodu, dok je brod u luci ili na sidrištu iznosi 8 
sati dnevno ili 48 sati tjedno. 


Naplata za prekovremeni rad (na pr. da se brže obave trgovačke operacije, da 
se izvrši opravak i sl.) plaća se najmanje za 509% više od redovite plaće, koja je 
predviđena za redovito radno vrijeme. 


Članovi posade dobivaju posebnu nagradu za izvanredan rad (krcanje ugljena, 
utovar i istovar tereta, čišćenje petrolejskih cisterni na petrolejskim brodovima 
i čišćenje parnih kotlova broda, radovi na ribini (kareni) broda), ukoliko u luci 
nema radnika dotične vrste za ovaj posao ili ako oni nemaju spremu za obav- 
ljanje ovog posla. Ako je u luci štrajk ne mogu se članovi posade broda prisiliti, 
da zamijene radnike koji štrajkuju. 

Služba na moru za momčad palube koja vrši stražu (u tri stijena na brodo- 
vima iznad 2.500 B. R. T. u dugoj i velikoj obalnoj plovidbi, u dvije smjene na 
brodovima ispod 2.500 B. R. T. u maloj i velikoj obalnoj plovidbi) ne smije preći, 
za vrijeme trajanja plovidbe i u dane dolaska i odlaska 64 sata tjedno. 


Radno vrijeme osoblja palube, koje nije uvršteno u stražu u smjenama, iznosi 
8 sati dnevno ili 48 sati tjedno. 

Služba straže na brodovima male obalne plovidbe može se vršiti u jednoj 
smjeni, ako za vrijeme od 24 sata ukupna efektivna služba ne traje više od 10 
sati i ako služba ne traje neprekidno više od 86 sati. 

Služba osoblja stroja podijeljena je na tri smjene i ne smije preći više od 8 
sati dnevno, izuzevši brodove obalne plovidbe, koji' plove manje od 24 sata kada 
osoblje stroja vrši stražu u dvije amjene i brodove male obalne plovidbe na ko- 
jima se služba straže može vršiti u jednoj smjeni, ako za vrijeme od 24 sata: 
1. ukupna efektivna služba ne traje više od 10 sati i 2. ako služba ne traje ne- 
prekidno više od 6 sati. Posebno je određeno koliko je ložača potrebno za ruko- 
vanje kod kotlova. 

Osoblje opće službe mora imati neprekidni rad od 8 sati, a osim toga još 
4 sata za uzimanje hrane i za tjelesnu njegu. Djeca i mladići do 18 god. ne smiju 
se zaposliti u ložionicama i skladištima ugljena, te na noćnu službu. Za djecu 
i mladiće ispod 16 god. radno vrijeme ne smije preći u nikojem slučaju 8 sati 
dnevno. 

U slučajevima spasavanja broda, opasnosti i sl., kao i u slučaju da je koji 
član posade nesposoban za službu, ili ako se smanji broj posade, a nema moguć- 
nosti da se popuni, onda članovima posade za ovakav rad preko redovitog radnog 
vremena pripada odgovarajući odmor bilo za vrijeme plovidbe, bilo u luci, ili pri 
završetku putovanja. Za 8 sati efektivnog rada računa se 24 sata odmora. Ne- 
djeljni neiskorišćeni odmor zamjenjuje se sa odmorom od 24 sata, koji također 
može biti ili za vrijeme plovidbe, ili u luci ili pri završetku putovanja. Neza- 
mijenjeni ili neiskorišćeni nedjeljni odmor ima se naknaditi u visini jednodnevne 
plaće. 

Za uređenje plaća ustanovljene su 4 kategorije plovidbe: 

I. prekooceanska plovidba, 

II. evropska plovidba, 

III. velika obalna plovidba, 

IV. mala obalna plovidba. 

Mala obalna plovidba obuhvaća plovidbu u granicama postojećih zakonskih 
propisa. 

Velika obalna plovidba: Sredozemno more uključiv plovidbu do Huelva, 
Agadir, Kosseir, Crno more, Azovsko more i Dunav. 

Evropska plovidba: preko Gibraltara za sva odredišta sjeverne Evrope, a na 
jugu do Agadira. 

Prekooceanska plovidba: za sva ostala odredišta. 

Prema ovim kategorijama uređene su i plaće kako slijedi: 


Naziv službe . Oceanska — Evropska Vel. obalna_M. obal. 
Paluba: i 
Vođa palube . . 444. 1.500.— 1.350.— 1.220.— 1.145.— 
tesar s. 1.450.— 1.300.— 1.180.— —— 
kormilar... 1.170.— 1.050.— 1.010.— 907.— 
mornar Bo Odo 8 ian ošo do 920.— 825.— 740.— 662.— 
mladić... "10.— 635.— 585.— 604.— 
mornarac . 500.— 445.— 405.— 296.— 
Stroj: 
vođa stroja... 444. 1.500.— 1.350.— 1.220.— 1.145.— 
ložač. 1... 1.380.— 1.250.— 1.120.— 1.104.— 
mazač . 4 4 1.380.— 1.250.— 1.120.— 1.104.— 
ugljenar N44. 1.030.— 935.— 850.— 189.— 
Kuhinja 1,1 IL.iIIIL. kategorija plovidbe: 
kuhar... 1.450.— 1.300.— 1.180.—- —— 
mali kuhinje . +. +... 500.— 445.— 405.— —_— 

Soba 1,ILilIL. kategorija plovidbe: 


I. konobar... 4 1.300.— 1.180.— 1.050.— —_.— 
II. » jr BL GO U O. (E 710.-- 635.— 585.— -— 
Mali sobe . i. 500.— 445.— 405.— —_— 


Kuhinja za lV. kategoriju 
(mala obalna plovidba): 


kuhar I. razreda... . —— _.— —_— 1.145.— 
kuhar II. razreda... .. —_— —— —_— 9017.— 
kuharski pomoćnik... —_— —_— —— 604.— 
kuharski naučnik >. dod 2 —_— —— —— 296.— 


Soba za IV. kategoriju 
(mala obalna plovidba): 


I. konobar I. kat. I. kl... _— —.— —.— 1.145.— 
I. konobar I. kat. I. kl... . . —— _—— —— 907.— 
II. konobar I. kat. Iki. . i. —_— —_— —— 604.— 
konobar IL kat. I. kl... . —.— —_— —.— 604.— 
konobar II. kat. II. kl... . —— —_— —_— 519.— 
konobarski naučnik . . .. —— —— —_— 296.— 


Pomorci zaposleni na brodovima velikih ili dugih plovidbi primat će plaću u 
valuti zemlje kojoj pripada luka, u kojoj se brod nalazi na način, da se posada 
pri isplati ne ošteti u tečaju. Plaća dospijeva svršetkom mjeseca, a pomorac ima 
pravo, da tri dana prije dospjelosti zatraži od zapovjednika broda, da mu se 
plaća doznači u cijelosti ili djelomično njegovoj obitelji. 

Ako brod poduzme putovanje u luke, koje su oglašene kao ratne zone plaća 
se povisuje za 10097. 

U slučaju kad brod pristaje u lukama, u kojima vlada kužna bolest (ovo 
mora biti službeno proglašeno od nadležnog ministarstva), i kad brod uslijed 
toga ne bi dobio slobodan promet u slijedećoj luci u roku od 24 sata od dolaska, 
pripada posadi povišica za 8% na plaću za vrijeme, koje ide od dana dolaska u 
zakuženu luku, pa do dana dobivanja slobodnog saobraćaja u slijedećoj luci, ali 
najviše za 10 dana od dana polaska iz zakužene luke. Kad brod boravi u mala- 
ričnim lukama posadi se ima davati besplatno dnevno kinin. 

Posebne odredbe sadržaje kolektivni ugovor o dnevnim obrocima hrane. 

U slučaju nepredviđenog produženog putovanja, ili više sile, zapovjednik 
broda može mijenjati obroke bilo po vrsti bilo po količini hrane i puta, ali u 
slučaju smanjenja obroka pripada članu posade naknada u novcu. 

Zapovjednik broda ili časnik, ili bilo koja druga osoba, ne smiju prodavati 
hranu i piće ni za vlastiti ni za tuđi račun. Glede uređenja zdravstvene službe 
i stanovanja kolektivni ugovor se oslanja na Pravilnik o ishrani, stanovanju po- 
sade i o uređenju zdravstvene službe na pomorskim brodovima od 11. V. 1938. 

Svaki član posade ima pravo na godišnji odmor nakon jedne godine nepre- 
kidne efektivne službe kod istog poduzeća. Godišnji odmor iznosi za zapovjednika, 
časnike i radiotelegrafiste najmanje 12 radnih dana, a za ostale članove posade 
najmanje 9 dana. Član posade, koji je bez svoje krivnje iskrcan prije isteka roka 
od godine dana, ima pravo na plaćeni godišnji odmor srazmjerno efektivnoj službi, 
ako je kod istog poduzeća bio zaposlen najmanje tri mjeseca. 

U slučaju bolesti ili ozlijede pomorca, kad je nastupio službu, opskrba ili 
liječenje pada na teret brodovlasnika sve dok se pomorac nalazi na službi na 
brodu ili na putovanju. Ako se pomorac razboli ili ozlijedi na brodu, dok je u 
inostranstvu, dužan je brodovlasnik predati ga na liječenje u bolnicu, i to u prvu 
luku u koju brod dođe. Pomorac koji je ostao radi bolesti ili ozlijede u inostran- 
stvu može po pristanku liječnika i po svom pristanku biti otpremljen u domaću 
luku. U inostranstvu dužan je brodovlasnik pružiti pomorcu liječenje i opskrbu 

i poslije njegovog iskrcanja, ako je morao napustiti brod rađi bolesti ili ozlijede, 
i to kroz najdulje 26 tjedana. U slučaju spora između oboljelog ili ozlijeđenog 
pomorca i brodovlasnika o njegovoj opskrbi ili liječenju riješava u inostranstvu 
konzularna vlast. Oboljelom ili ozlijeđenom pomorcu pripada pravo na plaću, ako 
je ukrcan na brod, a brod nije još krenuo na putovanje za sve vrijeme do njego- 
vog iskrcanja, ako je brod krenuo na putovanje, onda za vrijeme dok ne bude 
napustio brod. Ako je oboljeli ili ozlijeđeni pomorac nastradao pri obrani ili spa- 
savanju broda onda mu pripada osim plaće još i posebna nagrada koju određuje 
lučka vlast. Ako pomorac umre, pošto je nastupio službu, troškove njegovog po- 
kopa snosi brodovlasnik. Ako je pomorac poginuo pri obrani ili spasavanju broda, 


dužan je brodovlasnik isplatiti njegovoj obitelji posebnu naknadu, koju određuje | 


nadležna lučka vlast. 

Za slučaj brodoloma za propalu ili većim dijelom oštećenu ličnu imovinu 
pripada članovima posade naknada, koja iznosi: za vođu palube i stroja, kono- 
bare, kuhare, mazače, kormilare, tesare i ložače 4.000.— dinara, i za sve ostalo 
osoblje na koje se ovaj kolektivni ugovor odnosi Din. 8.000.—. Štetu ima nakna- 
diti brodovlasnik na čijem se brodu dogodila nezgoda, i to 15 dana nakon što se 
je nezgoda dogodila. Ako se je nezgoda dogodila u inostranstvu, dužan je zapo- 
vjednik broda pribaviti posadi odjeću. Osim ove naknade za ličnu imovinu pri- 
pada svakom pomorcu, koji je bio ukrcan na brodu, a brod je propao uslijed 
brodoloma, i naknada za neuposlenost prouzrokovanu brodolomom. Cjelokupni 
iznos ove naknade ne može biti veći od dvomjesečne zarade pomorca. 

Za riješavanje sporova iz službovnog odnosa između pomoraca i brodovla- 
snika određen je posebni odbor pri đirekciji pomorskog prometa u Splitu. Ovaj 
se odbor sastoji od jednog predstavnika spomenute direkcije, koji je predsjednik 
toga odbora i od jednog predstavnika Saveza brodovlasnika i jednog predstavnika 
pomoraca. 

Za vrijeme trajanja i izvršivanja ovog ugovora pomorci su se odrekli štrajka. 
Kolektivni ugovor sklopljen je na godinu dana uz prethodni tromjesečni otkaz. U 
koliko se ne otkaže produžuje se automatski na daljnju godinu. 

Prema proračunu i izjavi brodovlasnika ovaj kolektivni ugovor ima novčani 
efekat oko 15 milijuna dinara. J. B. 


PRAGMATIKA U NEKIM OSIGURAVAJUĆIM DRUŠTVIMA 


Nakon dugog vremena završen je pokret namještenika u osiguravajućim dru- 
štvima s djelomičnim uspjesima. Donosimo rješenje o plaćevnim odnosima između 
Saveza botiča s jedne strane i osiguravajućih društava »Jadransko« i »Interna- 
cionale« s druge strane. 

Utvrđeno je: 

1) Stalnim činovnicima s&vrstanim u tri plaćevne kategorije: 

U I. kategoriji početnu plaću za muške mjesečno Din. 1200.—, a za ženske 
mjesečno Din. 1000.—, koje dosižu za muške Din. 2400.—, a za ženske Din. 2000.—. 

U II. kategoriji početnu plaću za muške mjesečno Din. 1800.—, a za ženske 
mjesečno Din. 1500.—, koje dosižu za muške Din. 3600.—, a za ženske Din. 3000.—. 

U III. kategoriji, u koju se svrstavaju samo muški službenici, iznosi početna 
plaća Din. 2400.— i dosiže Din. 4800.— mjesečno. . 

Gornja skala vrijedi za gradove Zagreb, Beograd i Sušak, dočim se za ostala 
mjesta u državi gornji iznosi prema mjesnim prilikama mogu sniziti najviše do 15%. 

U pojedinim kategorijama predviđene mjesečne  prinadležnosti postizavaju 
službenici kroz 35 godina službovanja. 

Unapređenje unutar pojedinih kategorija jest automatsko i postepeno prema 
shemi. 

2) U I. kategoriju uvrštavaju se oni službenici, koji su navršili godinu dana 
pripravničke službe i niže pomoćno osoblje. 

U II. kategoriju svrštavaju se činovnici sa stručnom spremom i odgovarajućom 
školskom naobrazbom. 

U III. kategoriju svrstavaju se konceptualni činovnici sa fakultetskom nao- 
brazbom ili naročitom stručnom spremom, ako je istima povjereno obavljanje 
važnih poslova. 

Službenici se svrstavaju u pojedine kategorije i prevode iz nižih u više pla- 
ćevne kategorije prema nahođenju zavodske direkcije i prema vrsti službe koju vrše. 

Zavodskoj upravi pristoji pravo da svoje službenike, kojima su povjereni oso- 
bito važni i tešks poslovi i koji su pokazali osobitu stručnu spremu, sposobnost i 
marljivost u vršenju svoje službe, vanredno unapredi i da im dopita lične dodatke. 

Službenici na pokus i službenički pripravnici ne svrštavaju se u ove plaćevne 
kategorije, već njihove prinadiežnosti ustanovljuju se prema nahođenju zavodske 
uprave. 

Služba na pokus može se ugovoriti i trajati najviše mjesec dana, a unutar 
toga roka može se razriješiti sa obje strane službovni odnos bez otkaza. 

Služba pripravnika može trajati najdulje godinu dana, a nakon iste imade se 
službenički pripravnik uvrstiti u kategoriju stalnog službenika ili se s njim imade 
razriješiti poslovni odnos. 


3) Zavodski inkasanti, podvornici i teklići ne svrstavaju se u plaćevne kate- 
gorije. Početna plaća inkasanta iznosi mjesečno najmanje Din. 1200.— i povisuje 
ge automatski kroz 15 godina neprekidne službe na najmanje Din. 2000.—. 

Početna plaća podvornika, koji su navršili 18 godina života, iznosi najmanje 
Din. 800.— mjesečno i povisuje se automatski kroz 15 godina na najmanje Din. 1800. 

Inkasators, podvornici i teklići dobivaju svake godine jedno ljetno i jedno 
zimsko odijelo, a svake treće godine jednu kabanicu. 

Svi službenici bili oni svrstani u kategorije ili izvan njih dobivaju godišnje 
13 plaća. 


4) Službenici će primati za slučaj bolesti potpune prinadležnosti i to: 


do navršene 1 godine službe kroz 6 tjedana, 

do navršenih 5 godina službe kroz 3 mjeseca, 

nakon navršenih 5 godina službe kroz 6 mjeseci, 
nakon navršenih 15 godina službe kroz 9 mjeseci, 

a nakon navršenih ;25 godina službe kroz 12 mjeseci. 

5) Službenicima pripada godišnji odmor prema godinama službe, kako je to 
normirano u 8 329 Zor time, da se tamo navedeni rokovi od 10 dana prođuljuju 
na 14, a od 2 nedjelje na 20 dana. Vrijeme provedeno na bolovanju ne ručuna se 
u odmor. 

6) Zavodi će službenicima plaćati pune prinadležnosti za vrijeme vojnih vježba. 
Odsluženje kadrovskog roka ne prekida službovnog odnošaja stalnih namještenika, 
ali za vrijeme istog ne dobivaju oni redovite prinadležnosti već im uprava po 
svojem nahođenju može dati potporu. 

7) Službenicima kojima po zakonu ili po posebnoj pogodbi sklopljenoj sa za- 
vodom ne pripada pravo na penziju, jer nisu navršili 10 godina službe, davat će 
zavod od 1 januara 1939 u slučaju ako bi im otkazao službu u ime otpravnine i to: 
onim službenicima svrstanim u kategorije, koji su navrstili 3 godine službe, a nisu 
dosegli 5 godina službe, dvomjesečne prinadležnosti, a ako su navršili 5 godina 
Službe, a nisu dosegli 10 godina službe, tromjesečne prinadležnosti. 

Svima službenicima svrstanim u kategorije, koji su navršili 10 godina službe, 
a bez obzira u kojoj se kategoriji nalaze, plaćat će zavod otpravninu prema $ 333 
Zor u koliko im ne pristoji pravo na penziju. 

8) U slučaju smrti stalnog službenika svrstanog u koju plaćevnu kategoriju 
isplatit će zavod njegovim zakonitim nasljednicima koje je po zakonu bio dužan 
izdržavati i faktično uzdržavao u ime posmrtnine proporcionalno prema godinama 
njihove službe 2—6 mjesečne prinadležnosti. 

9) Službenički porez i sve prireze plaćaju službenici i zavod u polovici, a zavod 
u cijelosti samo onim službenicima čije mjesečne prinadležnosti ne prelaze Din. 
2000.—. Kuluk, vojnicu, vjerski prirez, porez na neženje i članarinu Merkuru pla- 
ćaju službenici. Zavod plaća penzionom fondu i bolesničkoj blagajni onaj dio koji 
na njega otpada po odnosnim zakonskim propisima. 

10) Dnevno radno vrijeme službenika iznosi od 15 maja do 15 septembra 7 sati 
dnevno i vrši se jednokratno, a u ostalim mjesecima dvokratno kroz 7 i po sati. 

Prekovremeni rad neće zavod od službenika tražiti niti dopuštati niti plaćati. 

11) Službeni odnos otkazuje se u rokovima navedenim u $ 332 Zor, ukoliko 
nije što povoljnije za službenika sa zavodom ugovoreno. 

12) Službenici dobivaju prigodom premještenja iz jednog službovnog mjesta 
u drugo naknadu potrebnih putnih troškova i troškova preselenja. 

13) Službena pragmatika koju će zavod dati svojim službenicima stalnog je 
karaktera i ostaje stalno u kreposti za ove i buduće službenike, te zavod nije vla- 
stan da ju jednostrano opozove ili preinači. 

U plaćevnoj shemi koja je za pojedine kategorije predviđena imaju biti po- 
četni intervali napredovanja kraći i nikako iznad 4 godine. 

Ukoliko bi prema potrebi posla ili iz inog razloga uslijedilo razriješenje po- 
slovnog odnosa između zavoda i službenika otkazom sa strane zavoda, učinjenim 
prije 1 januara 1939, a dotični otkazani službenik ne bi još mogao uslijed prijevre- 
menog otkaza steći pravo na otpravninu, kako je to gore predviđeno, to će mu 
zavodska uprava, ako je međutim navršilo 3 ili 5 godina službe, povrh otkaznog 
roka, dati još jednomjesečne prinadležnosti. 


Zavodi neće proganjati ili otpuštati ili otkazivati službenicima radi sudjelo- 
vanja u štrajku i radi demonstrativnih čina u toku štrajka. 


Dr. P. 


Na Taiget 


DR. A, BAZALA: O IDEJI NACIONALNE FILOZOFIJE 
(Knjižica prijatelja Hrvatskoga Sveučilišta u Zagrebu, broj 3, god. 1938.) 





Kad se za neku knjigu drži, s opravdanom vjerojatnošću, da ne će imati dobru 
prođu, onda se na korice stavi, na primjer, ovako: »Čista dobit ide u korist »Dru- 
štva za Strossmayerovo sveučilište u Zagrebu.« Pa sad čovjek mora imati toliko 
Patriotskog osjećaja, da mnogo ne promišlja, ne zanovijeta, ne kritizira, nego da 
takvu knjigu kupi i preporuči, a ako ne će čitati, njegova je to privatna stvar, 
jer javna stvar je »čista dobit...«. Svakako, društvo je moralo promisliti, da će 
knjiga možda podbaciti, pa da ne će biti prokriveni nužni troškovi tiskanja i 
opreme. Račun je očito išao na patriotizam, u rubriku nacionalnoga poreza, pogo- 
tovo, kad je riječ »O ideji nacionalne filozofije«, a ovo je bogata rubrika, u koju je 
već ušlo štošta, počevši tamo od Šarinićeve »Ideologije...«, i s tim si ne treba 
mnogo razbijati glavu. 


Pače, mi smo odlučili, da »čistu dobit...« ozbiljno povećamo s jednim prijed- 
logom, konkretnim i praktičnim. Poznato je, naime, da jedna knjiga dobro prolazi, 
kad uđe među »Udžbenike«. 

Predlažemo stoga, da ova knjiga uđe u naše srednje škole kao udžbenik,s ovim 
obrazloženjem: Profesori materinjeg jezika imaju velike muke s đacima, kako bi 
ih naučili izražavati svoje misli jasno, u kratkim rečenicama, s pravilnim poretkom 
subjekta, predikata i različitih dodataka. Danas imamo već klasičnih primjera, 
koji nam pokazuju, kako treba pisati, ali nemamo klasičnih primjera o tome, kako 

ne valja pisati, — a svakako je uspješnije služiti se | pozitivnom i negativnom 
metodom. 

Da bi dokazali i preporučili neospornu vrijednost ove knjige s njene peđa- 
goške strane, iznijet ćemo nekoliko primjera, kojima se ne može učiniti nikakav 
prigovor. 

»Filozofijska funkcija, kako smo izložili, temeljni je usrdni agens, što oživ- 
ljava i upravlja životno kretanje u sferi duhovna, nad prirodno postojanje uzvita, 
smisleno-svrhovito kvalificirana bitka; ona je sverodni (generalni) faktor u razvi- 
janju i obrazovanju kulturnoga stanja, ujedno i sveopća ponuka bićima ljudske 
opreme, da se u vrevi doživljaja razaberu, da na dojmu, kako se nalaze i život 
podnose, ne samo razmišljanjem nego i osjećajno-voljnim sređivanjem, sebi stvore 
sliku o prilikama i o svojem položaju u njima, da nastojanja svoja omjere kako 
na početku (»principima«, osnovima), iz kojega potječu, tako i na završetku (finis, 
»svrha«), koji im se ukazuje — da tako nađu uporište, s kojega će da se upravlja 
životni rad u pravcu i prema ciljevima, koji odgovaraju sposobnosti ljudskoj« (30). 

»U dinamičkom osnivanju i izgrađivanju duhovnoga svijeta, preko prividnoga 
stanja ispružena u kulturni prostor, dobiva filozofijska funkcija najširu psiholo- 
gijsku podlogu i ujedno objašnjenje, zašto se proteže u dubinu, sa zahtjevom »iz 
dna duše« pokrenuti eksistencijalne akte svijesna postojanja, na izvoru »ja« — od- 
nošenja odrediti i opravdati životno djelo, u širinu kao potreba »sabrati se« i mno- 
gostruko razgranjena zanimanja srediti i uskladiti u jedinstven životni izražaj, u 
visinu s poletom (»elatio animi«) začete pobude privesti završetku (finis, »svrha«), 
razviti ih u punom značenju, kvalitet svijesne aktivnosti povisiti do najvišega 
stupnja i životnu želju smiriti u predvidljivo (»idealno«) zaokruženoj, upotpunje- 
noj slici ljudskoga zvanja« (34.-35). (Opaska: na pr. u ministarskoj stolici.) 

»Kažemo li »ja«, onda smo tim označili posebno zaokruženu sferu postojanja, 
a ujedno i razvijanje aktivnosti, koja ne stoji samo pod opažanjem, jer bi u tom 
slučaju ja još uvijek mogao biti tek prolazna točka događanja, nego pod pažljivim 
dirigiranjem, u načinu, koji joj daje obiliježje uvrštenja u »ja« — kauzalitet, kao 
očitovanje, koje od mene polazi, ja sam u njemu angažiran, a ne samo njime tan- 
giran, te se prema jačini i načinu angažiranja određuje svijesna vrijednost njegova 
— određuje se koliko sam subjekt vršenja eksistencije, koliko sam razvio sposob- 
nost ljudskog postojanja, u vječitu kolebanju između stanja osvještena, duhovna 
uznesena i prirodno obeznala« (36-37). It. d., it. d. — Očito, biser-rečenice. 

Društvo sigurno ima želju, da bude što veća dobit, pa bi ga »usrdni agens« 
mogao potjerati, da izda ovu knjigu s finim i tvrđim koricama (slika je već unutri) 
za strance, koji skupljaju biserje iz hrvatskoga jezika. Zašto samo narodne 
poslovice? 

Ugledni pisac ne može imati ništa protiv svega ovoga, jer će se na taj način 
širiti »ideja nacionalne filozotije«. 

U sadržaj, zasad, ne ulazimo, dok g. profesor ne nađe nekoga, tko će iz inata 
(recimo iz »društva ...<«) ili iz drugih kakvih razloga početi isticati neobičnu kla- 
sičnost jezika, i polako prevoditi misli pisca na loši hrvatski razumljivi jezik, 
ili možda na koji strani jezik, recimo njemački, kao najsrodniji jeziku uglednoga 
pisca. 

Usput možemo spomenuti, da nemamo ništa protiv filozofije, filozofske funk- 
cije, protiv sfera duha... i sve viših vidika, kojih idealni cilj je savršena umnost, 
protiv nagona k mudrosti, zanosu i težnji k mudrosti, protiv ljubavi k mudrosti, 
protiv čovječnosti, protiv samovlasno i samosvojno izgrađene sfere duha, protiv 
kulture, koju treba sveđer njegovati, protiv velikih ličnosti, protiv lične strukture 
u kojoj se odrazuje mudrost svijeta i života, protiv skupa radnja samosvjesno 
upravljenih na lično obrazovanje narodnoga života i samosvjesno očitovanje nje- 
govo, protiv harmonije, protiv razvijanja teorijske funkcije na rođenom tlu pla- 
sirane it. d. 

No sve su to misli, koje treba izreći bez nadmenosti, razumljivo, a pogotovo 
bez smicalice, kako je »u danim prilikama vrlo nezgodan posao«,... »da eto na 
odnosu općenitosti i pojedinosti razvijemo karakteristiku duha, što se odrazuje od 
kulturnoga imanja hrvatskoga naroda.« — Naime, »Aktuelne tendencije nisu svagda 
ni u svakom pogledu izražaj »bivstvene volje«, ali energija njihova otežava kritičko 
rasuđivanje i inače, a pogotovo danas, kad život toliko uzavrio, te je u borbi 
oprečnih struja svaka nepristrana riječ neprijatna« (18). 

O, Sokrate, »jadni« filozofe, a ti si popio otrovi 

Prema tome, građanska, politička, kulturna, filozofska hrabrost očekuje se 
od smetlara, skretničara, pastira i ostalih malih i dobrih ljudi, koji ne znaju za 
»ideju nacionalne filozofije«, »sfere duha« i »ljubav k mudrosti«. O. 


Međunarodni pogledi 


MEĐUNARODNA SITUACIJA 


Očito je vrlo zategnuta. Toliko se problema nakupilo, da više nije moguće raz- 
matrati u logici crno-bijelo. Španjolski problem, Ceho-Slovačka, kinesko-japanski 
sukob, rusko-japanski sukob &amo su vidljivi i bučni izrazi općega stanja. To su 
problemi, koje svi znaju, jer svojom napetošću i očevidnošću viču i opominju. No 
koliko je drugih, koji jedva čekaju, da im se da sloboda, kako bi se pojavili. Mek- 
siko, Palestina, poljsko-njemački odnosi, madžarsko- rumunjski i t. «4. Jednom riječi, 
mi živimo u evidentiranim, ali ne u jedinim problemima. To znači, čim se jedan 
problem zakrpa, odmah se javlja barem jedan drugi. Nakon talijansko-engleskog 
sukoba u Abesiniji izgledalo je, da će se Europa malo odmoriti. Kad eto Palestine, 
pa Španjolske. I već su bili na vidiku englesko-talijanski i francusko-talijanski 
pregovori na bazi krpanja španjolskog problema, kad eto Anschlussa, pa čehoslo- 
vačkog problema. Najtragičnija u svemu tome jest činjenica, da se svi ovi problemi 
rješavaju što ratom, što ratnim prijetnjama i ratnim situacijama. Rat je neprestano 
u središtu svih problema. Možemo utvrditi, da u Europi vlada raina psihoza na temelju 
realnih ratnih činjenica. Realni duh ove psihoze opaža se naročito u golemim naoru- 
žavanjima. Brojke, koje prikazuju naoružavanje nijesu ni shvatljive. Ti milijuni, 
milijarde novaca toliko su visoki, da čovjek ima samo jednu općenitu predodžbu 
golemoga. Realnost ratne psihoze proizvela je priključenje Bugarske Balkanskom 
sporazumu, s pravom na naoružavanje. Madžarska određuje veliki vojni budžet. 

Činjenica je, da smo u sveopćoj trci u naoružanju. I ovo je nepobitni dokaz, 
da osim eviđentiranih problema, koji viču i koji se vidljivo rješavaju, postoje i 
drugi temeljni problemi, za koje nitko ne zna, kako će se i kada riješiti. 

Opći pogled na situaciju otkriva nam sveopće naoružavanje, ratnu psihozu, kao 
i realnost rata u postojećim neposrednim problemima. 


Sitni pogled upućuje nas na gospodina Runcimana, koji nam je rekao, da je 
privatan čovjek, da on baš nije htio ići u Čeho-Slovačku, da on nije izaslanik 
engleske vlade, i da je čehoslovački problem u osnovi ekonomskoga karaktera. Ispi- 
tivati istinitost ovih izjava manje ima smisla, nego li rješavati i najdosadniju zago- 
netku. Inače ovaj privatni čovjek nepresiano pregovara s predsjednikom čehoslo- 
vačke republike, s čehoslovačkim državnicima, predstavnicima moćnih stranaka, 
proučava statute, pravi svoj vlastiti, zadaje brige novinama, kako da nazovu »misiju« 
jednoga privatnoga gospodina iz Engleske i t. d. 

Bez svake šale, čudan je ovo slučaj u engleskoj suvremenoj diplomaciji, jer on 
pokazuje najmanje tri važna momenta. 

Kraj postojeće međunarodne ustanove u Ženevi, kraj Lige naroda, više ima 
ugleda jedan privatni gospodin iz Engleske za jedan teški europski problem! Što to 
znači za ovu ustanovu, ako ne krajnju sramotu. Tko je doveo ovu međunarodnu 


misao, ovu međunarodnu ustanovu, ovaj međunarodni autoritet do ove sramote? — 
Francuska, u prvom redu, 


Svakako, dolazak jednoga privatnoga gospodina iz Engleske ne čini baš veliki 
ugled čehoslovačkoj republici, jer ako je problem koji se ima riješiti nutarnji, otkud 
toliko priznanje i autoritet za nekoga privatnoga gospodina; ako je pak problem 
međunarodni, otkud Čeho-Slovačka, kao vjeran privrženik Lige naroda, ne apelira 
na reprezentanta međunarodnog autoriteta. 


Treće, što se može kao vrlo važno istaći jest u tome, da je Engleska dosta dugo 
bila izvan europskih problema, a sad čak i njeni privatni ljudi rješavaju europske 
probleme. Iz toga se jasno vidi nemoć i nezrelost Europe u užem smislu, t. j. Fran- 
cuske, Njemačke, Italije i Poljske. 


Mikroskopski pogled na gospodina Runcimana otkriva Europu u čudnom, ža- 
losnom svijetlu, otkriva njenu neuglednost i bijedu. 

Da li je moć Engleske tako velika, kako to izgleda. Ne može se sasvim točno 
znati, jer to ne izlazi samo iz europske situacije, nego još više kinesko-japanake. 
Vjerojatno je, da Engleska računa na umor Japana u Kini, i na eventualni sukob 
Rusije i Japana. Nakon ovakva dva sukoba, Engleska misli, da bi bila dosta snažna, 
đa prisili Japan na ravnotežu na dalekom Istoku. Engleskoj zato treba mir u Europi, 
da bi mogla srediti svoje ađute proti Japanu, Pobjeda pak Japana, kraj Italije i 
Njemačke protivne Engleskoj, potisla bi Englesku u drugi red zemalja. 


Danas je nemoguće išta točno očekivati, jer u sukobu cijeloga svijeta teško je 
znati, tko će se s kime sprijateljiti, tko će koga izdati, tko je spremniji i sigurniji. 


Sigurno je samo jedno, — budućnost je mutna i teška. 
Grgur Ivanović. 


Kroz cevije i listove 


Ekonomist, broj 7—8 piše o konkurenciji europskih zemalja na Balkanu 
(Dr. J. Tomašević: Englesko-Francuske ekonomske tendecije na Balkanu) i veli: 
»Anschluss Austrije Njemačkoj u vezi sa sve jačim ekonomskim prodiranjem Nje- 
mačke u zemlje jugoistočne Europe koje se manifestira već nekoliko godina, po- 
kazalo je otvoreno tendencije Njemačke da u ovom dijelu Europe dođe do vodeće 
uloge | u političkom i u ekonomsko-plitičkom pogledu«. »Iz toga saznanja razvila 
se i u Engleskoj i u Francuskoj težnja da se privrednom i financijskom suradnjom sa 
zemljama jugoistočne Europe paralizira sve jači njemački utjecaj u toj sferi«. 
»Englezi i Francuzi osim u trgovinskim odnosima nastoje naročito da pariraju utje- 
caj Nijemaca sve jačim uvozom kapitala u te zemlje i time uzimanjem u svoje 
ruke sve većeg dijela rudnog i ostalog prirodnog bogatstva ovih zemalja«. »U Ru- 
munjskoj u kojoj se pokušalo politički doći u bliži kontakt s Nijemcima uspostavom 
Goginog režima, engleski je kapital naročito važan i interesira se prvenstveno za 
izgradnju saobraćaja kroz petrolejski revir, za uzimanje zlatnih rudnika na ru- 
munjsko-čehoslovačkoj granici i konačno za izgradnju silosa u lukama na ušću 
Dunava. Uostalom čitav višegodišnji privredni plan koji se priprema u Rumunj- 
skoj imao bi se izgleda najvećim dijelom financirati engleskim kapitalom. No 
najočigledniji je za sada primjer Turske koja je zadnjih dana mjeseca maja za- 
ključila u Londonu zajam od 16 milijuna funti sterlinga«. 

Bogoslovska Smotra, broj 8 donosi najnovija vrlo zanimiva ratmatra- 
nja o slučaju Terezije Neumann, iz pera Dr. V. Keilbacha (Dr. Vilim Keilbach: 
O psihologiji stigmatizacije; izašlo i kao posebna brošura), koji je sam bio u Kon- 
nersreuthu i temeljito poznaje gledišta o čitavom problemu. 


— »Terezija Neumann je dobro razvijena, snažna seljačka djevojka. Danas 
ima 40 godina. Prije stigmatizacije preboljela je veliku bolest. Za vrijeme jednog 
požara nosila je i dodavala puna vedra vode čovjeku, koji je više nje gasio vatru. 
Bilo je to 10. ožujka 1918. godine, dakle, u njenoj 20 godini. Najedamput je osjetila 
veliku bol u leđima. Morala je smjesta napustiti posao. Pokazali su se različiti 
znakovi paralize, strašni grčevi u nogama, a konačno i potpuno osljepljenje. Na 
lijevoj nozi imala je veliku ranu, a na leđima također šest do osam većih rana, iz 
kojih je curila voda, krv i gnoj.« I t. d. »Ovdje ne ulazim u pitanje Terezijinih 
ekstaza, u kojima ona svakog petka proživljava muku Kristovu, i to tako da iz 
njenih rana, iako ne uvijek iz svih, kao i iz njenih očiju teče krv. Te činjenice 
smijem kao poznate pretpostaviti. Htio bih ovom prilikom obratiti pažnju na samu 
činjenicu stigmatizacije i pokazati, zašto su upravo crkveni krugovi i učenjaci tako 
rezervirani prema Terezi Neumann. »U terminologiji kršćanstva stigmatizacijom 
označujemo činjenicu da je netko odlikovan ranama razapetoga Spasitelja.« »Te se 
rane mogu nalaziti na različitim mjestima tijela, obično tamo gdje je Krist u svojoj 
muci bio tjelesno ranjen: na rukama, na nogama i na prsima (od raspeća), po glavi 
i na čelu (od trnove krune) po leđima i po ostalom tijelu (od bičevanja i križnog 
Duta).« »Ja sam pobliže promatrao ranu na Terezijinoj desnoj ruci. To je tanka, 
elastična tamno-crvena kožica, koja je prvih godina na vanjskoj strani ruke imala 
veličinu kruga otprilike u promjeru od 15 do 20 milimetara, a u zadnje vrijeme 
ima oblik kvadrata slične veličine.« — »Ne treba u svakoj stigmatizaciji gledati 
čudo u bogoslovskom smislu, t. j. pojavu koju jedino Bog može proizvesti. Ali sti- 
gmatizacija nije ni obični, čisto naravni proizvod (kao na pr. obične pojave suge- 
stije ili autosugestije). Stigmatizacija pretpostavlja izvjesne duševne doživljaje, a 
zatim intenzivno religiozno proživljavanje Kristove muke. To intenzivno proživlja- 
vanje djeluje u duši kao t. zv. plastična sila, koja oblikuje tjelesnu vanjštinu 
prema nutarnjem doživljavanju. Ova se intezivnost vrlo visokog stupnja postizava, 
kako se čini, samo u iskrenoj odnosno pravoj religioznosti. Ali ona svejedno 
ne vodi uvijek do stigmatizacije. To je znak, da je djelatnost spomenute »plastične 
gile« uvjetovana još i drugim činiocima. Kojima? Bez sumnje milošću, a u psiho- 
loškom pogledu naročitom psihičkom strukturom čitave osobe kao i njenom naročitom 
tjelesnom konstrukcijom.« — »Konačno je Biskupski ordinarijat u Regensburgu 10. 
prosinca 1987. godine izdao službeno saopćenje o Konnersreuthu. U njemu se među 
ostalim kaže da je liječnički pregled iz 1927. godine mogao ustanoviti samo tađašnje 
stanje stvari, ali da njime ništa nije rečeno o kasnijem Terezijinom životu, za koji 
se također tvrdi da je život bez jela i pila. Zato regensburški biskup, cijeli bavar- 
ski episkopat i Rim žele novi pregled. Terezija se izjavila spremnom za taj pre- 
gled, ali njen otac stavlja uvjete na koje se ne može pristati. Stoga crkvena vlast 
ne preuzima nikakvu odgovornost, za neobične događaje u Konnersreuthu.« — 
»Obitelj Neumann ne popušta.« — Župnik Naber se, naravski, poziva na svoje 
dugogodišnje iskustvo i na svoja dugogodišnja »tačna« opažanja, na svoju razbo- 
ritost i na svoje poštenje.« — »Ogorčen je zbog neprestanih napadaja protivnika, 
teologa i liječnika.« — »Neposredno prije Duhova ove godine izdao je dr. Deutsch, 
poznati protivnik Konnersreutha, novu brošuru. Ovaj iskusni katolički liječnik već 
od prije zastupa mišljenje da se bolest T. N. može samo »najtežom histerijom« 
protumačiti«. — »Konnersreuthski krug« mu je zato bezbroj puta prijetio anonim- 
nim pismima nazivajući ga protivnikom Božje stvari.« — Pisac Dr. Keilbach za- 
vršava ovako: »Stvar će se po svoj prilici tek onda raščistiti, kad se sadašnja bi- 
skupska želja bude pretvorila u biskupsku zapovijed.« 

Savremenik, broj 7—8 donosi završne izjave Dr. Fanceva i Društva hrvat- 
skih književnika povođom polemika između g. Dr. Mije Mirkovića, pisca knjige 
»Flacius«, Dr. Fanceva i prof. Bučara. 


Na kraju svoga »Epiloga« (Koliko istine ima u prepričavanjima o »Hrvatskom 
protestantizmu«?) veli Dr. Fancev: »U znanstvenim istraživanjima jeđini cilj mora 
biti tražiti istinu, i da se ona nađe, tu ne može biti obzira na ničije osjetljivosti i 
sentimentalnosti. A ako g. Bučar u svom naučnom rađu nije znao ili nije htio tražiti 
i nalaziti samo istinu, nitko mu nije kriv, a najmanje tobože »siromašno«. hrvatsko 
svećenstvo ili »naivni« hrvatski narod, što je i pored krivo postavljenih predodžba 
g. Bučara, u nekim od evropskih naroda reformacija izvršila golema djela, za 
brvatskt narod, međuto, ostala potpuno neplodna. 

A borba hrvatskoga naroda u drugoj polovini 16. vijeka, kao i u kasnijim vije- 
kovima sve do Hrvatskoga preporoda, protiv protestantizma, koji su unesti u 
Hrvatsku uglavnome nastojali luteranski Nijemci i kalvinski Madžari, s hrvatske 
strane i nije uopće bila vođena »protureformatorskim« već političkim sredstvima 
sve sa svrhom, kako je u jednoj prilici vrlo dobro istaknuo prof. Vj. Klaić, »jedin- 
stvom vjere obraniti i osigurati i političko jedinstvo hrvatskoga kraljevstva«. 


»U našim literarnim i naučnim krugovima« zacijelo je bio neobičan način, 
kako su mi predgovorom »Flacius«-a i još brža osvrtom prof. Bučara u »Jutarnjem 
listu« podmetana djela, s kojima sam imao samo toliko: veze, da sam teško bolestan, 
otprilike za raspoloživa dva dana (18.—15. VII. 1937.), najškakljivije strane jednoga 
rukopisa od 150 arčnih strana pozorno i savjesno pročitao i o zapaženome stvarno 
izvijestio. Na neobičan način podmetanja ja sam odgovorio samo stručno, što je 
pokazao najbolje odgovor g. Bučara u »Obzoru«, a koji- je sa svojim aluzijama »na 
stanovitu stranu, ne vjersku« u »Jutarnjem listu« mislio da upravo on smije biti 
žučan. U najnovijim svojim radovima ja sam pokazao, da sve hrvatske pokrajinske 
književnosti od Istre preko Hrvatske, Dalmacije, Bosne, Dubrovnika pa sve do 
Boke Kotorske u svojim biblijskim tekstovima, u svojoj crkvenoj poeziji već od 
drevnih vremena (13 do 14 vijeka) vuku svoju lozu iz stare hrvatske glagoljaške 
književnosti — u najnovije vrijeme ja sam pokazao, da je i kajkavska Hrvatska 
prije reformacije imala i svoju pobožnu pa i svjetovnu književnost. To je uspjeh 
mojih dosadašnjih naprezanja u prodiranju u sredovječnu tamu, koji mi neće pri- 
znati samo neprijatelji istine o književnoj pročlosti hrvatskoga naroda — u svom 
odgovoru ne će da mi ga prizna ni g. Bučar, pa zato i ponavlja tuđe, oborene 
tvrdnje o naslanjanju Vramčeve književne djelatnosti na protestantsku književnost 
it d. A »stanovite strane«, kako sam pokazao u svojoj kritici školskih knjiga u 
»Hrvatskoj revlji«, i te kako se trse, da hrvatskom javnom mišljenju u prikazivanju 
hrvatske kulture i književne prošlosti nametnu baš ovakva protuhrvatska a ne 
ispravna gledišta. A u pitanju »reformacije među Hrvatima« tim »stanovitim stra- 
nama« glavni izvor i potpora jest gosp. Bučar sa svim svojim potpuno promašenim 
pa i zastarjelim rađovima«. 


Društvo hrvatskih književnika donosi izjavu u sedam točaka, koja zapravo 
predstavlja ono što je utvrđeno na sjednici od 1 VII 1938 godine. 

U točki 2. stoji, da je na odborskoj sjednici DHK od 16 VII 1937 god., pošto 
je pročitan referat g. dra. Fanceva, jednoglasno zaključeno, u odsutnosti g. dra. 
Fanceva, da se knjiga g. dra. Mirkovića ne primi, jer nije romansirana biografija, 
a kao naučna rasprava nije opravdana historijskim dokumentima. 

U točki 5. stoji, da g. dr. Mirković očito ne pozna pravila DHK, jer inače ne 
bi pisao o tome, kakvo stajalište zauzima DHK prema nekakvoj flacijevskoj i pro- 
tuflacijevskoj kulturnoj orijentaciji, budući da zadaća DHK nije vršiti propagandu 
ni za jednu ni za drugu »orijentaciju«, a osim toga se g. dr. Mirković sjetio te na- 
vodne protuflacijevske  »orijentacije« DHK tek nakon toga, što mu je knjiga 
odbijena. 

U točki 7. stoji, da je kampanja, koja se vodi u stanovitoj štampi o razlozima 
odbijanja Mirkovićeve knjige, obična trgovačka reklama, koja ne utječe na vri- 
jednost Mirkovićeva djela. 


Istina (Brod) donosi u broju 105 od 20. kolovoza 1938. podatke o radu 
Kulturbunđa, i veli, među ostalim, i ovo: »Danas pak djelatnost Kultur- 
bunda ulazi i u one krajeve, gdje je njemačka manjina nesamo oaza već se 
davno nalazi u procesu nacionalne asimilacije s većinskim hrvatskim elementom.« 

Danas broji Kulturbund 256 svojih mjesnih grupa, te je u roku ođ godine 
dana porastao za 200% ili za 49 novih grupa, od kojih je 14 osnovano u slavon- 
skoj Hrvatskoj, u Srijemu 8, u Baranji 7, Banatu T, Bačkoj 6 i 4 u Bosni. Kultur- 
bund je u Slavoniji i Srijemu osnovao svoje grupe u ovim mjestima (od 2. XII. 
1936. do 24. XI. 1937): Tompojevci, Svinjarevci, Valpovo, Radikovci, Mrzović, 
Cerić, Kutina, Andrijevci, Srpsko selište, Račinovci, Privlaka, Gunja, Bogdanovci, 
Opatovac, Grabovci, Laćarak, Kukujevci, Čalma, Klenak, Bukovac, Novi Banovci 
i Banoštar. “ 

U Bosni su nove grupe u mjestima Brčko, Polje, Šibovska i Putnikovo Brod. 


Broj članstva u novim grupama iznosi 6000, a pristup novih članova u starim sku- 


pinama iznosi B000, tako đa prirast iznosi 2595. Članstvd je pak pretprošle godine 
iznosilo 60.000, te sada broji 75.000. 


Kulturbund ima svoju skupinu i u Brodu sa oko 120 članova te pokazuje ve- 
liku živahnost i oduševljenje članova. Nerijetko se čuje Mesićevom ulicom na 
veče nakon sastanka stari germanski pozdrav »Sleg — Heil« Ovom orga- 
nizacijom nastaje proces nacionalne reasimilacije Nijemaca, kojim je redoviti pri- 
rodni proces asimilacije zaustavljen i pitanje je, da li će se uopće ikađa više 
nastaviti. 

Treba samo istaći gorljivost u prikupljanju njemačkog elementa, u koji se 
svrstava i ono, što nema objektivnih elemenata već rasno čistog germanstva, i ako 
je to kriterij današnje njemačke nacionalne orijentacije. 


Kulturbund je formirao u svrhu olakšanja svog rada okružja, (Kreisaufbau) za 
Srijem u ovim mjestima: Beograd, Inđija, Ruma, Srijem. Mitrovica, Ilača (za 
grupe Tovarnik, Bapska Novak, Lovas, Tompojevci, Berak, Ilača i Nijemci), te 
u Slavoniji Sotin (Opatovac, Vukovar i Bogdanovci), Vinkovci (Nuštar, 
Cerić, Privlaka i Svinjarevci), Brčko (Gunja, Račinovci i Drenovci), Jarmina 
(Vođinci, Ivankovo, Novo Selo), Garčin (Vrbovac, Čajkovci, Andrijevci), Kešinci 
(Mrzović, Semeljci i Jovanovac), Đakovo (Dj. Selci, Satnica), Tomašanci (Gorjani, 
Krndija i Vuka), Gašinci (Drenje, Drenj. Slatinik i Priđvorje), Valpovo (Ku- 
nišinci, Marjanci i Rađikovci), Našice (Darkovac, Velimirovac, Naš. Breznica i 
Čačinci), Kutina (Srpsko Selište i Kapetanovo). Inače grupe postoje osim u 
spomenutim mjestima još i u ovim mjestima Hrvatske i Slavonije: Zagreb, Spišić 
Bukovica, Sopjanska Ada, Ciganka, Vučevci, Kapan, Babina Greda, Slav. Kula, 
Poreč, Vrbica, Pridvorje, Čajkovci, Šid, Banovci, N. Pazova, Beška, Erdevik, Ni- 
kinci, Sarvaš, Ernestinovo, Viškovci, Brezik, Osijek, Nijemci, Krndija, N. Slan- 
kamen, Josipovac, Putinci, Jovanovac, Veliškovci, Hrtkovci, Bežanija, Hrastovac, 
Bukovac. Kulturbund je tokom prošle godine priredio 5 tečajeva za školovanje 
odbornika, od toga u Hrvatskoj i Slavoniji u Valpovu, Đakovu i Rumi, te je uče- 
stvovalo 200 odbornika iz 110 grupa. 

Prošle godine djelovalo je više putujućih učitelja u 150 grupa u svrhu učenja 
i odgoja njemačke svijesti, povjesnog razvoja nijemstva, povijesti užeg zavičaja 
i Kulturbunda, njemačke književnosti, života i djela njemačkih muževa i njene 
umjetnosti. Gajile su se pučka pjesma, ples i igre, njemačka pučka tradicija i obi- 
čaji. Ti putujući učitelji svršili su prethodno opet svoju školu za taj posao, kome 
se posvećuje najveća pažnja. U grupama se drže mnoga predavanja, a napose po 
gostima iz Berlina, Leipziga, Stuttgarta | dr. 

Do konca 1937. postojale su 143 knjižnice kod mjesnih skupina. Knjižnice su 
očišćene od šunda i prljave književnosti (pornografije). U svrhu naprednog vođenja 
knjižnica, knjižničari su svršili — njih 45 — tečajeve u Vinkovcima i N, Pazovi, 
gdje su izučili sve potrebno u vezi sa knjižničarstvom. Također su organizirane 
čitaonice i skupine za zajedničko čitanje. Dosada postoji 76 čitaonica sa 46 skupina 
Za čitanje, sa 49 dnevnika i 235 časopisa. 


Propaganda za njemačku dobru knjigu je vrlo snažna putem »tjedna njemačke 
knjige« i izložaba njem. knjige kojih je bilo 5. Savez je razaslao na 29 grupa 312 
knjiga i na 21 čitaonicu 25 dnevnika i 28 tjednika. Postoje putujuće knjižnice, 
napose u Slav. Brodu jedna za rastrkane Nijemce. Sam Savez ima u svojoj kućnoj 
knjižnici 1382 knjige. U Hrvatskoj i Slavoniji sa Srijemom postoje 42 knjižnice. 
Djelatnost grupa kao i gospodarskih organizacija razmotrit ćemo drugom prili- 
kom. Znatna je djelatnost njemačkog elementa na kupovanju zemljišta napose u 
županjskom kotaru, proučavanje njemačkih inozemnih studenata na terenu po 
državi o našem njemačkom elementu i pribiranje etničkih, migracionih i ostalih 
podataka. 


Pregled, dvobroj za srpanj i kolovoz iznosi statistički razvitak izvoza 
Čeho-Slovačke od 1918 do danas (Živojin Praštalo: Izvozna trgovina Čeho-Slovačke). 

Upoređujući austro-ugarski izvoz iz godine 1913 s čeho-slovačkim u godini 
1929, pisac veli da je čeho-slovački izvoz u doba konjukture za 8,9% veći (1,682 
milijuna čeških kruna). 


»U procentima pregled izvoza b. a.-u. monarhije i Čeho-Slovačke u pojedine 
krajeve svijeta je slijedeći: 
Evropa Azija Afrika Amerika Australija 


Austro-Ugarska 87.8. 6.0 1.8 4.3 0.1 
Čeho-Slovačka 84.2. 3.9 1.8 9.9 0.2 


Vidi se, da čeho-slovački izvoz proširuje svoje veze i u ostale krajeve svijeta. 
Izvoz Čeho-Slovačke u vanevropske zemlje u godini 1929 iznosio je 15,8% dok a.-u. 
u godini 1913 samo 12.2%.« 

»Za osamnaest godina izvozna trgovina donela je Čeho-Slovačkoj jedan akti- 
vum od preko 35,600 miliona čeških kruna.« 

»Već od godine 1928 čeho-slovački izvoz u evropske zemlje počinje da opada 
i to sa 87.29% na 74.1% u godini 1937. Razlog je kontingentiranje izvoza pojedinih 
artikala, povišene carine, porast industrijske proizvodnje u pojedinih zemljama, 


opadanje potrošnje, a ima i političkih razloga. Međutim i uvoz raste u ostale di- 
jelove svijeta i to: 


u Aziju od 2.17%] na 17.0% 
u Afriku od 41.6% na 3.99% 
u Ameriku . od 8.39% na 14.3% 
u Australiju od 0.2% na 0.79% 


Vidi se, da čeho-slovački izvoz traži naknadu za izgubljena evropska tržišta 
i povećava izvoz u ostale dijelove svijeta, naročito u Ameriku.« 


»Učestvovanje pojedinih država u cjelokupnom uvozu u Rumunjsku, Jugo- 
slaviju, Mađarsku, Bugarsku, Tursku i Grčku 


E. 1934 E. 1935 g. 1936 
Njemačka 19.695 25.6% 32.895 
Čeho-Slovačka 7.69% 8.0% 6.59% 
Vel. Britanija 11.6% 9.69% 8.49% 
Francuska 6.89% 38.5% 2.3% 

Učestvovanje pojedinih država u cjelokupnom izvozu iz Rumunjske, Jugosla- 
vije, Mađarske, Bugarske, Grčke | Turske 


g. 1934 g. 1935 
Njemačka 28.0% 25.8% 
Ceho-Slovačka 5.19% 5.99% 
Vel. Britanija 8.2% 8.09% 
Francuska 4.86% 28% 


g. 1936 
30.2% 
6.0% 
10.05% 
3.9% 


»Očito je, da Njemačka sistematski izgrađuje svoju ekonomsku ekspanziju na 
jugoistok Evrope i nalazi sigurnu pijacu za svoje industrijske proizvode.« 


ISPRAVCI: 


U broju 7—8, u studiji »O postanku glagolskoga pisma«: 





na str. 337 redak 15 odozgo, mjesto pisma, 


čitaj: pismo 
16 E ».— utvrdili, » ustvrdili 
6 odozdo », Snažna » Nužna 
6 odozgo a corum » eorum 
16 a », već » ni 
17 odozdo se nepokorenost »  nepokornost 
7 s: » Ovako » onako 
18 odozgo, 1939 » 18593 
22 odozdo, a » dok 
2 odozgo » napisanim » napisanih 
15 Di | s ti 
24 odozdo » da bila », da su bila 
1 še g prisupa » pristupa 
10 sa > Phođosu » Rhodosu 
8 š si navodna », Navadna 
2 odozgo ša nikcrkve vlaste , nikecrikve vlastite 


24 odozdo preneti riječ Razni na slijedeći redak 
čitaj Coronini 


7 odozgo mjesto Coromini 
9 s ša V ulast 

20 odozdo a Bakamarić 
9 odozgo ži rimskim 


LL 


Vulasto 
Rekamarić 
runskim 








»Hrvatska Smotra« izlazi jednom mjesečno. List izdaje konzorcij »Hrvatske Smotre«. 
Predstavnik konzorcija i odgovorni urednik Mato Nikšić, Zagreb, Vinogradska c. 
br. 60b. Predstavnik redakcionog odbora I. Oršanić, Nova ves 40. Predstavnik 


uprave Stipe Mosner, 

Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 


HRVATSKA SMOTRA 


BROJ 10 LISTOPAD 1938. GOD. VI. 








PROGRESIVISTIČKI ELEMENTI U SOCIJALNIM POKRETIMA 


Vjere, narodi i stranke, kao najopćenitije vrste socijalnih pokreta sa 
svojim najsavršenijim legislativnim i egzekutivnim konkretnim formama 
crkvom, državom i vladavinom, podvrgnuti su životnoj dinamici, kao i 
sve ostalo što je živo. To znači, kao što živi pojedinci, tako i ove najopće- 
nitije žive kolektivne cjeline imaju svoj začetak, početak, razvoj, dočetak 
i konačno — svršetak. 

U suvremenosti, u kojoj je baš nestalo par socijalnih pokreta, koji su 
godinama opstojali, kao na pr. Austrija i izvjesne stranke kao vladavine, 
a nastalo par o kojima se prije desetak godina nije imalo ni pojma, kao 
što su na pr. fašizam i nacizam, svakako je veoma važno znati, koji su to 
bitni elementi i prvotna počela u socijalnim pokretima, koji jedne soci- 
jalne pokrete unazađuju, a druge unapređuju? Pa i sama historija sa sva- 
kom svojom stranicom također ukazuje na slična pitanja. Što je to, što je 
nekim socijalnim pokretima dalo i još uvijek daje čak i pečat — vječnosti, 
a drugima i uz časni život veoma — nečasnu smrt. 

Razmotrimo letimično par činjenica iz daljnje i bliže prošlosti. 

Od Rima, tako reći čobanskog naselja, povremeno se taj Rim kao 
čobansko naselje proširuje u rimsko carstvo tisuću i tisuću puta veće od 
samog Rima. Smisao cjelokupnog njegovog napretka bijaše: dobrobit 
države (u stvari Rima) najviši je zakon, a zatim ratnički mentalitet i 
zadovoljstvo s malim, da bi se moglo ostvariti — veliko. 

Onda pojava — kršćanstva. Moral je iznad kraljevskih prohtjeva! 
Sv. Ivan gubi glavu! Vjera je iznad nacionalnih sekularizama i državnih 
granica. Isus-Krist gubi glavu. Deset zapovjedi Božjih su iznad samo- 
volje rimskih careva. Tisuće i tisuće kršćana gube glave. Smisao cjelo- 
kupnog uspjeha borbe i napretka: aut, aut, ili-ili. Isto je tako općenito 
poznato, da su muslimanstvo proširili — ratovi, pravoslavlje sekularizam 
i separatizam, a anglikanizam sila i nasilje, te protestantizam tvrdogla- 
vost i neobuzdanost. 

Slično: francuska revolucija sama po sebi najbolje pokazuje, kakav je 
bio tok borbe boraca za — »prava čovjeka«. Pa i sam svjetski rat je pro- 
istekao iz jedne isključivo progresivističke podloge za izvjesni socijalni 
pokret — srpsku državu. Ultimatum je bio odbijen i rat je počeo. 

U novije vrijeme — silovite žrtve — krunisane su uspjehom. Proleteri 
su dobili proletersku Rusiju, Poljaci nezavisnu poljsku državu. Intrasi- 
gentni i separatistički češki legionari izvojevali su Češku. 


U Italiji, u času opće anarhije, u času kada svi nešto hoće, a nitko 
mne zna što bi i kako bi, dolazi Mussolini. U demokratskoj rasparčanosti, 

stranačkoj bezglavosti i parlamentarnom blebetanju poslijeratne Italije 
dolazi jedan, koji ima samo jedan cilj, jednu misao, jednu dužnost, jednu 
misiju, te jednu neobuzdanu volju i neslomljivu borbenost! Uspjeh nije 
mimoišao. 

Slično je bilo i s Njemačkom. Jedna država pred građanskim ratom 
sa stotinu njemačkih stranaka, koje Njemačku guraju u propast. Jedan 
bolesnik s desetgodišnjim konsultiranjem stotine i stotine liječnika nije 
mogao biti zaliječen. Iz prevelike obzirnosti prema bolesniku i još veće 
obzirnosti prema »zraku«, koji ga je gušio, bolesnik umalo da nije umro 
i pokraj toliko liječnika. U to dolazi opet čovjek, koji ima samo jedan 
cilj, jednu volju i jednu fanatičnu odluku, da što prije dođe do cilja. 
Za kratko vrijeme cilj je brzo postao stvarnost. 

I tako bi se redom moglo iz prošlosti i sadašnjosti nabrojati još mnogo 
i premnogo socijalnih pokreta iz kojih možemo uočiti sve ono što je od 
mnogog nepoznatog učinilo poznato svemu svijetu i svakom vremenu. No 
od mnogog drugog, što je također bilo nepoznato kao i sve u svijetu i 
vremenu, nije ostalo ništa ili, ako je i ostalo, onda je ostalo veoma malo. 
Dakle, ima nešto, što je jedno i drugo nepoznato nečim odlikovalo. 

I zaista, uočavali se svaki taj nabrojeni i uopće svaki poznati soci- 
jalni pokret u začetku i početku, tada se najprije izdvaja kao poseban 
elemenat, kao posebno progresivističko počelo — ne- 
obično jasaniodređen cilj. 

Dobrobit države bio je najveći zakon i najviši cilj za svakog Rim- 
ljanina u rimskom carstvu. Protivno — »pravo čovjeka« bilo je za fran- 
cuske revolucionare — sve i sva. Proleteri sviju zemalja ujedinite se. 
Česima — nezavisna Česka, Poljacima — nezavisna Poljska. Nijemcima 
— narod, jedna država i jedan vođa i t.d, i ti d., — sve su to sasvim 
točni i određeni, svakome jasni i razumljivi, te na koncu opravdani 
ciljevi, koji u danim prilikama oduševljavaju, pribiru i pokreću mase, 
da cilj koji nije ostvaren ostvare što brže i potpunije. I što je cilj viši i 
dublji, što se pojavljuje u težim i gorim prilikama, to je veće odušev- 
ljenje, mnogobrojnije priklanjanje i nadčovječanskije žrtvovanje za 
ostvarivanje izvjesnog cilja. 

No takav cilj potpuno određen i jasan, kao prvobitni progresivistički 
elemenat u socijalnim pokretima, nijesam posebijošdovoljan 
za progres socijalnog pokreta. Ako je prvobitan, nijei — jedini. 
Od morala (i ciljeva!) pojedinih vjera bilo je u pojedinim filozofskim 
nazorima i viših morala, pa ipak je niži moral neke vjere postao socijalni 
pokret, t. j. crkva, a viši ostao samo filozofski nazor za izvjestan broj 
ljudi. Isto je tako bilo naprednijih naroda, viših, plemenitijih i kultur- 
nijih od Rimljana, pa ipak su se Rimljani utisnuli u historiji kao da su 
bili sve i sva, makar su bili svakakvi. Slično je i u današnjici! Dakle — 
pokraj jasnog i određenog cilja, kao prvobitnog progresivističkog ele- 
menta socijalnih pokreta, drugi je stav — prema drugim 
sličnim pokretima!! Nezavisnost Srbije, makar bio i svjetski rat; 
nezavisnost Češke, makar propali svi češki legionari; Deutschland, 
Deutschland iiber alles, makar bilo i Alles, alles iber Deutschland. 
Prema tome, totalna nepopustljivost, neodstupanje, 
nepopustljivost, može se reći do ludila, do besmisla 

i vlastitog uništenja, drugi je veoma važanineopho- 
dan progresivistički elemenat u svakom socijalnom 
pokretu. Makar se sve sile svijeta urotile protiv cilja, makar sav svijet 
proglašavao cilj i borbu besmislenom, i tome se svemu smijao, pa čak 
makar bio i netko ismijan, prezren, popljuvan i ubijen zbog cilja, — 
neimar ili pristalica ništa ne odpušta od cilja, i u borbi za cilj ništa ne 
popušta. Tvrdoglavost s kojom se pristaje uz cilj, te upornost s kojom se 
promiče cilj ne pripušta nikakva odstupanja u vidovima kojekavih po- 
godaba. Po tome stavu jedini je ugovor totalno usvajanje određenog 
cilja. Ili — Ili! Ili si Grk ili si — barbar, ili si katolik ili nekatolik, 
ili si nacist ili komunist, ili jedno ili drugo. Po tome stavu trećega nema. 
Usvajanje drugoga ili trećega cilja, ili razvodnjavanje vlastitoga zbog 
višega ili prečega, toga po ovome stavu nema. Po tomie stavu vlastiti cilj 
je jedini i najviši, i prema tome od tuđega se usvojiti nema što, od svojega 
odstupiti još manje. Za Hitlera je najviši cilj — ein Volk, ein Reich und 
ein Fihrer, za Staljina — proleteri sviju zemalja ujedinite se. Za Hitlera 
najviši je cilj -— njegov. Za Staljina — njegov. Za obadvojicu svakako je 
najviši — sreća svih ljudi na zemlji. Ali, tko od njih dvojice priznaje da 
osim njegovoga ima još — viši i viši. Nijedan! 

Pa ipak s ta dva elementa nisu još uvijek iscrpljeni svi elementi i 
sva počela potrebna za progres nekog socijalnog pokreta. S određenim i 
jasnim ciljem, u koji se vjeruje nepokolebivo, k cilju se ne prilazi. Ne- 
pokolebivih mudraca i ograničenih poštenjaka bivalo je uvijek više od 
ostalih, pa ipak po takovima se s mudrošću i poštenjem nije daleko otišlo. 
Tako reći, za promicanje socijalnog pokreta nisu dovoljni samo karakter- 
nost i vjernost kao progresivni elementi. 

Prema tome, uz određeni cilj, zatim stav prema drugim sličnim 
ciljevima, još je samo neophodno nuždan jedan jedini, ato je — način 
usvajanjaipromicanja vlastitog cilja. Ludo oduševljenje 
i nesmiljena borba, a ne kritikanti i kancelisti, pokreću pokrete. 

Po načinu usvajanja, kao progresivnom elementu u socijalnim pokre- 
tima, — cilj se usvaja totalno, bez dugog razmišljanja 
i sporog odlučivanja, a po načinu promicanja k cilju se ide — 
borački, ito više sa srcem i tijelom, negoli umom i 
mozgom. Po tome načinu usvajanja i promicanja, cilj se ne promiče 
paktovima i alijansama, nego krvlju i ratovima. Krv prvih kršćana sjeme 
je kršćanstva, turski ratovi sjeme su muslimanstva, pariške barikade 
sjeme su »prava čovjeka«, češke i poljske legije su sjeme češke i poljske 
nezavisnosti, Sibir, atentati i buntovi sjeme su SSSR, a ulične tučnjave, 
pučevi i ustanci sjeme su hitlerizma. 

Prema tome, neobuzdana aktivnostisamo aktivnost, 
konstantan pokreti gibanje, ludo oduševljenje i još 
luđe samopouzdanje, koje graniči s neograničenim 
fanatizmom, neobuzdana borba s različitim sred- 
stvima protiv svih neprijatelja neophodno je pro 
gresivističko počelo za svaki socijalni pokret. Stoga 
i jest, po tome počelu, jedina taktika i oportunizam, kolaboracija i 
kooperiranje u tjelesnim mukama i krvavim žrtvama — ne dati se i ne 
predati. Razlog je sasvim jasan. Sve što se želi postići drugačije se i ne 

može postići, jer se promiču ciljevi, koji se ne daju dobre volje i punom 
šakom, jer su iz temelja protivni dojakošnjim stanjima. Da prvi kršćani 
nisu propagirali jedan bolji religiozni, moralni i socijalni život iz temelja 
protivan rimskom religioznom, moralnom i socijalnom životu, zar bi im 
Rim bio protivan, i na koncu konca, zar bi se prvi kršćani i htjeli žrtvo- 
vati, da je bilo u pitanju »nešto« manje vrijednije i značajnije?! 

Kad se dakle nešto iz temelja mijenja, onda se mora iz temelja rušiti, 
jer se na starim temeljima ne moče izgraditi ništa novo i temeljito. Zar su 
balkanski narodi mogli ostvariti svoju nezavisnost bez rušenja osman- 
lijskog carstva, ili zar su češki i poljski legionari mogli ostvariti svoju 
nezavisnu Češku i Poljsku bez rušenja Austro-Ugarske? Nisu! Slično, — 
zar komunizam može ostvariti svoje ideale na načelima kapitalizma i po 
dobroj volji kapitalista? Isključeno! 

Dakle, bitni ciljevi, temeljna pitanja već sama po sebi i iz sebe 
iziskuju drugo progresivističko počelo: biti ili ne biti. 

Prema tome, za postanak bilo kojeg socijalnog pokreta, za konkretizi- 
ranje bilo kakve ideje ili doktrine u masovnoj i historijskoj formi ne- 
ophodno su nužna samo tri počela ili elemenata, i to: prvi —- jasan 
i određen cilj, drugi — radikalni i intolerantni 
stav premaostalimsličnimciljevima,itreći —revo- 
lucionarnai militarna borba za vlastiti cilj. 


To znači, svaka ideja, svaka nauka bila ovakva ili onakva bez ta tri 
elementa ostaje ideja, nauka i pusta fraza. Tek s prvim elementom, svaka 
ideologija je frazerstvo i ispraznost, s prvim i drugim svaka ideologija 
postaje pozerstvo i uobraženost, a tek sa sva tri — svaka ideologija po- 
staje socijalni pokret. I ako ideolog sam po sebi nije utjelovljenje tih 
triju progresivističkih elemenata, kao što su na pr. bili Muhamed, Luther, 
Hitler i njima slični, njegova se ideologija sve dotle ne konkretizira u 
masovnoj formi, t. j. socijalnom pokretu, dok tu ideologiju ne usvoji neki 
drugi pojedinac prožet s tim progresivističkim elementima, kao što je 
na primjer slučaj Lenjina obzirom na Marksa. Dakle za evoluciju ideje 
i konkretni socijalni pokret nužna su sva tri elementa. Samo s prvim 
elementom svaka se ideja redovito konkretizira u par pojedinaca uče- 
njaka i đaka, s prvim i drugim u stotinjak frazera ili poštenjaka, sa sva 
tri utjelovljena u izvjesnim pojedincima do milijona i milijona boraca. 
Samo s ta tri elementa ide se od jednoga do stotina, a od stotina do 
milijuna. Samo s ta tri elementa od Marksa se došlo do Lenjina, a od 
Lenjina do diktature nad 150 milijuna Rusa. Isto tako samo su ta tri 
nužna elementa uspostavila Češku i Poljsku. Dok se ta tri elementa 
nisu utjelovila u izvjesnim pojedincima, bez ta tri progresivistička ele- 
menta cjelokupna se borba ograničila na besplodno i isprazno pričanje, 
i saborovanje, u stvari blebetanje po Austro-Ugarskim saborima o slo- 
bodi Čeha i Poljaka, u duhu politike okvira, t. j. nejasnih i neodređenih 
ciljeva. S prvim i drugim elementom cjelokupna je borba bila postav- 
ljena na teren zelenih stolova i kabinetlija. No do konačnog uspjeha se 
došlo tek onda, kad je sa sva tri progresivistička elementa ideja o Češkoj 
i Poljskoj postavljena na teren zelenih poljana i legionara. Slično je i sa 
hitlerizmom u vezi progresa socijalnih pokreta sa svojim progresivi- 

stičkim počelima. U početku je bio samo Hitler, onda s njime zajedno 
desetak pristalica s prvom neuspjelom revolucijom, zatim desetak za- 
stupnika, pa onda stotinjak zastupnika, i na koncu druga revolucija, 
masovna preorijentacija i uspostava totalne vlasti. 

Međutim, da je Hitler samo napisao »Mein Kampf«, i zatim nastavio 
dalje crtati sličice, o Hitleru i »njegovomi pokretu« bi se u svijetu isto 
tako malo znalo, kao i o mnogim tisućama i tisućama Nijemaca, koji pišu 
slične knjige. No Hitler, uz dva nužna progesivistička elementa, t. j. svoje 
doktrine i svoga nepokolebivog uvjerenja, uključio je i treći elemenat — 
fanatičnu borbenost, za svoju nauku — biti ili ne biti, te s ta tri nužna 
elementa postao od — običnoga slikara — najneobičniji Nijemac, i kao 
takav samac s milijunima pristalica. | 

Prema tome, bez ta tri elementa uopće nema socijalnih pokreta. Pa 
čak i onda, kada je neka ideja postala po tim elementima socijalni pokret, 
samo su ta tri elementa oni elementi, koji socijalni 
pokret uzdržavaju i podržavaju. Tako reći, oni pojedinci, 
koji u sebi uključuju ta tri progresivistička elementa, kičma su koja 
omogućuje da bilo koji socijalni pokret stoji uspravno i ide naprijed. 
No u stadiju opstanka socijalnih pokreta progresivistički elementi 
nisu neophodni i nužni. To znači, u stadiju, kad je socijalni pokret već 
začet i kad već opstoji, on može opstojati po 10, 50, 100, pa i tisuću 
godina bez progresivističkih elemenata. Kao takav izvjesni 
socijalni pokretzahiruje,stagnirailiseformalizira. 
I tada izvjesni socijalni pokret statira sve dotle, dok se ne pojave po- 
jedinci s odgovarajućim progresivističkim elementima iste ili prvobitne 
ideologije, pa zahireni socijalni pokret ne pokrenu iz stanja mira u stanje 
akcije i stvarnog sadržajnog progresa. 

No tome se nije čuditi. Za velika djela i velike pothvate, kao što su 
na pr. ostvarivanje vjera, crkava, naroda, država, stranaka i vladavina, 
potrebni su veliki ljudi, visoki ciljevi, čvrsti karakteri, te teške i ne- 
smiljene žrtve u konstantnoj akciji i borbi, jer su za mala djela, sitničave 
pothvate, lagodan život i parazitsko uživanje na uspjesima velikih pot- 
hvata i djela dovoljni i — mali ljudi i niski ciljevi i svakakvi karakteri 
i nikakve žrtve i kojekakve borbice. 

I zbog toga, doklegod se čak i velike stvari, kao na pr. morski 
kanali i brdski tuneli ne mogu ostvariti bez jasnog nacrta, odlučnih volja 
i teških napora, dotle se još manje mogu socijalni pokreti ostvariti bez 
progresivističkih elemenata u socijalnim pokretima, i naravno da svaki 
onaj, koji misli da se socijalni pokreti mogu ostvariti i bez tih elemenata, 
opsjenjuje druge, i sebe samoga, jer i svaki pojedinac bez određenog i 
jasnog svjetovnog nazora i životnog cilja te bez duševnog i tjelesnog 
truda i muke ne ide naprijed. 

Prema tome, ostvarivanja socijalnih pokreta, kao i usrećivanja po- 
jedinih lica nije bilo, nema, a ne će ni biti bez odgovarajućih progresivi- 
stičkih počela. Oni su, dakle, neophodni i nužni, pa zbog toga je samo 
po njima u svakom socijalnom pokretu došlo sve, a bez njih ništa. 


Ante Oršanić 

O POSTANKU GLAGOLICE 


Je li sv. Jeronim mogao izumiti glagolicu? 


U »Obzoru« od 5. VIII. 1938. osvrće se gospodin dr. S. S. na zani- 
mivu raspravu o gornjoj temi u srpanjskom dvobroju »Hrvatske Smotre«, 
u kojoj naš uvaženi historički pisac gosp. Bare Poparić dokazuje na pu- 
nih 20 stranica, da je glagolica mnogo starija od sv. Braće Ćirila i Meto- 
da, i da prema tome oni nisu mogli izumiti ovo staro hrvatsko pismo. 
Pisac rasprave je ovim htio pobiti tezu, da bi sv. Braća bila izumila gla- 
golicu, pretpostavljajući da je to praiskonsko hrvatsko pismo, ali ovim 
ipak nije definitivno riješeno pitanje, kako i kada je doneseno ovo pismo 
u naše krajeve. Gosp. Poparić nam sam iznosi da je do polovine prošloga 
vijeka u našim krajevima, kao i u kršćanskoj crkvi, vladalo općenito 
mišljenje, da je izumitelj glagolice sv. Jeronim, znameniti crkveni pisac 
iz IV. vijeka rodom iz Dalmacije, pa nam u prilog te teze navodi i 48 
citata raznih autora, od kojih su najvažniji papa Inocent IV. iz 13. vijeka 
i češki kralj Karlo iz XIV. vijeka. Međutim uvaženi gosp. pisac rasprave 
u »Hrvatskoj Smotri« iz toga ne izvodi nikakvih konkretnih zaključaka, 
vjerojatno zbog ustaljenog mišljenja, da su Hrvati u današnju postojbinu 
došli tek 200 godina iza vremena sv. Jeronima, naime za vrijeme avarske 
invazije. Radi toga i gosp. dr. S. S. u »Obzoru« kaže: »Još uvijek ostaje 
otvoreno pitanje, odakle potječe glagolica? Sv. Jeronim je vremenom 
predaleko od Hrvata, a da bi je on mogao dati Hrvatima.« 


Službena historija stoji na stajalištu, da su Hrvati naselili svoju 
današnju postojbinu u vremenu izmedju 555-610 godine, i ako dopušta 
mogućnost da su pojedine beznačajne slavenske skupine došle ovamo i 
prije toga. Kad je sredinom prošlog stoljeća službena nauka prihvatila 
ovo stajalište, bila je napuštena teza o jeronimskom podrijetlu glagolice 
i pripisana sv. Ćirilu i Metodu. Međutim se u novije doba iznosi sve to 
više činjenica u korist mišljenja o ranijem doseljenju Hrvata u naše kra- 
jeve, osobito sa strane pristalica t. zv. gotsko-slavenske teorije. O ovom 
se i u »Obzoru« dosta pisalo (a pisali smo i mi dne 17. VII. 1936.), i mi 
nemamo namjere da sve te stvari ovdje ponavljamo, ali ćemo upozoriti 
na najvažnije momente, koji su važni za postavljenu tezu. 

Istočni Goti ili tzv. Ostrogoti su godine 274 u južnoj Rusiji osnovali 
ogromnu gotsko-slavensku državu, te su godine 375 potisnuti od Huna 
prodrli u Panoniju, koja je onda sezala od slovačkog gorja do Save. Pa- 
nonija je na jugu graničila sa rimskom pokrajinom Dalmacijom, u koju 
su također prodrli Ostrogoti oko godine 488. Gonjeni od Huna oni su u 
Panoniju i Dalmaciju došli sigurno u masama, u kojima je bilo osim 
ratnika sigurno i poljodjelaca s njihovim obiteljima, ali na daljnje pljač- 
kaške pohode u Italiju i na Zapad otišli su sigurno samo ratnici, koji su 
se među tamošnjim pučanstvom brzo izgubili. Sve činjenice govore u 
prilog tome, da su istočni Goti kroz jedno stoljeće zajedničkog državnog 
života sa Slavenima još u Južnoj Rusiji bili slavizirani, a na to je prv! 
apozorio naučnu javnost još prije svjetskog rata poznati učenjak Gum- 
plowicz. Među raznim dokazima su i čista slavenska imena Ostrogotskih 

vladara već u drugoj generaciji, koja su zabilježili rimski kroničari. Tu 
se dogodio slični asimilacijoni proces, koji se dogodio i kod Franaka, kad 
su osvojili Galiju i dali joj ime, a od nje primili jezik i kušturu; ili kao 
kođ Normana u sjevernoj Francuskoj, koji su kroz samih 130 godina 
svoje vlasti u sjevernoj Francuskoj tako poprimili francuski jezik, da kad 
su zatim zagospodovali Engleskom, sobom su ponijeli francuski jezik, koji 
je bio par stoljeća službeni jezik na engleskom dvoru. Ove brze asimila- 
cije se obično tumače tako da nadošli ratnici redovno ožene domaće 
kćeri, i tako se sasvim pomiješaju sa domaćim plemenima. 

Za naše prilike vrlo je interesantan znameniti Ljetopis popa Du- 
kljanina iz 12. vijeka, u kojem se kaže da su istočni Goti bili Slaveni i 
iznaša čitav niz čisto slavenskih imena ostrogotskih vladara u Panoniji 
i Dalmaciji kao: Svevlad, Selimir, Velimir, Ratimir itd. Ovoj našoj naj- 
starijoj kronici neko vrijeme se nije pripisivala nikakva naučna važnost, 
dok je u zadnje doba nijesu naučno osvijetlili neki naši mlađi historičari, 
osobito gosp. J. Rus. 

Prema tome proizlazi da su Slaveni u naše krajeve došli u tri glavna 
vala. Prvi put u 4 i 5. vijeku u doba najezde istočnih Gota, drugi put 
sredinom 6. vijeka kao podanici Avara, a treći put početkom "7. vijeka 
kao samostalno pleme Hrvata, koji su na poziv Heraklija protjerali 
Avare, oslobodili slavensku braću na jugu, i osnovali samostalne državne 
onganizacije u Dalmaciji. 

Istina je dasv. Jeronim nije živio u doba na- 
jezde Hrvata u ove krajeve, ali je živio u doba 
najezde istočnih Gota, pa je prema gotsko-slaven- 
koj teoriji bio u mogućnosti da prvim Slavenima 
sastavi podesno pismo i prevede svete knjige. 

Ostrogoti su zauzeli Panoniju oko godine 375, a sveti Jeronim se 
rodio 340 godine u Stridonu u Dalmaciji blizu panonske granice. Duga 
je bila kod nas polemika o ubikaciji Stridona, o kome sam sv. Jeronim 
kaže: »Oppidum Stridonis, quod a Gothis evensum, Dalmatiae quondam 
Pannoniaeque confinium fuit«. Na temelju toga izgleda najvjerojatnije 
Florschiutzovo mišljenje da je Stridon bio u predjelu našeg sredovječnog 
Zrina, gdje je vjerojatno rimska cesta iz starog panonskog grada Siska 
ulazila u rimsku pokrajinu Dalmaciju. Ma da historija kaže da sv. Jero- 
nim nije bio u mladosti kršten nego tek u dvadesetoj godini, kad je otišao 
na nauke u Rim, ipak nemamo nikakvih dokaza, da bi Jeronim bio sin 
barbarskih roditelja, premda treba priznati da je za to bilo teoretske mo- 
gućnosti, jer je dosta barbarskih vojnika bilo u rimskoj pograničnoj službi. 

Najvjerojatnije je da je Jeronim, odnosno Eusebius Sophronius Hie- 
ronvmaus, bio sin ilirsko-romanskih roditelja, koji je elemenat onda pot- 
punc prevladavao u staroj rimskoj pokrajini Dalmaciji. On je u dvade- 
setoj godini — kako rekosmo — otišao na nauke u Rim, pa u Galiju, a 
poslije na duže vrijeme u Akvileju. Godine 373 u 33 godini otišao je u 
Siriju, a od 382__385 ga nalazimo u Rimu, gdje se posvetio strogo asket- 
skom i monaškom životu. Sv. Jeronim je bio poliglot, poznavao je neko- 
u, ni jezika, te se proslavio svojim prijevodom sv. Pisma na latinski 
jezik. 

Kad su Ostrogoti zauzeli Panoniju god. 375., Jeronim se nalazio u 
Siriji, odakle se povratio 382 u Rim, gdje je proveo 3—4 godine i kroz to 
je vrijeme imao mogućnosti da u posebnoj misiji posjeti svoj rodni kraj, 
i da nastoji živom riječi predobiti one, koje nije moglo predobiti rimsko 
oružje. Kroz to vrijeme je mogao naučiti i staroslavenski jezik, u koliko 
ga možda nije još iz mladosti poznavao. Sv. Jeronim se vjerojatno kao 
slavljeni crk*reni pisac i kasnije navraćao u Rim, pa nije isključeno da je 
njegova misija u Panoniju bila nešto kasnije. 

Sigurno ta misija sv. Jeronima nije doprla do središta ostrogonske 
Panonije, a to je vjerojatno bilo u Ostrogonu, već je vjerojatno u početku 
bila ograničena na kraj nedaleko njegovog rodnog mjesta, t. j. na zemlju 
između Save i Drave, kasnije poznatu pod imenom Slavonija, koja je 
vremenom ušla u sklop hrvaiske države. Interesantno je spomenuti da 
češki kralj Karlo IV. u 14. vijeku glagolicu nazivlje »litteras sclavonicas«, 
a to ne znači slavensko pismo već slavonsko. Prema tome se 
također može pretpostaviti da sv. Jeronim nije djelovao na vladalačkom 
dvoru Ostrogota, nego na periferiji Panonije, pa je razumljivo da u svojoj 
misiji nije imao toliko uspjeha kao što sv. Čiril i Metod, koji su pet vije- 
kova kasnije bili gosti moravskih knezova, — ali su ipak tragovi misije 
sv. Jeronima vrlo važan prilog kulturnoj historiji Slavena, a posebno 
Hrvata. 

Na koncu ćemo primjetiti, da glagolica nema nikakve sličnosti s grč- 
kim pismom, kako bi neki htjeli, nego prije sa nekim istočnim pismima, 
kao što je to istaklo više stručnjaka (osobito Fortunatov), pa i to govori 
u prilog teze da autori glagolice nisu sv. Ćiril i Metod nego sv. Jeronim, 
koji je bio osobiti poznavalac nekih istočnih jezika. Pomalo zvuči neobično 
da bi sv. Braća, odnosno njihovi učenici, izumili dva sasma različita pisma 
za istu svrhu. Vrlo vjerojatno je pak da su sv. Ciril, odnosno njegov učenik 
Kliment, izumili samo ćirilicu, koja se među Slavenima mncgo brže raši- 
rila nego glagolica, jer je bila od nje mnogo jednostavnija, a imala je i 
povoljnije historičke uvjete za širenje. 

Da nadovežemo na članak g. dra. S. S. u »Obzoru« od 5. o. mj. zaklju- 
čit ćemo mišljenjem, da se pomoću gotsko-slavenske teorije može lako 
dokazati odakle potječe glagolica, i da sv. Jeronim nije vremenom bio pre- 
daleko od Hrvata, nego dapače da je sigurno bio prvi prosvjetitelj prvih 
slavenskih plemena na hrvatskom tlu, kao što nam to tvrdi i stara crkvena 
tradicija. 

Dr. R.F. 





Nova adresa uredništva i uprave: 


Zagreb, Nova Ves 40 

AGRARNI MARKSIZAM 
NJEGOV IDEOLOŠKI RAZVOJ. | 


I. Stav I. Internacionale. 


Ni Marx, ni Engels, a ni njihovi mnogobrojni sljedbenici raznih smje- 
rova nisu mnogo znali o poljodjelstvu, a naročito ne o seljačkom gospo- 
spodarstvu, koje je do današnjeg dana ostalo u marksističkom programu 
prilično zanemareno. Oni su se, usprkos svoje toliko naglašavane »uni- 
verzalnosti« u rješavanju socijalnih pitanja, ograničili samo na zastupanje 
interesa industrijskog proletarijata, dakle samo jednog dijela gradskog 
stanovništva. Uvijek su čitav gospodarski život promatrali marksisti svih 
struja samo gradskim očima i zato nije čudo, da su ostali daleko od sela 
i da je marksistički svjetovni nazor i pokret ostao seljaštvu uvijek tuđ, 
što više, selo se u ogromnoj većini odnosilo prema njemu neprija- 
teljski. 

Kad je 28. rujna 1864. osnovana u Londonu »Internacionalna radnička 
asocijacija« (I. Internacionala) sa svrhom da privede u zajedničku su-: 
radnju sva postojeća radnička društva, pokrete i stranke, određen je nje- 
zin program vrlo bezbojno i posve općenito, tako da su se u njoj kasnije 
mogli naći i proudhonisti, i marksisti, i pristaše Mihaela Bakunina. Kao 
cilj ove Internacionale predviđala se »ekonomska emancipacija radničke 
klase«, dakle nije bilo ni govora o provođenju neke socijalističke, 
nego samo radničke politike i to ograničene samo na industrij- 
sko radništvo (proletarijat), dok su poljodjelski radnici bili isklju- 
čeni iz toga programa. 

Na prvom kongresu Internacionale u Ženevi (1866.) nije se rasprav- 
ljalo o agrarnom pitanju. Naprotiv se na kongresu u Lausanne-i 
(1867.) to pitanje načelo zahtjevom jedne grupe, da se agrarni program 
Internacionale izgradi na bazi socijalizacije zemljišta Taj 
zahtjev su zastupali većinom njemački, engleski i belgijski delegati. Tome 
su se oštro protivili francuski proudhonisti, koji su branili ideju 
malog seljačkog posjeda i gospodarstva. Došavši iz pretežno agrarne 
zemlje, proudhonisti su imali mnogo više smisla za stvarne potrebe selja- 
štva, nego li marksisti, koji su većinom bili predstavnici industrijskih sre- 
dišta. Na tom kongresu nije uslijed njihova protivljenja donesena nika- 
kova odluka. Na slijedećem kongresu u Bruxellesu (1868.) bili su 
marksistički delegati u velikoj većini prema proudhonističkim, pa je nji- 
hovom zaslugom uspjelo, da se seljačko gospodarstvo »osudi na smrt«. 
Primljena je bila velikom većinom glasova (30 : 4) rezolucija, u kojoj se 
kaže, »da gospodarski razvoj modernoga društva čini društvenom nuž- 
nošću pretvorbu zemljišta u zajedničko, društveno vlasništvo, i da 
se zemlja ima po državi dati u zakup proizvodnim zadrugama....«<!. 
To je obrazloženo istim onim argumentima, kojima je baratao i Marx, 
t. j. da se poljodjelstvo razvija isto tako kao i industrija po »nužnim:, 


i Liebknecht, Karl: Zur Grund und Bodenfrage, II. izd, Leipzig 1876., 
Str. 21. 

prirodnim zakonima od malog prema velikom gospodarstvu, kao racio- 
nalnijoj gospodarskoj formi (koja je jedina kadra upotrebljavati strojeve), 
zatim da je zemlja praizvor svega bogatstva, koje nije proizvedeno radom, 
pa prema tome mora prijeći u društveno vlasništvo. Takova rezolucija 
donesena je uz pristanak Marxa. Proudhonisti su protestirali, ali su bili 
nadglasani. 

Vrlo važan utjecaj proizvela je knjiga marksističkog delegata u Inter- 
nacionali J. G.Eccariusa (»Eines Arbeiters Widerlegung der national- 
čkonomischen Lehren John Stuart Mills«, Berlin početkom 1869.). U ovoj 
knjizi, autor, po zanimanju krojač, polemizira žestoko s Millom, a u 
odsječku o poljodjelstvu proriče skoru propast seljačkoga 
gospodarstva, te spominje, da je u »neposrednom. interesu« radnika, 
da »uguše u klici svaki pokušaj uvađanja malog seljačkog gospodarstva« 
u poljodjelstvu. Mar x je odobrio izdanje ove knjige, koja je, zajedno sa 
zaključcima u Bruxellesu, izazvala novu polemiku o agrarnom pitanju na 
kongresu Internacionale u Baselu (1869.). Pokrenuli su je opet proud- 
honisti, ali su poslije duge diskusije bili ponovno nadglasani uz donošenje 
slijedeće rezolucije: »Kongres izjašnjava, da društvo ima pravo ukinuti 
privatno vlasništvo zemlje i pretvoriti ga u društveno; izjašnjava nadalje, 
da je ova pretvorba nužnost«ž. — Francuski delegati glasali su dakako 
protiv, a njihovo je veliko protivljenje djelovalo da je donesen zaključak, 
da se o agrarnom pitanju govori i na slijedećem kongresu (koji međutim 
nije održan, jer je došlo do njemačko-francuskog rata). Na kongresu u 
Haagu (1872.) vodila se ogorčena borba između marksista i bakunista 
(koja je svršila porazom Bakunina, a ujedno 1876. i rasapom I. Interna- 
cionale), te se naravno nije imalo vremena za rasprave o seljačkom pitanju. 

U svojoj knjizi spominje Da vidš, da je neposredno nakon kongresa 
u Baselu, ženevska sekcija Internacionale izdala svoj vlastiti »proglas na 
poljodjelsko pučanstvo« (16. XI. 1869.), u kojem se dokazuje, da je »malo- 
seljačko obrađivanje neopozivo i bez milosti osuđeno na po- 
stepenu sm rt radi svemoći kapitala, radi utjecaja znanosti, prema kre- 
tanju činjenica i u interesu čitavoga društva«. Radi toga je najbolje rje- 
šenje — to se savjetuje seljacima (!) — da zemlja što prije dobrovoljno 
pređe iz seljačkih ruku u vlasništvo čitavoga čovječanstva. — Proglas se 
obraćao seljačkom stanovništvu i ujedno ga uvjeravao o njegovoj sigurnoj 
propasti, pa je razumljivo, da »propaganda« takove vrsti nije mogla 
djelovati. 


Iste godine (1869.) na općem njemačkom socijalno-demokratskom rad- 
ničkom kongresu u Eisenachu osnovana je »Sozialdemokratische 
Arbeiterpartei«, koja je ujedinila razne, dotada rastepene radničke gru- 
pacije. Tu je donesen zaključak, da Becker (Ženeva), Oberwinder (Beč) i 
Liebknecht (Leipzig) sastave proglas na seosko stanovništvo. Becker je 
sastavio takav manifest, ali ga Liebknecht nije htio prihvatiti. Nakon toga 
ga je izdala — kako je spomenuto — ženevska sekcija Internacionale. 


* Verhandlungen des IV. Kongresses des Internat. Arbeiterbundes, Basel 1869., 
Str. 50. 


š* David, Eduard: Sozialismus und Landwirtschaft, 2. izd., Leipzig 1922., S. 7. 


498 


II. Pro i contra seljačkog gospodarstva. 


Prvi, koji je sa socijalističke strane posumnjao u »nužnu« propast 
seljačkoga gospodarstva, bio je Hermann Greulich iz Ziiricha, koji je 
u svojem članku u »Volkstaat« od 6. X. 1869. nabacio ideju o moguć- 
nosti održanja malih seljačkih gospodarstava. Međutim taj je članak imao 
samo sporedno značenje i nije nikako utjecao na razvoj stvari. 

Iza baselskog programa izašla je brošura Augusta Bebela (»Unsere 
Ziele«, 10. izd., Berlin 1893.), koji se u njoj dotiče i problema propadanja 
malog seljačkog posjeda u srednjoj i južnoj Njemačkoj te odrekavši se u 
političkoj borbi seljaštva (koje po njegovom mišljenju ne spada u partiju 
proletarijata), traži sastavljanje malih gospodarstava u velika. Nekoliko 
tjedana prije početka njemačko-francuskog rata održan je socijalno- 
demokratski sastanak u Stuttgartu (1870.), gdje je povedena disku- 
sija o agrarnom pitanju na temelju Bebelove brošure; donešena rezolucija 
kreće se područjem već poznatih rečenica o »prednostima velikih gospo- 
darstava«, o »društvenoj nužnosti« kolektivnog vlasništva, te je najodluč- 
nije protiv sva ke pretvorbe državnih, fideikomisnih, crkvenih i sl. do- 
bara u privatno vlasništvo, dakle protiv eventualnih stvaranja seljačkih 
gospodarstava na izvlaštenoj zemlji. 


Liebknecht je uvidio od kolike su štete za socijal-demokratsku 
stranku poznate agrarne rezolucije I. Internacionale i već spomenuti pro- 
glas ženevske sekcije, pa je htio ispraviti njihov loš utisak u seljačkom 
stanovništvu. Napisao je brošuru »Zur Grund und Bodenfrage« (izd. g. 
1874., II. izd. Leipzig 1876.), u kojoj — da bi umirio seljaštvo — tvrdi, da 
su zaključci iz Basela samo »teoretske« naravi i da socijalnim demokra- 
tima nije ni na kraj pameti, da ih silom provedu u život. On se u svo- 
joj raspravi oslanja na Marxa i Eccariusa te samo »teoretski« po- 
navlja stare teze: malo seljačko gospodarstvo je nesposobno za konku- 
renciju, »njegova smrtna osuda je izrečena«, spasa mu 
nema, može se tek raditi o »mučnom produljenju smrtne borbe«. Prelaz 
u kolektivno vlasništvo — koji je dakako »nužan« — treba provesti vrlo 
»obzirno«, da se seljaci ne bi pobunili i da buduće dru- 
štvo ne bi u svojim počecima trpjelo od ustanaka, buna i nezadovoljstava. 
U socijalističkom društvu postojat će uzorna državna poljodjelska gospo- 
darstva i velika zadružna gospodarstva. — Nakon što je Liebknecht s to- 
liko ljubavi uvjerio seljaštvo o njegovoj nužnoj propasti, čudi se, kako 
to da ono, usprkos tako »odlična programa«, ne pristupa u redove soci- 
jalne demokracije. On to sebi naravno ne može drukčije protumačiti, nego 
seljakovim »nepoznavanjem stvari«. Seljaka treba poučiti, pa je zato Lieb- 
knecht i napisao svoju brošuru kao »katekizam agitacije na selu«! 


Od znatnijega utjecaja bila je i knjiga Karla Kautskoga pod 
naslovom »Der Einfluss der Volksvermehrung auf den Fortschritt der 
Gesellschaft« (Wien 1880.), u kojoj pokušava dokazati, da Malthusov pesi- 
mizam ima danas opravdanja samo utoliko, što postoji privatno 
vlasništvo i neracionalno malo seljačko gospodar- 
St vo, koje je uzrok da se pokazuju posljedice hiperpopulacije. Kada se 
oboje ukine, ne će — po mišljenju Kautskoga — više vrijediti Malthusov 
zakon. I godinu dana prije izašla knjiga Augusta Bebela: Žena i soci- 

jalizam (»Die Frau und der Sozialismus«, Stuttgart 1903., 34. izd.) bavi se 
usput agrarnim problemom, nazivajući seljaka »elementom, koji zaustavlja 
(spriječava) kulturu« (»kulturhemmendes Element«), a osim toga se u 
svemu drži agrarno-marksističkih teorija. Intelektualni začetnik teoretske 
smrtne osude, koja je bila izrečena na socijalističkim kongresima i u spo- 
menutim spisima nad malim gospodarstvom u poljoprivredi, bijaše Karl 
Marx« (David, str. 13.). : 

G. 1879. proglašen je u Njemačkoj iznimni zakon protiv socijalne de- 
mokracije. Na snazi je do g. 1890. Za to je vrijeme socijalna demokracija 
u gradovima vrlo ojačala, dok na selima i dalje nije imala uspjeha. Osim 
toga nije stranka imala niti vremena za agitaciju na selu, jer se borila za 
svoje održanje, niti se bavila agrarnim programima. Istom g. 1891. u 
erfurtskom programu uvlači se u nj agrarni marksizam, kada 
se spominje, da »ekonomski razvitak građanskoga društva prirodnom nuž- 
nošću dovodi do propasti malog gospodarstva«. Seljaci se tu nazivaju 
»srednjim slojevima, koji tonu« (»versinkende Mittelschichten«), te se za- 
stupa misao, da socijalna demokracija niti može niti 
smije voditi politiku zaštite seljaštva, već samo poli- 
tiku socijalizacije zemljišta. 

Neposredno nakon toga izlazi treći svezak »Kapitala« (1894. u Ham- 
burgu), u kojem Marx iznosi svoju teoriju zemljišne rente. Engels, 
koji je neke stvari nadopunio, izrazuje tako rekući svoje veselje, što će 
mali seljaci biti ruinirani prekomorskom žitnom konkurencijom, što će 
samo pospješiti razvoj i propast kapitalističkog sistema. 


III. Raspravljanja na stranačkim saborima. 


Kčlnski stranački sabor (1893.) donosi zaključak, da se na dnevni red 
sabora u Frankfurtu stavi tema »agrarno pitanje i socijalna demo- 
kracija«, koje je bilo potrebno raspraviti radi neuspjeha, koje je socijalna 
demokracija pretrpjela po selima. Kao izvjestitelji određeni su dr. Bruno 
Schčnlank i Georg v. Vollmar, onda još jedan od najradikalnijih 
socijalnih demokrata. Međutim, kako je Vollmaru neposredno prije stra- 
načkog sabora u Frankfurtu bila povjerena agitacija u seljačkim kraje- 
vima Bavarske, vidio je jasno, kolika zapreka leži u agrarno-marksistič- 
kom programu da se ne može provesti propaganda na selima. Zato je 
nastojao, da se ipak sklopi neki kompromis u cilju zaštite seljačkih inte- 
resa. To mu je donekle i uspjelo. U svom govoru u Frankfurtu (1894.) 
Vollmar je iznio, da se »razvoj nije vršio onako, kako je to bilo predvi- 
đeno po socijalnoj demokraciji«*, i da je to »seljaštvo danas još ovdje i 
u predvidivo vrijeme gospodarski sposobno za život«5. Budući da socijalna 
demokracija mora računati sa seljaštvom treba, kao i u Francuskoj, za- 
stupati njegove interese — govorio je Vollmari u tome se složio s re- 
ferentom Schčnlankom. Treba seljaku pomoći već danas, a ne obeća- 
vati mu pomoć u budućoj socijalističkoj državi. Treba predobiti seljaka, 
govorio je Schčnlank. Ali obojica se slažu u tome, da je potrebno unijeti 


4 Protokoll des Parteitages zu Frankfurt a/M, Berlin 1884., S. 141. 
5 Ibid, S. 232. 

u program ideju zaštite seljaštva. Na temelju tih referata povels 
se diskusija, u kojoj se isticao Vollmar, tako da je uspjelo progurati rezo- 
luciju (200 : 30 glasova), u kojoj se priznaje, da mala seljačka gospodarstva 
doduše moraju propasti, ali da usprkos toga treba štititi se- 
ljačke interese. U toj formulaciji je bezuvjetno očita kontradikcija, 
jer je nelogično »štititi seljaštvo«, »koje mora propasti« i na taj način 
»zaustavljati napredak«. 

U toj debati Vollmar se naročito pozivao na socijalističke stranke u 
ostalim državama (Francuskoj, Belgiji, Danskoj, Italiji), koje su u svoj 
program unijele ideju zaštite seljaštva. Naročito su francuski socijalisti, 
oslanjajući se na svoje proudhonističke tradicije, odnosno pod utjecajem 
proudhonizma, bili uvijek proti podržavljenju seljačkih gospodarstava. 
U Francuskoj je u to doba bilo mnogo seljaštva, a to su socijalisti morali 
uzeti u obzir. Zato su u Marseillesu donijeli g. 1892. jedan posve 
»nemarksistički agrarni program«, koji je na kongresu u Nantesu 
(1894.) revidiran na desno i pretvoren u pravi seljački program. U tom 
programu, koji je objavio Paul Lafargue iz Lille-a, ističe se, da se u 
poljodjelstvu nalaze sredstva proizvodnje u rukama samih proizvođača, 
dakle u njihovom ličnom vlasništvu, a ne kao u industriji u rukama kapi- 
talista. Doduše, seljačko je vlasništvo nesrećom osuđeno na propast, ali 
socijalizam ne smije ništa poduzeti, da ubrza ovaj pad, »jer nije njegova 
zadaća da rastavi rad od vlasništva, nego naprotiv mora nastojati da 
udruži oba faktora proizvodnje u istoj ruci«. — Imaju se socijalizirati 
samo velika dobra, željeznice i rudnici, dok postoji dužnost, »da se održi 
vlasnicima, koji sami gospodare, njihov komad zemlje usprkos fiskusa, 
lihvara i potiskivanja od novih vlasnika tla«. Što više, ta zaštita proširuje 
Se i na zakupnike, iako oni iskorištavaju svoje radnike, »jer ovi to u 
izvjesnoj mjeri čine samo zato, jer su na to prisiljeni radi iskorištavanja, 
čije su žrtve oni sami«. Radi toga svega, postavlja stranka opširan agrarni 
program, u kojem se traži zakon o minimalnim nadnicama, uvođenju po- 
ljodjelskih komora, socijalno osiguranje seljaka i sl. 

Pozivajući se na taj agrarni program Vollmar je spomenuo, da mu 
se čini, da ga je Engels odobrio. Ali ovaj se doskora od toga ograđio u 
članku »Die Bauernfrage in Frankreich und Deutschland« (»Neue Zeit«, 
1894/95. I. sv. s. 292. i dalje), u kojem govori opet o nužnoj propasti se- 
ljačkog gospodarstva i o kontradikciji, što se hoće spasiti nešto, što je 
odavno osuđeno na propast. Nadalje kaže Engels (cit. po Davidu, s. 22): 
»Dužnost je naše stranke, seljaku uvijek i uvijek ponovno razjasniti 
apsolutnu nemogućnostspasa iz njegova položaja, tako dugo 
dok vlada kapitalizam, nadalje apsolutnu nemogućnost, da 
im se održi njihovo parcelarno vlasništvo, i apsolutnu sigurnost, 
da će kapitalistička velika produkcija pregaziti njihova nemoćna zastarjela 
mala gospodarstva kao željeznica tačke. Činimo li to, radimo u smislu 
gospodarskog razvoja i taj će malim seljacima već razbistriti pamet za 
naše riječi«. Zanimivo je, kaže odmah nakon toga David, da usprkos 
toliko naglašene »apsolutne« nemogućnosti spasa seljaštva, Engels 
ipak predlaže da ga se čuva od »razbojstva i prevara kapitalista i vele- 
posjednika«, što više, na jednom mjestu kaže Engels ovako: »Što je veći 
broj seljaka, kojima uštedimo stvarni pad u proletarijat, a koje možemo 

predobiti za nas već kao seljake, to se brže i lakše provodi društveni 
preobražaj« (cit. po Davidu, str. 22.). Prema tome Engels pada u očitu 
kontradikciju, kad na jednoj strani govori o reakcionarnosti onih, 
koji obećavaju velikom i srednjem seljaku trajnu egzistenciju, a na dru- 
goj omogućuje, odnosno dopušta mogućnost, da se izvjestan broj seljaka 
održi. Iz te kontradikcije nastoje u diskusiji, koja je uslijedila, i agrarni 
marksisti i revizionisti izvući za sebe korist i dokazati, da je Engels mislio 
ovako ili onako. 


IV. Polemika unutar njemačke socijalne 
demokracije. 


Na temelju frankfurtskih zaključaka razvija se unutar socijalne de- 
mokracije velika polemika o agrarnom programu. U već spomenutom 
članku piše Engels: »Mi ne možemo trebati kao stranačkog druga 
seljaka, koji od nas traži da mu ovjekovječimo njegovo parcelarno vlasni- 
štvo«. Liebknecht piše u jednom pismu: »Mi ne trebamo seljaka da 
načinimo revoluciju, ali ni jedna se revolucija ne može održati, ako su 
seljaci protiv nje«%. Eduard David piše u listu »Der Sozialdemokrat« 
(Berlin, 27. IX. 1894. i d.) svoje prve članke, gdje razvija misli agrarnoga 
revizionizma i stavlja mu se na čelo. Zatim u »Neue Zeit« (Jhr. 1894/95., 
II. S. 449.) dokazuje, da je malo seljačko gospodarstvo prema velikome u 
najmanju ruku jednako sposobno za takmičenje. Davidovi prvi članci 
izazivaju na polemiku Karla Kautskoga, koji u »Neue Zeit« (1894./95., 
I. Bd., S. 278. # d.) ponavlja teze o sigurnoj propasti malog gospodarstva, 
koje se zasad održava samo prekomjernim radom i zato je zaštita 
seljaštva — za njega — »niti spomena vrijedna utopija«. Kautsky 
ide još i dalje kad kaže: »Seljaci, koji se ne osjećaju kao proleteri, nego 
kao pravi seljaci, ne mogu se predobiti, oni spadaju među naše naj- 
ljuće protivnike« (cit. po Davidu, S. 243.). Osim toga, Kautsky je 
ustvrdio, da se melioracije mogu provesti samo unutar velikih gospodar- 
stava, dok je David ostao na svome stajalištu, da su zadruge za to mnogo 
prikladnije. | 

Polemika se razvijala pred stranački sabor u Breslau-u, i u njoj 
su učestvovali mnogi pristaše stranke (Geck, Adler, Ernst, Schčnlank 
i t. d.). Čitava polemika bila je samo reakcija na zaključke u Frankfurtu, 
koji su prouzročili veliko nezadovoljstvo. Istovremeno radile su tri komi- 
sije na novom programu (za južnu, srednju i sjevernu Njemačku), koje 
su konačno složile zajednički nacrt (objavljen sredinom srpnja 1895.), koji 
predstavlja neku vrst kompromisa revizionističke i 
marksističke ideologije. Na temelju toga razvila se nova dis- 
kusija, u kojoj su prevladavali oni elementi, koji su tražili, da se uopće 
ne obazire na seljaštvo i da socijalna demokracija ostane samo »partija 
proletarija« (Cohnstaedt), kao i to, da se za volju praktičnih ciljeva i 
eventualnog uspjeha ne odstupa od ideoloških načela. Održane su mnoge 
skupštine o agrarnom programu, koje su se većinom odlučile protiv za- 
jedničkog komisijskog nacrta, t. j. protiv: 123 skupštine (93.2%), za: 7 


* »Der Leipziger Hochverratsprozess«, Berlin 1894., S. 196. 

(5.83%) i neodređeno: 2 (1.5%). Dan prije stranačkoga sabora, t. j. 5. X. 
1895., sastala se komisija po posljednji puta te učinila u nacrtu neke ne- 
bitne izmjene. Protiv komisijske rezolucije, predložili su stranačkom danu 
Kautskyi drugovi slijedeću rezoluciju: 

»Stranački sabor neka odluči: Ima se zabaciti 
nacrt, koji predlaže agrarna komisija. Taj program 
stavlja seljaštvu u izgled poboljšanje njegova po- 
ložaja, dakle jačanje njegova privatnog vlasništva 
i potome pridonosi ponovnom oživljavanju njegova 
vlasničkogfanatizma. Dalje program izjašnjuje, da je interes po- 
ljodjelstva u današnjem društvenom poretku istovjetan s interesom pro- 
letarijata, dok je zapravo interes poljodjelstva, isto tako kao interes indu- 
strije u sistemu privatnoga vlasništva, interes posjednika proizvodnih 
sredstava, dakle izrabljivača radnika. Zatim nacrt agrarnog programa 
doznačuje izrabljivačkoj državi nova sredstva moći i tako oteščava kla- 
snu borbu proletarijata i konačno ovaj nacrt postavlja kapitalističkoj 
državi zadaće, koje može provesti samo ona država, u kojoj je proletarijat 
osvojio političku moć«. Dalje se u rezoluciji Kautskoga kaže, da treba 
studirati zakone poljodjelstva i t. d. 

U vrlo živoj raspravi, koja je trajala dva i po dana Kautsky je oštro 
napadao frankfurtske zaključke, dok ih je David branio. Tokom rasprave 
izrazilo se jasno neprijateljsko stajalište svih socijalnih demokrata, osim 
nekolicine, prema seljaštvu. Tako je na pr. Lux -Langebilau izja- 
vio: »... ako želimo voditi politiku zaštite seljaštva, to ne znači uz da- 
našnje prilike ništa drugo, nego loviti seljake. Pravi seljaci ostaju 
poslije kao i prije naši neprijatelji« (Protokoli, s. 146.). 
Kautsky je pak govorio ovo: »Mi ne možemo predobiti seljake tako 
dugo, dok su u potpunom posjedu svoga vlasništva i dok se osjećaju pra- 
vim seljacima. Nemamo razloga zastupati održanje se- 
ljačkoga staleža, jer to se može dogoditi samo utoliko, ukoliko 
ćemo učvrstiti njihov posjed, dakle postupati sasvim protivno nego inače« 
(Protokoli, s. 125.). Geck iz Karsruhe je rekao: »Mi moramo se- 
ljaku oduzeti majmunsku ljubav prema privatnom 
vlasništvu«, a gđa Zetkin: »Ako pristanemo na prijedloge komi- 
sije, to uzimamo u obranu seljaka kao privatnog posjednika. Ne može 
biti zadaća stranke, koja teži socijalizaciji svih sredstava proizvodnje, 
osiguravati privatno vlasništvo protiv eventualnosti, koje sazrijevaju usli- 
jed gospodarskog razvoja«. 

Kautskyevo protuseljačko stanovište prihvaćeno je s 158 : 63 glasova 
i tako je stranački sabor u Breslau opozvao one točke agrarnog programa, 
donesene u Frankfurtu, koje su zastupale zaštitu seljačkoga gospodarstva. 
Teoretski je dakle pobijedio čisti agrarni marksizam, dok su u praksi soci- 
jalistički zastupnici bili ipak prisiljeni, da glasuju za zakone, koji su 
značili unapređenje seljačkih gospodarstava (naročito u južno-njemačkim 
zemaljskim saborima). Ipak se na temelju programa nije mogla vršiti agi- 
tacija na selima. To je još više zaoštrilo odnose između agrarnih marksi- 
sta i revizionista. Kada su pak objavljeni rezultati njemačke statistike 
od g. 1895., u kojoj se protivno marksističkim »proročanstvima« i teoriji 
koncentracije pokazalo, da se broj malih seljačkih gospo- 

darstava umnežioidanemanitigovoraonekoj kon- 
centraciji u poljoprivredi, prisiljen je Kautsk y napisati 
knjigu »Die Agrarfrage« (Stuttgart 1899.). U njoj zastupa svoje staro dog- 
matsko stajalište i pokušava obraniti Marxovu teoriju koncentracije uto- 
liko, što se ona u poljodjelstvu vrši »na zaobilazni način« (t. j. putem 
zaduživanja i proširivanja zakupnog sistema). Kautskom je seljačko go- 
spodarstvo još uvijek »najneracionalnije gospodarstvo«, a seljaštvo se 
može održati protiv konkurencije samo »putem barbarstva, kako kaže 
Marx«. Zato se socijalizam mora ograničiti na to, da bude isključivo 
stranka industrijskog proletarijata. 


V. Nakon sabora u Breslau. 


G. 1899. izilaze još dvije knjige, koje dotiču agrarno pitanje, obje 
pisane po revizionističkim načelima i to Bernsteinova »Die Voraus- 
setzungen des Sorzialismus« (Stuttgart 1899.), koja među ostalim pobija 
Marxovu teoriju koncentracije, zatim Hertzova »Die agrarischen Fra- 
gen im Verhšltniss zum Sozialismus« (Wien 1899.). Malo zatim od istog 
autora »Agrarfrage und Sozialismus« (Berlin 1901.). Od mnogo je većeg 
značenja kapitalno djelo revizioniste Eduarda Davida »Sogialismus und 
Landwirtschaft« (prvi puta izašlo g. 1903., drugi puta g. 1922.), koje je 
potpuno porazilo teoretičare agrarnoga marksizma. K tome je nadošla i 
njemačka službena statistika od g. 1907., koja je još u većoj mjeri nego 
ona od g. 1895. dokazala netočnost Marxove teorije koncentracije, tako 
da se sa mnogih strana pomišljalo na reviziju agrarnoga programa. Među- 
tim je veliki svjetski rat omeo ove planove. - 

Kautsky je još jednom pokušao, da se suprotstavi teoreticima 
agrarnog revizionizma i u knjizi »Socijalna revolucija«" pokušao rehabi- 
litirati svoje stajalište. On piše: »Što vrijedi za malograđanstvo, vrijedi 
s neznatnim promjenama i za seljaštvo. I ono se razdvaja u dva ta- 
bora, jedan proleterski (maloseljački) i drugi od onih, koji su posjednici. 
Naša je zadaća ubrzati ovaj proces cijepanja time što ćemo prvim ele- 
mentima razjasniti, da se njihovi interesi slažu s interesima proletarijata 
i time ćemo ih dovesti socijalnoj demokraciji. Ali mi ih u tome spriječa- 
vamo, ako ih ignoriramo i obraćamo se na sve seosko stanovništvo bez 
razlike klasa. Reakcionarna demokracija na selu isto nam je tako nepri- 
jateljska kao i ona u gradovima, ako nismo uvijek svijesni te suprotnosti« 
(s. 35.). — »Srednji i veliki seljak mrzi socijalnu demokraciju već zato, 
što se ona bori da radnik traži kraće radno vrijeme i višu plaću, a to je 
važan uzrok, da poljodjelski radnici sele u grad i napuštaju seljake« (s. 
35.—36.). — Ali smije se pretpostaviti, da će uvijek ostati se- 
ljaka, koji će dalje voditi svoje gospodarstvo sa svojim članovima obitelji 
ili najviše s jednim slugom i služavkom, koji se računaju obitelji. Kod 
današnje konservativne prirode našega seljaka vrlo je vjerojatno, da 
će ih čitav niz htjeti dalje gospodariti na dosadašnji način. Proleterska 
državna vlast ne će imati sklonosti, da ih preuzme. Još ni jedan socija- 
list, koji hoće da ga se ozbiljno shvati, nije nikada tražio, da se seljake 


7 Kautsky, Karl: Die soziale Revolution, Berlin 1908., III. izd., S. 112. 

ekspropriira ili da im se konfiscira njihova dobra. Što više, valjda će 
biti dopušteno svakom malom seljaku, da dalje gospodari tako kao dosad. 
Seljak se ne treba bojati socijalističkih režima. — Što više, vrlo je vje- 
rojatno, da će seljačko gospodarstvo ojačati novim režimom (s. 97.). 

Dovle pravi Kautsky na neki način koncesije agrarnom revizio- 
nizmu, kad dopušta, da će »valjda«, »vjerojatno« ostati neki broj seljačkih 
gospodarstava i u socijalističkom društvu. No malo dalje vidi se već pravo 
njegovo stajalište o nužnosti kolektivizacije, kad piše: »Ali kad seljak 
vidi, da može ostati kod poljodjelstva, a da se ne mora odreći udobnosti 
i kulture, tada ne će više pobjeći iz nje, nego će samo prijeći od malog 
gospodarstva velikom gospodarstvu — i tako će nestati posljednji 
ostaci privatnoga vlasništva« (s. 98.). 


VI. Agrarno pitanje iza 1918. 


Poslije svjetskoga rata u njemačkoj se socijalnoj demokraciji sve opet 
kreće oko starog problema, t. j. da li vrijedi teorija koncentracije u poljo- 
djelstvu ili ne. Dogmatičari ne priznaju svoje pogreške usprkos sviju sta- 
tistika, nego i dalje ostaju u cijelosti kod onakove teorije koncentracije, 
kako ju je izradio Marx. Protivnici su svake zaštite seljaka. Na drugoj su 
strani socijalisti, koji uviđaju slabosti te teorije i dosljedno zastupaju 
ideju zaštite seljaštva. Tu se nalaze većinom stranački praktičari, 
koji uviđaju, da jedino na tim temeljima mogu provoditi agitaciju po 
selima. | 

Teoretici socijalizacije poljodjelstva govore o gospodarskoj premoći 
velikih gospodarstava u poljodjelstvu na temelju poznatih nam »argume- 
nata« Marxa, Engelsa i Kautskoga, te traže stvaranje velikih produktivnih 
zadruga, ili pravih kolektiva. Pri tome zalaze u utopistička fantaziranja, 
tako na pr. Ballod* predlaže sasvim ozbiljno, da treba podržaviti sva 
seljačka gospodarstva veća od 2 ha, odnosno stvoriti u Njemačkoj 36.000 
velikih zadružnih gospodarstava po 500 ha, ali tako da seljaku ostane na 
raspolaganje kuća, dvorište i vrt. Naprotiv stočarstvo se ima — po Bal- 
lodu — organizirati na veliko. On je protivnik unutrašnje kolonizacije, 
jer se tako stvaraju nova seljačka gospodarstva, koja su jedina zapreka 
za racionalnije iskorištavanje poljodjelstva. Ballod smatra, da bi ovako 
organizirano poljodjelstvo donosilo po njegovoj zamisli već u 1—2 godini 
4-struki prirod. Robert Wilbrandt, Otto Neurath i Kautsky 
(u djelu »Sozialisierung der Landwirtschaft«) zastupaju slične ideje; 
Wilbrandt je za velika državna gospodarstva pod vodstvom činov- 
nika, Neurath za potpuno socijaliziranje (»Vollsozialisierung«), a 
Kautsky dopušta nešto dulju »evoluciju«. Austrijski socijalni demo- 
krati Otto Bauer i dr. Karl Renner su mnogo bliži stvarnosti, pa 
tako Bauer ne vjeruje u apsolutnu nadmoćnost velikog gospodarstva 
u poljodjelstvu i dopušta da tamo, gdje su bolji uvjeti za malo gospodar- 
stvo, ostaje taj način proizvodnje. Inače drugdje treba provesti socijali- 
zaciju. Slično i Renner. 

Eduard David bio je poslije rata oslonac onih praktičara, koji su 
na temelju njegovih izlaganja pristajali uz revizionizam, podupirali se- 


8 Ballod, Karl: Der Zukunftstaat, 2. izd., Stuttgart 1919., S. 240. 

ljačke zahtjeve i pristajali na unutrašnju kolonizaciju i diobu veleposjeda. 
Tako je na pr. socijalno-demokratska frakcija u Reichstagu predložila 
(cf. »Vorw&rts« od 17. V. 1923., več. izd.) eksproprijaciju vele- 
posjeda preko 750 ha uz primjerenu odštetu, te je stala na stajalište 
seljačkih gospodarstava. Tako je u praksi obično pobjeđivala Davidova 
koncepcija. 

Dok su socijalisti vrludali između teorije i prakse, Komunistička Par- 
tija Njemačke imala je izrađen agrarni program?. U njemu se zastupaju 
ove ideje: »U poljodjelskom velikom gospodarstvu je socijalistička pro- 
izvodnja stvorena unaprijed samim kapitalom. Treba samo razbiti okove 
privatnoga vlasništva, prisvojiti za društvo zemlju i sredstva rada i unu- 
tarnjim zajedničkim djelovanjem sa socijalističkom industrijom i trgovi- 
nom razviti socijalistički način rada« (s. 177.). Seljaštvo naprotiv trpi zbog 
kapitalističkog sistema, a socijalistički gospodarski oblik nije kod njega 
stvoren unaprijed, niti se može provesti silom (Rusija?). Seljaku treba 
pomoći, da nađe put socijalizmu, zato treba olakšati njegov položaj i 
izgraditi malo seljačko zadrugarstvo, kako bi se postepeno došlo do za- 
družne proizvodnje većeg stepena. »Velika poljodjelska gospodarstva su 
ona, koja stalno upotrebljavaju tuđu radnu snagu uz plaću da postignu 
kapitalistički profit. Mala poljodjelska gospodarstva su ona gospodarstva, 
koja ne zaposluju tuđu radnu snagu uopće ili na način, da je ona učla- 
njena prema načinu života ili rada u kućno gospodarstvo, kao posjednik 
sam i njegovi članovi obitelji« (s. 178.). 

Zato se velika gospodarstva socijaliziraju bez odštete, dok »pri- 
vatno vlasništvo malog seljaka na zemlji i sredstvima rada 
ostaje netaknuto. Njemu se doznačuje na slobodno raspolaganje 
zemlja, koju je dotada obrađivao«. Ali seljak ne može gospodariti po svo- 
joj volji, nego se mora udružiti u »seljačka vijeća«, koja sa radničkim 
vijećima, ustanovljenim na prijašnjim veleposjedima i radničkim vije- 
ćima industrijskih radnika čine »seosko vijeće«. Seljačka vijeća priskrb- 
ljuju zajednički gnojiva, strojeve, sjemenje, stoku za rasplod, živež i ure- 
đuju ostale gospodarske prilike. I što je najvažnije: »Ona kontroli- 
raju zajedno sa mjesnim radničkim vijećima dobavu njihovih (t. j. se- 
ljačkih) suvišnih poljodjelskih proizvoda na mjesna sabirališta« (8. 183). 
A u odjelku XXIV. se kaže: »Prelaznu stepenicu ka zadružnom poljodjel- 
skom velikom gospodarstvu (kao idealu) čini sastavljanje malih gospodar- 
stava jednog okružja u jedno jedinstveno gospodarstvo, okružno, zadružno, 
u kojem drugovi zajednički gospodare« (s. 183.). Ta okružna zadruga ne 
stvara se silom, nego »slobodnom odlukom seljaka« i »slobodnim udru- 
živanjem«. | 

Kako vidimo, komunisti nastoje postupati prema seljaštvu utoliko 
taktički, ukoliko mu s jedne strane obećavaju, da njegovo privatno vlasni- 
štvo ne će biti dotaknuto, dok s druge strane imaju sasvim drukčiji pro- 
gram i sasvim u duhu Marxova naučavanja svijesno idu za uništenjem 
samostalnih seljačkih gospodarstava, kako je to uostalom bio u Rusiji slu- 
čaj. Dakako da pri tome govore o slobodnom ulaženju seljaka u 


*Diehl-Mombert: Ausgewihlte Lesestiicke (Soziali&šmus, Kommunismus, 
Anarcbismus II.) Karlsruhe i. B., S. 176—184. 

kolektivna gospodarstva, iako sasvim sigurno znadu, da se to ne da pro- 
vesti milom, nego samo najkrućim terorom i uz upotrebu sile. 


VII. Leninovo stajalište. 


Agrarni marksizam upire se i na poznatu Leninovu knjigu o agrar- 
nom pitanju!?, pisanu i izdanu prvi puta 1908. godine. Hrvatsko izdanje 
izašlo je g. 1935. U predgovoru toga izdanja naziva se ono »znanstvenim« 
i »dragocjenim« djelom, a po mišljenju predgovornika »kasniji je razvitak 
dao ovom djelu još veću legitimaciju ispravnosti, upravo vidovitosti«. 

Pustit ćemo po strani analizu ruskih agrarnih prilika, koja ovdje nije 
za nas od interesa, pa ćemo samo konstatirati opće zaključke ideo- 
loga komunističke stranke. Lenin je uvjeren, što je uostalom u skladu 
8 radikalnim marksizmom, »da je siom starog zemljoposjeda, a isto tako 
vlasteoskog i seljačkog, postao bezuslovna ekonomska nužda. 
Ovaj slom apsolutno je neizbježiv i nikakve sile na svijetu ne mogu ga 
spriječiti« (s. 49.). Za Lenina je seljaštvo predstavnik najvećeg nazadnja- 
štva i nekulture. On govori o »zadržavanju najzaostalije kulture i 
svega onoga azijatskog barbarstva, koje se zove patrijar- 
halni seljački život« (s. 81./82.; potcrtao V. R.). — »Seljačko je 
shvaćanje neispravno. Ono predstavlja ideologiju jučerašnjeg dana, 
a ekonomski razvitak u stvari ne vodi povećanju, već k smanjenju 
zemljoradničkog stanovništva« (s. 87.). 

U svemu je Leninova knjiga prožeta duhom agrarnoga marksi- 
zma, i budući da priznaje valjanost teorije koncentracije, uperena je 
protiv seljaka, kao »ssitnog buržuja« (s. 72.). Najodlučnije zagovara 
socijalizaciju zemljišta. Treba »ukloniti smetnje razvitku proizvodnih sila 
zemlje«. Nacionalizacija zemlje (t. j. pretvaranje zemlje u vlasni- 
štvo države), je — po Leninu — »najkonsekventnija buržoazna mjera, 
kako je to davno pokazao Mar x (s. 81). Treba uništiti »srednjevjekovnu 
zemljoradnju« (»Srednjevjekovni je u Rusiji do današnjih vremena i vla- 
steoski zemljoposjed, a u znatnoj mjeri također i seljački posjed«, 
Lenin, s. 79.). Kao mjera za uništenje seljačkog posjeda i veleposjeda 
moguća je nacionalizacija zemlje, »koju su tražili više ili manje konse- 
kventno svi predstavnici seljaštva od 1905.—1907. godine« (s. 80.). No nije 
dovoljno da se uništi priv. vlasništvo zemlje. Lenin kaže: »Posve je 
pogrešno mišljenje. da nacionalizacija zemlje ima uopće nešto zajedničko 
sa socijalizmom ili čak s izjednačenjem korišćenja zemljom« (s. 80.). Soci- 
jalizam hoće »uništenje robne privrede« (?). »Nacionalizacija je međutim 
pretvaranje zemlje u svojinu države, a takovo pretvaranje ni najmanje ne 
zadire u privatno gospodarstvo u zemljoradnji... Dok ostaje izmjena 
dobara, smiješno je govoriti o socijalizmu (s. 80.). Iz toga se vidi, da se 
za Lenina ne radi u tolikoj mjeri u agrarnom problemu o pitanju vlasni- 
štva zemlje, koliko o sistemu gospodarenja. Zato je komunistički pokret 
odbacio parolu nacionalizacije i unio u svoj program zahtjev za soci- 
jalizacijom, t. j. kolektivizacijom poljodjelstva, mašinizacijom i go- 
mim na veliko (s čime je dakako u vezi i mijenjanje oblika vla- 

ištva). 


Ilić, Vladimir: Agrarno pitanje, Zagreb 1935., S. 96. 

Leninizam i stalinizam, kao naročiti smjerovi ruskoga marksizma 
(komunizma) kreću se putevima staroga agrarnoga marksizma, potpuno su 
protuseljački orijentirani i usprkos svih praktičnih neuspjeha ostaju kod 
svoje zablude. Agrarni je marksizam danas putokaz u radu svim komu- 
nističkim strankama na svijetu. One su dakle nužno sve protuseljačke, 
jer za njih, kao i za Marxa, seljak predstavlja »barbara«, a njegovo 
gospodarstvo »azijatski« i »sredovjekovni« način gospodarenja. 


VIII. Revizija socijalističkog agrarnog programa. 

Protivno komunističkim strankama, socijalističke su stranke velikim 
dijelom u svojim programima, ili još češće u svojoj praksi, razvile ideje 
agrarnoga revizionizma, jer je kod njih praktični smisao za agitaciju 
prevladao dogmatičnost. No i to im nije koristilo, jer je njihov duh 
ostao uvijek isti, tako da rijetko gdje nalazimo seljaštvo unutar socija- 
lističkih stranaka, nego naprotiv u posebnim, seljačkim strankama, koje 
se s marksističkim oštro pobijaju i koje su im neprijateljske. U svojim 
poslijeratnim nastojanjima za reviziju agrarnoga programa, socijalno de- 
mokratska stranka Njemačke je predvodila i služila kao primjer svim 
ostalim socijalističkim strankama na svijetu. 

Pokret za reviziju počinje odmah nakon rata na stranačkom saboru 
u Kasselu, gdje je g. 1920. sastavljena komisija od 9 članova, koja je 
imala zadaću načiniti nacrt novoga agrarnog programa. Taj je nacrt 
objavljen sredinom srpnja 1921., ali ga je socijalistička štampa općenito 
otklonila. Komisija ga je na to preradila i promijenjeni nacrt objavila 
koncem kolovoza 1921. g. No i taj je naišao na žestoku kritiku. Tako je 
na stranačkom saboru u Kasselu bilo već načeto agrarno pitanje, ali defi- 
nitivno rješenje nije doneseno niti sada, niti na stranačkom saboru u 
Gočorlitzu (1921.). U Nirnbergu g. 1922. postavljen je samo akcioni 
program, dok je g. 1925. u Heidelbergu donesen općeniti program 
kao nadomjestak erfurtskog. On se osvrće i na agrarno pitanje, te je, po 
pisanju njegova komentatora Paula Kampfmeyera revolucio- 
naran, jer vuče svoj korijen iz »Komunističkog manifesta« i stoji na 
temeljima čistoga marksizma. Od erfurtskog se programa heidelberški 
ipak bitno razlikuje baš u agrarnom pitanju, jer dok je erfurtski program 
započinjao konstatacijom, da mala gospodarstva idu nužno u pro- 
past, heidelberški naprotiv počinje riječima, da jačanje kapitalističkih 
velepoduzeća u industriji, trgovini i prometu (dakle ne i u poljodjelstvu, 
Op. P.), sve više potiskuje malo gospodarstvo i smanjuje njegovo 
socijalno značenje. 

Na stranačkom saboru u Kielu (1927.) došlo je konačno do izradbe 
agrarnoga programa, koji je prihvatio mnoge poglede revizionista. Soci- 
jalisti Hans KrigerirFritz Baade!! opravdavajući taj postupak pri- 
znaju otvoreno, da »poljodjelsko gospodarstvo već po svojoj povezanosti 
sa zemljom ne može nikada dovesti do jedne takve premoći velikog 
gospodarstva i sažimanja produktivnih snaga na jednom jedinom mjestu 
kao u industriji« (s. 4.). Oni priznaju prednosti malih gospodarstava kao 


ii Kriger, Hans und Baade, Fritz: Sozialdemokratische Agrarpolitik, Ber- 
lin 1917., izd. »Vorwšrts«. S. 99. 


508 


i činjenicu da predviđena koncentracija u poljodjelstvu nije nastupila. 
Na temelju svih statistika od g. 1882.—1925., dakle za jedan period od 
gotovo 50 godina, zaključuju da »nema nikakove sumnje, da 
ne može biti govora o razvoju k velegospodarstvui 
o svladavanju seljačkih gospodarstava u poljodjel- 
stvu, najmanje u desetljećima u kojima danas živi- 
mo, i da se razvoj u poljodjelstvu vrši mnogo druk- 
čijenegouindustriji« (s. 5.). Kruger i Baade smatraju, 
da je diskusija o premoći ove ili one veličine gospodarstva znatno pre- 
cijenjena i da u poljodjelstvu ima drugih isto tako važnih pitanja, koja 
se ostavljaju neriješenim. Zato je danas »agrarno pitanje za socijalnu 
demokraciju u prvom redu pitanje kruha i rada, a ne pitanje teoretske 
spekulacije o navodnim razvojnim tendencama veličine gospodarstva, a 
prije svega ne pitanje same agitacije« (s. 18.). Vidi se, kako socijalisti. 
osjećaju svoj poraz na tome području i nastoje prenijeti borbu na drugu 
stranu, na »poboljšanje prilika u selu«, »razdiobu velikih gospodarstava«, 
»socijalizaciju latifundija«, »jačanje i osiguranje seljačkog gospodarstva 
i seljačkog vlasništva i t. d. (s. 19.). 


IX. Kielski agrarni program i stav austromarksista. 


Kielski agrarni program traži reformu zemljišnih odnosa, nastupa 
oštro protiv veleposjeda, koji se održao »razbojstvom na seljačkoj zemlji«, 
traži da se odstrani škodljivi monopol zemljišta i da se osiguraju mala i 
srednja seljačka gospodarstva. Praktično zahtijeva: 

1. stvarno odstranjenje fideikomisa i onih velegospodarstava, koja 
prekoračuju optimalnu veličinu gospodarstava, njihov prelaz u ruke 
države i pojedinih pokrajina, uz odštetu; 

2. eksproprijaciju šuma iznad 100 ha; 

3. zemlje, koje pripadnu državi imaju se u prvom redu upotrijebiti 
za potrebe kolonizacije u njezinim različitim oblicima. »Dosadašnja se- 
ljačka gospodarstva moraju se kod toga štititi«. 

4. »I osim ovoga ukidanja veleposjeda mora se svuda unapređivati 
kolonizacija u svim ovim oblicima i stvarati za život sposobne gospodar- 
ske veličine uz preduvjet da postoji mogućnost povećanja produktiviteta« 
(s. 93.). 

No sve se to ima provesti ne u obliku vlasništva, nego u obliku na- 
sljednog zakupa, rentnih dobara i sl., da se cjelini osigura zemljišna renta. 
Treba doduše omogućiti i gradskom stanovništvu, da u okolici gradova 
uredi vrtove i sl., ali uza sve to treba planski povećavati vlasništvo države, 
pokrajina, općina i t. d. 

Obrazloženje ovog agrarnog programa, koji kao i svi ostali u svojim 
konačnim oblicima traži socijalizaciju, dano je među ostalim i ovim rije- 
čima: 

»Duboka solidarnost interesa spaja radništvo s onim seljacima, koji 
sami rade. Unutar kapitalističkog društva znači borba za demokraciju 
za seljaštvo samoupravu sela, odstranjenje veleposjeda, pretvaranje go- 
spodske države veleposjednika i kapitalista u sretnu i kulturnu državu 
radnika i seljaka. Time što se diže životni standart industrijskih radnika 
i što se radnik osigurava protiv osiromašenja radi bolesti ili starosti, 

postizava se također poboljšanje preteškog položaja maloseljačkog sta- 
novništva. Porast kupovne snage industrijskih radnika podiže potražnju 
najvažnijih proizvoda seljačkoga gospodarstva i osigurava im prođu i bolji 
dohodak. Pobjeda radnih masa grada i sela podvrgava veleposjed i vele- 
kapital vlasti društva i oslobađa podjodjelstvo od nesigurnosti i promjen- 
ljivosti tržišta i spekulacije. Daleko udaljeno od toga da potisne seljaka 
s njegove grude ili da konfiscira njegovo vlasništvo, osigurava socijali- 
stičko društvo seljačkim masama njihovo vlasništvo i njihova radna mje- 
sta. Njegova borba vodi se protiv gospodskog vlasništva veleposjednika, 
a ne protiv radnog vlasništva seljaka i seoskih radnika. Ono odstranjuje 
izrabljivanje od trgovaca i bankovnih kapitala i stavlja ogromnu snagu 
društva svijesno i planski u službu podizanja materijalnih i duševnih 
potreba radnih masa u gradu i na selu« (c. op.). 

Slično obećava i agrarni program austromarksista i švajcarske soci- 
jalne demokracije (1928.) seljaštvu osiguranje njegova vlasništva u soci- 
jalističkom društvu, iako je to samo po sebi kontradikcija, tako da čak i 
mnogi od sastavljača ovakovih programa ne vjeruju u ono, što napišu. 
Prema načelima socijalizma traži se u budućem od socijalista zamišljenom 
društvu, nužno socijalizacija svih proizvodnih sredstava, kolektivizacija 

proizvodnje. Ovakvi programi i uvjeravanja imaju cilj da bar neutra- 
liziraju seljaštvo, da se ne upusti u borbu sa socijalizmom. Ili da 
se izrazimo marksističkom terminologijom, »jedan (je) od najvaž- 
nijih zadataka socijalizma, da fašizmu presječe put 
do sela, da ga spriječi u njegovim namjerama, kako 
bi ovaj period fašističke reakcije bio što kraći, jer 
ako se fašizmu onemogući, da na selu izgradi svoju 
socijalnu bazu, onda će i taj period biti kratak« (M. 
Magdić: Seljačko pitanje, »Socijalna misao«, br. 10., 1933.). Samo zbog 
svojih stranačkih interesa, a nikako ne zbog interesa selja- 
štva, ili općih interesa, socijalisti (a i komunisti) hoće ostvariti savez 
seljaštva i radništva, a »značajka je toga saveza hegemonija pro- 
letarijata, jer samo on kao klasa raspolaže svim mogućnostima za 
konsekventno i definitivno provođenje spomenutih zadataka«! (c. op.). 
Iako socijalisti priznaju »da marksizmu još uvijek nije uspjelo, da obradi 
svu problematiku kompliciranih odnosa, koji nastaju uslijed ovoga novoga 
stava« (c. op.) ipak hoće, da se predstave kao najogorčeniji branitelji se- 
ljačkih interesa. 

Usprkos svega zastranjivanja bez svake je dvojbe, da je agrarni 
marksizam, bilo u obliku komunizma, bilo u obliku socijalizma, orijen- 
tiran izrazito protuseljački!!. To dokazuje čitav njegov razvoj'', tokom 
kojega marksisti nijesu napustili mišljenje, da je seljačko gospodarstvo 
osuđeno na propast. Razlika je samo u tome, što neki žele 
tu propast ubrzati, a drugi prepuštaju evoluciji, da 





1 »Sozialdemokratie u Agrapolitik« (Schriften des Deutschen 
Landarbeiterverbandes Nr. 31), Berlin 1931., S. 54. 
Tdlimann, H.: Gegen die Sozlalismus, fiir Privateigentum u. Wirtschafta- 
freiheit, Berlin 1929., S. 30. 
iZ Cohnstaedt, Wilhelm: Die Agrarfrage in der deutschen sozialdemokratie 
von Kari Marx bis zum Breslauer Parteitag, Miinchen 1903., S. 248. 

ona izvede smrtnu osudu. I zato nije nikakovo čudo, da su se 
seljački pokreti u evropskim državama našli na 
strani protivnika marksizmaidajeseljaštvosvojim 
oštrim prosuđivanjem uvidjelo, da mu u marksistič- 
kim redovima nije mjesto. 


Vilko Rieger 


KROZ GRADIŠĆE 


Vrućina je. Vozimo ili bolje reći jurimo na kotaču divnom asfalti- 
ranom cestom prema lijepom štajerskom gradu Fiirstenfeldu. U daljini se 
vidi Gradišće, vide se njegovi niski brežuljci i žitna polja. Kad čovjek 
gleda na to nehotice pomisli da je u Slavoniji. Pa ipak to nije Slavonija, 
to je Gradišće ili kako Nijemci kažu Burgenland, kraj gdje žive Hrvati 
daleko od svoje domovine već preko 400 godina. U političkom smislu 
Gradišće više ne postoji; ono je razdijeljeno. Štajerska je dobila pod svoju 
. upravu južnu polovinu, to jest 3 sreza, dok je Donja Austrija, sada 
službeno nazvana Nieder-Donau, dobila 4 gornja sreza. Gradišćanski 
Hrvati su razdijeljeni na dvije pokrajine, za njih se ne će više govoriti da 
nastavaju pokrajinu Burgenland, jer te pokrajine više nema. 

Dolazimo u Firstenfeld. U jednoj trafici kupujemo razglednice. Neki 
mladići gledaju na nas, osobito na moju ličku kapu. Jedan važnoga lica, 
zaključuje: »Das sind Ungarn«. Slične su nam se stvari i kasnije dešavale. 
Mnogi su nas pitali, osobito u bivšoj Austriji, da li smo Mađari, neki da li 
smo Holanđani, pa Francuzi, no nitko nas nije pitao, da li smo Hrvati. 

Slabom cestom vozimo prema trgovištu Santalek (njem. Stegers- 
bach). Susrećemo neku staricu. Pitamo je, da li ima ovdje u blizini 
Hrvata. Vele da ih ima, i mi malo kasnije nastavljamo veseli dalje put. 
Sretni smo, da ćemo tu u tuđini, tu u »nimškom oceanu« pronaći našu 
braću, koja tu žive već preko četiristotine godina, daleko od majke 
domovine. 

Kasno poslije podne spuštamo se jednom nizbrdicom u Santalek. 
Srce nam burno kuca. Hoćemo li skoro govoriti hrvatski? Hoćemo li naći 
Hrvate? 

Na natpisima trgovina i raznih radnji vidimo samo hrvatska prezi- 
mena. Svršavaju se na ch ili tsch (Popowitsch, Janich i t. d.) Mnoge 
pitamo, da li znadu hrvatski. Ne zna nitko. Žalosni smo. Gledamo sa 
tugom na te ljude, koji sada govore njemački. Prezimena su im hrvatska, 
nekad su njihovi djedovi i pradjedovi govorili hrvatski, oni su bili Hrvati, 
da oni su Hrvati bili ... Sada se osjećaju Nijemcima. U njihovim žilama 
teče možda mnogo hrvatske krvi, no ipak oni se više ne osjećaju Hrva- 
tima. Hrvatska ih je izgubila. U našim dušama se kao teški malj po- 
javljuju pojmovi: tragedije, izgubljeni ... Oni nas gledaju kao na neke 
daleke i tuđe strance. Pa ipak, nekad smo bili jedno! 

Upućuju nas na nekog gostioničara, jer da on znade hrvatski. 

Gostioničar, imenom Novosel, jedva nam znade hrvatski kazati: 
»Dobar dan. Kako je u Hrvatskoj?« 

Santalek je napola ponijemčen. Nekada je to bilo čisto hrvatsko 
selo. Seljaci još sada govore hrvatski. Oni su najotporniji. 

Razočarani odlazimo iz Santaleka i jurimo prema Novoj Gori, gdje je 
naš poznati borac i narodni radnik Ignac Horvat. 

Stižemo u lijepo selo St. Michel. Nekada je to bilo čisto hrvatsko 
selo, sada još samo starci govore hrvatski ... Na večer dolazimo u Pin- 
kovac. Tu slučajno dolazimo. Cilj nam je naime bio Nova Gora. Su- 
srećemo se s nekim seljakom. Na veliko naše veselje saznajemo, da je 
Hrvat. O, kako je lijepo u tuđini govoriti svojim materinjim jezikom! 

Oko nas se skupile žene i djeca. Svima je drago što smo Hrvati. 

Nikad mi se hrvatski jezik nije ukazao tako lijep kao te večeri u 
Pinkovcu. Svi nas upućuju da prespavamo u Pinkovcu u Hrvatskoj 
katoličanskoj školi kod učitelja Hrvata. Rastajemo se. Seljak nam pruža 
svoju žuljavu ruku. Kao nikada do sada. osjećam ljepotu hrvatskog po- 
zdrava »Zbogom«. 

Te smo noći prespavali u Pinkovcu, čisto hrvatskom selu. 

Do ponoći smo razgovarali sa učiteljicom, njezinim mužem i nekim 
gimnazijalcem, koji se inače u Zagrebu školuje. 

Drugi dan se dosta kasno ustajemo. Razgledavamo lijepu novu pin- 
kovačku crkvu. Sagradili su je Hrvati svojim doprinosima i mogla bi da 
služi kao ugled Hrvatima u staroj domovini. Doskora napuštamo Pin- 
kovce, selo gdje živi u njemačkom oceanu kao mali otok tisuću Hrvata. 

Pola sata kasnije smo u Novoj Gori kod našeg vrlog svećenika Ignaca 
Horvata. Onih nekoliko sati provedenih u župnom dvoru u Novoj Gori 
ostaće nezaboravni za mene. Kako saznajemo od velečasnog Nova Gora 
ima preko 900 Hrvata i 300 Nijemaca. Crkva je lijepa kao sve gradiš- 
ćanske crkve. U ugodnoj hladovini župnikove radne sobe sjedimo sate i 
sate, i pripovijedamo. 

* 


Po podne ostavljamo župnika Horvata i nastavljamo put prema 
hrvatskom selu Vincetu. Ostavljamo skromni župni dvor, žarište hrvat- 
stva u Gradišću, ostavljamo tužnog srca hrvatskog borca Horvata. Sa 
sobom nosimo Horvatove prve knjige »Veliki i malix i »Gradišćanke«, 
koje nam je dao za uspomenu i najnovije brojeve »Hrvatskih novina«*, 
glasnika gradišćanskih Hrvata. U duhu sve više gledamo crne oblake što 
su se nadvili nad lijepim Gradištem prijeteći onim tisućama i tisućama 
Hrvata. Još nam u ušima zvuče riječi jednoga od mnogih: 

»Teška je sudbina svake narodne manjine. Ona se može održati kroz 
vijekove, no ipak postepeno nestaje i utapa se u moru tuđinaca«. 

I ja nehotice pomislim na Santalek i Sv. Mihalj ... Dolazimo u hrv. 
selo Vincet. Kod kuće na radu oko staje zatekli smo mladog Hrvata, 
studenta X. 

O, kad bismo mi u Hrvatskoj, u »staroj domovini«, kako kažu gradiš- 
ćanski Hrvati, imali mnogo ovakvih studenata! 

* Hrvatske novine izlaze u Železnu (Eisenstadt) u nakladi od 3000 primjeraka. 
Kalendar kult. društva se raspačava u nakladi od 2000 primjeraka. 

Taj je mladić napravio na nas silan dojam svojom ozbiljnošću, 
radinošću i svojim poletom. Otišli smo u posjete župniku. Taj nas je 
revni svećenik i vrli hrvatski rodoljub jako lijepo primio. 

Večer je. Vrijeme vrlo ugodno prolazi. U dalekoj tuđini mi s vese- 
ljem slušamo lijepu čakavsku riječ u mekom i umiljatom gradišćanskom 
narječju. Stojimo na groblju u blizini župne crkve. Krasan pogled na 
okolicu. Tamo na desno prema Mađarskoj vide se hrvatska sela Čajta 
i Čemba. Na lijevo na brdu je Sabara. Na onoj strani se nalaze tako- 
zvana hrvatska »vlaška« sela. (Podgorje, Rupišće, Bandol i druga.) Župnik 
nam priča, da je Ujević mišljenja, da su u tim »vlaškim« selima potomci 
starih romanskih doseljenika. Zanimivo je, da se tu nalaze mnoga tali--. 
janska prezimena (na pr. prezime Taliano). Kasnije pričamo sa vrlo 
simpatičnim kapelanom. On kao i student X. priča sa zanosom o svome 
lanjskom boravku u staroj domovini. 


Kod župnika večeramo. Osjećamo se vrlo ugodno tu pod starim 
krovovima tog hrvatskog župnog dvora koji je, kao svaki dom u Hrvat- 
skoj, i tu daleko u tuđini sačuvao hrvatsku gostoljubivost i prijaznost. 
On je žarište hrvatstva u ovom kraju. To je gotovo svaki župni dvor u 
Gradišću. Oko četrdeset hrvatskih svećenika su među gradišćanskim 
Hrvatima nositelji luči hrvatske svijesti. Bog zna šta bi se bilo već 
odavno dogodilo sa gradišćanskim Hrvatima da nije bilo svijesnih hrvat- 
skih svećenika. Nedavno je umro jedan. Oplakalo ga je čitavo hrvatsko 
Gradišće. Bio je to župnik Jandrišević iz Čembe. Za njega Horvat u 
»Hrvatskim novinama« kaže, da je bio »stup katoličanskoga žitka i našeg 
hrvatskog naroda ...« 

Istaknuti javni radnici osim župnika Horvata su još mnogi drugi 
svećenici. Osim četrdesetak svećenika gradišćanski Hrvati imaju oko 120 
učitelja, oko 200 studenata, višeškolaca i preparandista, nekoliko advokata, 
liječnika i drugih. Imaju i naročito spretnih trgovaca, dok je obrtnika 
vrlo malo. 

Drugi dan pun najljepših utisaka ostavljamo Vincet. Pred nama je 
oko 100 km puta do hrvatskog »grada« (tako gradišćanski Hrvati u šali 
govore) Velikog Borištofa (Gross Warasdorf). Put je bio dosta naporan. 
Opet dolazimo u čisti njemački kraj. 
| Bernstein krasno gorsko mjesto sa lijepim starim gradom i krasnim 

novim omladinskim svratištem (Deutsche Jugend Herberge), Lockenhaus 
sa starim gradom grofova Esterhazy i lijepim prošteništem. Sve to brzo 
prolazimo. Stalno vozimo uz obalu rijeke Giins, sve više prema mađar- 
skoj granici. Dolazimo u neposrednu blizinu granice. Na cesti vidimo 
putokaz u »Kčszeg 4 km«. Dakle evo nas u blizini mjesta, koje je zauvijek 
zapisano u hrvatskoj povijesti. Tu je naš Jurišić bio boj s Turcima. 

Nalazimo se u srednjem Gradišću. U Donjoj Pulji razgovaramo 
s našim hrvatskim seljacima. Kažu nam da je to čisto hrvatsko selo. 

Longitolj kamo smo, vozeći preko žitnih gradišćanskih polja, doskora 
došli, je također hrvatsko selo. Susrećemo nekog mališana. Pitamo ga 
njemački je li Hrvat. Najprije nas nepovjerljivo gleda, no kad smo mu 
rekli, da smo Hrvati iz Hrvatske, on potvrdi kimanjem glave, da je Hrvat. 

Idemo dalje. Svuda okolo je ravnica. Polja se zlate od žita, koje je ove 
godine jako dobro urodilo. Odlazimo najprije jednom Hrvatu, koji nas 
dosta hladno prima. Boji se ... Kasnije je pozvao nekog našeg srednjo- 
školca. On i njegov kolega su nas jako lijepo i srdačno primili. 


Do kasno u noć sjedimo i razgovaramo sa priprostim našim seljacima 
slušajući »Narodni radio« (stoji 30 RM za seljake). 


Mladi bi se drage volje vratili . 


Drugi dan slušamo časnog starca župnika Meršića kako pripovijeda 
narodu o oskudici svećenika. Četiri hrvatske župe su prazne! Još jedna 
velika opasnost za gradišćanske Hrvate! 


Gotovo ganuti slušali smo u crkvi stare hrvatske crkvene pjesme. 


Poslije mise se razgovaramo sa župnikom Meršićem. Jako mu je 
drago što se može razgovarati sa ljudima iz Hrvatske. 


Boravak u Velikom Borištofu (2000 Hrvata) bio nam je najljepši u 
Gradišću. Naši nas prijatelji mole, da još ostanemo, no ne možemo, jer 
se moramo žuriti dalje prema Beču, pa onda gore u Treće Carstvo! 

Kad smo se opraštali dobili smo za uspomenu pjesme gradišćanskog 
hrvatskog pjesnika Mate Miloradića, svećenika, »Zibrane Jačke«. Tu su 
knjigu gradišćanski Hrvati prodali u nakladi od 7000 primjeraka! : 

Žalosni ostavljamo sutradan Veliki Borištof. Naši nas prijatelji neko 
vrijeme prate. Opraštamo se. Dugo, dugo nam mašu. Tako smo ostavili 
i taj hrvatski otok u njemačkom oceanu. 


Veliki je vjetar. Jedva vozimo proti njemu. 


Kroz njegov urlik kao da čujemo Miloradićeve riječi iz himne gradi- 
šćanskih Hrvata: 


Hrvat su moj otac 

I Hrvatica mat, 

A ja sam njeva krv 
I verni sin Hrvat! 
Za moj hrvatski rod 
Ću živit, ću umrit, 
Zakriknut ću hura, 
Da čuje celi svit! 


Gradišće nam je dom 
Uz nimški ocean, ... 
Na njem je mesta dost 
Za naš maljački stan! 


Đuro Prpić, stud. 

CROMWELL, LORD ZAŠTITNIK 


Čini se da je ideje diktature* između staroga i novoga svijeta ne- 
stalo. Nema ni te ideje ni predmeta za nju. Srednji vijek nestaje u toj 
vrsti Vjekovne legende. Zašto? U prvom redu zato, što se feudalni sistem 
osnivao na skupu tako uređenih prava i dužnosti, da nije bilo mjesta za 
nasilnike. Hijerarhija zakonitih auktoriteta nije dopuštala nikakvih 
izvanrednih i nezakonitih sila. Značajno je uostalom da je Italija, gdje 
feudalni sistem nije nikada bio potpuno proveden, prva uskrisila sliku 
tirana u burnom životu svojih gradova. Sjetimo se samo drame Loren- 
zaccio. 

Evo jednog zanimljivog slučaja. Gdje se pojavljuje prvi diktator 
suvremenog tipa? U Engleskoj. A što je Engleska? »Majka parlamenta«, 
zemlja, koja je sama prihvatila i initiranjem među druge raširila režim 
skupština. Već se čini, da po Cromwellu možemo reći, da je diktatura 
pojava koja prati revolucije, demokraciju i parlamentarni sistem. 

U XVII. vijeku su Stuartovići htjeli kopirati francusku monarhiju. 
Ali Karlo I. nije bio Ljudevit XIII., Buckingham nije bio Richelieu, a 
Englezi nijesu bili Francuzi. 

Kralj i njegov miljenik imali su velikih odlika: plemenitost, darež- 
ljivost, stvarnu ljubav prema zemlji; ali su pokazali i smisao za raskoš, 
za otmeni i sjajni život. Budući da je za njihovo uzdržavanje trebalo 
mnogo novaca, to je smetalo engleske trgovce, koji su postali najbogatijim 
i najmoćnijim dijelom naroda. K tome neraspoloženju između kralja i 
građana treba dodati i jedan vjerski razlog. 

Državna vjera bila je Visoka crkva, vrlo bliza katolicizmu. Trgovci 
su u City-u postali bogati, pa se u njima razvila želja za samostalnošću 
i za novcem. Oni su mrzili tu crkvu radi njezina načela o auktoritetu 
i radi njezine rastrošne liturgije. 

Nije to bio pravi razlog, nego »rimska pokvarenost« i »papizam«, na 
što su se puritanci žalili zastirući lice rukama. Ipak je njihova vlastita 
pokvarenost bila gora, jer je škrtost gori grijeh od rasipnosti prema 
riječima biblije, iako zgrćući novac možemo slobodno zazivati Gospoda. 

Oliver Cromwell je pripadao dobroj seoskoj buržoaziji. Ta je okol- 
nost važna radi »vojničkog« dijela njegove karijere. Rođen u Huntingtonu 
25. travnja 1599., živio je kao plemić, a jer je po prirodi imao dar vojsko- 
vođe, postao je. vođom jedne stranke. Da se Cromwell rodio u City-u, 
imao bi tradicionalni smisao za trgovinu, te je vjerojatno da Karlo I. 
ne bi bio izgubio glavu na stratištu. 

Govorilo se da je Zaštitnik slobodoumno proveo mladost. Kad bi to 
i istina bila, ne bi to bilo vrlo važno. Važnije je njegovo velsko (Wales) 
i keltsko porijeklo, kojim se djelomice tumači njegov misticizam, njegov 
fanatizam, njegov smisao za propovijedanje, njegova briga za spas duša, 


* Knjiga J. Bainville-a Les dictateurs donosi kratke prikaze o pojedinim dikta- 
torima već tamo od grčkih i rimskih vremena, pa do današnjih diktatura. Iz 
prikaza se vidi, da je J. Bainville monarhistički orijentiran, no to ne uništava vri- 
jednost njegovim iznošenjima. 

njegov karakter koji je više podložan strasti nego razumu. Zbog strogog= 
života kojim je živio u Oxfordshiru postao je melankoličan, nervozan i 
žestok. Tako su ga njegovi suvremenici i opisali, takav je i u svojim 
djelima. 

Oliver Cromwell je stupio u javni život 1628. kao poslanik Cam- 
bridge-a u Donjoj kući. Tu je ostao samo tri mjeseca. Kad je parlamenat 
bio raspušten, Cromwell se mirno vratio svojoj kući. 

Sa svojom se obitelji nastanio u Saint-Yves, bavio se stočarstvom i 
priređivanjem puritanskih propovijedi, da se bori protiv kraljičina kato- 
ličkog utjecaja. Optuživali su naime dvor da je pod njezinim uplivom. 
Borio se i protiv sve veće moći Visoke crkve, koja je, kako su mislili 
protestanti, imala da doskora podvrgne Englesku Rimu. 

U travnju 1640. sazove kralj ponovno, poslije prekida od jedanaest 
godina, parlamenat, jer mu je trebalo novaca, a nabaviti ga nije mogao 
bez njegova pristanka. Cromwell je u njemu zasijedao kao predstavnik 
Cambridge-a. 

Već u prvim sjednicama izbije sukob između kralja i parlamentaraca. 
Kako su oni bili nepovjerljivi, a on ih s visoka gledao, nijesu se nikako 
mogli sporazumjeti. Dne 5. svibnja, Karlo sazove Donju i Gornju kuću, 
te ljutito i prezirno proglasi raspuštanje toga Court Parlement-a. 
Ta je skupština živjela samo tri sedmice. 

Još jedanput se Oliver vratio kući. U studenome su obje kuće bile 
opet sazvane. Cromwell ide u London. Četrdeset mu je godina i još je 
sasvim nepoznat. Jedan njegov sudrug, sir Philip Warwick, ostavio nam 
je o njemu onu lošu sliku: »Obučen u jednobojnom odijelu slabo skro- 
jenom; rublje mu je bilo prosto, a dug šiljast mač mu je visio kao pri- 
ljepljen uz bedro. Govorio je, dodaje sir Philip, s puno žara. Povod 
njegova govora nijebio baš previše razborit: branio je nekoga 
slugu koji je raspačavao letke protiv kraljice. Moram priznati da je 
pažnja kojom je ova velika skupština pratila ovoga plemića uvelike 
smanjila moje poštovanje prema njoj.« 

Doskora su ozbiljnije stvari, dogmatske rasprave, pružile priliku 
poslaniku iz Cambridge-a da se istakne. U teološkim raspravama, kojima 
su se bavile komisije u parlamentu, Cromwell se služio nekim nejasnim 
i proročanskim jezikom, čime su se vrlo lako oduševljavali ljudi, koje je 
bila obuzela vjerska strast. 

Razdor između kralja i parlamentaraca je rastao. Puritanci su kralja 
nazivali »oholim«, jer nije htio raspravljati s ljudima koji su svoje želje 
tumačili kao Božije zapovijedi; »ograničenim« jer ni u čemu nije htio 
odstupiti od monarhističkih načela. Sporazum je bio nemoguć. »Velika 
pretstavka« gdje su bile skupljene sve ove pritužbe razvila je još jače 
»Molbu prava&« i bila je izglasana u studenome 1640. 

Cromwell je u njoj imao velikog udjela zbog žestine kojom je podu- 
pireo prijedlog, da će poslanici biti svemoćni u borbi protiv monarha 
onoga časa kada parlamenat bude raspolagao sa zapovjedništvom vojske. 
»Parlamenat može pobijediti, govorio je on uglavnom, samo ako ima 
vojsku na raspoloženju. Nikoga ne možeš prisiliti ni natjerati s frazama 
i riječima. Treba vojnika i oružja.« Istina je, da engleski parlamenat nije 
imao zapovjednika koji je bio kadar da podigne vojsku i njome zapo- 

vijeda\ i da sasvim dotuče redovnu vojsku, bio bi doživio istu sudbinu kao 
i sudiki parlamenat Ljudevita XIV. čije su članove konjanici sproveli 
njihovim kućama. 

U početku Cromwellove moći postojale su »gvozdene košulje« kao 
što je Mussolini imao crne, a Hitler smeđe košulje; sličnost koju smo već 
sreli i na koju ćemo još naići. 

Cromwell je u ovim burnim danima zime 1641. siline osjetio da je 
kadar zapovijedati ovom vojskom. Njegov ga nagon nije varao. Njegova 
će se prava ličnost otkriti u ratu, pa se čovjek pita, zašto nije ostao u 
povijesti pod imenom generala Cromwella. Jasniji bi bio pojam o nje- 
govom djelu. 

Tek što je nastao potpuni prekid između parlamenta i krune, i što 
je kralj izišao iz Londona da se stavi na čelo rojalističkoj vojsci, Crom- 
well je svim svojim snagama stao raditi na organizaciji svih onih snaga 
koje su ostale vjerne parlamentu. 

U rujnu piše: »Imam divnu vojsku. Duboko biste poštivali ove 
vojnike da ih poznate.« Osjeća se u njemu rođeni vojnik. On voli svoje 
ljude, bijesne puritance kao što je i on, koji traže samo da muče ne- 
prijatelja u ime svetih načela. Nametne im gvozdenu disciplinu. Poslije 
nekoliko sukoba gdje je sve zadivio, promaknut je najprije na čast 
pukovnika, a onda divizijskog generala. 

U bitci kod Marston-Moora, 2. srpnja 1644., gdje se puritanska vojska 
sukobila s kraljevim četama, Cromwell je bio na desnom krilu sa dvije 
tisuće pet stotina ljudi pod njegovim zapovjedništvom. 

Lijevo krilo i sredina su bili probijeni, Karlova vojska je već izviki- 
vala pobjedu, kada Cromwell i njegovi pređu u protunapad i odnesu 
pobjedu. Od toga dana su ih nazvali »gvozdene košulje« i njihova se 
slava tako raširila, da je njihova prisutnost u nekom sukobu već unapred 
njima pripisivala pobjedu. 

Kroz jednu cijelu godinu pobjedničkog građanskog rata rasla je slava 
Cromwella, ratnoga vođe. Parlamenat mu je dodijelio mjesto glavnog 
zapovjednika konjaništva. Cromwell je opravdao njegovo povjerenje po- 
razivši kraljevske čete u Naseby-u, 12. lipnja 1645. 

Prvi građanski rat je svršio sjajnom pobjedom parlamenta. To je 
bila Cromwellova zasluga. 

Kroz tri godine on neprestano buni ljude protiv Karla I., u West- 
minsteru i u vojsci. Nastoji raspaliti ponovno građanski rat u namjeri 
da se dočepa kralja. On je shvatio da puritanska stranka ne će nikada 
moći nametnuti svoja načela, ako mu Karlo pobjegne. 

Polazeći s toga stajališta on je logično došao do zločina od 9. veljače 
1649., do »okrutne nužde« da makne monarha. Ta je nužda bila isto tako 
suvišna kao i okrutna. Na dan svoga smakmuća Karlo II., u dvadeset 
devetoj godini života bio je u Škotskoj proglašen kraljem od grofa 
Montrose; katolička Irska ga je priznala. Feniks monarhije oživljuje 
pred Cromwellovim očima. Kad je za vrijeme kraljevog procesa Brad- 
shaw, predsjednik suda, izgovarajući optužbu, izjavio da govori »u ime 
općina sakupljenih u parlamentu i u ime dobrog naroda Engleske«, jedan 
anđeoski glas vine se s jedne tribine. To je bio glas smione lady Fairfax: 

»To je laž; ni polovica, ni četvrtina engleskoga naroda. Oliver Cromwell 
je izdajica.« 

To je bio osjećaj cijele nepuritanske Engleske. Stoga je već sutradan 
poslije kraljeve smrti još narasla smetenost u kojoj se nalazila zemlja. 
Nikađa borba između sekta i građanskih stranaka nije bila tako za- 
oštrena kao u Engleskoj od godine 1650. 

U času kada je postao gospodarem, Cromwell opaža da se skoro 
čitava Engleska okrenula protiv njega. I da nije bilo disciplinirane i 
fanatizirane njegove trupe, koja ga je štitila, bio bi brzo doživio istu 
sudbinu kao i kralj. Što je najgore, poteškoće su nastale među njegovim 
pristašama. Kada su gvozdene košulje krenule u rat, rekli su im, 
da će se uspostaviti raj na zemlji, to jest dobit će slobodu, jednakost, 
bratstvo, a naročito podjelu dobara. A rat se nastavljao u stezi i oskudici. 
Tada su gvozdene košulje postale izjednačivači i htjeli su 
sami uzeti dio koji im je pripadao. Oliverovo ugušenje je bilo brzo i 
neumoljivo. Kao što će Robespierre udariti po »pretjeranima«, on je 
ugušio u krvi svoju »divnu« vojsku i tako stvorio svoje carstvo od onoga 
što mu je ostalo. 

On opet ima svoje sredstvo u ruci da nastavi svoj apokaliptički poziv. 
Irska i Škotska se pobune »u ime kralja«. On pređe u Irsku, raspaljen 
»krvoločnim bijesom« i u devet mjeseci stiša ustanak, u odlučnim bitkama 
kod Drogheda i Wexforda. Zatim dođe na red Škotska čiju vojsku po- 
tuče kod Dunbara i Worcestera. 

Cromwell je pobijedio sve svoje neprijatelje. On kraljuje. Dobio je 
naziv lord Zaštitnik. Ima svu vlast. Što će učiniti? Ništa. Doslovce ništa; 
ne zna koji će način vladavine prihvatiti. On kaže, »da bi uređenje, koje 
bi bilo slično monarhičkoj vlasti, bilo vrlo zgodno«, 1 uspostavi vojničku 
vladu, koja je izgledala narodu mnogo gora od apsolutizma Karla I. Kada 
nezadovoljnici govore: »Borili smo se, da bi narod mogao dobiti vladu po 
svojoj volji«, Cromwell odgovara u svojoj tjeskobnoj nemoći: »Ali, gdje 
ćemo naći tu vrstu vlade? Kod episkopalaca, prezbiterijanaca, nezavisnih, 
anabaptista ilii egalitaraca?« U ovom se odgovoru vidi slabost engleske 
diktature. 

Ali najveća ironija ove dogodovštine se nalazi u tome, što je na naj- 
veće poteškoće Zaštitnik naišao baš u parlamentu. 

Cromwell je zametnuo građanski rat samo zato, da bi prisilio Karla 1. 
da vlada s parlamentom. A sada i on sam priznaje da nije moguće ni do 
čega doći ako se čovjek pokloni pred ovom ustanovom. Kao obično od- 
lučan, ne obazirući se na to da se još svi sjećaju nedavne prošlosti, osla- 
njajući se na svoje čete, a naročito na svoju vojničku slavu, uđe u West- 
minster 20. travnja 1653. i oštrim glasom reče zabezeknutim poslanicima: 
»TAa dosta je svega toga. Ja ću dokrajčiti vaše brbljanje ... Nije to ni 
za hasnu ovih naroda, ni za dobro države da vi i dalje zasijedate ovdje. 
Izjavljujem dakle da raspuštam ovaj parlamenat.« 

Poslanici su se razišli, a da se nijesu ni pokušali oprjeti, a Cromwell 
je, kao sprdnju, objesio na vrata dvorane za sjednice znameniti natpis: 
Iznajmljuje se soba bez pokućstva. Doskora je ipak osjetio 
da je sam, tako sam usred podijeljene zemlje, u kojoj nije htio slušati 
raspre, da je u očaju odlučio sazvati opet parlamenat. 

Novo razočaranje! Svaki put kada poziva poslanike da prihvate nove 
mjere radi uvođenja reda, njegova se većina smanjuje, napadaji na nj 
postaju sve žešći i Zaštitnik svaki put opaža da je ta skupština nedorasla 
prilikama, zlonamjerna i lakomislena. Drugo zasjedanje nije potrajalo 
nego deset dana, a 4. veljače 1658. sazvani poslanici čuli su ove riječi: 
»Sve ovo ide samo u prilog škotskoga kralja ... Iz svega toga može izići 
samo zabuna i krv. Mislim da je skrajnje vrijeme da zaključimo ovo 
zasjedanje i ja raspuštam parlamenat. Neka Bog sudi između vas i 
mene.« 


To je zadnja javna izjava Olivera Cromwella. On je na kraju svojih 
snaga i svoga života. Umire 3. rujna 1658. 

Manje od dvije godine poslije toga Engleska je do iznemoglosti po- 
zdravljala restauraciju Karla II. Golemi trud Cromwellov je doveo 
Englesku do uvjerenja da je jedan drugi Stuart bolje nego diktator. 

Cromwell je zagazio u rat u ime slobode protiv apsolutizma, a pošto 
se dokopao vlasti, vidio je da je može zadržati i provoditi samo silom, po 
formuli .... »rekavši to, Ja, ili bolje Gospodin Bog, zahtijevamo od 
vas ...«.. Tu formulu ne bi se nikada bio usudio upotrebiti bilo koji 
predstavnik božanskoga prava,a koja bi inače bila sasvim prazna da 
Cromwell nije imao na raspoloženju svoju dobru vojsku. To je dokazao 
i miroljubivi Richard Cromwell, koji je naslijedio svoga oca i nepobitno 
pokazao, da je i previše učtiv, da bi jašeći na konju prešao preko trbuha 
onih, koji nijesu bili njegova mišljenja. Tada se strovalio čitav »kromve- 
lovski« sistem kao kula od karata, a Engleska se vratila k monarhiji 
Stuartovića. 


Četrnaest godina nereda, građanskoga rata, ubijanja i tiranije služilo 
je samo toliko, da se ojača monarhija time, što se vidilo da je tisuću puta 
bolja. 

Kasnije su Englezi mijenjali dinastiju. Ali se nijesu više dali u ruke 
kakvom junaku »gvozdenih košulja« ili »okruglih glava«. 


(»Les dictateurs«, preveo Dr. K. S.) Jacques Bainville de 'Acadećmie 
Francaise. | 


TJESKOBA 
Samoća. Svuda teška noć i šumovi, Pa opet pale nade: modre ceste, 
te zvijezde, što kroz daljine jure. daleke staze preko snenih voda. 
I crne slutnje nespokojno žure: I stare tuge vraćaju se, česte 


razapet će me žalosti i sumori. 


Polusan. Bdijem. Mislim: to su umori i ropstvo, mjesto da dođe sloboda 
kad su mi sanje tronute, a sure. Tonem u dnima gusarskog broda 
Djetinji bol u meni šumi, šumori. uz nijem trzaj bespomoćne geste. 
U srcu biju kasne, noćne ure. 

Zvonko Kuhar 

LIS T A _K 





Vuiiževni uzikoci 


FIZIONOMIJA »MODERNE« LITERATURE 





Preljstavajući sintetička djela Denis Saurata (1), Louisa Reynauda (2), Jacques 
Maritaina (2), Giovanni Papinija (4), a naročito dvije studije o problemima »moderne« 
literature, jednu od A. de Parvilleza (5), a drugu od Giovanni Colombo (6) i 
slijedeći perom uglavnom njihova razlaganja, složio sam ovaj članak ne toliko kao 
lični obračun sa pojavama moderne literature, koliko kao informaciju o činjenicama 
i pokušaj ispitivanja dubljih uzroka, makar u formi — »smionih hipoteza« (Parvifllez). 

Odmah na početku prodornoga djela, Modđdernes, Denis Saurat postavlja 
važno pitanje. 

Slažemo se uglavnom, veli on, pripisujući klasičnoj literaturi kao dominantnu 
crtu poštivanje ili kult razuma. Kod romantika prevladava strast. A koja je oznaka 
naše epohe? Bez dvojbe traženje senzacije. 

Determinirati karakteristične crte jedne epohe, iz njenih fenomena shvatiti 
đuh, koji je tumači i izražava, a đa se ne zapadne u apstraktnu formulu, svakako 
je težak posao. Naročito kada se rađi o jednom periodu, koji nastaje i previre u 
punoj mladosti svoga razvitka. Stoga dominantna oznaka ne znači ekskluzivna 
oznaka. Bilo bi pače apsurdno na samu jednu tendenciju navući ovo golemo i kon- 
fuzno vrenje. Uostalom razum, strasti i senzacije, ukoliko su ljudske, uvijek su 
i posvuda nazočne. Ne misleći zatvoriti ocean u bocu, ni jednu literarnu epohu u 
jednu formulu, ipak se može pitati, nisu li u nekom danom momentu izvjesne 
zajedničke crte kod najuplivnijih književnika vidljive i ne ravna li se po njima 
orijentacija većine duhova. 

Upustimo se stoga bez skrupula, sa Denis Sauratom i ostalima, u pitanje o 
osnovnoj tendenciji, koja se manifestira kod evropskih pisaca, barem kod onih, kojih 
je utjecaj u posljednjim decenijima odlučan. 


sk 


Predložene solucije, u našoj stvari, nisu ni tako brojne, ni đivergentne. Dva 
djela različita po tomu, ali zato više komplementarna nego kontradiktorna, pri- 
stupila su problemu još pred desetak godina. Louis Reynaud je strogom jasnoćom 
upozorio na trium/f jednoga niskog romantizma, i jednoga diletantskoga, skeptičnoga, 
amoralnoga, materijalističkoga egoizma: 

»Ima skoro jedno stoljeće, pisac se, u nas, neprestano bavi samim sobom. (7) 
Previše se udaljio s puteva života. Literarno stvaranje se svelo na njegov vlastiti 
užitak, na njegovo vlastito zadovoljstvo, i misleći, da ga uveličava estetski, uma- 
njivao ga je čovječanski.« 

Reynaud nadodaje, da zlo nije samo literarnoga reda, nego socijalnoga i 
moralnoga: 

»Francuska se literatura ne će obnoviti nego ujedno sa francuskim društvom, 
kada novi mlaz vjere prodre iz dubina naroda, kada skepticizam i materijalizam, 
koji je paraliziraju, ne budu protjerani iznenadnim strujanjem stvaralačkoga idea- 
lizma, kada moralni život preuzme u nas mjesto na koje ima pravo i koje je ne- 
kada zauzimao: prvo.« 

Parvillez citira Andrć Bergea. koji je u PEsprit de |1la litćrature 
moderne nagomilao tu i tamo ingenioznih opažanja o mladim piscima: njihov 
stav prema vanjskome svijetu, njihovu koncepciju putovanja, njihov ukus za 
minucioznu psihologiju, njihov kult sadašnjice, njihov pojam fantastična i humora, 
njihov nemir, njihovo odbacivanje vjere u ličnost. Naročito se zaustavlja na filo- 
zofskim i moralnim zabludama modernih pisaca približavajući se u svojim briljant- 
nim i đubokim sudovima rigoroznoj sintezi Saurata, koji se tako rado zaustavlja na 
bitnome u »modernim« tendencijama, na kultu senzacije: 


»Sto traži moderni pisac? Senzaciju. Razum ga više ne interesira. prestao je 
vjerovati u strast i čuvstvo. Ostaje mu naslada, Dok traje naslada, vjeruje u nju. 
Kad jedan užitak splasne, on traži drugi.« 

Slijede dokazni tekstovi, gdje Montherlant na primjer energično afirmira 
primat uživanja: 


»Kaže se: predati se užitku to znači razonoditi se. Naprotiv. Budući da je 
užitak jedina istina, predati se drugoj stvari a ne njemu, znači predati se nečemu 
što nije istina, a to ipak znači razonođivati se, ne misliti na ono što te muči.« 

Proust je također tamo povećavajuć negaciju našega ja; naša tobožnja ličnost 
nija nego raskršće, gdje se susreću i prestižu senzacije. Ista destrukcija kod Paul 
Valćry-a; duša nije nego iluzija: 


»O moj vrijeđni gospodaru, tijelo drago, nemam nego tebe!« a tijelo na svom 
putu izčezava, poput Narcisa što roni u fontanu, jer to su još senzacije, uvijek 
časovite, koje nam sa ukazuju. 


Od ovih senzacija kultiviranih i opisivanih od grupe — moglo bi se reći 
i škole — oktualnih pisaca, glavna je, bez dvojbe, seksualnoga reda. To je, po 
Sauratu »ona, kojom su moderni najviše zabavljeni« i ne taji, da su je prostuđirali 
i obradili u najmonstruoznijim formama. Uostalom, to je logično. Ako je užitak 
najviše dobro, zašto da ga se ne traži tamo, pače u surovosti, ubojstvu i svemu, 
što draška i uzbuđuje živce? »Kult senzacije opravdat će sva djela«, i Proust »nema 
ni najmanje dvojbe da može eksistirati nešto, što se zove moral«. (Modernes, 
str. 75.) Nema nikakove odgovornosti. 


Saurat nabraja nekoliko preteča ovoga pokreta: Vigny, Baudelaire, Hugo. I 
pita se, kakav se izlaz pruža mođernima i kako Gide, Bremond. Alain riješavaju i 
kako kane riješiti ovu krizu. Kad je govor o pretečama, vrijedno je konstatirati, da 
dvadeseti vijek još uvijek počiva na estetskoj poziciji prošloga vijeka, to jest, da 
se moderna poezija vrlo rado hrani sa mističkim elementom romantizma, naročito 
onim, što je u razvoju iz njega proizašlo u formi nove poetske senzibilnosti na- 
zvane »dekadentnom«, kojoj je otac i učitelj Baudelaire. 


Giovanni Colombo se objašjavajući »Literarni XX vijek« naročito 
zadržava na dekadentizmu, jer u njemu je i otrovano korijenje moderne literature. 

Fundamentalni princip dekadđdentizma je konstatacija opskurnoga svijeta u 
nama, jednoga dubokoga i neistraženoga regiona duha: podsvijesti. U dnu 
poezije zauzima mjesto sugestivna senzacija: pjesnici je analiziraju, pokreću, e da bi 
osjetili jeku ili miris nutarnjega misterija. Rađi toga su dekađentni pjesnici nepre- 
stano nadvinuti nad svoje srce. 

Takovoj poeziji trebaju više sugestivna i skoro magična nego ekspresivna 
sredstva. Među ostalima, ističe Colombo, dva najznačajnija: izražaj senzacije 
i muzikalno — evokativna vrijednost riječi. 

Atribut »dekadentan« znači prije svega optužbu, kojom se htjelo upečatiti 
jedan smjer, koji je poeziju iz zdravlja i ekvilibrija snizio u stanje morbidnih 
senzacija i erotičkih eksaltacija. Ali baš iz te optužbe su pjesnici stvorili zastavu. 
Po vanjskim izgleđima dekadentizmu se približiše buntovnici protiv socijalnih i 


etičkih zakona, ljudi melankolični i desperatni. U Italiji na pr. D'Annuzio, koji je 
najoštrije odbio vrijednosti razuma i morala, da prepusti sve svoje apsolutnoj 

predominaciji senzacije, kojom je zagrizao u sve plodove života. »Jedina njegova 
muza jest senzacija«. 

Dekadentizam je bio pokušaj, uostalom još ne završen, da se individualna pu- 
nina zatvori u opskurno korijenje podsvijesnoga, preko kompleksnih i rafiniranih 
genzacija, sa sugestivnim sredstvima. »Senzacija bolesno kultivirana izolira čovjeka 
i zatvara ga u vlastitu individualnost, rasipa ga u artificijelnom raju, ali mu ne 
može dati cjelovito posjedovanje ličnosti«. 

Makar Colombo veli, da se XX vijek otima dekadentizmu tražeći puninu žive 
ličnosti, ipak priznaje, da je talijanski XX vijek sa jednoga gledišta »još uvijek 
uronjen u dekadentizmnu«. 

To dokazuju i riječi Alexandre Arnaux.a, koji u svojoj Po€dsieduHasard 
(1934.) veli: 

»Tko bi danas mogao jasno odijeliti stvari, slike od halucinacije? Događaji se 
nižu prebrzo, brže nego misao i razlijevaju se preko promatrača. Ako tražite veli- 
čanstvene konstrukcije, logične i uredne poglede duha, bacite u koš ovu knjigu 
izrađenu od krokija, odjeka i izljeva... izaberite, da biste mogli tu obastati, kakovo 
manje hazarđno stoljeće.« 

Među najautentičnije reprezentate »modemih« ubraja Parvillez: Jean Girau_ 
dauxa i Paul Moranđa. Sva snaga Giradauxa leži u senzaciji, odakle crpe intenzitet 
i svježinu smionih fraza, kojima izriče, da će »otkriti sakriveni razum zemlje i 
kijučeve svoda nebeskoga« i unaprijed nam objavljuje, da se za njega »svako biće, 
svaka stvar naslanja više na boju nega na skelet«. Baš po njemu su neki i defi- 
nirali literarni modernizam utvrdivši, da on kida sasvim sa prošlošću e da bi 
mogao izreziti forme objekata kao da ih prije njega uopće nitko nije opazio. 
Giraudaux u svojoj Molitvi na Eiffelovu tornju veli, da on živi izvan 
vremena, »u onom intervalu koji dijeli stvaranje od istočnoga grijeha«, pa nadodaje: 

»Ja sam izuzet od prokletstva en bloc. Nijedna moja misao nije opterećena 
. grijehom, odgovornošću, slobođom. Od svih ovih katastrofa, koje je izazvao grijeh 
perem ruke, jedini ja na svijetu nemam s time ništa... Ja gledam starinsko po- 
kućstvo svijeta kao što je Adam gledao stabla, jezera bez istočnoga grijeha, i mo. 
demo pokućstvo, telefon, kino, auto u njihovoj božanstvenosti.« 

Paul Morand također, to je globe-trotter. U kakvoj golemoj duhovnoj opreci 
sa slavnim putnikom Pierre Lotijem, koji je pun strahopočitanja i uzbuđen stajao 
pred dimenzijama zemlje. Morand osvaja svijet; dođe, vidi š putuje. Tek što je 
mjesto opazio, čuo, okušao, ponjušio, dotaknuo, i to začas, ovaj zarobljenik senzacija 
kondenzira plijen u nekoliko naglih metafora i bježi, gonjen znatiželjom, koja ni- 
kada nije upoznala zastoja. Nije li baš na njega mislio Bellesort, kad je rekao: 

»Putopisi proizlaze od kinematografske umjetnosti. Oni su trk u senzaciju. Po- 
kazuje nam se jedno mjesto kroz zavjesu senzacija. Bezazleno nam se priča, što se 
vidjelo, što se osjetilo i što se mislilo... .« 

Vanjskoj pokretnosti odgovara nutarnja rasutost, koju Morand konstatira u 
jednoj svojoj knjizi (Rond-Points des Champas-Elysćes, 1935.): 

»Odmah poslije rata, među oscilirajućim dogmama, porušenim vjerovanjima 
i religijom znanosti, koja je došla pod stečaj, čovjek je barem ostao netaknut, pače 
uzvišen. Ali eto ovih četrnaest godina freudizma, proustizma, gidisma i pirandel- 
lizma rasuše snop elementarnih snaga; ljudska ličnost postaje plinovita, a tijelo se 
raščinja; tu nema više nego samo brojevi. Bitnost čovjeka, u svim vremenima i na 
svim mjestima identična u samoj sebi, bitnost, na kojoj počiva humanizam, a to 
znači trideset vijekova bijele kulture, nema više kredita nego u školi.« 

Ovo listanje bi se moglo nastaviti i produljiti. Potvrdilo bi se samo, da sva 
ta grlata pretenzija noviteta nije nego »ekstremni produkt jedne duge dekadencije«, 
koda romanticizma. Viče se na sva usta o novom životu, a u stvari nam se ne 
otkriva drugo nego raspadanje lješine. 

Giovanni Colombo analizirajući talijansku literaturu XX vijeka utvrđuje, če- 
tiri goleme struje: 

1. Crepuscolarizam (il crepuscolo == suton), 

2. Futurizam, 

3. Magični realizam, 

4. »Čista poezija«. 

Za »crepuscolare« je karakterističan sentimentalizam i plačljivost, često iskre- 
na, tako da ih više žalimo nego im se rugamo. Gledajući u prošlost oni trpe gubeći 
ideale koji zalaze; guši ih osjećaj praznine i iskrivljenosti u nadutom svijetu 
D'Annunzijevu. Gledajući u budućnost ne vide nikakove zvijezde ni cilja, koji bi 
ih zvao; i tako zbunjeni kao djeca ostaju nasred ulice te plaču i umiru, jer ne mogu 
ništa učiniti. Jedan Corazzinijev stih upravo programatičan, glasi: 

Io non sono che un picolo fanciullo che piange 
Ta, jasam samo mali dječak šta plače. 

Upitajte ih, čemu tolika plačljivost, predanje smrti, jasle dolije: odgovorit 
će vam: 

Niro Oxilia: »jer se smrkava«; Sergio Corazzini: »hoću umrijeti jedino zato, 
jer sam umoran«; Guido Gozzano: »hoću da budem melankoličan, jer ne znam ima 
li žalosnije stvari nego ne biti više žalostan«. Negirali su život, jer ga nisu znali 
obnoviti. 

Kolikogod je ovaj pokret bio iskren (dao je pače nekoliko sretnih poetskih 
momenata u stihovima Corazzinija, Martinija, Govonija, Morettija i Gozzana), ipak 
on nije u svojoj umornosti imao snage svladati dekadentižam D'Annunzijev. To će 
istom agresivnom snagom učiniti futurizam, kojega se ne može prosuđivati po danim 
djelima koliko po programatskim pokretima, jer on vrijednosti preokreće a ne re- 
konstruira, on je više u korijenju nego u plodovima, u idealima i programima 
Marinettijevim više nego u njegovim djelima. 

Osnivaču su, koji je i najreprezentativnija ličnost, potpuno nepoznati nutarnji 
problemi duha. »U njemu nema osjećaja nego senzacija«, a Sve su od neke 
krute fizičnosti, bez ujedinjavajućega središta, koje bi ih subordiniralo i sisterna- 
tiziralo. 

Colombo priznaje neke tehničke prednosti futurističkoga izražavanja, ali od- 
mah se žuri da utvrdi, kako je futurizam nemoćan: fali mu čovječnost. 

Pomanjkanje čovječnosti se otkriva u njegovoj nemoći da se doima, da gane; 
fatalna nesposobnost, pa čak i onda kada se nadima kao vrijednost- »Uništili smo 
mjesečevu svjetlost«. »Futurizam ne može biti čovječan, jer svodi život, a konse- 
kventno # umjetnost na jedan fizički fenomen. Duh je apsorbiran u materiji ili bolje 
nađomješten je euergijom materije, specijalno električnom energijom«. 

Pomanjkanju čovječnosti slijedi pomanjkanje konstruktivnosti. Gdje nema 
jednoga duhovnoga žarišta, koje uređuje i ujedinjuje, može tu biti neposrednosti, 
simultanosti senzacija, ali ne konstrukcija, ne sinteza u stanju višega duha. Mari- 
netti razvlači žamor svojih senzacija duljinom pjesme, koja se zove Poema afri- 
cano, ali ne stvara pjesmu. 

A što se tiče magičnoga realizma Bontempellijeva, Colombo je kratak 1 
odlučan: 

Najviši iracionalizam Bontempellijev, njegov udar na mistički nad-realni 
svijet, gdje nema druge logike osim one sonambulizma, nikakova drugoga zakona 
osim onoga slijepoga zakona instinkta, svršava negacijom primata razuma u čovjeku, 
smještajući ga u opskurnu psihičku aktivnost podsvijesti, kao što je to učinio de- 
kandentizam. 

»Čista poezija« u Italiji hoće da bude duboka i nevina od svakoga okultnoga 
sentimenta. Po tumačenju predstavnika Ungarettija treba biti sintetičan, izraziti 
8voje vlastite senzacije, stvoriti svoj ritam, sa zvukovima i bojama svojim. 
Međutim, to sve što postaje tako ekskluzivno svoje, individualno, ostaje za dru- 

goga isključeno i nerazumljivo. Nije li ovo zatvaranje u nepogrešivost individualne 
iša još uvijek dekadentizam? 

Duh je izgubio svoju orijentaciju i lutajući kroz sve ekstreme traži novi 

ekvilibrij. Sve je to »traženje nove duhovne antene«, ispitivanje i propitkivanje za 
put u punu i realnu ljudsku ličnost. 
U istinu svi pa i najapsurdniji literarni pokušaji modernoga pisca pokrenuti su 
u želji za integralnim izrazom i posjedovanjem vlastite ličnosti. Ali nemojmo si 
praviti ružičastih iluzija. Dvije su solucije: Pirandellova i Papinijeva, Gideova i 
Mauriacova; Valeryeva i Claudelova. 
* 


Još jedna korisna opaska. Traženje senzacija, reklo se. Ali mi bismo rado na- 
dopunili ovu formulu jednom drugom, pozajmljenom od Andre Berge-a: kult sa- 
dašnjice. Senzacija nas čini da dosegnemo jedan konkretan objekt, ili nam 
daje svijest nekoga afektivnoga stanja, ugodna ili neugodna, ona zadire u spoznaju 
ć u osjećanje. Moderni pisci je kultiviraju, ali daju prednost sadašnjici, aktualnome 
i tu je vjerojatno izvorna snaga njihovih napora. Izgubivši svako pouzdanje u ra- 
zum, zamrzivši sve što je hladno i čvrsto, ne vjeruju više u soliđnost ideje, u tra- 
janje strasti, u postojanost svoga ja. U ovom univerzalnom brodolomu, oni se grče- 
vito -drže jedinoga pojasa za spesavanje, koji im izgleda nepotopiv: psihološki 
trenutak, stanje aktualne svijesti. Uživajmo sat, minutu, čas, sadašnjicu, jedinu 
realnost, koja nam ostaje. 

Ovaj apel skepticizma na uživanje jest oduvijek: vidljiviji je, kad zaprijeti 
katastrofa, kaa i groznica pred noć, i radi toga ga toliki naši suvremenici čuju. 

Drugi razlog priljubljenosti uz sadašnjicu jest bez sumnje akceleracija, što ju 
proizvodi ritam života (8). Ne jadikuje se sama od danas, čujte ovu oštru: 

»Ova zemlja se nalazi u epohi prijelaza, to znači, da se ništa ne može proreći 
nego za danas, tako stvari idu brzo. Nestalnost javnih stvari vuče za sobom ne- 
stalnost pojedinačnih pozicija. Sve je ples i galop! Drame treba promišljavati tako 
brzo, da se tu više ne može ništa razumjeti: na vidi se nego akcija... Sve se radi 
prema određenoj svoti: udružuje se za igru, za razgovor, a da se ništa ne kaže, 
za pušenje, za jelo, za pjevanje, za muziciranje, za ples... 

Tko govori? Balzac, 1842. A znade se, koliko se od Louis-Phiiipoa-a pove- 
ćala rapidnost pokreta. Informacija je na poseban način uznapredovala gigantskim 
koracima: najprije štampa, pa kino i radio doveli su nam čitavi svijet do očiju 
i ušiju. Blazirani i znatiželjni htjeli bismo sve vidjeti i sve čuti. La Bruyere se 
rugao »prošlogodišnjem almanahu«, a mi bacamo u koš jučerašnje novine, jer ne 
vrijede za ništa, a događaji prošloga tjedna se izgubiše u ništa. Triumf sadašnjice 
i smrt razmišljanju, jer stroj za saznavanje je toliko narasao i toliko se kompli- 
cirao, da je sinteza postala nemoguća. Mnoštvo nas novela, slika, zvukova obasipa 
i guši. Kakvim sredstvom da se klasificira i zadrže ove preobilne akvizicije, od 
kojih naša zasićena memorija propušta veći dio u zaborav? Duh se zabavlja s ovim 
umjetnim plamenom, a na koncu ostaje opsjenjeni umor. | 

Borba sadašnjice protiv trajanju možda je neki revanš individualna na 80- 
cijalne ugovore. Zakon, pravilo, tradicija, običaj neprestano su u opasnosti da se 
ukoče, to jest da ostaju zapovijedi, za koje više ne postoji raison d'&tre. Mladost 
se revoltira protiv svega što se govori u ime prošlosti, | što se reklamira kao 
trajno, Dodajte još, da su ovi anarhični instinkti podbadani od opće uznemirenosti, 
posljedice naučnih otkrića. Povećavajući moć svih, suzili su slobodu pojedinca. 
Duhamel! ima pravo, svaki napredak stroja umanjuje aktivnost čovjeka. Ratovi 
nisu nikada bili destruktivniji. Koliko bizantinskih komplikacija radi jedne putnice! 

Konačno, mi toliko volimo sadašnju senzaciju, jer smo izmoreni umjetnim, 
produkcijom u revijama, standard-formatima. Žeđa se za svježinom, spontanosti, 
fantazijom, nepredviđenim, prodornim, Iskren i naivan osjećaj se budi pred poja- 
vom jednoga plavoga cvijeta podno zida armiranoga betona, i zaustavljamo se 
poput male djece, koja u ribnjacima gledaju crvene ribice i pitaju: »Je li istina, 
mama, da su žive? Radi toga smo oduševljeni crnačkom muzikom i drljanjem 
ima deset godina, (9) : 

Ako ispitamo ovu inodernu težnju da se čovjek zatvori u sadašnjicu i da 
uživa najžešće senzacije, naići ćemo na jednu staru i ograničenu filozofiju, na 
hedonizam. Ova potraga za uživanjem, notirana ima nekoliko stoljeća, sačinjava 
najmaterijalniji, najbrutalniji i najgluplji život što može biti. Materijalan, jer 
fatalno, daje prednost tjelesnim užicima i pred duhovnim vrijednostima je nespo- 
soban da uopće nešto prosudi. Brutalan, jer legitimira sve zločine. Glup, jer nema 
cilja. Proust odgovara svim mudracima i moralistima glorificirajući »vječni mo- 
menat«, senzaciju tako kompletnu i tako bogatu da nas stavlja izvan vremena; 
»nemoguće nam je tu naći išto drugo osim verbalne iluzije, prijevaru, kojoj je 
sam pisac prva žrtva.« (Parvillez). 

Revija »La Vil« otvorila je 1935. anketu: »Što mislite, da li je francuska 
literatura danas podijeljena između dvije ili tri velike struje kao 1835. ili je ona 
konfuzna neodlučna i prepuštena nekoj anarhiji? Kakav sud općenito imate o 
njoj?« — Mnogi odgovorni insistiraju na konfuziji i anarhiji suvremene literature 
i vele da je nemoguće odrediti velike linije. Auguste Dupany misli, da ge pod novim 
imenima danas opet nalazi kao pred jedno stoljeće klasicizam i romantizam. Mnoga 
se mišljenja slažu sa Sauratom, Andrć Mćnalrće veli, da većina suvremenih pisaca 
»ne zadovoljava u njihovoj funkciji. Potpuno su zaboravili svoju dužnost...« 


Uostalom Europu je pred sedam godina obišao Gog i u strašnoj groteski 
otkrio »Tajne (duhovne) bolesti, od kojih trpi sadašnja civilizacija.« (10) 
D. Žanko. 

2) La Crise đe notre Littćrature. Des Romantiques e 
Proust, Gide et Valćry, Hachette, 1929. 

3) Anti moderne, Ed. de la Revue des Jeunes, 1922. 

4) Gog, Vallechi, 1931. 

5) Ya-t-il une Litt€rature »moderne«? FEtudes, 5 novembre 1935. 

6) I1 Novecento ]etterario, Vila e Pensiero, marzo 1938. 

7) U Antimoderne JS. Maritain pokazuje kako je čovjek, iza Luthera, 
Descartesa i Kanta, pozvan da se bavi sa sobom, počeo »obožavati samoga sebe kao 
da je on autor istine preko svoje misli i autor zakona preko svoje volje.« Odatle 
tendencija k universalnome rasulu, Ovaj pokušaj neposlušnosti nije nikakva no- 
vost, te datira još iz raja zemaljskoga; interesantno je međutim upoznati njenu 
aktualnu formu i točku do koje dotjeraše njena pustošenja. 

8) »Poezija modernosti: ako nije kaos onda je ritam«. Tin Ujević. 

9) U nas najdublje esejistički-poetska analiza moderne umjetnosti i moder- 
noga umjetnika-čovjeka nalazi se u knjizi Tina Ujevića: Ljudi za vratima 
gostionice. Zagreb, D. H. K. 1938. Sam Ujević je najtipičniji predstavnik »mo- 
dernih« pisaca u Hrvatskoj. 

10) G. Papini: Gog. Str. 12. 


PRILOG RADNJI G. PROF. POPARICA O HRVATSTVU GLAGOLICE 


Vrlo me je obradovalo izlaganje g. prof. Poparića u Hrvat. Smotri o hrv. 
podrijetlu glagolice. On dokazuje, da legendama o Ćirilu i Metodu nemamo po- 
klanjati vjere i da je glagolsko pismo staro hrv, pismo. Ćiril se i Metod nigda 
i nikad u Hrvata nisu štovali, a tradicija naša pripisuje izum glag. pisma sv. 
Jeronimu. Izvodi su g. prof. Poparića logični i prema tome možemo prihvatiti 
njegovu tezu »da do boljih i čvršćih pozitivnih dokaza držimo, da je glag. pismo 
bilo staro narodno pismo Hrvata, pa se stoga do danas i održalo samo kod Hrvata«. 


Vrijeme je, da se mi ostavimo tuđe mudrosti i da se sami o našim stvarima 
brigamo kako da ih riješimo, bilo to na području teorije ili prakse. A ne da se 

tuđa mudrost-gsnijezdi kod nas na našu štetu i primamo od svakoga mudrost, koja 
ide i na naš račun. Mnoge teorije imaju veze i s praksom i stoje narod gorkcih 
muka, ako ih mora ispaštavati. Ovdje se o tome ne radi, ali se radi o tome, da 
branimo jedno naše dobro, jedno hrvatsko blago. 

U broju 9. od rujna opet g. prof. Šegvić brani hrvatstvo glagolice (to _ je 
samo izvadak iz velike njegove rukopisne studije) i veli da je nemoguće, da _ bi 
jedan čovjek (ĆČiril), pa makar bio i svet, u manje od godina dana izumio pismo 
i preveo i napisao svete knjige, posao za koji je Jeronim utrošio čitav život. 

Ja ovdje želim samo neznatno pridonijeti potpunosti članka g. Poparića. Na 
tr. 353 on spominje (izbrajajući sve potvrde za svoje tezu) i reformatora Primusa 
Truhbara. Evo jednog teksta od jednog franc. humaniste, sklona reformaciji i pro— 
gonjena do katol. teologa i Parlamenta na koji sam se tekst namjerio u svom 
studiju. Na čelu svog prijevoda psalama (1523., 1525.) piše Francuz helenista Le 
Fevre dEtaples (t 1597.) ovako: »Taj sveti Pavao nas uči, da se molimo 
Bogu... ujeziku, koji razumijemo... Zato!) je i sv. Jeronim usvojoj 
zemlji Dalmaciji učinio, da se sve, malo i veliko, svećenici i ostali, mole 
B6gu samo u jeziku dalmatinskom.« Dakle ni ovaj učeni Francuz pristaša reforme 
i preteče Kalvina, ne zna za Ćirila i Metoda, i on ne pripisuje hrv. liturgiju 
svetoj braći, nego sv. Jeronimu. 

Vrlo me veseli, da Hrv. Smotra ovom pitanju poklanja dostojnu i svake hvale 
vrijednu pažnju, pažnju, koja mora radovati svakog Hrvata. 

S pietetom i zanimanjem pratit će zastalno svaki od naa dalnje rasprave o 
tako vrijednoj temi, tako dragoj hrvatskoj duši. Kao Primorac još kao dijete sam 
slušao svetuj liturgiju glagolati, i to su prve uspomene moje vjere. 

Zato me veseli i moj tako neznatni prilog pitanju postanka glagolice. 

Dr. Drag. Čepulić. 


* 
a. 


Kazalište 





BENOA-STROZZI: PROSJAK LUKA 


Može se reći — sretan početak sezone! Najprirodnija i umjetnički najađekvat- 
nija predstava 100-godišnjice rođenja jednoga tipično Kkazališnoga čovjeka kao što 
je bio Šenoa, svakako je kazališna scena. Pa iako njegov talenat. osim »Ljubice«, 
koja je bila postavljena prošle sezone, nije stvarno ništa za pozornicu diskretno, to 
je u snopovima svojih knjiga ostavio neiscrpivi majdan živih tipova hrvatskoga čo- 
vjeka i istinsku problematiku ove zemlje bilo na historičkoj, bilo na sociološkoj 
podlozi. Ova predstava je bila s više gledišta poučna: eto, u času najteže krize do- 
maćega repertoira (docet prošle sezone), trebalo je samo malo dobre volje i teater- 
skoga nerva, pa da se iz jedne skoro zaboravljene pripovijesti prošloga vijeka iz- 
vuče toliko živih likova, toliko općeljudskih potresnih momenata, toliko prisno do- 
maćega hrvatskoga jada i slabosti, toliko aktuelnih, vječno aktuelnih momenata, 
da se kao neko malo čudo odjednom rodila drama: tipična hrvatska, šenoinska 
drama! Nametnula se sama od sebe, izrasla prirodno i spontano iz stopostotno hrvat- 
skoga milieua, nametnula se Šenoi, a po njemu i kazalištu; sa toliko iskrenih mo- 
menata uzbudila gledalište i vjerojatno je, da će spasiti i ovogodišnji domaći re- 
pertoir. 

G. Strozzi je savjesno izvršio svoj posao, u umjetničkom redu inače tako ne. 
zahvalan i nezavidan posao; dao nam je čistoga Šenou i omogućio nam, da u osam 
dramskih slika na teatarski način doživimo svu moralnu i socijalnu dubinu našega 
sela. Dakako, roman je roman.. To se osjeća u ovih osam slika. Šenoa je velik ro- 
mancier! Radnja zasnovana na široko, polako i u bezbroj simultanih zapletaja teče 





i) Ovo gledanje našeg humaniste je dakako protestantski obojeno, 

i razlijeva se na sve strane kao poplava. Bez čvrsta korita kondenžirane akcije i 
ujednačena tempa, »Prosjik Luka« ima četiri-pet glavnih lića, četiri-Det samostalnih 

sudbina u samostalnim izrazima, čak je na granici velike opasnosti, da sam prosjak 
Luka izgubi karškter centralne figure i da se njegov duboko i fino, za Šenou upravo 
fenomenalno, Ižrađen4 motiv »postajanje čovjeka« zaguši u neminovnoj scenskoj 
tehnici. Kolikogod je g. Strozzi naišao na mnoštvo krasnih i gotovih dramskih mo- 
menata, naročito u Šenoinu dijalogu, to se ipak vidi, da je Šenoa isključivo veliki 
romancier i da bi u šlabijim rukama cjelina drame kao takove lako mogla propasti. 


Lukino »postajanje čovjekom« ima opravdanih i ganutljivih poteza, ali taj 
prosjak skreće na lijevo, on upada iz prosjačke pustinje u svijet sa pokvarenom 
đušom, htio bi postati čovjek na račun tuđe propasti i to križanje čovještva nje- 
gova sa zlom namjerom njegovom mutan je psihološki proces, kojemu dramatiza- 
cija, čak ni Dujšinova interpretacija nisu mogle dati jasnoću. Luka se javlja na po- 
četku i na svršetku dugoga predstavljanja, inače je nevidljiv iza velike dramske 
jezgre, u kojoj dolazi do izražaja svađa dvaju šeljaka, koji še radi sitnih međašnih 
kaprica zaboravlaju do ekstrema. Zovu fiškale, uništavaju se, mrze se, zaljubljenu 
djecu rastavljaju. Istodobno od Luke plaćeni seoški pisar, izrođeni tip propalice i: 
zlobnika, uništava poštenom seljaku Lončariću blago i staju, ne bi li na bilo koji- 
god način Luka došao do Mare, koja voli Andru, sina od drugoga seljaka Pavle- 
kovića. U parokaizmu Lončarićeva stradanja iza jedne teške političke skupštine, u 
kojoj susrećemo tipove gradskih politikanata, nažalost još uvijek aktuelne, Pavle- 
ković duboko potresen uviđa svoju zabludu, kaje se, izmiruje se sa Lončarićem, a 
njihova djeca se sretna uzimaju. Sada istom istupa iz pozadine razočarani Luka i 
desperirani pisar Mikica. Grizu jedan drugoga, ispaštaju grijeh, sunovraćuju se u 
bezdan totalne propasti, a lijepo selo Jelenje živi nadomak Zagreba svojim starim 
trajnim životom. 

Makar se osjećala lagana nesigurnost prve predstave iza ferija, rijetko se kada 
u svim dijelovima igre đavalo sve iz sebe. Bilo je tu uzornih glumačkih slika. Naj- 
interesahtniji je bio Nučićev seljak Pavleković, izrađen savjesnom Nučićevom mi- 
nucioznošću do velike role. Bekov prosjak Mato u prvoj slici vanredan uspon 
ovoga simpatičnoga glumca. Cilićev seoski starješina dobar u starom Cilićevom kli- 
šeju. Novi nastup g. Maričića je ugodno iznenadio čvrstom muškaračkom gestom i 
svježinom mlada ljubavnika, a Joso Martinčević je realistički i do zadnje riječi 
ispravno izradio značajnu ulogu gradskoga politikanta. Čak i manje uloge su imali 
jače klase kao što su Griinhut (fiškal), Jovanovi: (ciganin), Laurenčić (kapelan) i 
Ilić (seljak Lončarić). 

G. Strozzi je htio biti što iscrpiviji, pa je oduljio sa prvom i zadnjom, kao i 
predzadnjom slikom; dakle sa Lukinom sudbinom je bilo i umjetnički i scenski naj- 
teže. Inače u realističkom i simpatičnom scenariju Dr. Branimira Šenoe; naročito u 
odličnoj zadnjoj slici, u kojoj se u zaleđenoj sniježnoj noći sa Save vidi grad Za- 
greb, lako i prirođno su se smjestile sve slike Augustove pripovijesti. D. Ž. 


PRIGODOM PONOVNE IZVEDBE »ČOVJEKA« PRED MARKOVOM CRKVOM 
U ZAGREBU 


Veliki interes, kojim je i ove godine primljena u Zagrebu izvedba »Čovjeka« 
i onaj neodoljivi čar, što ga je proizveo sredovječni portal sv. Marka i uopće ambi- 
jenat staroga Markova Trga, upravo sliven sa idejom ovoga sredovječnoga misterija, 
sile čovjeka, da se malo dublje zamisli o problemu mističnoga u kazalištu, s poseb. 
nim obzirom na mentalitet današnje publike i današnjega glumca. 

Ako dramatska umjetnost ima za cilj iznijeti na Scenu prikazivanje života, 
dakako svedena na prirodu ove umjetnosti, to jest pojednostavljena, zbijena, sinte- 
tiziranaj i jasna života, u stilu i ritmu, koji sam život ne pruža, nemoguće je pri- 
hvatiti, da se u principu iz njena nacrta isključe odnosi čovjeka prema Bogu, nje- 
gova podložnost ili njegov revolt, kajanje, realno klasificiranje grijeha i milosti, 

jer kazalište može pokazati sasvim realno i ono što život ne može. Nije suvišno 
spomenuti, da je teatar u svom izvoru bio religiozan, zalazeći otvoreno u nevidljivi 
. svijet. U Grčkoj, u Indiji, u evropskom srednjem vijeku, u Dubrovniku. To je što 

je s vremenom i već odavna izgubio uspomenu svoga izvora. To je nažalost samo 
činjenica, ali nikakova korist. Dakako kritičari i autori su izjavili, da je religiozna 
drama pokazana. I kod nas se trubila ona ap&sudna stara pjesma: »Ne vraća se XX 
vijek u prošlost«. Zaboravljalo se pri tom, da u umjetnosti, u moralu i u religiji 
nema prošlosti, jer sve prikazano i bitno čovječje ostaje i živi, a čovjek je uvijek 
slobodan. da se time služi. 


Religijozna drama može procvasti kao i krepost. Ona nipošto nije vrijedna 
prezira, pače svi su spremni vjerovati, da je u samoj poganskoj zemlji u poganska 
vremena orijentacija tragedije prema božanstvu doprinosila, da se sačuva i uzdrži 
narod u onome, što su im običaji i zakoni nalagali u skladu sa najvišim redom. 
»Antigona, veli, Henri Gheon, pogledom uprtim prema gore, komunicirajući s Bo- 
gom preko bogova nametala je grčkim gledaocima duhovno pristajanje. Mogli bismo 
reći, da bez Sofokla kao i bez Sokrata, ne bismo imali ni Aristotela, ni Platona, 
ni onih, koji su ih slijedili... Kad je Euripiđ unio skepsu u bogove, pokopan je 
moral, religija, ali i tragedija«. 

Poznato je, kako je kršćanstvo preuzelo baštinu tragedije u najčistijem obliku. 
Ono se ne će plašiti ekstezionizirati centralnu dramu, realnu dramu inkarnacije i 
otkupljenja na Križu, da je okruži vidljivim izgledom: ritmom, bojama, pjevanjem 
i t. d. Liturgija se pomalo formira, ona je zapravo prva režija na sceni i ona nas 
snabdijeva zlatnom vrijednosti najviše dramatske umjetnosti. Začudo kako je to 
zapravo čak i siromašni Oscar Wilde, onaj »ekskvizitni estet«, koji je u toploj čo- 
vječnosti svoga »De Profundis« napisao: »Ako čovjek posmotri sve to (Kristovu 
muku i smrt) sa čisto umjetničkog gledišta, mora biti blagodaran što najsvečanija | 
Služba u hramu prikazuje tu tragediju bez prolivanja krvi: mistično predstavljanje 
stradanja Gospodnjeg posredstvom dijaloga, kostima, čak i gestova; i za mene je 
uvijek izvor zadovoljstva i pieteta sjetiti se da se posljednji zaostatak grčkoga 
kora, koji je inače izgubljen za umjetnost, zadržao u ministrantima 
koji odgovaraju na riječi služećeg svećenika«.! 


#* 


Iza liturgije i u organskoj vezi s njome javlja se misterij, »Teatar kon- 
vencije«, kako ga neki zovu, ali i realnosti, jer konvencija služi samo zato, da se 
vidljivo pojavi duhovna realnost (na pr. u »Čovjeku« Bog, Smrt, Djela, Vjera, 
Đavo). s kojom je ipak načunao evropski čovjek, pače i onaj humanističke škole. 

U koliko nas naša materijalna i materijalistička civilizacija udaljuje od du- 
hovnoga, prestaje interes za simbol, za alegoriju, za »čisti znak«e, dakle za jedino 
sredstvo, kojim ulazimo u sebe, u abstraktne istine, kojima bi se mogla hraniti. 
Otrovani materijalizmom istjerali smo simbole iz kazališta, a srednji vijek je živio 
baš od njih, pače sredovječna scena je materijalizaciji duhovnih osoba na veliko 
dala mjesta: ideje, duševne sposobnosti, grijesi, kreposti i t. d. sve je to pred- 
stavljalo. 

Ali najedanput se nešto dogodilo u evropskoj duši: nadnaravno opet dobiva 
ulogu. 

Poznato je, kako je Salzburg dobio u programu svečanih igara u slavnoj Rein- 
hardtovoj režiji stari flamanski misterij Elekerlyc, od kojega su Englezi na- 
pravili svoga Everymana, a Nijemci Jedermannaž U priredbi Huge von 
Hofmannsthala stigao je Čovjek ii k nama u prijevodu dr. Milana Bogdanovića. 
U Parizu ga je u teatru de IAtelier prikazao pred desetak godina H. Gheon. 





1 Po prijevodu Izidore Sekulić, Beograd, 19]5., str. 54. 
2 Zapravo je to Svatko, svatko od nas, čovjek. Francuzi su to izdali pod 
natpisom »Elekerlyc ou Monsieur Chacun«, a Hrvati »Čovjek«. 

Centralna drama života svih ljudi uzeta je na scenu i moderna Evropa je 

zabezeknuta otkrila ponovno istinu o Spasu čovjeka. Ovaj alegorijski scenarij može 
na papiru izgledati hladan. Ali kada se utjelovi na pozornici, poprima dramatski 
intenzitet, koji se mjeri sa Macbethom. U našoj režiji Čovjek je u bogatom kostimu 
bio premalo ponižen pred figurom Vjere, koja je morala biti slavnija i nije možda 
u punini došao do izražaja problem pokajanja u sakramentalnoj formi, ali inače je 
izvedba bila na visini prvorazredne umjetničke priredbe. Uspjeh je bio potpuno 
osiguran. 
Osjetilo se, da umjetnost nema granica i da je duhovna realnost bitna za in- 
tegralni humanizam, pa prema tome i za integralnu ljudsku tragiku. Pokazalo se, 
đa mi možemo sa konvencijom učiniti: da vidimo što god hoćemo i da doži- 
vimo čak i ono, što nije isključivo na ljudskom planu. Kad naš pogled susretne u 
kazalištu heroizam i igru naše sudbine sa tajnim pretincima, u koje ne ulazi nitko 
i ništa, duša ogjeti svoj teren i tu ne pomažu prazne teorije materijalističkih 
mudraca. 


Dakako Čovjek nije osamljen slučaj. I do naa u Zagreb je doprlo djelo 
H. Gheona i P. Claudela. 

Ali moglo bi se ipak postaviti pitanje i glumaca i publike. Nije sve- 
jedno, da'li drama djeluje na njih ili ne, a preko njih na gledalište u onom što je 
bitno, u prisutnosti duhovnoga, što je zapravo jedini raison d'&tre ovakova kazališta. 
A publika? Siromašna publika. Ona već nekoliko vijekova nije u kazalištu uopće 
čula spomenuto ime Božje. Polyeucte je iznimka, Phedre uzima masku 
anttikne fabule. XVIII. vijek je otjerao Duh. Romantizam ne prelazi nikada pito- 
resktnost. U buržujskoj epohi, koja se opire svakom zakonu, svakom heroizmu, 
svakoj veličini, svemu duhovnome, Maeterlinch je počeo, ali je sve prebacio u 
prazan san. 

Ništa, apsolutno ništa do Claudela i Gheona. Stoga, kolikogod je uspjeh 
Čovjeka simpatičan za našu epohu, za publiku bi se moglo reći, da se ona još 
ne zna uživjeti, ona zasada prima, rado prima i ne govori mnogo o tome. Šuti, jer 
dubovni procesi nijesu za javnost. 


Značajno je i to, da je Čovjek bio u programu Hrv. kulturnog tjedna. Znak 
da deklamacija o narodnoj hrvatskoj duši i njenoj duhovnoj jezgri postaje već 
i život. D. Žanko. 


$ 00 f o / f o 
ESEJ aero uoramo= 
REZOLUCIJA KONGRESA PRAVNIKA 


U programu osmog kongresa pravnika, održanog dne 11 i 12 rujna 1938 g., u 
Novom Sadu, stavljena je između ostalih i tema o problemu kodifikacije radnog 
prava. Referate o ovoj temi izradili su: Dr. Ivo Politeo, odvjetnik iz Zagreba, Dr. 
Milan Bartoš, sveuč. prof. iz Beograda, Dr. Stojan Bajić, priv. docent iz Ljubljane 
i Dr. Janko Kodstl, zamj. ravnatelja mirovinskog zavoda iz Ljubljane. Referati su 
već prije bili publicirani u Spomenici kongresa pravnika. 

Sekcija kongresa za kodifikaciju radnog prava na temelju ovih referata i di- 
škusija podnijela je kongresu rezoluciju, koju je kongres prihvatio. Rezolucija glasi: 

1) S obzirom da u kralj. Jugoslaviji: nisu ispunjene sve potrebne socijalne 1 
ekonomske pretpostavke, za kodifikaciju radnog prava, Kongres nalazi, da još nije 
vrejime za kodifikaciju radnog prava. 

2) Kongres nalazi, da bi sadašnje radničko zakonodavstvo, ne dirajući u nje- 
gove tekovine, radi lakšeg i točnijeg njegovog primjenjivanja trebalo tehnički sku- 
piti u jedan zbornik čija bi se primjena imala najefikasnije osigurati. 

3) Da bi se osigurala lakša orijentacija u pravnoj primjeni radničkog zako- 
nođavstva, kongres nalazi, da bi trebalo dsigurati stalno i redovito službeno objav- 
ljivanje odluka o primjeni ovog zakonođavstva, donešenih od strane sudskih i uprav- 
nih vlasti. 

4) Kongres nalazi, da bi zakonodavni faktori imali đa produže, da putem novih 
tekstova vrše stalnu intervenciju u korist zaštite radmika u rađnim odnosima. 

5) Da bi se otklonila današnja nedovoljna primjena radničkog zakonodavstva, 
kongres nalazi, da je potrebno: 

a) stvoriti tečajeve za usavršavanje u toj materiji svih sadašnjih službenika, 
koji se bave primjenom radničkog zakonodavstva. 

b) Uvesti na našim pravnim fakultetima katedre za rađno pravo i zavesti 
obvezatne ispite iz te materije, kako na disciplinskim pravničkim ispitima tako i na 
sudskim i advokatskim ispitima, i napokon 

c) primjenu radničkog zakonodavstva povjeriti prvenstveno funkcionerima, 
koji su svršili pravni fakultet. 

U ovoj rezoluciji izloženo je dosta prijedloga, koji bi mogli donijeti znatan 
uspjeh razvitku socijalnog zakonodavstva, kad bi se barem i djelomično ostvarili. 
Među prvim stvarima, trebalo bi na našim sveučilištima stvoriti katedru za ovu 
granu prava, da mlađe generacsje pravnika, koje će doći u praksu, budu prožete 
principima socijalnog zakonodavstva i njegove svrhe, što je osobito važno kod nje- 
gove praktične primjene. Poznato je naime, da je najglavnija svrha socijalnog za- 
konodavstva, da zaštiti socijalno slabijeg i da se u dvojbi ima odnosna pravna 
norma tumačiti tako, da je njezina ratio zaštita slabijeg. Međutim se ovo često, 
kolikogod izgleda na prvi pogled posve jasno, u praksi ne primjenjuje, te imamo 
presuda i čak i najviših sudova, koje su donešene protivno duhu zakona i intenciji 
zakonodavca, koji je odnosnu pravnu normu donio, ali je nije primjerice posve točno 
stilizirao. 


Sigurno je, da se kodifikacija može uspješno provesti uz suradnju ne samo 
pravnika-teoretika, nego i praktičara tek tada, kad postoje razvijeni pravni propisi 
socijalnog zakonodavstva sa životom i primjenom u praksi. Zato treba, kako ge to 
ističe i u rezoluciji, da zakonodavni faktori izdaju odredbe u korist zaštite radnika 
u radnim odnosima. Znači, da se odredbe pojedinih zakona, koje su se u praksi 
pokazale nedostatne i za radnike i namještenike nepovoljne, imaju što prije nove- 
krati (na pr. Zakon o radnjama). Radi lakše orijentacije i što točnije primjene imaju 
se sve odredbe ove grane prava skupiti u jedan tehnički zbornik. 

Kao što je u interesu pravilnog i inirnog razvijanja privatnih odnosa među 
građanima, da postoje točno određeni propisi građanskog prava, tako isto je za 
današnje vrijeme za napredak i socijalni mir potrebno, da postoje propisi, koji 
uređuju službovne odnose radnika i namještenika i štite ih od samovolje i izrab- 
ljivanja ekonomski jačih. 

Stoga razvijeno socijalno zakonodavstvo dobrim dijelom pridonosi općem miru 
i blagostanju. Dr. P. 








Nova adresa uredništva i uprave: 


Zagreb, Nova Ves 40 

Kroz revije i listove 
ŽIVOT ISELJENE HRVATSKE 


Hrvatski Radiša, broj 8 donosi više priloga o životu naših iseljenika u Americi. 
Tako o sudjelovanju Hrvata u ribarskoj industriji Britanske Kolumbije u Kanadi. 

»Najveći dnevnik »Vancouver Sun« u Vancouveru u Britanskoj Kolumbiji 
(Kanada) izdao je koncem svibnja ove godine posebno izdanje sa vrlo opširnim pri- 
kazom industrijskog i trgovačkog stanja & razvitka napredne kanadske pokrajine na 
sjevernom Pacifiku. Posebni članak sa brojnim slikama ribarskih brodova i nji- 
hovih zapovjednika prikazuje doprinos naših hrvatskih iseljenika, iz kojeg se članka 
jasno razabire, koliko su Hrvati iseljenici poduprli veliki razvitak ribarske indu- 
atrije u Britanskoj Kolumbiji. U tom članku među ostalim kaže: 


Sa Hrvatskog i Dalmatinskog primorja, pred petnaest i više godina, doseli 
amo stotina ljudi, potomaka onih žilavih duša, koje su kroz stotine godina ribale u 
Jadranskim vodama, koje u duljini od 340 milja oplakuju Hrvatsku € Dalmaciju. 
Osjećajući poziv mora kada stigoše u Britansku Kolumbiju, pregoše da se izvuku 
iz kategorije poljskih pomoćnika i domognu mora i njegove srebrene žetve, kojoj su 
toliko vješti. i 

Devedeset posto ljudi ipak dovedoše svoje obitelji, pa uslijed toga hrvatska 
i dalmatinska ribarska kolonija sada broji preko 300 duša. Najveći broj njih žive 
u vlastitoj kući i oni sačinjavaju jedan od najpoželjnijih elemenata u životu ovoga 
grada. 

Od malenog žira uzraste veliki hrast i danas se šaka ribara nalazi vlasnicima 
brodova, mreža, tvornica 1 alata u vrijednosti od 500.000 dolara (oko 24 milijuna di- 
narah Oni također posjeduju »trollers« (vrsta povraza sa kolom za lovljenje velike 
ribe na udicu) u vrijednosti od 10.000 dolara i imaju uloženo preko 40.000 dolara 
u razne vrsti mreža osim mreža torbarica. Kroz pet mjeseci njihovih ribarskih ope- 
racija oni potroše 18.000 .dolara benzina, skoro toliko na razna ulja, a plate 16.000 
dolara na osiguracijama. 


Hrvatski ribari u Britanskoj Kolumbiji mogu da zarade svake sezone do 
1,250.000 dolara (oko 59 milijuna dinara), ali pošto skoro svi domaćini imaju ovdje 
svoje obitelji, tek se oko 25.000 od ove sume šalje van zemlje svake godine, a ostatak 
se potroši u Britanskoj Kolumbiji, najviše u Vancouveru. 

Pored većine koja se bavi ribarenjem za svoj račun, još se osamnaest Hrvata 
nalazš u službi Canadian Fishing društva. 

Ribarski brođovi naših Hrvata i iz Hrvatskog Primorja i Dalmatinske Hr- 
vatske tvore impresivnu flotu. To su sve jaki brodovi, sa jakom momčadi, koji u 
poznavanju obalnih voda Britanske Kolumbije ne ustupaju prvenstvo nikome, tko 
8e bavi ribarstvom. U vremenima bilo kakve narodne potrebe, njihovo znanje i nji- 
hova ljubav za novu domovinu bile bi od neocjenjive vrijednosti.« 

Isti broj donosi kratki pregled o Hrvatskoj Katoličkoj Zajednici 
— potpornoj organizaciji hrvatskih iseljenika u U. S. A. i Kanadi. 

Kolektivna svijest hrvatskog iseljenog naroda u Sjedinjenim Državama Sje- 
verne Amerike i Kanadi, najjače se odrazuje u njihovim mnogobrojnim potpornim 
organizacijama, dakle ustanovama socijalnog karaktera. 

Vrtoglavi tempo života i novi ambijenat u kojem se je našao naš iseljeni svijet, 
često puta u sredini naroda sa razvijenijom i jačom kulturom i civilizacijom, a go- 
spodarski razgrađenim i neovisnim, diktirao je potrebu samoudruživanja u pot- 
porna, vjerska i prosvjetna društva, pa su tako nastale i naše dvije najjače hrvatske 
iseljeničke socijalne institucije, koje su ponos i dika našeg iseljenog naroda u stra- 
nom svljetu, Hrvatska Bratska Zajednica u Pitsburghu, Pa., i Hrvatska Katolička 
Zajednica u Gary, Ind. 

Riječ je o mlađoj instituciji Hrvatskoj Katoličkoj Zajednici u Gary, Ind. i o 
njezinom korisnom radu za naš iseljeni narod. 

Osnovana je inicijativom zabrinutih rodoljuba, a među ovima prvim preč. 
g. D. Jesihom dne 12. listopada 1921. god. u vrijeme, kada je u mnogim hrvatskim 
iseljeničkim organizacijama počeo da protuvjerski i protunarodni duh, truje naš 
iseljeni narod. 

Hrvatska Katolička Zajednica sa uspjehom djeluje već 17-tu godinu, te je tre- 
balo mnogo muke, ustrajnog i žilavog rada, dok je došla do današnje visine. Sa- 
zdana je na tvrdim & neoborivim temeljima pozitivne vjere i narodnosti sa geslom 
»Sve za Boga i za Narod!« Vođena umom i značajem članova svog glavnog odbora, 
nije se iznevjerila ovim uzvišenim i plemenitim načelima, nego im predano i ne- 
ustrašivo služi, doprinoseći uz to i svoje žrtve za životnu borbu hrvatskog naroda 
u starom kraju. 

Hrvatska Katolička Zajednica imade danas 73 Odsjeka sa 4.844 članova i 50 
Odsjeka podmlatka sa 3.049 članova podmlatka. Ukupna imovina iznaša 439.264 do- 
lara ili ca. dinara 20,600.000. 

U Saveznim Državama Sjeverne Amerike vodi se strogi nadzor i kontrola o 
radu dobrotvornih društava, te je svako ovakovo društvo dužno, da u određenom 
roku svake godine podnese vlastima svoje račune i izvješća na ispitivanje i kontrolu. 
Pronađe li nadzorna vlast, kakovu neispravnost, a napose da je solventnost društva 
ispod 100% to se obustavlja dozvola za rad. 

Pred kratko vrijeme kupila je Hrvatska Katolička Zajednica od američke pošte 
zgradu za 54.000 dolara ili ca 21 pol milijuna dinara, u koju je smjestila svoje urede. 


U glavnom odboru Hrvatske Katoličke Zajednice nalaze se istaknuti javni 
radnici u našem iseljeničkom svijetu. Predajednik je Grgur Rakić, tajnik Antun 
Paur, a duhovni vođa, čija je funkcija u Zajednici najvažnija, jer bdije nad izvr- 
šenjem njezinih ciljeva i zadaće, jeste ugledni župnik u Milwaukee, Wisa., Rev. Am. 
broz Mišetić. 

Hrvatska Katolička Zajednica izdaje društveno glasilo, tjednik »Naša Nada«, 
koje je ogledalo rada i napretka Zajednice, njezinih odsjeka i hrvatskih katoličkih 
župa. »Naša Nada« donosi također sve pojave koje zadiru u vjerski, kulturni, soci- 
jalni i ekonomski život našeg iseljenog naroda. Uredništvo glasila, kalendara i osta- 
lih edicija vodi F. X. Kolander«. 

Iz priloženog statističkog pregleđa vidimo, da je u svim hrvatskim kulturnim 
i socijalnim institucijama u hrvatskom iseljeništvu U. S. A. i Kanadi, prema stanju 
od 30. lipnja 1937. godine, bilo na 1229 odsjeka 91.695 članova s imovinom od 9,525.579 
milijuna dolara. 


Hrvatska Tamburica, broj 7—8 donosi također mnogo priloga o životu Iseljene 
Hrvatske. U uvodniku Iseljena Hrvatskau Americi (Mirko Cecić) čitamo 
među ostalim: »Mi smo više puta već ustvrdili, da su kulturne tekovine duhovne 
prirode neprolazne i snažne«... 


»Glazba je govor osjećaja« — rekao je veliki češki skladatelj Smetana. — Pre- 
krasna i puna sadržaja rečenica! Kako u glazbu spada pjevanje i sviranje — bilo na 
kojem glazbalu, to ovamo spada i naša — tamburica. Pa kojim glazbalom naš 
narod najvećim dijelom izražava svoje osjećaje nego tamburicom? Imademo još 
nekoliko vrsta narodnih glazbala i sve mi volimo i sva su nam ona draga, no mo- 
ramo priznati, da nam je tamburica nekako najvećma srcu prirasla i najdraža i to 
zato, jer je najraširenija, što dokazuje, da je u našem narodu najvećma obljubljena«. 

»Naša su hrvatska iseljenička braća u Americi veoma raširila tamburicu. 
Nema gotovo malo većeg mjesta, gdje ne bi bilo tamburaškog zbora, ako se samo 
nekoliko njih nađe na okupu, bilo da rade zajedno u jednoj tvornici, bilo iz raznih 
poduzeća. Gotovo većina tih tamburaških zborova nastupa redovito bilo na radio- 
stanicama, bilo na društvenim zabavama, ili priređuje samostalne koncerte, a su- 
djeluje ii na zabavama društava ostalih narodnosti, koji se tim lijepim glazbalom 

ne mogu podičiti«. U zadnje vrijeme počeli su idealni ljudi među našom braćom 
izdavati i svoj mjesečnik pod naslovom »Tamburitza News«. 

Na drugom mjestu čitamo o velikom koncertu sa 200 tamburaša u Sjevernoj 
Americi. 

»Na ovogodišnji Uskrs (17. travnja 1938.) u Ambridge-u, Penna., održan je kon- 
cerat, kakvog još nije bilo u hrvatskoj tamburaškoj povijesti s ove i s one strane 
Oceana. Nastupilo je zajedno 15 tamburaških zborova ili oko 200 tamburaša, sve 
game muške i ženske mladeži. Kako je zabilježeno, samo jednoč prije svjetskog rata 
nastupilo je u Zagrebu preko 100 tamburaša pod vodstvom Milutina pl. Farkaša i 
prošle godine na smotri u Osijeku oko 150 tamburaša«. 


»Na koncertu je govorilo više odličnika od strane novinstva i predstavnika raz- 
nih društava, te američkih državnika od kojih je većina došla iz vanjskih mjesta«. 


VODA U »PASIVNIM« KRAJEVIMA 


Gospodarska Sloga, broj 18 donosi izvještaj o prilikama u selima Like i Sje- 
verne Dalmacije (Ing. agr. Jure Petričević: Treba narodu osigurati vodu). Među 
ostalim pisac veli: ' 


»Kada sa govori o pasivnim krajevima, misli se obično na nedostatak brane, 
u prvome redu na nedostatak žitarica. Pored toga često se zaboravlja, da je od isto 
tolike važnosti i obskrba vodom za ljude i stoku. Kamenito tlo je nepodesno u ve- 
ćini slučajeva za svaku kulturu, a osobito za žitarice«. 


»Radi nedostatka kiša ljeti, ne stradaju samo poljoprivredne kulture, nego i 
ljudi i stoka, jer presuše obično sva manja vrela, cisterne (čatrnje, gusterne) i bu- 
nari, koji služe za snabdjevanje vodom. Kad nastupi jača suša, prilike su u tome 
pogledu u Dalmaciji, Lici, Hrv. Primorju, Hercegovini i jednom dijelu Bosne van- 
redno loše. Snabdjevanje vodom znađe negdje, i to vrlo često, biti takovo, da je 
do vode teže doći nego do kruha. Pitanje opskrbe vodom ovih krajeva ljeti je pi- 
. tanja života, kojemu treba posvetiti mnogo brige. Prilike su negdje tako strašne, 
da svijet do najbliže vode treba ići i po 12 km. Lako si je zamisliti kako izgledaju 
stanovi, ljudi, pripremanje jela i uopće higijena u kući uz ovakove prilike. Za do- 
premu vode u ovim mjestima utroši se najviše rada. 

Pomoći koje daju kadikad u svrhu obskrbljivanja vodom banovina ili država 
su obzirom na velike potrebe upravo neznatne. Dospije se tek u nekojem selu iz- 


građiti cisterna, koja za najveće žege redovito presuši. Na nekim se mjestima grade 
i vodovodi«. ' 


»No kod izvađanja vodovodnih mreža počinjaju se velike pogrješke i ne- 
pravde. To sam naročito zapazio u okolici Drniša, gdje će vodovod prolaziti samo 
kroz jedan dio sela u Zagori, dok će drugi dio sela i dalje morati ići na slapove 
Krke (tamo i natrag 24 km). Kad se radi o milijunskim izdacima i trajnim grad- 
njama, ne bi se amjele činiti ovako velike omaške. 


Ako bi sve pasivne krajeve htjeli opskrbiti vodom pomoću vodovoda, trebalo 
bi za to utrošiti sigurno nekoliko stotina milijuna, ako ne i mnogo više. A i izva- 
đanje cisterna dođe dosta skupo kao i gradnja higijenskih bunara«. 


»Dr. Stjepan Filipović, prof. poljopr. šum. fakulteta u Zagrebu, koji se tim 
pitanjem bavi čitav niz godina uvjeren je da današnji pasivni krajevi ne bi uopće 
bili pasivni, kad bi bilo dosta vode. On misli, da bi se otvaranjem podzemnih voda 
moglo natapati i veće obradive komplekse tla, te bi tako u pogledu gajenja kulturnih 
biljaka kao i držanja stoke nastupile neusporedivo povoljne prilike«. 

»Narodu treba dati u prvom redu vodu, da može napojiti sebe i stoku, te ba- 
rem jedanput dnevno oprati ruke. Ne znamo da li je itko od onih, kojima je dano 
da raspolažu narodnom imovinom, posjetio sela ličke i dalmatinske goleti, te osjetio 
što znači žeđ, kada se gotova ništa ne daje, da se ovaj kraj spasi od suše«. 

JEDINSTVO MUSLIMANSKOGA ŽIVOTA 


Muslimanska Svijest, broj 51 donosi zanimiva razmatranja pod naslovom: »Mu- 

felimanska vjerska i politička zajednica« od svoga urednika Ekremova. Među osta- 
lim veli: 

»Mi muslimani u Bosni i Hercegovini od davnina smo se osjećali posebnom 
grupom i kao takvi nastupili u javnom životu. Svi jednakog nacionalnog porijekla, 
vezanj čvrsto za zemlju pradjedova mi smo od primitka islama isti uzeli kao osno- 
vicu formiranja naše zajednice. Nu od prvih vremena pa sve do danas nije to bila 
samo i isključivo vjerska zajednica, vjeroispovijedna općina koja se je brinula je- 
dino za bogoštovne stvari. To je bila zajednica koja je kao kolektiv nastupala svu- 
gdje u javnom životu, koja se je brinula o svemu što nam je trebalo. Organizirana 
u okviru islama kao religije, naša je zajednica davno prekoračila svoj strogo kon- 
fesionalni okvir. Razvila je svoje ideale i svoje ciljeve u svim pravcima društvenog 
nastojanja, stvorila nazor na život i svijet, stvorila strogo provađanu ideju da u 
Bosni i Hercegovini odnosno u državama koje su ove pokrajine držale u svojoj 
vlasti, muslimani u svakoj prilici nastupaju zajednički preko svojih predstavnika«. 
»Ova naša zajednica iz godine u godinu, iz decenija u decenij, imala je razne vođe i 
razne predstavnike, a isto tako i razne zadatke u pojedinostima i razne opasnosti 
4 neprijatelje. Nu glavni i jedini zadatak bia je i ostao je: osiguranje slobodnog 
ispovijedanja Islama u ovim krajevima i bolji život muslimana i kao pojedinaca i 
kao zajednice. I taj je zadatak permanentan, ta je borba stalna, tako da se ne može 
govoriti o uspjehu, jer borba traje sve dotle dok traje i zajednica. Glavni uspjeh 
je u tom da smo se održali. Naša zajednica redovno je, jer nije moglo drukčije biti, 
istupala i na političkom polju. Tu su se vodile glavne borbe, — s promjenjljivim 
uspjehom, — za održanje i bolji život. Ne postoji i ne može postojati posebna vjer- 
ska i posebna politička zajednica bosansko-hercegovačkih muslimana, koje bi se me- 
usobno razlikovale. One su jedno, one su kolektiv u koji spadaju i kroz koji go- 
vore i djeluju svi muslimani .do jednog, ma oni i lučili vjersku pripadnost od po- 
litičke. Razlika je samo u ličnosti predstavnika. Ima ljudi koji su dobri muslimani 
ali politički neće da pripadaju ovoj grupi koja predstavlja isključivo muslimane. 
Nu to ipak ne udaljuje spomenute od zajednice, oni ipak vode muslimansku poli- 
tiku, sama se razlikuju u jtaktici i načinu. Držimo da u Bosni i Hercegovini nema 
muslimana koji bi svijesno radio protiv muslimanskih interesa u bilo kom pravcu; 
ako djeluje politički izvan muslimanske grupe, ipak se on bori, za muslimansku 
zajednicu. Ipak se on, makar i kasno, vraća zajednici«. 

»Naša vjerska zajednica, koju pretstavljamo mi svi, je naša velika vrijednost, 
koju treba čuvati i unaprijeđivati«. 

»Ima načina da se svi opravdani prigovori uvaže i iz njih povuku stvarni za- 
ključci i isti potpuno provedu bez štete po zajednicu. Lako je ispravljat# kad se ima 
na čem ispravljati. Bolje je nešto što se već ima preurediti kako treba, ispraviti i 
dotjerati, nego postojeće razarati bez sigurnosti da će se stvoriti nešto bolje. Ono 
što smo naslijedili od očeva treba predati unucima ako ne bolje a ono nipošto gore 
nego jest«. 

»Ima načina da se obzirom na nastojanja i rad naše zajednice u vjerskom, 
političkom, kulturnom i svakom drugom pogledu uvaže svi opravdani prigovori i 
uklone sve smetnje i svi nezgodni ljudi, ali postojanje tih smetnji i takvih ljudi ne 
smije nipošto biti razlog cijepanja zajednice, makar se pri tom imale i najbolje 
želje. Jer mutna vremena stoje pred nama, imamo i previše briga za budućnost 
a da bismo smjel4 dozvoliti razdor. među nama samim. Naša zajednica. nije ničiji 
miraz i ničija lična svojina, nego vlasnost svih nas bez razlike. Ona je izraz našeg 
kolektiva, stoga svatko ne samo da ima pravo nego i. mora voditi brigu o njoj. Svaka 
će se pogrješka lakše ispraviti, svaka smetnja, svaki nezgodan čovjek lakše ukloniti 
suradnjom u zajednici, nego razdorom, izvan zajednice. Ne može i ne smije u našoj 
zajednici hiti ni povlaštenih ni odbačenih«. 

»Ne smije u našoj zajednici biti faktora koji bi priječili priliv zdravih mlađih 
snaga voljnih da rade za dobrobit zajednice, jer ta smjena uzima na svoja leđa 
brigu o budućnosti. A posve je prirodno, da se mlađi u nazoru na život i svijet, 
u taktici i načinu rada razlikuju od starijih. Nu glavno je da gu složni u glavnom 
cilju: koristiti Islamu i muslimanima«. 

»Naša je dakle zajednica ne samo opća nego i trajna«. 

»Nikakve političke kombinacije, koje su &amo prolazna forma, ne mogu uni- 
štiti jedanj fakt koji je trajan i trajno živ. Još manje ta može činiti kakav nasilan 
akt ili presija«. 

»A svi prigovori, sve kritike, u koliko su opravdane, najbolje će se čuti i naj- 
djelotvornije izvršiti u samoj zajednici. Od prolaznih pogrješaka ne smije se praviti 
trajna šteta. Tko to čini taj je neprijatelj Islama i muslimana«. 


RAD KULTURBUNDA U HRVATSKOJ 


Istina (Brod), broj 106 nastavlja sa zanimivim podacima o radu njemačke 
narodne manjine, pa među ostalim veli: 

»Glazbeni odsjek Kulturbunda dao je njemačkom narodu svojim pučkim 
glazbenim radom osobitu životnu formu. Spomena su vrijedni tečajevi za glazbu, 
zborovođe i glazbene voditelje grupa za mladež i glazbeno nadarene mladiće«. 
Javne pjevačke satove održao je glazbeni odsjek prošle godine u više od 20% 
općina, Napose se ovdje ističe pjevačka svečanost u Heufeldu«. 

»Kulturbund je svijestan, da glazbena djelatnost ima odlučujuće značenje pri 
učvršćivanju i oblikovanju njemačkog naroda. Kako kulturni tako i glazbeni rađ 
vrijedi za cio narod. Cilj glazbenog rada jest taj, da Nijemci budu narod pjesme 
— u spoznaji, da takav narod pokazuje izraz volje za životom. U svrhu proveđenja 
planskog glazbenog rada, glazbeni odejek počinje kod mladeži suvremenom pjesmom, 
odakle vodi put pučkoj pjesmi sviju vremena, 

Zato se nastoji mladiće i djevojke glazbeno nadarene, godišnja jedamput ili 
dvaput u svim okružjima podvrći logorovanju za glazbeno školovanje«. 

»Zborovođe i glazbeni vdditelji mladenačkih grupa pozivaju se svake godine 
na takav zajednički logor za glazbeno školovanje, da jedinstveno prorade cio radni 
materijal za narednu godinu«. 

»Na taj način će se podići ugled pjevačkih društava, da se mogu izgraditi kao 
stvarni kulturni faktor nijemstva. 

Prošle godine priređena je u Breslavi (28. VII. do 1. VIII.) velika njemačka 
pjevačka proslava, na kojoj je nastupilo i izaslanstvo 270 njemačkih pjevača iz 
svih županija države. Ističe se, ida je grupa naših Nijemaca bila najjača od svega 
inozemnog nijemstva te je poslije festivala napravila kružni put po čitavoj 
Njemačkoj. 

Važna je djelatnost Kulturbunda istraživanje domaće povijesti i obradba 
njemačke nacionalne etnografije, narodoznanstva (Volkskunde). 


Nije dosta, veli izvjestitelj u pregledu rada Kulturbunda za g. 1937, da se 
hrvamo za svakog pojedinog njemačkog čovjeka, već mi moramo svakome dati 
ponosnu svijest da pripađa jednoj zajednici, koja se prikazuje u časti pred poviješću 
sa svojim pothvatima. »Istom kad staza naše narodne grupe postane svima živom 
sviješću, moći će se provesti obrađivanje sviju grana na velikom području naših 
zadaća u okviru švapsko-njemačkog kulturnog Saveza uspješno, snažno i uvijek 
na vrijeme, Izvori snage, koji budu otvoreni narodoznanstvenim istraživanjima, ne 
će služiti samo našoj narodnoj grupi za njeno produbljenje sa tlom zavičaja i sa 
vlastitom zajednicom već oni vode u veliku kulturnu zajednicu njemačkog puka 
uopće. Ako mi narodoznanstveno radimo vršimo najljepšu službu za naš narod«. 

Radna zajednica našega nijemstva uzela si je za veliku zadaću, da razvija 
svoju djelatnost u radu za domaću povijest, narodoznanstvo, studij obitelji i 
književnost. 

U svrhu sačuvanja i unapređivanja umjetnosti, koja potiče iz naroda i 
prislanja se na zemlju, Kulturbund se obratio na mnoge obrtnike i skupio mnoge 
značajne proizvode njemačke sitne umjetnosti. Tako je Kulturbund poslao izvorne 
proizvode od desetak obrtnika (posude, lonce, upotrebne predmete) bavarskom 
zemaljskom muzeju u Miinchen, odjelu za umjetni obrt, gdje su izloženi kao 
dokazi njemačkog pučkog umjetnog obrta i priključeni putujućoj izložbi. 

Odbor Kulturbunda ima na raspolaganje 2 projekciona aparata za ave vrste 
struje, te dva aparata za stojeće filmove i diapozitive, te aparat za prenošenje 
8lika i predavanje. Stojeći filmski aparat daja savez na upotrebu uz odštetu od 
20 D i za slike 5 D sa tekstom predavanja«, 

»Aparati su upotrebljeni u prošloj godini u 52 i filmovi u 156 slučajeva. 

Obzirom na sve više rastući broj mjesnih grupa posvećuje se briga za 
propagandu njemačke štampe, kao posrednika između članova i Saveza. Tako oba 
njemačka novosadska dnevnika Deutsches Volksblat i Deutsches Zeitung donose 
izvještaje Kulturbunda u posebnoj rubrici, a slike njemački ilustrirani tjednik 
»Bilderwoche«. U »Bundesmitteilungen« saopćuje savez najvažnije obavijesti i 
načelne članke za odbornike. 

Savez šalje u sporazumu sa tiskarskim i nakladnim d. d. (Druckerei und 
Verlags A. G. Novi Sad) na siromašne mjesne grupe u Slavoniji, Kočevju i Bosni 
Ti primjerak »Njemačkih Novina« besplatno, a 35 novina, koje Savez dobiva, 
šalje čitaonicama mjesnih grupa. 

Savezno s našim zadnjim člankom navodimo da brodska njemačka organizacija 
broji oko 250 podupirajućih članova, a aktivnih oko 40, ali ne pripada novosadskom 
već osječkom središtu, koje okuplja još oko 80 drugih mjesnih grupa u Slavoniji 
pored tamo naznačenih članica novosadskog saveza«. 





MOLIMO PRETPLATNIKE 
da nam pošalju pretplatu, 


jer smo pri koncu godine. 





»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 

ZAKON ODGOVORNOSTI 


Mi znamo za vrlo malo zakona, koji vladaju u ljudskom društvu, no 
sigurno je ipak jedno, da narav društva ne trpi samovolju i rad bez od- 
govornosti, što zapravo znači, da društvo na neki način sili svakoga poje- 
dinca, i svaku zajednicu da svoj rad upravlja po nekim opće čovječanskim 
principima, kao i zahtijevima, koji najviše odgovaraju jednoj zajednici; 
u protivnom slučaju snosit će posljedice. Dakle, u odnosu prema 
nekim principima (objektivnim) i zahtjevima (subjektivnim), 
kaoiprema posljedicama, može se odrediti i postaviti odgovor- 
nost nekoga čovjeka i nekoga rada u jednoj zajednici. 

Problematika odgovornosti naročito je bila važna u nedavnim teškim 
međunarodnim sukobima. Stoga je zanimivo promotriti, koliko se naravno 
može, kako je koji državnik i narod shvaćao odgovor- 
nostuovimteškimdanima. Vrijedno je ispitati, koji su principi 
bili na prvom mjestu, a koji na drugom i na zadnjem, kako je koji narod 
proživljavao principe, zahtjeve i sukobe. 

Stvar je dakle u tome, da se utvrdi problematika odgovornosti u pri- 
likama, u kojima se nije moglo govoriti koješta, kad je fraza prestala 
biti forma, no je bila uvijek tvrdi i kruti sadržaj. Osim toga riječ odgo- 
vornost čuli smo iz usti sviju državnika, što očito znači da je svaki od 
njih proživljavao čitav svijet misli, osjećaja, načela, odluka i odnosa u 
izvanrednoj naglašenosti. 

Da vidimo, što je to odgovornost Hitlera, Mussolinija, Chamberlaina, 
Daladiera, Staljina, Beneša, jer to je onda zrelost i odgovornost svijeta. 
Historijska analiza nedavne odgovornosti može nam odrediti moralnu i 
intelektualnu sposobnost svijeta, spoznaje i ideje, koje vladaju svijetom, 
kao i zakoniti proces, koji se pojavljuje u našoj sadašnjici kao historijska 
aktualnost, nužnost i neminovnost. 

Da se upozna slika i stanje svijeta, ne može se ispitivati sve moguće 
ljude, ne može se ni vršiti glasanje, nego se mora pogledati u proživlja- 
vanje najodgovornijih časova, jer u takvim časovima sve je prirodno, 
jednostavno i istinito; kobno i katastrofalno istinito. 


Čeho-Slovačka ' 


Pođimo najprije od Čeho-Slovačke. Činjenice kažu, da su odgovorni 
nosioci vlasti i predstavnici većine isticali misaodemokracije,paci- 
fizma i kolektivne sigurnosti. U lancu ovoga isticanja bila 
je Čeho-Slovačka vezana različitim odgovornim vezama, što prijateljskim, 
što ugovornim s Francuskom, Engleskom i boljševičkom Rusijom. Ispred 

i iznad ovoga zajedništva nitko se nije smio postaviti ni nosiocem mira, 
ni demokracije i kolektivne sigurnosti. Ovo zajedništvo nametnulo se 
svijetu kao teoretski i praktički kriterij mira, demokracije i kolektivne 
Sigurnosti. Biti konsekventni demokrata značilo je ući u idejni, politički i 
ekonomski krug Engleske, Francuske, boljševičke Rusije i Čeho-Slo- 
vačke. Izvan toga kruga nitko nije dobio pravo na ispravnu orijentaciju 
demokracije, mira i kolektivne sigurnosti. 

Grupni nosioci toga zajedništva, u svim zemljama, bili su kapitalisti, 
Židovi, slobodni zidari i marksisti svih boja, kraj svih mimoilaženja. Ovo 
zajedništvo dobilo je različite nazive: »blok demokratskih zemalja«, 
»blok mira«, »organizirana demokracija« i sl. 

Vrhovni reprezentant ovoga lanca bio je u Čeho-Slovačkoj sam pred- 
sjednik republike Dr Eduard Beneš. Vrhovni nosilac odgovornosti u ovo- 
me zajedništvu: idejnom, kulturnom, političkom, vojničkom i ekonomskom 
bio je izraziti predstavnik, spovjerenjem većine naroda On 
jeoličavao bit stvari. 

Nastupio je slom, i vrhovni i odgovorni predstavnik odstupa. 

Zaista sjajan primjer historijske posljedice. »Okolnosti su se tako 
potpuno izmjenile, da bi moje daljnje prisustvo moglo smetati razvoju, 
kojem naša zemlja ima da se prilagodi. To naročito vrijedi s obzirom na 
međunarodnu situaciju, a u pogledu na brzi razvoj suradnje s našim su- 
sjedima«, rekao je Dr Beneš predsjedniku vlade generalu Syrovom. Sam 
general Syrovi rekao je: »Bili smo napušteni od svih i ostali smo sami«. 

Očito se mora odrediti, što je sad s mirom, blokom demokracija, ili 
demokracijom uopće, s kolektivnom sigurnosti, s monopoliziranim noše- 
njem morala, prava i slobode. 

Ne mogu se tek tako mimoići sve one svečane ideološke, garantne, 
prijateljske, ugovorne izjave od strane Francuske, Engleske i Sovjetske 
Rusije. 

Šef jedne vlade veli: »Izdani smo...« On dakle nalazi u sistemu i 
bloku »organizirane demokracije« izdaju. Dakle, — u najsudbonos- 
nijem trenutku, u najvišem stupnju odgovornosti, 
izdaja je najdublja riječ, kobna, surova i katastro- 
falnastvarnost — mira, demokracije i kolektivne sigurnosti. 

Koliko je tragično bilo: vezati uz ovu zajednicu velike pojmove mira, 
demokracije, slobode, pravde i sigurnosti, uz zajednicu, koja će u historiji 
biti definirana riječju izdaja. Odgovornost ove zajednice u odnosu prema 
postavljenim idejama i vlastitim svečanim izjavama, subjektivnim zahtje- 
vima, kondenzirana je u pojmu izdaje. 

Tako se Čeho-Slovačka oslobodila jednog lanca, lažnog lanca, u ko- 
jem je morala izgubiti bitku, jer je nosila isti duh nepravde i nemoguć- 
nosti. Češka demokracija nije bila istinita, češki mir tražio je rat, češka 
sigurnost tražila je nepravdu. | 

Zar su zbog toga doista trebali ratovati mnogi Evropljani? Očito ne. 
Nisu prazne fraze o kolektivnoj sigurnosti i demokraciji mogle navesti 
jednog Chamberlaina na rat. Te su fraze bile tek potrebne, da se sitne 
bijednike okuplja po svijetu, za sebični račun. 

Kad je Engleska htjela uništiti Mussolinija, izbacila je parolu demo- 
kracije, da okupi simpatije svijeta, — pogodila je Haila Selasija, da sebe 

sačuva; kad je Engleska htjela uništiti Hitlera, ubacila je frazu blok de- 
mokratskih zemalja, — pogodila je Beneša, da sebe sačuva. 

Fraze o miru, demokraciji i kolektivnoj sigurnosti hranile su pro- 
sječne marksističke i masonske mozgove, pravile od njih jeftine i bes- 
platne propagatore engleske moći, a istina i stvarnost su Haile Selasi i 
Beneš. 

Nova nacionalna Čeho-Slovačka oslobođena je jedne ideološke 
obmane, jedne more, jednog rječnika fraza, i sada je prvi puta 
nezavisnaislobodna. Dvadeset godina Čehoslovačke demokracije, 
mira i kolektivne sigurnosti bilo je stvarno dvadeset godina robovanja 
lažnim frazama, lažnom internacionalnom sistemu, lažnom nacionalnom 
sistemu. Trebala je jedna historijska izdaja da Čeho-Slovačka postane ne- 
zavisna, slobodna i na putu pravednosti, — nacionalno, politički i 
ekonomski. 

I jasno se može utvrditi, da Čeho-Slovačka postaje nosilac sasvim 
druge odgovornosti. Ona je na historijskoj prekretnici od neobičnog za- 
mašaja. Ne može se kazati, da će se ona brzo i lako srediti, jer to nije 
moguće tako brzo, no ona danas živi u čistijim, istinitijim mislima i dje- 
lima. Čeho-Slovačka od danas bolja je od Čeho-Slova- 
čkeod jučer. Naduvenost, u kojoj je ona živjela na račun internacio- 
nalne frazeologije i varljive zajednice nestala je. 


Liga Naroda 


Nema čovjeka, kojemu već nije bilo preko glave sjednica Lige Naroda, 
konferencija, sastanaka, odbora, komisija, odluka, nota Lige Naroda, Lige 
Naroda, Lige it. d. 

Kad najednom, kao da je sve umuknulo, da posve zamre u najtežem 
času Europe. 

Ni sjednica, ni sastanaka ni konferencija, ni komisija, ni odbora, 
ni nota ni odluka! 

Zar se tek samo tako može mimoići odgovornost, proživljavanje 
odgovornosti jedne najreprezentativnije ustanove svijeta, koja je bila 
čuvar »mira, demokracije i kolektivne sigurnosti«, o kojoj je svaka među- 
državna konferencija morala u svojim komunikeima izreći nekoliko kom- 
plimenata, »da bi bilo sve u redu«, i da se ne bi reklo, da neki nisu »pri- 
vrženici mira, demokracije i kolektivne sigurnosti«, t. j. fraza s najjačim 
moralnim prizvukom. 

Odgovornost ove ustanove treba privući pažnji ljudi, kad se već ona 
sama tako stidljivo držala, da nije uopće zapažena. 

Činjenica je nedvoumna, da je Liga Naroda bila internacionalni or- 
ganizam, preko kojega se svijetu nametala zajednica i sistem Engleske, 
Francuske, Čeho-Slovačke i Sovjetske Rusije, kao i varljivost fraza o 
miru, demokraciji i kolektivnoj sigurnosti. 

Te pak ustanovenijebilonigdje, kad serješavala 
sudbina Europe; ona nije imala štoreći, što zapitati, 
odlučiti, upozoriti. Predstavnik »mira, demokracije i kolektivne 
sigurnosti« pokazao je svoje stvarno siromaštvo, i nije se ni maknuo, 
poput mrtve lješine, kad je jedan njegov stup vikao u ime »mira, demo- 

kracije i kolektivne sigurnosti« za borbom i ratom. I teško da je bio ijedan 
čovjek na ovome svijetu od manjega značenja za svjetsko događanje od 
ove ustanove. 

Ta je ustanova pokazala, u najtežim časovima, da je bez kičme i od- 
govornosti. Kao da je bila na »ljetovanju«, ili kao da je bila »neutralna!« 

Ova je ustanova bila izvan odgovornosti; a njeni su 
stupovi bili Engleska, Francuska, Čehoslovačka i Sovjetska Rusija, što 
znači, da je po njima bila ovakva. 

Cijeli sistem pokazao je u sebi tragediju bezidejnosti, tek zaostatak 
Sile i pobjede, pod plaštem fraza »mira, demokracije i kolektivne sigur- 
nosti«. 

Jedna silna i golema iluzija srušena je u prah i pepeo — u odgo- 
vornosti Engleske, Francuske i boljševičke Rusije. 

Da je Liga Naroda mogla izreći pravu riječ, ona bi svakako glasila: 
»Oslobodi me Gospodine od prijatelja, a od neprijatelja čuvat ću se 
sama«. | 

Liga Naroda uništena je u svojoj idejnoj vrijednosti i mogućnosti od 
Engleske, Francuske i Sovjetske Rusije. 

Rat iz godine 1914 je završen. 

Počinje novo doba. — 


Engleska 


Engleska je htjela samo jedno — mir, i ona je bila, pokazalo se 
jasno, dovoljno moćna, da mir bude. Mir,iništadrugo. Sasvim je si- 
gurno, da je rat izbjegnut apsolutnom voljom Engleske, da bude mir. 

Ako tko ima pravo na nagradu za mir, ona bezuvjetno pripada 
Engleskoj, jer većina predstavlja cijelu zemlju. 

General Sirovy je rekao: »Izdani smo..-:«. Mir je plaćen izdajstvom. 
Engleski mir je održan, a viša ideja ne postoji na svijetu! 

Zašto Engleska nije rekla: »Mir je učinjen zato, jer je pravedno ono 
što smo učinili«, nego je rekla, da Čeho-Slovačka nije dovoljan razlog za 
svjetski rat. Time bi Engleska svemu svijetu rekla, da je načelo pravde 
pobijedilo, i da Engleska nije mogla ratovati zato, da se održava nepra- 
vedno stanje. No, ona je stvarno izvršila izdaju, jer razlog za rat »Čeho- 
Slovačka ne može biti«; razlog za rat bi mogla tek Engleska biti, pa 
makar bilo i za održanje nepravednog stanja. Ne radi se, dakle, o pravdi, 
nego o Engleskoj i Čeho-Slovačkoj. 

Mir je dakle morao biti, jer to Engleskoj. odgovara, zbog mira je 
Čeho-Slovačka krojena, a ne zbog pravde, po engleskom shvaćanju. 

Idejna jezgra engleske odgovornosti označena je 
apsolutnim egoizmom, kao jedinom mjerom svih odnosa. 


S kakvom je samo debelom kožom pokriven taj egoizam vidi se i po 
tome, što odgovorni šef jedne vlade u tome lancu »mira, demokracije i 
kolektivne sigurnosti« službeno i odgovorno pred cijelim svijetom i na- 
rodom izjavljuje, kao historijski argumenat: »Izdani smo...«, i to dakako 
i na adresu Engleske, a ona na to ni ne reagira, jer časti i ponosa nema, 
a inače tko joj što može. . 

Francuska 


Idejni i moralni nosilac Lige Naroda, fraza o miru, demokraciji i ko- 
lektivnoj sigurnosti bila je stvarno Francuska. Ona je bila jezgra 
ovoga sistema. Njene su izjave bile najsvečanije u ovome sistemu, 
Njena je odgovornost golemoga historijskoga značenja. Kapitalizam, Ži- 
dovi, marksizam, masonerija, mir, demokracija, kolektivna sigurnost, 
Liga Naroda, versajski ugovor, zajmovi, ugovori — u jednom sistemu 
pretstavljaju odgovornu Francusku. Upravo točno u tomu 
sistemu Francuska je bila tutor Čeho-Slovačke; u tome odgovornome si- 
stemu Rusija je našla svoje mjesto uz Francusku, makar najkrvavija 
diktatura; u tome sistemu je Francuska stalno i neprestano odbijala svaki 
korektni susjedski odnos s Italijom i Njemačkom, odnos koji bi doista 
bio garant mira, demokracije i sigurnosti. Odgovorni odnos Francuske 
prema Njemačkoj uvijek je značio rat i nesigurnost, a nikada mir i si- 
gurnost. Odgovorni odnos prema Italiji uvijek je značio prezir, izaziv, 
prijetnju uništenjem, a ne sigurnost. 

Slom ovoga sistema platila je Čeho-Slovačka kao najslabija otporna 
točka i kao eksponent zala ovoga sistema. 

No, i ugled Francuske pao je u tolikoj mjeri, da ona egzistira samo 
još zbog toga što egzistira, što je velika, bogata, zbog svojega materijal- 
noga kvantiteta. Osim ovoga Francuska nije država ni prvoga ni drugoga 
reda, toliko je idejno suha. Toliko je vezalasvojugled,svoju 
vrijednost, svoj moral, svoje međunarodno značenje 
uz pobjedu, da je slomom pobjede toliko pala, da se 
u Europiosjeća praznina. Osjeća se potreba za Francuskom, za 
jednom solidnom idejnom odgovornošću, a Francuske nema. Uništila ju 
je pobjeda rata, jer je postala reakcionarna, egoistična, neprijatelj na sve 
strane, naduveni šef mrzovoljnih trabanata. Sva je sigurnost stavljena u 
naoružanje i Maginot-ovu liniju; međutim bez velike koristi, jer je bila 
bez solidne idejne čvrstoće. 


Sovjetska Rusija 


Začudo, koliko je mnogo ljudi, koji žive od fraza, a jedna od najvećih 
fraza je Sovjetska Rusija. Što je najzanimljivije, tom se frazom hrane 
upravo oni, koji za sebe govore, da se brinu za bijedne, gladne 1 potlačene. 
Najveća i, da tako kažemo, najnesolidnija diktatura, najveći krvnik i tla- 
čitelj, nametnula se kao fraza, s kojom se operiralo bez ikakve kritičnosti. 
Neprekidni sudski procesi i ubijstva prvaka revolucije i sovjetske vlasti 
izazvali su sumnju kod ozbiljnih ljudi. Nakon nedavnih događaja s Čeho- 
Slovačkom izgubila je fraza o Sovjetskoj Rusiji vrijednost i kod onih, 
koji su je upotrebljavali s izrazom neuravnoteženosti i potpune nekritič- 
nosti. : kos 

Konačno su i »vjernici« počeli misliti svojom glavom o Sovjetskoj 
Rusiji, i uočavati pravu vrijednost jednoga barbarstva. 

U lancu Čehoslovačkog mira, demokracije i kolektivne sigurnosti, So- 
vjetska Rusija je toliko galamila i pravila se važna sa svim svojim pla- 
ćenim i besplatnim vikačima i propagandistima, da secijelom svi- 
jetu, anaravnoisamoj Čeho-Slovačkoj, učinilo, da je 

sveto jednaozbiljnastvar, ane tek pusto blebetanje. 
Sovjetska Rusija se učinila odgovornom u bezuvjetnom održanju ver- 
sajskog kolektivizma. U toj odgovornosti, ona je zaboravila (!) na propa- 
gandu o pacifizmu i počela huškati na rat i širiti potpuno ratno raspolo- 
ženje. Bilo je upravo komično gledati ona ratna lica, koja su još do ne- 
davna bjesnila od integralnoga pacifizma. U jedan mah je odprhnuo 
pacifizam. | 

I tako su se konačno potpuno razotkrila jednostrana stajališta paten- 
tiranih bukača o pacifizmu. Doista, stanje se bilo toliko zaoštrilo, da su 
sve maske morale pasti. 

U principu pacifizma, u odgovornosti prema pacifizmu vidjeli smo ci- 
jeli »versajski mir, demokraciju i kolektivnu sigurnost« naoružane do zuba, 
8 ratnom propagandom. Ipak rata u onaj čas nije bilo, jer »Čeho-Slovačka 
nije dovoljan razlog za rat«. I tako se u konkretnom slučaju sva ideološka 
galama i jedinstvenost srozala kao kuća od karata, ili ispravno rečeno 
ideološka galama rasplinula se o čvrste stijene pojedinačnih državnih 
računa i egoizama. Engleska nema što dobiti, a može izgubiti; Francuska 
isto tako; Rusija je nesigurna sa svojim totalnim sistemom sabotaže. 
Čehoslovačkoj je ostao ideološki »dugi nos«, s kojim se nije moglo ništa 

uspješno započeti. 
| Tko bi još mogao ozbiljno dokazivati, da Čeho-Slovačka može ostati 
u versajskom lancu ideološkog fraziranja; — »izdana«, »kao ne dovoljni 
razlog«, i t. d. 

Za Čeho-Slovačku, koja je bila sa svim svojim susjedima u stalnom i 
uvijek stvarnom neprijateljstvu čitav je taj ideološki blok vrijedio samo 
toliko, koliko joj je mogao sigurno i odlučno čuvati granice. Kako od 
svega toga nije bilo ništa ni iz ideoloških ni iz praktično političkih razloga, 
Čeho-Slovačka je očito uvidjela, da je neprijateljstvo sa susjedima zlo. 
Budući da su Engleska, Francuska i Sovjetska Rusija definitivno pokazale, 
da nema unjihovom kolu principijelnosti, makar i 
versajske, na koju se ona jedino mogla pozvati, to joj je samoj očito 
najbolje živjeti u susjedskom prijateljstvu. 

Daleki Sovjetski Medvjed je brundao, a kad se nitko nije uplašio, 
zašutio je u tolikoj mjeri, kao da ne postoji. 

U nedavnojodgovornostiSovjetskaRusijajedala 
utisak kukavnosti, nesigurnosti i nepouzdanosti. 


Mir 


Činjenica je, da je ratna opasnost bila vrlo velika, da je bilo huškanja 
na rat, da je bilo ratnih izjava, oduševljenja i mobilizacija, — no odu- 
ševljenjenakonizbjegnutogratabilojeznatno veće, 
u svim frontovima, državama i blokovima. Vidjelo se sasvim jasno, da 
postoji stvaran strah od rata i ratnih strahota. Osjetilo se nezadovoljstvo 
prema svima onima, koji ne žele na miran način riješavati međunarodna 
Pitanja i uspostavljati pravedno stanje u svijetu, i koji su svojom nepo- 
pustljivosti u nepravdi stvorili neizdrživu atmosferu, a onda klonuli. 

Doista, ljudi su zahvalni gospodinu Chamberlainu za mir, no, ipak, 
osjećaj neke ljage i nečasnosti ne da se izbrisati u čitavom događanju. 

Osjetilose, da jemirnastaoizegoizma,aneizsupe- 
riornih načela pravednosti. 

Zbog toga i ne daje utisak neke trajnosti i ozbiljnosti, nego je mir 
do prve prilike. Mi nismo dobili mir u jednom načelu pravednosti, nego 
mir prema engleskoj računici, što drugim riječima znači, da smo po toj 
istoj računici mogli imati i rat, ili ga možemo imati. 

Dakako, fraze o demokraciji i kolektivnoj sigurnosti će nešto spla- 
snuti, i više će se javno mišljenje baviti naoružanjem, makar je ratna 
opasnost tobože uklonjena, makar je svijet pokazao, da baš ne bi rado u 
rat, i to ne iz nekakvih ideoloških razloga, nego naprosto, jer heroja 
nema ni za što drugo herojsko, a »kamoli za Čeho-Slovačku«. 

Europa nije u stanju da konsekventno provede mir u jednom načelu, 
nego stalno ostavlja rupe, i prirodne uzročnike nemira. Europa živi u 
miru, u kojem je nužno biti naoružan do zuba, kao u kakvoj prašumi. 

Dva tri dana nakon minhenskog sporazuma učinilo se narodima, da 
im je odlanulo. Deset dana nakon toga sporazuma već se učinilo, kao da 
ga nije nikad ni bilo. Mir stalno sjedi na oružju, sliči na neki oružani 
mir. Daklepremamirunijepostavljenaodgovornostsa 
načelnog stajališta, nego sa stajališta moći i sebič- 
nosti. Tko je kriv, da je izbjegnuta principijelnost? Engleska, — jer o 
Francuskoj i Sovjetskoj Rusiji ne treba voditi računa, budući da one 
i onako ne pokazuju odlučno, što zapravo hoće, a što zapravo ne će. 

Minhenski sporazum nije donio definiciju mira, usvojeni princip, po- 
stavljenu i prihvaćenu vrednotu, nego nije bilo dovoljno razloga za rat, 
po računu Engleske i društva. 

Svijet je izbjegao časovito ratu, ali nije sigurno 
osvojio nikakvu vrednotu, skojom bi se dalo u miru 
živjeti. Oni koji su dobili minhenskim mirom, postavili su princip 
narodnog samoodređenja, oni koji su izgubili tim mirom, — bezna- 
čelnosuprihvatilimir. Tu je središte odgovornosti, tu je izvor 
nemira i nesolidnog razvitka. Dakle jedno je mir kao neratovanje, a drugo 
je postavljena odgovornost u neratovanju. 

Engleska, Francuska, Sovjetska Rusija i Čeho-Slovačka utvrdili su . 
svoju odgovornost u neratovanju — neprincipijelno. Otuda izlazi ono osje- 
ćanje o nečasnosti, makar je izbjegnut rat, otuda je i mogla doći kvalifi- 
kacija izdaje i svaljivanje krivnje, tko je trebao prvi navaliti, pa da 
onaj drugi priskoči u pomoć, a drugome treći i t. d. 

Svijet je veseo i zadovoljan što nema rata, ali ne osjeća nikakvo mo- 
ralno bogatstvo i uznos, jer mu je mir dan kao posao, kao rezultat posla, 
istina vrlo teškog i napornog 


Poljska 

Poljsku malo tko razumije, jer je ona spočitavala Čeho-Slovačkoj za 
ono što ima u vlastitoj kući. Ukrajinci postoje u Poljskoj, kao što su po- 
stojali Slovaci u Čeho-Slovačkoj; uzalud nijekanje. Činjenice izbijaju kao 
nužnost, koja se može osvetiti tvrdoglavom. 

Nitko, međutim ne može tvrditi, da Poljaci nijesu imali pravo, što 
su se brinuli za svoje sunarodnjake. Po svemu sudeći, ovi su doista bili 
potlačeni i može se lako shvatiti njihovu bojovnost i odlučnost. Česi su 

vršili nepravednu kolonizaciju, silili su poljsku djecu da polaze samo 
češke škole, prijeteći roditeljima otpustom iz službe, uskraćivali su dužne 
subvencije za poljske škole, zabranjivali poljske listove i društva, izi- 
gravali izbore, i t. d. Osim toga službena češka politika vodila je prema 
Poljskoj izrazitu neprijateljsku politiku na međunarodnom području, a 
posebno u Francuskoj. 

Zahtjev Poljske za Tješinom nije nikakva tajna, jer je taj zahtjev 
javno i neprestano podržavan. Nepoznavaoci međunarodne politike su se 
iznenadili isticanjem zajedničke granice između Poljske i Mađarske. 
Međutim prijateljstvo između te dvije države više puta je ozbiljno na- 
glašeno, i u štampi se o ovoj zajedničkoj granici raspravljalo. Dakle u 
stvari Tješina i Mađarske poljsko je prijateljstvo bilo nesumnjivo. Manje 
je jasan odnos između Poljske i Njemačke, kad se vrlo dobro zna za pri- 
like u Danzigu i za raspoloženje samoga naroda. No kako se vidi, obje 
su zemlje našle dodirnu točku, koja je bila u konkretnom slučaju vrlo 
čvrsta. Dakako, tome je mnogo doprinijela neuspješna francuska politika. 
Pilsudski nije htio biti vazal Francuske u međunarodnoj politici, a Fran- 
cuska nije znala za drukčiji odnos prema svojim manjim i većim savezni- 
cima, opijena versajskom pobjedom. Kasnije više nije mogao pomoći ni 
zajam Poljskoj, ni putovanja francuskih ministara inozemnih poslova u 
Poljsku. 

Očito se vidi, da se Poljska okoristilanačelomnarod- 
nog samoodređenja, no nije ga postavila kao supe 
riornu vrednotu, jer bi onda morala vrlo ozbiljno razmišljati o 
Ukrajincima u Poljskoj, i poštivati volju onih Ukrajinaca u Čeho-Slovač- 
koj, koji su danas u daleko većoj slobodi, nego što bi bili, da dođu u 
Poljsku, i koji, prema tome, ne će u Poljsku. 

Tko zna, međutim, da li je baš dobro igrati se s načelima, jer se to 
može i osvetiti. Čeho-Slovačka se igrala s načelom demokracije, i izgubila 
je bitku u najdemokratskijem načelu — načelu samoodređenja! 


Slovačka 


Velika je to stvar, kad se čitav jedan narod izjavi zadovoljnim, u 
pobjedi načela i prava, koje može izdržati kritiku sa svake 
strane. Zadovoljstvo Slovaka je veliko, jer ne znači pobjedu sebičnosti, 
već pobjedu načela, za koja se slovački narod borio sjajnom ustrajnošću, 
i koja je sam postavio. 

Sjajne su riječi sadanjeg vođe slovačkoga naroda Dr Tise: Slovačka 
Hlinkina stranka nije u borbi za pravo naroda nikad učinila stranač- 
kom stvari veliku ideju nacije. Ona se uvijek trudila za jedinstvom svih 
Slovaka, koje je danas postignuto. I kao što u borbi nismo nikoga izlu- 
čivali, to ne isključujemo ni danas nijednoga Slovaka u izgradnji slobodne 
Slovačke; naprotiv, mi pozivamo svakoga, koji želi dobro slovačkom na- 
rodu, jer mi hoćemo da zajednički stvaraju sve slovačke pameti i sve 
slovačke ruke. 

Naš nacionalizam nije bio nikada negativan, i u budućnosti će biti 
stvaralačka snaga čitavoga našega djelovanja. Mi ćemo nastojati da damo 
punu snagu svim historijskim izvorima našega nacionalizma. Naš naciona- 
lizam nije nikada značio mržnju prema Česima, i stoga ćemo u budućnosti 

samo i jedino naše čuvati. Tuđe ne želimo, i priznajemo svakome što mu 
pripada. No kao malom narodu stalo nam je do svakoga Slovaka i do 
svakog pedlja slovačke zemlje. Slovački je narod uvijek nastojao živjeti sa 
Svim svojim susjedima u miru i harmoniji. Takvo će nastojanje i dalje 
zadržati slovački narod i njegova vlada. Mi hoćemo izgraditi našu zemlju 
na kršćanskim temeljima i t. d.« 

Svakako je tragična pojava, da su Česi morali doživjeti ideološki me- 
đunarodni i nutarnji slom sa silnim posljedicama, da bi Slovaci mogli 
uspjeti. Ako mjerimo vrijednost slovačkoga zadovoljstva i češkoga neza- 
dovoljstva, moramo svakako priznati višu, superiorniju vrijednost slo- 
vačkom zadovoljstvu, jer je ono afirmacija jednoga universalnoga prin- 
cipa i jedne poštene borbe. 

Kao što se vidi, u svakom zlu ima i dobra. 

Pojavom odgovorne Slovačke dobivamo u europskom kolu novu 
priznatu zajednicu. Stoga je svakako važno znati u kakvim se principima 
pojavljuje. 

Očevidno, prema izjavama svojih prvaka, kao nacionalna i kršćanska 
zemlja. U ovim osjećajima seborila, unjimajei pobje 
dila. 

: * 

Iz svega što sam napisao vidi se dosta jasno, da svijet ne živi u cje- 
lini svojih događaja, u razvijanju pojava izvan logike. 

Društveni život Europe ima svoje zakone, koje je nužno sve više 
upoznavati, da bi se moglo što pravilnije misliti i raditi. 

Sve ono, što su nam ostavljale generacije, kroz vjekove, učenjaci, 
filozofi, male i velike duhovne, narodne, državne tvorevine ne da se bri- 
sati samovoljom boljševičkoga duha, kojim je disao »mir, demokracija i 
kolektivno sigurnost«, a kojega nose rušitelji Europe: marksisti, masoni 
i svi njihovi prijatelji. 

Ako ovaj duh doživljava neuspjehe možemo se veseliti. 

Dakako, mi ne možemo dokazati, da je sve izvan toga za opravdano 
veselje, jer doista i nije. Ivan Oršanić 


Srećko Karaman: 
JESENJA PRATNJA 


Putevi mokri i puni blata, jer padaju kiše, 
žuto lišće po putu, tišina u baštama, 

kašalj za uglovima, lica žuta, oči umorne, 
stvarima blijedi sjaj u našim maštama. 


Sa tornjeva zvone češće zvona i to mrtvački, 
usta piju tugu, a ostalo magle skrivaju 

po planinama, gdje vrhovi hladni miruju 

i opiti visinom o ljetnom suncu snivaju. 
Magle se spuštaju, vlagom nas obvijaju, 
tihi nam nemir s tugom u oči spremaju, 
Prolaze lica i mnogo nas s prošlošću spajaju, 
dok svaki dan ćutimo nove želje se javljaju. 

SADRŽINA NARODNE IDEJE U NACIONALNIH 
SOCIJALISTA 


Priključak Austrije i Sudetske Njemač- 
ke zaokupio je cijeli svijet, Ba je od vrlo 
* ' velikog interesa upoznati ideološke osno- 
ve; koji su inicirali ova dva događaja, 
kao i mnoge druge, koji još mogu nastu- 
piti. 
Zbog toga donosimo autoritativne izja- 
ve, koje mogu razjasniti mnogo toga, što 
je važno i vrijedno znati. 


E rogran Nacionalno Socijalističke Njemačke Radničke Stranke 
od 25. FI. 1920. 

1. Tražimo sjedinjenje sviju Nijemaca na temelju prava samoodre- 
djenja naroda u Veliku Njemačku. ' 

2. Tražimo ravnopravnost njemačkoga naroda s ostalim narodima, 
ukidanje mirovnih ugovora sklopljenih u Versailles-u i St. Germainu. 

U komentaru, koji je u ime stranke za program sastavio 
Gottfried Feder, kaže se: k točki 1: 

»Svi, koji su njemačke krvi, živjeli oni danas pod danskom, poljskom, 
češkom, talijanskom ili francuskom vlašću, valja da se sjedine u njemač- 
kome Reichu. Ne tražimo za se ni više ni manje, nego li se tražilo u 
korist naših neprijatelja: pravo Nijemaca da se samoodredjenjem priključe 
materi zemlji — njemačkoj domovini. 

Ne odričemo se nijednoga Nijemca u sudetskoj Njemačkoj, u Elzas- 
Lotaringiji, u Poljskoj, u koloniji društva naroda — Austriji i austrijskim 
nasljednim zemljama. No taj zahtjev ipak ne sadrži nikakve imperijali- 
stičke tendencije, već je jednostavan i naravan zahtjev, koji svaki jak 
narod postavlja i priznaje kao nešto, što se samo po sebi razumije«. 

K točki 2. stranačkog programa kaže Gottfried Feder: 

»Nerijetko baš najbolji, najvrijedniji, Wikingima najsličniji Nijemci 
odlaze kao nosioci kulture u dalek svijet — kao inženjeri, istraživači, 
učenjaci, trgovci, liječnici. Oni su pripadnici velike njemačke narodne 
obitelji, od koje se ne žele odijeliti i koja ih ne smije izgubiti. Pripada 
im pravo, da ih domovina zaštićuje i u inozemstvu. Ti Nijemci ne smiju 
biti tek kulturno djubre, već svijesni predstraže, prvoborci Nijemstva 
na svijetu — ne smiju biti »apostoli ljudstva«, već nosioci nordijske 
misli. Nije zadaća Nijemaca u inozemstvu i naših predstavništva da se 
»užive u tudju osebujnost«, već da sačuvaju njemačku osebujnost, višu 
njemačku vrstu«. 


»MEIN KAMPF« 


»MeinKampf«, glavno književno djelo Adolfa Hitlera, pi- 
sano u tamnici god. 1923-24. sadrži gotovo sve osnovne ideje njemačkog 
kancelara, koje je nakon preuzimanja vlasti stao provoditi u život jednom, 
u političkom svijetu, iznimnom dosljednošću. Tu su na bezbroj mjesta 
izneseni samonikli pogledi Hitlerovi na nacionalni problem njemačkog 
naroda i bijele rase. Iznijet ćemo samo nekoja osobito značajna mjesta: 

i. umu 





»Čovjek pojedinac može bez zaprijeke promijeniti jezik, t. j. može se 
stati služiti drugim jednim jezikom; no on će tada novim jezikom izricati 
stare misli; njegova nutrina i bit ostat će neizmijenjeni«. 

»Narodi, koji se bastardiraju ili daju bastardirati, griješe protiv volje 
vječne providnosti, pa ako ih onda jači narodi upropaste, to im nije na- 
nesena nepravda, već je naprotiv uspostavljena pravda. Ako jedan narod 
ne će više poštivati osebujnosti svojeg, od prirode mu danog i u krvi 
usadjenog značaja — to se ne ima pravo tužiti na svoju propast«. 

»Bila je prava žalost, kako se u zadnjih sto godina u tim krugovima 
igralo — često u najboljoj vjeri — s riječju »germanizacija«. Ja se sam 
sjećam, kako je u mojoj mladosti baš taj izraz dovodio do upravo nevje- 
rojatnih zabluda. Čak u svenjemačkim krugovima moglo se u to vrijeme 
čuti, da bi austrijskom Nijemstvu uz krepku pripomoć vlade bila uspjela 
germanizacija austrijskih Slavena. Kod toga si nitko nije bio ni najmanje 
svijestan toga, da se germanizacija može provoditi samo na tlu, a nikada 
na ljudima. Jer ono, što se općenito razumijevalo pod riječju germaniza- 
cija, bijaše tek prisilno izvanjsko preuzimanje njemačkoga jezika... Da 
je svaka takva germanizacija u suštini degermanizacija (Entgermanisie- 
rung), to našem gradjanskom nacionalnom svijetu nije došlo do svijesti. 
Jer kad bi danas oktroiranjem jednog općenitog jezika do sada vidljive 
razlike medju narodima bile premoštene i konačno izbrisane, to bi zna- 
čilo početak bastardizacije i po tom u našem slučaju ne germanizacije, 
već uništenja germanskoga elementa. U povijesti došlo je često do toga, 
da je jednom osvajalačkom narodu posredstvom mehaničke sile uspjelo 
pobjedjenima nametnuti svoj jezik — ali nakon tisuću ljeta govorio je 
njihov jezik jedan drugi narod i time su pobjednici postali u stvari po- 
bjedjenima«. 

»Takove krive predodžbe živjele su u t zv. nacionalnim krugovima 
ne samo u Austriji, već i u samoj Njemačkoj. Politika prema Poljacima 
u smislu germanizacije istoka, koju su toliki tražili, počivala je žalibože 
gotovo uvijek na toj istoj zabludi. I tu se držalo, da je germanizacija 
poljskoga elementa moguća posve izvanjskim jezičnim ponjemčenjem Po- 
ljaka. No i tu bi rezultat morao biti nesretan«. 


e»... 8. >>» 2... o. 


»Najviša svrha narodne države jest skrb za očuvanje onih rasnih sa- 
.stojina, koje kao tvorci kulture tvore ljepotu i dostojanstvo jednog višeg 
ljudstva. Mi kao Arijci možemo si kao državu predočiti dosljedno samo 
živ organizam jedne narodnosti, koji ne samo da zajamčuje opstojnost te 
narodnosti, već je razvojem njenih duhovnih i idealnih vrlina privodi 
najvišoj slobodi«. 

»Vrijednost jedne države ne može se mjeriti prema njenoj kulturnoj 
visini i njenoj snazi u okviru ostaloga svijeta, nego samo isključivo po 
stepenu korisnosti te države za narod, o kojemu se radi«. 


»Mogućnost, da jedan narod stekne opet svoju nezavisnost, nije apso- 
lutno vezana na kompaktnost državnog područja, već prije svega na po- 

stojanje jednog, ma kako malog ostatka tog naroda i te države, koji je u 
posjedu potrebne slobode i kao takav ne samo nosioc duhovne zajednice 
čitavoga naroda, već i pripremalac vojničke oslobodilačke borbe. Veća je 
nesreća, ako jedan narod od sto milijona, samo da očuva državnu kom- 
paktnost, zajednički uzme na se jaram ropstva, nego ako li se takav 
narod i takva država razbiju — ali jedan dio barem ostane u posjedu pune 
slobode. Naravno pod predpostavkom, da taj slobodni ostatak države 
bude ispunjen svetom misijom, da mu je ne samo bez prekida proklami- 
rati duhovnu i kulturnu nedjelivost čitave nacije, već da mu je praviti 
oružane priprave za konačno oslobodjenje i ponovno sjedinjenje nesretnih 
potlačenih dijelova naroda«. 

»Danas me vodi samo trijezna spoznaja, da se izgubljena područja ne 
dadu natrag povratiti gipkošću jezika izbrušenih parlamentarnih gubica, 
već da ih valja steći britkim mačem, t. j. krvavom borbom «. 

»Vanjskopolitička razmatranja ne mogu se temeljiti ni na kojem 
drugom stajalištu, negoli na tom: »Koristi li to našemu narodu sada, ili 
će mu koristiti u buduće — ili će mu biti na štetu«. To je jedini apriorni 
nazor, koji važi kod rješavanja takvih pitanja. Svako drugo gledište: 
stranačko, vjersko, humano, valja potpunoma isključiti«. 

»Zadaća je narodne države, da osigura opstanak našoj u državi sje- 
dinjenoj rasi na ovome planetu, i to tako, da stvori zdrav, prirodan omjer 
izmedju broja i porasta naroda s jedne, te veličine i dobrote zemlje i tla 
s druge strane«. 

»Jao nama, kad bi se i naš pokret, umjesto da se sprema na boj, 
vježbao u protestima«. 

»Zahtjev, da se uspostave granice od godine 1914. politički je nesmi- 
sao, po svom opsegu i posljedicama tako velik, da graniči na zločin. Bez 
obzira na to, da su granice Reicha 1914. bile sve prije nego li logične. 
One u istinu niti su bile potpune vidom na okupljanje sviju ljudi nje- 
mačke narodnosti, niti razumne vidom na geografsko-vojničke potrebe. 
One nijesu bile plod promišljenog političkog djelovanja, već to bijahu ča- 
sovite granice stvorene u jednoj u nikojem pogledu dovršenoj političkoj 
borbi — djelomično dapače posljedica igre slučaja«. 

»Tko govori o misiji njemačkoga naroda na svijetu, treba znati, da ta 
leži samo u tvorbi jedne države, čija najviša zadaća će biti, da uščuva i 
promiče nepovredjene najplemenitije sastojine naše nacije, što više i či- 
tavoga ljudstva« .... »Njemački Reich kao država svih Nijemaca imat će 
zadaću, da najvrijedniju baštinu rasnih  praelemenata ne samo skupi i 
promiče, već da ju lagano, ali sigurno privede do gospodujućeg položaja«. 


Iz Hitlerovog govora održanog dne 17. svibnja 1933 u Reichtstagu. 


»Kroz mnogo vijekova razvijahu se evropske države i njihove granice 
na temeljima shvaćanja, koje bijaše skroz na skroz državno. S pobjedo- 
nosnim prodorom nacionalnog principa u prošlome stoljeću niknuše klice 

brojnih konflikta, jer države, koje su počivale na drugim pretpostavkama, 
nijesu uvažavale te nove ideale. Na koncu svjetskoga rata doista nije 
moglo biti uzvišenije zadaće za jednu istinsku mirovnu konferenciju, 
negoli da u jasnoj spoznaji te činjenice provede nov poredak evropskih 
država, koji bi taj princip ostvario do skrajnjih granica mogućnosti. Što 
točnije bi se u tome poretku državne granice pokri- 
vale snarodnim granicama, to više se je dalo odstra- 
nitiuvjetazabudućesukobe. Takvo teritorijalno preuredjenje 
Evrope na temelju stvarnih etničkih granica bilo bi ono historičko rje- 
šenje, koje bi vidom na budućnost pobjednicima i pobjedjenima dalo 
vjeru, da gubici u krvi kroz veliki rat nijesu bili posve uzaludni, jer je 
po njima svijetu stvoren temelj za jedan istinski, trajni mir. U istini 
pala je odluka medjutim — dijelom iz neznanja, dijelom iz strasti i mrž- 
nje — za takva rješenja, koja su nosila klice novih sukoba već u svojoj 
nelogičnosti i nepravednosti... | 

Kad u tom času govorim svijesno kao njemački nacionalni socijalist, 
to želim u ime nacionalne vlade i čitave nacionalne revolucije obznaniti, 
da smo upravo mi u toj mladoj Njemačkoj ispunjeni dubokim razumije- 
vanjem za jednake osjećaje i shvaćanja, kao i za opravdane životne po- 
trebe ostalih naroda. Generacija ove mlade Njemačke, koja je do sada 
poznavala samo bijedu, jad i tugu vlastitoga naroda, previše je pre- 
trpjela pod tim ludilom, a da bi mogla namjeravati, da jednaku nesreću 
nanese drugima. Naš nacionalni socijalizam princip je, koji nas kao nazor 
na svijet načelno općenito obvezuje. Dok u beskrajnoj ljubavi stojimo uz 
našu narodnost, poštujemo nacionalna prava i drugih naroda — i to 
upravo po tom našem nazoru na svijet — te bismo s njima željeli iz du- 
bine srca živjeti u miru i prijateljstvu. 

Stoga je za nas nepoznat pojam germaniziranja. Mentalitet prošloga 
vijeka, po kome se vjerovalo, da se možda iz Poljaka i Francuza dadu 
stvoriti Nijemci, baš nam je tako stran, kao što smo spremni strastveno 
se braniti proti svakog obrnutog pokušaja. Za nas su evropske nacije oko 
nas gotove činjenice. Francuzi, Poljaci i t. d. nama su susjedni narodi i mi 
znademo, da se ne da zamisliti nikakav povjesni proces, koji bi tu stvar- 
nost mogao izmijeniti. Bila bi sreća za svijet, da su u Verssailleskom 
miru te realnosti bile priznate i vidom na Njemačku. Jer zadaća bi jednog 
trajnog mirovnog djela morala biti, da liječi i zatvara rane, a ne da 
stvara nove, a stare ostavlja otvorenim«. 


Hitlerov govor održan u predvečerje izbora u Danzigu 14. V. 1933. 
(Citirano prema »Siidtiroler, 15. V. 1933) 


...»Kao što vidimo svoju zadaću u održanju, njezi i poboljšanju na- 
šega naroda, tako smo ispunjeni poštovanjem prema jednakome uvjerenju 
ljudi druge nacije. Kao što mi nacionalni socijalisti odbijamo, da se iz 
stranih naroda stvaraju Nijemci, tako se fanatički branimo od pokušaja, 
da se ljudi njemačke narodnosti otrgnu od svoga naroda. Kao što smo 
pokretani spoznajom, da rat baca svijet u bijedu i nesreću, tako nas za- 
dužuju ljubav prema domovini, koju nam valja zastupati. Nacionalni 
socijalizam ne poznaje politiku pograničnih korektura na račun stranih 
naroda. 

Mi ne ćemo rata sa svrhom, da se nekoliko milijuna ljudi privede 
Njemačkoj, koji ne žele, pa i ne mogu biti Nijemcima. Nikada ne ćemo 
kušati podvrgnuti si tudje ljudstvo, koje nas u svojoj nutrini mrzi — a 
za koje bismo na ratištima morali žrtvovati milijone muževa, koji su nam 
dragocjeni i koje ljubimo. Ali baš zato vezani smo još više uz one, koji 
pripadaju našemu narodu, koji su naše krvi i govore našim jezikom«. 


Hitler pred vodjama SA. SS. i Stahihelma u Godesbergu 
19. VIII. 1933. 


...»Polazeći sa stanovišta narodne misli odklanjam germanizaciju 
ljudi i naroda, koji su našemu narodu strani, jer takva germanizacija ne 
bi značila osnaženje i pojačanje, već naprotiv slabljenje naše rasne 
jezgre«. 


Hitlerov govor na radiu nakon istupa Njemačke iz Lige Naroda 
(14. listopada 1933) 


....»Povijest zadnjih 150 godina morala bi bila u svom promijenlji- 
vom toku poučiti obadva naroda (njemački i francuski, op. prev.), da 
bitne promjene uza sve žrtve u krvi nijesu više moguće. Kao nacionalni 
socijalist odbijam sa svim svojim pristašama uslijed naših nacionalnih 
principa pomisao da ljude tudje narodnosti, koji nas nikada ne će ljubiti, 
steknemo krvlju i životom onih, koji su nam mili i dragi. Bio bi veličan- 
stven dogodjaj za sve ljudstvo, kad bi obadva naroda jednom za uvijek iz 
zajedničkog života isključili silu. 

Njemački narod na to je spreman. 

I dok otvoreno upotrebljavamo prava, koja nam daju i sami ugovori, 
to jednako otvoreno izjavljujem, da mimo toga za Njemačku izmedju 
obih zemalja ne postoji nikakav teritorijalni spor. Poslije povratka sar- 
skog područja Njemačkoj mogao bi samo još ludjak pomisliti na moguć- 
nost rata izmedju obadviju država, za koji s naše strane ne postoji ni- 
kakav razuman i opravdan razlog. Jer nitko ne bi mogao tražiti, da se 
uništi milijonski broj cvatućih ljudskih života, e bi se postigla jedna ko- 
rektura sadašnjih granica problematičnog opsega i isto takve vrijednosti«. 


Hitlerov govor u Sportpalastu 24. listopada 1933. 

...»U Evropi žive Nijemci; u Evropi žive Poljaci. Jedan i drugi narod 
morati će se na to naučiti, da zajedno žive i da se snose. Niti se mogu 
Poljaci tako držati, kao da na evropskoj karti nema njemačkoga naroda, 
niti smo mi tako nerazumni, da bismo se htjeli ponašati, kao da nema 
Poljaka. Mi znademo: oba naroda su tu i jedan mora s drugim zajedno 
živjeti«. 


Hitler u Reichstagu 30. siječnja 1934. 

»Nacionalno sacijalistička rasna misao i rasna spoznaja, koja joj je 
temelj, ne dovodi do podcjenjivanja i niže ocjene drugih naroda, već do 
spoznaje zadaće, koja se postavlja za svrsishodno očuvanje i razvijanje 
života vlastitoga naroda. Po tome dovodi do naravskog poštivanja života 
i osebujnosti drugih naroda. Ta misao oslobadja stoga vanjskopolitičku 

djelatnost od svih pokušaja podjarmljivanja stranih ljudi, da se nad 
njima vlada ili da ih se kao puku masu brojeva nasiljem na jeziku kuša 
utjeloviti u vlastiti narod. Ta nova misao obvezuje nas na jednako silnu 
i fanatičku predanost životu, a po tom i časti i slobodi vlastitoga naroda, 
kao i na poštivanje časti i slobode drugih naroda. Ta misao stoga može 
poslužiti kao mnogo prikladnija baza za istinsko primirenje svijeta, 
nego li posve imperijalistički zamišljeno i provedeno sortiranje naroda 
na pobjednike i pobjedjene, na narode u posjedu prava i na obes- 
pravljene«. 


v. Papen na proslavi njemačke škole 10. rujna 1933. 
(citirano prema »Der Montag« 11. 10. 1933) 


....»Ja sam već prije istaknuo i želio bih danas ponoviti, da zadaću 
smišljenog preuredjenja Srednje Evrope ne mogu rješiti samo privredni 
kongresi i konzorciji za davanje zajmova. Novo uredjenje tog prostora 
traži naprotiv priznanje onih državnika, kojima je vječno u ustima riječ 
o osiguranju mira, da asimilacija, usisavanje skupina druge narodnosti 
unutar vlastitih državnih granica nikada nikome nije donijelo u unutar- 
njoj politici koristi. Nasilno prignječavanje narodnosti otudjuje ove samo 
od nove države. Narodno pravo na materinji jezik i očuvanje osebujnosti 
nezastariva su, od Boga dana prava — i njihova zaštita leži u interesu 
države. .... Balkanizacija Srednje Evrope, koju nam doniješe ugovori 
u pariškim predgradjima, posljedica je liberalnog devetnajstog vijeka, 
koji će nacionalni socijalizam nadvladati. Upravo rat i njegove pouke 
obratiše Njemačku k novom jednom shvaćanju države. Mi smo prodrli 
do narodnog načina mišljenja. Misao samostojnosti naroda, koju je naš 
kancelar izrazio, kad je govorio, da nova Njemačka zabacuje svaku ger- 
manizaciju, velika je tekovina posljeratne Njemačke, velika spoznaja, 
koja otvara pute evropskoj saradnji i prebrodjenju zlosretnih napetosti, 
od kojih prijeti rasulo zapadnoj kulturi«. : 


v. Papen u »Deutsche Erde«, listopad 1933. 


....»Kod toga nam valja pogled s naroda, povezanog u državi — 
u Njemačkom Reichu — proširiti u pravcu narodne cjeline, koji seže 
preko granica Reicha. U tom pogledu naš narod zauzima u Evropi po- 
sebno mjesto, on je na svim granicama Reicha i Austrije u svojim nase- 
ljima izmiješan s drugim, stranim narodnostima. Nijemci su naseljeni 
u ne manje već u 20, od trideset evropskih država — i oni traže životna 
prava i afirmaciju svoje kulture i nesuženu egzistenciju. Narodne i držav- 
ne granice ne pokrivaju se i ne bi se posve mogle pokrivati ni kod pro- 
mjene granica. Stoga problem naddržavne nacionalne zajednice za nas 
Nijemce — ali ne samo za nas, već gotovo za sve narode istočne Srednje 
Evrope — spada u središte opće narodne politike. Poznavanje toga pro- 
blema mora stoga postati osnovnim stupom novoga shvaćanja. Tko uvijek 
pred očima drži spoznaju, da osim jedinstva država postoji i jedinstvo 
naroda, te si po tome stvara sliku njemačke nacije, taj je stekao novo 
shvaćanje. 

Biti će zadaća-nove Njemačke, a u prvome redu zadaća svih dijelova 
našega naroda, da stvori bolje uvjete za odnose medju narodima i na- 

rodnim skupinama, negoli ih Evropi dade versailleski sistem i prevarna 
zaštita manjina. Neobuzdanom nastojanju drugih naroda, da inorodne 
sastojine svojih država — medju tima i mnogo milijona naših sunarod- 
njaka — pritiskom i silom asimiliraju, bilo otimačinom zemlje, bilo uni- 
štenjem škola i crkava s materinjim jezikom, suprotstavio je kancelar 
Hitler već u govoru od 17. svibnja suprotni princip: poštivanje svake 
narodnosti i otklanjanje svake denacionalizacije. Asimilaciju, koja se 
danas posvuda vrši, želimo zamijeniti idejom jedinstva i čistoće svake 
nacije. 

Pravni poredak, koji je vidom na mješovitost narodnosti unutar 
pojedinih državnih granica potreban, morat će se u velikoj mjeri teme- 
ljiti na načelima autonomije i federalizma. Istom kada će u okviru poje- 
dinih država narodi i narodne skupine različite narodnosti živjeti u spo- 
kojnoj i pravno uredjenoj zajednici, dat će se urediti i odnosi od države 
do države u privrednom, kulturnom i konačno i političkom pogledu, u 
smislu evropske obnove«. 


_Alfred Rosenberg na kongresu NSDAP, u rujnu 1933. 

»Unutar bijeloga ljudstva, raznog porijetla i tradicije, poštujemo od 
prirode stvorene osebujne vrste, koje su sve bile dionikom zapadne kul- 
ture, bilo kao tako zvani mali narodi, bilo kao velike države. Iz te spo- 
znaje upravo nacionalni socijalizam ne želi — za razliku od novokapi- 
talističkog nacionalizma 19. vijeka — tlačenje stranih naroda, ali jednako 
odbija nad Nijemcima vršeno nasilje sa strane stranih naroda, država 
ili privatnih interesenata.« 


Alfred Rosenberg u Flensburgu, u listopadu 1933. 

»Mi otklanjamo propagiranje nacionalnoga socijalizma u drugim 
zemljama. Ne mislimo na to, da pokrenemo t. zv. narodnu svjetsku re- 
voluciju (včikische Weltrevolution). Priznajemo tradicije i uspomene 
sviju naroda i vjerujemo, da svaka nacija imade jezgru, iz koje će se 
razvijati njena struktura, njen državni i socijalni život. Forme će kod 
toga biti uvijek različite, a često i sadržaj«. 


Adolf Hitler pred Reichstagom 20. veljače 1938. 


»Znademo, da se u Evropi ne mogu povući granice, koje bi svakoga 
zadovoljile. Upravo bi stoga bilo to važnije, da se izbjegne nepotrebnom 
mučenju narodnih manjina, da se bolima zbog političke podijeljenosti 
ne dodaju još i boli zbog progona radi pripadnosti ovoj ili onaj narod- 
nosti. Dokazano je, da se s dobrom voljom na tom području dade naći 
put nagodbe, odnosno smirenja. No tko takvo smirenje kuša u Evropi 
silom spriječiti, taj će nužno jednog dana dozvati silu medju narode! 
Dok je Njemačka bila nemoćna i bespomoćna, bila je prinuždena, da 
mirno uzme na se progone njemačkih ljudi na našim granicama. Ali baš 
kao što Engleska svoje interese zastupa na čitavoj kugli zemaljskoj, tako | 
će i današnja Njemačka znati zastupati i čuvati svoje, doduše mnogo 
cgraničenije interese. A k tim interesima njemačkoga Reicha valja brojiti 
i zaštitu onih pripadnika njemačke nacije, koji sami uz naše granice 
nijesu u stanju osigurati si pravo na opće-ljudsku, političku i ideološku 
slobodu.« 

Govoreći o zadaćama Društva Naroda rekao je Hitler u istom go- 
voru: »Vi znate, gospodo zastupnici, kako je ta institucija zatajila. Niti 
je to bilo Društvo Naroda, jer su od početka ili kasnijim istupom u njem 
manjkale dvije velike velevlasti, niti je to bila institucija pravednosti, 
ili kako se to danas kuša drsko ustvrditi, institucija pravnih načela, već 
to bijaše institucija za održanje stanja, rodjenog iz tisućljetnih nepravda. 
Jer: ili je sila pravo, ili je pako sila nepravda. Ako je pako sila danas 
nepravda, tada bijaše sila i prije nepravda. A kako je današnji svjetski 
poredak bez sumnje stvoren akcijama sile i nasilja, tada je taj poredak 
jedno stanje, koje je stvoreno po nepravdi. Stoga Društvo Naroda na 
nikoji način nije branič jednog pravednog poretka, već je branič jednog 
stanja, rodjenog iz tisućljetnih nepravdi. 


Adolf Hitler u Sportpalastu 26. rujna 1938. 


»Za razliku od vanjske politike mnogih demokratskih država nje- 
mačka vanjska politika posve je jasna i ideološki vezana. Svjetski nazor 
nacionalnog socijalizma upravljen je na održanje i osiguranje njemačkoga 
naroda. Mi nemamo nikakvog interesa, da podjarmljujemo druge narode, 
niti želimo drugih naroda vidjeti pod našom vlasti. Mi želimo biti sretni 
na svoj način, a drugi neka budu na njihov. To jasno naziranje nalaže 
nam ograničenje ciljeva naše vanjske politike. Naši vanjsko-politički ciljevi 
točno su ograničeni i zbog toga ne vrludaju, niti su odredjeni slučajem. 
Oni su čvrsto odredjeni životnim potrebama njemačkoga naroda.«.... 

»Povijest ovoga problema (t. j. sudetsko-njemačkoga) počela je pod 
mottom samoodredjenja naroda u Srednjoj Evropi. Usprkos toga načela, 
i bez obzira na povijest, na nacionalna prava i na gospodarske moguć- 
nosti, stvarane su u Srednjoj Evropi nove države. Takvom postupku za- 
hvaljuje i Čeho-Slovačka svoj postanak. Ova država začeta je prvom 
laži — da postoji čehoslovački narod. Tu je laž Beneš morao izmisliti, 
da mršavi broj svojih sunarodnjaka nekako poveća. To mu je uspjelo, 
jer tadašnji državnici nijesu bili osobito obavješteni ni o geografskim, 
ni o nacionalnim prilikama u Srednjoj Evropi, te se nije smatralo po- 
trebnim, da se ispitaju Benešovi navodi. Uistinu pako neima nikakve 
čehoslovačke narodnosti, već postoje Česi i Slovaci, a Slovaci nijesu o 
Česima htjeli ništa čuti, već su željeli mir.« Tako su Česi po Benešu naj- 
prije anektirali Slovačku, zatim su uskratili samoodredjenje za tri i pol 
milijona Nijemaca. No ni to nije bilo dosta. Uzelo se još jedan milijon 
Madžara, zatim podkarpatske Ruse i konačno nekoliko stotina tisuća 
Poljaka. Tako je protiv prava samoodredjenja naroda i proti volje tih 
naroda nastala ta država, koja se nazvala Čeho-Slovačkom... « 

»Mi tražimo za se samo Nijemce, Čeha uopće ne želimo. Stoga sam 
izjavio g. Chamberlainu, kad se Njemačkoj vrati kraj sudetskih Nije- 
maca, i kad se riješi pitanje ostalih narodnosti u Čeho-Slovačkoj — i to 
mirnim putem, a ne nasiljem — da sam spreman Česima garantirati 
njihove državne granice.« Dr M. 

PROBLEM JAKOGA ČOVJEKA U POLJSKOJ 


U listu »Polska Zbrojna« u Varšavi iza- 
šlo je više članaka, koji postavljaju gor- 
nji problem. Zbog zanimivosti donosimo 
dva članka. Svi su članci inače izdani u 
posebnoj knjizi. 


Predgovor 

Narodi trebaju jakih ljudi. Njihovo postojanje ovisi o tome, da li ih 
imaju dosta. Historijska veličina naroda djelo je jakih ljudi. 

Zbog toga je sve rašireniji povik za jakim čovjekom. Uostalom, to 
geslo odgovara najdubljim težnjama i željama ljudske duše. Ono upada u 
oči svojom očevidnom ispravnosti. 

Biti jakim, bez sumnje je program i cilj dostojan čovjeka. To je 
program, koji danas nalazi mnogo izvršitelja i sljedbenika. 

Ne manjkaju takvi, koji hoće stvarati jakoga čovjeka. Međutim, 
možemo Ji imati povjerenje u svakoga od tih, koji daju recepte za jakoga 
čovjeka (mocnego czlowieka), da su ti recepti pošteni i ispravni. 

Što zapravo znači biti jak? Jak može biti čovjek na dobar i zao 
način. 

Na rđav način biti jak uopće nije teško. 

Dovoljno je malo bezobrazluka i nadutosti. Dostatno je dobro mišlje- 
nje o sebi i pouzdanje u svoju snagu. Jaki čovjek ovakve kategorije jest 
onaj, koji samoga sebe uzvisuje, i daje sebi rang zvučnim dekretom auto- 
reklame. 

Takav jaki čovjek u Poljskoj je posve obični tip. Na takvoga je bez 
sumnje mislio Norwied, kad je rekao, »da je Poljak velik, ali čovjek u 
Poljaku jest malen«. 

Ne trebamo takvog jakog čovjeka, u kojem nedostaje čovječnosti, ili 
je ima vrlo malo. 

Trebamo istinski, a ne prividno jakog čovjeka. Trebamo čovjeka jaka, 
kojega je veličina u plemenitosti njegove duše. 

Trebamo takvog čovjeka, koji će, po riječima Mickiewicza, usavrša- 
vanjem svoje duše povećati granice Domovine. 

I stoga je najdublja zadaća našega pokoljenja ojačanje čovječnosti 
u Poljaka, usavršenje narodne duše. 

Od izvršenja ove zadaće naše pokoljenje ne može odustati. To je 
stvar njegove časti, njegove vrijednosti; povijesne odgovornosti. Iz osje- 
Ćaja ove odgovornosti nastao je ciklus članaka, koji se nalaze u toj zbirci. 
Ovi članci bili su prije toga štampani u »Polskoj Zbrojnoj« (Naoružana 
Poljska) u okviru diskusije, za koju je dao povod članak o odgajanju mla- 
doga naraštaja. 

Svi glasovi, koji su tu skupljeni traže, da se odgoj jakoga čovjeka u 
Poljskoj osloni na doista trajnom temelju morala i katoličke vjere, da se 
građanski život i djelovanje podvrgnu disciplini najpozitivnijeg i najsi- 
 gurnijeg kodeksa prava Božjega. 

U tim člancima iznesen je nacrt odgojnog programa, koji je prilago- 
đen našem vremenu i moderniziran, i u kojem nad aktualizmom preteže 
vječno pravo. 

I revnost u isticanju toga prava, duboka pouzdana vjera, da se badava 
gradi kuća ili država, ako se gradi bez Boga — to je pojava, koja čini 
najdublji dojam i daje nam nadu u bolju budućnost Republike, koja raste 
u svojim granicama radi plemenitosti duša, njezinih građana i vojnika. 

Najčistijim zvukom ideje zvuči taj kodeks društvenog morala, koju 
proglašuju autori ove zbirke. 

Neposrednost njihovih izjava, nabačene misli i aktualnost sretno pri- 
bližavaju cijeli problem potrebama vremena i bude živi odjek. 

Geslo jakog čovjeka koje je iznešeno na tim arcima, dobiva oblik 
programa i pokreta, koji će pod znakom Križa i mača dati bogati dopri- 
nos stvaranju moderne Poljske, vjerne tradicijama otaca, ali i sposobne 
za glas sadašnjice. 

Uzimajući u ruke ovu knjižicu, nemojmo očekivati, da će ona na la- 
gani način laskati našim ambicijama za veličinom. Ona je pokusna mobili- 
zacija dugog i požrtvovnog rada oko jačanja vlastite duše za ojačanje 
Poljske. 

I svaki pošteni Poljak, koji čita te riječi pisane rukom i srcem voj- 
nika, mora se radovati, da u našoj vojsci vlada tako veliki duh, da 
poljski vojnik kuje svoju snagu: Oslanjajućisecijelimsvojim 
bićem na Boga«. (Jozef Stefan Czarnecki). 


Jaki čovjek — jaka država 

»Ljudska masa nije ništa — sve je čovjek«, rekao je Napoleon. I 

tako je doista. 
= To se vidi osobito u vojsci, kao organiziranoj masi kojoj je cilj po- 
bjeda na očigled smrt. 

U odlučnim trenucima, u časovima, kada četa klone duhom, u časo- 
vima panike zavladaju ličnosti jake i nepokolebive. 

Tu odlučuje samo jaki karakter. 

Za vrijeme bitke kod grada Brody između II brigade kavalerije i 
konjaničke armije Budiennoga, brigada je bila napadnuta sa svih strana, 
i vojnici su panično počeli bježati i gaziti jedan drugoga na uskom nasipu. 
Tada je spasi od poraza jedan čovjek — komandant 2. konjaničkog puka. 

Usprkos općeg neurednog uzmaka brigade major Rupp zaokrene svoj 
puk, zaustavi nasrt najbolje sovjetske konjaničke divizije, i na taj 
način spasi brigadu od uništenja. 

Da se istakne uloga toga čovjeka, treba spomenuti, da taj puk nije 
predstavljao osobito visoke vrijednosti, dok nije preuzeo nad njim zapo- 
vjedništvo major Rupp. Međutim, od toga časa postao je taj puk jedan 
od najvaljanijih. A ipak bio je to taj isti puk, ništa se u njemu nije 
promijenilo, osim jednoga čovjeka. 

A koliko je bilo ovakvih primjera u ratu, da je situaciju cijelog odje- 
ljenja spasio jedan vojnik — čovjek jakoga karaktera. 

Zato mora imati svaka četa u sebi takve jake pojedince, takve prvo- 
borce, koji će snagom svojega duha svladati duhovnu krizu drugih, i na 
taj način ih prisiliti na upornu ustrajnost i neprestano mAPrSKovanje u 
navali. 

Takvim prvoborcem mora prije svega biti časnik, jer u bojnoj krizi 
svraćaju se na nj oči odjeljenja, takvim prvoborcem mora biti podčasnik, 

kae onaj, koji živi najbliže vojniku. Takvi prvoborci moraju biti među 
samim vojnicima, kao hrptenjače svakoga odjeljenja i njegovi unutarnji 
stupovi. 

I zato moramo stvarati jake karaktere u redovima vojske, moramo 
razvijati zametke snage, i poštenja, koji se već nalaze u srcima vojnika, 
moramo vježbati moralne vrednote sistematskim i organiziranim napre- 
zanjem, tako kao što vježbamo u sportskim klubovima fizičke snage. 

Jer — »duh pojedinoga vojnika odlučuje o pobjedi« — naglašivao je 
uvijek maršal Pilsudski, — i samo onda pobjeđuje, ako je jak. 

Premda neprestano usavršavamo oruđe i oružje, premda se usavrša- 
vamo tehnički i taktički, to se ipak nameće silom željezne logike potreba 
usavršenjačovjeka. 

Jer, što ima netko od toga, što je fizički jak, što može biti savršeni 
taktičar ili tehničar, ako nema značaja; odmah se sruši pod pritiskom 
opasnih vojničkih situacija ili života. Što koristi vođi pilot, koji zna dobro 
letjeti i dobro strijeljati, ako nema snagu volje, da poduzme borbu i da 
se svladava. 

Njegovo stručno znanje ne će imati priliku da se pokaže, ako ga po- 
manjkanje značaja skloni da se izvuče iz borbe. Izdaci što ih država ulaže 
za njegovu izobrazbu, izgubljeno vrijeme, bit će uzaludno, a to samo stoga, 
što je zaboravljeno usavršavanje čovjeka, njegove volje i sposobnosti da 
vlada sobom. Takvo razbacivanje ne možemo si dozvoliti. Zajedno s vanj- 
skim usavršavanjem, stručnim, svaki poljski vojnik mora usavršiti i svoje 
nutarnje vrednote. I tu ne može biti pitanje dobre volje, nego neizo- 
stavna nužnost. Moramo stvarati željezna čovjeka, jer je samo takav 
čovjek sposoban suprotstaviti se brojnijemu neprijatelju od sebe. A u 
našim prilikama moramo neprestano računati s nadmoćnošću broja i teh- 
nike — zbog toga moramo vježbati u sebi volju, koja će biti sposobna 
ne samo da stvori ravnotežu, nego i nadmoć. 

A duhovna moć dobiva se isto tako kao i fizična, sistematskom i 
dosljednom vježbom. 

Ne će biti jak tek onaj tko o snazi govori, kao što športašem ne po- 
staje onaj, koji o športu samo govori, ili čita športske izvještaje. Moć, vo- 
lju i značaj treba vježbati. 

Vrhovni Vođa je naredio, da moramo Poljsku uzdizati, da bi škripalo 
u križima. Pa što ta »križa« budu jača, to će se Poljska jače dići Tu 
zapovijed može izvršiti potpuno samo čovjek ispravan i snažan; čovjek, 
koji se oslanja čitavim svojim bićem na Boga. 

Moramo odgojiti takve ljude, i kovati takve značajeve. Moramo 
stvoriti tip moralnih predvodnika, koji će primjerom svoje požrtvovnosti 
i osjećajem dužnosti zagrijavati druge, koji će djelovati ispravnošću i 
snagom na svoju okolinu, koji će biti sposobni u svako doba na sve žrtve 
za Boga i Poljsku. Čim je, naime, viši autoritet zbog kojega se žrtvujemo, 
tim smo sposobniji i za veće žrtve, tim više možemo iz sebe dati. A za 
stvaranje snažne Poljske, treba velikih naprezanja. 

Kome istinski leži na srcu dobro Poljske, taj će sigurno razumjeti, da 
bez takvih ljudi Poljska ne može biti velika, — taj će započeti radom oko 
izgradnje snage Poljske prije svega od sebe, od svoje volje — jer jaki 
čovjek —jakadržava. m... Preveo: G. I. 

PROBLEM HISTORIJSKOG I NACIONALISTIČKOG PRAVA 
U SUVREMENOJ EUROPI 


Sudetski je problem svršen, tješinski je dokončan, a onaj što ga po- 
stavljaju Madžari bit će takodjer dokončan. Krajevi, koji od cjelokupne 
čehoslovačke države predstavljaju skoro trećinu po stanovništvu i tre- 
ćinu površine tla, strateški i ekonomski veoma važni, osobito u indu- 
strijskom pogledu, odijeljeni su od državne cjeline i priključeni nje- 
mačkim, poljskim i mađarskim državnim cjelinama. 

Evropski su državnici prije dvadesetak godina dodijelili Sudete i 
tješinsku oblast Česima i uključili ih u državnu cjelinu čehoslovačke 
države, na osnovu historijskog prava, prava prošlosti od prije tisućgo- 
dišnjeg vladanja i upravljanja čeških kraljeva u tim krajevima. 

Međutim, danas, dvadesetak godina kasnije, europski državnici istih 
velikih vlasti odijeljuju te iste krajeve iz čehoslovačke državne cjeline 
i priključuju ih drugim državnim cjelinama, bez obzira na historijsko 
državno pravo, na državno pravo češkoga naroda iz prošlosti, i bez obzira 
na vrijeme kada su tim krajevima kraljevali češki narodni vladari. 

Prema tome, prije dvadesetak godina, za europske državnike velikih 
europskih vlasti vrijedilo je historijsko državno pravo i oni su ga uva- 
žavali. Naprotiv, danas, poslije dvadeset godina, za europske državnike 
istih velikih vlasti, historijsko pravo u istom slučaju, ništa ne vrijedi, 
i ono se nimalo ne uvažava. Dakle, pravo tisućgodišnje vrijednosti jedam- 
put se usvaja, a drugiput ne usvaja, u razmaku od dvadeset godina. 
Zašto? Zar može, u suvremenoj Europi samo pravo sile i pravo jačega, 
te pravo pobjedioca i pravo nadmoćnijega jedamput usvojiti, a drugi put 
poništiti svako pravo, pa i historijsko pravo na Sudete i njima slične 
krajeve, ili ima osim historijskog prava i koje drugo pravo, na osnovu 
kojega historijsko pravo ne vrijedi, i zbog kojega se historijsko pravo 
ne može usvojiti kao mjerilo za dodijeljivanje nekih teritorija u držav- 
nim cjelinama i opredjeljivanje izvjesnih krajeva narodnim individuali- 
tetima! 

Da vidimo. 

Historijsko državno pravo jest pravo prošlosti, pravo kamenih spo- 
menika i požutjelih pergamenata, pravo na osnovu slavnih mrtvih pre- 
daka i činjenica. Historijsko državno pravo je ubiti — 
prošlopravoimrtvo pravo. To je pravo, koje u današ- 
njici živi kao živa riječ na osnovu mrtvih slova i 
stvari. 

U prošlom vijeku, kada nacionalnasvijest još nije bila opća 
i kolektivna nacionalna vrednota, i kada duh nacionalističkog 
opredjeljivanja nije prožimao sve staleže jednog naroda, nego 
samo neke, historijsko pravo se iskorišćivalo i moglo se iskorišćivati kao 
pozitivna vrednota samo kao uzgojno sredstvo, s kojim se, — po znanju 
O svojoj prošlosti, a po tome znanju i po ponosu na svoju historijsku 
starost i slavnu prošlost, podizala nacionalna svijest, a s time i samo- 
pouzdanje, da se u životnoj borbi svoga naroda mora biti onakav, kakvi 
su bili najčasniji i najslavniji predci, i kao takav nastaviti, gdje su 
predci stali, a mnogi i pali. 

Međutim, pozivanje isključivo i jedino na historijsko pravo, kao na 
neko državno pravo na neke teritorije, ne samo da je bilo u prošlom, 
nego je ono i u današnjem vijeku — pravo milosti, pravo gentlementstva 
i kavalirštine! U stvari ipo biti — državnopravo — meku- 
šaca i gmizavaca, neodlučnjaka i nagodbenjaka, fra- 
zeraipozera,tekancelistaiboracaod perai papira; 
dakle — pseudoboraca. Na uspjesima svojih velikih predaka, 
takvi i njima slični ljudi, htjeli su i još uvijek hoće, da — u borbi za 
svoj narod i njegov teritorij — netko drugi dade mogućnosti, iz pošto- 
vanja, kavalirštine ili milosti prema velikim uspjesima još većih pre- 
daka i teških žrtava, da i mali potomci s nikakvim žrtvama postignu — 
velike uspjehe. Sljedbenici historijskog državnog prava smatrali su, da 
je historijsko pravo jedini razlog i dovoljan zahtjev, t. j. dovoljno pravo, 
na osnovu kojega će takvim sljedbenicima neka viša sila s neba ili 
zemlje dodijeliti ono što im ne pripada ili spriječiti odjeljivanje onoga 
što im pripada, na pr. u slučaju česko-njemačkog spora zbog Sudeta. 

U konstatiranju, da je neki narod nekada to i to bio, te to i to imao, 
pa da samo zbog toga taj narod mora to opet imati i mora to opet biti, 
nema životne vrijednosti. 

Zbog toga je danas u svoj Europi historijsko pravo kao državno 
pravo žive riječi o prošlim stvarima, na osnovu mrtvih slova — total- 
nanemogućnost,neshvatljivosti preživjelost. Čak što 
više, u izvjesnim slučajevima današnjice, takvo je historijsko državno 
pravo upravo — ludost. Tako bi se daleko otišlo, na pr. u suvremenoj 
Europi, kada bi recimo, na osnovu isključivog historijskog prava kao je- 
dino dovoljnog državnog prava, Mussolini počeo zahtijevati sve ono što 
je imao Cezar, Franco — Karlo IV španjolski, Lebrun — Napoleon, a 
Oto Habsburški sve ono s čim je vladao njegov djed i pradjed. 

Specijalno u srednjoj Europi danas je historijsko pravo, sasvim 
mrtvo pravo. Slučaj njemačko-češkog sukoba u sudetskom problemu o 
tome najviše svjedoči. Iako se u tome slučaju nije uvažilo historijsko 
pravo, kao pravo današnjih generacija na krajeve predtisućne Češke, 
koje danas nastavaju Nijemci, — krivica svakako nije u današnjim ge- 
neracijama, i u onima od prije tisuću godina, dakle generacijama čeških 
narodnih vladara, nego u generacijama — mekušaca, lijenčina, karije- 
rista, nedovoljno odlučnih i borbenih, kao i izdajica, koji su dopustili 
da su se Česi u Sudetima iz godine u godinu odnarođivali, a sudetski 
krajevi kraj po kraj germanizirali i oduzimali. Ako se netko germanizira, 
mađarizira i t. d., za tako nešto svakako nisu krivi samo Germani i 
Madžari, i njima slični, nego i svi oni, koji su dali da ih se odna- 
rođuje, idopustilidaih se odnarođuje. Ako su danas Su- 
deti česka zemlja, na osnovu historijskog državnog prava, a sudetski 
stanovnici Nijemci, za to nisu krivi današnji Nijemci. Prokletstvo se 
dakle više mora baciti na Čehe iz prošlosti, nego na Nijemce iz sadašnjosti. 

Prema tome, historijsko pravo ima u suvremenoj Europi vrlo malo 
objektivnih razloga kao neko opravdano državno 
pravo. U Europi ono se gdjegdje može poklapati s drugim pravima, 
ali radi čestih seoba naroda, po tome ratova, zatim miješanja naroda i 
hegemonskih vladavina, te nacionalističkih svijesti, kojima su prožete 

mase, historijsko pravo u najviše slučajeva nije u skladu i ne poklapa 
se s državnim pravom. Na taj način historijsko pravo ne samo da je 
prošlost i preživjelost po sadržaju, nego je ono ista takva prošlost i pre- 
živjelost i po primjeni kao kriterij za državno pravo! 

Zbog toga, ukoliko je gdjegdje i bilo primjenjeno, te se još i danas 
gdjegdje primjenjuje, u najviše je slučajeva to bila više običnaostva- 
renahegemonijaiekspanzija,negoobjektivnopravo. 
Tako, na pr., situacija, koja se bila komplicirala do ratne opasnosti u 
slučaju sukoba Čeha i Nijemaca, samo zbog jedne hegemonije na osnovu 
historijskog prava, još bi se bila komplicirala i do rata, da se iz pošto- 
vanja prema historijskom pravu nije poštovalo nacionalističko pravo. 

Jednom pravu na osnovu prošlosti, jednom pravu na osnovu mrtvih 
stvari, jednom pravu čija životna snaga i objektivno pravo izvire: iz 
mrtvog slova na papiru, i jednom pravu iz prošlosti suprotstavilo se 
jedno pravo iz sadašnjosti, jedno pravo na osnovi današnje realnosti 
i konkretnosti, jedno pravo na osnovu živih ljudi i 
jedno pravo čijaživotnasnagaiobjektivno pravo ne 
izvire iz mrtvog slova na papiru, nego čija životna 
snaga izvire iz nacionalističke svijesti i nacionali- 
stičkogduha,kojinetrpiropstva,zatoštohoćeda bu- 
de svojna svome — domu njemačkome. 

Zbog toga u suvremenom državnom pravu suvremeni Siropaka 
državnici više ne pitaju, čije je to i to bilo nekada, nego čije je to i to 
sada. Oni više ne razmatraju, kome je to isto pripadalo davno prije, 
nego razmatraju, kome su privoljele mase, na osnovu jednog neprisi- 
ljenog načina izražaja volje. Na osnovu jednog plebiscita, pod kontro- 
lom međunarodnih izaslanika, neka se odluče i opredijele sami kuda 
hoće, a ne da se opredijeljuju kako hoće drugi, t. j. hegemonski samo- 
zvani tutori, na osnovu svojeg hegemonskog načina vladanja, po kojemu 
suvremene pseudoparlamentarne vladavine umiju tako prepredeno isko- 
ristiti tehniku izražavanja kolektivne volje pojedinaca. 

Dakle, po suvremenim shvaćanjima europskih državnika i po suvre- 
menim odlukama minchenskog sporazuma, ne odlučuju više: knjige sta- 
rostavne, ili molitva sv. Vaclava, ili neke požutjele pergamene, ili histo- 
rijska data, ili jedan koji vlada s drugim. 

Na taj način historijskom pravu, kao državnom i državotvornom 
pravu, suprotstavilo se u današnjici — jedno današnje pravo, živo pravo, 
jedno nacionalističko pravo u državnom i državo- 
tvornom pravu. Zemlja je Vaša (Češka!), ali ljudi (Nijemci!!) su 
naši. Mrtvi su odredili tako, ali živi hoće ovako! I ovako, kako hoće živi 
ljudi na živoj i neživoj zemlji, tako mora biti, — suvremeno je državno 
pravo, po namislima suvremenih državnika europskih velikih vlasti. Po 
historijskom pravu i davno izumrlim ljudima Sudeti pripadaju Česima, 
po živim Nijemcima i neobično borbenim ljudima Sudeti pripadoše — 
Trećem Reichu. 

Prema tome, — živi ljudi, puni životne snage i borbenosti do bun- 
tovnosti, koji znaju kome pripadaju, i koji se umiju boriti tako da cio 
svijet zna što hoće, te koji znaju iskazivati svoje samoodređenje i onda, 
kad ga iskazivati smiju i ne smiju, tako da moraju svi uvidjeti, da im 

se mora pripustiti samoodređenje s plebiscitom ili bez plebiscita, — to 
je ono tkz. — današnjeinacionalističkopravousuvre- 
menom državnom pravu, ito je ono — pravo, koje su u sudet- 
skom sukobu usvojili i uvažili europski državnici, i na osnovu kojega je 
usprkos češkog historijskog prava na Sudete Hitler imao pravo u pitanju 
Sudeta. 

Nema tu više izmotavanja u raznovrsnim mudrovanjima, što će he- 
gemoniste izgubiti, i koliko će pseudoparlamentarce koštati razgraničenje. 
Živa snaga živih ljudi, koja zna što hoće, koliko hoće i kako hoće, ne 
uvažava više izmotavanja i odugovlačenja, kao proceduru rješavanja i 
okončavanja postavljenih problema. Nacionalističkom pravu nije dakle 
podloga mrtvo slovo, koje može i ima vremena trpiti odlaganje i robo- 
vanje, nego živi ljudi borci, koji zbog robovanja ne trpe odlaganja. I u 
sudetskom problemu samo se nacionalističko pravo s takvim podlogama 
iskazalo kao objektivno i opravdano pravo, na osnovu kojega se dobila 
bitka i izvojevala pobjeda u sudetskom sukobu. 

Prema tome, historijsko pravo kao državno i državotvorno pravo je 
preživljeno pravo. U suvremenoj Europi samo u jednom jedinom 
kraju u Europi historijsko i prošlo pravo u suglasju je i poklapa se sa 
sadašnjim i nacionalističkim pravom u državnom pravu. Zbog toga samo 
u tom kraju, zbog suglasja i poklapanja historijskog državnog prava 
s nacionalističkim državnim pravom jedno i drugo imaju jednaku i su- 
glasnu opravdanost i objektivnu vrijednost. Inače drugdje nigdje. 

Zbog toga je u suvremenoj Europi za sve narode i države — nacio- 
nalističko pravo dominantno i kKriteriološko pravo u državotvor- 
nom pravu, dok je za te iste narode i države u današnjici historijsko 
pravo u nacionalističkom uzgoju samo sredstvo za uzgoj patriotskog po- 
nosa i nacionalnog samopouzdanja. 

No s obzirom na vrijednost historijskog prava u odnosu prama na- 
cionalističkom pravu — historijsko pravo čak više nije suvremeno ni u 
Africi, ako nije u suglasju i ako se ne poklapa sa macionalističkim 
pravom. i , 

Pa tko je učio Stari i Novi Zavjet, t. j. državopravno stanje Palestine 
od prije 2000—3000 godina, tome je svakome jasno, da na osnovu histo- 
rijskoga državnog prava Židovi imaju pravo na Palestinu. Ali, tko ne 
zna za današnji nacionalni sastav Palestine i za nacionalni sastav Pale- 
stine prije poslijeratnog useljavanja Židova u Palestinu, taj, ako se ne 
može uvjeriti iz ovo par redaka o preživjelosti i nesuvremenosti histo- 
rijskog prava, gdje ono nije u suglasju sa nacionalističkim pravom, neka 
ode u Palestinu, pa će ga Arapi svojim bombama, t. j. svojom podlogom 
nacionalističkog prava neobično lako i brzo uvjeriti o preživjelosti histo- 
rijskog prava. 

S historijskim pravima, upućivanih iz kancelarija i kabineta, u vidu 
kojekakvih memoranduma i ultimatuma, Engleska se lako bori! S nemi- 
rima i bombama to već ide malo teže, kako u sudetskom pitanju, tako 
isto i u palestinskom. I Engleska, koja je popustila u sudetskom pitanju 
i napustila Čehe, na osnovu suvremenog shvaćanja o vrijednosti nacio- 
nalističkog prava u državnom pravu, naprama nevrijednosti historijskog 
prava, morat će popustiti u palestinskom pitanju iz istih razloga, i napu- 

stiti Židove, ako hoće da ima isti onakav mir u Africi, kakav ima danas 
u Europi, jer je u suvremenom svijetu podloga trajnog mirai 
reda samo nacionalističko državno pravo, na suvremenim načelima 
prava samoodređenja naroda, a ne historijsko pravo, na načelima hege- 


monije suvremenih pobjeditelja. 
Ante Oršanić 


PODNE NA PUTU 


S&m sam na putu s mojoj sjenom 

i bijelim oblakom sa svoda; 

oblakom jedinim... 

Dignuo sam glavu opijenu daljinama 

da je vjetar miluje i hladi; 

vjetar ravnica što pjeva pjesmu čeznutljivu 
u instrumentaciji telegrafskih žica. 


Cestu su oblili sunce, samoća i plave tišine... 

A njih su puna polja kraj puta, 

daleki, daleki horizonti i svodovi 

i jedan oblak bijeli — nada mnom. 
U zraku se tiho ljuljaju melodije proljetnih ptica. 
Zlati se prašina iza leđa... 


Kako je teško biti na putu sam 

kad podne ispija mladost polja 

i radost horizonata, 

a angelus se ne čuje... 

Angelus zvoni negdje daleko 

iza gora i šuma i zavoja seoskih puta, 
a ovdje moja sjena sama 

bijelim cestama i širinom tišine luta... 


Sunce je zabijelilo cestu, svodove 
i zidove dalekih seoskih kuća. 
Zašto moja sjena sve više blijedi, 
sve tanja postaje, 
sve manja biva? 
Zar ću opet biti sam, 
posve sam na putu... 


Pjeva vjetar ravnica tužno 
tužno u instrumentaciji telegrafskih žica. 
Rascvjetali grmovi samotni skrili su u hladu 
jata umornih ptica. 
Iza mene ostaju u tihom čuđenju 
međe oranica i prašni rubovi živica. 
Toni Tinov 

BITNO U LIRICI 


Česta je pojava u životu: namjerno zamjenjivanje važnog s nevaž- 
nim, nužnog s dobrodošlim, lijepog s potrebnim, bitnog s nebitnim, nja 
s riječima, istine s lažju, dobrog zlim. 


A ipak se to može samo privremeno i djelomično. Jer pojmovi se ne 
dadu miješati, ni zamjenjivati. I svaka stvar ima svoje najnužnije, naj- 
. potrebnije, nezamjenjivo, ničim drugim nadoknadivo. Svaka stvar ima 
svoje bitno. 

Bitno za neku stvar znači svojstvo bez kojega ta stvar nikako ne može 
biti. Bitno jest oznaka po kojoj dotična stvar, kad je ima, dobiva svoju 
pravu vrijednost, a bez koje, pa imala mnogo drugih svojstava, nije ono 
zašto je držimo, po čemu je poznajemo i čime se najpotpunije izražava. 
Tako i lirika o kojoj ćemo ovdje govoriti. I u lirici hoće neki da zamijene 
nebitno s bitnim, dobrodošlo s nužnim, nevažno s važnim. Hoće s lijepom 
dotjeranom formcm, bogatim pjesničkim rječnikom, originalnim slikama, 
novim mislima, nekada nadmudrivanjem, gdjekada tendencijom, da nado- 
knade i ono najvažnije, bitno. 


Lirika, riječ mekana, topla, gotovo prozračna, neobuhvatna, koja više 
nema svog prvotnog značenja: melodije s lire, grčkog instrumenta, nego 
naznačuje osjećajnu, subjektivnu, emocionalnu poeziju. 

I ta lirika ima nešto bitno u sebi; neka svojstva bez kojih ne može 
biti, ili bolje: koja pjesmu, stihovani način izražavanja, čini lirikom. 

Pa se pitamo: da li je za liriku bitno forma, koju najprije uzimamo 
u pretres, jer se često puta, upravo pod njom, najlakše sakrivaju neta- 
lenti. Ali to mogu samo zbog toga, što neki misle, da je poezija, i to 
lirska, samo ono, gdje su pačetvorinska forma i slogovani, možda na prste 
izbrojeni stihovi. Neki hoće da ustvrde kako bi tobože za poeziju bilo naj- 
bitnije pravilna forma. A to nije. A dokaz su za to u najnovijoj hrvatskoj 
lirici, uz mnoge druge, Dragutin Tadijanović koji valjda do sada nije na- 
pisao možda niti jednu pjesmu u vezanoj formi, jer »Dani djetinjstva« su 
nešto samo slično tome, pa i Ivo Lendić, naročito u knjizi »Angelusi«, a 
uza sve to nije ništa moglo smetati njihovom golemom uspjehu kod hr- 
vatske književne kritike i kod sve objektivne hrvatske čitalačke publike. 
I sam Jeronim Korner pokazuje, da forma nije bitno u lirici, jer mada su 
njegove pjesme posljednjeg vremena, tako »Ljubav neba« i »Ljeto i 
vječnost« a naročito one iz zbirke »U hramu Cistercija«, formalno gotovo 
savršene, svejedno mnoge čitaoce ostavljaju hladnim, a dotle njegove 
pjesme iz prve zbirke »Blistavi rub«, makar većinom u slobodnom stihu, 
još uvijek ostaju kao nešto uspjelo, upravo lirski uspjelo. Korneru mo- 
žemo pridružiti i nešto mlađega Antu Jakšića, pjesnika knjige »U dolini 
zaborava«, čije su neke pjesme, makar formalno vrlo dotjerane, ponešto 
mlake, a uz to, dok Kornera u neku ruku spasava muzikalnost, (netko je 
kazao, da mu stihovi zvone ko dukati pri brojenju), dotle je Jakšić malo 
krut. 


Uz Jakšića bilježimo i drugog (Jakšić je Bunjevac) bunjevačkog 
Hrvata mladog Aleksandra Kokića, čija je zbirka »Klasovi pjevaju« tako- 
đer formalno dotjerana, poput ove obojice, ali kod Kokića, istina i u ne- 

kim Jakšićevim pjesmama, vrlo često nešto toplo, intimno podrhtava. 
Možda smo ovu trojicu vezali zajedno više po njihovoj formalnoj dotje- 
ranosti, a možda poradi njihove orijentacije i zajedničkog nastupanja, ali 
svejedno postoji među njima neka unutarnja veza kao skala izmedju bit- 
nog, koje se nenamješteno nalazi kod najmlađeg Kokića, pa Ante Jak- 
šića, koji stoji po sredini, i Kornera, koji već mnogo piše, a da bi to 
moglo biti proživljeno, doživljeno, sazrelo, jer konačno: to mu niti 
* fizički nije moguće. 

Dakle forma nije bitno, i pogrešno je na osnovu formalnih uvjeta 
nečijih pjesama prosuđivati pjesničku vrijednost njihovih autora. Ne 
X kažemo time, da formi ne treba pridavati nikakovu važnost, jer ima pje- 
snika, kao što je na pr. Olinko Delorko, čija je pretežna snaga upravo u 
formalnom pravcu. Ističemo da samo forma, pa bila ona i najsavršenija, 
može biti vrlo dobar, kod nekog možda i nuždan uvjet, ali da nije naj- 
nužnije, nije bitno u lirici, te sigurno ni sam Matoš, koji služi, uz Vla- 
dimira Nazora, još i sada mladima za uzor pravilne forme, nije samo, na- 
glašavamo samo, s tim svojim formalnim osobinama postigao sav svoj 
uspjeh. | 

Možda je pjesnički rječnik, bogat i lijep nešto glavno, bitno u lirici? 
Nisu! Dokaz zato jest Stjepan Devčić, koji je s tim lijepim riječima 
pošao već predaleko, da se osjeća napirlitanost stihova, ali mi njemu 
inače ne niječemo ni druge pjesničke uvjete. Između lijepe pravilne 
forme i bogatog pjesničkog rječnika stvara i Vjekoslav Majer, koji je 
napisao odličnih lirskih pjesama, koje su prava lirika, ali ne zato, bar ne 
samo za to, što su u pravilnoj, pačetvorinskoj formi ili možda zbog boga- 
tog pjesničkog rječnika, ne niti poradi toga, što njegove pjesme obiluju 
lijepim i originalnim pjesničkim slikama, nego samo zbog toga što obično 
one u sebi sadrže i ono naše bitno. 

Majeru je sličan, čini se i njegov pjesnički poštivalac, pjesnik mlade 
pjesničke generacije Zvonko Kuhar, koji se javlja istovremeno s jednim 
od boljih mlađih hrvatskih pjesnika Zlatkom Majtinom, pa s najtipičnijim 
pjesnikom »lirike grude« Gabrijelom Cvitanom, autorom knjige »Glas 
zemlje«, te Ivom Balentovićem, koji se sve više predaje pripovjetkama, 
Danilom Čovićem, koji evo već dulje vrijeme šuti, Stjepanom Hrastovcem, 
kojega će možda novinarski život izbaciti iz poezije i Kamilom Križanićem, 
za kojega su odmah mnogi zapazili, da je njegovo područje proza; Zvonko 
Kuhar, koji je u početku, u nekim svojim pjesmama, bio po nekad osjećajno 
prazan, inače formalno vrlo dotjeran, posljednje je vrijeme napisao ne- 
koliko krasnih lirskih pjesama, i njegova knjiga »Slavoluci bola« jest dobra 
knjiga lirike. 

Kod Majera smo spomenuli i lijepe pjesničke slike. To bi bio treći 
uvjet, uz formu, lijepe riječi, lijepe pjesničke originalne slike, koji uvjeti 
svi kad se nađu zajedno prestavljaju jak preduvjet za dobru liriku. Ka- 
žemo preduvjet, jer uvjet je ono naše bitno do kojega još nismo došli. 

Upravo suvremena hrvatska lirika sa svojim mnogim pjesnicima- 
slikarima pokazuje na zamašno značenje lijepih slika u lirici. Tu je u 
prvom redu Antun Niziteo, koji je s pjesničkim riječima naslikao neko- 
liko vrlo uspjelih marina, pa onda pjesnik Vlado Vlaisavljević, čija je, 
čini se, glavna pjesnička snaga upravo slikanje s pomoću riječi, te Ivan 

Goran-Kovačić (inače odličan novelista: »Dani gnjeva«), koji u ritmu 
ponešto nesiguran, daje vrlo originalne slike riječi. A uz njih bismo mogli 
spomenuti i dobrog romanopisca i novelistu Ivu Kozarčanina, koji u 
svojim pjesmama mnogo važnosti podaje upravo lijepim slikama. Ali ni 
lijepe slike, što nam pokazuju i ovi dobri pjesnici, nisu bitno u lirici. 

Da nije možda bitno filozofiranje, mudrovanje? Ne! jer lirika nije, 
barem ne u prvom redu, filozofija. No lirika se već po samom značenju 
riječi temelji na osjećaju. Mi ne kažemo, da u lirici ne treba umovanja. 
Ne. Ali ističemo da to lirici nije bitno. Njoj to može biti ukras, pred- 
nost, ali bez toga može biti. Da je to tako dokaz nam je Tin Ujević, 
inače poznat možda i velik hrvatski pjesnik, ali glas, koji je on stekao 
kao pjesnik temelji se na njegovim prijašnjim, na osjećaju temeljnim, 
pjesmama, a ne na pjesmama posljednjeg vremena u kojima Ujević filo- 
zofira. Tomu su dokaz mnogi drugi, kao na pr. Vladimir Jurčić, koji se 
sjeti neke »socijalne« slike s ulice, i onda piše rečenicu ispod rečenice. I 
čudnovato, da upravo njegova pjesma plemiću, dakle skoro »buržujska« 
»Epitaf Illustrissimusu Gjalskomu« (H. Kolo 16), a možda i još koja ne 
dozvoljava nam, da ustvrdimo, da Jurčić nije pjesnik, a to potvrđuje i 
Stanislav Šimić, koji je, možda dobar prozaista, ali njegove stihove mi 
ne možemo ubrojiti u liriku. 

Ni smo mi protiv socijalnog u lirici. Ali i to socijalno, jednako kao i 
nacionalno, religiozno, pa i liberalno mora biti doživljeno, proćućeno, 
istinski i umjetnički doneseno, kao na pr. odlična pjesma Dobriše Cesa- 
rića »Mrtvačnica najbjednijih«; ali, uz to, što je socijalna ona je i umjet- 
nina, a to je glavno. Tako na pr, iskreno doživljene nacionalne pjesme 
jednoga Matoša, kojega spominjemo, jer danas mi i nemamo prave pa- 
triotsko-nacionalne poezije poput Matoševe; te religiozne kao kod pre- 
rano umrlog hrvatskog pjesnika Đure Sudete, za čiju krasnu pjesmu 
»Ave Marija«, makar je upravo pobožno religiozna svatko objektivan 
mora naći riječ divljenja. To je religiozno — ali to je i umjetnina. 

Isto tako i pjesme Nikole Šopa, koji na nov, originalan način pjeva o 
Isusu (»Isus i moja sjena« M. H.) Njegove su pjesme istinska umjetnina, 
prava lirika. i 

Jasno je dakle da umovanje, filozofiranje u stihovima nije bitno, ba- 
rem ne u lirici. Možda tko spomene Kranjčevića. Jest, on je mislilac, ali 
Kranjčević je u prvom redu čovjek srca, pjesnik osjećaja. 

A taj glavni uvjet, to naše bitno u lirici jest: doživljaj, nadahnuće i 
osjećaj. Makar netko kazao ne znamo što, ali je bitno za jednu dobru 
lirsku pjesmu nadahnuće (inspiracija), koja nikako nije otrcana izreka 
starinskih vremena, nego nešto nužno, što razlikuje pjesnika od nepje- 
snika. Jer inače bi u protivnom slučaju, t. j. kada bismo to zanijekali, 
mogao svatko na školskim primjerima naučiti teoriju stihova, i onda 
kovati. Ali tada bismo, u najboljem slučaju, dobili stihove: stihovanu 
prozu, možda i dosta savršenu, ali to još uvijek ne bi bila lirika. Doživljaj 
i osjećaj su bitno, te se s pravom kaže, da bi pjesnik za svaku svoju 
pjesmu znao navesti povod ili barem poticaj. 


Nadahnuće, koje možda u nekim slučajevima, možemo nazvati doži- 
vljajem, jest sretni, upravo ga nazovimo božanskim časom pjesnikovim 
kad u njegovoj duši kapne toplija kap krvi, kad mu srce življe zakuca, 

kad mu misao, nova, ni njemu nikad do tada poznata, sine u pameti. I 
onda u njemu vrije, raste, buja, kao cvijet na polju, pod suncem, dok 
zamiriše, kao voda u potoku dok provrije, kao val na moru dok se ne 
uzgiba. Ta misao, nadahnuće, inspiracija, doživljaj, nazovimo to bilo 
kako, jer možda je ime sporedno. Nazovemo li to svim ovim imenima ili 
možda samo jednim od spomenutih, jest, naše bitno u lirici. Inače bi 
čovjek mogao pisati pjesme kadgod ustreba, kad ugodno sjedi i pred 
sobom ima papir, kada mu ih naruče, a znamo, da se to nikako ne može, 
barem ne dobre pjesme, a samo dobre pjesme stavljamo u liriku, kao nešto 
najsavršenije u poeziji. Koji tako čine, naravno da ih ima, oni će u stotinu, 
možda formom dobrih pjesama, izgubiti, upravo utopiti, jer i to je nepo- 
pravljivo, onih deset lijepih, uspjelih, koje bi moguće bili stvorili. 

Doživljaj, odnjegovan na toplu srcu, među najljepšim mislima, po- 
prima neku dragu toplinu, punoću. Sazrijeva kao pup, kao žito zori, kao 
zrno sladi, kao trešnja rumeni i zrije kao sve drago voće i povrće, cvijeće 
i biline, da onda iziđe, propupa, procvate, ocrni ili porumeni. Pa onda da 
ga zrelog, žutog, crnog, slatkog beremo. Tako nastaje, samo tako se rađa 
dobra lirska pjesma. Jer u protivnom slučaju dajemo nezrele, gorke, žuke, 
kiselo voće, kojega čovjek okusivši baci, ili uopće ni ne okusi. 

Dobra se pjesma mora doživjeti. I onda ona mora u duši pjesnikovoj 
sazreti, oblikovati se, stihovati, ritmovati, utjeloviti, i potom tek, kad 
primi podpuni svoj život, onda smije izići na papir. Jer u tom doživljaju, 
pa u tom zrenju, koje nekad traje jako dugo, a rijetko svrši brzo, kao 
Sve u prirodi, jer ovisi o raznim uzrocima, forma oživljuje, nije mrtvi 
kalup no živi oblik. Riječi poprimaju boju smisla, slogovi muzikalnost. A 
sa svim zavlada ritam-blagosloveni ritam, u kojem živi i umire cijela 
priroda, jedan od najbitnijih, skoro ono naše bitno, jer u njemu su kao 
utjelovljeni oni naši gore spomenuti uvjeti za dobru pjesmu. Ritam, koji 
daje tugu žalosnome, pjeva u radostima. Ritam doživljenog, inspiriranog 
sadržaja, ritam sazrelog, a ne prije vremena trganog, jest ono naše 
bitno u lirici. 

Forma je nekima potrebna, pa i brojenje slogova, osobito onima, koji 
nemaju posebno razvijen osjećaj za muziku, da bi mogli ritmički vladati 
u slobodnom stihu, jer tamo je teže, ali zato tim nužnije; dok srokovi, uz 
ritam, daju melodioznost pjesmi; lijepe riječi su dobro došle, da ne budu 
svagdanje, jer ni sadržaj pjesme nije svagdanja, obična stvar. Ali i 
riječi imaju svoju boju, te se moraju upotrebljavati prama sadržaju 
pjesme. Uz te originalne pjesničke slike, slikane živim bojama poput 
istinske prirode, toplinom, vjerno,neusiljeno, prirodno. Kraj ovih uvjeta, 
— da se ne bi kazalo, da smo prijatelji pravca: umjetnost je sama sebi 
svrhom, ali naglašavamo: otvoreni smo prijatelji umjetnosti, jer ideja, 
tendencija prolazi, a samo umjetnost je vječna —, ne kažemo da lirska 
pjesma ima biti igra riječi, lijepih slika, no naglasili smo i na početku: 
ideje, a sad ih još više ističemo: ideje, možda i duboke ali na lagan, pri- 
stupačan način donesene, ideje, ali ne kao glavne, kao kod nekih jedino 
svojstvo, nego samo kao jedan od lijepih uvjeta lirske pjesme. 

Nužno, naše bitno u lirici jest doživljaj iskren, duboko proćućen, 
posve sazreo, i izražen s toplinom, punim srcem, svom dušom, iskreno i 
neiskrivljeno, a onda tek zaodjenuto lijepim pjesničkim riječima, origi- 

nalnim slikama, bogatim, sadržaju blizim, ritmom, protkano novim mi- 
slima, izrečeno lagano i neusiljeno, jednostavno, djetinjim načinom, bilo 
u vezanoj slogovnoj formi ili u slobodnom nevezanom stihu, daje u pu- 
mom smislu riječi liriku, a ta je, po našem mišljenju najvrednija među 
svim pjesničkim vrstama. Jer sve drugo je nauka, teorija, a ovo je srce, 
ono vječno, lijepo, neobično, što nosi tragove božanstva, jer pjesnik se 
rađa a ne postaje. Poeta nascitur. Riječi srca su najvrijednije za čovje- 
čanstvo, Možda danas i najpotrebnije, jer nas je svijet previše materijali- 
zirao, a srce produhovljuje, diže, oplemenjuje. 

Zato ovom našem stoljeću treba srca, riječi srca, lirike, ali prave li- 
rike, s bitnim u sebi, jer inače i ona podpada pod vlast uma. Um ima 
pravo da nadzira srce, što se razumije za naravna čovjeka i um zna, što 
srce, pa bilo ono i pjesničko, misli, osjeća ili namjerava. 

Ali naglašavam, možda je to naše istinsko hrvatsko obilježje, zbog 
kojega često na drugim područjima mnogo i propatismo, prvenstvo srca. 
Prvenstvo osjećaja kao bitno u lirici! Jer bez srca — nema lirike! 


Vinko Nikolić 
TUGA SUNČANE UVALE 
Smrt 
Ona je bila mala, Marije više nema. 
mala ko bijeli anđeo. Mariji na grobu gori svijeća. 
Prijatelji, nemojte mi dolaziti 
Njene su oči bile bistre jer Marije male 
ko odraz Božjeg pogleda. više nema. 
Srebrni put 
Ja više ne živim u uvali, ostavim ga u sobi sama. 
u poplavi sunca Onda bježim u šumu. 
na otoku. Idem po travi, 
Kad mi dođe prijatelj, da sakrijem trag. 
Bijeg 
Skrit ću se u šumi. Skupit ću sve ptice. 
U rosi na travi Dođite svi, da oplačemo 
umit ću lice usahli bor. 


il oči. 


Rajko Valerjev 

NEPOZNATI PUTEVI 


Toga jutra digao se Marko Marić ranije nego obično. 

Čudan nemir, koji obuzima čovjeka i često puta nestrpljenje, kad 
ima kamo da pođe, tjera ga, da ma na koji način potjera vrijeme naprijed, 
ili da ne misli na put. 

Samo što to nije slobodan i lagan put kao svakog drugog čovjeka, 
pa ma kolike brige da su mu sjele na dušu. Put Marka Marića je put 
divlje zvijeri, koja svaki čas gleda, hoće li je kogod ugledati, za njom 
povikati ili zapucati, da se onda trgne i u divljem bijesu pojuri negle- 
dajući i ne misleći, hoće li je na bijegu ista nevolja snaći, ili će se srušiti 
negdje niz kamenje. 
= Da bi otjerao sve zle slutnje, Marko je pojurio u pojatu, pomilovao 
svoju Milavu, bacio joj pregršt sijena, primaknuo joj se glavi, kao da je 
htio i njoj reći, da ide na put. 

Primaknuo se zatim Doratu, koji je još ležao u jednom kutu, za- 
gladio ga, bacio i njemu malo sijena i ove dvije dobre životinje kao da 
mu olakšale pomisao na odlazak. 

Sjeća se Marko onih prvih dana mladosti, kad je ovdje spavao, dok 
mu je otac bio živ i dok se nije bio podijelio sa bratom Nikolom. 

Gore, u desnom uglu, na sijenu, bila je njegova postelja: gunj i 
slamnati jastuk. Kad bi se vraćao sa sijela ili dok je još prvih dana nosio 
duhan sa svojim komšijama, jer je većinom dolazio po noći, uvukao bi 
se tiho kao da ih ne želi probuditi, legao, dok ga ne bi njihovo preži- 
vanje uspavalo. | 

I kao da nije htio više da misli na tu prošlost, vrati se u kuću: Mara, 
žena mu, ložila je vatru na ognjištu i čitavom snagom svojih grudi puhala 
u nju, da bi nekako upalila napola sirovo granje. Prišao je drvenom 
brašnenom sanduku, otvorio ga, pogledao u nj, te u Maru: 

— Još ima za dva kruha, — progovorio je tiho. 

— Što je, tu je, — odgovori mu Mara, tarući potamnjele oči od 
dima. 

— Ako ti ustreba, pozajmi od brata Nikole, dok se ja vratim. 

Mara kao da se bojala što odgovoriti na to, jer uvijek je u ovakvim 
momentima prate zle slutnje, ipak nakon dulje stanke nastavi i skrene 
razgovor na drugo. | 

— Je li se Ivan spremio? 

— Sad ću ići do njega, da vidim, kad ćemo poći. 

— Hoćete li niz Galića klance ili podno Blata. 

— Čula si, da su prošle nedjelje dočekani Uzarićani u Galića klancu. 

— Kad bi čovjek znao, gdje ga nesreća čeka, nikada ne bi išao 
na nju. 

— U našem životu nema sreće, — nastavio je Marko potišteno. Či- 
tavim tijelom kao da je podrhtavao, ali je ipak nastojao, da pred ženom 
* bude miran. 

— Na svakom te koraku čekaju. Poradi ove bijedne dimljive trave. 

Mara nije htjela dalje da postavlja pitanja, a i samom Marku ti 
razgovori nisu bili dragi. Poznavao je on sebe. Uznemirio bi se, a po- 
trebno je da bude što pribraniji i odmorniji. Daleko je Bosna. Treba pri- 

jeći nekoliko planina. Ostaviti ženu i maloga sina i još brašna za dva 
kruha. Treba prijeći taj čitavi put, i živ natrag doći. Čitavo tijelo treba 
da postane jedno veliko uho, koje će osluškivati; oči dalekozori, koji će 
gledati u daljinu. 

Obišao je zatim stog sijena, koji je bio iza kuće, da vidi, nije li 
potplivao, te se preko ograda uputio do Ivanove kuće. 


*k 


Noć se spustila i tama je bila takova, da se tek na nekoliko koraka 
čovjek mogao primjetiti. Oblaci su se navukli, ali nije bilo izgleda na 
kišu. 

— Marko, jesi li gotov, progovorio je iza vrata Ivan, koji je po 
drugi put pregledavao svoje opanke i po nekoliko puta promećao krajeve. 

— Hajde unutra, progovori Mara, koja mu otvori vrata. 

— Vrijeme je, da se ide. Oko ponoći će mjesec izaći, da barem 
preko Neretve prijeđemo, a onda ćemo nešto lakše nastaviti. 

— Ili ćete preko Blata ili niz Galića klance? 

— Najbolje je da idemo kroz Gugića ograde, te kraj Šimića kamena, 
da izađemo na Kozicu, pa ćemo se onda spustiti na Neretvu. 

Ivan je već uzeo svoju vreću iz pojate i torbu s kruhom. 

— Zbogom Maro! — obadvojica će u jedan glas. 

— Bog vas pratio, — odgovori ona tiho, gledajući za njima, dok im 
nisu koraci utihnuli u tamnoj noći. Gledala je žmirkava svijetla pod sla- 
maricama sa ognjišta i oko njega naslućivala izmorene ljude ovoga kraja, 
koji svaku večer mole s djecom krunicu i čekaju bolje dane. 

Zatvorila je vrata, pogledala kroz uski prozor još jednom u noć, a 
zatim se spustila kraj svoga Martina, koji je slatko spavao i nije još 
znao ni o čemu, a najmanje o onome što i njega čeka, da pođe putovima 
svoga oca.. 

Takova je sudbina ljudi ovoga kršnoga kraja. 


* 


Dva čovjeka s istim osjećajima i istim teretom na leđima, koji im 
je povećao energiju i ubrzao korake, odmicali su niz ograde, preskakali 
klance, pažljivo se obazirali na sve strane i osluškivali, kao da su htjeli 
sve šumove privući u svoje uho i odmah ih razabrati od čega dolaze. 

Svoje su selo već ostavili i čekali da se uspnu na Šimića kamen, pa 
da se otisnu put Kozice. Riječi nijesu izmijenili. Kroz šutnju oni su se 
razumjevali. U mislima su računali, koliko mogu dobiti i koliko će moći 
kupiti žita, ako sretno prođu. 

Noge su se micale i oči napinjale. Otisnuo bi im se po koji kamen 
ispod nogu, i onda opet tišina, neizmjerna tišina noći, kroz koju su ju- 
rila dva čovjeka, u kojih je grudima kucalo jedno veliko srce za ženu i 
djecu, i koji se jedino trude za njih, da ne budu gladni. Ponos naroda, 
kojemu su pripadali nije im dopustio da prose i da poniknu. 

Prošli su Ružića njive, spustili se niz Grabovine, a riječi nijesu izmi- 
jenili. Došli su do pred Brajašev dol i onda se nešto laganijeg koraka 
uspinjali, osjećajući se već umorni i mokrih košulja od znoja pod žutim 
teretom. 

Posljednja svijetla, koja su se vidjela u daljinama već su pogašena. 
Pratili su ih oblaci, koji su se počeli nešto rijediti i zvijezde, jedini su- 
putnici ove noći. Uspinjali su se Kozici, preskočli klanac Mate Pehara i 
jednom ivicom njegove njive ubrzali do stare ratne tvrđave, od koje su 
samo zidovi stršili. 

Tvrđava je sama bila pod jednim brežuljkom u uvali i služila kao 
zgodan zaklon od vjetra. 

Tu su sjeli Marko i Ivan, naslonili se leđima na zid, kako ih ne bi 
rashladio vjetar, koji je nešto jače ovdje puhao. Odavde se ujedno pro- 
stirao pogled na Velež i čitavi kraj uz Neretvu, kojim su imali proći. 
Kroz glavu su im jurile slike, gledajući taj daleki put i veliko pitanje: 
»Kako će se sve to prijeći?« Da li će se povratiti živi i zdravi, ili će 
ostaviti kosti negdje u bosanskim planinama?« Najveća je briga za one, 
koji ih iščekivaju i koji sad misle na njih, i zbog njih im je smrt teška. 

— Ivane, sad je godina dana, kako sam ja išao sa pokojnim Jurom 
Zeljkom ovim istim putem. Čuo si ti za ovo, iako si tada otišao put Dal- 
macije. I onda, kad misliš, da si sve sretno prošao, u našem poslu može 
nas snaći nesreća, kao što je nas snašla. 

Bilo nas je četvorica. Svaki je nosio punu vreću, a tada se i dobro 
plaćalo, te smo se nadali prodati ga kao kunicu. Tada smo se spustili 
podno Blata i izišli na isto ovo mjesto, da se iza ponoći spustimo do Ne- 
retve i dolinom mirno nastavili dalje. Prešli smo i Vojno i Jablanicu i 
zora upravo zarudila, kad smo došli Komadinovu izvoru. Dalje nismo 
smjeli. Tu smo odložili teret, oprali se, nešto pojeli, torbu na kamen 
i u šumi proveli dan. 

Večer je bila vedra. Hladnoća nas je tresla, ali do malo nas put za- 
grijao. Okolina je bila tiha, nigdje nikoga. 

Ivan bi se obazreo oko sebe, iako su bili sigurni, da u ovo doba ne će 
nitko ovdje biti. Marko bi za čas prekinuo, upravio pogled, kao da je htio 
nešto više da vidi, bacio ga lijevo, desno i nastavio: 

— Išli smo iznad Neretve. Prošli smo Rakov laz i Vučje bare, dva 
najteža klanca na svom putu. Grgo Matišin imao je gledati dolinu, Mate 
Stipin gornji dio, pokojni Jure je išao za nama, a ja naprijed, da bi do- 
javio, ako prvi što vidim. Crno polje smo projurili i do ponoći stigli do 
Dubokog potoka. Osjećali se umorni i uznojeni, ali nam vrijeme nije do- 
puštalo dugo sjediti. Malo otpočinuli i htjeli svakako da do zore dođemo 
do Pazarića, jer bi tu lako upravili s »robom« i prodali je. 

Prešli smo i Radešinu i Goricu i uspinjali se uz Ivan. Išlo je sve 
sretno. 

Marko je dalje pričao sve laganije. Vidjelo se, da mu ovaj slučaj 
duboko prodire u dušu i da je on jedan veliki teret na njoj, kojeg bi se 
htio riješiti. 

Ivan mu nije ni riječi ubacio, obuzet čudnim dojmovima Markova 
pričanja, pažljivo ga slušao i mjerio u duši taj daleki put, što ga i oni 
imaju prevaliti. 

— Mate Stipin je često išao ovim putem, te je ujedno bio vodič, 
kad smo se spustili niz Ivan. 

Podno Ivana je bila naša propast. Tu je ono najteže, što nas je snašlo 
i što nikada ne ću zaboraviti u svom životu. Čuli smo povike iza leđa, 
zapravo iz ljeskovine, u kojoj su se skrili. Nismo se dali smesti, nego smo 
pojurili naprijed, da bi se skrili iza obližnje glavice. Čuli smo opet povike 
i onda pucanj. Razabrao sam krik, iako sam bio u bijegu i strahu. »Jure 
je ranjen«, povika Mate Stipin i projuri kraj mene. Trčali smo tako još 
nekoliko časaka i vidjeli, da smo prepušteni sami sebi. Iza glavice smo 
skinuli vreće, sakrili ih u ljeskovinu, pokrili lišćem i drugim se putem 
vratili natrag. Osjećaj bratstva i ljubavi kao ljudi jedne krvi nije nam 
dopustio da ga ostavimo. 

Krv mu je curila iz desnih grudi, pjena na usta navalila i bolno jau- 
kanje prodiralo iz duše. Toga časa voljeli bismo, da se sva brda sruše na 
nas, da ne možemo misliti ni na što. Svaki njegov jauk rezao nam je srca. 

Ja sam nastojao, da mu košulju raskopčam, da pogledam ranu, ne 
bi li se što dalo pomoći. On je odbijao rukama, predosjećajući, da mu 
nema pomoći. Pokazivao je na svoj džep. Izvadio sam mu iz njega du- 
hansku drvenu kutiju, na kojoj je .bio lijepo urezan hrvatski grb i rubac 
sa nešto sitnoga novca. On je htio da mu kutiju odnesem sinu Vrani, kao 
uspomenu na oca, da poštuje ono, što se na njoj nalazi, jer je on taj grb 
uvijek ljubio. Bili smo nemoćni. Najradije bi mu poklonili od svoga ži- 
vota, pa da se barem s njim vratimo natrag. Odnijeli smo ga da prve 
željezničke stanice, da bi ga negdje smjestili. Prije je umro, nego mu je 
tko mogao što pomoći. Tako smo se vratili s bijedom u duši, bez druga i 
prazna džepa, dok njegova žena i djeca i danas ne mogu da ga prežale 
i svaki put kad netko iz našega sela pođe put onih krajeva, oni kao da 
se nadaju, da će s njima doći živ. 

Dižući se i upravljajući poglede na sve strane i u Ivana, upita ga 
nešto glasnije: 

— A tko zna, šta sve nas čeka na ovome putu? 

— Jadan je ovo kruh, nastavi Ivan, koji se i sam diže, jer je već 
bilo vrijeme polasku. — Na fronti sam manje strahovao nego sada, a 
puške su pucale oko mene. Znao sam, da se mora umrijeti. 

Više nisu ni riječi progovorili. Dva čovjeka kroz hladnu jesensku 
noć spuštala su se niz kamenje. Pratile su ih vlastite sjene i mjesec, 
osvijetljujući obzorje, najavljivao je, da dolazi iza brda. 

Ivo Kljajo 

LIS TA _ K 


MILE BUDAK: OGNJIŠTE 
Izd. Matice Hrvatske, 1938. 


Mile Budak se afirmirao kao pisac najednom među prvima, već sa prvim ličkim 
pričama Pod gorom (1930. Izd. M. H.). Tolika je bila svježina njegova lite- 
rarnog izraza, nadahnuta najprisnijim životnim sokovima rodnoga kraja, da oko 
njegova imena nije ni bilo razilaženja. On je od prvoga časa priznat i usvojen. 
A iza druge knjige ličkih novela Opanci dida Vidurine (1938. Izd. M. H, 
to se još i pojačalo u tolikoj mjeri, da kad se pročulo za Ognjište, veliki roman 
šta ličkoga seljačkog života, neki čar je unaprijed ovio ovu opsežnu knjigu, i ne 
znam, da li je u našim književnim krugovima i jedno beletrističko djelo, iza Šenoe 
i Đalskoga, dočekano sa toliko simpatične unutarnje predispozicije. 

Ognjište je zaslužilo taj doček i dogodit će se u našoj zemlji književni 
događaj prvoga reda: da će to golemo djelo u četiri knjige od preko 820 stranica 
biti u rekordnom vremenu rasprodano uza svu adekvatno opsegu »preskupu« ci- 
jenu i da će biti — makar u vremenu, koje ne čita nego »r&adi« — u zanosu i 
pažnji čitano od prve do zadnje stranice i prenošeno iz ruke u ruku kao u doba 
najčitanijih Šenoinih romana. Dogodit će se konačno, iza toliko poraza i razoča- 
ranja, da će knjiga domaćega pisca doživjeti apsolutni uspjeh. 

Radi se uistinu o djelu rijetke i visoke književne kvalitete; o djelu, koje ve- 
likim nutarnjim linijama i čistim umjetničkim zahvatom ponire u život jedno- 
stavnih, čednih, ličkih seljaka unatrag dvadesetak, tridesetak godina. Taj život 
ne razvija e u široku rasponu nekih izvanrednih vanjskih događaja, koji bi u 
svojoj grmljavini nanijeli u ličko selo Sveti Rok kojekakove ideologije, ili sudare 
revoluciono-duhovnih i socijalnih vrenja poslijeratnoga vremena; koji bi uzbunili 
ljude i pokrenuli ih pojedinačno ili kolektivno u neku akciju, od koje bi se za- 
hvalno konstruirali arhitektonski obrisi debeloga i zanimivoga romana. Naprotiv, 
Budakovo je »Ognjište« zasićeno životom, što bi ga najbolje mogla objasniti du- 
boka i originalna definicija Engleza Keatsa iz jednoga njegova pisma 1819.: »nazo- 
vite svijet, ako hoćete, dolinom, u kojoj se izgrađuju duše«. (Keats je rekao a»svi- 
jet«, ali u kontekstu, iz kojega je jasno, da je mislio život). »Dolina, u kojoj 
ge izgrađuju duše«, da, to je život ove čarobne knjige. 

Sve se tu događa samo u skrivenim i tajnovitim dubinama duša, šutljivih, 
seljačkih duša, koje su po sebi jednostavne i blize prirodi i svojoj okolini; pače 
sve je toliko i tako duboko zapretano, da ni ono nekoliko lica, o kojima š&e radi 
ne znaju, pače i ne slute o užasnim vulkanima što raskidaju i lome nutrinu, kao 
mi o tajnama, u kojima se talože osnove i žudnje onoga drugoga, iz kojega izvire 
i njihova sudbina. Život je to sakriven tjelesnim očima; zbiva se iza onoga svaki. 
dašnjega, jednoličnoga, radnog i umornog dana ličkih seljaka. Život je to nutarnje, 
intimne ljudske ličnosti, koja balanaira na ivici najtragičnijih sukoba sa vlastitim 
moralnim podzemljem. A ta ljudska ličnost je u intenzivnom dodiru sa bitnom 
jezgrom same sebe, u vezi sa nutarnjim silama svoje vlastite sudbine, u središtu 
općega smisla ljubavi i smrti, strasti i odricanja, vražjega carstva i Božije volje 

Duboko ljudski i umjetnički zahvat Budakov u ličku »dolinu« i sve njene 
patnje, u ovom slučaju više nutarnje, duhovne patnje nego vanjske, materijalno- 

socijalne, dao je hrvatskoj literaturi tri jedinstvena, nova lika: herojski lik velike 
žene Anere, demonski lik njezina avekra Blažića i patrijarhalni lik ličkog »ljudstva 
i obraza«, lik divnoga patnika Lukana. 

Sve se ovdje temelji na ljudskom, i to individualno ljudskom. Ništa se ne na- 
slanja na apstrakciju vanjske akcije, vanjskih uzroka. U cjelini dominira osjećaj. 
emocija, a ta ja iz života, iz najintimnijega ličnoga zbivanja, iz kojega izviru 
Anerina ljubav, Blažićeva zločinačka strast i savršeno Lukanovo predanje u viši, 
religiozni smisao svijeta. 

Već se u prvoj knjizi osjeća neka šrokogrudna, sveobuhvatna širina autorova 
stvaranja, širina, koja bez obzira na prostor i vrijeme zaokružuje cjelovitu plat- 
formu jednoga specijalnoga hrvatskoga kraja, zaokružuje ga mirno, polako, žitvo- 
tvorno, postavljajući jedno seljačko ličko pozorište, jedan ambijenat zasićen »ljud- 
stvom«, do močždine prožet zdravljem i etičkom zrelošću svoga svjetovnoga nazora. 
Iskrsavaju postepeno u blagim prijelazima različitih zgoda, običnih i svagdanjih, 
lica Lukanove zadruge, njegova dobra žena Anica, Aničin siromašni otac Nikola 
u tragediji opustjela ognjišta, Aničina djeca, koja umiru, pa kći Matija, koja se 
ugasi taman pred vjenčanjem, pa šin Ducina i njegova ženidba sa Barušom iz 
zadruge Blažića Vidova, pa Lukanov brat Zekan, s kojim živi u ljubavi u istoj 
kući, ali podijeljen radi strašne svađe Zekanove žene sa Anicom, pa Zekanov gin 
Makić i njegova žena Jela | sve tako redom, a sva su ta lica toliko živa i topla, da 
se upravo pojedinačno, makar često puta bez ikakove direktne veze sa osnovnom 
temom romana, uživimo u njih, i misaono i čuvstveno supstituiramo u njih, i kroz 
njih otkrivamo sve one njihove lične perspektive, koje tvore njihov nutarnji život 
i život njihove zajednice. Počinjemo intenzivno živjeti s njima, objektiviramo se 
na neki način u njihovoj duši i nema više ni nas ni autora ni ikakovih naših i nje 
govih subjektivnih natruha i refleksija, iz nikakova stranog svijeta ne dopire više 
do nas ništa. Mi postajemo najprisniji akteri Lukanova ognjišta svladani nekim 
objektivno — istinskim fluiđom Budakova čistog realizma. 


A onda, kad smo već sasvim u Lukanovoj i Aničinoj duši, autor nas laganom 
slutnjom upozorava na Aneru, koja je od prvoga časa ovijena nekim čarom posebne 
izrazitosti, (»'Est una ka' 'edna po 'edna«.) i na Blažića, gospodara bogate zadruge, 
koji je bio u Americi, dok mu je još bio živ otac, slavni Viđurina, koji ima vrijednu 
ženu Mandu i sinove (Mićana, Josu i Ivana) i kćer Barušu, ali koji je nekako »na- 
opak i zavrnut«. 

Najednom se prolama silnom dramatskom snagom prvi čin velike tragedije. 
Mićan ljubi Aneru, al Blažić ne dopušta, da mu Anera buđe nevjesta i kad je Mićan, 
ne uzimajući ozbiljno očev otpor, doveo Aneru u kuću, baca ih on bijesno napolje. 
Nitko od suseljana tomu ne vidi vanjskoga razloga. Selo se skamenilo od čuda. 
Zašto? Anera je najbolja djevojka, pače izvanredna pojava, Mićan pristao momak, 
kuća bogata. Javlja se demonska silhueta Blažićeve duše, duboko zapretana i tajno- 
vita, ali ali sablasna i sverazorna. On je davno bacio požudno oko na Aneru i duboko 
skrio tu griješnu žudnju, od koje mu se čitavo biće otrovalo. — Eto, sada se razvija 
strašna drama duhovnoga karaktera, u kojoj se izgrađuju duše. Idealna ljubav Mi- 
Ćana i Anere zadivljuje selo, koje im pomaže da sagrađe drvenu kolibicu. Lukanova 
kuća im otvorena kao njihova. Blažić snuje, kako će Mićana baciti iz zadruge, pače 
kako će ubiti sina Josu, jer je otkrio, da ovaj pomaže Mićana, a zanajviše, kako će 
se ipak dočepati lijepe Anere. Dolazi rat. Mićan odlazi i ne vraća se, Anera ostaje 
bespomoćna u svojoj kolibici sa dva djeteta. Istina Lukan je materijalno spasava, 
ali tko će je spasiti od Blažićeve strasti? Samo velika Mićanova ljubav i silna nutar- 
nja snaga izrađene ličnosti. Njena ličnost je u Buđdakovoj umjetničkoj spoznaji 
narasla do heroizma žene, koja se izdvaja iz prosječnosti ne samo svoga ambienta, 
nego uopće ljudske prosječnosti i javlja se kao neka duhovna realnost višega reda; 
kao svijetlo, od kojega se živi i koje nadahnjava. U njezinu vanjskom životu nema 
ništa izvanredno, ona je seljakinja, koja radi sve seoske poslove kao i druge, pati 

se kao i druge, snosi križ svoga ženstva kao i druge, ali ne ljubi kao druge. U 1ju- 
bavi je tajna njezine veličine. Duša joj je toliko zdrava i duboka, da prima ljubav 
kao duhovno preobraženje, kao najprirodniji i bitni uvjet svoga razvitka i nutarnje 
slobode. Ali kroz tu ljubav ona svoju ličnost ukorjenjuje još dublje, u sveopću ljubav 
višega reda. I makar nije izvanredno pobožna, pače i ne govori o Bogu više 
nego drugi, niti se bori za Njegove istine, Anera je svim svojim bićem uronjena 
u svoga Oca, koji je na nebesima, ona živi u Njemu i On živi u njoj. 

Autor se često povraća na Anerin religiozni karakter i naročito ga osvijetljuje 
u onom bolnom danu, kada ju je Blažić sa njezinim Mićanom izbacio iz kuće i kada 
je zapravo predstavlja kao »nesavladivu, nepobjedivu i veliku«. Dok ona moli prije 
jela pred seljacima u polju Očenaš — »sve su se oči upile u njezine usna kao da 
čekaju, love i sišu svaku njezinu riječ. koja kao da im je svima posve nova, dosad 
nepoznata i nečuvena. Skoro svi doživješe danas prvi put Svemogućega kao svojega 
Oca nebeskoga i vidjeli su, vidjeli na svoje oči i osjetili i u avakoj svojoj žilici ne- 
dokučivost, posvemašnjost i svetost Imena Njegova; oćutjeli su, da Anera osjeća u 
svojoj duši i u svom srcu Kraljevstvo Njegovo, i da zna, da baš zna, kao što zna, 
da se ona zove Anera, da baš tako znade, da se ispunjava Njegova volja na nebu 
i na zemlji. Posve je naravno, đa se s takvom vjerom ne može biti u strahu za svag- 
danju koru kruha, pa stoga i samo tako razumiju Anerino držanje«. (I. 110.). 

Kroz sve postaje svoga križnoga puta ona nosi svoju jednostavnu seljačku dušu | 
kao »drugačija od svih ostalih« i čitavo selo, a naročito Lukanova kuća, trajno će 
osjećati u njoj »nešto drugo, nešto posve različito od ostalih«, a to se nešto ne bi 
moglo objasniti sasvim prirodnim redom. S njezinih usana se razlijeva uvijek neka 
jednostavno i prirodno izrečena mudrost u nenametljivoj, pametnoj riječi. Njena 
ličnost osvaja i diže, a njezine križne postaje su dostojne velike ljudske Golgote. | 

Iza Mićanove smrti u ratu njena kolibica postaje zaklon njene materijalno po- 
kopane ljubavi, ali zato duhovno izrasle ido neke divinacije u najsavršenijoj nutar- 
njoj slobodi. — »Ona i Mića moraju skupa. Njihove duše nijesu varnice, koje se 
odvajaju i razilaze. One su oganj, požar, nerazdruživi, jedinstveni žar... Sva je 
obuzeta svojom i Mićinom dušom ...« (IV. 35.) Tu ljubav i tu slobodu čuva ta ne- 
obična seoska žena u svojoj bijednoj kolibici i nikada ih nije žrtvovala nikakovoj 
sili obzira, običaja, novih prosaca, materijalne bijede i osamljenosti. Ali na Anerinu 
kolibicu, tu u našoj literaturi jedinstvenu tvrđavu slebodne ljudske ličnosti, koja 
ća u koliko joj uistinu ima realnoga traga u Svetom Roku, postati bez sumnje 
atrakciona točka hrvatske literarne geografije, navaljuje demon svekrove požude. 
Ta polako, podmuklo, bez žurbe, u punoj tajnovitosti i ustrajnosti hoće da toj ženi 
otme duhovnu slobođu i oskvrne veliku ljubav. 

Razvija se duga, jezovita borba između Anere i Blažića — to je bitna jezgra 
romana — borba, kojoj u našoj literaturi nema slične, borba. koja preobražava život 
i od njegova vanjskoga, prividnoga i nužnoga izgleda pravi ljestve u onaj pravi, 
viši ljudski život, život duše, gdje se odigrava vječni tragični dvoboj između Boga i 
vraga. g 

Sličan problem demonske navale strasti, koja uništava čovjeka i u vječnom je 
sukobu sa principom prisutnosti Božje nalazimo najpotpunije u romanima Francoisa 
Mauriaca, koji je najjači u crtanju seuzualno opterećenih ljudi i strahovite nemi- 
novnosti zla, koje kao princip prati čovjeka. Budakov Blažić je umjetničko remek- 
djelo, psihološka savršenost podmukla zločinca i cinika u punoj vanjskoj i nutarnjoj 
uvjerljivosti. Izvana je otresit, ljutit, mrk, podrugljiv, ali još uvijek u granicama 
neke socijalne snošljivosti, a u nutrini je zvijer, koja grize sama sebe i uništava 
svaki trunak čovještva, što mu fatalistički sagorijeva u strasti do neizbježive du- 
hovne i tjelesne smrti. 

Njegova je demonička priroda izrađena u svim detaljima: u oidnosu prema ženi 
Mandi, koju sve više mrzi i proganja; prema sinovima, koje namjerava razbašti- 
niti i posmicati, da mu nisu na putu do Anere; prema Lukanu, koji štiti Aneru; 
prema župniku, koji ga javno žigoše; prema čitavome selu i svim njegovim obi- 

čajima; naročito prema moralnim načelima, koja ga sapinju. Njegov je nutarnji 
profil toliko psihološki utvrđen, da nam se skoro ukazuje kao karamazovski deter- 
miniran tip izopačenosti i zvjerstva. Ali opet on sam objašnjava svoj grijeh kao 
pravi voljni akt i makar se na jednome mjestu ruga svojoj slobodi i svome razumu, 
u svakom ga pokretu osjećamo kao slobodna zla čovjeka. 

Konačni obračun u kolibici je napet i sablasno, klasično tragičan: dvije izra- 
đene ljudske duše u apsolutno sudbonosnom dvoboju tijela i duha toliko zaokupljaju 
čitatelja, kao da o njima ovisi sudbina svijeta. Anerina smrt je jedina cijena Blaži. 
ćeve pobjede, ali Blažićeva smrt će biti pobjeda Anerine smrti. 

Zatim dolazi (u četvrtoj knjizi) Lukanov obračun s Blažićem, koji je namje- 
ravao ukloniti i njega, jedinoga svjeđoka Anerine amrti. Dok su prve tri knjige u 
postepenoj gradaciji borbe i savršenoj slivenosti okoline sa protagonistima tragedije 
gavršeno odmjerene i slivene do idetalja od jedinstvene nutarnje građe, u četvrtoj 
knjizi poslije Anerine smrti u tempo se uvlači neka sporost i duljina, više nego bi 
trebala da se izrađi Lukanov sukob sa Blažićem. Bit i srž romana je u Anerinu i 
Blažićevu dvoboju kao i u svjetlosti Anerine ličnosti. Čim je ona umrla, kao da se 
ugasio tajanstveni plamen njene kolibice, a taj je bio duhovna realnost i srž čita- 
moga djela. Možda je i Lukamova šutnja poslije sigurnih podataka o Bažićevu zlo- 
činu malko preteška za razigrana čitatelja, a Lukanova sporost i neodlučnost čak 
i zamara. Istom kad se zatvori knjiga nad Blažićevim mrtvim tijelom, osjeti se 
divovski Lukanov lik, koji je »sav živio s gospodinom... .«, 

Lukan je inkarnirano ličko poštenje, lički obraz, ličko ljudstvo, lička vjera u 
Boga i ličko predanje u »Božiju volju«. — »Sve j' od Boga, slava Mu i 'vala, pa 
j' unda dobro« — to je Lukanomva maksima u časovima najtežega očajanja. To je 
njegova jedina filozofija života. On oplemenjuje svojim bićem okolinu kao što 
sunce grije zemlju prirodno, nagonski, samo od gebe. U njemu je pohranjena vje- 
kovna, tradicionalna, kršćanstvom izrađena i oplemenjena, divna hrvatska duša. 
On i njegov brat Zekan cijene ognjište »osjećajem veće, nadnaravne ljubavi«. To 
je za njih »Milost Božija«, najdublji smisao zadruge i obitelji, »đuša, krv, domovina«, 
jer nema mičega »u poredbi s nadnaravnom ljubavlju, s poštovanjem i pobožnim 
strahom, koje čovjek osjeća prema ognjištu svojih otaca«. 

Toliko je neodoljiva i (Buboko čovječanska Lukanova duša, da je ona nadja- 
čala čak i glavnu dramu Anerina heroizma, kad je u zadnji čas diktirala natpis čita- 
moga djela i time upečatila njegov umjetnički smisao. Autor sam priznaje, da je 
nosio u duši roman pod natpisom »Anerina kolibica«, što bi u neku ruku stvarnije 
odgovaralo centralnoj ideji romana, a onda je u zadnji čas došlo do »Ognjišta«, 
simbola vjekovnoga života jednoga roda i neiskorjenivosti jednoga naroda. 

Budakov svijet je realan, izvan njega samostalno ukorijenjen i izrađen, stoga 
njegova proza nema subjektivnoga karaktera. On je lično uvijek toliko u pozadini, 
da ne izbija nigdje nikakav akcenat, protest, refleksija njegovih ličnih pogleda, pa 
je prema tome teško govoriti o njegovoj ličnosti. Ali može se bez dvojbe ustvrditi, 
da Budak rijetkim zanosom pristupa svojim djelima, on ljubi ono što stvara, to je 
bitni aksiom njegova pisanja. Literami rad mu nije raspinjanje ličnih kriza, ni bun- 
tovnost, ni vika, (što je u tolikoj mjeri postalo kod nas moderno, da se u prvome 
planu govori isključivo o ličnosti »jadnoga« pisca i o svim mogućim socijalnim zbi- 
vanjima oko njega, a o djelu najmanje, jer ono i nije nego ili sredstvo neke borbe 
ili zrcalo piščeva subjektivizma) nego zadovoljno služenje umjetnosti. U toj umjet- 
nosti zdravoga realizma Budak objektivira ličke tipove, spasava im dušu od pro- 
laznoga vremena i zaboravi i za vazda fiksira svoju Liku kao svijetlu zvijezđu na 
hrvatskom literarnom i kulturnom horizontu. Stoga mu ne treba razularena deko- 
rativnost, ni bolesno prenemaganje sentimentima, ni razbacivanje fantazijom i 
knjištvom kao ni autoproročke i spasavalačke ambicije, čime sve obiluje naša navija 
proza. Budak ne izmišlja, on doživljava i fiksira golemo bogatstvo prirode i čovje- 
štvo svoga kraja. Ne ironizira, ne preinačuje, ne ubija nego ljubi svijet svoga 
stvaralaštva. 

Odatle mu je i stil u neku ruku objektiviran u ličkom dijalogu, a taj dijalog u 
»Ognjištu« nosi u sebi sve: od najtanje nijanse misli, pače proces ličkoga mišljenja 
uopće, preko kompletne skale osjećanja do vanjskoga oblika riječi i rečenice, koju 
Budak prenosi fonetski. A taj dijalog škrt riječima i izrazima a bogat mislima po- 
staje mjestimično tako vidovit i intuitivan, da zadivljuje, kako je moguće ispisati 
ovako duboku psihološko-religioznu analizu ljudske duše i ljudske tragika ovako 
malim rječnikom, koji sa nekoliko uobićajenih izraza rješava gordijske čvorove 
ljudskih tajna. Dijalog je to, koji se ne rasplinjuje u brbljavosti i ne nasrće direktno 
na delikatna mjesta ljudske duše, nego obzirno, diskretno i tek sa strane id na pol 
usta natuca, najzadovoljniji onda, kada ga shvaćaju, a da i ne kaže sve do kraja. 

»Dolina, u kojoj se izgrađuju duše« — »Ognjište« ostavlja u duši duboku, titra- 
vu emociju. Osjećamo, kao da smo se približili životu tamo gdje je on najsvjetliji, 
najžarči, najintenzivniji, gdje je najviše očišćen u boli i koncentriran, a to je odlika 
samo najvećih umjetnina. »Ognjište« je u stanju podići našu psihičku i moralnu 
temperaturu, reintegrirati nas u punu duhovnu ljudsku i narodnu zajednicu, iz 
koje se u časovima depresije osjećamo kao isključeni i smrtno osamljeni; ono nam 
pruža doživljeno svjedočanstvo, da su i veći od nas patili od istoga zla, od kojega 
patimo i mi i na isti način, kao i mi te istodobno — ne dirajući u našu oholost — 
da su i manji od nas bili sposobni izdići se do heroizma ponizno slijedeći glas čistoga 
čovještva uz tanki prizvuk Anerina »maloga a tako velikoga Očenaša«. Sve to u 
tolikoj mjeri zrači iz ovoga velikoga djela hrvatskog duha, da bi se ovdje mogao 
bez straha upotrijebiti onaj paradoks Charles du Bosa, kojim bi htio da nas uvjeri, 
kako »život duguje više literaturi nego literatura životu«. (Uživite se, ako možete, 
samo u jednu činjenicu, koliki će ljudski, kršćanski i nacionalni stid i poniženje 
osjetiti ona bijelom kugom pogašena slavonska ognjišta, kad im bane na vrata živa 
Lukanova duša!) i D. Žanko 


RIJEČ O KOZARČANINU 


(U povođu knjige »Sam čovjek«, Zagreb, 1931.). 


U grupi najmladjih hrvatskih književnika nesumnjivo je, da ime Ive Kozar- 
čanina dolazi na prvo mjesto, već i radi toga što produktivnost toga pisca, obzirom 
na njegove godine (rodjen je 1912.) donekle iznenađuje. Možda čak i ponešto zabri- 
njuje. No svakako je jedinstven primjer u historiji hrvatske književnosti, da mlad 
čovjek stekne sa dvadesetpet godina značenje književnika, koji iza sebe ima nekoliko 
ozbiljnih djela, mnoštvo članaka, eseja i lirike tiskanih po najrazličitijim hrvat- 
skim i srpskim časopisima. Iznenadio je istup 23-godišnjeg Ivana Kovačića sa zrelom 
knjigom novela: »Dani gnjeva«, ali slučaj Ive Kozarčanina, što je zapaženiji, to je 
čudniji. Jer po njemu stičemo uvjerenje, kako su se prilike kritičkoga rasudjivanja 
u današnjem životu i stvarnosti mnogo izmijenile i upravo, spram prošlosti (Matoševo 
doba) obrnule. Nekada se smatraše neukusnom  prepotentnošću istup mladosti, 
tadašnji mentalitet sprečavao je takvu mladenačku aktivnost i onemogućavao za 
ikakav zamašniji rad. Možda je to bilo bolje za to vrijeme. Život je drugačije tada 
izgledao. Kasnije je onda dozrijevala mlađost i sporije se sticala životna iskustva. 
A Kozarčaninovoj generaciji, sa najranijim danima djetinjstva ulazila je u svijest 
spoznaja o grubosti životnih oblika. Ta je mladost rasla kroz bijedu i u bijedi. Ni 
danas, ni jučer, ta mladost nije osjetila niti dio onoga što osjetiše oci ili čak djedovi. 
Današnji je život svakako zahuktaniji u svom tijeku i dinamici; nervozniji je, bun- 
tovniji, i u njemu je uistinu mnogo kontrasta | paradoksa. Isprepliću se ideologije, 
ukrštavaju se doktrine i tumačenja, viju se zastave raznobojne, buče bujice govor- 
ničke retoričnosti, sudbonosno klupko problematike odvija se i kotura cestama, koje 
su tužne, blatne i pokisle, u sumraku, kada umire optimizam i gasne vedrina na- 
amijanih pogleda. 

Dosadašnje djelo i rad Kozarčaninov rezultat je velike borbe za egzistenciju i 
afirmaciju. Kozarčanin je inkarnacija nas svih, koji smo počeli »iz ništa« graditi te. 

melje jednoj kuli, koja možda ne će nikada biti dograđena. On možda lebdi nad 
svim realizacijama nas svih, koji u sebi nosimo mnogo neslomive volje i mnogo 
zdrave ambicije. Prošli smo kroz bijedu, kroz neimaštinu, počeli smo s naivnim 
pjesmicama, koje smo štampali u nevinim đačkim listićima, prošli smo školu poni- 
ženja i preziranja, vukli smo se strpljivo kroz godine i, ako itko može slaviti neka- 
kav jubilej i pobjedu, to možemo mi, isprebijana mladost; pisali smo ustrajno, 
radili ustrajno, pa iako možda nismo jedini čitali svoje radove, ono smo se jedini 
radovali svojim prvim i za nas značajnim uspjesima. 

Rijetko se dešavalo u prošlosti da seljačka djeca prodru, izbiju na površinu i 
zauzmu položaje. U novije doba, ta seljačka djeca ipak uspješe da svladaju predra- 
gude starih zakona o »suđenima« i »nesuđenima«, o povlašćenima i neđovlašćenima; 
u novije doba prodriješe ta seljačka djeca, ti sinovi orača — orači na kulturnoj 
. njivi. Od tragičnog lika siromašnog hercegovačkog mladića A. B. Šimića, pa sve do 
danas, kad se mnogi pojaviše na poprištu da okušaju snagu svoga duha i talenta, 
rad te seljačke djece i uspjesi njihovi vredniji su, jer su im nosioci oni, koji osjetiše 
život: proživješe bijedno djetinjstvo, sumorno djetinjstvo u borbi za neimaštinom, 
u borbi za predrasudama i obzirima. Započeše konačno svoj rad u bijedi našega 
kukavičluka, kad se iz premnogih i sitnih obzira — razne prirode — sputava slo- 
bodna i smjela riječ. 


Stav Ive Kozarčanina u svojoj bitnosti nosi jaku dozu borbenosti protiv malo- 
građanštine i zahirenosti i jadnoće naših jalovih duhova. Socijalna nota, koja je 
karakteristična za mnoge najmlađe, svojevremeno je i Kozarčanina zanijela nešto u 
lijevo, u ekstremnost, iako ona nije jako naglašena ili barem nije ni u kojem slučaju 
bučno izražena. Nema u njemu one Krležine revolucionarnosti, nema ni Cesarčeve 
odmah uočljiva ironične žice, nego se njegov polet izražava na jedan specifičan 
njegov način, u formi, koja je i tiha i prodorna i dokumentarna. Kozarčanin je već 
kao srednjoškolac pisao uspjelom prozom o radnicima i njihovim katastrofama, on 
je već tada jasno dao naslutiti snagu svoga umjetničkog pera, pa je toj činjenici 
i mogao najviše zahvaliti, da je možda lakše, nego mnogi drugi, uspio ubrzo 
prodrijeti u vođeće literarne listove i institucije. U tim njegovim najranijim pjesmi- 
cama bilo je fine i otmjene lirike, koja je imala u sebi i života, i prirodne uvjer- 
ljivosti, i topline. Bilo je u njoj nečega što je jasno predskazivalo nešto više, što 
ima doći, a danas je evo, u nizu njegovih novela i dva romana, zaista i došlo. 

Lirska širina, karakteristika prvih radova, koja djeluje kao poplava nehajne 
rijeke, i raspjevanost stilske bujnosti, koja nije bezživotna, dominantna je crta Ko- 
zarčaninova rada sve do danas. U njegovoj prvoj omladinskoj knjizi proze (»Mati 
čeka«), sve kipi od ustreptalosti riječi, koje su povezane u nizove, pa sve i bez nekih 
naročitih motiva i osobitosti zapleta, postaju novela, koja je ipak dobra, jer je uvjer- 
ljiva. Širina Kozarčaninova lirskog nastrojenja dolazi do izražaja i u knjizi stihova 
(»Lirika« s još trojicom) gdje stihovi idu u geometrijsku širinu, koja pomalo i odbija. 
Nema sumnje da je ovo svojstvo ne samo dominantno za Kozarčanina, nego je to 
i njegova glavna osobina, prirođen način njegove kreativne moći: izlaganje sebe i 
svoje nutrine. Ta lirska širina vlada i u njegovim zadnjim dvjema knjigama (»Tuđa 
žena«, izdanje Društva hrvatskih književnika i »Sam čovjek«, izdanje Matice Hr- 
vatske) i odatle izlazi da je ova opširnost gotova činjenica i da se kroz nju Kozar- 
čanin mora ocjenjivati. 


Kozarčanin naime postupa protivno teorijama mnogih i stranih i naših kritika 
i estetskih teoretika, da je konciznost izražavanja, kratkoća rečenice, sažetost i 
škrtost opisa, najbolje oružje za uspjeh i osvojenje čitalačkih masa. Duh vremena 
diktirao je ove donekle osnovane teorije i formule, isti onaj duh, koji je stvorio i 
današnji tip književne reportaže. Nepotrebno je to usvojiti i prigrliti, a nemoguće 
je po tome ocjenjivati izraz umjetničke duše, koja se i ne može stisnuti u priprem- 
ljene kalupe. Kozarčanin je baš tom svojom toplom i astralnom lirikom, kroz koju 
se očituje praiskonsko srce čovjeka zaljubljena u život i prirodu, frapirao mnoge 

svoje čitaoce i prikazivače, te ga ovi i riječima i pismom precijeniše. Inače se po- 
vodom njegovih knjiga pisalo o njemu bez sistema, kao što se kod nas redovno piše, 
govorilo se i u ponižujućoj formi i u epitetonskim oblicima, a ni u jednoj se toj 
pisanoj radnji nije rekla smjela i poštena prava riječ objektivnosti, koju je valjda 
i sam pisac očekivao. Precjenjivanje izaziva smiješak kiseljkaste persiflaže; a grđe- 
nje bez osnova izaziva gađenje, pa ipak je i gađenje konstruktivnije, jer djeluje 
podstrekivački, te često potpomaže baš pobjedu dobra. Kozarčanin je jači duh 
i trebalo bi mnogo superiornijeg kritičara, koji ne će biti sputan sitnim obzirima, 
da kaže pravu i potrebnu riječ. 


Opširnost i lirska raspojasanost svojstva su Kozarčaninova izražena njegovom 
vlastitom formom, iznešena načinom, koji zagrijava. Odlike su to njegove, ali i mane. 
Odlike samo u toliko u koliko je to novo, ukoliko daje mogućnost da se mani- 
festira bogatstvo rječnika i rijedak talenat u shvaćanju i tumačenju izražajnih mo- 
gućnosti jezika, ali to je na štetu konstrukcije, na štetu povezanosti i zaokruženosti 
radnje i dijaloga! Iz Kozarčaninovih radova se mogu izbaciti golemi pasusi, a da 
ipak radnja ostane (cjelovita) shvatljiva. Iz toga izlazi, da su ovi pasusi ili suvišni 
ili — u svakome slučaju odvode centralnu nit romana previše u stranu, a ovo dovodi 
do zamaranja i dosađivanja čitaoca, Od 200 stranica Kozarčaninova romana »Sam 
čovjek« odstranivši 100 stranica dugačkih dijelova, roman bi postao zaokruženiji i 
bolji. Takva amputacija glagoljivosti pojedinih izgovorenih partija piščevih lica, 
djelovala bi u smislu ozbiljnosti shvaćanja toga preopširnoga govora. Jer dok svi 
lirski opisi djeluju uvjerljivo, ovi beskrajni razgovori neuvjerljivi su radi toga, jer 
u životu nema takvoga slučaja, da su svi članovi porodice toliki brbljavci: poznato 
je, da su jedni šutljivi, da govore kratko i sažeto, a drugi vole opširnost, koja je 
najčešće prazna. Činjenica, da se odbacivanjem ulomaka Kozarčaninova roman 
djelu ne bi naudilo, dokazuje ujedno da je vrijednost te piščeve pripovjedačke 
širine na uštrb dubini. Tako izlazi da je Kozarčaninovo glavno pripovjedačko svoj- 
stvo u isti mah njegova velika mana, od koje će se trebati odučiti. Jer obično nije 
opravdano da netko opisuje na 10 stranica njihanje drveta, ili prozorsko okno; i 
nije korisno ni umjesno trošiti mnogo riječi, a kazati malo. — Ko- 
zarčaninovi radovi imaju malo radnje i kad bi se knjiga »Sam čovjek« jednostavno 
onakva kakva jest izvela na pozornici, bila bi &kroz dosadna i, zbog toga, — neuspje- 
la. Njegova lica se slabo fizički pokreću, a više nepomično stoje i misle, a njihove 
misli nijesu značajne i ne opravdavaju duljinu izražavanja. Svakako je karakte- 
ristično da Kozarčaninova proza sadrži u sebi mnogo elemenata čiste lirike, dok u 
stihovima najnovijeg datuma imade više proze, tako da su ovi stihovi eksperimenat 
prolazne vrijednosti. 

U velikom zamahu svoga rada, Kozarčanin nije uvijek dovoljno logičan kod 
izgrađivanja rečenice, jer je ova na mnogim mjestima složena u brzini, rđavo pove- 
zana i ponekad neukusno glomazna, Ovo je svakako posljedica prebrzog rada, koji 
se nagomilava i onda površno dotjerivan odmah šalje pred javnost. Kozarčanin je 
stvorio mnogo, ali ta produktivnost kako je na početku konstatirano, zabrinjuje. To 
zabrinjavanje proizlazi već iz nabrojenih nedostataka, pa je stoga mnogo važnije 
Kozarčaninu te nedostatke predočiti, nego li ga neukusno napadati ili precjenjivati. 
On je prvi među nama, idealistima — književnicima, i on će nema sumnje ostati, 
dok će mnogi od nas — netragom iščeznuti, A baš zato, što je on prvi, zato je među 
najboljima, i jer ga mnogi »kompetentni« priznadoše i potvrdiše za zrela književ- 
nika, baš zato, treba izreći izvjesnu bojazan: da bi upravo ono, što je ljude 
danas zabljesnulo i pomoglo mladom čovjeku da se ušpne, moglo tim ljudima dodi- 
jati i tako bi se moglo desiti da Kozarčanin bude onemogućen upravo onda, kad 
to bude najnezgodnije. Kozarčanin će neizbježivo zapasti u monotoniju. 
A monotonija u djelu književnog stvaraoca znači njegovo umiranje. Izbacivanje 
mnogih knjiga na tržište od čovjeka, koji je jedva gvadesetpetu prošao dokazuje, da 
te knjige nijesu nastale preko noći, pod magijskim štapićem, ali dokazuje i to, da 

nijesu stvorene ni pred nekoliko godina, jer se tada autor još vježbao, pišući o 
poglavitom Rudolfu Magjeru. Nastale su dakle brzo, prihvaćene su 
brzo, a jedno i drugo, — najdobronamjernije rečeno — nije dobro!!! Kozar- 
čanin je do sada objavio četiri knjige, a dvije su mu najavljene. Tako bi se imalo 
desiti, da u dvije godne Matica Hrvatski izda istom piscu tri djela. O tome treba 
razmišljati!! Ivo Balentović 


Kutturna kronika 


NAŠ JADRAN 


Reprezentativni album prirodnih ljepota i umjetnosti. — Izd. Arhiv za propaganđu 
Jadrana. 


Makar u krupnom zakašnjenju, čak deset godina poslije pokušaja Jadranske 
Straže, koja je izdala ilustriranu knjigu »Naše plaže na Jadranu« (1927.), od srpskoga 
književnika Miloša Crnjanskoga, čovjeka, kojemu je nepoznata i prošlost i đuša 
Jadrana, dolazi nam ovaj raskošni i bogati album kao najugodnije iznenađenje. 
Uistinu velik je to pothvat u današnje doba izdati ovako reprezentativno i veliko 
djelo, s dvije stotine i četrnaest prekrasnih fotografskih tabela prirodnih ljepota, 
arhitekture, slikarstva i kiparstva jadranske obale, od prvih kulturno-umjetničkih 
početaka, pa sve do XVIII stoljeća, Čovjeka obuzme osjećaj zanosa, uđivljenja i po- 
nosa, kad počne listati ovu jedinstvenu knjigu ljepote, prirodne i umjetničke lje- 
pote, kojom su Bog i sve kulturne epohe od helenske do najnovije hrvatske obo- 
gatili najljepši komad Hrvatske. Najsvjetliji dokumenat našega duha urezan je i 
neizbrisivo upečaćen u jadranskom kršu i jadranskom mramoru, a ovaj album 
reproducira, u jednu cjelinu sažima, cijelome svijetu prezentira taj duh u pristu- 
pačnoj umjetničkoj formi, odnjegovan klasičnom ljepotom i harmonijom, te kršćan- 
skom metafizičkom dubinom. Hrvatskom čovjeku se kroz vjekove sve oduzimalo, ali 
ovaj dokumenat mu se nikada nije mogao oduzeti. On je tu, na najljepšoj evropskoj 
obali utjelovljen i vječan, svjedočanstvo svijetu, najdublja duhovna radost i utjeha 
nama, 

Pri izrađivanju ovoga velikoga djela sudjelovali su pored Ivana Meštro. 
vića i sveuč. prof. Dra A. Schneidera skoro svi čuvari umjetničkoga blaga 
na Jadranu: Dr. Ljubo Karaman, konservator spomenika u Splitu, Dr. Mi- 
hovil Abramić, direktor arheološkog muzeja u Splitu, inž. Kamilo Ton- 
čić, direktor galerije slika i Etnografskog muzeja u Splitu, Fisković Cvitko, 
kustos Arheološkog muzeja u Splitu, Magjer Drago, šef arhiva za propagandu 
Jadrana, Parać Vjekoslav, akademski slikar, U vodić Angjeo, slikar i 
kustos galerije slika u Splitu, i Dr. Ivo Tartaglia, predsjednik izvršnog od- 
bora Jadranske straže. 

U predgovoru se nalazi šest sažetih studija: 

Dr. Ivo Tartaglia izrazio je pravu viziju veličine našega mora i naše obale sa 
svih gledišta narodnoga života, u originalnoj književnoj formi, pod natpisom Naš 
Jadran. 

Ivan Meštrović naglasio je u svojoj kratkoj skici Stražimo stražu sredo- 
zemni duhovni karakter i sredozemnu orijentaciju Jadrana. »Iako sjevernjaci po 
svome praporijeklu, izmiješani smo sa starosjediocima Sredozemlja i oplemenjeni 
njegovom kulturom. Na sjeverno stablo ucijepljena je sredozemna voćka i mi blago- 
slivljemo dan toga spajanja. Preobrazili su se naši životni sokovi, oplemenila naša 
sjetila, usavršio naš glas i govor i osposobio naš porast i polet... Imade još mora 
na svijetu, ali ni jedno nije ko naša, ko Sredozemno more, na kom su se ili rodile 

ili odnjihale i najljepše i najblagorodnije biljke počam od najčistije misli i najljepše 
pjesme i priče, pa do najveličanstvenije građevine, najčudesnije slike i kipa, Pa i 
kod nas sve što je najljepšega i najblagorodnijega, sve je tu i otuda: naše najljepše 
crkve i gradovi ili se u tom našem Jadranu ogledaju, ili su u njem okupani. Naše 
najljepše pjesme su ispjevane uz smilje, smokvu i maslinu... Što bude u buduće 
više puteva (saobraćajnih i idejnih) vodilo k našem Jadranu, time će se preko hr- - 
vatske zemlje sve više širiti i krug sredozemne kulture... Ko god nam dođe, sva- 
koga ćemo rado primiti za prijatelja, za brata, samo za gospodara nikoga!« — Među- 
tim kulturni pojam sredozemlja je preširok, a đa bi bio uvijek jasan i precizirano 
shvaćen, naročito, ako se u nekom ekskluzivnom smislu sve polaže na njega, stoga 
mislimo, da uza svu pregnantnost i ljepotu Meštrovićeva izraza ovaj njegov esej ne 
će naići na adekvatno i općenito shvaćanje. 

Dr. Abramić je dao sažet i vrlo potrebit Kulturno-historijski pre- 
gled do dolaska Slavena, u kojem se nalaze svi dosadašnji arheološko- 
historijski rezultati, a Dr. Karaman je poznatom jasnoćom i solidnošću resumirao 
sve stilske i historijske probleme Umjetnosti na istočnom Jadranu, 
. definitivno zaokružujući svoja dosadašnja mišljenja i istraživanja na tom području. 
“Za ovaj album, u kojem se nalazi stodvađeset i pet reprodukcija umjetničkih spome. 
nika, svakako najpotrebitiji i najkompetentniji članak. 

Dragocjen prilog za historiju umjetnosti nalazi se u stručnoj nGičići studiji 
Dra A. Scmeidera Umjetnici rodom iz Dalmacije i hrvatskog 
primorja koji su djelovali u tuđini. Ovdje dobro pristaje, jer su 
donesene slike nekih od tih majstora: Medulića i Benkovića, koje se nalaze u 
Dalmaciji. 

Esej inž. Kamila Tončića-Sorinjskoga Narodna umjetnost ni po sadr- 
žaju, ni po stilu i pismenosti ne spada u ovo reprezentativno i veliko djelo. Bez ika- 
kova sistema, u nekom povišenom patosu i poetskom začinjanju, nabacuje inž. Ton- 
čić nekoliko misli i mnogo, mnogo zamagljenih. nejasnih i nepravilnih rečenica e 
umjetnosti narodnoga veziva. Kad je već ilustrativni dio sasvim ispustio iz programa 
narodno vezivo, čemu onda ovaj članak, Ali kad je već tu,.onda je trebalo barem 
u korekturi ispraviti ono, što g. Tončić nije smatrao nužnim ispraviti svome ruko- 
pisu, na pr. »osijeća«, — »vljerno« — »viječni« — »gnjezda« — »nivelovanja« — 
»obilježija« — »skupocijenu« — »a dobrim djelom« u značenju dio, it. d A najviše 
smetaju one kontradiktorne hiperbolične tvrdnje, kojima u kićenom stilu nije mo- 
guće ni doseći vrijednost i čvrstoću. G. Tončić najprije veli, da bi naše primorje 
»bilo išlo uporedo sa Heladom« (!), da ga »nijesu u toku njegova života često ome- 
tale elementarne nezgode« (7). A to bi moglo »podložno igrama i promjenama, 
olujama i tišinama, one više harmonije kojoj se divimo i klanjamo u prirodi«. Iza 
prirode, kojoj »elementarne nezgode« nisu dopustile, da u punoj snazi razvije svoje 
djelovanje, dolaze kulturni faktori. A te g. Tončić nalazi u Orijentu, Bizantu j »rur- 
skim kulturnim umjetničkim uplivima«. »Ovdje žive (namjesto živi) ona prastara, 
donekle o Orijentu i Bizantu ovisna Balkanska kultura, čije izraze, vjerno prenešene 
(namjesto prenesene), možemo konstatirati na svakom koraku i na svakoj stopi 
u pojavama dalmatinske narodne umjetnosti«, A kad smo taj Orijent i Bizant kon- 
statirali »na svakom koraku i na svakoj stopi«, dakle apsolutno svugdje i kad smo 
radoznali rastvorili oči, ne bismo li saznali za kakovu stvarniju argumentaciju te 
tvrdnje, odmah rečenicu iza toga nastavlja autor ovako: »Velika izvornost starina 
njezinih stanovnika u pogledu načina života i duhovnog stanja, njezino gospodar- 
sko siromaštvo, koje još stanovnike drži u prostu i primitivnu načinu gospodarstva, 
njezina odijeljenost (namjesto odjeljenost) i partikularizam, bile su do sada 
nepresušive jake žile iz koje (namjesto iz kojih) su nicale i cvale narodne umjet- 
ničke kvalitete prvoga reda«. I tako tek što smo se pomirilj sa sudbinom, da ne 
ćemo ništa konkretna saznati o bizantinskim i turskim utjecajima, kojih inače ima 
na svakoj stopi, saznajemo, da se u radnjama našega naroda zrcali »sva ona čista, 
klasična ljepota rase, zemlje, boje, biline i prekrasnih starih građevina«. Čije su te 

stare građevine? Balkanske ili mediteranske? Ali pustimo i to. Za čas saznajemo, 
da su svi ti utjecaji prazna retorika naučenjačkih glava i prepuštamo se divnoj idili 
novih rečenica: »Sve su vam to ponajviše ruke bezazlenih pastirica, samotnih i uda- 
ljenih od svijeta što po pustim i kršnim brđima stvaraju ova remek djela, bez nacrta 
i modela ponajčešće materijalom i oruđem što su same napravile! Eto ta spretnost 
i valjanost, taj rad bez nacrta i uzoraka, tim samim materijalom i oruđem 
stvaraju umjetnu veličinu ovih radova.« Slijedi pjesma autohtonoj stvaralačkoj 
snazi, pastiricama i lirici ženske duše, da se konačno utvrdi — »to je prava svojina 
samo našeg naroda«. Sve u svemu ovaj prilog u ovakovom djelu može nanijeti 
više štete nego koristi. G. _Tončić je poletan duh i on pristupa predmetu više poetski 
nego naučno, a baš na području narodne pučke umjetnosti imamo najmanje solidnih 
radova i naučne sistematike. Pučku umjetnost treba početi proučavati, a ne samo 
diviti joj se! 

Osvrnimo se malo na divni i prebogati ilustrativni dio ove značajne edicije. 
Slike su podijeljene u četiri dijela: Prirodne ljepote, Arhitektura, Slikarstvo i Kipar- 
stvo. Odmah upada u oči, da najviše kriterija i sistema ima u tri umjetnička dijela, 
dok je prvi dio uređen bez jedne i bez druge osebine. Naime u dijelu Prirodne lje- 
pote pored toga, što poređaj slika nema nikakova reda nego se miješaju pejsaži sa 
gradovima, a gradovi su bez ikakova topografskoga obzira razbacani i ovamo i 
onamo, što doduše ne oduzima stvari njezinu pravu vrijednost, ali ipak će pogdije- 
koga smetati, naročito ova razbacanost gradova, jer mnogi vole slijediti obalu od 
Sušaka do Kotora i obratno prirodnim redom, pored toga, velim, uredniku ovoga 
dijela bi se moglo zamjeriti nekoliko propusta i to: ponavljanje sličnih motiva u 
br. 4, 5, 11, 12, 13, 16, ili u br. 19, 37, 58.; ispuštanje oznake mjesta za neke od naj- 
ljepših pejsaža u knjizi, tako da čovjek kolikogod se divi prirodnoj ljepoti, nema 
punoga užitka kad dokumentarno ne zna gdje se to nalazi, a takovih slučajeva ima 
preko dvadeset (naročita je šteta za divne slike pod br. 18, 21, 37, 43, 46, 48, 59, 62, 
64, 72.); upadanjce u dalmatinsku Zagoru, koja jedno nema direktno sa Jadranom ni- 
kakove veze, a drugo, kad se već zašlo i u Zagoru, onda su se mogle naći kudikamo 
karakterističnije stvari, negoli što su dva puta ponovljeni momak sinjske Alke i 
Zagorke; konačno najlošiji izbor slika za gradove Trogir, Dubrovnik, Senj i Rab, 
potpuno mimoilaženje Kraljevice, Crikvenice, Krka, slapova Krke, Makarske, Omiša, 
Lokruma i dr., dok se Perast ponavlja tri puta, a lađe u luci pet šest puta. 

Arhitektura, slikarstvo i kiparstvo obrađeni su majstorski, po sistemu historij- 
sko-stilskih zahtjeva, sa mmogo ukusa, u odličnom i bogatom izboru, sa vanredno 
uspjelim reprodukcijama, koje se mogu takmiti sa najboljim evropskim reproduk - 
cijama ove vrste, što naročito vrijedi za slikarstvo. Neke slike su upravo savršene. 

Arhitektura obuhvaća najznačajnije detalje Dioklecijanove palače, neke staro- 
hrvatske crkvice, romaničku arhitekturu Trogira, Splita i Dubrovnika, gotičke spo- 
menike, renesansu Šibenika, Korčule i Dubrovnika, te konačno barok u Dubrovniku, 
svega četrdeset spomenika, 

Slikarstvo počinje sa reprodukcijom trogirskoga evanđelistara iz XIII. st., zatim 
domaćih škola XV. i XVI. st., zatim preko trideset slika raznih renesansnih škola 
donosi nekoliko prekrasnih primjera bizantijskih ikona, mnoštvo poliptiha, naročito 
(Bellini-a, Lorenza di Credi, Tiziana, Veronesa) te originala od G. da S. Croce, Viva. 
rivi-a, Tiziana,, J. Bassana, Lorenza Lotta, Palme ml., A. Medulića, Tintoretta, P. 
Bordone-a, F. Benkovića i dr. 

Kiparstvo se pretežno osvrće na klasični i starohrvatski period, a ide unatrag 
sve do Sfinge faraona Thotmesa (XV. st. pr. Krista). Tu su u prekrasnim repro- 
dukcijama Radovanov portal, Buvinova vrata iz Splita, korska sjedala, radovi Nikole 
Firentinca iz Trogira i Jurja Dalmatinca iz Šibenika, detalji kneževa dvora iz Du- 
brovnika, te nešto baroka iz Korčule i Splita. Svega trideset i četiri reprodukcije. 

Sve u svemu jedna raskošna historija umjetnosti, revija svih stilova, najveća 
i najsistematskija zbirka dalmatinske umjetnosti, uzoran priručnik za studij, trajna 
radost svakom kulturnijem duhu. Doduše iza Ivekovićeva opusa i Karamanovih 


580 


knjiga arhitektura i skuptura je stekla dovoljnu popularnost, ali o slikarstvu, osim 
u rijetkim monografijama, nismo do sada imali ništa. Stoga je ovaj album, što se 
slikarstva tiče prvi i, što je najvažnije, potpuno uspio novum, najvrijednije iznena- 
đenje čitavoga djela, prvorazredni umjetnički događaj, to više što se tu radi o naj- 
većim imenima slavne talijanske renesanse. (Za šire krugove će, budi usput rečeno, 
biti malo iznenađenje, što je definitivno ispušteno Rosellijevo ime kod Posljednje 
večere iz franjevačkoga samostana u Hvaru). 

Moram spomenuti još jednu opasku na račun tehničke opreme djela. deoras: je 
i prvoklasno u svakom pogledu, ali je velika šteta, što ispod svake slike nije stav- 
ljena oznaka sadržaja, nego su sve slike ostavljene prazne bez ikakova objašnjenja, 
a na kraju je dodan sadržaj slika. I tako kod svake slike čovjek mora tražiti otraga 
po katalogu o čemu se radi, a to je do skrajnosti nepraktično i zamara. Finim 
sitnim, modernim slovima se moralo označiti ispod svake slike sadržaj. Estetski 
dojam slike, koja sama po sebi djeluje, naročito kad se radi o prirodnim ljepotama, 
ne bi time ništa izgubio, a dobilo bi se mnogo. 

Bilo kako bilo, hrvatska javnost treba da pozdravi i raširi ovo djelo ljepote, 
koja zrači s našega Jadrana. D. Žanko 


Potemika 


»VIDICI« I »BILTEN JUGOSLOVENSKOG ANTIMARKSEISTIČKOG KOMITETA«. 





Čitajući Vidike opazili smo, da oni polemiziraju s g. Milanom Popovićem za 
kojega (neka nam oprosti) nismo mi čuli, a zbog Hrvatske Smotre. 

Nekoliko dana kasnije dobili smo s tri strane primjerke »Biltena Jugosloven- 
skog antimarksističkbog Komiteta«, u kojima se piše o »Hrvatskoj Smotri«. Dvije 
strane su bili naši pretplatnici, koji su računali (ispravno), da mi možda ne pri- 
mamo taj Bilten. Treća strana bila je samo uredništvo Biltena. 


I kad čovjek uzme te »Vidike« i dva broja Biltena, onda zapravo vidi, da je 
samo neka potreba »Vidika« za svađom i podvalama uzrokovala polemike. Evo u 
čemu je stvar. 

Bilten je izvadio iz jednoga broja Hrvatske Smotre (br. 5 od 1938.) nekoliko 
citata, ili bolja reći, dva citata, koji se odnose na boljševičku Rusiju. 

»Viđici« su na ovo reagirali na ovaj način: »Kada se pod redaktorstvom ugled. 
noga člana te partije (koja tvrdi da je jugoslavenska), sa pohvalom citiraju naj- 
frankavačkiji zagrebački listovi (na pr. »Hrvatska Smotra«) samo zato što propo- 
vedaju rasizam i fašizam i što napadaju zapadne demokratije«. 

Na ovo urednik Biltena odgovara ovako: 

»I ovo (naime ono što navode »Vidici«) je jedna velika neistina, potpuno u stilu 
ostalih argumenata gosp. Bartulovića. Dosada smo citirali mnoge i mnoge listove, 
a od zagrebačkih »najfrankovačkijih« organa samo »Hrvatsku Smotru«, i to jednom, 
u broju od 25. jula ove godine. Tada smo napisali: Antimarksistička štampa, »Hrvat- 
aka Smotra«, Zagreb, Mošinskoga 10, donosi često puta članke o Komunizmu. U 
jednom broju Dr. VI. Židovec piše o moskovskim procesima povodom antisomvjetske 
knjige švajcarskog socijaliste Vili Šlama: »Diktatura laži. Vredi citirati dva mesta«. 
I onda smo citirali ta dva mesta, bez daljeg komentara: jedno koje se odnosi na 
mučenja u zatvorima GPU, i drugo, koje kritikuje priznanje optuženih u moskov- 
skim procesima. Nigde ni reči o rasizmu, fašizmu, o antidemokratiji! Otkuda je 
“onda mogao gospodin Bartulović tvrditi da citiramo najfrankovačkije listove &amo 
zbog toga što brane rasizam i fašizam, a napadaju demokratiju? Zar je to faši- 
zam i rasizam kad se napade krvavi današnji sovjetski režim? Zar je to napad na 

demokratiju kad se žigošu metode GPU-a? I, opet, da li je to metod borbe bez laži 
i podvala, nedenuncijantski metod g. Bartulovića? 

Citirali smo »Hrvatsku smotru« zato što se slažemo sa njenim antikomunistič- 
kim stavom, isto tako kao što smo u ovom istom Biltenu, pod istom rubrikom, doneli 
pohvalan prikaz na knjigu g. Milana Marjanovića o Sovjetskoj Rusiji, a gospodin 
Marjanović je urednik baš — »Vidika«. Pohvalili smo ga zbog njegovog antisovjet- 
skog stava. Da i to nije zbog odbrane ragizma i fašizma? Čak smo i otkupili veliki 
broj primeraka te iste knjige i rasturili ih po narodu. Izvesno ne radi napada na 
zapadne demokratije!« 

& 

Kad se pročita cijeli broj ovoga Biltena od 25 rujna, onda se svidi, kako se 
njegov uređnik bavio u ovome broju jalovim poslom. 

Naime, cijeli je broj napisan sa zadatkom da dokaže dokumentirano, da gosp. 
Bartulović piše neistinito, neobjektivno i denuncijantski, — što mi smatramo jalovim 
poslom. iko o ea 

Jer kome još zapravo nije poznato, da gosp. Bartulović piše neistinito, neobjek- 
tivno i denuncijantski. Pa mi smo upravo prije dvije godine označili urednički krug 
gosp. Bartulovića kao javnu denuncijantsku stanicu, a sigurno nismo otkrili Ame- 
riku. I prije nas i poslije nas neprestano se može čitati o izvrtanjima gosp. Bartu- 
lovića. Sad to piše gosp. Milan Popović, — ali uzalud, jer što se to zapravo tiče 
gosp. Bartulovića. On tjera svoje, a vidi, \đa ga i taj isti gosp. Milan Popović naziva 
»istaknuti javni radnik«, nakon što mu je dokazao u čitavom jednom broju, da bi se 
morala upotrijebiti kakva adekvatnija oznaka za nekoga, koji piše neistinito, ne- 
objektivno i denuncijantski. 

Zbog obilnih dokaza gosp. M. Popovića ne će g. Bartulović početi pisati isti- 
nito, objektivno i nedenuncijantski, sami pak dokazi nijesu javnosti otkrili ništa 
nova, u pogledu g. Bartulovića, pa smo mi imali pravo nazvati izdani broj Biitena 
jalovim poslom. O. 


NEUGLEDNOST I BIJEDA U NOVOJ RIJEČI 


Početkom rujna, dakle prije dva mjeseca napisao sam u 9 broju Hrvatske 
Smotre u razmatranju o međunarodnoj situaciji, među ostalim, i ove rečenice: 

»Mikroskopski pogled na gospođina Runcimana otkriva Europu u čudnom, ža- 
losnom svijetlu, otkriva njenu neuglednost i bijeđdu.« To sam napisao kao zaključak 
nakon ovih rečenica. 

»Kraj postojeće međunarodne ustanove u Ženevi, kraj Lige naroda, više ima 
ugleda jedan privatni gospodin iz Engleske za jeden teški europski problem! Što 
to znači za ovu ustanovu, ako ne krajnju sramotu. Tko je doveo ovu međunarodnu 
miseo, ovu međunarodnu ustanovu, ovaj međunarodni autoritet do ove sramote? 
— Francuska, u prvom redu.« 

Svakako, dolazak jednoga privatnoga gospodina iz Engleske ne čini baš veliki 
ugled čehoslovačkoj republici, jer ako je problem koji se ima riješiti nutarnji, 
otkud toliko priznanje i autoritet za nekoga privatnoga gospodina; ako je pak 
problem međunarodni, otkud Čeho-Slovačka, kao vjeran privrženik Lige naroda, 
ne apelira na reprezentanta međunarodnog autoriteta? 

»Treće, što se može kao vrlo važno istaći jest u tome, da je Engleska dosta 
dugo bila izvan europskih problema, a &ad čak i njeni privatni ljudi rješavaju 
europske probleme. Iz toga se jasno vidi nemoć i nezrelost Europe u užem smislu, 
t. j. Francuske, Njemačke, Italije i Poljske.« 

Nisam u opće mogao očekivati, da bi ove moje riječi mogle biti nazvane 
Dikanterijama, da bi one mogle biti povod, da mi se tkogod naruga i da me napadne. 

Ipak je to učinila »Nova Riječ«, dosta neozbiljno i uglavnom podrugljivo. To 
je »Nova Riječ« učinila u broju od 22 rujna, dakle tjeđan dana prije minchenskog 
e&porazuma. 

Zašto je mene napala »Nova Riječ«, odnosno Hrvatsku Smotru. I to se vidi, 
— iz ovih riječi potpuno jasno. »Hrvatska Smotra, kao što se zna, utemeljena je 
od Ch. Šegvića sa svrhom »da trijebi korov marksizma s ove narodne njive«, da 
se isprsuje na breniku zapadno-europske civilizacije proti bezvjerskom boljševizmu, 
i da zapravo brani — braneći jedan dio — čitavu Europu od pogubne kuge 
lenjinizma.« 

Dakle, »Nova Riječ« je jesno postavila s jedne strane Hrvatsku Smotru kao 
protivnika bezvjerskog boljševizma i pogubne kuge lenjinizma, a sebe kao branitelja 
toga boljševizma i te kuge. 

Što je trebalo »Novoj Riječi«, da najednom postavi sebe na jednoj strani 
a nas, kako &mo mi protiv boljševizma i lenjinizma, osam dana prije minchenskog 
&porazuma, pa da onda završi: »A na koncu konca, što to »Hrvatska Smotra« brani? 
Iz članka Grgura Ivanovića razabiremo jasno i čisto kao na dlanu, da ona brani 
».... neugledmost i bijeđu«, a to je gvakako dovoljan razlog da se s obranom pre- 
stane, da se odloži bubanj i da se ode — apavati« 

Da smo mi protiv boljševizma i lenjinizma to je izvan diskusije, ali što je 
trebalo »Novoj Riječi« da sebe isprsava napadom na nas, što smo mi protiv bez- 
vjerskog boljševizma i lenjinizma, ako ne zbog toga što je ona za taj bezvjerski 
boljševizam i lenjinizam, 

Što je trebalo »Novoj Riječi« da nas šalje spavati, da ne branimo više za- 
padno-europsku civilizaciju, ako ne zbog toga, što je računala, da je došlo boljše- 
vičko, bezvjersko i lenjinističko vrijeme, i braniti sve ostalo znači braniti »ne- 
uglednost i bijedu.« 

»Nova Riječ« je jesno postavila sebe u zajednicu bezvjerskog boljševizma i 
pogubne kuge lenjinizma, a nas na branik zapadno-europske civilizacije. 

U toj poziciji šalje nas »Nova Riječ« da odložimo bubanj i da idemo — spavati. 

Jer, — piše u uvodniku »Nove Riječi« od 29 rujna — »G. Chamberlain nije 
zato mogao tražiti od Praga, da primi i ove nove zahtjeve, nego je sazvao svoj 
kabinet i kad je teškom mukom formulirao gledište engleske vlade, pozvani su 
opet u nedjelju francuski ministri Daladier i Bonnet. Ovi su sada nosili zaključak 
&voje vlade, da se više ne smije popuštati. I tako su onda, poslije dugog vijećanja, 
obje vlade složno odlučile, da se ima konačno povući granica popuštanja. U pone- 
djeljak 26 rujna u veče, poslije vijećanja sa ruskim ambasadorom u Londonu, 
izdano je službeno saopćenje, da će Francuska, a 8 njom onda i Engleska i Rusija, 
priteći u pomoć Čehoslovačkoj, ako bude napadnuta. To znači, da su i ove vlade, 
a ne samo Prag, odbile memorandum i ultimatum do 1. oktobra.« 

»Nova Riječ« je vjerovala, da su gile bezvjerskog boljševizma i Jenjinizma 
teliko odlučne, da nama ne može ništa drugo preostati, nego ići spavati. »Nova 
Riječ« je mogla javno napisati i nes napasti, da stati na branik onoga što nije 
bezvjerski boljševizam i lenjinizam, da to znači »neuglednost i bijeda«. 


Međutim, ta ista »Nova Riječ«, koja je mene podrugljivo napala, piše nakon 
munchenskog sporazuma ovo: »Dok &i pametni ljudi razbijeju glave, 
da pronađu uzroke onom njihovom drženju u Minchenu — oni leže u najvećem 
dijelu u njihovoj nedoraslosti prama velikim zadaćama, koje su im bile povjerene.« 
A to što sam ja napisao mjesec dana prije Minchena: »Iz toga se vidi 
nemoć i nezrelost Europe u užem smislu«, to je razlog, da se izrugiva. 

Ta ista »Nova Riječ« piše nakon Munchena: »Sve je došlo u iskušenje, 
i kategorije današnjeg društvenog i političkog morala, i pitanje stabilnosti današnjih 
država, u prvom redu — velikih sila. Pokazala se slabost, bijeda.« 

A to što sam ja napisao mjesec dana prije minchenskog sporazuma 
da »mikroskopski pogled na gospodina Runcimana otkriva Europu u čudnom, ža- 
losnom svijetlu, otkriva njenu neuglednost i bijeđu«, to je bio razlog, da se meni 
ruga (ne diskutira), 

Meni je jasno, kako je u velikoj problematici današnjega života teško pisati 
o pojedinim događajima. Čovjek ee lako prevari, iznenadi, razočara. Takav je život. 

Ali što je trebalo, da »Nova Riječ« izrugiva Hrvatsku Smotru, osam dana prije 
Minchena, što smo se mi očešali o Englesku, Francusku i lorda Runcimana, pa 
čak i one druge (jedino Sovjetska Rusija nije bila spomenuta), da onda ona sama 
upotrijebi nakon Munchena skoro iste riječi. 

Pri tome ta ista Nova Riječ nije ni pomislila, đa se ma na koji način ispriča 
za &voje izrugivanje, ili da ona ode spavati. Svakako je bilo nemoguće ovako 
što očekivati ođ vulgamih napadača. 

No, mi možemo »Novoj Riječi« samo ovo reći, — Imajte hrabrosti podnijeti 
odgovornost i posljedice za svoju poziciju bezvjerskog boljševizma i pogubnog 
Jenjinizma. 

Mi bi se mogli danas obilno izrugivati »Novoj Riječi«, jer ona se grdno pre- 
varila, no bilo bi vulgarno, jer možemo shvatiti, da su se mnogi drugi prevarili, 
kojima su bili dostupni svi izvori, izjave i dokumenti, pa se mogla i »Nova Riječ«. 
A osim toga, prevariti se u ovakvoj prilici suviše je velika tragedija za onoga 
tko se prevario, bez obzira na ispravnost orijentacije, da ne nalazimo časnim 
izrugivati se ni onima iz kruga »bezvjerskog boljševizma i pogubne kuge lenji- 
nizma«. 

Život je borba, u kojoj se gubi i dobiva, i u kojoj treba nositi odgovornost 
i podnositi posljedice. 

Izrugivanje u pojavama borbe osobina je kukavaca i malih ljudi, koji ne 
raspolažu sa većim kapacitetom: duševnim, moralnim i fizičkim. 


Grgur Ivanović 


Međunarodni pogledi 


SREDNJO-EUROPSKA KRIZA 
Rješenje austrijskog pitanja. 


Priključkom Austrije Njemačkoj dne 13. ožujka 1938. narušen je dotadašnji 
status quo u Srednjoj Europi. Tom prilikom ustanovljeno je, da je povrijeđen članak 
80. ugovora u Versailles-u i članak 88. ugovora u Saint-Germainu, i ako potonji Nje- 
značka uopće nije potpisala, već samo Austrija, nestankom koje je ugovor neizravno 
dirnut. Nijemci oprovrgavaju to stanovište time, što se pozivaju na navode nota, 
koje su dovele đo primirja između velikih zaraćenih sila, a one su predviđale slo- 
bodu mora i naknadu štete, prouzročene ratom, civilnom pučanstvu saveznika. 
Predsjednik USA Wilson izrazio je mišljenje u svojoj poslanici Kongresu, da narodi 
Austro-Ugarske imadu dobiti najveću slobodu u pogledu jednog autonomnog raz- 
vitka. Iz Wilsonova govora od 11. II. 1918. na Kongresu, koji je priznat kao baza 
budućega mira, prava naroda da odlučuju sami o sebi, proglašena su u četiri točke. 
On je rekao da se narodi i teritoriji ne smiju zamjenjivati prelazeći od jednog 
suvereniteta pod drugi; da sva razgraničenja iz rata moraju biti ostvarena u inte- 
resu i na korist pučanstva, kojem pripadaju i da sve nacionalne revindikacije, jasno 
određene, moraju primiti najdalje moguće zadovoljenje (satisfakciju). 

Odatle je proisteklo stanovište, da su nakon primirja 5. studenog 1918. narodi 
Austro-Ugarske dobili apsolutno pravo bez ograničenja da mogu sami o sebi posve 
slobodno odlučivati. Tako je svaki od njih mogao &am za sebe osnovati svoju posebnu 
državu, ili se priključiti jednoj od postojećih država istog ili rođačkog nacionaliteta, 
ili pak jednog drugog nacionaliteta. Na ovaj način osnovali su Česi svoju državu, 

Madžari su proglasili svoju nezavisnu nacionalnu madžarsku državu, skinuli konačno 
nevoljki jaram Habsburgovaca, Slovaci su bili priključeni Češkoj kao najbližoj 
nacionalnoj državi, i t. d. 

Isto pravo bilo je priznato i Austriji. Narodni sabor Njemačke Austrije pro- 
oglasio je 12. studenog 1918. ognutak Republike Njemačke Austrije, koja je imala 
sačinjavati dio opće Njemačke Republike. Ovu je svoju odluku donijela ta skup- 
ština zakonom od 12. III. 1919. Ali mirovna konferencija nije taj zakon odobrila, već 
je Austrija bila obvezana potpisati ugovor ođ 10. rujna 1919. u Saint-Germainu, 
u kome se odriče priključka Njemačkoj — u svom članku 88. Nadalje je Austrija, 
vlastitim zakonom od 21. X. 1919. napustila dotadašnje svoje ime: Njemačka Austri- 
ja i zadržala svoje staro povjesno ime: Austrija. Ali tendencije skupljanja nijem- 
stva u jedan Reich tinjale su i dalje i našle su izražaja u prijedlogu rezolucije u 
Narodnom saboru od 10. II. 1921., kojom se tražio plebiscit o priključku Reichu. Tom 
je prilikom naglašeno, da se ne vrijeđa saint-germainski mirovni ugovor, već da 
će se u slučaju većine glasova za priključak, predočiti rezultat glasovanja na odo- 
brenje vijeću Saveza Naroda. Međutim velike savezničke sile obavljestile su austrij- 
sku vladu da će se protiv Austrije poduzeti sve sankcije uskratom dovoza živeža 
i kredita, ako pređviđeni nacrt o pučkom glasanju bude ostvaren. Austrija je dakako 
otklonila referendum. Ali neke pokrajine organizirale su same na svoju inicijativu 
plebiscit, pa je tako Tirol i Salzburg pokazao volju za priključak potpunom većinom 
(145.302 : 1805, i 103.000 : 800). 

: Austrija je u daljnjem toku svojih potreba za financijalnu pomoć Saveznika 
dala nove izjave o održanju svoje nezavisnosti u zapisniku od 4. XI. 1922. kao i u 
lausanskom zapisniku od 15. VII. 1932. 


Saveznici su od Njemačke tražili i ishodili slične obveze, kao na pr. priznanje 
nevaljanosti i ništetnosti čl. 61. al. 2. weimarskog ustava, prema kome su zastupnici 
Njemačke Austrije sačinjavali dio Reichsrata sa odlučujućim glasom. Nijemci su 
dakako smatrali, da je taj zahtjev vrijeđao međusobno prihvaćene obveze u pre- 
Jiminarima mirovnih ugovora. 


Njemačka je, kako je poznato, ugovorila 19. III. 1931. carinsku uniju, protiv 
koje su vlasti Antante protestirale tako, da je stvar došla pred vijeće Saveza Naroda. 
To je vijeće uputilo prijepor Stalnom suđu Međunarodnog Pravosuđa u Haagu, koji 
je 5. IX. 1931. donio deklaraciju sa 8:7 glasova, da su direktive Beča nespojive ga 
čl. 88. i genevskim protokolom od 4. X. 1922. Carinski savez je propao privremeno, 
ali to je bio povod, da su Sjedinjene Američke države tek 29. I. 1935. otklonile svoje 
daljnje sudjelovanje u pravnoj suradnji haškog suda. Austrija je 3. IX. 1931. na 
pritisak velikih sila — još uoči glasanja u Haagu — otkazala carinski ugovor, koji 
je — što je značajno — glasio na vlas jednako kao carinski ugovor njemačkih zema- 
lja ravno prije stotinu godina. Putevi njemačkog duha slijedili su vjerno svoju 
prošlost. 

Uslijed dolaska NSDAP na vlast u Njemačku preokrenule su se stvari u Austriji 
u prilog priključka Austrije Njemačkoj iz temelja protiv priključka. U Austriji su 
bili na vladi kršćanski socijalisti, a u Njemačkoj je sišao sa vlasti centrum, koji je 
još, od vremena poslije Bismarcka bio jezičac na vagi. U Austriji je došao na vladu 
u toku 1932. godine Dolfus, koji u stvari nije imao nikada prave većine. On je otklo- 
nio 1933. godine nove izbore i odstranio parlamenat od 4. III. 1933., unatoč ustavu 
od 1. X. 1920. Novi ustav donio je na osnovu ratne naredbe od 24. VII. 1917. za nužđu 
u parlamentu dne 4. III. 1933. sa 768 prisutnih glasova od 165 zastupnika, koliko je 
parlamenat brojio. Ustav je predviđao za kvorum polovicu više jedan, dakle barem 
83 glasa. 

Nakon Dolfusove nasilne smrti došao je na vlađu Schusechnigg. U međuvremenu 
izražavale su višekratno Italija i Francuska potrebu nezavisnosti Austrije. Između 
Austrije i Njemačke došlo je 11. VII. 1938. do ugovora, u kojem se Austrija izričito 
priznaje jednom njemačkom državom. Dne 12. veljače 1938. došlo je do razgovora 

između Hitlera i Schuschnigga u Berchtesgadenu, iza kojega se očekivala intimna 
saradnja, ali je Schuschnigg raspisao dne 9. III. 1938. plebiscit za 19. III., dakle u 
kratkom roku od 4 dana. Sa formalne strane prigovaralo se toj odluci, da je nije 
donijela federalna vlada već sam kancelar. U vladi je već bio pouzdanik vođe- 
kancelara Reicha Seyss-Inquart. 

Došlo je do ultimatuma Berlina Schuschniggu, koji je dao ostavku i vojna 
okupacija Austrije — bila je već savršen čin. Federalna vlada Austrije već na čelu 
sa Seys-Inquartom proglasila je 13. ožujka 1938. zakon o ujedinjenju Austrije sa 
Njemačkom, čije eu trupe 12. III. ušle u Austriju. Rezultat plebiscita, koji je proveo 
12. IV. 1938. Hitler bio je 99.739 za priključak. 

Francuska i Engleska prosvjedovale su 11. III. protiv njemačkih koraka, ali su 
dobile odgovor — da je to čisto unutrašnja njemačka stvar. Pariz — po starom 
običaju — u času Anschlussa — nije imao ni vlade, koja je bila u krizi. Velike sile 
priznale su priključak i formalno time što su opozvale svoje diplomate i maila 
exequaturu za svoje konzulate. 

Činjenica je, đa velike sile nisu ništa efikasno poduzele na vrijeme, da Austriji 
omoguće normalan politički međunarodni život. Vegetiranje Austrije trajalo je 
doduše dvadeset godina, ali je i ono našlo svoj konac. Da se danas Palacky ustane 
iz groba, ne bi više mogao ponoviti svoje poznate riječi: »Da nema Austrije, trebalo 
bi je stvoriti«. 


Češko-njemački problem. 
Nijemci su prije češke krize objelodanili češke memorandume mirovnoj konfe- 


renciji (Les memoires tchecoslovaque pour la Conference de la Paix de Paris 1919-20. | 


izd. Heymann, Berlin), iz kojih proizlazi obećanje, da će urediti novu republiku 
poput Švicarske. Česi su tražili priključak Slovačke, tvrđeći da su Slovaci dio češkog 
naroda i da su do 1025. živili u jednoj državi sa Česima. Obzirom na etnografsko 
neznanje zapadnih državnika primale gu se češke teze pod gotovu istinu (na pr. 
Lloyd Georg uopće nije znao, gdje je Vojvodina). Prema popisu pučanstva od 1. XII. 
1930. Češka je brojila 14.7 mil. stanovnika, od kojih je 14.7 mil. označeno kao Čeho- 
Slovaka. Slovaka je međutim bilo 2.5 mil., a bez prirasta od 1919. Čeha je bilo 7.2 
milijuna. 

Prema češkim podacima Nijemaca je bilo 3,240.000, 700.000 Madžara, 500.000 Ukra- 
žinaca i 80.000 Poljaka i pol mil. ostalih. 

Organizacija Nijemaca u Češkoj porasla je ođ g. 1933. u političkom pogledu 
toliko, da su postali najjača stranka u Republici. Nakon Hitlerova govora od 20. II. 
1938. u Reichstagu postavljeno je pitanje sudetskih Nijemaca, i ono nije skidano 
s dnevnog reda do svoga riješenja od 1. X. 1938. Vođa njemačke stranke u ČSR 
postavio je svoje zahtjeve u svom poznatom Karlsbadskom govoru od 24. IV. 1938., 
tražeći da se Češka preustroji u kantonalnu državu poput Švicarske. 

Conrad Henlein izjavio je uglavnom, đa ne vjeruje, da će Česi tražiti od Nije- 
maca, đa vrše hipokriziju slaveći 20. g. države, jer da nakon 20. g. ugnjetavanja ne 
mogu uzeti učešća u tim svečanostima, Česi nisu održali svoja obećanja, dana u 
svojim memorandđumima na mirovnu konferenciju; nisu održali svoje obveze, iz 
saint-germainskog mirovnog ugovora ni ispunili pravne obveze, proklamirane u svom 
ustavu. 


Česi su stvorili neravnopravnost nacionaliteta, a nisu dali ni dovoljna prava 
nečeškim narodima u pogledu pravne građanske i političke jednakosti. Mjesto prave 
demokracije, stvorena je diktatura češke većine, birokracije i policije. Umjesto 
druge Švicarske sa zadovoljnim narodnostima, koje uživaju jednaka prava, stvorena 
je država, u kojoj se sve narodnosti, koje nisu češke, osjećaju prigušene, nezado- 
voljne, bez prava i u stanju ugnjetenosti. 

Nakon priključka Austrije Njemačkoj, uspjelo je odvratiti od suradnje u vladi 
& Česima njemačku agrarnu i kršć.-soc. stranku, koie su se fuzionirale sa sudetsko- 

njemačkom strankom tako, da je od 66 njem. zastupnika prišlo 55 pod zastavu Hen- 
leina, koji je tražio nesamo njemačku upravu za sudetsko njemački teritorij, već i 
punu slobodu ispovijedanja njemačke narodnosti i filozofije njemačkog svijeta. 

Njemački vanjski ministar Ribbentrop izjavio je (14. V. »National Zeitung«) 
poslaniku V. Britanije, da Njemačka ne će trpiti ugnjetavanje sudetskih Nijemaca 
i da traži hitno zadovoljštinu za Henleinove zahtjeve, koji nisu istovjetni 
sa ustavom čehoslovačke države. 

Poljski vanjski ministar Beck izjavio je (21. III. »Daily Mail«), da 250.000 Po- 
ljaka u Tiješinu i Šleziji ima pravo zahtijevati istu lokalnu autonomiju poput one, 
koju zahtijevaju Sudetski Nijemci. 

Dok vanjski ministar Francuske u kabinetu Bluma Paul Boncour izjavljuje 
(23. III.), da se Francuska smatra obvezana vojnički pomoći Češku u slučaju na- 
padaja, dotle Barthćlemy (»Temps« 12. IV.h amatra, da te obveze ne postoje i da 
Francuzi ne će ratovati zbog 3,5 mil. Sudetskih Nijemaca u Češkoj. | 

Chamberlain izjavljuje pred Donjom kućom (24. III.), da je Engleska vezana 
na savez u slučaju napadaja na Belgiju i Francusku, a pakt Društva Naroda ne 
predviđa nikakovu automatsku vojničku obvezu. Međutim francuski i engleski vo- 
deći državnici vode direktne pregovore, a Henlein direktno obavješćuje London 
o svojim ciljevima, »Times« otklanja englesku vojnu intervenciju. 

Povodom općinskih izbora u Češkoj u Sudetskom kraju dolazi do krize. Česka: 
mobilizira dne 21. V. nekoliko godišta pričuve, dok Njemačka navodno koncen- 
trira čete na češkoj granici. London savjetuje Berlinu opreznost i umjerenost. Ovaj 
žzjavljuje, da će kriza iskrsnuti tek u jesen. 

Početkom kolovoza (3.) stigao je u Prag lord Runciman kao posrednik, koji 
je u ime engleske vlade vodio razgovore, kako sa Hodžinom vladom tako i sa Hen- 
Jeinom. »Times« javlja vrlo pesimističke izvještaje o Runcimanovoj misiji sa strane 
Berlina. 

Churchil piše, da suđbina svijeta leži u Hitlerovim rukama (19. VIII.), a češka 
vlada postavlja par Nijemaca za poštanske činovnike u Sudetima, kako bi tobože 
reparirala 20. g. nepravde, nanesene Nijemcima. 

Runciman predlaže diobu Češke na županije, narodnosno homogene, ša za- 
štitom manjina. 

Više nacrta kabineta Hodže palo je u vodu. Sa nervozom iščekivao se govor 
Hitlera na kongresu stranke u Nirnbergu dne 13. rujna, koji je tražio definitivno 
rješenje sudetskog pitanja, iako modalitete procedure nije naglasio. I 

Dne 15. rujna dolazi do prvog sastanka Chamberlaina sa Hitlerom na Ober- 
salzbergu. Prethodno je Češka mobilizirala šest godina pričuve, zbog konstantnih 
nemira u sudetskim krajevima. Hitler je postavio zahtjev za provedbu plebiscita 
pod međunarodnim nadzorom. 

Dne 15. rujna upućuje Mussolini svoje poznato pismo Runcimanu, u kojem 
veli: Temeljni elementi čsl. obitelji su raznovrsne rase, koje ne mogu jedna drugu 
trpjeti. Nisu nadahnute centralizmom, već centrifugalnom snagom. Samo prisilji- 
vanje drži ih zajedno. Čim bi ono prestalo, bilo bi neminovno i nezaustavljivo raz- 
lučivanje i raspadanje Čeho-Slovačke. 

U Versailles-u je trebalo osnovati novu Češku, historijsko ime s homogenim 
češkim stanovništvom. Ali umjesto toga pronađena je Čeho-Slovačka, pojam za. 
jednice, koja nije nikada postojala. Time je osnovana umjetna država, koja je od 
rođenja dobila svoje temeljne elemente slabosti i svoje životne nesposobnosti. 
Sada nije više vrijeme sporazuma, Karlovy Vary su već odavno zastarili. Beneš je 
izgubio utrku. Vi, &. R., morate jednostavno predložiti Benešu plebiscit. Ne samo 
za Sudetske Nijemce, već za sve narodnosti. Beneš će odbiti plebiscit. Onda ćete 
ga uvjeriti, da bi se Engleska sedamput predomislila prije no što zagazi u rat, da 
spasi jednu fiktivnu državu... Postoje čitavi krajevi, gdje će plebiscit 
uroditi jednostavnim priključkom bratskom narodu... Kad ovaj plebiscit bude 

likvidiran, bit će izvršeno naknadno definiranje europske geografske mape. Za 
Italiju je gotovo nemoguće, da bude u prijateljstvu s ČSR, ali to bi bilo vrlo mo- 
guće s jednom budućom Češkom... Granice koje su isporučene potezom pera mogu 
& promijeniti drugim potezom pera«. 

Talijanska štampa komentira držanje Mussolinija i veli, da je u europskoj 
povijesti provedeno višeput odcjepljivanje i dioba pojedinih zemalja i krajeva. 
Tako se g. 1630. Belgija odcijepila od Holandije, a ova izgubila polovicu teritorija 
i pučanstva. Isto je tako provedena dioba Švedske i Norveške. Musaolinijevo drža- 
nje silno je ojačalo Njemačku. 

Hitler je tražio u Berchtesgadenu odcjepljenje Sudeta od Češke. Chamberlain 
je odnio prijedlog u London i engleska vlada je dne 17. IX. taj prijedlog prihvatila 
u sporazumu sa Parizom. 

* Dne 20. IX. češka vlada je plan o amputaciji Sudeta bez plebiscita prihvatila, 
ostavši na cjedilu od svojih saveznika. Rusija je izjavila, da će pružiti oružanu 
pomoć u slučaju, da to učini i Francuska. Kako to/ova nije bila voljna, Češka je 
ostala osamljena i nije imala drugog izlaza, već da prijedlog o amputaciji prihvati 
bez diskusije. 

Dne 22. IX. ponovno se sastaju Hitler i Chamberlain u Godesbergu, ali Hitler 
stavlja nove zahtjeve za odstup krajeva, u kojima ima više od 50%. njem. elementa. 
Konferencija se prekida i Chamberlain se vraća u London. Hitler je predao Cham- 
berlainu opširan memorandum & novim zahtjevima za češku vladu, koja ove za- 
htjeve nije prihvatila. 

Hitlerov govor dne 28. X. u Sportpalastu pogoršao je situaciju Hitler je 
osobno napao Beneša. Zahvalio se Mussoliniju na potpori. Izjavio je, da je PR 
nepodnošljiv i sudetske krajeve traži sve i odmah. 

Dne 29. X. održana je četvorna konferencija u Minchenu (Hitler, Mussolini, 
Chamberlain i Daladier), jer je Hitler kanio dne 30. X. mobilizirati i sam zauzeti 
1. X. sudetsko područje. 

Konferencija je zaključila, da evakuacija Sudeta počinje 1. X. s tim, da se svrši 
đo 10. X. bez oštećivanja bilo kojih naprava. Modalitete evakuacije ustanovljuje 
međunarodni odbor četiriju velesila i Češke. Prema geografskoj karti određena su 
4 pojasa, koji su evakuirani do 7. X., a ostali V. pojas do 10. X. — Odbor je imao 
određiti krajeve, u kojima se imao izvršiti plebiscit. Sporazumom Hitler. Chwal- 
kovsky plebiscit je otklonjen. Međunarodni odbor odredit će nove konačne granice. 
Predviđena je opcija i zamjena državljana. 

Šefovi vlada sporazumili su se, da se pitanje poljske i madžarske manjine ima 
riješiti za 3 mjeseca sporazumno, a inače će biti predmet odlučivanja novog sa- 
stanka šefova vlada četiriju sila. 

Dne 5. X. 1938. dao je ostavku rednjednik republike Dr. Eduard Beneš. 

Dne 8. X. 1938. pristala je praška vlada na ultimatum Slovaka i usvojila pits- 
burški ugovor, te je dne 7. X. formiran prvi Slovački kabinet od 6 ministara, pod 
vodstvom Dra Tiso-a. 

U međuvremenu Česi su ustupili Poljskoj Tješin i cijelo njegovo područje. 
Slovačko-madžarski pregovori u Komoranu su prekinuti uslijed madžarskog pre- 
sizanja u Slovački etnografski teritorij. Dr. Franjo Dujmović. 

Kroz cevije i istov 





MISAO I DJELO 


Omladina, broj 1 donosi zanimiva opažanja u članku Radovana Latkovića 
»Rad kao temelj našeg nacionalizma«. 

Među ostalim uvodničar veli: »Ima kod nas nekih unutrašnjih razloga — možda 
jačih od svih izvanjih, geopolitičkih — koji su uzrokom sporosti, kojom se odvija 
naš narodni politički život. Tako najprije onaj zlokobni mentalitet, koji dijeli uvje- 
renje od života, misao od djela, ideju od akcije. Mentalitet, koji je uzrokom, da 
svaki naš pokret ima uvijek vrlo mnogo pristaša, a u stvari vrlo malo rad- 
nika. Ali ne radi se ovdja o tome, što masa nije sposobna manifestirati uvje- 
renje u životu, ili što pojedinac svijesno izbjegava svaki pozitivan rad i sakriva 
se samo za neku ideologiju. Bitnost je u tome, što oni najbolji, najsposobniji i naj- 
dobronamjemiji posve i nesvijesno daleko više zamišljaju i od- 
lučuju, nego što rade i ostvaruju. Posljedica je toga da mi imamo svake 
godine cijelo mnoštvo planova, a da se jedva za pedalj pomaknemo naprijed. Da, 
mi imamo, kao tako malen narod, doista veliku književnost, eseja, članaka, studija, 
u kojima su najoštroumnije izneseni svi naši problemi, ali malo radnika, koji bi 
umjeli bilo što od toga ostvariti«. i 

»Takav mentalitet rađa slabljenjem volje u narodnom životu, jer nema više one 
čvrste povezanosti između misli i dijela, ideje i rada, te se više ne zna, što se ozbilj- 
no hoće, a što se samo želi i govori. Nestaje onda i vjere u ostvarenje i najostvari- 
vijih zamisli, a po tom gube i pojedinci i skupine svijest prave odgovornosti, te ne 
osjećaju više one duboke dužnosti, da doista izvrše ono, što su zaključili i odlučili«. 

»Tko od nas nije čuo pouku u svom rodnom domu: pusti ti to, zašto moraš 
baš ti, već će to netko drugi učiniti, i t. d. A tako mislimo uglavnom i mi 
sami, jer nemamo duboke svijesti o nužnosti rada svakog pojedinca. Mi se doduše 
predajemo rađu, ali taj rad obično ne prati ona ozbiljna i tvrda odluka; to mora 
uspjeti, nego je u našoj svijesti uvijek još ostavljena jedna mogućnost: ako baš 
ja ne učinim, učinit će već netko drugi«. 

»Nije li možda korijen tome u pomanjkanju posve jasne i u svijesti duboko 
usađene ideje o svojoj ličnoj historijskoj odgovornosti, o zadaći, koju ima u narod. 
nom životu svaki čovjek, zadaće, koju može i mora samo on izvršiti, jerako je 
on ne izvrši, ostat će neizvršena«. 

»I zato nije dovoljno da nama vlada tek neki neodređeni nacionalni osjećaj, jer 
taj osjećaj, sam po sebi, još je nepouzdan i nije kadar uzdržati čovjeka da ne sustane 
pred zaprekama. Taj osjećaj mora se prekaliti u ideju da mi, 
svi zajedno kao narodna individualnost i svaki pojedinac 
kao zasebni individuum imamo svoju historijsku zadaću, 
koju možemo samo mi izvršiti«. 

»Migsao i djelo ne amiju biti dva gvijeta«. »Tko to ne može shvatiti, ne može biti 
pravi radnik. I dok ne spoznamo, da moramo prekinuti 8 iščekivanjem dogo- 
đaja i da dogođaje moramo mi stvarati, dotle ne može biti ni govora o uspjehu«. 


KATOLIČKA AKCIJA U HRVATSKOJ 


Nedjelja, broj 24 1 25 donosi sastavak od preuzvišenoga gosp. Mihe Pušića, 
hvarskoga biskupa pod naslovom: »Odluka Episkopata o Katoličkoj Akciji«. Ovaj 
sastavak donijeli su i drugi katolički listovi. Iz njega vadimo neke dijelove 
doslovno i, dakako, bez komentara. 

»Zadnja se je biskupska konferencija, koja je održana od 3—8 prošloga svibnja, 
posebno pozabavila, između ostaloga, i uređenjem Kat. Akcije u našim stranama. 

Definitivno su jednoglasno usvojene odredbe, već lani prihvaćene na biskupskoj 
konferenciji od listopada 1937., s nekim nadopunama i razjašnjenjima, pri čemu 


se došlo u susret stanovitim opravdanim željama, organizovanih katoličkih krugova. 


Smatram shodnim da ukratko naveđem prihvaćene odredbe i protumačim razloge, 
koji su pritom Episkopat vodili, na znanje svim dobronamjernim katolicima, e da 
nebi nasjedali krivim i tendencioznim tumačenjima. 


Prva važna odredba glasi ovako: »Temeljne (omladinske) organizacije imaju 
punu slobodu djelovanja po svim biskupijama i posvemašnju neodvisnost jedna od 
drugih«. Ovim je priznata sloboda djelovanja Križarima i Križaricama s jedne 
strane, te Kat. Omladincima i Omladinkama (akademičari i đaci, Skom, Krom i 
Grom) s druge strane. Tako je prihvaćen dualizam za omladinske organizacije, 
koji već faktično postoji. Istina je, ideal bi bio, da i kod nas, kao i kod drugih 
većih katoličkih naroda, postoji samo jedna temeljna organizacija za katoličku 
omladinu sa podrazdiobama prama stališu i zanimanju, ali to kod nas za sađa nije 
moguće provesti«. 


»Druga je važna točka, koju je episkopat nakon ozbiljnog i svestranog 
proučavanja u odboru i u plenumu jednoglaeno prihvatio, u vezi sa omladinskim 
organizacijama, slijeđeća: »Križari i Križarice, Kat. omladinci, i Kat. omladinke 
po svojoj su biti omladinske organizacije, kojima mogu pojedinci pripadati do 
tridesete godine, odnosno do ženidbe ili do svršenih stručnih nauka. Članovi 
pomenutih organizacija, koji žele nakon tridesete godine, odnosno nakon ženidbe 
ili svršenih stručnih nauka javno učestvovati u K. A., treba da se pojedinački 
učlane u društvo Kat. muževa, odnosno žena u onoj župi, u kojoj prebivaju, jer 
ne će se dopustiti da u K. A. kao starješine ili seniori odnosno kao starješice ili 
seniorke pripadaju posebnim muškim ili ženskim društvima. Ovime im se ne 
zabranjuje da materijalno i moralno pomažu društva, kojima su do tada pripadali. 
Dapače mogu iznimno uz odobrenje nadležne crkvene vlasti prema potrebi 
preuzimati mjesta u upravi idruštva, okružja i saveza«. 


Ove su odluke već iza listopadske konferencije u god. 1937. bile bolno 
odjeknule koli kod starješinstva Domagojaca, toli kod Križara, te je odbor trojice 
biskupa i plenum ponovno uzeo stvar u pretres i nakon svestranog razmišljanja 
ostao je potpuno kod njih: »ne dozvoljava se opstanak posebnih organizovanih 
društava starješina u Kat. Akcijil«. A zašto se pri tom uporno ostaje? Prvo jer to 
ne odgovara temeljnoj strukturi K. A., kako ju je odredio sv, Otac Papa. Sw 
Otac poznaje samo društvo mladića i djevojaka, te muževa i žena, a ne poznaje 
društva starješina bilo koje vrsti. Tako imamo, u temelju, četiri velike organizacije: 
muževa, žena, mladića i djevojaka«. 


»Drugo: Katolička Akcija nije pokret pojedinog ideologa ili vođe, nego pokret 
Crkve, pa s toga isključuje svaku totalitarnost, što se društvima starješina nekako 
podržava. 

Treće: Nije poželjno da se i kod odraslih perpetuira podvojenost među 
organiziranim katolicima, koju se ograničilo samo na omladinske organizacije«. 

»Episkopat je došao ususret opravdanim željama kat, intelektualaca, te je 
donio slijedeći zaključak: »U društvima kat. muževa odnosno kat. žena osnivati 
će se posebne sekcije za intelektualce s nadležnim sekretarijatima kod biskupskih 
vijeća odnosno kod središnjega vijeća«. Ovdje se moraju naći zajedno svi intelek- 
tualci obiju strana u skupnom studiju i radu oko promicanja zajedničke svete ka- 
toličke stvari 


Također uvažilo se i druge želje te se je dozvolilo »da pojedinci, koji više ne 
pripadaju omladinskim organizacijama, jer su navršili tridesetu godinu, ili su se 
oženili ili su navršili stručne nauke, mogu iznimno uz odobrenje nadležne crkvene 
vlasti prema potrebi preuzimati mjesta u upravi društva, okružja i saveza«. Gene- 
ralno je pravilo kod svih društava da se u njihove odbore mogu birati samo 

pravi članovi istog društva«. »Iznimno mogu ostati u upravi stariji, koji su hic et 
nunc nužno potrebiti da društvo ne propadne ili ne pretrpi veliku štetu. Tako je 
određeno po svuda u katoličkom svijetu«. 

»Uvažujuć velike štete, što bi naša omlad. društva imala, kađa bi morali na- 
jednom odstupiti iz uprave svi članovi, koji su prešli godine, episkopat je odlučio 
za dogledno vrijeme pripustiti iznimke, ali treba da še sva glavna vodstva pobrinu, 
da odgoje što više mlađih članova, koji će u smislu pravila biti sposobni da budu 
birani u odbore«. 


»Prigodom uređenja Katol. Akcije kod nas uvela se također jedna važna pro- 
mjena u izboru predsjednika bilo mjesnih društava, bilo biskupijskog odbora, bilo 
središnjeg odbora pojedinih temeljnih organizacija. »Svaka temeljna organizacija 
bira u smislu svojih pravila svoje odbore: za društva u pojedinim župama, za 
okružja u pojedinim biskupijama, u centrali za cio teritorij svoga područja. Sre- 
dišnji odbor javlja izbor svojih članova bisk. konferenciji, okružni i biskupijski 
odbor svom ordinariju, odbor pojedinih društava nadležnom župniku. Glavna skup- 
ština saveza izabere u smislu svojih pravila novi odbor. Prije konstituiranja novog 
odbora bivše pretsjedništvo predlaže listu svih izabranih odbornika biskupskoj kon- 
ferenciji, odnosno njezinu delegatu, koji od ovih imenuje predsjednika. Analogno 
se postupa kod imenovanja predsjednika pojedinih okružja«. 


»Ako je Katolička Akcija pod neposrednom i potpunom ovisnošću hierarhije, 
koja za nju uzima na sebe svu odgovornost, nije li shvatljivo da predsjednik treba 
da bude osoba potpunog povjerenja iste hierarhije? Tim je predsjednik tjesnije 
vezan s hierarhijom i nema pogibelji, da učini koji korak, koji ne bi bio u skladu 
sa direktivama Crkve. To je kod nas posebno važno, gdje se sa raznih strana na- 
bacuje neopravdana sumnja, da bi se mogla obnoviti Katolička politička stranka, 
kojoj bi služila Katolička Akcija. Ovako je posve isključeno, da Katol. Akcija buđe 
stafaža bilo koje stranke, jer će predsjednici Katol. organizacija kao pouzdanici 
hierarhije vazda budno paziti da Katol. Akcija ostane u svom djelokrugu izvan 
14 iznad svih stranaka, da djeluje sveđer i u svemu u smislu odlučnih i auktori- 
tativnih direktiva Crkve«. 


»Da se zajamči jedinstvo i skladan rad u općim stvarima između svih orga- 
nizacija na području Katol. Akcije i njihova aktivna suradnja koli s Episkopatom 
uopće, toli napose i s pojedinim biskupima, ustanovljuje se tri koordinatorna vi- 
jeća: Župska vijeća za pojedine župe, biskupijska za pojedine biskupije, središnje 
' vijeće za čitavo područje Katol. Akcije. Zadaća je tih vijeća: 

a) da čitavu Katol. Akciju na svome području prema vani predstavljaju; 

b) da organizuju preko temeljnih, dotično staleško-temeljnih organizacija 
dogovorno zajedničke priredbe raznih vrsti na svojem području n. pr. Euha- 
ristijske Kongrese, papinske proslave, protestne zborove proti javnog morala it. d.; 

c) da potiču i pomažu kod osnivanja novih temeljnih ili staleško-temeljnih 
organizacija u župi ili novih okružja u ovom ili onom savezu, dotično samog saveza, 
ako još ne postoji; 

dh đa pribavljaju izvješća, sređuju statistiku i prikupljaju gradivo za ona 
razna područja, koja u jednakoj mjeri zanimaju sve učlanjene temeljne organizacije; 

e) da budu crkvenoj vlasti pri ruci u proučavanju aktuelnih pitanja i u sabi- 
ranju gradiva za njihovo riješavanje. 

U ovim vijećima nema nadglasavanja nego se zaključci stvaraju sporazumno. 
Ako se sporazum ne postigne, odlučuje predsjednike. 

»Iz svega se navedenoga vidi, koliko su svestrano i temeljito bila pretresana 
sva pitanja Katoličke Akcije od odbora trojice biskupa, kao što i od plenuma bi- 
skupske konferencije«. 

»Donosim izjavu Episkopata, što ju je ovaj izdao u svom saopćenju od 7. tek, 
mj. svibnja, a koja doslovno glasi: »Katolički je Episkopat jednodušno odlučio da 

provede u život odluke a Kat. Akciji, uvjeren da će ga u ovom pitanju poduprijeti 
svi, kojima je na srcu preporod puka u duhu Evanđelja i prema tomu njegovo 
istinsko dobro. Katoličke vjernike, koji žele surađivati u Kat. Akciji poziva da ne 
nasjedaju intrigama protivnika, koji im se prave prijatelji, da ih lakše sve zajedno 
unište. Katolički Episkopat ne priznaje nikakvog prvenstva pojedinim grupama ka- 
tolika, ali ih ne smatra ni manje vrijednim ni zaslužnim dok god slijede direktive 
Crkve u pitanjima Kat. Akcije«. 


DUHOVNI ELEMENTI 


»SNAGA« radnički list za kulturu i sport, (Sarajevo) u broju 10 za mjesec 
listopad u uvodnom članku: Duh i djelo, kojega je napisao Mirko Kus-Nikolajev 
donosi među ostalim i slijedeće (na str. 147): »Još izrazitiji je u svojim određenjima 
Intemacionalni socijalistički borbeni savez, koji ističe u svom programu dva nedo- 
statka u samoj teorijskoj podlozi radničkog pokreta. U prvom redu vidi grešku 
u svjesnom odbijanju idealnog karaktera socijalističke borbe. Bilo je na svaki način 
omalovažavanje najboljih zasada čovjeka, kada se prikazivalo socijalizam samo 
kao misaoni odraz stvarnog konflikta, to jest konflikte između kapitalističke i 
radničke klase«. U drugom redu vidi opasnost za izgradnju socijalizma u pretje- 
ranom podvlačenju i isticanju materijalističkog posmatranje istorije. Vjera u »ne- 
izbježnost«, »uslovljenost« i »neiminovnost« itd. istorijekog zbivanja dovela je do 
opasnog simplicizma u posmatranju toka istorijskog razvoja i stvorila naopako 
gledanje, koje je voljni napor, prodornost, snagu ličnosti potisnulo sa istorijske 
pozornice. 

Svakako je točno, đa se potcjenjivanje duhovnih, subjektivnih elemenata poka- 
zalo kao zapreka za produbljivanje smisla i s&adržine eocijalističke borbe. To 
omalovažavanje i potcjenjivanje stezalo je obruč, koji je često gušio polet i stva- 
ralački zanos najboljeg i najpozitivnijeg dijela radničke klase. Svako upiranje za 
značenje duhovnih elemenata odbijalo se kao idealističko, a to je značilo kao 
negativno. 


Neosporno su materijalni uslovi presudni za oblikovanje istorijskih događaja 
i pojava, ali je neosporno i to da bez duhovnog aktiviteta, volje, požrtvovnosti ne bi 
došlo do izmjena na društvenoj plohi.« 





»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 


HRVATSKA SMOTRA 


BROJ 12 PROSINAC 1938. GOD. VI. 








AUGUST ŠENOA 
O stogodišnjici njegova rođenja (* 14. XI. 1838. + 15. XII. 1881.) 


O Augustu Šenoi, osnivaču moderne hrvatske književnosti i njezinoj 
centralnoj ličnosti, pisalo se nakon njegove smrti toliko mnogo i sve- 
strano, da je danas vrlo teško i gotovo nemoguće reći o njem nešta nova. 
No ipak, o stogodišnjici pjesnikova rođenja (14. XI. 1838.) dostojno je i 
pravedno, da se i u »Hrvatskoj Smotri«, kao hrvatskom nacionalnom listu 
oda dužna počast tom dosad nedostignutom prvaku naše književnosti, koji 
je svoju aktivnost razgranao na svim njenim područjima kao novinar i 
feljtonista, lirik, epik, kritik, pa zatim kao novelista, romansijer i 
dramatik. 

Čitava literarna djelatnost Šenoina razdijeljena je u dvije glavne 
epohe: jedna ide od vremena prvih Šenoinih žurnalističkih dopisa iz 
Praga u »Pozoru«, t j. od godine 1860. do pojave prvog hrvatskog mo- 
dernog romana »Zlatarevo zlato« (1871.), a druga od toga doba do pjesni- 
kove prerane smrti g. 1881. Ni u prvoj kao ni u drugoj periodi međutim 
nije pjesnik ni u najmanju ruku čisti larpurlartista, već skroz na skroz 
tendenciozni književnik, koji je važnost i opravdanje beletristike nalazio 
ne u njoj samoj, već u njenom kulturnonacionalnom cilju: oplemenji- 
vanju čovječanstva uopće, a njegovog hrvatskog naroda 
napose. Da, njegovog naroda, jer se on kao privatnik i javni kulturni 
radnik uvijek osjećao čistim Hrvatom, ma da je u njemu još po najbližim 
njegovim ascendentima tekla češka krv. Imamo i prije i poslije Šenoe 
još nekoliko ovakovih i sličnih slučajeva potpune asimilacije, od kojih je 
najvažniji slučaj Vjenceslava Novaka, čiji su zapravo i otac i majka bili 
stranog porijetla, ali je u njemu ipak — kao i u Šenoi — kucalo srce puno 
suosjećanja s narodom, za koji su obojica pisali i stvarali. 

Kako je i zašto August Šenoa postao dobrim Hrvatom, najbolje nam 
razjašnjuje sam pjesnikov sin Milan. Prvu zaslugu za to imali su pjesni- 
kovi drugovi iz četrdeset i osme godine prošloga stoljeća dječaci Vlaške 
ulice i Ribnjaka, koji su naravno na svoj način reagirali na burne 
evropske događaje te revolucionarne godine, pa su tom svojom reakcijom 
i bez svoje volje i namjere postigli da je mali August također postao 
»dobar Vlaškouličanac, vrlo dobar Zagrepčanin, a napokon odličan 
Hrvat«'). Šenoin je otac lično bio sasvim drukčije disponiran (ta i pot- 
pisivao se s Alois Schčnocha), on je pače poduzimao i direktne korake 


1) Milan Šenoa: »Moj otac«, Zagreb 1033 (MH), str. 27. 

da svome sinu izbije iz glave hrvatstvo i druge »revolucionarne« ideje, 
pa je zato i poslao g. 1849. svoga sina u madžarski cistercitski zvod u 
Pecs, ali ni to, baš kao ni kasnije sva nastojanja silnog germanizatora 
Premrua, kad je Šenoa po uvođenju apsolutizma prešao u zagrebačku 
ponijemčenu gimnaziju — nije moglo slomiti klicu, koja je sve jače i jače 
bujala u srcu pjesnikovu, čemu su mnogo pridonijeli i hrvatski profesori, 
dobri Hrvati, kao Babukić, Mažuranić, Veber-Tkalčević i drugi, koji su 
dali krasan dokaz kako nastavnik i za najvećeg terora odozgo može, ma i 
indirecte, s uspjehom uzgajati učenike u pravom duhu, samo ako jeon na 
mjestu kao čovjek i kao stručnjak u svome predmetu. Konačno je tu i 
utjecaj dra Ljudevita Gaja, koga je u njegovoj vili na Mirogoju Šenoa 

posjećivao kao gimnazijalac, pa je postao čak i instruktorom njegovom 

sinu Velimiru. Gaj je mladog gimnazijalca uputio na staru dubrovačku 

književnost, specijalno na Gundulićeva »Osmana«, te ga je pjesnik gotovo 

čitavog naučio na pamet. 

Početak Šenoinog književnog rada pada u listopad 1860. i od toga 
vremena pa do smrti (13. prosinca 1881.) nije prestao literarno raditi, niti 
je ma i jednu godinu propustio, a da barem nešto ne preda javnosti. 
Međutim kroz prvih pet godina bavi se više manje novinarskim dopisiva- 
njem, novinskim člancima, književnim i kazališnim referatima, zatim 
pjevanjem originalnih pjesama i prevođenjem tuđih pjesama i novela, 
pa se tek u šestoj godini književnikovanja javlja prvim svojim origi- 
nalnim novelama »Turopoljski top« i »Blijedi mjesec«, a baš novela i 
roman, specijalno historijski roman, to je prava domena Šenoinog rada, 
ma da se inače s priličnim uspjehom ogledao i u svim ostalim vrstama 
poetike, osim u drami. Dati zato opću sliku Šenoe znači razmotriti ga u 
Svim tim manifestacijama i fazama njegove aktivnosti, proučiti ga kao 
lirika, epika, kritika, urednika »Vijenca«, novelistu, romansijera, itd., te 
komparirati njegovo doba s ostalim našim književnim epohama i ukazati 
na sve one nove puteve, kojima je hrvatsku beletristiku poveo baš August 


U stihu je Šenoa dao otprilike podjednaki broj lirskih i epskih 
pjesama, zatim znatno manji broj prigodnica i nešto šaljivih pjesama i 
»uštiplivih« epigrama. Ako i nije možda vrijednost te Šenoine poezije sa 
strogo umjetničkog stajališta na najvećoj visini, to je ipak potpuno 
sigurno i opće priznato, da je on zato svojim pjesmama s jedne strane 
izvršio velik utjecaj na razvitak forme našeg stiha, a s druge strane 
stvorio je poeziji renome u krugovima, koje nisu mogli privući ni Vraz, 
ni Trnski, ni Preradović ni itko drugi, baš kao što je svojim novelama i 
romanima lično on stvorio i hrvatsku čitaću publiku. Evo kako je vrijed- 
nost Šenoina stiha odredio pisac glavne studije o njemu, prof. Barac: 
»Šenoa je prvi pjesnik nakon Mažuranića, koji je iznio na vidik svu 
krepčinu našega jezika izrabivši plastičnost njegova izražaja i snagu 
njegova akcenta. Njegove su linije široke, jasne, sigurne; on je prvi 
pokazao spretnost našega jezika za srok, a u svome ritmu — prema ne- 
sigurnom tapkanju svojih prethodnika i savremenika — pokazao je toliku 
čistoću, te se čini, da njegovi stihovi nisu od riječi, nego da su to slike, 
uklesane u kamen, čvrste, nepomične, sigurne. Njegov je stil jasan, pre- 


594 


don 


cizan, plastičan, njegove su boje jarke, nabacane širokim potezima. Sa 
Šenoom je prvi puta došla kod nas do izražaja retorička, deklamatorna 
snaga našega jezika«.') U toj Šenoinoj lirici ističu se dva glavna momenta: 
ljubav prema ženi i ljubav prema domovini, ali radi toga njegova lirika 
nije verbalistički sentimentalna, nego didaktično-programatska i borbena. 
On ne pjeva samo zato, jer mu »sjedi na koljenu djeva, ona sveta boginja 
Istine«, ne zato što bi htio dati oduška svojoj poetski nastrojenoj nutrini, 
već zato, jer osjeća potrebu da pouči, digne, da istakne nužnost borbe, 
svoj optimizam i vjeru u bolje dane, koji moraju doći, a to isto želi 1 
svojim historijskim romanom. 

Kod tog Šenoinog historijskog romana valja napose istaći dvije 
činjenice: 1) da su glavna lica tih romana historijske ličnosti i 2) da su 
stranci u njima uvijek glavni uzročnici nemorala, krivde, nosioci borbe 
protiv hrvatske samostalnosti. Za svoja djela iz područja povijesti pjesnik 
Se naročito savjesno spremao, tražio i studirao dokumente, stare isprave i 
anale. U svojih pet historijskih romana dao je, mogli bismo reći, pet bele- 
tristički izrađenih fragmenata iz hrvatske historije, ali se nikad nije 
upuštao u epohe, u kojima bi zbog pomanjkanja vrela mogao dati maha 
svojoj fantaziji, nego je uvijek ostao na terenu pouzdanoga. Od svih 
njegovih glavnih lica tek je jedno bilo sporno kao historijsko lice (Antun 
Janković u Diogenesu), ali je konačno i za to lice dokazano da je uistinu 
postojalo. 

Glavni historijski kostur pojedinog djela Šenoa je uvijek znao maj- 
storski zaodjeti obiljem drugih historijskih i nehistorijskih događaja i lica, 
koja nipošto nijesu sporedna, te dati opću sliku političkih, kulturnih i 
socioloških prilika, tako da su njegovi historijski romani zapravo vjerne, 
beletrističkim stilom i načinom pisane kronike, u kojima čitalac nalazi 
mnogo detalja, važnih za poznavanje povijesnih činjenica, te privatnog i 
javnog života onoga razdoblja u kojem se odigrava radnja dotičnog 
romana. Čitajući na pr. »Kletvu«, ne upoznajemo samo veliki hrvatski 
pokret iza 1382. godine protiv Marije i Sigismunda, nego i krvave borbe 
između Griča i Kaptola, borbu Gričana protiv »vještica«, tatova i t. d, 
uopće, sav privatni i javni život Zagreba i Hrvatske toga razdoblja; u 
»Zlatarevu zlatu« sve to u vremenu od 1574.—1590. godine, u »Seljačkoj 
buni« socijalno stanje seljaštva pred krvavu 1573., u »Diogenesu« borbu 
hrvatskog plemstva protiv intrigantskih metoda Nijemaca i Madžara 
i t.d. Pišući te romane Šenoa kao da si je postavio princip, da oni moraju 
biti vjerno ogledalo ondašnjih prilika i ljudi. Malo gdje, samo u nebitnim 
pojedinostima udaljuje se pjesnik od historijske istine, pa radi toga ni ne 
uzima važna historijska lica za glavna lica, nego ih uvijek stavlja u po- 
zadinu pred protagonistima, o kojima je u izvorima našao manje građe. 

Spomenuto je već naprijed, da je Šenoa (kao i kasnije Kumičić) kao 
glavne reprezentante zla, nemorala, intriganstva i sličnih stvari uzimao 
tuđince, koji iskorišćuju našu narodnu neprosvijećenost i neslogu, te za 
svoje ciljeve uvijek nalaze potporu i u naših domaćih ljudi. Nasuprot 
njima pjesnik uvijek stavlja po koju našu snažnu, borbenu ličnost, koja 


2) Antun Barac: August Šenoa, Zagreb 1928, str, 42. 

je nosilac borbe i narodnog otpora i tu ličnost glorificira, kao da je hoće 
staviti za uzor naraštajima svojega doba, ne bi li se ugledali u te slavne 
pređe i nastojali nasljeđivati ih. 

Za hrvatsku je književnu historiju važan Šenoa i kao književni 
kritik. Prije njega u tom pogledu nešto znače samo Vraz i Veber-Tkalčević, 
a odmah za njima dolazi Šenoa sa svojom, t. zv. aktuelnom, tekućom 
kritikom, tražeći od hrvatskih pisaca i kazališta preorijentaciju, orijenta- 
ciju francusku mjesto njemačke, ističući još Gogolja i Turgenjeva. No 
Šenoa ne vrši ni kritiku radi kritike, ona je njemu nuzgredni posao, 
njome se bavi više kao urednik »Vijenca«, ocjenjujući dramske novosti 
i nove knjige, dakle kao neke vrsti posrednik između publike i književ- 
hosti, stojeći ipak na stanovištu da netalentirane diletante ne bi trebalo 
puštati u literaturu, a isto tako ni nove, izvana importirane smjerove, po 
njegovu mišljenju negativne, koji su počeli potkraj njegova života stvarati 
i kod nas svoje prve konture, probivši se potpuno tekar onda, kad je 
Šenoa zaklopio svoje oči. 

Kao dramatik Šenoa nije imao mnogo sreće, te osim satirične ko- 
medije »Ljubice« — koja je prigodom premijere u zagrebačkom kazalištu 
g. 1868. gotovo propala — i jednog čina tregadije »Slavke«, nije na tom 
polju ostavio ništa više, Kako je i zašto »Ljubica« propala, da li zato što su 
mu tipovi bili premalo ili previše realni ili zbog čega drugoga, to je još 
uvijek otvoreno pitanje, ali je sigurno da je Šenoa učinio velik korak 
unaprijed već time, što je prvi pokušao da se na pozornicu iznese slika 
domaćeg života ne baš u ružičastim bojama. No ako se Šenoa nije pro- 
slavio kao dramatik, proslavio se je kao dramaturg našeg teatra, te ga 
Ogrizović iza Demetra i Freudenreicha naziva najzaslužnijim čovjekom 
za našu pozornicu. Četiri godine radio je u samom kazalištu, a punih 20 
godina pisao je o njemu, tražeći uvijek da ona bude hrvatska i visoko 
umjetnička institucija, da se popravi jezik glumaca i prevodilaca, te boreći 
se kao kazališni recenzent »Pozora« protiv njemačkog repertoara za 
francuski repertoir Moliera, Augiera, Sardoua, Feuilleta i t. d. Mjesto 
romantičke patetike i moraliziranja traži realizam. U svojim napadajima 
Šenoa je bio dosta oštar, osobito prema Demetru, a da je bio u mnogočem 
nepravedan, uvjerio se je i sam kad je g. 1868. došao na mjesto artističkog 
ravnatelja, odnosno 1870. na mjesto dramaturga, pa naišao na velike po- 
teškoće, kojih prije kao kritik nije mogao vidjeti. I kad je prestao biti 
dramaturg g. 1873., postavši senator grada Zagreba, Šenoa je sve do svoje 
smrti vodio brigu oko napretka našega teatra kao Kritik i član kazališnog 
odbora, što je bio sve do konca života. Valja istaknuti, da se je borio i za 
socijalno (penziono) osiguranje glumaca, što je inače kod nas prvi istaknuo 
još u počecima stvaranja samostalnog teatra Mirko Bogović. 

Za razliku od ostalih naših i stranih romantičara, pa čak i realista, 
koji su sa simpatijama opisivali tek vladare, feudalce, plemstvo, a niži puk 
tek sekundarno, pa i to većinom samo s negativne strane, Šenoa je jedan 
od rijetkih maših književnika koji su i u prostog naroda nalazili vrijed- 
nost, plemenitost, dušu. On osuđuje i protestira, što se tom prostom na- 
rodu ne posvećuje dovoljna pažnja i ljubav. U predgovoru »Prosjaku 
Luki« u prvom, Matičinom, izdanju iz g. 1879., dakle dok još nije bilo ni 

traga nekom ruralizmu u nas, Šenoa izriče važne riječi: »Naši su izvori 
malo poznati, naš narod vrlo malo proučen, navlaš se malo mari i misli 
za hrvatski puk. Mnogo se doduše deklamuje i piskara o tom narodu, al' 
malo ljudi zavirilo mu je u dušu, ispitalo njegov značaj, razahralo 
njegove rane — bome velike rane. Ljudi kod nas cijene, da se naš puk 
tako ljubi, srdi, da tako misli u svojoj kolibici kao mi kaputaši u grad- 
skom salonu, i namjere li se na kakov slučaj, kojega njihova pamet 
odgonetnuti ne može, veli se samo bahato i kratko: Naš seljak nije 
vrijedan života, on je marva!) I malo dalje: »... Mnogo 
puti moramo gledati i u našem kazalištu, gdje se seljaci obično kao glu- 
pani i karikature prikazuju!« Grad prilazi po Šenoinu shvaćanju seljaku 
tek kad ga treba, većinom u kakvoj sudsko-advokatskoj stvari, a što on 
— pjesnik — o tome misli, to stavlja u usta jednog od pripadnika tog 
geljačkog staleža: »Neka mi samo dođe takov prokleti paragraf u kuću sa 
svojom repozicijom, pokazat ću mu ja vrata. Jao si ga seljačkoj kući, na 
koju takova gusjenica u ljudskoj spodobi padne, pojest će seljaku sve do 
rebara, makar seljak i dobio pravdu«.*) 


Težnja, da se seljaštvo prosvjeti knjigom, nije isto tako nikakva 
ideja ljudi našega vijeka. Još prije gornjih riječi, već g. 1865., Šenoa je 
u članku »Naša književnost« preporučivao čak da Matica izdaje knjige za 
taj puk, prost i zanemaren: »Ne bi li se mogla naša Matica, da joj krvca 
opet nešto oživi, dati na izdavanje popularne enciklopedije za puk u 
veoma jeftinim svescima? Ne bi li barem mogla raspisati nagradu za 
pučku hrvatsku kroniku sa slikama i povjesnicu popularnu, dakako 
drukčije pisanu nego što je Tkalčićeva kompilacija? Takovu bi i gospoda 
čitala«.") Kako vidimo, on preporuča prije svega popularnu povjesnicu, 
koja bi imala poučavati u narodnoj historiji, a onda, kao što »i najmanja 
knjižica, pisana za poljsku djecu, odiše poljskim duhom, budi poljsku 
dušu«, tako bi i ta povjesnica morala odisati našim duhom, buditi našu 
dušu. 

Svojim pjesmama, a još daleko više svojim novelama i romanima 
Šenoa je postao pjesnikom Zagreba, svog rodnog grada, u kojem je pro- 
živio i gotovo cio svoj vijek. Šenoa ljubi taj grad, žilu kucavicu i srce 
hrvatstva, on ga opisuje kakav je bio nekad i kakav je sad, u pjesnikovo 
doba, te se iza Šenoe nije našao više ni jedan pjesnik, koji bi opet dao 
sliku Zagreba svoga vremena kao što je to za prošlost i svoje vrijeme 
učinio on. I koliko je god puta Šenoa opisao Zagreb, dao ga je u isto toliko 
varijanata, jer je on uvijek, prije nego li se je dao na pisanje, dobro 
proučio stanje Zagreba u to doba, njegov opseg prilika i ljuđe, ali se u toj 
ljubavi prema rodnom gradu i centru svoga naroda nikad ne da zavesti 
čuvstvom, već vođen razumom u duhu istine iznosi pored dobrih i lijepih 
strana također i loše, pa ako treba, pada i u oštru satiru (Zagrebulje, 
Vječni Žid) žigošući ono, što je po njegovu mišljenju vrijedno kritike. 


%) Citirano po Binozinom izdanju »Prosjaka Luke«, Zagreb 1933, str. 296. | 297. 
4) Andro u o. c. pag. 58. 
* %) Binozino izdanje »Feljtoni i resprave«, Zagreb 1932., str. 142. 

Značenje Šenoino u našem književnom i uopće nacionalnom životu 
bilo je golemo u njegovo doba, a takovim je ostalo i sve do danas. On je 
udario temelje modernoj hrvatskoj noveli, modernom romanu, on je za- 
pravo sa svojim junacima realizirao ono, za čim su išli ilirci: književni 
jedinstveni duh, on je dao književnosti strogo nacionalni i patriotski 
biljeg. Rečeno je već, da je baš Šenoa izgradio stih naše umjetne lirike 
i epike, svojim radom digao je naš teatar davši mu šire horizonte, a kao 
kritik i urednik vodećeg literarnog lista stekao je mnogo zasluga čisteći 
našu njiževnu njivu od književne pljeve, diletantizma, uzgajajući i 
podupirajući ono što je mislio da vrijedi. 

Sve su to zasluge pjesnikove zbog kojih njegovo značenje nije bilo 
veliko samo za vrijeme njegova života, nego i danas. Može se prigovarati 
da danas on više nije moderan književnik, da nema »dubine«, da su mu 
djela zastarjela i t. d., ali nitko ne može poreći, da su još uvijek žive ideje, 
za koje je on propovijedao i za njih se borio, a u kojima leži sva veličina 
njegova kao Hrvata. Pohvalno je zato, da se o stogodišnjici pjesnikova 
rođenja dižu toliki glasovi u slavu pjesnikovu, da se o njem piše i da se 
priređuju proslave, ali najveća bi faktično proslava bila (kako to lijepo 
ističe i neki anonimni pisac u »Jutarnjem Listu« od 13. XI. o. g.) kad bi 
se Šenou i čitalo, jer se samo na taj način može upoznati duh tog ne- 
umrlog velikana hrvatskog pera. 

Mirko Cerovac 


PROBLEMI HRVATSKOG ZAGORJA 


U Hrvatskom Zagorju nmi tri jutra zagorske zemlje nisu u stanju 
da pruže najnužniju hranu kroz cijelu godinu porodici od pet članova, 
a da i ne govorimo o velikom broju većih porodica.' Takove porodice 
nakon ljetne žetve i jesenje berbe imaju hrane kroz nekoliko mje- 
seci, do Božića ili najdulje do fašnika, a onda nastupa glad, koja 
traje do ljeta. U tim mjesecima pravog gladovanja traži se grčevito samo 
komadić kruha, dabome kukuruznog i ništa više. A ni toga najnužnijeg 
kruha nema. A pošto nema mogućnosti zarade, ne preostaje drugo nego 
da se vapi za javnom pomoći. Taj vapaj gladnih za javnom pomoći opetuje 
se u Hrvatskom Zagorju svake godine u prvim mjesecima kalendarske go- 
dine. A javna pomoć daje premalo. Jer kad čovjek čita u novinama, 
da su na pr. Gospodarska sloga, Crveni krst ili banska uprava dali za 
Hrvatsko Zagorje desetak vagona kukuruza, onda nema ni pojma o tome, 


1 U ekonomskoj literaturi prevladava mišljenje, da je za uzdržavanje jedne 
geljačke porodice potreban minimum od 5 hektara obradivog zemljišta, a to znači 
oko 7 i % jutara. Međutim sami seljaci drže, da se taj minimum kreće oko 
5 jutara obradivog zemljišta, a to mišljenje dobio sam anketom provedenom među 
većim brojem seljaka. Do ove razlike u mišljenju ekonomskih stručnjaka s jedne 
strane i samih seljaka s druge strane držim da dolazi odatle, što seljaci pri tome 
imsju na umu samo najnužnije potrebe skromne seljačke egzistencije, dok eko- 
nomisti imaju pred očima nešto viši standard seljačkog života uvažavajući pri 
tome i kulturne potrebe seljaka. 

koliko je time pomoženo. Realniju sliku dobiva čovjek, ako na licu 
mjesta gleda dijeljenje toga kukuruza. Jer onda čovjek vidi, da je od 
toga na svaku porodicu, kojoj je priznato pravo na pomoć, otpalo 5, 8 
ili 10 kg kukuruza, Tu onda ne treba dokazivati, da je to daleko pre- 
malo, jer takova pomoć uopće ne znači ništa. I pokraj takove dosadanje 
javne pomoći Hrvatsko Zagorje i dalje gladuje. 

Kao svagdje tako i ovdje prati glad i svaka druga materijalna 
oskudica. Prije svega male i slabe kućice s tijesnim stanovima, čiji zidovi 
i krovovi ne pružaju dovoljnu zaštitu od zime i nevremena, zatim osku- 
dica ogrijeva, odijela i obuće. Jer čime će popraviti krov nad glavom, 
te nabaviti ogrijev, odijelo i obuću oni, koji nemaju čime ni kupiti 
hrane? 

Glad i zima su najveći izvori bolesti. Radi toga i u Hrvatskom 
Zagorju i pokraj zdrave klime imade na selu toliko tuberkuloze, slabo- 
krvnosti, neurastenije, reumatizma i sličnih bolesti. To su socijalne 
bolesti, koje podgrizaju stablo seljačkog naroda u Hrvatskom Zagorju 
i prijete njegovom fizičkom degeneracijom. Tragovi te degeneracije već 
se opažaju. Bilo bi vrlo potrebno, da o toj temi stručno progovori koji 
zagorski liječnik. Da hrvatskoj javnosti pruži stručni i statistički prikaz 
današnjeg stanja, te analizu uzroka i posljedica ove pojave. Da hrvatska 
javnost što realnije i zornije uoči ovaj problem. 

U takovim prilikama je posve razumljivo, da je i pomor djece u 
Hrv. Zagorju vrlo velik." Što više, to siromaštvo ide tako daleko, da 
se najveći broj poroda na selu u Hrv. Zagorju vrši bez asistencije pri- 
malje unatoč svih mogućih opasnosti, koje su s time skopčane za žene 
i djecu. A na životu preostala djeca u velikom dijelu nemaju materi- 
jalnih preduvjeta za normalni fizički razvoj. 

Sve napred iznesene činjenice jesu čista stvarnost. Opažena na licu 
mjesta i iznesena bez poljepšavanja, ali i bez pretjerivanja. Stvarnost 
koja predstavlja veliki hrvatski socijalni problem, u koji se treba 
duboko zamisliti, tražiti puteve za njegovo rješenje i početi ga rješavati 
— i to bez odlaganja. Ne samo radi samih Zagoraca, nego i radi općih 
hrvatskih interesa. Jer Hrvatsko Zagorje radi svoje neposredne blizine 
Zagrebu i radi obilja svoga pučanstva daje Zagrebu trajno veliki prirast 
njegovog stanovništva, a radi prenapučenosti i plodnosti djecom dolazi 
u prvom redu u obzir za davanje pučanstva za kolonizaciju Slavonije, 
i Srijema. A u tom pogledu je od svega najvažnije, da ti 
hrvatski kolonisti itaj priliv seoskog stanovništva 
u Zagrebiostalehrvatskegradovebuduizzdravege- 
neracije, a takovu generacijune može davati zemlja 
gladi iskrajnje materijalne oskudice. 

Materijalna oskudica i glad u Hrvatskom Zagorju nijesu privremene 
pojave. Njih nije stvorila opća ekonomska i agrarna kriza; ona ih je 
samo pooštrila. One su postojale i prije te krize, a postojale bi i da 


? Nedavno sam susreo u selu Orešju (općine Hum na Sutli, kotar Pregrada) 
jednog starca, koji se tri puta ženio i sa sve tri žene imao ukupno 35 djece, od 
kojih je 25 umrlo a 10 ostalo na životu. Ovaj tipični slučaj najbolje ilustrira 
veliki natalitet i mortalitet djece u Hrvatskom Zagorju. 

nema te krize, jer zemlja u Hrv. Zagorju ne može da hrani sve stanov- 
ništvo toga kraja i da mu daje prihod za podmirivanje sviju potreba 
njegove makar i najskromnije materijalne egzistencije. Radi toga i nije 
problem u tome, da se seljaštvu Hrvatskog Zagorja pruži privremena 
pomoć u godinama agrarne krize, nerodice ili elementarnih nepogoda, 
već mnogo veći i teži: da se nađu trajni izvori privređi- 
vanjazasavonaj višak zagorskog pučanstva, kojemu 
zemlja u Hrv. Zagorju ne može da osigura nužno uz- 
državanje, te da mu se na taj način nađe mogućnost 
njegove materijalne egzistencije. Taj problem je postojao 
već davno prije svjetskog rata. O njemu se tu i tamo u javnosti i ras- 
pravljalo, no za njegovo rješenje učinjeno je vrlo malo — gotovo ništa. 
A smišljenog plana i sustavno organizovane i provođene akcije za nje- 
govo rješenje nije uopće ni bilo. 


Unutrašnja kolonizacija Hrv. Zagoraca 


Među sredstvima za rješavanje izloženog osnovnog zagorskog pitanja 
spominje se najviše i najčešće unutrašnja kolonizacija Hrv. Zagoraca u 
hrvatskim krajevima izvan Hrv. Zagorja. Za kolonizaciju govori prije 
svega činjenica, da je to najprirodniji način opskrbljivanja viška zagor- 
skog seljačkog pučanstva, jer seljak najviše voli zemlju i seljački način 
života i privređivanja, na koji je navikao i koji smatra najsigurnijim. 
I poljoprivreda je na koncu konca zvanje, za koje je seljak najspremniji. 
Drugi povoljan faktor za kolonizaciju Hrv. Zagoraca jest činjenica, da 
u mnogih hrv. krajevima ima obilje zemlje koja može primiti doselje- 
nike, a koja je znatno jeftinija nego zemljište u Hrv. Zagorju. Uslijed 
ove razlike u cijeni zemljišta može zagorska porodica za novac dobiven 
prodajom svoga malenog (za prehranu nedovoljnog) zemljišnog posjeda 
kupiti u hrv. krajevima, koji obiluju zemljom znatno više zemljišta: 
dvostruku površinu, a, prema prilikama, u nekim krajevima i više. Na 
taj način može na primjer zagorska porodica, koja u Hrv. Zagorju ima 
tri jutra zemljišta (koje joj ne može osigurati materijalnu egzistenciju), 
za cijenu toga zemljišta u drugim krajevima kupiti oko 6 jutara zem- 
ljišta, a to je već posjed, koji je dovoljan za opskrbljivanje jedne se- 
ljačke porodice. Ova razlika ucijeni zagorskog zemljišta 
u nekim drugim hrv. krajevima jest glavni ekonom- 
ski faktor u prilog unutrašnje kolonizacije Hrvat- 
skih Zagoraca. Nasuprot tome stoje kolonizaciji Hrv. Zagoraca na 
putu mnoge teškoće, radi kojih je njezina provedba tako teška i spora, 
te brojčano ograničena. Ovamo spadaju prije svega poteškoće psiho- 
loške naravi, koje se očituju u Zagorčevoj vezanosti za rođenu grudu i 
njegove gorice, te njegova konzervativnost i nepristupačnost novim 
idejama i svim novotama uopće. Ovoj nepristupačnosti novotama uzrok 
je u neprosvijećenosti i tipičnoj zagorskoj nepovjerljivosti. K tome do- 
laze poteškoće materijalne naravi. Za osnivanje novog seljačkog gospo- 
darstva potrebno je osim zemljišta još sagraditi kuću i gospodarske 
zgrade, te nabaviti blago i drugi poljoprivredni inventar, a naseljenik 

Zagorac ne može sve to nabaviti s novcem, koji dobije za svoju kod 
kuće prodanu zemlju, jer s tim novcem može kupiti samo drugo bolje 
i veće zemljište i ništa više. A seljačkog kredita danas gotovo i nema, 
niti je moguće da naseljenik iz prihoda svoga seljačkog gospodarstva 
otplaćuje pozajmljenu glavnicu i kamate. Jer seljački zemljišni posjed 
od 5 do 10 jutara može u današnjoj ekonomskoj situaciji samo davati 
prihod za uzdržavanje jedne seljačke porodice i ništa više. 

Dva su razloga, radi kojih je unutrašnja kolonizacija Hrvatskih Za- 
goraca potrebna i korisna. Prvo kao sredstvo za rješavanje loših po- 
sljedica prenapučenosti Hrv. Zagorja, a drugo da naseljavanjem Hrv. 
Zagoraca sačuvamo hrvatsku zemlju u hrvatskim rukama u onim hrvat- 
skim krajevima, u kojima izumire hrvatsko pučanstvo, a na njegovo 
mjesto se naseljavaju druge narodnosti, kao i tamo gdje uslijed parce- 
Jacije i krčenja šuma stoje na raspolaganju veće površine obradivog 
zemljišta, pa postoji opasnost da se i tamo naseli nehrvatski elemenat. 
Radi toga je potrebno, da se posveti najveća pažnja unutrašnjoj kolo- 
nizaciji Hrv. Zagoraca, te da se organizuje i omogući njezina provedba 
u što većem opsegu. A što bi trebalo i što bi se moglo u tom pravcu 
učiniti? Prije svega treba u Hrv. Zagorju provesti sustavnu i organi- 
zovanu propagandu za kolonizaciju, jer još nisu iskorištena ni ona 
materijalna sredstva i mogućnosti, koje za kolonizaciju pruža Banska 
uprava Savske banovine i zadruga Zemlja. O tome bi trebalo narodu 
govoriti, držati predavanja i neprestano o tome pisati u svoj onoj štampi, 
koja dolazi u ruke zagorskih seljaka. Trajnom propagandom je već na 
više mjesta uspjelo zagorske seljake zainteresirati za samu stvar. U tu 
svrhu treba im izložiti sve ekonomske prednosti kolonizacije, te do sada 
postignute uspjehe. Za propagandu unutrašnje kolonizacije treba naro- 
čito angažirati same seljake, jer seljak seljaku najviše vjeruje i jer 
seljak govori i argumentira seljaku za njega najrazumljivijim načinom. 
To pogotovo vrijedi za one, koji su se iselili iz Hrv. Zagorja i naselili 
u drugim krajevima, kad posjete svoje staro selo pa svojim seljanima 
pripovijedaju, kako im je u novom kraju i kako im je tamo ekonomski 
mnogo bolje, pa izlažu koliko imaju tamo zemlje, kako tamošnje oranice 
mnogo bolje rode nego u Zagorju, kako im je sav posjed u jednom 
komadu, pa ga je lako obrađivati i t. d. Radi toga i u samoj propagandi 
unutrašnje kolonizacije Hrv. Zagoraca treba poći novim putevima: 
treba organizovati sustavnu propagandu ideje kolo- 
nizacije preko seljaka naseljenika Utu svrhutreba 
angažirati stanoviti broj zagorskih naseljenika u 
zemljom obilatim krajevima, pa ih slati u njihov 
stari rodni kraj, da tamo među svojim rođacima i 
znancima vrše propaganduidatraže posve konkret- 
no ljude, koji će pcći njihovim putem. Takovi seljački 
organizatori će svojima naći i zemlju za prigodnu kupnju u blizini svoga 
sadašnjeg doma, te im nakon doseljenja u novom kraju biti na pomoći 
uputom, savjetom i informacijama, a eventualno i materijalnom uslu- 
gom. Naravno da bi takove seljačke organizatore kolonizacije trebalo 
finansirati, naime platiti njihove troškove u tome radu. To bi bila za- 
daća one institucije, koja organizira unutrašnju kolonizaciju. 

Paralelno s poslovima oko same propagande treba reflektantima pru- 
žiti gotovu priliku za kupnju zemljišta u krajevima kolonizacije uz 
povoljne cijene, omogućiti samo selenje i izgradnju kuće i potrebnih 
gospodarskih zgrada, te nabavu stoke i ostalog potrebnog poljoprivrednog 
inventara. U provedbi unutrašnje kolonizacije moramo 
polaziti sa stanovišta, da samo ona kolonizacija ima 
smisla, kojom se stvaraju nova ekonomski zdrava 
seljačka gospodarstva Atakovaćebitisamoona,čiji 
vlasnici dobiju dovoljno zemlje koja će im davati 
potrebne prihode za namirivanje sviju potreba nji- 
hovih porodica, kuću i gospodarske zgrade te potreb- 
na sredstva za obrađivanje njihovog zemljišta. Nase- 
ljavati seljake u drugim krajevima bez opskrbe sa svim napred nave- 
denim stvarima ne bi značilo nikakovo rješenje njihovog ekonomskog 
pitanja, već bi značilo samo preseljavati seljačku ekonomsku bijedu iz 
jednog kraja u drugi, a to nema nikakovog smisla. A upravo o tome 
se u našoj unutrašnjoj kolonizaciji do sada nije vodilo dovoljno računa. 

Time smo došli do samog pitanja finansiranja unutrašnje koloni- 
zacije, a to je najteže pitanje, jer se za to traže .golema materijalna 
sredstva. Kod proučavanja ovoga pitanja dolazimo prije svega do ove 
dvije konstatacije: 1) da sami naseljenici nemaju dovoljno materijalnih 
sredstava da sami sebi sve nabave bez tuđe pomoći, jer sele upravo 
oni, koje na to tjera materijalna oskudica i 2) da to s kapitalističkog 
stanovišta nije rentabilan posao za ulaganje kapitala, pa da se stoga 
finansiranje unutrašnje kolonizacije ne može provesti na kapitalističkoj 
već na socijalnoj bazi. . 

Polazeći sa stanovišta, da unutrašnja kolonizacija hrvatskih seljaka 
u hrvatskim krajevima spada među najvažnije (a svakako barem među 
važne) hrvatske narodne i socijalne akcije držim, da sam hrvatski narod 
treba da finansira tu unutrašnju kolonizaciju. U tu svrhu je potrebno 
da se osnuje posebni Hrvatski nacionalni fond za unutrašnju koloniza- 
ciju, koji bi imao da organizira, provodi i finansira kolonizaciju u svim 
hrvatskim krajevima. Svu akciju oko kolonizacije trebalo bi centrali- 
zirati u toj središnjoj instituciji, koja bi imala svagdje svoje mjesne 
organe. Akciji ovog fonda za kolonizaciju trebalo bi dati najširi publi- 
citet i za nju zainteresirati čitavu hrvatsku javnost, a taj fond učiniti 
općom nacionalnom institucijom kao što je na pr. Hrvatski Radiša. 
Zadaća ovoga fonda bila bi: da među seljacima u pasivnim krajevima 


š Prije svjetskog rata kupovale su neke banke u Hrvatskoj i Slavoniji vele- 
posjede, pa eu ih onda parcelirale i prodavale naseljenicima tražeći pri tome 
svoju zaradu u razlici cijena Te su banke propagirale kolonizaciju da na taj 
način dođu do kupaca parceliranih zemljišta. Njima je bio glavni i jedini cilj, 
da prodaju zemljišta uz što povoljnije uvjete i ništa drugo. Zato su naseljenici 
na takovim zemljištima vrlo često ekonomski propali, jer ne samo da nisu imali 
potrebnih sredstava za obrađivanje svoga zemljišta, već gu još njihova zemljišta 
bila opterećena hipotekom za dugovanje dijela kupovnine prodavaocu (banci), 
pa nijesu mogli izdržati ekonomski teret bankovnih kamata. Tekova kolonizacija, 
koju su provođile banke na spekulativnoj bazi sa svojim lošim posljeđicama mnogo 
je naškodila samoj ideji unutrašnje kolonizacije u hrvatskim krajevima! 

propagira ideju unutrašnje kolonizacije i traži naseljenike, da u kra- 
jevima koji obiluju zemljom vodi evidenciju o zemljištima koja su na 
prodaju, da se brine da ta zemlja prodajom ne ode u nehrvaiske ruke, 
te da posreduje kod kupovanja zemljišta za hrvatske naseljenike iz 
drugih krajeva, da kupuje veleposjede i parcelira ih u svrhu unutrašnje 
kolonizacije hrvatskih seljaka, te da naseljenicima daje potrebnu ma- 
terijalnu i drugu pomoć. Dok se ne stvori ovakav jaki Hrvatski nacio- 
nalni fond za unutrašnju kolonizaciju, sve dotle će ideja o hrvatskoj 
unutrašnjoj kolonizaciji biti i ostati neostvarena pripovijest, hrvatsku 
zemlju će i nadalje komad po komad zauzimati nehrvatski elemenat, a 
nama će preostati jedino da o svemu tome pišemo elegije. 


Kod finansiranja hrvatskih naseljenika držim da bi trebalo postu- 
pati po ovim principima: naseljenik ima da svojim novčanim sredstvima 
sam sebi kupi zemljište i to toliko, koliko je potrebno za zdravu gospo- 
darsku egzistenciju njegove porodice, a fond za kolonizaciju ima da 
mu pruži materijalnu pomoć za gradnju kuće i gospodarskih zgrada, 
nabavu stoke i drugog poljoprivrednog inventara. Materijalna pomoć 
fonda naseljenicima trebala bi se davati u obliku dugoročnih i beska- 
matnih zajmova, ili uz vrlo niski kamatnjak: 23%. Na taj način bi 
osnovna glavnica fonda bila trajno sačuvana za njegove svrhe. Davati 
naseljenicima materijalnu pomoć u obliku besplatnih darovanja niti je 
moguće, niti je oportuno, a nije ni socijalno opravdano. Naseljeniku 
treba samo dati mogućnost samostalne gospodarske egzistencije i uvjete 
za razvoj njegovog gospodarstva i ništa više. 

Prema izloženom za unutrašnju kolonizaciju dolaze u prvom redu 
i gotovo jedino u obzir oni seljaci iz Hrvatskog Zagorja, koji kod kuće 
imaju premalo zemljišta za opskrbljivanje njihove porodice ali ipak 
toliko, da novcem dobivenim za njihovu prodanu zemlju mogu u kraje- 
vima kolonizacije kupiti dovoljno zemljišta potrebnog za seljačko gospo- 
darstvo (najmanje 5 jutara obradivog zemljišta). Nadalje oni nešto 
imućniji, kojima i njihovo zemljište u Hrv. Zagorju pruža skromnu ma- 
terijalnu egzistenciju, a koji bi prodajom svoga zemljišta u Hrv. Zagorju 
i kupnjom zemljišta u drugim hrv. krajevima mogli znatno povećati svoj 
zemljišni posjed i tako postati imućnim seljačkim gospodarima. 

Unutrašnja kolonizacija ne dolazi u obzir za one Hrvatske Zagorce, 
koji ne raspolažu ni s toliko imovine, da bi mogli sebi kupiti za seljačko 
gospodarstvo potrebno zemljište. Jer ni jaki nacionalni fond za koloni- 
zaciju ne bi mogao smoći toliko novaca, da naseljenicima kupuje i zem- 
ljište i da im ga poklanja, a zajam dobiven za nabavu zemljišta, kuće 
i gospodarskih zgrada te poljoprivrednog inventara nije moguće po- 
vratiti iz prihoda seljačkog gospodarstva, Za ove, najsiromašnije treba 
tražiti druge puteve njihovog opskrbljivanja. 

U svome izlaganju o kolonizaciji hrvatskih krajeva iznio sam više 
konstatacija i mišljenja, koja vrijede ne samo za Hrvatske Zagorce 
nego i za ostale hrvatske seljake iz pasivnih krajeva. Ipak je sve to 
napisano u prvom redu sa stanovišta zagorskog problema. A Hrvatski 
Zagorci imaju najveću prednost za kolonizaciju hrvatskih krajeva upravo 
u tome, što je njihovo zemljište najskuplje i što prodajom toga zem- 

ljišta mogu sebi pribaviti relativno velike svote novaca za nabavu zem- 
ljišta u drugim krajevima. Radi toga i radi prenapučenosti Hrvatskog 
Zagorja ovaj kraj dolazi u prvom redu u obzir za davanje naseljenika 
drugim hrvatskim krajevima. On ih pomalo već i daje, a davat će ih 
i znatno više, kad ideja kolonizacije u većem opsegu prodre u tamošnji 
seljački narod i kad u jakoj središnjici za provedbu kolonizacije bude 
nalazio dovoljno potpore. 

A naseljavanjem Hrvatskih Zagoraca u drugim hrvatskim kraje- 
vima postizava se trostruki efekt: stvaraju se nova zdrava seljačka 
gospodarstva, oskudnima zemljištem u Hrv. Zagorju pruža se prilika da 
svoj zemljišni posjed povećavaju kupovanjem zemljišta od iseljenika, 
a hrvatski elemenat se jača i pomlađuje upravo u onim krajevima, gdje 
je to radi njegovog slabljenja ili izumiranja preko potrebno. 

Međutim samom unutrašnjom kolonizacijom ne može se riješiti pro- 
blem prenapučenosti Hrvatskog Zagorja. Za to nema i ne će nikada 
biti ni dovoljno materijalnih sredstava, a tome smetaju i napred izlo- 
ženi psihološki momenti, među kojima je najjači Zagorčeva vezanost za 
rođeni kraj. Radi toga je potrebno tražiti i daljnja sredstva za rješavanje 
postavljenog zagorskog pitanja. 


Industrijalizacija Hrvatskog Zagorja 


. U vrijeme vanredno povoljne ekonomske konjunkture iza svjetskog 
rata i uslijed toga nastalog gospodarskog poleta osnovano je i u Hrv. 
Zagorju nekoliko jačih industrija, među kojima je u prvom redu bila 
tekstilna industrija (Varaždin — Tivar, Oroslavlje, Krapina). Ova 


industrijska poduzeća dala su zarade okolišnim seljacima, pa ih je 


tamošnji narod radosno dočekao i prihvatio. Radi toga su mnoge i 
mnoge zagorske općine nastojale, da na svoj teritorij privuku koje indu- 
strijsko poduzeće, pa su u tu. svrhu nudile različne materijalne usluge 
takovim poduzećima (besplatna ili uz bagatelnu cijenu zemljišta, oprost 
ili veliko sniženje nameta kroz stanovito vrijeme i t. d.). Tim povodom 
su i mnogi hrvatski intelektualci i socijalni narodni radnici prihvatili 
ideju industrijalizacije Hrvatskog Zagorja kao jedno od važnih sredstava 
za rješavanje zagorskog problema prenapučenosti, pa su je neki počeli i 
propagirati. Time je sam život nametnuo ovo pitanje, pa ćemo ga malo 
razmotriti. 

Kod ovog pitanja susrećemo dva posve oprečna principa: kapitali- 
stički i socijalni. Kapital kod osnivanja industrijskih poduzeća ide samo 
za tim, da sa što manje materijalnih investicija podigne svoja produk- 
tivna poduzeća, i da u tim poduzećima što jeftinije proizvodi robu, da na 
taj način poluči što veći dobitak. Kod osnivanja industrijskih poduzeća 
u Hrv. Zagorju kapital računa s time, da će na siromašnim selima Hrv. 
Zagorja naći vrlo jeftinu radnu snagu oskudnih tamošnjih seljaka, koji 
će prihvatiti rad pod (za sebe) vrlo lošim plačevnim uvjetima jedino po 
principu, da je bolje išta nego ništa. A nitko ne može prihva- 
titi rad uz tako slabu plaću kao siromašni seljak, 
koji se zadovoljava i s plaćom ispod najnižeg mini- 
muma egzistencije, jerovu plaću upotrebljava samo 

kao dopunu svoga zemljišnog prihoda. U toj niskoj 
plaći seljaka radnika leži glavna zarada kapitala i glavni motiv, koji je 
doveo kapital da osniva industrijska poduzeća u Hrv. Zagorju. 

Ako promatramo ovu industrijalizaciju sa socijalnog stanovišta dola- 
zimo do ovog zaključka: sa stanovišta onih najsiromašnijih, koji trpe 
glad i svaku drugu oskudicu, a nemaju mogućnosti nikakove zarade, i 
ovakova zarada u tim industrijskim poduzećima znači mnogo, jer im 
daje kakav takav kruh i mogućnost, da uz prihod svoje zemlje nekako 
prožive. Oni ne kalkuliraju vrijednost poslodavcu prodane energije, niti 
su u materijalnoj mogućnosti da računaju sa svojim zdravljem, i da vode 
računa o tome, koliko ga uništavaju svojim radom u industrijskim podu- 
zećima, da bi na koncu povukli zaključak, da li im se taj rad uz takove 
uvjete isplati. Oni vide samo jedno i to u ime plaće dobiveni novac, a 
ne vide vrijednost prodane energije i utrošenog zdravlja. To je poslje- 
dica stanja nužde, ali to stanje nije zdravo. pa se radi toga ne smije 
trajno podržavati. Objektivno uzevši sa socijalnog stanovišta ne možemo 
prihvatiti industrijalizaciju Hrv. Zagorja provođenu uz radničke nadnice 
ispod najnižeg minimuma radničke nadnice, pa industrijalizacija Hrvat- 
skog Zagorja pod takvim uvjetima ne pretstavlja trajno prihvatljivo 
sredstvo za rješavanje problema prenapučenosti Hrvatskog Zagorja. 

U praksi t. j. u životu će se ovdje praviti kompromisi između rada 
1 kapitala, kao i svagdje, a stvar je radničkih organizacija i radničkog 
zakonodavstva, da i ovdje radnicima izvojuju i osiguraju što povoljnije 
radne uvjete. 

Industrija u Hrvatskom Zagorju bit će međutim uvijek veći ili 
manji izvor zarade za jedan dio pučanstva Hrvatskog Zagorja, pa s tom 
činjenicom kao realnošću moram računati, ali će njezin materijalni 
doprinos zagorskom seljaštvu uz današnje prilike i uvjete biti relativno 
malen. Osim toga, njezin razvoj zavisit će o interesima kapitala, pa soci- 
jalni faktori nemaju mogućnosti da uspješno djeluju na taj razvoj. 


Racionalizacija agrarne proizvodnje 


Među važna sredstva za povećavanje prihoda Zagorskog seljačkog 
pučanstva spada unapređivanje agrarne proizvodnje u Hrvatskom Zagorju, 
te njezina racionalizacija obzirom na potrebe tržišta i mogućnost unov- 
čenja. U tom pogledu trebalo bi se u Hrvatskom Zagorju (kao i u svim 
drugim našim krajevima) još mnogo učiniti. U pogledu povećanja proiz- 
vodnje i načina obrađivanja zemljišta (upotreba novih tehničkih sred- 
stava) ne mogu se u Hrvatskom Zagorju već radi rasparčanosti seljačkih 
posjeda očekivati neke veće reforme već samo sitni rad. Mnogo veću 
praktičnu važnost imade za Hrvatsko Zagorje orijentacija seljačke 
proizvodnje prema potrebama tržišta i mogućnosti unovčenja proizvoda. 
Najvažniji agrarni proizvodi Hrvatskog Zagorja koji dolaze u obzir za 
prodaju jesu: Voće, napcse jabuke, purani i jaja, te vino. To su gotovo 
jedini artikli, koje Zagorac prodaje i za koje dobiva novac. Radi toga 
je potrebno naročito propagirati u Hrvatskom Zagorju sadnju jabuka i 
birati pri tome dobre vrste, koje uspijevaju u Hrvatskom Zagorju. U 

tom pogledu je u posljednje vrijeme već mnogo učinjeno, pa izvoz jabuka 
iz Hrvatskog Zagorja u inozemstvo i na domaće tržište raste svake godine 
i daje se već lijepi prihod zagorskom pučanstvu. Opaža se, da je seljački 
narod u Hrvatskom Zagorju već potpuno shvatio važnost i ekonomsku 
vrijednost voćarstva, te da sve više i više sadi voćnjake, napose jabuke. 
Zato se u Hrvatskom Zagorju kod seljaka nalaze čitavi voćnjaci (a ne 
tek pojedina stabla) jabuka poznatih plemenitih vrsta. Purani i jaja su 
također vrlo važni seljački proizvodi, koji daju Hrvatskom Zagorju veliki 
novčani prihod. Potrebno je da se poveća njihova proizvodnja, napose 
jaja gojenjem većeg broja kokoši, a paralelno s time potrebno bi bilo 
organizovati izvoz jaja i purana na zadružnoj bazi, jer je sada taj izvoz 
isključivo u rukama veletrgovačkog kapitala, za koji u selu rade mjesni 
prekupci, pa zarada tih dviju posrednika između producenata i konzu- 
menata znatno snizuje cijenu, koju seljak polučuje za te proizvode. 

Zagorac također proizvodi i prodaje dosta vina, ali je to vino 
većinom slabe kvalitete (poznat je zagorski »kiseliš«). Slaboj kvaliteti i 
kiselini zagorskog seljačkog vina nijesu uzrokom terenske i klimatske 
prilike (jer vlastelinski vinogradi u Hrvatskom Zagorju proizvode vrlo 
dobra vina) već vrste loze seljačkih vinograda i način obradbe, a na- 
pose podrumarenja, pa je upravo na području zagorskog  vinogra- 
darstva potrebna radikalna reforma i to zamjena običnih vrsta loze 
s boljima, stručna poduka vinogradara, te organizacija zadružnih po- 
druma, koji također imaju sve uvjete za uspjeh, a tamo gdje postoje 
narod ih je rado prihvatio (primjer: vinarska zadruga Desinić). 


Druga zvanja i zarade 


Jedan dio zagorskog seljačkog pučanstva odlazi u građanska zvanja 
da u njima stvori sebi trajnu materijalnu egzistenciju (namještenici 
različnih vrsti, obrtnici, trgovci i intelektualna zvanja). U tome Zagorci 
redovno uspijevaju, jer su vrlo radini, žilavi i ustrajni, a zadovoljavaju 
se najskromnijim načinom života. No taj odlazak u građanska zvanja je 
u Hrvatskom Zagorju prepušten posve individualnoj inicijativi i slu- 
čajnom uspjehu. Nema ni pravnih propisa, koji bi favorizirali taj prelaz 
seljaka u građanska zvanja, ni sistematske akcije u tome pravcu. A 
jedno i drugo je i te kako potrebno. Potrebno je, da braća imaju pravni 
interes, da jednome ili nekolicini između sebe materijalno omoguće 
prelaz u drugo (građansko) zvanje. Danas toga nema, jer po nasljednom 
pravu našeg građanskog zakona sva djeca seljačkih roditelja imaju 
jednako zakonsko nasljedno pravo na roditeljsku imovinu, bez obzira 
da li su ostali s roditeljima kao seljaci na očinskoj zemlji ili su troškom 
svojih roditelja odgojeni i osposobljeni za koje građansko zvanje. A 
dok nema toga interesa, dotle nema sustavnog spremanja seljačkih 
&inova za druga zvanja, jer je pojedincima to vrlo teško bez pomoći 
njihove porodice. U tom pogledu potrebna je prije svega reforma 
seljačkog nasljednog prava, a zatim seljačkog imovinskog prava uopće. 
Ovo pitanje međutim prelazi uski okvir problema Hrvatskog Zagorja i 
spada u širi okvir hrvatskih seljačkih problema uopće. 

Znatno vrelo prihoda pruža seljaštvu Hrvatskog Zagorja radnička 
zarada u gradovima, a napose u gradu Zagrebu. Ova zarada služi također 
kao dopuna zemljišnom prihodu onih porodica, koje imaju premalo 
zemljišta potrebnog za njihovu gospodarsku egzistenciju. Sve mogućnosti 
ovakove zarade iskorištene su do skrajnih granica, a na povećavanje 
njihovih mogućnosti socijalni faktori ne mogu utjecati. Ove mogućnosti 
zavise isključivo o kapitalu i o općoj ekonomskoj konjunkturi na tržištu. 
Jedino što se u tom pogledu može učiniti jest to, da se provede posebna 
organizacija ove vrsti radništva za promicanje i zaštitu njegovih interesa, 
jer se ti interesi znatno razlikuju od interesa profesionalnih radnika, koji 
žive jedino od svoje radničke nadnice, pa radi toga postojeće radničke 
organizacije i nisu u stanju da dovoljno štite njihove interese. 


Zaključak 


Nakon ovog pregleda dolazimo do zaključka, da ne postoji jedno 
univerzalno sredstvo za rješenje problema prenapučenosti Hrvatskog 
Zagorja. Postoje samo sredstva koja se mogu iskoristiti za njegovo rje- 
šavanje. Nekoja od njih pružaju više, a neka opet manje uvjeta za 
uspjeh. U nekima je mogućnost velike ekspanzije (na pr. unutrašnja 
kolonizacija), a u drugima nema te mogućnosti. Osim toga se ta mo- 
gućnost mijenja s promjenom ekonomskih prilika. 

U praktičnom socijalnom radu treba nastojati oko toga, da se sve 
te mogućnosti iscrpe do maksimuma, pa će svaki od navedenih izvora 
trajne ili privremene privrede dati svoj dio za rješenje izloženog 
zagorskog problema. Radi toga nesmiju praktični socijalni radnici zane- 
mariti ni jedan od njih. U svima međutim nalazimo jednu zajedničku 
crtu: pomanjkanje sustavne organizacije za njihovo što veće i što renta- 
bilnije iskorištavanje. Potrebno je stoga dvoje: da čitava 
hrvatska javnost dobro upozna osnovni zagorski 
problem, koji sastoji u materijalnoj opskrbi onoga 
viška zagorskog pučanstva, kojega nemože hraniti 
zagorska zemlja i da to pitanje prihvati kao opće 
nacionalno hrvatsko pitanje, te da se stvore orga- 
nizacije za sustavno rješavanje ovoga pitanja. 


Dr Mijo Lehpamer 
Pz i ii vea 


»U problematici privatnog vlasništva, u pitanju seljaka jasno je, 
da seljak hoće svoj dom, svoju zemlju, svoje oruđe.« 


»Iz ovoga povlačimo konsekvence, po sili zakona. Načelo privatnog 
vlasništva s narodnog stajališta zahtijeva za seljaka: vlasništvo 
doma, zemlje i oruđa.« 


»Zemlja je specifično seljački elemenat, u načelu privatnog 
vlasništva s narodnog stajališta.« 


HRVATSKA SMOTRA, broj 3 (str. 120, 121) 

GOSPA SRIMSKA 


Na brigu usrid kamenja sivog našeg dolačkog poja 
stoji ko zna koliko stara: crkvica mala i bila. 

Oko nje je šumica slaba, gora sviju baš boja, 

pa ova crkvica tija pari ka osamjena vila. 


Crkva ka starica trudna već je i prignila pleča 
po brimenon života; zidovi se držu ka o' milosti. 
Ta u njojzi već je pradid našega pradida kleča, 
tu su grobiman okolo počinile trudne im kosti. 


Oko nje su naši stari posadili raznoliku goru, | 

šta je izrasla đubrena mrtvin. Tu je maslina, smrika; 
u raspucanin grobin sušu se žile boru, 

šta oko njega se pletu bršnjan i lovorika. 


A u crkvi na jedinonn oltaru stoji Divica Marija, 

sa svojin Ditićom u naranku, — sama, bidna i tužna. 

I meni se čini da je svake godine sve starija i starija, 

al odavle Ona ne biži, makar kuća Joj odumidna i ružna. 


Nema na Nježinon oltaru nikakva cvića, ni nakita; 
nema ni obične tavaje a kamo li kakva zlata — 
ka nika druga zavitna mista. Tek arnost je sakrita 
u po kojen latenon daru i jednoj svaži kraj vrata. 


A ispo Nježina kvadra stoji jedna bandira mala — 
trobojka 'rvaski boja, namisto srebra i zlata, — 

taj jedini zlamen svog puka, po komu uvik se zvala: 
najboja Majka, Marija, sveta Krajica 'Rvata. 


Takvu Gospu ja volin. Ovakva žalosna Marija 

meni se pari da je Gospa mog ditinstva i snova. 
Ovakvoj se tužnoj i skromnoj naminije ponajlipša arija, 
molitva trudne mi duše i ova pismica nova. 


Ne volin viditi Gospu u zlatu ka gospođe ovoga svita; 
za me je furešta ona šta je u raskošju, blagu i svili, 

jer to su ritko bogojubni' dari neg obična mita 

bogati' judi da moru grišiti daje — pa nisu mi mili. 

O Marijo žalosna majko, zlamene dobri matera, 

kumpati, ali ja Te volin bidnu ka narod, — bez zlata. 

Ja sam samo pri' takon u mladosti srce Ti stera, 

Ti si meni i danas Marija dobra, moćna Kraljica 'Rvata. 
O Ti kojoj je jedan mladi pisnik u mladosti dariva sebe, 
i bila mu jedina i najlipša žena — lipa kano iz bajke, 
budi mu dobra ka prije, pa i ako on pribrdi Tebe, 
ostani Marija, ne zanemari diteta moje bogojubne majke! 


Vinko Nikolić 


BOSNA 


U svojoj dalekoj prošlosti, Bosna je razapeta feudalnim orgijanjermm 
svojih vlastitih plemićkih sinova; već tada puna nedužne i suvišne krvi, 
mračnih zapletaja, suvišnih i raznovrsnih bojeva, nesloge i nepravde koja 
vapi do neba. Doba bosanskih kraljeva danas nam je izvor i vidik, iz 
kojeg se mogu izvući zaključci silne važnosti. Razdoblje nemira i ne- 
sloge crta nam likove upravljača ćudi plahe, ponosne, divlje; naravi, koje 
su pune neobuzdanog individualizma, neubrojive težnje ka samosvijesti 
u duhu promašenog diktatorstva. Opreke među društvenim klasama u 
dalekoj prošlosti slične su oprekama današnjice. Neizgrađenost nacio- 
nalnog uvjerenja feudalne svite pod udarcima najšarenijih strujanja bila 
je fatalna po kompaktnost svake .vladalačke formacije. Bosna je kraj, u 
kome se stoljećima sudaraju krajevi Istoka i Zapada, a od tih udaraca 
duhovna je staloženost njezinoga življa redovito poljuljavana. Nju su 
redovito htjeli imati moćniji, a posvema nikad je nije imao nitko, jer je 
bila rastrgana nemirnim pothvatima svojih vlastitih sinova — vrele i 
bučne bosanske krvi! Iza svakog orkana, u kome su našle konac legije 
nevinih žrtava, tražio se izlaz u vedrije dane. I u tome traženju, vrijeme 
je nemilosrdno zapljusnuo zemlju novom bijedom moralnog i političkog | 
opadanja. Upravljači Bosne, stare one i daleke predturske Bosne, iz rev- 
nosti prevelike zapadahu u zlo još i veće. Narav tadanjih gospodara i 
suviše buntovnosti u sebi sadržavaše, pojedinci imađahu previše tempera- 
mentnog žara, što je izazivalo sukobe, a iz ovih krv se lila mahnito i 
strašno. 


Bosna, kao najnesretniji dio jedne veličanstvene cjeline, od Tomi- 
slava do Krešimira i dalje nema mira, sreće i blagostanja. Za taj dio 
stare hrvatske cjeline otimlju se i Mongoli i Bizant. Za nju se lomi koplje 
i lije krv stoljećima, ginu hiljade i hiljade života, mijenjaju se mnoge 
uprave, ličnosti raznih nacionalnih pripadnosti, kraljevi i banovi, kne- 
zovi i velmože, biju se bojevi i biju, te država najzad »šaptom pada« i 
dolaze Turci) ali — ona ne propada nikada! 

Što je pomoglo Bosni da nije iščezla? Što je očuvalo Bosnu da je 
kroz stoljeća ostala Bosna, čvrsta, nepokolebiva, divlja, primitivna, sa 
Svim svojim specifičnostima iz davne davnine? Kako je mogla odoljeti 
štoljetnom pritisku, stoljetnim patnjama i teškoćama koje su pune naj- 
većih užasa, glada, krvi i ubojstava? 

Nije li ta otpornost, ta divovska neslomljivost dokaz, da se Bosna 
duboko u krvi, u korijenu svoga bivstva osjeća kamo pripada i 
odakle je potekla. Zar nije to onaj tajanstveni neumrli glas krvi 
koji živi vječno neuništivo u milijunima ljudi kroz duge vjekove, kojega 
ne može slomiti nijedna sila vremenska. Taj glas pripadništva osjećala 
je Bosna i u svome srcu. Mačevi i lješevi nijesu mogli da suspregnu toga 
osjećaju ni u jednog zgodi, jer je taj osjećaj iskonski dubok i snažan, za 
njega su slabe riječi kao izraz i manifestacija. 

Pa i danas kad gledamo silne bosanske planine, kad motrimo zelene 
šume, stare gradove i brze rijeke i doline, naziremo u svemu dušu Bosne 
i dah njenoga života; a bosanski čovjek, taj patnik svih vremena, siro- 

mašak kruhom usred silnog prirodnog bogatstva, potvrda je svim slut- 
njama našim, da je u njemu najplemenitiji dio našeg 
narodnog srca, sakriven, šutljivi velik. 


$ 


Prolazi li čovjek obalama Vardara ili Bosne, Sane i Vrbasa, usred 
brzine bučnih voda i divljine planinskih vrhova, i ovdje i tamo slični mu 
se javljaju osjećaji, prošlost se budi u mislima i slikama, te počinje 
oživljavati. Ondje narod nekada velike slave, a ovdje kucaji vlastitoga 
srca i silan talas čežnje: za pobjedom svjetla nad tminom. 
Budi se vjera u snagu narodnu koja je vječna; budi se ponos koji govori 
o budućnosti ljepote i blagostanja. A te brze vode, bučne i zapjenušane, 
odmiču i odnose misli ... Ti divni pejsaži zelenih šuma i hridina, sela 
i gradova, ta perspektiva, kojoj se u dnu sija sunce, iznamljuje suzan 
sjaj ponosa čovjeku na oko. 

Vjekovi govore jasno da je Bosna bila svima meta svijetla oružja; 
vjekovi pričaju da su je svi htjeli imati, grabeći se za nju grubom silom, 
lijući krv njenih hrabrih sinova, gazeći joj prirodna prava čovjeka, 
uništavajući njezin život i imovinu, robeći ju, paleći, uskraćujući joj 
osnovno pravo života — kruh i slobodu! 

A ta sloboda Bosne, cvijet je divljeg korjena, koji uvijek jednakom 
ustrajnošću niče, i ne može nikad da se iskorjeni. Turska sila dugo je 
pritiskivala Bosnu, ali se i srozala; Bosna je ostala tvrda i ponosna i sva 
turska sila ostala je priča staraca i sjećanje. Austrija je crpila blago 
bosanskih planina, a još više bogatstvo bosanskih šuma, ali je pala, pro- 
pala, a Bosna živi i postoji jednako gorda — — Danas je još Bosna 
bijedna, nema u njoj kruha i civilizacije, ali ima žuljevitih ruku i slabih 
tjelesa... Prošlost je minula i krvave žrtve, a na grobovima otaca i pra- 
otaca niču pokoljenja, u kojima se budi žižak zdravog i mladog nacio- 
nalnog osvješćenja. 

Može se o Bosni različito govoriti, može se još različitije željeti i 
težiti, ali su zakoni prošlosti od presudne važnosti za orijentaciju su- 
vremenih generacija. Najezda raznih i mnogih naroda ostavila je u Bosni 
najrazličitijih tragova. Zdravi, konstruktivni, etičkom sviješću i plamenom 
obasjani elemenat bosanski je izmiješan negativnim elementima. Tuđinski 
duh, po svojoj duhovnoj sastavnosti grlat i nametljiv, izaziva različite 
predodžbe u očima vanjskih posmatrača. Taj tuđinski duh nezdrav je 
ostatak mračnih dana prošlosti. 

Bosna je danas duhovno zaostala za vremenom u smislu suvremenom 
i civilizatorskom. Linija njenog historijskog postojanja skrivila je ovo 
zakašnjenje. Vanjski znaci bosanskog života govore jasno da je ondje 
novičovjekusvomnastajanju, da se ondje gradi iz temelja, 
istovremeno s mračnim predviđanjima Spenglerovim o propasti Zapada. 
Balkan je uopće kraj u kome živi prošlost, cio je Balkan evropski muzej 
davne primitivnosti, živ primjer i dio općeg nekadanjeg života. Bosna je 
imala tu čast, da je nakon hiljadu godina rata, na sreću ili nesreću, iz- 
bjegla mogućnosti da bude prodahnuta civilizacijom suvremenog kul- 
turnog svijeta. Ostala je najplemenitiji dio Balkana, jer su je svi napadali, 

a ona se branila; svi su je gazili, a ona je tlačitelje sa sebe stresla; svi 
su je htjeli uništiti, a ipak se sačuvala. 

I dok se u današnjoj zamračenoj Evropi diktatorske pesnice u grudi 
lupaju imperatorskim bahatim gestima, upirući se na veličinu broja i 
. silu krvavih batina, mi smo danas malen narod, Hrvati, sinovi slavnih 
gusara i pandura, koji položiše svoja tjelesa u temelj građevini što se 
danas nazivlje — kulturna Evropa. 

A mogli smo biti veliki narod... 

Bosna ima svoj posebni život. Razlika je u tome što se specifičnost 
njezinog mentaliteta popraća smiješkom poruge. Znade se međutim, 
kakva je svijest u čovjeka glasna, koji se zapali lako kao slama. Uspo- 
redimo li s ovim bosanskog čovjeka mi spazimo odmah bitnu razliku. 
Bosanac je kroz stoljeća bio — Bosanac. Taj termin nije bio granica ili 
posljednja riječ nacionalne pripadnosti. Za ilirskog preporoda Gajev rad 
nailazi odjek i u Bosni. Franjevac se Jukić Banjalučanin u svom pismu 
upravljenom Gaju potpisuje: »Ilir iz Bosne«. A u mnoštvu zgoda u Bosni 
se odbijaju sugestije s druge strane i odlučno naglašuje: jesmo i ostajemo 
Bošnjaci. Značenje te riječi, tog imena bilo je dublje proživljavano, 
nego izraženo. Historijskopravni osjećaj je bio skriven duboko u 
srcu, pa ako se mali, neprosvijetljeni čovjek nije znao spretno izražavati, 
on se nije dao ni zavoditi. U duši je plamen spoznaje o pripadništvu 
vječno plamsao! Plamen taj je živ i danas i ako je šutnja bosanskog 
čovjeka ista. Proces prečišćavanja i kristalizacije nacionalnog individuali- 
ziranja teče svojim normalnim tokom. 

Realnim gledanjem i promatranjem ljudi u Bosni, mogu se stvoriti 
zaključci koji zadovoljavaju. Nagađanja bivaju tim krepčija, što se val 
prosvjete širi sve brže. Veliko je djelo nastojanje na prosvjetnom polju 
u cijeloj Bosni, jer tko prije srcu, — srce je njegovo! Takve akcije 
su doduše nestalnog uspjeha. Najpresudniju ulogu u životu izvjesne 
sredine igraju narodni inteligenti. S ovu stranu Save ljudi su i suviše 
okupljeni problemima svoje lične udobnosti, a da bi imali jasan uvid u 
zbivanje kod širih slojeva puka. Bosna je ovdje nepoznata, a štogod je 
više nepoznatija, to je od nas dalje, a osjećaj jednokrvnosti je nemoćniji. 
Velika je utjeha naša, da je i pored naše nebrižnosti proces bosanskog 
buđenja na dobroj liniji. Ali je ipak neoprostiv grijeh našima od pera i 
pameti, što narod uopće motre iz daljine, a o Bosni lijepe sne sanjaju. 

Putovati balkanskim zemljama znači otkrivati (za sebe) nepoznati 
i posve novi život. Od Sarajeva do Istambula vanjština je upravo ista. 
Stoljetna moć turskog sultanovanja rasula je kako u Sarajevu, tako i 
Skoplju i Sofiji, Custendilu, Štipu i Đevđeliji istovjetne oznake, koje u 
putniku bude čudne osjećaje svojom ugodnom egzotikom. Balkanom 
putovati znači doživljavati prošlost, a zaboraviti na evropsku civilizaciju 
čudesne tehnike i nerazumne lude jurnjave. Kroz te gudure prolazio je 
Francuz Albert Londres, tu je našao vrelo svog fantastičnog rada neumrli 
dječji Karlo May, ovdje je sve stalo i vrijeme i napredak, bar se tako 
čini. Tim šutljivim carskim drumovima krstare jata veselih turista, 

nasmijana mladost. Balkanska su sela i gradovi puni istočnjačke mistike, 
nerazumljivoga čara, šarenog folklora i jedinstvene bijede! 

To je vanjština! 

A u suštini svojoj balkanske su zemlje pune golemih opreka i du- 
hovnih različnosti. Govor je o Bosni. Riječ je o zemlji triju vjera različitih 
mentaliteta, zanimljive i bijedne primitivnosti, kojoj se divi oko dokona 
izletnika, ne proniknuvši u dubinu tog čudnog života. U stvari sve 
mistično što smo do sada u Bosni gledali, mistično je za naše oči, jer smo 
ih uprli u Bosnu dotad zagledani u lice Zapada. 

Sjedeći u kavanama, među ogledalima i kraj čavrljanja pored 
evropskih žurnala, mi uz bijelu kavu i svjež mliječni hljeb zaboravljamo 
na zemlju gdje živi netaknut prstom civilizacije: — »satir ili divlji čovik«; 
na kraj, u kojemu nema zapadnjačke dinamike, nego vlada — statika 
prastarog Istoka. 

Evropa gradi topove i tankove. Ljudi stvaraju čudesa Maginot-ove 
ratne linije, a u Bosni postoje ljudi čeličnih živaca i karaktera, ali 
s drvenim plugovima zemlju riju i bacaju u nju zlatno sjeme. Tamo 
gospoda Amerikanci i Nijemci sanjaju o pilulama, koje će im nado- 
mještati objed, jer su siti pečenja i preraznih šećernih slatkiša, a ovdje u 
našoj Bosni lome tvrde ruke suhi kukuruzni krušac, ovdje ima predjela 
gdje djeca umiru od gladi, a kruh je ražena smjesa s korom brezovom. 
Tamo narod sluša svirku virtuoza i radio aparate, u uzduhu zuje avioni, 
sve je motorizirano i sve postaje stroj, a ovdje je šuma i planina, frula 
i tambura i grlo momačko, koje s pjesmom riše sudbinu svoju i tuguje 
za ljepšim danima. 

(»Gdje su oni šefteli sokaci, 

Gdje su sada begovi konaci? 

Gdje su sada, oni sretni dani 
Bosne moje — ponosne« ...) 

Staračka priča sjeća Kulina bana, jer je onda Bosna cvjetala: kročila 
rame uz rame s ostalim zemljama; poslije stigoše ratovi, nemiri i bune, 
pa zlo i bijeda, nazadovanje i sve tako do dana današnjega, 

Evropa je, kažu mudri i slavni Evropljani, blizu svoje kulminantne 
faze tehničkoga napredovanja; balkanske su zemlje u fazi svoga kretanja 
u život ... Bosna je moguće balkanski dio najveće primitivnosti, ali naj- 
uzvišenije etičke svijesti. Nacionalizam bosanski je neiskristaliziran, ali 
iskonski određen, nepokolebivoga smjera. U njoj dominira crvenkapa, 
fes, kod svih triju vjera. 

Kad bacimo pogled na konfesionalnu kartu Bosne i Hercegovine 
vidimo da je ona neobično šarena. Ovo nas doduše ne će mnogo začuditi. 
Šarenilo je njeno rezultat vjekovnih historijskih perturbacija, vjekovnih 
teških, mračnih i sudbonosnih događaja, koji se odigraše na tom 
nesretnom tlu. Glavna osebina svih tih historijskih mijena i dogadjaja 
sastojala se upravo u osvajalačkom mahnitanju raznih naroda, koji su 
Bosnu upokoravali, podjarmljivali, a ona se otimala žilavo, borila i 
krvavo branila svoju nezavisnost i slobodu, podjarivana nadčovječanskim 
ponosom koji je bitni sastav bosanskoga mentaliteta. 

Tri su vjere od kojih je sastavljena Bosna. Raširenost i brojčanost 

ovih vjera uvjetovana je baš tim mnogim invazijama tuđinaca, od kojih 
su najfatalnije i najdublje tragove ostavili Turci za svog trajanja na 
bosanskom tlu od nekoliko punih stoljeća. U dva okruga imadu katolici 
većinu, a to je mostarski s 43.0 posto, i travnički s 39.4 posto, te u 
ostalih dvanajst kotareva: Ljubuški, Mostar, Stolac, Fojnica, Duvno, 
Livno, Prozor, Travnik, Žepče, Bugojno, Brčko i Derventa. U Ljubuškom 
broje katolici 94 posto i ovo je brojčano najjači kotar, dočim je Bos. 
Dubica najjači pravoslavski kotar i ondje ih je 82.9 posto, muslimanski 
Cazin s 76.2 posto. No kada se uzme ispitivati raspodjeljenost pojedinih 
vjera obzirom na grad i selo, opaža se zanimljiva činjenica da su gradovi 
izrazio muslimanski, a ovi u rukama drže i gradsku trgovinu. Od 66 grad- 
skih općina, u 46 njih imaju muslimani apsolutnu većinu. Oni su raštrkani 
širom Bosne i Hercegovine i nigdje ni u jednom kotaru nije njihov broj 
manji od 60 posto. Jedino u kojih 5 kotareva (od 55). U sarajevskom 
okrugu imaju većinu od 45.4 posto. Svakako je zanimljivo da se pravo- 
slavci nalaze najgušće naseljeni u današnjoj »vrbaskoj« banovini, a to 
je na sjeverozapadu, uz liniju koju čini Sava; naseljenost pravoslavnog 
Življa nije međutim na ovome predjelu bila oduvijek toliko gusta. 
Znademo naime za negdašnje franjevačke manastire u Krupi, Glamoču, 
Zvečaju, Jezeru, Grebenu, Glažu, Ostrovici, Kamengradu, Svodnoj i 
Otoku. To znači širom današnje Krajine, a u vrijeme oko god. 1334. 
Danas ovih manastira nema, no niti katoličkog življa, koje je u tome 
kraju tada sačinjavalo većinu — također nema. Historija je ovdje lice 
vjerskog života potpuno obrnula. Zanimljivo je pitanje: na koji su način 
iščezli katolici iz ovoga kraja? Odgovor je prilično jasan. Veliko iselja- 
vanje u susjedne krajeve preko Save. Turci su k tome odvodili narod 
u masama u zarobljeništvo, a zna se da su nakon pada Bosne odveli 
100.000 kršćana različite dobe, i posebno 30.000 mladića, koje odgajahu 
za janjičare. U to vrijeme razorili su Turci preko 30 franjevačkih 
manastira. 

Jedina statistika o žiteljstvu Bosne iz starijih dana jesu franjevački 
izvještaji koje su oni po dužnosti slali u Rim periodično. 

Prema njima g. 1741. bilo je 39.831 katolik, prema izvještaju biskupa 
fra Marka Dobretića; god. i799. bilo je 83.480 katolika, po izvještaju 
biskupa fra Grge Ilica; god. 1806. bilo je 114.391 katolik, po izvještaju 
fra G. Ilića. I godine 1856. bilo je 158.865 katolika, prema franjevačkoj 
statistici. Nije poznato koliko je drugih konfesija u tim razdobljima. | 

“ Prema posljednjoj statistici iz godine 1922. od 31. siječnja u okružju 
sarajevskom bilo je katolika 51.078 (18.2 posto), muslimana 127.240 (45.4), 
pravoslavnih 93.441 (33.3). U okružju tuzlanskom: katolika 59.870 (14.4), 
muslimana 171.201 (41.2) i pravoslavnih 179.727 (43.2%). U okružju 
banjalučkom katolika 94.521 (22.4), muslimana 71.938 (17.1), pravoslavnih 
241.594 (57.3); u okružju bihaćkom broj je katolika 12.000 (5.5), muslimana 
80.796 (37.2) i pravoslavnih 123.586 (57.0); u okružju travničkom: katolika 
109.941 (39.4), muslimana 73.966 (26.3), pravoslavnih 94.032 (33.6) i u 
okružju mostarskom broj je katolika 113.021 (43.0), muslimana 61.009 | 
(23.1), pravoslavnih 88.351 (33.9). 


Ivo Balentović 

DIJETE PRED SPOLNIM PROBLEMOM 
Andrć Berge 


I 
Otkrivanje problema? 


Budući da dijete ne može spolno stvarati, čovjek, došavši u logički 
stadij svoga razvoja, za dugo vremena nije htio spojiti ova dva izraza 
»djetinjstvo« i »seksualnost« — u čemu su obično divljaci i primitivci 
dalekovidniji od njega. Tada je »maxima reverentia«, koju po latinskoj 
poslovici dugujemo dječaku, poprimila najuže značenje sramežljivosti: 
kada bez sustezanja pričamo nevinom djetetu, koje radoznalo pita za svoj 
fiziološki postanak, čudne priče o kupusu i rodi, ne pada nikome na 
pamet, da smo prema njemu mnogo neuljudniji i nepošteniji, negoli ako 
odgovorimo s istinom na njegova pitanja. 

Svatko je dakle morao otkriti ovu istinu vlastitim iskustvom: ništa 
nije smetalo, što se mladenačka mašta bez kontrole razmahivala u apsur- 
du, te je stala — u nestašici točnih činjenica — pripisivati drugom spolu 
hermafroditske oblike ili stvarati nevjerojatne teorije o rađanju i bračnim 
odnosima. Istina, ove zablude traju samo neko vrijeme, ali ono je ipak 
dovoljno da ostane u osjetljivosti nekakav trag, jači ili slabiji; i to u dobi 
kada ta osjetljivost prima dojmove, od kojih će se izgraditi karakter i 
stvoriti određenje dotičnoga individua. Kad to ne učine roditelji, pobrinu 
se za to drugovi — i to ne uvijek najbolji —, loše knjige i medicinski 
leksikoni, koji odraslijem dječaku služe kao učitelji. Time se njegovo 
znanje stvara bez reda i metode, u atmosferi tjeskobe, srama, užitka i 
grešnosti: sa stajališta duševnog zdravlja sigurno je,.da bi bilo korisno 
kad bismo mu to uskratili. 

Dandanas sve više i u svim krugovima prevladava mišljenje, da je 
spolni odgoj potreban. Ali čuvajmo se logike odrasla čovjeka! Lako se 
dogodi, da on sebi predstavlja probleme, pred kojima se nalazi dijete, 
po prilici onako kako bi se ti problemi činili njemu, da se on nalazi u 
neznanju bez iskustva i u nemoći, jer drži, da je to po prirodi hitna 
oznaka mlade dobi. Vrlo često on kao da zaboravlja onaj dugi rad sređi- 
vanja i diferencijacije, po čemu je došao do stanja, u kojem se sada nalazi. 
Iz ovoga nastaje težnja, koja je dosta raširena, da promatramo seksualni 
odgoj kao neku vrstu pouke — koja je možda teža od druge i koja po- 
prima kadikad uzbuđujući izgled nekog upućivanja u svetinje — ali ipak 


* Ovaj članak je sastavni dio dijela, što ga poznata biblioteka »Istina i život« 
izdaje kao drugu knjigu pod naslovom »Seksualni problemi«. (Kao prva 
knjiga izišlo je vanredno dobro primljeno djelo »Komunizam i kršćani«). 
Nova knjiga će možda još do Božića ov. g. biti u prometu. Obrađuje u četiri velika 
poglavlja probleme: 1. Ličnost i seksualnost. — 2. Seksualnost i moral. — 3. Društvo 
i seksualnost. — 4. Duhovnost i seksualnost. U obrađbi sudjeluje četrnaest pisaca 
raznih narodnosti, među kojima se naročito ističu rasprave Dra Renć Biot-a 
(Problem prostitucije), Peter Wusta (Metafizička misija žene) i Pierre- 
Henri Simona (Brak i društvo). | 

na kraju krajeva samo obična pouka. Ako tako shvatimo seksualni pro- 
blem djeteta, on se onda razlikuje od problema iz fizike ili matematike 
samo po tome, što ima dodira s moralom, i po uzbuđenju, od kojeg ga, 
čini se, odrasle osobe ne mogu nikako odijeliti. 


Međutim se sksualni problem sasvim drukčije ukazuje jednom ma- 
lom i neiskusnom stvoru, koji ga nikad ne promatra najednom u cjelini. 
Preda nj se problemi postavljaju u slijedu, i to prema zahtjevima njegova 
po čuvenju, da je dječak ili djevojčica, te opaža, da oko njega ta podjela 
intelektualnog, osjećajnog i fizičkog odgoja. Oni ga nikako ne zbunjuju, 
dok se u njih nespretno ne umiješa odrasla osoba. Vrlo rano dijete dozna 
ima neku društvenu vrijednost, koja se na prvi pogled tajanstveno osniva 
na nekim malenkostima u odjeći. Inače, još dugo vremena ono zna, samo 
toliko, da divovi, koji ga okružuju imaju funkciju »tate« i »mame«, koje 
ono nikako ne može uzeti jedno za drugo. Dijete dozna ili pogodi, da će i 
ono jednog dana biti »tata« ili »mama«. Tada ono stane sanjati o moći i 
promatrati ulogu svojih roditelja u obitelji. Uporedo s time ono pomalo 
otkriva svoje tijelo, izvana — pregledavajući sebe — i iznutra — osjeća- 
jući u sebi mnoštvo novih poriva. — »Svi se posmatrači danas slažu u 
tome, da postoji normalna dječja seksualnost«, piše doktor Hesnard u 
svojem Traitć de sexologie (1); ali moramo shvatiti, da on ovim 
riječima označuje »skup afektivnih manifestacija raspršenih i raštrkanih, 
koje nagoviještaju i pripremaju seksualni nagon odrasla čovjeka«. Na 
drugom mjestu istoga djela čitamo, da je ova dječja seksualnost doista 
»nediferencirana i raspršena, ali je kao osjećajnost ustremljena prema 
spolu; ona je prema tome jaka životna aktivndst i vjerojatno u njoj već 
ima erotike«. 


Iz ovih redaka zapamtimo zasada samo jedno: kada se dijete zanima 
za proceduru rađanja, ono je lično u tu stvar zašlo mnogo više negoli se 
to obično misli. Moramo se na to obazirati, kad odgovaramo na njegova 
Pitanja. Dijete traži svoj put, priprema svoju budućnost, raspituje se za 
upotrebu pojedinih dijelova svoga organizma, te na taj se način malo 
po malo stvara njegova ženskost ili muškost, što opet nastaje iz njegovih 
konstatacija i zaključaka, koje iz njih izvodi. Lako je shvatiti golemu 
važnost tog nutarnjeg rada, s duševnog i s moralnog stajališta. Ako od- 
gojitelji lažu ili prešućuju, jedan dio toga rada mogao bi biti krivo usmje- 
ren; ako pak odgojitelji prerano iznesu materijal, za primanje kojega 
mladi individuum nije još spreman, nastat će iz toga samo nered, a ravno- 
teža će se poremetiti. Svako se otkriće mora pojaviti u pravi čas, zatim 
ga dijete mora probaviti, asimilirati i na koncu usvojiti. To probavljanje, 
to asimiliranje, to usvajanje su glavni elementi spolnog problema dje- 
tetova. Gđa Montessori je dokazala, da u početku života postoje neka 
razdoblja, koja se u francuskoj zovu »pćriodes sensibles«. Baš s tim raz- 
dobljima ide uporedo i veća sposobnost inteligencije za primanje i asimi- 
liranje nekih kategorija školske obuke. Kako ima tih »osjećajnih perioda« 
za čitanje, za računanje i za gramatiku, tako smijemo uzeti da ih ima i 
za druge spoznaje, a naročito za one, o kojima je ovdje riječ. 


1. Izdala knjižara Payot. 

U tom bi slučaju trebalo, poput učiteljice iz škole Montessori, oprez- 
no i malo sa strane (ali uvijek pažljivo) iščekivati, i prepustiti djetetu 
da samo uredi tok svojih istraživanja na seksualnom području. Taj tok 
uglavnom ide otprilike onim logičkim redom, koji sam ja u jednoj, 
drugoj knjizi nastojao prikazati. Evo glavnih crta: najprije razlika u spo- 
lovima, zatim trudnoća i porođaj (ne izostavivši ni pitanje: »Kuda izlazi 
dijete?«); napokon očeva uloga i prema tome spolni odnošaji. Zatim dolaze 
druga suptilnija pitanja: moraju li ovi spolni odnosi postojati samo u 
braku? Nastaju li oni jedino iz želje za rađanjem potomstva? Doskora 
pubertet iziskuje neke podrobnije pojmove iz higijene, medicine, fiziolo- 
gije, dok u kontaktu sa životom, a katkada i u ličnim sumnjama, iskrsa- 
vaju problemi u vezi s perverzitetima i svim mogućim nastranostima na- 
gona. Na svu sreću, ovaj golemi program možemo podijeliti na dosta 
veliki niz godina. 


Zadatak roditelja 


Sastoji li se dužnost roditelja samo u tome da nastoje što točnije 
odgovoriti? Ne! Njihov je zadatak kompliciraniji; u tome se najočitije i 
pokazuje sve ono, što dijeli seksualni odgoj od obične pouke. Roditelji 
moraju dobro paziti na to, kako će njihovi odgovori utjecati na idejni 
razvoj djeteta kao i na njegovo ponašanje; oni moraju imati na umu, 
da im je ispuniti neku zadaću, postići neke ciljeve: oni moraju pomoći 
individuu, s jedne strane, da se prilagodi zahtjevima društva i civiliza- 
cije kojima pripada, a s druge, da sredi svoje osjećaje, ideje, želje i sve 
porive, koji se nalaze u njemu, da bi od njih sazdao što je moguće sklad- 
niju, bogatiju i višu ličnost. Odgojitelj je dakle tu, da bi olakšao svom 
pitomcu prijelaz iz anorganskog u organsko stanje, koje je, jasno, viši 
stepen razvoja. To anorgansko stanje je ono »nediferencirano i raspr- 
šeno« stanje dječje seksualnosti, koje je opisao doktor Hesnard; a organ- 
sko stanje je ono, u kojem je seksualni instinkt napokon došao do svoga 
odraslog oblika, te pristaje na to da ograniči svoje manifestacije i da se 
uvrsti u ljestvicu vrijednosti, gdje će biti vrlo daleko od prvog mjesta. 

Dopustiti spolnom nagonu da se normalno razvija a — u isti mah — 
disciplinirati ga i kadikad preobraziti ili skrenuti jedan dio njegove snage 
pod pritiskom trostrukog faktora društvenog, moralnog i duhovnog, to 
je taj paradoksni zadatak, koji odgojitelj ima da riješi, to je pravi pro- 
blem, pred kojim se dijete nalazi, a da nije ni potpuno svijesno. Mnogi 
ljudi trpe i trpjet će možda kroz čitav svoj život, jer ga nijesu nikada 
riješili. A možda ga nijesu riješili zato, jer nitko nije bio tako uslužan: 
da im ga postavi najprije u okvir odgoja uopće: seksualni odgoj je za- 
pravo samo dio neke cjeline. Ako ga odatle izdvojimo, izobličit ćemo ga. 
Ludo je tretirati ga kao posebno pitanje u dobi, kad se upravo seksual- 
nost najmanje razlikuje od ostalog osjećajnog života. Čemu, u toj ne- 
iskristaliziranoj periodi, izmišljati za nju naročite zakone, naročiti moral 
i posebnu pedagogiju? Na svim područjima 'treba pripremati 
mlado biće za buduće dužnosti odraslog čovjeka. Uvijek ćemo imati na. 
umu, da, na primjer, tumačenje kako se stvaraju djeca ima samo toliko . 
odgojnu važnost, koliko pomaže ovo važno pripremanje. 

Isto tako, sve ono čime od individua stvaramo jaku, pravu i zdravu 
ličnost ipso facto pruža najpovoljnije uvjete za uspjeh njegova sek- 
sualnog odgoja. Ne ćemo kod djeteta uvoditi stegu i nadzor nad sobom 
samo u času, kad započinjemo seksualni odgoj: u svakodnevnim događa- 
jima, naročito u onima, koji nam za to pružaju najbolju zgodu, treba 
djetetu stvarno prikazati korist tih običaja. Ne ćemo nastojati da stvo- 
rimo čitav sistem duhovnih vrednota zato, da ugušimo neke manifesta- 
cije spolnoga nagona, koje su manje više posredne; stvorit ćemo ga zbog 
njega samoga, i, ako je moguće, u nesebičnom poletu vjere i zanosa. Vrlo 
često odgojitelj upotrebljava ove vrednote kao sredstva, kojima obuzdava 
nagon, kao da je to njihova svrha: time je stvar izvrnuta na glavu, jer 
su samo te vrednote važne, a obuzdavanje nagon4 opravdavamo samo 
po njima... a ne obratno! ; 

Mnogi roditelji su mnogo stroži moralisti za donji dio trbuha nego 
za sve ostalo, dok djeca ni ne razumiju ništa od njihovih strogih zabrana, 
koje oni uostalom ne nastoje ni obrazložiti (osim ako ih ne obrazlažu 
strašnim i lažnim izmišljotinama). Kako će četverogodišnje dijete shva- 
titi samo, da je »gadnije« označiti, pokazati ili dirnuti neki dio svoga 
tijela nego vrh svoga nosa ili šupljinu svoga pupka? Dok u ostalim po- 
dručjima morala odgojitelj nastoji uvijek da bude razborit ili da takav 
izgleda, on ovdje napušta takvo nastojanje. Mnogi ljudi ukore svoje 
dijete zbog jedne kretnje, a da mu prije toga nijesu kazali, da je to 
zabranjeno. To bi značilo po prilici ovo: osuditi nekoga zbog neposluha, 
a da mu nijesmo ništa zapovjedili ni zabranili! Po nekoj čudnoj zabludi, 
roditelji govore i viču katkada o ovim stvarima, kao da ih onaj komu 
se obraćaju već po prirodi poznaje, i to onako opširno kao i oni. Oni 
zaboravljaju, da to gledaju očima odraslih ljudi, da je već njihovo drža- 
nje determinirano njihovim »odraslim« shvaćanjem, što je sve potpuno 
tuđe onom nevinom djetetu. Kad se jedna mala djevojčica mlađa od pet 
godina svukla usred ulice, malo iza rođenja svog malog brata iz drugog 
braka svoje majke, nazvali su je pokvarenom. Vrlo je vjerojatno, 
da je ona time htjela izraziti želju da se njome više bave. Bojala se naime, 
da će je izopćiti iz obitelji, gdje je već živjela kao uljez. Svući se do 
gola je za nju možda bio čin s malom primjesom erotike, ali nije bio 
potpuno erotičan: neki drugi afektivni razlog, ali sasvim različit, je utje- 
cao na njezino ponašanje; nije teško pogoditi kakva sve poremećenja 
može prouzročiti u ovakvom slučaju nespretno i tendenciozno shvaćanje. 


Tjeskobna tajanstvenost 


Čini se, da nastranosti djetetova seksualna vladanja proizlaze skoro 
uvijek iz neke tjeskobe; tjeskoba što »ne razumije« ili »ne zna« igra često 
u tome veliku ulogu. Dogodilo se, da su se neka djeca smirila i preobra- 
zila iza otvorenog tumačenja ovih problema: ta, što smućuje više od 
sumnja, koje nitko ne će da ukloni ili kao istine utvrdi? Mnogi su mali- 
šani, iako ne sasvim svijesno, prisustvovali noćnom ljubakanju svojih 
roditelja, koji se na njih nijesu obazirali (ili nijesu na njih ni računali, 
jer djeca još nijesu znala govoriti): kakvi sve živčani i duševni nemiri 
iz toga nastaju! Razgovori, »koji nijesu za djecu«, a koje prepoznajemo 

po sumnjivoj intonaciji, dvolične aluzije, šaputanja, koja prekidamo na- 
glom i tajanstvenom šutnjom, »jer nas slušaju mlade uši«, svi ti nera- 
zumljivi postupci velikih osoba imaju svojih posljedica — koje sigurno 
nijesu tako teške kao one prijašnje! — ali su po prilici iste vrste. Čim 
je riječ o spolnim organima, kao da inteligencija nestaje, pred magičnim 
zakonom nečistoga. Razumije se, da već sama bojazan da prekršimo takav 
zakon stvara kazne, koje su također magične, a ispoljuju se u zabra- 
nama, dovode do socijalnih nedaća i koče afektivni razvoj individua: 
taj zastoj opet lako izazove i neke seksualne abnormalnosti. Razilaženje, 
koje nalazimo između morala uopće i one naročite vrste morala je tako 
postalo prirodno, da mnogi ljudi, inače čestiti, vrlo lako odstranjuju iz 
svog ljubavnog života najosnovnija načela tog općenitog morala (lojal- 
nost), iskrenost, vjernost zadanoj riječi, milosrđe, lično dostojanstvo it. d), 
a da ni ne opaze da i u tome možda ima neko protivurječje. 


U svakom odgoju ima jedan dio, koji je nužno neobjašnjen, ali je 
prihvatljiv. Samo što su, osim seksualnog područja, svi ti neobjašnjeni 
elementi u najviše slučajeva privremeni. Zato što dijete nije još dovoljno 
intelektualno razvijeno da shvati. Ti neobjašnjeni elementi nijesu tjes- 
kobni, jer nijesu tajanstveni: zadaća im je da zaštite malo biće, pa prema 
tome imaju neke vrste biološku funkciju. Možda je u početku i seksu- 
alni neobjašnjeni elemenat imao istu svrhu, ali ta je zloupotreba dovela 
dotle, da se, tako reći, okrenula protiv njega. Dječak, kojem se grozimo 
najstrašnijim prijetnjama, ako se na nesreću dotakne svoga muškog orga- 
na, iz straha će sigurno prionuti uz ono od čega bismo ga htjeli očuvati. 
U tome je zabluda i pogibelj starih odgojnih metoda, koje se osnivaju 
na strahu! Postavivši se na protivno stajalište, smioni engleski pedagog 
A.-S. Neil tvrdi, da mu je u njegovoj školi pošlo za rukom skoro pot- 
puno odstraniti tako zvane »loše navike« dopustivši ih slobodno i bez 
ograničenja. Uzmimo još na um, da je Neil imao posla, ako se ne varam, 
s patološkim slučajevima. Iz toga možemo zaključiti, da je njegov postu- 
pak općenito izvrstan, predpostavivši da se on nije prevario precjenjujući 
svoj uspjeh. 

Ti su neobjašnjeni seksualni momenti zapravo zato pogibeljni, jer su 
skoro uvijek puni tjeskobe, koju im odrasli ulijevaju. Vidio sam — u 
jednoj bolničkoj ordinaciji — neku nesretnu ženu, gdje za sobom vuče 
svog sedmogodišnjeg ili osmogodišnjeg sina, okorjela i tragična lica, a 
u pogledu mu čitaš strah divlje životinje koju gone. »Sve sam učinila, 
govorila je ona, da spriječim«. Čovjeka hvata jeza kad pomisli što 
se sve nalazi u ovo nekoliko riječi! »Sve«, to je bilo ponižavanje pred 
drugima, tjelesne kazne, i bogzna kakvi rafinirani izumi, i na koncu neko 
sredstvo za mučenje poput »pojasa čistoće«, koji je ona slavodobitno po- 
kazivala optužujući svoju nesretnu žrtvu, kako i to skida, da bi se pre- 
dala svojoj strasti. Nema nikakve sumnje, da je ova majka svojom veli- 
kom domišljatošću dovela do toga, da je učvrstila i razvila kod djeteta 
ovo nagnuće, koje je u početku bilo bezazleno i možda nestvarno. Pričao 
mi je netko također, kako je jedna usidjelica noću otkrivala plahte svojih 
nećaka, koji su spavali, da vidi, gdje stavljaju ruke. Osjećaj, da te netko 
tako obazrivo promatra, atmosfera sumnje i neprestanog nadziranja, pa 

i nezgodnost, koja je s tim stvarima skopčana, mogu prouzročiti mnogo 
veće zlo, negoli je samo zlo, kojeg se toliko bojimo. 

Ovo su skrajnji slučajevi. Ali i u najobičnijem odgoju, skoro uvijek 
odraslo čeljade pokaže barem malo svoje tjeskobe, u momentu kada kod 
svoga sina ili kod svoje kćeri uoči neku seksualnu pojavu. On rado na- 
ziva »prljavim« sve ono, što se odnosi na tu pojavu, a da ni ne pomisli, 
kako je nezgodno spajati pojam prljavštine s prvim manifestacijama 
jednog prirodnog i zdravog nagnuća. Mnogo je manje uviđavan prema 
djetetu nego prema sebi, kao da on svoju vlastitu nutarnju borbu na- 
stavlja i izvan sebe, ili — točnije — kao da njegova protuseksualno nag- 
nuća nastoje kazniti i ugušiti (u osobi djeteta na čija leđa on to svaljuje) 
sve njegove nepriznate želje i potisnute porive, sve njegove napasti i 
slabosti. Ovakvim postupkom, a ne nasljeđem ili običnim prenošenjem, 
prelazi i raste ona nervoza, koja latentno postoji u našem t. z. civilizo- 
vanom društvu i vodi ga u propast. Tako neobjašnjena magija prelazi iz 

okoljenja u pokoljenje noseći sa sobom sve više tajanstvenosti i zlo- 
obne moći. 


»Normalni« odgoj 


Najpreči je pedagočki zadatak, da se iz tih stvari odstrani smetenost 
i uzbuđenje. Zato treba najprije osloboditi dijete od krivog uvjerenja, 
da sve ono, što ono u ovom pogledu osjeća čini od njega neko neobično i 
osamljeno, a katkada i prokleto biće. Onaj, koji sebe drži abnormalnim, 
Jako će to i postati! Seksualni se odgoj dakle mora razvijati u znaku nor- 
malnosti. To nam služi kao novi dokaz, da ga moramo uklopiti u odgoj 
shvaćen u širem smislu. 

Znači li to, kako su neki mislili, da se treba odreći svake stege? Već 
smo istakli da to nije naše mišljenje, jer držimo, da u svim stvarima 
treba da se svatko nauči svijesno sebe nadzirati. Ali na ovom području 
je vanjski utjecaj vrlo osjetljiv, jer ga ne možemo jasno opravdati pred 
očima nevina djeteta. Ne samo što je teško, nego često i štetno, jer je 
uvijek nesmotreno upozoravati na ono što bismo htjeli da nestane! Je li 
se itko odučio neke mane prijekorima? Kad želimo prekinuti jednu kret- 
nju, na primjer, zbog važnosti, koju joj mi pridajemo (a koju joj dijete 
sigurno ne pripisuje), jedini pravi postupak se sastoji u tome, da rastre- 
semo dijete, da mu ponudimo neki ugodan posao, kojim će se zabaviti 
i njegov duh i njegove ruke. Ako hoćemo da jednog dana uzmogne rije- 
šiti svoj seksualni problem, moramo budno paziti na svu njegovu higi- 
jenu, tjelesnu, živčanu i umnu, i to mnogo više nego na kakvu sitnicu 
u njegovu ponašanju. Ne mogu se ovdje navraćati na važnost, koju pri- 
pisujem t. zv. »čuvanju osjećajnosti«, o čemu sam dosta nadugo pisao 
već u jednom poglavlju svoje knjige Education familiale (1). 
Dijete treba mira, uravnoteženosti, nježnosti, slobodne i stvaralačke dje- 
latnosti, da bi se moglo razviti kako treba. Priuštimo mu ono, što nje- 
gova priroda traži; podržavajmo njegov životni polet dajući mu materi- 
jalnu i duhovnu hranu, koju iziskuje. 


1. Izdanje Montaigne. 

Po nekoj raširenoj zabludi ljudi misle, da odgoj mora ići za tim da 
obuzda revolucionarne snage spolnog života. Međutim one mogu potpo- 
moći najviša stremljenja, ako ih naše nerazumijevanje ne odbaci sasvim 
u prosti erotizam (postoji naime i uzvišeni erotizam koji se u umjetnosti 
spiritualizira). Ako je dječja seksualnost nediferencirana, kao što neki 
tvrde, ne slijedi iz toga, da je za njezino diferenciranje potrebito usre-: 
dotočiti je na jedno mjesto tijela i odijeliti je od ostalih dijelova ličnosti 
i osjećajnosti dotičnoga individua. I opet nas doktor Hesnard uči da »će. 
se kasnije definitivna seksualnost sastojati iz senzualnog nagona i lju- 
bavne nježnosti«. Njegov Trait€ de sexologie je za nas vrlo dra“ 
gocjen baš zbog njegova nastojanja da postepeno prouči sva ona raz- 
doblja, koja vode k izgradnji skladne cjeline. Ako se još sjetimo onih 
jakih veza, koje, u ljudskoj osobi, spajaju ljubavnu nježnost sa svim 
onim što sačinjava bitnu vrijednost jednog bića, — ako pomislimo, da, 
ni sam Freud nije nikada poricao koristi, koje nastaju iz onoga što bn 
naziva »sublimacije« instinkta, moramo priznati, da smo često bili dc 
neharni prema ovom duševnom faktoru, koji ne zaslužuje ono proklet- 
stvo, koje su mnogi na nj bacili. 


Uloga osjećajnosti 


Ipak sam ja daleko od toga da svedem sve na ovaj jedini faktor. Sam 
spolni nagon je sigurno samo jedan dio nekog instinkta, kojemu ne mo- 
žemo dati određeno ime, jer bismo ga s definicijom svojevoljno omeđili. 
Uza sve to je istina, da se bez paradoksa može govoriti o onome, što 
seksualnost doprinosi za duhovni napredak čovjekov, jer je u duhu i srcu 
ljudskom sve povezano i sve se međusobno prožimlje. 

Već po prvim odnosima između djeteta i njegova oca i majke, te 
njegove braće i sestara, ono zna da postoji neka razlika u spolovima, a 
prema tome i neka spoznaja o spolu. Na toj se spoznaji, koja je u po- 
četku samo psihološka, osniva stav individua prema životu. Zato i jest 
tako važno, da ta prva spoznaja ne bude iskrivljena zbrkom, koju rodi- 
telji kadikad stvaraju iz šale ili iz kakovih drugih razloga. A što je taj 
stav prema životu, ako to nije osnova, na kojoj se izgrađuje svaki moral? 
Stoga opet djetetov moral ne može biti bez seksualnog problema: dje- 
čaku je potrebit ideal muža, a djevojčici ideal žene. Taj se ideal, u oba 
slučaja, postepeno učvršćuje i izgrađuje, ali mora se roditi, ako je mo- 
guće, u isto vrijeme kad se probudi misao. 

Pod kakovim će se utjecajima obavljati taj razvoj? Veoma je važan 
odnos okoline prema djetetu, ali to nije sve: treba isto toliko polagati, 
i na način kako je ono došlo do svojih seksualnih spoznaja, i s druge 
strane na obiteljski duh, koji se naročito stvara iz međusobnog odnosa 
roditelja. 

Kada dječačić ili djevojčica otkriju po čemu se razlikuju jedan od 
drugoga, moramo uvjeriti dječaka da on ne može postati djevojčica, a 
djevojčicu da zbog tako male fizičke sitnice nije ništa slabija od njega 
(kao što joj ni majka ne smije izgledati niža od oca). Jedan i drugi mo-. 
raju biti odgajani u uvjerenju, da je razlika, koju su spoznali, prirodna 
(a ne »više ili manje«) i da svakome od njih pripada zbog toga neka 

različita ali jednako korisna društvena uloga, te da jedan i drugi mogu 
biti time jednako ponosni. Tako, ako dječak prije pete godine misli da 
ima neku prednost nad djevojčicom, nešto kasnije se stvar može lako 
okrenuti, kada djevojčica otkrije čudo materinstva. I na to mora odgo- 
jitelj da pazi: pričali su mi, da je neki mladi mužjak od kakvih osam 
godina pokazivao jaki neprijateljski osjećaj prema drugom spolu i sve 
veću odbojnost prema društvu. Dovoljno je bilo što su mu bar donekle 
objasnili ulogu oca kod rađanja: njegovo se općenito držanje popravilo, 
a negodovanja je prema njegovim vršnjakinjama nestalo, te se s njima 
odonda stao igrati kao dobar drug. Do toga časa je bio uvjeren, da čovjek 
nema nikakvog udijela u rađanju djece: tumačenje, koje je nesvijesno 
očekivao — a da se možda nije usudio zatražiti ga — uspostavilo je 
društvene veze, koje je netočan pojam o životu bio raskinuo. 

U obiteljskoj atmosferi treba naročito paziti na jačanje i slabljenje 
simpatija i antipatija, koje nastaju iz početne ljubavi djetetove prema 
jednome od njegovih roditelja i iz rivaliteta, koji se iz toga rađa, prema 
drugome. Na taj normalni sukob osjećajnosti svodimo i znameniti Edipov 
kompleks, koji su psihoanalitičari proučavali. »Uopće, piše Charles Bau- 
dcuin u svojoj knjizi Ame enfantine et la Psychoanalyse, 
uspjela identifikacija sina s ocem, kćeri s majkom — ako su otac i 
majka imalo dostojni da ih slijedima — su najjednostavnije i najnor- 
malnije rješenje Edipova slučaja.« 

To je zadnji aspekt seksualnog problema kod djeteta: a to je i naj- 
dublji, ali ga ne možemo riješiti samoga. Sve što smo dosad promotrili 
događa se na neki sudbonosni način, jer tjeskoba i strah pred nekom 
tajanstvenom krivnjom lako pokvare tu nužnu identifikaciju djeteta s ro- 
diteljem istoga spola. Otac i majka moraju shvatiti neke zahtjeve dječje 
osjećajnosti; ono malo dijete ne smije osjetiti, da je ono treća suvišna 
osoba; moraju mu iskazati ljubav koja mu s pravom pripada. I odnosi 
oca i majke moraju biti čvrsti i skladni, jer o njihovoj čvrstoći i skladu 
ovisi smirenost i sklad nutarnjeg života njihovih potomaka. Sinu mora 
otac biti plemeniti i muževni ideal, a majka će kćeri biti simbol ženskoga 
savršenstva. Ti se ideali ipak ne smiju izgubiti u zaleđenim sferama ne- 
pristupačnosti. Otac i majka moraju uvijek ostati svoj svojoj djeci blizi 
i nježni, jer se njihovo savršeno jedinstvo ostvaruje po djetetu i za dijete. 

Na taj će način dijete sazrijevati u povjerenju i ljubavi, a u izgra- 
đivanju će ubrati mnogo koristi od dobrog i uspješnog odgoja. 


Preveo: Dr K. S. 

Uuiiževni neikogi 


=== 
IVO BALENTOVIĆ: ŽIVOT ZA OPANKE. 


Ivo Balentović je ambiciozan mladi čovjek, nemiran duh, idealističke prirode, 
pomalo pjesnik i novinar, publicista pun poleta i zaljubljen u svoje slavonsko selo. 
Gdjegod ga život nanese, promatra on narodnu dušu otvorenih očiju i iskrena srca. 
Htio bi mnogo, mnogo toga učiniti i pokrenuti na dobro, ali — čini se — i prejako 
osjeća nemoć siromašna i bespomoćna čovjeka u duhovno mlakoj malograđanskoj 
gsredini slavonske provincije, pa se i prerano u njegovu duševnost uvukla gorčina, 
oštar ton, užurbanost i neko dđiletantsko skakanje s jedne stvari na drugu. Ima 
nešto tipična u publicističkom naporu ovoga čovjeka: prodrijeti pošto poto, davati 
sebe, govoriti, pače vikati, jer mnogo toga ima on reći i tiho i glasno, ali bez 
velika obzira na kvalitetu, bez dubljega poniranja u probleme života, pače bez 
velika obzira na formu, što bi za književnika imalo biti primarno, bez jače auto- 
kritičnosti i što je najznačajnije bez velikih obzira na kritičke zahtjeve i niveau 
publike, kojoj govori. Glavno je govoriti! Srce ne može šutjeti. Izvjesni idealizam 
neda mira. Slika i prilika mnogih naših mladih publicista. Namjera je dobra, 
pohvalna, idealna pače. Krasnih ljudi ima u toj plejadi naših mlađih kulturnih 
radnika, ali mnogima nedostaje sila, spreme, hladnoga objektivnoga znanja, a 
ponajviše im manjka autokritičnost, koja je opet kod predratne generacije bila i 
previše skrupulczna, jer onda se više ieoretiziralo i borilo u knjigama, a danas se 
sve više riješava neposrednom akcijom i među živim ljudima. 

Sa ovakovim kriterijem treba prosuđivati i Balentovićev književni rad 
posljednjih godina, kojega je on sabrao u knjigu novela pod natpisom prve novele 
»Život za opanke« i izdao o svom trošku u Zagrebu 19356. 

Rijetko sam kojoj knjizi pristupio sa više nutarnje sklonosti, da pomno 
pronađem sve pozitivno i lijepo u njoj, da se približim autorovu srcu, u kojem 
sam znao da sve vrije od napora i traženja izraza. Strpljivo sam slijedio jednu 
novelu za drugom, spoticao sam se na stotinu mjesta o talenat, nesumljiv talenat, 
ali neizrađen, hotimično i svijesno indolentan, raspet između novinarsko-feljtonske 
površnosti i žive goruće istinske nutarnje težnje za čistim književnim stvaranjem. 

Tematika Balentovićeva novelističkoga rada sadržava uglavnom tri motiva: 
skrajnju socijalnu bijedu na selu, politikantstvo i odanost seljaka prema svome 
rođnom kraju Tek je »Slučaj gospođice Tuge« uzet iz stranog ambienta pokva- 
renog birokraiskog uredovanja. Sve su to kratke, kondenzirane crtice više nego 
novele, letimični pogledi u nevolje slavonskoga seljaka. U svakoj se sigurno osjeća 
ono, što je autor htio dati, a to je uvijek iskreno doživljena zgoda, literarno 
koncipirana, ali nejednakom snagom izrađena i predana. U egvakoj stvari ima 
podjednako dobrih i loših mjesta Balentovića prati literarno stvaralaštvo na 
momente, u kratkim odsjecima na pr. kad opisuje prirodu, kad ponire u tuđu bol, 
kad opisuje ljubav seljaka prema šumi, prema blagu, prema svojim navikama. 
Onda u njemu zatitra duša i piše tople lirske stranice i rečenice poput stihova, 
jer osnovno stvaralačko nastrojenje Balentovićevo je bez sumnje lirske prirode. 

Stoga je najuspjelija stvar u čitavoj knjizi »Hrašće odlazi« To je prava 
poetska vizija slavonske šume, koju sijeku i s kojom se bolno opračta djed Luka. 
Osim toga u njoj se nalazi fini autoportret samoga pisca, koji je karakterističan i 
po formi i po autentičnosti: 

— »Ja sem mjad i vedar. Molitve plešu u mojim očima. Modrina najraskošnijih 
sanja odrazuje mi se u zjenicama. Kose su moje raskuštrane, vijore na vjetru i 
sunce se provlači kroz njih, te mi obasjava čelo. Sunce ljubi moje lice. 

Sunce! Sunce! | 

Zamišljam si beskraj jedne radosti i u času zanosa zaboravljam na svoj 
povratak. 

Šuma me opija svojom tišinom i zove me u svoju nutrinu. Tamo — tamo u 
dubini spleienog šikarja, tamo je srce šume. Veliko i vrelo srce šume. 

— Dođi, šapće mi rascvjetali lug. 

Mi se poznajemo, šumo zelena i stara... Ja sam bio lopoč jedne pospane 
rječice, a ti si niknula na beskrajno dugom travnjaku. Rasli smo zajedno. I danas 
smo svoji.« 
| To su zapravo stihovi, koji otkrivaju Balentovićevu pravu snagu i njegovu 
istinsku sklonost. Tu bi trebalo zastati i s najvećim predanjem svoje ličnosti čuvati, 
njegovati i obrađivati tu divnu, delikatnu poetsku biljku, koja ima svoj miris i 
svoju boju i kojoj nije dano rasipati se po svim poljanama i nametati se u svim 
perivojima slavonske zemlje 

Ali Balentović ne voli književni asketizam, kao ni strpljivo brušenje svoga 
dragoga kamena. On hoće da pokaže svijetu, kako ima mnogo pokvarenih politi- 
kantskih tipova: koji truju selo (»Narodni čovjek«), kako su gospoda beskrajno 
pokvarena i odurna čeljad (»Zastupnik«, »Slučaj gospođice Tuge«), kako selo glađuje 
i strada i umire (»Život za opanke«, »Doživljaj djeda Tome«, »Crni dani«, »Tele«). 
A za to treba pripovjedalačke snage, plastike, živih bića, karaktera, sukoba i 
čvrstih zapletaja, čitavoga toga tajanstvenoga pletiva, kojim se stvara život u 
umjetnosti, bez teza i konstruiranih ideoloških udara. Balentović posjeduje neke 
odlike pripovjedača, njegova lica mjestimično ožive i u skoro svakoj stvari on zna 
poentirati osjećanje i razvoj događaja, ali mnogo mu fali karakteriološke jasnoće, 
koja bi izvirala iz psiholoških temelja ljudskoga bića. Doktor Raskljoković u 
»Narodnom čovjeku« pravi je monstrum u psihološkom smislu. Osim toga Balentović 
nema plastične snage opisa tako, da se taman ni po čemu, osim po predgovoru 
g. A. Oršanića ne zna da se radi o Slavoniji. Teško prelazi iz jedne situacije u 
drugu, stoga nema u duljim stvarima potrebita kontinuiteta. U »Zastupniku« je to 
osjetljivo u tolikoj mjeri, da naprosto ne znamo, kada je onoga seljaka strpao u 
euto inžinir Magaša, da li na kolodvoru, čim je došao u Zagreb ili sutradan 
bogzna gdje. 

Ali uza sve to Balentović je smion. Očito se razabire, da ga previše ne zabri- 
njuje umjetnička vrijednost njegovih crtica. Više mu je stalo do toga, da raskrinka 
da optuži, da vapije, dakako u ime posve zdravih principa, nego da djeluje estetsli. 
Stoga nije čudo, da se tu i tamo osjeća ona poznata usiljenost: čim se spomene koji 
»gospodin«, taj mora biti »ispupčena trbuha«, neki masni debeljko, koji samo jede 
i uživa, u kojem nema ni truna čovještva i t. d. Onda ono neprestano kontrastiranje 
sela i grada, sasvim doktrinarno i neumjesno. Na pr, djed Toma ide u šumu po 
drva i pored ostaloga rezonira: »Čemu tamo te vječne konferencije u nekoj Ženevi 
i ti ugovori i te lažljive izjave o miroljubivosti. Pa te slike gospode u krasnim 
odijelima, kad je ovdje u njegovom selu sve gladno, izmučeno, pohabano, staro, 
boležljivo i sivo.« (»Doživljaj djeda Tome«). 

Ali na jednu manu ireba otvoreno i posebno upozoriti g. Balentovića, jer ta 
bi mogla zapečatiti njegov pravilan književni razvoj. (Držat ćemo se njegove 
vlastite metode, kojom je on upozorio prijatelja Ivu Kozarčanina u prošlom broju 

»Hrv. Smotre« na neke nedostatke). Radi se o onoj tipičnoj zapuštenosti i nemaru, 
koji se odražava u Balentovičevu jeziku, stilu, ortagrafiji, čak i u štamoarskoj 
korekturi knjige kao da sve to skupa nije nimalo važno. 

Literatura je u biti svojoj ljepota jezika, vanjski sklad, sjaj forme i indivi- 
đualni čar stila i izraza. To se ne smije zapuštati i prepuštati slučajnom raspolo- 
ženju, a naročito to ne bi smio mlad, ambiciozan književnik Balentovićeva kova. 
Tko će nam čuvati i spasavati jezik, ako ne književnici? Tko će nas oduševljavati 
i zanositi poezijom naše riječi, eko ne ti izabrani nađareni magičari jezika? Na 
koncu konaca postoji i objektivirani pojam književnoga hrvatskoga jezika. 

Uza sve to Balentoviću se omaklo mnogo toga. Njegov tekst vrvi tuđim i 
nelijepim riječima: besmislena komplikovanost, profit, dijalog, tratenje noći, figure 
lakirene i napuderisane, perturbacije, pantalone, diferensirati pojmove, brojati 
sate, žonglirati; — ili izrazima kao na pr.: »on je evo kontrastnim nekih vihorom 
zahvaćen i pada iz crnog nastrojenja (da li se i tuđe mogu odrediti boje?) u blijedo 
givo, i crveno i opet u givo i oblačno«, — »On uspoređuje taj seljački život sa 
g&vojim i ta razlika mu se dimenzionalno učini ogromne«, — »i ta razlika, kilome- 
tarski glomazne«, — »Šta ti je, sto ti bogova?«, — »s pretenzijama koje nemaju 
naslova za realizaciju«, — »ostavivši koštice (7) na nekoj Piavi, ili kako je, pro- 
kleta bila, nazvaše.« Ima i sasvim nejasnih rečenica (str. 9.), ali to odbijamo na 
korekturu, koja kao da uopće nije obavljena. 

Kad bi Balentović pripazio na svoj nesumljivo lirski talenat, svega bi toga 
muteža nestalo u njegovim pjesmama, sam od sebe bi se javio čisti ton, lijepa 
riječ i divna iđiličnost njegove poetične crtice »Hrašće odlazi«. 

D. Žanko 


DR. M. IVŠIC: PROBLEMI SUVREMENOG ŽIVOTA. 
(Matica Hrvatska, Zagreb 1937.) 


Hrvati moraju biti zadovoljni sa svakom knjigom, koja unosi svijetlo u 
njihovu životnu problematiku, koja im otvara vidike bilo to na kojemu području: 
ekonomskom, političkom ili kulturnom. 

Posebno zadovoljstvo ima čovjek, kada opaža sistematski, neprekidni interes 
za izvjesna važna pitanja, jer je u tome sigurnost za uspjeh; kad tad. 

Dr. M. Ivšić se zanima našim selom, — stalno. Iznosi kritičke poglede, prije- 
dloge, sve u smislu prosvjećivanja i seljaka i građana. Kadkad se Dr. Ivšiću otme 
želja i za ostvarivanjima, učini mu se, da bi se moglo i trebalo ovo ili ono pobolj- 
šati ili promijeniti, — kao da zaboravi na čas, da je malo, savršeno malo uslova i 
mogućnosti za organiziranje i provođenje ideja i prijedloga, kakve bi on želio i 
kakve bi trebalo učiniti. 


Uostalom nama treba vrlo mnogo prosvjećivanja, naročito u pitanjima 
seljačkog gospodarstva. 


Zbog toga smatramo da je najvažniji dio ove knjige u poglavlju o zadru- 
garstvu, jer ono ima značenje neposrednosti. 

»Nažalost, baš tokom posljednjih godina nakon svjetskog rata, nijesmo u 
zadrugarstvu ni za korak pošli naprijed, nego upravo obratno — doveli smo i sam 
zadružni pokret do posvemašnje nevjere 1 opće klonulosti, Mi smo, štoviše, pod 
imenom ,zadružnog rada" izgubili onu čistu zadružnu ideju. Naše su 
zadruge u svojim poslovima prihvatile metode rada i mišljenja onih seoskih 
kramara i lihvara. A što je najžalosnije: opstanak mnogih naših zadruga nije bio 
nipošto uvjetovan zadružnom idejom altruizma, nego baš krajnjim egoizmom nji- 
hovih članova. Ondje pak. gdje se zadruga nije mogla prilagođivati tome 
»Zadružnom'" egoizmu, počela je propadati«. 

»A i sami zadružni savezi slijedili su počesto istu nezadružnu ideo- 
logiju. U saveze su ulazile ličnosti, koje sa zadružnom ideologijom nijesu imale 
nikakvih veza ni po svom naučnom, a ni po svome praktičnome radu.« 

»A što je još i najžalosnije: baš mnogi zadružni savezi pravili su rđave pokuse 
na narodnoj imovini tako, te su svojim diletantskim i nezadružnim poslovanjem 
ubijali i ono malo preostalog altruizma i volje za zadružni rad u narodu.« It. d. 

»Svi se pak ti uzroci, po našem mišljenju, dadu sabrati u tri temeljne skupine: 

općeniti diletantizam kako organizatora tako i samih članova; 

pomanjkanje altruizma, zadružne svijesti i prosvjete 
u našem narodu; 

loš sistem samih zadruga, koji se nije nastojao prilagoditi ne 
samo općem ekonomskom razvoju, nego ni našim specijalnim mjesnim prilikama.« 

Očevidno je, da Dr. Ivšić ulazi vrlo očtro u naše zadrugarske probleme. 

Osim ovih naših nevolja pisac iznosi u vrlo preglednim potezima pitanje 
kapitalizma, marksizma, i soliđarizma, davajući u jednoj zaokruženoj cjelini one 
sociološke poglede, koji su suvremeni 4 aktuelni, i o kojima svaki javni rađnik 
mora imati jasno i određeno gledište. ' 

Ova je knjiga u neku ruku i udžbenik, a i analiza neposrednih pojava, i zbog 
. toga je živa i zanimiva. 

Pisac je pristalica solidarizma i vel na kraju knjige: »Samo pomanjkanje 
solidarizma moralo je stvoriti jazove između naroda i naroda, između kontinenta i 
kontinenta, između agrarnih i industrijskih država, između proizvađača i potrošača, 
između poslodavaca i radnika.« / 

»Raskid svih moralnih načela morao je nužno dovesti čovječanstvo do 
ekonomskih nevolja, kao što je morao i u društvenom redu dovesti do katastrofe 
svih spontanih solidarističkih zakona.« 

Hoće li stoga čovječanstvo izaći izsuvremene svjetske 
krize, mora se vratiti zakonu ekonomakog i duševnog soli- 
darizmal« O. 


Kulturna kronika 
VI. MEĐUNARODNA IZLOŽBA UMJETNIČKE FOTOGRAFIJE 


Cijeli mjesec listopad bila je otvorena u umjetničkom paviljonu VI. među- 
narodna izložba umjetničke fotografije, koja nadmašuje sve dosadašnje. Treba samo 
napomenuti da je na izložbi sudjelovalo 35 država — što je impozantan broj, i da su 
one uz male izuzetke zastupane svojim najboljim majstorima. Stoga nije čudo što 
je bilo od 438 izložena rada ne samo golema većina vrlo dobrih, nego i veliki dio 
prvoklasnih, Nastojanja Fotokluba Zagreb pokazuju svake godine sve više uspjeha 
i pobuđuju u javnosti sve veći interes. Za organizaciju ove izložbe treba dati Foto- 
klubu Zagreb puno priznanje, ne samo što nam je u Zagrebu pružio rjedak umjet- 
nički užitak, nego što je u tolikoj mjeri uspio zainteresirati inozemstvo, koje će 
tako još bolje upoznati Zagreb i naš rad. 

Po broju radova na prvom su mjestu naši domaći autori — i ne samo po broju, 
nego i po kvaliteti, jer uzevši kao cjelinu prosjek radova naših autora spada među 
najbolje. Prikazat ćemo samo letimično neke autore i njihove radove. Odmah na 
početku skreću na sebe pažnju vrlo dobri radovi Kocjančića, puni lirizma, Ni malo 
ne zaostaju za njima rađovi Smoleja, od kojih se naročito ističe »U znoju lica svoga«. 
Među radovima Pfeifera najbolji je »Smijeh«. To je nadasve uspio i vanređan 
snimak jedne mačke, Od Osječana najbolji je rad Nikole Szegea »Vsjo ravno...e« 
Slika puna psihološke dubine. Slika kakvih nema mnogo na ovoj izložbi. Fotograf- 

skom tehnikom izrazio je autor na vanredan umjetnički način jedno duševno stanje, 
: upravo stanje životne rezignacije tako eklatantno, da se to odmah osjeti,.i to snažno 
osjeti. I nehotice stojimo pod utiskom kao da smo pročitali poglavije iz“ života 
nekog junaka Dostojevskijevih romana, Zaslužuju pažnju i radovi Tišlera. Fotoklub 
Zagreb i podružnica Karlovac u najvećem su dijelu zastupljeni na izložbi. Tu su 
odlični radovi naših dobro poznatih majstora. Cizelja, (»Sumrak na Temgsi«, »Na 
dolini«, »Alpinski pejeaž« i naročito uspjela »Oblaci prijete«), Dabca (»Seljaci«, 
»Mladi seljak«, »Snača«, »Čovjek iz naroda«), te Frajtića (»Večer u luci«, Podnevno 
= «mirovanje«). Već samo ime ovih autora, poznato i u inozemstyu, govori za kvalitet 
njihovih radova. Nemoguće nam je da se zadržimo na svim autorima | njihovim 
radovima, među kojima ima mnogo vrlo dobrih i originalnih, Radovi ' Rikarda 
Fuchsa imaju naročitog čara i zanimljivosti zbog neobične perspektive, »Galebovi« 
* od Gudeka, »Rađoznalost« i »Suton« od Guteše zaslužuju posebnu pažnju. Divna su 
dva pejsaža od Luša »Jesen« i »Zima«, koji spadaju među najbolje radove ove vrsti 
na cijeloj izložbi. Ima na tim slikama toliko poezije, koju može osjetiti i izraziti 
samo pravi ljubitelj prirode, a Luš je to izrazio profinjenim umjetničkim načinom. 
Vrlo je dobra »Seljančica« od Ernesta Singera. Treba zatim svaksako spomenuti 
četiri prvoklasna rada Skrygina (» Kći juga«, »Portret«, »Linije« i »Pax' aeterna«. ), 
X tetri isto tako odlična reda Marijana Szebe (»Zadnji traci suncar«, »Stare vremena« 
i »Nova vremena«<.). Potrebno je još makar i ove izlagače: F0dzy-a, Herzera, 
ing. Janekovića, dra Kojića, Radoščevića, Vlašića i dr 

Iza domaćih autora najbrojnije je zastupana U. s. A., u kojoj je umjetnička 
= fotografija vrlo dobro razvijena i na visokom niveau-u. Amerikanci su to u ostalom 
* uvljek i potvrđivali, sudjelujući dosta čćeto na raznim međunarodnim izložbama, 
na kojima su njihovi radovi uvijek pobuđivali veliku pažnju, a kvaliteta tih radova 
izazivala zasluženo priznanje. Predaleko bi has navelo nabrajanje svih autora i 
njihovih radova. Spomenut ćemo samo najbolje i najznačajnije. Najbolji Ameri- 
kanci na ovoj izložbi su nama već od prije poznati Thorek i novo ime Scholnik. 
Thorekovi radovi su upravo nenadmašivi. Tu je u prvom redu jedan sjajni egzotični 
 :poluakt »Tahićanka«, kome na ovoj izložbi nema premca. Nadalje njegov »Schylock«, 
pa »Sumrak« — koji prikazuje staricu s molitvenikom u ruci — sve su to djela 
s kojima se može govoriti samo u superlativima, i koja pokazuju neograničene 
mogućnosti izražajnih sredstava fotografije za postignuće savršenih, velikih i vri- 
jednih umjetničkih djela. Pored Thoreka, spomenuli smo Scholnika. Njegov »Pija- 
.nica« opet jedna od vanrednih slika, puna psihološke dubine, poput one od našeg 
domaćeg autora Szegea »Vsjo ravno...« »Pijanica« nam se živo urezuje u pamet 
mi čitamo u njegovim očima, sav on nam govori, i mi neposredno osjećamo svu 
njegovu ljudsku slabost, ropstvo i tragediju. Od ostalih američkih autora treba 
spomenuti Aleniusa, Bettlea, Fraprie-a, Hogan-a (»Kroz valove«), Martza (»Na 
mostu«), Grawa, Myers-a (»U pandžama zime«), Ružičku (»Zima u Pragu«, »Začarani 
grad«), Slade-a (»Bijelo jutro«), Stone-a i dr. idea 

Njemačka je na ovoj izložbi također pokazala lijepi uspjeh i napredak. Među 
najbolje Nijemce na ovoj izložbi spada u prvom ređu Wilhelm Clauss. Naročito mu 
je uspjela divna prirodna slika »Oluja se sprema«, a originalna mu je »Igra sunca«. 
: Besprikorni su Rengovi portreti »Stara žena« i »Gornjobavarska djevojka«. Naročito 
interesantni i vrlo dobri su radovi Paula Meidera iz života prirode (divlji tulipan, 
«libela i leptir). Sve ove slike radio je Meider novom, svojom vlastitom tehnikom, 
poznatom pod imenom »diobe tonova«, Mora se priznati da je u tom potpuno uspio 
i sve tri njegove izložene slike djeluju vrlo efektno, Uz ove, treba svakako. spome- 
nuti još radove Kainza (»Oblačan dan«, »Mrtva prirođa«), Martensa (»Kobuc«), 
Glinthera, Rattingera (»Jutarnja magla«) i dr. 

Među Talijanima vrijedno se na prvom mjestu zadržati kod Bertoglia s dva 
izvanredna izložena rada: »Stručnjaci« i »Bijela haljina«. Iza njega najbolji :su 
radovi Righetia (»Bijelo jedro«, te jedna duhovito snimljena slika, gdje dijete. drži 

odrasloga za ruku: »Vjera i nada«). Harnisch nam je u »Nježnosti« prikazao dva 
ljupka goluba i dao nam sliku punu poezije. Nadalje su vrio dobri radovi Giulio-a, 
Matisa, Perreta (»Taština«), Vendera i dr. 


Čeho-Slovačka nije bila zastupljena svojim najboljim ljudima. Od izlagača 
najbolje su se svidjeli Dvož&k (»Vesela jutarnja toaleta«, »Prvi koraci«) zatim Peš&k 
(»Rano proljeće«, » Inri«), Funke (»Huculke«) i Schick, a interesantan je modernista 
Vojišek. 

Od radova Belgijanaca odličan je »Optužujem« od Wuytsa i po sadržaju i po 
kompoziciji. Ođ ostalih dobri su Lemaire i Misonne. 


. Usprkos toga što ove godine Mađžari sudjeluju u manjem broju, radovi ma- 
džarskih majstora nadmašuju mnoge veće zemlje i zemlje brojčano jače zastupane. 
Svi oni, koji poznaju madžarsku fotografiju, mogli su se opet uvjeriti o njezinoj 
vanrednoj kvaliteti. Samo je 14 Madžara izlagalo, a skoro svaki od njih izložio je 
najmanje jedno -— u pravom smislu — majstorsko djelo. Najbolji madžarski majstor 
je bez sumnje Balogh a četiri remek djela: »Mladi bike, »Zastoj u tvornici«, »Savi- 
jača od jabuka« i »Madžarske rode«. Upravo ne možete reći koja je od ovih slika 


. bolja, a odmah uz njega ništa ne zaostaju radovi Aszmanna (»Tropska groznica«, 
. »Čipka«). Odlični radovi Vađasa (»Grlice« i naročito »Crni. mačak« i »Žetva«), 


Szčličsy (»Trešnje zriju«, »San« — pun dinamike, i »Oluja na pusti«). Tu su nadalje 
majstorski radovi Eleka, Horvatka, Ramhaba i dr. 


Indija također spada među zemlje, koje su pokazale visoki niveau umjetničke 


...Zotogratije. Najbolji njihov predstavnik je Koparkar. Njegova »Mala tajna« — šapu. 


tanje dviju djevojčica — puna je nestašluka, jedan nezaboravan, ukreden momenat 


zlatne mladosti. Njegov »Veslač« pun je snage i dinamike, komponiran vanredno. 
Vrijedni su pažnje još Bhat, Jagannthades i Unwalla. 

Od ostalih treba spomenuti Engleza Morrisa (»Čari prirode«), Japanca Nakai, 
Portugalca Venturu, Švicarca Jasiehskija. Originalan je Kinez Shu-chong Liu. (»Vri- 
jeme i plima ne čeka nikoga«, »Žalosna vrba«, »Koje li gluposti!:«). Nadalje Rumunji 
Hčnig i Sutu, Poljak Hartwig, Kanađanin Karol, Bugarin Balkanski, Havajac Ro- 
binson, te Tournay iz Monaka (odlična slika »Ves«) i mnogi drugi izlagači, kojih 
još ima iz Čile-a, Australije, Jave i t. d. 


U glavnom možemo kazati da je umjetnička fotografija i ovom izložbom poka- 
zala svoj stalni napredak i mnoštvo mogućnosti za izražavanje umjetničkih osjećanja 
na svoj način; za uspješno rješavanje postavljenih problema svojom tehnikom 
— savlađujući ih isto kao i ostale grane umjetnosti, dajući svom stvaranju, svoj 
enažni specifični izrez. Karlo Mirth 


JOŠ JEDAN PRILOG RADNJI BARE POPARICA O HRVATSKOM GLAGOLIZMU. 


G. B. Poparić obara mnijenje slavista, analizuje legende o sv. Braći, kritički 
i logički ih prosuđuje, obraća se k steroj hrvatskoj tradiciji, koja nam govori 
najviše o pismu, slovima, jeziku i azbuci sv. Jeronima, pa o slavenskom, slavonskom, 
ilirskom, dalmatinskom jeziku, a i o hrvatskom pismu. Na koncu stvara zaključke. 
Zaključak &. B. P. pod br. 3 glasi: »Glegolica je mogla biti staro narodno pismo 
Hrvata, pa stoga nije nimalo napadno bilo što su ga mnogi nazivali »hrvatskim 
pismom«. Tako razni spomenici govore o »slovima hrvatskim, croatico idiomate, 
croatica lingua, krovaškim puhštabi«, o jeziku što ga »croatom« zovu, o »pučkom 


.hrvatskom jeziku, oficijat harvaski, štiti harvaski, o nauku »za službu misnika 


harvatskoga slova«. 

Donosim transkribirani tekst, koji je po jeziku vrlo sličan onoj izjavi Mikule, 
biskupa Modruškog i Krbavskog 1461.—70., a naglašuje da je to pismo bilo »hrvacko«, 
đa je to pismo bilo Hturgično »Mašu poem«, i da se to hrvatsko glegolsko pismo 
raširilo sve tamo do Gorice. 

God. 1863. je tadašnji dekan u Črničama poslao uredništvu časopisa »Slovenski 
prijatelj« i »Slovenski Glasnik« u Gorici ovaj glagolski zapis izrezan iz glagolskog 
misala. Tekst glasi: ' 

»15£3. miseca Juna na 15. Pride k nam v Kammane gospođin škof Vidamski i 
vižita ta isti dan na svetoga Vida; tako da hoti, da mu Mašu hrvacki poem 
pred vseimi doktori i pred svim pukom u crikvi S. Mihela v Kamenah. Ja pre 
Frenčeško V(a)lentić.« 

Iz toga se vidi da je župa bila glagolska i da je taj svećenik znao glagoljati. 
Ivan Grimani bio je tada biskup i oglejski patrijarha sa sijelom u Vidmu. Fontes 
historici liturgiae glagolito romanae od staroslovenske akademije u Krku ne bilježe 
nijednu od tih knjiga. Važno je pitanje gdje su sada, barem misal i brevir, jer ih 
je sigurno bilo viša Misal bi se lako prepoznao po izresku i odmah potvrdila 
autentičnost. Uostalom vjerodostojni su i ti časopisi koji su to skrbno zapisali. Po 
ovoj bilješci je najbrže taj glagolski misal došao u župu Črniče i odatle je spome- 
nuti dekan poslao ovaj zapis. Kako je običaj da se takve stvari čuvaju ponajvećma 
po biskupskim arhivima, bit će da se i taj spomenik nalazi u nadbiskupskom arhivu 
u Vidmu, jer je dekan Koblar tvrdio da je u Vidamskom arhivu mnogo drago- 
cjenih izvora za našu povijest. Ovaj spomenuti zapis protumačio je znani prof. 
Stjepan Kocijančić. 

Ovaj je izvađak bio lanjske godine čtampan u »Slovencu«, pa je nepoznat 
pisac I. G. dođao nekakav kratki komentar koji ne bi ni spadao ovamo, jer opisuje 
život prof. Stj. Kocijančića, koji je rekao kad mu je austrijska vlada zabranila da 
proučava staroslovenski jezik: da mu je dozvoljeno da proučava sve jezike, samo 
svojega prestero-materinskoga ne. Dalje kaže, da je tamo po Gorici po erhivima 
mnogo povjesnih izvora za Slovence, a mislim da je baš ovaj spomenik mnogo 
važniji za nas Hrvate i za naš samonikli liturgični glegolski jezik. 


Tomo Žuvić 


V Pošt 


KAZALIŠNA KRONIKA 


Ovogodišnji jesenski repertoir naglo se počeo izolirati novim elanom, dobro 
odabranim komadima i nadasve sretnom adaptacijom starijih domaćih pisaca Šenoe 
i Držića. Odmah iza dramatiziranoga »Prosjaka Luke« došla je na red »Ve- 
lika stvar« od mladoga českog dramatika Syneka, a malo iza toga »Eliza- 
beta« od Andrć Josseta. I jedna i druga drama, dakako u svojoj specifičnoj liniji, 
imaju ponešto pretenciozan karakter i to s obzirom na aktuelnost, bilo teme, bilo 
psihološke problematike. Možda je ova aktuelnost i ponukala upravu drame, da 
donese ove dvije, uza svu njihovu ozbiljnost, umjetnički nedovoljno izrađene stvari, 
od kojih će se dulje održati tek »Velika stvar« zahvaljujući tmurnoj i istinskoj 
tragici njezina suvremenog sadržaja, dok će »Elizabeta« bez jačega efekta otići u 
zaborav. 

»Velika stvar« je u realnom okviru konstruirana drama moralne trulosti na- 
šega društva, kao što je Čapekova »Bijela bolest« u fiktivnom, a Vernerova »Ljudđi 
na &anti« u verističkom. Nije to velika umjetnost, ali je uporno otkrivanje teških 
rana našega stoljeća, moralno fiksiranje zla i žigosanje nevidljivih krivaca. U dvije 
godine već treći komad, što nam dolazi iz Česke sa podjednako izrađenom nutar- 
njom moralističkom strukturom i učinkom modernoga kazališnoga jezika. Tako, 
da je već u neku ruku postalo notorno, ako je česki komad, umjetničkoj vrijed- 
nosti treba gledati kroz prste rađi jakoga efekta moralističkih kvaliteta, koje se u 

tim komadima kriju. Svi ovi česki komadi imaju nešto da kažu, da oštro dobace u 
lice modernom čovjeku i da prodrmaju savješću naše ponosne kulturnosti. Čapek 
je u tom pogledu otišao najdalje (ovih dana je u českoj zabranjen film njegove 
»Bijele bolesti«h Verner se ograničio na intimnu tragiku roditelja i djece, dok 
Synek smiono zahvaća u problem korupcije i to sa najosjetljivije točke, iz sudnice. 
Istražni sudac Dr. Thelen ulazi u trag korupciji onih najviših i kao naivan pošte- 
njak hoće da u svojoj karijeri učini »veliku stvar«, iz ličnog zadovoljstva, što mu 
je uspjelo stati na glavu sedmoglavoj aždaji, koja truje moderno društvo. Ali to 
društvo je jače od njega. Gospodin direktor osiguravajućega poduzeća cinički mu 
dobacuje, da će iz toga dvoboja izvući tanji kraj. Kad je čitavi materijal bio ispi- 
tan dolazi sa najvišeg mjesta naređenje, da se obustavi proces. Akta idu u arhiv, 
a idealista Dr. Thelen je za revnost u službi premješten u provinciju. Poraz idea- 
lizma, ali sa poentom moralne pobjede, koja se u ovom slučaju sastoji u tom, što 
je ovakav komad ipak došao pred publiku i uzdrmao savješću. S umjetničkoga gle- 
dišta se ne može mnogo reći o ovom komadu. To je više manje uspjela konstrukcija 
jedne teze, pače ne toliko teze koliko sredine, u kojoj se sukobljava dobro i zlo. 
Tek je šteta, da lica nisu izgrađena psihološki uvjerljivije. Dr. Thelen je brucoški 
naivan u njegovoj dobi, a lik njegove žene je prazna figura. Direktor poduzeća i 
šef suda su klišeji. Uza sve to predstava je do kraja provedena bez većih praz- 
nina i uz malo više pažnje sa redateljeve strane, moglo se postići i jači efekt, što 
bi u ovom slučaju uistinu bilo od potrebe. 


Jossetova »Elisabeta« je, kolikogod oživljava jednu historijsku atmosferu engie- 
skoga dvora iz XVI. stoljeća, tipično moderno tkivo po receptu Freudove psiho- 
anaiize. S toga gledišta bi imala biti hiper-moderna i aktuelna, jer se ne rađi o 
intrigi s Elizabetina dvora nego o objašnjavanju tajne Elizabetina karaktera i naj- 
intimnijih strana njezina zagonetnoga bića. To je već proveo poznati, a kod nas 
s premalo kritičnosti primani i hvalama obasuti, Stefan Zweig u knjizi o Mariji 
Stuart. Zweig je oduševljeni i danas sigurno najjači propagator psihoanalitičkih 
metoda. Napisao je zanosni panegirik Freudu i njegovim famoznim otkrićima, 
upravo se sljubio sa najbitnijim zasadama toga, kako sam piše »antireligioznoga 
filozofa od ovoga svijeta«, koji »u nagonu vidi najnižu, usijano tečnu sferu našeg 
unutarnjeg carstva. Po njegovu shvaćanju čovjek ne traži vječnost, duša ne teži 
toliko za duhovnim životom: ona čezne samo slijepo nagonski. Sveopćom žudnjom 
diše cio psihički živote. Zweigova Elizateta je, mogli bismo reći, model za ovo 
kazališno djelo. I Josset ge trudi da obnovi kontinuitet njezina unutrašnjeg života 
i da — točno po metodi — naiđe na ono bolno mjesto iz njezine prošlosti, na onaj 
trenutak, za kojim tako zelotno tragaju psihoanalitičari, kad se zbio odsudni, tra- 
gični udar u psihičkom i seksualno fiziološkom životu njegova visokoga pacijenta. 
A to je dug i zaobilazan put, kojim gleđdalac mora slijediti neurotičnu i razdraženu, 
neuravnoteženu i abnormalnu Elizabetu; dok konačno sama u zadnjem činu ne 
»ispovjeđi« svu tu mučnu i tmumu psihoanalitičku materiju iz svoje porušene 
životne zgrade i dok u gadnoj uspomeni iz mladosti ne napipa živac svoje bolesti. 
Ali sada istom — i opet točno po metodi — saznajemo, da je važnije ono, što nije 
doživljeno (u onom slučaju seksualni užitak) i da u toj autođiagnozi leži tragika 
Elizabetine ličnosti. | 

Jossetu se ne može negirati jak kazališni talenat, ali na ovako pseudoznan- 
stvenoj bazi i uz riziko obmanjivanja publike u prikazu najsloženijih psihičnih 
osebina jedne historijske ličnosti, nije moguće stvoriti veliko umjetničko djelo. To 
ge osjećalo u psihološkoj konstrukciji Elizabetina ljubavnika grofa Essexa, kojemu 
manjka uza sve možebitne historijske podatke, živa uvjerljivost čovjeka, koji iako je 
do ušiju zaljubljen, nije mogao onako dugo i uporno ostati slijep kod očiju, to 
više što on pokazuje sve osebine zdrava muškarca. Sva ostala lica drame su pomno 
izrađene dvorske figure dobra teatra, osobito to vrijedi za inteligentnoga Francis 


629 


Bacona i duhovitoga dvorskoga čovjeka Roberta Cecila. Drama je složena od finih, 
brušenih dragulja salonske konverzacije, vanredno duhovitih primjedaba Baćona 
i Cecila, oštro rezanih muškaračkih odluka kraljice Elizabete, o kojima uvijek 
ovisi tok radnje u cik-cak Hniji. Josset se u Francuskoj afirmirao ovim komadom, 
ali uza sve to konačni, opći dojam njegove Elizabete jest fantastičan i nije se mo- 
guće oteti nekom neugodnom čuvstvu pri ovoj samovoljnoj psihoanalitičkoj raboti 
inače sposobna pisca. Tko imalo poznaje principe Freudove »nauke« ima potpun 
osjećaj eksperimenta u pravom smislu riječi. 

Režija g. Mesarića je bila stilski razbijena u dvoje. S jedne strane ukočeni 
dvorski ceremonijal, a odmah uz njega intimni prijateljski ton privatnih lica, među 
kojima zna doći čak do grubih scena. Publika, koju je najteže zavarati u kazalištu, 
hladno je primila ovu inače pompoznu igru, koja, uza evu pretenziju totalnoga 
objašnjenja Elizabetina karaktera, ostaje maglovita i psihološki karikirana, baš 
kao i čitava razvikana psihoanaliza, koja još uvijek lebdi u zraku. 


Iza ovih težih stvari, uprava je drame počela za redom bombardirati gleda- | 
lište samim komedijama: lakrdijaškom Arnold-Bachovom cirkusijadom »Pod ku- 


ratelom«, Verneul-Berrovim »Putom u Veneciju«, Držićevim »Dundom Marojem« i 
Pugliesievim »Junakom«. Pregršti smijeha, pače velikoga i glasnoga smijeha, do 


kojega se na pr. lanjske sezone uopće nije moglo doći. Ne spominjući »Pod kura- ( 


telom«, posljednje tri komedije su uistinu znatan uspjeh naše drame. 


»Put u Veneciju« kao bulvarska komeđija ima eve odlike Svoga genrea. Duho- > 
vitost, trajna iznenađenja, vesele intrige, koje neprestano izazivaju na stnijeh, 


tempo furioso i tipičnu patinu francuskih selonskih komedija u troje, koje su, 
naročito u tvornici Verneuil-Berr, neiscrpive u vječno novim varijacijama na istu 
temu. Muž, žena i onaj treći. Pobjeđuje najlukaviji, gubi bedak, a treće lice je 


obično igračka u tom dvoboju nažalost najistinskijih lica našega tragikomičnoga ( 


vremena. 

U ovom slučaju muž Michel Ancelot vješto otkriva. »urotu« svoje žene Caro- 
line i njezina »prijatelja« Etlenne de Boisroberta i upotrebljava novu metodu spa- 
savanja svoje žene, koja nije toliko ni pokvarena, koliko je lakomislena, tipična 


moderna žena prazne glave i snobovski nastrojene pomodnosti. Metoda se sastoji | 


u tome, da im vješto osujećuje sve namjere skrivajući pomno svoje saznanje. 
Konačno mu uspije uhvatiti siromašnoga Etienna za Ahilovu pšatu: polaska nje- 


govoj umišljenosti i odvodi ga na posao, pri kojem skoro zaboravlja Carolinu.. 
Između te neviteške figure i superiornoga Michela jadna Carolina oscilira kao | 


lutka i doživljava jedan moralni poraz za drugim, dok konačho zahvaljujući taktu 
i uviđavnosti svoga muža sretno likvidira i svoju aferu i veselu komediju. | 
Sve bi to bilo dobro, kad ne bi u ovoj neskrupuloznoj igri sva ta lica i muža, 


i žene, i tasta i prijatelja bila izvan “i iznad moralnoga kruga u tradicionalnom | 


smislu. Sve su to bijednici i snobovi svoga kukavnoga vremena i sve te igre i 
komedije oko njihovih »trokuta« nemaju u sebi ni truna zdravlja i poleta prema 
čovještvu. Sve je to bulvarstvo, dokonost i suvišnost, a usput glavni krivac, što su 
salonski komadi, za kojima se kod nas opet počelo plakati, došli na zao glas. 
Predstavi je inače manjkala baš salonska atmostera. G. Strozzi je galamio, 
pravio grimase i u prvom činu došao u kostimu, koji mu je valjda i diktirao više 


sportski nego salonsko zamišljeni ton, makar je on još jean naš mm . 


u zagrebačkoj drami. 


»Put u Veneciju« je primljen sa oduševljenjem, koje nadilazi. umjetničku um 


jednost komada, vjerojatno i stoga što su ljudi već zaboravili, kako se u kazalištu 


može slatko smijati. Ali tek što se sleglo ovo oduševljenje, pojavio se naš »Dundo > 


Maroje« u neočekivano uspjelom ruhu g. Foteza. Bio je to pravi triumf naše drame, 
kakvoga nije odavna doživljelo hrvatsko kazalište. Stari Držić je predveo svoga 
Dunda Maroja iz sređine renesansnoga šesnaestoga stoljeća, da nas krepkom riječi 

dubrovačke štokavštine. promiješane sa. veselim . talijanizmima naprosto osvježi, . 
razvedri i razdraga, da nas poveže sa našim divnim starim Dubrovnikom i prikaže. 
nam njegove »&ignore« i bećare, veselu i lakomislenu mladost, kojoj je više zla . 
na jeziku nego u srcu i da nas oduševi čistom dramatikom zrele renesansne kome- _ 
čijaške umjetnosti. G. Fotez je i kao redatelj i. kao rekonstruktor izvršio značajan 
umjetnički posao. Iz ogromne šume Držićevih prizora izvući prikladnu jezgru za 
modernu pozornicu i samostalno dovršiti ono, što nije Držić dovršio, stilom i jezi- 
kom njegove dramatike, posao je vrijedan najiskrenijega priznanja, Čitava se naša 
pozornica onu večer rejarodiis skupa sa razdraganom publikom. Sve je zanosno 
dočekalo »našijence«, koji su usred Rima vješto spleli i sretno raspleli veliku »fa- 
cenđu« Dunde Maroja i njegova sina Mara uz pripomoć siavnog Pometa, lukavog 
Popiva i vragoljaste Petrunjelice. Bravo Fotez! 


Nova premijera je i opet ugodno iznenadila. Vedra komedija iz najčišćih tra- 
dicionalnih voda talijanske situacione komike, »Junak« od Sergia Pugliese, novi 
je uspjeh ovogodišnjeg repertoira. Svršetak doduše nije na stilskoj liniji i umjet. 
ničkoj visini ostalih dijelova komada, ali veselost i dobra igra ne popuštaju do 
kraja, . 
Mali privredni činovnik Vittorio Abate nejunačka figura ograničene kance- 
larijske fazone nađe se u čudu, kad je jednoga dana osvanulo njegovo ime u novi- 
nama, slavljeno kao herojsko, jer da je on skočio u more i spasio jednu staricu. 
Pravi junak je imao razloga, da se ukloni slavi i namjerivši se na ime V. Abate 
u teletonskom imeniku podmetne ga novinama. I tako naš knjigovođa Abate dolazi 
u komičnu situaciju slavna čovjeka. Njegova sestra iskoristi tu zabunu i time spa. 
sava obiteljsku situaciju, ali Vittorio se teško pomirio sa sudbinom prisilnoga | 
herojstva i konačno se razočarao, kad je uistinu spesio svoju ženu iz jezera, a pri ' 
tom ga nitko nije ni pohvalio. ' a 

Ova izvrsno pisana komedija, u kojoj nema traženih viceva nego joj smijeh, 
zdrav i iskren, izvire iz samih situacija, a nadasve iz odlično igranoga glavnoga 
junaka, koji je kao tip u svojoj najprirodnijoj ozbiljnoj životnoj igri neodoljivo | 
komičan, imala bi visoku umjetničku vrijednost, da na koncu nije autor pošao u 
potragu za »preporođenom ličnošću« svoga kanceliste i time razbio svoj vlastiti stil 
na dvoje. .. 

U toj se poplavi komedija, i to iz dobrih izvora, krije možda i politika kaza- 2 
lišne uprave: treba privući # osvojiti publiku, treba stvoriti kazališni stimung po- 
mlađen i vedar; treba omladinu, pomalo već blaziranu jeftinom kinematografijom, . 
oduševiti za neisporediva ljepote kazališta. To bi bio ispravan put, jer ono što 
može pružiti »Dundo Maroje« ne može nitko. i. nigdje. ' 

Najveću zaslugu za ovaj nenadani uspjeh zagrebačke drame ima svakako Stra- 
hinja Petrović, glumac. velikoga formata. On je izrađio dra Thelena, Dunda Maroja | 
i Vittoria Abate, tri tipa različita formata, nosioce čitavih drama u nepuna dva 
mjeseca. Njegova je igra uvijek protkana profinjenom crtom najiskrenijega čo- | 
wještva, pun je takta i mjere za svaki izraz, ulazi u svoju ulogu lakoćom savršena . 
umjetnika i živi bićem. svoje maske do skrajnih konsekvenca. Njegove uvijek iz- . 
nenađene oči promatraju tu pustu životnu igru, koja se spliće oko njegovih uloga, 
sa toliko tople i djetinje naivnosti, da baš time doprinosi uspjehu svakoga komada, . 
kajega nosi i redovito spasava sam na svojim leđima. To naročito vrijedi za »Ve- 
liku stvar«, koju je spasila toplina njegove igre i treći čin »Junaka«, u kojem je \, 
nestalo umjetničkoga. kontinuiteta izvrsnoga prvoga i drugoga čina, ali je ostao 
Petrović u svome Vittoriju. Inače je pravi triumf doživio Laurenčić u svome Po- 
metu. Svi registri njegove rijetke nadarenosti dođoše do izražaja i pravoga raz. 
maha. Užitak je bio gledati njega i Jovanovićeva Popivu. Rijedak duet izvanređne 
glume, u kojoj se elan nadmetao đuhovitošću i originalnošću Savršen umjetnički. 
dvoboj, koji se tolikom snagom nametnuo »Dundu Maroju«, da je o njemu ovisio 

čitavi uspjeh. Manje uloge svoga genrea majstorski je riješavao Nučić kao uvijek, 
precizan, upravo skrupolozan u maski, u svakoj riječi i naglasku. To je najbolji 
miniatutista zagrebačke drame. Igrao je u »Elizabeti«, u »Velikoj stvari« i u »Ju- 
naku«. Dubravko Dujčin još nije bio ozbiljno zaposlen, osim u »Prosjaku Luki«. 
Njegova uloga u »Elizabeti« je morala biti za njega poseban užitak: bez truna 
napora, u kliširanom dvorskom ceremonijalu, igrao je suvereno i dominantno već 
time, što progovara, hoda, klanja se i uopće što postoji na bini kao savršeni lord 
Robert Cecil. Tito Strozzi je napravio veliku paradu sa svojim »Putem u Veneciju« 
i kao redatelj i kao glumac, tek što je bio previše bučan i u prepotentnoj grimasi, 
dok je Francis Bacona odigrao odlično i suzdržljivo. Viktor Bek je svaki put sve 
bolji, dok Mirjev i Martinčević sve više zapadaju u afekciju, što bi naročito moglo 
škoditi talentiranom  Mirjevu. — Gđa Gjermanović je proslavila 25-godišnjicu 
umjetničkoga rada sa teškom ulogom Elizabete, koja je zahtijevala veliki napor i 
temeljitu pripremu. Ali gđi Gjermanović nije bilo tečko svladati ovaj posao, jer 
njezin registar je upravo neiscrpiv i najsnažniji u naglim prelazima s topline na 
hladnoću, s dostojanstva na koketeriju, iz jedne duševne sigurnosti u drugu. 
G. Mesarić je režirao »Elizabetu«, a g. Verli »Veliku stvar« i »Junaka«, od 

koljih mu je naročito uspio ovaj posljednji. 

Sve u svemu jesenski repertoir je pun ugodnih iznenađenja i visokih umjet- 
ničkih kreacija naše drame. D. Ž. 

Privredna depresija, koja je nastala nakon nekoliko godina prosperiteta po- 
slije rata nije pošteđila ni intelektualne radnike od neuposlenosti. Broj intelek- 
tualnih radnika sa diplomom sveučilišta sve se više povećava, premda je mogućnost 
uposlenja iz dana u dan sve veća, Većina od njih su kandidati, nakon svršenih 
studija, za državnu ili samoupravnu službu. Pitanje bi se moglo riješiti za one, 
koji se sada nalaze neuposleni i koji čekaju na uposlenje, kad bi se u državnoj 
službi popunio činovnički status prema faktičnoj potrebi državnih uređa i usta- 
nova, ali bi pitanje ostalo neriješeno već za buduću generaciju. Veći je, naime, 
priliv svršenih intelektualnih radnika sa fakultetskom spremom, nego što je po- 
treba, pa i nakon eventualnog proširenja državnih ureda i ustanova. 

Za privatne službe potreban je manji broj intelektualnih radnika s fakultet- 
skom spremom, uzevši ovo općenito. Osim toga većina intelektualnih radnika, 
kakogod se u teškoj situaciji prihvati privatnog namještenja, ipak nastoji, da pređe u 
-državnu ili samoupravnu službu, budući da u privatnoj službi u velikom broju 
poduzeća nema one sigurnosti namještenja, koja postoji u državnoj ili samo- 
"upravnoj službi. Sigurnost o kojoj je riječ sastoji se u stalnosti službe (u državnoj 
službi načelno nakon 10 godina, kada službenik stiče pravo na mirovinu) i od 
:prava na mlrovinu nakon provedenja maksimalno 35 godina službe. 

Za ilustraciju prilika iznijet ćemo kretanje broja diplomiranih sveučilištaraca 
na pojedinim fakultetima pojedinih sveučilišta u razdoblju od deset školskih godina 
(Statistički podatci uzeti su iz Statističkog godišnjaka za 1936. god. Beograd 1937. 
'Izdanje Opće državne statistike). 

Ovi podaci manjkavi su utoliko, što ne sadržavaju broj diplomiranih sveušili- 
štaraca na vanjskim sveučilištima, a s druge strane u ovom broju diplomiranih na 
sveučilištima uračunati su i stranci. Razlika nije tako velika, ako se jedan i drugi 
broj ne uzme u obzir, jer se međusobno kompenziraju. 

filozofski fakulteti: 


Školska Beograd Zagreb!) Ljubljana Skoplje Ukupno 
godina m.) ž.) Sv.) m. ž Sv. m ž. Sv. m. ž. Sv. m.š_ Žž. Sv. 


1935/36 82. 160. 242. 97. 122 219 To 13 
1934/2858. T3 145 218 128 129 257 60 15 
1933/34. 55 142 197 114. 98 212 4 2 
1932/93 33. 95 128. 52 76 128 386 14 
1931/32. 52 124. 176. 114. 108 222 46.1 
1930/31 56 115 171 14. 68 173 52 9 
1929/30 1399. 93 232 868 58 14 55.10 
1928/29 92 108 200 9% 65 158 38 18 
1927/28. 68. 79 147. 75. 43 118 41.9 
1926/27 62. 57 119. 80. 28 118 m 8 


30 271. 190 481 
19 229 186 415 
14. 188 132 320 

5 180 89 269 

Iz gornjih podataka vidljivo je, da se je broj diplomiranih filozofa podvo- 
stručio, a osobito je mnogo porastao broj ženskih diplomiranih filozofa na svim 
fakultetima. ' 


Uglavnom se svršeni filozofi postavljaju na državne srednje škole. Mali broj 
nalazi uposlenje na privatnim i konfesionalnim školama, dok neznatniji broj ide 
u druge službe (državni uredi za prosvjetu, muzeji, biblioteke i sl.). 


Uzmemo li u obzir i broj srednjih škola vidjet ćemo, da je broj gimnazija 
u škol. god. 1926/27 od broja 206 spao na broj 186 u škol. god. 1935/36, a broj uči- 
teljskih škola od škal. god. 1926/27 pa do škol. god. 1935/38 spao je od 47 na 35. 


Broj srednjoškolskih profesora povećao se za ovo razdoblje tek neznatno (šk. 
god. 1926/27 iznosio je ukupno 4.341, a škol. god. 1935/36 ukupno 4.961, dok se je 
broj profesora na učiteljskim školama smanjio (za isto razdoblje od 742 na 583). 
Stoga je jasno, da je veliki broj diplomiranih filozofa neuposlenih, te da za svoje 
uposlenje moraju čekati i po više godina. 


Mnogo teže, što se tiče sredstava za uzdržavanje, podnose neuposlenost muški 
negoli ženske, jer od ženskih idu na studij u velikoj većini samo one, koje se 
mogu za vrijeme studija kako tako izdržavati iz sredstava obitelji, pa kad svrše 
imaju i dalje bar najnužnije za živjeti, a jedan dio ih se uda, a da uopće ne stupi 
u službu. Kod muških je to drugačije, jer se mnogi sami izdržavaju za vrijeme 
studija, te su nuždom prisiljeni, da nakon svršetka studija odmah stupe u službu. 


Pravni fakulteti: 


Školska Beograd Zagreb Ljubljana Skoplje Ukupno 

godina m ž Sv. _ m ž. Sv. m ž. Sv. m. Žž. Sv. m o žooSv. 
1935/36 389 44. 433 210 11. 21. 687 2. 69 1068 11 117 TI2.Ć 68 840 
1934/35 351. 45. 396. 211 9 220 59 3 62. 89 3 91 710 60 770 
1933/34 150. 15 1714. 179 14. 1983 81 3 64. 65 5 710 464. 31 501 
1932/33 239 50 289 209 11 220 49 1 50. T1__10 81 568  T2 640 
1931/32 213. 10 - 223 176 ll 187 39 2 41 54 4 58 482. 217 509 
1930/31 169 — 169 147 9 - 156 38 2 40. 45 — 45 - 399 11 410 
1929/30 147 8 155 162. 6_ 168 45 2 47 40 3 43 394. 19 413 
1928/29 211 9 220 154 2 156. 38 — 38 _ 31 4.35. 44 15 449 
1927/28 128 19 147 169 3 112 43 — 43 _- 38 3 39 316. _ 25 401 
1926/27_110 4 114 _ 165 3 168 4 — 4__ 52 2 54_ 3T1 9 380 


1) U Zagrebu su uračunati i farmaceuti; £h m. = muški; 3) ž. = ženske; “) = 
Svega. 

Na svim pravnim fakultetima opažamo konstantan porast svršenih pravnika 
i to nesamo muških nego i ženskih. Mogućnost uposlenja za svršene pravnike 
mnogo je veća nego za filozofe, jer osim državnih i samoupravnih služba postoje | 
i privatne, te advokatura. Ali unatoč toga, činjenica je, da postoji vrlo velik broj 
svršenih pravnika. Osobito velik porast diplomiranih opaža se u Beogradu u 
zadnjih pet godina (preko 280%) i u Subotici (preko 277%). 

O mogućnosti uposlenja svršenih pravnika raspravljalo se i na ovogodišnjem 
kongresu pravnika u Novom Sadu (10—12. IX 1938), te su za ovo pitanje izrađena 
dva referata. Prema statističkim podacima, koje u svom referatu iznosi dr. Rudolf 
Andrejka bilo je u državnom budžetu za činovničke pripravnike VIII grupe pred- 
viđeno mjesta za koja dolaze u obzir pravnici, kako slijedi: 


U budžetskoj god. 1932/33 mjesta 3.483 


»» 1933/34, 3.199 
i 1934/35, 294 
. 1935/38 ,, 3.701 
a 1936/37, 3.606 


Kako vidimo iz ovog pregleda broj mjesta od 1932 do 1935 konstantno opada, 
te se 1986 god. povećava za 787 i poslije opet u 1937 god. pada za 95. 

U ministarstvu unutarnjih poslova bilo je za vrijeme od 1933 do 1938 god. 
postavljeno svega 243 diplomirana pravnika. 

Na banskim upravama postavljeno je poprečno po banovini za ovo isto vri- 
jeme 2—3 pravnika godišnje u pojedinoj banovini. 

U pojedinim gradskim općinama za vrijeme od 1933 do 19356 god. ukupno je 
postavljeno u 72 gradske općine 320 svršenih pravnika. 

Broj advokatskih pripravnika je u porastu na području pojedinih advokatskih 
komora. Najveći porast pripravnika ima novosadska komora (od 1933 god. pora- 
stao je broj pripravnika za 103). Na području beogradske komore od 92 na 282 
(najveći porast, dok je broj advokata stalan). Na području zagrebačke komore 
broj pripravnika od 1933 god. narastao je od 41 na 198, a broj odvjetnika smanjio | 
se za 15 (od 810 na 795). 

Iz svih ovih podataka izlazi, da je i za pravnike mogućnost namještenja u 
državnoj službi vrlo teška. Doduše, potreba je, da se u pojedinim sudovima i 
drugim državnim uređima postavi još velik broj pravnika. Na taj način bi se 
moglo, kako to iznosi jedan drugi referent o pitanju zaposlenja svršenih pravnika 
na kongresu pravnika u svom referatu, zaposliti sve do sada neuposlene pravnike, 
koji traže državnu službu, ali time se ne bi ovaj problem riješio definitivno, jer 
slijedeće godine. dolazi opet, s broj bude porastao, preko 840 novih svršenih 
prevnika. 

Glede jibuđtenji svršenih pravnika u privatnim službama mogućnosti — teo- 
retski uzevši — ima mnogo, ali uslijed ekonomske krize novih većih potreba nema. 


Medicinski fakulteti: 


Školska Beograd Zagreb Ljubljana Ukupno 
godina m. ž. Svega m Žž. Svega m. Ž. Svega m. Žž. Svega 
1935/38 163. 14. 17 78 1 TT 2 — 882 21 15-286 
1934/35 108 20 128 173 17. 846. — 46... 2217. 27-254 
1933/34 6811 682. 75 2 TT 3, — 31 167 3 170 
1932/33 107. 6 _113-—_ 58 3 61-24 2. 28 189 11-200 
1931/32 1355 4. 1399 67 1 68 21 1. 28 - 229 6. 285 
1930/31 117.7 14. 80 — 60-49 1 50 - 228 8 24 
1929/30 148... 2 _ 148.50 1 51ĆC44 2 468. 240 5. 245 
1928/29 123 4 127 4 _ — 4 28 1 a2 193 5 198 
1927/28 98. TT 105 -—_ 53 38 56. 45 — 45 196. 10 206 
1926/27 92 3 5 51 2 55 34 1.35 177 16 183 

Postoje svega dva fakulteta. Broj svršenih medicinara-liječnika je na beo- 
gradskom fakultetu gotovo za polovicu veći nego na zagrebačkom. U zadnje vri- 
jeme opaža se porast i na ovom fakultetu. 
| Najveći dio svršenih medicinara uposluje država u bolnicama i socijalno- 
medicinskim ustanovama, zatim ustanove socijalnog osiguranja. 
Međutim se i svršenih medicinara nalazi dosta neuposlenih, — većinom kao 
volontera po klinikama i bolnicama. U pogledu razdiobe, mora se priznati, da u 
gradovima broj liječnika raste, dok ih na selu nema dovoljno. 


Tehnički fakulteti: 
Školska Beograd Zagreb 


godina m. Žž. Svega m. Žž. Svega. m Žž. Svega 
1935/36 71 31 102 59 9 68 1990-40 170 
1934/35 83 38 121 381 10 41 114 48 162 
1933/34 57 14 71 33 11 44 90 25 115 
1932/33 Ti 30 101 49 u 60 120. 41 161 
1931/32 87 38 125 48 7 55 185 45 180 
1930/81 95. 30 125 62 7 68 187 _8T 194 
1929/30 125 37 162 83 12 95. 208 49 251 
1928/29 39 10 49 98. 20 118 137 30 167 
1927/28 45 14 59 41 17 58 88 81 117 
1926/27 54 38 9 TT 9 82 127. 47 174 


Obzirom na različite tehničke struke, koje postoje na pojedinim tehničkim 
fakultetima, godišnji broj svršenih tehničara ne čini nam se tako velik, Sigurno 
je, da u pojedinim strukama ima već i previše svršenih tehničara, dok ih u drugim 
nedostaje. Za svršene tehničare postoji također široko područje uposlenja osim 
državne službe, koja je redovito za ovu struku manje privlačiva. Prema sadašnjem | 
stanju neuposlenih svršenih tehničara nema mnogo, pa oni dugo nes čekaju na 
uposlenje. 


Poljoprivredno-šumarski fakulteti: 


Školska Beograd Zagreb Ukupno: 
gođina m. Žž. Svega m Žž. Svega. m Žž. Sve 
1935/36 88 4 90 68 S "u 152 9 161 
1934/35 81 1 62 97 2 39 88 8 101 
1933/34 57 2. 59 40 1 41 97 3 109 
1932/33 41 4. 45 39 1 40 99 6 85 
1931/32 49 1 50 38 — 3 87 1 88 
1930/31 48 — 48 43 1 44 $1 1 92 
1929/30 28 —_ 28 ćA _ 4 1 — Ta 
1928/29 37 —__ 37 217 — 27 64 —_ 64 
1927/28 17 -_— 17 41 — 41 8 — 58 
1926/27 39 5 4 37 — 317 76 5 81. 


Na ovim fakultetima isto se tako opaža porast ženskih diplomiranih šumara 
i agronoma kao općenito i na svim ostalim fakultetima. Za svršene šumare postoji 
osim državne službe mogućnost uposlenja i u drugim šumsko-industrijskim pođu- 
zećima, te se za sada može reći, da se gotovo svi uposluju. 

Za agronome, premda se radi o agrikulturnoj zemlji mogućnosti zaposlenja 
nisu tako široke, jer osim državne službe i uposlenja na državnim dobrima, ne- 
mamo drugih velikih posjeda, koja bi uposlila dio svršenih agronoma. 

i Možda bi bilo dobro ograničiti ženskim slušačima pohađanje tehničke i poljo- 
privredno-šumarske fakultete, jer ova zvanja nisu za ženske osobe ukboliko se ne 
uposle u uredima, a ne na terenskim radovima, koji iziskuju mnogo više fizičkih 


napora i podnašanja nepogodnosti. 


Veterinarski fakultet: 


Školska Zagreb 


godina 
1935/36 
1934/35 
1933/34 
1932/33 
1931/32 
1930/31 
1929/30 
1928/29 
1927/28 
1926/27 16 


Postojao je do nedavna jedino u Zagrebu, a sada je otvoren i u Beogradu. 

Kako je redovito dosta malen broj svršenih veterinara u relaciji prema svr- 
šenim slušačima na ostalim fakultetima, to su redovito odmah dobili uposlenje svi 
svršeni veterinari. Osim privatne službe, u koju ide manji broj svršenih veteri- 
nara, većina ih traži uposlenje u državnoj službi. Kako je u državnoj službi po- 
stavljanje novih siužbenika zavisno od budžetske mogućnosti, to se događa, da 
i veterinari moraju čekati na uposlenje. 


Na ovom se području za buđućnost može očekivati hiperprodukcija. 


Ekonomsko-komercijalna visoka škola: 


Školska Zagreb 
godina m. Žž. — Svega 
1935/36 80 5 35 
1934/35 35 8 43 
1933/34 38 6 44 
1932/33 43 6 49 
1931/32 50 8 58 
1930/31 33 10 43 
1929/30 45 13 58 
1928/29 55 8 63 
1927/28 59 10 69 
1927/27 83 10 93 


Postoji u Zagrebu, a od najnovijeg vremena i u Beogradu. Prema iznešenim 
podacima opaža se na ovim školama konstantno opadanje diplomiranih slušača. 


Nisu nam poznati razlozi, ali držimo, da nije jedini uzrok u privrednoj krizi, 
jer broj konstantno opada još iz vremena prije velike krize. 


Veliki đio svršenih ekonomista nalazi uposlenje u privrednim poduzećima, 
te naravno mogućnost njihova uposlenja ovisi uvelike o privrednom prosperitetu. 


sk 


t 

Stalni porast svršenih intelektualnih radnika s najvišim kvalifikacijama na- 
meće pitanje kako da se svi oni uposle uz odgovarajući položaj i plaću prema 
njihovim kvalifikacijama. Prema podacima u 10 godina na mnogim fakultetima 
podvostručio se broj diplomiranih slušača. Bez dvojbe je, da je porast intelek- 
tualnih radnika i obzirom na mogućnost uposlenja i obzirom na porast pučanstva 
prevelik, da bi mogli svi, koji godišnje svrše, dobiti odmah uposlenje. 

Socijalno-političke mjere, koje se predlažu za uposlenje nezaposlenih inte- 
lektualnih radnika nisu same po sebi dovoljne da ovo pitanje riješe, uz ovako 
veliki porast. Što više, opažamo, da se i u vrijeme najveće privredne krize nije 
smanjio broj sveučilištaraca. 

Stoga ovo pitanje najprije povlači reformu samog školstva. Pri velikoj kon- 
kurenciji kandidata za visoke škole trebalo bi pristupiti selekciji, te omogućiti 
samo najboljim đacima nastavak školovanja na sveučilištu. Pa i od njih bi trebalo 
tražiti posebni prijemni ispit prije upisa na sveučilište. Dakako, da je ovo pitanje 
u uskoj vezi i sa reformom gimnazije koja bi morala biti prvenstveno samo za 
one, koji kane nastaviti stuđije na visokim školama, dok bi trebalo ostalim, koji 
to ne kane ili nisu sposobni, omogućiti pohađanje drugih stručnih škola, koje bi 
trebalo osnovati za izobrazbu nižih stručnih zvanja, i na kojima konačno 
oskudijevamo. 

Nije važno za narod, da ima veliki broj ljudi sa diplomama najviših škola, 
a slabih sposobnosti. Takovi ljudi postaju sa svojim diplomama samo balast, jer 
po svojim sposobnostima ne mogu udovoljiti onome što se od njih traži prema 
njihovim kvalifikacijama, koje se u diplomi navode. Dr. P. 


Keaz vevije i listove 
VATROSLAV JAGIC 


Hrvatsko Jedinstvo, broj 54 donosi vrlo oštra i odlučna razmatranja 
u vezi s otkrićem spomenika Vatroslavu Jagiću u Varaždinu. Među ostalim veli: 

»Lakše je govoriti o spomenicima, na koje se već uhvatila patina, kao dar duga 
vremena, nego o onima, koji se istom sada postavljaju, Zato je teško govoriti i o 
spomeniku, koji je 16. X, u gradskom parku postavilo Muzealno društvo Vatroslavu 
Jagiću. Ali kako se ovaj događaj objavio preko radija čitavoj kugli zemaljskoj, 
doklegod dopiru valovi zagrebačke stanice, i jer je pok. Jagić istaknuta ličnost, 
valja da se osvrnemo i na tu slavu. U prvom redu moramo postaviti pitanje: Što 
prof. Jagić znači za Hrvate općenito, a posebice za Varaždince, da mu se u našem 
gradu podiže spomenik? Da ne nabrajamo njegova brojna djela, možemo općenito 
kazati: On je, bez sumnje, bio velik naučenjak i stručnjak u pogledu slavenske 
književnosti, a napose slavenske filologije. Ali kad bi samo to bio razlog, da se 
netko proglasi velikanom i uzorom, onda bismo na pr. morali podići spomenik i 
naučenjacima Leskienu, Gezemanu, a naročito Matlu, koji su i s ljubavlju i s uspje- 
hom radili i rade na istim ili vrlo sličnim područjima, na kojima i Jagić, a kod 
kojih se mora uzeti u posebno dobro i to, što su kao stranci pronosili čast našemu 
narodu i Slavenima uopće. Međutim, danas bi nam moralo biti jasno, ila se ne mogu 
proglasiti narodnim velikanima oni, koji au imali mnogo pameti i ustrpljenja u radu, 
već oni, koji mogu služiti idealom omlađini s obzirom na značaj i na rad, u kojem 
se moraju održavati ili čovječanske, ili socijalne, ili nacionalne ideje, ili — u naj- 
boljem slučaju — sve zajedno. Naučenjacima tipa Jagićeva mogle bi podizati spo- 
menike naučne akademije, ali širi slojevi narođa ne mogu njihove veličine shvatiti, 
jer oni ne takoše ni uma ni srca njihova, i ako 1 najapstraktnija nauka može da 
pokrene narodnu dušu, 

Kakvim je naučnim jezikom progovorio prof. Jagić svome narodu? O tom je 
opširno piseo, u Obzoru 1899. god., prof. Josip Pasarić. On je utvrdio šest faza u 
Jagićevim naučenjačkim uvjerenjima. Za prvu fazu, među ostalim radovima, 
naročito je značajna rasprava u Književniku »Iz prošlosti hrvatskoga jezika.« Tu 
on lomi koplje za hrvatstvo Dubrovnika, dalmatinske i bosanske književnosti i 
glagolskih listina. U drugoj fazi prevladava hrvatosrpstvo. U svojoj »Knji- 
ževnosti narode hrvatskoga i srpskoga« On pozna već i hrvatskosrpsku nerodnost, 
ali polazi još i dalje te kajkavce proglašuje Slovencima, pišući: 
»Među ovakove Slovence, koji su od početka naše historije hrvatsku sudbinu dielili... 
spadaju današnji stanovnici županije varaždinske, zagrebačke, od prilike do Kupe, 
i križevačke... napokon Međimurje i u Ugarskoj njekoji krajevi duž Drave.« (str. 
T). Treća faza ruskosrpska, kad za boravljenja u Rusiji o Hrvatima ne 
govori, premda ih je mogao svojim ugledom u stranom svijetu prodičiti. Četvrta 
faza slovenačka, gdje on sam sebe, prema jeziku, smatra Slovencem, što 
se vidi iz njemačkog originala (štampana u Archivu, VI. str. 313).« 

U petoj fazi erpskohrvatskoj okrenuta je terminologija iz II. faze, a u 
šestoj fazi slovinskoj i bosanskoj pobija svoje mišljenje iz I. faze i tvrdi: 
»Stari Dubrovčani nisu svoj etnički tip smatrali hrvatskim ni srpskim, njihov jezik 
ne bijaše po nazoru njihovu ni hrvatski ni srbski, već — slovinski.« Prof. Jagić za- 
mjerao je Šurminu, što je dijelio književnost na hrvatsku i srpsku. O tom £g. Pasarić 
veli ovo: »Polazeći s gledišta, da su Hrvati i Srbi jedan narod s jednim jezikom, & 
Jagić bi htio, da se u književnoj povijesti provede monistički princip, pa da se knji- 
ževni i prosvjetni život Hrvata i Srba prikaže kao etnička i duhovna cjelina«. Ali 
taj princip nije smetao £. Jagića, da sankcionira bosansku narodnost, što se vidi iz 
izjave, gdje veli, da je »sasvim opravdano, kad zemaljska (bosanska) vlada upotreb- 
ljava izraz (»bosanski«), koji odgovara nazivu zemlje i kojega uistinu nije izmislila 
njegova preuzvišenost (g. Kallay), nego se upotrebljavaše već u 17. i 18. stoljeću.« 

Prema svemu njegovom djelovanju ne trebamo se čuditi, da nije njegov rad 
crpao snagu iz vlastitog naroda, nego je on uvijek upirao oči drugamo. »Ako, go- 
epodine, ne puhne zdravi vjetar iz Biograda, ništa od nas Hrvatal!«, rekao je dru 
Radoniću, kad je ocjenjivao tadašnju političku situaciju. 

Iza toga se prof. Pasarić pita o g. Jagiću: »Što je zapravo on: da li Hrvat, 
Hrvato-Srbin, Srbin, Slovenac, Srbo-Hrvat ili Bosanac?« Štovatelji Jagićevi u našem 
građu ne razbijaju glavu ovim pitanjima, jer im je dovoljno, da mogu krsnim 
listom dokazati, da je pok. Jagić: Varaždinac!« 

»Proslava je protekla dostojanstveno i u stilu. Spomenik je bio prije otkrića 
pokriven đdvobojnim platnom. Zar hrvatskom, srpskom ili slovenskom zastavom? 
Ne! Il možda jugoslavenskom? Nipošto! Priređivači su i tu našli solomunsko rje- 
šenje. Prekrili su ga gradskom zastavom, te bi mnogi mogli pomisliti, da se radi 
o poljskom barjaku bijelo-crvene boje, Je li to kompromis prošlosti ili sadašnjosti? 

Omladina treba uzora i ona ih traži. A tko su naši uzori? I o tom nam govori 
dr. Srkulj i veli: »Pokojni ugledni profesor varaždinske gimnazije dr. Križan znao 
je kadikad nama đacima, da nas podstrekne na što veću marljivost, nabrajati veli- 
kane, koji su polazili varaždinsku gimnaziju. Tada bi redovito počeo sa »jedan 
Miklošić« (naime onaj naučenjak, koji je kajkavce i štokavce isključio iz hrvatstva), 
»jedan Jagić« (naime naučenjak koji je stanovnike svoga rodnog hrvatskog grada 
Varaždina uvrstio među Slovence). Tu je dr. Srkulj prestao s nabrajanjem, ali mi 
sa zebnjom očekujemo dalja imena: jedan... Dokle ćemo ići s tom tradicijom 
negacija sama sebe? Dokle? Odgovor na to vezan je s hrvatskom čašću grada 
Varaždina.« ' 

JEDAN PRIMJER KONFUZNE »KRITIKE« 

Kad je Matica Hrvatska izdala dvije knjige romana »S naših njiva« od Side 
Košutićeve, osvrnula se na njih naša kulturna javnost i kritika. Kulturna javnost 
je rado primila dijelove toga našeg novog seljačkog romana, a kritika ga je ra- 

dosno pozdravila kao novum u suvremenoj literarnoj produkciji. Uz ostale kritičke 
prikaze o romanu o hrvatskom zagorskom selu nije izostala ni recenzija gosp. Ivice 
Mežnarića. (Hrvatska revija, God. XI (1938), br. 10, str. 551.) Zbog nekojih nelo- 
gičkih tvrdnja, netočnih konstatacija i krivih predpostavki i sudova želim skrenuti 
pažnju na taj rad, jer ipak treba biti umjeren u stvarima, predbacivanju, razborit 
i logičan u podvlačenju komparacija i funđiran u izvjesnim naučnim disciplinama, 
o kojima se govori. U analiziranju Mežnarićeve kritike nailazimo na mnoge ne- 
jasne misli i pobrkane pojmove, pa smatram dužnošću da obranim književni rad 
gđice Side Košutić od prepotentne mlađenačke »Kritike«, koja joj nepravedno 
predbacuje ono što nije. Da se moje zauzimanje za književnicu Sidu Košutić ne bi 
“ shvatilo kao maliciozno, časno izjavljujem, da je uopće lično ne poznam. Žao mi je, 
da se o jednoj književnici kvalitete Side Košutić, koja se ne veže uz nikakove po- 
modne književne struje i grupice, koja ne operira bahatim razbacivanjem praznih 
krilatica u književnoj formi, nego povučena, savjesno i trijezno radi, svijesna velike 
odgovornosti, koju ima danas hrvatski književnik. Uvijek fina i otmjena u svom 
književnom nastupu, puna lirskih doživijaja i intuitivnog poetskoga zagledanja u 
dušu svojih Zagoraca, simpatično je dočekana od čitave hrvatske kultume javnosti 
i kompetentne književne kritike. I onda se najedanput javi Ivica Mežnarić, da se 
neodgovorno i u neskromnoj pozi nabaci na Košutićkin najzreliji rad. Makar Mežna- 
rićevo pisanje nema karakter nekoga obračuna, nego je skroz naskroz nekompe- 
tentno nabacivanje svim 1 svačim, a bez ikakova dosega težine vlastitih riječi, to 
je baš u interesu naše kulturnosti i književne kritike uopće, da se na to upozori 
javnost. 


U prvoj alineji svoje kritike piše Ivica Mežnarić ovo: »Utjecaj Reymonta nije 
također moguće zanijekati.. Možda to dolazi otuda, što se život poljskog sela u 
mnogočem nimalo ne razlikuje od života hrvatskog sela«. O tom razlikovanju i ne 
razlikovanju smo inače dosta toga čuli. Danko Anđelinović na pr. piše u predgovoru 
svojih »Robova zemlje«, da on vjeruje »da ovako, ili, vrlo približno ovako, misle, 
reagiraju, žive, bore se i stežu remen oko trbuha i ostali seljaci na čitavom Bal- 
kanu, bez obzira na rasu, narodnost, pleme, vjeru i kraj u kome žive. Svi su oni 
geljaci!« Makar je tu Anđelinović sveo čitavi problem na najpovršniju vanjsku 
akciju, ipak se u onim riječima »misle, reagiraju i žive« nalazi totalne negacije 
hrvatske narodne duše i uopće negacije individualnoga duševnoga i duhovnoga 
života. Sreća, da je Ante Radić, možda prije nego je Anđelinović i počeo držati 
pero u ruci u svojim književnim prikazima upozorio na sublimirane unutrašnje 
manifestacije seljakova života. Dr. Antun Barac je u svom predavanju o Anti 
Radiću osobito isticao tu činjenicu iz Radićevih spisa. 


Baš to je i pospješilo kod nas razvoj etnografije i folkloristike na početku 
ovoga stoljeća. Mežnarića su mogle barem smotre hrvatske seljačke kulture upo- 
zoriti na goleme razlike, koje postoje u hrvatskim selima, dakie unutar jednoga 
đuhovnoga kolektiva, a kamo li ne bi postojale između poljskoga i hrvatskoga sela. 
Je li on uopće shvatio duhovnu strukturu Košutićkina i Reymontova romana, kad 
može Reymontov utjecaj na Koščutićku najprije proglasiti tolikim, da ga »nije mo- 
guće zanijekati«, a onda namjesto bilo kakvoga ozbiljna dokaza te u kulturnom 
književnom svijetu, krupne tvrdnje, za jedini dokaz upotrijebiti floskulu o polj- 
skom i hrvatskom selu, koje se »nimalo ne razlikuje«. 


U svojoj smjelosti Mežnarić tvrdi dalje: »Moguće ja osporiti samostalnost, 
a Košutićkin rad shvatiti oponašalački »Čim je to moguće, onda samostalnosti 
zaista nema. Književni rad Side Košutićeve je dakle oponošalački. I opet 
namjesto bilo kakove aluzije na dokaz, Mežnarić piše jednu kontuznu kontra- 
dikciju: »Ipak mislim, da bi time autorici bila nanesena nepravda...« Najprije je 
čisto bistro nanešena nepravda, a onda je sim autor priznao, da bi takovo pisanje 

bilo nepravedno. To znači izdavati svjedodžbu samome sebi, a sve za ljubav nekoga 
žongliranja književnom erudicijom. 

Ivici Mežnariću asketizam kćeri Betike Jele Borekove »djeluje malko knji- 
ški«. Moguće, ali Betikino ponašanje nije asketizam (možda je zamijenio majku s 
kćerkom), nego poštenje kršćanski odgojene seljačke djevojke, kakvih se još dosta 
nađe na selu i u gradu. Životno će iskustvo o tom s vremenom uvjeriti g. Me- 
žnarića. Dalje ga smeta »prevelika Jankova načitanost i neprirodnost u izražavanju«. 
Baš se ne opaža prevelika Jankova načitanost u djelu, a reagiranje u pojeđinim 
situacijama i te kako stvara asocijaciju misli. Tako i kod Janka. U Trbuhekovoj 
krčmi nisu se seljaci samo opijali, već su čitali novine, razgovarali o interesant- 
nim pitanjima itd., kako to već seljaci kolektivno čine. Ili se možda g. Mežnarić 
drži; one otrcane, da je »selak bedak«. »Tu je Košutićkino giedanje odveć indiviđua- 
lističko, iako se ne može reći, da se takovih ljuđi na će naći u selu, ali svrha 
je umjetnika, da luči bitno od nebitnoga«. Ako takovih ljudi ima na selu, a £. 
Mežnarić — s mojim spacioniranim — potvrđuje da ih ima, onda to nije gledanje 
odveć individualno, nego bitno. Njemu je dalje Košutićkino gledanje najvećma 
realističko, a sadržaj strogo veristićki, Ivica Mežnarić nas je morao uputiti u taj 
»strogo veristički sadržaj«, a ne olako kritizirati. »Zakašnjela korektura« o služenju 
s kajkavštinom a ne štokavštinom je neumjesna i neznalačka. Da li je »Molitva 
Betike Gušićke« kajkavština zagorskih seljaka? Nažalost, u vrlo maloj mjeri. — 
Zagorski seljaci imaju dijalekat s lokalnim karakteristikama, koji se ne može upo- 
trijebiti u književnosti kao ikavski govor štokavskog dijalekta. Zvuku i izgovoru 
posvetili su pažnju dijalektolozi gg. Stjepan Ivšić i A. Belić, pa su zapazili fonet- 
ske vokale e (a) i a (€), koje teško možemo upotrebljavati u pismu i kao neakcen- 
tirane riječi. Na pr.: Done(a)si mi mlie-ka. 

Da završimo: »... činjenica (je) da gotovo svi naši književnici koji pišu o selu, 
vide stvarnost — silom prilika — onakvom kakva je bila u doba nji- 
hova dječaštva, anakakva je doista danas. To je kod gdjice Ko- 
šutić razmak, po prilici, od jednoga decenija. Neka posluša g. Mežnarić što mu 
opet o tom kaže Danko Anđelinović: »... Teško prodire k njima i najsvetija istina 
i najčišća ideja. Napredak i reforme susreću nepovjerljivo i neprijateljski. Kada 
već na drugome mjestu minu nova shvaćanja, tek onda odjekmu ta ista shvaćanja 
kroz njihove duše kao jeka, tek onda ožive, zakorene se i postanu za njih istina 
i dio njihova bića. Oni su kao i zemlja: dugo mora ležati sjeme u brazdi dok 
proklije, procvate, dozri i donese plod«. 

Pored toga, Mežnrrićeva tvrdnja nije jasna. Da li se radi o općenito neisprav- 
nom prikazivanju sela, pa prema tome i o Košutićkinoj neispravnosti, ili se radi o 
supstituiranju sadašnjice prošlosti. U svakom slučaju bi Ivica Mežnarić — ako se 
ne varam — kao rođeni Zagorac — mogao bolje poznavati ljude svoga kraja i pre- 
poznati ih u djelu Side Košutić, koja ih je lično doživjela i zdravim realizmom 
umjetnički opisala njihov život onakav kakav jest i danas i jučer. Sida Košutić 
živi trajno u kontaktu sa svojim ljudima. To se osjeća na svakoj njezinoj stranici, 
pa je upravo deplasirano i smiješno Mežnarićevo naklapanje o kontrastu pisca i sela. 
To uostalom vrijedi za sve naše novije pisce o selu, naročito za Kolara, Budaka 
i Košutićku. 


Branko Krmpotić 

»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 

